Învierea Domnului nostru lisus Hristos 
(Sfintele Paşti) 

Invierea lui Hristos văzând, să ne închinăm Sfântului Domnului lisus, 
unuia celui fără de păcat! 


Sfânta Lumină de la Mormântul Mântuitorului nostru lisus Hristos din Ierusalim: 
https://www.academia.edu/42852785/Sf% C3% A?2nta_ Lumin % C4% 83_de la Morm%C3 
% A2ntul M%C3% A?2ntuitorului nostru lisus Hristos din Ierusalim 


Săptămâna luminată: "Raiul anului bisericesc": 
https://www.academia.edu/42914021/S % C4% 83pt% C4% 83m % C3% A?2na luminat 9% C4 
%83_ Raiul anului bisericesc 

Hristos a înviat! ...înseamnă că viaţa este mai tare decât moartea (din 

Sfântul Simeon Noul Teolog ne învaţă cum să prăznuim duhovniceşte 

Domnului nostru lisus Hristos 

Sfântul Roman Melodul - Imnul Învierii Domnului 

Sfântul Isaac Sirul - Durerile de naştere ale Învierii 

Mitropolit Augustin de Florina - Omilie în Duminica Paştelui - Făcătorul celor ce 


Vlădica Augustin de Florina — Cele trei Paşti : “Vă dau canon cu epitrahilul: 
Înainte de a începe să mâncaţi, să deschideţi Evanghelia lui loan, să citiţi 
capitolul 20, şi apoi ca nişte creştini să şedeţi la masă, pe care fie ca Domnul să 
o binecuvânteze” 
Sfântul loan de Kronstadt - De ce ţinem sărbătorile importante?.................... 206 
Sfântul lustin Popovici: În istoria neamului omenesc, nimic nu este atât de sigur 
cu exactitate ca Învierea Dumnezeului-Om Hristos 


Hristos cel Înviat - Singura noutate adevărată în lume (Sfântul Iustin Popovici)/ 
Părintele Stăniloae despre puterea iradiantă în noi a rănilor lui Hristos 
Sfântul Chiril al Alexandriei - Lumina giulgiului Învierii 
Sfântul ierarh Serafim (Sobolev) - Cuvânt a doua zi de Paşti - Despre roadele 
învierii lui Hristos şi cel mai important dar - harul Sfântului Duh, a cărui 
dobândire este scopul vieţii creştine 
Sfântul ierarh Serafim (Sobolev) - Cuvânt a doua zi de Paşti - Despre harul 
Sfântului Duh ca izvor al veşnicei bucurii a sfinţilor 
Sfântul ierarh Serafim (Sobolev) - Cuvânt a doua zi de Paşti - Curăţirea inimii 
de patimi este condiţia obligatorie pentru a vedea chipul lui Dumnezeu 237 
Prea Cuviosul Părinte Arhimandrit Gheorghe Kapsanis — Domnul cel răstignit şi 
înviat umple de sens viaţa noastră 
Arhim. Simeon Kraiopoulos - Oare nu ardea în noi inima noastră? Implorarea 
stăruitoare şi “vânătoarea” Dumnezeului care ne aprinde tainic sufletele şi apoi 
“se face nevăzut” 
Doamne, rămâi cu noi! Cum devine Învierea o realitate tainic lucrătoare în 
concretul zilelor vieţii noastre? eee cca ce doilea ao ao aeaie deac obtine ca iuce eoealuta ca edieza 251 
Sfântul Varsanufie de la Optina despre Bucuria adevărată a Învierii 
Sfântul Ambrozie de la Optina ne atrage atenţia asupra unor patimi grave 
care ne pot ştirbi şi otrăvi praznicul Învierii: Zavistia şi osândirea altora 





Arhim. Sofronie Saharov - Binecuvântata deznădăjduire - Pogorârea la iad 
împreună cu Hristos 
Cum biruim ispitele sufleteşti de Paşti? “Îmi este atât de greu, totul mă doare, 
dar...Hristos a înviat! Şi trebuie să depășesc această amărăciune, durere, 
compătimire de sine și să mă alătur acestei bucurii comune care astăzi ne este 
dată de Dumnezeu”. Atenţie la primejdia relaxării duhovniceşti 
IPS Hierotheos Vlachos - Predică şi tâlcuirea patristică amănunţită la Învierea 
Domnului 

Starețul Efrem Filotheitul: Omilia a XVIII-a - „Smeriţii după fire” 
Sfântul Vasile al Kineşmei despre însemnătatea Învierii Mântuitorului: “Hristos a 
înviat şi ne-a dat o viaţă nouă, plină de puteri harice. Partea ce ne revine e să ne 
folosim de puterile acestea” 
Sfântul Părintele nostru, Dimitrie mitropolitul - Cuvânt la învierea lui Hristos 332 
Sfântul Clement de Ohrida: Cuvânt de folos despre praznicul Paştilor 
“în zilele noastre atât de viclene, în care criza îi îngenunchează pe mulţi, cum se 
poate bucura cineva de Înviere?” - Părinţii Moise Aghioritul şi Zaharia Zaharou 
ne învaţă cum să primim harul învierii şi să gustăm prezenţa lui Hristos în inimă, 
învingând moartea din noi în fiecare zi 
Părintele Vasile Vasilache - Predică la Învierea Domnului - Dumnezeu este 

Părintele lachint al Putnei - Panegiric la Învierea Domnului 

Arhimandritul Teofil Părăian - Unde e omul care îl poartă în sufletul său pe 

Dumnezeu, acolo e cerul, acolo e bucuria 

Arh. Teofil Părăian - Sfintele Paşti şi Săptămâna Luminată - revărsare de 

bucurie 

Pr. Nicolae Steinhardt - Învierea presupune o credinţă în stare a trece dincolo de 
limitele minţii omeneşti 
Părintele Sofian Boghiu: Cuvânt în Duminica Învierii (1985) 
Părintele Arsenie Muscalu - “Viaţa în Biserică” 
Părintele Arsenie de la Măn. Cornu în “Familia ortodoxă” despre părtăşia vie cu 
Dumnezeu, răstignirea iubirii de sine şi aşteptarea Învierii: “Vor fi războaie, dar 
să nu ne clătinăm, să nu intrăm în zăpăceală, în panică” 
Starețul Sofronie de la Essex - “Aştept învierea morţilor 
Părintele Arsenie Muscalu: Ce să facem ca să trăim bucuria Învierii, cum să 
păstrăm harul, cum să ne reînsufleţim râvna şi bucuria de a trăi?................... 459 
Părintele Nicolae Tănase — Predică la Învierea Domnului - Să nu-L răstignim 
iaraşi pe:Hristosi. sooo co coco ceea bea Dea pi ouale RUA a oo one Lai ante UV iale ada ca med ae Ol ue 466 
Părintele Rafail Noica - Din ce moarte ne-a izbăvit Hristos prin moartea si 
invierea Sa 9 oa e aceea deep aaa aa ia diie ep 0ă Malo aa aaa ae ua aa a coada oaia aa acelei 471 
Rafail Noica - Din ce moarte ne-a izbăvit Hristos? .............mmoe ue eeeeeeeeneeeeeeneesee 475 
Părintele Rafail Noica — Cuvânt important pentru deosebirea gândurilor : Ce 
este minciuna? Cuvinte care înviază şi cuvinte care omoară 
Părintele Rafail Noica - Drumul către Emaus sau de ce era neverosimilă 

Părintele Gheorghe Calciu despre arătările Mântuitorului după Înviere şi 
sensurile lor mai profunde 
Părintele Gheorghe Calciu - Hristos a Înviat! ........... cmc ceea ceeeeeeoeeeeeeeeeeaeaeaae 499 
Mesajul de Paşti al Părintelui Calciu către creştini : “Să ne iubim unii pe alţii, 
acum când ura invadează pământul!” ............. ce meee ee eeneeeeenneeeeeoeeeeeeneeeeenaeeaase 501 

Părintele Constantin Sârbu - Lumini de cuvânt, din lacrimă şi har, pentru 
Săptămâna luminată, săptămâna veşniciei. Cum să aprindem lumina din noi?518 
Părintele martir Constantin Sârbu - Ne învaţă o lecţie fundamentală: Cum sunt 
adevărații ucenici ai lui Hristos şi fii ai Învierii ? ..........ccoe ceea ceea eee eeeeeeeaeee 521 
Pr. Constantin Necula - Cuvinte duhovniceşti - Despre noi 

Părintele Savatie Baştovoi - Învierea — un semn făgăduit “neamului viclean şi 

Părintele lon Cârciuleanu - Predică la Învierea Domnului - Bucuria Învierii 538 
Părintele losif Trifa — Cuvânt la Învierea Domnului — O învăţătură despre înviere 
scrisă sub puterea unui vis adus de la lerusalim 

Părintele Iosif Trifa — Cuvânt la Învierea Domnului - Mielul de Paşti, câţi însă 

înţeleg însemnătatea acestui miel?...............mmoeeeeeeeeeeenneeeeeneeeeeeeeeeeeneeeseaaeesse 546 
Traian Dorz - Hristos a înviat... şi S-a arătat viu 

Traian Dorz - lisus Hristos trebuia să învie 

Traian Dorz - Cămăşuţa cea de Paşti 

eu, adică toţi aceştia pentru care plângem!”.............. mec eeeeeeneeeeneeeeeeeeaaeeeee 582 
Maria Mourza - Vino, Doamne lisuse! - “Nu te teme! Eu sunt Dumnezeul tău şi 
te ţin de mână şi te întăresc...” 

Pr. Sever Negrescu - Paştele 
Pr. Sever Negrescu - Golgotă de Înviere 
Pr. Sever Negrescu - Ziua din mormânt 

Valeriu Gafencu - Imn al Invierii 

Pr. Anthony M. Coniaris - Duminica Sfintelor Paşti - Mulţumim lui Dumnezeu, 

care ne-a dat victoria Sa 

Pr. Tertulian Langa - Duminica Sfintelor Paşti - În tainele Învierii 

Pr. George Dimopoulos - Duminica Sfintelor Paşti - Hristos a înviat! ............... 613 

Pr. Mihai Tegzeş - Darurile Învierii: credinţa Spiritul Sfânt şi iertarea (partea a l-a 





Pr. loan Abadi şi Pr. Alexandru Buzalic - Duminica Sfintelor Paşti - Sfânta şi 
Marea Duminică a Învierii Domnului Nostru Isus Hristos........... ecou aeee ae eaaeee 633 
RUgACIUNE eee cca ea geoana ea ab oeoe a e oo cela mac aaa eg ea caen ataman 0395 
Pr. Alecsandru Marinovschi — Predică ...............nee e neee ee enee ee eoeeeeeeneeesenneeseeoeesseee 037 
Pr. Vasile Gordon (1) - Pareneză la Duminica Sfintei Învieri a Domnului..........641 
Pr. Vasile Gordon (2) - Pareneză la Duminica Sfintei Învieri a Domnului .......643 
Pr. Vasile Gordon (1) - Predică la Duminica Sfintei Învieri a Domnului..........646 
Pr. Vasile Gordon (2) - Predică la Duminica Sfintei Învieri a Domnului..........649 
John Chryssavgis - Învierea trupului.........nc coace cae aaee cane eeaeee see anna anna eaaeeaseaaaae GDI 
Pr. Dan Damaschin (lași) - predică trezitoare de Înviere despre războiul nebun al 
omenirii cu Hristos, căutând zadarnic omorârea lui Dumnezeu din lume. “Fără o 
înviere reală, sufletească, din răutatea și patimile care ne copleșesc, moartea 
rămâne prezentă în noi și riscăm să devenim noi înșine ucigaşi de Dumnezeu 658 
Pr. Ciprian Negreanu - Cutremurătoarea bucurie a întâlnirii cu Hristos: “Unde 
vom găsi un stăpân mai blând, un Tată mai bun, un Frate care să pună umărul 
acolo, când ne este greu, un Mire care să Se jertfească în locul nostru şi pentru 
Re, e paie Date Op n Oa POE Aare RA Pa ap TIE EEE ral aa a ci a paie a Ie app ai ani 
Întâlnirea inimii cu “Străinul/”. Drumul vieţii noastre spre Emausul Învierii, între 
frângerea inimii şi frângerea pâinii? “Nu seamănă oare cu ceea ce trăim noi 
astăzi?”. Când răul, confuzia şi tulburarea par să fi pus deplină stăpânire pe 
linie; care mai:este'scăparea? ii cacao eee cop an onolua ae co daoaae a due ae aaa cada ao udeeea e banii 0.70 
Părintele Teofan de la Nera: “Învierea nu poate fi înţeleasă decât cu un «Cuget 
de om nebun ». Vacanţa de Paşti pentru mulţi este un concediu din care 
Dumnezeu a fost “concediat“ şi prin care se adâncesc în moarte ....................685 
“Cu moartea pe moarte călcând...”: Taina învierii - de la icoana pogorării la iad la 
viaţa de după moarte. În ce fel să înţelegem că este biruită moartea şi ce rol are 
trupul? “Noi suntem mântuiţi în trupul nostru, nu de el”............... e moceeeeoe 
Pr. Prof. Teodor M. Popescu — Învierea .............moe aceea na eeaeea see anna anna eaaeaaseeee 700 
Andrei Maxim - Învierea — marea provocare a vieţii noastre ...............4...aa22+. 706 
Radu Alexandru - Maica Domnului, primul martor al Învierii ............... aaa. 709 
leromonah Serafim Pătrunjel - Sfintele Paşti şi Săptămâna luminată, culmea 
spiritualităţii ortodoxe .............. SP PD ASRR TPI RR PRESE IO Pee do Ro Tr i | 
Viaţa ca o săptămână luminată: “Acum toate s-au umplut de Lumină: și cerul, și 
pământul, și cele dedesubt”/ “Făclii să fiţi acolo unde mergeţi!” ....................725 
Arhim. Damaschin Luchian: Meditaţie la Taina Sfântului Maslu ...................726 
Pr. loan Valentin Istrati/ “Lumina răstignită”: Umanitatea - un neam de hiene 
omeratoate:de Dumnezeu... seci a ceea soul aa oocuuao0o datei aa dilata ata ie ia aa ceai oii aa) 28 





Cum să parcurgem cu vrednicie Săptămâna luminată? Cum să ne împărtăşim şi 
cum să evităm înşelarea la rugăciune? Să căutăm sau nu stările de bucurie? — 
ler. Serghie Rabko 
Mitropolitul Ilarion Alfeiev despre împărtăşirea în Săptămâna luminată 
Pr. Florin Botezan - Întâlnirea cu Hristos 
Pr. Eugen Tănăsescu - Învierea dragostei, şansa unei lumi mai bune 
Arhim. Mihail Daniliuc - Învierea lui Hristos şi învierea noastră 

Arhim. Mihail Daniliuc - Sfintele Paşti, ostoirea dorului după Hristos 
Nicușor Deciu - Învierea și paradoxul libertăţii 
Pr. Alexandru Pripon: Învierea Domnului - izvorul adevăratei înţelepciuni 
Răzvan Codrescu - Plinătatea timpului pascal 
Preot lon Andrei Tărlescu - În ce perioadă a anului a intrat Domnul lisus Hristos 
în lerusalim' si când S-a rastignit eso ee ononee oo eanca seca asia aa aa atee eee one da ea onaa 768 
Melania Radu - Paştele Blajinilor — legendă, tradiţie şi mister 
Părintele Andreas Konanos - Învierea lui Hristos este, oare, o poveste?.......... 776 
Pr. Dr. loan Valentin Istrati - Învierea Domnului - doctorie împotriva morţii ...778 
Pr. Teodor Cătălin Budacă - Învierea Domnului - temelia credinţei noastre.....780 
Marian Dumitriu - „Învierea lui Hristos” - cântarea de bucurie a Bisericii 
Cătălin Toma - Vecernia din Duminica Paştilor 


Cătălin Toma - Sărutarea păcii și imnul iubirii 
Nicolae Pintilie - Este important să participăm la toată Liturghia Învierii?....... 788 

Preot Boris Răduleanu - „Veniţi de luaţi lumină 
Constantin Ciofu - IPS loachim: "Când vezi totul în iubire, te umpli de lumină" 


Pr. Marin Adrian - Predică din a doua şi a treia zi de Paşti 

Pr. Dumitru Cobzaru - Sfintele Paști, a doua zi - lisus Hristos - Icoana Tatălui și 

perspectiva omului oc eat cae doo sut da ui 2 30 CU uă ete Iana DUS pe aaa E DIR Raa-e 798 
Pr. Dumitru Cobzaru - Sfintele Paști, a treia zi - Drumul spre Emaus și Sfânta 
Liturghie 

Pr. Eugeniu Rogoti - Odovania praznicului Învierii Domnului 

IPS Irineu Pop-Bistriţeanul - Predică la Duminica Sfintei Învieri a Domnului (1) - 

Hristos ne-a trecut din moarte la viaţă 
IPS Irineu Pop-Bistriţeanul - Predică la Duminica Sfintei Învieri a Domnului (2) - 
Învierea Domnului este uşă spre eternitate 

Mitropolitul Antonie de Suroj - Învierea lui Hristos şi cum poate fi ea înţeleasă şi 

trăită în duh şi adevăr: “Bucuria Învierii este ceva pe care noi o putem trăi doar 





dacă învăţăm mai întâi tragedia crucii. Noi ştim că Împărăţia lui Dumnezeu este 
a noastra doar dacă 1 urmam. n ese eee one ace oana oaia aaa Rua RA Ra co aaa aa A aaa 816 
Mitropolitul Antonie Plămădeală - Predică la începutul Postului mare 
Mitropolitul Antonie Pămădeală - Predică la a II-a şi a III-a zi de Paşti 843 
Hristos a Înviat din morţi cu moartea pe moartea călcând! Cum înviem şi noi? 
“Mâna Celui care a biruit moartea se întinde spre noi; nu trebuie decât să 
întindem şi noi mâna noastră şi să o prindem pe a Lui” 
PS Macarie despre trăirea tainei Învierii 
PS Macarie - avertismente duhovnicești puternice pentru creştinii din lume: 
“Sacrificăm propriii copii, propria soţie sau propriul soţ noilor idoli, pentru că 
noi înșine căutăm altceva decât pe Hristos în viaţa noastră. Vrem bunăstare, 
confort și apreciere în această lume...”/ Mesaj la centenarul Marii Uniri, de 
deșteptare din letargia duhovnicească și a conștiinței românești: “Ne aflăm în 
faţa unui abandon, sufletesc, dar și fizic, al ţării şi al neamului” 
ÎPS Pimen, arhiepiscopul Sucevei şi Rădăuţilor - Pastorală la Învierea Domnului 
a (2012): Să nu ne împuţinăm sufleteşte, să nu ne pierdem credinţa în 
Dumnezeu, încrederea în purtarea Lui de grijă faţă de neamul nostru omenesc 


ÎPS Pimen, arhiepiscop al Sucevei şi Rădăuţilor — Învierea Domnului, 
minunea minunilor 
IPS Teofan, mitropolitul Moldovei şi Bucovinei - Cuvântul pastoral de Învierea 
Domnului 
IPS Teofan, mitropolitul Moldovei şi Bucovinei - „Omul îl recunoaşte pe 
Domnul Hristos în momentul împărtăşirii cu Sfintele Taine“ 
PS Gurie, episcop ortodox al Devei şi Hunedoarei — Pastorală la Învierea 
Domnului 
PS părinte Sebastian, episcopul Slatinei şi Romanaţilor — Predică la Duminica 
Sfintelor Paşti — Hristos a înviat, iar noi murim?............. e mnoe ee enee ee eeeeeeeeneoeeeaaeee 894 
PS părinte Sebastian, episcopul Slatinei şi Romanaţilor - Pastorala 
(avertisment de Paşti) — lisus sau Baraba? Mulţi dintre noi îl aleg pe Baraba! 


Preafericitul părinte patriarh Daniel - Predică la slujba Învierii Domnului 
Arhimandrit Mihail Stanciu — Mărturiile Icoanei Învierii 

Ce simboluri cuprinde icoana Învierii Domnului - Anastasis?..........me cae eaaeeaeee 943 
Biserica Sfântului Mormânt - Biserica Învierii 

Piatra Îngerului - piatra pe care a şezut Sfântul Arhanghel Gavriil binevestiind 
femeilor Învierea Domnului 





Haralambie Skarlakidis - Sfânta Lumină iese din placa Sfântului Mormânt ca şi 
cum ar ieşi dintr-un lac 
Haralambie Skarlakidis - Placa Sfântului Mormânt izvorăşte mir când vine Sfânta 


Haralambie Skarlakidis - Candela neadormită de la Sfântul Mormânt 
Nicolae Pintilie - Ce facem cu lumânarea folosită în noaptea de Înviere?........ 977 
Puterea învierii lui Hristos 


O poveste impresionantă de Paşte - O poveste cu şapte ouă, scrisă de Tudor 
Arghezi 

Cum se spune Hristos a Înviat! in diferite limbi 

Icoane 





Evanghelia şi Apostolul zilei 


I.La început era Cuvântul şi Cuvântul era la Dumnezeu şi Dumnezeu era 
Cuvântul. 





2.Acesta era întru început la Dumnezeu. 

3. Toate prin El s-au făcut şi fără EI nimic nu s-a făcut din ce s-a făcut, 

4. Întru EI era viaţă şi viaţa era lumina oamenilor. 

5.,Și lumina luminează în întuneric şi întunericul nu a cuprins-o. 

6.Fost-a om trimis de la Dumnezeu, numele lui era loan. 

7.Acesta a venit spre mărturie, ca Să mărturisească despre Lumină, ca toţi să 
creadă prin el. 

8.Nu era el Lumina ci ca să mărturisească despre Lumină. 

9. Cuvântul era Lumina cea adevărată care luminează pe tot omul, care vine în 
lume. 

10. În lume era şi lumea prin EI s-a făcut, dar lumea nu L-a cunoscut. 

11. Întru ale Sale a venit, dar ai Săi nu L-au primit. 

12.Și celor câţi L-au primit, care cred în numele Lui, le-a dat putere ca să se facă 
fii ai lui Dumnezeu, 

13.Care nu din sânge, nici din poftă trupească, nici din poftă bărbătească, ci de 
la Dumnezeu s-au născut. 

14.Şi Cuvântul S-a făcut trup şi S-a sălăşluit între noi şi am văzut Slava Lui, 
slavă ca a Unuia-Născut din Tatăl, plin de har şi de adevăr. 

15.loan mărturisea despre EI şi striga, zicând: Acesta era despre Care am zis: 
Cel care vine după mine a fost înaintea mea, pentru că mai înainte de mine era. 


16..Și din plinătatea Lui noi toţi am luat şi har peste har. 
17.Pentru că Legea prin Moise s-a dat, iar harul şi adevărul au venit prin lisus 
Hristos. 





Apostol 


1.Cuvântul cel dintâi l-am făcut o, Teofile, despre toate cele ce a început lisus a 
face şi a învăţa, 

2. Până în ziua în care S-a înălțat la cer, poruncind prin Duhul Sfânt apostolilor 
pe care i-a ales, 

3.Cărora S-a şi înfăţişat pe Sine viu după patima Sa prin multe semne 
doveditoare, arătându-li-Se timp de patruzeci de zile şi vorbind cele despre 
împărăţia lui Dumnezeu. 

4.Și cu ei petrecând, le-a poruncit să nu se depărteze de Ierusalim, ci Să aştepte 
făgăduinţa Tatălui, pe care (a zis ED aţi auzit-o de la Mine: 

5.Că loan a botezat cu apă, iar voi veți fi botezați cu Duhul Sfânt, nu mult după 
aceste zile. 

6.lar ei, adunându-se, Îl întrebau, zicând: Doamne, oare, în acest timp vei aşeza 
Tu, la loc, împărăţia lui Israel? 

7.E1 a zis către ei: Nu este al vostru a şti anii sau vremile pe care Tatăl le-a pus 
în Stăpânirea Sa, 

8.Ci veţi lua putere, venind Duhul Sfânt peste voi şi Îmi veţi fi Mie martori în 
Ierusalim şi în toată Iudeea şi în Samaria şi până la marginea pământului. 





Luni în săptămâna cea luminată 


Prochimen, glasul al 8-lea: În tot pământul a ieşit vestirea lor şi la marginile lumii 
cuvintele lor. 


Stih: Cerurile spun slava lui Dumnezeu şi facerea mâinilor Lui o vesteşte tăria. 


Din Faptele Sfinţilor Apostoli, citire: 


12. Atunci ei s-au întors la Ierusalim de la muntele ce se cheamă al Măslinilor, 
care este aproape de Ierusalim, cale de o sâmbătă. 

13. Şi când au intrat, S-au Suit în încăperea de sus, unde se adunau de obicei: 
Petru şi loan şi Iacov şi Andrei, Filip şi Toma, Bartolomeu şi Matei, Iacov al lui 
Alfeu şi Simon Zelotul şi luda al lui Iacov. 

14. Toţi aceştia, într-un cuget, Stăruiau în rugăciune împreună cu femeile şi cu 
Maria, mama lui lisus şi cu fraţii Lui. 

15. Și în zilele acelea, sculându-se (ridicându-se) Petru în mijlocul fraţilor (iar 
numărul lor era ca la o sută douăzeci), a zis: 

16. Bărbaţi fraţi, trebuia să se împlinească Scriptura aceasta pe care Duhul 
Sfânt, prin gura lui David, a spus-o dinainte despre luda, care s-a făcut călăuză 
celor ce L-au prins pe lisus. 

17. Căci era numărat cu noi şi luase sorțul acestei slujiri. 

21. Deci trebuie ca unul din aceşti bărbaţi, care s-au adunat cu noi în timpul cât 
a petrecut între noi Domnul lisus, 

22 Începând de la botezul lui loan, până în ziua în care S-a înălțat de la noi, să 
fie împreună cu noi martor al învierii Lui. 

23. Și au pus înainte pe doi: pe Iosif, numit Barsaba, zis şi lustus şi pe Matia. 
24. Şi, rugându-se, au zis: Tu, Doamne, care cunoşti inimile tuturor, arată pe 
care din aceştia doi l-ai ales, 

25. Ca să ia locul acestei Slujiri şi al apostoliei din care luda a căzut, ca să 
meargă în locul lui. 

26. Şi au tras la sorţi, şi sorţul a căzut pe Matia, şi s-a socotit împreună cu cei 
unsprezece apostoli. 


Aliluia, glasul al 4-lea: Lăudaţi pe Domnul din ceruri, lăudaţi-L pe EI întru cele 
înalte. 





Evanghelia de la loan 


18. Pe Dumnezeu nimeni nu L-a văzut vreodată; Fiul cel Unul- Născut, care este 
în sânul Tatălui, Acela L-a făcut cunoscut, 

19, Și aceasta este mărturia lui loan, când au trimis la EI iudeii din Ierusalim, 
preoți şi leviţi, ca să-l întrebe: Cine eşti tu? 

20. Şi el a mărturisit şi n-a tăgăduit; şi a mărturisit: Nu sunt eu Hristosul. 

21. Și ei l-au întrebat: Dar cine eşti? Eşti Ilie? Zis-a el: Nu sunt. Eşti tu proo- 
rocul? Şi a răspuns: Nu. 

22. Deci i-au zis: Cine eşti? Ca să dăm un răspuns celor ce ne-au trimis. Ce spui 
tu despre tine însuţi? 

23. EI a zis: Eu sunt glasul celui ce strigă în pustie: "Îndreptaţi calea Domnu- 
lui", precum a zis Isaia proorocul. 

24, Şi trimişii erau dintre farisei. 

25. Și l-au întrebat şi i-au zis: De ce botezi deci, dacă tu nu eşti Hristosul, nici 
Ilie, nici proorocul? 

26. loan le-a răspuns, zicând: Eu botez cu apă; dar în mijlocul vostru Se află 
Acela pe care voi nu-L ştiţi, 

27. Cel care vine după mine, care înainte de mine a fost şi Căruia eu nu sunt 
vrednic să-I dezleg cureaua încălțămintei. 

28. Acestea se petreceau în Betabara (Vitavara), dincolo de Iordan, unde boteza 
Ioan. 


Marţi în săptămâna cea luminată 


Prochimen, glasul al 3-lea: Măreşte sufletul meu pe Domnul şi s-a bucurat duhul 
meu de Dumnezeu Mântuitorul meu. 


Stih: Că a căutat spre smerenia roabei Sale, că iată de acum mă vor ferici toate 
neamurile. 


Din Faptele Sfinţilor Apostoli, citire: 


14. Şi stând Petru cu cei unsprezece, a ridicat glasul şi le-a vorbit: Bărbaţi iudei, 
şi toți care locuiţi în Ierusalim, aceasta să vă fie cunoscută şi luaţi în urechi 
cuvintele mele; 

15. Că aceştia nu sunt beţi, cum vi se pare vouă, căci este al treilea ceas din zi; 





16. Ci aceasta este ce s-a spus prin proorocul loil: 

17. "lar în zilele din urmă, zice Domnul, voi turna din Duhul Meu peste tot tru- 
pul şi fiii voştri şi fiicele voastre vor prooroci şi cei mai tineri ai voştri vor vedea 
vedenii şi bătrânii voştri vise vor visa. 

18. Încă şi peste slugile Mele şi peste slujnicele Mele voi turna în acele zile, din 
Duhul Meu şi vor prooroci. 

19. Și minuni voi face sus în cer şi jos pe pământ semne: sânge, foc şi fumegare 
de fum. 

20. Soarele se va schimba în întuneric şi luna în sânge, înainte de a veni ziua 
Domnului, cea mare şi strălucită. 

21. Și tot cel ce va chema numele Domnului se va mântui”. 


Aliluia, glasul al 3-lea: Scoală-Te, Doamne, întru odihna Ta, Tu şi chivotul sfințirii 
Tale. 


Stih: Juratu-S-a lui David adevărul, şi nu-l va lepăda. 


Evanghelia de la Luca 


În vremea aceea, 

12. Și Petru, sculându-se, a alergat la mormânt şi, plecându-se, a văzut giul- 
giurile singure zăcând. Şi a plecat, mirându-se în sine de ceea ce se întâmplase. 
13. Şi iată, doi dintre ei mergeau în aceeaşi zi la un sat care era departe de leru- 
salim, ca la şaizeci de stadii, al cărui nume era Emaus. 

14. Și aceia vorbeau între ei despre toate întâmplările acestea. 

15. Și pe când vorbeau şi se întrebau între ei. Și lisus Însuşi, apropiindu-Se, 
mergea împreună cu ei. 

16. Dar ochii lor erau ţinuţi ca să nu-L cunoască. 

17. Şi EI a zis către ei: Ce sunt cuvintele acestea pe care le schimbaţi unul cu 
altul în drumul vostru? lar ei s-au oprit, cuprinşi de întristare. 

16. Răspunzând, unul cu numele Cleopa a zis către EI: Tu singur eşti Străin în 
Ierusalim şi nu ştii cele ce s-au întâmplat în el în zilele acestea? 

19. EI le-a zis: Care? Iar ei I-au răspuns: Cele despre lisus Nazarineanul, care 
era prooroc puternic în faptă şi în cuvânt înaintea lui Dumnezeu şi a întregului 
popor. 

20. Cum L-au osândit la moarte şi L-au răstignit arhiereii şi mai-marii noştri; 
21. Iar noi nădăjduiam că EI este Cel ce avea să izbăvească pe Israel; şi, cu toate 
acestea, astăzi este a treia zi de când s-au petrecut acestea. 





22. Dar şi nişte femei de ale noastre ne-au spăimântat ducându-se dis de dimi- 
neaţă la mormânt, 

23. Şi, negăsind trupul Lui, au venit zicând că au văzut arătare de îngeri, care le- 
au spus că EI este viu. 

24. lar unii dintre noi S-au dus la mormânt şi au găsit aşa precum spuseseră 
femeile, dar pe El nu L-au văzut. 

25. Și EL a zis către ei: O, nepricepuţilor şi zăbavnici cu inima ca Să credeţi toate 
câte au spus proorocii! 

26. Nu trebuia oare, ca Hristos să pătimească acestea şi să intre în slava Sa? 

27. Şi începând de la Moise şi de la toţi proorocii, le-a tâlcuit lor, din toate 
Scripturile cele despre El. 

28. Și s-au apropiat de satul unde se duceau, iar EI se făcea că merge mai 
departe. 

29, Dar ei Îl rugau stăruitor, zicând: Rămâi cu noi că este spre seară şi s-a plecat 
ziua. Și a intrat să rămână cu ei. 

30. Și, când a Stat împreună cu ei la masă, luând EI pâinea, a binecuvântat şi, 
frângând, le-a dat lor. 

31. Și s-au deschis ochii lor şi L-au cunoscut; şi EI s-a făcut nevăzut de ei. 

32. Și au zis unul către altul: Oare, nu ardea în noi inima noastră, când ne vor- 
bea pe cale şi când ne tâlcuia Scripturile? 


33. Și, în ceasul acela sculându-se, s-au întors la Ierusalim şi au găsit adunaţi pe 
cei unsprezece şi pe cei ce erau împreună cu ei, 

34. Care ziceau că a înviat cu adevărat Domnul şi S-a arătat lui Simon. 

35. Și ei au istorisit cele petrecute pe cale şi cum a fost cunoscut de ei la frân- 
gerea pâinii. 





Cele 11 Evanghelii ale Învierii 


Evanghelia întâi: Mat. 28, 16-20. 
Evanghelia a doua: Mc. 16, 1-8. 
Evanghelia a treia: Mc. 16, 9-20. 
Evanghelia a patra: Lc. 24, 1-12. 
Evanghelia a cincea: Le. 24, 12-35. 
Evanghelia a şasea: Lc. 24, 36-53. 
Evanghelia a şaptea: In. 20, 1-10. 
Evanghelia a opta: In. 20, 11-18. 
Evanghelia a noua: In. 20, 19-31. 
Evanghelia a zecea: In. 21, 1-14. 
Evanghelia a unsprezecea: In. 21, 15-25. 


Evanghelia întâia a Invierii 


Matei (XXVIII, 16 - 20) 





În vremea aceea: 

16. Cei unsprezece ucenici au mers în Galileea, la muntele unde le poruncise lor 
Iisus. 

17, Şi văzându-L, I s-au închinat, ei care se îndoiseră. 

18. Şi apropiindu-Se lisus, le-a vorbit lor, zicând: Datu-Mi-s-a toată puterea, în 
cer şi pe pământ. 

19. Drept aceea, mergând, învăţaţi toate neamurile, botezându-le în numele 
Tatălui şi al Fiului şi al Sfântului Duh, 

20. Învăţându-le să păzească toate câte v-am poruncit vouă, şi iată Eu cu voi 
sunt în toate zilele, până la sfârşitul veacului. Amin. 


Evanghelia a doua a Invierii 


1. Și după ce a trecut ziua sâmbetei, Maria Magdalena, Maria, mama lui lacov, 
şi Salomeea au cumpărat miresme, ca să vină să-L ungă. 

2. Şi dis de dimineaţă, în prima zi a săptămânii (Duminică), pe când răsărea soa- 
rele, au venit la mormânt. 

3. Şi ziceau între ele: Cine ne va prăvăli nouă piatra de la uşa mormântului? 

4. Dar, ridicându-şi ochii, au văzut că piatra fusese răsturnată; căci era foarte 
mare. 

5. Și, intrând în mormânt, au văzut un tânăr şezând în partea dreaptă, îmbrăcat 
în veşmânt alb, şi s-au spăimântat. 

6. lar el le-a zis: Nu vă înspăimântați! Căutaţi pe lisus Nazarineanul, Cel 
răstignit? A înviat! Nu este aici. lată locul unde L-au pus. 

7. Dar mergeţi şi spuneţi ucenicilor Lui şi lui Petru că va merge în Galileea, mai 
înainte de voi; acolo îl veţi vedea, după cum v-a spus. 

8. Şi ieşind, au fugit de la mormânt, că erau cuprinse de frică şi de uimire, şi 
nimănui nimic n-au Spus, căci se temeau. 


Evanghelia a treia a Invierii 


9. Şi înviind dimineaţa, în ziua cea dintâi a săptămânii (Duminică) EL s-a arătat 
întâi Mariei Magdalena, din care scosese şapte demoni. 

10. Aceea, mergând, a vestit pe cei ce fuseseră cu EI şi care se tânguiau şi plan- 
geau. 

11. Și ei, auzind că este viu şi că a fost văzut de ea, n-au crezut. 





12. După aceea, S-a arătat în alt chip, la doi dintre ei, care mergeau la o țarină. 
13. Și aceia, mergând, au vestit celorlalți, dar nici pe ei nu i-au crezut. 

14. La urmă, pe când cei unsprezece şedeau la masă, li S-a arătat şi I-a mustrat 
pentru necredinţa şi împietrirea inimii lor, căci n-au crezut pe cei ce-L văzuseră 
înviat. 

15. Şi le-a zis: Mergeţi în toată lumea şi propovăduiţi Evanghelia la toată 
făptura. 

16. Cel ce va crede şi se va boteza se va mântui; iar cel ce nu va crede se va 
osândi. 

17. lar celor ce vor crede, le vor urma aceste semne: în numele Meu, demoni vor 
izgoni, în limbi noi vor grăi, 

18. Şerpi vor lua în mână şi chiar ceva dătător de moarte de vor bea nu-i va 
vătăma, peste cei bolnavi îşi vor pune mâinile şi se vor face sănătoşi. 

19. Deci Domnul lisus, după ce a vorbit cu ei, S-a înălțat la cer şi a şezut de-a 
dreapta lui Dumnezeu. 

20. Iar ei, plecând, au propovăduit pretutindeni şi Domnul lucra cu ei şi întărea 
cuvântul, prin semnele care urmau. Amin. 


Evanghelia a patra a Învierii 


1. Iar în prima zi după Sâmbătă, foarte de dimineaţă, au venit ele la mormânt, 
aducând miresmele pe care le pregătiseră. 

2. Şi au găsit piatra răsturnată de pe mormânt. 

3. Şi intrând, nu au găsit trupul Domnului lisus. 

4, Și fiind ele încă nedumerite de aceasta, iată doi bărbaţi au stat înaintea lor, în 
veşminte strălucitoare. 

5. Și, înfricoşându-se ele şi plecându-şi feţele la pământ, au zis aceia către ele: 
De ce căutaţi pe Cel viu între cei morţi? 

6. Nu este aici, ci S-a sculat. Aduceţi-vă aminte cum v-a vorbit, fiind încă în 
Galileea, 

7, Zicând că Fiul Omului trebuie să fie dat în mâinile oamenilor păcătoşi şi să 
fie răstignit, iar a treia zi Să învieze. 

8. Și ele şi-au adus aminte de cuvântul Lui. 

9. Și întorcându-se de la mormânt, au vestit toate acestea celor unsprezece şi 
tutu-ror celorlalți. 

10. Iar ele erau: Maria Magdalena, şi loana şi Maria lui Iacov şi celelalte 
împreună cu ele, care ziceau către apostoli acestea. 

11. Și cuvintele acestea au părut înaintea lor ca o aiurare şi nu le-au crezut. 





12. Și Petru, sculându-se, a alergat la mormânt şi, plecându-se, a văzut 
giulgiurile singure zăcând. Și a plecat, mirându-se în sine de ceea ce se 
întâmplase. 


Evanghelia a cincea a Invierii 


12. Și Petru, sculându-se, a alergat la mormânt şi, plecându-se, a văzut 
giulgiurile singure zăcând. Și a plecat, mirându-se în sine de ceea ce se 
întâmplase. 

13. Şi iată, doi dintre ei mergeau în aceeaşi zi la un sat care era departe de leru- 
salim, ca la şaizeci de stadii, al cărui nume era Emaus. 

14. Și aceia vorbeau între ei despre toate întâmplările acestea. 

15. Și pe când vorbeau şi se întrebau între ei. şi lisus Însuşi, apropiindu-se, 
mergea împreună cu ei. 

16. Dar ochii lor erau ţinuţi ca să nu-L cunoască. 

17. Şi EI a zis către ei: Ce sunt cuvintele acestea pe care le schimbaţi unul cu 
altul în drumul vostru? lar ei s-au oprit, cuprinşi de întristare. 

16. Răspunzând, unul cu numele Cleopa a zis către EI: Tu singur eşti Străin în 
Ieru-salim şi nu ştii cele ce s-au întâmplat în el în zilele acestea? 

19. EI le-a zis: Care? lar ei I-au răspuns: Cele despre lisus Nazarineanul, Care 
era prooroc puternic în faptă şi în cuvânt înaintea lui Dumnezeu şi a întregului 
popor. 

20. Cum L-au osândit la moarte şi L-au răstignit arhiereii şi mai-marii noştri; 
21. Iar noi nădăjduiam că EI este Cel ce avea să izbăvească pe Israel; şi, cu toate 
acestea, astăzi este a treia zi de când s-au petrecut acestea. 

22. Dar şi nişte femei de ale noastre ne-au spăimântat ducându-se dis de 
dimineaţă la mormânt, 

23. Şi, negăsind trupul Lui, au venit zicând că au văzut arătare de îngeri, care le- 
au spus că EI este viu. 

24. Iar unii dintre noi s-au dus la mormânt şi au găsit aşa precum spuseseră fe- 
meile, dar pe EI nu L-au văzut. 

25. Și EI a zis către ei: O, nepricepuţilor şi zăbavnici cu inima ca Să credeţi toate 
câte au spus proorocii! 

26. Nu trebuia oare, ca Hristos să pătimească acestea şi să intre în Slava Sa? 

27. Şi începând de la Moise şi de la toţi proorocii, le-a tâlcuit lor, din toate 
Scripturile cele despre El. 

28. Și s-au apropiat de satul unde se duceau, iar EI se făcea că merge mai 
departe. 





29. Dar ei Îl rugau stăruitor, zicând: Rămâi cu noi că este spre seară şi s-a plecat 
ziua. Și a intrat să rămână cu ei. 

30. Şi, când a stat împreună cu ei la masă, luând EI pâinea, a binecuvântat şi, 
frângând, le-a dat lor. 

31. Și s-au deschis ochii lor şi L-au cunoscut; şi EI s-a făcut nevăzut de ei. 

32. Și au zis unul către altul: Oare, nu ardea în noi inima noastră, când ne 
vorbea pe cale şi când ne tâlcuia Scripturile? 

33. Și, în ceasul acela sculându-se, s-au întors la Ierusalim şi au găsit adunaţi pe 
cei unsprezece şi pe cei ce erau împreună cu ei, 

34. Care ziceau că a înviat cu adevărat Domnul şi S-a arătat lui Simon. 

35. Și ei au istorisit cele petrecute pe cale şi cum a fost cunoscut de ei la 
frângerea pâinii. 


Evanghelia a şasea a Invierii 


36. Și pe când vorbeau ei acestea, EI a Stat în mijlocul lor şi le-a zis: Pace vouă. 
37. lar ei, înspăimântându-se şi înfricoşându-se, credeau că văd duh. 

38. Și lisus le-a zis: De ce sunteţi tulburaţi şi pentru ce se ridică astfel de gânduri 
în inima voastră? 

39. Vedeţi mâinile Mele şi picioarele Mele, că Eu Însumi sunt; pipăiţi-Mă şi ve- 
deţi, că duhul nu are carne şi oase, precum Mă vedeţi pe Mine că am. 

40. Şi zicând acestea, le-a arătat mâinile şi picioarele Sale. 

41. lar ei încă necrezând de bucurie şi minunându-se, El le-a zis: Aveţi aici ceva 
de mâncare? 

42. lar ei i-au dat o bucată de peşte fript şi dintr-un fagure de miere. 

43. Și luând, a mâncat înaintea lor. 

44. Şi le-a zis: Acestea sunt cuvintele pe care le-am grăit către voi fiind încă îm- 
preună cu voi, că trebuie să se împlinească toate cele scrise despre Mine în 
Legea lui Moise, în prooroci şi în psalmi. 

45. Atunci le-a deschis mintea ca să priceapă Scripturile. 

46. Şi le-a spus că aşa este scris şi aşa trebuie să pătimească Hristos şi aşa să 
învie-ze din morţi a treia zi. 

47. Şi să se propovăduiască în numele Său pocăinţa spre iertarea păcatelor la 
toate neamurile, începând de la Ierusalim. 

46. Voi sunteţi martorii acestora. 

49. Şi iată, Eu trimit peste voi făgăduinţa Tatălui Meu; voi însă şedeţi în cetate, 
până ce vă veţi îmbrăca cu putere de sus. 

50. Şi i-a dus afară până spre Betania şi, ridicându- Și mâinile, i-a binecuvântat. 





51. Și pe când îi binecuvânta, S-a despărțit de ei şi S-a înălțat la cer. 

52. Iar ei, închinându-se Lui, s-au întors în Ierusalim cu bucurie mare. 

53. Şi erau în toată vremea în templu, lăudând şi binecuvântând pe Dumnezeu. 
Amin. 


Evanghelia a şaptea a Învierii 


1. Iar în ziua întâia a Săptămânii (duminica), Maria Magdalena a venit la 
mormânt dis de dimineaţă, fiind încă întuneric, şi a văzut piatra ridicată de pe 
mormânt. 

2. Deci a alergat şi a venit la Simon-Petru şi la celălalt ucenic pe care-l iubea 
Iisus, şi le-a zis: Au luat pe Domnul din mormânt şi noi nu ştim unde L-au pus. 
3. Deci a ieşit Petru şi celălalt ucenic şi veneau la mormânt. 

4, Și cei doi alergau împreună, dar celălalt ucenic, alergând înainte, mai repede 
decât Petru, a sosit cel dintâi la mormânt. 

5. Și, aplecându-se, a văzut giulgiurile puse jos, dar n-a intrat. 

6. A sosit şi Simon-Petru, urmând după el, şi a intrat în mormânt şi a văzut giul- 
giurile puse jos, 

7. lar mahrama, care fusese pe capul Lui, nu era pusă împreună cu giulgiurile, 
ci înfăşurată, la o parte, într-un loc. 

8. Atunci a intrat şi celălalt ucenic care sosise întâi la mormânt, şi a văzut şi a 
crezul. 

9. Căci încă nu ştiau Scriptura, că lisus trebuia să învieze din morți. 

10. Și s-au dus ucenicii iarăşi la ai lor. 


Evanghelia a opta a Învierii 


11. lar Maria Stătea afară lângă mormânt plângând. Și pe când plângea, s-a 
aplecat spre mormânt. 

12. Și a văzut doi îngeri în veşminte albe şezând, unul către cap şi altul către 
picioare, unde zăcuse trupul lui lisus. 

13. Şi aceia i-au zis: Femeie, de ce plângi? Pe cine cauţi? Ea le-a zis: Că au luat 
pe Domnul meu şi nu ştiu unde L-au pus. 

14. Zicând acestea, ea s-a întors cu faţa şi a văzut pe lisus stând, dar nu ştia că 
este lisus. 





15. Zis-a ei lisus: Femeie, de ce plângi? Pe cine cauţi? Ea, crezând că este gră- 
dinarul, I-a zis: Doamne, dacă Tu L-ai luat, spune-mi unde L-ai pus şi eu Îl voi 
ridica. 

16. lisus i-a zis: Maria! Întorcându-se, aceea I-a zis evreieşte: Rabuni! (adică, 
Învăţătorule) 

17. Iisus i-a zis: Nu te atinge de Mine, căci încă nu M-am Suit la Tatăl Meu. 
Mergi la fraţii Mei şi le spune: Mă sui la Tatăl Meu şi Tatăl vostru şi la 
Dumnezeul Meu şi Dumnezeul vostru. 

16. Şi a venit Maria Magdalena vestind ucenicilor că a văzut pe Domnul şi 
acestea i-a zis ei. 


Evanghelia a noua a Invierii 


19. Şi fiind seară, în ziua aceea, întâia a săptămânii (duminica), şi uşile fiind în- 
cuiate, unde erau adunaţi ucenicii de frica iudeilor, a venit lisus şi a Stat în 
mijloc şi le-a zis: Pace vouă! 

20. Și zicând acestea, le-a arătat mâinile şi coasta Sa. Deci s-au bucurat ucenicii, 
văzând pe Domnul. 

21. Şi lisus le-a zis iarăşi: Pace vouă! Precum M-a trimis pe Mine Tatăl, vă 
trimit şi Eu pe voi. 

22. Și zicând acestea, a suflat asupra lor şi le-a zis: Luaţi Duh Sfânt; 

23. Cărora veţi ierta păcatele, le vor fi iertate şi cărora le veţi ţine, vor fi ţinute. 
24. lar Toma, unul din cei doisprezece, cel numit Geamănul, nu era cu ei când a 
venit lisus. 

25. Deci au zis lui ceilalți ucenici: Am văzut pe Domnul! Dar el le-a zis: Dacă nu 
voi vedea, în mâinile Lui, semnul cuielor, şi dacă nu voi pune degetul meu în 
Semnul cuielor, şi dacă nu voi pune mâna mea în coasta Lui, nu voi crede. 

26. Și după opt zile, ucenicii Lui erau iarăşi înăuntru, şi Toma, împreună cu ei. 
Şi a venit lisus, uşile fiind încuiate, şi a stat în mijloc şi a zis: Pace vouă! 

27. Apoi a zis lui Toma: Adu degetul tău încoace şi vezi mâinile Mele şi adu 
mâna ta şi o pune în coasta Mea şi nu fi necredincios, ci credincios. 

28. A răspuns Toma şi I-a zis: Domnul meu şi Dumnezeul meu! 

29. lisus I-a zis: Pentru că M-ai văzut ai crezut. Fericiţi cei ce n-au văzut şi au 
crezut! 

30. Deci şi alte multe minuni a făcut lisus înaintea ucenicilor Săi, care nu Sunt 
scri-se în cartea aceasta. 

31. lar acestea s-au scris, ca să credeţi că lisus este Hristosul, Fiul lui 
Dumnezeu, şi, crezând, să aveți viaţă în numele Lui. 





Evanghelia a zecea a Invierii 


1. După acestea, lisus S-a arătat iarăşi ucenicilor la Marea Tiberiadei, şi S-a 
arătat aşa: 

2. Erau împreună Simon-Petru şi Toma, cel numit Geamănul, şi Natanael, cel 
din Cana Galileii, şi fiii lui Zevedeu şi alţi doi din ucenicii Lui. 

3. Simon-Petru le-a zis: Mă duc să pescuiesc. Și i-au zis ei: Mergem şi noi cu 
tine. Şi au ieşit şi S-au Suit în corabie, şi în noaptea aceea n-au prins nimic. 

4. Iar făcându-se dimineaţă, lisus a Stat la țărm; dar ucenicii n-au ştiut că este 
Iisus. 

5. Deci le-a zis lisus: Fiilor, nu cumva aveţi ceva de mâncare? Ei I-au răspuns: 
Nu. 

6. lar EI le-a zis: Aruncaţi mreaja în partea dreaptă a corăbiei şi veţi afla. Deci 
au aruncat-o şi nu mai puteau S-o tragă de mulţimea peştilor. 

7. Și a zis lui Petru ucenicul acela pe care-l iubea lisus: Domnul este! Deci 
Simon-Petru, auzind că este Domnul, şi-a încins haina, căci era dezbrăcat, şi s-a 
aruncat în apă. 

8. Şi ceilalți ucenici au venit cu corabia, căci nu erau departe de țărm, ci la două 
sute de coți, trăgând mreaja cu peşti. 

9. Deci, când au ieşit la țărm, au văzut jar pus jos şi peşte pus deasupra, şi pâine. 

10. lisus le-a zis: Aduceţi din peştele pe care l-aţi prins acum. 

11. Simon-Petru S-a suit în corabie şi a tras mreaja la țărm, plină de peşti mari: 
0 sută cincizeci şi trei, şi, deşi erau atâţia, nu s-a rupt mreaja. 

12. Iisus le-a zis: Veniţi de prânziţi. Şi nici unul din ucenici nu îndrăznea să-L 
în-trebe: Cine eşti Tu?, ştiind că este Domnul. 

13. Deci a venit lisus şi a luat pâinea şi le-a dat lor, şi de asemenea şi peştele. 

14. Aceasta este, acum, a treia oară când lisus S-a arătat ucenicilor, după ce S-a 
sculat din morți. 


Evanghelia a unprezecea a Invierii 


15. Deci după ce au prânzit, a zis lisus lui Simon-Petru: Simone, fiul lui Ilona, 
Mă iubeşti tu mai mult decât aceştia? EI I-a răspuns: Da, Doamne, Tu ştii că Te 
iubesc. Zis-a lui: Paşte mieluşeii Mei. 

16. lisus i-a zis iarăşi, a doua oară: Simone, fiul lui lona, Mă iubeşti? EI I-a zis: 
Da, Doamne, Tu ştii că Te iubesc. Zis-a lisus lui: Păstoreşte oile Mele. 





17. Iisus i-a zis a treia oară: Simone, fiul lui lona, Mă iubeşti? Petru s-a 
întristat, că i-a zis a treia oară: Mă iubeşti? şi I-a zis: Doamne, Tu ştii toate. Tu 
ştii că Te iubesc. lisus i-a zis: Paşte oile Mele. 

16. Adevărat, adevărat zic ţie: Dacă erai mai tânăr, te încingeai singur şi umblai 
unde voiai; dar când vei îmbătrâni, vei întinde mâinile tale şi altul te va încinge 
şi te va duce unde nu voieşti. 

19. lar aceasta a zis-o, însemnând cu ce fel de moarte va prea Slăvi pe 
Dumnezeu. Şi spunând aceasta, i-a zis: Urmează Mie. 

20. Dar întorcându-se, Petru a văzut venind după el pe ucenicul pe care-l iubea 
Iisus, acela care la Cină s-a rezemat de pieptul Lui şi I-a zis: Doamne, cine este 
cel ce Te va vinde? 

21. Pe acesta deci, văzându-l, Petru a zis lui lisus: Doamne, dar cu acesta ce se 
va întâmpla? 

22. Zis-a lisus lui: Dacă voiesc ca acesta să rămână până voi veni, ce ai tu? Tu 
urmează Mie. 

23. De aceea a ieşit cuvântul acesta între fraţi, că ucenicul acela nu va muri; dar 
Iisus nu i-a Spus că nu va muri ci: dacă voiesc ca acesta să rămână până voi 
veni, ce ai tu? 

24, Acesta este ucenicul care mărturiseşte despre acestea şi care a scris acestea, 
şi ştim că mărturia lui e adevărată. 


25. Dar sunt şi alte multe lucruri pe care le-a făcut lisus şi care, dacă s-ar fi scris 
cu de-amănuntul, cred că lumea aceasta n-ar cuprinde cărţile ce s-ar fi scris. 
Amin. 


Sursa: https://sites.google.com/site/ortodox007/Evangheliattancoraei 





Rânduiala Ceasurilor Sfintelor Paşti 


In ziua luminatului praznic al Invierii lui Hristos, în toată Săptămâna Luminată, 


precum şi la Odovania Paştilor (miercuri, înainte de Inălţarea Domnului), rugă- 
ciunile dimineţii şi ale serii sunt înlocuite de rostirea Ceasurilor, după următoarea 
rânduială: 


Pentru rugăciunile Sfinţilor părinților noştri, Doamne lisuse Hristoase, Dumnezeul 
nostru, miluieşte-ne pe noi. Amin. 


Hristos a înviat din morţi cu moartea pe moarte călcând şi celor din morminte viaţă 
dăruindu-le. (de trei ori) 


Învierea lui Hristos văzând, să ne închinăm Sfântului Domnului lisus, Unuia celui 
fără de păcat. Crucii Tale ne închinăm, Hristoase, şi Sfântă Învierea Ta o lăudăm şi 
o slăvim; că Tu eşti Dumnezeul nostru, afară de Tine pe altul nu ştim, numele Tău 
numim. Veniţi, toţi credincioşii, să ne închinăm Sfintei Învierii lui Hristos, că iată a 
venit prin Cruce, bucurie la toată lumea. Totdeauna binecuvântând pe Domnul, 
lăudăm Învierea Lui, că răstignire răbdând pentru noi, cu moartea pe moarte a 
călcat. (de trei ori) 





Apoi se citeşte Ipacoi, glasul al 4-lea: Venind mai înainte de zori cele ce au fost cu 
Maria şi găsind piatra răsturnată de pe mormânt, auzit-au de la înger: Pentru ce-L 
căutaţi printre morţi, ca pe un om, pe Cel ce este întru lumina cea pururea fiitoare? 
Vedeţi giulgiurile cele de îngropare! Alergaţi şi vestiți lumii că S-a sculat Domnul, 
omorând moartea, că este Fiul lui Dumnezeu, cel ce mântuieşte neamul omenesc. 


Apoi Condacul, glasul al 8-lea: De Te-ai şi pogorât în mormânt, Cela ce eşti fără 
de moarte, dar puterea iadului ai zdrobit şi ai înviat ca un biruitor, Hristoase 
Dumnezeule, zicând femeilor mironosiţe: Bucuraţi-vă! şi apostolilor Tăi: pace 
dăruindu-le, Cel ce dai celor căzuţi ridicare. 


Și aceste tropare: 

In mormânt cu trupul, în iad cu sufletul, ca un Dumnezeu, în Rai cu tâlharul şi pe 
scaun ai fost, Hristoase, cu Tatăl şi cu Duhul, toate umplându-le, cel ce eşti necu- 
prins. 

Slavă Tatălui şi Fiului şi Sfântului Duh. 

Ca un purtător de viaţă, ca un mai înfrumusețat decât Raiul, cu adevărat şi mai 
luminat decât orice cămară împărătească s-a arătat, Hristoase, mormântul Tău, 
izvorul Invierii noastre. 

Şi acum şi pururea şi în vecii vecilor. Amin. 

Ceea ce ești locaş sfințit dumnezeiesc al Celui Preaînalt, bucură-te! Că prin tine s-a 


dat bucuria, Născătoare de Dumnezeu, celor ce strigă: Binecuvântată eşti tu între 
femei, ceea ce eşti cu totul fără prihană, Stăpână. 


Apoi: Doamne miluieşte (de 40 de on) 


Slavă Tatălui şi Fiului şi Sfântului Duh şi acum şi pururea şi în vecii vecilor. 
Amin. 


Ceea ce eşti mai cinstită decât Heruvimii şi mai slăvită fără de asemănare decât 
Serafimii, care fără stricăciune pe Dumnezeu Cuvântul ai născut, pe tine, cea cu 
adevărat Născătoare de Dumnezeu, te mărim. 


Pentru rugăciunile Sfinţilor Părinților noştri, Doamne, lisuse Hristoase, Dumne- 
zeul nostru, miluieşte-ne pe noi. Amin. 





Hristos a înviat din morți, cu moartea pe moarte călcând şi celor din morminte, 
viaţă dăruindu-le (de trei ori). 





Sfintele Paşti (Penticostar) 


La vremea Miezonopticii toacă şi trag clopotele. lar cel mai mare împreună cu 
Preoţii şi cu diaconii se îmbracă în veşminte luminate şi ies toţi înaintea Bisericii 
cu sfeşnicele, cu Sfânta Evanghelie şi cu icoana învierii lui Hristos şi stau toţi după 
a lor rânduială. Şi Eclesiarhul împarte lumânări fraţilor; iar paraclisiarhul rămâne 
în Biserică şi aprinde toate făcliile prin sfeşnice şi candelele şi închide uşa Bi- 
sericii. lar cel mai mare punând Sfânta Evanghelie pre tetrapod, îndată diaconul 
zice: Şi pentru ca să ne învrednicim noi a asculta Sfânta Evanghelie, şi: Cu 
înţelepciune drepți să ascultăm... 


Și cel mai mare citeşte Evanghelia Sâmbetei celei mari: Cap. XXVIII, vers. 1-16. 
(Matei) 


În vremea aceea, după ce a trecut sâmbăta, când se lumina de ziua cea dintâi a 
săptămânii, au venit Maria Magdalena şi cealaltă Marie, ca să vadă mormântul. Şi 
iată s-a făcut cutremur mare, căci îngerul Domnului, pogorându-se din cer şi ve- 
nind, a prăvălit piatra de la uşă şi a stat deasupra ei. Şi înfăţişarea lui era luminoasă 
ca fulgerul şi îmbrăcămintea lui, albă ca zăpada. Şi de frica lui s-au cutremurat cei 
care păzeau şi s-au făcut ca nişte morţi. lar îngerul, vorbind femeilor, a zis: Nu vă 
temeți, căci ştiu că pe lisus cel răstignit îl căutaţi. Nu este aici, căci S-a sculat 
precum a spus. Veniţi de vedeţi locul unde a zăcut Domnul. Duceţi-vă degrab şi 





spuneţi ucenicilor Săi că S-a sculat din morţi şi iată va merge mai înainte de voi în 
Galileea; acolo îl veţi vedea. Iată, v-am spus vouă. lar ele plecând în grabă de la 
mormânt, cu frică şi cu bucurie mare au alergat să vestească ucenicilor Lui. Dar 
cum mergeau ele să vestească ucenicilor, iată lisus le-a întâmpinat şi le-a zis: 
Bucuraţi-vă! lar ele, apropiindu-se, au cuprins picioarele Lui şi 1 s-au închinat. 
Atunci lisus le-a zis: Nu vă temeţi. Mergeţi şi spuneţi fraţilor Mei să meargă în 
Galileea şi acolo Mă vor vedea. lar pe când se duceau ele, iată unii dintre păzitori, 
venind în oraş, au spus căpeteniilor preoţilor toate cele ce s-au întâmplat. Atunci ei, 
adunându-se împreună cu bătrânii şi ţinând sfat, au dat bani mulţi ostaşilor şi le-au 
zis: Spuneţi că ucenicii Lui, venind noaptea, L-au furat pe când noi dormeam. 
Dacă însă se va auzi aceasta la dregător, noi îl vom potoli şi pe voi vă vom face 
fără grijă. lar ei luând banii, au făcut cum i-au învăţat; şi s-a răspândit vorba 
aceasta între iudei până în ziua de astăzi. 


Și îndată după aceasta cel mai mare luând cădelniţa, fiind diaconii înaintea lui cu 
sfeşnice, pune pe tetrapod Icoana învierii lui Hristos şi cădeşte împrejur; apoi şi pre 
toți frații dupre rânduială. După aceea stând înaintea tetrapodului şi cădind în 
chipul crucii spre icoana învierii lui Hristos, strigă cu glas mare: Slavă Sfintei şi 
celei de o ființă şi de viaţă făcătoarei şi nedespărţitei Treimi, totdeauna acum şi 
pururea şi în vecii vecilor! iar noi zicem: Amin! 


Și începe cel mai mare, cântând cu glas mare acest tropar pre glasul al S-lea: 
Hristos a înviat din morți cu moartea pre moarte călcând şi celor din mormânturi 
viaţă dăruindu-le. 


Și acest tropar se cântă de cel mai mare şi cu preoţii de trei ori, asemenea şi de 
cântăreți de trei ori. După aceea cel mai mare zice stihurile; iar cântăreții după 
fiecare stih, cântă: Hristos a înviat... câte o dată. 


Stih 1: Să învie Dumnezeu şi să se risipească vrăjmaşii Lui şi să fugă de la faţa Lui 
cei ce-L urăsc pe El. 


Stih 2: Precum se stinge fumul să se stingă, cum se topeşte ceara de faţa focului. 
Stih 3: Aşa să piară păcătoşii de la faţa lui Dumnezeu, iar drepţii să se veselească. 


Stih 4: Aceasta este ziua pe care a făcut-o Domnul, să ne bucurăm şi să ne veselim 
într-însa. 


Slavă... 





Hristos a înviat... o dată. 
Și acum... iar aceasta. 


Apoi cel mai mare cu glas mai înalt cântă: Hristos a înviat... Troparul tot. Şi 
deschizând uşa bisericii intră, mergând înaintea lui cu sfeşnicele, cântând şi cel mai 
mare şi fraţii: Şi celor din mormânturi viaţă dăruindu-le. 


ŞI după ce intră cel mai mare în altar, diaconul zice ectenia cea mare și cel mai 
mare vosglasul: Că Ţie se cuvine toată slava, cinstea şi închinăciunea, Tatălui şi 
Fiului şi Sfântului Duh, acum şi pururea şi în vecii vecilor. 


Și începe cel mai mare Canonul, facere a lui loan Damaschin şi cântăm Imoasele 
de două ori şi Troparele pe 12 şi la urmă iarăşi Irmosul în amândouă stranele. Apoi 
Hristos a înviat... de trei ori. Şi cel ce cădeşte face începutul la fiecare Cântare, ori 
în strana dreaptă, ori în stânga de s-ar întâmpla. Şi cădeşte cel mai mare sfintele 
Icoane şi pe frați după rânduială, asemenea cădesc şi preoții unul după altul. Şi 
după fiecare Cântare se zice Ectenia cea mică. Şi cel ce a început Cântarea 
Canonului şi a cădit, zice Vosglasul. 


Canonul Invierii 
facere a Sfântului loan Damaschin. 
Cântarea 1-a 
Irmos: Ziua învierii, să ne luminăm popoare, Paştile Domnului, Paştile; că din 
moarte la viață şi de pe pământ la cer, Hristos Dumnezeu ne-a trecut pe noi, cei ce- 
| cântăm cântare de biruinţă. (de două ori) 


Stih: Hristos a înviat din morţi. 


Să ne curățim simţirile şi să vedem pe Hristos strălucind cu neapropiată lumină a 
învierii, şi bucuraţi-vă zicând, luminat să-L auzim, cântându-l cântare de biruinţă. 


Stih: Hristos a înviat din morți. 


Cerurile după cuviinţă să se veselească şi pământul să se bucure şi să prăznuiască 
toată lumea cea văzută şi cea nevăzută; că Hristos s-a sculat, veselia cea veşnică. 





Catavasia: Ziua învierii... 


Hristos a înviat din morţi cu moartea pre moarte călcând şi celor din mormânturi 
viaţă dăruindu-le. (de 3 ori) 


Ectenia cea mică şi Vosglasul: Că a Ta este stăpânirea şi a Ta este împărăția şi 
puterea şi slava, a Tatălui şi a Fiului şi a Sfântului Duh, acum şi pururea şi în vecii 
vecilor. 

Cântarea a 3-a 

Irmos: Veniţi să bem băutură nouă, nu făcută cu minuni din piatră stearpă, ci din 
izvorul nestricăciunii, din Hristos Cel ce a izvorât din mormânt, întru Care ne întă- 
rim. (de două ori) 


Stih: Hristos a înviat din morţi. 


Acum toate s-au umplut de lumină şi cerul şi pământul şi cele dedesubt. Deci, să 
prăznuiască toată făptura învierea lui Hristos, întru care s-a întărit. 


Stih: Hristos a înviat din morți. 
Ieri m-am îngropat împreună cu Tine, Hristoase, astăzi mă scol împreună cu Tine 
înviind Tu. Răstignitu-m-am ieri împreună cu Tine, însuţi împreună mă prea 


slăveşte, Mântuitorule, întru Împărăţia Ta. 


Catavasia: Veniţi să bem... 


Ectenia şi Vosglasul: Că Tu eşti Dumnezeul nostru şi Ție slavă înălțăm... 


Apoi Ipacoi, glasul al 4-lea: Venit-au mai-nainte de dimineaţă cele ce au fost cu 
Maria şi aflând piatra răsturnată de pe mormânt, auzit-au de la înger: Pe Cela ce 
este întru lumina cea pururea fiitoare, pentru ce-L căutaţi cu morții ca pe un om? 
Vedeţi înfăşurăturile cele de îngropare, alergați şi propovăduiți lumii, că s-a sculat 
Domnul, omorând moartea, că este Fiul lui Dumnezeu, Cel ce a mântuit neamul 
omenesc. 


Cântarea a 4-a 





Irmos: La dumnezeiasca strajă, de Dumnezeu grăitorul Avvacum să stea împreună 
cu noi şi să arate pe îngerul cel purtător de lumină, care a grăit cu mare glas: Astăzi 
este mântuirea lumii, că a înviat Hristos, ca cel atotputernic. (de două ori) 


Stih: Hristos a înviat din morţi. 


Parte bărbătească, ca Cel ce a deschis pântecele cel fecioresc, fost-a Hristos, iar ca 
un om, mieluşel s-a chemat şi fără prihană, ca Cel ce n-a suferit stricăciune, Paştile 
noastre. Şi ca un Dumnezeu adevărat, desăvârşit s-a numit. 


Stih: Hristos a înviat din morți. 

Ca un mieluşel de un an, cea binecuvântată de noi cununa, Hristos, de voie pentru 
toți s-a jertfit, Paştile cele curățitoare şi iarăşi frumos din mormânt soarele dreptăți 
nouă ne-a strălucit. 


Stih: Hristos a înviat din morţi. 
A lui Dumnezeu Părinte David înaintea chivotului umbrei a săltat jucând; iar noi, 
poporul cel sfânt al lui Dumnezeu, plinirea închipuirilor văzând, să ne veselim 


dumnezeieşte, că a înviat Hristos ca cel atotputernic. 


Catavasia: La dumnezeiasca strajă... 


Ectenia şi Vosglasul: Că bun şi iubitor de oameni Dumnezeu eşti şi Ție slavă 
înălțăm, Tatălui şi Fiului şi Sfântului Duh... 


Cântarea a 5-a 

Irmos: Să mânecăm cu mânecare adâncă şi în loc de mir, cântare să aducem 
Stăpânului şi să vedem pe Hristos, Soarele dreptății, tuturor viaţă răsărind. (De 
două ori) 


Stih: Hristos a înviat din morţi. 


Milostivirea Ta cea nemăsurată cei ţinuţi întru legăturile iadului văzându-o, la 
lumină au mers, Hristoase, cu picioare vesele lăudând Paştile cele veşnice. 


Stih: Hristos a înviat din morţi. 





Să ne apropiem, purtători de lumină de Hristos, Cel ce a ieşit din mormânt ca un 
mire şi să prăznuim împreună cu cetele cele iubitoare de praznice Paştile lui 
Dumnezeu cele mântuitoare. 


Catavasie: Să mânecăm cu mânecare adâncă... 


Ectenia şi Vosglasul: Că s-a sfinţit şi s-a preaslăvit preacinstit şi de mare cuviință 
numele Tău... 


Cântarea a 6-a 

Irmos: Pogorâ-tu-te-ai întru cele mai de jos ale pământului şi ai sfărâmat în- 
cuietorile cele veşnice, care ţineau pe cei legaţi, Hristoase, şi a treia zi, precum 
Ilona din chit, ai înviat din mormânt. (de două ori) 


Stih: Hristos a înviat din morţi. 


Păzind peceţile întregi, Hristoase, ai înviat din mormânt, Cel ce n-ai stricat cheile 
Fecioarei întru a Ta naştere şi ne-ai deschis nouă uşile Raiului. 


Stih: Hristos a înviat din morți. 
Mântuitorul meu vie şi nejertfită jertfă, ca un Dumnezeu, pe Tine însuţi de voie 
aducându-Te Tatălui, ai înviat pe Adam împreună cu tot neamul, sculându-Te din 


mormânt. 


Catavasie: Pogorâtu-Te-ai întru cele mai de jos... 


Ectenia şi Vosglasul: Că tu eşti împăratul păcii şi Mântuitorul sufletelor noastre şi 
Ție slavă înălţăm... 


Condac, glasul al 8-lea: De Te-ai şi pogorât în mormânt! Cela ce eşti fără de 
moarte, dar puterea iadului ai zdrobit şi ai înviat ca un biruitor, Hristoase Dumne- 
zeule zicând femeilor mironosiţe: bucuraţi-vă şi apostolilor Tăi pace dăruindu-le, 
Cela ce dai celor căzuţi sculare. 


Icos: Pe Soarele cel mai-nainte de soare. Carele a apus oarecând în mormânt, 
mers-au mai-nainte de către ziuă, căutându-L ca pe o zi, mironosiţele fecioare şi 
una către alta striga: O, prietenelor, veniţi să ungem cu miresme trupul cel de viață 
purtător şi îngropat, trupul care a înviat pe Adam cel căzut şi care zace în mormânt; 





să mergem să ne sârguim ca şi magii şi să ne închinăm şi să aducem miruri în loc 
de daruri Celuia ce nu în scutece, ci în giulgiu este înfăşurat, şi să plângem şi să 
strigăm: O, Stăpâne, scoală-Te, Cela ce dai celor căzuţi sculare. 


Sinaxar în sfânta şi marea Duminică a Paştilor 


Stih: Hristos pogorîndu-se în iad, l-a biruit, 
Și ca un puternic, luând dobânzi, a ieşit 


În sfânta şi marea Duminică a Paştilor, prăznuim învierea cea aducătoare de viaţă a 
Domnului Dumnezeu şi Mântuitorului nostru lisus Hristos, pe care o numim şi 
Paşti, ce se tâlcuieşte în limba iudaică trecere. Pentru că aceasta este ziua întru care 
a adus Dumnezeu lumea din neființă. 


Tot în această zi scoțând pe poporul israilenesc din mâinile lui Faraon, l-a trecut 
prin Marea Roşie. 


Tot întru această zi s-a pogorât din cer şi s-a sălăşluit în pântecele Fecioarei; şi 
acum din ţinuturile iadului scoțând toată firea omenească, o a înălţat la ceruri şi o a 
adus la cinstea cea dintâi a nestricăciunii. 


Insă pogorându-se în iad, nu pe toţi a înviat, ci numai pe aceia câţi au voit a-l crede 
Lui. lar sufletele Sfinţilor cele ţinute cu sila din veac, le-a izbăvit din iad şi tuturor 
a dăruit suire la ceruri. 


Pentru aceasta bucurându-ne prăznuim luminată învierea cea mai presus de fire 
închipuind bucuria, cu care firea noastră s-a îmbogăţit pentru milostivirea milei lui 
Dumnezeu. 


Asemenea arătând şi sfărâmarea vrajbei şi unirea cu Dumnezeu şi cu îngerii, facem 
sărutarea cea obişnuită. lar învierea Domnului a fost aşa. 


Ostaşii străjuind mormântul, la miezul nopții s-a făcut cutremur, pentru că îngerul 
pogorându-se a răsturnat piatra de pe uşa mormântului şi strejarii spăimântându-se 
au fugit. Şi de aceea se face venirea femeilor Sâmbătă de dimineaţă, ca şi cum ar îi 
la miezul nopții Sâmbetei. 


Și întâi Maica lui Dumnezeu a cunoscut învierea, şezând ea cu Maria Magdalena în 
preajma gropii, precum zice Matei; ci ca să nu fie la îndoială învierea, pentru 
dragostea cea către Maică, evangheliştii spun că mai-nainte s-a arătat Mariei 





Magdalenei. Aceasta a văzut şi pe îngerul cel de pe piatră şi plecându-se a văzut şi 
pe cei dinlăuntru, care au şi vestit învierea Domnului, că au zis: S-a sculat, nu este 
aici, iată locul unde L-au pus pe El. Şi auzind acestea, au alergat şi au vestit 
învierea ucenicilor celor mai fierbinţi, adică lui Petru şi lui loan. 


Iar întorcându-se aceasta cu cealaltă Marie, le-a întâmpinat pe ele Hristos şi le-a 
zis: Bucuraţi-vă! Pentru că se cădea seminţiei celeia care auzise mai înainte 
aceasta: Întru dureri vei naşte fii, să audă mai întâi şi bucuria. Acestea fiind biruite 
de dragoste s-au apropiat şi s-au atins de prea cinstitele picioarele Lui, vrând mai 
cu dinadinsul să cunoască adevărul învierii. 


lar apostolii au alergat la mormânt şi loan plecându-se numai în mormânt, s-a 
întors; iar Petru a intrat înlăuntru şi mai cu dinadinsul a văzut şi s-a atins de giulgiu 
şi de legătura capului. 


Şi iar a venit Magdalena la mormânt de către ziuă cu celelalte femei, vrând să 
dovedească mai cu dinadinsul cele ce văzuseră. Şi stând afară plângea, iar uitându- 
se în mormânt, a văzut doi îngeri strălucind de lumină, care ca şi cum o ar fi certat 
i-au zis: Femeie! Ce plângi? Pe cine cauţi? Pe lisus Nazarineanul cel răstignit 
căutaţi? S-a sculat, nu este aici. Şi îndată s-a sculat ea spăimântându-se căci văzuse 
pe Domnul. Pentru aceea întorcându-se ea înapoi, a văzut pe Hristos stând; şi 
părându-i-se că este grădinarul (pentru că era mormântul în grădină), a zis lui: 
Doamne, de L-ai luat tu pe EI, spune-mi unde L-ai pus şi eu ÎL voi lua. Şi iarăşi 
căutând ea către înger, Mântuitorul a grăit Magdalenei: Marie! lar ea înțelegând 
glasul cel prea dulce şi obişnuit al lui Hristos, vrea să se atingă de Dânsul. lar el a 
zis: Nu te atinge de Mine, că încă nu M-am suit la Tatăl Meu, că ţie ţi se pare că 
încă sunt om, pe cum gândeşti. Mergi la fraţii Mei şi le spune lor câte ai văzut şi ai 
auzit. Și aceasta a făcut Magdalena. 


Dar luminându-se de ziuă, iarăşi a venit la mormânt cu celelalte. Şi cele ce erau cu 
Ioana şi Salomi au venit, răsărind soarele. Şi într-un cuvânt, în multe rânduri a fost 
venirea femeilor la mormânt, între care a fost şi Născătoarea de Dumnezeu. Că ca 
este aceea pe care Evanghelia o numeşte Maria lui losi, că acest losi a fost fecior al 
lui Iosif. 


Insă nu se ştie anume la ce ceas a înviat Domnul, că unii zic la cântarea cocoşilor 
cea dintâi, iar alții când a fost cutremurul, iar alţii întru alt chip. 





lar acestea aşa făcându-se, iată oarecare din străjeri venind au spus arhiereilor cele 
ce se făcuseră. lar ei cu arginţi dăruindu-i, i-au plecat să spună că ucenicii Lui 
venind noaptea L-au furat. 


lar seara tot în această zi, fund ucenicii adunaţi într-un loc pentru frica iudeilor şi 
uşile fiind încuiate, a intrat la dânşii lisus (că era cu trup nestricăcios) şi le-a zis lor 
după obicei: Pace vouă ! lar ei văzându-L, prea mult s-au bucurat. Şi prin suflare 
au luat mai desăvârşit lucrarea Preasfântului Duh. 


Apoi zicem: Învierea lui Hristos văzând... de 3 ori. Caută la ceasurile Paştilor. 


După aceea stihira aceasta: Inviind lisus din mormânt, precum a zis mai înainte, a 
dăruit nouă viaţă veşnică şi mare milă. (de trei ori) 


Cântarea a 7-a 

Irmos: Cela ce a izbăvit pe tineri din cuptor, făcându-se om, pătimeşte ca un mu- 
ritor şi prin patimă pe cel muritor, îl îmbracă în podoaba nestricăciunii; cel unul 
binecuvântat Dumnezeul părinţilor şi prea slăvit. (de două ori) 

Stih: Hristos a înviat din morți. 

Femeile cele gânditoare de Dumnezeu, cu miruri în urma Ta au alergat şi pe Carele 
ca pe un mort cu lacrimi Te căutau, bucurându-se s-au închinat Ție, Dumnezeul cel 
viu şi Paştile cele de taină, ucenicilor Tăi Hristoase bine le-au vestit. 

Stih: Hristos a înviat din morți. 

Prăznuim omorârea morţii, sfărâmarea iadului şi începătura altei vieţi veşnice, şi 
săltând lăudăm pe pricinuitorul, pe unul cel binecuvântat, Dumnezeul părinţilor şi 
prea slăvit. 

Stih: Hristos a înviat din morţi. 

Cât este de sfințită cu adevărat, şi mult prăznuită această noapte de mântuire şi 
strălucită, a zilei celei purtătoare de lumină a Invierii mai înainte vestitoare fiind, 


întru care lumina cea fără de ani, din mormânt trupeşte tuturor a strălucit. 


Catavasia: Cela ce a izbăvit pe tineri... 





Ectenia şi Vosglasul: Fie stăpânirea împărăției Tale binecuvântată şi preaslăvită, a 
Tatălui... 


Cântarea a 8-a 

Irmos: Această numită şi sfântă zi una a Sâmbetelor împărăteasă şi Doamnă, al 
praznicelor praznic, şi sărbătoare este a sărbătorilor, întru care binecuvântăm pe 
Hristos întru toţi vecii. (de două ori.) 

Stih: Hristos a înviat din morți. 

Veniţi cu rodul viței cel nou, al dumnezeieştii veselii, în ziua cea vestită a Invierii 
împărăției lui Hristos să ne împărtăşim, lăudându-L pe Dânsul ca pe un Dumnezeu 
în veci. 

Stih: Hristos a înviat din morţi. 

Ridică împrejur ochii tăi Sioane şi vezi, că iată au venit la tine, ca nişte făclii de 
Dumnezeu luminate, de la apus şi de la miazănoapte şi de la mare şi de la răsărit 
fiii tăi, întru tine binecuvântând pe Hristos în veci. 

A Treimii 

Părinte Atotţiitorule şi Cuvinte şi Duhule, fire ceea ce eşti una în trei Ipostasuri, 
cea mai presus de ființă şi de Dumnezeire, întru tine ne-am botezat şi pe Tine bine 
Te cuvântăm întru toţi vecii. 


Catavasia: Această numită şi sfânta zi... 


Ectenia şi Vosglasul: Că s-a binecuvântat numele Tău şi s-a preaslăvit împărăția 
Ta, a Tatălui... 


La Cântarea a 9-a 


Pripeala: Ingerul a strigat celei pline de dar, curată Fecioară, bucură-te, şi iarăşi 
zic bucură-te, că Fiul tău a înviat a treia zi din mormânt. 


Și la fiecare Pripeală se zic Troparele din Canon repetându-le. 





Măreşte, sufletul meu, pe Cel ce a înviat a treia zi din mormânt, pe Hristos 
dătătorul de viaţă. 


Măreşte, sufletul meu, pe Cel ce a pătimit de bunăvoie şi s-a îngropat şi a înviat a 
treia zi din mormânt. 


Hristos, Paştile cele nouă, Jertfa cea vie jertfită, mieluşelul lui Dumnezeu Cel ce 
ridică păcatul lumii. 

Deşteptat-ai după ce ai adormit pe cei morţi din veac, împărăteşte răcnind ca un leu 
din Iuda. 


Magdalena Maria a alergat la mormânt şi pe Hristos văzându-L, ca pe un grădinar 
L-a întrebat. 


Inger strălucitor a strigat femeilor: Părăsiţi-vă de lacrimi, că Hristos a înviat. 


Hristos a înviat, Cel ce a călcat moartea şi pe morţi i-a ridicat, popoare veseliți-vă. 
Astăzi toată făptura se veseleşte şi se bucură, că Hristos a înviat şi iadul a prădat. 


Astăzi a prădat iadul Stăpânul, Cel ce a ridicat pe cei legaţi, pe care-i avea din 
veac, cumplit ţinuţi întru sine. 


În loc de Slavă... 
Măreşte, sufletul meu, stăpânirea cea în trei Ipostasuri şi nedespărțită Dumnezeire. 
În loc de: Şi acum... 


Bucură-te, Fecioară, bucură-te; bucură-te, binecuvântată; bucură-te, prea slăvită, că 
Fiul tău a înviat a treia zi din mormânt. 


Cântarea a 9-a 
Irmos: Luminează-te, luminează-te, noule Ierusalime, că slava Domnului peste ti- 
ne a răsărit, saltă acum şi te bucură, Sioane, iar tu Curată veseleşte-te Născătoare 


de Dumnezeu, întru Invierea Celui născut al tău. (de două ori) 


Stih: Hristos a înviat din morţi. 





O dumnezeiescul! O iubitul! O prea dulcele Tău glas. Că cu noi te-ai făgăduit să fu 
cu adevărat, până la sfârşitul veacului, Hristoase, pe Carele întărire de nădejde, 
credincioşii avându-L, ne bucurăm. 


Stih: Hristos a înviat din morţi. 

O Paştile cele mari şi prea sfințite, Hristoase! O înțelepciunea şi cuvântul lui Dum- 
nezeu şi puterea, dă-ne nouă mai adevărat să ne împărtăşim cu Tine în ziua cea 
neînserată a împărăției Tale. 


Catavasia: Luminează-te, luminează-te noule lerusalime... 


Ectenia şi Vosglasul: Că pe Tine Te laudă toate puterile cereşti, şi Ţie slavă 
înălțăm, Tatălui... 


Luminânda: Cu trupul adormind ca un muritor, Impărate şi Doamne, a treia zi ai 
înviat, pe Adam din stricăciune ridicând şi moartea pierzând, Paştile nestricăciunii, 


lumii de mântuire. (de trei ori) 


La Laude 


Punem Stihirile pe 4 şi cântăm Stihirile învierii, glasul 1. 


Stih: Lăudaţi-L pe EI întru puterile Lui, lăudați-L pe EI după mulțimea slavei Lui. 
Lăudăm Hristoase patima Ta cea mântuitoare şi slăvim învierea Ta. 
Stih: Lăudaţi pe EI în glas de trâmbiţă, lăudaţi pe EI în psaltire şi în alăută. 


Cela ce răstignire ai răbdat şi moartea ai stricat şi ai înviat din morţi, împacă viața 
noastră, Doamne, ca un atotputernic. 


Stih: Lăudaţi pe EI în timpane şi în alăută, lăudaţi pe EI în strune şi în organe. 


Cel ce iadul ai prădat şi pe om l-ai înviat cu învierea Ta, Hristoase, învredniceşte- 
ne pe noi cu inimă curată, să Te lăudăm şi să Te slăvim. 


Stih: Lăudaţi pe EI în chimvale bine răsunătoare, lăudaţi pe EI în chimvale de 
strigare, toată suflarea să laude pe Domnul. 





Plecăciunea (pogorârea) Ta cea cu dumnezeiască cuviinţă slăvindu-o, Te lăudăm 
pe Tine, Hristoase; născutu-Te-ai din Fecioară şi nedespărțit ai fost de Tatăl; 
pătimit-ai ca un om şi de voie ai răbdat răstignire; înviat-ai din mormânt ca dintr-o 
cămară ieşind, ca să mântuieşti lumea, Doamne, slavă ţie. 


Apoi aceste Stihiri cu Stihurile lor, glasul al 5-lea. 
Stih: Să învie Dumnezeu şi să se risipească vrăjmaşii Lui. 


Paştile cele sfințite astăzi nouă s-au arătat, Paştile cele nouă şi sfinte, Paştile cele 
de taină, Paştile cele prea cinstite, Paştile Hristos Mântuitorul; Paştile cele fără 
prihană, Paştile cele mari, Paştile credincioşilor, Paştile care au deschis nouă uşile 
Raiului, Paştile cele ce sfinţesc pe toţi credincioşii. 


Stih: Precum se stinge (împrăştie) fumul să se stingă, cum se topeşte ceara de faţa 
focului. 


Veniţi de la vedere femei binevestitoare şi ziceţi Sionului: Primeşte de la noi bu- 
nele vestiri de bucurie, ale învierii lui Hristos; veseleşte-te, saltă şi te bucură, leru- 
salime, pe împăratul Hristos văzându-L din mormânt, ca un mire ieşind. 


Stih: Aşa să piară păcătoşii de la faţa lui Dumnezeu, iar drepţii să se veselească. 


Mironosiţele femei foarte de dimineaţă stând înaintea mormântului dătătorului de 
viață, aflat-au înger pe piatră şezând şi acela grăind către dânsele aşa a zis: Ce 
căutaţi pe cel viu cu cei morți? Ce plângeţi pe cel nestricat ca şi cum ar fi întru 
stricăciune? Mergând propovăduiţi ucenicilor Lui. 


Stih: Aceasta este ziua pe care a făcut-o Domnul, să ne bucurăm şi să ne veselim 
într-însa. 


Paştile cele frumoase, Paştile Domnului, Paştile; Paştile cele prea cinstite nouă ne- 
a răsărit, Paştile, cu bucurie unul pe altul să ne îmbrăţişăm; o Paştile ! Izbăvirea de 
întristare. Că astăzi din mormânt ca dintr-o cămară strălucind Hristos, pe femei de 
bucurie le-a umplut zicând: propovăduiţi apostolilor. 


Slavă... Și acum... glasul al 5-lea 


Ziua învierii şi să ne luminăm cu prăznuirea şi unul pe altul să îmbrăţişăm, să 
zicem fraţilor şi celor ce ne urăsc pe noi; să iertăm toate pentru înviere şi aşa să 





strigăm: Hristos a înviat din morţi cu moartea pe moarte călcând şi celor din mor- 
mânturi viață dăruindu-le. 


Apoi: Hristos a înviat din morți cu moartea pre moarte călcând şi celor din mor- 
mânturi viaţă dăruindu-le. (de trei ori) 


Și cântăm acest Tropar de multe ori până ce se face sărutarea. Şi sărutarea aşa se 
face: lese Eclesiarhul cu Sfânta Evanghelie şi stă înaintea uşii celei mari, ţinând 
Sfânta Evanghelie, sau de se face sărutarea înaintea Bisericii precum este obiceiul 
aici, pune Eclesiarhul Evanghelia şi icoana învierii lui Hristos pe tetrapod sau pe 
masa cea gătită. lar ceilalți Preoţi, unii iau icoanele învierii. Lui Hristos, alţii 
cinstitele cruci şi stau toți după rânduiala lor. Apoi merge Arhiereul sau cine este 
mai mare şi sărută Evanghelia şi icoana învierii, şi după ce binecuvântează 
Arhiereul (de este), merge de stă la locul său şi ia în mână cinstita Cruce. După 
aceea merg toți fraţii după rânduiala lor şi sărută întâi Sfânta Evanghelie şi icoana 
învierii şi cinstita Cruce, începând de la Arhiereul, sau de la alt Preot, ce va fi mai 
mare. Apoi sărută şi crucile celorlalți şi sărută unul pe altul, zicând: Hristos a 
înviat. Şi altul răspunde: Adevărat a înviat. Şi sărută şi mirenii după rânduiala lor. 
După sărutare citeşte cel mai mare: 


Cuvânt de învățătură al celui între Sfinţi părintelui nostru loan Gură de aur, 
arhiepiscopul Constantinopolului, în sfânta şi luminata zi a Slăvitei şi 
mântuitoarei învieri a lui Hristos, Dumnezeul nostru. 


De este cineva binecredincios şi iubitor de Dumnezeu, să se îndulcească de 
Praznic bun şi luminat. De este cineva slugă înţeleaptă, să între bucurându-se întru 
bucuria Domnului său. De s-a ostenit cineva postindu-se, să-şi ia acum dinarul. De 
a lucrat cineva din ceasul cel dintâi, să-şi ia astăzi dreapta plată. De a venit cineva 
după ceasul al treilea, mulţumind să prăznuiască. De a ajuns cineva după ceasul al 
şaselea, nimic să nu se îndoiască, că de nimic nu se va păgubi. De a întârziat cineva 
până în ceasul al nouălea, să se apropie, nimic îndoindu-se. De a ajuns cineva 
numai în ceasul al unsprezecelea, să nu se teamă că s-a zăbovit, că milostiv fiind 
Stăpânul, primeşte pe cel de pe urmă, ca şi pe cei dintâi; odihneşte pe cel de la al 
unsprezecelea ceas, ca şi pe cel ce a lucrat din ceasul cel dintâi; şi pe cel de pe 
urmă miluieşte şi pe cel dintâi mângâie; şi aceluia plăteşte şi acestuia dăruieşte; şi 
faptele primeşte şi cu voinţa se împacă şi lucrul cinsteşte şi socoteala o laudă. 
Pentru aceasta intraţi toţi întru bucuria Domnului nostru. Şi cei dintâi şi cei de al 
doilea luaţi plata. Bogaţii şi săracii împreună dănţuiţi. Cei ce v-aţi înfrânat şi cei 
leneşi, cinstiţi ziua; cei ce aţi postit, şi cei ce n-aţi postit, veseliți-vă astăzi. Masa 





este plină, ospătaţi-vă toţi. Viţelul este mult, nimenea să nu iasă flămând. Toţi vă 
îndulciţi de ospăţul credinţei; toți luaţi bogăţia bunătăţii. Nimenea să nu plângă 
pentru sărăcie, că s-a arătat împărăţia cea pentru toţi. Nimenea să nu se tânguiască 
pentru păcate, că iertare din mormânt a răsărit. Nimenea să nu se teamă de moarte, 
că ne-a slobozit pe noi moartea Mântuitorului. Stins-o-a pe dânsa Cela ce a fost 
ținut de aceea. Prădat-a iadul Cela ce s-a pogorât în iad. Amărâtu-l-a pe EI, fiindcă 
a gustat trupul Lui. Şi aceasta mai-nainte apucând Isaia a strigat : Iadul, zice, s-a 
amărât, întâmpinându-Te pe Tine jos; s-a amărât că s-a stricat, s-a amărât că s-a 
batjocorit; s-a amărât că s-a omorât, s-a amărât că s-a surpat; s-a amărât că s-a 
legat. A luat trup şi de Dumnezeu s-a lovit. A luat pământ şi s-a întâmpinat cu 
cerul. A luat ce a văzut şi a căzut întru ce n-a văzut. Unde-ţi este moarte boldul ? 
Unde-ţi este iadule biruinţa ? Sculatu-S-a Hristos şi tu te-ai surpat. Sculatu-S-a 
Hristos şi au căzut dracii. Înviat-a Hristos şi se bucură îngerii. Înviat-a Hristos şi 
viaţa vieţuieşte. Înviat-a Hristos şi nici un mort nu este în groapă. Că Hristos 
sculându-se din morţi, începătura celor adormiţi s-a făcut. Aceluia este slava şi 
stăpânirea în vecii vecilor, Amin. 


Apoi cântăreții cântă acest Tropar al Sfântului loan Gură de aur pe glasul al 8-lea: 
Din gura ta, ca nişte lumină de foc strălucind darul, lumea a luminat, vistieriile 
neiubirii de argint lumii a câştigat, înălţimea gândului smerit nouă ne-a arătat. Ci 


cu cuvintele tale învăţându-ne, părinte loane Gură de aur, roagă pe Cuvântul 
Hristos Dumnezeu, să mântuiască sufletele noastre. 


Și îndată Diaconul zice Ecteniile: Miluieşte-ne pe noi, Dumnezeule... Şi: Să 
plinim rugăciunile noastre... După Vosglas, Preotul în loc de: Slavă Ție, Hristoase 
Dumnezeule... zice: Hristos a înviat din morţi... tot. Apoi Otpustul: Cela ce a în- 
viat din morţi, Hristos adevăratul Dumnezeul nostru...După aceea ridicâd Crucea, 
zice: Hristos a înviat... de trei ori. Şi noi răspundem: Adevărat a înviat. Şi iar 
zicem: Hristos a înviat din morţi... de 3 ori. Şi nouă ne-a dăruit viaţă veşnică. Să 
ne închinăm învierii Lui celei de a treia zi. Şi mulţi ani. 


Cade-se a şti: Pentru Buna-Vestire: Că de se va întâmpla în sfânta şi luminata 
Duminică a Paştilor, atunci Duminică în ziua de Paşti la vremea Utreniei, 
binecuvântând Preotul, facem începere: Sfinte Dumnezeule. ..de trei ori. Preasfântă 
Treime... după Tatăl nostru... Doamne miluieşte! de 12 ori. Slavă... Şi acum... 
Veniţi să ne închinăm... de trei ori. Şi Psalmul 50. Şi cântăm Canonul Sâmbetei 
celei mari, cu Irmosul pe 8. După sfârşitul Canonului, Sfinte Dumnezeule... de trei 
ori. Prea Sfântă Treime... şi Troparul: Când Te-ai pogorât la moarte... şi al 
Praznicului; apoi Ectenia şi Otpustul. Şi îndată trag toate clopotele şi ieşim afară şi 
dând lumânări fraților, cădeşte cel mai mare în chipul Crucii, de trei ori şi zice cu 





glas mare : Slavă sfintei şi celei de o fiinţă şi de viaţă făcătoarei şi nedespărțitei 
Treimi..., şi celelalte. Şi începe cel mai mare, cântând Troparul glas 5: Hristos a 
înviat din morţi... de trei ori. Și cu Stihirile după obicei. Şi deschizând uşile, cel 
mai mare intră cu toţi frații cântând: Şi celor din mormânturi viață dăruindu-le. 
Apoi Troparul Bunei-Vestiri şi Ecteniile: Cu pace Domnului să ne rugăm... şi 
îndată cel mai mare începe Irmosul: Ziua învierii popoarelor... şi cântăm Canonul 
Paştilor cu Irmosul pe 8 şi al Praznicului cu Irmosul pe 8. Catavasia: Ziua 
învierii... cu Hristos a înviat..., şi Ectenia cea mică, la toate Cântările după obicei. 
După Cântarea a a treia Condacul şi Icosul Paştilor şi Ipacoi. După Cântarea a a 
şasea, Condacul şi Icosul Bunei-Vestiri, apoi Prochimenul Praznicului şi Evan- 
ghelia Praznicului. Învierea lui Hristos... de trei ori şi Stihira: înviind lisus din 
mormânt... de trei ori. La Cântarea a 9-a cântăm Pripelile Paştilor şi ale 
Praznicului. Luminânda Paştilor 1 şi a Praznicului 2. La Laude, Stihirile învierii pe 
4 şi ale Praznicului pe 4, cu Stihurile lor. Apoi Stihirile Paştilor Slavă... a Bunei- 
Vestiri, Şi acum... Ziua învierii... şi sărutarea. Învățătura lui loan Gură de aur, 
Ectenia şi Otpustul. Apoi Ceasurile Paştilor. La Liturghie: Antifoanele Paştilor. 
După Vohod, zicem Troparele: Hristos a înviat... de trei ori, Slavă... Troparul 
Praznicului, Și acum... Condacul Paştilor. În loc de Sfinte Dumnezeule... cântăm: 
Câţi în Hristos v-aţi botezat... Prochimenul, Apostolul şi Evanghelia, întâi a 
Paştilor, apoi a Praznicului. 


Pentru Sfântul marele mucenic Gheorghe: Să se ştie că se începe din Vinerea cea 
mare şi de se va întâmpla în Vinerea cea mare, sau în Sâmbăta cea mare, sau în 
ziua de Paşti, atunci se prăznuieşte Luni în săptămâna cea luminată (caută Luni). 


Pentru ceasurile Sfintei şi marii Duminici a Paştilor şi a toată Săptămâna Luminată. 


Cade-se a şti că din această zi a sfintei şi marii Dumineci a Paştelor până la 
Sâmbăta cea luminată, Ceasurile, Pavecerniţa şi Polunoştniţa se citesc aşa: După 
ce binecuvântează Preotul, începem Troparul: Hristos a înviat din morţi... de trei 
ori. 


Apoi acestea: Învierea lui Hristos văzând, să ne închinăm Sfântului Domnului 
lisus, unuia celui fără de păcat. Crucii Tale ne închinăm Hristoase şi sfântă învierea 
Ta o lăudăm şi o slăvim; că Tu eşti Dumnezeul nostru, afară de Tine pe altul nu 
ştim, numele Tău numim. Veniţi toţi credincioşii să ne închinăm Sfintei învierii lui 
Hristos, că iată, a venit prin Cruce bucurie la toată lumea, totdeauna binecuvântând 
pe Domnul, lăudăm învierea Lui, că răstignire răbdând pentru noi, cu moartea pe 
moarte a stricat. (de trei ori) 





Venit-au mai-nainte de dimineaţă cele ce au fost cu Maria, şi aflând piatra 
răsturnată de pe mormânt, auzit-au de la înger: Pe Cela ce este întru lumina cea pu- 
rurea fiitoare, cu morții pentru ce-L căutaţi, ca pe un om? Vedeţi înfăşurăturile cele 
de îngropare, alergaţi şi lumii propovăduiţi, că s-a sculat Domnul, omorând moa- 
rtea, că este Fiul lui Dumnezeu, Cel ce a mântuit neamul omenesc. (O dată) 


De Te-ai şi pogorât în mormânt, Cela ce eşti fără de moarte, dar puterea iadului ai 
zdrobit şi ai înviat ca un biruitor, Hristoase Dumnezeule, zicând femeilor: Mi- 
ronosiţe, bucuraţi-vă, şi apostolilor Tăi pace dăruindu-le, Cela ce dai celor căzuţi 
sculare. (O dată) 


În mormânt cu trupul, în iad cu sufletul ca un Dumnezeu, în Rai cu tâlharul şi pe 
scaun ai fost Hristoase cu Tatăl şi cu Duhul, toate umplându-le, ca Cela ce eşti 
necuprins. 


Slavă... 


Ca un purtător de viață, ca un mai înfrumusețat decât Raiul cu adevărat şi decât 
toată cămara împărătească mai luminat s-a arătat, Hristoase, mormântul Tău, 
izvorul învierii noastre. 


Și acum... a Născătoarei de Dumnezeu 


Ceea ce eşti lăcaş sfinţit dumnezeiesc al Celui Prea Înalt, bucură-te, că prin tine s-a 
dat bucuria, Născătoare de Dumnezeu, celor ce strigă: Binecuvântată eşti tu între 
femei, ceea ce eşti cu totul fără prihană, Stăpână. 


Apoi: Doamne miluieşte! de 40 de ori. Slavă... Şi acum...Ceea ce eşti mai cinstită 
decât Heruvimii...Întru numele Domnului binecuvântează Părinte. Preotul zice: 
Pentru rugăciunile Sfinților Părinților noştri, Doamne lisuse Hristoase Dumnezeul 
nostru, miluieşte ne pe noi. Apoi Hristos a înviat... De trei ori. Slavă... Şi acum... 
Doamne miluieşte ! de trei ori. Binecuvântează ! şi Otpustul. 


Și se face această slujbă şi la celelalte Ceasuri şi la Pavecerniţa şi Miezonoptică. 


La Liturghie: după Binecuvântată este Împărăţia... şi celelalte, cel mai mare sau 
Preotul care serveşte sfânta Liturghie, începe în Altar de cântă: Hristos a înviat din 
morţi... de trei ori. Tot aşa şi la strane. Apoi cel mai mare zice Stihurile acestea: Să 
învie Dumnezeu şi să se risipească vrăjmaşii Lui. Şi în strane cântă: Hristos a 
înviat din morţi. Apoi şi celelalte Stihuri şi Slavă... Şi acum... le zice cel ce 





slujeşte, precum arată la începutul Utreniei. Această începere se face numai întru 
această săptămână luminată. lar în celelalte zile cântăm numai Hristos a înviat din 
morţi... de trei ori, fără să zicem Stihurile. Apoi Ectenia cea mare şi după Ectenie, 
Antifoanele, care se cântă în toată săptămâna. 


Întru sfânta şi marea Duminică a Paştilor la Liturghie 


Antifonul întâi: 
Psalmul 65, glasul al 2-lea. 
Stih 1: Strigaţi Domnului tot pământul. 


Pripeală: Pentru rugăciunile Născătoarei de Dumnezeu, Mântuitorule, mântuieşte- 
ne pe noi. 


Stih 2: Cântaţi numelui Lui, daţi slavă laudei Lui. 

Stih 3: Ziceţi lui Dumnezeu, cât sunt de înfricoşate lucrurile Tale, întru mulțimea 
puterii Tale, minţi-vor Ție vrăjmaşii Tăi. 

Stih 4: Tot pământul să se închine ie şi să cânte Ție, să cânte numelui Tău, 
Preaînalte. 


Pripeală: Pentru rugăciunile Născătoarei de Dumnezeu, Mântuitorule, mântuieşte- 
ne pe noi. 


Slavă... Și acum... 


Impreună amândouă stranele să cânte cu glas înalt: Pentru rugăciunile Născătoarei 
de Dumnezeu, Mântuitorule, mântuieşte-ne pe noi. Ectenia. 


Antifonul al doilea: 
Psalmul 66, glasul al 2-lea. 


Stih 1: Dumnezeule, milostiveşte-Te spre noi şi ne binecuvântează. 

Pripeală: Mântuieşte-ne pe noi, Fiul lui Dumnezeu, Cel ce ai înviat din morți, pe 
Cei ce cântăm Ţie: Aliluia. 

Stih 2: Luminează faţa Ta peste noi şi ne miluieşte. 

Stih 3: Ca să cunoaştem pe pământ calea Ta şi în toate neamurile mântuirea Ta. 





Stih 4: Mărturisească-se Ție popoarele, Dumnezeule, mărturisească-se Ție popoa- 
rele toate. 


Slavă... Și acum... Amândouă stranele împreună. 


Unule născut, Fiule şi Cuvântul lui Dumnezeu, Cel ce eşti fără de moarte şi ai 
îngăduit pentru mântuirea noastră a Te întrupa din Sfânta Născătoare de Dumnezeu 
şi pururea Fecioara Maria, Carele neschimbat Te-ai întrupat şi răstignindu-Te, 
Hristoase Dumnezeule, cu moartea pe moarte ai călcat; unul fiind din Sfânta 
Treime, împreună slăvit cu Tatăl şi cu Duhul Sfânt, mântuieşte-ne pe noi. 


Antifonul al treilea: 
Psalmul 67, glasul al 5-lea. 
Stih 1: Să învie Dumnezeu şi să se risipească vrăjmaşii Lui. 


Hristos a înviat din morţi... 


Stih 2: Precum se stinge fumul să se stingă, cum se topeşte ceara de faţa focului. 
Stih 3: Aşa să piară păcătoşii de la faţa lui Dumnezeu, iar drepții să se veselească 
şi să se bucure înaintea lui Dumnezeu. 

Stih 4: Aceasta este ziua pe care a făcut-o Domnul, să ne bucurăm şi să ne veselim 
într-însa. 


Hristos a înviat din morţi... Şi se face vohod şi zice diaconul de este, iar de nu 
este, Preotul: Înţelepciune, drepţi! Iar noi zicem stihul: Întru adunări binecuvântaţi 
pe Dumnezeu, pe Domnul din izvoarele lui Israil. Apoi Troparul: Hristos a înviat 
din morţi... Şi Ipacoi: Venit-au mai-nainte de dimineaţă cele ce au fost cu Maria... 
Slavă... Şi acum... Condacul: De Te-ai şi pogorât în mormânt... În loc de: Sfinte 
Dumnezeule... Câţi în Hristos v-aţi botezat, în Hristos v-aţi îmbrăcat, Aliluia. 
Aceasta se cântă în toată săptămâna. 


Apoi Prochimenul Apostolului, glasul al 8-lea.: Aceasta este ziua pe care a făcut-o 
Domnul, să ne bucurăm şi să ne veselim într-însa. Stih: Mărturisiţi-vă Domnului 
că este bun, că în veac este mila Lui. Şi îndată: din Faptele Apostolilor, Cap. vers 
Il 

Evanghelia de la loan. Cap. Vers 1. Aicea să ştii, că întru această zi mai mulți 
Preoţi citesc Sfânta Evanghelie şi diaconii câţi vor fi. Şi cel mai mare începe 
înaintea Sfintei Mese, căutând spre răsărit. Cu înţelepciune, drepți, să ascultăm 
sfânta Evanghelie... Asemenea şi ceilalți Preoţi şi diaconii câţi slujesc tot aceasta 





ZIC. Şi iarăşi cel mai mare zice: Din Sfânta Evanghelie de la loan citire. Şi trag 
toate clopotele la soroace. 


Şi pe rând dumnezeiasca Liturghie a Sfântului loan Gură de aur. Chinonicul: 
Trupul lui Hristos primiţi şi din izvorul cel fără de moarte gustaţi... Şi la: Cu frica 
lui Dumnezeu... Hristos a înviat din morţi... o dată. Şi în loc de: Fie numele 
Domnului binecuvântat... Hristos a înviat... de 3 ori. Şi în loc de: Bine voi 
cuvânta pe Domnul... Hristos a înviat... de multe ori. Şi Otpustul. 


Și îndată rugăciunea pentru binecuvântarea cărnii şi a caşului şi a ouălor, în sfânta 
şi marea zi aceasta a Paştilor. Însă cărnurile şi ouăle nu se aduc în Biserică, ci afară 
în Pridvor. leşind Preotul zice: Domnului să ne rugăm - Stăpâne Doamne Dum- 
nezeul nostru, Făcătorule şi Ziditorule a toate, caută spre aceste mâncări de carne şi 
le sfinţeşte pe ele, precum ai sfințit mielul pe care Ţi l-a adus credinciosul Avraam 
şi berbecele pe care Ți l-a adus Abel spre jertfă, asemenea şi viţelul cel hrănit pe 
care ai poruncit să se junghie fiului Tău celui ce rătăcise şi care iarăşi s-a întors la 
Tine, ca să se învrednicească a lua darul Tău. Aşa şi noi, acestea ce s-au sfințit şi s- 
au binecuvântat de Tine, să le luăm spre hrananoastră a tuturor. Binecuvintează şi 
caşul împreună cu ouăle şi pe noi ne păzeşte întru bunătatea Ta, ca cei ce vom 
gusta dintr-însele să ne umplem de darurile Tale cele ce se dau din destul şi de 
bunătatea Ta cea negrăită. Că Tu eşti hrana cea adevărată şi dătătorul bunătăţilor şi 
a Ta este stăpânirea şi a Ta este Impărăfia şi puterea şi slava, a Tatălui şi a Fiului şi 
a Sfântului Duh, acum şi pururea şi în vecii vecilor, Amin. 


In loc de: Mare este numele Sfintei Treimi, Hristos a înviat... Şi: Adevărat a înviat 
Domnul... Şi: Preasfântă Născătoare de Dumnezeu, ajută-ne nouă... 


CADE-SE A ȘTI: Că de se va întâmpla vreunui frate a trece către Domnul în 
luminata săptămână a Paştilor, nu-i cântăm slujba cea obişnuită a morţilor, ci toată 
slujba învierii; adică după: Bine este cuvântat Dumnezeul nostru..., cântăm: Hristos 
a înviat... de trei ori, şi Învierea lui Hristos... Canonul Paştilor, Apostolul şi 
Evanghelia învierii. Laudele învierii şi Paştile cele sfințite : şi se face sărutarea 
mortului şi Otpustul. Această rânduială o am luat de la ieromonahul Gavriil din 
sfânta Lavră a Athonului. 


CADE-SE A ŞTI IARĂŞI: Că în locul Paraclisului tot aşa se face începutul: 
Hristos a înviat... şi Ipacoi şi Canonul Paştilor. După Cântarea a 6-a şi după 
Condacul şi Icosul Paştilor, zicem Evanghelia Născătoarei de Dumnezeu şi iarăşi 
Canonul Paştilor; şi după Irmos: Luminează-te, Luminează-te... Hristos a înviat... 
de trei ori şi rugăciunea şi binecuvântarea cu Hristos a înviat... şi Ipacoi şi 





Condacul, apoi Ectenia: Miluieşte-ne pe noi, Dumnezeule... şi Otpustul. Aşa se 
face numai în această săptămână luminată. 


SE CADE A ŞTI: Că din această zi, începem a citi tâlcuirea Sfântului loan Gură de 
aur la Faptele Apostolilor şi o sfârşim în Duminica tuturor Sfinților. 


PENTRU PRAZNICUL BUNEI-VESTIRI de se va întâmpla LUNI, MARȚI sau 
MERCURI în această săptămână luminată. 


În sfânta şi marea Duminică a Paştilor, seara la Vecernia cea mică, sau în celelalte 
zile, începutul după obicei cu: Hristos a înviat... de trei ori, cu Stihurile. La 
Doamne strigat-am..., punem Stihirile pe 4; ale învierii două, din ale lui Anatolie şi 
ale Praznicului două. Slavă... Şi acum... a Praznicului, glasul 1: În luna a şasea 
mai marele Voievod a fost trimis... Apoi după Vohod, Prochimenul cel mare: Cine 
este Dumnezeu mare... ş. c. |. pe rând. La Stihoavnă Stihira învierii |. Apoi 
Stihirile Praznicului, cele de la Vecernia cea mare cu Stihurile lor. Slavă a 
Praznicului, glasul al 2-lea: Binevesteşte Gavriil astăzi... Şi acum... Ziua învierii... 
Hristos a înviat., de trei ori. Slavă... Şi acum... Troparul Praznicului. Ectenia cea 
mică, Otpustul. 


La Utrenie: După ce binecuvântează Preotul, Hristos a înviat... de trei ori şi 
Stihurile, apoi Slavă... Troparul Praznicului. Şi acum... iar acesta. Apoi Ecteniile 
şi Polieleul şi Sedelnele Praznicului: Apoi Treptele şi Prochimenul şi Evanghelia 
Praznicului. Învierea lui Hristos văzând... de trei ori. Psalmul 50 nu zicem, ci 
îndată Slavă... Pentru rugăciunile Născătoarei de Dumnezeu... Şi acum... Tot 
aceasta. Şi Stihira Praznicului şi Mântuieşte Dumnezeule poporul Tău... şi 
Canonul Paştilor cu Irmosul pe 6 şi al Praznicului cu Irmosul pe 8. Catavasia 
Praznicului. După Cântarea a 3-a Condacul şi Icosul Paştilor şi Sedealna 
Praznicului. După Cântarea a 6-a Condacul şi Icosul Praznicului şi citirea zilei, 
apoi: Înviind isus din mormânt... de trei ori. La Cântarea a 9-a, Pripelele Paştilor 
şi ale Praznicului. Luminânda Paştilor odată şi a Praznicului de două ori. La Laude 
Stihirile învierii trei şi ale Praznicului trei. Apoi Stihirile Paştilor cu Stihurile lor. 
Slavă... a Praznicului, glasul al 8-lea: Să se veselească cerurile... Şi acum... Ziua 
învierii... Hristos a înviat... de trei ori, Slavă... Şi acum... Troparul Praznicului, 
Ecteniile şi Otpustul, Ceasurile Paştilor. La Liturghie, Antifoanele Paştilor; după 
Vohod: Hristos a înviat... de trei ori. Şi Troparul Praznicului şi Condacul; în loc de 
Sfinte Dumnezeule..., Câţi în Hristos v-aţi botezat... Apostolul şi Evanghelia, întâi 
ale Bunei-Vestiri, apoi ale Paştilor. Chinonicul zilei şi al Praznicului. 


Pentru Sfântul mare mucenic Gheorghe 





De se va întâmpla în Vinerea cea mare sau în Sâmbăta cea mare, sau în Duminica 
Paştilor, se cântă slujba de Luni după Paşti. De se va întâmpla în vreuna din zilele 
săptămânii celei luminate, Seara La Doamne strigat-am... punem Stihirile învierii 
trei ale Sfântului trei. Slavă... a Sfântului, După vrednicia numelui. Şi a învierii a 
glasului ce va fi. Vohod, Prochimenul Paştilor şi Paremiile Sfântului. De se va 
întâmpla seara în Duminica Paştilor, zice Preotul: Pentru ca să ne învrednicim 
noi... Şi Evanghelia. La Stihoavnă, o Stihiră a învierii şi Stihirile Paştilor cu 
Stihurile lor; Slavă... a Sfântului. Şi acum... Ziua învierii... Hristos a înviat... de 
trei ori. Slavă... Troparul Sfântului. Şi acum... a Născătoarei de Dumnezeu, a 
învierii. Şi Otpustul. La Utrenie: După: Hristos a înviat... de trei ori. Slavă... 
Troparul Sfântului şi a Născătoarei de Dumnezeu, a învierii a glasului ce va fi; apoi 
Ecteniile şi Polieleul, Sedelnele Sfântului, Treptele, Prochimenul şi Evanghelia 
Sfântului. Învierea lui Hristos.. de trei ori. Slavă... Pentru rugăciunile purtătorului 
de chinuri Gheorghe. Şi acum... Pentru rugăciunile Născătoarei de Dumnezeu... şi 
Stihira Sfântului. Apoi: Mântuieşte Dumnezeule poporul Tău... Canonul Paştilor 
cu Irmosul pe 8. Al Sfântului pe 6. După Cântarea a 3-a, Condacul şi Icosul 
Sfântului. După Cântarea a 6-a Condacul şi Icosul Paştilor şi citirea, şi : Înviind 
lisus din mormânt... de trei ori. Luminânda Sfântului şi a Paştilor. La Laude 
Stihirile pe 6, ale învierii trei şi ale Sfântului trei. Apoi Stihirile Paştilor. Slavă... a 
Sfântului. Şi acum... Ziua învierii... Hristos a înviat..., de trei ori. Slavă... 
Troparul Sfântului, Şi acum... a Născătoarei de Dumnezeu, a glasului şi Otpustul. 
Ceasurile Paştilor. 


La Liturghie: Antifoanele Paştilor. După Vohod, Hristos a înviat... de trei ori. 
Apoi Troparul şi Condacul Sfântului şi Condacul Paştilor şi în loc de: Sfinte 
Dumnezeule..., cântăm: Câţi în Hristos v-aţi botezat... Apostolul şi Evanghelia: 
întâi a Paştilor, apoi a Sfântului. Chinonicul Paştilor şi al Sfântului. 


Intru sfânta şi marea Duminică a Paştilor la Vecernie 


Seara la Vecernie se îmbracă Preotul în toate odăjdiile şi stând înaintea Sfintei 
Mese cu cădelniţa, cădeşte în chipul Crucii şi zice: Binecuvântat este Dumnezeul 
nostru... Şi cântă Preotul: Hristos a înviat..., de trei ori şi zice Stihurile ce s-au 
arătat mai sus şi noi la fiecare Stih cântăm: Hristos a înviat... şi celelalte şi 
Ectenuile. La Doamne strigat-am... 


Stihirile pe 6: 3 ale învierii şi 3 ale lui Anatolie, glasul al 2-lea. 





Celui mai-nainte de veci din Tatăl născut, lui Dumnezeu Cuvântului celui întrupat 
din Fecioara Maria, veniţi să ne închinăm; că Crucea răbdând, îngropării s-a dat, 
precum Însuşi a voit şi înviind din morţi, m-a mântuit pe mine, omul cel rătăcit. 


Hristos, Mântuitorul nostru, pe Cruce pironindu-se, a rupt zapisul cel ce era asupra 
noastră şi stăpânia morţii a stricat, să ne închinăm sculării Lui celei de a treia zi. 


Cu Arhanghelii să lăudăm învierea lui Hristos, că Acesta este izbăvitorul şi 
Mântuitorul sufletelor noastre şi întru slavă înfricoşată şi întru putere tare, iarăşi va 
să vie, sa judece lumea care o a zidit. 


Alte Stihiri ale lui Anatolie: 


Pe Tine, Stăpânul, Cel ce Te-ai răstignit şi Te-ai îngropat, îngerul Te-a propovăduit 
şi a zis femeilor: Veniţi de vedeţi unde a zăcut Domnul, că a înviat, precum a zis, 
ca un puternic a toate. Pentru aceasta ne închinăm Ție, unuia fără de moarte, 
dătătorule de viaţă, Hristoase, miluieşte-ne pe noi. 


Cu Crucea Ta ai stricat blestemul lemnului, cu îngroparea Ta ai omorât stăpânia 
morţii şi cu scularea Ta ai luminat neamul omenesc; pentru aceasta strigăm ie: 
Făcătorule de bine, Hristoase, Dumnezeul nostru, slavă Ţic. 


Deschisu-s-au 'Ție, Doamne, cu frică porțile morţii şi portarii iadului văzându-Te, 
s-au spăimântat, că porțile cele de aramă le-ai sfărâmat şi încuietorile cele de fier 
le-ai zdrobit şi ne-ai scos pe noi dintru întuneric şi din umbra morții şi ai rupt 
legăturile noastre. 


Slavă... 

Laudă de mântuire cântând, din guri glas înălțăm; veniţi toți în casa Domnului, să 
cădem grăind: Cela ce pe lemn Te-ai răstignit şi din morţi ai înviat şi eşti în sâ- 
nurile Tatălui, curăţeşte păcatele noastre. 

Și acum... 

Trecut-a umbra legii şi Darul a venit, că precum rugul n-a ars fiind aprins, aşa 


Fecioară ai născut şi Fecioară ai rămas. In locul stâlpului celui de foc, a răsărit 
Soarele dreptăţii, în locul lui Moise, Hristos, mântuirea sufletelor noastre. 





Vohodul cu Evanghelia: Lumină lină a sfintei slave a Tatălui ceresc, Celui fără de 
moarte, a Sfântului, Fericitului, lisuse Hristoase, venind la apusul soarelui, văzând 
lumina cea de seară, lăudăm pe Tatăl şi pe Fiul şi pe Sfântul Duh, Dumnezeu; 
vrednic eşti în toată vremea a fi lăudat de glasuri cuvioase, Fiul lui Dumnezeu, Cel 
ce dai viaţă, pentru aceasta lumea Te slăveşte. 


Preotul: Să luăm aminte. Pace tuturor. Cu înţelepciune să luăm aminte. 


Prochimen, glasul al 7-lea: Cine este Dumnezeu mare ca Dumnezeul nostru; Tu 
eşti Dumnezeu, Carele faci minuni. 


Stih 1: Cunoscută ai făcut întru noroade puterea Ta. 

Stih 2: Şi am zis: Acum am priceput, aceasta este schimbarea dreptei Celui Prea 
Înalt. 

Stih 3: Adusu-mi-am aminte de lucrurile Domnului, că-mi voi aduce aminte din 
început de minunile Tale. 


După Prochimen, zice Preotul: Şi pentru ca să ne învrednicim noi a asculta Sfânta 
Evanghelie... Şi Evanghelia de la loan: Fiind seară în ziua aceea... 


Apoi Ecteniile: Să zicem toţi... Şi: Învredniceşte-ne Doamne...Să plinim 
rugăciunile noastre... Şi după Vosglas, cântăm: 


Stihoavna 


Stihira învierii una, glasul al 2-lea: Învierea Ta, Hristoase Mântuitorule, toată lu- 
mea a luminat şi a chemat făptura sa, atotputernice Doamne, slavă Ţic. 


Apoi Stihirile Paştilor, glasul al 5-lea. 

Stih: Să învieze Dumnezeu şi să se risipească vrăjmaşii Lui. 

Paştile cele sfințite astăzi nouă s-a arătat, Paştile cele nouă şi sfinte, Paştile cele de 
taină, Paştile cele prea cinstite, Paştile Hristos Mântuitorul, Paştile cele fără pri- 
hană, Paştile cele mari, Paştile credincioşilor, Paştile care a deschis nouă uşile 


Raiului, Paştile cele ce sfinţesc pe toţi credincioşii. 


Stih: Precum se stinge fumul să se stingă, cum se topeşte ceara de faţa focului. 





Veniţi de la vedere femei binevestitoare şi ziceți Sionului: Primeşte de la noi 
bunele vestiri de bucurie ale învierii lui Hristos, veseleşte-te, saltă şi te bucură, 
lerusalime, pe Împăratul Hristos văzându-L din mormânt, ca pe un mire, ieşind. 


Stih: Aşa să piară păcătoşii de la faţa lui Dumnezeu, iar drepţii să se veselească. 


Mironosiţele femei, foarte de dimineaţă, stând înaintea mormântului Dătătorului de 
viață, aflat-au înger pe piatră şezând şi acela grăind către dânsele aşa a zis: Ce 
căutaţi pe cel viu cu cei morţi? Ce plângeţi pe cel nestricat ca şi cum ar fi întru 
stricăciune ? Ci mergând propovăduiți ucenicilor Lui. 


Stih: Aceasta este ziua pe care a făcut-o Domnul, să ne bucurăm şi să ne veselim 
într-însa. 


Paştile cele frumoase, Paştile Domnului, Paştile, Paştile cele prea cinstite nouă ne- 
a răsărit, Paştile, cu bucurie unul pe altul să ne îmbrăţişăm; o Paştile ! Izbăvirea de 
întristare. Că astăzi din mormânt ca dintr-o cămară strălucind Hristos, pe femei de 
bucurie le-a umplut, zicând: Propovăduiţi apostolilor. 


Slavă... Și acum... glasul al 5-lea 


Ziua învierii, să ne luminăm cu prăznuirea şi unul pe altul să îmbrățişăm, să zicem 
fraților şi celor ce ne urăsc pe noi. Să iertăm toate pentru înviere! Şi aşa să strigăm: 
Hristos a înviat din morţi, cu moartea pe moarte călcând şi celor din mormânturi 
viață dăruindu-le. 


Apoi: Hristos a înviat... de trei ori. Şi când cântăm acestea, sărutăm Sfânta 
Evanghelie şi crucile.Apoi Preotul: Înţelepciune... Şi noi zicem: Binecuvântează... 
Preotul: Cel ce este binecuvântat, Hristos Dumnezeul nostru... Şi noi: Întăreşte 
Dumnezeule pe prea înălţatul Domnul nostru şi sfânta credinţă a ortodocșilor 
creştini în vecii vecilor. Apoi: Slavă Ţie, Hristoase Dumnezeule, nădejdea noastră, 
slavă Ţie. Şi Otpustul: Cel ce a înviat din morţi Hristos, adevăratul Dumnezeul 
nostru... Şi celelalte. Şi iarăşi ridicând Crucea, zice: Hristos a înviat! de trei ori şi 
noi răspundem: Adevărat a înviat ! Şi celelalte. 





Acatistul Sfintei Învieri a Domnului 


(acest acatist se citeşte de la Paşti până la Înălțarea Domnului) 


Se cântă de trei ori: 
Hristos a înviat din morți, 
Cu moartea pe moarte călcând, 
Și celor din morminte 
Viaţă dăruindu-le! 


Rugăciunile începătoare 
În numele Tatălui, şi al Fiului şi al Sfântului Duh. Amin. 
Slavă Ţie, Dumnezeul nostru, Slavă Ţie ! 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 





Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 


greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Impărăţia şi puterea şi Slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem Ție, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toți lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 
Uşa milostivirii deschide-o nouă,binecuvântată Născătoare de Dumnezeu, ca să 


nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 





Cred Într-Unul Dumnezeu, Tatăl Atoţiitorul, Făcătorul cerului şi al pământului, 
al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu ade- 
vărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Şi 
S-a întrupat de la Duhul Sfânt şi din Maria Fecioara Și S-a făcut om. 

Și S-a răstignit pentru noi în zilele lui Pilat din Pont, Şi a pătimit şi S-a îngropat. 
Şi a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, Să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morților şi viaţa veacului ce va să fie. Amin ! 


Condacul 1 

Apărătorul cel mare şi Doamne, biruitorul morţii celei veşnice, ca cei ce ne-am 
izbăvit de omorârea cea duhovnicească, cele de laudă aducem ţie, noi robii Tăi şi 
zidirea Ta. Cel ce ai biruință asupra morţii, de moartea păcatelor slobozeşte-ne pe 
noi, care grăim: Iisuse cel ce ai înviat din morți, înviază şi sufletele noastre! 


Icosul | 

Îngerii, Învierea Ta Hristoase Mântuitorule, neîncetat o laudă în ceruri. Şi pe noi 
cei de pe pământ învredniceşte-ne cu inimă curată a-ţi cânta ţie, unele ca acestea: 
lisuse, Cel nepătruns, care luminezi pe toţi credincioşii, luminează-ne şi pe noi cei 
ce trăim în întunericul necunoştinţei; 

lisuse, Cel ce ai înviat din morţi şi la toate le dai viaţă, înviază-ne şi pe noi, cei 
omorâţi în păcate; 

lisuse, Cel ce Te-ai înălţat la cer şi ai înălţat pe cei ce nădăjduiesc întru Tine, înal- 
ță-ne şi pe noi cei plecaţi spre pământ; 

lisuse, Cel ce şezi de-a dreapta Tatălui şi părtaşi slavei Tale îi faci pe cei ce Te 
iubesc pe Tine, nu ne lipsi pe noi de slava Ta; 

Iisuse, Cel ce vei veni să judeci viii şi morţii, nu ne judeca pe noi, după 
fărădelegile noastre, ci miluieşte-ne după mare mila Ta; 

Iisuse, Cel ce ai înviat din morți, înviază şi sufletele noastre! 





Condacul al 2-lea 

Văzând, Doamne, oamenii căzuţi, Te-ai întrupat şi ai înviat pe toţi, dăruindu-le 
celor înviaţi toate spre mântuire. Înviază-ne şi pe noi cei omorâţi din pricina pă- 
catelor, ca să-ţi cântăm ţie: Aliluia! 


Icosul al 2-lea 

Mintea nu pricepe dumnezeiasca taină, cum izvorul vieţii înviază, omorând moar- 
tea. Pentru aceasta, numai cu inima simțind bucuria învierii şi astfel fiind luminaţi, 
cu glas de bucurie duhovnicească grăim către Tine unele ca acestea: 

Iisuse, Cel ce ai intrat prin uşile încuiate, intră şi în casa sufletelor noastre; 
Iisuse, Cel ce ai întâmpinat în cale pe ucenicii tăi, întâmpină-ne şi pe noi, pe 
calea acestei vieţi, şi ne mântuieşte; 

lisuse, Cel ce ai aprins inimile lor cu cuvintele Tale, aprinde şi inima noastră cea 
rece, spre dorirea de slava Ta; 

Iisuse, Cel ce Te-ai cunoscut întru frângerea pâinilor, dă-ne şi nouă a Te cu- 
noaşte în dumnezeiasca Împărtăşanie; 

Iisuse, Cel ce ai făgăduit pe Duhul Sfânt ucenicilor Tăi, trimite-ne şi nouă pe 
acest Duh mângâietor de la Tatăl; 

Iisuse, Cel ce ai înviat din morți, înviază şi sufletele noastre! 


Condacul al 3-lea 

Cu puterea Ta, cea dumnezeiască, înviind pe Lazăr, înviază-ne şi pe noi cei ce 
suntem doborâţi de patimi şi zăcem în păcatul nepocăinţei, ca sculându-ne după 
glasul Tău, să cântăm cântare: Aliluia! 


Icosul al 3-lea 

Având putere asupra morţii, sufletele le-ai chemat din moarte, lisuse. Cheamă-ne şi 
pe noi, din adâncul păcatelor noastre, ca şi noi, curățindu-ne simţirile, Ţie celui ce 
străluceşti cu lumina cea neapropiată, cu bucurie să-ţi cântăm cântare de biruinţă, 
aşa: 

lisuse, biruitorul morţii, biruieşte patimile noastre cele rele; 

lisuse, Dătătorule de viaţă, dă-ne şi nouă o viață mântuitoare; 

Iisuse, izvorul bucuriei, bucură inima noastră întru îndreptările Tale; 

Iisuse, Cel ce ai săturat, cu cinci pâini şi doi peşti, cinci mii de bărbaţi în pustie, 
afară de femei, şi de copii, hrăneşte-ne şi pe noi cu pâinea Ta cerească; 

lisuse, nădejdea celor căzuţi, scoate-ne şi pe noi din adâncul răutăților noastre; 
Iisuse, Cel ce ai înviat din morți, înviază şi sufletele noastre! 


Condacul al 4-lea 





Viforul patimilor ne tulbură şi ne îneacă; ci Te rog pe Tine Lisuse, întinde-ne, ca şi 
lui Petru, mâna Ta cea de ajutor şi cu puterea Invierii Tale, ridică-ne şi ne înalță a 
cânta Ţie: Aliluia! 


Icosul al 4-lea 

Având îmbucurătoarea veste a învierii Tale, lisuse, cerurile cu vrednicie se vese- 
lesc şi pământul se bucură; iar noi prăznuind veselia cea veşnică, îndrăznim a-Ţi 
cânta unele ca acestea: 

lisuse, Cel ce şezi întru lumina cea neapropiată, fii aproape tuturor creştinilor, după 
îndurările Tale; 

Iisuse, Cel ce iubeşti zidirea Ta, nu ne uita pe noi cei de pe urmă; 

lisuse, Cel ce atragi inimile noastre la Tine, întoarce la Tine şi inima noastră cea ti- 
căloasă; 

lisuse, Cel ce împlineşti toate cererile cele bune, împlineşte şi doririle noastre cele 
bune, ca mai mult decât toate să Te iubim pe Tine; 

Iisuse, Cel ce primeşti orice picătură de lacrimi nu îndepărta rugăciunile noa- 
stre; 

Iisuse, Cel ce ai înviat din morți, înviază şi sufletele noastre! 


Condacul al 5-lea 


Viaţă de Dumnezeu plăcută izvorăşte din Tine, o lisuse, Fiul Dumnezeului celui 
viu. Pentru aceea Te rugăm pe Tine, ca să nu ne piardă pe noi ucigătorul de suflete, 
nici să ne închidă gura ca să murim nepocăiţi, ci învredniceşte-ne să-ţi cântăm: 
Aliluia! 


Icosul al 5-lea 

Văzând cu Duhul pe Dumnezeu înviat, veniţi să bem băutură nouă, nu din piatră 
stearpă şi neroditoare, ci din izvorul nestricăciunii şi purtătorul de viaţă mormânt al 
Mântuitorului, care, pe pământul cel neroditor al sufletelor noastre udându-l, ne-a 
învăţat pe toţi a cânta unele ca acestea: 

Iisuse, Cel ce ne-ai poruncit să primim scump sângele Tău, învredniceşte-ne fără 
de lipsă, a primi acest prea cinstit sânge; 

Iisuse, Cel ce trimiţi ploaie asupra celor drepţi şi asupra celor păcătoşi, stro- 
peşte-ne şi pe noi cu harul Tău, ca să aducem roadă duhovnicească; 

lisuse, Cel ce nu Te-ai scârbit de păcătoasa care ţi-a sărutat cu lacrimi de pocăință 
picioarele Tale, dă-ne şi nouă a-Ţi uda picioarele Tale cu lacrimi de umilinţă; 
Iisuse, Cel ce ai întărit pe Toma în credinţa învierii Tale, dă-ne şi nouă credinţă 
nefăţarnică; 

Iisuse, Cel ce ai zis: căutaţi şi veţi afla, dă-ne şi nouă a Te găsi pe Tine; 

Iisuse, Cel ce ai înviat din morți, înviază şi sufletele noastre! 





Condacul al 6-lea 

Propovăduind cu duhul neîncetat bucuria învierii Tale, celei purtătoare de viaţă, 
Iisuse, Dumnezeul nostru, dă să fim şi noi, păcătoşii, părtaşi acestei învieri, ca ne- 
încetat să cântăm în Ierusalimul cel de sus: Afiluia! 


Icosul al 6-lea 

Strălucind la toată lumea cu învierea Sa Domnul lisus Hristos, acum toate le-a 
umplut de lumină: şi cerul şi pământul şi cele de dedesubt; ca să prăznuiască toată 
zidirea Învierea lui Hristos, întru care întăriţi fiind vom cânta unele ca acestea: 
Iisuse, Cel ce toate le umpli de lumina Ta, luminează şi ochii noştri cei întu- 
necaţi; 

lisuse, Cel ce ai împreunat cerul cu pământul, ridică-ne şi pe noi de pe pământ la 
cer; 

Iisuse, Cel ce Te-ai pogorât cu lumina Ta cea dumnezeiască în cele de dedesubt, 
pogoară- Te şi în adâncul inimilor noastre; 

lisuse, Cel ce ai scos din temniţele iadului sufletele ce Te aşteptau, scoate-ne şi pe 
noi, păcătoşii, din întunericul mâhnirii, căci viaţa noastră de iad s-a apropiat; 
Iisuse, Cel ce tuturor le întinzi prea curatele Tale mâini, cuprinde-ne şi pe noi, 
ticăloşii, în braţele Tale; 

Iisuse, Cel ce ai înviat din morţi, înviază şi sufletele noastre! 


Condacul al 7-lea 

Vrând Domnul Hristos ca să descopere oamenilor puterea dumnezeirii Sale, S-a 
acoperit cu pecetea lui Caiafa şi nestricând-o, înaintea celor ce-L păzeşti, ca un 
purtător de biruinţă s-a sculat şi ne-a învăţat a-l cânta: Aliluia! 


Icosul al 7-lea 

Minunat şi cu neputinţă este a pricepe, cum ieri ne-am îngropat împreună cu Tine, 
Hristoase, iar azi ne sculăm împreună cu Tine, în Duh. Dar cu bucurie Îţi cântăm 
Ție unele ca acestea: 

Iisuse, Cel ce ai înviat şi ai dat în dar tuturor viaţă, într-aripează mintea noastră, 
ca să- Ţi urmeze Ţie pururea; 

Iisuse, Cel ce ai sfinţit pământul cu picioarele Tale, sfinţeşte şi gândurile 
noastre, cele care se înalță la Tine; 

Iisuse, Cel ce nu ai oprit a se zugrăvi prea cinstitul Tău chip, dă-ne şi nouă a 
avea pururea în sufletele noastre chipul Învierii Tale; 

lisuse, Cel ce ai primit cei doi bani ai văduvei, primeşte şi de la noi cântarea acea- 
sta; 





lisuse, Cel ce n-ai osândit pe femeia desfrânată, ci, prin puterea Ta, ai îndreptat-o 
pe calea cea bună, nu osândi nici buzele noastre cele întinate care Te sărută pe 
Tine, prin cântări de laudă; 

Iisuse, Cel ce ai înviat din morți, înviază şi sufletele noastre! 


Condacul al 8-lea 

Străin lucru, că pe Dumnezeu Întrupat şi înviat din morţi, noi astăzi cu cugetul 
văzându-L, toată grija cea lumească să o lepădăm. Şi ca pe Împăratul tuturor să-L 
primim şi să-l cântăm Lui: Aliluia! 


Icosul al 8-lea 

Totul ai fost iubire, lisuse, către omul cel căzut şi ai pus la dumnezeiască strajă pe, 
de Dumnezeu grăitorul, Avacum, să stea împreună cu noi şi să arate pe îngerul cel 
purtător de lumină, care a grăit luminat despre învierea Ta. Pentru aceasta şi noi 
grăim Ție unele ca acestea: 

Iisuse, Cel ce ai fost păzit de ostaşi, trimite la straja sufletelor noastre, pe îngerul 
păzitor, pe care noi îl alungăm cu păcatele noastre, ca să ne păzească şi să ne 
călăuzească spre mântuire, pentru învierea Ta; 

Iisuse, Cel ce ai orbit cu dumnezeiasca Ta strălucire ochii celor ce Te străjuiau, 
întoarce ochii noştri de la deşertăciune şi-i luminează, spre cunoştinţa ade- 
vărului. 

lisuse, Cel ce ai întrebat pe apostolul Petru: "Mă iubeşti?" dă-ne şi nouă să avem 
chipul dragostei lui de la urmă; 

lisuse, Cel ce ai iertat lui Petru apostolul lepădarea de Tine, iartă şi nouă lepădările 
cele din fiecare ceas, de poruncile Tale; 

lisuse, Cel ce ai dat putere apostolilor Tăi, a lega şi a dezlega, dezleagă-ne şi pe noi 
de nedreptățile noastre! 

Iisuse, Cel ce ai înviat din morți înviază şi sufletele noastre! 


Condacul al 9-lea 

Toată firea omenească, în Tine s-a prea slăvit, cu învierea Ta, lisuse, şi prin aceasta 
s-a dăruit nestricăciune trupurilor sfinților, adeverindu-ne aceasta prin moaştele 
sfinților şi cântându-ţi cu umilinţă: Aliluia! 


Icosul al 9-lea 

De Dumnezeu grăitorii ritori mânecă cu duhul întâmpinând ieşirea din mormânt, şi 
în loc de mir, cântare Îţi aduce ie, ca Soarelui dreptăţii şi Stăpânului; cu ale căror 
cântări, primeşte şi aceste rugăciuni ale noastre: 

lisuse, Cel ce ai primit mirul cel vărsat pe Tine, primeşte şi ale noastre cântări de 
laudă, de mulţumire şi de cerere; 





Iisuse, Soarele dreptăţii, luminează sufletele noastre cele întunecate; 

lisuse, Cel ce pe pescari i-ai făcut vânători de oameni, atrage şi voia noastră cea 
rea, spre ascultarea Ta; 

lisuse, Cel ce pe Saul l-ai prefăcut în mai-marele apostol, înţelepţeşte-ne şi pe noi 
cei ce rătăcim; 

Iisuse, pentru rugăciunile acestui apostol şi ale tuturor sfinţilor Tăi, fie-ţi milă 
de noi păcătoşii; 

Iisuse, Cel ce ai înviat din morţi, înviază şi sufletele noastre! 


Condacul al 10-lea 

Voind a mântui neamul omenesc, Iisuse, Te-ai pogorât pe pământ şi Însuţi Dumne- 
zeu fiind, ai primit neputinţele noastre, ca şi în ele să se arate puterea Ta, care ne 
îndeamnă a cânta: Aliluia! 


Icosul al 10-lea 

Cel ce ai înviat, lisuse Hristoase, Mântuitorul şi Dumnezeul nostru, Tu, Cel ce Te- 
ai pogorât în cele mai de jos ale pământului şi ai sfărâmat legăturile cele veşnice, 
în care se ţineau legate sufletele, slobozeşte-ne şi pe noi de legăturile păcatului, ca 
să-Ţi cântăm Ţie unele ca acestea: 

Iisuse, Cel ce ai încredinţat pe iubitul Tău ucenic Maicii Tale, încredinţează-ne 
şi pe noi îngrijirii ei, cele mântuitoare; 

lisuse, Cel ce suferințele Maicii Tale le-ai prefăcut în bucurie, dă-ne şi nouă, ne- 
vrednicilor, cu răbdare să purtăm crucea noastră; 

Iisuse, Cel ce ai dat lumii ocrotitoare pe Maica Ta, dă-ne şi nouă, păcătoşilor, ca 
Să fim sub acoperământul ei; 

Iisuse, Cel ce nu ai oprit pe prunci a se atinge de Tine, dă-ne şi nouă blândețţile 
şi curăţia inimii pruncilor; 

lisuse, Cel ce ai liberat pe desfrânata şi i-ai poruncit de acum să nu mai păcă- 
tuiască, dă-ne şi nouă ca de acum să nu Te mai întristăm; 

Iisuse, Cel ce ai înviat din morți, înviază şi sufletele noastre! 


Condacul al 11-lea 

Cântare de umilinţă, despre învierea Ta, binevoieşte ca să-ți aducem ţie, Mân- 
tuitorul nostru. Şi prin aceasta să primească sufletele noastre mirul vindecării de 
nălucirile cele vătămătoare, ca să-ţi cântăm Ție pururea: Aliluia! 


Icosul al 11-lea 
Primind, prin învierea Ta, razele strălucitoare ale darului, şi prin aceasta, ca prin 
oglindă, duhovniceşte văzând scularea Ta cea aducătoare de viaţă, ne închinăm 





cinstitei Tale cruci şi slăvitei învierii Tale, pe care o lăudăm şi o slăvim, cântând 
aşa: 

Iisuse, Cel ce ai plecat cerul, primeşte şi rugăciunea noastră, ca un îndurător; 
lisuse, Cel ce ai adormit cu trupul ca un muritor, omoară poftele noastre cele tru- 
peşti; 

Iisuse, Cel ce Te-ai dat cu totul pentru mântuirea noastră, dă-ne şi nouă cu totul 
a ne preda ie; 

lisuse, Cel ce Te-ai suit la ceruri, ca să pregăteşti locaşuri celor ce Te iubesc pe 
Tine, aşează-ne şi pe noi în locaşurile Tale; 

lisuse, Cel ce şezi de-a dreapta Tatălui, numără-ne şi pe noi cu oile cele de-a 
dreapta Ta; 

Iisuse, Cel ce ai înviat din morţi, înviază şi sufletele noastre! 


Condacul al 12-lea 

Darul Tău dă-ni-l nouă lisuse, Cel ce pe toţi ne-ai iubit, primeşte rugăciunea noa- 
stră, ca o pârgă, ce-Ţi aducem Ţic. Şi depărtează de la sufletele noastre tot gândul 
cel viclean, ca fără osândă să-Ţi cântăm ie: Aliluia! 


Icosul al 12-lea 

Cântând prea slăvită învierea Ta, Te slăvim pe Tine, o lisuse Hristoase, Dumnezeul 
nostru, şi credem că dăruieşti tuturor viaţă veşnică. Pentru aceasta, întru această 
numită şi sfântă zi, ca fraţii unul pe altul să ne îmbrăţişăm. lar pe cei ce ne urăsc pe 
noi, să-i iertăm pentru învierea Ta. Deci cu o gură şi cu o inimă să cântăm unele ca 
acestea: 

Iisuse, Cel ce binecuvântezi pe cei ce Te binecuvântează pe Tine, binecuvântează 
şi acum osteneala noastră cea după putere; 

Iisuse, Cel ce sfinţeşti pe cei ce nădăjduiesc întru Tine, sfinţeşte şi doririle şi 
gândurile noastre; 

Iisuse, Cel ce Te-ai făgăduit să fii cu cei credincioşi până la sfârşitul veacului, fii 
neîncetat şi cu noi păcătoşii; 

Iisuse, Cuvântul cel Adevărat al Tatălui, curăţă cuvintele noastre cele nevred- 
nice, ca să Te lăudăm pe Tine; 

Iisuse, Paştile cele mântuitoare, care duc de la moarte la viaţă, sălăşluieşte-ne în 
locaşul Tău, luminându-ne haina sufletelor noastre; 

Iisuse, Cel ce ai înviat din morți, înviază şi sufletele noastre! 


Condacul al 13-lea (de 3 ori) 
O, Iisuse Hristoase, Cel ce ai călcat cu moartea pe moarte şi celor din morminte le- 
ai dăruit viaţă, primeşte ca un miros de bună mireasmă duhovnicească această 





puţină rugăciune. Şi dăruieşte-ne nouă, celor ce suntem în mormântul nesimţirii, 
viață veşnică, ca să-Ţi cântăm Ţic: Aliluia! 


Apoi: 


Icosul 1 

Îngerii, Învierea Ta Hristoase Mântuitorule, neîncetat o laudă în ceruri. Şi pe noi 
cei de pe pământ învredniceşte-ne cu inimă curată a-ţi cânta ţie, unele ca acestea: 
lisuse, Cel nepătruns, care luminezi pe toţi credincioşii, luminează-ne şi pe noi cei 
ce trăim în întunericul necunoştinţei; 

lisuse, Cel ce ai înviat din morţi şi la toate le dai viaţă, înviază-ne şi pe noi, cei 
omorâţi în păcate; 

lisuse, Cel ce Te-ai înălţat la cer şi ai înălţat pe cei ce nădăjduiesc întru Tine, înal- 
ță-ne şi pe noi cei plecaţi spre pământ; 

lisuse, Cel ce şezi de-a dreapta Tatălui şi părtaşi slavei Tale îi faci pe cei ce Te 
iubesc pe Tine, nu ne lipsi pe noi de slava Ta; 

Iisuse, Cel ce vei veni să judeci viii şi morţii, nu ne judeca pe noi, după 
fărădelegile noastre, ci miluieşte-ne după mare mila Ta; 

Iisuse, Cel ce ai înviat din morți, înviază şi sufletele noastre! 


Condacul 1 

Apărătorul cel mare şi Doamne, biruitorul morţii celei veşnice, ca cei ce ne-am 
izbăvit de omorârea cea duhovnicească, cele de laudă aducem ţie, noi robii Tăi şi 
zidirea Ta. Cel ce ai biruință asupra morţii, de moartea păcatelor slobozeşte-ne pe 
noi, care grăim: Iisuse cel ce ai înviat din morţi, înviază şi sufletele noastre! 


Se cântă apoi: Hristos a înviat (de 3 ori) şi se face încheierea (otpustul). 


Pentru rugăciunile Preasfintei Născătoare de Dumnezeu, ale Sfinților Părinților 
noştri şi ale tuturor Sfinţilor, Doamne lisuse Hristoase, Fiul lui Dumnezeu, 
miluieşte-ne pe noi. Amin. 





Acatistul Sfintelor Paşti 


Ş = i il San = STI ] 
“Hristos a inviat! - d 


al 


În m e mia wet.coril 
(acest acatist se citeşte de la Paşti până la Înălțarea Domnului) 


Se cântă: (de trei ori): 
Hristos a înviat din morţi, 
Cu moartea pe moarte călcând, 
Și celor din morminte 
Viaţă dăruindu-le! 


Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 





Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem Ție, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi suntem 
poporul Tău, toţi lucrul mâinilor Tale şi numele Tău chemăm. 


Și acum şi pururea şi în vecii vecilor. Amin. 
Uşa milostivirii deschide-o nouă,binecuvântată Născătoare de Dumnezeu, ca să 


nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pământului, 
al tuturor celor văzute şi nevăzute. 





Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Şi 
S-a întrupat de la Duhul Sfânt şi din Maria Fecioara Și S-a făcut om. 

Şi S-a răstignit pentru noi în zilele lui Pilat din Pont, Şi a pătimit şi S-a îngropat. 
Şi a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Și iarăşi va să vină cu Slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morților şi viaţa veacului ce va să fie. Amin ! 


Condacul 1 
Aleasă dintre toate zilele, această numită şi sfântă zi, Praznic al praznicelor este şi 
Sărbătoare a sărbătorilor, în care Hristos a înviat din mormânt, iadul prădându-l şi 


pe oameni înviindu-i. Pe Acesta prea slăvindu-l toți să-l cântăm: Hristos a înviat, 
moartea a călcat, oameni veseliţi-vă! 


Icosul 1 

Îngerii astăzi, Hristoase Dumnezeule, cântă în ceruri Învierea ta din morţi şi pe noi 
pe pământ ne învredniceşte, cu inimă curată, să Te slăvim şi cu bucurie să-Ți 
cântăm: 

Hristos a înviat, Îngeri veseliţi-vă în ceruri; 

Hristos a înviat, oameni sărbătoriți pe pământ; 

Hristos a înviat, strigaţi Domnului tot pământul; 

Hristos a înviat, cântaţi Dumnezeului nostru cântare nouă; 

Hristos a înviat, astăzi drepţii să se veselească; 

Hristos a înviat, porţile iadului astăzi să se zdrobească; 

Hristos a înviat, moartea a călcat, oameni veseliţi-vă! 


Condacul 2 

Văzând pe Fiul ei şi Dumnezeu înviat, cea plină de har, curată, una cea bună şi 
neprihănită între femei, şi care, prima, a auzit de la Dânsul: “Bucură-te”, primind 
bucuria tuturor, Maica prea nevinovată, bucurându-se a grăit din inimă: Aliluia! 





Icosul 2 

Cerurile cu înţelepciune să se veselească, iar pământul să se bucure, să prăznuiască 
toată lumea, cea văzută şi cea nevăzută, învierea lui Hristos; cântându-l Lui: 
Hristos a înviat, veselie veşnică; 

Hristos a înviat, nimeni să nu fie întristat; 

Hristos a înviat, să prăznuiască toată făptura; 

Hristos a înviat, să se bucure toate cele de sub cer împreună cu noi; 

Hristos a înviat, astăzi este mântuirea lumii; 

Hristos a înviat, astăzi Soarele cel prea frumos a strălucit tuturor din mormânt; 
Hristos a înviat, moartea a călcat, oameni veseliţi-vă! 


Condacul 3 

Cu putere dumnezeiască l-ai mântuit pe strămoşul Adam, cu moartea Ta ai stricat 
locaşurile morţii şi pe toate le-ai luminat cu razele Învierii, ai trezit pe morţii cei 
din veac, Hristoase Mântuitorul nostru, fiind începătura celor adormiţi, ca să auzi 
de la toţi: Aliluia! 


Icosul 3 

Având nemăsurată bunătate, Te-ai pogorât din cer şi, întrupându- Te, mai presus de 
minte, Hristoase Dumnezeul nostru, Te-ai coborât întru cele mai de jos ale pă- 
mântului şi l-ai ridicat cu Tine pe Adam şi pe toţi cei legaţi cu legăturile iadului. La 
lumină mergând, cu picioare vesele, Hristoase, Paştile cele veşnice au lăudat aşa: 
Hristos a înviat, unde îţi este iadule biruinţa? 

Hristos a înviat, unde îți este moarte boldul? 

Hristos a înviat, nici un mort să nu mai fie în mormânt; 

Hristos a înviat, să stăpânească acum viaţa; 

Hristos a înviat, iadul s-a robit, cei morţi îndrăzniţi; 

Hristos a înviat, mormintele s-au deschis, cei din iad sculaţi-vă; 

Hristos a înviat, moartea a călcat, oameni veseliţi-vă! 


Condacul 4 

Furtuna de întristare a încetat acum, iar ceata de femei alergând în grabă, cu mi- 
resme, foarte de dimineaţă la mormântul Dătătorului de viaţă, căutând mai înainte 
de soare pe Soarele ce odinioară a apus în mormânt. lar prea curatul Tău Trup, 
Hristoase negăsindu-l au grăit: cine a luat un om mort, gol şi îngropat? Văzând 
însă pe Îngerul cel purtător de lumină, au cântat cu frică lui Dumnezeu: Aliluia! 
Icosul 4 

Mironosiţele femei, auzind de la înger: De ce căutaţi pe Cel viu între cei morţi? De 
ce plângeți pe Cel Nestricăcios ca şi cum ar fi întru stricăciune? s-au bucurat, 





închinându-se Dumnezeului Celui Viu. Şi pricepând Paştile tainice, au cântat cu 
bucurie: 

Hristos a înviat, Paştile cele mari astăzi nouă ne-au strălucit; 

Hristos a înviat, timpul suspinelor pentru noi a încetat; 

Hristos a înviat, astăzi blestemul Evei s-a dezlegat; 

Hristos a înviat, astăzi plânsul nostru s-a prefăcut în bucurie; 

Hristos a înviat, în loc de mir să aducem cântare Stăpânului; 

Hristos a înviat, în loc de lacrimi să ne curăţim simţirile şi să-L vedem pe Hristos; 
Hristos a înviat, moartea a călcat, oameni veseliţi-vă! 


Condacul 5 

Înviind Hristos cu slavă din morţi, Maria Magdalena a venit în grabă la mormântul 
Dătătorului de viaţă şi văzând că piatra a fost răsturnată de pe mormânt, cu lacrimi 
a grăit Îngerului ce şedea: Unde s-a ascuns, deci Viaţa veşnică? Sau pe Domnul 
meu Mi-L daţi, sau toţi împreună cu mine să-l cântăm cu credinţă: Aliluia! 


Icosul 5 

Văzând lângă mormânt, ca pe un grădinar, pe Hristos, Maria Magdalena L-a 
întrebat zicând: Spune-mi, unde I-ai pus, ca să-L iau! Cunoscând, însă Învierea Ta, 
Hristoase, la toată lumea a binevestit aşa: 


Hristos a înviat, femei părăsiţi-vă de lacrimi; 

Hristos a înviat, fecioare, intraţi întru bucuria Domnului vostru; 
Hristos a înviat, apostoli săltaţi cu bucurie dumnezeiască; 
Hristos a înviat, oameni îndulciţi-vă cu toţi de această sărbătoare; 
Hristos a înviat, cei dintâi şi cei de pe urmă, cinstiți această zi; 
Hristos a înviat, bogaţii şi săracii împreună veseliţi-vă; 

Hristos a înviat, moartea a călcat, oameni veseliţi-vă! 


Condacul 6 

Propovăduitoarele femei au binevestit feciorelnicului apostol, că Domnul, Dătă- 
torul de Viaţă, astăzi a înviat din mormânt. Acesta repede alergând, s-a dus în 
grabă la mormânt, mai repede decât Petru şi aplecându-se, a văzut doar veşmintele 
zăcând. Și a intrat în mormânt şi a văzut şi a crezut. Şi încă nevăzând cu ochii 
trupeşti pe Hristos, L-a văzut cu iubirea inimii şi cu credinţă I-a cântat: Aliluia? 


Icosul 6 

Sculându-se Hristos din mormânt s-a arătat întâi femeilor, pentru că i-au dovedit 
iubire caldă când era pe Cruce. Văzându-L, însă, pe Petru, venind întristat la mor- 
mânt, s-a arătat şi lui, ca unul ce avea inimă bună şi era milostiv, înaintea celorlalți 
ucenici. Acesta s-a umplut de nespusă bucurie şi întregii lumi a binevestit aşa: 





Hristos a înviat, astăzi celor morţi li s-a dat înviere; 

Hristos a înviat, astăzi întregii lumi s-a vestit mântuirea; 

Hristos a înviat, astăzi oile cele rătăcite să se întoarcă la Păstor; 

Hristos a înviat, astăzi oameni ai lui Dumnezeu să vă liberaţi de întristare; 
Hristos a înviat, bucuraţi-vă toţi cu bucurie negrăită; 

Hristos a înviat, sărutaţi-vă unul pe altul cu sărutare sfântă; 

Hristos a înviat, moartea a călcat, oameni veseliţi-vă! 


Condacul 7 

Vrând Domnul, Dătătorul de Viaţă, să umple toată lumea de bucuria învierii Sale, 
le-a trimis pe femei să vestească apostolilor că s-a sculat omorând moartea; acestea 
pe Îngeri uimind prin curăţia sufletelor, au alergat la apostoli, cu picioare vesele, 
grăind: Cu adevărat, Hristos a înviat şi viu va fi în veci, cântaţi Lui, aşadar, cu 
bucurie: Aliluia! 


Icosul 7 

Cu minunată bucurie, Hristoase, au primit apostolii vestea învierii Tale de la sfin- 
tele femei, că de voie Te-ai jertfit pentru toţi, jertfă vie, ca un miel de un an, Paştile 
curăţitoare şi aşa au binevestit lumii întregi: 

Hristos a înviat, Paştile cele noi; 


Hristos a înviat, Jertfa cea vie; 

Hristos a înviat, Mielul lui Dumnezeu cel ce ridică păcatele lumii; 
Hristos a înviat, prin rana Sa pe toţi 1-a vindecat; 

Hristos a înviat, astăzi toată făptura să se bucure şi să se veselească; 
Hristos a înviat, astăzi Biserica lui Dumnezeu să prăznuiască; 
Hristos a înviat, moartea a călcat, oameni veseliţi-vă! 


Condacul 8 

Înfricoşătoare şi prea slăvită este Învierea Ta, Hristoase, că Te-ai sculat din morţi şi 
nu ai rupt peceţile mormântului, precum porțile Fecioarei nu le-ai deschis întru 
Naşterea Ta. Acum însă, cu Învierea Ta, ne-ai deschis porţile Raiului ca, împreună 
cu tâlharul, să intrăm cu Tine în Palat, cântându-Ți ca unui Dumnezeu: Aliluia! 


Icosul 8 

Astăzi, nouă, tuturor credincioşilor, Hristoase, ne-au strălucit Paştile cele sfinte şi 
ni s-au deschis uşile Raiului, ca toţi să mergem la lumina învierii Tale. De la apus 
şi de la miazănoapte, şi de la răsărit, şi de la miazăzi, fiii Tăi, binecuvântând Paştile 
cele veşnice cu astfel de cântări strigă: 

Hristos a înviat, din mormânt iertare tuturor ne-a strălucit; 

Hristos a înviat, tuturor credincioşilor ne-a venit izbăvire de întristare; 





Hristos a înviat, să se îndulcească toţi de acest ospăț al credinţei; 
Hristos a înviat, primiţi toţi bogăţia harului; 

Hristos a înviat, nimeni să nu plângă pentru păcate; 

Hristos a înviat, nimeni să nu se mai teamă de moarte; 

Hristos a înviat, moartea a călcat, oameni veseliţi-vă! 


Condacul 9 

Acum toate s-au umplut de lumină cerul, pământul „cele de dedesubt: cerul că se 
urcă la Tatăl, Domnul de viaţă dătătorul, pământul că a strălucit astăzi din mormânt 
Soarele dreptăţii, cele dedesubt că a coborât Fiul lui Dumnezeu, cel Unul Născut, 
acolo unde este însuşi întunericul, toate plinindu-le în chip de negrăit. Să se închi- 
ne Lui tot pământul şi să prăznuiască învierea Lui toată făptura, cântându-l: 
Aliluia! 


Icosul 9 

De Dumnezeu grăitorul Isaia să stea împreună cu noi şi să arate cum a văzut mai 
înainte ziua cea purtătoare de lumină a Învierii Tale, vorbind despre Tine, Hri- 
stoase: Moartea va fi biruită, morţii vor învia şi se vor scula din morminte. lar noi, 
împlinite văzând toate acestea, să ne veselim dumnezeieşte, cântându- i: 

Hristos a înviat, să prăznuim astăzi omorârea morţii; 

Hristos a înviat, să vestim astăzi începutul vieţii veşnice; 

Hristos a înviat, astăzi primăvara îşi revarsă miresmele şi făptura cea nouă se bu- 
cură; 

Hristos a înviat, astăzi s-a gonit furtuna cea întunecată a păcatului şi oamenii cei 
noi ai bisericii sărbătoresc; 

Hristos a înviat, toate cele vechi, noi s-au făcut; 

Hristos a înviat, astăzi cerul s-a deschis şi tot trupul vede Faţa Lui; 

Hristos a înviat, moartea a călcat, oameni, veseliţi-vă! 


Condacul 10 

Vrând să mântuieşti toate, ai făgăduit să fii cu noi, Hristoase, până la sfârşitul vea- 
cului. lar noi auzind glasul Tău dumnezeiesc, având întărire de nădejde, ne bu- 
curăm de Învierea Ta, cântându-Ţi ca unui Dumnezeu: Aliluia! 


Icosul 10 

Văzându-L pe Împăratul Hristos ieşind din groapă ca un Mire, femeile de Dumne- 
zeu înţelepțite au venit în grabă după Domnul. lar noi purtând făclii, ieşim în 
întâmpinarea Mirelui şi prăznuim împreună cu cetele cele iubitoare de praznice 
Paştile lui Dumnezeu cele mântuitoare, cântând cu bucurie acestea: 

Hristos a înviat, ieşiţi precum fecioarele întru întâmpinare a Mirelui; 





Hristos a înviat, veniţi purtătorii de lumină la Hristos; 

Hristos a înviat, umpleţi sufletele voastre de frumuseţe dumnezeiască; 

Hristos a înviat, aprindeţi luminile voastre cu untdelemnul curăţiei; 

Hristos a înviat, să ne bucurăm dumnezeieşte, că Mirele este împreună cu noi; 
Hristos a înviat, să ne bucurăm prea luminat, că s-a gătit logodnicei Palat; 
Hristos a înviat, moartea a călcat, oameni veseliţi-vă! 


Condacul 11 

Cântare de bucurie în loc de miruri aducem astăzi şi sărbătoarea de acum o prăz- 
nuim în această sfântă, mântuitoare şi prea luminoasă zi, că în ea Lumina cea fără 
de ani, cu trupul, a răsărit din mormânt, ca o vestitoare şi purtătoare de lumină zi a 
Împărăției celei neînserate, iar pe Tine, Hristoase, Te fericim şi îţi cântăm: Aliluia! 


Icosul 11 

Lumină nemăsurată, mai luminoasă decât soarele, nouă tuturor, celor ce şedem în 
întuneric, ne-a răsărit din mormântul Tău, Hristoase, şi lumea întreagă ai luminat, 
pentru aceasta se bucură toate marginile pământului, se veseleşte şi cântă Biserica 
Ta Hristoase, proslăvind aşa învierea Ta: 

Hristos a înviat, cu adevărat sfântă şi luminoasă este această mântuitoare noapte; 
Hristos a înviat, cu adevărat sărbătoare a sărbătorilor este această numită şi sfântă 


Zi; 
Hristos a înviat, bucură-te şi te veseleşte acum, Sioane Sfinte; 

Hristos a înviat, luminează-te şi te bucură acum, Biserică a lui Hristos; 
Hristos a înviat, că slava Domnului peste Tine a strălucit; 

Hristos a înviat, să se umple toţi fiii Tăi de bucurie veşnică; 

Hristos a înviat, moartea a călcat, oameni veseliţi-vă! 


Condacul 12 

Harul Tău, Hristoase, tuturor credincioşilor ai izvorât astăzi, în această vestită zi a 
Învierii Tale, pe care ai arătat-o prea slăvită. Veniţi să ne bucurăm să ne veselim 
într-însa, să ne împărtăşim de veselia dumnezeiască a împărăției lui Hristos, cân- 
tându-l ca unui Dumnezeu: Aliluia! 


Icosul 12 

Cântând a Ta prea luminată Înviere, Hristoase, ne închinăm ie, celui înviat, şi cu 
credinţă şi cu dragoste cădem la picioarele Tale, şi cu o singură gură îţi cântăm, ca 
nişte fraţi aşa: 

Hristos a înviat, unul pe altul să ne îmbrăţişăm cu bucurie; 

Hristos a înviat, să-i iertăm şi pe cei ce ne urăsc pe noi; 

Hristos a înviat, toate simţurile lăuntrice să le curăţim; 





Hristos a înviat, unul pe altul să ne sărutăm cu sărutarea sfinților; 
Hristos a înviat, cu cântări să intrăm în curțile Lui; 

Hristos a înviat, în casa Lui vom petrece toate aceste zile luminoase; 
Hristos a înviat, moartea a călcat, oameni veseliţi-vă! 


Condacul 13 

O, Paştile cele mari şi prea sfințite Hristoase, o, înţelepciunea şi Cuvântul lui 
Dumnezeu şi puterea! În loc de mir primeşte această cântare a noastră şi, ca un 
Dumnezeu puternic, ridică-ne împreună cu Tine şi pe noi şi ne îndumnezeieşte, ca 
să ne bucurăm în ziua cea neînserată a Împărăției Tale, în ceruri şi acolo cu toţi 
sfinţii să cântăm: Aliluia, Aliluia, Aliluia! 


Apoi se zice: 


Icosul 1 

Îngerii astăzi, Hristoase Dumnezeule, cântă în ceruri Învierea ta din morţi şi pe noi 
pe pământ ne învredniceşte, cu inimă curată, să Te slăvim şi cu bucurie să-Ți 
cântăm: 

Hristos a înviat, Îngeri veseliți-vă în ceruri; 

Hristos a înviat, oameni sărbătoriți pe pământ; 


Hristos a înviat, strigaţi Domnului tot pământul; 

Hristos a înviat, cântaţi Dumnezeului nostru cântare nouă; 
Hristos a înviat, astăzi drepţii să se veselească; 

Hristos a înviat, porțile iadului astăzi să se zdrobească; 
Hristos a înviat, moartea a călcat, oameni veseliţi-vă! 


Condacul 1 

Aleasă dintre toate zilele, această numită şi sfântă zi, Praznic al praznicelor este şi 
Sărbătoare a sărbătorilor, în care Hristos a înviat din mormânt, iadul prădându-l şi 
pe oameni înviindu-i. Pe Acesta prea slăvindu-l toți să-l cântăm: Hristos a înviat, 
moartea a călcat, oameni veseliţi-vă! 


Rugăciune 





O prea sfântă şi prea slăvită lumină Hristoase, care ai strălucit întregii lumi în-tru 
Învierea Ta mai mult decât Soarele! În această prea luminată, prea slăvită 
mântuitoare zi a Sfintelor Paşti toţi Îngerii în ceruri se veselesc şi toată făptura se 
bucură pe pământ şi toată suflarea Te prea slăveşte pe Tine, Făcătorul ei. 


Astăzi s-au deschis uşile Raiului şi cei morţi au fost sloboziţi prin coborârea Ta în 
iad. Acum toate s-au umplut de lumină, şi cerul şi pământul şi cele de dedesubt. 


unui Mire ce iese din mormânt. 


Și precum ai adus bucurie, cu arătarea Ta, sfintelor femei, care au venit toate de 
dimineaţă cu miruri la mormântul Tău, aşa şi acum luminează noaptea adâncă a 
patimilor noastre, noua dimineaţă a despătimirii şi a curăţiei, ca să Te vedem pe 
Tine cu ochii inimii, mai frumos decât soarele, şi să auzim prea doritul Tău glas: 
Bucuraţi-vă! 


Şi astfel gustând din dumnezeiasca bucurie a Sfintelor Paşti, încă aici de pe 
Pământ, să fim părtaşi veşnicelor şi marilor Paşti, în ceruri, în ziua cea neînserată a 
împărăției Tale, unde va fi bucurie nespusă, glasul neîncetat al celor ce prăznuiesc 
şi dulceaţa celor ce privesc Faţa Ta. 


Că Tu eşti Lumina cea adevărată şi luminezi toate, Hristoase, Dumnezeul nostru, şi 
Ție se cuvine slavă în vecii vecilor. Amin. 





Slujba Paraclisului Învierii 


În Săptămâna luminată, în locul obişnuitului Paraclis către Născătoarea de 
Dumnezeu, se citeşte Canonul Invierii, astfel: Pentru rugăciunile Sfinţilor Părin- 
ilor noştri, Doamne lisuse Hristoase, Dumnezeul nostru, miluieşte-ne pe noi. 
Amin. 


Și îndată troparul: Hristos a înviat din morţi, cu moartea pe moarte călcând şi 
celor din morminte viaţă dăruindu-le. (de 3 ori) 


Apoi se citeşte Ipacoi, gl. al 4-lea: Venind mai înainte de zori, cele ce au fost cu 
Maria şi găsind piatra răsturnată de pe mormânt, auzit-au de la înger: Pentru ce-L 
căutaţi printre morţii ca pe un om pe Cel ce este întru lumina cea pururea fiitoare? 
Vedeţi giulgiurile cele de îngropare! Alergaţi şi vestiți lumii, că S-a sculat Domnul, 
omorând moartea, că este Fiul lui Dumnezeu, Cel ce mântuieşte neamul omenesc. 


Canonul Învierii, alcătuire a Sfântului loan Damaschin și al Născătoarei de 
Dumnezeu, alcătuire a Sfântului Teofan al Niceei 


Cântarea I-a, glasul 1 





Irmos: Ziua Invierii, să ne luminăm, popoare, Paştile Domnului, Paştile! Că din 
moarte la viaţă şi de pe pământ la cer, Hristos Dumnezeu ne-a trecut pe noi, cei ce- 
I cântăm cântare de biruinţă. 


Hristos a înviat din morți! 

Să ne curăţim simţirile şi să vedem pe Hristos strălucind, cu neapropiata lumină a 
Invierii şi bucuraţi-vă zicând: “luminaţi să-L auzim”, cântându-l cântare de birui- 
nţă. 

Hristos a înviat din morți! 


Cerurile după cuviinţă să se veselească şi pământul să se bucure şi să prăznuiască 
toată lumea cea văzută şi cea nevăzută că Hristos S-a sculat, veselia cea veşnică. 


Slavă Tatălui şi Fiului şi Sfântului Duh. 


Hotarul morţii l-ai stricat, născând pe Hristos, Viaţa cea veşnic, Cel ce a răsărit 
astăzi din mormânt şi lumea a luminat, Fecioară cu totul fără prihană. 

Vazand pe Fiul tau si Dumnezeu inviat, bucura-te impreuna cu apostolii, curata de 
Dumnezeu cu har daruita, ceea ce ai aflat mai intai aceasta. Bucura-te, ceea ce esti 
pricina bucuriei tuturor, Maica lui Dumnezeu cu totul fara prihana. 


Şi acum şi pururea şi în vecii vecilor. Amin 


Văzând pe Fiul tău şi Dumnezeu înviat, bucură-te împreună cu apostolii, curată de 
Dumnezeu cu har dăruită, ceea ce ai aflat mai întâi aceasta. Bucură-te, ceea ce eşti 
pricina bucuriei tuturor, Maica lui Dumnezeu cu totul fără prihană. 


Cântarea a 3-a 

Irmos: Veniţi să bem băutură nouă, nu din piatră stearpă făcută cu minuni ci din 
Izvorul nestricăciunii care a izvorât din mormântul lui Hristos, întru care ne 
întărim. 


Hristos a înviat din morți! 


Acum toate s-au umplut de lumină şi cerul şi pământul şi cele dedesubt. Deci să 
prăznuiască toată făptura Invierea lui Hristos, întru care s-a întărit. 





Hristos a înviat din morți! 

Ieri m-am îngropat împreună cu tine, Hristoase, astăzi mă scol împreună cu Tine, 
înviind Tu. Răstignitu-m-am ieri, împreună cu Tine, Insuţi împreună mă prea slă- 
veşte, Mântuitorule, întru Împărăţia Ta. 


Slavă Tatălui şi Fiului şi Sfântului Duh. 


La viaţa cea nestricăcioasă mă întorc astăzi, prin bunătatea Celui ce S-a născut din 
tine, Curată şi tuturor marginilor lumii lumină a strălucit. 


Şi acum şi pururea şi în vecii vecilor. Amin 


Pe Dumnezeu pe care L-ai născut cu trup văzându-l sculat din morţi precum a zis, 
Curată, dănţuieşte şi pe Acesta c pe un Dumnezeu slăveşte-L prea cinstită. 


Cântarea a 4-a 


Irmos: La dumnezeiasca strajă, de Dumnezeu grăitorul Avacum să stea împreună 
cu noi şi să arate pe îngerul cel purtător de lumină care a grăit cu mare glas: “Astă- 


[> 


zi este mântuirea lumii, că a Inviat Hristos, ca cel Atotputernic 


Hristos a înviat din morți! 


Parte bărbătească, ca Cel ce a deschis pântecele cel fecioresc, fost-a Hristos. Iar ca 
un om, mieluşel S-a chemat şi fără prihană, ca Cel ce n-a gustat stricăciune, Paştile 
noastre şi ca un Dumnezeu adevărat, desăvârşit S-a numit. 


Hristos a înviat din morți! 

Ca un mieluşel de un an, Cununa cea binecuvântată de noi, Hristos, de voie pentru 
toţi S-a jertfit, Paştile cele curăţitoare şi iarăşi frumos din mormânt Soarele Drep- 
tăţii, nouă ne-a strălucit. 

Hristos a înviat din morți! 

Al lui Dumnezeu, părinte David înaintea chivotului umbrei a săltat jucând iar noi 


poporul cel sfânt al lui Dumnezeu, plinirea închipuirilor văzând să ne veselim 
dumnezeieşte că a înviat Hristos ca cel Atotputernic! 





Slavă Tatălui şi Fiului şi Sfântului Duh. 

Cel ce a zidit pe Adam, pe strămoşul tău Curată, S-a zămislit din tine şi cu moartea 
Sa a surpat astăzi pe moarte care ne-a venit prin acela şi a luminat pe toţi cu 
dumnezeieştile raze ale Invierii. 

Şi acum şi pururea şi în vecii vecilor. Amin 

Pe Hristos, pe care L-ai născut văzându-L frumos strălucind din morţi astăzi, spre 
mântuirea tuturor Curată, ceea ce eşti bună şi fără prihană între femei şi frumoasă, 
împreună cu apostolii slăveşte-L pe Dânsul, bucurându-te. 


Cântarea a 5-a 


Irmos: Să alergăm dis de dimineaţă şi în loc de mir cântare să aducem Stăpânului. 
şi să vedem pe Hristos, Soarele Dreptăţii, tuturor viaţă răsărind. 


Hristos a înviat din morți! 


Milostivirea Ta, cea nemăsurată cei ţinuţi în legăturile iadului, văzându-o la lumină 
au mers Hristoase, cu picioare vesele lăudând Paştile cele veşnice. 


Hristos a înviat din morți! 
Să ne apropiem purtători de lumină la Hristos, Cel ce a ieşit din mormânt ca un 
Mire şi să prăznuim împreună cu cetele cele iubitoare de praznic, Paştile lui 


Dumnezeu cele mântuitoare. 


Slavă Tatălui şi Fiului şi Sfântului Duh. 


Luminează-te cu razele cele dumnezeieşti şi de viaţă purtătoare ale Invierii Fiului 
tău, Maică a lui Dumnezeu, prea curată şi de bucurie umple adunarea celor bine- 
credincioşi. 


Şi acum şi pururea şi în vecii vecilor. Amin 


N-ai deschis uşile Fecioarei când Te-ai întrupat şi nici pecețile mormântului nu le- 
ai stricat, Impărate al făpturii. Pentru aceasta Fecioara, văzându-Te pe Tine înviat, 
s-a bucurat. 





Cântarea a 6-a 

Irmos: Pogorâtu-te-ai întru cele mai de jos ale pământului şi ai sfărâmat încu- 
ietorile cele veşnice care ţineau pe cei legaţi, Hristoase şi a treia zi, precum lona 
din chit, ai înviat din mormânt. 


Hristos a înviat din morți! 


Păzind peceţile întregi, Hristoase, ai înviat din mormânt, Cel ce n-ai stricat cheile 
Fecioarei prin naşterea Ta. şi ne-ai deschis nouă uşile Raiului. 


Hristos a înviat din morți! 

Mântuitorul meu, Jertfa ce vie şi nejertfită ca un Dumnezeu pe Tine însuţi, de voie 
aducându-te Tatălui, ai sculat pe Adam, împreună cu tot neamul inviind din mor- 
mânt. 

Slavă Tatălui şi Fiului şi Sfântului Duh. 

Firea, cea de mult stăpânită de moarte şi stricăciune, a fost adusă la viaţa cea ne- 
stricăcioasă şi veşnică prin Cel ce S-a întrupat din prea curat pântecele tău, de 
Dumnezeu Născătoare Fecioară. 

Şi acum şi pururea şi în vecii vecilor. Amin 

Pogorâtu-S-a întru cele mai de jos ale pământului, Cel ce S-a pogorât în pântecele 
tău, Curată şi S-a întrupat mai presus de minte şi a ridicat împreună cu Sine pe 
Adam, înviind din mormânt. 

Apoi din nou: 

Irmos: Pogorâtu-te-ai întru cele mai de jos ale pământului şi ai sfărâmat încu- 
ietorile cele veşnice care ţineau pe cei legaţi, Hristoase şi a treia zi, precum lona 


din chit, ai înviat din mormânt. 


Apoi: troparul: Hristos a înviat din morți, cu moartea pe moarte călcând şi celor 
din morminte viaţă dăruindu-le. (de 3 ori) 


[Diaconul (preotul) rosteşte Ectenia mică. Preotul zice ecfonisul: Că Tu eşti Împă- 
ratul păcii...] 





Apoi cântăm Condacul, glasul al 8-lea: De Te-ai şi pogorât în mormânt, Cela ce 
eşti fără de moarte, dar puterea iadului ai robit şi ai înviat ca un nemuritor, 
Hristoase, Dumnezeule. Zicând femeilor: “mironosiţe, bucuraţi-vă!” şi apostolilor 
Tăi, pace dăruindu-le, Cela ce dai celor căzuţi ridicare. 


Icos: Pe Soarele, Cel mai înainte de soare, care a apus oarecând în mormânt, mers- 
au mai înainte de către ziuă, căutându-l ca pe o zi, mironosiţe fecioare şi una către 
alta striga: o, prietenelor, veniţi să ungem cu miresme trupul cel de viaţă purtător şi 
îngropat, trupul carele a înviat pe Adam cel căzut şi care zace în mormânt. Să 
mergem, să ne sârguim ca şi magii şi să ne închinăm şi să aducem miruri în loc de 
daruri, Celuia ce nu în scutece, ci în giulgiu este înfăşat şi să plângem şi să strigăm: 
o Stăpâne, scoală-Te, Cel ce dai celor căzuţi ridicare. 


Dacă este preot, acesta poate citi acum Evanghelia de la Paraclisul Maicii Domnu- 
lui: 


39. Și în acele zile, sculându-se Maria, s-a dus în grabă în ţinutul muntos, într-o 
cetate a seminţiei lui Iuda. 

40. Şi a intrat în casa lui Zaharia şi a salutat pe Elisabeta. 

41. lar când a auzit Elisabeta salutarea Mariei, pruncul a săltat în pântecele ei şi 
Elisabeta s-a umplut de Duh Sfânt, 

42.Și cu glas mare a strigat şi a zis: Binecuvântată eşti tu între femei şi 
binecuvântat este rodul pântecelui tău. 

43. Și de unde mie aceasta, ca să vină la mine Maica Domnului meu? 

44. Că iată, cum veni la urechile mele glasul salutării tale, pruncul a săltat de 
bucurie în pântecele meu. 

45. Și fericită este aceea care a crezut că se vor împlini cele spuse ei de la 
Domnul. 

46. Și a zis Maria: Măreşte sufletul meu pe Domnul. 

47. Și s-a bucurat duhul meu de Dumnezeu, Mântuitorul meu, 

46. Că a căutat spre smerenia roabei Sale. Că, iată, de acum mă vor ferici toate 
neamurile. 

49. Că mi-a făcut mie mărire Cel Puternic şi sfânt este numele Lui. 

56. Şi a rămas Maria împreună cu ea ca la trei luni şi s-a înapoiat la casa sa. 


Evanghelia de la Luca 


Apoi credincioşii cântă: Invierea lui Hristos văzând, să ne închinăm Sfântului 
Domnului lisus, Unuia celui fără de păcat. Crucii Tale ne închinăm, Hristoase, şi 
Sfântă Invierea Ta o lăudăm şi o slăvim, că Tu eşti Dumnezeul nostru, afară de 





Tine pe altul nu ştim, numele Tău numim. Veniţi toţi credincioşii să ne închinăm 
Sfintei Învierii lui Hristos, că iată a venit prin Cruce, bucurie la toată lumea. 
Totdeauna binecuvântând pe Domnul, lăudăm Învierea Lui, că răstignire răbdând 
pentru noi, cu moartea pe moarte a călcat. (de 3 ori) 


Inviind lisus din mormânt, precum a zis mai înainte, ne- a dăruit nouă viaţă veşnică 
şi mare milă. (de 3 ori) 


[Diaconul (preotul) rosteşte: Mântuieşte, Dumnezeule...] 

Apoi continuăm Canonul: 

Cântarea a 7-a 

Irmos: Cel ce a izbăvit pe tineri din cuptor, făcându-se om, pătimeşte ca un mu- 
ritor şi prin patimă pe cel muritor îl îmbracă în podoaba nestricăciunii, Cel ce Unul 
este binecuvântat, Dumezeul părinților şi prea slăvit. 

Hristos a înviat din morți! 

Femeile cele de Dumnezeu înţelepțite (gânditoare) cu miruri către Tine au alergat, 
şi bucurându-se s-au închinat, Ție Dumnezeului celui viu pe care ca pe un mort cu 
lacrimi te căutau, şi Paştile cele de taină, ucenicilor Tăi, Hristoase, le-au binevestit. 
Hristos a înviat din morți! 

Prăznuim omorârea morţii, sfărâmarea iadului şi începătura altei vieţii veşnice şi 
săltând lăudăm pe pricinuitorul, pe Unul cel binecuvântat Dumnezeul părinţilor şi 


prea slăvit. 


Hristos a înviat din morți! 


Cât este de sfântă cu adevărat şi întru tot prăznuită această noapte de mântuire şi 
strălucită, mai-nainte vestitoare fiind a zilei celei purtătoare de lumină a Învierii, 
întru care Lumina cea fără de ani, din mormânt trupeşte tuturor a strălucit. 

Slavă Tatălui şi Fiului şi Sfântului Duh. 


Omorând Fiul tău moartea astăzi, Ceea ce eşti cu totul fără prihană, tuturor mor- 
ților viaţă veşnică le-a dăruit, Cel unul binecuvântat, Dumnezeul părinților şi prea 
slăvit. 





Şi acum şi pururea şi în vecii vecilor. Amin 

Cel ce împărăţeşte peste toată făptura, făcându-Se om, S-a sălăşluit în pântecele 
tău, Ceea ce eşti de Dumnezeu cu har dăruită şi cruce şi moarte răbdând, a înviat 
cu dumnezeiască cuviinţă, împreună ridicându-ne pe noi ca un Atotputernic. 
Cântarea a 8-a 

Irmos: Această aleasă şi sfântă zi, cea dintâi a săptămânii, împărăteasă şi doamnă, 
praznic al praznicilor este şi sărbătoare a sărbătorilor, întru care binecuvântăm pe 
Hristos în veci. 

Hristos a înviat din morți! 

Veniţi cu rodul viței cel nou al dumnezeieştii veselii în ziua cea vestită a Invierii 
Impărăţiei lui Hristos să ne împărtăşim lăudându-L pe Dânsul ca pe un Dumnezeu 
în veci. 

Hristos a înviat din morți! 

Ridică împrejur ochii tăi Sioane şi vezi că iată au venit la tine fii tăi, ca nişte făclii 
de Dumnezeu luminate de la apus şi de la miazănoapte şi de la mare şi de la răsărit, 
întru tine binecuvântând pe Hristos în veci. 


Preasfântă Treime, Dumnezeul nostru, Slavă Ţie! 


Părinte Atotţiitorule şi Cuvinte şi Duhule, Fire ceea ce ești Una în trei Ipostasuri, şi 
dumnezeiască, întru Tine ne-am botezat şi pe Tine te binecuvântăm, întru toţi vecii. 


Slavă Tatălui şi Fiului şi Sfântului Duh. 
Venit-a prin tine în lume Domnul, Fecioară de Dumnezeu Născătoare şi pântecele 
iadului străpungând, nouă celor morți ne-a dăruit învierea. Pentru aceasta Il 


binecuvântăm pe Dânsul în veci. 


Şi acum şi pururea şi în vecii vecilor. Amin 


Toată puterea morţii surpând Fiul tău, Fecioară, întru a Sa Inviere, ca un Dumne- 
zeu tare, împreună ne-a înălţat pe noi şi ne-a îndumnezeit. Pentru aceasta II lăudăm 
pe Dânsul în veci. 





Cântarea a 9-a 


Irmos: Îngerul a strigat celei pline de dar, curată Fecioară, bucură-te şi iarăşi zic 
bucură-te, că Fiul 'Tău a înviat a treia zi din mormânt. Luminează-te, luminează-te, 
noule lerusalime, că slava Domnului peste tine a răsărit. Saltă acum şi te bucură 
Sioane, iar tu, curată Născătoare de Dumnezeu, veseleşte-te întru Învierea Celui 
născut al tău. 


Măreşte suflete al meu, pe Cel ce a Înviat a treia zi din mormânt, pe Hristos, 
dătătorul de viaţă. 


O, dumnezeiescul, o iubitul, o prea dulcele Tău glas căci cu noi Te-ai făgăduit să 
fii cu adevărat, până la sfârşitul veacului, Hristoase pe care întărire de nădejde, 
credincioşii avându-l, ne bucurăm. 


Inger strălucitor către femei a strigat: nu mai plângeţi, că Hristos a Inviat! 

O, Paştile cele mari şi prea sfințite, Hristoase. O, înţelepciunea lui Dumnezeu şi 
Cuvântul lui Dumnezeu şi puterea dă-ne nouă mai adevărat să ne împărtăşim cu 
Tine, în ziua ce neînserată a Impărăţiei Tale. 

Slavă Tatălui şi Fiului şi Sfântului Duh. 

Cu un glas, Fecioară pe tine te fericim credincioşii: bucură-te, uşa Domnului! Bu- 
cură-te, cetate însuflețită! Bucură-te, cea prin care ne-a strălucit nouă astăzi lu- 
mina Învierii din morți a Celui ce S-a născut din tine. 

Şi acum şi pururea şi în vecii vecilor. Amin 

Veseleşte-te şi te bucură, dumnezeiască uşă a Luminii! Că lisus, cel ce a apus în 


mormânt a răsărit, strălucind mai luminat decât soarele şi pe toţi credincioşii 
luminând, de Dumnezeu cu har dăruită Stăpână. 


Apoi din nou: Irmos: Îngerul a strigat celei pline de dar, curată Fecioară, bucură-te 
şi iarăşi zic bucură-te, că Fiul Tău a înviat a treia zi din mormânt. Luminează-te, 
luminează-te, noule lerusalime, că slava Domnului peste tine a răsărit. Saltă acum 
şi te bucură Sioane, iar tu, curată Născătoare de Dumnezeu, veseleşte-te întru În- 
vierea Celui născut al tău. 





Apoi: troparul: Hristos a înviat din morţi, cu moartea pe moarte călcând şi celor 
din morminte viaţă dăruindu-le. (de 3 ori) 


Apoi se citeşte Ipacoi, gl. al 4-lea: Venind mai înainte de zori, cele ce au fost cu 
Maria şi găsind piatra răsturnată de pe mormânt, auzit-au de la înger: Pentru ce-L 
căutaţi printre morţi ca pe un om pe Cel ce este întru lumina cea pururea fiitoare? 
Vedeţi giulgiurile cele de îngropare! Alergaţi şi vestiți lumii, că S-a sculat Domnul, 
omorând moartea, că este Fiul lui Dumnezeu, Cel ce mântuieşte neamul omenesc. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Condacul, glasul al 8-lea: De Te-ai şi pogorât în mormânt, Cel ce eşti fără de 
moarte, dar puterea iadului ai robit şi ai înviat ca un biruitor, Hristoase, Dumne- 
zeule, zicând femeilor mironosiţe: “bucuraţi-vă!” şi apostolilor Tăi, pace dăruindu- 
le, Cela ce dai celor căzuţi ridicare. 


[Apoi preotul, dacă este, rosteşte Ectenia întreită şi face otpustul.] 


În lipsa preotului, de zice: Pentru rugăciunile Sfinţilor Părinților noştri, Doamne 


Iisuse Hristoase, Dumnezeul nostru, miluieşte-ne pe noi. Amin. 





Sfânta şi marea Duminică a Paştilor 


În Sfânta şi Marea Duminică a Paştilor prăznuim Învierea cea dătătoare de viaţă a 
Domnului şi Dumnezeului şi Mântuitorului nostru lisus Hristos. 


Numim sărbătoarea de azi Paşti, după cuvântul care în vechiul grai evreiesc 
însemnează trecere; fiindcă aceasta este ziua în care Dumnezeu a adus, la început, 
lumea dintru neființă întru ființă. În această zi smulgând Dumnezeu pe poporul 
israelitean din mâna Faraonului, l-a trecut prin Marea Roşie şi, tot în această zi, S-a 
pogorât din ceruri şi S-a sălăşluit în pântecele Fecioarei. lar acum, smulgând tot 
neamul omenesc din adâncul iadului, l-a suit la Cer şi l-a adus iarăşi la vechea 
vrednicie a nemuririi. 


Dar pogorându-Se la iad, Domnul nu a înviat pe toţi câţi erau acolo, ci numai pe 
cei care au voit să creadă în EL; şi sufletele sfinţilor din veac, ţinute cu sila de iad, 
le-a slobozit şi a dăruit tuturor putinţa să se urce la Ceruri. 





Drept aceasta, bucurându-ne peste fire, prăznuim cu strălucire Învierea, închipuind 
bucuria cu care s-a îmbogăţit firea noastră prin îndurarea milostivirilor lui Dumne- 
zeu. De asemenea, dându-ne unul altuia obişnuita sărutare de Înviere, prăznuim şi 
risipirea vrajbei, arătând prin aceasta unirea noastră cu Dumnezeu şi cu Îngerii Săi. 


Iar Învierea Domnului, aşa s-a petrecut: La miezul nopţii, pe când străjerii păzeau 
mormântul, pământul s-a cutremurat şi un Înger s-a pogorât şi a răsturnat piatra de 
pe mormânt. Ostaşii văzând acestea, s-au înspăimântat şi au fugit; numai după 
aceea s-a petrecut venirea femeilor la mormânt, Sâmbătă după miezul nopţii, 
aproape de revărsatul zorilor. 


Învierea a cunoscut-o întâi Maica lui Dumnezeu, care, după cum grăieşte Evan- 
ghelia de la Matei, şedea la mormânt împreună cu Maria Magdalena. Dar spre a nu 
se arunca îndoială asupra Învierii, din pricina dragostei de mamă pentru Fiul său, 
de aceea zic evangheliştii că Domnul S-a arătat mai întâi Mariei Magdalena. Ea a 
văzut şi pe Îngerul care stătea pe piatră şi plecându-se, a văzut şi pe cei dinăuntrul 
mormântului, care au vestit Învierea Domnului şi au grăit: A înviat, nu este aici, 
iată locul unde L-au pus pe Dânsul. Auzind ea acestea, a alergat degrab la 
ucenicii cei mai înflăcăraţi, la Petru şi la Ioan, şi le-a vestit lor Învierea. 


Iar întorcându-se ea cu cealaltă Marie la mormânt, le-a întâmpinat pe ele Hristos, 
zicându-le: Bucuraţi-vă! Drept era ca seminţia femeiască să audă ea, mai întâi, 
bucuria, ca cea care a auzit mai întâi: Întru dureri să nască fii! Ele fiind biruite de 
dragoste, s-au apropiat şi s-au atins de prea curatele Lui picioare, voind să-L cu- 
noască mai cu dinadinsul. 


Apostolii au venit la groapă şi Petru, numai plecându-se la mormânt, s-a întors 
înapoi, dar loan a intrat înăuntru, a privit mai cu de-amănuntul şi a pipăit giulgiul şi 
mahrama capului (Luca 24, 12; loan 20, 3-8). 


Magdalena, spre a se încredința mai cu dinadinsul despre cele ce văzuse, a venit 
iarăşi împreună cu celelalte femei la mormânt, cam pe la revărsatul zorilor şi au 
stat afară şi plângeau. Dar uitându-se ea în mormânt văzu doi îngeri strălucind de 
lumină, care, certând-o oarecum, i-au grăit: Femeie, de ce plângi? Pe cine cauţi? 
Pe lisus Nazarineanul cauţi? Pe Cel răstignit? S-a sculat, nu este aici. Şi îndată 
s-au ridicat cuprinse de teamă, văzând pe Domnul. Iar aceea întorcându-se înapoi a 
văzut pe Hristos stând şi părându-i-se că EI este grădinarul (căci mormântul era în 
grădină), I-a zis: Doamne, dacă Tu L-ai luat pe EI, spune unde L-ai pus; şi eu Îl 
voi lua pe Dânsul. Şi căutând ea din nou către îngeri, Mântuitorul a grăit 
Magdalenei: Marie!; iar ea înțelegând dulcele şi cunoscutul glas al lui Hristos, voia 





să se atingă de EI. Dar El a zis: Nu fe atinge de Mine, căci încă nu M-am suit la 
Tatăl Meu; precum socoteşti, ţie ţi se pare că Eu sunt încă om; ci mergi la fraţii 
Mei şi spune-le cele ce ai văzut şi auzit; iar Magdalena a făcut aşa. 


Luminându-se de ziuă, ea a venit iarăşi la mormânt cu celelalte; iar cele ce erau cu 
Ioana şi cu Salomeea au venit la răsăritul soarelui şi, pe scurt grăind, femeile au 
venit la mormânt adesea şi între ele era şi Născătoarea de Dumnezeu. Că ea este 
aceea pe care Evanghelia o numeşte Maria lui losie; losie era fiul lui Iosif. 


Nu se ştie însă ceasul când a înviat Hristos. Unii zic că la cântarea cea dintâi a 
cocoşilor; alţii, când s-a întâmplat cutremurul, iar alţii, într-altă dată. 


Deci aşa petrecându-se faptele, iată că unii din cei ce păzeau mormântul au venit şi 
au spus arhiereilor cele întâmplate; iar aceștia, mituindu-i cu bani, i-au înduplecat 
să spună că ucenicii lui Hristos au venit în timpul nopţii şi L-au furat. 


În seara acelei zile însă, ucenicii fiind adunaţi laolaltă de frica iudeilor şi uşile fiind 
încuiate, a intrat lisus la dânşii, căci era cu trup nestricăcios, şi ca de obicei le-a 
vestit lor: Pace vouă! lar ei văzându-L, s-au bucurat peste măsură de mult şi au 
primit, prin suflare, mai desăvârşită lucrarea Preasfântului Duh. 


În ce priveşte însă Învierea Domnului în a treia zi de la înmormântare, aşa să ştii: 
Joi seara şi Vineri ziua fac o zi (aşa socoteau evreii întinderea unei zile); apoi, 
Vineri noaptea şi Sâmbăta întreagă fac altă zi; iată deci a doua zi. Altă zi o face 
noaptea de Sâmbătă şi o parte din ziua de Duminică (fiindcă după o parte a 
începutului se înţelege întregul): deci altă întindere de zi. lată dar şi ziua a treia. 


Sau alt fel: Hristos a fost răstignit vineri, la ceasul al treilea; de la ceasul al şaselea 
şi până la ceasul al nouălea s-a făcut întuneric; aceea înţelegeţi-o o noapte; deci iată 
o întindere de o zi, de la ceasul al treilea până la al nouălea. Apoi, după întuneric, 
iată ziua şi noaptea de vineri; deci a doua întindere de zi. În sfârşit, ziua Sâmbetei 
şi noaptea ei fac, iată, a treia întindere de zi. Căci, deşi Mântuitorul a făgăduit să ne 
facă bine în trei zile, totuşi binefacerea a plinit-o EI într-un timp mai scurt. 


A Cărui Slavă şi putere este în vecii vecilor! Amin. 


Sursa: https://marturieathonita.ro/sfanta-si-marea-duminica-a-pastilor/ 





“Femeile cele de Dumnezeu înţelepţite, cu miruri în urma Ta au alergat...”. 
Tâlcuire la canonul “Ziua Învierii“ 


îlcuire [a 
canonul 
Tina Învierii” 
al Sfântului 
foan 


Damaschinul 


Sfântul Nicodim 
Aghioritul 


Librăria Sophia vă invită marţi, 24 aprilie 2018, ora 18.30 la o seară duhov- 
nicească cu părintele Vasile Ioana prilejuită de lansarea volumului “Tâlcuire la 
canonul Ziua Învierii al Sfântului loan Damaschinul”, de Sfântul Nicodim 
Aghioritul 


Ca exponent al tradiției isihaste, Sfântul Nicodim Aghioritul (1749-1809) a 
încercat să sporească şi să adâncească cunoaşterea filonului imnografic bisericesc, 
prezentând într-un opus amplu totalitatea tâlcuirilor existente la canoanele 
închinate praznicelor împărăteşti și ale Maicii Domnului și reunind cuvintele 
patristice, care n-au încetat de-a lungul timpului să împărtășească celor însetaţi de 
frumusețe ambrozia şi nectarul imnelor bisericești. 


Din această antologie, care poartă numele de Fortodromion (Calea sărbătorilor), 
vede pentru prima dată lumina tiparului în limba română tâlcuirea canonului „Ziua 
Învierii”, închinat, după cum şi numele însuşi o arată, sfintei și măritei zile a 
Învierii - sărbătoarea sărbătorilor şi praznicul praznicelor - care pentru frumuseţea 
şi armonia nu doar a mesajului poetico-teologic, ci şi a melosului e considerat 
„Canonul Canoanelor” şi „Împăratul Canoanelor”. 





Nici un alt imnograf nu a reușit să formuleze în troparele sale învățătura dogmatică 
a Bisericii într-un chip atât de precis, acurat, succint, aforistic şi uşor de memorat 
precum Sfântul loan Damaschin. 

Sfântul Nicodim Aghioritul, Tâlcuire la canonul Ziua Învierii al Sfântului 
Ioan Damaschinul, Editura Sophia, 2018: 


(fragmente) 


Troparul: Femeile cele de Dumnezeu înţelepţite, cu miruri în urma Ta au alergat 
şi bucurându-se s-au închinat Ție, Dumnezeului celui viu, pe Care, ca pe un mort, 
cu lacrimi Te căutau; şi Paştile cele de taină, ucenicilor Tăi, Hristoase, bine le-au 
vestit. 


Tâlcuire 


Acest tropar a fost inspirat din Cântarea Cântărilor, căci aşa strigă plin de iubire 
sufletul, adică mireasa cea nematerialnică, către Hristos, Mirele cel nema-terialnic: 
„mir vărsat este numele tău; de aceea fecioarele te iubesc, s-au îndră-gostit de tine 
şi alergăm după tine, după mireasma balsamurilor tale.“ 


A reunit şi adaptat foarte ingenios versetul acesta din Cântarea Cântărilor la istoria 
Miroforelor, lăsând loc unei mici variațiuni, anume că cele din Cântarea Cântărilor 
erau tinere şi alergau pe urmele Mirelui pentru a se umple de mireasma 
nematerialnică a aceluia, pe când Miroforele acestea sunt vârstnice şi alergau 
dimpotrivă, ca să-L ungă cu miresme pe mirele fără suflare lisus; cu toate acestea 
se poate spune că Miroforele, care au adus mirurile pentru trupul Domnului spre a 
se umple de mireasma Aceluia în chip duhovnicesc, în privinţa virtuţii erau tinere 
şi pline de vigoare [duhovnicească]; în privinţa celorlalte, versetul de mai sus, din 
Cântarea Cântărilor, se potriveşte şi Mironosiţelor, pentru că acestea nu doar au 
iubit pe Hristos, Care e Mirele nematerialnic al sufletelor, şi au alergat după EI, 
lăsând în urmă toate cele ale lumii, ci L-au ferecat în inimile lor şi-L. aveau acolo 
întipărit prin iubire, adorându-L noetic pe Acesta ca Dumnezeu şi Domn, în acord 
cu celălalt verset rostit de mireasa din Cântarea Cântărilor, care zice: „L-am găsit 
pe cel iubit; apucatu-l-am atunci şi nu l-am mai lăsat, până nu l-am dus la Maica 
mea, până nu l-am dus în casa şi foişorul celei ce m-a zămislit.” 





lar „casa şi foişorul” reprezintă inima omului; „Maica” şi „ceea ce m-a zămislit” 
este înţelepciunea lui Dumnezeu, Care a zidit toate şi, de asemenea, inima însăşi, în 
acord cu tâlcuitorii Cântării Cântărilor şi mai ales după Grigorie de Nyssa şi 
Maxim, de Dumnezeu purtătorul. 


Știind aceste lucruri, dumnezeiescul loan [Damaschinul] grăieşte astfel: Femeile 
cele de Dumnezeu înţelepțite şi mirofore au alergat în urma Ta, Dumnezeu-Omule, 
Stăpâne, cu miresme şi deopotrivă cu lacrimi; iar miresmele le aduceau întru 
cinstea cuvenită Dumnezeirii, potrivit cu Teodor sau ca să vorbim mai aproape de 
adevăr, ca să ungă trupul Tău neînsufleţit, după obiceiul iudeilor, spre a rămâne 
bine mirositor şi spre a nu începe să miroasă urât; „Și după ce a trecut ziua 
sâmbetei, Maria Magdalena ! Maria, mama lui Iacov, şi Salomeea au cumpărat 
miresme, ca să vină să-L ungă.“ 


Căci, cum spune şi Sfântul Teofilact, aceste femei, cu încredințarea că nimic nu e 
vrednic de Dumnezeirea lui lisus, au cumpărat miresme şi s-au pregătit spre a unge 
trupul mort al Domnului; iar miresmele pentru aceasta le aduceau, pe când 


Nu pot trece aici cu vederea istoriile pe carele aminteşte Sfântul Modest, patriarhul 
Ierusalimului, despre Maria Magdalena; sunt cu adevărat pline de farmec şi admirate de 
iubitorii de lectură cele pe care le povesteşte şi atotinvățatul Fotie, în Bibilioteca [cartea sa, 
care mai e numită şi Myriobiblos], în capitolul 275 (p. 834 ş. urm.). 

„În Sfânta Scriptură numărul şapte e folosit atât în relaţie cu virtutea, cât şi cu răutatea. 
Mântuitorul a ales-o pe drept după ce a scos din ea şapte demoni ca prin aceasta să-l alunge din 
firea omenească pe stăpânul răutăţii; căci istoriile despre Maria Magdalena ne învaţă că a dus 
o viaţă în feciorie încununată de martiriu; şi tot ele ne spun că pentru fecioria şi curăţia ei la 
măsura cea mai înaltă celor ce au supus-o chinurilor li s-a părut asemenea cristalului, căci, aşa 
cum se spune, ducându-se după Adormirea Maicii Domnului în Efes, la ucenicul cel iubit (loan), 
această Miroforă Maria şi-a încheiat acolo călătoria apostolică prin martiriu, nevoind a se 
despărți până la sfărşit nici de Fecioara, nici de evanghelistul loan; căci, aşa cum Petru, 
începătura apostolilor, a fost numit pentru credinţa sa neclintită în Hristos piatră, la fel şi 
aceasta, care s-a făcut mai marea ucenicelor, pentru curăţia şi dragostea ei faţă de El, a fost 
numită Maria, dându-i-se numele pe care l-a purtat şi Maica Mântuitorului; şi, aşa cum pe 
Stăpânul Hristos îl urma ceata ucenicilor, la fel şi Stăpânei şi Maicii Domnului îi urma ceata 
femeilor ucenice; căci atunci se minunaseră, zice, ucenicii că Domnul vorbise cu o femeie 
[samarineanca de la Fântâna lui lacob - n.n.], ceea ce vădeşte că acesta nu era un obicei al 
Domnului, ci vestirea Evangheliei era dusă la împlinire de Maica Stăpânului în acelaşi timp cu 
Fiul şi Făcătorul, iar aceste Mirofore urmându-i ei, le slujeau din bunurile lor în cele 
trebuincioase Stăpânului de obşte şi ucenicilor ” (,, Cuvânt la Mirofore ”). 

Mai adăugăm că mâna acestei Mirofore şi întocmai cu apostolii Maria Magdalena se află în 
sfânta mănăstire a noii obşti de la Simonopetra din Muntele cu nume sfânt Athos, revărsând 
minuni şi vindecări de boli asemenea unui râu pururi curgător, aşa cum mărturisesc cei ce o văd 
şi cu evlavie i se închină. 





lacrimile pentru a-şi arăta iubirea fierbinte pe care o aveau faţă de învățătorul lisus, 
pentru Care fierbinte râuri de lacrimi vărsau spre a stinge cu ele pe cât cu putință 
văpaia din inima lor; de aceea a spus III: „Când se va isca pomenirea lui 
Dumnezeu în cugetul său (adică al celui iubitor de Dumnezeu), de îndată inima i 
se va mişca întru dragostea Sa şi din ochi îi vor curge lacrimi îmbelşugat; că e 
un lucru obişnuit ca iubirea să dea naştere lacrimilor, mişcată fiind de amintirea 
celor dragi” (Cuvântul 80, p. 53). 


Îşi vărsau lacrimile şi din pricină că nu aflaseră trupul cel dorit al Preadulcelui 
lisus; căci dacă L-ar fi aflat, ar fi avut poate parte de o oarecare mângâiere pentru 
întristarea şi dragostea lor. Dar negăsindu-L, plângeau şi se tânguiau nemângâiate, 
neputând îndura pierderea unui asemenea Dascăl şi Binefăcător şi Mântuitor; căci 
ştiau sufletele şi inimile cele iubitoare de Dumnezeu cât preţuieşte Dumnezeu şi 
lisus şi de aceea, la pierderea Lui, aleargă în sus şi în jos, caută trudnic şi varsă 
pentru EI lacrimi însângerate; că şi David plângea nemângâiat lipsirea de 
Dumnezeu; de aceea zicea: „Făcutu-mi-s-au lacrimile mele pâine ziua şi noaptea, 
când mi se zicea mie în toate zilele: «Unde este Dumnezeul tău?». 


Pentru aceea femeile îşi aduceau ca ofrandă miresmele şi lacrimile; aşa că, auzind 
de la Hristos Cel înviat, pe Care-L căutau, că le zice: „Bucuraţi-vă“, iar pe înger că 
le spune: „Dar mergeţi şi spuneţi ucenicilor Lui şi lui Petru că va merge în 
Galileea, mai înainte de voi; acolo Îl veţi vedea, după cum v-a spus“, la auzul 
acestora, zic, şi-au preschimbat lacrimile în bucurie, şi Ţie, Hristoase, Celui pe 
Care mai înainte Te căutaseră ca mort, Ţi S-au închinat, bucurându-se, ca unui om 
viu şi, totodată, Dumnezeu; şi le-au vestit şi ucenicilor Paştile cel de taină, adică 
Învierea Ta. 


la aminte, iubite cititorule, cât de mare folos aduc lacrimile; căci acestea le-au 
făcut pe femeile mironosiţe să-L vadă pe Hristos Cel Înviat; acestea le-au făcut să 
vadă pe îngeri; acestea le-au făcut să ajungă cele dintâi propovăduitoare ale Învierii 
şi Evangheliei înaintea celorlalţi apostoli şi evangheliști ai Domnului ?. 


* Că cea dintâi care L-a văzut pe Cel înviat a fost o femeie arată dumnezeiescul Grigorie al 
Thessalonicului, care aşa îşi începe cuvântul în cinstea mironosiţelor: „Învierea Domnului este 
înnoirea firii omeneşti şi replămădirea lui Adam cel dintâi, care căzuse în moarte prin păcat şi 
prin moarte s-a întors în pământul din care a fost plămădit; este vivificarea, replăsmuirea şi 
revenirea la viaţa sa cea fără de moarte. Aşadar, după cum nimeni dintre oameni nu l-a văzut pe 
Adam la început, de îndată ce a fost plămădit şi adus la viaţă - căci în acel ceas nu exista nici un 
alt om [pe pământ], însă, după ce a luat duh de viaţă prin insuflarea dumnezeiască, cea dintâi 
dintre făpturile omeneşti care l-a văzut a fost femeia (căci Eva a fost cea dintâi dintre oameni 
venită la existenţă după Adam) - tot aşa şi pe cel de-al doilea Adam, Care este Domnul, n-a fost 





De aceea şi [5 dă fiecărui suflet în parte acelaşi sfat mântuitor de a 
fi râvnitor şi de a lăcrima, spre a se învrednici de desfătarea nematerialnică a celor 
de care Miroforele s-au învrednicit să le vadă nemijlocit, grăind astfel: 

„Fie că eşti o altă Marie, sau cealaltă Marie sau Salomeea, sau loana, varsă dis 
de dimineaţă lacrimi, ca să fii cea dintâi care vezi piatra ridicată, să întâlneşti 

îngerii şi chiar pe lisus Însuşi”. 


Şi Atanasie cel mare, prăznuind Duminica cea nouă, spune acestea: „Inviind 
Iisus, înainte de a li Se arăta ucenicilor S-a arătat femeilor, iar femeile au 


binevestit apostolilor Învierea lui Hristos; şi aceasta e cât se poate de cuvenit: 
căci lovitura asupra Evei se întoarce îndărăt asupra diavolului; aşa că de acolo 
de unde a căpătat început boala, vine şi vindecarea; de acolo de unde a început 
moartea, se arată şi Învierea; femeia este pricina încălcării, dar şi propo- 
văduitoarea Învierii; aceea care l-a dus oarecând pe Adam la cădere 
mărturiseşte acum că cel de-al doilea Adam a înviat.” 


nimeni să-L vadă înviind din morți, căci nimeni dintre cei apropiaţi Lui nu se afla de faţă, iar 
ostaşii care păzeau mormântul, tulburaţi de frică, erau ca morţi. Or, după ce a înviat EI, cea 
dintâi care L-a văzut a fost o femeie, precum am auzit astăzi din Evanghelia după Marcu [«Şi 
înviind dimineața, în ziua cea dintâi a săptămânii, El S-a arătat întâi Mariei Magdalena...» (Mc. 
16,9)].”. 


* Acestea sunt tâlcuite de Nichita Scoliastul astfel: „Maria Magdalena închipuie pe fiecare suflet 
făptuitor, care se curăţeşte, prin cuvântul poruncilor evanghelice, de ataşamentul pătimaş faţă 
de viaţa aceasta (simbolizată de nu-mărul şapte), ca de nişte demoni; Salomeea, care se 
tâlcuieşte pace, închipuie pe acela care, supunându-şi trupul sufletului şi primind înșine prin 
vederea raţiunilor duhovniceşti cunoştinţa tuturor celor câte există, va avea astfel pacea 
desăvârşită; Salomeea, care se tâlcuieşte porumbiţă, închipuie sufletul lipsit de răutate şi rodnic 
în virtuţi, care a lepădat cu ajutorul blândeţii toate patimile şi e stăruitor spre a naşte rațiunile 
duhovniceşti cu ajutorul discernământului. Dacă sufletul tău, iubite, va ajunge una ca acestea, 
mergi asemenea mironosiţelor cu râvnă şi sârg (căci «dis de dimineaţă» aceasta înseamnă: 
silire şi grabă), la mormânt, adică în străfundul lucrurilor, acolo unde sunt ascunse raţiunile 
celor cereşti şi pământeşti, adică în inima ta (căci spune de Dumnezeu purtătorul Maxim că 
inima este «pentru fiecare dintre credincioşi mormântul Stăpânului» [cap. 81, Capetele 
teologice]), şi caută cu lacrimi materiale şi nematerialnice să înveţi dacă va învia în tine 
Logosul virtuţii şi al cunoştinței,; şi dacă vei căuta în felul acesta, mai întâi vei vedea ridicându- 
se în inima ta piatra, adică împietrirea nedesluşirii Logosului, şi, odată ce se va ridica aceasta, 
îi vei vedea pe îngeri, adică mişcările conştiinţei tale care propovăduiesc că a înviat în tine 
Logosul virtuţii şi cunoştinţei omorât din pricina răutăţii [scil. a lipsei virtuţii], pentru că în 
sufletul omului care are o viaţă necurată Logosul nu lucrează, ci e într-un anume chip mort, şi 
apoi în restul vremii ce urmează vei vedea chiar şi pe Dumnezeu Logosul Însuşi arătându-Se în 
cugetul tău aşa cum e El, fără a recurge la tipuri şi prefigurări, şi umplându-ţi puterile 
nematerialnice ale sufletului de har duhovnicesc”. 





Şi Hrisostom a spus: „Vedeţi de câtă cinste s-au învrednicit femeile mulțumită 
Stăruinţei? Să le imităm sârgul, bărbaţilor, şi să cinstim după putere ziua 
Învierii, nu purtând miresme şi arome materialnice, ci aducând buna mireasmă 
născută din faptele unei vieţuiri prea înalte; şi precum acestea au primit ca 
răsplată a răbdării învrednicirea de a-L vedea pe Stăpânul după Înviere înaintea 
tuturor celorlalți, îmbrăţişându-I picioarele şi închinându-l-se, aşa fiecare dintre 
noi, cu voia noastră, nu doar picioarele să I le îmbrăţişăm, ci să-L luăm pe EI 


întreg (adică prin Sfânta Împărtăşanie) ” („Cuvânt la îngropare şi Înviere”, vol. 
V). 


Dar şi III, tâlcuind cuvântul acesta al lui Isaia: 


„Veniţi, femei, de la vederea [mormântului]; acesta este un popor fără de minte“, 
aşa zice: „Aşadar, odată ce Israil M-a părăsit, voi, ca nişte femei înțelepte, zice 
(lisus), aţi venit, foarte grabnic binevestind Învierea Celui ce a omorât moartea. 
Şi de ce oare nu ucenicii au văzut cei dintâi pe lisus, Cel ce a omorât puterea 
morţii, ci EI S-a arătat femeilor, dându-le acestora vrednicia de apostoli? La 
acestea vom răspunde: Cuvântul lui Dumnezeu Cel Unul-Născut S-a făcut om 
ca să vindece ceea ce era bolnav si să-l sloboadă pe om de vina sa străveche. Se 
cuvenea, aşadar, să li se dăruiască mai întâi femeilor cinstea de a binevesti 
Învierea; întrucât cea dintâi şi mai străveche femeie, slujind îndem-nurilor 
şarpelui, l-a dus pe Adam la încălcarea poruncii, S-a făcut pricinuitoare a morţii, 
se cuvenea, desigur, ca vinovăţiile acestor păcate cumplite să fie risipite prin 
cinstea apostolatului; căci oare nu zice [apostolul], «unde s-a înmulţit păcatul, a 
prisosit harul?” 


Cântarea a 5-a 


Irmosul: Să mânecăm cu mânecare adâncă și, în loc de mir, cântare să aducem 
Stăpânului şi să vedem pe Hristos, Soarele dreptăţii, tuturor viaţă răsărind. 


Tâlcuire 


Și în acest Irmos, Melodul leagă Oda a cincea de praznicul Învierii; aşa că, dacă 
Isaia, părintele Odei a cincea, foloseşte cuvântul “mânecare” (“De cu noapte, 
Dumnezeule, mânecă spre Tine duhul meu”), la fel şi evanghelistul Luca, relatând 
Învierea, zice: “Iar în prima zi după sâmbătă (adică duminică), mâne-când (scil. 
foarte de dimineaţă), ele au venit la mormânt, aducând miresmele pe care le 
pregătiseră”; de dragul acestui lucru şi scriitorul de cântări, reunind ambele 
mărturii, se întoarce spre poporul drept-credincios al creştinilor şi spune aşa: 
„Haideţi şi noi, iubitorii de prăznuire, să urmăm acelor femei Mirofore şi, 





ridicându-ne din pat foarte de dimineaţă, să-l aducem Stăpanului înviat imnurile 
cuvenite Învierii Sale, aşa cum mironosiţele şi-au adus mirurile, şi să nu lenevim 
dormitând întreaga noapte; să priveghem, fraților, în noaptea aceasta a Duminicii 
luminatei Învieri, prin cântarea de imnuri şi slavoslovii până în zori; căci aşa 
făceau acei creştini de demult care, aprinzându-şi lumânările, privegheau întreaga 
noapte, până la al şaptelea ceas, în aşteptarea Învierii Domnului, precum spune şi 

: „Frumoasă, aşadar, a fost prăznuirea noastră în haine 
sărbătoreşti şi aprinderea tuturor luminilor, pe care atât fiecare în parte, cât şi 
cu toții împreună le-am săvârşit, umplând noaptea de îmbelşugată lumină. ” 


Dar dacă voi, creştini fiind, nu puteți priveghea întreaga noapte, treziţi-vă măcar 
cât mai de dimineaţă, după miezul nopţii, spre a prăznui Învierea Domnului. Şi, 
după cum e firesc, dacă în zorii zilei răsare soarele, noi priveghem pentru că voim 
a vedea prin credință pe Hristos, Soarele nematerialnic al Dreptăţii, ieşind din 
mormânt ca din spatele orizontului şi răsărind adevărata viaţă nouă, credincioşilor. 


Ro e 


Troparul: Să ne apropiem purtători de lumină de Hristos Cel ce a ieşit din 
mormânt ca un Mire şi să prăznuim împreună cu cetele cele iubitoare de praz-nice 


Paştile lui Dumnezeu cele mântuitoare. 
Tâlcuire 


Precum în troparul anterior, Sfântul Melod ne-a îndemnat să ne trezim foarte de 
dimineaţă spre a aduce slavoslovie Mântuitorului Care a înviat, şi în troparul 
acesta, văzând pe poporul drept-credincios al lui Hristos purtând lumânări aprinse, 
socoteşte că acest lucru, al purtării de candele şi lumânări, ar fi plăcut lui 
Dumnezeu; drept aceea ne îndeamnă şi pe noi, dându-ne ca pildă pe cele cinci 
fecioare înțelepte care, avându-şi candelele împodobite, au intrat în cămara 
nematerialnică împreună cu Mirele Hristos. 


Astfel ne grăieşte scriitorul de cântări: O, popoare purtătoare ale numelui lui 
Hristos, veniţi să ne apropiem de Stăpânul Hristos, Care astăzi iese din mormânt ca 
un Mire din cămara de nuntă; să ne apropiem de El purtând în mâini lumânări 
aprinse, după chipul celor cinci fecioare înțelepte. Şi nu mă gândesc doar la 
lumânările materiale, făcute din ceară sau untdelemn, ci la cele lăuntrice, alcătuite 
din virtuți, mai ales din milostenii pline de dărnicie; acestea trebuie să 
împodobească şi să țină nestinse lumânările noastre. 





Și dacă milostenia noastră faţă de săraci e puţină, untdelemnul lumânărilor noastre 
se va împuţina şi le va face pe acestea să se stingă la vremea când nu vom mai afla 
săraci ca să-i miluim şi prin milosteniile față de ei să ne împodobim candelele; 
ceea ce nădăjduiesc să nu ni se întâmple, ci mai degrabă să avem untdelemn din 
belşug în candelele noastre prin milostivirea faţă de săraci, spre a-L întâmpina pe 
Hristos, Mirele cel nematerialnic, care astăzi iese din mormânt, şi a intra împreună 
cu EI în cămara cerească, bucurându-ne dimpreună cu Acesta veşnic. 


Aşadar, nu doar să ne apropiem de Hristos purtând candele în mâini, ci să şi 
prăznuim dimpreună cu cetele cele iubitoare de praznic ale îngerilor cereşti; căci şi 
acelea doresc să prăznuiască dimpreună cu noi nu numai pentru iubirea pe care o 
poartă lui Hristos Cel înviat, Stăpânul lor, ci şi pentru dragostea lor faţă de noi, 
oamenii, care astăzi, prin Învierea Domnului, am fost făcuţi nestricăcioşi şi 
nemuritori; de aceea a spus şi WOR: „sunt încredințat că şi acelea 
(Puterile îngerilor) se veselesc şi prăznuiesc astăzi dimpreună cu noi, întrucât 
sunt iubitoare de oameni şi de Dumnezeu”. Căci e, într-adevăr, nepotrivit ca 
îngerii să sărbătorească de dragul mântuirii noastre, iar noi, cei mântuiţi, să nu 
prăznuim dimpreună cu aceia praznicul aducător de mântuire lumii al 
dumnezeiescului Paşti, ci într-un anume fel să ne întristăm pentru mântuirea 
noastră. 


Spune şi [55535 în Cuvântul său la Paşti, al cărui început este „Astăzi e 
vremea potrivită”: „Astăzi pretutindeni în lume e bucurie şi veselie 
duhovnicească; astăzi şi obştea îngerilor şi ceata tuturor Puterilor de Sus se 
veselesc întru mântuirea oamenilor. la aminte, iubite, la măsura bucuriei, că şi 
Puterile de Sus prăznuiesc dimpreună cu noi; se bucură împreună cu noi de 
bunătăţile dăruite nouă; şi chiar dacă harul de la Stăpânul e al nostru, 
desfătarea este şi a lor; de aceea nu se ruşinează să prăznuiască dimpreună cu 


La fel şi în „Cuvântul împotriva celor ce se îmbată şi despre Înviere” spune: 
»AStăzi e bucurie pe pământ; astăzi e bucurie în Cer; iar dacă şi pentru un 
păcătos care se întoarce e multă bucurie în Cer şi pe pământ, cu cât mai mult 
acum, când lumea a fost smulsă din mâinile diavolului, nu va fi bucurie în Cer? 
Acum îngerii saltă; acum Arhanghelii se bucură; acum Heruvimii şi Serafimii 
prăznuiesc dimpreună cu noi sărbătoarea de faţă.” 


(din: Sfântul Nicodim Aghioritul, Tâlcuire la canonul Ziua Învierii al Sfântului 
Ioan Damaschinul, Editura Sophia, 2018) 





Părintele Ilie Cleopa - Predică la Învierea Domnului 


Hristos a înviat din morţi, fiind începătură (a învierii) celor adormiţi (1 Cor. 15, 
20) 


Hristos a înviat ! 


lubiţi credincioşi, astăzi prăznuim praznicul praznicelor şi sărbătoarea sărbătorilor. 
AStăzi este bucurie duhovnicească pretutindeni în lumea creştină. AStăzi 
Domnul şi Dumnezeul şi Mântuitorul nostru lisus Hristos a luminat toate prin 
învierea Sa. Cerul şi pământul după cuviinţă să se veselească, căci lumina Învierii 
Domnului a umplut de lumină cerul şi pământul şi iadul şi pe toţi cei ţinuţi în 
legăturile morţii cu nădejdea învierii, la veşnică veselie i-au adus prin coborârea 
Mântuitorului în iad. 


4 Astăzi Hristos, viaţa noastră a pus temelie nouă neamului omenesc prin 
învierea Sa şi a încununat toate minunile preaslăvite făcute de EI pe pământ. 

4 Astăzi este ziua Învierii Domnului, biruința împăcării, surparea războiului, 
stricarea morţii şi înfrângerea diavolului. 

4 Astăzi după dreptate ni se cade să repetăm cuvintele profetului Isaia: Unde- 
ți este, moarte, biruinţa ta? Unde-ţi este, moarte, boldul tău? (Osea 13, 14; 
I Corinteni 15, 55). 

4 Astăzi uşile de aramă le-a zdrobit Stăpânul lisus Hristos şi pe însăşi 
numirea morții a schimbat-o, căci nu se mai numeşte moarte, ci somn. 


Mai înainte de venirea lui Hristos şi de iconomia Crucii, însuşi numele morţii era 
foarte înfricoşat. Că omul cel dintâi, după ce a fost creat de Dumnezeu, cu moarte a 





fost ameninţat: Din pomul cunoaşterii binelui şi răului să nu mănânci, căci, în 
ziua în care vei mânca din el, vei muri negreşit (Facere 2, 17). 


Și proorocul David zice prin Duhul Sfânt: Moartea păcătoşilor este cumplită 
(Psalm 33, 20). Dar nu numai moarte se numea despărţirea sufletului de trup, ci şi 
iad. Ascultă şi pe patriarhul Iacob, zicând: Veţi pogori bătrâneţele mele în iad 
(Facere 42, 38). Iar proorocul David zice: Dumnezeu va izbăvi sufletul meu din 
mâna iadului (Psalm 48, 16). 


Dar după ce Hristos Dumnezeul nostru S-a adus jertfă pe cruce pentru noi şi a 
înviat din morţi, a transformat moartea în somn, ca un iubitor de oameni. Căci în 
loc de moarte, adormire şi somn se zice mutarea noastră din cele de aici. Ascultă 
însuşi pe Mântuitorul, zicând: Lazăr, prietenul nostru, a adormit şi merg să-l 
trezesc (loan 11, 11). Căci precum ne este nouă uşor a scula pe cel ce doarme, aşa 
şi Stăpânul nostru Cel de obşte poate învia pe cei morţi. Însă de vreme ce cuvântul 
zis de Domnul era nou şi străin şi ucenicii nu l-au înţeles, mai arătat le-a zis: Lazăr 
a murit! (loan 11, 14). 


Încă şi marele Apostol Pavel, dascălul lumii, scriind tesalonicenilor, zice: Despre 
cei ce au adormit, nu voim Să fiţi în neştiinţă, ca să nu vă întristaţi ca ceilalți 
care nu au nădejde. Că de credem că lisus a murit şi a înviat, tot aşa credem că 
Dumnezeu, pe cei adormiţi întru lisus, îi va aduce împreună cu El. Noi cei vii, 


care vom fi rămas până la venirea Domnului, nu vom lua înaintea celor adormiţi 
(| Tesaloniceni 4, 13-15). 


Aţi văzut, fraţilor, că pretutindenea moartea se numeşte adormire şi somn? Aţi 
văzut cât de strălucită este biruinţa Învierii lui Hristos? Prin Învierea Domnului 
nenumărate bunătăţi ni s-au dat. 

» Prin înviere amăgirea diavolilor s-a pierdut. 

> Prin înviere biruim moartea. 

> Prin înviere trecem cu vederea viaţa cea de acum. 

» Prin înviere către răsplata cea veşnică ne sârguim. 

» Prin înviere, cu trup fiind înfăşuraţi, de cei fără trup ne 

apropiem dacă vom voi. 


+ Astăzi biruinţele cele strălucite ale noastre s-au făcut. 
+ Astăzi Hristos Domnul a biruit moartea şi pe tiranul diavol l-a surpat, iar 
nouă cale către mântuire prin înviere ne-a dăruit. 





Deci toţi să ne bucurăm, să săltăm şi să ne veselim că Mântuitorul a biruit moartea 
şi iadul şi pentru mântuirea noastră pe toate le-a lucrat. 


Iubiţi credincioşi, în cele ce urmează dorim să arătăm pe scurt cu ce fel de trup vor 
învia sfinții şi drepţii lui Dumnezeu, precum şi păcătoşii, în ziua învierii cea de 
obşte de la sfârşitul lumii. Despre acestea vorbind, aducem în mijloc cuvântul 
Sfintei Scripturi, care arată că patru vor fi însuşirile şi darurile sfinților şi ale 
drepţilor la învierea cea de apoi. 


Acest adevăr îl arată prealuminat marele Apostol Pavel, care zice: 


» Se seamănă trupul întru Stricăciune, înviază întru nestricăciune. lată 
darul nestricăciunii! 

» Se seamănă întru necinste, înviază întru Slavă. lată darul strălucirii! 
Despre acest dar al strălucirii, şi Domnul a zis: Atunci drepții vor străluci ca 
soarele întru împărăţia Tatălui lor (Matei 13, 43). 

» Se seamănă întru slăbiciune, înviază întru putere. lată darul puterii! 

» Se seamănă trup firesc, înviază trup duhovnicesc. lată darul subţirătăţii! 
Cei înviaţi vor avea trupuri uşoare, duhovniceşti, nestricăcioase, adică 
nemuritoare, asemenea îngerilor (| Corinteni 15, 42-44). 


Dar fundcă am amintit şi de trupurile păcătoşilor din vremea învierii, să ştiţi că 
mare deosebire vor avea trupurile celor răi de ale sfinților şi drepţilor în ziua 
judecății de apoi. Trupurile păcătoşilor vor arăta starea cumplită în care au trăit pe 
pământ şi înfricoşatele pedepse ce îi aşteaptă, când le va zice Domnul: Duce-ţi-vă 
de la Mine, blestemaţilor, în focul cel veşnic, care este gătit diavolului şi 
îngerilor lui (Matei 25, 41). 


Şi vor fi trupurile acestora înfricoşate la vedere şi pline de spaimă. În locul 
strălucirii se vor îmbrăca cu adânc de întuneric, care va semăna cu întunericul cel 
din afară al iadului. Şi după cum strălucirea fericiţilor va fi însoţită de frumuseţe 
preaminunată, tot aşa, trupurile păcătoşilor vor avea mare spaimă şi urâciune. ȘI 
măcar că vor avea nestricăciune ca şi drepţii, această nestricăciune o vor avea 
pentru a se chinui veşnic în iad şi niciodată a se mistui. 


Însă, dacă dorim să avem fericire veşnică la învierea de apoi, să nu fim fără de 
grijă, ci cu frică şi cutremur Să Slujim Preabunului nostru Dumnezeu până la 
ultima noastră suflare. Chiar dacă cineva ar fi împodobit cu toate faptele bune, nu 
poate fi fără grijă în veacul de acum. Mântuitorul ne spune că: Cine va răbda până 





la sfârşit, acela se va mântui (Matei 10, 22). Să luăm pildă de la corăbierii care vin 
cu corăbiile pline de multe bogății şi bunătăţi. Ei priveghează pururea, chiar când 
ajung la liman sunt cu mare grijă ca nu cumva să se lovească cu corabia de vreo 
stâncă şi să li se întâmple primejdie şi pagubă mare. 


Auziţi ce zice III în această privintă: "să 
nu fim nepăsători şi nerecunoscători faţă de binefacerile care le-am luat prin 
Învierea Domnului. Nici să zicem: iată, Postul Mare a trecut, de acum putem să 
fim fără de grijă. Căci acum, mai mult decât înainte, trebuie să avem mare grijă 
pentru suflet ca nu cumva trupul întărindu-se, pe suflet să-l facă mai 
neputincios. Ca nu purtând grijă pentru rob, de stăpân să ne lenevim. Căci 
nevoinţa noastră duhovnicească este pentru toată viaţa". 


Iubiţi credincioşi, zice : Oricine se luptă, se înfrânează de 
la toate (| Corinteni 9, 25). lar zice: "Am lepădat 


povara postului, dar n-am lepădat şi rodul postului. Căci este cu neputinţă şi 
osteneala postului a o lepăda şi rodul postului a-l secera. A trecut osteneala 
nevoinţelor, dar să nu treacă râvna faptelor bune. S-a dus postul, dar să rămână 
evlavia. A trecut postul cel trupesc, dar n-a trecut şi postul cel duhovnicesc, care 
este mai bun decât acela, iar acela pentru acesta s-a făcut". 


Prin postul duhovnicesc înţelegem lucrarea faptelor bune, pe care suntem datori 


să le facem toţi cei ce suntem botezați în numele Preasfintei Treimi şi credem în 
Hristos Cel înviat din morti. 


lată o istorioară adevărată despre doi creştini certaţi unul cu altul, care s-au 
împăcat în noaptea de Inviere. 


Doi oameni, buni prieteni creştini, au ajuns la o ceartă din lucrarea diavolului 
de la nişte lucruri de nimic. Unul, din fire mai iute, l-a înjurat şi l-a insultat greu 
pe celălalt cu prilejul unei întâlniri familiare. Şi astfel s-a aşternut între ei o 
mare duşmănie. Deşi cel ocărit şi batjocorit dorea să-l dea în judecată pe cel ce I- 
a nedreptăţit şi l-a înjurat, mai ales că la acest lucru îl îndemnau mulți, el totuşi 
n-a făcut aceasta şi dorea din toată inima să restabilească pacea şi prietenia cea 





mai dinainte. Dar celălalt nu voia cu nici un chip să-l înţeleagă, ci spre 
duşmănie îl pornea prin purtările şi vorbele sale cele rele. 


A început Postul mare, se apropiau Sfintele Paşti şi între ei nici o schimbare nu 
se făcuse, măcar că mergeau amândoi în fiecare Duminică la Sfânta Biserică. În 
Sâmbăta Mare s-au spovedit amândoi, urmând să se împărtăşească la Sfânta 
Liturghie, în noaptea Învierii. Preotul, care cunoştea bine ce se petrecea între ei, 
îl povățuia de multe ori pe cel ce întreținea starea de duşmănie, ca să-şi 
revizuiască gândurile şi vorbele sale şi să-şi ceară iertare. Acelaşi îndemn şi 
canon Stăruitor de pocăință i-a dat şi la spovedanie. Dar el, deşi s-a făgăduit, n-a 
făcut aceasta. Spre miezul nopţii, clopotele cu sunetul lor duios, chemau poporul 
la Sfânta Înviere. Unul a păşit pragul bisericii cu adâncă mâhnire în inimă, că 
nu este iertat de vecinul său. Al doilea a intrat în biserică cu frică pentru că nu 
şi-a îndeplinit canonul, ci avea încă răutate şi duşmănie, la care îl îndemna 
mereu blestematul diavol. 


Slujba Învierii se desfăşura înălțător în mireasma dumnezeiască ce plutea în 
Sfânta Biserică. Duios şi convingător a început la strană cântarea: "Ziua 
Învierii şi să ne luminăm cu prăznuirea şi unul pe altul să ne îmbrăţişăm. Și să 
zicem, fraţilor, şi celor ce ne urăsc pe noi, Să iertăm toate pentru înviere şi aşa să 
strigăm: Hristos a înviat din morţi, cu moartea pe moarte călcând şi celor din 
morminte viaţă dăruindu-le”. Fiori puternici i-au zguduit sufletul şi trupul, 


lacrimi fierbinţi i se prelingeau pe obraz şi rotea ochii în toate părţile ca să vadă 
pe vecinul său. Nu i-a fost greu să-l descopere. 


Chiar în acel moment, acela se strecură prin mulţime către dânsul, i-a ieşit 
înainte şi S-au îmbrăţişat, zicând încet: "Hristos a înviat!” După răspunsul plin 
de dragoste al vecinului: "Adevărat a înviat! ”, a adăugat cu şi mai multe lacrimi 
în ochi: "Ilartă-mă, dragul meu, iartă-mă! Nu se va mai întâmpla niciodată felul 
cum m-am purtat cu tine. Sfânta Înviere a lucrat puternic asupra mea şi m-a 
învăţat că nu-i bine, nici evanghelic, nici creştineşte, nu-i omeneşte ceea ce am 
făcut eu cu tine, în timp ce tu ai răbdat şi aşteptat cu încredere acest ceas al 
împăcării. 


Astfel satana s-a prăbuşit, Hristos Domnul S-a preaslăvit prin lucrarea puternică 
a Învierii Sale, duşmănia s-a spulberat, pacea şi dragostea s-au reaşezat între ei 
la vremea cuvenită şi cu frică de Dumnezeu, cu credinţă şi cu dragoste au primit 
Sfânta Împărtăşanie. Domnul Cel pururea viu şi prezent în Taina Sfintei 





Euharistii i-a binecuvântat şi le-a întărit împăcarea, care n-a mai fost tulburată 
în timpul vieţii lor, deşi răutăciosul diavol căuta să-i tulbure din nou. 


Cât de mult are de învăţat fiecare din noi, din acest exemplu zguduitor de 
reîntoarcere sinceră la Hristos a acestor două suflete şi de retrăire adevărată în El, 
prin biruinţa puternică a Sfintei Invieri! 


„ precum spune aşa de limpede în Sfânta Sa Evanghelie: Cel 


ce mănâncă Trupul Meu şi bea Sângele Meu, rămâne întru Mine şi Eu întru el 
(loan 6, 56). 


Vrem noi să ne hotărâm pentru aceasta? Este spre folosul nostru, spre folosul vieţii 
pământeşti şi cereşti. Pentru că 


Vom păşi sigur biruitori pe drumul sfintei desăvârşiri morale şi spre slăvile 
nesfârşitei vieţuiri în cele cereşti. 


Iubiţi credincioşi, astăzi este Paştile Domnului. Astăzi Hristos, Viaţa noastră, a 
biruit moartea, iadul şi pe diavolul. Astăzi ni s-au deschis porţile Raiului şi ale 
Împărăției Cerurilor. Astăzi îngerii se bucură împreună şi preamăresc pe 
Dumnezeu. Deci să lepădăm din casele şi inimile noastre toată răutatea, toată 
întristarea şi păcatul şi să primim cu bucurie pe Hristos Cel înviat. Să ne 
închinăm Crucii pe care S-a răstignit Hristos. Să sărutăm mormântul din care a 
înviat Domnului. Să urmăm cu credinţă şi nădejde pe Mântuitorul nostru, 
împreună cu Maica Domnului, cu Apostolii, cu toţi Sfinţii, cu părinţii şi 
înaintaşii noştri. Să ne sărutăm duhovwniceşte frate cu frate, să ne împăcăm, Să 
ne iubim unii pe alţii căci astăzi am dobândit iertarea şi mântuirea prin Înviere. 


Cu această credință dătătoare de viaţă, care ne dă putere şi biruinţă, să cântăm 
împreună cântarea Invierii: "Hristos a înviat din morţi, cu moartea pe moarte 
călcând şi celor din morminte viaţă dăruindu-le". Amin. 





Părintele Ilie Cleopa - Predică la Învierea Domnului 


Cu trupul adormind ca un muritor, 
Împărate şi Doamne, a treia zi ai înviat, 
pe Adam din stricăciune ridicând şi moartea 
pierzând, Paştile nestricăciunii, lumii de mântuire. 
(Luminânda de la slujba Învierii) 


Hristos a înviat! 


Iubiţi credincioşi, astăzi este ziua cea prealuminată şi preaveselitoare a Învierii 
Domnului. Astăzi este cel mai mare praznic al Bisericii lui Hristos şi sărbătoarea 
sărbătorilor. De această sărbătoare a Preaslăvitei Învieri a lui Hristos atârnă 
mântuirea noastră. Acestea înțelegându-le şi avându-le în vederea minţii, vom 
îndrăzni a vorbi câteva lucruri despre această slăvită sărbătoare a Învierii 
Domnului, întru care Hristos, Paştile nostru S-a jertfit pentru noi (| Corinteni 5,7; 
Efeseni 2, 13-14) şi, prin Învierea Sa, ne-a trecut pe noi din moarte la viaţă (| 
loan 3, 14). 


Mai întâi trebuie să ştim că faina Învierii Domnului şi a învierii morţilor a fost 


descoperită patriarhilor, proorocilor şi drepţilor din Legea Veche şi celor mai 
înainte de Lege. De aceea, vom arăta mai întâi în 


această privinţă. 


4 Patriarhul Iacob, proorocind şi binecuvântând pe fiii săi, a arătat că din luda 
va răsări Domnul nostru lisus Hristos şi că Lui se vor supune, zicând: Nu va 





lipsi sceptru din luda, nici toiag de cârmuitor din coapsele sale, până ce va 
veni Împăciuitorul, Căruia se vor supune popoarele (Facere 49, 10). 

+ Iov cel mult-răbdător, proorocind despre răscumpărarea neamului omenesc 
prin Hristos lisus şi despre învierea trupurilor în ziua cea mare a Judecăţii de 
apoi, a zis: Știu că Răscumpărătorul meu este viu şi că EI, în ziua cea de 
pe urmă, va ridica iar din pulbere această piele a mea care se destramă. Şi 
afară din trupul meu voi vedea pe Dumnezeu. Pe EI Îl voi putea vedea şi 
ochii mei Îl vor privi, nu ai altuia. Şi de dorul acesta măruntaiele mele 
tânjesc în mine (lov 19, 25-27). 

+ Iar proorocul şi împăratul David se veselea cu nădejdea Învierii Domnului şi 
că nu va fi lăsat în iad sufletul lui şi zicea: Pentru aceasta, s-a veselit inima 
mea şi s-a bucurat limba mea, dar încă şi trupul meu se va sălăşlui întru 
nădejde. Că nu vei lăsa sufletul meu în iad, nici vei da pe cel cuvios al Tău 
Să vadă stricăciunea (Psalm 15, 9-10; Fapte 2, 26-27). 

+ Proorocul Osea, arătând că Mântuitorul nostru lisus Hristos pe cei 
credincioşi îi va izbăvi din robia iadului prin Învierea Sa, zice: Din mâna 
iadului îi voi izbăvi pe ei şi din robia morţii îi voi scoate pe ei. Apoi, 
arătând biruinţa Mântuitorului asupra morţii şi a iadului prin Patima şi 
Învierea Sa, zice: Unde îți este, moarte, biruinţa ta? Unde îţi este, iadule, 
boldul tău? (Osea 13, 14). 

4 Marele prooroc Isaia, arătând despre învierea morţilor prin porunca 
Mântuitorului la Judecata de apoi, zice: Morţii Tăi vor trăi şi trupurile lor 
vor învia! Deşteptaţi-vă, cântaţi de bucurie voi cei ce vă sălăşluiţi în 
pulbere! Căci roua Ta este rouă de lumină şi din sânul pământului, 
umbrele vor învia (Isaia 26, 19). 

4 Acelaşi lucru, arătându-l şi marele prooroc Daniel, zice: Mulţi din cei ce 
dorm în ţărâna pământului se vor scula, unii la viaţă veşnică, iar alţii la 
ocară şi ruşine veşnică (Daniel 12, 2). 

+ Fericiţii Macabei, când erau chinuiţi de păgânul Antioh pentru că păstrau 

Legea lui Moise, au mărturisit despre învierea morților, zicând: Tu, dar, 
nelegiuitule, ne scoţi pe noi din această viaţă; însă Împăratul lumii pe noi, 
cei ce murim pentru legile Lui, iarăşi ne va învia, cu înviere de viaţă 
veşnică (Ul Macabei 7, 9). 
Încă şi proorocul lezechiel a văzut mai înainte taina învierii morţilor, prin 
mulțimea oaselor uscate ce i s-au arătat (lezechiel 37,1-10) şi învierea 
mortului ce s-a atins de oasele sfântului prooroc Elisei, care închipuiau 
învierea morţilor (IV Regi 13, 21). Dar şi Ilie proorocul, cu rugăciunea către 
Dumnezeu, a înviat pe fiul văduvei din Sarepta Sidonului (III Regi 17, 17- 
22), iar Elisei proorocul cu rugăciunea sa a înviat pe fiul sunamitencei (IV 
Regi 4, 32-35). 





4 La fel proorocul Ilona prealuminat a închipuit Învierea Domnului şi 
pogorârea Lui la iad, cu şederea în pântecele chitului şi revenirea la viaţă 
după trei zile şi trei nopţi (lona 2, 1-11). 


Până aici am adus mărturii ale Invierii lui Hristos din Vechiul Testament. 


4 La cererea cărturarilor de a le da un semn, El a zis: Neam viclean şi 
desfrânat cere semn, dar semn nu i se va da lui decât semnul lui Ilona 
proorocul. Că precum a fost Ilona în pântecele chitului trei zile şi trei 
nopți, aşa va fi şi Fiul Omului în inima pământului, trei zile şi trei nopți 
(Matei 12, 38-40). 

4 Altă dată, Mântuitorul, vestind ucenicilor Săi Învierea Sa din morţi, le-a zis: 
Voi toţi vă veţi sminti întru Mine în noaptea aceasta, căci scris este: Bate- 
vor păstorul şi se vor risipi oile turmei. Dar după Învierea Mea, voi merge 
mai înainte de voi în Galileea (Matei 26, 31-32). 

4 Altă dată şi mai luminat a vestit despre patima şi Învierea Sa din morţi, 
zicând ucenicilor Săi: Fiul Omului trebuie să pătimească multe şi să fie 
defăimat de bătrâni, de arhierei şi de cărturari şi să fie omorât, dar după 
trei zile va învia (Marcu 8, 31). 

4 În alt loc ne spune Sfânta Evanghelie despre patima şi Învierea Domnului, 
zicând: De atunci a început lisus să arate ucenicilor Lui că El trebuie să 
meargă la Ierusalim şi să pătimească multe de la bătrâni, de la arhierei şi 
de la cărturari şi să fie ucis şi a treia zi să învieze (Matei 16, 21). 

4 Pe când străbăteau Galileea, Mântuitorul a zis iarăşi ucenicilor Săi: Fiul 
Omului va să fie dat în mâinile oamenilor. Și-L vor omori, dar a treia zi va 
învia. Și ei s-au întristat foarte! (Matei 17, 22-23). 

4 La fel spune şi evanghelistul Luca: Iată, ne suim la Ierusalim şi se vor 
împlini toate cele scrise prin prooroci despre Fiul Omului, căci va fi dat 
păgânilor şi va fi batjocorit şi va fi ocărât şi scuipat. Şi după ce Îl vor 
biciui, ÎI vor ucide; iar a treia zi va învia (Luca 18, 31-33). 


Iubiţi credincioşi, am arătat până aici mărturiile Invierii Domnului care s-au vestit 
de sfinţii prooroci şi de Insuşi Hristos. 


Acum vom aminti 





i Cea dintâi mărturie despre Învierea Domnului ne-o arată Sfânta mare 
mironosiţă şi întocmai cu Apostolii, Maria Magdalena. 

» lată ce zice dumnezeiasca Evanghelie după Marcu, în această 
privinţă: Și înviind dimineaţa, în ziua dintâi a Săptămânii 
(Duminică), El S-a arătat întâi Mariei Magdalena, din care 
scosese şapte demoni. Aceasta, mergând, a vestit pe cei ce 
fuseseră cu EI şi care se tânguiau şi plângeau. Și ei, auzind că 
este viu şi că a fost văzut de ea, n-au crezut (Marcu 16, 9-11). 

Iar Sfânta Evanghelie de la Matei zice: După ce a trecut sâmbăta, 
când se lumina de ziua întâi a săptămânii (Duminică), au venit 
Maria Magdalena şi cealaltă Marie, ca să vadă mormântul. Şi 
iată S-a făcut cutremur mare, căci îngerul Domnului, coborând 
din cer şi venind, a prăvălit piatra şi şedea deasupra ei. Şi 
înfăţişarea lui era ca fulgerul şi îmbrăcămintea lui albă ca 
zăpada. Şi de frica lui s-au cutremurat cei ce păzeau şi S-au făcut 
ca morţi. lar îngerul, răspunzând, a zis femeilor: Nu vă temeţi, că 
ştiu că pe lisus cel răstignit Îl căutaţi. Nu este aici; căci S-a 
sculat precum a zis. Veniţi de vedeţi locul unde a zăcut. Și 
degrabă mergând, spuneţi ucenicilor Lui că S-a sculat din morţi 
şi iată va merge înaintea voastră în Galileea; acolo Îl veţi vedea 
(Matei 28, 5-7). 

lar dumnezeiescul loan Evanghelistul, vorbind despre arătarea 
Domnului după Înviere sfintelor mironosiţe, zice: Maria stătea 
afară lângă mormânt plângând. Şi, pe când plângea, s-a aplecat 
spre mormânt şi a văzut doi îngeri în veşminte albe şezând, unul 
către cap şi altul către picioare, unde zăcuse trupul lui lisus. Și 
aceia i-au zis: Femeie, de ce plângi? Pe cine cauţi? Ea le-a zis că 
au luat pe Domnul meu şi nu ştiu unde L-au pus. Zicând acestea, 
ea s-a întors cu faţa şi a văzut pe lisus stând, dar nu ştia că este 
lisus. Zis-a ei lisus: Femeie, de ce plângi? Pe cine cauţi? Ea, 
crezând că este grădinarul, I-a zis: Doamne, dacă L-ai luat Tu, 
spune-mi unde L-ai pus şi eu Îl voi ridica. lisus i-a zis: Marie! 
Întorcându-se, aceea L-a zis evreieşte:  Rabuni! (adică, 
Învăţătorule). Iisus i-a zis: Nu te atinge de Mine că încă nu M- 
am Suit la Tatăl Meu. Mergi la fraţii Mei şi le spune: Mă sui la 
Tatăl Meu şi Tatăl vostru şi la Dumnezeul Meu şi Dumnezeul 
vostru. Și a venit Maria Magdalena, vestind ucenicilor că a văzut 
pe Domnul şi acestea i-a spus ei (loan 20, 11-18). 





Acestea au fost primele arătări ale Mântuitorului, după Înviere, către sfintele 
mironosiţe. 

4 Apoi S-a arătat Domnul la doi din ucenicii Săi, Luca şi Cleopa, care 
mergeau spre Emaus, (Luca 24, 18). 

4 Seara, în ziua Sfintelor Paşti S-a arătat celor unsprezece, care erau adunaţi 
împreună de frica iudeilor şi i-a liniştit, zicându-le: Pace vouă! lar ei 
înfricoşându-se, le-a zis Hristos: De ce sunteți tulburaţi şi pentru ce se suie 
astfel de gânduri în inima voastră? Vedeţi mâinile Mele şi picioarele Mele 
că Eu Însumi sunt. Pipăiţi- Mă şi vedeţi că duhul nu are carne şi oase, 
precum Mă vedeţi pe Mine că am. Şi zicând acestea, le-a arătat mâinile şi 
picioarele Sale. Iar ei încă necrezând de bucurie şi minunându-se, El le-a 
zis: Aveţi aici ceva de mâncare? lar ei i-au dat o bucată de peşte fript şi 
dintr-un fagure de miere. Și luând a mâncat înaintea lor şi le-a zis: 
Acestea sunt cuvintele pe care le-am grâăit către voi, că trebuie să se 
împlinească toate cele scrise despre Mine în Legea lui Moise, în prooroci 
şi în psalmi. Atunci le-a deschis mintea ca să priceapă Scripturile (Luca 
24, 36-45). 

4 S-a arătat lui Petru separat, înaintea celorlalți ucenici (Luca 24, 34). 

4 Apoi S-a arătat celor zece ucenici împreună şi lui Petru, chiar în prima zi a 
Învierii, a suflat peste ei Duh Sfânt, dându-le harul apostolic şi preoţesc şi 
puterea iertării păcatelor (loan 20, 21-23). 

4 Apoi S-a arătat şi la peste cinci sute de fraţi (| Corinteni 15, 6), 

+ iar după opt zile, S-a arătat ucenicilor Lui şi lui Toma. Fiind uşile încuiate, |- 
a încredinţat pe Toma despre Învierea Sa, prin punerea mâinilor în coasta Sa 
(loan 20, 26-29). 

4 S-a arătat apoi la Marea Tiberiadei, când a chemat din nou pe Petru la 
apostolie, şi 1-a zis de trei ori: Paşte oile Mele (loan 21, 15-17). 

Mai pe urmă S-a arătat şi marelui Apostol Pavel pe calea Damascului şi l-a 
trimis să vestească Evanghelia la neamuri (| Corinteni 15, 8; Fapte 9, 4-6). 

4 Ultima dată S-a arătat Domnul ucenicilor Săi pe Muntele Măslinilor, când 
S-a înălţat la cer şi le-a zis: Mergeţi în toată lumea şi propovăduiţi 
Evanghelia la toată făptura. Cel ce va crede şi se va boteza, se va mântui; 
iar cel ce nu va crede, se va osândi (Marcu 16, 15-16; Luca 24, 47-52; 
Fapte 1, 8). 


Iubiţi credincioşi, până aici am vorbit despre mărturiile Invierii Domnului şi ale 
Invierii morților pe care le găsim în Sfânta Scriptură. In cele ce urmează, vom 
vorbi despre 





Ziua de astăzi, când Hristos, Paştile nostru, a înviat din morţi, a vestit-o 
dumnezeiescul împărat şi prooroc David, cu o mie de ani mai înainte, când a zis: 
Aceasta este ziua pe care a făcut-o Domnul, să ne bucurăm şi să ne veselim într- 
însa (Psalm 117, 24). 


Cu adevărat, nici o sărbătoare a Bisericii creştine nu a adus atâta bucurie în cer şi 
pe pământ, precum şi în iad, ca bucuria Învierii Domnului. Această mare 
sărbătoare a sărbătorilor s-a început cu cuvintele: Bucuraţi-vă! Din clipa când 
Domnul a întâmpinat pe femeile mironosiţe la mormânt şi le-a zis: Bucuraţi-vă!, 
de atunci bucuriile Învierii au început a se răspândi în toată lumea, sălăşluindu- 
se în inimile tuturor ucenicilor Lui. Dar bucuria Învierii Domnului nu a rămas 
numai la cei ce viețuiau pe pământ şi credeau în EI. Ci această prealuminată 
bucurie a Învierii Domnului a umplut cerul şi pământul şi cele dedesubt. 


Y Cine din oameni ar putea să spună câtă bucurie au avut Adam şi Eva şi toți 
patriarhii, proorocii şi drepţii Legii Vechi şi cei mai dinainte de Lege, când 
li s-a vestit în iad că a înviat Domnul şi că vine la ei, Mesia Împăciuitorul 
Căruia se vor supune popoarele? (Facere 49, 10). 

Cine din oameni şi din îngeri poate să înțeleagă pe deplin bucuria 
preafericiţilor patriarhi, drepţi şi prooroci care, prin Duhul Sfânt, mai 
înainte au arătat despre patima, moartea şi Învierea Domnului nostru Iisus 
Hristos? 

Ce bucurie dumnezeiască simțeau ei când au văzut cu ochii lor sfărâmarea 
porţilor iadului şi pe Mesia, Cel mult aşteptat, venind cu putere şi strălucire 
negrăită, risipind cu fulgerele dumnezeirii Sale negura şi întunericul cel 
prea cumplit al iadului? 

Când cineva dintre oameni este pedepsit şi închis pe mulți ani într-o temniţă 
grea şi amară, cu câtă nerăbdare aşteaptă izbăvirea sa de acolo? Oare, 
câtă bucurie şi veselie a umplut inimile tuturor celor ce erau în temnițele şi 
muncile cele nesuferite ale iadului de la începuturile veacurilor, când 
Hristos, Lumina lumii, a venit la ei? 


Dar nu numai cei din iad şi credincioşii de pe pământ se bucurau. Ci toate cetele 
îngerilor din ceruri se bucurau negrăit şi dănţuiau de marea bucurie a Învierii 
Domnului şi de biruinţa Vieţii asupra morţii şi a iadului. Şi dacă se face bucurie 
mare în cer pentru un păcătos care se pocăieşte (Luca 15, 7, 10), apoi cine poate 
să spună bucuria tuturor puterilor cereşti când Domnul şi Mântuitorul nostru 
Iisus Hristos a scos din iad, nu unul sau o mie, ci o atât de mare şi nenumărată 
mulțime de suflete şi le-a dus la fericirea cea veşnică prin patima şi Învierea Sa 
din morţi? 





Şi, dacă printr-un om a intrat păcatul în lume şi prin păcat moartea, şi aşa 
moartea a trecut la toţi oamenii pentru că toţi am păcătuit prin Adam (Romani 5, 
12) apoi câtă bucurie a fost în cer, pe pământ şi în iad, când Noul Adam, 
Hristos, Cel fără de păcat (| Petru 2, 22, II Corinteni 5, 21; I loan 3, 5) a biruit 
prin cruce, prin patimă, prin moarte şi prin Înviere pe cel ce avea stăpânirea 
morţii, adică pe diavolul (loan 12, 31; 14, 30; 16, 11), eliberând din robia lui pe 
toţi cei osândiţi de la întemeierea lumii, care credeau în El şi aşteptau venirea 
Lui? (Efeseni 2, 13). 


Proorocul David, vorbind despre lumina şi bucuria care s-a revărsat asupra 
drepţilor când Mântuitorul S-a pogorât în iad, zice: Lumină a răsărit dreptului şi 
celor drepţi cu inima, veselie (Psalm 96, 12) şi iarăşi: Veseliţi-vă, drepţilor, în 
Domnul şi lăudaţi pomenirea sfinţeniei Lui. A venit Hristos, Lumina lumii, ca să 
împărtăşească lumina Sa celor ce şedeau întru întuneric. Acum s-a împlinit 
proorocia care zice: poporul care şedea întru întuneric va vedea lumină mare şi 
voi cei ce locuiţi în latura şi-n umbra morții, lumină va străluci peste voi (Isaia 9, 


1). 


Dacă împărăţia lui Dumnezeu este dreptate, pace şi bucurie întru Duhul Sfânt, 
cum spune Sfântul Pavel (Romani 14, 17) şi dacă Hristos este veselia cea 
veşnică, cum cântă Biserica la Sfintele Paşti, apoi cine dintre oameni sau din 
îngeri va putea spune bucuria cea veşnică pe care o primesc şi o Simt drepții şi 
Sfinţii lui Dumnezeu în Rai, revărsându-se asupra lor din oceanul nemărginit al 
bucuriei şi al luminii celei negrăite, cu care Dumnezeu adapă veşnic minţile şi 
inimile lor prin Duhul Sfânt? (Romani 5, 5; 15, 13). 


Când Hristos, Mântuitorul lumii, Lumina cea neapropiată a coborât cu slavă 
negrăită la iad şi a scos de acolo pe toţi cei ce aşteptau venirea Lui, atunci puterile 
cereşti au cântat: Unde-ţi este, moarte, boldul tău? Unde-ţi este, iadule, biruinţa? 
(1 Corinteni 15, 55). Căci bucuria Învierii Domnului nu a rămas numai la cei din 
iad şi la cei de pe pământ. Ea a cuprins toate cetele îngerilor din cer, care cu 
mare bucurie şi veselie slăveau milostivirea şi puterea Sa cea negrăită ce s-a 
arătat atunci asupra neamului omenesc, spre a-l izbăvi de robia diavolului şi a 
morţii. 


Acest adevăr, înţelegându-l, Biserica lui Hristos cântă: Cerurile după cuviinţă să 
se veselească şi pământul să se bucure şi să prăznuiască toată lumea cea văzută 
şi cea nevăzută, că Hristos S-a sculat, veselia cea veşnică. Apoi, arătând că 
lumina Învierii lui Hristos a strălucit şi în iad şi pe pământ, precum şi în cer, zice: 
Acum toate s-au umplut de lumină, şi cerul şi pământul şi cele dedesubt. 





Din aceste cântări dogmatice ale Bisericii Ortodoxe putem înţelege prealuminat că 
minunea şi bucuria Învierii Domnului a cuprins iadul, pământul şi cerul şi toată 
lumea văzută şi nevăzută, înnoind toate şi aducând mântuire neamului omenesc, 
ca Cel ce este Mântuitorul lumii şi veselia cea veşnică. 


Iubiţi credincioşi,după ce am vorbit de mărturiile şi bucuriile Invierii lui Hristos, 
vom vorbi acum 


După învăţătura Sfintei Scripturi şi ale Sfinţilor Părinţi sunt patru feluri sau chipuri 
de învieri, care s-au făcut şi se fac numai cu puterea şi harul lui Dumnezeu. 


>» Întâia şi cea mai mare şi preamărită este 
Despre 


aceasta pe de o parte se spune că Dumnezeu Tatăl L-a înviat pe El din 
morţi şi I-a dat slavă (| Petru 1, 21), iar pe de altă parte, că EI Însuşi, ca un 
Dumnezeu adevărat, S-a înviat pe Sine, a înviat prin Slava Tatălui 
(Romani 6, 4), adică prin dumnezeirea Lui a înviat trupul Său cel ceresc 
(Romani 4, 25). 
În acest sens, Mântuitorul spune despre Sine: Eu sunt Învierea şi Viaţa (loan 11, 
25), adică EI este dătător de viaţă, şi încă din belşug (loan 10, 10). 
» AL doilea fel de învieri au fost 
> cu fiul văduvei din Nain (Luca 7, 15), 
> cu fiica lui air, mai marele sinagogii (Luca 8, 49-56), şi 
— învierea cea de a patra zi a lui Lazăr din mormânt (loan 11, 39- 
45). 
AL treilea fel de învieri au fost 


» lar al patrulea fel de înviere, despre care se vorbeşte figurat, este 


(| loan 3, 14; Luca 
1592). 


Iubiţi credincioşi, Învierea Domnului nostru lisus Hristos este cea mai vestită, mai 
mare, mai preamărită şi mai folositoare mântuirii neamului omenesc. Mai mărită şi 
preaminunată, pentru că s-a făcut cu a Sa putere dumnezeiască, E] fiind însăşi 
Învierea şi Viaţa (loan 11, 25). Mai preamărită decât toate, fiindcă şi îngerii şi 
oamenii au lăudat-o, o laudă şi o vor lăuda în veacul veacului, căci 





Învierea Domnului este şi învierea noastră, este Sfârşitul şi cununa Evangheliei 
lui Hristos. Dacă Hristos n-ar fi murit şi înviat pentru noi, zadarnică ar fi fost 
credinţa noastră, nădejdea şi viaţa noastră, căci fără Înviere, moartea şi păcatul 
nu pot fi biruite. Învierea Domnului a avut marele şi negrăitul efect de salvare a 
tuturor credincioşilor, de trezire a întregii lumi din moartea păcatului, de chemare a 
oamenilor din moarte la viaţă (loan 3, 14; loan Il, 25), ajutați de lumina 
Evangheliei Sale şi de harul Sfintelor Taine. 


Prin Înviere, Mântuitorul nostru lisus Hristos a devenit începătorul învierii celor 
adormiţi (| Corinteni 15, 20), adică a învierii generale a trupurilor la sfârşitul 
veacului. De aceea, El este numit Cel întâi născut din morţi (Coloseni 1, 18; 
Romani 8, 29). 


Învierile din morţi săvârşite de Domnul nostru lisus Hristos sunt mult mai slăvite 
decât cele făcute de sfinţii prooroci şi Apostoli şi de alți sfinți ai lui Dumnezeu, 
deoarece Mântuitorul le-a făcut numai cu cuvântul şi porunca Sa, fără a se mai 
ruga să fie ajutat de cineva spre a le face. Prin aceste minuni şi învieri din morți, 
lisus Hristos Şi-a arătat puterea dumnezeirii Sale, încredințându-ne că EI are 
stăpânire peste moarte şi peste viaţă (loan 2, 19; 10, 18), deoarece, după mărturia 
Sfintei Scripturi, numai Dumnezeu poate face minuni cu a Sa putere (leşire 15, 


11; Deuteronom 3, 24; Psalm 71, 18-19; 85, 9; 134,6; 135,4). Învierile din morți 
făcute de sfinţii prooroci, de Sfinţii apostoli şi de alţi sfinţi ai lui Dumnezeu sunt 
deosebite de cele făcute de Domnul, căci, s-au făcut tot cu puterea Lui, însă la 
rugăciunea, la cererea şi credinţa sfinţilor Lui (III Regi 17, 20; IV Regi 4, 32-35; 
Fapte 9, 36-41). 


Iar despre învierea sufletească, adică învierea omului din moartea păcatului, 


trebuie să ştim că aceasta este mai mare decât învierea din morţi. Această înviere 
tainică în duh se săvârşeşte în cei credincioşi prin învăţătura Evangheliei, prin 
harul Sfintelor Taine şi prin faptele bune, dar mai ales prin Sfântul Botez, prin 
care murim şi înviem tainic cu Hristos (Romani 6, 2-8; Efeseni 2, 1-6; Coloseni 2, 
13; 3, 1-3). Fără această înviere duhovnicească, adică fără pocăință, nimeni 
dintre noi nu se poate mântui. 


O asemenea înviere tainică din moartea păcatului, vedem în pilda fiului risipitor, 
când zice: Trebuie să ne veselim şi să ne bucurăm, căci fratele tău acesta mort 
era şi a înviat, pierdut era şi s-a aflat (Luca 15, 32). Învierea tainică din moartea 
păcatului numai Dumnezeu o poate cunoaşte cu adevărat, deoarece El este 
Acela care cercetează inimile tuturor oamenilor (Psalm 7, 9). 





În acest fel, el 


trăieşte în Dumnezeu şi Dumnezeu trăieşte în el şi poate zice ca marele Apostol 
Pavel: Nu mai trăiesc eu, ci Hristos trăieşte în mine (Galateni 2, 20; II Corinteni 
5, 15); 


Iubiţi credincioşi, astăzi sunt Sfintele Paşti! Astăzi a înviat Hristos din morţi şi ne- 
a izbăvit de moarte, de robia păcatului şi de osânda iadului. Astăzi iadul a fost golit 
şi Raiul s-a deschis. Astăzi, îngerii cântă împreună cu oamenii biruinţa vieţii 
asupra morţii. Astăzi şi noi cu toţii să ne veselim împreună cu Biserica lui Hristos 
că nu mai suntem sub legăturile morţii şi ale întunericului. Să lepădăm, dar, 
întristarea şi răutatea şi grijile cele trecătoare, că Hristos a înnoit lumea prin 
Inviere. 


Deci, să ne bucurăm duhovniceşte, mulțumind lui Dumnezeu că ne-a învrednicit 
Să ajungem şi în anul acesta la Sfintele Paşti şi să cântăm împreună această 
frumoasă cântare: 
„Ziua Învierii şi să ne luminăm cu prăznuirea şi unul pe altul să ne îmbrăţişăm 
şi Să zicem fraţilor şi celor ce ne urăsc pe noi, Să iertăm toate pentru Înviere şi 
aşa Să Strigăm: «Hristos a înviat din morţi, cu moartea pe moarte călcând şi 
celor din mormânturi viaţă dăruindu-le!»". 

Amin. 





Părintele Cleopa - De ce Sfânta Lumină vine în sâmbăta Paştilor 


Odoxologia.ro 


Sfânta Lumină vine sâmbăta la ora unu şi un sfert. Sfânta Lumină nu reprezintă 


Invierea la noi pe pământ, ci pogorârea în iad, că trebuia să se împlinească prorocia 
lui Isaia: „Cei ce şedeau în întuneric şi în umbra morţii, lumină va străluci peste 
Voi; cei ce şedeau în întuneric şi în umbra morţii, va veni peste voi lumină mare”. 


Sâmbătă, Mântuitorul a fost în iad cu sufletul. La noi, când a înviat la miezul 
nopţii, a înviat cu tot cu trup, duminica, dar la ei a fost numai cu sufletul şi i-a scos. 


(Ne vorbeşte Părintele Cleopa, vol. 12, Editura Episcopiei Romanului, p. 136) 





Sfântul loan Gură de Aur - Cuvânt la Învierea Domnului nostru Iisus Hristos 
- Invierea lui lisus Hristos se dovedeşte prin minunile apostolilor 


Domnul a înviat cu adevărat” (Lc. 24, 34) 


Mulţi pun întrebarea: pentru ce Hristos nu S-a arătat iudeilor îndată după 
învierea Sa? Dar aceasta este o întrebare de prisos şi nefolositoare. Dacă Hristos ar 
fi nădăjduit că ei prin aceasta s-ar fi întors la credință, negreşit EI n-ar fi pregetat, 
după învierea Sa, a Se arăta tuturor. 


Cum că ei n-ar fi crezut nici când EI li S-ar fi arătat după învierea Sa, o dovedeşte 
învierea lui Lazăr. Acesta murise de patru zile, aşa că puţea şi trecuse în 
putreziciune. Dar Hristos I-a rechemat la viaţă înaintea ochilor iudeilor, şi iarăşi îi- 
a deşteptat; însă cu toate acestea, EI n-a putut a-i aduce la credinţă; dimpotrivă, i-a 
făcut mai mari vrăjmaşi ai Săi. Căci ei au venit şi voiau pentru aceasta a-L omori. 


Dacă ei n-au crezut în El când a sculat din moarte pe un altul, nu s-ar fi înfuriat 
ei oare asupra Lui mai tare, când El li S-ar fi arătat iarăşi ca înviat ? Ei prin 
aceea negreşit nu s-ar fi îndreptat, ci necucernicia şi osânda lor ar fi sporit. Așadar 
pentru ca El să-i scape de o tulburare de prisos, nu S-a arătat lor, ci numai 
ucenicilor Săi; căci EL i-ar fi expus la o mai mare pedeapsă, dacă după răstignire 
S-ar mai fi arătat lor. 


Aşadar, EI S-a retras de la ochii lor, pentru ca să-i cruţe, dar S-a arătat lor prin 
minunile Apostolilor Săi. Era totuna ori să fi văzut pe Cel înviat, ori să fi auzit pe 
Petru grăind slăbănogului: „în numele lui lisus Hristos, scoală-te şi umblă” 
(F.A. 3, 6). 





In adevăr, 
convingând despre învierea 


Sa mai mult decât arătarea Sa personală. Aceasta se adevereşte din următoarele: 
Hristos a înviat şi S-a arătat ucenicilor Săi, dar totuşi şi între aceştia S-a găsit 
unul, care nu voia să creadă în învierea Domnului, adică Toma. El dorea chiar 
ca, înainte de a crede, să pună degetul său pe semnele rănilor şi cu mâna Sa să 
poată pipăi coasta Domnului. Acest ucenic petrecuse cu Domnul în curgere de 
trei ani, mâncase cu Domnul de-a pururea la o masă, văzuse cele mai mari 
Semne şi minuni, auzise pe însuşi Domnul vorbind, iar şi acum, când el a văzut, 
pe Domnul înviat, nu voia să creadă, până ce mai întâi nu a văzut semnele 
cuielor şi rana cea pricinuită de suliță! Spune-mi mie, în asemenea împrejurări 
ar fi crezut oare toată lumea, dacă ar fi văzut pe Cel înviat ? Cine ar putea 
cuteza să afirme aceasta ? 


Dar noi putem încă şi din o altă împrejurare a dovedi că minunile Apostolilor ne 
conving despre învierea lui Hristos mai puternic decât privirea însuşi a înviatului. 
Când poporul a auzit cum a zis Petru către slăbănog: „în numele lui lisus Hristos, 
scoală-te şi umblă”, au crezut mai multe mii (F.A: 4, 4). Acel Apostol, Toma, a 
văzut pe Cel înviat, şi totuşi nu voia să creadă; dar aceşti vrăjmaşi ai lui Hristos au 
văzut minunea lui Petru, şi pentru ea au primit credinţa. 


Aşadar, această minune a trebuit să-i fi convins despre înviere mai lămurit si mai 
puternic decât însăşi privirea. De aceea minunile şi semnele Apostolilor sunt 
dovada cea mai puternică despre învierea Domnului. De aceea zice El însuşi: 
„Adevăr, adevăr zic vouă, cel ce crede în Mine va face aceleaşi, lucruri, pe care 
Eu le fac, ba încă şi mai mari va face” (n. 14,” 12). Căci fiindcă între acestea 
urmase răstignirea si mulți prin aceea se scandalizaseră, de aceea acum era 
trebuinţă de minuni mai mari. 


Dacă însă Hristos, după repausarea Sa, ar fi rămas întru mormânt, şi întru moarte, 
precum afirmă, iudeii, şi n-ar fi înviat, nici s-ar fi înălţat la cer, atunci nu numai că 
minuni mai mari nu s-ar fi putut face în numele Lui, dar nici una. 


Luaţi aminte, că în cele zise se cuprinde dovada cea mai îndestulătoare a învierii 
lui Hristos. Repet încă o dată: Hristos, în cursul petrecerii Sale pe pământ, a 
săvârşit semne şi minuni, a sculat morţi, a vindecat leproşi, a alungat duhurile 
cele rele, după aceea a fost răstignit şi, după cum afirmă iudeii, nu a mai înviat. 
Ce trebuie să răspundem noi acum iudeilor? Noi trebuie să le zicem: Dacă 
Hristos nu a înviat, cum după răstignirea Lui au putut să se facă în numele Lui încă 
mai mari minuni decât acelea pe care le-a făcut EI însuşi? Niciodată n-a făcut 





cineva după moartea sa lucruri mai mari decât în viaţa sa; însă după moartea lui 
Hristos, numele Său a lucrat minuni care, după fel şi însuşire şi în tot chipul au fost 
mai mari, căci niciodată în timpul vieţii Domnului umbra Sa n-a sculat morţi, dar 
umbra Apostolilor, prin puterea lui Hristos, a făcut aceasta de mai multe ori. 


Și iarăşi minunile după înviere au fost mai mari, căci la minunile cele de mai 
înainte era însuşi poruncitorul, iară după răstignirea Sa, chiar slugile Lui numai cu 
numele Lui au făcut minuni încă şi mai mari şi mai înalte, aşa că prin aceasta 
puterea Sa a strălucit şi mai tare şi mai slăvit. Căci aceea, că un altul numai prin 
chemarea numelui lui Hristos a făcut minuni, este mult mai mare decât când El 
singur ar fi săvârşit minunile. 


Vedeţi, iubiţilor, că minunile Apostolilor după învierea Domnului au fost mai 
mari decât minunile lui lisus Hristos însuşi? Nu este oare aceasta o 
îndestulătoare dovadă despre înviere? Căci precum am şi zis, mai adeverez o dată: 
dacă Hristos a murit şi nu a înviat iarăşi, atunci ar fi trebuit să înceteze şi 
minunile Lui; dar în fapt ele nu numai n-au încetat, ci au urmat încă şi mai 
mari şi mai Slăvite, adică acele săvârşite prin Apostoli. lară dacă Hristos nu-ar fi 
înviat, atunci nici Apostolii nu ar fi putut săvârşi în numele Lui astfel de minuni; 
căci era una şi aceeaşi putere a Domnului, care lucra minunile atât înainte, cât 
şi după răstignire, unele prin însuşi Domnul, altele prin Apostoli. Dar pentru ca 
dovada învierii să fie cu atât mai clară şi mai adevărată, de aceea a trebuit ca 
minunile cele de după înviere să fie mai presus decât cele dinainte. 


Dar de unde ştim noi, întreabă cel necredincios, că Apostolii au săvârşit astfel de 
minuni în numele lui lisus? Din Sfânta Scriptură, răspund eu. Dar tu nu voieşti a 
primi această dovadă şi tăgăduieşti că Apostolii au făcut minuni; atunci recunoşti 
tu într-înşii o putere a lui Dumnezeu încă mai mare, căci ei atunci fără minuni ar fi 
întors tot globul cel mare al pământului la cunostinţa dumnezeieştilor adevăruri, în 
adevăr, aceasta ar fi fost cea mai mare şi mai extraordinară minune, ca nişte 
oameni săraci, neînsemnaţi, neînvăţaţi şi nevoiaşi, în număr numai de doisprezece, 
să facă următori ai lor, fără minuni, aşa de multe cetăţi şi popoare, aşa de 
numeroase provincii, principi şi domnitori, învăţaţi şi oratori, ba mai tot globul 
pământului! 


Dar poate tu ai dori să vezi şi astăzi săvârşindu-se minuni ? [i bine, eu îţi voi arăta 
nişte lucruri asemenea, ba încă şi mai mari decât cele de mai înainte, nu numai 
un înviat, nu numai un orb au făcut să vadă, ci tot pământul, care s-a eliberat 
din întunericul amăgirii, îţi voi arăta nu numai un lepros care s-a curăţit, ci 
atâtea popoare întregi care s-au curăţit de lepra păcatului, prin baia renaşterii. 





Ce minune mai mare doreşti, tu, omule, când vezi o schimbare atât de mare şi 
aşa de repede urmată? Voieşti tu să ştii cum a făcut Hristos tot globul 
pământului să vadă? lată: mai înainte oamenii priveau lemnul nu ca lemn şi piatra 
nu ca piatră; ei numeau dumnezei aceste lucruri fără de viaţă, dar 


Voieşti tu să mai ai încă o dovadă despre înviere ? Prefacerea cea mare, care s-a 
săvârşit în duhurile Apostolilor după înviere; această prefacere este o dovadă 
pentru învierea Domnului, încă mai mare decât faptele cele minunate ale 
Apostolilor. Este îndeobşte constatat că chiar omul care în cursul vieţii sale a fost 
iubit, după moartea sa adeseori nu se mai pomeneşte. Dar dacă cineva nu a fost cu 
destulă inimă bună către un om în viaţă, şi încă I-a şi părăsit, cu atât mai sigur îl va 
uita după moarte. De acolo vine că nu este nimeni care în curgerea vieţii părăsind 
pe prietenul sau pe învățătorul său, după moartea lui să-l prefere la orice alta şi să- 
1 pună mai presus de toate, şi mai cu seamă când ar vedea că din această dedare şi 
din această râvnă a sa ar ridica asupră-şi mii de primejdii. Dar vezi că, aceea ce 
aiurea niciodată nu se face, s-a făcut la Hristos şi la Apostoli. Ei, pe când EI 
încă trăia, s-au lepădat de EI şi L-au părăsit, la prinderea Lui ei au fugit şi s-au 
depărtat, iar acum, după ce EI a suferit nenumărate batjocuri şi defăimări, ba 
chiar şi moartea pe cruce, acum ei îl preţuiesc şi-L înalță mai presus de toate, 
încât pentru mărturisirea numelui Lui ei cu bucurie jertfesc însăşi viaţa lor. 


Însă, dacă Hristos după moartea Sa nu ar fi înviat, cum ar fi fost cu putinţă ca 
aceia, care în timpul vieţuirii Lui fugiseră de primejdie, acum, după moartea Lui, 
de la sine să se arunce în primejdii nenumărate ? Toţi odinioară fugiseră, iar Petru 
se lepădase de Domnul de trei ori, chiar cu jurământ. Şi acest ucenic, care în 
timpul vieţuirii lui Hristos se temea de o biată Slujnică, încât de trei ori se 
lepădase de Domnul său, la urmă chiar prin jurământ, acum, după învierea 
Domnului, aşa de neobişnuit s-a schimbat, încât el nu se înspăimântă nici de 
toată lumea, ci public, în mijlocul a tot poporul, predica, despre Cel răstignit şi 
îngropat, că a înviat a treia, zi din morți şi S-a înălțat la cer. 





Aşadar, când tu vezi că, după moartea lui Hristos, încă mai mari minuni se fac în 
numele Lui decât mai înainte şi că ucenicii Lui acum îi sunt mult mai devotați 
decât înainte, că ei acum îndeobşte vădesc o mai mare siguranţă şi în toate ocaziile 
se arată o schimbare atât de măreaţă şi aşa de admirabilă, fă singur încheierea din 
aceste fapte şi întâmplări, că prin moartea lui Hristos n-a fost totul isprăvit, că mai 
vârtos EI a înviat, trăieşte, şi că EI, Cel răstignit, pururea rămâne Dumnezeu cel viu 
şi nemuritor. 


Căci dacă EI n-ar fi înviat, ucenicii lui n-ar fi putut, după moartea Sa, să facă 
minuni încă mai mari decât înainte. Cândva îl părăsiseră chiar Apostolu Lui, iar 
acum toată lumea aleargă la EI, nu numai Petru, ci mii şi mii de alții, care au vieţuit 
mai târziu şi nu au văzut ei înşişi pe Cel înviat, şi-au dat viaţa lor pentru Dânsul, au 
fost decapitați şi au suferit nenumărate patimi, spre a rămâne statornici în 
mărturisirea credinţei lor întru Dânsul şi a putea muri întru ea. 


Dar cum putea Acela, care după Socotinţa ta, o, necredinciosule, a rămas în 
mormânt şi nu a mai înviat, cum putea acest mort a Se arăta aşa de tare şi aşa de 


puternic în următorii Săi, îndemnându-i să-L adore, şi mai bucuroşi a suferi şi a 
răbda toate decât a lăsa credinţa întru El ? Vezi tu cum toate acestea dovedesc 
nesmintit învierea Lui ? Minunile, care după moartea Lui s-au săvârşit şi încă şi 
astăzi se săvârşesc, dăruirea cea mare a ucenicilor, pe care au arătat-o ei atunci şi 
pe care o arată şi astăzi, primejdiile cărora s-au supus credincioşii, toate acestea 
sunt dovezi despre învierea Domnului. 


De aceea, iubiţilor, să nu încetăm niciodată a lăuda şi a proslăvi pe Cel înviat, ca 
Să putem Să ajungem la bunătăţile cele veşnice şi negrăite, prin harul şi prin 
iubirea de oameni a Domnului nostru lisus Hristos, căruia împreună cu Tatăl şi 
cu de viaţă făcătorul Duh se cuvine cinstea şi puterea, acum şi pururea şi în 
vecii vecilor! Amin. 


(Extras din cartea Sfântul loan Gură de Aur - Omili la Postul mare) 





Sfântul loan Gură de Aur - Cuvânt în sfânta şi luminată zi a slăvitei şi 
mântuitoarei Învieri a lui Hristos, Dumnezeul nostru - Chemarea la ospăţul 
credinţei - De a întârziat cineva până în ceasul al nouălea, să se apropie, 
nicidecum îndoindu-se 


+ De este cineva credincios şi iubitor de Dumnezeu, să se bucure de acest 
Praznic frumos şi luminat. 


m este cineva slugă îneleaptă, să intre, bucurându-se, întru bucuria 


+ De s-a ostenit cineva postind, să-şi ia acum răsplata. 

4 De a lucrat cineva din ceasul cel dintâi, să-şi primească astăzi plata cea 
dreaptă. 

4 De a venit cineva după ceasul al treilea, mulțumind să prâznuiască. 

4 De a ajuns cineva după ceasul al şaselea, să nu se îndoiască nicidecum, 
câci cu nimic nu va fi păgubit. 

+ De a întârziat cineva până în ceasul al nouălea, să se apropie, nicidecum 
îndoindu-se. 

+ De-a ajuns cineva abia în ceasul al unsprezecelea, să nu se teamă din 
pricina întârzierii, căci darnic fiind Stăpânul, primeşte pe cel din urmă ca 
şi pe cel dintâi, odihneşte pe cel din al unsprezecelea ceas ca şi pe cel ce a 
lucrat din ceasul dintâi; şi pe cel din urmă miluieşte şi pe cel dintâi 
mângâie; şi acelui plăteşte, şi acestuia dăruieşte; şi faptele le primeşte; şi 
gândul îl ţine în seamă, şi lucrul îl preţuieşte, şi voinţa o laudă. 


Pentru aceasta, intraţi toți întru bucuria Domnului nostru: şi cei dintâi şi cei de-al 
doilea luaţi plata. 





Bogaţii şi săracii, împreună bucuraţi-vă. 

Cei ce v-aţi înfrânat şi cei leneşi, cinstiți ziua. 

Cei ce aţi postit şi cei ce n-aţi postit, veseliți-vă astăzi. 

Masa este plină, ospătaţi-vă toți. 

Viţelul este mult, nimeni Să nu iasă flămând. 

Gustaţi toți din ospăţul credinţei: împărtăşiţi-vă toţi din bogăţia bunătăţii. 

Să nu se plângă nimeni de lipsă, că s-a arătat împărăţia cea de obşte. 

Nimeni să nu se tânguiască pentru păcate că din mormânt, iertare a răsărit. 
Nimeni Să nu se teamă de moarte, că ne-a izbâvit pe noi moartea Mântuitorului; şi 
a stins-o pe ea cel ce a fost ținut de ea. 


Prâdat-a iadul, Cel ce s-a pogorât în iad; umplutu-l-a de amărăciune fiindcă a 
gustat din Trupul Lui. 

Şi aceasta mai înainte înțelegând-o, Isaia a strigat: iadul s-a amărât 
întâmpinându-te pe Tine jos: amărâtu-s-a că s-a stricat. S-a amărât că a fost 
batjocorit; s-a amărât că a fost omorât, s-a amărât că s-a surpat, s-a amărât că a 
fost legat. 

A prins un trup şi de Dumnezeu a fost lovit. 

A prins pământ şi S-a întâlnit cu cerul. 

A primit ceea ce vedea şi a căzut prin ceea ce nu vedea. 


Unde-ţi este moarte, boldul?Unde-ţi este iadule, biruinţa? 

Înviat-a Hristos şi tu ai fost nimicit. 

Sculatu-s-a Hristos şi au câzut diavolii. 

Înviat-a Hristos şi se bucură îngerii. 

Înviat-a Hristos şi viaţa stăpâneşte. 

Înviat-a Hristos şi nici un mort nu este în groapă; că Hristos sculându-se din 
morţi, începătura celor adormiţi S-a făcut. Lui se cuvine slavă şi stăpânire în 
vecii vecilor.Amin. 





Sfântul loan Gură de Aur - Predică la Învierea Domnului 


Cine sunt acei ce iubesc pe Dumnezeu din tot sufletul? 
Fie ca ei să se bucure de această măreaţă sărbătoare! 
Cine sunt acei ce slujesc Domnului cu credinţă? 

Fie ca ei să se veselească intru Domnul! 

Cine sunt aceia ce sunt vlăguiţi de atâta post? 

Acum îşi vor primi răsplata mult dorită! 

Cei ce au muncit cu râvnă încă din cel dintâi ceas, 

Să-şi primească răsplata ce li se cuvine; 

Cel care a venit după al treilea ceas, 

Să se bucure şi acela de marea Sărbătoare! 

Şi cel ce a venit după al şaselea ceas, 

Să nu se îndoiască; pentru că nu va rămâne pe dinafară! 
Iar cel ce a sosit în cel din urmă ceas, 

Să nu-i fie frică de întârzierea sa! 

Pentru că Domnul este binevoitor şi primeşte şi pe ultimul venit 
EI dă pace celui ce vine în ultima clipă 

aşa cum dă şi celui ce a trudit din primul ceas. 

Unuia îi dă, iar pe celălalt îl îndestulează. 

EI preţuieşte truda şi salută curajul. 

EI onorează atât faptele cât şi gândurile bune. 


Să ne bucurăm cu toţii de bunăvoința Domnului! 
Cel dintâi şi cel de pe urmă sosit să primească aceeaşi răsplată; 
cel bogat şi cel sărac să se bucure deopotrivă! 





Cel harnic dar şi cel molcom să sărbătorească această sfântă zi! 


Cel ce a postit cât şi cel ce nu a postit 

să se bucure azi de Massa cea plină de bunătăţi! 
Mâncaţi cu toţi din viţelul cel gras! 

Să nu rămână nimeni flămând. 

Sorbiţi cu toţii din paharul credinţei. 
Bucuraţi-vă de măreţia bunătăţii Sale! 


Nimeni să nu fie trist pentru că este sărac, 

pentru că împărăţia lui Dumnezeu ne-a fost dezvăluită! 
Să nu fie nimeni abătut din cauza păcatelor sale; 
pentru că iertarea ne-a venit din mormântul Domnului. 
Să nu fie nimeni înfricoşat de moarte, 

pentru că moartea Mântuitorului ne-a eliberat pe noi! 
EI a călcat pe moarte şi a învins-o. 


EI a distrus tărâmul morţii când a coborât în el; 

l-a băgat în spaimă când acela a încercat să muşte din carnea Sa. 
Aşa a proorocit Isaia: 

"Tu iadule te-ai înfricoşat când L-ai întâlnit pe EL". 


Iadul s-a înfricoşat pentru că a fost învins. 

S-a înfricoşat pentru că a fost făcut de ruşine. 

S-a înspăimântat pentru că a fost distrus. 

S-a înspăimântat pentru că i s-a luat puterea. 

S-a înspăimântat pentru că este acum neputincios. 


Iadul a luat un trup şi a descoperit pe Dumnezeu. 

A luat pământ şi a descoperit Cer. 

A luat ce a văzut şi a fost copleşit de ceea ce nu văzuse. 
O moarte, unde-ţi mai este coasa? 

O iadule, unde îţi mai sunt izbânzile? 


Hristos a înviat şi tu moarte ţi-ai pierdut puterea! 
Hristos a înviat şi cei răi s-au prăbuşit! 

Hristos a înviat şi îngerii se veselesc! 

Hristos a înviat şi viaţa a învins moartea! 

Hristos a înviat cu moartea pre moarte călcând; 
Și celor din mormânturi viaţă le-a dăruit! 





Că Lui I se cuvine Gloria şi Puterea acum şi în vecii vecilor. 





Sfântul loan Gură de Aur - Cuvânt la sfânta şi prea-luminata înviere a 
Domnului nostru lisus Hristos 


Bună vreme este astăzi ca noi toţi să strigăm cuvântul zis de fericitul David: „Cine 
va grăi puterile Domnului, auzite va face toate laudele Lui" (Psalm 105:2).| Stih 
pe care Teodorit îl tâlcuieşte aşa: „Nici un cuvânt nu ajunge spre cântarea de 
laudă a Dumnezeului tuturor" (în tâlcuirea psalmilor) 


Căci iată ne-a venit praznicul cel dorit şi mântuitor: ziua învierii Domnului nostru 
Iisus Hristos, pricina păcii, izvodirea împăcării, surparea războiului, stricarea 
morţii, biruirea diavolului. 


4 Astăzi, oamenii s-au amestecat cu îngerii, şi de aici cei înfăşuraţi cu trup 
înalță cântările de laudă împreună cu Puterile cele fără de trupuri. 

4 Astăzi, se strică tirania diavolului! 

+ Astăzi, legăturile morții s-au dezlegat şi biruinţa iadului s-a pierdut! 

+ Astăzi, bună vreme este să zicem şi acel glas proorocesc: „Unde-ţi este, 
moarte, boldul tău? Unde-ţi este, iadule, biruinţa ta?” (Osie 13:14, 1 
Corinteni 15:55, 56). 

4 Astăzi, Stăpânul nostru Hristos a zdrobit uşile cele de aramă [ale iadului] şi 
a pierdut însăşi faţa morţii. 


Şi ce zic „fața"? A schimbat însăşi numirea ei! Pentru că nu se mai numeşte 
„moarte”, ci „adormire” şi „somn”'. Căci, mai-nainte de venirea lui Hristos şi de 
iconomia crucii, chiar numele morţii era înfricoşat. Căci - după ce s-a făcut, în loc 
de mare certare - omul cel dintâi cu aceasta s-a osândit, auzind că: „Ori în ce zi veţi 





mânca din pom, cu moarte veţi muri!" (Facerea 2:17). Şi Proorocul David zice: 
„Moartea păcătosului este rea" (Psalm 53:21). lar Fericitul lov a numit-o cu 
această numire, zicând că „moartea bărbatului este odihnă" (capitolul 3:23). Şi nu 
numai „moarte" se numea despărțirea sufletului de trup, ci şi „iad". Căci ascultă-l 
pe Patriarhul Iacov zicând: „Veţi pogori bătrâneţele mele cu întristare în iad" 
(Facerea 37:35). | Patriarhul a zis această când a aflat de aşa-zisa moarte a lui 
Iosif.] Şi pe proorocul, iarăşi: „Deschisu-şi-a iadul gura sa" (Isaia 5:14). Şi iarăşi 
pe alt prooroc, zicând: „Mă va izbăvi pe mine din iadul cel mai de jos" (.Psalmul 
85:13). Şi mutarea de aici se numeşte „„moarte" şi „iad" în multe locuri din 
Scriptura cea Veche. 


lar după ce lisus Hristos Dumnezeul nostru S-a adus jertfă şi isprăvile învierii au 
sporit şi au ridicat numirile acestea, Stăpânul cel iubitor de oameni a adus în viaţa 
noastră şi petrecere nouă şi străină. De acum, în loc de „moarte”, mutarea de aici 
se zice „adormire” şi „somn”. Şi de unde este arătată aceasta? Ascultă-L pe 
însuşi Hristos zicând: „Lazăr, prietenul nostru, a adormit. Ci merg să-l deştept pe 
el" (loan 11:11). Căci, aşa cum cu lesnire ne este nouă a-l deştepta şi a-l scula pe 
cel ce doarme, tot astfel Îi este şi Stăpânului nostru celui de obşte a-i învia pe cei 
morţi. Şi, de vreme ce cuvântul zis de dânsul era nou şi străin, nici ucenicii nu l-au 
înţeles până când, pogorându-Se pentru neputinţa lor, l-a zis mai arătat. 


Încă şi Fericitul Pavel, dascălul lumii, scriind Tesalonicenilor, zice: „Nu voiesc a 
nu şti voi pentru cei adormiţi, ca Să nu vă întristaţi ca şi ceilalţi, care n-au 
nădejde" (1 Tesaloniceni 4:13). [| "Aici, dumnezeieseul Apostol porneşte cuvântul 
despre inviere. Căci, deşi le vorbise Tesalonicenilor despre aceasta şi mai înainte, 
aici le arată şi le descoperă o noimă tainică despre înviere. Sau Tesalonicenii 
aveau toată cunoştinţa despre înviere, dar poate se tânguiau mai mult decât se 
cuvine pentru fraţii lor răposaţi, şi Apostolul îndreptează greşeala aceasta acum. 
Căci multe lucruri ne întristează când nu le ştim, iar după ce le aflăm, ne slobozim 
de întristarea lor, şi de aceea zice Pavel: «nu voiesc a nu şti voi, fraților». Şi nu a 
zis: «pentru cei ce au murit», ci: «pentru cei ce au adormit», de la însuşi acest 
nume al celor adormiţi întru Hristos fiind arătat că au să se scoale, căci cel ce 
doarme e firesc să se şi scoale. Și zice: Aceia se cuvine a se întrista şi a se tângui 
cu covârşire [peste măsură] pentru morţii lor, cei care nu au nădejde (ce nădejde? 
a învierii morţilor pe care-i plâng), adică necredincioşii şi păgânii; iar nu voi, 
Creştinii, care aveți nădejde că vă veți scula cu nestricăciune şi cu slavă. Să auzim 
aşadar noi, Creştinii, cuvintele acestea ale Apostolului! Căci, dacă-i plângem «cu 
amar» (după IHrisostom) ori «fără măsură» (după Teodorit) pe fraţii noştri 
adormiţi întru Hristos, ne facem asemenea cu păgânii şi cu cei necredincioşi, care 
nu au nădejde de înviere. Dar ce, o, fericite Pavele? De aceea nu voieşti a rămâne 





Tesalonicenii întru neştiință despre cei ce au adormit, numai pentru a nu se 
întrista? De ce nu zici mai bine că nu voieşti aceasta pentru ca ei să nu se 
osândească în muncă? Ne răspunde aşa: Le zic să nu se întristeze peste măsură 
pentru cei adormiți pentru că această întristare le pricinuieşte osânda muncii” 
(Sfinţitul Teofilact, în tâlcuirea epistolelor lui Pavel). ] 


Și iarăşi, în altă parte: „Și atunci, cei ce au adormit întru Hristos au pierit" (1 
Corinteni 15:18).[ „Jar dacă Hristos n-a înviat, zadarnică este credinţa voastră, 
încă Sunteţi întru păcatele voastre. Şi atunci şi cei ce au adormit în Hristos au 
pierit" (7 Corinteni 15:17, 18). Stihuri tâlcuite de Teofilact astfel: „Dacă nu este 
înviere a morților - zice - înseamnă că şi fraţii ce au murit pentru Hristos, care au 
fost şi ei păcătoşi, au pierit dintre noi. Dacă nu este înviere a morţilor, înseamnă 
că toți cei ce au adormit întru credinţa lui Hristos, ducând viaţă strâmtorată şi 
ticăloşită, au pierit şi aceştia, şi în zadar s-au lipsit de lucrurile cele veselitoare şi 
pricinuitoare de bucurie ale lumii, de vreme ce nici după moarte nu nădăjduiesc să 
dobândească vreun bine" (Sfinţitul Teofilact, în tâlcuirea epistolelor lui Pavel). ] 


Și iarăşi: „Noi, cei vii care vom fi rămaşi întru venirea Domnului, nu-i vom 
întrece pe cei adormiţi” (1 'Tesaloniceni 4:15). [ „Marele Pavel zice aici, cu alte 
cuvinte, ceea ce zicea în epistola întâia către Corinteni, adică: «întru o cirtă, în 
clipeala ochiului» (I Corinteni 15:52). Căci, de vreme ce părea a fi greu şi mai 
presus de hotarele firii a se scula morţii cei putreziţi şi stricaţi cu mult înainte, 
Pavel zice că cei ce vor fi încă vii atunci nu o vor lua înaintea acelora întru 
înviere, adică nu-i vor întrece întru a se schimba şi a se face nestricaţi. Nu! - ci toţi 
se vor face nestricaţi întocmai, întru acea clipeală. Căci, aşa cum îi e lesne lui 
Dumnezeu a-i face nestricaţi pe cei încă vii şi întregi, tot atât de lesne îi e a-i face 
nestricaţi, întru aceeaşi clipeală, şi pe cei morţi cu mult mai înainte şi topiți întru 
cele patru stihii [pământul, aerul, apa şi focul]. însă, zicând: «noi, cei vii», Pavel 
nu înțelege această pentru sine (fiindcă el nu urma a fi în viaţa aceasta până la 
învierea de obşte), ci pentru acei Creştini ce se vor afla vii atunci, căci pentru 
aceasta a adăugat zicerea «cei rămaşi întru venirea Domnului». lar fericitul 
Metodie (în cuvântul despre înviere) înţelege prin acest «vii» sufletele, iar 
«adormiţi» zice că a numit trupurile, învățând că, întru înviere, sufletele cele vii nu 
o vor lua înaintea trupurilor lor cele stricate cu mult înainte. Căci trupurile se vor 
scula, ca să le dobândească sufletele, de vreme ce acestea rămân şi se află până la 
venirea Domnului, ele fiind nemuritoare” (Sfinţitul Teofilact, în tâlcuirea 
epistolelor lui Pavel).] 


Și, în alt loc, iarăşi: „Căci, dacă credem că lisus a murit şi a înviat, aşa şi 
Dumnezeu pe cei adormiţi îi va aduce împreună cu EL' (1 Tesaloniceni 4:14). 





"[,„,Zice: Precum Dumnezeu L-a sculat pe Domnul lisus, Cel ce a pătimit şi a murit 
trupeşte, tot aşa ne va scula şi pe noi. Vezi însă - o, cititorule! - cum Apostolul zice 
cu îndrăzneală despre Domnul că a murit, fiindcă învierea Lui s-a făcut deja; iar 
despre noi, de vreme ce învierea noastră nu s-a făcut încă, zice: «cei adormiţi», ca 
să arate că ne vom scula şi vom învia, căci zice David: «Au doar cel ce doarme nu 
va adăuga să se scoale?» (Psalm 40:9). lar zicerea «pe cei adormiți cu lisus îi va 
aduce» se înţelege în două chipuri: sau că îi va aduce «prin lisus», anume că lisus 
Se va face mijlocitor al învierii lor şi-i va înfățișa înaintea Părintelui; sau că 
«adormiţi» se uneşte cu zicerea «cu lisus», adică: Dumnezeu va aduce întru slava 
şi întru împărăţia Sa pe cei ce au adormit cu lisus, adică pe Creștinii cei 
credincioşi şi drepţi. Fiindcă drepţii Creştini, avându-L locuind în inima lor pe 
Hristos prin dar, adorm şi mor cu lisus. Deci Pavel vorbeşte aici despre învierea 
din parte, adică despre învierea cu slavă a credincioşilor, care se va face 
împreună cu Domnul, despre învierea drepţilor celor ce s-au săvârşit întru 
credinţă şi în dar. Căci pe aceştia îi va aduce Dumnezeu împreună cu însuşi lisus, 
adică îi va răpi din toate părțile lumii, pe nori, împreună cu Domnul. Aşadar Pavel 
vorbeşte aici despre învierea din parte, despre care Tesalonicenii nu ştiau, iar nu 
despre aceea obştească, a tuturor oamenilor, căci despre aceasta ştiau. Deci acum 
Apostolul voieşte să-i mângâie pe Creştini, dovedindu-le că învierea credincioşilor 
are să se facă cu cinste şi cu slavă multă, şi din aceasta să-i înduplece a nu se 
întrista pentru cei adormiţi. Căci toți oamenii - şi credincioşii, şi necredincioşii - 
au Să învieze cu adevărat, însă nu toţi cu slavă şi cu cinste, ci doar cei credincioşi, 
adică cei ce au credinţa întovărăşită cu faptele bune, adică drepţii” (Sfinţitul 
Teofilact, în tâlcuirea epistolelor lui Pavel). ] 


Văzut-ai că de acum moartea se numeşte pretutindeni „adormire" şi „somn" şi că 
ceea ce mai-nainte de aceasta îşi avea faţa înfricoşată s-a făcut lesne defăimată 
acum, după învierea lui Hristos? Văzut-ai cât de strălucită este biruinţa învierii?! 
Pentru învierea aceasta, nenumărate bunătăţi ni s-au adus nouă: 
Y. pentru învierea aceasta, amăgirea dracilor s-a pierdut; 
Y. pentru învierea aceasta, luăm în râs moartea; 
v pentru învierea aceasta, trecem cu vederea viaţa aceasta de 
acum; 
Y pentru învierea aceasta, către pofia celor ce vor să fie ne 
sârguim; 
v pentru învierea aceasta, deşi suntem înfăşuraţi cu trup, ne vom 
afla cu nimic mai prejos decât cei fără de trupuri, dacă vom voi. 


4 Astăzi s-au făcut biruinţele noastre cele strălucite. 





4 Astăzi Stăpânul nostru, după ce a pus biruinţă împotriva morții şi după ce a 
stricat tirania diavolului, ne-a dăruit prin înviere calea către mântuire. 


Deci toţi să ne bucurăm, să săltăm, să ne veselim! Căci, deşi Stăpânul nostru a 
biruit şi a făcut biruinţa, totuşi veselia şi bucuria sunt şi ale noastre, căci pe toate 
le-a lucrat pentru mântuirea noastră. 


Și I-a surpat pe diavolul chiar prin acelea prin care el ne-a biruit pe noi. Şi cum? 
Ascultă! Fecioară, şi lemn, şi moarte au fost semnele biruinţei noastre pentru că 
Eva era fecioară, căci nu cunoscuse încă bărbat când a pătimit amăgirea; lemn era 
pomul, moarte era certarea cea împotriva lui Adam. Ai văzut cum fecioara, şi 
lemnul şi moartea S-au făcut semnele biruirii noastre? Deci vezi cum aceleaşi s- 
au făcut iarăşi şi pricinile biruinţei înseşi. 


> În locul Evei, Maria; 
> în locul pomului cunoștinței binelui şi răului, lemnul crucii, 
> în locul morţii lui Adam, moartea cea stăpinească. 


Ai văzut că diavolul se biruieşte tocmai prin acelea prin care a biruit el? Prin lemn 
I-a biruit pe Adam diavolul, prin lemnul crucii 1-a surpat şi Hristos pe el. Şi 
lemnul acela [al pomului] l-a trimis pe om la iad, iar lemnul acesta al crucii i-a 
chemat înapoi din iad pe cei duşi. Şi acela îl ascundea pe cel biruit ca pe un robit şi 
gol, iar acesta îl arăta tuturor gol pe Biruitorul pironit întru înălțime. Şi moartea 
aceea îi osândea şi pe cei de după Adam, iar aceasta 1-a înviat cu adevărat şi pe cei 
mai-nainte de Hristos. Deci cine va grăi puterile Domnului, cine va face auzite 
toate laudele Lui? Din moarte, ne-am făcut nemuritori; din cădere, ne-am 
sculat; din biruire, ne-am făcut biruitori! 


Acestea sunt isprăvile crucii, acestea sunt prea-mare dovadă a învierii. 


4 Astăzi, îngerii saltă şi toate Puterile cereşti se bucură împreună de 
mântuirea întregului neam al oamenilor. 
Căci, dacă se face bucurie în cer şi pe pământ pentru un singur păcătos ce se 
pocăieşte, cu mult mai vârtos pentru mântuirea lumii. 


+ Astăzi, slobozind firea omenească din tirania diavolului, Hristos a întors-o 
către bunul neam dintâi. 

Căci, când văd că pârga mea |IHristos este „pârgă” a noastră ca întâi înviat din 

morți, după cum arată Pavel.] aşa a biruit moartea, nu mă mai tem, nu-mi mai 

este frică de război, nu mai privesc către neputinţa mea, ci iau în minte nebiruita 





putere a Celui ce îmi va ajuta. Căci Cel ce a biruit tirania morţii şi a jefuit toată 
diavolului ce nu va lucra de acum pentru cel de un neam, pe al cărui chip a primit 
a-l lua asupră-Şi pentru multa iubire de oameni, şi prin aceasta a da lupta cu 
diavolul? 


+ Astăzi, este bucurie şi veselie duhovnicească pretutindeni prin lume. 
4 Astăzi şi gloatele îngerilor, şi ceata tuturor Puterilor celor de sus se bucură 
pentru mântuirea oamenilor. 


Deci ia aminte, iubite, mărimea bucuriei: căci şi Puterile cele de sus prăznuiesc 
împreună cu noi, fiindcă împreună se bucură de bunătățile noastre. Căci, deşi al 
nostru este darul de la Stăpânul, totuşi dulceaţa şi veselia este şi a acelora. Pentru 
aceasta, ele nu se ruşinează a prăznui împreună cu noi. Şi ce zic că nu se ruşinează 
a prăznui împreună cu noi cei împreună-robi? însuşi Stăpânul lor şi al nostru nu Se 
ruşinează a prăznui împreună cu noi! Şi ce am zis că nu Se ruşinează? încă pofteşte 
a prăznui împreună cu noi. De unde este arătată aceasta? Auzi-L pe Dânsul zicând: 
„Cu poftă am poftit a mânca cu voi Paştile aceasta" (Luca 22:15). Şi, dacă a 
poftit să mănânce împreună cu noi Paştile, apoi cu adevărat a poftit şi a prăznui 
împreună. 


Deci - când vei îi vedea nu numai pe îngeri şi pe mulţimea tuturor Puterilor 
cereşti,ci şi pe însuşi Stăpânul îngerilor prăznuind împreună cu noi - care 
cuvânt de veselie îţi mai lipseşte de aici? 


Deci nimeni Să nu fie mâhnit astăzi pentru sărăcie, căci este praznic 
duhovnicesc. Nici bogatul să nu se înalțe pentru bogăţie, căci nu poate aduce 
ceva la praznicul acesta din banii săi. Căci la praznicele din afară (zic de cele 
lumeşti) - unde multă este nălucirea şi a îmbrăcămintei din afară, şi a scumpetei 
întru masă - după cuviinţă săracul va fi acolo întru întristare şi mâhnire, iar bogatul 
întru dezmierdare şi strălucire. Pentru ce oare? Pentru că acela se îmbracă cu haină 
strălucită şi îşi pune înainte masă mai îndestulată, iar săracul se opreşte de sărăcie 
să arate aceeaşi îndestulare. lar aici nu este nimic într-acest fel, ci toată 
nepotrivirea este izgonită şi o masă este pusă înainte şi bogatului, şi săracului; şi 
robului, şi slobodului. Măcar bogat de ai fi, aici nu ai nimic mai mult decât 
săracul. Măcar sărac de ai fi, nu vei avea nimic mai puţin decât bogatul, căci 
cele ale ospătării tale celei duhovniceşti nu se împuţinează pentru sărăcia ta. 
Fiindcă darul este dumnezeiesc şi nu ştie deosebire a feţelor [persoanelor]. 


Și ce zic că aceeaşi masă este pusă înainte şi bogatului, şi săracului? Aceeaşi masă 
îi stă înainte şi însuşi celui încoronat cu coroana şi îmbrăcat cu hlamidă, celui ce 





are asupră-şi stăpânirea lumească, şi săracului ce şade pentru milostenie. Căci 
astfel sunt darurile cele duhovniceşti: nu dregătoriilor împarte împărtăşirile, ci 
voinţei şi socotelii. Şi împăratul, şi săracul se pornesc către împărtăşirea acestor 
Taine dumnezeieşti cu aceeaşi îndrăzneală şi cinste. Şi ce zic „cu aceeaşi 
îndrăzneală şi cinste"? Că de multe ori săracul cu mai multă îndrăzneală. Pentru 
ce? Pentru că împăratul, fiind înconjurat cu griji şi fiind îmbulzit de multe 
înconjurări ca într-un noian, e stropit de jur împrejur de valurile adunate unele 
peste altele de pretutindeni şi se mânjeşte cu multe păcate. lar săracul este izbăvit 
de toate acestea şi - doar pentru hrana cea de nevoie grijindu-se şi viață fără de 
grijă şi liniştită trăind, ca într-un liman alinat şezând - se apropie cu multă evlavie 
la masă. 


Și nu numai din pricina aceasta, ci şi dintru altele, multe feluri de mâhniri se nasc 
celor ce se îndeletnicesc întru praznicele lumeşti. Căci, tot aşa, acolo săracul se află 
întru mâhnire şi bogatul întru strălucire nu doar pentru masă şi pentru îndestularea 
bucatelor, ci şi pentru hainele cele strălucite. Fiindcă ceea ce pătimesc pentru masă, 
aceasta rabdă şi pentru haine. Căci, când îl va vedea pe bogat îmbrăcat cu haină 
mai scumpă, săracul s-a rănit de durere, s-a ticăloşit pe sine, cu nenumărate cuvinte 
s-a blestemat. Iar aici s-a ridicat din mijloc şi mâhnirea aceasta, căci o haină este la 
toţi, adică îmbrăcămintea cea mântuitoare. Şi strigă Pavel, zicând: „Câţi în Hristos 
v-aţi botezat, întru Hristos v-aţi îmbrăcat" (Galateni 3:27). 


Deci mă rog să nu ruşinăm un praznic ca acesta, ci Să luăm întru noi cuget 


vrednic de cele dăruite nouă de la darul lui Hristos. Să nu ne dăm pe noi înşine 
la beţie şi la lăcomia pântecelui! Ci - proiecte 
nostru şi că asemenea i-a cinstit pe bogaţi şi pe săraci, pe robi şi pe slobozi, şi 
pre ah a văr durea să risplătim Făcătorului de bine pentru dragostea 


lar răsplătire îndestulată este petrecerea cea plăcută şi suflet treaz şi deşteptat. 
Praznicul şi sărbătoarea aceasta nu are trebuinţă de bani, nici de cheltuială, ci doar 
de voire şi de cuget curat. Nimic trupesc nu se poate câştiga de aici, ci pe toate 
duhovniceşti: ascultare a cuvintelor dumnezeieşti, rugăciuni ale Părinților, 
blagoslovenii ale preoţilor şi împărtăşirea dumnezeieştilor şi negrăitelor Taine; 
pace şi unire la un cuget şi daruri duhovniceşti şi vrednice de dărnicia Celui ce 
dăruieşte. 


Deci să prăznuim praznicul acesta întru care a înviat Domnul! Căci EI a înviat, şi 
EI a înviat şi a rupt legăturile morţii, iar pe noi 
ne-a înviat şi a dezlegat lanţurile păcatelor noastre. 





A păcătuit Adam, şi a murit; dar Hristos a murit fără să păcătuiască. Lucru nou 
şi prea-slăvit! Acela a păcătuit, şi a murit; Acesta a murit, dar nu a păcătuit. 
Pentru care pricină şi pentru ce? Pentru că acela ce a păcătuit şi a murit să se 
poată slobozi din legăturile morţii prin Cel ce a murit fără să păcătuiască. Aşa se 
întâmplă de multe ori şi la cei ce sunt datori cu bani. Cineva este dator cuiva cu 
argint, dar nu are să-i plătească, şi pentru aceasta se ţine închis. Altul nu este dator; 


Ai văzut isprăvile învierii? Ai văzut iubirea de oameni a Stăpânului? Ai văzut 
mărimea purtării de grijă? Deci să nu fim necunoscători şi nemulțumitori către 
Făcătorul de bine cel atât de mare, nici să ne facem mai trândavi pentru că postul a 
trecut. Ci acum să facem mai multă purtare de grijă pentru suflet decât înainte. Ca 
nu cumva, îngrăşându-se trupul, sufletul să se facă mai neputincios. Ca nu cumva, 
purtând frică de rob [Trupul.], să ne lenevim despre stăpânul [Sufletul. ]. 


Căci spune-mi ce folos este a se rupe mai presus de trebuinţă şi a trece mai presus 
de măsură? Aceasta şi trupul îl vatămă, şi bunul neam al sufletului îl dă în jaf. Ci să 
păzim măsura şi trebuinţa, ca şi sufletului, şi trupului să-i împlinim cuviinţa şi 
datoria. Ca nu cumva să le vărsăm îndată şi degrabă pe toate cele adunate din 
postire. Căci nu vă opresc a vă împărtăşi de hrană şi a răsufla [odihni]. Nu opresc 
aceasta; ci vă sfătuiesc să vă împliniţi trebuinţa, dar să tăiaţi şi să curmaţi multă 
desfătare, să nu treceţi peste măsură şi să vătămaţi neamul cel bun al sufletului. 
Căci nici nu se va împărtăşi de dulceaţă cel ce a trecut peste hotarele trebuinţei 
celei de nevoie. Și aceasta o ştiu cu de-amănuntul mai ales cei ce au trecut prin 
cercarea ei şi de aici şi-au născut nenumătate feluri de boli şi multă greață au 
pătimit. lar că vă veţi pleca sfătuiţilor noastre, nu mă îndoiesc, căci ştiu aşezarea 
voastră cea plecată. 


Și de aceea, după ce am încetat aici sfătuirea pentru aceasta, voiesc a întoarce 
cuvântul către cei ce întru această noapte purtătoare de lumină s-au învrednicit 
darului dumnezeiescului botez, către aceste bune saduri ale Bisericii, către 
florile cele duhovniceşti, către ostaşii cei tineri ai lui Hristos. Mai-nainte de ieri, 
Stăpânul era pe cruce, dar acum a înviat. Aşa şi aceştia: mai-nainte de ieri, erau 
ținuți de păcat, însă acum au înviat. Acela cu trupul a murit, şi cu trupul a înviat; 
aceştia cu păcatul erau morţi şi, slobozindu-se de păcate, au înviat. 


Ai văzut mărimea dăruirii?! Păzeşte-o! Nu ţi se cade să trăieşti cu ne-deosebire. 





[...] Căci nevoinţă şi luptă este toată viaţa aceasta de acum, şi celor ce au intrat 
odată în maidanul acesta al faptei bune li se cuvine să se înfrâneze despre toate. 
Căci tot cel ce se nevoieşte despre toate se înfrânează. Nu vezi cum cei ce vor să se 
lupte cu oameni întru luptele cele iscusitoare au nevoie de multă sârguinţă şi îşi 
iscusesc trupul cu toată înfrânarea? Aşa şi aici: de vreme ce lupta nu ne este nouă 
cu oamenii, ci cu duhurile răutăţii, atunci şi iscusinţa şi înfrânarea noastră să fie 
duhovnicească! [Precum zice Pavel: „Căci lupta noastră nu este împotriva 
sângelui şi a cărnii, ci împotriva începătoriilor şi stăpâniilor, împotriva 
Stăpânitorilor lumii, ai întunericului veacului acestuia, împotriva duhurilor 
răutăţii, întru cele cereşti” (Efeseni 6:12).Stihuri pe care Teofilact le tâlcuieşte 
astfel:,, «Căci lupta noastră nu este împotriva sângelui şi a cărnii,» Pavel nu zice 
nici aici acest cuvânt ca să-i sperie pe Creştini, ci să-i facă mai cu luare-aminte, 
căci voievodul de oşti ce arată ostaşilor supuşi lui puterea şi meşteşugul 
vrăjmaşului cu care au să se lupte îi face mai încredinţaţi şi mai îmbărbătaţi. Și 
zice: O fraţilor Creştini şi ostaşi împreună cu mine! - nu avem să ne luptăm cu 
oameni, pătimaşi ca şi noi, adică având putere întocmai cu noi. «ci împotriva 
începătoriilor şi stăpâniilor,» Ci avem - zice - să ne luptăm cu domnii şi 
stăpânitorii gândiţi şi nevăzuţi, adică cu demonii. Căci - aşa cum Dumnezeu are în 
cer cete osebite de sfinţi îngeri, începătorii şi Stăpânii - tot astfel şi tiranul şi 
apostatul de la Dumnezeu diavol a făcut pe pământ osebite cete ca acestea, ca să 
fie socotit şi el oarecum ca un dumnezeu. «împotriva stăpânitorilor lumii,» Aici, 
Apostolul îi numeşte «stăpânitori ai lumii» pe demoni nu pentru că ei ar stăpâni 
lumea, adică făpturile lui Dumnezeu - să nu fie! -ci pentru că Sfânta Scriptură 
obişnuieşte a numit «lume» faptele cele rele şi viclene şi pe oamenii care le 
săvârşesc. De aceea a zis şi Domnul către Apostoli: «Voi nu sunteţi din lume» 
(Ioan 15:19), adică: Voi nu sunteţi dintre aceia care fac faptele rele şi cugetă 
lucrurile lumii acesteia. Deci demonii stăpânesc şi domnesc lucrurile acestea rele 
şi pe oamenii cugetători de rele, fiindcă de voia lor s-au robit pe sine demonilor. 
«ai întunericului veacului acestuia,» Pavel numeşte «intuneric» răutatea şi 
păcatul, care numai întru acest veac se săvârşeşte şi se arată, iar mai mult nu are 
să se lucreze. «împotriva duhurilor răutății,» Aici, Pavel îi numeşte «duhuri ale 
răutății» pe demoni. Căci, de vreme ce şi îngerii sunt duhuri, a adăugat a zice: 
«ale răutăţii», ca să arate că îngerii sunt duhuri bune, luminate şi sfinte. lar 
demonii, dimpotrivă, sunt duhuri rele, întunecate şi necurate. Și, după ce a zis că 
noi, Creştinii, nu purtăm război «impotriva sângelui şi a cărnii», adică a 
vrăjmaşilor trupeşti şi văzuţi, face osebirea între vrăjmaşii noştri şi vrăjmaşii 
trupeşti, zicând că vrăjmaşii cu care ne luptăm sunt duhovniceşti, adică fără trup 
şi uşori. Şi arată că sunt nevăzuţi şi cu totul vicleni, şi prin urmare sunt cu anevoie 
de luptat şi greu de biruit, deci trebuie să avem mare luare aminte întru războiul 
cel gândit dus asupra lor. «intru cele cereşti.» Cu cuvântul acesta, Pavel îi 





deşteaptă iarăşi pe Creştini şi le zice: O Creştinilor! - să nu socotiți că demonii ne 
dau război pentru lucruri pământeşti, şi stricăcioase şi mici. Nu! - ci pentru cele 
cereşti, pentru cele nestricăcioase şi pentru bunătăţile cele negrăite ale împărăției 
lui Dumnezeu. Căci prepoziţia «întru» este în loc de «pentru», adică: Lupta 
noastră cu demonii se duce pentru cele cereşti, anume ca să dobândim bunătăţile 
cereşti şi să nu ne lipsim de dânsele. Pentru aceasta, se cuvine să fim deştepţi, 
osârdnici şi cu luare-aminte” (în tâlcuirea la epistolele lui Pavel). ] 


Căci şi armele cu care ne-a îmbrăcat Stăpânul sunt duhovniceşti. [| „Să ne 
îmbrăcăm cu armele luminii!" (Romani 13:12). Stih pe care Teofilact îl tâlcuieşte 
aşa: „Pavel numeşte aici «arme ale luminii» faptele virtuţii (adică ale faptei 
bune); mai întâi, fiindcă sunt luminoase de la sine şi îi fac pe cei ce le săvârşesc a 
fi fără de frică, într-armaţi cu ele ca şi cu nişte arme puternice, şi, al doilea, îi fac 
să strălucească şi să se înfățişeze în lume ca nişte luminători" (în tâlcuirea la 
epistolele lui Pavel).] 


Deci ochiul să-ţi aibă hotare şi canoane, ca nu aşa prost să sară la toate lucrurile ce 
îi cad înainte. Şi limba să aibă îngrădire, ca să nu alerge înaintea minţii. Căci 
pentru aceasta s-au şi zidit dinţii şi buzele, spre întemeierea limbii: ca niciodată, 
zburând aşa prost, limba să nu iasă peste uşi. Ci, după ce se vor aşeza bine cele 
pentru sine, atunci să iasă cu toată buna podoabă şi să scoată nişte graiuri care să 
dea har celor ce le aud şi să le grăiască pe acelea care ajută spre zidirea lor. Şi 
despre râsul cel fără de rânduială se cade a te abate cu totul, şi umbletul să-l ai 
domol şi liniştit, şi îmbrăcămintea strânsă. Şi - în scurt - prin toate se cuvine a se 
pune la rânduială cel ce s-a scris la maidanul [Aici, întrecerea. ] faptei bune. Pentru 
că buna rânduială a mădularelor celor din afară este o icoană a aşezării ce este 
în suflet. 


Dacă ne vom aşeza întru o obişnuinţă ca aceasta dintru început, umblând cu 
calea de aici, atunci vom săvârşi cu lesnire toată fapta bună, neavând trebuinţă 
de multă osteneală, şi mult ajutor de sus vom trage spre noi. Căci aşa vom putea 
trece cu întemeiere şi peste valurile vieţii acesteia de acum şi, aşezându-ne mai 
înalți decât cursele diavolului, să dobândim bunătăţile cele veşnice: cu darul şi cu 
iubirea de oameni a Domnului nostru lisus Hristos. Căruia, împreună şi Tatălui 
şi Sfântului Duh, I se cuvine Slavă, stăpânire şi cinste; acum, şi de-a pururea şi 
în vecii vecilor! Amin! 


(din Sfinţi Părinţi Moarte şi Învierea Domnului) 





Sfântul loan Gură de Aur - Cuvânt despre Înviere şi contra beţiei 

Noi, fraţilor, am lăsat povara postului, dar roadele lui rămân, căci putem să lăsăm 
această povară şi să ne apucăm de adunat roadele postului. Osteneala luptei a 
trecut, dar duhul postului să rămână, sau, mai bine zis, n-a trecut nici postul. Nu vă 
temeți, însă, căci zicând astfel, eu n-am de gând să vă îndemn a începe o nouă 
patruzecime, ci doresc numai ca voi să iubiţi virtuțile strâns legate de aceasta. A 
trecut postul cel trupesc, dar n-a trecut postul cel duhovnicesc. 


Acesta din urmă este mai bun decât cel dintâi, pentru că cel dintâi a fost aşezat 
pentru acesta din urmă. După cum, atunci când posteaţi, vă spuneam că se poate 
ca postind să nu postim, aşa vă spun şi acum, că nepostind se poate să postim. 
Poate că aceste cuvinte vi se par enigmatice; eu, însă, vă voi descurca această 
enigmă. 


Cum se poate ca postind să nu postim? lată cum: Când cineva se înfrânează de la 
mâncare, dar nu se înfrânează de la păcat, atunci se cheamă că el postind, nu 
posteşte. Şi iarăşi: Cum se poate ca cineva nepostind, să postească? lată cum: 
Când cineva se împărtăşeşte din mâncare, dar nu se îndulceşte din otrava 
păcatului, atunci acela nepostind posteşte. Acest din urmă post este mai bun decât 
cel dintâi şi nu numai mai bun, Ci şi mai uşor. 


În timpul celui dintâi, mulţi pun înainte slăbiciunile trupului, căci chiar eu adesea 
am auzit pe mulţi zicând: „Tot trupul mă mănâncă, nu pot să nu fac baie; legumele 
nu le sufăr şi apa îmi face rău”. În timpul acestui din urmă post, însă, nu se poate 
zice nimic de felul acesta. Foloseşte-te de baie, şezi la masă, întrebuinţează în 





băutură vinul cu cumpătare şi de vrei să mănânci carne, nimeni nu te opreşte; 
foloseşte-te de toate, numai de păcat te păzeşte. 


Vedeţi cât de uşor este acest post pentru toţi? Împotriva lui nimeni nu poate pune 
slăbiciunile trupului său, pentru că acest post este cu totul sufletesc. Se poate să nu 
bei vin şi să nu fu treaz. Şi că este beţie fără vin, ascultă pe proorocul ce zice: „Vai 
celor ce se îmbată fără de vin” (Isaia 28, 1). Cum se poate să se îmbete cineva 
fără de vin? Când nu-şi înfrânează poftele printr-o cugetare pioasă. Se poate să 
bei vin şi să nu fii beat. Dacă aceasta n-ar fi cu putinţă, atunci Pavel, în epistola sa 
către Timotei, n-ar fi dat un sfat ca acesta: „întrebuințează câte puţin vin pentru 
Stomacul tău şi pentru desele tale suferinţe” (| Timotei 5, 23). 


Beţia nu este decât slăbănogirea nefirească a sufletului, stricarea cugetării, lipsa 
judecății. lar acestea ni se trag nu numai de la îmbătarea de vin, ci şi de la îmbă- 
tarea de mânie şi de pofte urâte. După cum frigurile pricinuiesc insomnie, 
slăbiciune, întristare şi altele multe, iar boala este una şi aceeaşi, tot aşa şi aici, 
beţia vine şi de la vin şi de la pofte şi de la alte multe pricini, iar suferinţa şi boala 
este una şi aceeaşi. Să ne ferim deci de beţie. 


Nu zic: „Să ne ferim de vin”, ci zic: „Să ne ferim de beţie”. Nu vinul este pricina 
beţiei, căci vinul este lăsat de Dumnezeu, iar ceea ce a lăsat Dumnezeu nu 
pricinuieşte nici un rău, ci voinţa cea stricată a omului neînţelept este mama 
beţiei. 


Că ne putem îmbăta şi altfel, nu numai cu vin, ne spune Pavel: „Nu vă îmbătaţi de 
vin”, dând a înţelege că ne putem îmbăta şi de altceva. „Nu vă îmbătați de vin, 
întru care este desfrânare” (Efeseni 5, 18). Într-un chip minunat, el rosteşte prin 
puţine cuvinte toată osânda beţiei. 


Ce însemnează cuvintele: „Nu vă îmbătaţi de vin, întru care este desfrânare!” 
Desfrânaţi numim pe acei tineri care, luând moştenirea părintească, o cheltuiesc 
toată deodată, fără să judece cui, ce şi când trebuie să dea, ci şi hainele, şi aurul, şi 
argintul şi toate bogățiile părinteşti le cheltuiesc fără cruţare cu desfrânatele şi cu 
desfrânaţii. 


Aşa este beţia: Punând stăpânire pe mintea beţivului, ca pe un tânăr desfrânat, şi 
robind judecata lui, ea îl sileşte să cheltuiască fără nici o cumpătare şi fără nici o 
chibzuinţă toată bogăţia cugetării. Omul beat nu ştie când trebuie să vorbească şi 
când trebuie să tacă, ci gura lui veşnic e deschisă; buzele lui n-au nici lacăt, nici 
zăvoare; el nu ştie să-şi cârmuiască vorbele sale cu judecată, nu ştie să 





economisească bogăţia cugetărilor sale, nu ştie ce trebuie să păstreze şi ce trebuie 
să cheltuiască, ci toate le aruncă şi le risipește. 


Beţia este înnebunire de bunăvoie; beţia este nenorocire, de care oamenii glumesc; 
beţia este boală, de care oamenii râd; ea este îndrăcire de bunăvoie şi chiar mai rea 
decât îndrăcirea. 


Voieşti să ştii cum beţivul este mai rău chiar decât un îndrăcit? Pe omul îndrăcit 
toți îl compătimim, iar de beţiv ne îngreţoşăm; pe îndrăcit îl jelim, iar asupra 
beţivului ne umplem de mânie şi dezgust. Pentru ce? Pentru că boala îndrăcitului 
vine de la ispita diavolului, iar a beţivului de la neîngrijirea sa; boala aceluia vine 
de la vrăjmaşul, iar a acestuia de la propria sa voinţă. 


Dar de suferit, beţivul suferă acelaşi lucru ca şi îndrăcitul; că şi acesta se învârte, că 
şi acesta face nebunii, că şi acesta cade, că şi acesta holbează ochii, că şi acesta se 
zgâlțâieşte şi, zăcând pe pământ, face spume la gură, se umple de bale şi 
răspândeşte în jurul său o putoare nesuferită. Un astfel de om este neplăcut 
prietenilor, ridicol duşmanilor, disprețuit de slugi, dezgustător pentru soţie, de 
nesuferit pentru copii şi greţos chiar pentru dobitoace. 


Dobitoacele cele necuvântătoare beau numai până când îşi potolesc setea şi 
numai cât cere trebuinţa, iar beţivul, cu neînfrânarea sa, întinde pofia peste 
marginile trebuinţei şi se arată mai neînţelept decât dobitoacele. 


Mai dureros e că această boală, plină de atâtea rele şi pricinuitoare a atâtor 
nenorociri, nu se socoteşte a fi o greşeală, o vinovăţie, ci la mesele bogaţilor se fac 
întreceri spre a se vedea cine poate servi ca exemplu în această mârşavă ticăloşie, 
cine poate stârni mai mult râs, cine îşi poate slăbi mai tare nervii, cine îşi poate slei 
mai mult puterile, cine poate întrista mai mult pe Stăpânul tuturor. Atunci să vezi 
silinţe şi întreceri cu adevărat drăceşti! 


Beţivul este mai ticălos şi decât un mort. Acesta din urmă zace fără simţire şi nu 
poate face nici bine, nici rău; acela este în stare să facă rău, şi îngropându-şi 
sufletul în trupul său ca într-un mormânt, mort îşi arată trupul său. Vezi cum 
beţivul e mai rău decât îndrăcitul şi mai nesimţitor decât un mort? Dacă voieşti, eu 
îți pot spune lucruri şi mai grozave decât acestea! 


Beţivul nu poate să intre întru împărăţia lui Dumnezeu. Cine spune aceasta? Pavel. 
„Nu vă amăgiţi”, ne zice el, „căci nici desfrânaţii, nici închinătorii la idoli, nici 
cei ce fac adulter, nici malahienii, nici sodomiţii, nici lacomii, nici furii, nici 





beţivii, nici batjocoritorii, nici răpitorii nu vor moşteni împărăţia lui Dumnezeu” 
(I Corinteni 6, 9-10). 


Aţi auzit în ce ceată pune Pavel pe beţivi? EI îi pune împreună cu desfrânaţii, cu 
cei ce fac adulter, cu închinătorii la idoli, cu hulitorii, cu răpitorii, cu hoţii. Dar 
cum asta, vei întreba poate, beţivul şi desfrânatul sunt tot una? Se poate oare ca 
bețivul să fie ca închinătorul la idoli? 


Nu mă întreba pe mine, omule, de aceasta. Eu ţi-am citit o lege dumnezeiască. Nu- 
mi cere mie socoteală, ci întreabă pe Pavel, şi el îți va răspunde. Eu nu pot să-ţi 
spun dacă beţivul va fi sau nu pedepsit la un loc cu desfrânaţii şi cu închinătorii la 
idoli, dar că el, împreună cu aceştia, va fi lipsit de Împărăţia Cerurilor, aceea ţi-o 
pot adeveri cu toată tăria. lar dacă aceasta e mai presus de orice îndoială, atunci la 
ce-mi mai ceri socoteală, ca să-ţi arăt cât de mare e măsura acestui păcat? 


Dacă beţivul va rămâne afară, dacă el va fi hpsit de Impărăţia Cerurilor, dacă nu va 
dobândi mântuirea, dacă va fi trimis în munca veşnică, atunci, la ce-mi mai 
înfățişezi tu cântar şi măsuri pentru măsurarea păcatului? 


Cu adevărat, iubiţilor, mare şi greu păcat este beţia. Dar eu nu vorbesc de voi — să 
nu fie una ca asta — căci eu sunt pe deplin încredinţat că sufletul vostru este curat 
de această boală şi de această patimă. Dovada sănătăţii voastre este că voi vă aflaţi 
aici, ascultându-ne cu luare aminte, pentru că nimeni din cei ce se îmbată de vin nu 
poate înseta după graiurile dumnezeieşti. 


„Nu vă îmbătaţi de vin, întru care este desfrânare, ci vă umpleţi de Duhul” 
(Efeseni 5, 18). Iată o minunată beţie! Hrăneşte-ţi sufletul tău cu Duh Sfânt, ca 
să nu-l Saturi cu beţie. Umple cu Duh Sfânt sufletul şi cugetele tale, pentru ca să 
nu găsească loc într-însele acea patimă ruşinoasă, care se numeşte beţie. De aceea, 
Pavel nici n-a zis: împărtăşiţi-vă din Duhul, ci: „umpleţi-vă de Duhul”. 


Da, umple sufletul tău cu Duhul Sfânt până Sus, ca pe un pahar, pentru ca 
diavolul să nu mai poată turna într-însul nimic. Nu trebuie numai a ne împărtăşi 
din Duhul Sfânt, ci trebuie a ne şi umple de Duhul Sfânt prin psalmii, prin 
imnurile şi prin cântările duhovniceşti (Efeseni 5, 19), de care v-aţi umplut 
astăzi. De aceea sunt încredinţat că voi sunteţi sănătoşi. 


Avem noi un minunat pahar de îmbătare — paharul de îmbătare care naşte 
înfrânare, iar nu boală. Care e acest pahar? Paharul cel duhovnicesc, paharul cel 
mântuitor, paharul cel curat al Domnului. El nu naşte beţie, nu naşte boală; el 





nu Secătuieşte puterile, ci le sporeşte; el nu slăbeşte nervii, ci îi încordează; el 
izvorăşte trezvie, este obiect de respect pentru îngeri, lucru de groază pentru 
draci, obiect de cinste pentru oameni, lucru de dragoste pentru Stăpânul, 


Aţi auzit ce zice David despre acest pahar duhovnicesc pe care îl vedeţi pe această 
sfântă masă? Ascultaţi cuvintele lui: „Găzit-ai înaintea mea masă, împotriva celor 
ce mă urăsc, uns-ai cu untdelemn capul meu şi paharul tău este îmbătându-mă 
ca un puternic” (Psalmul 22, 6). Pentru ca tu, auzind cuvântul „îmbătându-mă”, să 
nu te îngrozeşti deodată şi să nu socoţi că această îmbătare naşte slăbiciune, David 
adaugă cuvintele: „ca un puternic”. 


Acest nou chip de îmbătare dă tărie şi face pe om bun şi tare! Aceasta izvorăşte 
din piatra cea duhovnicească, nu vatămă cugetele, ci deşteaptă gânduri 
duhovniceşti. Să ne îmbătăm, dar, cu această îmbătare, iar de cealaltă să fugim, ca 
să nu facem de ocară această mare sărbătoare, căci această zi este sărbătoare nu 
numai pentru pământ, ci şi pentru cer. 


Acum bucurie este pe pământ; acum bucurie este şi în cer. Şi dacă la întoarcerea 
unui păcătos se face bucurie pe pământ şi în cer (Luca 15, 10), apoi cu atât mai 
vârtos trebuie să fie bucurie în cer acum când toată lumea este smulsă din mâinile 
diavolului. Astăzi se bucură îngerii, astăzi se veselesc arhanghelii. Astăzi 
heruvimii şi Serafimii prăznuiesc împreună cu noi această sărbătoare; ei nu se 
ruşinează de cei asemeni lor slujitori, ci se bucură de binele nostru. Deşi acest 
dar al Stăpânului noi l-am primit, mulțumirea e obştească şi pentru dânşii, ca şi 
pentru noi! însuşi Stăpânul lor şi al nostru nu Se ruşinează a prăznui împreună cu 
noi. 


De ce zicem că nici El nu se ruşinează? Pentru că, ascultaţi-L ce zice: „Cu dor am 
dorit să mănânc aceste Paşti cu voi” (Luca 22, 15). lar dacă El a dorit să 
prăznuiască împreună cu noi Paştile, atunci negreşit a dorit să prăznuiască şi 
Învierea. Deci, când se bucură îngerii şi arhanghelii, şi când Stăpânul tuturor 
prăznuieşte împreună cu noi, ce pricină de întristare mai poate fi? 


Nimeni dintre cei săraci să nu se întristeze din pricina sărăciei, pentru că praznicul 
acesta este duhovnicesc. Nimeni dintre cei bogaţi să nu se mândrească cu bogăţia, 
pentru că bogăţia nu poate să adauge nimic la bucuria acestui praznic. La 
praznicele lumești, unde este neruşinare şi râs, unde domneşte tot felul de lux 
drăcesc, acolo cu dreptate săracul e trist, iar bogatul vesel. Pentru ce? Pentru că 
bogatul face masă mare şi se desfată de belşug, iar pe sărac, sărăcia îl împiedică de 
a face şi el asemenea desfătări. Aici însă nu poate avea loc nimic de felul acesta. 





Aici o singură masă este pentru bogat şi pentru sărac. De este cineva bogat, nu 
poate să adauge nimic la această masă; de este cineva sărac, sărăcia sa întru nimic 
nu-l împiedică a şedea la această masă, pentru că aceasta este dar dumnezeiesc. 


Și de ce te miri tu că-i o singură masă şi pentru bogat şi pentru sărac? Pentru însuşi 
împăratul, care poartă coroană pe cap, care este îmbrăcat în purpură şi căruia îi este 
încredinţată stăpânirea asupra pământului, şi pentru acesta şi pentru săracul care 
cerşeşte milostenie la răspântiile drumului, pentru amândoi este o singură masă. 
Aşa sunt darurile Stăpânului; când cheamă pe cineva să se împărtăşească dintr- 
însele, nu se uită de este acela sau nu din neam mare, ci se uită la inima şi 
cugetele lui. 


Când tu vei vedea în biserică pe sărac stând alături de cel bogat; când vei vedea 
acolo pe omul de rând şezând împreună cu boierul, când vei vedea pe cel ce afară 
din biserică tremură înaintea celor mari, că stă aici fără frică lângă dânşii, atunci să 
înţelegi ce însemnează „că vor locui împreună lupul şi mielul” (Isaia 11, 6). 


Scriptura numeşte lup pe bogat, iar miel pe sărac. De unde însă se vede că bogatul 
şi săracul vor fi împreună, ca lupul cu mielul? Ascultă cu luare-aminte. Adesea 
bogatul şi săracul stau în biserică împreună; însă când soseşte timpul primirii 


sfintelor daruri, bogatul se depărtează, ca unul ce nu este pregătit, iar săracul intră 
în lăcaşul cel ceresc. Şi bogatul nu se supără, fiindcă ştie că el nu este vrednic de 
dumnezeieştile Taine. Dar — o, har dumnezeiesc! — nu numai în biserică săracul 
este deopotrivă cu bogatul, ci adesea săracul trece înaintea bogatului cu vrednicia; 
bogăţia nu aduce nici un folos celor ce o au fără să fie virtuoşi. 


Aşadar, în Biserică nu este nici rob, nici slobod. Scriptura recunoaşte rob pe cel 
care este vândut păcatului, „căci cel ce lucrează păcatul, rob este păcatului” (loan 
8, 34), iar slobod recunoaşte pe cel care este eliberat de păcat prin harul lui 
Dumnezeu. 


Către această masă, şi bogatul şi săracul se apropie cu aceeaşi îndrăzneală, cu 
aceeaşi cinste, ba câteodată săracul are mai multă cinste chiar şi decât împăratul. 
Pentru ce? Pentru că împăratul, fiind încurcat cu o mulțime de lucruri, din toate 
părțile este învăluit ca o corabie şi se face părtaş la o mulțime de păcate; iar 
săracul, îngrijindu-se numai de hrana zilnică, ducând o viață scutită de griji şi 
netulburată, rămânând liniştit ca şi cum ar sta într-un liman, se apropie de această 
masă cu o mare siguranţă. Şi iarăşi: La prăznuirile lumeşti bogatul este vesel, iar 
săracul este trist, nu numai din pricina mesei, ci şi din pricina hainelor, deoarece 
acelaşi neajuns îl suferă şi din această parte. 





Când săracul vede pe omul bogat îmbrăcat cu haine scumpe, se întristează şi se 
tânguieşte tuturor asupra nenorocirii sale. Dar aici se înlătură şi acest neajuns, 
deoarece toţi au aceeaşi haină — haina Botezului. „Căci, câți în Hristos v-aţi 
botezat, ne zice Scriptura, în Hristos v-aţi şi îmbrăcat” (Galateni 3, 27). 


Aşadar, să nu necinstim acest praznic cu beţii. Stăpânul nostru a cinstit deopotrivă 
şi pe bogat şi pe sărac, şi pe rob şi pe stăpân. Să plătim deci Stăpânului pentru 
această bună-voinţă a Sa către noi, şi plata cea mai bună nu poate fi alta, decât 
curăţia vieţii şi trezirea sufletului. Pentru un astfel de praznic nu trebuie bani, nici 
cheltuieli, ci bunăvoință şi cugete curate, căci aşa sunt lucrurile ce se târguiesc aici. 
Aici nu se vinde ceva material, ci ascultarea dumnezeieştilor cuvinte, rugăciunile 
părinţilor, binecuvântările preoţilor, unirea gândurilor, pacea şi armonia, daruri 
şi răsplătiri duhovniceşti. 


Să prăznuim deci acest mare şi luminat praznic al învierii Domnului, să-l 
prăznuim luminat şi în acelaşi timp cu sfinţenie. Domnul a înviat, şi împreună cu 
Sine a înviat şi lumea; EI a înviat, sfărâmând legăturile morţii. Adam a greşit şi a 
murit, iar Hristos n-a greşit şi totuşi a murit. Acesta este lucru suprafiresc şi 
minunat: acela a greşit şi a murit, iar Acesta n-a greşit şi, de asemenea, a murit. 
Pentru ce? Pentru ca cel ce a greşit şi a murit să poată fi slobozit din legăturile 
morţii prin Cel ce n-a greşit şi a murit. 


Aşa se petrece lucrul şi în afacerile băneşti: Adesea unul este dator şi, neputând 
plăti, este pus în lanţuri; iar altul nefiind dator, dar având putinţa de a plăti, plăteşte 
şi scapă din lanţuri pe vinovat. Aşa a fost şi cu Adam. EI s-a îndatorat şi era în 
Stăpânirea diavolului, dar nu avea putere să plătească. Hristos nu era dator şi nu 
Se afla în stăpânirea diavolului, dar putea să plătească datoria. El a venit şi a 
plătit cu moartea pentru acela care era în stăpânirea diavolului, pentru ca să-l 
izbăvească. 


Vezi acum foloasele învierii? Noi am suferit o îndoită moarte, şi de aceea aşteptăm 
şi o înviere îndoită. Hristos a suferit o singură moarte, şi de aceea EI a înviat cu o 
singură înviere. Cum aceasta? Ascultă! Adam a murit şi cu trupul şi cu sufletul, a 
murit şi cu firea şi cu păcatul: „în ziua în care vei mânca din pom, cu moarte vei 
muri” (Facerea 2, 17). 


Cu toate acestea, cu firea nu a murit în aceeaşi zi, ci a murit cu păcatul; aceasta a 
fost moarte sufletului, iar aceea moartea trupului. De altfel, când auzi de moartea 
sufletului, să nu socoteşti că sufletul moare; el este nemuritor. Moartea sufletului, 
însă, este păcatul şi pedeapsa veşnică. De aceea, şi Hristos zice: „Nu vă temeți de 





cei ce ucid trupul, iar sufletul nu-l pot ucide; ci vă temeţi mai vârtos de Cel ce 
poate să piardă în gheenă şi sufletul şi trupul” (Matei 10, 28). 


Moartea noastră, după cum am spus, este îndoită, de aceea şi învierea trebuie să fie 
îndoită, iar Hristos o singură moarte a avut, deoarece n-a greşit. Această moarte 
unică a fost suferită pentru noi, deoarece EI nu era supus morţii. El nu era vinovat 
de păcat, prin urmare, nici morţii nu era supus. De aceea, EI a şi înviat numai dintr- 
o singură moarte, iar noi, cei ce am suferit o îndoită moarte, vom avea o îndoită 
înviere. 


Una este iertarea păcatelor, iar cealaltă este învierea trupului. EI ţi-a dat ce a fost 
mai mare, aşteaptă şi ce este mai mic.Prima înviere este mult mai însemnată decât 
a doua, deoarece e mult mai important să te izbăveşti de păcate, decât a-ţi vedea 
trupul înviat. Trupul a căzut pentru că a greşit, de aceea, dacă păcatul este 
începutul căderii, atunci începutul sculării este eliberarea de păcat. 


Noi ne-am ridicat deja prin învierea cea mare, aruncând moartea cea grea a 
păcatului şi dezbrăcând de pe noi haina cea veche; să nu pierdem nădejdea că vom 
primi şi pe cea mai mică. Şi noi ne-am ridicat cândva prin această înviere, atunci 
când ne-am botezat, ca şi aceşti prea frumoşi „miei” care aseară s-au învrednicit 
Sfântului Botez. 


Alaltăieri, Hristos a fost răstignit, dar a înviat astă-noapte; şi ei, alaltăieri, erau 
cuprinşi de păcat, dar s-au sculat împreună cu Dânsul. El a murit cu trupul şi a 
înviat cu trupul, iar ei erau morţi prin păcat şi s-au sculat, izbăvindu-se de păcat. 
Pământul ne răsare nouă în acest timp al primăverii roze, viorele şi alte flori, iar 
apele ne arată o grădină încă şi mai minunată decât pământul. 


Nu te minuna, că din ape au răsărit flori; şi pământul produce plante nu după firea 
lui, ci după porunca Stăpânului. Şi la început, firea apelor a născut fiinţe vii: „Să 
scoată apele vietăţi cu suflet viu” (Facerea 1, 20), şi porunca s-a împlinit. Materia 
cea neînsuflețită a răsărit animale însuflețite; aşa şi acum, să scoată apele nu 
târâtoare cu suflet viu, ci daruri duhovniceşti. Atunci apele au născut peşti muţi şi 
necuvântători, iar acum ele nasc peşti cuvântători şi duhovniceşti, pescuiţi de 
Apostoli: „Veniţi după Mine, le-a zis Hristos, şi vă voi face pe voi pescari de 
oameni” (Matei 4, 19). Tocmai despre acest pescuit a vorbit El atunci. Cu 
adevărat, acesta este un nou meşteşug de pescuire; pescarii scot din apă, iar noi 
băgăm în apă şi aşa pescuim. 


Era cândva o scăldătoare la iudei; şi ascultă ce putere avea această scăldătoare, 





pentru ca Să cunoşti sărăcia iudeilor şi să afli bogăţia Bisericii. Aceea era o 
scăldătoare de apă, şi îngerul se pogora acolo şi tulbura apa. După tulburarea 
apei, primul din bolnavii care intra în apă se vindeca. Numai unul singur pe an 
se vindeca, şi îndată darul se lua, dar nu din pricina sărăciei Celui ce dăruia, ci 
din pricina slăbiciunii celor ce primeau. Deci, îngerul se pogora în scăldătoare şi 
tulbura apa şi unul din bolnavi se vindeca; 


De aceea, acolo, cel de-al doilea care se pogora după cel dintâi nu se mai vindeca, 
pentru că aşa dar era dat iudeilor celor neputincioşi şi săraci; iar aici, dacă după 
primul va intra al doilea, după al doilea al treilea, după al treilea al patrulea, şi 
chiar zece, sau douăzeci, sau o sută, sau chiar mii şi chiar toată lumea de s-ar 
afunda în scăldătoare, darul nu va seca, harul nu se va împuţina, curgerile nu se vor 
spurca. Un nou fel de curăţire, netrupesc. Acolo, cu cât erau mai multe trupuri 
spălate într-o apă, cu atât mai mult aceasta se murdărea; iar aici, cu cât va spăla ea 
mai multe persoane, cu atât mai curată se face. 


Vezi ce mare dar? Păstrează, omule, acest mare dar. Nu îţi este îngăduit să trăieşti 
cum se întâmplă; puneţi o lege bine hotărâtă, pentru că viaţa este luptă şi război, 
iar cel ce se luptă, de la toate se înfrânează (| Corinteni 9, 25). 


Să-ţi spun ţie, oare, cel mai bun şi mai sigur mod de purtare? Să aruncăm din 
suflet ceea ce pare indiferent, dar care naşte păcatul. Dintre fapte, unele sunt 
păcate, iar altele nu sunt păcate, ci pricini ale păcatelor. De pildă, râsul după firea 
sa nu este păcat, dar devine păcat, dacă trece peste măsură, căci de la râs îşi ia 
naştere luarea în râs; de la luarea în râs îşi iau naştere ocările; de la ocări îşi iau 
naştere faptele ruşinoase, iar pentru fapte ruşinoase vine pedeapsa. 


Smulge, deci, mai întâi rădăcina, pentru ca să nimiceşti toată boala. Dacă noi ne 
vom feri de lucrurile indiferente, atunci niciodată nu vom făptui lucruri oprite. 
Pentru mulți se pare lucru indiferent a privi la femeie; dar de aici se naşte pofta 
neruşinată, din poftă se naşte curvia, iar din curvie iarăşi pedeapsa. Aşa şi luxul, s- 
ar părea că n-are nimic de temut, dar de aici vin o mulțime de rele. De aceea, întru 
toate să căutăm a smulge rădăcina răului. 


Pentru aceasta, voi primiţi necontenit poveţe în fiecare zi; pentru aceea, noi, 
şapte zile de-a rândul ne-am adunat şi v-am oferit masă duhovnicească, dându- 
vă să gustaţi din dumnezeieştile cuvinte şi pregătindu-vă în fiecare zi pentru 
luptă şi înarmându-vă împotriva diavolului, deoarece acum el mai cumplit 
năvăleşte, căci cu cât e mai mare darul, cu atât e mai mare şi lupta. 





Dacă diavolul n-a suferit să vadă pe un singur om în Rai, apoi, spune-mi, cum 
va putea el suferi să vadă aşa de mulţi mergând la ceruri? Tu ai zădărât fiara, dar 
nu te teme! Tu ai primit mai multă putere, o sabie ascuţită: loveşte cu ea şarpele. 
De aceea i-a şi îngăduit Dumnezeu să năvălească asupra ta, ca tu să cunoşti în faptă 
tăria puterii tale. 


După cum un instructor iscusit, luând vreun soldat recrut, slab şi plin de neglijenţă, 
şi spălându-l, învăţându-l şi îndreptându-l, nu-i îngăduie nici după aceea să stea în 
nelucrare, ci îi porunceşte să iasă la luptă, ca să arate prin fapte ce putere i s-a dat, 
tot aşa a făcut şi Hristos. E] ar fi putut nimici pe duşmani; dar pentru ca tu Să 
cunoşti superioritatea harului şi mărimea puterii duhovniceşti pe care o ai primit 
la Botez, EL îi îngăduie să iasă la luptă cu tine, dându-ţi multe prilejuri să capeți 
cununi. De aceea, şapte zile de-a rândul v-aţi folosit de poveţe, pentru ca să 
deprindeţi bine meşteşugurile luptei. 


Pe de altă parte, ceea ce se săvârşeşte acum este nuntă duhovnicească, iar 
ceremonia nunţii ţine şapte zile. De aceea, noi am aşezat ca voi să veniţi aici şapte 
zile şi să luaţi parte la această nuntă dumnezeiască. Dar acolo, după şapte zile, 
sărbătoarea încetează, iar aici, dacă vrei, poţi necontenit să iei parte la 
dumnezeiasca nuntă. 


La nunțile lumeşti, mireasa, după o lună sau două devine mai puţin iubită; dar aici 
nu-i aşa, ci cu cât trece mai multă vreme, cu atât mai aprinsă devine iubirea 
mirelui, cu atât mai sincere îmbrăţişările şi mai duhovniceşti unirile, dacă vom 
priveghea. 


Legea firii arată că după tinereţe vine bătrâneţea, dar aici, după bătrâneţe vine 
tinereţea şi o tinereţe care niciodată n-are sfârşit, dacă vom voi aceasta. Mare este 
harul, dar va fi şi mai mare, dacă vom voi. Şi Pavel a fost mare când s-a botezat, 
dar a devenit şi mai mare când a propovăduit, când a combătut pe iudei. După 
aceea, el a fost răpit în Rai şi s-a ridicat până la al treilea cer. Astfel putem şi noi, 
dacă dorim să creştem, să mărim harul care ne este dat la Botez. De mărit, el se 
măreşte prin fapte bune, se face mai luminos şi ne câştigă şi nouă lumină. 


Dacă vom face aceasta, atunci cu multă îndrăzneală vom intra în cămara cea de 
nuntă împreună cu Mirele şi ne vom desfăta de bunurile pregătite celor ce-L 
iubesc pe Dânsul, cărora fie să ne învrednicim noi toţi cu darul şi cu iubirea de 
oameni a Domnului nostru lisus Hristos, Căruia împreună cu Tatăl şi cu Duhul 
Sfânt se cuvine Slava şi închinăciunea, în vecii vecilor. Amin. 





(Cuvânt rostit în anul 395 din “Predici la duminici şi sărbători”) 





Sfântul Teodor Studitul - Cuvânt în Sfânta şi marea Duminică a Paştilor: 
cuvânt înainte la predica Sfântului loan Gură de Aur 





Părinților şi fraților iubitori de Hristos, ce este aceasta? Ce mare strălucire 
luminează astăzi lumea şi împodobeşte astfel Biserica? Ce s-a întâmplat de ne-am 
schimbat starea? Ieri eram posomorâţi şi întristaţi, iar astăzi în lumină şi bucurie 
suntem; ieri în scârbă şi astăzi în veselie; ieri în suspinuri şi astăzi întru cântări de 
bucurie. Întreb care este pricina, care ne-a adus această lumină şi bucurie? 
Hristos a înviat din morţi şi a dăruit tuturor oamenilor înălţare la cer, a deschis 
Raiul şi a slobozit intrarea tuturor oamenilor care vor crede în EL. 


O, adâncime nemăsurată. 
O, înălțime nesocotită. 
O, taină nouă ce covârşeşte toată priceperea minţii. 


Ingerii laudă mântuirea noastră bucurându-se, proorocii dănţuiesc văzând 
împlinirea prorociilor lor; toată lumea se bucură şi saltă duhovniceşte, căci a 
strălucit această zi mântuitoare, a strălucit soarele în dreptate. 


Cine poate lăuda cu vrednicie darul zilei, cine altul afară de Părintele nostru, 
vestitorul cel cu mare glas al milostivirii lui Dumnezeu, din al cărui rost izvorăsc 
dumnezeieştile cuvinte ale Duhului, mai mult decât râul Nilului, cel ce are 
mintea şi limba cu totul de aur, Hrisostom? Numai el poate să mărească, să laude, 
să plesnească cu mâinile şi să proslăvească Învierea Domnului. Eu puţine cuvinte 
grăiesc, dar dascălul este gata, să grăiască întocmai ca un ritor mare ce este şi 
iscusit la cuvinte şi ca un clopot cu mare sunet al Sfântului Duh. Noi să fim gata 





să-l ascultăm, ca şi noi să vedem astăzi, ce fel de daruri şi vrednicii făgăduieşte să 
ne dea vestitorul pocăinţei, al doilea Mergător înainte loan. 


„De este cineva creştin bun, şi iubitor de Dumnezeu, să se îndulcească de acest 
praznic bun şi luminat. De este cineva slugă înţeleaptă, să intre bucurându-se de 
bucuria Domnului său. De a lucrat cineva din ceasul dintâi, să-şi ia astăzi 
dreapta plată. De a venit cineva după ceasul al treilea, mulțumind Să 
prăznuiască. De a ajuns cineva numai după ceasul al şaselea, nimic să nu se 
îndoiască că de nimic nu se va păgubi. De s-a lipsit cineva şi de ceasul al noulea, 
să se apropie, cu nimic îndoindu-se. De a ajuns cineva numai în ceasul al 
unsprăzecelea, să nu se teamă că a zăbovit, căci milostiv fiind stăpânul, primeşte 
pe cel de pe urmă ca şi pe cel dintâi. Odihneşte pe cel din al unsprăzecelea ceas, 
ca şi pe cel ce a lucrat din ceasul întâi. 


Pe cel de pe urmă miluieşte şi pe cel dintâi mângâie. Aceluia plăteşte şi acestuia 
dăruieşte; faptele le primeşte, voinţa o cuprinde, lucrul îl cinsteşte; îndemnarea o 
laudă. Pentru aceasta intraţi cu toţi întru bucuria Domnului nostru şi cei dintâi 
şi cei de al doilea de luaţi plată. 


Bogaţii şi săracii împreună dănţuiţi. Cei ce v-aţi înfrânat şi cei leneşi cinstiţi 
ziua. Cei ce aţi postit şi cei ce n-aţi postit veseliţi-vă astăzi. Masa este plină, 
ospătaţi-vă toţi; viţelul este mare, nimeni să nu iasă flămând. Toţi vă îndulciţi de 
ospăţul credinţei. Toţi să luaţi bogăţia bunătăţii, nimeni Să nu plângă pentru 
sărăcie, că s-a arătat împărăţia de obşte. 


Nimeni Să nu se tânguiască pentru păcate, că iertarea din groapă a răsărit; 
nimeni Să nu se teamă de moarte, căci ne-a slobozit pe noi moartea 
Mântuitorului. A stins-o pe ea cel ce a fost ţinut de ea. Prădat-a iadul cel ce S-a 
pogorât la iad; amărâtu-l-a pe el, gustând trupul Lui. 


Și aceasta mai nainte apucând Isaia a strigat: <ladul s-a amărât, întâmpinându- 
te pe tine jos; amărâtu-s-a, că S-a stricat; amărâtu-s-a, că s-a batjocorit; 
amărâtu-s-a, că s-a omorât, amărâtu-s-a, că s-a surpat; amărâtu-s-a că s-a legat 
DA 


Luat-a trup şi de Dumnezeu s-a lovit; luat-a pământ şi s-a întâmpinat cu cerul; 
luat-a ce a văzut şi a căzut în ce n-a văzut. Unde-ţi este moarte boldul? Unde-ţi 
este iadule biruinţa? Sculatu-S-a Hristos şi au căzut dracii. Înviat-a Hristos şi 
nici un mort nu este în groapă. Că Hristos sculându-se din morţi, începătorul 





celor adormiţi S-a făcut; Aceluia este mărirea şi Stăpânirea, în vecii vecilor. 
Amin”, 


(din Cuvintele duhovniceşti ale Sfântului Teodor Studitul, Editura Episcopiei 
Ortodoxe Alba-lulia, 1994 - Cuvântul 69, pp.210-212) 





Sfântul Nicolae Velimirovici - Evanghelia despre biruinţa asupra morţii - O, 
Doamne, prin Invierea Ta, Tu Te-ai făcut toate lucrurile pentru toţi oamenii! 


Cei înghețaţi se strâng în jurul focului, cei flămânzi se strâng în jurul mesei; cei 
care au răbdat suferința mare în noaptea cea lungă se bucură la venirea zorilor; cei 
sleiţi de lupte aprige se veselesc la venirea biruinţei neaşteptate. 


O, Preabogatule Impărate, cu un dar, Tu ai umplut toate mâinile noastre întinse 
către cer! Bucuraţi-vă, o, tu, cerule şi, o, tu, pământule, bucuraţi-vă! 


> Bucură-te, o, tu, cerule, precum se bucură mama care își hrăneşte copiii cei 
flămânzi; 

> Bucură-te, 0, tu, pământule, precum se bucură copiii la primirea hranei din 
mâinile mamei lor! 


Biruinţa lui Hristos este singura biruinţă întru care se poate bucura întreaga 
lume, chiar de la începuturi până la sfârşit. Oricare alta biruinţă de pe pământ a 
deosebit şi încă îi deosebeşte pe oameni, unii de alții. Atunci când un împărat 
pământesc câştigă o victorie asupra altui împărat, unul dintre ei se bucură, iar 
celălalt se plânge. Atunci când omul iese biruitor asupra vecinului său, sub un 
acoperiş este cântare, iar sub celălalt este plângere. Nici o izbândă de bucurie de pe 
pământ nu este lipsită de otrava răutăţii: biruitorul obişnuit, de pe pământ, se 
bucură atât prin râsul său, cât şi prin lacrimile duşmanului său biruit. El nici nu 
vede cum loveşte răul prin mijlocirea bucuriei. 





Când Tamberlan l-a biruit pe sultanul Baiazid, biruitorul l-a pus pe biruit într-o 
cuşcă de fier în faţa căreia a mâncat un ospăț al biruinţei. Răutatea lui i-a fost 
întreaga sa bucurie; ticăloşia lui a fost hrana veseliei lui. 


O, fraţii mei, ce scurtă bucurie este răutatea! O, răul este hrana prea otrăvitoare 
pentru veselie! Când regele Ştefan Duşan l-a biruit pe regele bulgar, el nu a intrat 
în pământul bulgar, nici nu a luat poporul bulgar ca prizonier, ci, cu durere adâncă, 
a plecat la o mănăstire ca să postească şi să se roage. Acest biruitor a fost mai nobil 
decât cel dintâi. Dar aceasta biruinţă, ca fiecare biruinţă, nu era lipsită de tăişul 
pregătit pentru cel care a biruit. Dar chiar şi cea mai înflăcărată istorie a lumii este 
ca un soare, ale cărui raze sunt pe jumătate luminoase, pe jumătate întunecate. 


Numai aceasta singură este fără de răutate sau 
pizmă. 


Vei spune că aceasta este o biruinţă plină de taine? Este; dar în acelaşi timp este 
descoperită şi întregii omeniri, celor vii şi celor morți. 


Vei spune că aceasta este o biruinţă plină de dar? Este, şi mai mult decât atât. Nu 
este mama mai plină de dar când, nu o dată sau de două ori îşi izbăveşte copiii de 
şerpi, dar pentru a-i izbăvi pe ei pentru todeauna, aceasta merge cu curaj chiar la 
cuibul şerpilor şi îi arde în întregime? 


Vei spune că aceasta este o biruinţă tămăduitoare? Este, tămăduitoare şi 
mântuitoare pentru vecii vecilor. Această biruinţă aleasă mântuieşte oamenii de rău 
şi îi face fără de păcat şi fără de moarte. Nemurirea fără lipsirea de păcat ar 
însemna doar lărgirea puterii răului, şi a răutăţii şi a pizmei, dar nemuriea 
dimpreună cu lipsa de păcat aduce bucuria fără de margini şi îi face pe oameni 
fraţii îngerilor minunaţi ai lui Dumnezeu. 


Cine nu s-ar bucura întru biruința Domnului nostru lisus Hristos? EI nu a fost 

Biruinţa Lui nu L-a făcut pe El mai mare sau 
mai viu, sau mai bogat, ci pe noi ne-a făcut astfel. Biruinţa Lui nu este egoism, ci 
dragoste, nu este înşfăcare, ci dăruire. 


Cuceritorii pământeşti iau biruința asupra lor; Hristos este singurul Cuceritor care o 
aduce. Nici măcar un singur cuceritor pământesc, împărat sau căpetenie, nu doreşte 





ca biruinţa lui să-i fie luată şi dată altcuiva; numai Domnul Cel Înviat dăruieşte 
biruinţa Lui cu amândouă mâinile, fiecăruia dintre noi şi nu este supărat, ci mai 
mult Se bucură atunci când noi, prin biruinţa Lui, ne facem biruitori - cu alte 
cuvinte: mai mari, mai vii şi mai bogaţi decât am fost. 


Biruinţele pământeşti arată mai bine când sunt privite de departe, dar sunt mai 
urâte şi mai respingătoare când sunt privite de aproape; în vreme ce, în ceea ce 
priveşte biruinţa lui Hristos, nu se poate spune de unde arată mai bine, de departe 
sau de aproape. Privind această biruință de departe, ne minunăm de aceasta, ca 
fiind fără de asemănare în strălucirea, curăţia şi harul ei mântuitor. Privind această 
biruință de aproape, ne minunăm de aceasta, pentru că sunt învinşi vrăjmaşii 
cumpliţi şi pentru că au fost sloboziţi robi fără de număr ai lor. 


Astăzi este ziua cea mai presus dintre toate zilele anului, închinată sărbătoririi 
acestei biruinţe a lui Hristos şi de aceea se cade să privim această biruinţă de 
aproape, atât pentru mai buna noastră cunoaştere, cât şi pentru mai marea noastră 
bucurie. 


Atunci să ne apropiem de Domnul nostru înviat şi biruitor şi să ne întrebăm: 
Mai întâi: asupra cui a fost biruitor Hristos prin Invierea Sa ? 


În al doilea rând: pe cine a slobozit Hristos prin biruinţa Sa ? 


IL. 
Aceşti doi vrăjmaşi ai oamenilor 


s-au născut atunci când primul om s-a despărţit de Dumnezeu, călcând peste 
poruncile despre ascultare, faţă de Făcătorul său. 


În Rai, Omul nu a cunoscut nici moartea, nici păcatul, nici frica, nici ruşinea. 
Pentru că, despărțindu-se de Dumnezeul Cel viu, omul nu a putut cunoaşte nimic 
despre moarte şi trăind în ascultare desăvârşită față de Dumnezeu, el nu a putut 
cunoaşte nimic despre păcat. 


Acolo unde nu se cunoaşte moartea nu există frică; şi acolo unde nu se cunoaşte 
păcatul, nu s-a născut nici ruşinea din păcat. De îndată ce omul a păcătuit 
împotriva ascultării mântuitoare față de Dumnezeu, atât frica, cât şi ruşinea, au 
venit împreună cu păcatul: omul s-a simțit la o depărtare nemărginită faţă de 
Dumnezeu, şi a simţit dinainte secerea morţii asupra lui. De aceea, atunci când 
Dumnezeu l-a chemat pe Adam şi a întrebat: “Adame, unde eşti?”, el a spus: “Am 
auzit glasul Tău în Rai şi m-am temut căci Sunt gol, şi m-am ascuns” (Facerea 
3:9-10). 





Până atunci, glasul lui Dumnezeu îl încurajase, îl bucurase şi îl însuflețise pe 
Adam, dar atunci, când se săvârşise păcatul, acelaşi glas aducea slăbiciune, groază, 
moarte. Până atunci Adam se ştia înveşmântat în acoperământul fără de moarte al 
îngerilor, dar atunci el s-a ştiut stricat de păcat, jefuit, pângărit şi coborât până la 
treapta animalelor şi coborât până la măsura unui pitic. 


pomii Raiului - ca o pisică de casă care, atunci când se sălbăticeşte, o porneşte pe 
dealuri şi începe să se ascundă de stăpânul ei şi de mâna care a hrănit-o! 


Adam a început să caute ocrotire în afara Ocrotitorului său, de la animalele lipsite 
de judecată, pe care le stăpânise pe deplin până atunci. Un păcat a atras cu viteza 
luminii fulgerului pe cel de al doilea, pe al treilea, al sutălea, al miilea, până când 
omul s-a făcut în cele din urmă ca animalul între animale şi ca pământul între cele 
pământeşti, atât în trup cât şi în suflet. Calea păcătoasă pe care a pornit-o Adam l-a 
dus către pământ şi în pământ. Şi astfel Dumnezeu a spus: “Pământ eşti şi în 
pământ te vei întoarce” (Facerea 3:19), arătând nu numai judecata lui Dumnezeu 
Ci şi o socotință mai mare asupra celor pământeşti şi a risipirii omului, care, odată 
început, a crescut grabnic. 


Urmaşii lui Adam, neam după neam, s-au legat din ce în ce mai mult de pământ şi 
s-au tot fărâmiţat, şi s-au împrăştiat, păcătuind cu ruşine şi murind cu frică şi 
groază. Oamenii se ascundeau de Dumnezeu printre pomi, pietre, aur şi ţărână; dar, 
cu cât se ascundeau mai mult, cu atât se lepădau mai mult de adevăratul Dumnezeu 
ŞI cu atât L-au uitat mai mult. 


Natura, care se întindea odinioară la picioarele oamenilor, treptat a crescut până 
deasupra capului lor, astfel că în cele din urmă, aceasta a ascuns cu totul faţa lui 
Dumnezeu de la ei şi a luat locul Lui. Şi omul a început să-şi facă un dumnezeu din 
natură: ascultând de ea, purtându-se potrivit cu ea, rugându-se ei şi aducându-i 
jertfe. Dar închinarea la natură nu a fost în stare să o izbăvească nici pe aceasta nici 
pe om de la moarte şi stricăciune. 


Calea cumplită pe care o urma omenirea era calea păcatului; şi această cale 
pierzătoare ducea neînduplecat către cetatea cea una întunecată şi numai una: 
cetatea morţii. Împărații pământului au cârmuit oamenii; păcatul şi moartea au 
cârmuit atât oamenii cât şi împărăţii. Cu cât calea ducea mai departe, cu atât sporea 
greutatea păcatului, precum bulgărul de zăpadă care se rostogoleşte la vale. 





Omenirea ajunsese în adâncurile deznădejdii când a apărut Biruitorul cel ceresc ca 
să-i mântuiască. 


Biruitorul era Domnul lisus Hristos. Veşnic fără de păcat şi veşnic fără de 
moarte, El a trecut prin mormintele oamenilor, presărând florile nemuririi odată 
cu venirea Lui. Suflarea Lui a spulberat duhoarea păcatului şi morţii au înviat la 
cuvântul Lui. 


Dar EI, din iubirea Sa pentru oameni, a luat muntele de păcate asupra Lui, în 
acelaşi chip în care, din iubirea Sa pentru oameni, S-a îmbrăcat în veşmânt de om, 
muritor. Dar păcatul omenesc era atât de greu şi de cumplit că, sub povara lui, Fiul 
lui Dumnezeu a pogorât în mormânt. 


Biruitorul a pogorât dincolo de morminte, până în iad, unde a răsturnat tronul lui 
Satan şi a stricat pământul roditor al tuturor uneltirilor împotriva oamenilor. Din 
adâncimea mormântului, Biruitorul S-a înălțat în cerurile cele mai înalte, 
deschizând o cale nouă - către cetatea vieţii. El a stricat iadul întru toată tăria Lui 
şi, întru tăria Lui, a slăvit trupul Său şi S-a înălţat din mormânt - întru puterea Lui, 
care este nedespărțită de aceea a Tatălui şi a Duhului Sfânt. 


Blând ca un miel, bunul Domn lisus a mers la suferinţă şi la moarte, şi puternic 
fiind ca Dumnezeu, El a răbdat suferinţa şi a biruit moartea. Învierea Sa este 
adevărată şi este în acelaşi timp proorocirea şi chipul învierii noastre - “căci 
trâmbiţa va suna şi morții vor învia nestricăcioşi” (| Corinteni 15:52). 


Unii se vor întreba: cum se poate spune că Domnul Cel înviat a biruit moartea, 
când oamenii încă mor? Cei care vin în această lume prin pântecele mamei lor o 
vor părăsi prin moarte şi mormânt. Aceasta este regula. 


Numai că, pentru noi, cei care murim întru Hristos, moartea nu mai este o 
prăpastie adâncă întunecată, ci naşterea la viaţa nouă şi întoarcere în patria 
noastră. 


Pentru noi mormântul nu mai este un întuneric veşnic, ci poarta la care ne 
aşteaptă îngerii minunaţi ai lui Dumnezeu. 


Pentru toţi cei care sunt îndestulaţi de dragoste pentru Preafrumosul şi lubitorul 
Domn lisus Hristos, mormântul s-a făcut doar ultima împiedicare până a ajunge 





înaintea feţei Lui - şi această împiedicare este neputincioasă, ca pânza de păianjen. 
Și astfel slăvitul Apostol Pavel striga: “Pentru mine viaţa este Hristos şi moartea, 
un câştig” (Filipeni 1:21). 


Cum să nu fi biruit Domnul moartea, când moartea nu se face văzută înaintea Lui? 
Mormântul nu mai este o prăpastie adâncă, pentru că El a umplut-o cu Sine; nici 
mormântul nu mai este întuneric pentru că EI l-a luminat; nici frica şi groaza nu 
mai este pentru că El arată începutul, nu sfârşitul; nici nu este patria noastră 
veşnică, ci numai uşa către patrie. 


Deosebirea dintre moartea dinainte de Învierea lui Hristos şi de după, este ca şi 
deosebirea dintre un incendiu foarte întins şi flacăra unei lumânări. Biruinţa lui 
Hristos este esenţială, şi de aceea, prin EI, “moartea a fost înghițită de biruinţă” ( 
Corinteni 15:54). 


Alţii se vor întreba: cum se poate spune că Domnul Cel Înviat a biruit păcatul, 
când oamenii încă păcătuiesc? Domnul a biruit păcatul cu adevărat. EI a biruit 
păcatul prin zămislirea şi naşterea Sa fără de păcat; apoi prin viaţa curată şi fără de 
păcat de pe pământ; apoi prin suferinţa Sa pe Cruce, EI fiind Cel Drept; şi în cele 
din urmă EI a încununat această biruinţă prin Învierea Sa cea slăvită. El S-a făcut 


leacul, leacul potrivit şi de netăgăduit, împotriva păcatului. 


Cel care este lovit de păcat numai de Hristos poate fi tămăduit. 


Când oamenii au descoperit vindecarea variolei, ei au spus: am biruit această 
boală! Ei au spus acelaşi lucru când au descoperit vindecarea pentru amigdalită, 
durere de dinţi, gută şi alte boli asemănătoare: le-am biruit! Atunci, descoperirea 
vindecării unei boli înseamnă biruirea ei. 


Hristos este pe departe Cel mai mare Doctor din istoria omenirii, pentru că El a 
adus oamenilor vindecarea pentru boala care se află dincolo de toate bolile - 
pentru păcat, din care s-au născut toate celelalte boli şi toate celelalte suferinţe 
ale omului, atât trupeşti cât şi sufleteşti. Acest leac este EI Însuşi, Domnul Cel 
înviat şi viu. EI este singurul Leac bine lucrător împotriva păcatului. 


Dacă oamenii, chiar şi astăzi, păcătuiesc, şi păcătuind ajung la pieire, aceasta nu 
înseamnă că Hristos nu a biruit păcatul, ci numai faptul că acei oameni nu au luat 





acel leac, unul şi numai unul, împotriva bolii lor aducătoare de moarte; aceasta 
înseamnă, fie că nu Il cunosc destul pe Hristos ca leac, ori, dacă Il cunosc pe 
Domnul, ei nu iau folos de la EI, dintr-o pricină sau alta. 


Dar istoria arată, prin mii şi mii de glasuri, că cei care folosesc acest leac pentru 
sufletele lor şi îl iau în trupurile lor, se tămăduiesc şi se fac întregi. Cunoscând 
slăbiciunea fiinţei noastre, Domnul nostru lisus Hristos a pregătit leacul pentru 
cei credincioşi, ca aceştia să Îl ia ca hrană şi băutură sub chipul văzut al pâinii 
şi al vinului. Aceasta a făcut lubitorul de oameni din dragostea Lui nemăsurată 
pentru oameni, pur şi Simplu pentru a le uşura apropierea de leacul de viaţă 
dătător împotriva păcatului şi a stricăciunii aduse de păcat. 


“Cel ce mănâncă trupul Meu şi bea sângele Meu rămâne întru Mine şi Eu întru 
el ... şi va trăi prin Mine.” (Uoan 6:56-57). Cei care păcătuiesc hrănesc păcatul şi 
viaţa care se află în ei se pierde prin păcat. Totuşi, 


Binecuvântaţi sunt cei care au încercat şi au Simţit această taină în viaţa lor. Ei 
se pot numi fii ai luminii şi copii ai harului. Când vor trece din viaţa aceasta, ei 
vor părăsi spitalul fără să mai fie bolnavi, ci oameni sănătoşi. 


II. Ne întrebăm acum: pe cine a slobozit Domnul Cel înviat prin biruinţa Lui 
asupra păcatului şi a morţii ? Oamenii unui singur popor sau ai unui neam? 
Oamenii unei clase sau poziţii sociale? Nu; în nici un chip. O asemenea slobozire 
ar fi, în esenţă, biruinţa răutăcioasă a cuceritorilor pământeşti. 


Domnul nu Se numeşte “lubitorul iudeilor” sau “lubitorul grecilor” sau “lubitorul 
săracilor” sau “lubitorul aristocraților” ci “Iubitorul oamenilor”. 


Y Ela pregătit biruinţa Sa pentru toți oamenii, fără nici un fel de deosebire 
între oameni, pe care numai ei singuri le născocesc şi le socotesc. 


Y Celor care primesc această biruinţă şi aceasta se face şi biruinţa lor, EI le-a 
făgăduit viaţa veşnică şi sălăşluirea dimpreună cu EI în Împărăţia cea 
cerească. 





Y El nu sileşte pe nimeni să primească această biruinţă, cu toate că are un 
preț atât de scump, ci lasă oamenilor libertatea de a alege dacă o primesc 
sau nu. 


Aşa cum omul în Rai a ales în chip liber căderea, moartea şi păcatul din mâinile lui 
Satan, tot la fel omul este liber şi acum să aleagă viaţa şi mântuirea din mâinile 
Domnului Celui Biruitor. 


Biruinţa lui Hristos este un balsam, balsam de viaţă dătător, pentru toţi oamenii, 
toți cei care au căpătat lepra din păcat şi din moarte. 


4 Acest balsam îi face pe bolnavi sănătoşi şi pe cei sănătoşi şi mai sănătoşi. 

4 Acest balsam înviază morţii şi dă mai mare tărie vieţii celor ce sunt în viaţă. 

4 Acest balsam înţelepțeşte omul, îl înnobilează şi îl îndumnezeieşte; îi 
sporeşte puterea însutit, înmiit şi îi înalță cinstirea cu mult deasupra întregii 
celeilalte naturi, în starea ei de slăbiciune, până la strălucirea şi frumuseţea 
îngerilor şi arhanghelilor lui Dumnezeu. 


O, balsam preafrumos şi dătător de viaţă! Ce mână nu te-ar lua pe tine? Ce inimă 
nu te-ar pune pe rănile ei? Care gură nu ţi-ar cânta cântări de laudă? Care până 
nu ar scrie minunile pe care tu le-ai lucrat? Care abac nu ar socoti toate 
vindecările pe care tu le-ai făcut celor bolnavi şi învierile din morţi săvârşite de 
tine până acum? Care lacrimi nu ar curge spre recunoştinţa faţă de tine? 


Atunci, veniţi toţi fraţii mei, care vă temeţi de moarte. 


Y. Veniţi mai aproape de Hristos Cel Înviat şi Cel care Înviază, şi El vă va 
slobozi pe voi din moarte şi din frica de moarte. 

Y Veniţi, toţi cei care trăiţi sub ruşinea păcatelor voastre săvârşite în chip 
deschis sau în ascuns. Apropiaţi-vă de Izvorul de apă vie, care va spăla şi vă 
curăţeşte şi care poate să facă din vasul cel mai murdar vasul mai alb decât 
zăpada. 

Y Veniţi, toţi cei care căutaţi sănătatea, puterea, frumuseţea şi bucuria. 


Iată, Hristos Cel înviat este Izvorul tuturor acestora. EI vă aşteaptă cu milă şi cu 
dragoste aprinsă, voind ca nici unul să nu se piardă. 


Nu aduceţi slavă 





înrobitorului, ci Eliberatorului; nu vă uniţi cu pierzătorul ci cu Mântuitorul; nu 
îmbrăţişaţi pe cel străin ci pe Rudenia voastră cea mai apropiată şi pe Prietenul 
vostru cel mai drag. 


minunilor, El este de aceeaşi fire ca şi voi - de fire omenească adevărată, firea cea 
dintâi, aşa cum era a lui Adam în Rai. Firea omenească adevărată nu a fost zidită 
pentru a fi înrobită firii lipsite de judecată, care o înconjoară, ci ca să stăpânească 
firea prin puterea ei. Adevărata fire a omului nu stă nici în nevrednicie, nici în 
boală, nici în moarte şi nici în păcătoşenie, ci în slavă şi sănătate, nepăcătoşenie şi 
viață veşnică. 


Domnul Cel Inviat a sfâşiat catapeteasma care despărțea Dumnezeirea de 
omenirea cea adevărată şi ne-a arătat în El măreţia şi frumuseţea şi a unuia şi a 
celuilalt. 


Prin Invierea Lui, Hristos a biruit păcatul şi moartea, a stricat împărăţia 
întunericului lui Satan, a slobozit pe oamenii cei înrobiţi şi a rupt pecetea asupra 
celor mai mari taine ale lui Dumnezeu şi ale omului. 


Slavă şi laudă să Îi aducem Lui, dimpreună cu Tatăl şi cu Duhul Sfânt - 
Treimea cea de o fiinţă şi nedespărţită, acum şi pururea şi-n vecii vecilor. Amin. 





Hristos a înviat! ...înseamnă că viaţa este mai tare decât moartea (din 
cugetările Sfântului Nicolae Velimirovici) 


Hristos a înviat! - înseamnă că, cu adevărat, este Dumnezeu. 

Hristos a înviat! - înseamnă că, cu adevărat, este o lume cerească, lumea cea ade- 
vărată şi fără de moarte. 

Hristos a înviat! - înseamnă că viaţa este mai tare decât moartea. 

Hristos a înviat! - înseamnă că răul este mai slab decât binele. 

Hristos a înviat! - înseamnă că toate bunele nădejdi ale omeniri s-au îndreptăţit. 
Hristos a înviat! - înseamnă că toate problemele vieţii s-au dezlegat pe deplin. 

S-au dezlegat toate problemele vieţii, s-au descoperit tainele cele mai de seamă şi 
mai chinuitoare, s-au sfărâmat lanţurile întunericului şi ale întristării, fiindcă Hris- 
tos a înviat! 


din Sfântul Nicolae Velimirovici, Gânduri despre bine şi rău, Ed. Predania 





Sfântul Teofan Zăvorâtul - În ziua Sfintelor Paşti 


Simţămintele insuflate de cântarea Canonului pascal. Ura faţă de toată necurăția 
patimilor şi păcatelor, râvna pentru slava Domnului înviat şi odihnirea pe de-a- 
ntregul în El. 


Invierea Ta, Hristoase Mântuitorule, îngerii o laudă în ceruri, şi pe noi pre 
pământ ne învredniceşte cu inimă curată să Te Slăvim (stihiră în Sfânta şi Marea 
Duminică a Paştilor) 


Acum a venit la noi, fraților, praznicul praznicelor şi sărbătoarea 
sărbătorilor - vreme de laudă şi de slavoslovii. 
cum Domnul a făcut minunată mila Sa asupra noastră. Invierea Lui ne 


vesteşte tuturor sfârşitul pedepsei, iertarea păcatelor, dau die 


a ii ia şi moştenirea cerurilor: 


+; Acum a devenit limpede că războiul cel străvechi a încetat, că Dumnezeirea 
S-a împăcat cu firea noastră, diavolul a fost ruşinat, moartea a fost ferecată 
în lanţuri, Raiul a fost deschis şi marea nădejde în viitor a înviat. 


Ce se poate asemui cu asemenea bunătăţi şi făgăduinţe? Veniţi să ne bucurăm 
Domnului, să alcătuim cântare Mântuitorului - Dumnezeului nostru. 


Cu ce şi din ce vom alcătui însă cântare? Ingerii cântă în ceruri, şi nu pot să nu 
cânte. Precum razele din soare, precum buna mireasmă din crin, aşa şi cântarea din 
gurile îngereşti. Puterile fiinţei lor se află într-o împreună-glăsuire desăvârşită, 





asemenea strunelor unei psaltiri bine întocmite. Trăind, ele le pun în mişcare şi, 
trăind, cântă. 


La fel se întâmplă, oare, şi cu noi? Puterile noastre au fost aruncate în 
neorânduială, în gâlceavă şi în tulburare - şi atunci, cântarea noastră cum să 
semene a cântare? Cât de cuviincios este, aşadar, să întâmpinăm praznicul 


învierii rugându-ne Celui înviat pentru primirea darului cântării prin cuvintele 
următoare: 


Incepând cântare Mântuitorului înviat şi proslăvit, Prorocul David spune despre 
naşterea acestei cântări: Vărsat-a inima mea cuvânt bun (Ps. 44, 1) - cu atâta 
uşurinţă se revărsa cântarea lui! 


Și noi avem cuvânt, însă acesta poate să nici nu fie slavoslovie; şi noi avem inimă, 
însă aceasta poate să nici nu verse cuvânt bun. Veindoielnic, 


: nu întotdeauna, totuşi, cântarea 
fâşneşte din ea cu asemenea lesniciune şi uşurinţă cu care respiră trupul nostru; 
întotdeauna trebuie - şi uneori cu mare încordare - s-o „acordăm mai înainte, 
ca în ea Să se poată naşte, pârgui şi revărsa slavoslovia. 


Aşadar ce simţăminte trebuie să Stârnim în inima noastră pentru ca din reunirea 
lor să poată lua naştere o cântare vrednică de slava Domnului înviat? Avem deja 
cântare de laudă şi o repetăm împreună cu Biserica - o cântare în care îndărătul 
slavosloviei aduse Domnului nu putem să nu băgăm de seamă şi ceea ce umplea cu 
asupra de măsură duhul care a alcătuit-o. Aici auzim aproape de la cele dintâi 


Înaintea Domnului, Care din mormânt iese preacurat şi prealuminat, cum Să te 
înfăţişezi pentru a Slavoslovi atunci când ai inimă neluminată şi Suflet necurat? 
Când avem nevoie să ne prezentăm unei persoane influente, ne spălăm, ne înnoim 
şi ne albim haina, temându-ne ca să nu jignim persoana cu pricina printr-o 
înfăţişare necuviincioasă. lar pentru Domnul, Care este Dumnezeul inimii 
noastre şi cere de la noi inima ca pe un prinos cuviincios pentru Dânsul, măcar 
din acelaşi Simţământ de temere, dacă nu din dragoste, se cuvine să ne 
schimbăm, să ne albim şi să ne curățim Simţămintele inimii: cele omeneşti - 
omului, iar cele dumnezeieşti - lui Dumnezeu. 





Și pentru ce, în persoana Domnului înviat, se înfăţişează credinţei şi dragostei 
noastre, în chip atât de măreț şi de izbitor, toate bunătăţile răscumpărării, dacă nu 
pentru a deştepta şi a întări în noi îndatorirea de a nu ne întoarce la păcate, 
pentru care am fost iertaţi, de a fugi de nedreptate de vreme ce am fost 
îndreptăţiți, de a nu ne da robi de vreme ce am fost răscumpăraţi, de a nu ne 
atrage blestemul de vreme ce el a fost ridicat deja, de a păzi curăţia şi sfinţenia 
de vreme ce am fost curăţiți şi Sfinţiţi. 


Ce-i drept, în zilele Sfintei Patruzecimi fiecare se curăța după măsura puterilor şi 
osârdiei, ca să intre în Săptămâna Luminată întru nedospirea curăţiei şi adevărului, 
iar nu întru dospeala răutăţii şi vicleniei; totuşi, şi acum îndemnul la curățirea 
simţămintelor duhovniceşti este binevenit atât datorită sfinţeniei zilelor, care cer o 
mare încordare pentru curăţie, cât şi, mai ales, din pricina smintelilor şi poticnirilor 
care, potrivit ciudatei rânduieli ce domneşte la noi, ne întâmpină din belşug, 
poticniri de care nu ne pot feri nici un fel de poveţe ale altora în afara 
înțelepciunii lui Hristos, care este trimisă de Sus celui ce însetează de ea şi o 
cere, şi a vrajbei şi urii neîmpăcate faţă de tot ce e necurat sau fie chiar şi numai 
îndoielnic în ce priveşte curăția. 


Doar prin asemenea povăţuitori primeşte curăţia împrejmuire ocrotitoare şi puterea 
nu numai de a tăia patimile puternice - mânia, slava deşartă, neînfrânarea şi aşa 
mai departe -, ci şi de a se depărta până şi de la plăcerile şi distracţiile ce par 
nevinovate, căpătând în schimb dispoziţia de a merge la biserică, în aşezămintele 
plăcute lui Dumnezeu şi în locuinţele celor năpăstuiţi de soartă. 


În Canonul pascal auzim glasul îngerului către femeile mironosiţe: a/ergaţi şi 
vestiți lumii că a înviat Domnul, omorând moartea (lpacoi). Atunci, învierea lui 
Hristos era ceva cu totul nou şi neobişnuit. Pentru a ne încredința de ea era nevoie 
de picioarele frumoase ale celor ce binevestesc şi de gurile celor ce propovăduiesc 
cu putere făcătoare de minuni. Acum, adevărul creştinesc al învierii lui Hristos este 
atât de neîndoielnic şi răspândit pretutindeni, încât propovăduirea prin viu grai 
despre ea pare cu totul de prisos, şi atunci când ne felicităm unul pe altul: „Hristos 
a înviat! - Adevărat a înviat!" nu atât stârnim credinţa, cât ne desfătăm împreună de 
părtăşia noastră întru credinţă. Cu toate acestea, şi acum, între noi, este nu numai 
potrivită, ci chiar neapărat trebuincioasă propovăduirea - însă propovăduire de un 
alt fel, propovăduire nu cu gura, ci cu faptele şi cu viaţa, care, fără să rostească 
nici un cuvânt despre înviere, prin însuşi faptul că are în ea puterea Celui înviat 
dă încredințare despre adevărul învierii cu mai multă putere decât orice cuvânt. 





Această propovăduire fără cuvinte seamănă pe de-a-ntregul cu ceea ce vestesc 
despre sine florile parfumate. Uneori nici nu le vedem, însă trecând pe lângă locul 
pe unde cresc ele tragem îndată, după mireasmă, încheierea: „Aici, fără îndoială, 
creşte cutare sau cutare floare...". 


Ori, să zicem, curge undeva un pârâu curat - curge liniştit, potolit, dar prin însuşi 
faptul că este curat el oglindeşte în sine cerul, şi noi privim în apa pârâului, însă 
vedem cerul. 


În felul acesta propovăduieşte despre Mântuitorul înviat cel ce prin viaţa sa 
zugrăveşte viaţa lui Hristos. De aceea în Sfânta Scriptură unii ca aceştia sunt 
numiţi „bună mireasmă a lui Hristos”, sau oameni în care „a luat chip Hristos”, 
sau „îmbrăcaţi în Hristos", sau, şi mai mult, oameni care „nu mai trăiesc sieşi, 
ci în care trăieşte Hristos”, ca şi cum viaţa lor proprie a fost înghițită cu totul de 
viaţa lui Hristos. 


De aceea, glasul îngeresc: alergaţi şi vestiți lumii înseamnă în ceea ce ne 
riveşte: 


Mai trebuie să vă lămuresc că la temelia unei asemenea vieţi se află râvna pentru 
slava Domnului înviat, râvnă pe care o dovedim urmând Lui şi însuşindu-ne slava 
învierii Lui? 


În cântarea pascală se mai cântă, în numele nostru, al tuturor, şi următoarele: 
învierea Ta o lăudăm şi o Slăvim, că Tu eşti Dumnezeul nostru, afară de Tine pe 
altul nu ştim, numele Tău numim. Prin aceasta se arată simţământul 
desăvârşitei odihniri în Mântuitorul. Şi cât de firesc este el mai ales acum! 


Dacă un om făcător de bine ar lua la el un orfan foarte sărac, l-ar creşte şi l-ar 
educa, l-ar înfîa şi i-ar da un loc de cinste, fără să îl lipsească nici o clipă de 
dragostea şi de ocrotirea sa, oare orfanul acela nu ar păstra mereu față de 
binefăcătorul său un singur simţământ: „EI este totul pentru mine; lângă el sunt ca 
într-o cetate şi nu mă tem de nici un rău; dragostea lui grijulie înlătură orice 
neplăcere încă dinainte ca eu să aflu de ea"? 


În lisus Hristos Cel înviat, omul -pribeag nespus de sărac pe acest pământ - a 
fost primit de Dumnezeu, izbăvit de păcat, de iad, de moarte, de diavol, a fost 





înfiat de Dumnezeu, a fost cinstit prin îndumnezeirea firii sale. Oare nu trebuie 
să nutrească şi el simţăminte de acelaşi fel faţă de Domnul înviat? 


La fel şi copilul, când se află în braţele mamei sale, nu se teme de lumea întreagă şi 
nu se aşteaptă la nici un rău. 


Bine este cuvântat Dumnezeu, Care ne-a născut pe noi întru nădejde vie, prin 
învierea lui lisus Hristos din morţi! 


Dacă au fost nimicite blestemul şi moartea, dacă moartea a fost călcată, dacă a 
fost stricat iadul şi a fost zdrobit capul vrăjmaşului celui vechi, de ce să ne mai 
temem? Dacă S-au arătat atâtea puteri, oare Domnul va închide după toate 
acestea dreapta Sa binefăcătoare? 


Puţine v-am vorbit din multe câte puteam! Am scos din cântarea pascală numai 
trei simţăminte: 

> ura faţă de toată necurăţia patimilor şi a păcatelor, 

> râvna pentru slava Domnului înviat şi 

» odihnirea pe de-a-ntregul în El. 


Ar mai putea fi găsite şi multe alte lucruri care ne arată cum trebuie să ne întocmim 
aşezarea sufletească pentru a-L slavoslovi pe Domnul cum se cuvine, însă şi 
acestea trei sunt de ajuns pentru a pricepe deplin cum trebuie să fie felul acestei 
aşezări sufleteşti: chiar şi dintr-una singură se poate alcătui o cântare armonioasă, 
cu dumnezeiască cuviinţă. 


Nu este greu să băgăm de seamă că simțămintele acestea corespund feluritelor 
tonuri ale unei psaltiri bine acordare (Este vorba, evident, de psaltire ca instrument 
muzical (n. tr.).). 


X Avem aici şi tonul cel mai de jos - neplăcerea faţă de tot ce se împotriveşte 
curăţiei şi luminii Celui înviat, neplăcere ce dăinuieşte lăuntric, şi 





4 ronul de mijloc - râvna pentru slava Celui înviat, râvnă care e dovedită prin 
zugrăvirea însuşirilor Lui în viața noastră şi trece pe pământ fără teamă; 

4 este şi tonul cel mai înalt - odihnirea în Cel înviat, care ajunge până la 
ceruri şi trece în cele mai dinăuntru, dincolo de catapeteasmă. 


Nu este greu, de asemenea, să băgăm de seamă că pentru o cântare care să sune 
bine este nevoie de toate aceste tonuri. Unde lipseşte unul dintre ele, acolo psaltirea 
este dezacordată şi cântarea devine nevrednică de prăznuire: 
Y fără ura faţă de curăţie ea va suna ca un glas de ţap, 
Y fără râvna pentru slava lui Dumnezeu va fi ca un chimval zăngănitor şi ca un 
amestec urât de tonuri; 
Y fără odihnirea în EI va fi un tunet ce se aude doar pe pământ. 


Aşadar numai sufletul plin de toate aceste simţăminte alcătuieşte acum în sine o 
cântare îngerească armonioasă pentru Cel înviat. Aţintindu-şi gândul cu luare- 
aminte, el îl primeşte cu inimă curată, în deplinătatea şi întregimea ce 1 se 
potrivesc; îmbrăcându-se, parcă, în acest chip minunat, nu vrea să se mai arate 
lumii altfel decât în EI şi umblă pe pământ ca o asemănare a Celui înviat, iar prin 
odihnirea în EI se înalță de pe pământ, intră în corul îngerilor şi împreună cu ei, 
după asemănarea puterilor cereşti, cântă: Hristos a înviat din morţi, cu moartea pe 
moarte călcând şi celor din morminte viaţă dâruindu-le. 


Amin! 





Sfântul Teofan Zăvorâtul - Tâlcuirea Evangheliei în a doua şi a treia zi a 
Sfintelor Paşti 


[Fapte 1, 12-17; 21-26; In. 1, 18-28] - a doua zi 


Binevestind întruparea Domnului, îngerul spune: „Bucură-te, Ceea ce eşti plină de 
har!”, şi vestind păstorilor Naşterea lui Hristos Mântuitorul, grăieşte de asemenea: 
„lată, binevestesc vouă bucurie mare”; însă vestind femeilor învierea Domnului, el 
nu spune decât: „Nu este aici, a înviat!”. Nu mai adaugă: „bucuraţi-vă!”, căci 
bucuria umple inima de la sine îndată ce vine încredințarea că Domnul a înviat cu 
adevărat. 


Atunci, încredințarea aceasta era simțită: îngerul a pregătit-o, iar Domnul, prin 
arătarea Sa, a săvârşit-o. Şi necheltuită a fost bucuria tuturor! 


La noi, acum, biserica, locuinţele şi pieţele - totul este înveşmântat în strai de 
bucurie şi toţi se lasă prinşi de şuvoiul bucuriei de obşte. Tu însă sileşte-ţi puţin 
gândul să se rupă de cele din afară şi, adunându-te în inimă, trezeşte acolo adevărul 
învierii, în toată lărgimea, adâncimea şi înălţimea sa, ca să nu te arăţi bucurându-te 
numai pe dinafară, ci şi în tine însuţi să porți duhul bucuriei care ţâşneşte 
dinlăuntru ca un izvor de apă luminoasă ce saltă din adâncurile pământului. 


[Fapte 2,14-21; Le. 24,12-35] - a treia zi 





Atunci, iudeii s-au străduit să întunece lumina învierii lui Hristos cu norul uşor al 
minciunii: „L-au furat ucenicii Lui”. Această josnicie a fost lesne de biruit, şi 
adevărul a triumfat; dar nici acum vrăjmaşul nu încetează a stârni negură înaintea 
Soarelui dreptăţii, străduindu-se să-L întunece. Nimeni să nu se tulbure! 


Ce poate fi de aşteptat din partea părintelui minciunii, afară de minciună? EI l-a 
învăţat pe mulți dintre slujitorii săi să scrie cărţi întregi împotriva învierii. Această 
negură de cărţi tot prin cărți a fost risipită. Nu lua în mână cărţi necuvioase şi n-ai 
să te înnegurezi; iar dacă se întâmplă să deschizi vreuna din neştiinţă, ia ca antidot 
o carte bună, şi-ţi vei împrospăta capul şi pieptul. 


Mai vine şi altă negură de la vrăjmaşul: prin gânduri; dar şi aceasta se risipeşte ca 
fumul de vânt înaintea gândirii creştineşti sănătoase. Lasă-ţi cugetarea să străbată 
tot ce s-a săvârşit şi vei vedea limpede ca lumina zilei că toate acestea nu se puteau 
săvârşi altfel decât prin puterea învierii lui Hristos. Această încredințare îţi va fi 
mai apoi reazem de nădejde, pe care sprijinindu-te, vei putea lesne pune pe fugă şi 
dobori pe vrăjmaşii adevărului. 


Sursa: Sfântul Teofan Zăvorâtul, Tâlcuiri din Sfânta Scriptură pentru fiecare zi 
din an, traducere din limba rusă şi note de Adrian și Xenia Tănăsescu- Vlas, 
Editura Sofia, București, 2011) 





Sfântul loan Maximovici - Cuvânt de Sfintele Paşti 


Hristos a înviat! 
Unde ţi-e, moarte, boldul? Unde ţi-e, iadule, biruinţa? 


Veniţi, oameni, să-i cântăm şi să ne închinăm lui Hristos, să slăvim învierea Lui 
din morţi! 


Astăzi este mântuirea lumii: nimicitu-s-a şi s-a biruit vrăjmaşul cel temut şi 
neînfrânt până acum al neamului omenesc şi al întregii lumi - moartea. Omul a fost 
zidit nemuritor, dar păcatul l-a lovit cu moarte. 


Mulţi oameni trăiau la începutul lumii cu sutele de ani, dar şi lor le venea sfârşitul. 
Erau bărbaţi puternici, care-şi învingeau toţi duşmanii, care supuneau ţări şi 
popoare, dar nici unul dintre ei nu a reuşit să biruie moartea. 


Alţii, prin înţelepciunea lor, se ridicau deasupra tuturor, se îmbogăţeau de 
cunoştinţe, descopereau tainele naturii, dar nimeni dintre ei nu a reuşit să omoare 
moartea. Chiar şi drepţii, cu întristare, se coborau cu sufletele în iad, simțind că 
totul în viaţă e deşertăciune şi chin sufletesc, care se prelungeşte până la moarte. 
Dar astăzi moartea a fost biruită. Căci Hristos a înviat. S-a ridicat Hristos, primul 
dintre cei înviaţi. Nu pentru Sine a gustat moarte şi a înviat Hristos, Fiul 
Dumnezeului veşnic viu ci, ca să biruie moartea în El Insuşi, iar nouă, 
oamenilor, să ne deschidă porţile vieţii veşnice, El a primit moartea şi 
îngroparea şi, înviind din morţi, a devenit biruitorul morții. 





X Singur înviindu-Se pe Sine cu puterea Sa dumnezeiască, El le dăruieşte 
tuturor celor ce merg către EI şi în urma Lui viaţa veşnică şi nemurirea. 

A EI îi hrăneşte pe credincioşii Săi cu Trupul şi Sângele Său cel înviat, 
turnând în ei şuvoiul vieţii. 

X EI ne conduce spre viaţa plină de bucurie, spre raiul cel nou, plin de 
dumnezeiasca Lui slavă. 


Asemeni lui Hristos, Care doar pentru scurtă vreme a gustat moartea, mor şi astăzi 
oamenii, ca să învie din morţi şi să fie împreună cu EI în împărăţia Lui. 


Astăzi e ziua învierii. Cu bucurie să o prăznuim, oameni buni! 
Se veselesc şi cei trecuţi în lumea cealaltă, părinţii şi fraţii noştri, văzând lumina 
Invierii şi pregustându-şi propria înviere, când se vor sătura şi mai mult de slavă 


dumnezeiască. 


Bucuraţi-vă, toţi cei bolnavi, cei întristaţi şi suferinzi. Va veni şi pentru voi vremea 
unei vieţi pline de bucurie. 


Prăznuiţi, veseliți-vă toţi oamenii, bătrâni şi tineri, bogaţi şi săraci, puternici şi 
neputincioşi, cei ce munciţi şi cei ce nu vă găsiţi de lucru, locuitori în oraşe, în sate 


şi în pustii, călători şi întemnițați! 


Toţi să ne bucurăm acum! Sărbătorim omorârea morţii, a iadului nimicire, 
începutul unei vieţi noi. 


Hristos a înviat din morţi, cu moartea pre moarte călcând şi celor din 
mormânturi viaţă dăruindu-le. 


Hristos a înviat! 


Despre împărtăşirea de Sfintele Paşti 


Am gustat Mielul lui Dumnezeu în sfânta şi luminoasa noapte a Învierii. Pentru 
aceasta ne rugăm, încă de când începem să ne pregătim pentru post şi apoi, în 
repetate rânduri, în decursul Marelui Post: ca Domnul să ne învrednicească să ne 
împărtăşim în noaptea Sfintelor Paşti. Atunci harul lui dumnezeu lucrează cu 
deosebire asupra sufletelor oamenilor. Atunci ne împărtăşim cu Hristosul Cel 
Înviat, ne facem părtaşi Învierii Sale. 





Desigur că trebuie, în prealabil, să postim şi, după ce ne-am mai împărtăşit deja în 
timpul Marelui Post, să ne împărtăşim iarăşi cu Sfintele Taine. Inainte de Liturghia 
pascală nu este vreme să ne spovedim cu de-amănuntul, acest lucru trebuie făcut 
înainte. 


lar în Noaptea Luminată, primind dezlegare generală, să ne apropiem de Mielul 
Dumnezeiesc — începătura Învierii noastre. Fie ca nimeni să nu iasă din biserică 
înainte de vreme, grăbit să guste din carnea animalelor, în loc de a gusta 
Preacuratul Trup şi Sânge al lui Hristos. 


(Sfântul loan Maximovici - Predici şi îndrumări duhovniceşti, Colecţia Părinţi 
Ruşi, Editura Sofia, Bucureşti, 2001) 





Sfântul loan Maximovici - În ziua Sfintei Învieri - De ce Fiul lui Dumnezeu este 
numit şi Cuvântul? Deoarece prin El Tatăl Îşi exprimă voinţa 


La început a fost Cuvântul şi Cuvântul era la Dumnezeu şi Dumnezeu era 
Cuvântul 


La Liturghie, în ziua Sfintei Învieri se citeşte începutul Evangheliei lui loan despre 
Cuvântul cel dumnezeiesc. Când totul se umple de lumina Învierii lui Hristos şi 
cerurile se unesc cu pământul în proslăvirea Biruitorului morţii, Evanghelia ne 
vesteşte Cine este EI: „La început era Cuvântul”. 


Despre Cuvânt s-a vorbit încă din Vechiul Testament: „Cu cuvântul Domnului 
cerurile s-au întărit şi cu duhul gurii Lui toată puterea lor” (Ps. 32, 6), „Trimis-a 
Cuvântul Său şi i-a vindecat pe ei” (Ps. 106, 20). 


Deosebit de viu şi de grăitor se vorbeşte despre puterea lucrării Cuvântului lui 
Dumnezeu în Cartea înţelepciunii lui Solomon. Dar oamenii Vechiului Testament 
subînţelegeau prin Cuvântul lui Dumnezeu doar manifestarea voinţei şi a lucrării 
lui Dumnezeu. lar acum loan binevesteşte despre Cuvântul lui Dumnezeu că este 
Însuşi Fiul lui Dumnezeu Cel Unul-Născut, a doua Persoană a Sfintei Treimi. 


De ce Fiul lui Dumnezeu este numit şi Cuvântul? Deoarece prin El Tatăl Îşi 
exprimă voinţa. 


Cuvântul lui Dumnezeu nu este asemeni cuvântului omenesc. Omul îşi exprimă 
prin cuvânt gândurile şi dorinţele sale. Dar cuvântul rostit de om se stinge şi 





dispare. Dorinţa exprimată de el uneori se împlineşte, dar adesea rămâne 
neîmplinită. 


Cuvântul omului este o pai care îl ajută. sl omoara 


EI Însuşi este Dumnezeu. Dumnezeu-Cuvântul este 
Fiul lui Dumnezeu şi Il iubeşte pe Tatăl şi face totul de bunăvoie după voia Lui. 
Mai precis, Ei au o singură voinţă. 


Dumnezeu- Tatăl Îl iubeşte pe Fiul Său şi face totul prin EL. Nimic nu a făcut 
Tatăl fără Fiul. „Toate prin EI s-au făcut”- toate prin El au început să fie şi fără 
El nimic nu a început Să fie, din toate câte sunt: „Toate prin EL s-au făcut; şi 
fără EI nimic nu S-a făcut din ce s-a făcut” (n. 1, 3) - aşa cum spune despre 
aceasta al doilea articol al Simbolului de credinţă. 


Când în Cartea Facerii se spune că atunci „a zis Dumnezeu: Să fie lumină!” şi „a 
zis Dumnezeu: Să fie o tărie”, înseamnă că Dumnezeu-Tatăl a voit să facă lumina, 
tăria şi celelalte, iar Cuvântul, Fiul Său, le-a adus la împlinire. 


Cuvântul lui Dumnezeu dă viaţă. EI este Izvorul vieţii: „Întru EI era viaţa şi 


viața era lumina oamenilor” (1n. 1, 4). 


Cuvântul lui Dumnezeu este Lumină, prin El Dumnezeu-Tatăl Se arată pe Sine şi 
îşi vesteşte dumnezeiasca Sa voie: „era Lumina cea adevărată care luminează pe 
tot omul, care vine în lume” (In. 1, 9). 


Acea Lumină nu poate fi acoperită de nici un întuneric: „lumina luminează în 
întuneric şi întunericul nu a cuprins-o” (In. 1, 5). 


Intunericul păcatului a pus stăpânire pe omenire după căderea în păcat, dar nu a 
putut să acopere Lumina dumnezeiască. 


Potrivit voii Tatălui, Fiul lui Dumnezeu a sfințit lumea, S-a coborât pe pământ şi S- 
a întrupat. “Și Cuvântul S-a făcut trup şi S-a sălăşluit între noi” (n. 1, 14). 


Iar pentru a-l pregăti calea în inimile oamenilor, Dumnezeu l-a trimis pe loan 
Inaintemergătorul. EI Îl propovăduia pe Hristos şi chema oamenii să creadă în 
EL, să creadă că EI este Fiul lui Dumnezeu. 





Cu multă vreme înainte a fost dată Legea, prin Moise. Dar, limitând răul, Legea 
nu-i putea mântui pe oameni, împlinind Legea în cele din afară, oamenii rămâneau 
plini de răutate pe dinăuntru. 


De aceea, lumea nu-L cunoscu pe Ziditorul ei, Fiul lui Dumnezeu coborât pe 
pământ: „In lume era şi lumea prin El s-a făcut, dar lumea nu L-a cunoscut, 
întru ale Sale a venit, dar ai Săi nu L-au primit” (n. 1, 10-11). 


Păzitorii Legii nu L-au primit pe Cuvântul întrupat, căci nesuferită le era Lumina 
Lui. Dar Izvorul vieţii, pe care ei L-au predat morţii, S-a coborât la iad, l-a nimicit 
şi a risipit întunericul prin Lumina Sa dumnezeiască. 


e 


„Și celor câţi L-au primit, care cred în numele Lui, le-a dat putere 
ca să se facă fii ai lui Dumnezeu ” (In. 1, 12). 


Acelaşi Cuvânt de dinainte de veci al lui Dumnezeu, prin Care s-a zidit lumea, a 
mântuit şi a renăscut neamul omenesc spre o nouă viaţă plină de bucurie, prin 
întruparea şi învierea Sa. 


» Cuvântul Cel dimpreună fără de început cu Tatăl şi cu Duhul din Fecioară S-a 
născut pentru mântuirea noastră, să-L cântăm, credincioşilor şi să ne închinăm 
Lui, pentru că a binevoit cu trupul să Se urce pe Cruce şi moarte să sufere şi pe 
morți să-i învieze, prin slăvită Învierea Sa.” 





„Unule-Născut, Fiule şi Cuvântul lui Dumnezeu, Cel Ce eşti fără de moarte, cu 
moartea pre moarte ai călcat, Unul fiind din Sfânta Treime, împreună Slăvit cu 
Tatăl şi cu Duhul Sfânt, mântuieşte-ne pre noi!” 


(din „Predici şi îndrumări duhovniceşti”) 





Sfântul Simeon Noul Teolog ne învaţă cum să prăznuim duhovniceşte 
Sărbătoarea Invierii 


”...Nu la lumini se uită el, nici la mulțimea poporului, nici la adunarea 
prietenilor săi; ci el cugetă numai la cele ce se întâmplă după aceea, când 
luminile se vor stinge, când fiecare se va duce acasă şi el va rămâne singur în 
întuneric”. 


“Cum să prăznuim sărbătorile şi ce simbolizează cele pe care le facem în sărbători 
şi împotriva celor ce fac din ele un prilej de laudă. Şi despre cei ce se împărtăşesc 
cu vrednicie sau cu nevrednicie şi ce deosebire este între ei. Și, în sfârşit, cum se 
uneşte sau nu se uneşte omul cu Dumnezeu în Sfânta Împărtăşanie. 


Cine a înţeles şi şi-a dat seama că a fost scos din nimic şi că a venit gol în 
această lume, acela a cunoscut pe Făcătorul său. El nu se va mai teme de 
altcineva şi nu va iubi pe altcineva mai mult decât pe EI, Lui îi va sluji din tot 
sufletul şi nu va pune mai presus de EI absolut nimic din cele văzute. Ci, pe deplin 
încredinţat că este străin de toate cele pământeşti, ba chiar şi de cele cereşti, el îşi 
va pune toată năzuinţa sufletului său în slujba Celui ce I-a creat. Căci dacă el este 
străin de lucrurile în care a fost făcut, chiar când îşi va duce viaţa între ele, cu atât 
mai mult este străin de cele de care se află şi prin felul său de viaţă. Și cum nu se 
va tângui cel ce se socoate pe sine străin de lucrurile pământeşti şi ştie că a venit 
gol în acest teatru şi că tot gol va ieşi dintr-însul? Cum nu se plânge nu numai 
pe sine, ci şi pe toți oamenii care Sunt din acelaşi neam cu el şi sunt supuşi 
aceloraşi patimi? 





Cel care nu iubeşte decât pe Dumnezeu şi nu se va teme decât de Dânsul, cum se 
va bucura el trupeşte şi cum va prăznui el trupeşte, după obiceiurile oamenilor, cu 
atâta nepricepere şi fără de minte, când însuşi Domnul nu conteneşte a spune: 
“Lumea se va bucura, iar voi vă veţi întrista. Ci îndrăzniţi că Eu am biruit 
lumea. Şi voi învia între voi, pentru ca această lume de jos să fie înghițită de 
viața, care dă tuturor pe Duhul Meu; şi, văzându-Mă, inima voastră se va 
bucura şi această bucurie nimeni nu o va lua de la voi“? 


Cum deci va mai dori vreun lucru pământesc, cel ce priveşte numai la Stăpânul 
cerului, sau cum va mai cugeta ceva care nu place lui Dumnezeu? Cel ce se ştie 
cu totul străin, gol şi sărac, chiar dacă stăpâneşte toată lumea, cum zice Apostolul, 
cum se va mai gândi să se înfrumuseţeze, să se laude cu faptele sale, sau cum va 
mai face mare caz de mulţimea lumânărilor şi a candelelor, de aromate şi miresme, 
de îngrămădirea poporului în jurul lui, de o masă îmbelşugată şi luxoasă şi cum se 
va lăuda cu starea înaltă a prietenilor lui sau cu prezenţa celor slăviţi ai 
pământului? În nici un fel, desigur! Căci el ştie că toate acestea — lucruri şi oameni- 
astăzi sunt şi mâine au trecut. Astăzi se văd că sunt, iar peste puţin au dispărut. 


De aceea, omul care cunoaşte bunul chip de a prăznui o sărbătoare nu lasă 
deloc mintea şi simţurile sale să se lege cât de puţin de cele trecătoare, căci 
acestea le fac numai cei ce nu mai văd nimic dincolo de cele văzute; ci, în cele pe 
care le face la sărbători, el vede ca şi cum ar fi de faţă, lucrurile viitoare. Din 
care pricină se bucură cu inima, i se pare că deja se află în ele şi împreună cu 
cei ce prăznuiesc în ceruri, în Duhul Sfânt. Nu la lumini se uită el, nici la 
mulțimea poporului, nici la adunarea prietenilor săi; ci el cugetă numai la cele 
ce se întâmplă după aceea, când luminile se vor stinge, când fiecare se va duce 
acasă şi el va rămâne singur în întuneric. 


Deci nu veni să-mi dai socoteală de ani, de luni, de soroace sau să-mi spui: “lată eu 
am prăznuit Naşterea lui Hristos, Înălțarea, Pogorârea Sfântului Duh”, căci nu-i 
greu să-mi numeşti toate sărbătorile; dar eu nu cred că ele ajung pentru mântuirea 
sufletului tău. Nu cumva să-ţi închipui că sărbătoarea stă în haine strălucitoare, în 
cai sprinteni, în parfumuri scumpe, în lumânări, în candele, în mulțimea poporului. 
Nu acestea dau strălucire sărbătorii, nu acestea sunt adevărata sărbătoare, ci numai 
simboluri ale sărbătorii. În adevăr, ce folos pentru mine, scumpul meu, să aprind 
nu multe lumânări şi candele în temple şi în biserica credincioşilor, ci, de aş putea, 
să am lumini asemenea soarelui care străluceşte pe cer şi, în loc de mulţime de 
candele, să pun stelele pe bolta bisericii şi să fac din ea un nou cer şi o privelişte 
nemaivăzută pe pământ, şi, pe deasupra, în timp ce eu mă desfăt de această 
iluminaţie, să primesc şi laudele şi admiraţia celor de faţă - ce folos, zic, din toate 





acestea, dacă după puţin, când toate acestea s-au stins, eu rămân în întuneric? Şi 
iarăşi, ce folos dacă astăzi vărs peste mine şi peste cei împreună cu mine mireasmă 
a parfumurilor, iar mâine sunt plin de putoarea propriului meu trup şi a murdăriei 
sale? Ce folos am? Spune-mi-o, tu, care te lauzi cu sărbători luminate, răspunde- 
mi! Nu este, cu adevărat, nici un folos, cu toate că tu taci, fiind constrâns de 
cuvintele mele. Deci de astăzi sunt luminat şi mâine, în întuneric, dacă astăzi mă 
bucur, iar mâine sunt doborât de întristare, dacă astăzi sunt sănătos, iar mâine 
cad bolnav, ce câştig am? Spune-mi-o! şi ce folos pot avea de aici? 


Nu aceste sărbători am ales, zice Domnul. “Cine, zice EL, vi le ceruse?” (Isaia, 
1,12). Nu aşa ne-a învăţat Hristos să prăznuim. Dar cum? Ascultă cu atenţie. 


Dar mai întâi să-ţi pun înainte cuvintele celor ce grăiesc împotriva zicând: “De ce 
să nu mai aprindem lumânări şi candele? Să nu mai aducem miresme şi tămâie? Să 
nu mai chemăm poporul să cânte şi să nu ne mai întâlnim cu cunoştinţele, cu 
prietenii şi cu oamenii de seamă? Aşa spui tu, aşa hotărăşti tu?“. Eu nu spun aşa 
ceva, ferească Dumnezeu! Ba, chiar te sfătui şi sunt de părere să fii foarte larg în 
această privinţă. Totuşi, trebuie să ştii cum s-o faci şi eu îţi voi arăta taina 
prăznuirii credincioşilor. Şi care este această taină? Aceea însemnată simbolic prin 
lucrările pe care tu le împlineşti. 


Lumânările îşi arată tainic lumina cea înţelegătoare. Aşa cum biserica, această 
măreaţă casă, este luminată de mulțimea lumânărilor, tot aşa şi 
mult mai de cinste decât aceste temple, 


Mulțimea lumânărilor din policandru, aprinse de acest foc văzut, să-ţi dea o idee 
despre gândurile cele luminoase care trebuie să strălucească ca şi lumânările, şi 


; iar dreapta socoteală a 
cugetelor tale să alcătuiască o cunună neîntreruptă, ca un policandru. 


Vărsarea  miresmelor şi arderea  tămâiei simbolizează ungerea cea 
duhovnicească şi te învaţă că şi în tine trebuie să fie din belşug această ungere. 
Mireasma care se răspândeşte în afară pentru cei duhovniceşti este ca roua care 
cade de pe munţii Sionului şi ca aceea care se varsă pe barba lui Aaron şi pe 
marginea veşmintelor lui. lar ceea ce curge înlăuntru şi ca o apă răcoreşte 
mintea va fi pentru cel mişcat de Duhul Sfânt un izvor care izvorăşte apele vieţii 
veşnice, un foc care se aprinde răspândind un fum mirositor. 





Dar simbolul nu se opreşte aici, deoarece ne dezvăluie şi alte învățături 
duhovniceşti. În adevăr, dacă Dumnezeu a înzestrat lucrurile neînsufleţite cu 
podoabă şi cu cinstea parfumului, cu cât mai mult nu te va împodobi cu virtutea şi 

pe care te-a făcut după 
chipul şi după asemănarea Sa? Aceste miresme alcătuite de mâna omului şi a 
căror bună mirosire de untdelemn scump pătrunde simţurile arată în chip minunat 
felul în care tu însuţi ai fost plăsmuit. Căci aşa cum mirurile, alcătuite din diferite 
esențe, sunt frământate de mâna omului, pentru ca feluritele esențe să se 
alcătuiască într-una singură, tot aşa şi tu ai fost plăsmuit de mâna lui Dumnezeu, 
printr-o meşteşugită împreunare şi alcătuire de părți inteligibile, adică din 
harismele Duhului de viaţă făcător şi atoatelucrător. Deci se cuvine ca şi tu să 
răspândeşti buna mireasmă a ştiinţei şi a înţelepciunii acestui Duh, pentru că aceia 
care aud învăţătura ta să primească mireasmă şi sufletele lor să dobândească 
duhovnicească bucurie. 


Mulţimile care se adună şi cântă cu glas lui Dumnezeu îţi înfăţişează icoana 
cetelor cereşti şi a nenumăratelor puteri îngereşti care slăvesc pe Stăpânul ceresc 
pentru mântuirea ta. Laudele şi cântările mulțimii închipuie cântarea tainică pe 
care o înalţă cu glasuri netăcute îngerii, 


Iar prietenii, cunoştinţele şi boierii care sunt de faţă 
te învaţă prin prezenţa lor ca şi tu, prin împlinirea tuturor poruncilor şi prin 
îmbogățirea cu virtuţi, trebuie să intri în rândul Apostolilor, a Prorocilor, a 
Mucenicilor şi a tuturor Sfinţilor, imitând felul lor de viaţă. 


Deci, dacă după părerea ta aşa prăznuieşti sărbătorile şi dacă din aceasta ai devenit 
aşa cum ţi-am spus, sărbătoarea ta este duhovnicească şi tu o prăznuieşti împreună 
cu puterile cele de sus. Dar dacă nu-i aşa şi dacă n-ai ajuns aici prin împlinirea 
poruncilor, ce câştig ai din prăznuirea unei sărbători? Mă tem să nu auzi şi tu ca 
vechii israeliți: “Voi întoarce sărbătorile tale, zice, în jale şi voi schimba bucuria 
ta în întristare“. 


Ce, dar, dacă nu vom ajunge, aşa cum spui tu, să nu mai prăznuim trupeşte şi la 
arătare? “Prăznuieşte“, zice Scriptura. Fă din toate puterile tot ceea ce este spre 
slava lui Dumnezeu şi a sfinţilor Lui. Adună, dacă se poate, toată lumea: împărați, 





boieri, episcopi, preoţi, călugări, mireni, pentru ca, datorită ţie, Dumnezeu să fie 
slăvit de toţi, şi slava lor, ca şi cum ar fi adusă de tine lui Dumnezeu, îţi va fi 
socotită ţie şi tu vei fi bine primit de EI. 


Totuşi, să nu-ţi închipui că prin acest mijloc slăveşti pe Dumnezeu şi sfinţii Lui sau 
că adaugi ceva la slava lor. Cum ar fi cu putinţă aşa ceva când se spune: “Și nici 
măcar nu este Slăvit ceea ce era Slăvit în această privinţă de slava cea 
covârşitoare” Ul Corinteni 3,10) şi când sfinţii n-au nimic de câştigat de la o slavă 
pământească şi omenească? Prăznuieşte sărbătoarea simplu, numai pentru a 
agonisi milostivirea lui Dumnezeu prin mijlocirea lor. Şi apoi, chiar aşa făcând, 
să nu-ţi închipui că adevărata sărbătoare stă în cele pe care le faci, ci socoate-le mai 
degrabă o închipuire, umbră şi simbol al sărbătorii. În adevăr, spune-mi, ce 
legătură ar putea să aibă lucrurile materialnice, neînsuflețite şi cu totul lipsite de 
simţire, cu cele înţelegătoare, dumnezeieşti, înzestrate cu viaţa sau, mai bine zis, 
duhovniceşti şi vii şi făcătoare de viaţa veşnică? 


Pentru tine deci, care prăznuieşti după rânduială şi cu evlavie, 
într-o lumină de candelă desrab trecătoare, ci 


adevăratului israelitean cu mintea. Această strălucire să străbată toate 
faptele tale şi ea se va arăta oamenilor mai iluminată de razele soarelui; o 
lumină curată, sărată cu sarea Duhului, după cuvântul care porunceşte: “Aşa să 
lumineze lumina voastră înaintea oamenilor, aşa încât să vadă faptele voastre 
cele bune şi să slăvească pe Tatăl vostru, Cel din ceruri“ (Matei 5,16). 


In loc de mulțime de lumânări, să ai gânduri luminoase; acestea ţes podoabele 
virtuţilor şi se arată cu strălucirea celor ce văd bine podoaba templului duhovnicesc 
şi a frumuseţii sale. 


In loc de miresme şi de tămâie, Duhul Sfânt să te înmiresmeze şi cu buna sa 
mireasmă duhovnicească, ale cărei revărsări sunt negrăite şi ale cărei miros este 
ca lumina pentru mirosire. 


+ În loc de mulțimea poporului, să se adune la tine cetele sfinţilor îngeri care 
laudă pe Dumnezeu pentru tine şi care neincetat se bucură pentru a ta 
mântuire, înălțare şi sporire. 

4 În loc de prieteni, de boieri şi de împărăţire, să vină toţi sfinții ca să fie 
împreună cu tine, ca adevăraţi prieteni. Pe ei să-i iubeşti şi să-i cinsteşti mai 
presus de orice, pentru ca după moarte să te primească în corturile lor cele 





veşnice, aşa cum Avraam a primit pe Lazăr în sânul său, deşi această 
pericopă se tâlcuieşte şi în alt chip. 
4 În loc de masa încărcată cu belşug de bucate, mulțumeşte-te cu pâinea 
nu numai cu cea materialnică şi văzută, ci şi cu aceea care ţi s-a dat 
prin aceasta, cu însăşi pâinea vieții, 


Iată folos şi mâncare care nu dezgustă şi nu se 
sfârşesc niciodată. 


la aminte bine la înţelesul cuvintelor mele: dacă te împărtăşeşti cu conştiinţă, te 
împărtăşeşti cu vrednicie; iar dacă nu, apoi mănânci şi bei totul cu nevrednicie. 
Dacă ai primit cu contemplație curată ceea ce ai luat, iată că în adevăr te-ai făcut 
vrednic de această masă; şi de nu te vei face vrednic, apoi nu te vei apropia şi nu te 
vei uni în vreun alt fel cu Dumnezeu. Să nu-ţi închipui deci că cei ce se 
împărtăşesc cu nevrednicie cu Sfintele Taine, fără de prea multă osteneală, ei se 
pot apropia şi uni cu Dumnezeul cel nevăzut, căci aceasta nu se întâmplă şi nu se 
va întâmpla niciodată. 


cu nevrednicie sunt goi de darul Sfântului Duh, îşi hrănesc numai trupul, nu şi 
sufletul. 


Dar să nu te tulburi, prea iubite, auzind acest adevăr pe care ţi-l spun. Dacă tu 
mărturiseşti în adevăr că trupul Domnului este pâinea vieţii şi care dă viaţă, dacă tu 
ştii că sângele Lui dă, de asemeni, viaţa celor ce se împărtăşesc cu el şi că se 
preface, în cel ce îl bea, în izvor de apă care curge în viaţa veşnică, spune-mi, de ce 
tu, care te împărtăşeşti, nu sporeşti cu nimic în sufletul tău şi cu toate că ai resimţit 





o oarecare bucurie, din nou te afli aproape tot aşa cum erai şi mai înainte, fără să 
observi în tine nici cea mai mică înaintare în viaţă, nici izvor care curge, nici vreo 
oarecare lumină? 


În adevăr, materialniceşte, această pâine nu este decât o îmbucătură pentru cei care 
nu văd dincolo de simţire, dar duhovniceşte, ea este o lumină cu neputinţă de 
cuprins şi neapropiată. Tot aşa vinul este lumină, viaţă, foc şi apă vie. Deci dacă, 
mâncând dumnezeiasca pâine şi bând vinul veseliei, nu ai ajuns în măsură să 
cunoşti că trăieşti o viaţă nestricăcioasă, că ai primit această pâine ca pe o lumină 
sau ca pe un foc, asemenea prorocului, că ai băut sângele Domnului ca pe o apă 
care curge şi vorbeşte, dacă nici un astfel de rod nu ai văzut şi nu ai simţit, cum îţi 
închipui că te-ai împărtăşit cu viaţă? Cum îți închipui că te-ai atins de focul cel 
neapropiat sau cum crezi că te-ai împărtăşit cât de puţin din lumina cea veşnică? Și 
nu s-a întâmplat aceasta vreodată niciunuia care a fost tot aşa de nesimţitor ca tine. 


Da, lumina te luminează, dar tu eşti orb; focul te încălzeşte, dar tu nu te-ai încălzit; 
viaţa te-a atins cu umbra sa, dar tu nu te-ai unit cu ea; apa cea vie a trecut prin 
sufletul tău, dar ca printr-o conductă, deoarece n-a găsit vasul vrednic de ea. Dacă 
te împărtăşeşti astfel, dacă te atingi astfel de tainele cele neajunse, numai îţi 
închipui că mănânci, deoarece nu iei nimic, nu mănânci nimic şi nu ai primit 
absolut nimic în tine. Căci Cuvântul cel neajuns, pâinea care se coboară din cer, nu 
este cuprins de cele nevăzute. El mai degrabă cuprinde, ia şi se uneşte fără 
amestecare cu cei vrednici şi bine pregătiţi pentru primirea Lui. 


Deci dacă aşa prăznuieşti sărbătorile şi aşa te vei împărtăşi cu Sfintele Taine, toată 
viaţa ta va fi o neîntreruptă sărbătoare. Ba nu o sărbătoare, ci un început de 
sărbătoare şi un Paşte unic, trecere şi ieşire din lumea Simţită în lumea 
înțelegătoare, acolo unde orice umbră, orice închipuire, orice simbol de acum ia 
sfârşit şi unde noi ne vom bucura veşnic — în toată curăţia, 


a cărui Slavă cerească este neajunsă şi căruia 1 se cuvine toată slava, 
cinstea şi închinăciunea împreună cu Tatăl şi cu Preasfântul şi de viaţă 
Făcătorul său Duh, acum şi pururea şi în nesfârşiţii veci. Amin!” 





Sfântul Grigorie, episcopul Nissei - Cuvânt la sfânta şi cea de mântuire 
Inviere a Domnului nostru lisus Hristos 


Încetarea cea adevărată a sîmbetirii [A sîmbeti” - a se odihni, shabbat 
(„sâmbătă”) însemnând „odihnă”.] - care a primit blagoslovenia lui Dumnezeu, 
întru care Domnul a încetat de toate lucrurile Sale pentru mântuirea lumii, fiindcă a 
sîmbetit întru nelucrarea morţii - are acum sfârşit, şi a arătat darul său şi ochilor, şi 
auzurilor, şi inimii. 


Fiindcă prin toate acestea ni s-a săvârşit nouă prăznuire: prin cele ce am văzut, prin 
cele ce am auzit, prin cele ce am primit veselia în inimă. Pentru că ceea ce se vedea 
cu ochii era lumină purtată de noi noaptea întru nor de foc, prin făclii. 


lar cuvântul ce răsuna toată noaptea în auzuri prin psalmi, şi prin laude şi prin 
cântări duhovniceşti, curgând prin auz înlăuntrul sufletului ca un pârâu de bucurie, 
ne-a făcut plini de nădejdile cele bune. 


lar inima, veselindu-se de cele ce se ziceau şi de cele ce se vedeau, închipuia 
fericirea cea netălmăcită, prin cele ce se vedeau ducându-se de mână către Cel 
nevăzut. Pentru aceasta, chip al acelor bunătăţi pe care „nici ochi nu le-a văzut, nici 
ureche nu le-a auzit, nici la inimă de om nu s-au suit" sunt bunătăţile acestei 
încetări, care prin sine încredinţează nădejdea cea nearătată prin glas a celor gătite. 

[| Precum zice Pavel: „...cele ce ochiul nu a văzut, şi urechea nu a auzit şi la 
inima omului nu S-au Suit, pe care le-a gătit Dumnezeu celor ce-L iubesc pe El 
(Isaia 64:4)" (7 Cor. 2:9).] 





Deci - de vreme ce această noapte luminată a amestecat lumânările din făclii cu 
razele de dimineaţă ale soarelui şi a făcut o zi necurmată, neîmpărţită prin punerea 
în mijloc a întunericului - să înţelegem fraţilor, proorocia ce zice că „aceasta este 
ziua pe care a făcut-o Domnul" (Psalmul 117:24). [| „Piatra pe care nu au 
socotit-o ziditorii, aceasta s-a făcut în capul unghiului. De la Domnul s-a făcut 
aceasta, şi este minunată întru ochii noştri. Aceasta este ziua pe care a făcut-o 
Domnul, să ne bucurăm şi să ne veselim întru dânsa!" (Psalmul 117:22-24). 
Stihuri pe care OBE ie tâlcuieşte astfel: „«Zi făcută de Dumnezeu» o numeşte 
pe cea întru care «piatra» aceasta a înviat după patimă; căci, îndată după 
înviere, Mântuitorul Hristos a poruncit Sfinţiţilor Apostoli să meargă şi să înveţe 
toate neamurile. Și zice că ziua aceasta este osebită intre celelalte, căci - de vreme 
ce, la început, întru aceasta a făcut Dumnezeu lumina şi intru aceasta a înviat 
Mântuitorul nostru - ea a slobozit în toată lumea razele Soarelui Dreptăţii. încă şi 
zidind lumina, Dumnezeu a numit Ziua «lumină», şi în ziua aceea n-a mai făcut 
nimic altceva. Deci aceasta este ziua cea dintâi cea care a primit zidirea luminii, 
căci întru cea de a doua a făcut tăria, întru cea de a treia sadurile şi seminţele, iar 
întru celelalte a făcut altele. lar în ziua cea dintâi - lumina şi a numit lumina Zi. 
Deci după cuviință a zis:"Aceasta este ziua pe care a făcut-o Domnul. Să ne 
bucurăm şi să ne veselim întru dânsa!», fiindcă întru dânsa am primit izvoarele 
bunătăţilor” (în tâlcuirea psalmilor)] Zi întru care nu este vreun lucru greu şi cu 
anevoie de făcut, ci bucurie, şi veselie şi săltare. Fiindcă aşa a zis Scriptura, să ne 
bucurăm şi să ne veselim întru dânsa. O ce bune lucruri! O, ce dulce punere de 
lege! Cine întârzie spre a se supune unor porunci ca acestea? Şi cine nu socotește 
pagubă chiar şi puţina zăbavă a lucrurilor? Veselie este lucrul şi săltare este 
porunca prin care se rupe osânda pentru păcat; şi întru bucurie se întorc şi se prefac 
cele de scârbă. 


Acesta este graiul acela al înţelepciunii, că „în ziua veseliei a făcut ne-pomenire de 
rele" Căci ziua aceasta a făcut uitare acelei dintâi hotărâri împotriva noastră 
[Osânda ce s-a dat Evei şi lui Adam. ]. lar mai bine zis nu uitare, ci ştergere de 
istov |desăvirşită], pentru că a şters desăvârşit toată pomenirea acelei osândiri 
împotriva noastră. 


+ Atunci, întru scârbe era naşterea [,, în scârbe vei naşte fii!" (Facerea 3:16).], 
iar acum naşterea este fără de dureri [4 doua naştere, cea a botezului, din 
apă şi din Duh. ] 

4 Atunci, ne-am născut trupuri din trup; acum, ceea ce s-a născut duh este din 
Duhul. 

4 Atunci, ne-am făcut fii ai omului, iar acum fii ai lui Dumnezeu. 





4 Atunci, ne-am izgonit de la ceruri în pământ, iar acum Cel ceresc ne-a făcut 
cereşti şi pe noi. 

4 Atunci, prin păcat, împărăţea moartea; iar acum împotrivă, prin dreptate 
viaţa primeşte stăpânirea. 

+ Unul a deschis atunci intrarea morţii, iar acum tot prin Unul se aduce 
înlăuntru viaţa. 

4 Atunci, prin moarte, am căzut din viaţă; iar acum moartea se strică de către 
Viaţă. 

4 Atunci, de ruşine, ne-am ascuns sub smochin [Căci Adam şi Eva şi-au făcut 
veşminte din frunze de smochin: „Atunci, li s-au deschis ochii la amândoi; 
şi au cunoscut că erau goi, şi au cusut frunze de smochin şi şi-au făcut 
acoperăminte” (Facerea 3:7).]; acum prin slavă, ne apropiem de lemnul 
Vieţii. 

4 Atunci, prin neascultare, ne-am scos şi ne-am sălăşluit afară din Rai; acum, 
prin credinţă, ne facem înlăuntrul Raiului. 


Iarăşi rodul vieţii ne zace înainte spre desfătare cu toată îndreptăţirea. Iarăşi izvoru/ 
Raiului, cel ce se împarte în patru părţi prin râurile cele evanghelic |[Aici, Sfântul 
Părinte asemuieşte propovăduirea celor patru evanghelii cu curgerile celor patru 
râuri care izvorăsc din Rai: „Și din Eden ieşea un râu care uda Raiul, iar de 
acolo se împărțea în patru braţe. Numele unuia era Fison. Acesta înconjură 
toată ţara Havila, în care se află aur. Aurul din ţara aceea este bun; tot acolo se 
găseşte bdeliu şi piatra de onix. Numele râului al doilea este Gihon. Acesta 
înconjură toată ţara Cuş. Numele râului al treilea este Tigru. Acesta curge prin 
faţa Asiriei; iar râul al patrulea este Eufratul” (Facerea 2:10-14)], adapă toată 
faţa Bisericii, încât îmbată brazdele sufletelor noastre, pe care le-a tăiat cel ce 
seamănă cuvântul cu plugul învăţăturii, şi [astfel] se înmulțesc roadele faptei 
bune. 


Deci ce se cuvine să facem pentru acestea? Ce altceva decât să ne asemănăm cu 
săltările munţilor şi dealurilor celor prooroceşti. Căci zice: „Munţii au săltat ca 
berbecii şi dealurile ca mieii oilor" (Psalmul 113:4) [Stih pe care IEEE îi 
tâlcuieşte aşa: „Le personifică pe cele zise, şi celor neinsuflețite le pune împrejur 
simţire cu cuvântul, propovăduind puterea lui Dumnezeu. Și zice: Povăţuind Tu 
înaintea norodului, marea, temându-se, s-a depărtat într-o parte şi-ntr-alta şi a 
dat călătorie neoprită; şi râul s-a întors înapoi şi a oprit pornirea curgerilor sale, 
nălucind în Chivot a Ta putere, ca un cuvântător [ca o fiinţă raţională]; iar 
dealurile şi munţii S-au pornit şi păreau că dănţuiesc, fiindcă L-au primit pe 
Stăpânul cerurilor. Și zice de muntele Sinaiului şi de Horiv, că întru acelea S-a 
arătat pe Sine Dumnezeu " (în tâlcuirea psalmilor).] 





Deci veniți să ne bucurăm Domnului, Celui ce a surpat puterea vrăjmaşului şi a 
ridicat pentru noi Semnul cel mare de biruinţă al crucii întru căderea 
potrivnicului. 


Să strigăm, iar strigarea este laudă de biruinţă care se ridică de cei ce au biruit 
împotriva celor ce au fost biruiți. Deci - de vreme ce tabăra vrăjmaşului a căzut şi 
însuşi acela ce avea stăpânirea oştii celei viclene a dracilor a pierit, şi s-a prăpădit 
şi s-a schimbat acum întru a nu fi - să zicem că „Dumnezeu mare este Domnul şi 
împărat mare peste tot pământul" (Psalmul 94:3) [ Stih pe care OBE îi 
tâlcuieşte aşa: „Căci negrăită este puterea Stăpânului nostru: Acesta este 
Dumnezeu adevărat, Acesta are stăpânirea asupra tuturor şi mustră mincinoasa 
numire a celor ce se numesc (dar nu sunt) dumnezei" (în tâlcuirea psalmilor). ], 
Cel ce a blagoslovit „cununa anului bunătăţii Sale" (Psalmul 64: II) [ Stih pe care 
IOD ii tâlcuieşte aşa: „«An al bunătăţii» este cel numit de Isaia «anul 
Domnului primib», căci zice: «Duhul Domnului peste mine, pentru care m-a uns, 
m-a trimis a bine vesti săracilor, a vindeca pe cei zdrobiţi cu inima, a propovădui 
robiţilor slobozenie şi orbilor vedere, a numi anul Domnului primit.» Deci «an al 
bunătăţii»» numeşte vremea de după înomenirea Mântuitorului nostru, ca pe ceea 
ce îi aduce roadă buna-credinţă. Acestei vremi îi roagă şi îi doreşte blagoslovenie 
proorocescul cuvânt" (în tâlcuirea psalmilor).] şi ne-a adunat întru această ceată 
duhovnicească întru Hristos, Care este Dumnezeul şi Mântuitorul nostru cel 
binecuvântat în veci. Amin! 


(din Sfinţi Părinţi - Moarte şi Învierea Domnului) 





Sfântul Roman Melodul - Imnul Învierii Domnului 


Proimion | 

De te-ai şi pogorât la moarte, Cela ce eşti fără 

de moarte, 

Şi puterea iadului o ai surpat, 

Şi ai înviat ca un biruitor, Hristoase Dumnezeule, 
Femeilor mironosiţe zicându-le: Bucuraţi-vă! 

Şi apostolilor pace dăruindu-le 

Şi celor căzuţi Învierea. 


Proimion II 

Femeile mironosiţe, venind la groapa Ta 
Şi neaflând Preacurat trupul Tău, 

Cu lacrimi de milostivire au zis: 

„Furat-au oare pe cel furat de vindecare de 
femeia cea cu scurgerea de sânge? 





Sau a înviat Cel ce mai înainte de patimi Şi-a 
vestit Învierea?” 

Adevărat Hristos a înviat! 

Celor căzuţi dăruind Înviere. 


1. Către cel ce mai înainte de soare, soare 
apunând în mormânt s-a arătat. 

De dimineaţă femeile mironosiţe au alergat la 
mormânt, 

Căutându-L ca lumina zilei şi unele către altele 
strigau: 

O, prietene, veniţi, să ungem cu miruri 

Trupul cel de viaţă făcător 

Şi care acum s-a îngropat, 

Trupul care a înviat pe Adam cel căzut 

Și care acum S-a întins în mormânt. 

Să mergem, să alergăm precum magii, 

Să ne închinăm şi să-l ducem miruri în dar 
Celui înfăşat nu în scutece, ci în giulgiuri. 

Să plângem şi să strigăm: O, Stăpâne, ridică-Te, 


Şi celor căzuţi dăruieşte-le Invierea. 


2. Pe când femeile cele de Dumnezeu purtătoare 
acestea-şi grăiau, 

Au înţeles şi altceva mai plin de înţelepciune 

ŞI au grăit între ele zicând: Femeilor, pentru ce 
vă înşelați? 

Căci cu adevărat Domnul este închis în mormânt. 
Dar oare până-acum a putut fi ţinut Cela ce ţine cu 
suflarea-l pe cele însufleţite ? 

Încă şi mort ar zăcea în mormânt ? 

De necrezut şi nebunesc cuvânt! 

Pentru aceea, înţelegeţi şi aşa să facem: Să plece 
Maria şi să vadă groapa şi celor ce va zice, noi 
vom da încredințare 

Căci poate înviază, precum a zis mai înainte, 

Cel fără de moarte, 

Celor căzuţi dăruind Înviere. 


3. Cu acest, gând înţelepţitele femei astfel îndreptându- 





se 
Au trimis înainte, pe cât cred, pe Maria Magdalena 
La mormânt, cum spune Teologul. 

Era întuneric, dar pe aceea o lumina dorul; 
Și-ndată ce zări stânca prăvălită de la intrarea 

în mormânt, 

Întorcându-se-n grabă, a zis: 

Ucenicilor vestiți ce am văzut 

Și nu mă tăinuiţi, de aveţi minte: 

Piatra nicidecum nu mai acoperă mormântul. 

Oare nu cumva a fost luat Domnul meu? 

Căci paznicii nu s-au arătat, ci toţi au fugit. 

Oare nu a înviat 

Cel ce dăruieşte celor căzuţi Învierea?» 


4. Când au auzit acestea Chefa şi fiul lui 
Zevedeu 

Au alergat deîndată pe întrecute, 

Dar mai înaintea lui Petru a fost aflat loan. 

ŞI ajungând primul, nu a intrat totuşi în mormânt, 
Ci a rămas să aştepte pe corifeu, 

Pentru ca mielul să urmeze îndată după păstor, 
precum cu-adevărat se şi cuvine. 

Căci lui Petru 1 s-a spus: „Petre, mă iubeşti? 
paşte mieluşeii Mei de voieşti” 

Lui Petru i s-a zis: „Fericite Simone, ţie îţi voi 
da cheile Împărăției” 

Şi tot lui Petru mai înainte sub călcâie 1-a 

supus valurile pe care umbla 

Cel ce dăruieşte celor căzuţi Învierea. 

5. Dar precum am zis puţin mai înainte, Petru 

şi loan 

Au ajuns la mormânt, la spusele Mariei 

Și au intrat înlăuntru, dar pe Domnul nu L-au 
aflat. 

Când pentru aceasta cutremurându-se sfinţii au zis: 
„Pentru ce nu ni S-a arătat nouă? 

Oare n-a socotit prea multă îndrăznirea noastră? 
Căci mult am cutezat. 

Poate afară trebuia să fi rămas 





Și de afară să fi privit la cele din mormânt. 

Căci acest mormânt nu mai este ca un mormânt 
oarecare, 

Ci cu adevărat e tronul lui Dumnezeu 

Căci în el a fost şi S-a sălăşluit precum a binevoit 
Cela ce dăruieşte celor căzuţi Înviere. 


6. Aşadar îndrăzneala noastră s-a întors în 
cutezanţă 

Sau mai degrabă îndrăzneala s-a socotit mândrie 
Și de aceea poate nu ni S-a arătat, ca unor 
nevrednic!” 

Pe când acestea grăiau înţelepţi prieteni ai 
Ziditorului, 

A zis Maria care-i urma 

„Preoţi ai Domnului şi cu adevărat fierbinți 
iubitori de Dumnezeu, 

Nu socotiți aşa, 

Ci stăruiţi, să nu vă scadă râvna 

Căci ceea ce s-a petrecut era din iconomia Lui 
Ca femeile cele ce-ntâi au căzut 

Şi-ntâi să-L vadă Înviat, 

Căci a voit ca nouă-ntâi care ne tânguiam 

Să dăruiască «bucuraţi-vă» 

Cel ce dăruieşte celor căzuţi Învierea”. 


7. De-ndată ce-astfel pe sine se încredinţă 
Maria, 

Rămase în mormânt după ce sfinţii plecară. 
Căci încă i se părea că trupu-l fusese ridicat. 

ŞI de aceea striga nu prin cuvinte, ci cu lacrimi: 
Vai mie, lisuse al Meu, unde Te-au pus? 

Și cum ai răbdat să fii purtat de mâini 
prihănite, 

Cela ce eşti fără prihană? 

Sfânt, Sfânt, Sfânt strigă 

Serafimi cu şase aripi şi heruvimi cu ochi mulți 
Și umerii lor cu greu Te poartă. 

Cum oare acum rătăcite mâini Te ridicară? 
Înainte-mergătorul, botezându-Te, îndărăt şi-a 





tras mâna 
Și a strigat: Tu mă botează pe mine, 
Care celor căzuţi dăruieşti Invierea. 


8. lată, de trei zile stai în mormânt, Cel ce pe toate 
le înnoieşti. 

Cel ce ai înviat pe Lazăr de patru zile mort. 

Şi pe cel înfăşurat în giulgiuri l-ai arătat alergând, 
Acum Însuţi eşti întins în mormânt 

Și cât aş vrea să ştiu unde Te-au îngropat, 

Pentru ca, precum desfrânata, cu lacrimi să ud 

Nu numai picioarele, ci întreg trupul Tău şi 
mormântul, 

Zicând: Stăpâne, precum pe fiul văduvei înviat-ai, 
înviază şi Tu, 

Cum pe fiica lui lair la viață-ai întors. 

Pentru ce încă mai zăboveşti în mormânt? 
Înviază, arată-Te, fă-Te văzut celor ce Te caută pe 
Tine, 

Celor căzuţi dăruind Înviere. 


9. Pe cea biruită de lacrimi şi răpusă de dor 
Văzându-o Cela ce vede toate, pe Maria 
Magdalena, 

S-a milostivit şi S-a arătat zicând copilei: 
„Femeie, de ce plângi? Pe cine cauţi în mormânt?” 
Apoi Maria, întorcându-se către EI, a zis: 
„Plâng fiindcă L-au luat pe Domnul din 
mormânt 

Și nu ştiu unde L-au pus. 

Dar fără-ndoială a ta-i această faptă. 

Căci, dacă nu mă-nşeală ochii, tu eşti grădinarul 
Aşadar, dacă tu ai luat trupul, spune-mi 

Şi eu ÎL voi lua pe Mântuitorul meu. 

EI este Domnul şi Învățătorul meu, 

Cela ce dăruieşte celor căzuţi Înviere. 


10. Cela ce inimile cercetează şi pătrunde 
rărunchii 
Ştiind că glasul Lui Maria îl cunoaşte, 





Ca un păstor, pe nume strigă mioara cea rămasă-n 
urmă, 

Zicând: „Maria!” lar ea, de-ndată cunoscându-L, 
spuse: 

„De bună seamă, Păstorul meu cel bun mă 
cheamă, 

Ca să mă numere cu celelalte nouăzeci şi nouă, 
Căci văd în spatele Celui ce mă strigă 

Trupuri de sfinţi şi cete de îngeri. 

Pentru aceea, nici nu zic: Cine eşti Cel ce mă 
chemi pe nume? 

Căci limpede am cunoscut Cine este Cel ce mă 
strigă: 

-Rabuni!-, El Însuşi este cum am zis mai Înainte, 
Domnul meu, 

Cel ce dăruieşte celor căzuţi învierea. 


11. De fierbinţeala dorului şi dragoste-arzătoare 
Copila fiind cuprinsă, vru cu mâna-a cuprinde 
pe Cel ce-n chip necircumscris 

Cuprinde toată făptura. 

Îndată Ziditorul, nu ca să-i mustre râvna, ci la 
cele dumnezeieşti ridicând-o, 

A zis: „Nu Mă-atinge, sau poate doar un muritor 
mă socoteşti? 

Dumnezeu sunt, nu Mă-atinge! 

O, cuvioasă, deschide ochiul tău spre cer, 

ŞI cugetă la cele mai presus de ceruri: 

de Care nu M-am despărțit nicicând 

Căci împreună-veşnic sunt cu EI, de-acelaşi 
tron şi cinste 

Cela ce dăruieşte celor căzuţi Învierea”. 


12. Grăiască de acuma acestea limba ta, femeie, 
Și fiilor împărăției le tâlcuieşte taina, celor 
Ce-aşteaptă Învierea Mea, Cel Viu. 

Mă folosesc de tine ca de o trâmbiţă cu mare glas: 
Vesteşte „pace vouă” în temător auz, 

Aleşilor Mei prieteni ce s-ascund, 

Pe toţi trezeşte-i ca din somn 





Ca să mă-ntâmpine şi sfeşnice să aprindă, 

Za-le: Mirele S-a ridicat din mormânt 

Și a lăsat mormântul gol. 

Lepădaţi, o, apostoli, gândul trist al morţii, căci a 
Înviat Hristos, 

Celor căzuţi dăruind Înviere”. 


13. Cum dar limpede a auzit toate cuvintele 
Cuvântului, 

S-a întors fecioara şi a zis celor dimpreună cu ca: 
„Minunate-s, femeilor, cele pe care le-am văzut şi 
povestesc acum, 

Deci să nu socotească cineva nebunii cuvintele 
mele, 

Căci nu am fost înşelată, ci inspirată. 

Căci m-am umplut de vederile şi dumnezeieştile 
grăiri ale lui Hristos 

Cum şi când, aflaţi de la mine: 

După ce m-au lăsat cei veniți dimpreună cu Petru, 
Stăteam plângând lângă mormânt, 

fără de moarte 

A fost luat din groapă. 

Dar îndată, milostivindu-Se de lacrimile mele, 
S-a arătat mie 

Cela ce dă celor căzuţi Înviere. 


14. S-a preschimbat deodată tristeţea-n bucurie 

Și dintr-odată toate mi s-au făcut alean şi 

veselie, 

Și nu şovăi a zice: Ca Moise fost-am slăvită, 

Căci L-am văzut, L-am văzut nu în munte, ci 

în mormânt, 

Nu în nor, ci în trup 

Pe Stăpânul norilor şi al celor fără de trup 

Pe Cel ce a fost mai "nainte, este şi va fi, 
Zicându-mi: Maria, aleargă, celor ce Mă iubesc le 
dă veste 

Că-am înviat. Ca o ramură de măslin, primeşte 

pe buze Cuvântul 

Şi celor din neamul lui Noe, du-le vestea cea bună 





Care-nsemnează că a murit moartea şi că a înviat 
Cel ce dăruieşte celor căzuţi Invierea. 


15. Auzind acestea, ceata tinerelor cuvioase 
Într-un glas răspuns-au Magdalenei Maria: 
Adevărat ce spui şi toate împreună laudă ți-aducem, 
aceasta ne minunăm, 

Cum de până-acum a zăbovit în mormânt 

Și împreună cu morţii a răbdat a fi numărată Viaţa 
Trei zile la rând, 

Că avea să se întoarcă din cele de sub pământ 
Aceasta o nădăjduiam şi noi, pentru aceea ziceam: 
Pe cel ce-n chit odinioară-a locuit, atunci l-a 

scos afară, 

Cum dar putea de moarte să fi fost ținut, 

ŞI dacă pe lona din fiara mării l-a smuls 

oarecând, şi din mormânt se va ridica 

Cel ce dăruieşte celor căzuţi Învierea. 


16. Dar acum să nu socoteşti, cuvioasă, că 
spusele tale au vreo scădere. 

Drept ai vorbit şi nimic din ele nu şchioapătă, 
Adevărat cuvântul şi aşezată purtarea-ţi, 
Numai că, Maria, voim cu tine să împărtăşim 
tuturor bucuria, 

Pentru ca nu doar un singur mădular dintre noi 
să se desfăteze, 

Iar celelalte, moarte, să rămână fără-a gusta 
din Viaţa aceea 

De Care tu te-ai bucurat din plin. 

Fie dar dimpreună cu tine şi gurile noastre pline de 
Cuvânt, 

Să întărească mărturia ta, pecetluind-o. 

Să mergem dar, degrabă, la mormânt 

Ca să adeverim arătarea Domnului, 

A tuturor fie, prietenă, slava ce ţi-a dăruit ţie 
Cela ce dăruieşte celor căzuţi Învierea. 


17. Astfel grăind, adunarea femeilor de Dumnezeu 
purtătoare 





A ieşit din cetate împreună cu cea care a povestit, 
ŞI de departe zărind mormântul au strigat: 

„lată locul sau, mai degrabă, iată, sânul cel 
fără de prihană! 

Vedeţi pe cel ce a purtat pe Împăratul, 

lată-l pe cel ce a încăput pe Cel pe care cerurile 
nu-L încăpură, 

Dar sfinţi îl cuprind. 

Laudă ţie, cântare ție, Sfinte Morminte, 

Mic şi nesfârşit, sărac şi bogat, 

Lăcaşul vieţii, vas primitor al păcii, 

Semn de bucurie, mormântul lui Hristos! 
Mormânt unuia singur, dar slava lumii întregi, 
precum a binevoit 

Cela ce dăruieşte celor căzuţi Învierea. 


18. Aşadar, după ce au prea mărit cu laude 
Mormântul Dătătorului de Viaţă, 

S-au întors şi au văzut pe cineva pe piatră 
şezând şi de spaimă, s-au tras îndărăt, 
Cuprinse de-adâncă evlavie, plecându-şi capul 
Și cu frică mare aşa grăind: 

„Ce este acest chip străin şi a cui e-nfățişarea? 
Cine-i cel pe care-l privim cu ochii? 

Oare Înger? Sau om? De sus pogorât, 

Sau mai curând din pământ nouă ne-a răsărit? 
Foc este, lumină ţâşneşte, fulgeră, scânteiază 
Să fugim, fetelor, flăcările să nu ne cuprindă, 
Dumnezeiască ploaie, din cer stropeşte pe cei 
însetaţi de tine 

Celor căzuţi dăruind Învierea. 


19. Ne vor călăuzi acum pe noi ca roua 
cuvintele 

Gurii Tale, Cuvinte, bucuria celor întristaţi, 
Viaţa tuturor, ca să nu pierim de frică. 
Acestea, pe cât socotesc, le ziceau femeile de 
Dumnezeu purtătoare, 

Și înşirau litanii, până când, mişcat, cel ce 
şedea pe piatră 





Rosti către femei: „Nu aveţi teamă voi, 

Ci aceşti paznici 

Vor tremura, vor încremeni şi vor pieri 
De spaima ce-o inspir, ca să priceapă 

Că Îngerilor li-i Stăpân 

Cel pe Care ei acum păzesc, dar nu ÎI ţin, 
Căci Domnul a înviat şi ei nu ştiu cum S-a 
ridicat 

Cel ce dăruieşte celor căzuţi Învierea. 


20. De-acuma voi veţi fi-nveşnicite, femei de 
Dumnezeu purtătoare, şi nu veţi muri! 

Pe Ziditorul îngerilor căutaţi a vedea, 

Pentru ce dar vă temeţi doar de vederea unui 
înger? 

Slujitor sunt al Celui ce S-a sălăşluit în acest 
mormânt, 

Fire şi rânduială de slujitor am. 

Şi-n rânduiala-n care am fost pus, acestea mi 
s-a poruncit să vă vestesc: 

Hristos A înviat! 

Zdrobit-a porţile de-aramă ale iadului 
Şi-ncuietorile de fier le-a rupt 

Și profeţiei liman 1 s-a fost pus. 

Şi fruntea sfinților a înălţat. 

Veniţi, femeilor mironosiţe, şi vedeţi unde a 
fost pus Cel fără de moarte, 

Cel ce dăruieşte celor căzuţi Învierea. 


21. Luând neprihănită îndrăzneală din cuvântul 
îngerului, 

Femeile au răspuns către acesta cu înţelept cuvânt: 
Adevărat a înviat Domnul! precum mai 
dinainte-ai zis, 

Arătându-ne nouă prin cuvânt şi prin 

înfăţişare, 

Că a înviat cu-adevărat Cel Multmilostiv, 

Dacă nu ar fi înviat şi nu ar fi ieşit din mormânt, 
Tu la mormânt pe piatră nu ai fi stătut şezând. 
Când oare vreun comandant de oaste, fiind de 





față Împăratul, 

Ar sta jos şi vorbe ar schimba cu cineva? 

ŞI chiar dacă pe pământ s-ar săvârşi acestea, 
Cu neputinţă sunt la cei dintru înălţime, 

Acolo unde este tronul nevăzut şi unde stă Cel 
Negrăit, 

Cel ce dăruieşte celor căzuţi Învierea. 


22. Amestecând cu frica bucuria, şi veselia cu-ntristarea 
S-au întors de la mormânt, precum învaţă 
Evanghelia, 

La apostoli şi le-au zis lor femeile: 

Pentru ce vă pierdeţi cu firea? Şi pentru ce faţa 
v-ascundeţi? 

„Sus inimile! Hristos a înviat! 

Adunaţi-vă-n cor şi ziceţi odată cu noi: 

„A înviat Domnul!” 

Strălucit-a Cel ce a răsărit mai înainte de Luceafăr. 
Nu vă ofiliți! Ci înfloriți. 

Arătatu-s-a primăvara. Odrăsliţi ramuri 

De rod purtătoare, nu sterpe! 

Toţi să batem din palme şi să zicem: „S-a sculat 
Cel ce dă celor căzuţi Înviere.” 

23. lar cei ce-au ascultat cu-nţelepciune şi 
bucurându-se de cuvânt 

Au rămas uluiţi şi-au răspuns către femei: 

De unde-i vestea-aceasta, copile, povestiţi-ne 

ce spuneţi! 

Un înger poate v-a vestit-o? —Da, le fu răspunsul, 
ne-a şi grăit şi ne-a arătat deopotrivă, 

Și Dumnezeul şi Făcătorul îngerilor 

A fost văzut de Maria şi i-a zis ei: zi alor Mei! 

A înviat Domnul! 

Veniţi dar, ca berbecii, ca mieii oilor veniţi cu 
toții să săltăm şi să zicem: 

Păstorul nostru, vino, adună turma Ta, pe noi 

pe care frica ne-a împrăştiat. 

Moartea ai călcat, vino la cei ce însetează de Tine 
Cela ce dai celor căzuţi Înviere. 





24. Cu Tine să-nvieze, Mântuitorul meu, sufletul 
meu cel omorât, 

Ca nu cumva prea multa întristare să îl piardă 
şi-apoi să-l ducă la uitarea 

Cântărilor acestora ce-s sfinţitoare. 

Da, Milostive Doamne, Te rog, nu mă trece cu 
vederea pe mine, cel întinat, 

Căci în păcate şi în fărădelegi 

M-a născut maica mea. 

Părintele meu cel sfânt şi prea bun, sfințească-se 
numele Tău pururea 

În gura mea şi pe buzele mele, 

În glasul meu şi în cântarea mea! 

Dă-mi mie har când voi vesti cântările Tale, 
Cela ce poți 

Celor căzuţi a dărui Învierea. 


(Traducere Marian Mihai Macuc) 


Extras din cartea: Sfântul Roman Melodul - Imnele pocăinţei 





Sfântul Isaac Sirul - Durerile de naştere ale Învierii 


Fie-ţi milă, Doamne şi mă ridică din căderea mea, dă înviere morţii mele, trezeşte 
în mine simţirea vieţii, scoate sufletul meu din temniţa neșştiinței, ca să se 
mărturisească numelui Tău, suflă în mădularele mele ceva din aerul vieţii celei noi, 
cercetează ființa mea stricată în mormânt. 


Hristoase, desfătarea neamului nostru omenesc, mângâierea sărăciei noastre, 
sprijinul firii noastre căzute Jos şi care se clatină, nădejdea celor fără de nădejde, a 
Cărui cinstit nume s-a făcut cunoscut între neamuri, fie-ţi milă şi mă ridică din 
căderea mea, dă înviere morţii mele, trezeşte în mine simţirea vieţii, scoate sufletul 
meu din temniţa neştiinţei, ca să se mărturisească numelui Tău, suflă în mădularele 
mele ceva din aerul vieţii celei noi, cercetează fiinţa mea stricată în mormânt, 
scoate-mă din locul întunericului, fă ca aurora descoperirii Tale să mă cerceteze în 
mijlocul iadului (sheolului) neştiinţei unde firea mea cuvântătoare a tăcut, stârneşte 
Doamne, încă o dată puterea ei de viaţă naturală, că „iadul nu te va mărturisi şi cei 
ce se pogoară în mormânt nu vor lăuda numele Tău”. 


N-am gură să spun mai multe. Fie ca „viii să Te laude pe Tine” aşa cum o fac eu 
acum. 


Simţurile mi-au asurzit, mişcările au tăcut, gândurile au secat, toată lucrarea firii 
mele e lipsită de viaţă adevărată. Pomenirea ta nu e întru mine, în iadul în care sunt 





nimeni nu se mărturiseşte Ţie, iar în sufletul meu pierdut nu mai răsună vuietul 
vesel al laudelor tale. Toate mădularele mele moarte aşteaptă durerile de naştere 
ale învierii. 


(Extras din Sfântul Isaac Sirul, Cuvinte către singuratici despre viaţa Duhului, 
taine dumnezeieşti, pronie şi judecată, Editura Deisis, Sibiu, 2003) 





Mitropolit Augustin de Florina - Omilie în Duminica Paştelui - Făcătorul 
celor ce sunt 


;; Toate prin El S-au făcut şi fără de El nimic nu s-a făcut din ce s-a făcut” (loan 
i) 3) 


lubiţii mei, ezit să vă vorbesc acum la Dumnezeiasca Liturghie a Paştelui. Ezit, 
mai întâi pentru că ora este înaintată şi toţi sunteţi obosiţi, în al doilea rând pentru 
că în seara aceasta se aude împăratul sfinţiților predicatori, Sfinţitul Gură de Aur 
într-o minunată omilie a sa, iar în al treilea rând pentru că Evanghelia de astăzi este 
filozofică, ontologică, metafizică, teologică şi mărturisesc că este dificil ca cineva 
să o explice în câteva minute. Cu toate acestea, îngăduiți-mi să spun câteva 
cuvinte. 


Napoleon a zis: două principii există în lume. Unul este al meu, cel prin care m-am 
impus ca suveran în Europa. Însă va veni vremea în care principiul meu va amuţi, 
iar alt principiu va triumfa pentru totdeauna. Şi acest principiu este Evanghelia. 
Acestea le-a spus Napoleon foarte potrivit. lar un teolog, completând, a spus că 
Evanghelia de astăzi este un fel de tun de asediu, adică un tun de mare putere care 
prin obuzele lui pulverizează fortificațiile potrivnicilor şi distruge înşelăciunea care 
domină raţiunea multora referitor la persoana lui lisus Hristos. Dă un răspuns la 
întrebarea de secole: Ce este Hristos? 


Aşadar, ce este Hristos? Se aud 1001 păreri. Unul zice „este filozof”, altul zice 
„sociolog”, altul zice „revoluţionar”, altul zice „poet”, şi alţii, multe altele. 
Răspunsul corect îl dă Evanghelia aceasta şi spune: Hristos este Dumnezeu (loan 





1, 1). Crezi asta? Eşti creştin. Nu crezi asta? Nu eşti, poate că aparţii vreunei teorii 
filozofice sau alteia, dar creştin nu eşti. 


Aşadar, Hristos este Dumnezeu, nu doar un simplu om; este Dumnezeul-Om, lisus 
Nazarineanul, Cel răstignit şi Dumnezeu. De aceea, auzim aici că nu a existat un 
timp în care să nu fi existat Fiul şi Cuvântul lui Dumnezeu. 


A existat o epocă în care nu a existat omul — lucrul acesta şi ştiinţa îl acceptă — , 
dar nu a existat o epocă în care să nu existe Hristos, a doua Persoană a Dumnezeirii 
Treimice celei Una. 


În continuare, Evanghelia spune că Iisus Hristos, a doua Persoană a Sfintei Treimi, 
este Cel prin care s-au făcut toate, toate fiinţele, toate câte le vedem şi nu le vedem. 
„Toate”, zice, „prin EL s-au făcut şi fără El nimic nu S-a făcut din ce s-a făcut” 
(loan 1, 3). Lucrul acesta trebuie să-l analizăm. 


De Dumnezeu inspiratul cuvânt se referă aici la ontologia lumii, adică la creația 
fiinţelor. Unul dintre cele mai mari zece spirite ale umanităţii, 

— al cărui nume îl port cu nevrednicie — , zice că toate fiinţele văzute, cercetate 
fie cu telescopul, fie cu microscopul, se supun următoarelor patru categorii. 


> Primei îi aparţin cele care au „existenţă”, pe „a fi”, adică fiinţa. Care 
sunt acestea? Sunt huma pământului, apa, pietrele, munţii, metalele ieftine şi 
preţioase, minereurile, dar şi fiinţele cereşti au doar pe „a fi”. 

> Celei de-a doua categorii îi aparțin fiinţele care au şi altceva în afară de 
pe „a fi”. Au pe „a creşte”. Care sunt acestea? Sunt plantele şi arborii. 
Acestea, în afară de existenţă, au şi creşterea. De unde începe un arbore? De 
la o mică sămânță. Aceasta cade în pământ şi se deschide, se nutreşte şi 
începe să crească. Încolţeşte, se măreşte, se dezvoltă şi se face un arbore 
uriaş. Creatorul fiinţelor — „toate prin EI s-au făcut şi fără de EI nimic nu 
S-a făcut din ce s-a făcut” (Uoan 1, 3). 

> Trecem la a treia categorie. Fiinţele categoriei acesteia, după Sfinţitul 
Augustin, au în afară de pe „a fi” şi pe „a creşte”, şi altceva: au pe „a 
simţi”. Care sunt acestea? Sunt animalele. Binecuvântatul mieluşel, de pildă, 
are pe „a fi”, are pe „a creşte”, are şi pe „a simţi”. Îl doare. Şi câtă durere 
primeşte din partea omului care în aceste zile îl junghie pentru o masă 





pascală! Animalele au pe „a simţi”. Desigur, unele din ele au simţuri mai 
puternice decât alte fiinţe. 


De pildă, vulturul are un văz foarte ascuţit, ochi de cristal. Are privirea specifică 
vulturului, prin care priveşte ţintă la soare şi distinge din înălțime cele mai mici 
obiecte de pe pământ. Iarăşi, câinele are un miros şi un auz foarte fin. Am citit 
undeva că în Londra poliţia are câini speciali şi poliţiştii sunt dotați cu un fluier, 
care, atunci când se fluieră cu el, nu este auzit de vreun om, ci îl aud doar câinii şi 
aleargă imediat lângă sergentul de poliție. Câinele, la fel, este primul animal care 
aude cutremurul. Îl depăşeşte şi pe seismograf. 


Repet: pe îl au pietrele. Pe BE ISI DEA CrEŞteI Ic au arborii. Pe AR 


le au animalele. 


> Și acum ajungem în capătul scării fiinţelor, la om. Omul, nu neg, este și 
materie — humă, are, prin urmare, şi el pe „a fi”; are, apoi, şi pe „a 
creşte”, devreme ce din embrion şi din mic copilaş devine bărbat desăvârşit. 
Are şi pe „a simţi”, devreme ce şi el simte durerea. Dar nu se limitează doar 
la acestea. Are şi altceva. Care este acest altceva? Este „a gândi”, mintea. 


O, mintea omului! Să zică şi să strige oricare că omul se trage din maimuţă şi din 
urangutan. Este o mare greşeală. Ceea ce ne deosebeşte de animale este mintea. 
Mintea este un lucru extraordinar. În faţa ei, computerul este un nimic. Un zero, o 
jucărioară este computerul, în comparaţie cu această dotare de neconceput care se 
numeşte cugetarea omului. Ea îl deosebeşte de celelalte fiinţe. Prin cugetare, omul 
concepe, planifică, inventează, creează. la o maimuţă. Şi zece ani să o trimiţi la 
şcoală, nu va învăţa alfabetul, doar va grohăi. Omul, din mic elev devine înţelept, 
om de ştiinţă şi inventator. Este receptiv la progres graţie cugetării lui. 


Aşadar, sunt patru categorii de fiinţe. Prima are pe „ a doua pe 
ideia treia pe „ şi a patra 


Dar oare am terminat scara fiinţelor? Greşit. Pentru că nu există doar cele văzute. 
Există şi cele nevăzute. Cele văzute sunt puţine. Cele multe şi nenumărate sunt cele 
nevăzute. Dincolo de cele văzute, există lumea nevăzută, care este infinită şi 
minunată. Acesteia îi aparțin duhurile cele netrupeşti, puterile cereşti, îngerii şi 
arhanghelii, sufletele oamenilor care au trecut de pe pământ, dar şi diavolul cu 
demonii care au căzut de bunăvoie de la scopul pentru care au fost creaţi. 





lubiții mei, aceasta este piramida tuturor ființelor, „văzurelor tuturor şi 
nevăzutelor” (Simbolul Credinței, articolul 1), şi în capătul ei este Creatorul, 
Dumnezeul cel în Treime. 


Precum teologhisesc părinții şi dascălii Bisericii noastre, Tatăl prin Fiul în Duhul 
Sfânt creează toate. Şi dogma — acest adevăr al Credinței noastre — se sprijină pe 
Evanghelia de astăzi care zice despre Fiul şi Cuvântul Tatălui: „Toate prin EI s-au 
făcut şi fără EI nimic nu S-a făcut din ce s-a făcut”. Fiul şi Cuvântul lui 
Dumnezeu — care s-a plecat şi a venit pe pământ şi S-a întrupat, şi S-a răstignit, şi 
a înviat din morți şi a cărui Înviere astăzi o prăznuim — este Cel prin care „toate 
S-au făcut” (oan 1, 2). 


„Toate”, toate, de la cele mai mici, la cele mai mari, au fost create prin Hristos. De 
la ierbişoara pe care o călcăm, până la arborii uriaşi, de la insectă, până la elefant, 
şi de la atom, până la sferele şi galaxiile care se rotesc în infinit. 


Crezi asta? Eşti creştin. Nu crezi asta? Este dreptul tău. Hristos şi Biserica nu au 
nevoie de adepți. Eu sunt pentru o Biserică calitativă şi nu cantitativă. Cât 
valorează unul care crede, nu valorează mii de necredincioşi. Şi cel care crede nu 
zice „eu am părerea mea”. Care „părerea ta”, domnule? Aici a spus şi a grăit 


Dumnezeu şi Evanghelia care este veşnică: „Toate prin El s-au făcut şi fără de EI 
nimic nu S-a făcut din ce s-a făcut”. 


Acestui Hristos, veşnicului Dumnezeu, în ciuda ateilor şi necredincioşilor din toate 
veacurile, Lui fie slava şi cinstea şi închinăciunea, în vecii vecilor. Amin. 


(Omilie a Mitropolitului de Florina, părintele Augustin Kandiotis, în Sfânta 
Biserică a Sfântului Pantelimon, Florina, 14 4 1985) 





Vlădica Augustin de Florina — Cele trei Paşti : “Vă dau canon cu epitrahilul: 
Înainte de a începe să mâncaţi, să deschideţi Evanghelia lui loan, să citiți 
capitolul 20, şi apoi ca nişte creştini să şedeţi la masă, pe care fie ca Domnul să 
o binecuvânteze” 


O, Paştile cele mari şi preasfinţite, Hristoase, o, Înţelepciunea şi Cuvântul lui 
Dumnezeu şi Puterea, dă-ne nouă mai adevărat să ne împărtăşim cu Tine în ziua 
cea neînserată a împărăției Tale (Cântarea a IX -a din Canonul Paştilor) 


Sărbătoare a sărbătorilor şi praznic al praznicelor este luminata zi de astăzi. Cel 
mai răspândit nume al ei din vremurile cele mai vechi este „Paşte”. „Facem 
Paştele”, „sărbătorim Paştele”, spunem. 


Ce înseamnă Paşte? Având în vedere tradiţia Bisericii şi învăţătura Părinților 
distingem trei Paşti. 


X. Primul şi cel mai vechi este III Cuvântul „Paşte” este evreiesc 
şi înseamnă „trecere” sau „paşaport”. 


După cum pentru a se deplasa cineva dintr-o ţară în alta are nevoie de un paşaport, 
ceva asemănător se întâmpla şi în vremurile vechi. Dumnezeu a dat un paşaport, a 
îngăduit unui popor să treacă. Care este poporul? Şi unde i s-a îngăduit să treacă? 


Două popoare în lume au o mare istorie şi au fost popoare alese ale lui Dumnezeu: 
Israel şi Elada. Nu o spunem noi. O spune istoria. După cum noi 400 de ani am fost 





sclavi la turci, aşa şi Israel 400 de ani a fost sclav la egipteni — acesta este un fapt 
IStoric. 


Munceau zi şi noapte, construiau marile piramide care se păstrează până astăzi şi 
sunt monumente nu atât ale artei, cât ale sclaviei. Au trăit în aspra sclavie a 
faraonilor, a împăraţilor Egiptului. Dar Dumnezeu le-a dat libertate. 


A trimis pedepse peste Egipt, cele zece plăgi, şi în cele din urmă îngerul Domnului 
i-a ucis pe toţi copiii întâi-născuţi doar ai egiptenilor, ocrotind copiii israelitenilor. 
Cum au fost salvaţi? În ultima noapte au primit o poruncă: În seara aceasta vă veţi 
culca sclavi şi vă veţi trezi liberi. Să junghiaţi „o oaie de un an”, un miel de un 
an (leşire 12, 5), care să nu aibă nicio meteahnă, dar niciuna. Cu sângele lui să 
vopsiți pragul de sus şi uşorii uşilor voastre. Îl veţi găti fript, dar să fiţi atenţi să 
nu rupeţi niciunul din oasele lui (vezi Ieşire 12, 10). Îl veţi mânca cu pâine 
azimă, pâine fără drojdie şi cu ierburi amare (simbol al amărăciunii sclaviei — 
există un lucru mai amar ca sclavia -) şi să fiți gata să fugiți. 


Aceasta a fost porunca şi într-adevăr aşa s-a şi întâmplat. Faraon a fost nevoit să 
semneze eliberarea lor şi israeliţii au plecat. Au trecut, au trecut Paştile de la 
sclavie la libertate. Acest eveniment îl sărbătoresc până astăzi cu umilinţă 
religioasă, noaptea, după apusul soarelui, pe 14 ale lunii Nissan, care 
corespunde cu luna noastră aprilie. 


Junghie mielul şi mănâncă ierburi amare cu pâine azimă. Dar mai înainte — Ce 
mustrare pentru noi! — nu mănâncă — nu ating nimic, dacă nu fac ceva; mai marele 
familiei citeşte un fragment din cărțile istorice ale Vechiului Testament, din Ieşire, 
unde este descris în detaliu acel prim Paşti, prima trecere. Apoi mănâncă, înalță 
unul după altul patru pahare, care au o importanţă pentru ei — cel mai important 
fiind al treilea -, şi cântă câţiva psalmi ai lui David toţi împreună. Aşa fac Paştile, 
care este cea mai mare sărbătoare la ei. Aşadar, primul Paşti este cel iudaic. 


4 Al doilea este UI. Se deosebesc? Mult. Cel iudaic este umbra, cel 
creştin este realitatea. Pe cât de mult se deosebește un trup de umbra lui, atât 
de mult un Paşte de celălalt. 


Ce asemănări au? Acolo se junghie un miel, dar şi noi avem un miel. Care este 
mielul nostru? Nu este un animal. Este Mielul, care merită a se scrie cu „m” mare, 
Domnul nostru lisus Hristos. Acesta este ,„„Mielul lui Dumnezeu, Cel ce ridică 
păcatul lumii” (loan 1, 29). El se aduce jertfă şi sângele Lui izbăveşte 
umanitatea. 





Altă importantă asemănare: La primul Paşti Dumnezeu a spus să nu se sfărâme nici 
un os. Şi în Vinerea cea Mare pe Golgota soldaţii, deşi au sfărâmat oasele celor doi 
tâlhari ca să moară mai repede, când s-au apropiat de trupul lui lisus „nu i-au 
zdrobit fluierele” (loan 19, 33); nu au vătămat nici unul din oase. Doar cu sulița a 
fost împuns în coastă Fiul Fecioarei. Fusese profețit: „Și s-a făcut aceasta ca să se 
împlinească Scriptura: Nici un os nu 1 se va zdrobi” (loan 19, 36; Ieşire 12, 10). 
Acesta este Paştele creştin, care este mult superior celuilalt. 


Aşadar, un Paşte este cel iudaic, al doilea este cel creştin, şi al treilea Paşti care 
este? 


Este IE, cei mai important dintre toate. 


Nu-l vom prăznui aici pe pământ; îl vom prăznui în Împărăţia Cerurilor. Asta o 
spune troparul: „O, Paştile cele mari şi preasfinţite, Hristoase, o, Înţelepciunea şi 
Cuvântul lui Dumnezeu şi Puterea, dă-ne nouă mai adevărat să ne împărtăşim 
cu Tine în ziua cea neînserată a împărăției Tale” (Cântarea a LX -a din Canonul 
Paştilor). 


In cer! Dar cine crede astăzi în cer, că există cer? Este nevoie de o sensibilitate a 


credinţei (de o antenă a credinţei). Nu învăţăm nici măcar de la Socrate? A trăit 
înainte de Hristos; totuşi, ce a spus când l-au condamnat la moarte? Plec, sufletul 
meu merge într-o altă lume. Acolo îi voi întâlni pe judecătorii cei nepărtinitori, pe 
Minoa, pe Radamantis, pe Aiakos, şi ei vor rejudeca pricina mea... 


Până acolo au ajuns undele antenei lui Socrate. Dar Biserica ne confirmă în acest 
tropar, că dincolo de Paştele acesta, există şi Paştele într-o altă lume, 
desăvârşită. 


Există astăzi credinţă în acea lume? Cu întristare am aflat despre poziţia unei 
învăţătoare. În ziua în care au întrerupt lecţiile pentru Paşti, ea a spus copiilor: — 
Încheiem astăzi, se închide şcoala. Va începe după 15 zile. — De ce, doamnă, 
încheiem? — Nu am a vă spune nimic, să vă duceți la casele voastre!... Nu s-a 
învrednicit domnița să spună copiilor că iau vacanţă pentru a-L cinsti pe Biruitorul 
morţii Cel răstignit. 





Iubiţii mei, pe cât de sigur e faptul că astăzi, aici pe pământ, este Paştele, tot atât 
de sigur e că există şi altă lume şi alt Paşte. Crezi lucrul acesta? Eşti creştin. Nu 
crezi lucrul acesta? Îmi pare rău de tine. Că dacă vii la biserică şi sărbătoreşti poate 
că o faci dintr-un obicei. 


Fraţii mei! Să învăţăm de la evrei. Aceştia îşi respectă religia lor. De aceea, priviţi, 
o mână sunt şi se impun. Nu sunt pentru ei, nu simpatizez convingerile lor, 
imperiul pe care vor să-l întemeieze, planurile sioniste, nu. Dar mă simt dator să 
mărturisesc că ei domină în Mediterana şi la nivel mondial. De unde au atâta 
putere? Dacă mergeţi într-o casă de evrei, capul familiei explică Scriptura, ceilalți 
ascultă. Arătaţi-mi, arătaţi-mi o casă creştină, în care tatăl, astăzi, va spune ceva 
despre Învierea Domnului! Aproape toţi sunt ca învăţătoarea despre care am spus. 


Aşadar să se scoale tatăl, să ia Evanghelia în mâini şi să spună: copii, staţi. Ce 
sărbătorim astăzi? Ce este sărbătoarea aceasta? Este minciună sau adevăr? Dacă 
este minciună, să mergem şi noi cu materialiştii şi cu ateii să o desființăm, 
deoarece nu se cuvine să trăim în minciună. Dacă însă este adevăr — şi este adevăr , 
atunci „veniţi să ne închinăm şi să cădem” la Biruitorul morții şi al iadului!... Dacă 
faci asta, tată, eşti creştin. Într-o zi vei muri, dar copiii nu te vor uita. 


Aşadar să nu fie această sărbătoare una gastronomică. Să fie duhovnicească. Câţi 
sunteţi creştini, „câţi sunteţi credincioşi”, să nu sărbătoriţi doar materialist, să nu 
cădeţi peste mâncare precum vulturii şi corbii. Să prăznuiți creştineşte. Să nu ne 
arătăm mai prejos de evrei. Deschideţi sfintele texte, citiţi ceva, vorbiţi, 
aprofundaţi, cultivați credinţa Bisericii noastre. 


Aşa există nădejde că într-o zi ne vom învrednici să ni se întâmple şi nouă ceea ce 
spune acest minunat tropar: 


»0, Paştile cele mari şi preasfinţite, Hristoase, o, Inţelepciunea şi Cuvântul lui 
Dumnezeu şi Puterea, dă-ne nouă mai adevărat să ne împărtăşim cu Tine în ziua 
cea neînserată a împărăției Tale”. 


Vă dau canon cu epitrahilul: înainte de a începe să mâncaţi, să deschideţi 
Evanghelia lui loan, să citiţi capitolul 20, şi apoi ca nişte creştini să şedeţi la 
masă, pe care fie ca Domnul să o binecuvinteze. 


Acestea. Hristos cu noi, Hristos cu familiile voastre, Hristos cu oraşul nostru, 
Hristos cu tot poporul nostru. Amin. 





(Omilie a Mitropolitului de Florina, părintele Augustin  Kandiotis, 
în Sfânta Biserică a Sfântului Panteleimon, Florina, 8 5 1953) 





Sfântul loan de Kronstadt - De ce ţinem sărbătorile importante? 


De ce Sfânta Biserică pomeneşte şi prăznuieşte în fiecare an cele mai mari 
evenimente ale lumii creştine, cum ar fi: Bunavestire, Naşterea lui Hristos, Botezul 


Domnului, Învierea şi celelalte? 


Pentru a încălzi şi întări credința noastră, nădejdea noastră creştinească, 
recunoştinţa şi dragostea noastră față de Dumnezeu şi Maica Domnului, 
mijlocitoarea noastră înaintea lui Dumnezeu, cea nefăcută de ruşine, ca să ne 
amintim şi să nu uităm de patria noastră cea cerească, veşnică, şi să nu avem 
împătimire de viaţa de aici, care e doar pregătitoare şi şcolitoare, vremelnică, 
trecătoare. 


De nu ar fi aceste praznice creştineşti, creştinii ar uita că ei sunt anume creştini, 
chemaţi la patria cerească, şi nu ar şti de ce trăiesc, de ce au fost înscrişi în obştea 
(comunitatea) creştinească, altfel spus în Biserica lui Dumnezeu, care e țelul vieţii 
lor, pentru ce este nevoie să credem în Hristos, în Sfânta Treime, pentru ce trebuie 
să ne rugăm lui Dumnezeu, Maicii Domnului şi să-i chemăm pe sfinți. 


lar praznicele bisericeşti ne explică toate aceste lucruri şi ne pun întru cunoştinţă 
cu privire la purtarea de grijă a lui Dumnezeu pentru noi, păcătoşii, ne învaţă să Îl 
iubim pe Dumnezeu şi să Îi mulţumim şi totdeauna să avem în vedere viaţa 
viitoare, care nu va avea sfârşit şi să ne pregătim de ea. 





(Sfântul loan de Kronstadt, Spicul viu, Editura Sophia, Bucureşti, 2009, p. 28) 





Sfântul Iustin Popovici: In istoria neamului omenesc, nimic nu este atât de 
sigur cu exactitate ca Invierea Dumnezeului-Om Hristos 


Hristos a înviat! Adevărat a înviat! 


Şi ne aduce nouă toate veşnicele adevăruri: adevăruri despre om, despre Dum- 
nezeu, despre viaţă, despre dragoste şi dreptate, despre păcat şi moarte, despre Rai, 
despre iad, despre biruinţa asupra morţii, asupra păcatului şi asupra iadului, despre 
timp şi despre veşnicie, despre Mântuitorul şi mântuire, în general despre orice, 
care era indispensabil existenţei omeneşti, pentru viaţa cea veşnică în lumea lui 
Dumnezeu, văzută şi nevăzută. 


Da, toate aceste adevăruri se unesc cu unică atot adevărată Înviere a Domnului 
Iisus Hristos, pentru că aceasta este biruinţa asupra păcatului, asupra morții şi 
asupra diavolului, dar în acelaşi timp şi certitudinea fiinţei omeneşti prin aceasta 
despre viaţa veşnică. 


De aceea şi Învierea Dumnezeului-Om Hristos, în realitate cuprinde în fiinţa ei 
întreaga mântuire, după cum de asemenea şi întreaga viaţă a fiecărui creştin. 
Acesta este motivul că Învierea este unica biruință împotriva morţii, a păcatului şi 
a diavolului. Numai cu Aceasta s-au înfăptuit toate, s-au arătat toate şi s-au dat toa- 
te. 


La aceasta se referă toată Evanghelia: Inviere = Mântuire, Evanghelie a Invierii = 
Evanghelie a mântuirii. Pentru aceasta Domnul cel Inviat este unicul Mântuitor, 
dar şi Mântuitorul este unicul Care a înviat. 





Acesta este şi motivul pentru care de Dumnezeu insuflatul apostol Pavel întreaga 
Evanghelie o îndreptează spre Înviere şi întreaga iconomie dumnezeiesc- 
omenească a mântuirii la faptul Învierii (se subînţelege că Învierea presupune în 
mod natural Crucea şi moartea). Acesta este faptul pe care apostolul îl are ca 
Evanghelie şi îl predă ca Evanghelie. 


Într-adevăr, în această Evanghelie nu sunt toate de la Mântuitorul Dumnezeul-Om 
pentru om? Din această pricină, în Evanghelie nu se îngăduie nimic să se schimbe, 
nici să se adauge. Pentru că orice era necesar să se scrie în ea s-a scris. Adică tot 
Dumnezeul-Om şi toată inexprimabila Lui desăvârşire. 


Întreaga Evanghelie este prezentă în Învierea lui Hristos şi în Dumnezeul-Om 
cel Înviat. Și de vreme ce aceasta este realitate, atunci şi mântuirea este asi- 
gurată pentru toţi oamenii, dar şi pentru fiecare om separat, mântuirea de păcat, 
de moarte şi de diavol. 


Dar oare această realitate este fiinţială, mărturisită, văzută, pipăibilă şi mai 
mult, autentică? Da, deoarece în istoria neamului omenesc, nimic nu este atât de 
sigur cu exactitate ca Învierea Dumnezeului-Om Hristos şi mult mai mult, nimic nu 
este atât de învederat şi mai mult, atât de multilateral demonstrat, precum şi atât de 
dinamic mărturisit. Aceasta este realitatea care se transmite neîntrerupt de la 
generaţie la generaţie ca viaţa vie şi putere făcătoare de viaţă, care izvorăşte din 
Dumnezeul-Om Cel Înviat şi de la Sfinţii apostoli şi de la Părinţii Bisericii, care 
în chip bogat, dar şi adânc, insuflă şi se revarsă asupra tuturor creştinilor, din 
veac în veac, din generaţie în generaţie şi astfel tuturor până în ziua judecății. 


Această realitate este o neîncetată trăire, însăşi viaţa tuturor creştinilor de la Sfinţii 
apostoli până la noi toţi şi de la noi până la acei ultimii, în ziua universalei Invieri a 
morţilor. 


Aceasta este o realitate care se trăieşte de către creştini ca fiinţă şi conţinutul vieţii 
şi existenţei lor. Pentru că orice este creştin decurge din Hristos, Dumnezeul-Om 
Cel Inviat: 


Rugăciunea în El o îndreptează spre Înviere şi din pricina Lui spre Dumnezeul- 
Om Cel pururea viu. 


Credinţa în EI este credinţa în Cel înviat şi din Sur Lui în Dumnezeul-Om 


cel veşnic viu şi dragostea în El şi postul şi şi răbdarea şi toate celelalte 





virtuţi pentru EL; toate acestea sunt din Dumnezeul-Om Cel Înviat şi mulțumită 
Dumnezeului-Om Cel Inviat. 


Dar şi toate Sfintele Taine, împreună cu toate dumnezeieştile şi izvorâtoarele de 
har puteri, ca şi întreaga viaţă în EI şi în lumea aceea, toate acestea sunt din 
Dumnezeul-Om Cel Inviat şi pururea viu şi din pricina Lui şi mulțumită Lui. 


Pentru că dacă EI nu învia, Evanghelia ar fi fost literă moartă pe hârtie. Pentru că 
dacă EI nu biruia moartea, creştinismul nu ar fi existat. Cu siguranţă va fi existat 
atunci o oarecare învăţătură filosofică, ca de exemplu a lui Socrate, a lui Platon, a 
lui Kant, a lui Bergonoski. 


> Doar El, care este pururea viu, pentru că este Domnul Iisus cel Înviat, dă 
astfel de puteri creştinilor - în viaţa lor: în viaţa cu credinţă, în viaţa cu 
dragoste, în viaţa cu rugăciune, post, în viaţa cu nemurire, în viaţa cu 
veşnica viaţă. 

> Doar El, Cel pururea viu, îndreptează pe mucenici la mucenicie, pe pustnici 
la pustnicia lor, pe apostoli la apostolicitatea lor, pe mărturisitori la 
mărturisirea lor, pe cei milostivi la milostenia lor, pe postitori la postirea 
lor, pe cei înfrânaţi la înfrânarea lor, pe cei iubitori de îndurare la iubirea 
lor şi într-o propoziţie: pe toți creştinii din toate veacurile la multilateralele 
virtuți evanghelice în care coexistă viața după Evanghelie pentru mântuirea 
noastră. 


Și încă aceste realităţi infinite, acestea şi atâtea vieţi încă, aceştia şi atâţia mucenici 
încă învederează că într-adevăr nimic şi nimeni nu este în istoria lumii atât de mult 
puternic şi atât de cu totul într-adevăr încredinţat (garantat) ca Dumnezeul-Om 
Hristos Cel Înviat şi Sfânta Sa Înviere. 


De aceea, această mărturie de la primii sfinţi ucenici ai lui Hristos, de la Sfinţii 
apostoli: Aceştia au pipăit, ca înşişi văzători ai Cuvântului, dar L-au şi propovăduit 
pe Dumnezeul-Om Cel Înviat. Oricare ar fi aceştia şi lucrările lor, sunt doar o 
mărturie despre Dumnezeul-Om Cel Înviat. Apostolicitatea lor nu este nimic 
altceva decât o simplă şi neîntreruptă mărturisire despre Domnul lisus, 
Dumnezeul-Om Cel Înviat. Din orice lucru al lor provine şi iradiază această a tot 
de viaţă făcătoare şi nemuritoare a tot biruinţă a puterii lui Hristos, Dumnezeul-Om 
Cel Înviat şi pururea viu. 


Pentru că numai continua comuniune cu Domnul cel Înviat a dat toate acele 


dumnezeieşti şi minunate puteri Simplilor pescari din Galileea, aşa încât să 





robească lumea prin dragoste şi prin credinţă, fără sabie şi daruri, ci dimpotrivă 
jertfindu-şi chiar şi sângele lor pentru Dumnezeul-Om Cel Inviat, pentru 
dumnezeiasca Sa vedere, pentru credinţa în EI, pentru dragostea faţă de El. 


Pentru aceasta, cu tot sufletul şi cu toată fiinţa noastră strigăm atot fericiţi 
tuturor fiinţelor în toate lumile: Hristos a înviat! 


(Cuvânt al Sfântului Iustin Popovici la ultimul Paşti pe acest pământ - Paştile 
anului 1979, Mănăstirea Celie, Valievo) 





Sfântul Iustin Popovici - Condamnat la nemurire: o meditaţie despre Înviere 


Oamenii L-au condamnat pe Dumnezeu la moarte. cu Invierea Lui El i-a 
condamnat la nemurire. 


> Pentru lovirea pe care a primit-o, Dumnezeu S-a întors îmbrăţişând; 
> pentru insulte, binecuvântând; 
= pentru moarte, cu nemurire. 


Niciodată oamenii nu au arătat atâta ură faţă de Dumnezeu ca atunci când L-au 
răstignit şi niciodată Dumnezeu nu a arătat dragostea lui faţă de oameni ca atunci 
când a înviat. Omenirea a vrut să-L omoare pe Dumnezeu, dar Dumnezeu, prin 
Învierea Lui, i-a adus pe oameni la viaţă, Dumnezeul cel răstignit şi înviat în 
prima zi dintr-o moarte groaznică! Nu mai este moarte. Nemurirea îl înconjoară pe 
om şi întreaga lui lume. 


Cu Învierea Dumnezeu-Omului, natura umană este condusă ireversibil spre drumul 
nemuririi (...). Dacă omul trăieşte în credinţa Învierii Domnului, el trăieşte în 
afara morţii, nu este atins de ea, moartea este la piciorul omului. „Unde este 
moarte boldul tău? Unde este biruinţa ta, iadule?”. lar când un om care crede în 
Hristos moare, el părăseşte trupul său ca pe nişte haine în care va fi din nou 
îmbrăcat în Ziua Judecăţii din urmă. 


Inaintea Invierii Dumnezeu-Omului moartea era a doua natură a omului, viaţa era 
prima şi moartea a doua. Omul s-a obişnuit cu moartea ca fiind ceva natural. Dar 
după Invierea Sa, Domnul a schimbat totul: şi dacă era natural până la Invierea lui 





Hristos ca omul să moară, după Invierea lui Hristos este natural ca omul să nu 
moară. 


Prin păcat omul devine muritor şi vremelnic, cu Invierea Dumnezeu-Omului el 
devine nemuritor şi veşnic. In aceasta este forța, în aceasta este puterea, în 
aceasta este tăria Invierii lui Hristos. 


Fără /nviere nu există creştinism. Printre minuni aceasta este cea mai mare; 
celelalte minuni încep şi se termină cu ea. De la ea a răsărit credinţa şi dragostea 
şi nădejdea şi rugăciunea şi iubirea pentru Dumnezeu. 





Hristos cel Înviat - Singura noutate adevărată în lume (Sfântul lustin 
Popovici)/ Părintele Stăniloae despre puterea iradiantă în noi a rănilor lui 
Hristos 


Predică la a doua Inviere - Imbrăţişarea cu Dumnezeu 


Hristos a înviat! Adevărat a înviat! lată, în patru cuvinte, întreaga soartă a tuturor 
oamenilor din toate timpurile! În patru cuvinte, întreaga istorie a neamului 
omenesc! În patru cuvinte, istoria ta şi a mea. În patru cuvinte, cea mai mare 
revoluţie în toate lumile omeneşti, cea mai importantă cotitură, cel mai mare 
macaz. Atunci când trenul vieţii omeneşti, care alerga pe şinele morţii, şi-a 
schimbat dintr-odată direcţia spre nemurire, totul s-a schimbat. Întorsătura nemai- 
văzută! Ce s-a întâmplat cu neamul omenesc? 


Prin a Sa Înviere, Domnul ne-a scos din iad şi ne-a înălțat în Rai. A smuls din 
moarte neamul omenesc şi l-a înălţat la nemurire. Din nimicnicie, din neființă, 
Domnul a adus fiinţa omenească la Viaţa veşnică. L-a smuls pe om de la diavol şi 
l-a pus în braţele lui Dumnezeu. Acesta este Paştele! Aceasta este Învierea! Cu 
adevărat cea mai mare revoluţie din toate lumile. Singura revoluție desăvârşită şi 
împlinită - căci ce se dăruieşte omului prin ea? Viaţa veşnică! Viaţa veşnică, în 
care intrăm prin Adevărul veşnic, prin Dreptatea veşnică, prin Dragostea veşnică, 
prin Bucuria veşnică. 





lată ziua pe care a făcut-o Domnul! (Psalmul 117,24) - se cântă astăzi într-o 
minunată cântare bisericească. Şi cine a făcut până acum zilele oamenilor? Cine a 
creat zilele vieţii tale şi ale mele, ale fiecărui om - cine? Moartea! Moartea a făcut 
zilele tale şi ale mele şi prin păcat ne-a aruncat în braţele diavolului, iar diavolul 
ne-a aruncat în iad. lată cine a creat zilele neamului omenesc şi zilele vieții 
omeneşti. Păcatul, moartea, diavolul - iată creatorii zilelor noastre, iată soarele 
negru în noaptea cumplită a păcatelor şi a morţii în care a petrecut neamul omenesc 
până la venirea Domnului Hristos. 


Ce au făcut ei până la Domnul Hristos? Au ridicat statui. Cui? Morţii şi diavolului! 
Căci orice păcat este o statuie pe care omul o ridică diavolului. Şi această lume 
până la venirea Domnului Hristos fusese transformată într-un nesfârşit teren de 
joacă, arhiplin de dumnezei mincinoşi. Aceste statui le-au înălţat oamenii, oamenii 
cu păcatele lor. Lumea cea plină de idoli, lumea plină de dumnezei mincinoşi. Ele 
toate l-au făcut pe om să se mintă prin păcat, prin patimi păcătoase. 


Aceasta caută omul şi astăzi, după Învierea Domnului Hristos, atunci când nu vrea 
să-l urmeze Lui. Şi astăzi, prin păcatele sale, el înalță statui diavolului, creează 
idoli de toate felurile, dumnezei mincinoşi cărora li se închină. Câţi oameni nu se 
închină astăzi dumnezeilor mincinoşi? Câţi oameni nu sunt astăzi nesimţitori 
înaintea Domnului Hristos Celui înviat? Oamenii trăiesc într-o cultură mincinoasă. 
Cultura europeană: idolatrie, cumplită idolatrie, legiuire mincinoasă, împărăție şi 
regat mincinos, dictatură mincinoasă, tirani mincinoşi. Toate acestea fără Hristos şi 
împotriva lui Hristos - şi altfel nu poate fi! Altfel nu poate fi! Oamenii ridică 
necontenit statui diavolului, oamenii îşi duc mereu viaţa printre dumnezei 
mincinoşi dacă nu cred în Domnul lisus Cel înviat. 


Această lume fără Hristos - ce este ea? Ținut al morții? Morgă? Un imens 
mormânt! Şi l-au pus în el pe om, hoit după hoit, mort după mort, putreziciune 
după putreziciune. Asta este lumea fără Domnul Hristos! Însă împreună cu EI, cu 
Mântuitorul, această lume devine înviere, devine răsadniţă nemuririi, devine pri- 
măvară înmiresmată a veşniciei. Aceasta a făcut-o Învierea Domnului Hristos. 


Și noi, creştinii, ce suntem, cine suntem noi? Noi suntem morţi care am ieşit din 
morminte, am înviat din morminte şi vieţuim în această lume. Ce a făcut Domnul 
Hristos cu noi prin Învierea Sa? Ce a dăruit Domnul Hristos neamului omenesc 
biruind pe cel mai mare duşman al nostru, moartea şi diavolul şi păcatul? Ce ne-a 
dăruit Domnul Hristos? Ne-a dăruit Viaţa, Viaţa fără de moarte, Viaţa veşnică, în 
care moartea nu mai poate să intre, în care diavolul nu mai poate face rău, în care 
nici un păcat nu poate vătăma. Domnul a preschimbat fiecare fiinţă omenească 





într-o făptură nemuritoare. Noi, creştinii, trăim în această lume ca nişte morţi 
înviaţi. 


Ce este Sfântul Botez, prin care Îl urmăm pe Hristos? Sfântul Botez nu este nimic 
altceva, după cum învaţă Sfânta Evanghelie, decât îngropare împreună cu Domnul 
Hristos şi înviere împreună cu El (Romani 6, 3-4). Şi noi, prin botez, ne îngropăm 
împreună cu Hristos, precum se spune în minunatele cântări ale Canonului Învierii: 
Ieri m-am îngropat împreună cu Tine, Hristoase; astăzi mă ridic împreună cu 
Tine, Cel ce ai înviat... Da, inviez împreună cu Tine, Doamne! Acesta este 
creştinul. 


Creştinul este omul care a înviat împreună cu Domnul Hristos şi astfel trăieşte în 
această lume: ca un mort care a ieşit din mormânt, a biruit toate morţile şi trece 
prin această viaţă ca un nemuritor pe care nici un fel de moarte nu-l mai poate 
vătăma. Nici una, căci chiar dacă toate morţile l-ar ataca pe omul lui Hristos, nimic 
nu-i pot face! Nemuritor - mai puternic decât toate morțile, mirându-se de orice 
moarte şi nimicind-o cu puterea Domnului Celui înviat. 


Precum Hristos S-a îngropat, precum Hristos a înviat din morţi, prin slava Tatălui, 
aşa să umblăm şi noi, cei ce trăim în această lume, întru înnoirea vieţii (1 Corinteni 
15, 20; Romani 6, 4), spune Sfântul apostol Pavel. Aceasta este nevoinţa noastră, 
nevoinţa creştină în noua Viaţă. În ce fel de Viaţă? În Viaţa fără de moarte. 


Eşti creştin. Întristările vin în această lume, dar ştii, tot ceea ce faci este nemuritor. 
Totul merge în Viaţa veşnică împreună cu tine. 


Cel ce este în Hristos este făptură nouă (2 Corinteni 5, 17), spune Sfântul apostol 
Pavel. Este făptură nouă. De eşti întru Hristos, de ai credinţă în Hristos, iată, eşti 
om nou, om botezat, om nemuritor. lată, tu eşti un om nou, tu eşti un mort înviat, ai 
o inimă nouă, un suflet nou, inimă nemuritoare, suflet nemuritor şi bucurie nemu- 
ritoare întru Domnul Cel înviat. 


Cele vechi au trecut, iată, toate s-au făcut noi (2 Corinteni 5,17). Cele vechi au 
trecut, a trecut omul cel vechi, muritor, şi s-a făcut om nou, nemuritor întru 
Hristos. A trecut duhoarea vieţii omeneşti şi s-a făcut primăvară a vieţii omeneşti, 
primăvară veşnică. Au trecut vechile simţiri, vechile cugete, moartea cea cu greu 
miros, şi, de la Hristos, a răsărit în om, simţirea cea nouă, nemuritoare şi veşnică, 
răspândind bună-mireasmă în Ceruri. Simţirea şi cugetele creştinului, ale omului 
celui nou, răspândesc bună mireasmă în Ceruri. 





Nimic nu este nou sub soare cu excepția Unuia, cu excepţia Domnului Hristos! 
Acesta este Singurul Nou. Şi oamenii care voiesc să aibă în ei înşişi acest Nou, 
acest Nou Veşnic, care niciodată nu îmbătrâneşte, iată îl au întru Domnul Hristos. 
Dar reuşesc să ajungă la aceasta numai cu credinţa în EI, cu credinţă în Domnul 
lisus Cel Înviat. Căci în această lume, frate, nimic nu este veşnic afară de ceea ce 
nu moare, afară de ceea ce este mai tare decât moartea - şi acesta este Domnul 
Hristos şi tot ceea ce este de la EI şi întru El. Acesta niciodată nu moare, acesta 
este Noul Veşnic. Noul Veşnic şi pentru mine şi pentru tine şi pentru fiecare om, 
căci această putere dumnezeiască de a învia, pe care Domnul a dăruit-o omului, 
această Viaţă veşnică, această Dreptate veşnica sunt puterile cele veşnice pe care 
nici o moarte nu le poate nimici, nici nu le poate scoate afară de la tine, omule al 
lui Hristos. 


Da, în această lume numai creştinii sunt veşnic noi, tineri veşnici, căci nu există 
moarte întru sufletele lor. Nimic nu-i poate îmbătrâni. În această lume omul 
îmbătrâneşte din cauza păcatelor, îmbătrâneşte din cauza morţii, până ce nu moare 
cu totul se descompune în mocirla sa. lar omul lui Hristos este veşnic tânăr. Cu cât 
trăieşte mai mult, devine tot mai tânăr, căci astfel este veşnicia pe care o dăruieşte 
Domnul, astfel este Puterea veşnică, Dreptatea Veşnică, Viaţa veşnică pe care le 
dăruieşte Domnul celor care Îi urmează Lui. 


Domnul a venit în această lume ca să arate şi să adeverească aceea că numai prin 
mijloace bune omul poate deveni bun, că numai cu ajutor dumnezeiesc poate 
deveni dumnezeu după har, că numai cu ajutorul lui Dumnezeu, poate deveni 
desăvârşit în această lume, desăvârşit în bine, în dreptate, în adevăr, în iubire. Fără 
de aceasta, lumea se înăbuşă în ucideri şi în răutăţi. 


Necontenită ucidere - aceasta este istoria neamului omenesc. Ucidere necontenită, 
fără de Hristos şi împotriva lui Hristos. 


Un minunat Sfânt, Sfântul Simeon, Noul Teolog, a spus: „Binele care nu se face 


cu intenţie bună, nu este bine”. Aceasta este învăţătura evanghelică, frate. Binele 
se poate obţine numai prin procedee bune. Da, ceea ce este bun se poate obţine 
numai cu ajutorul lui Dumnezeu, iar nu cu ajutorul diavolului. Viaţa veşnică, 
Adevărul veşnic, Dreptatea veşnică se pot obţine numai cu ajutorul lui Dumnezeu, 
al Domnului Hristos, nu prin înşelăciunile diavoleşti, nu cu ajutorul diavolului. 


Iar noi, creştinii, începem de la Botez. Aceasta este singura putere, singurul nou, şi 
este dăruit de Domnul Hristos fiecăruia dintre noi. Şi noi ne distingem de ceilalţi 
oameni prin aceea că credem în Invierea lui Hristos şi în învierea noastră proprie. 





Și noi, creştinii de astăzi, creştinii veacului al douăzecilea, deşi suntem slăbănogi şi 
schilozi, mărturisim, împreună cu Sfinţii apostoli un singur adevăr. Ce fel de 
mărturisire? Mărturisim pe Domnul Cel Înviat! Domnul a înviat, omul a înviat! 
Aceasta este mărturisirea noastră. În această lume, noi, fiecare dintre noi ca şi 
creştin, propovăduim neîncetat un singur lucru, mărturisim acelaşi lucru: pe 
Domnul Înviat şi pe noi înşine înviaţi. 


Și vieţuieşti în această lume ca un mort înviat, care a biruit moartea, a biruit toate 
morţile, şi astăzi, şi mâine, şi în vecii vecilor. Prin cine? Prin Domnul lisus Hristos 
Cel înviat. 


Hristos a înviat! Adevărat a înviat! 


(din: Cuviosul Iustin de Celie, Cuvinte despre veşnicie - predici alese, Editura 
Egumeniţa, 2013) 


Lumina de Duminică: Pr. Dumitru Stăniloae: Hristos cel înviat - izvorul vieţii 
creştine - Duminica a doua după Paşti (a Sfântului apostol Toma) 


[...] În Hristos cel înviat este viaţa dumnezeiască, pentru că în El e şi moartea 
omului luat în El însuşi şi amândouă acestea sunt active şi în noi. 


„Noi totdeauna purtăm în trup moartea lui Hristos, ca şi viaţa Lui să se arate în 
trupurile noastre“ (2 Cor. 4, 10). 


Din puterea morţii, dar şi a Invierii Lui murim păcatului şi viem lui Dumnezeu. 


„lar dacă Hristos locuieşte în voi, trupul vostru este mort pentru păcat... Şi dacă 
Duhul Celui ce a înviat pe Hristos din morţi (deci şi Duhul lui Hristos, n.n.), 
locuieşte în voi,... vii va face şi trupurile voastre“ (Rom. 8, 10-11). 


Locuri ca acestea se pot înmulți încă foarte mult. Conţinutul lor a fost făcut explicit 
în multe feluri de Sfinții Părinţi. Acest conţinut se poate rezuma în următoarele: 
Trupul lui Hristos cel înviat este un trup ridicat la deplina transparenţă duhov- 
nicească şi în această calitate s-a umplut de sfinţenie, de îndumnezeire, aflându-se 
aşa în faţa Tatălui. Dar această sfinţenie, transparență şi îndumnezeire ni se 
comunică şi nouă prin împărtăşire de trupul Său şi deci Învierea lui Hristos 
înseamnă nu numai o comuniune a Lui cu Tatăl, ci şi intrarea Lui în deplină 





comuniune cu noi, comuniune la început pentru noi virtuală, dar având să devină 
comuniune actualizată, prin sălăşluirea lui Hristos prin Duhul Său în fiinţa noastră. 


Hristos şi trupul Său jertfit, iar prin aceasta sfinţit, pnevmatizat şi transparent 
pururea în faţa Tatălui, e ca un miros de bună mireasmă înaintea Lui, arătând prin 
aceasta deplină predare a Sa, ca om, Tatălui, deplina comuniune cu Tatăl în Duhul 
Sfânt. Acesta e sensul spiritual al expresiei “jertfă întru miros de bună mireasmă“, 
atât de des folosită de Sfântul Chiril din Alexandria. 


Starea Lui de jertfă bine mirositoare în faţa Tatălui e starea de completă predare 
Tatălui, ca opusă oricărei posibilități de afirmare de Sine a Sa ca om. E o stare 
destinată să fie izvorul unei stări asemănătoare în ceilalţi oameni. De aceea, Hristos 
trebuie să Se afle permanent în această stare. 


Nicolae Cabasila zice: „Hristos S-a gândit să păstreze pe trup mărturia jertfei Sale 
şi să poarte pe El pururea urmele rănilor Sale dobândite în clipa răstignirii, vrând 
să arate prin aceasta că şi la venirea a doua oară în lumina orbitoare va fi pentru 
robii Săi acelaşi răstignit şi împuns, rănile acestea ţinând loc de podoabe 
împărăteşti“ *. 


Aceste răni nu sunt numai nişte amintiri, ci au o actualitate permanentă în Hristos. 
Dar ele sunt şi puterea Lui care iradiază în noi. El e într-o continuă predare a Sa 
Tatălui, ca izvor de moarte jertfelnică pentru orice om faţă de păcat, ca izvor din 
care fiecare se împărtăşeşte de buna mireasmă a jertfei Lui spre a o înfățişa Tatălui, 
ca opusă relei miresme a păcatului, a afirmării unei independenţe în plăcere şi 
mândrie. 


„Nu e nici o îndoială că păcatul este în noi o stare tristă şi rău mirositoare. Viaţa 
tristă şi rău mirositoare se transformă însă prin Hristos într-o bucurie. Prin credinţă, 
Hristos transmite omului bună mireasmă. Noi ne oferim prin Hristos lui Dum- 
nezeu, căci EI este cel ce curăţeşte prin jertfa Sa pe păcătoşi şi spală spiritual pe cei 
ce se află în necurăţie. Prin Hristos ne oferim şi noi, prin El avem curajul, noi, cei 
necuraţi, să ne apropiem. Dar noi ne apropiem prin credinţă şi ne oferim Tatălui ca 
bună mireasmă numai dacă încetăm să existăm pentru noi, dacă avem în noi numai 


pe Hristos ca bună mireasmă spirituală“ ?. 


* 1 Despre viaţa în Hristos, trad. rom. de Teodor Bodogae, Sibiu, 1946, p. 138. 


* Sfântul Chiril, Închinare în Duh şi Adevăr, XV, P.G. 68, col. 973. 





Dar această stare de jertfă reală în care Se află EI e şi o stare de compătimire reală 
cu noi, care ne pătrunde şi pe noi. 


Cum se vede, sfinţenia ca transparenţă pnevmatică sau ca bună mireasmă, deci ca 
predare a lui Hristos ca om în faţa Tatălui, ne face părtaşi şi pe noi la ea, deci şi la 
dragostea Tatălui faţă de noi, realizând comuniunea noastră cu El. Aşa cum s-au 
urcat preoţii şi fruntaşii lui Israel cu Moise şi Aaron pe munte, aşa ne ridicăm şi noi 
la Tatăl, cu Hristos şi ajungem aproape de EI, curăţindu-ne în sângele Lui, Care 

„Şi-a dat trupul întru miros de bună mireasmă“ . 

Căci prin Hristos „avem aducerea noastră la Tatăl şi am ajuns aproape de EI“ . 


Am câştigat această intimitate cu Tatăl, pentru că am intrat într-o familiaritate cu 
Hristos, Fiul Lui. 


„Tatăl şi Dumnezeu îi învredniceşte de privire şi îi cunoaşte numai pe cei ce au o 
familiaritate duhovnicească cu Fiul şi care s-au recunoscut prin Duhul în EI şi s-au 
îmbogăţit prin EL.“ & 


Ne învredniceşte pentru predarea lui Hristos, dar şi pentru compătimirea Fiului Său 
față de noi, Euharistia stare în care rămâne EI permanent. „Familiaritatea duhov- 
nicească“ cu Fiul înseamnă o unire cu Hristos prin Duhul, Care e o transparenţă a 
Lui pentru noi ca să ne facă şi pe noi transparenţi Lui, penetrându-ne în Euharistie 


de trupul Lui. 


Pe măsură ce devenim şi noi transparenţi lui Hristos, El nu mai e o realitate 
obiectivă pentru noi, nici una subiectivă, ci El şi noi ne aflăm într-o unitate reală, 
dincolo de obiectivitate şi subiectivitate. El e în noi şi noi în EI, fără să ne 
confundăm. În relaţia cu Hristos am depăşit subiectivitatea, ne aflăm în Hristos că 
în realitatea cea mai obiectivă, dar şi cea mai subiectivă. Această transparenţă 
trupească înseamnă şi o transparenţă sufletească, şi prin amândouă se realizează 
transparenţa lui Hristos ca persoană, care înseamnă o mare sensibilitate şi iubire a 
Lui. Aceasta ne face şi pe noi sensibili faţă de EI şi delicaţi între noi. 


Prin Înviere, prin faptul că trupul Lui transparent, iradiant de iubire, ne penetrează, 
Insuşi EI ne-a devenit propriu împreună cu sufletul şi cu dumnezeirea din El. lar 


“ Idem, Glaphyra, P.G. 69, col. 517 C. 
” Ibidem, col. 507 C. 
* Ibidem, col. 332 D. 





noi, înduhovnicindu-ne, am devenit proprii lui Hristos, întrucât ne-am deschis Lui 
prin credinţă. 


„Hristos Se sălăşluieşte deplin în noi prin împărtăşirea Duhului şi nu S-a împărțit, 
cum spune Pavel“ (1 Cor. 1, 13)”. 


„Punându-Și sângele pentru noi, a desființat moartea şi a nimicit stricăciunea; şi 


aşa ne face ai Săi, ca unii ce nu mai trăim viaţa noastră, ci mai degrabă viaţa Lui“ 
10 


La iubirea Lui, răspundem cu iubirea noastră, prin care renunțăm la noi, cum a 
renunţat EI la Sine. 


Cei ce sunt în această intimitate cu Fiul primesc prin Duhul o lărgime în viaţa şi 
cunoştinţa lor, din lărgimea vieţii Fiului ca om, înaintând spre statura spirituală a 
lui Hristos: „Hristos ni Se dă nouă mort, înviat şi înălțat la cer, lărgind prin Duhul 
în chip spiritual inimile celor ce-L primesc“ !!. 


Viaţa lui Hristos a devenit viața noastră. Incoruptibilitatea trupului Său înviat 
lucrează în noi în vederea învierii noastre. Orizontul nostru s-a lărgit prin Hristos 
cel înviat, a depăşit orizontul fenomenelor fizice şi psihice care se repetă în fond, 
sfârşind în moarte. Legea ne închidea orizontul, lăsându-ne în afara comuniunii cu 
Dumnezeu în Hristos. 


„Căci ne lărgim şi noi prin credinţă (prin încredere) şi iubire, dar numai înrădă- 

cinându-ne în Hristos. Pentru că legea era strâmtă şi mintea închinându-se la idoli 

era îngustă.“ 


Cu Hristos, care a urcat prin Jertfă şi Înviere, urcăm şi noi la vârfurile cunoaşterii 
lui Dumnezeu şi ale vieţii dumnezeieşti prin curăţire de patimile egoiste. Acum 
privim cu faţa descoperită, prin transparenţa trupului lui Hristos, slava neplafonată 
şi veşnică la care s-a ridicat omul în El. Prin aceasta ea se oglindește şi în noi (2 
Cor. 3,18)”. 


” Ibidem, col. 425 A. 
*% Ibidem, col. 437 B. 
“ Ibidem, col. 242 A. 
“ Ibidem, col. 240. 

“ Ibidem, col. 233 D. 





Dacă Fiul îi înfăţişează Tatălui buna mireasmă a omului predat cu totul Lui, şi 
odată cu El şi pe noi, nouă Fiul ne comunică nu numai puterea acestei bune 
miresme a predării, şi deci a renunțării la orice egoism, ci şi buna mireasmă a 
cunoaşterii de Dumnezeu la care a ajuns prin aceasta omul în Hristos, sau buna 
mireasmă a cunoaşterii celei mai înalte de Dumnezeu prin umanitatealui Hristos. 


„Căci prin Sfinţii apostoli Domnul nostru lisus Hristos ni S-a arătat ca miros de 

bună mireasmă a cunoaşterii lui Dumnezeu şi Tatăl.“ 


Slava ce o avem este una cu iradierea acestei bune miresme, dar este totodată 
iradierea Persoanei unice divino-umane, pentru Care trupul nu-i o barieră. Căci, 
deşi trupul e prilejul trăirii comuniunii cu Persoana lui Hristos, uităm de trupul Lui, 
cum uităm şi de al nostru, cum spune Sfântul apostol Pavel (2 Cor. 5, 16; 12,2). 
Desigur, toate acestea sunt în mare măsură o virtualitate pentru aproape toţi credin- 
CIoşii; dar o virtualitate reală, din care luăm puterea spre învierea noastră pentru 
viaţa viitoare. 


„Căci cele în Hristos sunt făptură nouă şi ne-am înnoit în El spre sfinţenie şi 

nestricăciune şi viaţă.“ A 


Hristos cel înviat este începutul creaţiei celei noi, pentru că ne cuprinde în starea 
jertfită şi înviată a trupului Său în mod actual pe toţi care credem nu numai prin 
comunitatea de natură ce o are cu noi, ci şi prin cuprinderea noastră personală în El 
şi prin petrecerea Lui în noi. 


E de prisos să mai spunem că aceasta înseamnă şi o cuprindere a noastră în 
memoria Lui (virtual îi cuprinde şi pe cei ce nu cred în EI). El prezintă în Sine 
Tatălui pe toţi cei ce cred în EI, deci sunt alipiţi de EI. Ei sunt văzuţi în EI de Tatăl, 
dar îi are înscrişi şi în memoria Lui veşnică. Şi Tatăl îi vede înscrişi în memoria 
Lui. Totodată vede imprimat şi pe Hristos în ei, în starea Lui de jertfă şi de înviere. 


În faţa lui Hristos îi vede pe toţi cei care cred în El, căci pe faţa Lui se reflectă 
gândul lui Hristos la fiecare, şi în faţa fiecărui credincios vede imprimat pe Hristos. 
Îl vede pe Hristos progresând în transformarea fiecărui credincios după chipul Lui 
până îl va aduce la starea Sa de înviere. În aceasta constă comuniunea progresivă a 
Tatălui cu toţi cei ce cred în Fiul Său. Astfel unindu-ne cu Sine, Hristos ne uneşte 
cu Tatăl. 


'* Ibidem, col. 172. 
* Ibidem, col. 172 B. 





„A devenit departe, cu noi, pentru noi, pentru ca şi noi să ne facem împreună cu EI 
şi în El aproape de Tatăl... Căci făcându-ne părtaşi la EI prin Duhul, ne unim cu 
Dumnezeu şi Tatăl, prin EL.“ !€ 


Prin trupul înviat al lui Hristos iradiază neîmpiedicată puterea Celui ce a făcut 
acest trup nestricăcios, conducând pe toţi cei ce se vor împărtăşi de EI la înviere şi 
la nestricăciune, ba conducând întreaga creație la incoruptibilitate şi la trans- 
parenţă, adică la maxima transfigurare şi comunicabilitate între persoane prin 
Duhul şi la o totală personalizare a cosmosului, în Hristos şi în oameni; pentru că 
există o continuitate ontologică între materia trupului şi materia cosmosului. 


„Căci, după naşterea din trup, este frate acestora provenind din Adam, proto- 
părintele în acest veac prezent; dar odată ce, prin înviere, trupul Său mort Şi l-a 
făcut duhovnicesc şi ni-l oferă nouă spre mâncare, sădeşte şi în noi prin el puterea 
vivificării spre învierea după moarte; prin aceasta ne-a devenit cauză a unei astfel 
de firi duhovniceşti în veacul viitor şi a unei stări nemuritoare şi incoruptibile a 
trupurilor noastre stricăcioase de acum... Căci pentru noi, pe care ne va învia în 
trupuri duhovniceşti, va restabili întru nestricăciune şi corpurile din jurul nostru, 
corespunzătoare celor ce locuiesc, umblă, viețuiesc şi petrec întru ele, pentru că şi 
creaţia însăşi se va elibera de robia stricăciunii, spre slava libertăţii fiilor lui 
Dumnezeu, Care S-a făcut om şi frate şi părinte al nostru şi spune: lată Eu şi 
pruncii pe care Mi i-a dat Dumnezeu.“ !! 


Starea aceea va însemna o biruinţă a persoanelor şi a libertăţii lor asupra naturii 
care robeşte, o biruinţă a comuniunii lor, din comuniunea cu Persoana divină, sau 
supremă, devenită şi Persoana umană eliberată, prin suportarea morţii de bunăvoie, 
de stăpânirea morţii, care e suprema tiranie a naturii învârtoşate, supremul duşman 
al persoanei sau al comuniunii interpersonale. Tot ce ne e dat acum ca natură se va 
personaliza, va sluji eternei comuniuni personale. Slavă împărătească a Persoanei 
supreme devenită şi Persoana umană va deveni slavă a tuturor celor ce se vor 
deschide Persoanei supreme şi centrale. 


Prin toate se va vedea Persoana supremă, prin toate se vor vedea persoanele între 
ele. Nu se va mai vedea o natură care face greu de sesizat persoana. Vom vedea 
„faţă către faţă“ pe Dumnezeu, dar ne vom vedea „faţă către faţă“ şi între noi, 
neacoperiţi nici de natura manifestată în trebuinţe materiale, în slăbiciuni trupeşti, 
în boli, supusă morţii, nici de natura devenită exclusivistă prin tot felul de pasiuni. 


“* Ibidem, col. 517 A. 
“ Leonţiu de Bizanţ, Adv. Nest., libr. V, P.G., 1, col. 1744 D-1745 A. 





In veacul de acum, împărtăşindu-ne de Hristos, vestim moartea Lui, care rămâne şi 
în forma ei trupească în existenţa noastră, pentru a ne ajuta să o umplem şi să o 
transformăm spre folos prin moartea noastră faţă de egoism. 


„Dar când va veni în slava Tatălui, nu vom mai oferi mărturisirea cuvenită despre 
patima Lui, ci Îl vom cunoaşte în chip curat ca Dumnezeu „faţă către faţă“... Căci 
atunci nu-L vom mai cunoaşte din cele ce sunt ale omului, ci Îl vom cunoaşte din 
cele ce sunt ale lui Dumnezeu adevărat, fund trecută iconomia prin care a devenit 
şi trup. Căci vor înceta, cum se cuvine, raţiunile întrupării şi va intra o cunoştinţă 
mai mare şi ne va veni de la EI o strălucire şi o vedere şi o înţelegere a mântuirii 
celei întru slavă.“ 1515 


Trupul nu va înceta, dar el va fi transparent, încât vom vedea prin el nemijlocit pe 
Dumnezeu întru slavă, fiind totul înduhovnicit, toţi şi toate vor aparţine tuturor, 
dincolo de împărţirea în subiectiv şi obiectiv, dincolo de lanţurile naturii, de lupta 
pasionată pentru a stăpâni natura şi pe ceilalți văzuţi ca obiecte exterioare, de lupta 
fiecăruia pentru a se apăra de ceilalți. Singură învierea ne deschide perspectiva 
scăpării de fatalitatea naturii care duce la moarte, deschide un plan demn de noi şi 
de năzuinţele noastre; iar odată cu aceasta, perspectiva unei tot mai adânci 
sensibilităi şi delicateţi. Numai învierea ne va scăpa de lupta greşită pentru a ne 
asigură o existenţa efemeră, cu preţul profitării de alții, cu preţul unor imaginare 
experienţe de împlinire prin plăceri, prin orgolioase şi găunoase realizări. 


Numai perspectiva învierii ne dă puterea să ducem adevărata luptă cerută de ea: 
lupta împotriva pasiunilor, lupta pentru sensibilizare, pentru transparenţă, pentru 
comuniune, pentru asemănarea cu Hristos, puterea Celui care a înviat susținându- 
ne pe această cale. 


(* Preotul profesor Dumitru Stăniloae, Teologia Dogmatică Ortodoxă, vol. 2, 
Editura Institutului Biblic şi de Misiune Ortodoxă, Bucureşti, 2010, pp. 181- 
189.) 


“ Sfântul Chiril al Alexandriei, Glaphyra, P.G. 69, col. 429. 





Sfântul Chiril al Alexandriei - Lumina giulgiului Învierii 


N-ar fi răbdat să stea acasă această femeie atotrâvnitoare şi înţeleaptă şi n-ar fi 
părăsit mormântul, dacă teama de legea sâmbetei şi de condamnarea ce ameninţa 
pe cei ce o călcau nu i-ar fi scăzut râvna, şi dacă respectul faţă de vechile obiceiuri 
n-ar fi oprit-o de la ceea ce dorea foarte mult. 


„ar în ziua întâi a săptămânii (duminica), Maria Magdalena a venit la mormânt dis 
de dimineaţă, fiind încă întuneric, şi a văzut piatra ridicată de pe mormânt. Deci a 
alergat şi a venit la Simon-Petru şi la celălalt ucenic pe care îl iubea lisus, şi le-a 
zis: Au luat pe Domnul din mormânt şi nu ştim unde L-au pus. Deci a ieşit Petru şi 
celălalt ucenic şi veneau la mormânt. Şi cei doi alergau împreună, dar celălalt 
ucenic, alergând înainte, mai repede decât Petru, a sosit cel dintâi la mormânt. ŞI, 
aplecându-se, a văzut giulgiurile puse jos, dar n-a intrat. A sosit şi Simon-Petru, 
urmând după el, şi a intrat în mormânt şi a văzut giulgiurile puse jos, iar mahrama, 
care fusese pe capul Lui, nu era pusă împreună cu giulgiurile, ci înfăşurată, la o 
parte, într-un loc. Atunci a intrat şi celălalt ucenic care sosise întâi la mormânt, şi a 
văzut şi a crezut. Căci încă nu ştiau Scriptura, că lisus trebuia să învieze din morţi” 
(In 20, 1-9). 


Dar trecând sâmbăta şi răsărind ziua de după ea, porneşte grăbită spre mormânt şi 
văzând piatra rostogolită de pe mormânt furată de bănuieli îndreptăţite, socoteşte 
că lisus a fost strămutat, atribuind şi această faptă de necredinţă, împreună cu 





altele, duşmăniei furioase a iudeilor. Dar, deoarece era femeie, aceasta o face să se 
întoarcă la cei ce iubeau pe Domnul, vrând să ceară ajutorul celor mai sinceri 
ucenici, în căutarea Lui. Avea o credinţă atât de puternic întemeiată şi neclintită, 
încât n-a fost descurajată de moartea Lui de pe cruce, ci Îl numeşte Domn, chiar 
mort fiind, arătând cu adevărat dragoste de Dumnezeu. Când aceia (adică Petru şi 
Ioan, scriitorul Cărţii, căci el dă numele său şi al celuilalt ucenic) află de la femeie 
vestea, pornesc cu grabă şi ajung repede la mormânt, unde văd minunea cu ochii 
lor, fiind pregătiţi să dea spre mărturie acest fapt, căci erau doi, cum cere Legea. Fi 
nu se întâlnesc cu Hristos cel sculat din morţi, dar vădesc Învierea din giulgiurile 
înfăşurate şi cred că a rupt şi legăturile morţii, fapt prevestit de Sfânta Scriptură. 
Deci, privind cele întâmplate în lumina profeților, care se dovedesc împlinite, 
primesc cea mai neclintită credinţă. 


Observăm că fericitul Evanghelist Ioan ne vesteşte şi timpul învierii, zicând: „În 
ziua întâi a săptămânii (duminica), Maria-Magdalena a venit la mormânt dis de 
dimineaţă, fiind încă întuneric.” Matei amintindu-ne acelaşi fapt, a spus că învierea 
a avut loc după ce s-a făcut seară adâncă. Dar socotesc că, nefiind nici un dezacord 
între purtătorii de Duh, nu prezintă nici timpul învierii în mod diferit. Căci, dacă ar 
voi cineva să înțeleagă sensul celor spuse de ei, va vedea că au acelaşi sens 
cuvintele lor. Dimineaţa adâncă şi seara adâncă se reduc, cum socotesc eu, la 


acelaşi înţeles şi se întâlnesc la punctul cel din mijloc al nopţii. Deci nu e nici un 
dezacord între ei. Unul, începând de la sfârşitul nopţii, iar celălalt, de la începutul 
ei, se întâlnesc la mijloc, adică, precum am spus adineauri, la sfârşitul nopţii. 


(Extras din Sfântul Chiril al Alexandriei, Comentariu la Evanghelia lui loan, 
Editura Sfintei Mănăstirii Lacu, 1999). 





Sfântul ierarh Serafim (Sobolev) - Cuvânt a doua zi de Paşti - Despre roadele 
învierii lui Hristos şi cel mai important dar - harul Sfântului Duh, a cărui 
dobândire este scopul vieţii creştine 

PREDICI 


SFÂNTUL IERARH SERAFIM (SOBOLEV) 
FĂCĂTORUL DE MINUNI DIN SOFIA 


Ținut în Biserica rusă "Sfântul Nicolae“ din Sofia, 
la 1/14 aprilie 1947 


Hristos a înviat din morți, cu moartea pe moarte călcând şi celor din mormânturi 
viaţă dăruindu-le. (Troparul praznicului) lată cuvintele troparului pascal, pe care 
le auzim atât de des în zilele sărbătorii Sfintelor Paşti. Acest tropar este foarte 
scurt, dar conţinutul lui are pentru noi o importanță mântuitoare deosebită. Aici se 
vorbeşte despre biruința Domnului asupra morţii, prin slăvita Sa înviere. El a 
primit ca moartea să se atingă de trupul lui cel sfânt şi să moară, dar în acelaşi 
timp, prin învierea Sa, să calce moartea, dăruind neamului omenesc nemărginite 
binefaceri. 


—> Primul este acela că prea curatul Lui trup, pe care l-a împrumutat din 
Preaneintinata Lui Maică, după înviere a devenit cu totul duhovnicesc. 


Domnul se arată ucenicilor Săi prin uşile încuiate (vezi loan 20,19-26). Dar, în 
acelaşi timp, trupul lui Hristos s-a proslăvit mai ales după înălţare, când Domnul a 
stat cu trupul de-a dreapta Tatălui. 





Sfântul loan Damaschin, în cartea Sa „Credinţa ortodoxă pe scurt“, spune că 


trupul Lui Hristos, după înălţare, S-a împărtăşit pentru totdeauna cu fericirea şi 
slava dumnezeiască; Lui i se închină îngerii şi-L proslăvesc. 


În ce fel de slavă dumnezeiască petrece trupul lui Hristos, despre aceasta mărtu- 
riseşte Domnul Sfântului loan Teologul, pe insula Patmos, înainte să-i descopere 
soarta lumii. Faţa lui Hristos strălucea ca soarele, când străluceşte în puterea lui. 
Marele apostol n-a putut suporta această slavă dumnezeiască şi a căzut ca mort la 
picioarele lui Hristos (vezi Apocalipsa 1,16-17). 


Mărturiseşte despre această slavă a lui Hristos şi arătarea Lui către Sfântul prea 
cuvios Serafim, după Liturghie, în marea Joi. După această arătare, birieplăcuiul 
lui Dumnezeu nu se putea clinti din loc, stând nemişcat două ore în altar şi simțind 
în inima sa fericirea Raiului. 


=> Dar este şi alt rod al învierii lui Hristos. 


Dacă în asemenea slavă petrece trupul în care s-a îmbrăcat Domnul, atunci şi 
trupurile noastre, la unirea lor cu sufletele noastre în ziua învierii de obşte a 
morţilor, sunt chemate, în puterea învierii lui Hristos, la o nespusă şi mare slavă 
dumnezeiască: Hristos s-a sculat din morți, fiind începătura celor adormiţi (| 
Corinteni 15,2). Nu se poate arăta prin cuvinte şi acea slavă sau fericire a Raiului, 
care se va deschide pentru noi, după învierea morților şi după înfricoşătoarea 
Judecată a lui Hristos. 


Dorind să arate toată puterea acestei slave, apostolul Pavel a mai putut spune doar 
atât: Pătimirile vremii de acum nu sunt vrednice de mărirea care ni se va descoperi. 
(Romani 8, 18) 


Sfântul loan Teologul, având în vedere slava şi fericirea noastră viitoare, la care 
suntem chemaţi de Dumnezeu, a spus: lubiţilor, acum suntem fii ai lui Dumnezeu 
şi ce vom fi nu s-a arătat până acum. Ştim că dacă EI se va arăta, (se înţelege la 

a doua venire a Domnului) noi vom fi asemenea Lui, fiindcă îl vom vedea cum este 
( loan 3,2). În aceste cuvinte apostolul lui Hristos mărturiseşte că slava noastră 
viitoare, fericirea noastră viitoare acum nu pot fi cuprinse de mintea omenească. 

Dar, în acelaşi timp, marele apostol arată că această slavă, această fericire a noastră 
vor consta în vederea adevăratului nostru Dumnezeu, Domnul lisus Hristos, în 
Fiinţa Lui. Îl vom vedea aşa cum este, se înţelege, nu numai în Fiinţa lui ome- 
nească, ci şi în cea dumnezeiască. Acum noi nu putem să pătrundem însuşirile 





dumnezeieşti, manifestările Lor în viaţa noastră, despre care şi apostolul Pavel a 
spus: O, adâncul bogăției şi al înţelepciunii şi al ştiinţei lui Dumnezeu! Cât sunt 
de necercetate judecăţile Lui şi cât de nepătrunse căile Lui (Romani Il, 33)! Dar 
atunci Îl vom vedea pe Dumnezeu chiar în Fiinţa Lui. 


Dacă din contemplarea lui Hristos în trupul Lui proslăvit Sfinţii simțeau o 
asemenea fericire nespusă, atunci ce fericire vom simţi noi contemplându-L pe 
Hristos în Fiinţa Lui? Mai mult, la această contemplare, la această fericire şi slavă 
vor participa şi trupurile noastre înviate. 


= Dar este şi al treilea rod al învierii lui Hristos. 


Minunată este milostivirea lui Dumnezeu! Şi acum, încă în viaţa lor pământească, 
sfinții se împărtăşesc de slava viitoare. Această slavă binecuvântată pătrunde toată 
fiinţa lor şi chiar se oglindeşte în trupul lor. De aceea şi trupurile sfinţilor se fac 
purtătoare de duh şi chiar nesocotesc legile fizice. 


Din viaţa Sfintei Maria egipteanca, se vede că ea trecea Iordanul, călcând pe apă 

ca şi pe uscat. lar când se ruga pentru toată lumea, în prezenţa cuviosului Zosima, 
se ridica deasupra pământului. Aşa se ridica şi se ruga în văzduh şi Sfântul Serafim 
de Sarov, înainte de a-l tămădui pe tânărul bolnav. 


Însă cea mai uimitoare slavă a sfinţilor consta în aceea că erau pătrunşi de o lumină 
dumnezeiască, iar strălucirea acesteia, nu arareori, era vizibilă oamenilor evlavioşi. 
Această lumină a plăcuţilor lui Dumnezeu izgonea departe demonii, îi păzea de 
uneltirile vrăjmaşilor şi era vindecătoare şi îmbucurătoare pentru suferinzi. 


În viaţa Sfântului Ambrozie, episcopul Mediolanului, se spune despre un tânăr 
îndrăcit, pe care îl duceau în Mediolan, să fie tămăduit de Sfântul Ambrozie. Dar 
acest tânăr a fost lăsat de diavol încă în drum spre Mediolan, căci lumina bine- 
cuvântată a marelui plăcut al lui Dumnezeu l-a ars pe demonul care locuia în tânăr, 
şi acesta a ieșit din el. 


În America de Nord există oraşul Charleston, unde se află un lăcaş închinat satanei. 
Un preot ortodox, care a slujit în eparhia rusă a Americii de Nord, îmi povestea că 
el, datorită slujbei, trebuia să meargă în acel oraş. Dar iată că la cincizeci de 
kilometri de Charleston, a simţit deodată în inima lui o tristeţe îngrozitoare, care 
creştea treptat, o dată cu apropierea de oraş. lar când a intrat în oraş, n-a mai putut 
suporta această tristeţe şi s-a grăbit să plece de acolo. Când preotul a părăsit oraşul 
Charleston, tristeţea a slăbit, iar la kilometrul cincizeci a dispărut de tot. 





în acest fel, precum de la demoni se revarsă departe păgubitoarea şi ucigătoarea de 
suflet tristeţe a iadului, aşa de la sfinţi se revarsă departe vindecătoarea şi de viaţă 
făcătoarea lumină harică, care este izvorul marii bucurii şi slave. 


Ce concluzie mântuitoare trebuie să tragem din tot ce am spus despre bine- 
facerile învierii lui Hristos? Dacă trupul lui Hristos, pentru totdeauna unit cu 
dumnezeirea Domnului nostru, este atât de proslăvit în ceruri şi stă de-a dreapta 
Tatălui; dacă şi trupurile noastre sunt chemate de Dumnezeu la o nespusă slavă 
cerească şi la o mare fericire, după unirea lor cu sufletele noastre după învierea cea 
de obşte o morţilor; dacă şi acum trupul în viaţă al sfinţilor, prin Darul Sfântului 
Duh, se face atât de duhovnicesc şi proslăvit, atunci trebuie să ne păstrăm trupul 
nostru în toată curăţia şi sfințenia. 


Să ținem minte întotdeauna cuvintele apostolului Pavel din prima epistolă către 
Tesaloniceni: Căci voia lui Dumnezeu aceasta este: sfinţirea voastră ca să vă feriți 
de desfrânare, ca să ştie fiecare dintre voi să-şi stăpânească vasul său în sfinţenie şi 
cinste, nu în patima poftei... Căci Dumnezeu nu ne-a chemat la necurăţie, ci la 
sfințire (| Tesaloniceni 4, 3-5,7). 


Să ne ajute Domnul, pentru învierea Lui, să avem această neprihănire; şi ea va fi 
moştenirea noastră, dacă întotdeauna ne vom călăuzi prin smerenie şi dragoste, fără 
de care curăţia noastră nu va depăşi neprihănirea păgânilor, care se pot înălța doar 
până la abstinenţa exterioară şi chinuitoare de la patimi. Ei nu posedă curăţia 
interioară neprihănită în gânduri şi sentimente, prin care se defineşte desăvârşirea 
noastră morală. Asemenea neprihănire este specifică doar drepteredincioşilor şi 
numai acelora dintre ei, în care lucrează harul interior, renăscător, încălzit în noi 
tocmai în puterea smereniei şi a dragostei. 


Fie ca întotdeauna să se descopere în noi puterea învierii lui Hristos, în toate 
binefacerile sale şi întotdeauna să se împlinească în viaţă noastră cuvintele lui 
Hristos: Fiţi, dar, voi desăvârşiţi, precum Tatăl vostru Cel ceresc desăvârşit este 
(Matei 5,48). Amin. 


(Extras din cartea: Sfântul ierarh Serafim (Sobolev) — Predici (1945-1949)) 





Sfântul ierarh Serafim (Sobolev) - Cuvânt a doua zi de Paşti - Despre harul 
Sfântului Duh ca izvor al veşnicei bucurii a sfinților 


Ținut în Biserica rusă “Sfântul Nicolae “ din oraşul Sofia, 
la 20 aprilie!3 mai 1948 


Cerurile după cuviinţă să se veselească, şi pământul să se bucure, şi să 
prăznuiască toată lumea cea văzută şi cea nevăzută; că Hristos s-a sculat, veselia 
cea veşnică. (Canonul Paştilor, cântarea 1) 


Ce fel de veselie veşnică este aceasta pentru care Sfânta Biserică, prin cuvintele 
prea cuviosului loan Damaschin, alcătuitorul canonului pascal, cheamă să sărbă- 
torească şi să se bucure întreaga lume, văzută şi nevăzută? Această veselie este 
fericirea noastră viitoare şi veşnică în Rai, Împărăţia cerească a lui Hristos, pe care 
o moştenesc toți creştinii drept-slăvitori. Ea este cel mai înalt scop al tuturor ne 
voinţelor noastre, al întregii noastre vieţi. 


Această veselie cerească şi veşnică a început pe pământ, o dată cu învierea lui 
Hristos, în viaţa oamenilor celor mai apropiaţi Lui. Prima dintre toţi oamenii care a 
încercat această veselie, ca o bucurie dumnezeiască, neauzită, nespusă şi nea- 
semuită a fost Preacurata Maica Domnului, şi aceasta mai ales chiar în momentul 
învierii. 





Nu o dată Domnul vorbea ucenicilor şi chiar şi altor oameni că EI, după moartea 
Sa, va învia a treia zi. Ar fi putut Domnul să nu spună acest lucru Preaiubitei şi 
Preacuratei Sale Maici şi să o lase fără mângâiere, în cele mai mari chinuri 
sufleteşti, atunci când ea a suferit cel mai mult lângă Cruce, privindu-L răstignit şi 
însângerat? Potrivit tradiţiei bisericeşti, Maica Domnului, ştiind că Fiul ei 
dumnezeiesc va învia a treia zi, nu s-a îndepărtat de mormântul Lui şi de aceea a 
fost martoră a însăşi învierii lui Hristos. 


Se cuvenea, precum spune despre acestea Sfântul loan Gură de Aur, ca Aceea, 
care mai mult decât oricine îl iubea pe Domnul şi a suferit mai mult decât 
oricine la Răstignire, să fie prima care să se bucure de vederea lui Hristos cel 
înviat. După ea, această veselie veşnică sau fericirea cerească au încercat-o 
femeile mironosiţe, apostolii şi toţi ceilalţi ucenici ai lui Hristos, iar Domnul Li 
s-a arătat timp de patruzeci de zile de la învierea Sa, umplându-i de bucurie 
dumnezeiască. 


Este greu şi chiar imposibil să ne imaginăm întreaga fericire ce decurgea din aceste 
arătări minunate. 


Din relatarea Evanghelică despre arătarea Domnului înviat celor doi călători spre 
Emaus, Luca şi Cleopa, este evident că inimile lor ardeau, erau topite de această 
fericire, chiar şi atunci când Hristos, apărut în faţa lor, nu era recunoscut încă de ei, 
ci numai le tâlcuia mărturiile Sfintei Scripturi, că EI trebuia să pătimească, să 
moară şi să învieze a treia zi. Ce fericire au simţit în sinea lor călătorii spre Emaus, 
atunci când Domnul, invitat de ei la cină, a fost recunoscut de ei când a frânt 
pâinea, după care s-a făcut nevăzut. Din cauza bucuriei cereşti ei au uitat de 
oboseală şi, fără a ţine seama de ora târzie, au purces de îndată, în mare grabă, spre 
Ierusalim, la apostoli, ca să le vestească şi celorlalți această mare bucurie. Intrând 
la apostoli cu această veste, i-au auzit pe aceştia spunând cu gura lor: A înviat cu 
adevărat Domnul şi s-a arătat lui Simon (Luca 24, 34-35). Când călătorii spre 
Emaus au povestit apostolilor ce li s-a întâmplat, dintr-o dată a stat înaintea lor 
Domnul înviat, umplându-i pe ei de bucuria Lui dumnezeiască. 


Desigur că aceste apariții extraordinare ale lui Hristos Cel înviat au fost 
determinate de necesitatea de a întări, o dată pentru totdeauna, credinţa în Biserica 
lui Hristos, cea care tocmai se născuse pe pământ şi a cărei dogmă de căpetenie era 
bazată tocmai pe învierea lui Hristos. 


Mai târziu, nu a mai fost în mod deosebit nevoie de asemenea arătări dese ale lui 
Hristos Cel înviat. Cu toate acestea, Domnul şi Mântuitorul nostru nu i-a lăsat pe 





cei care au urmat Lui să rămână neîmpărtăşiţi de această veşnică veselie, încă în 
timpul vieţii lor pământeşti. EI le-a trimis, întâi prin ucenici, apoi prin urmaşii lor, 
preoţii Bisericii, de la Tatăl Său ceresc Alt Mângâictor, al cărui har a început să se 
reverse asupra noastră în Biserica Ortodoxă, prin Tainele ei. Acest har, în diferitele 
şi minunatele sale manifestări, a devenit izvorul unor mari bucurii cereşti, izvorul 
aceleiaşi veselii veşnice în viaţa oamenilor sfinţi. 


Y Cum ar fi putut, de exemplu, Sfântul Marcu din muntele Fracesc să nu 
încerce această veselie, când datorită lucrării harului dăruit lui, s-a mişcat 
un munte din loc, deşi el nu l-a cerut lui Dumnezeu această minune, ci doar 
discuta cu un alt cuvios despre faptul că Domnul a fost întotdeauna, este şi 
va fi cu noi prin puterea Sa dumnezeiască şi atotputernică?! 

Putea să fie neatinsă de această veselie veşnică Maria egipteanca, cea care 
nu 0 dată a trecut Iordanul ca şi pe uscat, iar când, la rugămintea 
bătrânului Zosima, a început să se roage pentru întreaga lume, s-a ridicat în 
aer?! 

Oare mai puţin decât apostolii simțeau în sine o bucurie dumnezeiască 
oamenii Sfinţi, atunci când ei înviau morții şi, prin puterea Harului dumne- 
zeiesc, săvârşeau multe şi mari semne şi minuni, atunci când Domnul îi 
învrednicea de vedenii şi descoperiri cereşti neobişnuite, cum s-a întâmplat, 


de pildă, în vieţile prea cuvioşilor Serghie de Radonej şi Serafim de Sarov. 


Sfântul Serghie s-a învrednicit s-o vadă pe Maica Domnului într-o asemenea mare 
slavă, încât martorul acestei vedenii, ucenicul Sfântului Serghie, monahul Miheia, 
nu a putut suporta această slavă de lumină dumnezeiască şi a căzut la pământ ca 
mort. Mai târziu, după vedenie, prea cuviosul Serghie i-a spus: “Şi în mine sufletul 
tremură de bucurie cerească". 


De aceeaşi vedenie a Maicii Domnului s-a învrednicit, la Bunavestire, nu cu mult 
înainte de sfârşitul său, şi prea cuviosul Serafim, împreună cu monahia Evpraxia 
din mănăstirea Diveevo. Aceasta din urmă, de asemenea, nu a putut să suporte 
lumina cerească în mijlocul căreia s-a arătat în toată slava Sa Preacurata Maică a 
Domnului, înconjurată de îngeri, de Sfântul loan inaintemergătorul, de apostolul 
loan Teologul şi de alte douăsprezece fecioare. Ea a căzut, iar Maica Domnului a 
ridicat-o cu preacuratele Ei mâini. După sfârşitul acestei vedenii, care s-a prelungit 
mai mult de două ore, prea cuviosul Serafim i-a spus monahiei Evpraxia: „Avem 
de ce să credem în Hristos." 


Altădată, învrednicindu-se asemenea apostolului Pavel, să fie înălțat până în al 
treilea cer, prea cuviosul Serafim a simţit o asemenea fericire, de la vederea lăca- 





şurilor Raiului şi a slavei locuitorilor cereşti, încât nu a putut apoi să povestească 
nici un cuvânt despre această descoperire dumnezeiască. Dorind însă să ne arate ce 
mare şi nespusă fericire ne aşteaptă în veacul viitor, prea cuviosul Serafim a putut 
doar să spună: „Dacă viermii ne-ar fi mâncat carnea trupului nostru în timpul 
întregii noastre vieţi, atunci ar trebui să acceptăm să fim întru totul gata să răbdăm 
aceasta, precum şi tot felul de alte grele suferinţe, numai să nu ne lipsim de acea 
bucurie cerească şi de acea slavă pe care Le-a pregătit-o Domnul tuturor celor care 
îl iubesc şi care împlinesc poruncile Lui“. 


Acest har îi renăştea şi îi făcea pe oamenii sfinți să fie încă din această viaţă lo- 
cuitori cereşti şi îngeri pământeşti. Prin puterea Lui ei atingeau dragostea desă- 
vârşită pentru Hristos, şi prin el, ziua şi noaptea, se umpleau de bucuria pe care o 
simt cei care se găsesc deja în Împărăţia cerească a lui Hristos. 


lată de ce Sfântul Isaac Sirul spunea că dragostea desăvârşită pentru Hristos este 
Raiul pe pământ cu toate împlinirile fericirii. Nu degeaba Sfântul apostol Pavel 
spunea că harul Sfântului Duh (primit de noi prin Sfânta Biserică) este arvuna 
moştenirii noastre viitoare, adică a acelei veselii veşnice, care ni se va descoperi pe 
deplin în viaţa viitoare, mai ales după înfricoşătoarea Judecată a lui Hristos. 


De altfel, sfinţii nu au fost lipsiţi nici în viaţa lor pământeană de această veselie 
veşnică, pe care altădată au simţit-o Preacurata Maica Domnului, Sfintele femei 
mironosiţe şi apostolii, la arătarea lui Hristos cel înviat. 


Domnul a împlinit asupra Sfinților nemincinoasele Sale cuvinte: Cel ce are porun- 
cile Mele şi le păzeşte, acela este care Mă iubeşte; iar cel ce Mă iubeşte pe Mine 
va fi iubit de Tatăl Meu, şi-l voi iubi şi Eu şi Mă voi arăta lui... (loan 14, 21). 
Dacă păziţi poruncile Mele, veţi rămâne întru iubirea Mea... (loan 15, 10). 
Bucuria Mea să fie în voi şi ca bucuria voastră să fie deplină (adică va fi 
desăvârşită) (loan 15, 11). 


Și mulți dintre marii slujitori ai lui Dumnezeu se învredniceau de arătarea 
Domnului în slavă, arătare de care s-a învrednicit acelaşi prea cuvios Serafim, la 
Liturghia din Joia cea mare, la care a slujit ca ierodiacon. După Vohodul mic, prea 
cuviosul L-a văzut în văzduh pe Mântuitorul Hristos într-o lumină nespusă, 
înconjurat de o mulţime fără număr de îngeri. Cuprins de extaz ceresc, prea 
cuviosul Serafim nu mai putea să se mişte din loc, fiind dus de pe amvon în altar 
de către ierodiaconi, iar timp de două ore a rămas nemişcat, meditând la vedenia 
dumnezeiască şi desfătandu-se de veselia cerească a acesteia. 





Lucruri minunate au fost observate în vieţile sfinţilor. Domnul, nu numai că îi 
umplea de fericire nepământeană prin harul Sfântului Duh, de această veşnică 
veselie a Împărăției Lui celei Cereşti prin vedeniile şi descoperirile cereşti, dar şi 
suferinţele sufleteşti, care erau atât de numeroase în viaţa lor, le transforma în izvor 
de bucurii dumnezeieşti. În timpul acestor suferinţe, Domnul revărsa asupra robilor 
Săi adevăraţi mila Sa deosebită, iubirea Sa deosebită şi mângâierile Sale. Atunci se 
împlineau asupra lor cuvintele apostolului Pavel: Că precum prisosesc pătimirile 
lui Hristos întru noi, aşa prisoseşte prin Hristos şi mângâierea noastră (II Corinteni 
1,5). 


Chiar moartea, care pe noi ne sperie atât de mult, şi o considerăm ca pe o culme a 
nefericirilor, pentru sfinţi era o mare bucurie şi de aceea le era cunoscută dinainte. 


Cu două ore înainte de moarte, Antonie, arhiepiscopul Voronejului - apropiat în 
duh de prea cuviosul Serafim - l-a chemat la el pe episcopul său vicar, Elpidifor, şi 
i-a spus: „Nu simt nici un fel de frică; vreau să mă despart de trup şi să fiu cu 
Hristos”. Şi acest lucru este de înţeles pentru sufletele sfinților, deoarece din 
momentul despărțirii de trup, se luminau cu o lumină dumnezeiască şi erau însoţite 
de îngeri şi, cuprinşi de bucurie, se înălţau la tronul Sfintei Treimi, într-o nesfârşita 
bucurie cerească, pentru veşnica veselie în Împărăţia lui Hristos. 


Spre această veşnică veselie suntem chemaţi şi noi, iubiţilor întru Hristos ai mei fii. 
ŞI nimic nu este mai plăcut lui Dumnezeu decât năzuinţa noastră spre această 
veşnică veselie. lar această năzuință numai atunci o putem realiza, când vom 
împlini cu sfinţenie şi neabătut toate poruncile dumnezeieşti. 


De aceea îl vom ruga pe Domnul nostru lisus Hristos cel înviat să ne ajute să 
înfăptuim întotdeauna voinţa Lui cea Sfântă şi mântuitoare pentru noi şi niciodată 
să nu facem ceva ce nu îi este plăcut Lui şi Sfintei Lui Biserici. 


De aceea, Domnul, într-o măsură sau alta, ne va împărtăşi şi pe noi veşnicei veselii 
a Împărăției Lui celei cereşti, încă din timpul acestei vieţi pământeşti, iar după 
moartea noastră se vor împlini pentru noi cuvintele rugăciunii pe care atât de des o 
auzim după Sfânta împărtăşanie şi în care se exprimă această nădejde: „Şi aşa 
ieşind dintru această viaţă întru nădejdea vieţii celei veşnice, să ajungem la odihna 
ceea ce este de-a pururea, unde este glasul lăudătorilor cel neîncetat şi dulceaţa cea 
fără de sfârşit a celor ce văd frumuseţea cea nespusă a feţei Tale“. Amin. 


(Extras din cartea: Sfântul ierarh Serafim (Sobolev) — Predici (1945-1949)) 





Sfântul ierarh Serafim (Sobolev) - Cuvânt a doua zi de Paşti - Curăţirea inimii 
de patimi este condiţia obligatorie pentru a vedea chipul lui Dumnezeu 


Ținut în Biserica rusă “Sfântul Nicolae “ din oraşul Sofia, 
la 12/25 aprilie 1949 


Hristos a înviat! Aş vrea ca în această mare zi a Luminatei învieri a lui Hristos să 
vă urez, iubiţilor întru Hristos fiii mei, ceea ce ne urează Sfânta Biserică, în urmă- 
toarele cuvinte ale canonului pascal: Să ne curățim simţirile, şi să vedem pe 
Hristos strălucind, cu neapropiata lumină a învierii. 


Prin aceste cuvinte Biserica Ortodoxă arată întreaga esenţă a creştinătăţii. ŞI, în 
primul rând, cuvintele: să ne curățim simţirile ne spun nouă că viaţa creştină nu 
este altceva decât marea noastră nevoinţă în lupta cu patimile şi cu păcatele, 
nevoinţă în păzirea neabătută şi permanentă a tuturor poruncilor dumnezeieşti. Este 
evident că pentru mântuirea noastră nu este suficientă numai credinţa în Hristos cel 
înviat, ci trebuie, de asemenea, să urmăm calea cea îngustă, îndurerată şi spinoasă, 
de care ne-a vorbit însuşi Hristos: „Și strâmtă este poarta şi îngustă este calea care 
duce la viaţă şi puţini sunt care o află (Matei 7, 14). 


Greutatea acestei mari nevoinţe creştineşti o conştientizau bine cei care cu sâr- 
guinţă se luptau cu patimile lor, fără să-L trădeze pe Mântuitorul nici în gânduri, 
nici în sentimente şi nici în fapte. La fel de mult o simțeau şi cei ce răbdau în tăcere 





supărările şi iertau pe vrăjmaşii lor din toată inima; cei care îşi petreceau întreaga 
lor viaţă în înfrânare şi nevinovăție, străduindu-se a fi neadormiţi în rugăciunile lor 
către Dumnezeu, zi şi noapte, alungând de la ei săgețile duhurilor viclene. 


Pentru asemenea nevoinţă harul purtător de lumină al Duhului dumnezeiesc, ceea 
ce este acelaşi lucru cu neapropiata lumină a învierii lui Hristos, îi ilumina pe 
adevărații creştini şi ei săvârşeau mari semne şi minuni în viaţa lor. 


Acestea au avut şi au loc în viaţa bineplăcuţilor lui Dumnezeu prin harul Sfântului 
Duh. Domnul le-a trimis lor darul vederii dumnezeieşti. Prin puterea acestui har ei 
tămăduiau tot felul de boli şi suferinţe la oameni, izgoneau din ei diavolii şi chiar 
obligau fiarele sălbatice să li se supună, ceea ce însemna minune a minunilor. 


Y Aşa s-a supus leul, ca o făptură raţională a lui Dumnezeu, prea cuviosului 
Ghe-rasim de la lordan. 

Y Aşa asculta un urs de prea cuviosul Serafim de Sarov, înţele-gându-i 
cuvintele şi mişcările mâinii. 

Y Aşa s-au supus lupii marii nevoitoare a Bisericii Ruse, egumena mănăstirii 
Staroladojsk, Epraksia, şi chiar au apărat-o. 

Y Unei alte mari nevoitoare din Rusia, şi anume Eufrosina, nebuna pentru 
Hristos, i se supuneau păsările. lar când s-a îmbolnăvit grav şi a fost lăsată 
de oameni fără nici un ajutor, un corb îi aducea zilnic hrană, asemenea 
celui care altădată făcea acelaşi lucru pentru proorocul Ilie. 


În cartea, „Lavsaicon“, această culegere de istorii din vieţile Sfinţilor Părinţi, se 
povesteşte cum odată, în chilia marelui nevoitor şi făcător de minuni Macarie 
din Alexandria, a intrat o hienă, aruncându-i la picioare puiul ei orb. Sfântul 
Macarie l-a luat şi scuipându-l în ochi, a săvârşit o minune. Puiul a văzut de 
îndată, iar mama, hrănindu-l1, a plecat cu el. În ziua următoare, hiena i-a adus 
fericitului Ma-carie o piele mare de oaie, s-a lăsat în genunchi, şi-a lăsat capul 
la pământ şi, dându-i această piele, părea că-l roagă să o primească în dar, 
pentru tămăduirea puiului ei. Marele făcător de minuni a primit darul hienei, 
dar i-a interzis acesteia să mai mănânce oi de la oamenii săraci. Pielea Sfântul 
Macarie i-a lăsat-o fericitului şi marelui Atanasie. 


În toate aceste minuni neobişnuite oamenii sfinţi îl vedeau pe Hristos strălucind 
prin manifestările minunate ale harului. Dar pentru faptul că îşi curăţeau 
întotdeauna toate simţirile lor de tot ce era pătimaş şi păcătos, pentru nevinovăția 
lor sufletească, bineplăcuţii lui Dumnezeu îl vedeau pe însuşi Hristos în strălucirea 





întregii Lui Slave Dumnezeieşti şi de la această vedere se umpleau de fericirea 
Raiului, încă aici pe pământ. 


La această vedere minunată şi fericită ne cheamă pe noi, pe toţi şi pe fiecare în 
parte Sfânta Biserică, prin cuvintele arătate din canonul pascal. Ea ne cheamă să 
vedem pe Hristos strălucind, atât în manifestările minunate ale harului Său, cât şi 
în însăşi înfăţişarea Lui. 


Fie ca nimeni să nu caute acest din urmă mare bine - vederea lui Hristos însuşi, 
chiar aici pe pământ - imposibilă pentru noi, întrucât Domnul a vrut să ne dăruiască 
această moştenire prin cuvintele: Cel ce are poruncile Mele şi le păzeşte, acelea 
este care Mă iubeşte; iar cel ce Mă iubeşte pe Mine va fi iubit de Tatăl Meu şi-l 
voi iubi şi Eu şi Mă voi arăta lui (loan 14, 21). 


Și să nu fie această mare chemare a Maicii Bisericii noastre zadarnică pentru noi. 
Ca nişte copii ascultători ai ei, să răspundem la această chemare din toată inima. Să 
urmăm, cât nu este prea târziu, calea îngustă şi îndurerată, calea curăţirii neabătute 
a inimii noastre de patimi şi a împlinirii tuturor poruncilor lui Hristos, în scopul 
dobândirii mântuirii noastre şi a adevăratei fericiri veşnice. 


Atunci Domnul va împlini asupra noastră, în toată puterea lor, cuvintele Canonului 
pascal: Să ne curățim simţirile, şi să vedem pe Hristos strălucind, cu neapropiata 
lumină a învierii, care cuvinte sunt în esenţă cuvintele lui Hristos: Fericiţi cei cu 
inima curată, că aceia vor vedea pe Dumnezeu (Matei 5,8). Amin. 


(Extras din cartea: Sfântul ierarh Serafim (Sobolev) — Predici (1945-1949)) 





Prea Cuviosul Părinte Arhimandrit Gheorghe Kapsanis — Domnul cel 
răstignit şi înviat umple de sens viaţa noastră 


Ce importanţă poate să aibă Crucea şi Învierea lui Hristos pentru lumea noastră 
astăzi? Pentru lumea care trăieşte drama războiului din lrak. Pentru lumea 
nedreptăţii, a terorismului celor mari şi puternici şi a terorismului celor mici şi 
neputincioşi care se împotrivesc celor puternici prin acte sinucigaşe. Pentru lumea 
care omoară sufletele tinerilor cu depravarea, ateismul şi şomajul, iar trupurile cu 
drogurile. Pentru întreaga lume care este ameninţată din ce în ce mai mult de 


catastrofa ecologică şi de „age”.Această lume L-a răstignit pe Hristos, pe Fiul lui 
Dumnezeu şi Fiul Omului. Dar şi pentru această lume S-a răstignit Hristos. 
Această lume a venit să mântuiască Hristos. 


Hristos S-a răstignit şi pentru răstignitorii Săi. Aceasta o arată şi rugăciunea Sa 
în momentul în care II răstigneau: „Părinte, iartă-le lor, căci nu ştiu ce fac”. 


Situaţia lumii de atunci şi de astăzi arată cât de necesar era să intervină 
Dumnezeu ca să dea celor care vor prilej de eliberare de sub stăpânirea celui 
rău. 


Există o mulţime de oameni care de-a lungul veacurilor L-au urmat pe Hristos. 
Ei nu au vrut Să-i răstignească pe semenii lor pentru a limita răul, nici nu au 
primit (sloganul) că „scopul sfinţeşte mijloacele”, dar au vrut să răstignească 
răul care exista înlăuntrul lor. 





Societatea noastră este bolnavă. Ar fi fost însă şi mai bolnavă, dacă n-ar fi existat 
creştini care împreună să se răstignească cu Hristos. 


Nimeni nu poate să învingă răul social, dacă nu învinge răul înlăuntrul său. Şi toți 
cunoaştem că este uşor să te lupţi împotriva egoismului altora, dar dificil să te lupţi 
împotriva propriului tău egoism. Pe de o parte este bine, ba chiar uşor să 
participăm la demonstaţii antirăzboinice, dar e dificil să dezrădăcinăm dinlăuntrul 
nostru egocentrismul, ţinerea de minte a răului şi vrăjmăşia faţă de anumiţi semeni 
al noştri. 


Fără lupta pocăinţei continue omul nu poate să biruiască răul, păcatul care se 
cuibăreşte înlăuntrul său. 


De asemenea, 


Dacă răul nu ar fi putut fi biruit, atunci toţi am fi deznădăjduit. 


În timpul răstignirii Domnului adânc „întuneric a acoperit tot pământul”. Acest 
întuneric fără ieşire, al nonsensului, al temporarei împuterniciri a răului şi biruinţe 
a diavolului acoperă până astăzi pe cei care nu L-au văzut pe Hristos Cel răstignit 
să învie din morţi biruitor. 


Răstignirea lui Hristos este un fapt istoric şi pentru aceasta crezut de toţi. Învierea 
Lui însă, în timp ce şi ea este un fapt istoric, a avut loc în taină şi de aceea 
pretinde credinţa noastră. Apostolii au văzut, au pipăit, au crezut în Hristos Cel 
înviat şi în cele din urmă L-au mărturisit şi au murit pentru EI. 


Iuda, cum cântă Biserica, L-a trădat pe Domnul, nu s-a căit şi astfel nu a văzut 
Invierea Sa. 


Petru L-a negat de trei ori, dar s-a căit, a plâns cu amar şi s-a învrednicit printre cei 
dintâi să-L vadă înviat şi să-L propovăduiască lumii. 


Aparținem Bisericii în care se continuă veşnic Cina cea de Taină a lui Hristos. 
Cădem, dar ne şi căim şi ne ridicăm. Aşa putem să-L vedem pe Hristos 
înviat. După cum L-au văzut şi L-au recunoscut întru frângerea pâinii cei doi 





ucenici înfricoşaţi care mergeau spre Emaus. Desigur, I-au spus: „Rămâi cu noi, 
căci către seară este şi s-a plecat ziua” (Luca 24: 29). 


Astfel, „avându-L pe Hristos mântuire” (antifoanele Vinerii Mari), putem să 
trăim, să nădăjduim, să iubim, să ne căim, să avem bucurie şi pace în sufletele 
noastre, să ne jertfim, să participăm activ la orice încercare bună care are în 
vedere binele omenirii. 


Nu uităm că Hristos prin Crucea Sa a arătat că lumea noastră bolnavă nu poate să 
devină nici scop în sine, nici scop final al vieţii noastre. Prin Învierea Sa a arătat 
că în această lume poate să strălucească lumina lui Hristos, iar lumea să-şi afle 
sensul ei, tămăduirea ei şi menirea ei în dragostea veşnicului Dumnezeu 
Treimic. 


Ne-a mai arătat şi că putem „să aşteptăm învierea morţilor şi viaţa veacului ce va 
să fie”. 


Slujba Învierii începe cu slavoslovia Sfintei Treimi: 


Într-adevăr. Toată slava şi închinarea şi mulțumirea se cuvin Tatălui, Care Îl 
trimite pe Fiul Său ca Mântuitor al lumii, Fiului Care S-a deşertat pe Sine şi S-a 
jertfit pentru noi şi Preasfântului Duh Care a colaborat şi colaborează la 
lucrarea izbăvitoare a Domnului şi-L face prezent pe Hristos şi în generaţia 
noastră. 


(Prea Cuviosul Părinte Arhimandrit Gheorghe Kapsanis, stareţul Sfintei Mă- 
năstiri a cuviosului Grigorie din Sfântul Munte Athos - traducere şi adaptare din 
limba greacă de M. L. din revista bilunară, Parakatathiki”, Tesalonic, martie- 
aprilie 2003, nr. 29, pp. 3-4) 





Arhim. Simeon Kraiopoulos - Oare nu ardea în noi inima noastră? 
Implorarea stăruitoare şi “vânătoarea” Dumnezeului care ne aprinde tainic 
sufletele şi apoi “se face nevăzut”... 


Luca şi Cleopa în drumul spre Emaus cu “străinul” Hristos 
Domnul ne este alături, dar într-un fel pe care noi nu-l putem înţelege 


Astăzi de dimineaţă la Utrenie s-a citit cea de-a cincea evanghelie a Învierii, care 
este din Evanghelia după Luca (Luca 24, 12-35). Este vorba despre această lungă 
pericopă evanghelică, care este una cutremurătoare şi pe care o ascultăm la fiecare 
a unsprezecea Duminică. Ceva m-a impresionat azi şi aş vrea să ne oprim puţin 
asupra acestui lucru. 


Doi dintre apostolii din cercul mai mare care Îl însoțea pe Hristos, Luca şi Cleopa, 
în acea zi a Învierii Domnului - de vreme ce trecuseră deja tot şirul de evenimente 
al patimilor - s-au sculat foarte de dimineaţă şi au pornit de la Ierusalim ca să 
meargă în oraşul Emaus. Noi aproape întotdeauna trecem să vizităm şi oraşul 
acesta în pelerinajele noastre la Locurile Sfinte, la Ierusalim. 


Pe drum, cum mergeau şi discutau despre evenimentele care se petrecuseră în 
zilele precedente  - era, cum am spus, ziua Invierii, cea în care băteau acest drum - 
S-a apropiat de ei Domnul, fără însă să dezvăluie cine era de fapt. Să avem acest 





lucru în vedere. De multe ori Domnul ne este alături, ne este aproape, însă într-un 
fel pe care noi nu-l putem înţelege, nici măcar observa. Este foarte discretă 
prezenţa Lui. 


ȘI i-a întrebat: „Despre ce vorbiţi şi pentru ce sunteţi posomorâţi?“ 


Aceştia i-au răspuns: „Bine, dar nu ştii? Eşti singur aici în Ierusalim şi nu ştii ce s-a 
întâmplat zilele acestea?“ 


Și i-au enumerat toate câte se întâmplaseră. lar lisus, fără să se dezvăluie încă, le-a 
vorbit în nişte cuvinte foarte mustrătoare: „O, nepricepuţilor şi zăbavnici cu inima 
ca să credeţi toate câte au spus proorocii!“ Atât de nepricepuţi sunteţi, aşadar, şi 
atât de adormită şi fără de simţire este inima voastră, încât nu sunteţi în stare să 
înţelegeţi lucrurile şi să vi le explicaţi? Să înţeleagă, adică, exact toate câte se 
întâmplaseră zilele acelea. Prorocii au vorbit despre toate acestea, iar cei ce au 
crezut în spusele lor ar fi putut să înţeleagă despre ce este vorba şi ce se va 
întâmpla. 


Nu că Luca şi Cleopa nu ar fi crezut, dar nu le era îndeajuns câtă credinţă aveau - şi 
la fel câtă credință avem şi noi de obicei. Este întotdeauna loc de mai multă 
credinţă, de credinţă mai puternică. Şi Dumnezeu nu ne iartă [în sensul de “scuză”, 
“îngăduie” - n.n.] lucrul acesta. Dumnezeu vorbeşte, iar omul trebuie să asculte, 
trebuie să cerceteze şi să creadă. Şi când crede, atunci se deschide drumul. Atunci 
când crede, se luminează lucrurile. Atunci când crede, începe să înţeleagă. 


A început, deci, Domnul să le explice, din proroci şi din legea lui Moise, că toate 
acestea trebuiau să se întâmple şi că a treia zi avea să învie Fiul lui Dumnezeu pe 
care Îl răstigniseră oamenii. Între timp, discutând, au ajuns la Emaus, iar Acesta 
„se făcea că merge mai departe“. Vedeţi, un astfel de lucru se iartă [se justifică”, 
“se îngăduie” - n.n.], de vreme ce îl face şi Însuşi Iisus, îl putem face şi noi. 
Fireşte, numai atunci când acest lucru se justifică şi este necesar. 


Se făcea, deci, că merge mai departe, într-un alt loc, dar cei doi i-au spus: “Unde 
vei merge acum? Este seară, ziua s-a terminat, soarele a apus. Unde vei merge?” 
Iar lisus „a intrat să rămână cu el.” 


Au insistat, ca să spunem aşa, şi L-au convins să rămână cu ei, acolo în casa care 
de fapt era a lui Cleopa. 





Acum când mergem, cum am mai spus, la Ierusalim, la Locurile Sfinte, mergem şi 
la Emaus, şi bineînţeles şi acolo unde conform tradiției era casa lui Cleopa. Iar 
acolo ne întâmpină nişte ziduri rămase din acea epocă, dintre care unele ar trebui să 
fie chiar rămăşiţe ale casei lui Cleopa. De asemenea există acolo şi un pavaj, care 
trebuie să fi fost drumul din vremea aceea, şi se păstrează şi o bucată din casă, în 
mijlocul curţii, pe care astăzi o au catolicii. 


O dulce tiranie a sufletului 


„ȘI a intrat să rămână cu ei. Şi, când a stat împreună cu ei la masă, luând pâinea, a 
binecuvântat-o şi, frângând, le-a dat lor“ 


S-a hotărât, deci, să rămână cu ei. Au intrat în casă şi în momentul în care s-au 
întins să mănânce - pentru că atunci oamenii mâncau întinşi - „a luat pâinea şi a 
binecuvântat-o“. A luat pâinea Hristos, a binecuvântat-o şi a frânt-o, după cum 
făcuse şi la Cina cea de Taină. Însă această întreagă mişcare, aşa cum a făcut-o 
Hristos, i-a ajutat să înţeleagă, să priceapă că EI era. Căci le spuseseră şi femeile 
care merseseră dis de dimineaţă la mormânt că au văzut îngeri, care le-au spus că a 
înviat Domnul. 


„ŞI s-au deschis ochii lor şi L-au cunoscut“. 


Atunci s-au deschis ochii lor şi L-au recunoscut, iar în cea mai dulce clipă, în cel 
mai crucial moment, „El S-a făcut nevăzut de ei“. 


Acesta este lucrul care, aşa cum v-am spus şi la început, mi-a atras atenţia astăzi şi 
aş vrea să-i dăm puţină atenţie acum, împreună. 


„EL S-a făcut nevăzut de ei“. Ce altceva îşi doreau aceştia? Asta vroiau: să-L vadă 
pe Domnul. Să-L vadă şi să se sature de EI, să-L vadă şi să vorbească cu El. Acesta 
însă S-a făcut nevăzut. În general, după Înviere, nu mai rămâne continuu cu 
ucenicii. Apare, dispare, apoi iar se arată. 


Insă trebuie să spunem două cuvinte aici despre această frază, din cele pe care le 
aflăm de la Sfinţii Părinţi. Şi aceia au trăit asemenea situaţii. 


Sfântul Simeon, noul teolog spune în mod special câteva lucruri, dacă îmi aduc 
aminte bine în clipa aceasta, întrucât avusese astfel de trăiri. Îl iubea mult pe 
Hristos. Şi spune în Imnele [Vezi Sfântul Simeon Noul Teolog, Opere, Tesalonic 
1990, volumul 3, pp. 226-227.] sale că, asemenea câinelui care fuge după un iepure 





de câmp şi acum îl vede, acum nu-l mai vede, acum îl găseşte, apoi iarăşi dispare - 
întrucât iepurele aleargă mai iute decât câinele - aşa, spune Sfântul Simeon, „alerg 
şi eu după Tine, Doamne. Şi atunci când, iată, am reuşit şi Te-am zărit puţin, din 
nou ai dispărut; iar acolo unde am reuşit să-Ţi văd umbră, iarăşi te-ai făcut 
nevăzut.“ 


Și mai spune destule Sfântul, într-un fel foarte dulce şi dramatic. Este o dulce 
tiranie a sufletului, dacă putem spune aşa, întrucât sufletul ţine la ceea ce iubeşte, 
vrea să-L prindă pe Domnul şi, dacă este posibil, să-L ţină, să nu-i mai scape, iar 
Acela se face nevăzut. 


V-aş ruga să ne oprim cu atenţie asupra acestui punct. Desigur, nu ştiu acum câţi 
dintre noi sunt în stare să înţeleagă, dar, în orice caz, oricâţi dintre noi am reuşi să 
înţelegem, ceilalți se vor îngriji şi ei să se iniţieze în acest adevăr. Să luăm acest 
„S-a făcut nevăzut“. A dispărut. Şi a dispărut exact în clipa în care atât de mult îşi 
doreau aceştia ca EI să nu dispară, atât de mult îşi doreau ca EI să rămână şi să 
petreacă acea noapte alături de ei, să vorbească, să Îl vadă, să Îl audă. Atunci şi-au 
adus aminte că şi pe drum ardea în ei inima lor. Atunci însă nu băgaseră de seamă 
prea mult. Acum, însă, când li S-a arătat Domnul - când a apărut la ora cinei - şi-au 
adus aminte şi îşi spuneau între ei: „Oare nu ardea în noi inima noastră, când ne 
vorbea pe cale şi când ne tâlcuia Scripturile?“ 


“Dar ei Îl rugau stăruitor” 


Da, aşa sunt lucrurile cele duhovniceşti. Şi v-aş ruga în aceste vremuri să nu ne 
rezumăm pur şi simplu la a fi creştini. Da, suntem creştini, auzim la modul general 
despre Dumnezeu, despre Hristos, despre Biserică, însă nu avem nici o iniţiere în 
acest sens, în acest adevăr. Şi de ce? Pentru că, aşa cum ştim, ceva-ceva avem şi 
noi cu toţii în inimile noastre. Avem fiecare dorul nostru, dragostea noastră, să 
zicem aşa. Undeva s-a împotmolit inima noastră şi, bineînţeles, dacă este 
împotmolită nu-L mai găseşte pe Hristos. Nu cunoaşte astfel de lucruri inima 
fiecăruia dintre noi, din păcate, chiar dacă este a unui creştin. 


Domnul se apropie de noi din prima clipă a existenţei noastre, deîndată ce ne-am 
botezat creştini ortodocşi. Şi asta se continuă cu cât ne mărim. lată, şi în această 
clipă, când suntem aici, când ascultăm, când citim - precum am făcut şi ieri şi 
alaltăieri - de îndată ce avem o nelinişte duhovnicească, se apropie de noi Domnul, 
vrând să ne înveţe. Şi dacă suntem atenţi, atunci toate câte le ştie şi le spune 
Domnul şi vor ajunge până în străfundul sufletelor noastre, pe acelea vom începe 
să le simţim, puţin câte puţin. Este ceea ce am mai spus şi alte dăţi, anume că şi noi 





aici ceva, ceva tot simţim, altfel nu ne-am aduna aici iar şi iar, de fiecare dată. 
Ceva, ceva din căldura lui Hristos tot ajunge în sufletele noastre, în inimile noastre. 


„Oare nu ardea în noi inima noastră?” 


Însă problema aici este faptul că, atunci când se apropie Domnul de noi, când ne 
încălzeşte, ne iniţiază şi ne învaţă adevărul, noi trebuie să găsim un mod, aşa cum 
se spune aici, să-L „forțăm”, să-L obligăm, adică, să rămână lângă noi, când pare 
că începe să se îndepărteze. 


„Dar ei Îl rugau stăruitor“... 


Are importanţă acest lucru. Are importanță. Dacă nu spunem: pofteşte, nu vine 
Domnul. Dacă nu spunem: hai, nu vine. Însă exact acelaşi lucru se întâmplă acum 
aici cu aceştia doi. Se face că vrea să treacă mai departe, însă aceştia ÎL „forţează” 
să rămână. 


Aşteaptă, aşadar, Domnul să-l spunem: „pofteşte!”. Iar noi trebuie să fim capabili 
să prindem asta. Trebuie, chiar şi dacă suntem nepricepuţi, după cum spune şi 
Domnul despre aceştia că sunt „nepricepuţi şi zăbavnici cu inima“. Pentru că, dacă 
nu vine lumina lui Dumnezeu, dacă nu vine această naştere din nou, dacă nu vine 
harul lui Dumnezeu să-l facă pe om nou, atunci nepriceput este omul în lucrurile 
cele sfinte şi zăbavnic şi fără de simţire. Să nu ni se pară ciudat acest lucru. Însă 
este nevoie să facem şi noi ceva din cele ce ţin de noi. Ceea ce puteau să facă cei 
doi, au şi făcut, au insistat să intre cu ei în casă. S-a întâmplat acest lucru deoarece 
aşa a voit şi Domnul. „Spuneţi-mi să intru“, ca şi când le-ar fi spus, „iar Eu voi 
intra.” De aceea i-a chemat, de aceea le-a stat alături, de aceea a mers împreună cu 
ei: ca să ajungă la acel moment în care au ajuns. 


„„„de aceea a mers împreună cu ei 
ŞI aici este marea problemă. Cred că fiecare suflet de creştin are - trebuie să aibă - 
asemenea trăiri, asemenea experienţe, în care cumva se arată Hristos, în care 
cumva se dezvăluie, cumva ca o lumină, o lumină strălucitoare, precum fulgerul se 
arată în sufletul omului, dar după iarăşi dispare. 


„S-a făcut nevăzut“. 


Aceasta este problema. „Nevăzut“. Şi este nevoie ca noi să-L vânăm. Acesta este, 
bineînţeles, un lucru pe care Domnul nu-l face întâmplător. Luaţi aminte. Aşa 





suntem noi obişnuiţi cu trăirile omului celui vechi - vrem să avem, să agonisim, să 
fim mulţumiţi, să găsim una şi bună care să le aibă pe toate şi să ne aşezăm şi să ne 
bucurăm de ea - credem că aşa, cumva, sunt şi lucrurile cele sfinte. Nu este aşa. 
Aceasta este trăirea omului vechi. 


Iar în clipa în care se arată Domnul, când Se îndură de tine şi ţi Se arată, apare şi îţi 
arde sufletul - ca şi aici - aşa, pentru câteva secunde. Acest lucru îl face Domnul ca 
să te trezească, ca să te mişte, ca să îţi deschidă pofta, dacă se poate să spunem aşa. 
Iar când Domnul dispare, omul se căieşte, nu cu căinţa cea bună. Se căieşte exact 
pentru că se mişcă precum omul cel vechi şi vrea, dacă se poate, să-L ţină pe 
Hristos lângă el, să nu-L piardă, să nu piardă această experienţă bună, această 
trăire. Însă se mişcă nu după cum trebuie. Am mai menţionat în legătură cu asta 
acest exemplu: atunci când omul vede un trandafir superb, care scoate mireasmă 
plăcută şi este frumos şi la vedere, acela care ştie se va aşeză alături şi îl va privi şi 
îl va mirosi. Un altul, însă, se va arunca asupra lui ca să şi-l însuşească, să şi-l facă 
al lui. Îl va prinde cu mâinile sale şi îl va smulge, şi aşa se duce trandafirul, aşa se 
duc toate. 


Nu se arată Hristos sunetelor şi inimilor care gândesc aşa şi lucrează aşa. Trebuie 
să alergăm cu răbdare în urma lui Hristos. Să ne căim, desigur, atunci când dispare, 
dar căința cea bună, fără să ne cuprindă pizma, fără să ne tragem înapoi, ci 
continuând să alergăm şi să alergăm. Și prin urmare, după măsura dispoziției 
noastre, după măsură credinţei noastre şi a modului în care suntem deschişi, vom 
avea din când în când parte de apariţii ale Domnului, însă tot de atâtea ori EI Se va 
face şi nevăzut. 


Dacă Se va arăta Domnul, cu siguranţă Se va face şi nevăzut 


Spun Sfinţi Părinţi: „Dacă vine un semn, ţine de el cât poţi “| Sfântul Isaac Sirul, 
Ascetice.]. 


La un astfel de lucru se referă, la atunci când ai o asemenea experienţă, când simţi 
că te atinge Domnul. Este ceva ceresc, nu se compară cu nimic din cele omeneşti şi 
pământeşti. Da, ţine de ea cât poţi. Desigur, ea va pleca; după cum vine, aşa şi 
pleacă. Şi să vrei să o ţii la nesfârşit, nu sta. Atunci, însă, când se străduieşte omul 
să-şi adapteze viaţa la aceste trăiri şi devine din ce în ce mai creştin, din ce în ce 
mai credincios şi face poruncile Domnului, încep să se înmulțească şi aceste 
experienţe, aceste arătări ale lui Hristos în inima omului. Şi încet-încet, încet-încet 
va deveni o stare constantă înlăuntrul său. 





Spuneam şi mai demult, cândva, poate unii îşi mai aduc minte: Atunci când 
deschidem un robinet doar puţin, apa curge încet, doar câte o picătură, foarte rar. 
Dacă îl deschidem un pic mai mult, şi iarăşi mai mult, se înmulţesc picăturile. lar 
dacă îl deschidem şi mai mult, va începe să curgă continuu. În felul acesta - dacă 
privim cele duhovniceşti prin metafora asta - va avea omul pe Hristos înlăuntrul 
său neîncetat după un timp, aşa cum EI Însuşi o promite: „Cel ce are poruncile 
Mele şi le păzeşte, acela este care Mă iubeşte; iar cel ce Mă iubeşte pe Mine va fi 
iubit de Tatăl Meu şi-l voi iubi şi Eu şi Mă voi arăta lui“ (loan 14, 21), şi „lisus a 
răspuns şi 1-a zis: Dacă Mă iubeşte cineva, va păzi cuvântul Meu, şi Tatăl Meu îl 
va iubi, şi vom veni la el şi vom face locaş la el” (loan 14, 23). 


Va veni Hristos în inima creştinului, iar inima sa va deveni locaşul Sfintei Treimi, 
al Tatălui şi al Fiului şi al Sfântului Duh, locaş al lui Dumnezeu. 


Însă astăzi vroiam să pun accent mai mult pe acest „şi s-a făcut nevăzut“. Nevăzut. 
Să nu aşteptăm să ni Se arate Hristos şi după aceea, gata, L-am găsit şi am 
terminat. Dacă Se va arăta cu adevărat Domnul, Se va face şi nevăzut după aceea. 
Nevăzut. Şi asta se va mai întâmpla şi altă dată şi iar şi iar. Însă noi trebuie să 
facem ceea ce ţine de noi, datoria noastră, exact aşa cum au făcut cei doi ucenici: 
„Dar ei îl rugau stăruitor“ (Luca 24, 29). 


Și continuă evanghelistul: „Şi, în ceasul acela sculându-se, s-au întors la Ierusalim 
ŞI au găsit adunaţi pe cei unsprezece şi pe cei ce erau împreună cu ei, care ziceau că 
a înviat cu adevărat Domnul şi S-a arătat lui Simon. Şi ei au istorisit cele petrecute 
pe cale şi cum a fost cunoscut de ei la frângerea pâinii.” (Luca 24, 33-35) 


In acel moment, aşa obosiţi cum erau, poate că nu terminaseră nici să mănânce, s- 
au ridicat şi au mers la Ierusalim - o considerau datoria lor - să spună celorlalți că 
au văzut pe Domnul. Şi atunci au aflat că Domnul se arătase şi lui Petru. 


Măcar aceste puţine cuvinte pe care le-am spus astăzi, fraţii mei, să ne fie pretext 
de a iubi această căutare, şi să ne învrednicească Domnul de asemenea apariţii şi de 
astfel de realităţi: în timp ce Îl vedem şi ne bucurăm de EI şi Îl vrem, El să dispară, 
iar noi să continuăm să alergăm după EI, până când va sălăşlui Domnul continuu în 
inima noastră. 


13.12.1998 Duminica strămoşilor 


Cuvântul acesta aparține seriei Viaţa Teandrică şi a fost ţinut la sinaxa de 
duminică în sala de conferinţe „Arhim. Timotei Papamihail”. 





(din: Arhim. Simeon Kraiopoulos, “În pustiul lumii”, Editura Bizantină, 2014) 





Doamne, rămâi cu noi! Cum devine Invierea o realitate tainic lucrătoare în 
concretul zilelor vieţii noastre? 


“Multe din cele trăite cu durere pe pământ vor apărea în veşnicie într-o lumină 
nouă, ne vor învăţa să binevestim şi să prea slăvim ceea ce am plătit cândva cu 
lacrimi”. 


Domnul ne stă alături 
Iar noi nădăjduiam că... (Luca 24,21) 


Când simţi că toate cele în care ai crezut încep să se surpe, te încearcă o grea 
dezamăgire, o tulburare lăuntrică; cum a putut să se întâmple aşa ceva? Totul îți 
apare întunecat şi fără nici o perspectivă de limpezire. În asemenea clipe ar trebui 
să ne aducem aminte că şi apostolii erau trişti mergând spre Emaus, dar să ne 
gândim şi la ceea ce s-a întâmplat după aceea. 





Mergeau pe drum cuprinşi de o nesfârşită tristeţe, dezamăgiţi; pierduseră totul, le 
era neînchipuit de greu. lisus S-a apropiat „mergând împreună cu ei“, dar ei nu L- 
au recunoscut. El vine, Se apropie de noi, merge împreună cu noi când suntem 
apăsaţi de tristeţe; noi însă ne vedem de durerea noastră, n-avem ochi pentru EI! 
Trece multă vreme şi nu-L recunoaştem pe Cel ce merge împreună cu noi! 


De ce sunteţi trişti? Credeţi că El nu ştie de ce? Dar vrea să-l spuneţi voi, vă 
întreabă. Fireşte că ştie de ce, dar vrea să-l spuneţi voi înşivă, pentru că de această 
mărturisire aveţi nevoie. 


..„Apostolii încep să-şi verse necazul, Îi spun de ce sunt dezamăgiţi, „iar noi 
nădăjduiam că...” (Luca 24, 21). ŞI, totuşi, nu-L recunosc! EI le vorbeşte şi inimile 
li se înflăcărează de vorbele Lui, încep să se lumineze la chip şi la suflet, dar 
durerea pare să nu li se fi risipit, pentru că încă nu L-au recunoscut. Cuvintele Sale 
îi mângâie, încât nu s-ar mai despărţi niciodată de EI: „Rămâi cu noi!“ Şi Ela 
rămas. Au urmat apoi bucurie, viață nouă, „dovada lucrurilor nevăzute“ (Evrei 
11,1). 


EI S-a ascuns de ochii lor, dar ei au continuat să meargă cu hotărâre înainte, fiindcă 
ştiau „în Cine şi-au pus credinţa“ (cf. II Timotei 1, 12), întristarea li s-a prefăcut în 
bucurie (cf. loan 16,20). 


Aşa ni se întâmplă şi nouă: trebuie să-l spunem tot, chiar dacă nu-L recunoaştem 
încă, pentru că El merge împreună cu noi, Se adresează sufletului nostru, care 
trebuie să-l răspundă. Îi va răspunde, şi EI se va transpune în starea lui, îl va 
primeni prin cuvintele Sale. Iar el se va înflăcăra cu flacăra sfântă şi îi va spune: 
„Rămâi cu mine!“ 


lar El va rămâne şi i se va deschide, iar sufletul Il va cunoaşte şi Il va iubi, se va 
bucura de EI, Ii va arăta încredere şi în această încredere îşi va găsi pacea. 


ie se ste 


Renaşterea noastră 
“Ca să-L cunosc pe EI şi puterea învierii Lui” (Filipeni 3, 10) 


Hristos a murit pe cruce. Cum vor fi resimţit apostolii, prietenii şi ucenicii Săi 
acest tragic eveniment? Vor fi sperat până în ultima clipă, refuzând să accepte un 





asemenea deznodământ. Mai credeau într-o minune, care să pună capăt acelei ne- 
norociri. Dar nemiloasa moarte le-a spulberat toate speranţele. 


Oare nu ni se întâmplă şi nouă să trecem printr-o situaţie asemănătoare? N-am fost 
confruntaţi şi noi cu evenimente inexplicabile, cu încercări care ne-au sfâşiat su- 
fletul, cu probleme irezolvabile, cu enigme rămase nedesluşite? Asupra noastră se 
abat necontenit lovituri imprevizibile. Te afli în mijlocul unei vieţi clocotitoare 
peste care se proiectează dintr-odată umbra morţii, smulgând de lângă tine o fiinţă 
scumpă, lăsându-te încremenit de durere. Cea mai grea încercare pe care au trebuit 
să o suporte ucenicii Domnului a fost aceea că mintea lor, încă necoaptă, a văzut în 
această moarte o infirmare a tuturor aşteptărilor lor. 


Din cuvintele Lui înţeleseră că EI este viaţa şi adevărul şi că, dacă vor crede în EI, 
nu vor vedea moartea, că Tatăl va rămâne în ei; atunci, ce explicaţie mai putea 
avea moartea Lui? 


Putea-va omul vreodată să pătrundă căile şi intenţiile lui Dumnezeu? Să găsească 
cauza şi explicația evenimentelor? Unde ne este atunci credința? O credinţă vie, 
adevărată, nu se poate naşte decât dintr-o beznă totală şi dintr-o desăvârşită orbire. 
Deplina încredere în Dumnezeu apare doar atunci când nu putem vedea nici simţi 
nimic în jurul nostru. 


De cele mai multe ori renaştem în durere, în furtună, în dezamăgire, când ni s-au 
spulberat toate speranţele. Supunerea necondiționată la legea iubirii se obţine nu- 
mai în asceza trupului, prin înfrângerea şi nimicirea trufiei din noi. 


Învierea lui Hristos s-a produs cu imprevizibilitatea unui cutremur. Era ceva la care 
nimeni nu se aştepta, părea un lucru imposibil. Dar “puterea învierii Sale” vă va 
elibera şi pe voi. Rămâneţi neclintiți în întuneric şi lumină, puterea şi iubirea Lui 
vă vor lumina. Nu deznădăjduiţi! 


Vi s-a părut că a murit [definitiv], dar EI e veşnic viu şi v-a iubit cu iubire veşnică. 
Biruinţa voastră aduce cu sine şi biruinţa altora. Domnul îşi va vădi puterea în voi; 
oamenii vă vor vedea credinţa, vor afla că sunteţi supuşi şi răbdători în încercări, 
vă vor preţui îndelunga-răbdare, bucuria duhovnicească la vreme de necaz, pacea 
lăuntrică în timpul furtunilor vieţii şi vor spune: „lată roada, iată puterea învierii 
Lu”. 


Prin această putere, lucrătoare asupra neputinţelor noastre, vi se va da să îndepliniţi 
cele de neîndeplinit şi să atingeţi cele de neatins. 





Să mergem la El 
Veniţi la Mine toţi cei osteniţi şi împovăraţi şi Eu vă voi odihni! (Matei 11, 28) 


Aceste cuvinte le-au adus multora mângâiere şi întărire. Ele ne sunt adresate nouă, 
tuturor, încât nu se va găsi nici un om care să nu aibă nevoie de ele, mai devreme 
sau mai târziu. Dar există cazuri, există vremuri când ele capătă o importanţă 
deosebită. Fericirea pământească, visurile avântate, înflăcăratele speranţe ale anilor 
tineri cedează mult prea repede locul deziluziilor şi urâtului, când ni se pare că 
împărtăşim cu lumea întreagă o imensă suferinţă universală. 


Oare nu ne găsim şi noi, astăzi, într-o asemenea situație? Nu ni se pare uneori că, 
după nenumărate emoţii şi alarme, a dat peste un fel de acalmie morală, o nepăsare 
față de tot şi de toate? O asemenea stare sufletească este explicabilă în cazul unor 
necredincioşi, noi însă, mai fericiţi în privinţa cunoaşterii adevărului şi luminii şi 
cărora cerurile ne sunt deschise, nu putem şi nu trebuie să cădem în deznădejde şi 
să tot spunem că nu mai avem nimic de aşteptat de la viaţă! Ne facem oare că n-am 
auzit aceste cuvinte: „Veniţi la Mine toţi cei osteniţi...“? 


Veţi spune, poate, că unuia care a obosit şi se simte împovărat îi lipseşte hotărârea, 
nu are puterea de a se urni din loc şi de a merge către lisus. Dar dacă lisus îmi cere 
acest efort, dacă mă cheamă, dacă aşteaptă răspunsul meu, înseamnă că prin însuşi 
cuvântul Său îmi dă putere. Când spune: „Veniţi la Mine...” EI parcă a şi început 
să ne atragă spre Sine şi cuvântul Său, care emană atâta iubire, atâta milă iubitoare, 
ne dă tăria să pornim pe cale, oricât de grea ar fi ea. 


Când spune „cei osteniți şi împovăraţi” simţim în cuvintele Lui o compătimire 
adâncă faţă de neputinţele noastre şi o dorinţă de a ne ajuta, de a ne face să ne 


trezim din somnul sufletului, de a ne ridica şi de a porni spre EI, pentru a ne găsi în 
EI veşnica odihnă sufletească. 


SR 5 e 


Îngerul de deasupra pietrei 


Îngerul Domnului, pogorându-se din cer şi venind a prăvălit piatra de la uşă şi 
şedea deasupra ei. (Matei 28, 2) 





De ce nu va fi zburat îngerul după învierea lui Hristos, ci a rămas Stând pe 
piatra de la uşa mormântului? Nu era firesc să se întoarcă în cer, după 
săvârşirea măreţei biruinţe a Învierii? Nu, el a rămas pe piatră, pentru ca prin 
prezenţa sa acea piatră să se umple de lumină, să se transforme, să se vestească 
prin ea celor îndureraţi de moartea lui lisus, biruinţa Lui asupra morții şi pentru ca 
plânsul lor să se transforme într-o laudă adusă Domnului. 


Învierea lui Hristos iradiază lumină asupra întregului nostru trecut, asupra tuturor 
rugăciunilor noastre. Ea ne vesteşte că nu mai există loc pentru ceea ce ne-am 
obişnuit a numi moarte. Învierea Domnului ne şterge lacrimile, dă durerii şi 
suferinţei noastre o altă semnificaţie. 


Fie ca Domnul să ne facă pe toţi cei a căror inimă Stă sub apăsarea pietrei 
suferinţei să-l vedem pe îngerul mângâietor, aducătorul veştii celei bune. Să 
vedem deschisă uşa speranţei, raza dumnezeieştii iubiri, triumful învierii. 


ŞI pentru ca prinosul necazurilor noastre să ne aducă, “din prisosinţă-n prisosinţă, 
veşnica plinătate şi slavă” (II Corinteni 4, 17) 


SR 5 e 


Martorul Invierii 


Şi marama care fusese pe capul Său nu se odihnea laolaltă cu giulgiurile, ci 
învăluită într-un loc deoparte. (loan 20, 7) 


De ce i se va fi dat atâta atenţie unui obiect, pare-se lipsit de importanţă? 
Marama care se afla pe capul lui lisus fusese strânsă cu grijă de mâinile îngerului şi 
pusă deoparte! Această maramă îşi îndeplinise menirea, acoperind faţa moartă a 
Mântuitorului, iar acum, după învierea Lui, părea să fi devenit un lucru de care 
nimeni nu mai avea nevoie. Și totuşi, îngerul a avut grijă de ea! De ce? Fiindcă 
voinţa Domnului era ca nimic din cele ale Lui să nu se piardă. Să fie păstrate toate 
câte au purtat semnul morţii, din dorinţa de a se arăta prin ele biruinţa asupra 
morții. 


Dintr-un simbol al lacrimilor această maramă s-a prefăcut într-un stindard al 
biruinţei. Incepuse prin a însemna eşecul, distrugerea, moartea, dar de acum înainte 
avea să vestească slava veşnică şi viaţa veşnică. 





Astfel, multe din cele trăite cu durere pe pământ vor apărea în veşnicie într-o 
lumină nouă, ne vor învăţa să binevestim şi să prea slăvim ceea ce am plătit cândva 
cu lacrimi. Un obiect menit să rămână în mormânt, că aparţinând morţii, avea să 
devină martor al învierii lui Hristos, dovadă a faptului că Cel ce stătuse întins, 
mort, cu acea maramă pe faţă, S-a ridicat din moarte. 


Există şi în viaţa noastră multe lucruri care păreau moarte, lipsite de viaţă şi care 
au înviat sub suflarea acelei forțe „plăpânde care nu se stinge“ (cf. Matei 12,20), 
cea care rezideşte ceea ce a fost dărâmat sau nedus până la capăt, sau rostit numai 
pe jumătate, care pe cele nedesăvârşite le aduce la desăvârşire! 


Atunci înţelegem că au existat clipe care ni s-au părut irosite fără rost, dar de la 
care ne-am ales, de fapt, cu un imens folos. În timpul când viaţa noastră părea că 
bate pasul pe loc, fără scop şi fără folos, Domnul ne-a purtat paşii, fără să ne dăm 
seama, în timp ce ni se pregătea marea, cruciala cotitură a vieţii noastre sufleteşti. 
Pe solul unui pustiu aparent, avea să răsară o dumbravă minunată; în timp ce eram 
cuprinşi de disperare şi orbecăiam prin beznă, ne slujeau îngerii, scoțându-ne din 
întuneric la lumină, lumina cea fără de seamăn a iubirii dumnezeieşti, în care toate 
ale noastre, schimbându-se la faţă, vor străluci într-o nouă, netrecătoare frumuseţe. 


(din: “Fiecare zi, un dar al lui Dumnezeu - 366 Cuvinte de folos pentru toate 
zilele anului“, Editura Sophia, 2008) 





Sfântul Varsanufie de la Optina despre Bucuria adevărată a Învierii 


MIPROPOLIPUL 
MELETIE DE PREVEZA 


| STAREȚUL 
Lui | VARSANUFIE 


a 


“Ziua Invierii, să ne luminăm popoare. Paştile Domnului, Paştile. Că din moarte 
la viaţă şi de pe pământ la cer, Hristos Dumnezeu ne-a trecut pe noi, cei ce-l 
cântăm cântare de biruinţă. 


Va putea găsi cineva ceva mai înălțător şi mai veselitor decât cântarea aceasta? Va 
putea găsi cineva, undeva, expresia unei mai mari bucurii? 


Toată bucuria acestei vieţi, prin care putem vedea pe Dumnezeu “în oglindă şi în 
ghicitură “, nu este nimic. Bucuria aceea, acea bucurie adevărată şi desăvârşită va 
începe după moarte, când vom vedea pe Domnul “faţă către faţă “. 


Dar atunci nu vom vedea pe Dumnezeu toţi în acelaşi fel, ci fiecare după măsura 
vredniciei şi puterii lui. Să nu uităm însă că vederea serafimilor se deosebeşte de 
vederea celorlalți îngeri. Dar trebuie să spunem şi aceasta: cel ce nu L-a văzut pe 
Hristos aici în această viaţă, nu-L va vedea nici acolo. 


Bucuria de a-L vedea pe Dumnezeu se dobândeşte cu osteneală în această viaţă. 
Viaţa fiecărui creştin se poate schiţa ca o linie neîntreruptă urcătoare. Da, este 
un suiş, chiar dacă omul “păşeşte” clătinându-se ca puiul de găină. 


Dar Domnul nu lasă pe om să-şi vadă această călătorie suitoare. l-o ascunde 
deoarece cunoaşte neputința omenească. Deoarece ştie că, atunci când omul se 
încrede în sporirea sa, în aceeaşi clipă se şi mândreşte. Şi unde este mândrie, este şi 
cădere cumplită“. 





(Mitropolitul Meletie de Preveza, Starețul Varsanufie — Sfaturi către monahi şi 
omilii duhovniceşti, Editura Evanghelismos, Bucureşti, 2003) 





Sfântul Ambrozie de la Optina ne atrage atenţia asupra unor patimi grave 
care ne pot ştirbi şi otrăvi praznicul Invierii: Zavistia şi osândirea altora 


Hristos a înviat! Surorilor în Domnul şi maicilor, 
Hristos a înviat! Hristos a înviat! 


Cu prilejul luminatului praznic al Învierii lui Hristos, vă urez toate cele de folos 
sufletului şi trupului şi vă doresc din inimă Să întâmpinați şi să petreceţi această 
atotveselitoare sărbătoare creştină în pace, bucurie şi mângâiere duhovnicească, 
dacă nu cumva vreuna din voi este împiedicată de o neputinţă nefirească. 


Mă veţi întreba: care să fie, oare, această neputinţă? 


4 Vă veţi gândi, poate, că vorbesc de călcarea postului în Sfânta Patru- 
zecime; însă, ne arată pogorământ în această 
privinţă, grăind: „Cei ce aţi postit şi cei ce n-aţi postit, veseliţi-vă astăzi; 
cei ce v-aţi infrânat şi cei leneşi, cinstiți ziua ”. 

4 Poate vă veţi gândi, iarăşi, că vorbesc despre amintirea păcatelor făptuite in 
trecut, care ne împiedică să ne bucurăm. Acelaşi sfânt ne vorbeşte, însă: 
Nimeni Să nu se tânguiască întru păcate, că iertarea a strălucit din 
mormânt”. 


ŞI asa veţi ajunge să întrebaţi: care să fie, oare, această neputinţă? 





Să ştiţi că este neputinţa aceea nefirească ce l-a împins pe Cain să îl omoare pe 
Abel, în care nu era nici o urmă de răutate, iar pe iudei i-a făcut să-L 
răstignească pe Hristos, Mântuitorul şi Izbăvitorul lumii. 


Puteţi să pricepeţi şi singure că vorbesc despre patima zavistiei, care, aşa cum zice 
Sfânta Scriptură, nu ştie să aleagă cele de folos. 


Patima aceastaştirbeşte bucuria celui pe care îl stăpâneşte chiar şi în vremea 
celor mai mari praznice, chiar şi în cele mai fericite imprejurări; roade 
totdeauna sufletul şi inima, ca un vierme, cu întristarea ei pricinuitoare de 
tulburare, căci omul pizmaş socoteşte bunăstarea şi reuşitele aproapelui ca o 
nefericire pentru sine însuşi, iar cinstirea mai mare arătată altuia o priveşte ca pe 
O jignire nemeritată. 


aproapelui. Pentru aceasta, a poruncit să fie aduşi înaintea sa un iubitor de 
arginţi şi un pizmaş şi le-a zis lor: „Cereţi de la mine ceea ce vă pare de folos 
fiecăruia dintre voi; să ştiţi însă că cel de-al doilea va primi îndoit ceea ce va 
cere primul”. 

Cei doi s-au gândit îndelung, şi nici unul din ei nu voia Să ceară primul, ca Să fie 
el cel ce va primi îndoit. În cele din urmă, împăratul i-a zis celui pizmaş să ceară 
el primul. Acesta, cuprins fiind de rea voinţă către aproapele, a ales răutatea în 
locul câştigului şi a grăit către împărat: 

„iStăpâne! Porunceşte să mi se scoată un ochi”. 

Uimindu-se, împăratul l-a întrebat de ce doreşte aşa ceva. Pizmaşul a răspuns: 





» Ca să porunceşti să-i scoată amândoi ochii tovarăşului meu”. 


lată cât este de rea şi pierzătoare de suflet patima zavistiei, încă şi doritoare 
de răul celorlalţi! Pizmaşul este gata să pătimească el însuşi numai de ar păgubi 
îndoit pe aproapele. 


Am arătat aici treapta cea din urmă a zavistiei, ea însă, ca şi toate celelalte patimi, 
are felurite măsuri şi trepte, iar de aceea trebuie să ne străduim a o strivi şi 
nimici îndată ce Simţim că răsare, rugându-ne Atotputernicului Dumnezeu, 
Cunoscătorului inimilor, cu cuvintele psalmistului: „De cele ascunse ale mele 
curăţeşte-mă şi de cele străine fereşte pe robul Tău” (18, 13-14). 


De asemenea, trebuie să mărturisim cu smerenie această neputinţă înaintea 
părintelui duhovnicesc; iar cel de-al treilea mijloc este a ne strădui în tot 
chipul să nu vorbim nimic împotriva celui pe care îl pizmuim. 


Intrebuinţând aceste mijloace, putem, cu ajutorul lui Dumnezeu, deşi nu îndată, să 
ne tămăduim de neputinţa zavistiei. Zavistia vine din trufie, deopotrivă şi din 
negrija către plinirea celor trebuincioase. 


Cain nu s-a îngrijit să aducă jertfă aleasă lui Dumnezeu; iar când Dumnezeu, 
pentru negrija lui Cain, n-a căutat spre Jertfa lui, şi a primit jertfa aleasă adusă cu 
osârdie de Abel, atunci Cain, cuprins de zavistie, s-a hotărât să-l omoare pe dreptul 
Abel, ceea ce a şi făcut. Cel mai bine este, precum am zis mai Sus, să ne străduim 
a nimici zavistia în faşă, prin Ssmerita rugăciune şi prin Smerita mărturisire şi 
prin tăcerea înţeleaptă. Acela care va putea, cu ajutorul lui Dumnezeu, Să nim- 
icească în sine însuşi patima zavistiei, acela va putea să nădăjduiască a birui şi 
celelalte patimi; iar atunci el va putea să se bucure cu bucurie negrăită nu doar 
în luminatul praznic al Învierii lui Hristos şi în celelalte praznice creştineşti, ci şi 
în orice zi, găsindu-se în bună întocmire a duhului şi bună rânduială 
duhovnicească. Amin ! 


lar pe mine iertați-mă pentru felicitarea prea puţin sărbătorească. Voiam, într-acest 
praznic, să vă spun şi ceva folositor, dar folositorul arareori dă mâna cu plăcutul. 


Cui nu are să-i placă această felicitare, să o citească în Duminica Tomei, şi să bage 
de seamă că zavistia se arată la început printr-o gelozie şi rivalitate nelalocul ei, 
iar mai apoi prin privirea cu ciudă şi ocărârea celui pe care-l pizmuim. 





Aşadar, să fim înţelepţi şi cu luare-aminte la cea dintâi arătare a vreunui simțământ 
de pizmă, străduindu-ne să-l gonim şi rugându-ne ca să primim atotputernicul 
ajutor al Celui Ce pentru noi de voie S-a răstignit şi a înviat a treia zi, al lui Hristos 
Domnul, Cel înviat. Amin ! 


Nevrednicul ierom. Ambrozie 
Aprilie, anul 1881 


Surorilor în Domnul şi maicilor, 
Hristos a înviat! Hristos a înviat! Hristos a înviat! 


larăşi şi iarăşi ne învrednicim, prin milostivirea şi îndelunga răbdare a lui 
Dumnezeu, a apuca praznicul cel atotveselitor şi de lumină purtător al Invierii lui 
Hristos, prilej cu care vă şi urez toate cele priincioase sufletului şi trupului. 


După obiceiul meu, am să vă aduc spre cercetare, pentru a ne folosi duhovniceşte, 
următorul tropar din Cântarea a 3-a a Canonului Paştilor: „Acum toare s-au 
umplut de lumină: şi cerul şi pământul şi cele de dedesubt. Să prăznuiască, dar, 
toată făptura Învierea lui Hristos, întru care s-a întărit!” 


Din cele spuse vedem că lumina Invierii lui Hristos a luminat cerul şi pământul 
şi cele de dedesubt;peste tot, însă, a avut aceeaşi lucrare şi înrâurire? Nu! Nu s-a 
întâmplat aşa. 


Îngerii în cer s-au umplut de negrăită bucurie, întrucât prin Învierea lui Hristos 
s-au învrednicit de descoperirea unor mari taine; de asemenea, ei s-au bucurat şi 
de mântuirea credincioşilor, ca de a unor fraţi mai mici. Dimpotrivă, îngerii 
aruncaţi pentru mândrie în cele de dedesubt s-au umplut mai întâi de cea mai mare 
groază şi tulburare, iar apoi şi de răutate, pizmă şi încrâncenare, căci Învierea lui 
Hristos a stricat stăpânirea lor cea vicleană şi puterea lor cea întunecată,iar 
sufletele protopărinţilor şi ale tuturor celor care crezuseră în venirea lui Hristos, 





care erau ţinute în iad, au fost scoase de acolo de către Domnul şi aduse în Rai; 
doar sufletele scoase din iad s-au bucurat. 


Nici pe pământ nu a avut Învierea lui Hristos aceeaşi lucrare şi înrâurire. Cei care 
crezuseră în Hristos s-au umplut de negrăită bucurie, auzind despre învierea 
Lui, iar evreii cei răi şi pizmaşi s-au umplut, dimpotrivă, de răutate şi de zavistie şi 
de încrâncenare, lipsindu-se, pentru împietrirea lor, de bunăvoirea lui Dumnezeu, 
fiind împrăştiați prin toată lumea şi dispreţuiţi de toate popoarele. La fel şi cu 
păgânii: unii au primit credinţa în Hristos, iar alţii nu numai că s-au încăpățânat în 


rătăcire, ci mai rău s-au încrâncenat asupra credincioşilor şi i-au supus la felurite 
chinuri. 


Din toate acestea, ce învăţătură ziditoare de suflet şi înţelepciune duhovnicească 
aflăm? Anume aceea că credinţa, nerăutatea, smerenia, dragostea şi gândul cel 
bun către aproapele sunt mai presus decât toate virtuțile, precum mărturiseşte 
Domnul Însuşi în Evanghelie, zicând: „Milă voiesc, iar nu jertfă ”, adică mai mult 
decât jertfă. 


Dimpotrivă, necredinţa şi viclenia, zavistia şi răutatea, dimpreună cu ura, sunt mai 
rele decât toate păcatele şi mai vătămătoare decât toate patimile şi întinăciunile. 


Cum e, oare, cu cei care, parcă împotriva voii lor, sunt tulburaţi şi neliniştiţi de 
neiubire şi răutate, de zavistie şi ură, ori se smintesc din pricina necredinţei? Mai 
înainte de toate, se cuvine ca unii ca aceştia să ia aminte la pricinile patimilor 
sus-pomenite, şi împotriva acestor pricini să întrebuinţeze doctoria duhovnicească 
potrivită. 





Pricina necredinţei este iubirea de slavă deșartă, precum mărturiseşte Domnul 
Insuşi în Sfânta Evanghelie: „Cum puteţi voi să credeţi, când primiţi slavă unii de 
la alții, şi slava care vine de la unicul Dumnezeu nu o căutaţi? ”, 


Iar zavistia şi răutatea şi ura vin de la trufie şi de la lipsa dragostei către 
aproapele. 


v 


v 


v 


v 


mai întâi mărturisirea smerită şi nefăţarnică a propriei neputinţe înaintea 
lui Dumnezeu şi a părintelui duhovnicesc; 

în al doilea rând, silinţa, după Evanghelie, de a nu făptui nimic sub 
înrâurirea acestor patimi, ci de a face lucrurile potrivnice lor; 

a treia doctorie este a căuta în toate numai Slava lui Dumnezeu şi de la 
Dumnezeu; 

a patra doctorie, a cere cu smerenie ajutorul lui Dumnezeu, cu vorbele 
psalmistului: „Doamne! De cele ascunse ale mele curăţeşte-mă şi de cele 
străine iartă pe robul Tău ” - şi a cere aceasta fără îndoială şi cu credinţă că 
ceea ce este cu neputinţă la oameni este cu putinţă la Dumnezeu. 

A cincea doctorie este mustrarea de sine,adică în orice întâmplare neplăcută 
şi anevoioasă trebuie să dăm vina doar pe noi înşine, iar nu pe altcineva, 
spunându-ne că nu am reuşit să ne purtăm cum se cuvenea şi de aceea păţim 
asemenea neplăcere şi asemenea necaz, de care şi suntem vrednici, cu 
încuviințarea lui Dumnezeu, pentru lenevia şi pentru păcatele noastre cele 
vechi şi cele noi. 


Nevrednicul ieromon. Ambrozie 
Aprilie, anul 1884 





Surorilor în Domnul şi maicilor, 
Hristos a înviat! Hristos a înviat! Hristos a înviat! 


Vă felicit cu prilejul praznicului praznicelor — luminata zi a Invierii Domnului 
nostru lisus Hristos, şi vă doresc din inimă ca într-acest praznic atotveselitor să 
vă bucuraţi cu bucurie negrăită şi să vă mângâiaţi cu mângâiere duhovnicească. 


In ziua aceasta, Sfântul loan Gură de Aur îi cheamă pe toţi la bucurie, fără 


deosebire, precum se spune în cuvântul său la acest praznic: „Intraţi toţi întru 
bucuria Domnului vostru; bogaţii şi săracii, împreună săltaţi; cei înfrânaţi şi cei 
leneşi, cinstiţi ziua; cei ce aţi postit şi cei ce n-aţi postit, veseliţi-vă astăzi; cu toții 
îndulciţi-vă de ospăţul credinţei; veniţi toți de luaţi bogăţia bunătăţii”. 


Fericit cel care nu otrăveşte cu nici o neputinţă omenească bucuria 
duhovnicească a sărbătorii; iar neputinţa noastră, a tuturor, de suntem veseli ori 
nemulţumiţi, este a judeca şi a osândi pe semenii noştri. 

Neputinţa aceasta pare neînsemnată pentru mulți dintre noi, dar de fapt ea este 
foarte mare şi ne aduce mare osândă înaintea lui Dumnezeu. 


Sfântul Apostol Pavel scne: „...în ceea ce judeci pe altul, pe tine însuţi te 
osândeşti, căci aceleaşi lucruri faci şi tu care judeci” (Rom. 2, 1) - arunci, adică, 
asupra ta aceeaşi răspundere ca şi a celui care greşeşte şi pe care îl osândeşti. 


Sfântul Iacov, fratele Domnului, scrie: „Unul este Dătătorul legii şi Judecătorul: 
Cel Ce poate să mântuiască şi să piardă. lar tu cine eşti, care judeci pe 
aproapele?“ (4, 12). 


Şi Domnul Însuşi spune în Sfânta Evanghelie: „Nu osândiţi, ca să nu fiţi 
osândiţi”. 


Sfântul Dimitrie al Rostovului aseamănă păcatul osândirii şarpelui cu şapte 
capete care „a tras cu coada sa a treia parte din stelele cerului”, adică din 
îngeri. Şi păcatul osândirii,după spusele acestui bineplăcut al lui Dumnezeu, 
smulge din cer a treia parte din oamenii virtuoşi, care ar fi fost ca stelele, dacă n-ar 
fi avut păcatul osândirii. 


Unii cad în păcatul osândirii din obişnuinţă, alţii din pricina pomenirii răului, 
alții din zavistie şi ură; însă în cea mai mare parte cădem în păcatul acesta din 





părere de sine şi înălțare — fără a lua seama la marea noastră neîndreptare şi 
păcătoşenie, cu toate acestea ni se pare că Suntem mai buni decât mulți alții. 


Dacă vrem să ne izbăvim de păcatul osândirii, datori suntem a ne sili în tot 
chipul, să ne Ssmerim înaintea lui Dumnezeu şi a oamenilor, cerând pentru 
aceasta ajutorul lui Dumnezeu şi pomenind cuvintele evanghelice: „Cu sila se ia 
Împărăţia Cerurilor şi silitorii o dobândesc pe ea” şi îndemnul evanghelic al 
Domnului Celui Înviat a treia zi: » Luaţi jugul Meu asupra voastră şi învăţaţi-vă 
de la Mine, că sunt blând şi smerit cu inima, şi veţi afla odihnă sufletelor 
voastre; că jugul Meu este bun şi sarcina Mea este uşoară”. 


Amin! 


Nevrednicul ierom. Ambrozie 
Aprilie, anul 1887 


(din: Sfântul Ambrozie de la Optina, “Naşterea de Sus şi Învierea prin har“, 
Mănăstirea Sfântul Pantelimon, 1998) 





Arhim. Sofronie Saharov - Binecuvântata deznădăjduire - Pogorârea la iad 
împreună cu Hristos 


Arhim. Sofronie Saharov: 


“[...] Binecuvântata „deznădăjduire” pe care mi-a dat-o Domnul izvora în mine o 
rugăciune ce nu-mi dădea vreme a mă opri îndelung asupra nici unui lucru; acea 
minunată deznădăjduire mă arunca intr-un hău de nedescris, unde se afundau toate 
necazurile. Fie slava lui Dumnezeu, Mântuitorul meu, în vecii vecilor! 


Când noi trăim ceva deosebit de greu, în însăşi acea vreme, fireşte, doar suferim. 
După trecerea unor răstimpuri de vreme amintirea acelor experienţe devine plăcută, 
deoarece am ieşit din ele îmbogăţiți duhovniceşte. 


În pustie am cunoscut o sărăcie pe care în Europa de-abia de şi-o poate închipui 
cineva. Însă întorcându-mă la Paris, iar apoi ajungând în Anglia mă simţeam 
îndreptățit (duhovniceşte) a da cuvânt de mângâiere săracilor, celor zdrobiţi şi 
respinşi, celor bolnavi şi prigoniţi, deşi starea mea materială se schimbase radical. 
Rare cazurile când mă aflu în faţa vreunuia care să fi suferit intr-o mai mare 
măsură decât mi s-a dat mie a răbda în viaţă. În asemenea cazuri eu nu mai 
îndrăznesc să mângâi, ci doar mă rog pentru ei lui Dumnezeu, dar şi pentru mine, a 
ni se trimite puterea de a răbda fără cârteală ceea ce cade asupră-ne prin Pronia Sa 
pentru noi. 





Mai mult: acum, la apusul zilelor mele, mă hotărăsc să scriu până şi despre darurile 
lui Dumnezeu revărsate asupra mea. Gândesc aşa: Dacă pe mine m-a miluit 
Domnul, înseamnă că EI pe tot omul va milui, şi mai mult decât pe mine - desigur, 
dacă acel om se va întoarce către Dumnezeu în rugăciune de pocăință pentru 
greşalele săvârşite. Nu este om să fie curat de păcat: prin urmare toţi avem nevoie 
de pocăință. Mă tem a tăcea milosârdiile Mântuitorului nostru; am nădejdea că şi 
prin cuvântul meu cineva se va deştepta în duh şi cu bărbăţie îşi va lua pe umeri 
povara lui Hristos. Despre multe sunt nevoit să tac, spre a nu plini acum cu 
ghicituri şi închipuiri ceea ce mi s-a şters din amintiri. Nu fără un simțământ de 
ruşine îndrăznesc a-mi săvârşi actul mărturisirii înaintea feţei multora. Mă cuprinde 
frica, dar mă îmbărbătează cuvintele date de sus prorocului Ieremia: „Să nu te 
temi... căci eu cu tine sunt ca să te scot... Da-vor război asupra ta..., ci eu cu tine 
sunt ca să te scot” (ler. 1: 17 şi 19). 


Este oare nevoie să repet că nici o clipă nu am uitat cât de mare este distanţa între 
mine şi Dumnezeu? Dar distanţa nu exclude totuşi o oarecare analogie, fără de care 
nu s-ar putea ajunge nicicum la cunoaşterea lui Hristos. 


A urma Lui ne aruncă neîncetat, când în suferinţe din cale afară de mari, când în 
tărâmul de lumină purtător al biruinţei dragostei lui Dumnezeu, ce de nimic şi de 
nimeni nu este zdruncinată. lar acestea deloc nu sunt depresii isterice care 
alternează cu părute entuziasme, tot isterice. Nu. La început această stare se poate 
asemăna cu ele intr-o oarecare măsură, dar, la drept vorbind, este cu totul altceva. 
Însă după multe reveniri ale aceloraşi trăiri ale pogorârii până la iad şi înălțării 
până la ceruri ea devine cuprinsul duhului nostru, împreună-petrecând în sânurile 
fiinţei noastre. 


Astfel este Hristos: EI cuprinde toate adâncurile, şi nu este altul asemenea Lui. La 
fel se petrece şi cu cei cari au iubit pe Hristos. 


(Din: Arhim. Sofronie Saharov, Taina vieţii creștine, Editura Accent Print, 
2014) 


Arhim. Zaharia Zaharou: 


După cum spuneam la început, calea lui Hristos este mai întâi o pogorâre la cele 
mai de jos şi abia mai apoi o înălţare la cele mai înalte ale cerului. Această îndoită 
cale a Domnului i-a ruşinat pe mai marii lumii acesteia şi a dat nepreţuite daruri 





oamenilor. În Pogorârea şi Înălţarea Domnului este cuprinsă întreaga avuţie a 
darurilor Sfântului Duh. Indemnul lui Hristos „[ine-ţi mintea în iad şi nu 
deznădăjdui” cuprinde, printr-o dublă mişcare, întreaga cale a Domnului. 


Mai întâi, prin „Ţine-ţi mintea în iad” ni se arată calea smereniei, calea înspre cele 
de jos, iar prin „nu deznădăjdui” ni se dă puterea de a ne ridica şi a ne înălța spre 
Domnul, aşa cum Însuşi Domnul ne-a spus: „cel ce se smereşte pe sine se va 
înălța”. Cu prima mişcare înspre cele de jos, în chip liber şi de bună-voie ţinându- 
ne mintea în iad sau, după cum explică mai apoi Sfântul Siluan, în inimă şi în iad, 
ne pregătim sufletul să primească darurile lui Dumnezeu. „Cu cât te smereşti mai 
mult, cu atât mai mult vei primi daruri de la Dumnezeu”, spune Sfântul. 


Pogorârea minţii înspre cele de jos, însoţită de osândirea de sine la iad, smereşte 
inima şi atrage harului Dumnezeu, ne zdrobeşte duhul şi ne tămăduieşte sufletul. 
Nu trebuie să uităm că numai inima zdrobită şi duhul smerit pot să ne unească cu 
Dumnezeul părinților noştri. Dumnezeu Tatăl este părintele îndurărilor şi 
Dumnezeul a toată mângâierea. Şi Fiul şi Cuvântul lui Dumnezeu este mângâietor. 
Pe El Îl avem mijlocitor către Tatăl, pe lisus Hristos cel drept. Fiul este deci 
mângâietor şi trimite în lume alt Mângâietor, Duhul Adevărului Care să rămână cu 
noi şi să ne călăuzească la tot adevărul. Mângâietor este Tatăl, mângâietor este 
Fiul, mângâietor este şi Duhul Sfânt. Mângâietor este Dumnezeul creştinilor. 


Prin urmare, de vreme ce firea lui Dumnezeu este aceea de a fi mângâietor, noi 
izbutim să stabilim o legătură cu el şi ne învrednicim de mângâierea dumnezeiască 
numai dacă ne apropiem de EI cu inima zdrobită şi cu duhul umilit. 


Mântuitorul nostru are o slăbiciune: EI se pleacă asupra celor zdrobiţi cu inima şi îi 
adumbreşte cu harul Său. Însă tocmai această slăbiciune este cea care mântuieşte, 
după cum adevereşte Sfântul Apostol Pavel: „slăbiciunea lui Dumnezeu este mai 
puternică decât tăria oamenilor”. Cu sârguinţă, dacă avem o inimă înfrântă, atunci 
începem să-L cunoaştem pe singurul Dumnezeu adevărat şi pe lisus Hristos pe care 
L-a trimis în lume. 


Intr-atât de bineplăcut este Domnului atunci când ne apropiem de EI, recunoscând 
că avem nevoie de vindecare, încât ni se dăruieşte ca tămăduitor şi zice: „Nu cei 
sănătoşi au nevoie de doctor, ci cei bolnavi”. 


Prin zdrobirea inimii, pe care o dobândim din împlinirea primei părți a cuvântului 
lui Dumnezeu către Siluan: „Ține-ţi mintea în iad”, ni se tămăduieşte întreaga fire. 
Duhul smerit al acestui cuvânt atrage harul Domnului, iar harul mângâie sufletul. 





EI alungă, de asemenea, duhurile răutăţii care, din pricina mândriei lor, nu pot să-l 
urmeze pe om în mişcarea lui pogorâtoare de osândire de sine. Îl înzestrează cu 
energie dumnezeiască ce-i întăreşte firea şi îi dă puterea sufletească să continue cu 
hotărâre şi plin de insuflare nevoinţa pocăinţei şi să se înfăţişeze înaintea lui 
Dumnezeu cu adâncă ură de sine pentru toate păcatele pe care le-a săvârşit el 
însuşi, dar şi pentru păcatele întregului Adam. Omul cunoaşte atunci în chip funțial 
şi deplin că viaţa sa este influenţată numai în mică măsură de semenii săi muritori 
pentru că înlăuntrul său nu creşte simțământul viu că în fiecare clipă se află 
înaintea Domnului Atotţiitor care omoară şi învie, pogoară până la sălaşurile 
morților şi iarăşi ridică. Şi acest simţământ este mult mai puternic decât orice 
vătămare pricinuită de semenii săi. 


Împlinirea acestei părţi prime a cuvântului ne slobozeşte duhul de toată alipirea 
pătimaşă şi ne întăreşte inima ca să poată sta înainte lui Dumnezeu şi, cu deşertare 
de sine, să alerge pe calea poruncilor lui făcându-ne astfel prieteni ai crucii. Cu alte 
cuvinte, ea dă naştere la o strânsă legătură cu Dumnezeu, legătură care va continua 
şi în veacul ce va să, fie încă mai desăvârşită, mai puternică şi mai deplină. Tocmai 
în aceasta constă viaţa veşnică şi mântuirea noastră. 


Harul zdrobirii inimii dă naştere lacrimilor, care sunt cea mai desăvârşită expresie 


a dragostei smerite a omului faţă de Dumnezeu. Lacrimile devin pâinea ce-i 
hrăneşte şi întăreşte inima ca să poate rămâne în prezenţa lui Dumnezeu şi să 
primească de la acesta pâinea cea dumnezeiască şi cuvintele cereşti ale vieţii care 
se pogoară de la Părintele Luminilor. Lacrimile ne întregesc firea şi fac din inima 
noastră aşternut picioarelor marelui Împărat. Aceasta este cea mai mare minune din 
întreaga zidire. 


Prin a doua mişcare, „şi nu deznădăjdui”, dăm slavă şi mulţumită lui Dumnezeu. 
Atunci când omul primeşte cu smerenie harul şi voieşte cu adevărat să se vindece 
de ciuma păcatului, el se umple de recunoştinţă față de Binefăcătorul său, Care, 
fără plată, lucrează la rezidirea lui. Omul învaţă atunci să nu se mai încreadă în 
sine, ci în Dumnezeul părinților săi, Care dăruieşte mântuire păcătosului şi poate şi 
din pietrele acestea să ridice fu lui Avraam. De dragul poruncii lui Dumnezeu, prin 
osândirea de sine pe care o presupune pogorârea la cele de jos, credinciosul învaţă 
să guste în fiecare zi moartea de bunăvoie a omului său celui vechi, care este 
arvuna şi chezăşia învierii lui în ziua cea de pe urmă a venirii lui Hristos în slavă. 


Credinciosul nu deznădăjduieşte, căci, prin îndoita mişcare a duhului său, el învaţă 
să trăiască în chip proorocesc. Adică să ia asupră-şi ocara căderii lui şi să dea slavă 





Milostivului Dumnezeu. El nu încetează să se micşoreze pe sine pentru ca să 
crească în lăuntrul său Bunul Dumnezeu. 


Cuvântul lui Dumnezeu către Siluan cuprinde în el întreaga tradiție bisericească a 
Bisericii noastre. Dacă cercetăm cu luare aminte rugăciunile Bisericii, vedem că 
ele sunt alcătuite din două părți. 


Să luăm de pildă una dintre rugăciunile de dinainte de Sfânta Împărtăşanie. 


„Doamne, măcar că sunt nevrednic cerului şi pământului şi acestei vieţi trecătoare, 
pentru că m-am supus cu totul păcatului şi m-am făcut rob dezmierdărilor şi am 
necinstit chipul tău, dar fiind făptura şi zidirea ta, nu deznădăjduiesc de a mea 
mântuire.” 


Observăm că, în prima parte, credinciosul se osândeşte pe sine ca fiind nevrednic 
cerului şi pământului pentru ca să dobândească duh de smerenie şi să se unească cu 
Domnul cel Mângâietor Care îşi dăruieşte viaţa ca hrană şi băutură vrăjmaşilor săi. 
Şi cu adevărat toţi Îi suntem vrăjmaşi, căci, precum zice Scriptura, toţi am păcătuit 
şi suntem lipsiţi de slava lui Dumnezeu, iar păcatul este vrăjmăşie împotriva lui 
Dumnezeu. 


În partea a doua a rugăciunii, odată cu acest dar al credinţei care alungă orice urmă 
de deznădejde şi-l face pe om să-şi pună toată încrederea în mila şi bunătatea lui 
Dumnezeu, credinciosul îşi înalță duhul la cer, aducând înaintea Domnului cererile 
sale. Astfel el simte apropierea lui Dumnezeu, iar Duhul aceste prezenţe, după cum 
spune Apostolul în Întâia Epistolă către Tesaloniceni, nimiceşte duhul vrăjmaşului 
care ne primejduieşte viaţa, reînnoindu-ne cu energia feţei Sale. 


Cuvântul pe care Sfântul Siluan ni l-a lăsat moştenire de la Dumnezeul părinților 
noştri are şi o dimensiune eshatologică. Cu prima parte a cuvântului, prin smerita 
coborâre la cele de jos, ieşim din tabăra lumii patimilor şi a deşertăciunilor şi cu 
asprime faţă de noi înşine ne întărim inima ca să poată primi şi împlini poruncile 
evanghelice care nu sunt după om, nici primite de la om, ci prin descoperirea lui 
lisus Hristos. În lumina cuvintelor lui Hristos ne judecăm pe noi înşine şi dăm în 
vileag duhul înşelăciunii vrăjmaşului care ne-a pângărit viaţa, ne mărturisim 
păcătoşenia şi devenim adevăraţi, atrăgând astfel asupra noastră Duhul Adevărului, 
care ne curăţeşte de toată întinăciunea şi fărădelegea. Atunci suntem slobozi de 
toată alipirea pătimaşă de cele ale vieţii acesteia şi de toată înşelarea care voieşte să 
ne prihănească viaţa duhovnicească şi suntem gata să-L primim pe Acela Care a 





venit şi va veni din nou din ceruri de unde şi aşteptăm Mântuitor pe Domnul lisus 
Hristos. 


„Dumnezeu nu judecă de două ori”, după cum spunea părintele Sofronie. Dar 
credinciosul se pune pe sine neîncetat sub judecata cuvântului lui Dumnezeu şi, de 
bună voie, se osândeşte pe sine ca fiind cel mai ticălos dintre oameni, măr- 
turisindu-şi fărădelegile şi considerându-se vrednic până şi de iad, atunci când se 
slobozeşte din legătura păcatelor lui şi primeşte harul Duhului. În felul acesta el 
preîntâmpină judecata Domnului din ziua când Acesta va veni iarăşi la sfârşitul 
veacurilor, când sfârşitul veacurilor ajung la el. 

De aceea părintele Sofronie spunea că,“cu cât coborâm mai adânc spre cele de jos, 
cu atât mai deplin ne curăţim de urmările căderii în mândrie a strămoşului nostru 
Adam şi când inima noastră devine curată, atunci Se sălăşluiesc în noi şi Tatăl, şi 
Fiul şi Sfântul Duh şi noi pătrundem în realitatea nestrămutată a Împărăției lui 
Dumnezeu, unde nespusa măreție se uneşte cu smerenia şi frumuseţea mai presus 
de cuvânt”. 


Tot el spunea, de asemenea, că „cei călăuziți de Duhul Sfânt nu încetează niciodată 
să se osândească pe sine ca fiind nevrednici de Dumnezeu, în vreme ce aceia care 
se îndreptăţesc pe sine îşi urăsc mântuirea sufletului”. 


Pogorârea la cele de jos, fiind însăşi calea Domnului, aduce în suflet mângâierea 
Duhului Sfânt şi mântuieşte pe om din înşelăciunea mângâierilor mincinoase ale 
plăcerilor. Curajul de a ne asuma zdrobirea inimii, care însoţeşte această cale 
pogorâtoare, prevesteşte izbânda totală a lui Hristos asupra duhului vrăjmaş al 
răutăţii şi ne tămăduieşte de duhul deznădejdii, care slăbănogeşte sufletele multor 
oameni. Cuvântul Domnului către Siluan „Ține-ţi mintea în iad şi nu deznădăjdui” 
a fost dat pentru generația noastră robită de patimi ruşinoase, de deznădejde şi de 
necredință. El vindecă deplin omul şi dă slavă Atotţiitorului şi Milostivului Iisus. 


Părintele Sofronie nu înceta să se minuneze de măreţia chemării noastre în Hristos, 
cea mai înainte de întemeierea lumii, păstrând astfel un cuget smerit. Însuşindu-şi 
duhul marii ştiinţe a învățătorului său Siluan, el a exprimat în cuvinte proprii 
aceeaşi cunoaştere, aceeaşi înţelegere. Mişcarea în jos în întunericul cel din afară 
este de neapărată trebuinţă nouă tuturor pentru a ne ţine în adevăratul duh creştin. 
Ea se exprimă printr-o necontenită amintire a nimicniciei noastre dintru început 
prin cea mai aspră osândire de sine în toate. Şi cu cât mai adânc se pogoară omul în 
osândirea de sine, cu atât mai mult îl înalță Dumnezeu. 





„Zic vouă: că tot cel ce se înalță pe sine smeri-se-va, iar cel ce se smereşte pe sine, 
se va înălța”. 


Cu alte cuvinte, pentru ca omul să fie desăvârşit trebuie să străbată întreaga cale a 
Domnului şi această cale cuprinde şi cele mai de jos ale pământului. De aceea, 
Dumnezeu îngăduie ca toţi sfinţii să treacă prin mari încercări, ca sufletele lor să se 
coboare chiar în iad, nu pentru a pieri, ci ca să poată cerceta şi cunoaşte chiar şi 
aici taina prezenţei Fiului lui Dumnezeu. Cu aceeaşi uimire şi înflăcărare el ne 
înfăţişează pe scurt esențialul acestei mari ştiinţe. 


Voi încerca să pun înainte această cu adevărat mare ştiinţă a Duhului în puţine 
cuvinte. 


Biruieşte toată ştiinţa pământească afundându-te într-o mai mare suferinţă. Ține-ţi 
mintea în iad. Osândeşte-te pe sine însuţi iadului ca unul nevrednic de Dumnezeu, 
însă nu deznădăjdui. O astfel de nevoinţă te va duce la biruinţa asupra lumii. Ea te 
va duce în Împărăţia cea neclintită. Care este hotarul acestei ştiinţe pe pământ? El 
ne-a fost arătat în Hristos, Care cu moartea pe moarte a călcat. Fie numele 
Domnului binecuvântat, de acum şi până în veac. 


Cuvântul pe care Sfântul Siluan l-a primit de la Hristos presupune o nevoinţă mai 
presus de puterile omeneşti, minunate şi mântuitoare, care însă nu este pentru toată 
lumea. 


Părintele Sofronie mărturiseşte în cartea sa “Vom vedea pe Dumnezeu precum 
este” că scârba pe care o resimţim faţă de noi înşine, care sporeşte odată cu 
pogorârea noastră smerită spre cele de jos, presupune o anumită familiarizare, o 
cunoaştere, ba chiar o vedere a lui Hristos. Pentru că atunci omul nu se mai 
compară cu semenii săi, supuşi şi ei aceloraşi patimi, ci se judecă pe sine după 
măsura dumnezeiască ce a arătat pe pământ pilda smereniei şi a iubirii până întru 
sfârşit a lui Dumnezeu. Pe de o parte contemplarea frumuseţii lui lisus şi pe de altă 
parte vederea urâţeniei propriului nostru chip nasc în noi ura de sine şi reaprind 
insuflarea ca să răspundem iubirii desăvârşite a celui ce ni s-a arătat nouă. 


Când ne osândim la iad, fără să cădem în deznădejde, un simțământ puternic ne 
stăpâneşte inima, căci mărturisim un adevăr fundamental: Da, este adevărat că 
suntem vrednici de iad, căci l-am mâniat pe Dumnezeu cu păcatele noastre şi nu 
am slăvit cum se cuvine Sfânt Numele Lui. Aceasta nu înseamnă însă că 
Dumnezeu vrea să ne osândească. De aceea zicem: Da, Doamne, este adevărat că 
sunt vrednic de pustia iadului. Totuşi am încredere şi nădăjduiesc în milostivirea 





Ta. Este nevoie de prima parte a rugăciunii, dar este nevoie şi de cea de a doua. În 
prima parte zdrobim trufia minţii şi în felul acesta ne păzim de tot gândul străin şi 
vătămător. În parte a doua, punându-ne încrederea în milostivirea lui Dumnezeu, Îi 
aducem slavă. Dacă deznădăjduim, e ca şi cum am considera că Dumnezeu este 
neputincios, că nu este în stare să ne mântuiască din orice situaţie oricât de grea ar 
fi ea. Aproape o blasfemie, căci El Însuşi a spus: „Cele ce sunt cu neputinţă la 
oameni, sunt cu putinţă la Dumnezeu”. 


O astfel de credință este bineplăcută Domnului, prin urmare noi mărturisim 
adevărul ca să atragem la noi duhul, iar simţământul puternic al unei inimi fierbinţi 
şi înfrânate arde gândurile străine ale vrăjmaşului, care roiesc precum muştele în 
jurul nostru. 


Această recunoaştere şi mărturisire sunt de neapărată trebuinţă pentru că numai 
atunci devenim adevăraţi înaintea lui Dumnezeu. Avem însă nevoie şi de a doua 
parte - să nu deznădăjduim, pentru că astfel ne punem încrederea în Dumnezeu pe 
Care Îl slăvim şi ÎL prea mărim, pentru că numai El pentru mântuirea noastră poate 
să facă cu putinţă cele ce sunt cu neputinţă. 


[a] 
(din: Conferinţa de la Bucureşti a Părintelui Zaharia de la Essex (prima parte: 


“Înalta ştiinţă a Sfântului Siluan Athonitul şi a stareţului Sofronie Saharov”: 
Puterea inimii zdrobite şi a duhului umilit) 





Cum biruim ispitele sufleteşti de Paşti? “Îmi este atât de greu, totul mă doare, 
dar...Hristos a Înviat! Şi trebuie să depășesc această amărăciune, durere, 
compătimire de sine şi să mă alătur acestei bucurii comune care astăzi ne este 
dată de Dumnezeu”. Atenţie la primejdia relaxării duhovniceşti 


Român Ortodox în Franţa: De ce nu simţim Paştile? 


Părintele Andrei Lemeshonok, duhovnicul Mănăstirii Sfânta Elisabeta din Minsk, 
Belarus: 

Uneori se întâmplă ispite de Paști. Cum spunea Părintele Sofronie, a plânge în post 
pentru noi, pentru păcatele noastre, este mai mult sau mai puţin caracteristic firii 
noastre, iar a ne bucura, a ne învinge sinele nostru, firea noastră infectată de păcat 
și a ne bucura este, desigur, mult mai complicat. 


De aceea, de Paşti trebuie, nu aşa cum s-a format stereotipul să te relaxezi, să-ţi 

3 bă 3 2 bi 
permiți ceva, ci, dimpotrivă, trebuie să priveghezi mai mult. lată care-i cheia. Căci 
pentru bucurie trebuie să lupţi. Cum? Să nu crezi păcatului. 


De exemplu te simţi rău, n-ai dispoziție, iar toți se bucură. Dar tu să n-ai încredere 
în ce-ţi spune gândul. Biserica binecuvântează să te bucuri. Aşa că ia și te bucură. 
Nu vrei? Sileşte-te. Înţelege că în tine locuiește păcatul care ţie şi apropiaților tăi 
vrea să vă otrăvească sărbătoarea. De ce să crezi păcatul|ui]? Căci avem 





binecuvântarea să ne bucurăm, pentru că avem motiv să ne bucurăm: biruinţa 
asupra morţii. lar faptul că în sufletul tău este acuma beznă, întuneric... Dar 
trebuie să ne silim. Împărăția lui Dumnezeu se ia prin silință. 


Când trăim în general după simţămintele noastre, după anumite stări temporale, 
atunci, desigur, când va trebui să ne bucurăm, vom plânge, iar când va trebui să 
plângem ne vom bucura. Vrăjmașul le va amesteca pe toate. Însă noi ştim că oricât 
mi-ar fi mai greu acum, dar... Hristos a înviat! Slavă lui Dumnezeu! Îmi curg 
lacrimi. Îmi este atât de greu, totul mă doare, dar... Hristos a înviat! Şi trebuie să 
depășesc această amărăciune, durere, compătimire de sine şi să mă alătur acestei 
bucurii comune care astăzi ne este dată de Dumnezeu. 


Totuşi, această bucurie îi atinge pe acei oameni care măcar puţin s-au nevoit în 
timpul postului. Desigur, atunci când acestea toate date ale calendarului bisericesc 
sunt pur exterioare: “Acum vom vopsi ouăle, vom coace Pască, vom sta jos, vom 
bea, vom mânca” - aceasta este un lucru. Şi, totuşi, este altceva când omul în post 
s-a împărtăşit, a venit la canoanele Sfântul Andrei Criteanul, a retrăit Săptămâna 
Pati-milor, când s-a spovedit, s-a împărtăşit - atunci când s-a nevoit. Desigur, 
Domnul îl va mângâia pe acel om care totuşi s-a nevoit într-un fel pentru 
Dumnezeu. 


Îmi amintesc şi de mine că munceam de mulţi ani în biserică - n-am fost numai 
preot, am fost şi paznic. ŞI când se apropie sărbătoarea simţi aşa o beznă în sufletul 
tău, crezi că e sfârşitul - o astfel de beznă simți. Şi totuși, dacă vei răbda, te vei 
smeri, vine bucuria. Vine bucuria! Poate că nu va rămâne prea mult timp în tine, 
dar va veni. 


Ştiţi, când timpul e posomorât, cerul este acoperit de nori... Îmi amintesc că într- 
un an, vara, tot timpul erau nori, tot timpul ploua. Odată, o lună întreagă am stat în 
corturi în pădure. Ud, frig, tremuram deja din cauza ploii. Şi, dintr-o dată, într-o 
zi... soare! Ştiţi, acest moment cu soarele a compensat totul. A fost o minune! 
Totul a început să lucească, să strălucească. La fel este şi în viața omului. 
Înţelegeţi? Eşti mohorât, ţi-e greu, de nesuportat. Nu mai vrei nimic. Deja ţi se pare 
că totul în jur este rău şi bine nu va mai fi. Şi, dintr-o dată, Dumnezeu te mângâie! 
În tine vine această picătură a dragostei lui Dumnezeu şi tu înviezi, revii la viață! 


Cuvântul Părintelui Sofronie Saharov: 





E) 


„... ŞI deoarece noi încă nu am biruit patimile, nu putem trăi deplin bucuria Invierii. 
Și, cu toate acestea, într-o măsură noi totuşi o trăim. 


ŞI de multe ori mi s-a întâmplat să mă întâlnesc cu astfel de fenomene, că Paştile 
erau pentru unii o vreme de încercări, şi trăiau ca un fel de prăbuşire în fiinţa lor. 


“Înviat-au Hristos şi nici un mort mai este în mormânturi”. lar eu mă simt dintr-o 
dată sub stăpânirea morţii! Nu numai când veţi simţi faptic biruința patimilor 
asupra voastră, ci şi în însăşi lupta, amintiţi-vă că nimic altceva nu există, decât 
Hristos, şi sprijiniți-vă pe EI. S-ar putea ivi şi simțământul: „Uite, au venit Paştile 
dar eu tot în moartea patimilor zac”. Dar nu trebuie să cedaţi acestei ispite, ci 
trebuie să credem că noi cu adevărat vom învia şi nu numai să credem, ci şi să 
aşteptăm, precum minunat vorbesc Sfinţii Părinţi în Simbolul Credinței. Eu nu 
numai cred că învie morţii, nu! - ci şi aştept acea înviere. 


Rostiţi cuvintele acestea cu mult simţământ, cercetaţi-vă şi cunoaşteţi caracterul 
acestui fenomen! Dacă spunem în Simbolul Credinței: „Eu aştept învierea 
morţilor”, iar în rugăciunile pentru cei adormiţi: „Pre cel ce în nădejdea învierii 
vieţii vecinice a adormit, odihneşte”, înseamnă că subliniem că, murind, noi vom 
aştepta învierea noastră, iar între timp: În mâinile Tale îmi încredinţez duhul. 
Doresc tuturor să trăiţi Paştile adevărat, cu această aşteptare a învierii noastre celei 


de obşte... 


[4] 





IPS Hierotheos Vlachos - Predică şi tâlcuirea patristică amănunțită la 
Invierea Domnului 


“Nici o altă sărbătoare nu ţinteşte atât de sus şi nu potoleşte setea şi foamea 
duhului omenesc” 


Invierea lui Hristos 


“Învierea lui Hristos este cel mai mare eveniment din istorie. Este ceea ce 
diferenţiază creştinismul de orice altă religie. Celelalte religii au capi muritori, în 
vreme ce Capul Bisericii este Hristos, Care a înviat din mori. Învierea lui Hristos 
a însemnat înnoirea firii omeneşti, replămădirea neamului omenesc şi trăirea 
realității eshatologice. Nu putem vorbi despre Înviere în afara Răstignirii, 
deoarece Răstignirea şi Învierea sunt cei doi poli ai vieţii mântuitoare, aşa cum se 
cântă în Biserică: „a venit, prin Cruce, bucurie la toată lumea. Totdeauna 
binecuvântând pe Domnul, lăudăm Învierea Lui”, sau: „Crucii Tale ne 
închinăm, Hristoase, şi sfânta Învierea Ta o slăvim”. 


Deoarece Învierea lui Hristos are o mare însemnătate pentru viaţa credinciosului, 
în Biserică se vorbeşte în permanenţă despre ea. Nu credem în revoluţii sociale, 
pentru că cel mai mare bine de pe lume a venit prin Înviere, nu prin vreo răzvrătire 
a maselor. Dacă înţelegem că Învierea este adevărata revoluţie, atunci am aflat 
adevărul, deoarece prin Învierea lui Hristos omul şi-a recăpătat locul pe care îl 
avea cândva, urcând chiar şi mai sus. Cuvântul epanastasi (revoluţie) provine din 
verbul epanistimi, însemnând revenire la starea anterioara (În limba română, 
cuvântul revoluţie provine din latinescul revolutio, având tot sensul de revenire la 





starea anterioară). Indreptarea şi reaşezarea omului pe locul avut mai înainte s-au 
făcut prin Invierea lui Hristos. 


Sfântul Apostol Pavel spune în mod clar: Jar dacă Hristos nu a înviat, zadarnică 
este credința voastră (| Cor. 15,17). Adevărul şi puterea credinţei se datorează 
marelui eveniment al Învierii lui Hristos. Fără acest adevăr, creştinii sunt mai de 
plâns decât toţi oamenii (| Cor. 15,19). 


Biserica prăznuieşte învierea lui Hristos începând din momentul pogorârii Sale 
la Iad, unde a slobozit sufletele drepţilor Vechiului Testament de sub stăpânirea 
morții şi a diavolului. Aceasta este rânduiala prăznuirii Învierii în Biserica noastră. 
Aşa cum observăm din textele liturgice, prăznuirea Învierii începe din Vinerea 
Mare, o dată cu slujba Utreniei Sâmbetei Mari, atunci când are loc purtarea 
Epitafului. Omiliile Părinților Bisericii din Vinerea Mare sunt, în realitate, cuvinte 
purtătoare de lumina biruinţei Învierii. 


Acest lucru se vede şi din hagiografia Învierii. 


Desigur, există şi icoane ale Învierii care descriu arătarea lui 
Hristos către mironosiţe şi către ucenici, dar 
care s-a făcut prin pogorârea lui Hristos la Iad, 
atunci când sufletul Său unit cu Dumnezeirea a purces în lumea întunericului, 
de unde a eliberat sufletele drepţilor Vechiului Testament care îl aşteptau pe 
Izbăvitor. 


Înfăţişarea Învierii sub forma posorârii lui Hristos la lad are mai multe 
importante. 


v DS este legată de faptul că nimeni nu L-a văzut pe Hristos în 
ceasul în care a înviat, fiindcă El a ieşit din „mormântul închis”. Venirea 
îngerului care a dat piatra la o parte de pe mormânt şi cutremurul s-au făcut 
doar pentru ca mironosiţele să se încredinţeze de faptul că Hristos a înviat. 

se leagă de faptul că Hristos a zdrobit stăpânirea morţii şi 
a diavolului în ceasul în care sufletul Său unit cu Dumnezeirea S-a pogorât 
la Iad. Cu alte cuvinte, EI a biruit moartea prin propria Sa moarte. Astfel, 
Tradiţia ortodoxă vădeşte faptul că, prin moartea lui Hristos, stăpânirea 
morţii a fost zdrobită cu totul. De aceea, în Biserica se intonează: „Hristos a 
înviat din morţi, cu moartea pre moarte călcând..” Biruinţa lui Hristos 
asupra morții a avut loc exact în momentul în care sufletul Său unit cu 
Dumnezeirea a zdrobit moartea. 





VS a unei astfel de reprezentări a Învierii provine din faptul 
că prin pogorârea Sa la lad Hristos i-a eliberat pe Adam şi pe Eva de sub 
stăpânirea morţii. Dacă prin căderea lui Adam a căzut întregul neam 
omenesc, pentru că Adam a fost părintele din care ne-am tras cu toţii, o dată 
cu învierea sa am gustat şi noi din fructele învierii şi ale mântuirii. Datorită 
legăturilor fireşti care există între descendenţi şi ascendenți, ceea ce s-a 
petrecut cu protopărintele nostru s-a petrecut cu întreaga fire omenească. 


Din aceste motive, cea mai reprezentativă icoană a Învierii este considerată 
pogorârea lui Hristos la Iad. Aşadar, după cum vom vedea şi în continuare, punctul 
central al Învierii este omorârea morţii şi izbăvirea de diavol. În Biserică se 
cântă: „Prăznuim omorârea morţii, Ssfărâmarea iadului”. 


Întrebarea care se pune este următoarea: ce înțelegem cu adevărat atunci când 
vorbim despre Iad şi despre pogorârea lui Hristos acolo? Atât în Vechiul, cât şi în 
Noul Testament există multe fragmente care se referă la Iad. Nu le voi expune aici 
pe toate, deoarece scopul meu este înfăţişarea învăţăturii legate de omorârea şi de 
nimicirea Iadului. 


Unul dintre aceste fragmente îl înfăţişează pe Hristos spunând: Și ru, 
Capernaume: N-ai fost înălțat până la cer? Până la Iad te vei cobori (Matei 1], 
23). În mod vădit, Hristos foloseşte imaginea Iadului în opoziţie cu cerul, care se 
identifică cu slava Capernaumului, pentru că această cetate s-a învrednicit să îl 
vadă pe Dumnezeul-Om Hristos; prin urmare, ladul înseamnă umilinţa totală a 
cetăţii şi căderea ei pentru că nu s-a arătat vrednică de această mare cinste. 


> Cuvântul lad din Noul Testament corespunde cuvântului ebraic Şeol, care 
înseamnă peşteră, prăpastie, abis şi desemnează împărăţia întunecoasă şi 
nevăzută a morţilor, adică locul unde se află sufletele celor plecaţi din 
această lume. 

> Cuvântul Hades /lad; provine din mitologia grecească. Hades este „fiul lui 
Cronos şi al Rheei, frate al lui Zeus, al lui Poseidon, al Herei, al Hestiei şi 
al lui Demeter”. Hades a participat la lupta Titanilor, purtând un coif din 
piele de câine, care l-a făcut nevăzut pentru ceilalţi zei, iar acest lucru a 
contribuit la victoria zeilor. La împărțirea lumii prin tragere la sorţi, Hades 
a primit stăpânirea asupra lumii subpământene a morţilor, unde era 
întuneric gros. Hades a rămas acolo şi nu a mai ieşit decât o singură dată, 
atunci când a răpit-o pe Persefona, fiica lui Demeter, şi îi primeşte la el pe 
morţi, luându-i sub stăpânirea sa. 





Fireşte, atât în Vechiul, cât şi în Noul Testament, aceste teorii despre lad nu sunt 
acceptate. Iadul nu este un anume zeu care are stăpânire asupra sufletelor morților 
ŞI care, aşa cum se credea în vechea Elada, putea fi uneori şi bun, ci este împărăţia 
şi puterea morţii şi a diavolului. în Vechiul Testament, ladul este considerat un loc 
anume, aflat în cele mai de jos ale pământului, în acord cu concepţiile acelei epoci, 
potrivit cărora Pământul este la mijloc, Cerul este deasupra pământului, iar ladul se 
găseşte în tenebrele de sub pământ. Desigur, aceste lucruri trebuie înţelese în mod 
simbolic. Datorită faptului că sufletele nu sunt materiale, ci sunt fără materie, nu 
putem considera că ladul este un loc anume. 


Astfel, în Sfânta Scriptură, imaginea Iadului este folosită simbolic pentru a 
desemna stăpânirea morţii şi a diavolului. Sfântul Apostol Pavel spune: Deci, de 
vreme ce pruncii S-au făcut părtaşi sângelui şi trupului, în acelaşi fel şi EI S-a 
împărtăşit de acestea, ca să surpe prin moartea Sa pe cel ce are stăpânirea 
morţii, adică pe diavolul, şi să izbăvească pe acei pe care frica morții îi ţinea în 
robie toată viața (Evrei 2, 14-15). Cu alte cuvinte, stăpânirea morţii se identifică 
cu puterea diavolului. 


Aşadar, în Tradiţia ortodoxă, ladul nu este considerat un loc anume, ci este 
reprezentat de stăpânirea morţii şi a diavolului. De aceea spunem că sufletele 


oamenilor care se află sub puterea diavolului şi a morţii se află în Iad. Între aceste 
coordonate trebuie analizată învăţătura Bisericii despre pogorârea lui Hristos la 
Iad. Hristos a primit moartea şi a intrat în împărăţia morţii, făcând-o pe aceasta 
cu totul fără vlagă şi fără putere şi dând fiecărui om posibilitatea ca, prin 
puterea lui Dumnezeu, să poată fugi de împărăţia şi de stăpânirea morții şi a 
diavolului. 


Epistola Sobornicească a Sfântului Apostol Petru ne dă mărturie despre pogorârea 
lui Hristos la Iad: Pentru că şi Hristos a suferit odată moartea pentru păcatele 
noastre, El, Cel drept, pentru cei nedrepţi, ca să ne aducă pe noi la Dumnezeu, 
omorât fiind cu trupul, dar viu făcut în duh, întru care S-a pogorât şi a 
propovăduit şi duhurilor ţinute în închisoare... (| Petru 3, 18-19). Aşadar, prin 
Dumnezeirea Sa, Hristos a coborât în închisoarea duhurilor, adică a sufletelor, 
unde a propovăduit pocăința. Acelaşi lucru se spune şi într-un alt loc din Epistola: 
Că spre aceasta s-a binevestit morţilor, ca să fie judecaţi ca oamenii, după trup, 
dar să vieze, după Dumnezeu, cu duhul (4,6). 


În Tradiţia Bisericii, se vorbeşte mult despre pogorârea lui Hristos la Iad, în sensul 
pătrunderii Sale în împărăţia morţii. Troparele care se cântă la Vecernia Paştelui 
sunt cutremurătoare. Ele încep astfel: „astăzi Iadul strigă suspinând”. Aşadar, 





Iadul se tânguieşte. În aceste tropare se mai spune printre altele că puterea Iadului a 
fost nimicită pentru că Hristos i-a eliberat pe toţi cei care fuseseră de veacuri sub 
stăpânirea sa. Grăitoare sunt în acest sens cuvintele: „Zdrobitu-s-a stăpânirea 
mea, Păstorul S-a răstignit şi pe Adam l-a înviat. De cei peste care eram împărat 
sunt lipsit, şi pe care i-am înghițit, puternic fiind, pe toţi i-am vărsat. Deşertat-a 
mormintele Cel ce a fost răstignit; slăbit-a puterea morţii”. 


Deosebit de important pentru înţelegerea acestor fapte este cuvântul de învățătură 
al care se rosteşte în timpul sfintei Liturghii din 
Duminica Paştelui. Printre altele, în acest cuvânt se spune că, atunci când l-a 
întâlnit pe Hristos, Iadul „S-a amărât... S-a stricat... a fost batjocorit... a fost 


SI expune învăţătura Bisericii despre pogorârea lui Hristos 
la Iad într-un tropar din canonul Paștelui. Vom prezenta în întregime acest tropar, 
deoarece este foarte cunoscut: „Pogorâtu-Te-ai în cele mai de jos ale pământului 
şi ai Sfărâmat încuietorile cele veşnice, care ţineau pe cei legaţi, Hristoase; iar a 
treia zi, ca şi Iona din chit, ai înviat din mormânt”. 


În cadrul unei omilii prin care tâlcuieşte un psalm al lui David ce se referă la acest 
subiect (Ps. 23, 7-10), „, face o descriere 
minunată a pogorârii lui Hristos la Iad şi a tuturor lucrurilor care s-au petrecut în 
acest răstimp. În cuvinte expresive, el spune că Hristos S-a pogorât la Iad „ca un 


Dumnezeu, ca un războinic... ca un împărat”, însoţit nu de douăsprezece cete de 
îngeri, ci de mii de mii şi de milioane de milioane de îngeri. 


Înainte ca Hristos să ajungă în locaşurile necercetate de lumina soarelui ale 
Iadului, a coborât acolo Arhanghelul Gavriil ca să vestească tuturor sosirea lui 
Hristos, aşa cum tot el vestise odinioară şi Fecioarei Maria zămislirea 
Mântuitorului în pântecele ei. 


Arhanghelul Gavriil a spus: Ridicaţi, căpetenii, porțile voastre. 
După aceea a grăit Arhanghelul Mihail: ...Şăvă ridicaţi porțile cele veşnice. 





au strigat: 


cerului au răspuns: Domnul cel tare şi puternic, Domnul cel tare în război... 
Domnul puterilor, Acesta este împăratul slavei (Ps. 23,7-10). 


In continuare, Sfântul Epifanie face o descriere minunată a convorbirii lui 
Hristos cu Adam. Adam a auzit paşii lui Hristos, Care Se apropia, aşa cum i-a 
auzit cândva şi în Rai, după căderea în păcat. Odinioară, a simţit frică, însă 


_pocăinţă,_ Adam a Strigat_tuturor 
pictori | j 


După aceea, Hristos l-a prins de mână, l-a înviat şi i-a spus tot ce 
făcuse pentru mântuirea lui şi a întregului neam omenesc. 


Din tot ceea ce am spus până, putem să înţelegem scopul pogorârii lui Hristos la 
Iad. Adevărul este că Hristos a intrat în împărăția diavolului pentru a o duce la 
pieire. În continuare, vom analiza mai amănunţit motivele pentru care Mântuitorul 
a mers în lad. 


In primul rând) aşa cum am mai spus, pogorârea la Iad a fost făcută cu scopul 
de a zdrobi porţile împărăției întunericului, adică de a pune capăt morții şi 
stăpânirii diavolului. Acest lucru fusese proorocit încă din Vechiul Testament. 
Profetul David a spus: a sfărâmat porţi de aramă şi zăvoare de fier a frânt (Ps. 
106, 16). De asemenea, Profetul Isaia s-a făcut şi el purtător al cuvântului lui 
Dumnezeu: Eu voi merge înaintea ta şi drumurile cele muntoase le voi netezi, voi 
zdrobi porţile cele de aramă şi zăvoarele cele de fier le voi sfărâma (Isaia 45,2). 


Tâlcuind aceste fragmente, UI III notează că Dumnezeu nu a 


spus că va deschide porţile de aramă, ci a făgăduit că le va zdrobi, pentru a se 
pierde cu totul închisoarea sufletelor; în egală măsură, El nu a Spus că va 
deschide zăvoarele, ci le va sfărâma, pentru ca închisoarea Să rămână 
neputincioasă, deoarece nimeni nu poate fi ţinut acolo unde nu este uşă sau 
zăvor. Atunci când Hristos nimiceşte ceva, nimeni nu poate să facă acel lucru la 
loc. 


III, riristos S-a pogorât la Iad pentru a-l prinde şi a-l supune pe 
Diavol, care până atunci era stăpânul morţii şi al Iadului. De altfel, Insuşi 





Hristos a propovăduit în timpul vieţii Sale că nimeni nu poate să intre în casa 
celui tare ca să-i jefuiască lucrurile şi să-i prade avuţia dacă mai întâi nu l-a 
legat pe cel tare (Matei 12, 29). Aşadar, prin pogorârea Sa la Iad, Hristos l-a legat 
pe Diavol, ceea ce înseamnă că acesta nu mai are nici o putere asupra oamenilor. 


III, Hristos S-a pogorât la lad pentru a umple totul cu lumina Sa. 
Sfântul Apostol Pavel învaţă acelaşi lucru atunci când spune: Jar aceea că „S-a 
Suit” ce înseamnă decât că S-a pogorât în cele mai de jos ale pământului? Cel ce 


S-a pogorât, Acela este Care S-a suit mai presus de toate cerurile, ca pe toate să 
le umple (Efes. 4,9). 


Astfel, pogorârea în cele mai de jos ale pământului S-a făcut pentru ca toate să 
se umple de lumina lui Hristos şi, în esenţă, pentru ca împărăţia morţii să se 
piardă. Desigur, trebuie făcută distincţie între harul lui Dumnezeu care le plineşte 
(le umple) pe toate şi harul indumnezeitor al lui Dumnezeu, din care se împărtăşesc 
numai cei îndumnezeiţi. NEIIIDROIEII afirmă că, dacă toate s-au 
umplut de slava lui Dumnezeu, înseamnă în mod sigur că existau închinători ai 
lui Dumnezeu atât pe pământ, cât şi în împărăţia morţilor. Acesta este sensul 
troparului Bisericii, care spune: „Ca să umpli toate de slava Ta, Te-ai pogorât în 
cele de dedesubtul pământului. 


DOI cântă cu glas de biruinţă: „Acum toate s-au umplut de 


lumină: şi cerul şi pământul şi cele de dedesubt. Deci să prăznuiască toată 
făptura Invierea lui Hristos, întru Care s-a întărit”. 


III, rristos S-a pogorât la lad pentru ca şi acolo să aibă loc cele 
ce se petrecuseră pe pământ. Pe pământ, Hristos a binevestit pacea, i-a iertat pe 


cei păcătoşi, a dat orbilor lumina ochilor şi S-a făcut pricină de mântuire pentru cei 
care au crezut, dar şi mustrare a necredinţei pentru cei necredincioşi. Aceleaşi 
lucruri trebuiau să se petreacă şi în lad, unde se aflau sufletele celor care muriseră, 
astfel încât întreaga fire omenească, adică întreaga omenire, să audă vestea de 
mântuire adusă de Hristos. După ce a răsărit soarele dreptăţii pentru cei care 
trăiau pe pământ, trebuia să strălucească lumina lui Dumnezeu şi pentru cei ce 
locuiau în întuneric şi în umbra morţii (Sfântul loan Damaschin). 


Analizând pogorârea lui Hristos la Iad, trebuie să răspundem la două întrebări 
interesante. Prima întrebare este: de vreme ce Hristos a mers la lad numai cu 
sufletul, cum de ladul a recunoscut rănile de pe Trupul Său? lar a doua întrebare 
este: s-au mântuit toţi cei care erau prizonieri ai morţii în lad? 





Răspunsul la prima întrebare nu trebuie să aibă caracter şcolastic, ci teologic, dar 
mai ales antropologic. EI are legătură cu faptul că Hristos a luat atât trup, cât şi 
suflet, fiind om întreg şi desăvârşit. 


Această întrebare a fost pusă deoarece, într-un tropar din canonul Sâmbetei Mari, 
se spune că ladul s-a amărât văzând om muritor care s-a îndumnezeit şi care era 
plin de rănile Crucii. „Iadul Întâmpinându-T e, Cuvinte, s-a amărât văzându- Te 
om îndumnezeit rănit de bătăi şi Atotputernic; şi de înfricoşătorul Tău chip a 
rămas fără glas”. 


De aici înţelegem că, deşi era plin de răni, Hristos era atotputernic. 


Se ştie faptul că la Iad s-a pogorât sufletul lui Hristos unit cu Dumnezeirea, în 
vreme ce trupul unit cu Dumnezeirea a rămas în mormânt. Prin urmare, rănile 
pe care Hristos le avea în Iad erau fie răni ale sufletului, fie ale Dumnezeirii. 
Cea de-a doua variantă se exclude, drept care trebuie spus că rănile erau ale 
sufletului. Dar cum se putea ca rănile trupului care s-au făcut pe Cruce să fie 
considerate şi răni ale sufletului? 


Într-o analiză anterioară, am spus că, în timpul Patimilor, atunci când trupul 
pătimea, Dumnezeirea nu pătimea împreună cu trupul, rămânând nepătimitoare. 
Dar împreună cu trupul, pătimea şi sufletul lui Hristos. PI 
Aghioritul explică faptul că unele energii ale sufletului lucrează fără 
participarea trupului, ca de exemplu, mintea, raţiunea, judecata, care acţionează 
atunci când trupul se linişteşte, în vreme ce alte energii ale sufletului, aşa cum 
sunt imaginaţia şi simţirea, nu lucrează fără participarea trupului. Astfel, atunci 
când trupul lui Hristos era bicinit, Semnele şi imaginile transfigurate 
(Transformate din imagini (amprente) materiale în imagini (amprente) spirituale. ) 
ale biciuirilor şi ale patimilor se imprimau şi în Sufletul lui Hristos. Prin urmare, 
semnele de pe trup s-au imprimat şi pe suflet, şi aceasta este ceea ce a văzut ladul. 


De altfel, acelaşi lucru se petrece şi cu sufletele oamenilor. POI 
spune că oamenii care au săvârşit lucruri rele şi viclene vor învia spre 


osândire şi spre ruşine căci „vor purta în ei ruşinea şi semnele păcatelor”. 


Cu adevărat, această ruşine este mai îngrozitoare decât întunericul şi decât focul 
cel veşnic căci, aşa cum afirmă Sfântul Vasile cel Mare, aceşti oameni vor păstra 
pentru vecie în memoria sufletului semnele păcatului pe care l-au săvârşit cu 
trupul, ca o vopsea care nu se mai ia niciodată. Poate că în acest fel putem să 





înţelegem cum de bogatul din parabola lui Hristos a văzut şi a recunoscut sufletul 
lui Lazăr. 


În legătură cu cea de-a doua întrebare, trebuie şi spunem că, prin pogorârea lui 
Hristos la lad, nu s-au mântuit toţi cei ce se găseau acolo, ci numai drepţii, adică 
numai cei care ajunseseră la diferite trepte ale îndumnezeirii. Sfântul Epifanie 
spune că nu S-au mântuit toți oamenii care se aflau în Iad, ci numai cei care au 
crezut. Aceste cuvinte trebuie interpretate în sensul că L-au recunoscut pe Hristos 
numai cei care, atâta vreme cât au fost în viaţă au avut comuniune cu Dumnezeu 
Cuvântul neîntrupat. 


Din alte învățături ale Sfintei Scripturi şi din Tradiţia patristică, ştim că şi oamenii 
Vechiului Testament au avut parte de iluminare şi de îndumnezeire, pentru că s-au 
învrednicit să-L vadă pe Cuvântul neîntrupat, cu diferența că moartea nu fusese 
încă biruită şi de aceea, ei mergeau în Iad. Însă, prin pogorârea Sa la Iad, Hristos a 
sfărâmat stăpânirea morţii, iar cei care aveau comuniune cu El au cezut că El este 
puternic şi stăpânitor şi mântuitorul oamenilor şi, astfel, au fost eliberaţi. 


Stăpânirea diavolului şi a morţii, Sâmbăta de dinaintea învierii este considerată 
de Biserica Ortodoxă mare, ea fiind în strânsă legătură cu Duminica ce a urmat, 


În textele liturgice, Sâmbăta Mare, în care Hristos S-a odihnit după toate câte 
săvârşise pentru mântuirea omului, este corelată cu cea de-a şaptea zi a creaţiei, în 
care, după zidirea lumii şi a omului, Dumnezeu „S-a odihnit de toate lucrurile 
Sale”. De aceea, se cântă: „acesta este Sâmbăta cea prea binecuvântată”. 


În cartea Facerii vedem că după ce a creat lumea întreagă şi I-a zidit pe om în şase 
zile, în cea de-a şaptea zi, Dumnezeu S-a odihnit de tot ce făcuse. Moise scrie: Și a 
binecuvântat Dumnezeu ziua a şaptea şi a Sfinţit-o, pentru că într-însa S-a 
odihnit de toate lucrurile Sale, pe care Le-a făcut şi Le-a pus în rânduială 
(Facerea 2,3). 


Din acest motiv, Moise a stabilit ca cea de-a şaptea zi — adică sâmbăta, care se 
tâlcuieşte odihnă — să fie pentru iudei zi de odihnă, închinată slăvirii lui Dumnezeu 
şi închinăciunii. Porunca a fost limpede: în ziua întâi să aveţi adunare sfântă, în 
ziua a şaptea iar adunare sfântă; şi în acele zile să nu faceţi nici un fel de lucru, 
decât numai cele ce trebuie fiecăruia de mâncat, numai acelea să vi le faceţi 
(eşirea 12,16). 





Există o tâlcuire care spune că porunca odihnei din ziua de sâmbătă a fost dată de 
Dumnezeu mai ales cu referire la rezidirea şi reînnoirea omului care urma Să 
aibă loc prin jertfa şi prin moartea lui Hristos pe Cruce, prin pogorârea Sa la 
Iad şi prin omorârea păcatului şi a morţii (Iosif Kalothetis, Cu toate acestea, 
trebuie subliniat faptul că, deşi începutul rezidirii şi al reînnoirii a fost în ziua 
Sâmbetei Mari, în mod cert, renaşterea a început cu adevărat în ziua de 
Duminică, atunci când Hristos a ieşit cu trupul din mormânt 

„ De aceea, chiar dacă cinstim ziua de sâmbătă, cinstim mai mult 
duminica, pe care, mai întâi de toate, o considerăm ziua rezidirii şi a reînnoiri. Cu 
toate acestea, preţuim şi ziua de sâmbătă, după cuvântul WII 
Patriarhul Constantinopolului: „Cinstită este această sâmbătă, ca zi a rezidirii 
noastre”. 


În Tradiţia ortodoxă, cinstirea sâmbetei mai are şi o altă însemnătate. În esenţă, 
sâmbăta este legată de odihna omului, de isihasm, adică de aşa-numita linişte 
sfântă, cu tot ceea ce înseamnă ea. După ce spune că cinstirea sâmbetei este 
necesară pentru poporul lui Dumnezeu, Sfântul Apostol Pavel recomandă: să ne 
silim, deci, să intrăm în acea odihnă (Evrei 4,11). 


Sfântul Grigorie Palama afirmă că, atunci când omul îndepărtează din mintea 


sa orice gând şi când, cu răbdare şi cu rugăciune neîntreruptă, gândul său se 
întoarce în inimă, el intră în Sfânta odihnă, adică în vederea de Dumnezeu şi în 
contemplarea Lui. Această odihnă, acest isihasm, nu este o inerție, ci o adevărată 
mişcare. Chiar dacă S-a odihnit în cea de-a şaptea zi, Dumnezeu nu S-a oprit din a 
conduce lumea cu energia Sa necreată. Acest lucru este valabil şi pentru om, care, 
atunci când se află în stare de vedere duhovnicească, săvârşeşte cea mai înaltă 
lucrare, pentru că se uneşte cu Dumnezeu şi ajunge să iubească ceea ce iubeşte 
şi Dumnezeu. De aceea, spunem că omul poate să trăiască Învierea lui Hristos prin 
propria sa odihnă, adică printr-un mod de viaţă isihast. 


Urarea „învierea cu bucurie“ (Urare care se rosteşte în Grecia 
în preajma şi în timpul sărbătorii Paştelui. In limba română, corespunde urării 
„Paşte fericit”) ar trebui să fie însoțită şi urmată de urarea „odihnă cu bucurie”. 


Într-un anumit moment, vorbind în parabole, Hristos S-a referit la învierea Sa din 
morți de după trei zile, spunând: Dărâmaţi templul acesta şi în trei zile îl voi 
ridica. Iudeii au crezut că vorbea despre templul lui Solomon, pentru înălțarea 
căruia a fost nevoie de patruzeci şi şase de ani, dar El vorbea despre templul 


trupului Său. Chiar şi ucenicii au înţeles acest lucru abia după Învierea Sa (loan 
2,19-22). 





Cu alte prilejuri, Hristos a vorbit fără ascunzişuri despre Învierea Sa cea de-a treia 
ZI: Și a început Să-i înveţe că Fiul Omului trebuie să pătimească multe şi să fie 
defăimat de bătrâni, de arhierei şi de cărturari şi să fie omorât, iar după trei zile 
să învieze (Marcu 8, 31). 


Atât de mult se răspândise această învăţătură, încât cei care se aflau pe Golgota în 
ceasul jertfei de pe Cruce, II huleau spunând: 7u, Cel ce dărâmi templul şi în trei 
zile îl zideşti, mântuieşte- Te pe Tine Insuţi (Matei 27, 40). 


De asemenea, arhiereii şi fariseii i-au cerut lui Pilat să păzească mormântul, pentru 
că şi-au adus aminte că, atunci când trăia, Hristos spusese: După trei zile Mă voi 
scula (Matei 27, 63). 

Cu toții spunem că Hristos a înviat din morți după trei zile. Desigur, atunci când 
vorbim despre Înviere, nu înţelegem că a înviat Dumnezeirea, ci că sufletul, care se 
despărțise de trup fără a fi separat de Dumnezeire, a revenit în trup, şi astfel Hristos 
a ieşit din mormânt. 


Apare însă o problemă în legătură cu cele trei zile. De când începe 
numărătoarea lor şi cum Sunt ele socotite, având în vedere faptul că Hristos a 
murit la ora trei după-amiază în Vinerea Mare şi a înviat în primele ore ale 
Duminicii? 


Sfântul loan Damaschin a formulat o tâlcuire potrivit căreia, cu adevărat, 


Hristos a stat în mormânt timp de trei zile şi trei nopți. Analizând faptele legate 
de Răstignire, el spune că, în Vechiul Testament, Dumnezeu a numit întunericul 
noapte şi lumina zi. Aşadar, întunericul care S-a aşternut peste toate în timpul 
Răstignirii, de la ora douăsprezece şi până la ora trei după-amiază, este 
considerat noapte, fiindcă soarele nu s-a întunecat din cauza vreunui nor care ar 
fi acoperit raza solară. Întunericul a căzut pe tot pământul pentru că a lipsit 
energia generatoare de lumină ce izvorăşte din corpul solar. De la ora trei şi 
până la apusul firesc al soarelui, a fost zi. În continuare, a fost noaptea de vineri 
spre sâmbătă, care se socoteşte ca fiind cea de-a doua noapte, iar sâmbătă este 
cea de-a doua zi. În fine, noaptea de sâmbătă este a treia noapte, iar începutul 
zilei de duminică, în care a înviat Hristos, este socotit ziua a treia. 


Sfântul Mucenic Anastasie Sinaitul alcătuieşte o altă tâlcuire, care se încadrează 


aproximativ între aceleaşi coordonate. El spune că, în Vechiul Testament, ziua 
este socotită împreună cu seara. În cartea Facerii, este scris: Şi a fost seară şi a 
fost dimineaţă: ziua întâi (Facerea 1,5). De asemenea, o parte este considerată ca 
întreg. 





Prin urmare, după spusele Sfântului Anastasie, ora la care Hristos a murit este parte 
a zilei de vineri, care a început joi după-amiază şi se încadrează în prima zi. Seara 
de vineri şi ziua de sâmbătă sunt considerate ca fiind cea de-a doua zi, iar seara de 
sâmbătă până în zorii zilei de duminică, atunci când Hristos a înviat, sunt socotite a 
treia zi, pentru că includ o parte din ziua de duminică. 


Personal, consider că interpretarea Sfântului loan Damaschin este mai veridică, 
fără însă a exclude interpretarea Sfântului Anastasie. Cert este că Hristos a stat în 
mormânt trei zile şi trei nopți. 


Este important şi motivul pentru care Hristos a înviat după trei zile, nu la un 
interval mai scurt sau mai lung de timp. 


De asemenea, nu a rămas în mormânt o vreme mai îndelungată pentru că, dacă 
ar fi trecut mai mult timp, taina Învierii ar fi putut provoca neorânduială, 
deoarece, cu cât întârzia mai mult, cu atât ar fi pricinuit mai multe probleme şi 
întrebări iudeilor şi ucenicilor IO AI De aceea, intervalul de 
trei zile a fost cel mai potrivit pentru ca nici taina morţii să nu fie pusă a îndoială, 
şi nici taina Învierii lui Hristos să nu stârnească împotriviri. 


Hristos a înviat în primele ore ale duminici. Nu cunoaştem timpul exact când a 
avut loc Învierea Sa, pentru că nimeni nu L-a văzut în acel ceas. Faptul a fost 
constatat dis-de-dimineaţă, pe când era încă întuneric, de femeile mironosiţe care 
mergeau la mormânt ca să ungă trupul lui Hristos cu miresme. Aşadar, duminică, 
adică prima zi din săptămână, este ziua Învierii lui Hristos. Dacă sâmbătă 
Hristos a biruit stăpânirea morţii, duminica a făcut cunoscută tuturor Învierea 
Sa şi faptul că EI este biruitorul morţii şi al diavolului. 


Duminică este prima zi din săptămână (În Vechiul Testament, ziua cinstită 
îndeosebi de iudei ca fiind cea de-a şaptea zi a săptămânii — ziua în care 
Dumnezeu S-a odihnit după facerea lumii — era sâmbătă şi, drept urmare, 
duminică era considerată prima zi a săptămânii. Creştinii au înlocuit cinstirea 
zilei de sâmbătă cu cinstirea duminicii mai ales pentru că Hristos a înviat în zi de 
duminică. Acest lucru nu a schimbat însă numerotarea zilelor săptămânii, pentru 
Că, în continuare, sâmbătă a fost considerată ultima zi a săptămânii, iar duminică 
prima Zi. Acest lucru rezultă şi din denumirea grecească a zilei de luni: Deutera (a 
doua zi).), începând de la care se numără toate celelalte zile, dar şi a opta zi, pentru 
că se păşeşte la sfârşitul perioadei unei săptămâni, adică după sâmbătă. În Vechiul 





Testament este considerată o zi importantă, pe de o parte pentru că este prima zi a 
zidirii lumii, în care s-a făcut lumina, iar pe de altă parte pentru că este considerată 
sfântă, după poruncă: Șapte zile să aduceţi jertfă Domnului şi în ziua a opta va fi 
adunare sfântă; să aduceţi arderi de tot Domnului (Leviticul 23, 36). 


Cea dintâi zi nu este numită de Moise prima zi, ci ziua una (În textul biblic 
românesc, apare varianta ziua întâi (Facerea 1, 5), însă traducerea exactă din 
Septuaginta este ziua una, pentru că nu are numai sensul de prima zi, ci şi acela de 
O singură zi, adică singura zi care există. ). Tâlcuind acest fapt, 

mare spune că sfânta Duminică în care a înviat Hristos este numită ziua una 
(Ibidem) pentru a ne îndrepta nouă atenţia înspre veacul ce va să fie. Acum, 
duminica este preinchipuirea veacului ce va să fie, însă atunci, va fi cu adevărat cel 
de-al optulea veac. Dacă ne gândim că ciclul săptămânii simbolizează întreaga 
durată a vieţii omului, iar duminică este preinchipuirea celui de-al optulea veac ce 
va să fie, atunci duminică este ziua una (Ibidem), adică o singură zi. Sfântul Vasile 
cel Mare spune că duminică este „începutul zilelor” şi „de o vârstă cu lumina”, 


După cum afirmă Sfântul Grigorie Palama, duminică este considerată cea de-a 


opta zi şi pentru că în această zi a avut loc Invierea lui Hristos, care este cea de-a 
opta înviere din istorie. In Vechiul Testament, au avut loc trei învieri (una 


săvârşită de Profetul Ilie şi două de Elisei), iar în Noul Testament, patru (a fiicei 
lui Iair, a fiului văduvei din Nain, a lui Lazăr şi a morţilor din Vinerea Mare). 
Dar cea mai mare înviere este cea de-a opta, adică Învierea lui Hristos. În esenţă, 
aceasta din urmă nu este numai cea de-a opta înviere, ci şi prima, care este în 
strânsă legătură cu învierea tuturor morţilor, pe care o aşteptam. 


Y În zi de duminică, adică în prima zi a creaţiei, s-a făcut lumina. 

Y Tot în zi de duminică, adică în prima zi a rezidirii, ni s-a arătat Lumina 
Învierii, care este una cu Lumina Schimbării la Faţă şi a Cincizecimii. 

Y Tot în zi de duminică, firea omenească a lui Hristos a lepădat ce era muritor 
şi supus pătimirii, aşa cum vom vedea în continuare. 


Duminică mai este numită zi sfântă şi aleasă pentru că toate marile evenimente 
împărăteşti au avut loc în această zi. DIIIRRERII spun că Bunavestire a Maicii 
Domnului, Naşterea lui Hristos şi Învierea, adică cele mai însemnate evenimente 
împărăteşti, au avut loc în zi de duminică. Dar şi cea de-a Doua Venire a lui 
Hristos — ca şi învierea morţilor, desigur — se va petrece tot în această zi 

„ De aceea, creştinii acordă o mare importanţă acestei 
zile şi se străduiesc să o sfințească, pentru că venirea neaşteptată a lui Hristos se va 
face într-o asemenea zi. 





Din aceste motive, PI cinsteşte cu osebire sărbătoarea 
Paştelui: „Această aleasă şi sfântă zi, cea dintâi a săptămânii, împărăteasă şi 
doamnă, praznic al praznicelor este şi sărbătoare a sărbătorilor, în care 
binecuvântăm pe Hristos în veci”. 


Este emoţionant să ne gândim la faptul că, prin minunatele sale tropare, Biserica 
Astfel, alături de Paştele 

sărbătorit în fiecare an, există şi Pastele din fiecare săptămână, adică aşa-zisul 
Paşte mic, care este ziua luminată a duminicii. 
Învierea lui Hristos diferă în mod evident de alte învieri din Vechiul sau din 
Noul Testament prin aceea că, 

adică firea omenească a fost înviată de firea dumnezeiască datorită 
unirii ipostatice, în vreme ce toate celelalte învieri s-au făcut prin puterea şi prin 
harul lui Dumnezeu. S-ar putea spune că, aşa cum Hristos îndumnezeieşte, în 
vreme ce sfinţii primesc îndumnezeirea, la fel Hristos a înfăptuit Învierea, adică 
ridicarea Sa din morţi, în vreme ce sfinţii au primit învierea. Verbul a primi arată 
că sfinţii suferă o acţiune exterioară, în vreme ce Hristos este izvor al harului 
nezidit. 


Desigur, în Sfânta Scriptură există unele fragmente în care se vorbeşte despre 
faptul că Hristos a fost înviat de Dumnezeu Tatăl. Referindu-se la Hristos, într-un 
cuvânt rostit în ziua Cincizecimii, Sfântul Apostol Petru a spus: ...pe Care 
Dumnezeu L-a înviat, dezlegând durerile morţii, întrucât nu era cu putinţă ca El 
să fie ţinut de ea (Fapte 2, 24). De asemenea, Apostolul Pavel scrie într-una din 
epistolele sale: precum Hristos a înviat din morţi, prin Slava Tatălui, aşa Să 
umblăm şi noi întru înnoirea vieţii (Rom. 6, 4). Într-o altă epistolă, el afirmă: 
..„după lucrarea puterii tăriei Lui (...) Dumnezeu a lucrat-o în Hristos, 
sculându-L din morți... (Efes. 1,19-20). 


Aceste fapte trebuie interpretate în lumina triadologiei, potrivit căreia Persoanele 
Sfintei Treimi au aceeaşi fiinţă şi aceeaşi energie, diferind numai în ceea ce 
priveşte ipostasul. Aşadar, nu există o energie (Cuvântul energie trebuie înţeles şi 
cu sensul de lucrare. ) a Tatălui, una a Fiului şi una a Duhului Sfânt, pentru că 
energia Dumnezeului Treimic este unică. Ceea ce vrea Tatăl este voit şi de Fiul 
şi de Duhul Sfânt, ceea ce vrea Fiul este voit şi de Tatăl şi de Duhul Sfânt şi ceea 
ce face Duhul Sfânt este voit de Tatăl şi de Fiul. Aşadar, atunci când se spune că 
Tatăl L-a înviat pe Hristos înseamnă că Însuşi Hristos S-a înviat pe Sine, 
deoarece Tatăl nu face nimic care să nu fie făcut şi de Fiul. 





Toate câte sunt ale Tatălui sunt şi ale Fiului, în afară de faptul că Tatăl este 
nenăscut. Prin urmare, este o lipsă de cucernicie a pune numai pe seama Tatălui 
cceea ce s-a petrecut cu Fiul. Dar a le pune pe toate pe seama Fiului nu este în 
afara adevărului, deoarece Fiul este Dumnezeu cu aceeaşi putere ca şi Tatăl şi 
poate să facă tot ce poate face Tatăl (Zonaras). Aşadar, a spune că Tatăl L-a 
înviat pe Hristos echivalează cu a spune că Dumnezeul Treimic, adică 
Dumnezeirea — Care este tot una cu firea dumnezeiască — a înviat firea omenească. 


După Înviere, Hristos S-a arătat femeilor mironosiţe şi ucenicilor Săi. Unii îşi pun 
întrebarea de ce anume Hristos nu S-a arătat tuturor oamenilor, dar mai ales 
celor care L-au răstignit sau celor care l-au negat învierea, pentru a-i face şi pe 
aceştia să creadă în EL. 


Dacă s-ar cunoaşte substanţa teologiei ortodoxe, asemenea întrebări nu ar mai 
apărea. Arătarea lui Hristos nu se face pentru spectacol sau pentru ca omul să fie 
forţat să creadă. De fiecare dată, o asemenea apariţie are un anumit scop şi o 
motivaţie precisă. 


Mai întâi, trebuie să notăm faptul că Hristos nu vrea să oblige pe nimeni să 


Apoi, arătarea lui Dumnezeu este un moment crucial în viaţa omului. 


În cealaltă viaţă, la cea de-a Doua Venire a lui Hristos, cu toţii îl vor vedea pe 
Dumnezeu, dar pentru cei care vor fi curăţiţi şi pregătiți pentru aceasta, EI va fi 
lumină, în vreme ce pentru oamenii necuraţi EI va fi iad. Acelaşi lucru s-ar fi 
putut petrece şi în situația de față. Aşadar, Dumnezeu S-a ascuns din dragoste de 
oameni faţă de cei care L-au răstignit sau care n-au crezut în El. 


Arătarea lui Hristos în slavă se face numai şi numai pentru a-i îndruma pe oamenii 
care sunt pregătiţi pentru îndumnezeire şi pentru slăvire. Ucenicii erau pregătiţi şi 
tocmai de aceea, cu puţin înaintea Patimilor Sale, Hristos le-a spus: Acum voi 
sunteţi curaţi pentru cuvântul pe care vi L-am spus (loan 15, 3). Auzind cuvântul 
lui Dumnezeu vreme de trei ani, iniţiindu-se în tainele Împărăției Cerurilor şi 
alungând demonii, ucenicii au parcurs etapa curăţirii lor interioare. 


De aceea, ei au fost pregătiți pentru primirea îndumnezeirii şi pentru împărtăşirea 
din harul Învierii. Dar, mai mult decât atât, aşa cum vom vedea în continuare, şi 
după Înviere Hristos i-a pregătit pentru împărtăşirea într-o măsură mult mai mare 
din îndumnezeire şi din vederea de Dumnezeu, care avea să se petreacă în ziua 
Cincizecimii. Arătarea lui Hristos către ucenicii Săi nu a fost un fapt care s-a 
petrecut numai pentru aceştia, deoarece ştim că toţi cei care trec un anumit prag al 
vindecării şi al curăţirii lor personale se învrednicesc să se împărtășească din 





Înviere şi să-L vadă pe Hristos înviat din morţi. În această lumină trebuie să 
înţelegem spusele Sfântului Apostol Pavel, care are certitudinea faptului că şi lui i 
S-a arătat Hristos înviat din morţi. Jar la urmă tuturor, ca unui născut înainte de 
vreme, mi S-a arătat şi mie (| Cor. 15,8). 


Se ştie că pe vremea Învierii lui Hristos, Sfântul Apostol Pavel era zelot iudeu, el 
venind la credinţa în Hristos abia după Cincizecime. Aşadar, prin aceste cuvinte, el 
se referă la o arătare a lui Hristos înviat din morţi care s-a petrecut după Înălțarea 
Sa şi după Cincizecime. 


Acest fapt ne arată că vederea lui Hristos înviat din morţi depinde de starea 
duhovnicească a omului, exemplele în acest sens continuând de-a lungul întregii 
istorii a omenirii. Pe parcursul veacurilor, au existat tot timpul martori ai Învierii 
lui Hristos. 


În textele Sfintei Scripturi sunt prezentate 


Unele dintre aceste apariţii sunt descrise în 
amănunt, iar altele sunt numai pomenite. Mai trebuie subliniat că nu sunt 
descrise toate de aceiaşi Evanghelişti, adică nu sunt amintite toate cele unsprezece 
apariţii într-o anumită Evanghelie, ci o parte sunt amintite de către unii 
Evanghelişti, iar cealaltă parte, de alții. 


Cu siguranţă, au mai existat şi alte apariţii ale lui Hristos. Acest fapt rezultă din 
cuvântul Sfântului Evanghelist Luca, ce este cuprins în Faptele Apostolilor: 
„cărora S-a şi înfăţişat pe Sine viu după patima Sa prin multe semne 
doveditoare, arătându-li-Se timp de patruzeci de zile şi vorbind cele despre 
Împărăţia lui Dumnezeu (Fapte 1, 3). 


Lucrul acesta era firesc să se întâmple pentru că, pe de o parte, Hristos a vrut Ssă- 
i mângâie pe ucenici, iar pe de altă parte, a dorit să îi pregătească pentru 
Înălțarea Sa, dar şi pentru venirea Preasfântului Duh. 


Cele unsprezece apariţii ale lui Hristos sunt următoarele: 
+ Lui Simon Petru (1 Cor. 15, 5; Luca 24, 35). 
4 Mariei Magdalena (Marcu 16, 9-11; loan 20,11 -18). 
4 Femeilor mironosițe (Matei 28,9-10). 
4 Celor doi ucenici care mergeau spre Emaus (Marcu 16,12-13; Luca 24,13- 
i) 





+ Celor zece Apostoli, atunci când Toma nu era de faţă (Marcu 16,14; Luca 
24,36-43; loan 20,19-25). 

+ Celor unsprezece ucenici, atunci când Toma era de faţă (loan 20, 26-29). 

+ Celor şapte Apostoli, pe Marea Tiberiadei (loan 21,1-23). 

+ Celor unsprezece din Galileea (Matei 28,16). 

+ Apostolilor în Betania, atunci când S-a înălțat la cer (Marcu 16, 19-20; 
Luca 24, 50; Fapte 1, 6-11,1 Cor. 15, 7). 

+ Lui Iacov, ruda Domnului (1 Cor. 15,7). 

+ Sfântului Apostol Pavel (I Cor. 15, 8-9). 


Aceste apariţii ale lui Hristos de după Învierea Sa din morţi sunt consemnate în 
Noul Testament. Există totuşi multe alte exemple de sfinţi care s-au învrednicit 
să-L vadă ei înşişi pe Hristos. De altfel, Biserica Ortodoxă, care este Trupul înviat 
al lui Hristos, ne oferă experienţa Învierii. Referindu-se la rugăciunea „Învierea lui 
Hristos văzând, să ne închinăm Sfântului Domnului lisus, Unuia Celui fără de 
păcat“, Sfântul Simeon Noul Teolog învaţă că, prin această rugăciune, nu ne 
referim numai la Învierea pe care au văzut-o ucenicii. Cu alte cuvinte, nu este 
vorba despre o simplă menţiune istorică, ci mai ales despre Învierea, sau mai bine 
zis, despre Hristos înviat din morţi, pe Care Îl vedem în Biserică. Nu spunem 
„crezând în Învierea lui Hristos”, ci „Învierea lui Hristos văzând”. Desigur, sunt 
mulţi cei care cred în Înviere, dar mai sunt şi alţii, chiar dacă puţini, care Îl văd în 
tot ceasul pe Hristos înviat, îmbrăcat în lumină „şi strălucind cu strălucirea 
nestricăciunii şi a Dumnezeirii”, căci cu adevărat, Învierea lui Hristos „este 
învierea celor de pe pământ”. Aşadar, unii sunt martori „auditivi” ai Învierii lui 
Hristos, iar alții sunt martori „vizuali”. Cei din a doua categorie sunt, prin 
excelenţă, martorii Învierii lui Hristos. 


In continuare, vom analiza unele aspecte referitoare la apariţiile lui Hristos de după 
Invierea Sa, mai ales la cele care au o mai mare legătură cu temele hristologice pe 
care le dezvoltăm aici. 


Faptul că femeile mironosițe au fost primele care L-au văzut pe Hristos înviat 
din morţi are o semnificaţie deosebită. Înspăimântaţi de ceea ce se petrecuse, 
Apostolii s-au ascuns într-o casă, în vreme ce femeile, pline de dragoste, de 
căldură sufletească şi de bărbăţie, s-au dus la mormânt încă dinainte de a se ivi 
zorile pentru ca să ungă Trupul lui Hristos cu miresme. Nu le-a fost frică nici de 
întuneric, nici de singurătate şi nici de soldaţi. Aceasta înseamnă că, pentru a se 
învrednici să-L vadă pe Hristos înviat, omul are nevoie de dragoste şi de 
bărbăţie. 





După cum spune Sfântul Grigorie Palama, faptul că Hristos S-a arătat mai întâi 
femeilor mironosiţe are un profund înţeles teologic. PI învaţă că 
Învierea lui Hristos este înnoirea şi învierea firii omeneşti, rezidirea şi 
reîntoarcerea la viaţa fără de moarte pe care a avut-o primul Adam. După 
facerea sa, primul Adam a fost văzut mai întâi de femeie, care a fost zidită 
imediat după Adam, pentru că în acel ceas nu mai era nimeni altcineva care să îl 
vadă. în egală măsură, pe noul Adam nu L-a văzut nimeni atunci când a ieşit din 
mormânt, dar mai târziu, prima dată a fost văzut de femei. 


Aşadar, 
Ageder tă Acest fapt are o deosebită însemnătate. Eva a fost aceea care a adus 


lui Adam vestea căderii, iar acum, tot femeia este cea care aduce Apostolilor 
vestea Învierii. În acest fel s-a făcut reaşezarea firii femeiești pe locul avut 
înainte de păcat. Nimeni nu o mai poate învinui acum pe femeie de încălcarea 
poruncii şi de cădere. 


Nichita Tâlcuitorul face şi alte observaţii în legătură cu numele femeilor 


mironosiţe. Aceste nume înfăţişează trăsăturile personale ale acestora şi ne arată 
felul în care trebuie să trăim şi drumul pe cărei trebuie să-l urmăm pentru a-L 
vedea pe Hristos înviat din morți. 


4 Maria Magdalena, din care Hristos a scos şapte duhuri necurate, 


simbolizează acel suflet care se curăță de aluatul diavolului prin supunerea 
față de poruncile evanghelice. 

„ al cărei nume înseamnă pace, reprezintă omul care a dobândit 
pacea interioară prin biruirea patimilor, care a supus trupul sufletului şi a 
primit lumina cunoştinţei prin vederea de Dumnezeu şi prin înţelegerea 
adâncimilor duhovnicești. 

4 Ioana, al cărei nume înseamnă porumbiţă, simbolizează sufletul fără 
răutate şi plin de virtuţi, care a scăpat prin blândeţe de orice patimă şi care 
izvorăşte înţelesuri pline de discernământ duhovnicesc. 





In concluzie, pentru a se învrednici de închinarea în faţa lui Hristos înviat din 
morţi şi de auzirea „cuvântului învierii”, omul are nevoie de curăţire interioară. 


În troparele Bisericii, se spune că vestea Învierii lui Hristos a fost dusă la 
Preasfânta Născătoare de Dumnezeu de îngerul Domnului. „Îngerul a strigat 
celei pline de har: Curată Fecioară, bucură-te; iarăşi zic: Bucură-te, că Fiul tău 
a înviat a treia zi din mormânt”. 


Desigur, din textele evanghelice nu rezultă clar că Maica Domnului L-a văzut pe 
Hristos înviat. Există însă fraze care se referă la „cealaltă Marie”. Sfântul 
Evanghelist Matei scrie: După ce a trecut sâmbătă, când se lumina de ziua întâi a 
Săptămânii (duminică), au venit Maria Magdalena şi cealaltă Marie, ca să vadă 
mormântul (Matei 28,1). De asemenea, în altă parte, se vorbeşte despre Maria lui 
Iacov (Luca 24, 10). Tâlcuind aceste situaţii, spune că 
este vorba despre Maica Domnului, care a venit prima la mormânt. Ea a aflat de 
la început din gura Arhanghelului Gavriil că Fiul ei a înviat, după care L-a 
văzut pe Acesta, şi numai ea S-a învrednicit să-l cuprindă picioarele cu mâinile 
sale. 


Aşa cum afirmă Sfântul Grigorie Palama, era drept şi corect ca Preasfânta 
Născătoare de Dumnezeu să fie prima care să afle vestea Învierii şi prima care să-L 
vadă pe Hristos înviat. Desigur, acest lucru are legătură şi cu faptul că Maica 
Domnului ajunsese la o mare curăţie, pentru că de mic copil trăise îndumnezeirea. 


Faptul că Sfinţii Evanghelişti au evitat să spună direct că prima care L-a văzut 
pe Hristos a fost Preasfânta Născătoare de Dumnezeu are o motivaţie 
importantă, după cum afirmă Sfântul Grigorie Palama, pentru că ei nu au vrut 
să dea necredincioşilor prilej de a pune la îndoială învierea, de vreme ce aceasta 
a fost constatată de Maica lui Hristos. 


Maica Domnului a fost ultima care a plecat de lângă Cruce. Tot ea a fost şi 
prima care S-a dus la mormânt ca să ungă cu miresme Trupul lui Hristos. Acest 
fapt s-a petrecut nu numai pentru ea era Maica Lui, dar şi datorită stării ei 
duhovniceşti înalte, pentru că cei care au vedere de Dumnezeu într-un grad 
ridicat au o cunoştinţă mai mare şi o dragoste mai desăvârşită. 


Începând din ziua Învierii au avut loc mai multe apariţii ale lui Hristos. Între 
acestea au fost arătarea în faţa ucenicilor care se aflau închişi într-o casă, atunci 
când Toma nu era printre ei, şi cea din duminica următoare, după opt zile, când era 
de faţă şi Toma (loan 20, 19-29). 





pb Nimeni nu poate da ceva din ceea ce nu are. Aceasta înseamnă că, 


fiind Dumnezeu, Hristos este izvorâtorul păcii, pentru că pacea este energia 
(harul) Dumnezeului Treimic. Prin întruparea şi prin jertfa Sa, EI a făcut pace 
între cele cereşti şi cele pământeşti, între îngeri şi oameni, între oameni şi 
Dumnezeu, între oameni şi întreaga zidire şi desigur, a revărsat pacea peste toate 
energiile sufleteşti. De asemenea, El a dat Duh Sfânt, deoarece Duhul Sfânt Se 
odihneşte în Fiul. Persoanele Sfintei Treimi au comuniune şi unire în fiinţă şi în 
energie, pentru că Sunt de o gândire, de o fire şi de o putere. Duhul Sfânt 
purcede din Tatăl, dar este împărtăşit prin Fiul. 


Ne putem pune întrebarea: care este diferenţa dintre darul Duhului Sfânt de după 
Înviere şi pogorârea Duhului Sfânt asupra ucenicilor din ziua Cincizecimii? 
Cunoaştem faptul că ucenicii au primit Duh Sfânt în ziua Cincizecimii. În aceste 
condiţii, cum putem oare spune că Hristos le-a dat Duh Sfânt imediat după Învierea 
Sa? 


Sfântul Grigorie Teologul învaţă că, fără nici o îndoială, aici este vorba despre o 
intensitate diferită a lucrării Duhului Sfânt. Duhul Sfânt era în permanenţă unit 
cu Fiul. Însăşi întruparea Fiului, ca şi întreaga Sa lucrare, s-a făcut prin 
impreuna-lucrarea celei de-a treia Persoane a Sfintei Treimi. Prin urmare, 
Duhul Sfânt lucra în ucenici atât cât puteau ei să îl încapă, adică fie „slab”, fie 
cu mai multă putere”, fie „desăvârşit”. 


Înainte de Patima lui Hristos, Duhul Sfânt lucra în ucenici „slab”, după puterea pe 
care aceştia o primiseră, de a alunga duhurile şi de a vindeca bolile. În timpul în 
care ucenicii îl urmau pe Hristos, ei se curăţeau prin lucrarea Duhului Sfânt. Mai 
apoi, însă, adică după Înviere, Duhul Sfânt a lucrat cu mai multă intensitate, ca „o 
împărtăşire mai sfântă”. 


Motivele pentru care Hristos le-a dat ucenicilor Duh Sfânt imediat după Înviere 
au fost două. 


4 Mai întâi, EI a vrut să-i pregătească pe aceştia pentru marea împărtăşire 
cu Duhul Sfânt din ziua Cincizecimii, deoarece nimeni nu se poate 
împărtăşi într-o măsură mai mare din Duhul Sfânt dacă nu este pregătit 
corespunzător. 

+ În al doilea rând, acest dar al Duhului Sfânt avea legătură cu iertarea 
păcatelor, nu cu împărtăşirea din Duhul Sfânt. 





Potrivit învăţăturii WES, împărtăşirea din Duhul Sfânt nu 
este acelaşi lucru cu iertarea păcatelor prin harul Duhului Sfânt. Abia în ziua 
Cincizecimii, pregătiţi fiind duhovniceşte, ucenicii au primit marele dar şi s-au 
făcut mădulare ale Trupului înviat al lui Hristos. În ziua Învierii, Hristos nu Se 
afla încă în ucenicii Săi, dar în ziua Cincizecimii, aceştia S-au făcut mădulare 
ale Trupului lui Hristos. 


Atunci când a avut loc prima arătare a lui Hristos către ucenicii Săi, Sfântul 
Apostol Toma nu era de faţă. Cu toate acestea, şi el s-a învrednicit de vederea lui 
Hristos după opt zile, adică în duminica următoare (loan 20, 24-30). 


După cum spune Sfântul Grigorie Palama, de obicei Hristos Se arată ucenicilor 
atunci când aceştia erau strânşi laolaltă. De aceea, nefiind de faţă, Apostolul 
Toma nu a putut să-L vadă şi el. În duminica următoare însă, atunci când se afla 
printre ceilalţi, s-a învrednicit şi el să aibă parte de această mare experienţă. Prin 
urmare, suntem sfătuiţi să nu lipsim de la întâlnirile de duminică, pentru ca să nu 
păţim şi noi ceea ce a păţit Toma. 


Există o motivaţie profundă pentru care Toma nu s-a învrednicit să-L vadă pe 
Hristos din prima zi. Aşa cum tâlcuieşte WOR, Toma era şovăitor şi 


considera imposibilă Învierea lui Hristos. Aşadar, el nu ajunsese încă la o 
asemenea stare duhovnicească încât să-L vadă pe Hristos înviat. Anterior, am 
subliniat faptul că Hristos Se arată celor care se găseau într-o stare duhovnicească 
corespunzătoare, pentru ca arătarea Sa să reprezinte pentru ei mântuire, nu iad. Se 
pare însă că Toma nu ajunsese încă la maturitatea duhovnicească cerută de o 
asemenea împărtăşire. 


De altfel, faptul că Hristos a întârziat o săptămână până să i Se arate lui Toma a 
însemnat că i-a lăsat acestuia timp pentru a se pregăti. Hristos a amânat apariția 
în faţa lui Toma „pentru ca să fie învăţat de ceilalţi ucenici, iar cele auzite să-l 
facă mai râvnitor şi, în viitor, să-l facă mai credincios” (Cuviosul Teofilact). 
Aşadar, a fost nevoie de o săptămână întreagă pentru ca Toma să primească de la 
ceilalți ucenici învăţătura trebuincioasă şi pentru ca să afle cele petrecute în 
legătură cu arătarea lui Hristos, astfel încât să se aprindă în el o mare râvnă, dar şi 
să se pocăiască pentru necredinţa sa, iar arătarea lui Hristos să îi fie spre mântuire. 

După ce Toma s-a pregătit în mod corespunzător, în momentul apariţiei lui Hristos, 
el s-a făcut teolog (Teologul prin har este cel care „vorbeşte despre Dumnezeu ” 
ca urmare a inspiraţiei dumnezeieşti ce provine din împărtăşirea cu harul 
dumnezeiesc) şi a mărturisit: Domnul meu şi Dumnezeul meu (loan 20, 28). 
Aceste cuvinte arată certitudinea sa privind cele două firi ale lui Hristos unite 





într-un Singur ipostas, pentru că Domn desemnează firea omenească, iar 
Dumnezeu, pe cea dumnezeiască, şi amândouă aceste firi Sunt unite în Hristos 
înviat din morți (Cuviosul Teofilact). 


Aşadar, Toma nu a fost necredincios în sensul ateismului, ci în sensul că nu era 
în stare să primească credinţa prin vederea de Dumnezeu. Pentru multă vreme, el 
s-a aflat la treapta credinţei „din auzite”, dar după aceea a ajuns la credinţa ce se 
naşte din vederea de Dumnezeu. Există aşadar o mare diferenţă între ateu, care este 
un om împotriva lui Dumnezeu, şi cel necredincios sau cel neîncrezător, care îşi 
are credinţa din auzite, nu din vederea de Dumnezeu. 


Una dintre apariţiile lui Hristos în faţa ucenicilor s-a făcut pe Marea Tiberiadei, 
în ceasul în care aceştia pescuiau în larg (loan 21,1-14). Nu vom expune aici 
faptele legate de această apariţie şi nici felul în care Hristos S-a arătat, ci vom 
sublinia numai câteva aspecte interesante. 


> Primul aspect este că ucenicii nu L-au recunoscut pe Hristos: „dar ucenicii 
n-au ştiut că este lisus”. Acest lucru se explică prin faptul că, în realitate, 
apariţiile lui Hristos nu sunt numai prezenţa Acestuia, ci reprezintă adevărate 
revelații dumnezeieşti. Sfântul Evanghelist loan spune limpede: „După 


acestea, lisus S-a arătat iarăşi”, 
Hristos Se arată pe Sine Însuşi atunci când voia. Asemenea apariţii sau 
transformări ale lui Hristos au fost multe, atât înainte, cât şi după Înviere. 
> Al doilea aspect este că apariția lui Hristos se face în funcţie de starea 
duhovnicească a oamenilor. Astfel, după pescuitul minunat, primul care L-a 
recunoscut pe Hristos a fost loan, iar acesta i-a spus şi lui Petru: „Și a zis lui 
Petru ucenicul acela pe care-l iubea lisus: «Domnul este!»” lar atunci, 
Petru şi-a încins haina şi s-a aruncat în apă pentru ca să ajungă mai repede la 
Hristos. De aici, vedem că ucenicul pe care îl iubea Hristos şi care este 
expresia vederii de Dumnezeu Îl recunoaşte pe Hristos, în vreme ce Petru, 
care se găsea încă la treapta făptuirii, tocmai din cauza lepădării şi a stării de 
pocăință în care se afla, aleargă către Hristos. 
spune că loan era „mult mai pregătit decât toţi ceilalți 
pentru a primi cunoştinţa dumnezeiască”, în vreme ce Petru era „mai grabnic în 
faptă decât toţi”. Aşadar, loan era la treapta teoriei, în vreme ce Petru era 
sârguincios spre practică. Acest lucru arată că teoria îl recunoaşte pe Dumnezeu, 
iar practica urmează teoriei. Câteodată, se manifestă mai întâi practica, după care 
urmează teoria, iar alteori, teoria — care naşte cunoştinţa — este urmată de practică. 
> Al treilea aspect are legătură cu faptul că, atunci când au venit pe țărm, 
ucenicii au văzut „jar pus jos şi peşte pus deasupra şi pâine”. 





După cum spune Sfântul Grigorie Palama, cuvântul anthrakiarf (În limba greacă 
acest cuvânt înseamnă jar şi este tradus ca atare în textul biblic românesc. ) 
desemnează în realitate un fel de piele pe care drumeţii o aşezau jos, în loc de 
masă. Aşadar, ucenicii au văzut un peşte care nu a fost pescuit din lac, ci a fost 
creat din nimic, alături de o pâine. Faptul că i-a chemat să prânzească şi că le-a 
dat EI însuşi să mănânce arată că EI este Cel care va dărui desfătarea ce va să 
fie după ce Apostolii vor prinde peşti în mrejele lor, prin propovăduire şi prin 
strângerea tuturor laolaltă intru credinţa cea adevărată. 


Din expunerea Sfântului Evanghelist Luca în legătură cu una din apariţiile lui 
Hristos în faţa ucenicilor, reiese că Hristos a mâncat în faţa acestora o bucată de 
peşte fript şi miere dintr-un fagure. Desigur, după Înviere, Trupul lui Hristos nu 
mai avea nevoie de hrană, însă EI a procedat în acest fel pentru ca ucenicii să se 
încredinţeze că nu aveau în faţa lor o nălucă, ci un trup transformat şi induhovnicit. 
Fireşte, deoarece în Trupul lui Hristos de după Înviere nu mai există sistem 
digestiv, hrana înghițită a fost dizolvată prin putere dumnezeiască. Aşadar, ea nu a 
fost transformată în modul în care se petrece acest lucru în organismul omului. 
Dumnezeirea a consumat hrana pe care o mâncase Hristos aşa cum focul consumă 
ceara. Acest exemplu se foloseşte în mod convenţional, pentru că nu există o 
corespondenţă perfectă, deoarece focul care topeşte ceara este întreţinut de un 


material combustibil, în vreme ce trupurile duhovniceşti nu au nevoie de hrană 
pentru a se întreţine i 


Faptul că Hristos a gustat din peştele fript şi din fagurele de miere are o 
semnificaţie simbolică. Firea omenească seamănă cu peştele care înota în apele 
vieţii pline de iuţeală şi de desfătări trupeşti. Hristos a luat asupra Sa această fire 
şi a unit-o în ipostasul Său cu firea dumnezeiască, a curăţit-o prin focul 
Dumnezeirii (peştele fript) de toată aplecarea spre înverşunare şi a umplut-o de 
foc sfânt, făcând-o asemenea lui Dumnezeu. Fagurele cu miere seamănă cu 
firea omenească, pentru că, la fel cum mierea Stă în fagure, aşa Stă şi comoara 
minţii în trupul nostru, iar mai ales la cei care cred, harul Duhului Sfânt 
sălăşluieşte în suflet şi în trup. 
(Sfântul Grigorie Palama). 


În plus, folosirea de către Hristos, după Învierea Sa, a simbolurilor pâinii şi a 
peştelui înfăişează chipul lucrării Sale pentru mântuirea omului, mai ales sub 
forma tainei sfintei Împărtăşanii, pentru că omul se împărtăşeşte din pâinea vie şi 
din peştele viu, care este Însuşi Dumnezeul-Om Hristos, Cel care a luat asupra Sa 
firea noastră omenească şi a indumnezeit-o, după care S-a oferit pe Sine nouă, 
pentru ca şi noi să ne îndumnezeim. Desigur, îndumnezeirea prin sfintele Taine şi, 





mai ales, prin Sfânta Impărtăşanie nu se face în mod mecanic sau magic, ci în 
funcție de starea duhovnicească în care ne aflăm. Aşadar, faina sfintei 
Impărtăşanii lucrează după starea noastră duhovnicească. 


Într-una din apariţiile Sale în faţa ucenicilor, văzând că în inima acestora se aflau 
îndoieli în ceea ce îl privea, Hristos a spus: Vedeţi mâinile Mele şi picioarele 
Mele, că Eu Însumi sunt; pipăiți-Mă şi vedeţi, că duhul nu are carne şi oase, 
precum Mă vedeţi pe Mine că am (Luca 24, 39). 


De aici ne dăm seama că Hristos avea trup, deci nu era doar în imaginaţia 
ucenicilor, dar Trupul Său nu era ca mai înainte. 


Se cunoaşte faptul că, prin întruparea Sa, Hristos a luat fire omenească şi S-a făcut 
om desăvârşit, luând, desigur, asupra Sa şi aşa-numitele patimi nepăcătoase, între 
care, posibilitatea ca trupul să sufere vătămări, moarte (Nu însă şi stricăciunea, 
adică descompunerea trupului după moarte, deoarece Trupul lui Hristos era unit 
cu Dumnezeirea.), foame, sete, oboseală, somn etc. După Înviere, însă, Hristos a 
lepădat toate aceste patimi fireşti, adică „vătămarea trupului, foamea, setea, 
somnul, oboseala şi toate cele asemenea lor”. Deşi a lepădat aşa-zisele patimi 
nepăcătoase, El a rămas cu trup şi cu Suflet. Atunci când S-a înălțat la cer, 
Hristos a luat cu Sine trupul şi Sufletul, rațiunea şi gândul, voirea şi fapta. 
Aşadar, El şade de-a dreapta Tatălui cu întreaga fire omenească îndumnezeită. 
În acest fel, Hristos lucrează şi ca Dumnezeu, prin pronie, dar şi ca om, 


amintindu-Şi de lucrarea Sa de pe pământ şi cunoscând că 1 se închină întreaga 
făptură raţională : 


Trupul înviat al lui Hristos nu mai era supus patimii şi morţii, ci era împodobit 
în Slava sfântă, dar „la înfăţişare era ca mai înainte” Macarie Hrisochefalul! 
Astfel, chiar dacă a lepădat toate patimile nepăcătoase, a păstrat trăsăturile 
naturale, „adică înfăţişarea exterioară, cum era, cât era, aşezarea părului şi 
liniile trupului”. Dacă S-ar fi lepădat şi de acestea, nu ar mai fi avut trup 
adevărat, ci numai o extindere a acestuia sau o ieşire din canoanele firii 


omenești (Cuviosul Nicodim Aghioritul). 


Prin întrupare, Hristos nu a ieşit din canoanele firii omeneşti. În acelaşi fel, după 
Învierea Sa, trupul omenesc îndumnezeit nu a trecut peste cele ce sunt fireşti 
naturii umane, adică nu a eliminat trăsăturile omeneşti. Acest lucru a avut loc 
deoarece, după „unirea celor două firi total diferite, trăsăturile acestora au 
rămas neschimbate” pet ai Reci De altfel, acesta este şi motivul 


pentru care, deşi Se află în ceruri, Hristos este înfăţişat de Biserică cu trup. În 





ceruri, Hristos nu are nici carne, aşa cum 0 ştim noi, dar nici nu este fără trup 
Sau fără materie, ci este undeva pe la mijloc , El are 
trup duhovnicesc, nesupus stricăciunii, care totuşi, este trup. Hristos va rămâne în 


veac Dumnezeu-Om, pentru că, de când s-au unit, cele două firi ale Sale sunt 
nedespărțite. 


În plus, şi sufletul lui Hristos ştie fără vreo îndoială că este unit în ipostas cu 
Dumnezeu Cuvântul şi că este închinat şi Slăvit alături de Dumnezeu, ca suflet al 
lui Dumnezeu, nicidecum ca un simplu suflet (ÎS. 


Aşadar, lepădându-se de moarte şi de patimile nepăcătoase, trupul înviat al lui 
Hristos a rămas trup duhovnicesc, asemenea lui Dumnezeu, însă descriptibil şi 
având toate trăsăturile caracteristice pe care le avusese şi înainte. El străbătea 
distanţe uriaşe în interval de secunde, intra şi ieşea prin uşile închise şi a ieşit prin 
„mormântul închis”, fiind însă trup adevărat, nu o fantomă. De multe ori, Hristos 
nu era înţeles de ucenicii Săi, care îl considerau un om obişnuit, deoarece El nu 
voia să Se descopere. Hristos Se descoperea numai atunci când voia, iar ucenicii 
recunoşteau că El este Domnul. 


Până în acest moment, am văzut că 


Trebuie însă subliniat că Învierea lui Hristos a folosit şi îngerilor şi 
tuturor făpturilor raţionale. 


Într-o omilie rostită în ziua de Paşte, WOR EI spune: „astăzi se 


face mântuire în lume, a celor văzute şi nevăzute”. Aici se vorbeşte despre 
mântuirea îngerilor. Cum ar trebui să înţelegem aceste cuvinte? 


Știm că, după căderea lui Lucifer, îngerii se îndreptau cu greutate spre rău, adică, 
deşi nu puteau să se gândească la rău, încă nu dobândiseră caracter neschimbat. 

spune că, prin Învierea lui Hristos, îngerii s-au 
lepădat de orice posibilitate de a cădea. Acum ei nu se mai tem de modificare sau 
de transformare spre rău şi de căderea care ar rezulta dintr-o asemenea 
transformare. Așadar, îngerii au dobândit neschimbarea. Însă această neschimbare 
nu este dobândită prin firea lor, ci prin harul lui Dumnezeu. 


În plus, Învierea lui Hristos le-a adus puterilor îngereşti şi o altă desfătare, 
pentru că tagma îngerească, văduvită după căderea diavolilor, s-a reîntregit cu 
sufletele oamenilor care s-au mântuit, drept care, s-au adeverit cuvintele: „cele 
de sus s-au împlinit“. De asemenea, îngerii s-au desfătat pentru mântuirea 





oamenilor. Dacă, aşa cum a spus Hristos, în cer se face multă bucurie pentru 
fiecare om care se pocăieşte, cu atât mai mare a fost bucuria atunci când s-a 
mântuit întreg neamul omenesc (| Zonaras). 


Sfântul Grigorie Teologul afirmă că este convins de faptul că, în ziua Învierii, 
puterile îngereşti s-au bucurat şi au prăznuit alături de noi, pentru că îngerii 
Sunt iubitori de Dumnezeu şi de oameni. Gândindu-se la aceste cuvinte, Sfântul 

spune că este un lucru de neînțeles ca îngerii să se bucure 
pentru mântuirea noastră, iar noi, care ne-am mântuit, Să nu ne bucurăm şi Să 
nu prăznuim alături de îngeri această sărbătoare a mântuirii lumii. 


Ziua Invierii se mai numeşte şi Paşte. Acest cuvânt este repetat în multe tropare ale 
Bisericii şi aduce creştinilor bucurie duhovnicească. 


Aşa cum spune Sfântul Grigorie Teologul, cuvântul Pasha (Paşte) provine din 


evreiescul Fasca, litera f devenind p, iar litera c devenind h (În limba română, 
cuvântul Paşte a pătruns pe filiera limbii latine, care cunoaşte forma pascha.). În 
limba ebraică, cuvântul Paşte înseamnă trecere, fiind cunoscută sărbătoarea 
Paştilor, în timpul căreia evreii îşi aminteau de trecerea minunată prin Marea 
Roşie. Desigur, după cum afirmă şi Sfântul Grigorie Teologul, există unii care 
cred că Pasha provine din cuvântul pashin (a pătimi) şi înseamnă Patima lui 
Hristos pentru noi, însă cea mai bună interpretare este prima. 


Aşa cum poporul israelit sărbătorea trecerea Marii Roşii şi dobândirea libertăţii, la 
fel şi Ierusalimul cel după har sărbătoreşte noua trecere de la moarte la viaţă. 
Aceasta este interpretarea pe care Sfântul Grigorie Teologul o dă într-o predică 
rostită în ziua de Paşte. Preluând aproape fără modificare anumite texte ale 
Sfântului Grigorie Teologul, Sfântul Ioan Damaschin scrie: „Ziua Învierii, 
popoare, să ne luminăm! Paştile Domnului, Paştile! Că din moarte la viaţă şi de 
la pământ la cer, Hristos-Dumnezeu ne-a trecut pe noi, cei ce cântăm cântare de 
biruinţă”, 


Sărbătorind Paştele, Cuviosul losif Vrienios, care a fost ucenic al Sfântului 


Grigorie Palama şi îndrumător al Sfântului Marcu Evghenicul, analizează înţelesul 
teologic al acestui praznic împărătesc. 


Semnificațiile Paştelui sunt fără număr, pentru că la fel de multe sunt şi feţele 





harului care însoţeşte această sărbătoare. 


Sărbătoarea Invierii lui Hristos are loc o dată pe an, dar mai există şi Paştile din 
fiecare săptămână. 


Sfântul Ioan Gură de Aur afirmă în acest sens: „Paştele nu înseamnă post, ci 


jertfă şi dar, înseamnă fiecare strângere laolaltă a credincioşilor”, pentru că, de 
fiecare dată când ne adunăm la Sfânta Liturghie, plinind ceea ce ne cere 
Biserica, puterile lui Satana sunt nimicite (Sfântul Ignatie Teoforul), iar noi 
dobândim Ssimţirea că moartea a fost biruită. 


Paştele nu este numai sărbătoarea în sine, ca mutare de la moarte la viaţă, ci este 
Însuşi Hristos. De altfel, mântuirea omului nu poate fi concepută fără Dumnezeul- 
Om, pentru că El este calea, adevărul şi viaţa. EI este învierea oamenilor. De 
aceea, în canonul sărbătorii Paştelui, Sfântul loan Damaschin îl numeşte pe 
Hristos Paşte. El scrie: „0, Paştile cele mari şi preasfinte, Hristoase! O, 
înțelepciunea şi Cuvântul şi Puterea lui Dumnezeu”. 


Această caracterizare are legătură cu ceea ce a spus şi Sfântul Apostol Pavel: 
Paştile nostru Hristos S-a jertfit pentru noi (| Cor. 5,7). 


Aşadar, prin Hristos, Care este Paştele cel viu, putem şi noi să trăim Paştile, care 
înseamnă trecerea noastră de la moarte la viaţă. 


Sfântul Grigorie Teologul spune că există trei feluri de paşte: Paştele după lege, 


Paştele după har şi Paştele veacului ce va să fie. 


4 Paştele după lege, în timpul căruia iudeii sărbătoreau trecerea prin Marea 
Roşie, era o rememorare a amărăciunii robiei din Egipt, dar şi a eliberării lor 
cu ajutorul lui Dumnezeu. Era un Paşte „al recunoştinţei şi al rugăciunii”. În 
realitate, acest Paşte reprezenta preinchipuirea propriului nostru Paşte. 

X. Paştele sfântului har este Învierea lui Hristos prin care se face trecerea „de 
la moarte la viaţă şi de la pământ la cer”. 

spune: „0, Paşte mare şi sfânt şi curățirea întregii 
lumi”. Fără împărtăşirea din Hristos şi fără comuniunea cu El există numai moarte 
şi robie. Aşa cum afirmă WOR, „ce! care nu vede, nu aude şi 





nu Simte duhovniceşte este mort”. Prin urmare, Paştele este venirea lui Hristos 


Sfântul Maxim Mărturisitorul se exprimă foarte sugestiv: „Paştele este venirea 


Cuvântului în gândul oamenilor”. Atunci când Il primeşte pe Hristos, omul 
trăieşte cu adevărat, iar Hristos Se face în el viaţă şi suflet al sufletului său, 
„suflet al celei de-a doua învieri a oamenilor” ZE AE, 

x Paştele veacului ce va să fie este „mai desăvârşit şi mai curat“. Cu puţin 
timp înainte de moartea Sa, atunci când săvârşea Paştele, la Cina cea de 
Taină, Hristos a spus: nu voi mai bea de acum din acest rod al viței până în 
ziua aceea când îl voi bea cu voi, nou, întru împărăţia Tatălui Meu (Matei 
26, 29). Fără îndoială, prin aceste cuvinte, EI vorbeşte despre Paştele 
Împărăției Cerurilor. 

Paştele vieţii de acum este o ceremonie în comparaţie cu Paştele veacului ce va 
Să fie. Atunci, îngerii vor avea mai multă comuniune cu Hristos, deoarece 


Cuvântul va aria şi va învăţa „ceea ce acum este învăţat numai în parte” 


Creştinii se nevoiesc pentru a trece de la Paştile ca ceremonie la Paştile sfântului 
har, iar de acolo, la Paştile veacului ce va să fie. Aşadar, această sărbătoare are un 
înţeles şi un scop profund. Nici o altă sărbătoare nu ţinteşte atât de sus şi nu 
potoleşte setea şi foamea duhului omenesc. 


În timpul sărbătoririi Paștelui evreilor, se junghia un miel de un an neprihănit şi 
fără meteahnă. Acesta era preinchipuirea mielului creştin, adică a lui Hristos, Care 
este neprihănit şi desăvârşit. El S-a jertfit şi Se dă pe Sine creştinilor pentru ca 
aceştia să se unească cu El. 


Învierea lui Hristos nu trebuie sărbătorită ca un eveniment. istoric şi social, ci ca 
unul existenţial, ceea ce echivalează cu împărtăşirea din harul Învierii. Postul de 
dinaintea sărbătorii, care durează şapte săptămâni, şi nevoinţa ascetică ţintesc 
spre desăvârşita împărtăşire din taina Învierii. 


Însă, aşa cum ne învaţă toţi Sfinţii Părinţi, pentru acest lucru, este nevoie atât de 
curățirea simţurilor trupeşti, cât şi de cea a celor sufleteşti. Omul are trup şi suflet, 
şi de aceea are simţuri trupeşti şi simţuri sufleteşti. Într-un tropar, 

scrie: „Să ne curățim simţurile şi să vedem pe Hristos strălucind cu 
neapropiata lumină a Învierii. Şi, cântându-I cântare de biruinţă, luminat să-L 
auzim zicând: bucuraţi-vă”, 





Aşadar, curățirea este o condiţie necesară pentru vederea de Dumnezeu şi pentru 
comuniunea cu Acesta. spune: „De aceea, să te 
curăţeşti mai întâi pe tine pentru ca Să se curăţească şi cei din jurul tău”. 


Hristos înviază în inimă, omorând 


gândurile de răzvrătire care sunt sădite acolo de diavoli şi zdrobind patimile şi 
atacurile păcatului, la fel cum a zdrobit peceţile mormântului “Sfântul Maoim 
DEEETEEEI Prin urmare, nu suntem în faţa unei sărbători exterioare şi 
ceremoniale, ci a unui praznic lăuntric şi existențial. Astfel privind lucrurile, 
Sfântul Grigorie Teologul ne îndeamnă să nu facem din Înviere o petrecere 
lumească, ci să o sărbătorim cu Sfinţenie şi să ne îndepărtăm de duhul lumesc. 


Impărtăşirea din taina Invierii înseamnă trăirea îndumnezeirii. Cel care a 


început să înţeleagă puterea tainică a Învierii a cunoscut din experienţă scopul 
pentru care Hristos a zidit lumea (Sfântul Maxim Mărturisitorul, Cu adevărat, 
omul a fost creat pentru a ajunge la îndumnezeire, iar lumea — pentru a se sfinţi 
prin om. Prin urmare, cei care încep să înţeleagă puterea tainică a Învierii ajung la 


îndumnezeire şi împlinesc scopul existenţei lor pe pământ. In acest fel, aceştia 
dobândesc o mare cunoştinţă. 


Sfântul Apostol Pavel ne recomandă tuturor să dăm vieţii noastre un asemenea 
curs, scriind că, prin Botez, ne-am îngropat cu Hristos în moarte, „pentru că, 
precum Hristos a înviat din morţi, prin Slava Tatălui, aşa să umblăm şi noi întru 
înnoirea vieţii” (Rom. 6, 4). Această renaştere este absolut necesară, pentru că 
altfel, omul moare duhovniceşte, după cuvântul Apostolului Pavel: căci dacă 
vieţuiți după trup, veţi muri, iar dacă ucideţi cu Duhul faptele trupului, veţi fi vii. 
Căci câţi sunt mânaţi de Duhul lui Dumnezeu, sunt fii ai lui Dumnezeu (Rom. 
8,13-14) 


Învierea lui Hristos este cel mai mare eveniment din istorie. Ea înseamnă învierea 
şi îndumnezeirea firii omeneşti şi nădejdea de îndumnezeire şi de înviere a 
propriului nostru ipostas. Pentru că s-a găsit tratamentul, acum există speranţă de 
viaţă. Prin Învierea lui Hristos, viaţă şi moartea capătă un alt înţeles. Deja nu mai 
considerăm că viaţa este reprezentată de totalitatea evenimentelor istorice, ci de 
comuniunea cu Dumnezeu. De asemenea, nu mai considerăm că sfârşitul acestei 
vieţi înseamnă moarte, pentru că moartea este îndepărtarea omului de Hristos, în 
vreme ce despărțirea sufletului de trup nu este decât un somn temporar. Tocmai 
pentru că se simte în comuniune cu Hristos înviat din morți, Sfântul Apostol Pavel 
poate să mărturisească: Căci sunt încredinţat că nici moartea, nici viaţa, nici 





îngerii, nici Stăpânirile, nici cele de acum, nici cele ce vor fi, nici puterile, nici 
înălțimea, nici adâncul şi nici o altă făptură nu va putea să ne despartă pe noi de 
dragostea lui Dumnezeu, cea întru Hristos lisus, Domnul nostru (Rom. 8, 38- 
39). 


Intr-un cuvânt de învăţătură — un adevărat imn de biruinţă — al Sfântului loan 
se spune că, prin Invierea lui Hristos, au fost depăşite toate 
problemele omeneşti: 


Y Nimeni nu trebuie să plângă pentru sărăcie şi, în general, pentru lipsa celor 
necesare, pentru că „s-a arătat Împărăţia cea de obşte”. 

Y Nimeni nu trebuie să jelească pentru păcatul pe care l-a făcut, pentru că „din 
mormânt iertare a răsărit“. 

Y Nimeni nu trebuie să se teamă de moarte, pentru că „ne-a izbăvit pe noi 
moartea Mântuitorului”. 


Acest „nimeni” este absolut, pentru că izvorăşte din Invierea lui Hristos. Cu cât ne 
închidem mai mult în relativ şi ne îndepărtăm de absolutul lui „nimeni”, cu atât 
mai mult vom plânge, vom jeli şi ne vom teme“. 


(sursa: Mitropolit Hierotheos Vlachos, Predici la Marile Sărbători, Ed. 
Egumeniţa, 2008) 





Cuvinte la Duminica Invierii: “Prăznuim omorârea morţii, sfărâmarea 
iadului şi începătura altei vieţi, veşnice ”. Cum “să ne curăţim simţirile” ca să 
vedem Învierea lucrătoare şi întru noi, simțind şi bucuria ei? 


Cuvânt la Duminica Invierii 
“Bucuratu-s-au ucenicii văzând pe Domnul” (Ioan, cap.XĂ) 


Mă bucur şi eu împreună cu voi, o, dumnezeieştilor ucenici ai Celui ce a înviat, 
Stăpânul nostru. Mai vârtos să se bucure împreună cu voi toate popoarele cele 
purtătoare de Hristos care au văzut în sfârşit licoarea cea strălucitoare a prea 
luminatei duminici a Învierii. Se bucura de sus cea de trei ori fericită cetate şi, 
înconjurând scaunul Împăratului puterilor, cântă îngerii păcii cântare de biruinţă. 
Se bucură dedesubt însuşi iadul şi străluceşte peste tot, la cea prea luminată arătare 
a soarelui, măririi celui ce a răsărit care aduce neînserată ziua vieţii către cei 
întristaţi strămoşi ai noştri. Se bucură luminându-se mireasa lui Hristos Biserica, şi 
pe cel ce a ieşit din mormânt ca dintr-o cămară, pe dumnezeiescul Mire bucurându- 
se Îl îmbrăţişează. 


Schimbatu-s-a faţa şi însăşi Golgota, şi acolo unde era o privelişte a unei vrednice 
de plângere tragedii s-a făcut privire prea slăvită de bucurie a toată lumea. Crucea, 
sulița, cununa cea de spini, care au fost organe chinuitoare ale înfricoşatelor patimi, 
cu cuviință dumnezeiască împodobesc întâmpinarea dumnezeiescului Biruitor. 





Mormântul care a fost locuinţa posomorâtă a stricăciunii celei dintâi, acum s-a 
arătat cămara purtătoare de viaţă a nestricăciunii, şi ranele cele ce au fost pricina 
aducerii de moarte sunt acum izvor de viaţă fără de moarte. 


Bucuratu-s-au ucenicii văzând pe Domnul, să ne bucurăm dar şi noi dimpreună, o, 
luminaţilor ascultători, şi să ne minunăm astăzi de darul cel de Dumnezeu dat al 
prea slăvitei Învieri a lui Hristos. Atunci când s-a închis uşa Raiului din care s-a 
izgonit omul, s-a deschis uşa păcatului, prin care a intrat moartea în lume. A intrat 
însoţită de blestem şi de stricăciune. Împărăţit-a ca un tiran peste tot neamul 
omenesc, ce ţinea ticăloşeşte jugul cel greu cu multă osteneală şi trudă şi plătea sub 
execuţie datoria cea grea cu viaţa. Însă precum Adam a greşit mai înainte de toţi 
oamenii, aşa se cădea Adam înaintea tuturor oamenilor să moară. Dar cu toate 
acestea, înaintea tuturor, şi a acestui Adam, a murit cel mai drept şi nevinovat, 
Abel, fiind omorât de cel zavistnic, Cain, fratele lui. Dar oare nu ar fi fost cu 
dreptate, de vreme ce de la Adam a început păcatul, de la Adam să înceapă şi 
moartea, şi nu de la Abel? 


Ascultătorilor mei! Fiecare împărăție atunci este neclintită şi întărită, când este pe 
dreptate întemeiată. Când împărţeşte dreptatea este şi începătura împărăției 
neclătită, şi întărirea ei veşnică. Dimpotrivă, împărăţia este foarte nesigură când 
este nedreptăţitoare, şi este foarte puţin trăitoare, când este tiranică. Când începe de 
la nedreptate, începătura ei este mincinoasă, şi când ţine cu sila este aproape de 
sfârşit. Fireşte, nedreptul niciodată nu este bine până în sfârşit, silnicia nu rămâne 
îndelung. Vedeţi acum fapta înaltă a iubitoarei de oameni providențe a lui 
Dumnezeu. 


Dumnezeu S-a depărtat şi n-a murit întâi Adam care a greşit întâi (precum a fost şi 
cu dreptate), ci a murit întâi cel nevinovat, Abel. Aici iată că împărăţia morţii a 
început de la nedreptate, pentru ca să aibă şi începătura nesigură. Şi nu numai că a 
murit întâi Abel cel nevinovat, dar nu a murit de moarte firească, ci de moarte 
silnică, fiind omorât de frate. Aici împărăția morţii care s-a început de la nedreptate 
avea încă cu sine o soaţă şi pe silnicie, pentru ca să fie aproape de sfârşit. 
Împărăţit-a dar moartea în lume, cu o împărăţire şi nedreaptă, pentru ca să fie 
neîntărită, şi silnică pentru ca să fie trecătoare. Este înţelegerea marelui Atanasie la 
61 de întrebări şi răspunsuri. De-ar fi răposat întâi Adam, ar avea moartea întărire 
puternică, adică de vreme ce n-a primit întâi pe cel ce-a păcătuit, iar de vreme ce a 
primit întâi pe acela ce a fost omorât cu nedreptate, este împărăția ei mincinoasă şi 
putredă. 





Dintru început s-a arătat că moartea, deşi era tirană, nu avea asupra neamului 
omenesc împărăție însăşi stăpânitoare, de vreme ce a fugit din mâinile ei Enoh, 
care de viu s-a mutat. Aşa şi Ilie a scăpat din mâinile ei, suindu-se cu căruţa de foc 
la cer. Acest Ilie a mântuit din tirania morţii pe fiul saratinencii, iar ucenicul lui, 
Elisei, pe fiul sumanitencii. A venit în zilele cele de pe urmă cel întrupat Fiul lui 
Dumnezeu, Domnul viilor şi al morţilor, cel înfricoşat surpător al morţii, şi i-a 
arătat cât este de slabă. Numai cu un cuvânt a luat pe fiica lui lair, moartă, şi a 
sculat-o ca dintr-un somn la viaţă. L-a luat pe fiul văduvei care era purtat cu patul 
către mormânt şi l-a înviat numai cu atingerea mâinii; l-a luat pe Lazăr, pe care 
patru zile I-a ţinut iadul legat, şi numai cu un singur grai l-a scos din stricăciune. A 
luat atâtea trupuri ale celor adormiţi... Sfinţi morţi, pe care le ţinea de atâta vreme 
moartea, şi 1-a scos vii din mormânturi. Şi după acestea toate l-a surpat pe tiranul, a 
omorât moartea, a tulburat împărăţia ei când S-a sculat a treia zi din morţi cu slavă. 


Noi, strănepoţii lui Adam, eram toţi ca nişte păsări prinşi în cursa nenorocirii, pe 
care o ţinea întinsă moartea de toate părţile. În această cursă vrând au căzut şi 
Dumnezeu omul lisus murind de voie, dar Acesta a căzut cu dumnezeiasca Lui 
putere, a sfărâmat cursa, a zburat EI întâi cu învierea cea prea slăvită şi ne-a 
mântuit şi pe noi din stricăciunea morții. 


“Cursa s-a zdrobit şi noi ne-am mântuit, ajutorul 
nostru întru numele Domnului” 


Ne-am mântuit, nu mai suntem de-acum robi morţii. Noi o vedem şi nu ne mai 
temem de vederea ei cea sălbatică. Înaintea Învierii lui Hristos moartea era groază 
omului, iar după Învierea lui Hristos omul s-a făcut groază morţii. După ce a biruit 
moartea şi a înviat lisus, nu o iau în seamă nici ucenicii Domnului Hristos. Sfinţi 
mucenici micuţi, micuţi prunci, tinere fecioare o batjocoresc. Acesta este darul 
Celui ce a înviat, al Stăpânului nostru, aceasta este puterea prea slăvitei Învieri. A 
înviat Hristos şi s-a omorât moartea. A înviat Hristos şi s-a dezlegat stricăciunea. A 
înviat Hristos şi a încetat blestemul. A înviat Hristos şi a răsărit nemurirea. A înviat 
Hristos şi iarăşi s-a deschis Raiul. Unde-ţi este moarte acum acul? Unde îţi este 
iadule biruința? Noi cădem ca nişte muritori, dar apoi ne sculăm ca nişte 
nemuritori. Noi ne închidem la închisoarea unui întunecos mormânt, dar şi acolo 
ajunge să ne învieze lumina cea fericită a stăpâneştii Învieri. Noi aşteptăm moartea, 
dar noi aşteptăm şi viaţa nemuritoare, a cărei arvună ne-a dat-o Învierea 
Mântuitorului. Hristos a înviat. 


O, Preaînalte biruitor al morţii, Mire veşnic al sufletelor noastre, Dumnezeule 
Iisuse, către Tine se întoarce limba mea, către Tine priveghează duhul meu, la 





Tine las sufletele iubiţilor mei ascultători. Acolo unde eu am aruncat sămânța 
evanghelicescului adevăr, trimite Tu ploaia darului Tău celui dumnezeiesc, ca să 
răsară roada mântuirii. Primeşte, o, Dumnezeule, cuvintele mele ca o jertfă 
cuvântătoare pe care o aduc întru Slava Slăvitului Tău nume, întru mântuirea 
păcătosului meu suflet şi a acestor ascultători ai mei. Înfăţisează-te gânditor ca 
să ne bucuri cu lumina slăvitei Tale Învieri. Și de vei găsi uşile inimii noastre 
închise, treci înlăuntru precum ai trecut la ucenicii Tăi fiind uşile încuiate, şi 
insuflă acolo înlăuntru darul Preasfântului Tău Duh, şi al dumnezeieştii păci, zi 
încă o dată către noi: „Luaţi Duh Sfânt. Pace vouă”. 


(din: Cuvinte folositoare şi de suflet mântuitoare ale Sfântul Efrem Sirul şi ale 
altor Sfinţi Părinţi, Ed. Bizantină, 2004) 


Starețul Efrem Filotheitul: Omilia a XVIII-a - „Smeriţii după fire” 
“Ziua Învierii, popoare, să ne luminăm, Paştile Domnului, Paştile” 


Hristos ne-a învrednicit şi în acest an să prăznuim această mare şi strălucitoare zi a 
Invierii Lui. „Paştile Domnului, Paştile”. 


Paşte înseamnă trecere. Neamul omenesc a primii harul, binecuvântarea lui 
Dumnezeu să urce de pe pământ la cer, să treacă prin moartea vremelnică spre 
viaţa nemuritoare. Hristos ne-a miluit fără margini, S-a milostivit spre noi şi a 
coborât pe pământ, ca să ne ridice la cer. 


În fiecare an, prăznuim Sfântul Paşti şi aşteptăm cu mare ardoare să simţim această 
bucurie specială şi lumina Sfintei Învieri în sufletul nostru. Vrem să gustăm din 
desfătarea nemărginită a Paştelui veşnic, să vedem puţin lumina aceea ce 
luminează lumea cealaltă, să experiem ceva din fericirea veşnică pe care o simt în 
cer sufletele care s-au învrednicit să se mântuiască şi prăznuiesc deja Paştele 
nesfârşit. 


Ca să simţim într-adevăr Paştele şi să vedem adevărat lumina Sfintei Învieri, 
trebuie să ne curăţim simţirile de orice pornire pătimaşă: „Să ne curățim simţirile şi 
să vedem pe Hristos strălucind intru lumina cea neapropiată a Învierii. Şi să ne 
bucurăm zicând”, grăieşte melodul. 


Dacă inima n-a fost curățită şi izbăvită de egoismul urât, de înălțimea trufiei, dacă 
nu şi-a făcut loc în inimă smerenia lui Hristos, ochii sufletului nu văd lumina 
Invierii, iar inima n-o simte. Hristos ne-a arătat drumul curăţiei: Invăţaţi de la 





Mine, că sunt blând şi smerit cu inima şi veţi afla odihna sufletelor voastre (Matei 
11,29). 


Dacă nu ne smerim cugetul şi nu ne plecăm capul, nu credem fără să ne îndoim că 
suntem nimic, că fiecare dintre noi este ultimul om, cel mai păcătos, cel care va 
merge în iad, nu vom putea să simţim bucuria specială a Sfintei Învieri, nici să 
prăznuim tainic şi negrăit în inimă Paştele lui Hristos. Toată inima semeaţă este 
urâciune înaintea Domnului; hotărât, ea nu va rămâne nepedepsită (Pilde 16, 5) Şi 
Celor smeriţi le dă har (Iacov 4, 6). 


Dumnezeu ascultă rugăciunea celui smerit, căci numai prin smerenie se curăţă în 
mod special inima. Fiecare virtute, fiecare strădanie şi nevoinţă are drept scop 
curățirea inimii. Smerenia este medicamentul cel mai tămăduitor care a înclinat 
cerurile şi Hristos a coborât, S-a umilit, S-a smerit, a venit lângă noi ca om, dar şi 
ca Dumnezeu, Dumnezeu Omul. 


Noi oamenii - şi cel dintâi, eu - nu ne plecăm grumajii înaintea Domnului, nu ne 
smerim cugetul, pentru că în noi vieţuieşte mândria. Cu toate că ne nevoim să 
depăşim această patimă, atunci când credem că simţim smerenia, la câteva 
momente, apare din nou mândria că am trăit rugăciunea, că am făcut ceva bun, că 
am reuşit. Boldul mândriei şi al slavei deşarte ne înţeapă şi ne înalță, ca să credem 
că am realizat ceva. 


Un frate era stăpânit de gândul trufiei şi s-a dus la un bătrân şi i-a zis: 
- Părinte, Simt în mine că se ridică duhul mândriei şi, deşi mă nevoiesc, nu pot 
să-l biruiesc. Ce trebuie să fac? 


Intr-adevăr, fratele se nevoia şi părintele i-a răspuns: 


- Fiule, tu ai făcut cerul şi pământul? 
- Nu, părinte, Dumnezeu Să mă păzească! 


- Și dacă EI, care a făcut cerul şi pământul, care a creat lumea spirituală a 
îngerilor şi a Împărăției de sus, la a Cărui poruncă s-a adus din neființă la fiinţă 
tot trupul, a zis că este smerit şi blând, tu, tina, lutul, păcătosul, pătimaşul, cel 
miluit de bogăţia lui Dumnezeu, de ce te mândreşti şi crezi că eşti cineva? Acela 
S-a aplecat şi a spălat picioarele ucenicilor, a suferit batjocură, înjurături, de la 
o mulțime mare de oameni. Şi-L vedem gol pe cruce, murind din iubire pentru 
noi, EL, care ar fi putut cu un semn Să le prefacă pe toate în nimic. Acela, atât de 





smerit, n-a vorbit, nu Şi-a deschis gura, iar noi oamenii ne ridicăm capul şi 
credem că suntem ceva? 


Fratele, auzind toate aceste sfaturi înțelepte, s-a smerit şi s-a întors mai folosit la 
chilia lui. 


Mintea omului se întinează, dar se şi curăţă uşor, în timp ce inima se curăţă şi se 
întinează greu. Ea este împovărată de rădăcinile pătimaşe, căci toate patimile se 
trag, din ca. De aceea, toţi simţim durerea când Dumnezeu, Care voieşte mântuirea 
omului şi urăşte moartea sufletului lui, Se străduieşte în timp cu o secure 
duhovnicească, apucă una câte una rădăcinile patimilor şi le smulge, astfel încât 
inima, izbăvită de această stare de pătimire, să vină la hbertate, să simtă bucuria 
Învierii şi să vadă cu ochii ei duhovniceşti lumina acesteia. 


Ispitele, durerile, mâhnirile care ne apar, fie de la diavol, fie din pricina noastră, fie 
de la lumea pe care o purtăm în noi, toate acestea sunt medicamente trimise de 
pronia divină ca să redobândim sănătatea sufletească pierdută. Sănătatea aceasta a 
sufletului, a inimii este [nepătimirea], sfințenia, tăria cea adevărată, care va 
continua şi în lumea cealaltă. Înţelegem că suntem stăpâniţi de egoism, atunci când 
un frate ne aruncă o vorbă sau când părintele duhovnicesc, îndrumătorul, cel 
chemat de Dumnezeu să ne facă această educaţie pentru dobândirea [nepătimirii] 
ne face o observaţie, şi simţim în interiorul nostru tulburare, răzvrătire, tristeţe, 
nerăbdare, mânie. Atunci cunoaştem mărimea, adâncimea, lăţimea şi lungimea 
egoismului pe care-l purtăm în noi. Când omul este smerit, primeşte cuvântul, 
cercetarea şi observaţia. Dacă nu are puterea să se bucure în sinea lui că s-a 
învrednicit să primească acest medicament sau, mai mult, să afle ce mărime are 
egoismul lui, cel puţin să se găsească în stare de nevoinţă. 


Părinţii sciți, în acei ani înfloritori ai monahismului, S-au gândit să-l ispitească 
pe Avva Moise etiopianul, ca să vadă dacă are smerenie şi blândeţe, şi la ce grad 
de nepătimire a ajuns. Acesta se învrednicise de darul preoţiei şi, într-o zi când a 
intrat în biserică pentru ca să îmbrace veşmintele şi să slujească, i-au zis: 

- Ce cauţi aici, negriciosule? Tu nu eşti vrednic să intri în acest loc! leşi afară! 


Avva Moise a tăcut şi a ieşit din biserică. După câteva zile, l-au atacat din nou. 
Prima dată a tăcut, şi-a înăbuşit revolta, în schimb, a doua oară s-a simţit liber, 
S-a mustrat pe sine şi a zis: 


- Într-adevăr, sunt negru şi la trup şi la piele şi la suflet. Nu sunt vrednic de 
preoţie, nici să intru aici, bine mi-au spus-o părinţii. 





Aceştia l-au aşteptat afară şi l-au întrebat: 
- Avva, nu te-ai tulburat când ţi-am spus acele cuvinte răutăcioase? 


- Da, părinţilor, prima dată m-am tulburat, dar am înăbuşit în mine tulburarea şi 
răzvrătirea, a doua oară, însă, n-a mai existat împotrivire, căci Dumnezeu m-a 
ajutat şi am Simţit o linişte sufletească. Şi m-am osândit pe mine însumi, şi am 
găsit de cuviinţă că este exact aşa cum aţi zis. 


Sfinţii Părinţi ne spun că prima fază se numeşte nemâniere, iar a doua blândeţe. 
Când vedem sufletul şi inima răzvrătite, trebuie să înţelegem că suntem stăpâniţi de 
egoism şi să ne rugăm, să cerem lui Dumnezeu, ca să primim puterea să înfruntăm 
şi să înăbuşim revolta trufiei, avându-L ca exemplu pe Mântuitorul lisus Hristos 
Însuşi: Învăţaţi de la Mine, că sunt blând şi smerit cu inima (Matei 11,29). 


Și când vedem revolta egoismului, năvala lui, gândurile nefireşti, atunci trebuie să 
slobozim reproşul lăuntric, să ne osândim pe noi înşine. Ce arată tulburarea, 
gândurile, mânia, furia? Nimic altceva decât egoism. 


Fiară urâtă, locuieşti în mine şi când te voi ucide, când voi pune început luptei celei 
adevărate, când voi lua sabia duhului, cuvântul lui Hristos, ca să te pierd? Fiara 
aceasta se va găsi în ceasul morţii înaintea noastră şi vom vedea că ne mustră prin 
conştiinţă, că nu ne-am luptat cât trebuia la timpul potrivit, atunci când am fost 
chemaţi să ne luptăm şi s-o ucidem. Egoismul înfricoşător aduce toate relele în 
viaţa noastră, deci, să cercetăm şi vom vedea că în toate lucrările noastre, cele de la 
început şi cele din adâncime, cauza este aceasta. Deci să ne osândim pe noi înşine, 
să ne aruncăm la pământ şi să ne dăm seama că suntem tină, lut şi nimic mai mult. 
Oamenii înşişi le calcă în picioare pe acestea, ei care sunt tină. Dumnezeu are fire 
divină şi S-a făcut atât de smerit, iar noi, smeriţi după firea noastră, ridicăm capul 
şi spunem: „Eu sunt cel tare şi nimeni altul”. Când nu ne preferă cineva, vedem că 
fiara se răscoală şi începe un lanţ întreg: „De ce, de ce, de ce eu?”. Acest „eu” 
trebuie să fie zdrobit. 


Monahismul este dăruit cu puterea „uciderii” [egoismului, voii proprii, n.n.]. Este 
suficient să luăm în mâinile noastre această putere şi să purtăm cu ajutorul ei şi al 
lui Dumnezeu o mare biruinţă care va fi veşnică. Cei smeriţi vor vedea pe 
Dumnezeu, dar în lumea cealaltă, iar omul mândru va fi scos afară din Împărăţia 
Cerurilor. Şi la Judecata viitoare va fi întrebat dacă a acceptat egoismul, dacă s-a 
bucurat de vederea lui şi, după aceea, vor continua întrebările, dacă s-a nevoit bine, 
dacă a urmat calea şi povăţuirea cea către smerenie. În ceasul în care suntem 





revoltați, deşi vedem fiara din noi, nu vrem s-o ucidem. De multe ori, ne orbim 
voluntar, trecem cu vederea, închidem ochii, şi acesta este egoismul. 


De ce, fiul meu, să nu duci lupta cea bună, căci n-avem în mâini viaţa noastră, din 
clipă în clipă putem s-o pierdem? Sărbătoarea se va încheia şi, după moarte, prin 
închiderea ochilor noştri, vom cunoaşte cât ne-a distrus egoismul. Vom cere măcar 
un minut din mulții ani pe care i-am trăit, dar nici acesta nu ni se va da. Şi atunci 
vom vedea scris: „Vai de noi!”. N-am cunoscut în fapt, n-am simţit cu inima 
sentimentul morţii, ce va face sufletul când se va urca la cer, gândurile acelea pe 
care le vom purta cu noi când vom trece prin vămile văzduhului! Nu ne-au venit în 
minte gânduri de la Dumnezeu, n-am experiat acel sentiment. 


Cum se va simţi atunci sufletul nostru când îşi va da seama că nu se va mai 
întoarce din nou la viaţa de pe pământ? EI va intra, va fi îndrumat la veşnicie, la o 
viaţă fără sfârşit, iar în cazul eșecului va trăi veşnic în iad, în tovărăşia demonilor, 
nu va vedea niciodată lumină şi n-o va cunoaşte nici pe ea, nici pe Dumnezeu. ȘI, 
în continuare, va avea sentimentul şi conştiinţa că toţi fraţii se află în cer, 
prăznuiesc Paştele veşnic, în slava lui Dumnezeu, îmbrăcaţi în veşminte albe pe 
care Acesta le va dărui sufletelor care vor avea haine de nuntă. Atunci va vedea că 
sufletele fraţilor se bucură la nuntă împreună cu Mirele, se află în cămara nupțială 
cerească şi că această viaţă plină de lumină nu se va sfârşi. Lucrurile, gândurile, 
sentimentele acestea nu le-am cunoscut şi, într-un oarecare mod, suntem orbi 
sufleteşte. Inima noastră, fiind moartă duhovniceşte, nu mai simte nimic. 


De câteva ori, am simţit în rugăciune că dormeam şi între timp m-am trezit, iar 
mintea mea nu era doar curată, ci mult mai mult. Când cineva se scoală în timpul 
somnului, este posomorât şi tulburat la minte, lucru pe care eu nu l-am simţit. Eram 
într-o stare de limpezire a minţii şi a inimii şi am simţit că, într-adevăr, am plecat 
din această viaţă şi am intrat în veşnicie. Sentimentul nesiguranţei era puternic: 

„Ce se va întâmpla acum, cum voi da ochii cu Judecătorul, în cazul unei căderi şi 
al amenințării chinurilor veşnice, ce se va întâmpla cu mine?”. 


Atunci am simţit real plecarea, sentimentul că mă aflu înaintea Judecătorului, a 
iadului, a veşniciei, ceva ce nu pot să exprim prin cuvinte. După aceea, m-am 
gândit în timpul zilei: „Oare acestea s-au întâmplat în sufletul meu când eram cu 
ochii închişi? Ce trebuie să fac acum? Dacă viu fiind am avut acest sentiment 
înfricoşător şi negrăit al acestei realități şi al adevărului, ce se va întâmpla, însă, 
atunci când Dumnezeu va voi şi mă voi afla afară din trup?” 

Toate acestea arată cât de închişi sunt ochii sufletului nostru, nici măcar nu-i 
simţim, nu că nu credem. În contemplare se cuprind toate acestea, dar inima nu 





participă pentru că, dacă nu în întregime, în parte cu siguranţă n-a fost curățită, şi 
de aceea nici nu simte. Aceasta nu s-a trudit, n-a avut răbdare în suferinţă pentru 
vindecarea de egoism, n-a suferit smulgerea rădăcinilor acestuia. Prin urmare, 
avem exact consecinţele lenevirii ei. 


Trebuie, în tot cazul, să înţelegem puţin câte puţin, să vedem egoismul din noi, să 
luăm atitudine şi să începem lupta. Atunci când suntem mustraţi, ni se fac 
observaţii, să ne certăm pe noi înşine, să ne osândim, să ne biciuim, să ne lovim, să 
dăm vina pe noi. Apoi să-l îndreptăţim pe omul care ne-a judecat, pe acuzatorul 
nostru, Şi să fim recunoscători lui Dumnezeu că ne ajută să scăpăm de întinare. ŞI 
purtând astfel lupta, cu ajutorul harului divin, vom fi izbăviţi. 


Inima se va elibera, rădăcinile pătimaşe vor fi smulse şi vom ajunge la starea aceea 
de sănătate sufletească a simţurilor care au legătură cu lumea cealaltă, şi atunci 
vom putea să vedem lumina Învierii. „Învierea lui Hristos văzând...” spunem, 
mărturisim, dar, oare, o simţim, o vedem? Nu, eu personal n-o văd. Vom fi 
vrednici să o vedem când am dobândit curățirea. Să purtăm lupta împotriva 
egoismului înarmaţi cu rugăciunea „Doamne lisuse Hristoase, miluieşte-mă”, care 
nu trebuie să înceteze zi şi noapte, dacă este posibil. Trupul părăsit de suflet 
miroase, putrezeşte, se umple de viermi, devine pricină de infestare. Când sufletul 
este lipsit de rugăciune, se întâmplă acelaşi lucru. Acum le avem pe toate înaintea 
ochilor noştri, ştim cum să lovim, cum să ucidem fiara din noi şi cum să ne rugăm 
continuu. Deci să tămâiem cu bună mireasmă templul lui Dumnezeu care este 
trupul şi sufletul omului, prin rugăciune: „Într-un trup şi într-un duh să prea mărim 
pe Dumnezeu”. 


Este necesară lupta şi, pentru primul şi principalul atac, noi suntem cei 
responsabili. Trebuie să dăm exemplul cel bun, continuu, ca să-l urmeze şi 
luptătorii ce vin după noi, încât toată frățietatea, toţi să ne învrednicim să prăznuim 
Paştele veşnic şi fără sfârşit al mântuirii noaste. Aceasta o vom face în cealaltă 
lume, în viaţa cea veşnică, în Ierusalimul de sus, în lumina cea neapropiată şi prea 
strălucitoare, în bucuria necuprinsă a lui Dumnezeu, acolo unde îngerii 
priveghează, dau slavă şi stau înaintea Sfintei Treimi şi înalţă doxologii şi cântări 
nesfârşite. Amin! 


([1] Cuvântare ţinută la Sfânta Mănăstire Filotheu, 17.04.1981.) 


(din: Ne vorbeşte Starețul Efrem Filotheitul. Meşteşugul mântuirii, Editura 
Egumeniţa) 





Doxologia: Invierea lui Hristos este învierea noastră 


Învierea lui Hristos este învierea noastră a celor ce zăceam jos, la pământ (...) 
Învierea şi slava lui Hristos este însă, precum s-a spus, slava noastră, care are loc, 
se face arătată și văzută nouă prin Învierea Lui întru noi; căci însuşindu-Şi o dată 
(prin Întrupare) cele ale noastre, cele pe care le face întru noi Şi le atribuie Lui 
Însuși. Învierea sufletului este deci unirea cu viaţa; căci așa cum trupul mort, dacă 
nu primește întru sine sufletul viu și nu se amestecă în chip neamestecat cu acesta, 
nu se spune că este şi nu poate să fie viu dacă nu se uneşte în chip negrăit şi 
necontopit cu Dumnezeu, care e cu adevărat viaţa veşnică (| loan, 5, 20). (...) 


Cei mai mulţi oameni cred în Învierea lui Hristos, dar foarte puţini sunt cei ce o au 
şi o văd în chip curat; cei ce n-au văzut-o însă nici nu se pot închina lui lisus 
Hristos ca unui Sfânt și Domn, căci „nimeni, zice, nu poate să spună că lisus este 
Domn decât numai în Duhul Sfânt” (| Cor. 12, 3), şi altundeva: „Duh este 
Dumnezeu şi cei ce se închină Lui trebuie să 1 se închine în Duh şi Adevăr” (loan 
4, 24). Căci nici prea sfântul cuvânt, pe care-l avem acum în fiecare zi în gură, nu 
spune: „Învierea lui Hristos crezând”, ci: „Învierea lui Hristos văzând, să ne 
închinăm Domnului lisus, Celui sigur fără de păcat”. 


Cum deci Duhul Sfânt ne îndeamnă Să zicem acum: „Învierea lui Hristos 
văzând”, ca unii ce am văzut-o, deși n-am văzut-o, de vreme ce Hristos a înviat 
odată pentru totdeauna acum o mie de ani, și nici atunci nu L-a văzut cineva 
înviind? Oare dumnezeiasca Scriptură vrea ca noi să mințim? Să nu fie! 
Dimpotrivă, ea ne îndeamnă mai degrabă să spunem adevărul: şi anume că în 
fiecare din noi, cei credincioşi, are loc Învierea lui Hristos, şi aceasta nu o dată, ci 
în fiecare clipă, atunci când, precum spuneam, Însuși Stăpânul Hristos învie întru 
noi, strălucind şi fulgerând cu fulgerările nestricăciunii şi Dumnezeirii. 


(Sfântul Simeon Noul Teolog, Cateheze, Scrieri II, Cateheza 13 - Învierea 
tainică cu Hristos, p. 172-174) 


Dumnezeu prin învierea Lui îi „condamnă” pe oameni la nemurire 


Pentru noi, creştinii, viaţa aceasta pe pământ este o şcoală, în care învăţăm cum să 
ne asigurăm nemurirea şi viaţa veşnică. Căci ce folos avem de la viaţa aceasta, 
dacă prin ea nu o putem dobândi pe cea veşnică? Dar, ca să învie împreună cu 
Hristos, omul trebuie mai întâi să moară împreună cu EI şi să trăiască viaţa lui 
Hristos, ca şi cum ar fi viaţa lui proprie. Dacă va face aceasta, atunci în ziua 
învierii va putea spune, împreună cu Sfântul Grigorie Teologul: „leri m-am 





răstignit cu Hristos, astăzi sunt slăvit împreună cu EI, ieri am murit împreună cu EI, 
astăzi înviem împreună cu EI.” 


Oamenii L-au condamnat pe Dumnezeu la moarte, Dumnezeu însă, prin învierea 
Lui, îi „condamnă” pe oameni la nemurire, în locul loviturilor pe care 1 le-au dat 
oamenii, El îi îmbrăţişează; în locul ocărilor, EI le împărtăşeşte binecuvântări; în 
locul morţii, El le dă nemurirea. Nicicând oamenii n-au arătat ură faţă de 
Dumnezeu ca atunci când L-au răstignit, şi niciodată Dumnezeu n-a arătat iubire 
față de oameni ca atunci când a înviat. Oamenii au vrut să-L facă pe Dumnezeu 
muritor, El însă, prin învierea Lui, i-a făcut pe oameni nemuritori. 


(Sfântul Iustin Popovici) 





Sfântul Vasile al Kineşmei despre însemnătatea Invierii Mântuitorului: 
“Hristos a înviat şi ne-a dat o viaţă nouă, plină de puteri harice. Partea ce ne 
revine e să ne folosim de puterile acestea” 


Sfântul Vasile al Kineșmei 
învățături din 


= angjieale 


poniru omul Iotlern 


Însemnătatea Învierii Mântuitorului 
[Tâlcuire din Evanghelia după Marcu — (Capitolul 16)] 


A trecut noaptea de după sâmbătă, pe care ucenicii lui lisus Hristos şi femeile 
devotate Lui o petrecuseră în nelucrare desăvârşită, aşa cum o cerea Legea lui 
Moise. În ziua aceea ei nu putuseră să facă nimic, dar inimile lor erau neliniştite, şi 
noaptea zbuciumată, chinuitoare, nu le uşurase cu nimic necazul. De-abia puseseră 
geană peste geană, gândindu-se cu tristeţe cât de sărăcăcioasă şi grăbită fusese 
îngroparea scumpului lor Învățător şi cât de puţin se potrivea cu vrednicia Marelui 
Proroc puternic în cuvânt şi în faptă. 


Inima iubitoare şi întristată cerea cu putere să 1 se aducă ultimul omagiu lubitului 
Răposat şi să fie încheiate ceremoniile ritualului funerar, săvârşindu-se deplin 
ungerea Trupului, pe care losif şi Nicodim o făcuseră în mare grabă. De abia se 
iviseră zorile, destrămând întunericul nopţii pascale, când ucenicele credincioase 
ale lui Hristos mergeau deja cu grabă pe străzile Ierusalimului, ducând miresme. 
Despre straja pusă de arhierei la Mormântul Domnului şi despre faptul că intrarea 
în peşteră fusese pecetluită ele nu ştiau, după cât se vede, însă le frământa altă 





întrebare: cum să prăvălească piatra de la intrarea în Mormânt? Aceasta era prea 
grea şi se părea că a o clinti din loc este o sarcină cu neputinţă de înfăptuit pentru 
puterile femeieşti - şi cât de mare le-a fost mirarea când au văzut că piatra fusese 
dată deoparte! 


Au intrat în peşteră cu fior şi nedumerire, şi le-a cuprins fără să vrea groaza: locul 
unde zăcea iubitul Trup era pustiu! Domnul nu se afla în peşteră! Înainte de a-şi 
putea lămuri taina dispariției Trupului mort şi de a-şi veni în fire după uimirea şi 
durerea acestei amărăciuni noi, au băgat de seamă în partea dreaptă un tânăr 
îmbrăcat în veşminte albe. Din gura acelui tânăr a răsunat pentru prima dată vestea 
cea mare, care la început s-a auzit în peştera pustie şi a fost repetată după aceea de 
milioane de guri, veste care a schimbat toată viaţa lumii. 


Căutaţi pe lisus Nazarineanul, Cel răstignit? A înviat! Nu este aici. lată locul unde 
L-au pus. 


Femeile mironosiţe, ieşind, au fugit de la mormânt, că erau cuprinse de frică şi de 
uimire, şi nimănui nimic n-au spus, fiindcă se temeau. 


Vestea a fost cu adevărat neobişnuită, uluitoare, şi erau atât de puţin pregătite 
pentru ea! 


Or, această veste a stat la temelia întregii noastre credinţe! Doar două cuvinte: A 
înviat, dar ce putere uriaşă este în ele! Aceste două cuvinte au întors lumea cu 
susul în jos, au răsturnat şi au dărâmat păgânismul din temelie şi au zidit marea 
Biserică a lui Hristos, puternică nu atât prin număr, nu atât prin mijloacele 
materiale, cât prin credinţa sa şi prin puterea sa morală. 


Recunoscând marea însemnătate a Învierii lui Hristos, Sfântul Apostol Pavel spune 
de-a dreptul: Dacă Hristos n-a înviat, zadarnică este atunci propovăduirea 
noastră, zadarnică este şi credinţa voastră (1 Cor. 15,14). 


Fără credinţa în Hristos Cel înviat nu există creştinism. 


lată de ce toţi adversarii credinţei noastre, începând cu păgânul Celsus, scriitor 
antic, şi încheind cu necredincioşii contemporani de toate soiurile se străduie cu o 
deosebită înverşunare să clatine adevărul Învierii şi să discrediteze relatările 
evanghelice pe care se întemeiază el. 





Înainte de a trece la lămurirea marii însemnătăţi pe care o are pentru noi faptul 
Învierii lui Hristos, este de folos să ne ocupăm puţin de obiecțiile acestor sceptici 
şi, după ce le vom fi demontat măcar pe cele mai răspândite dintre ele, să curățăm 
terenul de gunoiul născocirilor samavolnice şi să îndepărtăm posibilele îndoieli. 


Aşadar, mai întâi de toate, ei spun că Învierea lui Hristos nu poate fi înţeleasă în 
sensul în care o înţelege Biserica. O asemenea înţelegere presupune moartea lui 
Hristos - or, se poate crede că Hristos nu a murit pe cruce, ci numai a căzut într-un 
leşin adânc, din care S-a trezit după aceea în răcoarea peşterii. 


„Bun, şi după aceea?” - vom întreba noi. În continuare trebuie, evident, să 
presupunem (anume să presupunem, deoarece textul evanghelic nu ne oferă nici un 
fel de bază în acest sens) că Hristos S-a sculat din locul unde fusese pus, a prăvălit 
uriaşa piatră de la intrarea în mormânt şi a ieşit de acolo... Şi asta cu mâinile şi 
picioarele străpunse! Cum se poate aşa ceva? Pe lângă asta mai trebuie adăugat şi 
că în aceeaşi zi, după cum povesteşte Sfântul Luca, Domnul a călătorit împreună 
cu doi dintre ucenici până în satul Emaus, aflat la vreo 12 kilometri de Ierusalim. 
Toate acestea sunt atât de imposibile, încât ipoteza leşinului Domnului trebuie 
redusă la treapta de invenţie absurdă. 


„Un om cu picioarele străpunse, scrie profesorul Sistov, doctor în medicină, nu 
numai că n-ar fi putut să meargă până la Emaus în a treia zi de la răstignire, ci, 
din punct de vedere medical, nu s-ar fi putut ţine pe picioare înainte să treacă cel 
puțin o lună de la coborârea lui de pe cruce” (A. Sistov, Gânduri despre 
Dumnezeu- Omul). 


Pe lângă asta, după cum remarca pe bună dreptate înşişi raţionaliştii, un pătimitor 
nefericit, mai mult viu decât mort, care s-a târât cu mare greutate din mormânt, iar 
după aceea a murit totuşi, nu le-ar fi putut lăsa ucenicilor impresia unui biruitor 
asupra morţii şi a mormântului. 


În fine, există încă un fapt, observat de Sfântul loan, martor al ultimelor clipe din 
viaţa Mântuitorului, care nu lasă nici umbră de îndoială asupra realității morţii lui 
Hristos. Ostaşii, venind la lisus şi văzându-L. mort, scrie Apostolul loan, nu I-au 
zdrobit fluierele, ci unul din ostaşi cu sulița a împuns coasta Lui şi îndată a ieşit 
sânge şi apă. Şi cel ce a văzut a mărturisit, şi mărturia lui e adevărată; şi acela ştie 
că spune adevărul, ca şi voi să credeţi (In 19, 33-35). 


Puterea de expresie cu care loan subliniază autenticitatea mărturiei sale nu ne dă 
vole să o punem la îndoială, iar vechii Părinţi ai Bisericii făceau întotdeauna 





trimitere la acest fapt în polemica lor cu ereticii dochetişti, care considerau 
aparentă moartea Mântuitorului. Problema este că, în măsura în care ne putem da 
seama din spusele Evanghelistului, lovitura de lance a rupt, în mod evident, 
pericardul, iar sângele care a curs de acolo era amestecat cu un lichid seros - semn 
neîndoielnic al decesului, după cum afirmă numeroşi medici. Întrucât teoria pe care 
am examinat-o este absurdă, răsună alte glasuri: „Da, Hristos a murit pe cruce, nu 
încape îndoială... Dar putem crede că EI n-a înviat, că la scurtă vreme după 
moartea Lui trupului Lui a fost răpit, după care au fost lansate zvonurile false 
privitoare la Învierea Lui, căci nu degeaba afirmau asta arhiereii” (v. Mt. 28, 13- 
15). 


Dar cine ar fi putut răpi trupul Mântuitorului? 

= Cărturarii? Arhiereii? Fariseii? Nu se poate, fiindcă la primul zvon că 
Hristos a înviat, ei, fiind interesaţi în eliminarea rumorilor de acest gen, le- 
ar fi arătat tuturor cadavrul Lui şi prin aceasta ar fi pus capăt, fără 
îndoială, oricăror zvonuri şi presupuneri. Asta în primul rând. În al doilea 
rând, din Evanghelia după Matei se vede că arhiereii şi cărturarii chiar se 
temeau în această privinţă de bănuieli la adresa lor. 

— Poate că ostaşii romani din strajă L-au furat pe Mântuitorul? Nu, nu se 
poate susține aşa ceva. În primul rând, aceştia nu aveau nici un interes. 
Apoi, în condiţiile disciplinei de fier care domnea în armatele romane, ale 
severităţii cumplite cu care erau traşi la răspundere în asemenea 
împrejurări, nu S-ar fi apucat niciodată de o treabă atât de primejdioasă şi 
de riscantă. 

— Rămâne, prin urmare, ipoteza că înşişi ucenicii lui Hristos au furat trupul 
Învăţătorului lor şi apoi au răspândit zvonul Învierii Lui. 


Dar dacă nici arhierei, nici ostaşii n-au putut face asta, cu atât mai puţin puteau 
îndrăzni s-o facă Apostolii. Nişte oameni cuprinşi de groază, care fugiseră cu 
laşitate din Ghetsimani, nu puteau în nici un caz ca după câteva ceasuri, în toiul 
nopții, sub privirile străjii romane, să pătrundă în adâncul peşterii şi să răpească 
Preacuratul Trup al Mântuitorului Hristos, găsindu-se într-o stare de epuizare a 
sufletului şi trupului. 


Apoi, pentru propovăduirea Învierii lui Hristos Apostolii au fost prigoniţi, chinuiţi, 
arşi de vii, răstigniți pe cruci. Şi atunci, de ce ar fi recurs la o asemenea înşelătorie? 
Pe urmă, cum ar fi putut această minciună să prindă rădăcini în mintea oamenilor şi 
să dăinuie veacuri întregi fără să se dea în vileag? Te întrebi fără să vrei: oare acei 
pescari simpli puteau fi nişte actori atât de iscusiţi, încât să proclame cu cel mai 
mare aplomb posibil un lucru de a cărui falsitate îşi dădeau seama, iar după aceea 





să nu iasă din rol nici măcar o dată în viaţă? Oare nici unul dintre ei n-ar fi 
protestat împotriva unei asemenea amăgiri? Nu! Mai devreme sau mai târziu, 
minciuna trebuie să se dea în vileag, şi o asemenea înşelăciune grosolană n-ar fi 
putut rămâne mult timp ascunsă. 


Dacă Apostolii au răspândit zvonuri mincinoase despre Învierea lui Hristos, cum 
de i-au crezut Maica lui Hristos şi fraţii Lui? Deoarece fraţii Lui nu crezuseră în El 
atunci când era viu. Oare i-a convins acum o minciună? Pe lângă asta, o asemenea 
născocire putea să apară numai în cazul în care Apostolii s-ar fi aşteptat ca 
Învățătorul lor să învie - dar tocmai că ei nici nu se gândeau la Înviere, şi atunci 
când Domnul i-a prevenit că trebuie să fie omorât şi apoi să învie nici măcar nu L- 
au înţeles (v. Mc. 9, 10, 31-32) - aşa departe era de ei gândul acesta. 


Chiar dacă admitem că Apostolii au răpit rămăşiţele pământeşti ale Invăţătorului 
lor, se poate spune cu toată încrederea că un asemenea plan ar fi rămas absolut 
steril. 


Lumea nu poate fi convertită la o credință nouă prin asemenea amăgiri şi trucuri, 
făcute de nişte amăgitori. Pentru a-i convinge pe alţii trebuie ca propovăduitorul să 
fie, în primul rând, profund convins de adevărul propovăduirii lui. Dacă în el însuşi 
nu există această convingere, niciodată nu-i va putea atrage pe alții în urma sa. 


Aşadar, nici aceste argumente ale potrivnicilor religiei noastre nu clatină câtuşi de 
puţin credinţa noastră în Hristos Cel Inviat. 


A treia obiecţie — cea mai răspândită şi, trebuie remarcat - cea mai mincinoasă, este 
următoarea: „Hristos a murit şi n-a înviat, dar unii dintre ucenicii Lui, «graţie stării 
lor de excitație nervoasă», au văzut fantoma lui Hristos şi li s-a părut că L-au văzut 
pe Însuşi Învățătorul. De atunci au luat naştere zvonurile despre Înviere.” 


Această presupunere se află în totală contradicție cu relatarea evanghelică despre 
arătarea Mântuitorului Înviat. În textul Evangheliei citim următoarele: Iisus a stat 
în mijlocul lor şi le-a zis: „Pace vouă!” Iar ei, înspăimântându-se şi înfricoşându- 
se, credeau că văd duh. Şi lisus le-a zis: „De ce sunteţi tulburaţi şi pentru ce se 
ridică astfel de gânduri în inima voastră? Vedeţi mâinile Mele şi picioarele Mele, 
Eu Însumi sunt; pipăiţi-Mă şi vedeţi, că duhul nu are carne şi oase, precum Mă 
vedeţi pe Mine că am” Şi zicând acestea, le-a arătat mâinile şi picioarele Sale. lar 
ei încă necrezând de bucurie şi minunându-se, El le-a zis: „Aveţi aici ceva de 
mâncare?” lar ei i-au dat o bucată de peşte fript şi dintr-un fagure de miere, şi 
luând, a mâncat înaintea lor (Lc. 24, 36-43). 





Din textul citat mai sus se vede că şi Apostolii s-au gândit că este vorba de o 
fantomă atunci când L-au văzut pe Domnul arătându-Se pe neaşteptate, însă 
Mântuitorul a respins în cel mai decisiv mod această idee, îndemnându-i să-L 
pipăie şi cerând mâncare. Bineînţeles că o fantomă nu poate nici să bea, nici să 
mănânce, şi este imposibil de pipăit cu mâinile. Aşadar, raționaliştii sunt obligaţi 
aici să nege una din două: ori relatarea evanghelică, ori propria născocire despre 
fantome. Pe lângă asta, ucenicii lui Hristos nu erau nicidecum nişte oameni cu 
nervii slabi, isterici, înclinați spre halucinaţii, cum se străduie unii să îi prezinte, ci 
erau pescari zdraveni, cu judecată sănătoasă, care nu erau predispuşi la tulburări 
psihice şi halucinaţii. 


Lăsând deoparte celelalte obiecţii la adresa Învierii, care sunt şi mai şubrede, şi 
făcând bilanţul celor spuse mai sus, trebuie să recunoaştem că dacă ucenicii ar fi 
amăgit ori s-ar fi autoamăgit nu ar fi putut exista consecinţe atât de minunate şi 
trainice. Ajungi fără să vrei la concluzia că aşa-numitele explicaţii naturale ale 
Învierii lui Hristos cer mai multă credinţă decât expunerea evanghelică privitoare 
la ea. 


Pe lângă asta, în Evanghelie avem temeiuri atât de limpezi, precise, neîndoielnice 
pentru credinţa noastră în Domnul Cel înviat, încât fără a tăgădui sau a răstălmăci 
cu desăvârşire textul evanghelic nu putem nega nicidecum realitatea Învierii 
Domnului. 


Mai întâi de toate, Însuşi Mântuitorul a vorbit despre Învierea Sa - şi nu o dată, ci 
de câteva ori. A vorbit nu în aluzii tulburi, nu în parabole, ci direct, clar şi 
convingător. 


— Astfel, atunci când se aflau în Galileea, lisus le-a spus ucenicilor: Fiul 
Omului va să fie dat în mâinile oamenilor, şi-L vor omori, dar a treia zi va 
învia (Mt. 17, 22-23, v. şi Mc. 9,30-31). 

— După ce Apostolul Petru L-a mărturisit că lisus este Fiul lui Dumnezeu, a 
început lisus să arate ucenicilor Lui că EI trebuie să meargă la Ierusalim şi 
să pătimească multe de la bătrâni şi de la arhierei şi de la cărturari şi să fie 
ucis, şi a treia zi să învieze (Mt. 16, 21, v. şi Lc. 9, 22). 

— După Schimbarea la Faţă, când ucenicii coborau de pe munte, lisus le-a 
poruncit, zicând: ,,Nimănui să nu spuneţi ceea ce aţi văzut, până când Fiul 
Omului Se va scula din morți ” (Mt. 17,9). 

—> Cuvintele acestea le-au fost amintite ucenicilor şi de îngeri, atunci când, 
arătându-se lor după învierea lui Hristos, au zis: „De ce căutaţi pe Cel viu 
între cei morți? Nu este aici, ci S-a sculat. Aduceţi-vă aminte cum v-a vorbit, 





fiind încă în Galileea, zicând că Fiul Omului trebuie să fie dat în mâinile 
oamenilor păcătoşi şi să fie răstignit, iar a treia zi să învieze” Şi ei şi-au 
adus aminte de cuvântul Lui (Lc. 24, 5-5). 


Aşadar, Hristos a vorbit nu o dată despre Învierea Sa. Şi atunci, ce drept avem 
noi să nu-L credem, să-l punem la îndoială cuvintele? Oare a spus EI vreun 
neadevăr vreodată? Oare a fost vreo făgăduință de-a Lui care să nu se 
împlinească? Prorociile Lui nu s-au împlinit? Dimpotrivă: toate prezicerile Lui s- 
au împlinit literal. Aşadar, nici în cazul dat nu avem dreptul să ne îndoim, ci 
trebuie să credem că Hristos a înviat, fiindcă EI Însuşi a vorbit despre asta, iar 
cuvintele Lui s-au împlinit întotdeauna. 


Pe urmă, credem în Invierea lui Hristos deoarece după moartea Lui, care a fost 
reală, a fost văzut înviat. Dacă studiem cu atenţie textul evanghelic, vedem că au 
existat cel puţin zece asemenea arătări către diferite persoane. 


V. Prima arătare a fost către Maria Magdalena (v. Mc. 16, 9; În 20, 11-18). 

Y După aceea, Domnul S-a arătat nemijlocit şi celorlalte femei mironosiţe (v. 
Mr. 28, 9-10). 

V Atreia arătare a fost înaintea Apostolului Petru (v. Lc. 24,34; I Cor. 15,5). 


Amănuntele acestei arătări sunt cu totul necunoscute. 

V Cea de-a patra a fost către cei doi ucenici pe drumul către Emaus (v. Lc. 
24,13-35). 

V Cea de-a cincea - către cei zece ucenici adunaţi, dintre care lipsea Apostolul 
Toma (v. În 20,19-23). 

VA şasea - către aceiaşi ucenici şi către Toma (v. În 20,26-29). 

VA şaptea - către şapte Apostoli pe lacul Tiberiadei, şi despre ea povesteşte 
amănunţit Apostolul Ioan (v. În 21, 1-23). 

YA opta - pe munte în Galileea, în faţa a peste cinci sute de ucenici şi a celor 
unsprezece Apostoli, care erau împreună cu ei (v. Mt. 28,17, I Cor. 15,6). 

Y A noua - către Sfântul Apostol Iacov. Despre această arătare nu se po- 
meneşte în Evanghelii, însă o aminteşte Sfântul Apostol Pavel (v. I Cor. 15, 
ZI): 

V A zecea a fost cea de rămas-bun şi s-a încheiat prin Înălțarea Domnului (v. 
Le. 24, 50-51). 


Pe lângă aceste arătări amintite în Evanghelie, fără îndoială că au existat şi altele, 
despre care nu ni s-au păstrat informaţii, deoarece, după mărturia cărții Faptelor, 
după Învierea Sa Domnul S-a arătat ucenicilor de-a lungul a patruzeci de zile, 
vorbindu-le despre Împărăţia lui Dumnezeu (v. Fapte 1, 3). 





[i 


Fără Învierea lui Hristos este inexplicabilă şi transformarea care s-a petrecut în 
sufletele Apostolilor, fiindcă Apostolii şi ucenicii Lui n-au ştiut până în ultimul 
moment de ce a venit Dumnezeiescul Învățător, n-au înţeles învăţătura Lui, au 
încercat să Îl ferească de pătimirile care-L aşteptau. Ei luau toate cuvintele lui 
Hristos într-un sens pământesc, material - şi deodată, după trei zile, nu mai mult, 
au înţeles totul, au priceput totul, au pătruns învăţătura lui Hristos atât de adânc, 
cum poate că n-a reuşit s-o facă nici unul dintre contemporanii noştri. Din nişte 
oameni slabi, speriaţi, devin deodată propovăduitori îndrăzneţi, hotărâți, convinşi 
ai noii învățături, pentru al cărei triumf şi-au dăruit aproape întreaga viaţă. Este 
limpede că în acel scurt interval de timp s-a petrecut ceva neobişnuit, care i-a 
zguduit până în adâncul sufletului, punând o pecete de neşters asupra convingerilor 
lor. Dacă respingem Învierea lui Hristos, transformarea aceasta este absolut de 
neînțeles şi inexplicabilă, pe când, dacă recunoaştem acest fapt minunat, totul va fi 
simplu, limpede şi accesibil minţii noastre. 


Fără faptul Învierii, neobişnuitul entuziasm al comunităţii apostolice nu ar avea 
destul temei şi, în general, toată istoria creştinismului primar ar reprezenta o serie 
de lucruri imposibile. Învierea lui Hristos formează în sufletele ucenicilor punctul 
de plecare al vieţii noi: Ea le preface întristarea într-o bucurie neobişnuită. Celor 
căzuţi cu duhul le insuflă hotărâre bărbătească şi din nişte pescari săraci îi face 
propovăduitori şi învăţători ai întregii lumi. Nici un eveniment nu a lăsat urme atât 
de adânc în istorie cum a lăsat acesta. Toată istoria veacurilor ce au urmat este 
indisolubil legată de dezvoltarea şi răspândirea ideilor creştine, dintre care centrală 
este vestea Învierii. Fără recunoaşterea acestui fapt toată istoria s-ar transforma 
într-o fantasmagorie absurdă şi grosolană, imposibil de înţeles şi de explicat. Dacă 
vestea Învierii ar fi o înşelăciune sau un joc al imaginaţiei, cum de toată omenirea - 
sau cel puţin omenirea civilizată - s-a putut afla veacuri întregi sub hipnoza acestei 
înşelăciuni? Nimeni nu ar putea explica aşa ceva. 


Nu, orice ar spune potrivnicii creştinismului, noi vom spune totuşi cu convingere 
fermă şi cu credinţa plină de bucurie: „Hristos a înviat!” 


În acest fapt al Învierii lui Hristos constă triumful credinţei noastre, triumful 
dreptăţii, triumful virtuţii, triumful vieţii, triumful nemuririi. Hristos Cel înviat este 
pentru credinţa noastră „piatra din capul unghiului”. 


Zidiţi fiind, zice Sfântul Apostol Pavel, pe temelia apostolilor şi a prorocilor, piatra 
cea din capul unghiului fiind Insuşi lisus Hristos (Efes. 2,20). 





Dacă Hristos a înviat, El nu este un muritor la fel ca noi. Putem crede în 
Dumnezeirea Lui şi în obârşia dumnezeiască a credinţei noastre. Dacă El nu a 
înviat, bineînţeles că e numai om, nu Dumnezeu întrupat. Dacă EI nu a înviat, 
avem dreptul de a pune la cea mai mare îndoială toate minunile Lui, tot ce a spus 
despre Sine Însuși, tot ce le-a făgăduit oamenilor. Dacă El a înviat, aceasta e 
minunea minunilor, înaintea căreia pălesc toate celelalte minuni evanghelice, pe 
care le vom accepta atunci fără nici o dificultate. 


Fără Învierea lui Hristos ar fi cu neputinţă şi propovăduirea Apostolilor, întemeiată 
pe credința în Domnul Cel înviat, care a răspândit în întreaga lume credinţa 
aceasta. Nu s-au îndoit toți Apostolii de faptul că Hristos este Mesia până când nu 
s-au încredinţat de Învierea Lui? Nu s-au risipit toţi, cum a prezis Mântuitorul, „ca 
oile care n-au păstor”? Până şi după Învierea Domnului unora dintre ei le-a fost 
atât de greu să creadă că EI a înviat cu adevărat! lar fără această convingere s-ar fi 
dus, oare, să propovăduiască în toată lumea? Şi această lume, cufundată în 
întunericul păgânismului, s-ar fi convertit, oare, la creştinism fără această pro- 
povăduire? Şi ce ar fi început să propovăduiască? Cum ar fi zis: „Cel ce crede în 
Fiul lui Dumnezeu are viaţa veşnică” (| In 5,13), dacă Însuşi Fiul lui Dumnezeu ar 
fi rămas mort? Cum ar fi zis: “isus Hristos, ieri şi azi şi în veci, este acelaşi” (Evr. 
13,8), dacă ar fi ştiut că EI a fost viu, iar după aceea a rămas mort? 


Aşadar, fără Învierea lui Hristos mormântul Lui ar fi fost şi mormântul credinţei 
creştine, deoarece toţi cei ce crezuseră în El ar fi încetat să mai creadă, deoarece 
nimeni nu şi-ar fi asumat osteneala de a propovădui credinţa în El, deoarece, în 
fine, această propovăduire nu ar fi meritat, în sine, încredere. Acum însă mor- 
mântul lui Hristos a devenit altar fiindcă în el s-a săvârşit triumful credinţei 
noastre. 


Invierea lui Hristos nu este doar triumful credinţei noastre, ci şi al dreptății în 
general. 


Dacă Hristos n-a înviat, suntem siliți să recunoaştem un lucru groaznic şi 
incredibil: că fariseii, cărturarii şi arhierii au avut dreptate, iar Fiul Omului n-a 
avut. De ce? Fiindcă Hristos, adeverind vrednicia Sa dumnezeiască, arată că va 
învia a treia zi. 


Neam viclean şi desfrânat cere semn, dar semn nu i se va da, decât semnul lui lona 
prorocul, că precum a fost lona în pântecele chitului trei zile şi trei nopţi, aşa va fi 
şi Fiul Omului în inima pământului trei zile şi trei nopţi (Mt. 12, 39-40). 





Prin spusele acestea, Domnul arată cât se poate de limpede Învierea Sa ca pe 
semnul că a fost trimis de Dumnezeu şi, prin urmare, dacă EI a înviat mărturia Lui 
e adevărată, prezicerea s-a împlinit: putem crede în EI şi în învăţătura Lui. Dacă EI 
nu a înviat, înseamnă că în răspunsul pe care L-a dat fariseilor a minţit; aşadar, EI 
era rătăcit şi au avut dreptate arhiereii care îl socoteau un simplu om şi L-au 
răstignit ca pe un amăgitor pentru faptul că, om fiind, Se făcea pe Sine Dumnezeu 
(v. În 10, 33). 


Dacă respingem Învierea, va trebui să-L respingem şi pe Dumnezeul Cel drept şi 
sfânt, nu vom mai putea crede în biruinţa dreptăţii şi binelui dacă lisus Hristos a 
murit de o moarte ruşinoasă, dacă a murit la fel ca luda, la fel ca tâlharul care 
hulea. 


Cum mai poate fi vorba, îndeobşte, despre biruinţa asupra răului, asupra 
nedreptăţii, dacă Hristos n-a înviat? 


Dacă această personalitate atotdesăvârşită moral, fără pată, fără prihană, curată, 
nesfârşit de măreaţă şi de puternică în dragostea Sa dezinteresată, a fost biruită de 
ură, înăbuşită de nişte oameni păcătoşi şi nevrednici, dacă a suferit cel mai mi- 
zerabil eşec în năzuinţele Sale idealiste, dacă Această Fiinţă Preacurată, Care era 


aflată într-o unire atât de strânsă cu Stăpânul lumii, ca Fiu al Acestuia, şi Îi slujea 
doar Lui, a fost condamnată de o judecată nedreaptă, chinuită, făcută de ocară şi 
omorâtă pe cruce, iar Dumnezeu, fără nici o compătimire, a îngăduit ca EI să piară 
acoperit de ruşine şi nu L-a proslăvit prin triumful Învierii, înseamnă că nu există 
dreptate pe pământ, că nu există nimic curat şi sfânt în această lume păcătoasă, 
murdară şi josnică. 


Dacă au învins Caiafa şi luda, este nimicit însuşi principiul dreptăţii. Atunci, binele 
n-are nici o putere şi nu va putea învinge niciodată nedreptatea. Atunci, răul e 
împărat legiuit al vieţii. Atunci, pe cruce s-a săvârşit ceva îngrozitor: răul a 
triumfat asupra binelui întrupat, minciuna asupra adevărului, josnicia asupra 
măreției, mizeria asupra curăţiei, egoismul şi ura asupra iubirii şi devotamentului 
dezinteresat. Şi atunci, după toate acestea, cine va mai crede în biruinţa finală a 
binelui şi dreptăţii? 


Dar dacă Hristos a înviat, înseamnă că dreptatea şi binele s-au dovedit a fi mai 
puternice decât răul. Atunci, Învierea Lui este chezăşia trainică a posibilităţii 
mântuirii oricărui om şi a biruinţei finale a dreptăţii pe pământ. Atunci, putem 
crede că există Dreptul Judecător, că există dreptate, că există bine. Mai mult decât 





atât, putem crede că Fiul Omului va veni întru slava Tatălui Său şi va răsplăti 
fiecăruia după faptele sale. 


În fine, Învierea lui Hristos este triumful nemuririi. Aici viaţa a triumfat asupra 
morții, şi putem spune împreună cu Apostolul: Unde îți este, moarte, biruinţa? 
Unde îți este, moarte, boldul? (I Cor. 15, 55). 


Dacă Hristos n-a înviat, putem afirma că legea morţii este de neînvins şi că 
moartea, până la urma urmei, nu va da drumul nimănui din fălcile sale. N-am avut 
încă nici un exemplu de biruinţă deplină asupra morţii, şi chiar dacă ştim cazuri de 
înviere (Lazăr, fiul văduvei din Nain şi alţii), această biruinţă e doar vremelnică: 
moartea şi-a cedat victimele numai pentru o vreme, apoi le-a înghițit din nou. Fără 
Învierea lui Hristos, ideea de nemurire rămâne pentru totdeauna sub mare îndoială 
- dar dacă Fiul Omului a înviat şi nu a fost înghiţit de moarte, înseamnă că 
nemurirea nu este doar un vis, nu este doar o fantezie deşartă; înseamnă că ea este 
cu putinţă în veşnicie ca fapt real, şi în aceasta avem o chezăşie neîndoielnică şi 
pentru propria noastră nemurire - nemurirea tuturor fiilor omeneşti; atunci putem 
crede că o să înviem şi noi în urma lui Hristos, drept care Apostolul Pavel şi 
afirmă: Hristos a înviat din morți, fiind începătura celor adormiţi... Precum în 
Adam toţi mor, aşa şi în Hristos toţi vor învia, dar fiecare în rândul cetei sale: 


Hristos începătura, apoi cei ai lui Hristos, la venirea Lui (1 Cor. 15,20,22-23). 


De aici trebuie să tragem şi concluzia următoare, ce are pentru noi o uriaşă 
însemnătate: dacă există nemurire, întreaga viaţă dobândeşte un sens profund, ca 
perioada pregătitoare pentru veşnicia viitoare. Dacă nu există nemurire, viaţa nu 
este altceva decât o aberaţie, o absurditate ciudată, de neînțeles. 


De ce, vom spune folosind cuvintele apostoleşti, mai suntem şi noi în primejdie în 
tot ceasul?... Să bem şi să mâncăm, căci mâine vom muri! (1 Cor. 15,30,32). 


Devine de înţeles fantezia întunecată a unui scriitor necredincios, care s-a blocat în 
faţa problemei fatale: „Pentru ce? „Sunt în sicriu, scrie acesta, viermii îmi rod 
trupul, iar cârtiţa îşi sapă tăcut tunelul peste mormântul meu. Ce linişte ciudată şi 
fără noimă... Merită să pribegeşti prin lume atâţia ani ca până la urmă să ajungi în 
acest loc înfiorător? Merită să treci prin nenumăratele chinuri morale şi fizice pe 
care le-am trăit eu de-a lungul vieţii mele doar pentru a cădea în mâinile 
necruțătoare ale morţii - această unică divinitate reală - care m-a aruncat cu bucurie 
răutăcioasă în întunericul nepătruns al mormântului? Care este scopul de neînțeles 
pentru noi pe care îl urmăreşte natura prin acest proces straniu al descompunerii? 
De ce eu şi atâţia alți muritori ne-am străduit să acumulăm în creierele noastre, de- 





a lungul întregii noastre vieţi, acest bagaj de informaţii, această bogăţie de 
cunoştinţe? Am studiat zece limbi străine, am făcut şcoli înalte, am cercetat multe 
probleme ale ştiinţei omeneşti, cheltuind pentru toate acestea o energie nervoasă 
enormă. Acum, trupul meu este în mormânt. Unde s-au dus şi în ce s-au prefăcut 
toate eforturile mele? Au pierit fără putinţă de întoarcere. Un vierme uriaş s-a târât 
în nara mea dreaptă şi, croindu-şi drum cu greutate prin mucoasa umflată, în 
descompunere, a ajuns la materia nervoasă a creierului şi a început să pătrundă tot 
mai adânc în ea, mâncând treptat şi divinele particule care cuprindeau preţioasele 
cunoştinţe pe care le-am acumulat în timpul vieţii... Merită să te naşti, merită să 
trăieşti, merită să munceşti după toate acestea?” 


Bineînţeles că nu merită dacă nu există înviere, dacă nu există nemurire! 


Și pentru cei ce nu cred în viaţa viitoare nu există răspuns la toate chinuitoarele 
întrebări: „De ce?.. Pentru ce?..” Doar întuneric, disperare, groază... 


Însă Hristos a înviat, şi pentru noi totul devine limpede, transparent, accesibil 
înţelegerii. Prin Învierea Lui sunt dezlegate toate problemele privitoare la scopurile 
şi sarcinile vieţii. Viaţa nu mai este „dar zadarnic, dar întâmplător”, cum spune 
poetul, nu „glumă deşartă şi prostească”, ci mare dar dat de Făcător omului - dat 
pentru ca acesta să poată atinge fericirea veşnică şi supremă. Activitatea noastră, 
slujirea pe care o aducem aproapelui nu e ca munca Danaidelor, care umpleau un 
vas fără fund, nu este osteneala deşartă, fără vreo nădejde de a-l face pe om fericit 
cu adevărat, ci părtăşie la lucrarea lui Hristos, care trebuie să se încheie în 
Împărăţia iubirii şi slavei dumnezeieşti. 


Nici măcar pătimirile de care este plină viaţa nu ne mai tulbură, fiindcă începem să 
înţelegem că aceste pătimiri ne pregătesc pentru viaţa fericită împreună cu 
Dumnezeu, că viitorul îi va face pe cei ce suferă acum nu numai să uite trecutul, ci 
să şi binecuvânteze acest trecut ca pe o cale spre bucurie şi fericire. Nici măcar de 
moarte nu ne mai temem, fiindcă pentru noi ea este doar o trecere în altă viaţă, mai 
luminoasă, mai plină de bucurie - dacă, desigur, vom fi vrednici. 


Hristos a înviat, şi ni s-au deschis porţile Împărăției, care după căderea lui Adam şi 
a Evei se ferecaseră înaintea omului. Hristos a înviat şi a intrat... chiar în cer, ca să 
Se înfăţişeze pentru noi înaintea lui Dumnezeu (Evr. 9, 24). Nu mai rămâne decât 
să mergem în urma Lui. 


Hristos a înviat şi ne-a dat o viaţă nouă, plină de puteri harice. Partea ce ne revine e 
să ne folosim de puterile acestea. 





lată de ce pentru noi este un sens atât de profund, de tainic, de bucuros în troparul 
Sfintelor Paşti, pe care niciodată nu vom înceta să îl repetăm: „Hristos a înviat din 
morţi, cu moartea pe moarte călcând, şi celor din morminte viaţă dăruindu-le!” 


(din: Sfântul Vasile al Kineşmei, Evanghelia pentru omul modern. Învăţături 
din Evanghelia după Marcu - vol. 2, Editura Sophia, 2013) 





Sfântul Părintele nostru, Dimitrie mitropolitul - Cuvânt la învierea lui Hristos 

"Pe Iisus, Îl vedem încununat cu slavă şi cu cinste, din pricina morţii pe care a 
suferit-o" Evr. 2. În ziua cea trecută, a patimilor Domnului, am văzut pe Hristos 
Mântuitorul nostru, fără de slavă şi fără de cinste, aşa cum grăia Isaia despre 
Dânsul: "Şi l-am văzut pe EI şi nu avea chip, nici frumuseţe, ci chipul Lui era 
necinstit şi mai defăimat decât al tuturor fiilor omeneşti." iar acum, întru luminatul 
praznic al Învierii Lui, vedem împreună cu Sfântul loan Teologul, slava Lui, ca 
slava Unuia născut din Tatăl, plin de har şi de adevăr, iubiții mei ascultători. 


Întru acea vreme Domnul nostru lisus Hristos a fost încununat cu spini, spre 
batjocură, iar acum, spre slava Sa, primeşte flori pe prea curatul Său cap, ne- 
vestejiţii trandafiri de laudă. Întru acea vreme, cu cei fără de lege s-a socotit, iar 
acum este Dumnezeu în mijlocul poporului Său, pe care L-a răscumpărat cu scump 
sângele Său şi din iad l-a slobozit. Că, Domnul, în mijlocul adunării Sfinților Săi, 
S-a arătat, zicând: "Eu sunt cu voi." 


Întru acea vreme, mulţi trecând, Îl batjocoreau pe EI, iar acum, în numele cel Sfânt 
al Lui, se închină tot genunchiul, al celor cereşti şi al celor pământeşti şi al celor de 
dedesubt. Întru acea vreme, a fost bătut peste spate, peste obraz şi chinuit până la 
moarte, că, spânzurându-L. pe lemn, L-au omorât. lar acum, El a omorât moartea şi 
pe diavolul. Că scrie: "Unde-ţi este, moarte, boldul? Unde-ţi este, iadule, biruinţa?” 





Intru acea vreme, Dătătorul nostru de viaţă era mort, iar acum viu este Domnul şi 
binecuvântat Dumnezeu. 


Intru acea vreme, soarele pe cer, la amiază s-a întunecat, iar acum, din mormânt, 
Soarele dreptăţii, cel frumos, nouă ne-a răsărit. Şi vedem, împreună cu apostolul, 
pe lisus, că, pentru primirea morţii, cu slavă şi cu cinste S-a încununat. 


lar noi aici, cercetând în scurt, vedem că altă cale nu este, către veşnica slavă şi 
cinste, fără numai prin multe pătimiri. Că Insuşi Incepătorul vieţii noastre, Hristos 
se cuvenea, prin pătimiri, a Se sfârşi. 


Întru această puţină vreme, să ne înălțăm mintea noastră către cer, lăsând toată 
grija cea lumească. Şi să privim, ca printr-o oglindă, prin descoperirea Sfântului 
loan Teologul. Şi să auzim ce se lucrează în cer. Că eu aud acolo o oarecare 
tulburare făcându-se, ca un glas de tunete tari şi glas de ape al îngerilor celor mulți 
- că era numărul lor mii de mii - împrejurul Tronului şi al celor patru fiinţe şi al 
bătrânilor, un glas zicând: "Poruncesc la toate zidirile, în cer şi pe pământ şi sub 
pământ şi în mare, ca să se pregătească mulţumire şi închinăciune pe robii Feţei 
împărăteşti, ce stă pe Scaunul cel dumnezeiesc." 


Să vedem, dar, noi, cine împărăţeşte pe Scaunul cel dumnezeiesc? Mie mi s-a părut 
că Leul va lua împărăția. Că se zice: "lată Leul, cel ce este din seminţia lui luda, a 
biruit." Şi celui ce biruieşte, zice Dumnezeu, îi voi da să stea pe Scaunul Meu. 


Dar nu văd, pe Scaunul lui Dumnezeu, pe Leu. Deci, are să ia împărăţia, negreşit, 
Vulturul, cel ce-şi acoperă cuibul său şi peste puii săi se va îndura, că şi-a întins 
aripile sale şi i-a luat pe ei şi 1-a ridicat pe umerii săi. 


Dar, nici pe Vultur nu-l văd pe Scaun. Atunci, cine este în acest fel, Cel ce 
primeşte acea dumnezeiască şi împărătească cinste, Căruia are a se închina toată zi- 
direa cea de sus şi cea de jos? Privind, iată, văd pe Mielul împărăţind - Miel 
înjunghiat, şi aud mii de mii zicând cu glas mare: "Vrednic este Mielul, Cel 
înjunghiat, să ia puterea şi bogăţia şi tăria şi înţelepciunea şi cinstea şi slava şi 
binecuvântarea." 


Deci, să luăm aminte, că Unul şi acelaşi Hristos este şi Leu şi Vultur şi Miel. 
=> Leu, că a biruit lumea şi că moartea şi iadul a stricat, 
— Vultur, că pe sufletele sfinţilor le-a ridicat pe aripile Sale şi pe umerii Săi şi 
i-a scos pe ei din iad, 
— Miel, că a pătimit pentru toți. 





Însă, când a voit a împărăţi, a împărăţit nu cu înfăţişarea leului, nici cu cea a 
vulturului, ci cu înfăţişarea Mielului, Celui înjunghiat, ca să arate că, pentru 
cununa Împărăției Cereşti şi a veşnicei slave, nu este altă cale, în afară de calea 
pătimiriui Celui înjunghiat. 


Și, dintre pământeni, cine voieşte ca acolo să afle cunună, să-şi rănească inima sa 
prin umilință, să-şi înjunghie patimile sale prin omorâre şi greu să pătimească în 
ostenelile pocăinţei. 


Căutând spre cele cereşti, să privim şi Raiul, care, aşa cum este scris în des- 
coperirea Teologului, pe lângă alte minunate şi nepovestite frumuseți, are şi 
această mică frumuseţe, că porţile care sunt în număr de douăsprezece, sunt măr- 
găritare. Pentru care, oarecine mărturiseşte, zicând că, în visul nopţii, de 1 se arată 
cuiva mărgăritar, atunci, însemnează lacrimi. 


La aceasta se uneşte şi Sfântul loan Gură de Aur, zicând: "Ochii lui David cu ploi 
de lacrimi erau înfrumuseţaţi, ca şi cu nişte mărgăritare." 


Mă minunez că, dacă mărgăritarele sunt semnul lacrimilor, ele sunt şi semn de 
plângere. Deci, pentru ce sunt acolo porți de mărgăritare, unde nu se arată nimic de 


lacrimi, nimic de plâns, ci toate sunt pline de nepovestită bucurie? Eu, cercetând, 
am cunoscut că dacă acolo se va sili cineva să intre, prin acele porţi nu va putea 
prin altceva, fără numai prin lacrimi. 


Văzut-ai că porțile Raiului, cele de mărgăritar, însemnează mărgăritarul-lacrimă? 
Și aceasta să-ţi fie ştiut, că, prin lacrimi, ţi se cade ţie a intra în Rai şi nu este altfel 
de intrare în Rai, în afară de lacrimile cele de mărgăritare. Că lacrimile se fac din 
sfărâmarea inimii, iar sfărâmarea inimii din întristarea cea pentru păcate şi din 
greaua pătimire pentru Dumnezeu. În acest fel este calea spre odihna Raiului. 


Dar, să ne întoarcem către cele de jos şi să trecem prin părțile Egiptului, să 
pomenim acolo despre cele de demult lucrări ale cinstitului Iosif. Că Domnul, pe 
Iosif cel prea frumos, în Egipt pregătindu-l spre scaunul şi cununa împărătească, 
oare ce fel de cale spre acea slavă şi cinste i-a pregătit? Cu adevărat, cale de spini, 
strâmtă, plină de nevoinţe, cu năpraznică năpastă, temniţă întunecoasă, lanţuri 
grele, goliciune, foame, lipsa celor de nevoie. 


Lungă era acea cale, legătură de multă vreme. Că a smerit în cătuşe picioarele lui şi 
prin fier a trecut sufletul lui. După aceea, după destulă şi multă vreme a pătimirii, a 





trimis împăratul şi l-a slobozit pe el şi l-a pus stăpân casei lui şi domn peste toate 
averile sale. Cumplită cale către cinstea împărătească! 


Iosif acela era, mai înainte, închipuire a Patimilor Domnului nostru. Şi cum şi în 
ce fel Domnul nostru a pătimit, mai înainte de a lua împărăţia, peste toată făptura, 
nu trebuie multe a spune, celor ce bine le ştiu. 


Dar, eu mă duc spre plimbare în grădina lui Solomon, ca să iau seama ce se 
lucrează acolo. Văd că Mirele Ceresc se răcoreşte acolo, logodindu-şi Lui mireasă, 
cum se zice de obşte de către pământeni, pe Biserica Sa, pe care a răscumpărat-o 
cu sângele cel scump al Său şi zic, chiar, pe tot sufletul fiecărui creştin l-a 
răscumpărat. Pe acea mireasă iubind-o mai mult decât sufletul Său, a numit-o pe 
dânsa crin. Ca şi crinul în spini, aşa este mireasa Mea. 


Eu voi lua seama unde Acel mire ceresc va pune crinul Său, pe iubita Sa mireasă, 
în grădină Sa, Mie mi se pare că o va pune la un loc larg, între alte flori bine 
mirositoare. lar El a pus crinul Său între spinii cei ascuţiţi, ca un crin în spini, 
precum este cea de aproape a Mea, în mijlocul fecioarelor. 


Aici, dar, o bine-credincioşilor ascultători, să gândim pentru ce Mirele Ceresc, pe 
crinul Său, pe mireasa Sa, o voieşte să fie în mijlocul spinilor. Crin între spini? 
Când a sădit Raiul spre răsărit, l-a împrejmuit pe el cu pomi roditori, pomi bine 
înfrunziţi. lerusalimul cel nou, care s-a arătat Sfântului loan, întru descoperire, că 
venea din cer, era împrejmuit cu zid de pietre scumpe de iaspis, de safir, de 
smarald, de topaze, de iachint, având porţi de mărgăritare, fiecare poartă dintr-un 
mărgăritar. Pe via cea roditoare, de care se scrie în Evanghelia de la Matei, a 
înconjurat-o cu o oarecare îngrăditură aleasă şi cu gard a îngrădit-o pe ea. 


lar pe iubita Sa mireasă, pentru care nici sufletul Său nu Şi-a cruțat pe cruce, o 
pune pe pământ întru îngrădire, nu ca grădină a Raiului, nu întru frumoşi pomi 
roditori, ci, într-o îngrădire de spini, o păzeşte, ca pe un crin între spini. 


Dar, aici, să pomenim şi de parabola cea de demult, de care se scrie în cărțile 
Judecătorilor israiliteni, în care toate lemnele, pădurile, livezile, viile, adunându-se 
într-o adunare, îşi alegeau lor împărat. Și, după ce mulţi s-au lepădat, s-au unit să 
aleagă pe spin, ca să împărăţească peste ele, şi au zis către el: "Vino şi împărăţeşte 
peste noi." Ar fi putut zice cineva lemnelor: "Ascultaţi, lemnelor, ce vi s-a 
întâmplat, pe cine alegeţi? Au nu sunt între voi slăviți cedri, prea înalții finici, bine 
roditorii măslini şi alte lemne alese şi aducătoare de folos? Ci, de la spini, ce roadă 





o să aveţi? Ce folos va fi vouă? Că Evanghelia pe el nu-l laudă, ci mai vârtos zice: 
"Au, doară, din spini aduni struguri?" 


Dar, ca să nu fie defăimat cu totul sfatul lemnelor, cel într-o unire, eu le voi lăuda 
buna socotinţă, şi alegerea. Că bine au făcut ele, alegându-şi-l lor pe spin de 
împărat. Că, el, măcar că este spin, este încununat de trandafir, încât cu toată 
cumplita lui ascuţire a spinilor, are a lui firească slavă şi frumuseţe. Şi apoi, când 
spinul stă împrejurul livezilor sau al viilor, atunci îngrădirea este gata, păzindu-le 
de orice stricăciune. Pentru că de ţepii lui, ca de o armă ascuţită, nu se poate 
apropia nimeni. 


Deci, împărăţeşte tu, spinule, peste lemne, iar voi, prea aleşi şi prea înalţi copaci, 
plecaţi-vă vârfurile voastre sub spin, închinaţi-vă lui, veniţi şi intraţi sub umbra lui. 


— Multele soiuri de copaci închipuiesc tot felul de sfinţi: cedrul şi finicul, 
închipuiesc pe cei drepți, că dreptul ca finicul va înflori; măslinul cel bine 
roditor insemnează învățătorii bisericeşti, care, cu roadele cuvântului lui 
Dumnezeu, satură sufletele oamenilor credincioşi, 

= via însemnează tot poporul cel de obşte, care vieţuieşte după Dumnezeu, via 
Domnului Savaot este casa lui Israel. 

— Dar spinul ce însemnează, fără numai de pătimire? "M-am întors spre 
chinuire,” zice, "când m-a împuns pe mine spinul.” Însemnează mucenicie, 
primejdii, ca nişte bolduri ascuţite, necazuri, ca nişte răni de spini. 


lar cel ce rabdă, pentru Dumnezeu, toate acestea, se află ca şi crinul între spini, 
care sunt pătimirile înseşi, şi începe a primi părți din veşnica slavă. 


Înaltă rânduială este cea a proorocilor, înaltă, a apostolilor, dar nu mai prejos şi a 
învăţătorilor, a cuvioşilor, a feciorelnicilor, a pustnicilor şi a celorlalţi sfinţi. Însă 
nici una din ele n-a primit desăvârşirea, fără a ei pătimire. Că tuturor acestor 
rânduieli, chip S-a făcut Domnul nostru lisus Hristos, care venind pe pământ, către 
oameni, S-a arătat în mulțimea sfinţilor şi nu S-a încununat cu slava împărăteştii 
cununi, până n-a străbătut, mai întâi, rânduiala pătimirii. 


Y Că prooroc era, spunând mai dinainte cele ce erau să fie, despre dărâmarea 
Ierusalimului şi despre judecata zilei celei înfricoşătoare. 

Y Era apostol, pentru că de la Dumnezeu Tatăl a fost trimis, umblând şi 
propovăduind pretutindenea. 

Y Era doctor fără de plată, că tot poporul căuta să se atingă de El şi să se 
tămăduiască de neputinţele sale. 





Y Era mare făcător de minuni, că învia morţii. 


Dar nu aici Şi-a întărit EL cununa slavei şi împărăției sale. Dar unde? În rânduiala 
pătimirii, întru cununa de spini, întru vărsarea sângelui Său, că aşa se cuvenea a 
pătimi Hristos, ca să intre în slava Sa. Şi aşa vedem pe Hristos, pentru pătimirea 
morţii, cu slavă şi cu cinste încununat. 


O, iubiţilor ascultători, dacă Hristos, Domnul nostru, Care, voind să intre întru a Sa 
slavă, în aşa fel a trebuit a pătimi, ce ne rămâne nouă? Ce fel de osteneli, ce fel de 
nevoinţă ne trebuie nouă, celor ce voim a intra, nu întru a noastră, ci întru cea 
străină slavă? Întru cea străină, da, pentru că ne-am înstrăinat de dânsa, prin 
păcatele noastre, că din pântecele mamei noastre, noi, păcătoşii, ne-am înstrăinat... 


Dar nu voiesc, în sărbătoarea cea de bucurie, cu nemângâietoare cuvinte a tulbura 
dragostea voastră, ci, vă doresc a vă bucura, pentru Hristos Cel înviat şi strig ca 
David: "Aceasta este ziua pe care a făcut-o Domnul, să ne bucurăm şi să ne 
veselim întru dânsa." Amin. 


(Extras din Proloagele de pe 31 martie) 





Sfântul Clement de Ohrida: Cuvânt de folos despre praznicul Paştilor 


SFÂNTUL CLEMENT DE OHRIDA 


ÎNVĂȚĂTURI 
DE FOLOS 


Prea iubiţilor, astăzi Domnul nostru Se pogoară în întunecimile locaşurilor iadului. 
Astăzi El sfarmă porţile cele de fier. Astăzi Domnul sfarmă încuietorile cele de 
fier. 


Ascultaţi cu luare-aminte aceasta. Nu a spus: „Deschideţi porţile cele de fier”, ci EI 
le-a zdrobit. De ce? Ca să fie fără de trebuinţă temniţa de acum înainte! 


EI nu a dat la o parte încuietorile, ci le-a sfărâmat, ca să se facă temniţa cea trainică 
fără de vreun folos, căci unde nu sunt porţi, nici chei, acolo chiar de intră cineva nu 
poate să fie ținut. lar dacă Hristos a sfărâmat ceva, cine altul poate să-l mai facă aşa 
cum a fost mai înainte? Ceea ce Domnul-Dumnezeu a sfărâmat cine ar mai putea 
după aceea să mai îndrepte? 


Când împărații voiesc să elibereze pe cei închişi, trimit scrisoare către suprave- 
ghetorii temniţelor ca să-i slobozească pe cei de acolo. Ei deschid şi nu sfarmă nici 
porțile, nici încuietorile, arătând prin aceasta că în acele locuri vor intra din nou fie 
aceiaşi zăvorâţi, fie alții. Hristos nu a făcut însă în acest chip, ci, voind să arate că a 
pus capăt morţii, a sfărâmat EI porţile cele de fier. Porțile însă le-a numit de fier nu 
pentru că ar fi fost astfel, ci pentru că ele nu vor mai aduce chin până la moarte. 





Asemenea unui împărat care - aflând un tâlhar bântuind o cetate, răpind din toate, 
trăind într-o peşteră în care îşi aşază bogăţia - îl leagă mai întâi pe tâlhar, îl predă 
pe el la chinuri şi aduce bogăţia lui în locaşurile cele împărăteşti - tot astfel a făcut 
şi Hristos. EI a legat pe tâlhar şi pe temnicer, adică pe diavol şi moartea, iar bogăţia 
Lui - avem în vedere aici neamul omenesc - a dus-o în palatele cele împărăteşti. 


Pentru aceasta, Pavel spune în epistola sa: El ne-a scos de sub puterea întunericului 
şi ne-a strămutat în împărăția Fiului iubirii Sale (Col. 1, 13). Şi minunat lucru este 
că însuşi împăratul a venit. E limpede că nici un împărat nu ar fi făcut nicicând 
aceasta, ci el i-ar fi slobozit pe cei închişi prin slujitorii săi. Aici însă lucrurile nu 
se petrec aşa, ci Însuşi împăratul Hristos vine la cei închişi. El nu socoteşte ca lucru 
de ruşine să vină în temniţă la cei închişi, pentru că nu avea de ce să Se ruşineze de 
acel chip pe care EI Însuşi l-a zidit. 


Domnul zdrobeşte încuietorile, sfarmă porţile, năvăleşte asupra iadului, pustieşte 
întregul lui întuneric şi, robind pe temnicer, Se întoarce după aceasta la noi. 
Potrivnicul, legat trainic, este luat prizonier şi prădat. lar moartea, aruncând arma 
sa, aleargă la picioarele împăratului. 


Aţi văzut faptele cele măreţe ale crucii? Aţi văzut biruinţa cea minunată? Să-ţi mai 
spun şi altceva? - Minunat şi încă mai minunat! Cunoaşteţi începutul biruinţei. 
Atunci vă veţi minuna încă şi mai mult. Cu aceeaşi armă cu care diavolul şi-a 
însuşit biruinţa, Hristos îl biruie pe diavol şi EI Însuşi îi ia arma, biruindu-l cu 
aceasta. 


Cum se face una ca asta? Ascultaţi! Fecioara, lemnul şi moartea sunt chipuri ale 
biruirii omului de către diavol. Şi cu adevărat. 

— Prin Fecioară se înțelege Eva, căci ea nu cunoscuse bărbat. 

—> Lemnul ce fusese oprit - îndreptare a lui Adam, 

= iar moartea - osândirea lui. 


Iată din nou Fecioara, lemnul şi moartea se fac chipuri ale biruinţei: 
= în locul Evei de acolo, aici este Maria, 
= în locul pomului cunoștinței binelui şi răului, aici avem lemnul Crucii, 
=> în locul morţii lui Adam - moartea lui Hristos. 


Vezi oare cum diavolul, cu acelea cu care a biruit, tot prin acelea a fost biruit? Prin 
lemn diavolul l-a biruit pe Adam. Prin lemn Hristos I-a biruit pe diavol. Acel lemn 
a trimis în iad, iar lemnul crucii a scos de acolo pe cei ce au intrat în el. Şi încă: 





acel lemn îl ascundea pe Adam cel gol, iar acest lemn se arată biruitor mai presus 
de toate. Acela a osândit şi pe acelea care erau cu el, iar acesta învie pe Acela Care 
a fost mai dinainte de el. Cine ar putea spune prin cuvinte puterea Domnului? Din 
muritori noi am devenit nemuritori. Acestea sunt faptele cele măreţe ale crucii. 


Aţi înţeles începutul biruinţei? Aflaţi şi aceasta: cum fără de ruşinare a fost să- 
vârşită această mare lucrare. Noi nu ne-am însângerat arma, nici nu am intrat în 
rândul luptătorilor, nu am fost biciuiţi, nici nu am văzut rău, ci am avut biruinţă. 
Nevoinţa este a lui Hristos, iar cununa a noastră. 


Și astfel, pentru că biruinţa este a noastră, acum cu toţii să cântăm precum ostaşii 
cântare de biruinţă şi să grăim cu laudă Domnului: Moartea a fost înghițită de 
biruinţă. Unde îți este, moarte, biruinţa ta? Unde îţi este, moarte, boldul tău? (| 
Cor. 15, 54, 55). 


Hristos Cel răstignit, Dumnezeul nostru, a săvârşit această lucrare pentru noi. Lui 
fie slava şi stăpânirea împreună cu Tatăl şi cu Sfântul Duh, acum şi pururea şi în 
vecii vecilor. Amin! 


(Sfântul Clement de Ohrida, Cuvinte și învățături de folos pentru orice creștin, 
Editura Sophia, 2014) 





“În zilele noastre atât de viclene, în care criza îi îngenunchează pe mulţi, cum 
se poate bucura cineva de Înviere?” - Părinţii Moise Aghioritul şi Zaharia 
Zaharou ne învaţă cum să primim harul învierii şi să gustăm prezenţa lui 

Hristos în inimă, învingând moartea din noi în fiecare zi 


Monahul Moise Aghioritul: Mărturie athonită: Ca şi Toma... 


“Duminica trecută am prăznuit slăvita Înviere a Domnului. Ecoul marii sărbători 
persistă. Strălucitoarea sa lumină ne inundă. Hristos Cel înviat îl cercetează pe 
necredinciosul Toma şi pe noi. Se coboară la neputința noastră. Consimte să ne 
cerceteze, ca să ne alunge gândurile de necredință, de îndoială și de frică. 


La miezul nopţii de Paşti s-a născut nădejdea cea dătătoare de veselie, netemerea 
de moarte, moartea morţii, moartea deznădejdii. Înfricoşătorul și obositorul 
întuneric se retrage. Şi vine o lumină puternică, care le luminează pe toate. Nimic 
nu se poate ascunde, ci toate ies acum la vedere. Lumea încetează să mai fie 
necuviincioasă. Odată cu Învierea lui Hristos suflă un alt vânt, care produce 
schimbare, a venit renașterea omului, începutul unei vieți noi, un alt mod de 
viețuire. Firea noastră s-a transformat. 


Odată cu Invierea, omul îşi regăseşte valoarea sa, poziția sa, menirea sa. Se 
luminează, luminează, strălucește, se linişteşte şi se bucură cu adevărat şi cu 
putere. Va putea întreba cineva, cum va putea să se facă aceasta, când zilnic i se 





micşorează venitul, nu o poate scoate la capăt, se mâhneşte şi se întristează din 
pricina cheltuielilor, a nevoilor, a dărilor, a obligațiilor, a datoriilor şi a dobânzilor? 
În zilele noastre atât de viclene, în care criza îi îngenunchează pe mulţi, cum se 
poate bucura cineva de Înviere? Suspiciunea, neîncrederea, îndoiala și neliniștea 
lui Toma revin. Nu cumva ne-am înșelat, pentru că urmăm un Răstignit şi Înviat? 


În Săptămâna mare care a trecut, Hristos Cel fără patimă a pătimit pentru noi cei 
pătimași; Cel fără de păcat pentru noi cei păcătoşi. A luat pe Cruce patimile noastre 
şi le-a răstignit. Patimi multe, înfricoşătoare și felurite. Ura pricinuitoare de 
moarte, mândria luciferică, individualismul abisal, invidia nepotolită, iubirea de 
sine fără frâu, iubirea de bani fără hotar, iubirea de trup maniacă, iubirea de slavă 
nebiruită, răutate îmbelşugată şi prisositoare. Patimile au adus temeri, complexe de 
inferioritate, tulburări, nervozităţi, dezechilbrări, tulburări psihologice şi goluri 
lăuntrice. 


Creştinul contemporan caută să se prindă de ceva, ca Toma, să pipăie adevărul, să 
se încredinţeze cumva despre adevăr. Mulţi îl dezamăgesc şi nu mai poate să se 
încreadă în ei. Criza economică serioasă, şomajul, viitorul fără lumină, ştirile 
zilnice dure mai degrabă îl dezamăgesc. Oameni tineri cu aripile tăiate se în- 
greuiază să vadă departe, văd cum frumoasele lor vise se îneacă, cum străduințele 
lor eșuează, cum nădejdile lor se sting atât de repede. 


Să cerem să-L vedem pe Hristos ca şi Toma, chiar să şi-L pipăim, ca să ne 
convingem cum trebuie. El este Singurul care nu ne va deznădăjdui, nu ne des- 
curaja niciodată. Numai să acceptăm [să recunoaştem -n.n.] în mod liber şi nesilit 
patimile noastre, greşelile noastre, necredința noastră, prudenţa noastră, credinţa 
noastră rece, nepăsarea noastră, aprecierea greşită a sinelui nostru şi multul nostru 
raționalism. Lupta pentru transformarea patimilor contrare în virtuţi dumnezeieşti 
nu este împiedicată de nimeni niciodată şi de nici o criză economică. Este suficient 
ca noi înşine s-o dorim mult. Omorârea patimilor va aduce nepătimirea, mâhnirea - 
bucurie, deznădejdea - nădejde, desigur într-un alt nivel şi măsură. 


Atunci și noi, ca şi prietenul nostru Toma, vom striga din toată inima, din tot 
sufletul şi cu multă căldură: „Domnul meu şi Dumnezeul meu, slavă Ţie!”. 
Frățeşte, cu smerenie și prietenește, vă doresc să aveţi cu toţii o întâlnire personală 
cu Hristos Cel răstignit şi înviat, ca cea minunată pe care a avut-o "Toma, care în 
cele din urmă nu era cu desăvârşire necredincios, ci un credincios care căuta o 
oarecare probă, puține dovezi ca să se încredințeze. Desigur Hristos a spus că mai 
fericiți sunt cei care vor crede în EI fără să-L vadă şi fără se ceară semne, precum 
Toma. 





Să nu uităm aceasta, deoarece cred că este destul de însemnat”. 


Augustin Păunoiu - Ziarul Lumina: „Am fost mort şi, iată, sunt viu, în vecii 
vecilor” 


Învierea lui Hristos desparte timpul în două și se așază ca o piatră de hotar între 
lumi. Vestea Învierii din mormânt este noutatea absolută pe care urechile doresc să 
o audă, iar adâncurile sufletelor să o primească ca în oameni să se sălășluiască 
Duhul Celui sculat din morţi. Prin răstignirea şi Învierea Sa, Domnul n-a cedat nici 
unei tranzacţii, n-a făcut nimic de încropeală. A zdrobit omul cel vechi ca să fie cu 
putință eliberarea totală. Peste acest om sfârșit şi sterp a lăsat să cadă piatra grea de 
mormânt, simbol al unei lumi încheiate și al alteia care trebuia să vină. Prin 
Învierea Sa, Hristos, Cel întâi născut din morţi, sparge zăvoarele morţii şi spune 
tuturor celor care cred în EI: „Eu sunt învierea şi viaţa” (loan 11, 25). 


Interviul cu părintele Zaharia Zaharou ne vorbeşte despre cum putem gusta din 
moartea Domnului pentru a ne bucura de Invierea Lui. 


Părinte Zaharia, cum şi când învinge Hristos în noi moartea de fiecare zi? 

- Cred că Hristos a învins moartea din noi prin întreaga Lui lucrare mântuitoare pe 
care a săvârşit-o pentru noi, întreaga iconomie dumnezeiască pe care a plinit-o. Din 
momentul în care a unit firea dumnezeiască cu firea omenească, toate virtuțile firii 
dumnezeieşti s-au revărsat, s-au transmis asupra firii omenești. Cu firea omenească 
pe care a luat-o din Sfânta Fecioară, El a împlinit lucrarea mântuirii noastre. 
Sfântul Apostol Pavel spune că Dumnezeu nu ne-a mântuit prin atotputernicia Sa, 





ci prin slăbiciunea sa. Dar slăbiciunea lui Dumnezeu este mai puternică decât tăria 
omului. Vorbim despre slăbiciune pentru că ne referim la deşertarea şi smerirea Sa 
până la trup, pe care le-a răbdat ca să ne răscumpere din păcatele noastre. A suferit 
pentru noi, de bunăvoie şi fără de păcat. De aceea, mormântul nu a putut să-l ţină 
pe Hristos. EI nu a cunoscut stricăciune în mormânt. 


De ce Hristos după Înviere Se arată numai ucenicilor și femeilor mironosițe şi 
nu face dovada acesteia mai-marilor templului și fariseilor? 

- Oricum, fariseii şi căpeteniile templului nu ar fi primit această veste, nu ar fi 
acceptat-o. Din bunătate, Domnul nu a vrut să pună asupra lor un păcat mai mare 
decât aveau deja. Dacă citim cu atenție Scripturile Noului Testament, vedem că 
Hristos a evanghelizat cumva fiecare persoană cu care a intrat în contact. Dar nu 
toți au acceptat lumina adevărului Domnului. Tâlharul cel bun a primit-o. ŞI 
sutaşul, de asemenea. La fel şi soția lui Pilat. Atunci când au venit în Ghetsimani 
să-L prindă, puterea Lui dumnezeiască i-a aruncat la pământ pe toţi. Și asta nu a 
fost de-ajuns ca să le dea să înţeleagă cele despre EI, ci au continuat fapta lor rea, 
L-au prins, L-au răstignit. Nu s-au lăsat convinși de aceste lucruri. 


Dar Domnul, într-un anume fel, Se descoperă fiecărei ființe omenești. Aşa încât, 
nimeni la Judecata de Apoi nu va avea cuvânt de îndreptăţire. El nu judecă și nu 
osândeșşte pe nimeni. Noi suntem cei care ne atragem propria noastră osândă prin 
primirea sau respingerea adevărului Lui. 


Explicaţi legătura dintre Cruce și Inviere. In Vinerea mare suntem apăsaţi, trişti, 
neputincioşi în fața morții Mântuitorului, iar Duminică, de Paşti, dimpotrivă, 
biruitori. 


- Fiind împreună cu El prin pocăința noastră și durerile inimii noastre înfrânte, 
murim deşertăciunii lumii acesteia și sinelui nostru păcătos. Asta ne pregăteşte să 
fim părtaşi la bucuria învierii Lui, să ne împărtăşim de ea. Toată perioada Postului 
mare este un prilej pentru noi de a gusta un pic din moarte. Asta ca să fim în stare 
să intrăm în prezenţa dătătoare de viaţă a lui Hristos cel Înviat. Atunci când 
Domnul Se arată Sfântului loan, cuvântătorul de Dumnezeu în Apocalipsă, îi 
spune: „Am fost mort şi, iată, sunt viu, în vecii vecilor” (Apoc. 1, 18). Şi, de 
atunci, cliseu către lumina Învierii este aceeași. În măsura în care gustăm din 
moartea lui Hristos, ne vom bucura, de asemenea, de Duhul Învierii Lui. În Faptele 
Apostolilor, Sfântul Luca spune că în această lume Hristos este în suferință. Și aşa 
cum pentru Domnul calea a fost prin Pătimiri și îngropare spre Înviere, aceeaşi cale 
stă şi înaintea noastră. Dacă gustăm fie și puţin din moartea omului vechi în 
ascultarea de poruncile lui Hristos, atunci, cu siguranţă, ne vom învrednici să fim 





părtași şi harului Crucii şi Învierii Lui. Biserica lui Hristos dreptmăritoare prin 
toate nevoințele pe care ni le pune înainte, în Postul mare cu precădere, dar şi în 
restul anului, este ca o şcoală pentru noi care ne învață cum să gustăm din moarte 
ca să dobândim Învierea. 


Toţi dorim Să înviem, dar nimeni nu vrea să moară. Cum ar trebui să facem ca 
această moarte față de păcat, față de egoism să fie dorită de noi, de toți? 

- Poate că există o scurtătură care să ne ducă la lucrul ăsta. Este cea pe care ne-a 
arătat-o tâlharul aflat de-a dreapta Mântuitorului pe cruce. Trebuie să ne osândim 
pe noi înşine de toată nedreptatea şi să dăm slavă lui Dumnezeu și dreptate Lui. 
Acest lucru este foarte mare. Dacă ajungem să învăţăm a ne osândi pe noi înșine 
pentru slăbiciunile noastre, pentru nedreptăţile şi păcatele noastre și Îl îndreptățim 
pe Dumnezeu și Îi dăm slavă pentru toate, aceasta ne va duce la dobândirea harului 
primit de tâlharul cel bun. 


De aceea Ela nostri aveau 0 is pre smerită: n 


Hristos, de-a lungul vieţii Sale pământești, parcurge un drum, drumul de la 
robul lui Dumnezeu (Ebed-Yahve) aşa cum ni-L prezintă prorocul Isaia în 


capitolul 53 al cărţii sale până la Hristos, Împărat peste moarte, aşa cum Îl 
vedem în finalul Evangheliilor. E calea de la robie la înfiere, prin ascultare până 
la moarte. Care este legătura dintre ascultare şi înviere? 


Calea lui Hristos a fost calea jertfei Sale. EI S-a jertfit pe Sine Însuşi pentru 
păcatele noastre în ascultare de Tatăl şi din dragoste pentru noi. Căci „iubindu-ne 
pe noi, ne-a iubit până la sfârşit” (loan 13, 1). Din momentul în care Hristos intră 
în lume, EI o face cu un singur scop. Epistola către Evrei ne spune în acest sens: 
„lată, Dumnezeule, vin să fac voia Ta” (Evrei 10, 7). Hristos vine în lume ca să 
împlinească voia lui Dumnezeu. Şi aceasta este voia Tatălui şi a Fiului şi a 
Sfântului Duh, din sfatul cel mai dinainte de veci. Și vine în lume cu acest gând de 
a-i mântui pe toţi. EI descoperă cuvântul Tatălui tuturor. Şi Îşi arată dragostea faţă 
de noi, primind rușinea Crucii de dragul nostru. În Ghetsimani Se roagă pentru 
mântuirea întregii lumi. Cu aceeaşi rugăciune și dragoste în inima Lui Se înalță pe 
Cruce la Golgota. Și cu aceeaşi plinătate, dorință de a-i mântui pe toţi, Se pogoară 
în mormânt. Fiindcă era fără de păcat şi în deplină ascultare de Tatăl, lisus nu a 
văzut stricăciune în mormânt, iar Dumnezeu Tatăl L-a înviat a treia zi. ȘI a înviat 
cu acelaşi dor în inimă, ca toţi să se mântuiască. 





După cum Sfântul loan Gură de Aur zice în Cuvântul său la Paşti: „Hristos a înviat 
şi nimeni nu mai este în mormânt”. În acest fel Mântuitorul ne-a arătat adevăratul 
chip al omului, aşa cum l-a gândit și menit Dumnezeu mai înainte de veci. Hristos 
devine Noul Adam, care poartă în El toată omenirea. De aceea toți sfinţii lui 
Dumnezeu sunt asemenea lui Hristos. Ei primesc aceeaşi lărgire a inimii, care 
devine atotcuprinzătoare şi aduc prin mijlocirea lor înaintea lui Dumnezeu pe toți 
oamenii din lume cu dorinţa de mântuire pentru ei. 


- Viaţa noastră, a oamenilor de azi, este robită patimilor. Avem vreo șansă la 
înviere atunci când cădem zi de zi? 


- Sigur că avem. Hristos a venit pentru noi, S-a coborât pe pământ, a murit pentru 
noi, S-a îngropat pentru noi, S-a pogorât până la iad pentru a umple de energia 
prezenţei Lui întregul univers şi să ne dea posibilitatea să-L întâlnim oriunde ne- 
am afla, indiferent de condiţiile în care am fi. E nevoie de o singură condiţie ca să 
primim harul Învierii, aceea să îmbrăţişăm poruncile Lui și cuvintele Lui. Să le 
primim. Cu cât mai mult primim şi împlinim poruncile Lui, cu atât mai puternic 
vânăm moartea din noi. Și dacă trăim mereu cu o inimă înfrântă şi cu un duh 
smerit, Îi dăm posibilitatea să se sălășluiască în inimile noastre şi să ne facă şi pe 
noi, de asemenea, fără de păcat. Atunci, cu siguranță, moartea nu va mai avea nici 
o putere asupra noastră. Am trecut din moarte la viaţă, din întunericul şi deşer- 
tăciunea acestei lumi la lumina sfințitoare a Sfintei Treimi, de pe pământ la cer, de 
la om la Dumnezeu. 


De ce Hristos a înviat fără nimeni în apropierea Lui? Sigur, la moartea Lui a 
avut parte de asistență, mai ales ostilă. De ce această discreție totală la Înviere? 

- E simplu. Învierea s-a petrecut în cele mai de jos ale pământului, în iad. Nu în 
mormânt. Dar Hristos ne-a lăsat mărturia învierii apărând timp de 40 de zile în faţa 
ucenicilor și a celorlalți cărora S-a arătat. 


Vorbiţi-ne despre relația dintre Hristos și Duhul Sfânt în învierea noastră. 
- Duhul Sfânt a venit ca să mărturisească că Hristos este Dumnezeul Cel adevărat 


Care a înviat din morți. Darurile Sfântului Duh s-au pogorât ca o ploaie pe pământ 
după Învierea și Înălţarea lui Hristos la cer. Şi aceste harisme au venit mărturisind 
despre împăcarea dintre om și Dumnezeu, care a avut loc prin persoana lui Hristos. 
Și, de atunci încoace, în Biserică, Duhul Sfânt înscrie în inimile fiecărui credincios 
chipul lui Hristos. Pentru asta doar în Duhul Sfânt poate cineva să cheme cu 
adevărat numele lui Hristos. Şi oricine este atins de Duhul Sfânt, primul lucru trăit 
de el rămâne conştiinţa dumnezeirii lui lisus Hristos. După ce S-a înălțat la cer, 





Hristos a trimis Duhul Sfânt pe pământ pentru a mărturisi tuturor întregul adevăr, 
că Hristos este Dumnezeul nostru, a Cărui singură dragoste biruie moartea. 


Sfântul Filaret al Moscovei spune „Dumnezeu Tatăl este dragostea care 


răstignește, Dumnezeu Fiul este dragostea răstignită, iar Duhul Sfânt este 
dragostea biruitoare, care S-a arătat după Inviere”. 


Învierea este un fapt dumnezeiesc, aparține exclusiv lui Dumnezeu. Numai 
Dumnezeu poate învia pe om. Care este rolul nostru în această lucrare? 

- Nici o lucrare a mântuirii nu este unilaterală. Întotdeauna sunt doi factori care 
împreună lucrează. Primul este cel dumnezeiesc, infinit de măreț, necuprins. Dar e 
şi cel omenesc, infinit de mic, dar absolut necesar. Împreună lucrarea armonioasă a 
celor două părți duce la mântuirea noastră. 


Cum poate fi trăită lumina din noaptea Învierii atunci când oamenii se 
confruntă cu împuţinarea credinţei? 

- Nu este altă cale decât: „„Gustaţi şi vedeți că bun este Domnul”. Trebuie ca 
oamenii să Îl încerce pe Dumnezeu şi, cu siguranță, Acesta le va confirma ade- 
vărul Lui. Dacă încep să fie ascultători poruncilor lui Dumnezeu, să cheme Sfântul 
Nume, Nume dat prin descoperire, mai presus de orice nume, și să participe la 
viaţa Bisericii, la Tainele ei, atunci, fără îndoială, Îl vor dobândi pe Hristos viu în 
inimile lor prin credinţă. Şi, cum spune Sfântul Apostol Pavel ucenicului său, 
Timotei: „Adu-ţi aminte mereu de Hristos Cel înviat din morți” 2 Tim. 2, 8), 
trebuie să fim întotdeauna conştienţi de faptul că inima noastră are nevoie să simtă 
în ea prezenţa lui Hristos Cel viu. Şi cele trei mijloace prin care putem să-L do- 
bândim pe Hristos înăuntrul nostru sunt: să chemăm asupra noastră Sfânt Numele 
Lui, să îmbrățișăm cuvântul Lui, poruncile Lui şi să ne împărtăşim cu Sfintele 
Taine la Sfânta Liturghie, așadar cu acel Trup luat de la Duhul Sfânt şi Fecioara 
Maria, cu care EI a suferit moarte de dragul nostru şi a înviat. Acest trup ni L-a 
lăsat pe pământ nouă, credincioşilor, pentru a ne hrăni cu EI şi a trăi veşnic. 


Cum ar trebui ca tinerii din ziua de azi să înţeleagă Învierea? 

- Învierea Domnului, care s-a făcut pentru noi, reprezintă trecerea de la moarte la 
viaţă. Și pentru noi, de câte ori ne apropiem de Domnul, este ca şi cum am veni de 
undeva, dintr-o ţară îndepărtată, şi am ajunge acasă. Paştele nostru, al fiecăruia, se 
petrece într-o anumită măsură, de câte ori ne apropiem şi ne situăm în prezenţa lui 
Dumnezeu. Pentru că tiparul este mereu acelaşi. De undeva de departe de EI venim 
lângă El. Și de aceea trebuie să-i încurajăm pe tineri să cheme Numele Domnului, 
să citească cuvântul Lui, să se apropie de Dumnezeu. Atunci, Duhul lui Dumnezeu 
va da mărturie în inimile lor despre Înviere. Nu vom putea fi părtași la harul 





Învierii până când nu vom avea o credință fermă în dumnezeirea lui Hristos. Pe de 
o parte, avem nevoie să fim întăriți în această credință, iar pe de altă parte, e 
necesar să ne recunoaștem căderea noastră, ticăloşia noastră şi nevoia pe care o 
avem pentru ca EI să ne ridice din ea. Stând înaintea Domnului cu aceste lucruri, 
noi vom putea gusta din harul Învierii. 


Cum putem păstra bucuria pascală? 

- Este imposibil să păstrezi bucuria Învierii permanent. Dar suntem recunoscători 
că putem să o primim măcar din când în când, ca să ne întărească în purtarea Crucii 
pe care o ducem urmând lui Hristos. Aceasta, cu siguranţă, este arvuna pentru 
învierea pe care o vom dobândi la sfârşitul veacurilor. 





Părintele Vasile Vasilache - Predică la Invierea Domnului - Dumnezeu este 
lumină 


"Întru lumina Ta vom vedea lumină". (Psalmul XXXV 9) 


Fraţi creştini, Învierea Domnului nostru lisus Hristos, totdeauna, pune problema 
luminii. Acum se vorbeşte de lumina lui Hristos, acum toţi creştinii sunt chemaţi 
de a veni să primească lumină: ! ”. lar prin cântările 
bisericeşti suntem îndemnați "ca luminaţi să prăznuim" acest praznic al luminii. 
"Ziua Învierii să ne luminăm popoare" e îndemnul părintesc al Bisericii. Acum 


Lumina bucuriilor e în suflete, ea străluceşte în cugetele milioanelor de creştini 
şi-nvăluie întreaga lor fiinţă în veşmântul luminilor. 


Intreaga fire e pregătită pentru această sărbătorire a luminii. Acum soarele biruitor 
scaldă în lumină şi îmbrăţişează cu căldură întreaga fire, pe care o împodobeşte în 
chip atât de minunat. 


Pe drept putem spune că sărbătoarea Învierii e sărbătoarea luminii. În aceste 
clipe prăznuim triumful luminii asupra întunericului, victoria vieţii asupra morţii. 
După cum spune şi cântarea bisericească: "acum toate s-au umplut de lumină: şi 
cerul şi pământul şi cele dedesubt". 


Fraţilor, această revărsare de lumină, de strălucită bucurie şi de viaţă fericită, 
desigur că ne vine de la cineva. Noi nu o aveam şi nici nu puteam să ne-o oferim 
singuri, ci numai suspinam după ea. Intru început au avut-o primii oameni de la 





Dumnezeu, dar au pierdut-o, fiind depărtaţi din cauza păcatului, de lângă Acel ce 
este lumina şi strălucire fără de patimă. 


"Dumnezeu e lumină şi în EI nu este întuneric" (L loan 1, 5) ne spune NI 
„ care, în avântul lui vulturesc, s-a înălțat până la cele mai de taine 
înfățişări ale dumnezeirii. 

s% EI e lumina cea neînserată, pe care ÎL proslăvesc veacurile cele fără de 
hotar. 

** Dumnezeu e spirit strălucitor, care se învăluie în veşmânt luminos şi către 
care ochii omului nu pot privi. 

* Cine se apropie de această lumină strălucitoare, ajunge şi el la rândul lui 
lumină, către care nu poţi să priveşti. Moise, după ce s-a coborât de pe 
muntele Sinai, îşi înfăşura faţa cu un voal, intru atâta-i strălucea faţa, pentru 
care evreii nu puteau privi la el. 

** Şi cum că Dumnezeu este lumină, aceasta o credem şi o mărturisim şi noi, 
ori de câte ori rostim crezul, spunând despre Domnul nostru lisus Hristos că 


adâncurilor, şi Duhul lui Dumnezeu se purta deasupra apelor, a zis Dumnezeu: 
Să fie lumină: şi a fost lumină. Și a văzut Dumnezeu că lumina este bună şi a 
despărțit lumina de întuneric". (Facerea 1 2-4). Numai unul care este el însuşi 
lumină, poate să creeze lumină, căci noi ştim că lumină din lumină e tot ceea ce 
avem. lară noi nu putem da altuia decât ceea ce avem. Ne este doar prea bine 
cunoscută înţeleapta zicere, care pe bază de experienţă rezumă această constatare: 
din nimic nu iese nimic. Începutul, creatorul luminii în univers e Însuşi Părintele 
luminilor, Dumnezeu. 


Orice creştin şi orice pământean, care a citit Biblia sau a auzit de cele cuprinse în 


făcut lumină. Fraţilor, oare aceasta nu ne vorbeşte nouă de ceva mai mult, decât 
cele ce v-am spus până acum? Desigur că da. 

Și aceasta o 
putem vedea şi prin această întâietate de care se bucură lumina în ordinea creaţiei. 
Mai întâi a făcut lumina şi apoi tot ceea ce împodobeşte acest univers. Şi, după ce a 
creat acest minunat cosmos, pregătit pentru regele creaturii, l-a făcut şi pe om. Nici 
nu se putea o ordine mai firească decât aceasta, ca regele universului să intre 
deodată în palatul şi împărăţia sa. 





Cu toţii ştim că omului, spre deosebire de întreaga creatură, Dumnezeu i-a suflat 


viață din viaţa Sa. Din spiritul lui Dumnezeu s-a dat şi omului viaţa prin suflare, 
la creaţie. DIC Ra RN 0 SEI, Noi ştim că 


"Dumnezeu e spirit”. Iar noi, atât suntem regi ai firii, întrucât avem viaţa, avem 
acest spirit dumnezeiesc. Căci din momentul în care zboară de la noi această 
suflare dumnezeiască, trupul se dă firii. Moartea pentru noi este o pedea 
dată pentru păcat. 


Viaţa prin excelenţă o întrupează Acela care ne-a dat-o, Dumnezeu. lar atunci când 
am pierdut-o prin păcat, tot Dumnezeu ne-o dă iarăşi prin Învierea Sa. Până la 
Învierea lui Hristos, odată cu trupul şi sufletul era pierdut, fiind dat muncilor 
veşnice, în întunericul pedepselor. Cu venirea şi Învierea Domnului nostru Iisus 
Hristos, noi am redobândit viaţa cea veşnică pe care să o petrecem cu Părintele 
luminilor. este numit "Cuvântul vieţii”. E 


Omul fără Dumnezeu hălăduieşte în întuneric şi în imperiul morţii. Ceea ce este 
cerul şi soarele pentru pământ, aceea e Dumnezeu pentru sufletul omenesc. Proba o 
avem în viaţa omenirii dinainte de venirea Mântuitorului şi în acea din zilele 


Și având în vedere aceste îndepărtări de la voia lui Dumnezeu, noi spunem de 
omenirea dinainte de Domnul nostru lisus Hristos, că ea a orbecăit în noaptea 
păcatelor. 


Aceste pete ale păcatului, noi creştinii le ştergem prin Taina Sf. Botez. Baia 
botezului dă din nou albeaţa şi strălucirea nevinovăţiei sufleteşti. Şi ca o mărturie a 
acestei lumânări sufleteşti noi îmbrăcăm pe cei de curând botezați în crizma albelor 
înfăşări. lar cine îşi pătează din nou cu păcate acest veşmânt sufletesc, nu-şi poate 
şterge aceste pete decât prin Sf. Taină a Mărturisiri. 


e 


Iată pentru ce luptă Sfânta noastră Biserică, 


entru că numai astfel poate să fie 





Iată, pentru ce îndemnul nostru de orice clipă este ca noi creştinii să umblăm în 
lumină, ca nişte fii ai luminii. 


A umbla în lumină înseamnă a fi cu Hristos, a cărui strălucită lumină a Învierii 
Lui o sărbătorim astăzi. Aceasta ne-o spune Însuşi Domnul nostru lisus Hristos: 
"Eu sunt lumina lumii. Cel Ce-Mi urmează Mie, nu va umbla prin întuneric, ci 
va avea lumina vieţii." (loan VIII 12). 


A fi cu Hristos înseamnă a fi împlinitor al învăţăturii Lui. "De veţi rămânea în 
cuvântul Meu, cu adevărat îmi sunteţi ucenici, şi veţi cunoaşte adevărul... şi de 
veţi păzi cuvântul Meu, în veac nu veţi vedea moartea". (loan VIII 31 şi 51), căci, 
"cuvintele care vi le grăiesc Eu, sunt Duh şi viaţă", (loan VI 63). 


ulei EI e bucuria şi fericirea unei societăţi. Orice face, ca pentru 


Domnul face. In orice, e călăuzit de binele şi fericirea aproapelui şi de slava lui 
Dumnezeu. 


REL dânsul nu-i nimic de 
taină, care să urmărească nimicirea societăţii. Potrivit învăţăturii Mântuitorului, ei 
toate le fac la lumină, căci n-au de ce se ruşina. "Căci tot cel ce face fapte rele 
urăşte lumina şi nu vine la lumină, ca Să nu i se vădească faptele lui, pentru că 
sunt rele. Iar cel ce face adevărul vine la lumină, ca să se vădească faptele sale, 
pentru că în Dumnezeu Sunt lucrate." (loan III 20-21) 


Îndemnul pe care îl face Sfânta noastră Biserică prin |, e ca 


"să ne purtăm cuviincios, ca ziua, nu dedându-ne la ospeţe şi beţii, la petreceri şi 
desfrânări, la certuri şi la intrigi." (Rom. XIII 13). 


Și creştinul, odată descătuşat şi slobozit sufleteşte din atâtea patimi, care-i ţintuiau 
fiinţa de ceea ce este josnic şi trecător, numai atunci îşi înalță fruntea către cele de 
sus şi-şi dă zbor sufletului către Dumnezeu din Ceruri. Spiritul fiuindu-ne liber de 
păcatele care-l omoară, năzuieşte cu mulţi sorți de izbândă pe căile luminilor 
idealurilor dumnezeieşti. 


La creştin sufletul e mai de preț decât întreaga lume, căci el mărturiseşte cu 


Sfânta Carte: "Ce va folosi omului de va dobândi lumea toată, dar îşi va pierde 
sufletul său?" (Mat. XVI 26). 





Această trăire în spirit e trăirea în lumină. E mijlocul de creare a tuturor valorilor 
lumii acesteia atât culturale cât şi ale civilizaţiei. Creştinul e un om luminat, e un 
om iubitor şi creator de cultură şi civilizaţie. Proba o avem că în fruntea culturii şi 
a civilizaţiei omeneşti totdeauna stau popoarele creştine, iar când este vorba să se 
civilizeze şi să fie luminate popoarele păgâne, prin creştinism se face. 


Lumina lui Hristos, străbătând întunericul îndepărtatelor nopţi sufleteşti în care 
dormitează păgânătatea, a adus viaţă, cultură, civilizaţie, acolo unde fraţii se 
mâncau unii pe alţii. lar acolo unde necreştinii se folosesc de cultură şi ştiinţă fără 
conştiinţa morală a răspunderilor creştineşti, s-a ajuns la o sălbăticie de nedescris: 
omoară oameni, distrug toate operele şi instituţiile de cultură, nimicesc tot ceea ce 
înalță acele popoare. Ei bine, pentru tot sufletul echilibrat, nu poate fi o izbăvire a 
acestor popoare decât tot prin lumina învăţăturii lui Hristos. Creștinismul nu 
distruge, ci el zideşte. El nu omoară, ci din contră, 
"ca mai multă viaţă să dea, căci pentru aceea a venit în lume". 


Nouă nu ne rămâne decât să mărturisim, dimpreună cu psalmistul, care a zis: "Prin 


LA 
. 


lar dacă vom fi ispitiţi să ne depărtăm de Domnul, să zicem şi noi ca 


(loan VI 68-69). Şi prin Tine ne-a răsărit nouă viaţă şi ne-am făcut fiu ai învierii 
noastre, atât în veacul de acum, cât şi în cel fără de hotar, pe care cu nestrămutată 
credinţă îl aşteptăm. Amin. 


(din volumul "'Dumnezeu este Lumină” - Predici rostite la Iaşi între anii 1935- 


1939) 





Părintele Iachint al Putnei - Panegiric la Învierea Domnului 


“Veniţi toți credincioşii să ne închinăm Sfintei învierii lui Hristos, că iată a venit 
prin Cruce bucurie la toată lumea”... (Troparul Invierii) 


Fraţi creştini, 
Hristos a înviat! 


Și această negrăită minune care s-a săvârşit pe muntele Golgotei a străbătut ca un 
fulger ţările cerului, a sfărâmat zăvoarele iadului, a înfricoşat pe îngeri, a rănit de 
moarte pe diavoli, a rupt catapeteasma templului în două şi cu puterea slavei ei s-a 
născut o lume nouă. 


Hristos a înviat din morţi! 


Și lumina învierii Lui a izvorât ca o văpaie din mormânt, s-a văzut de tot 
Ierusalimul, a trecut hotarele Palestinei, a strălucit până la marginile lumii şi-ntru 
lumina slavei ei ni s-a dat o lege nouă. Şi această dumnezeiască minune a răsunat 
ca o trâmbiţă în bezna adâncului, a risipit pe cele vechi, a scos la viaţă pe cei 
pierduţi rupând zapisul osândei şi pe ruina celor vechi a înălţat jertfelnic nou. 


A Astăzi a înviat Hristos! Şi această veste de biruinţă, pe care a adus-o întâi 


îngerul la mormânt, a străbătut ca o săgeată străzile Ierusalimului, a 
cutremurat pe arhiereii ucigaşi, a înspăimântat bătrânul templu şi trecând 
peste fruntea tuturor veacurilor, răsună biruitoare pe suprafața a tot 
pământul. 





+ Astăzi a înviat Hristos! Şi această mare bucurie care s-a atins întâi de 


inima Mariei Magdalena a făcut pe îngeri să cânte în cer, pe apostoli să se 
veselească, pe ucigaşi să fugă, pe păcătoşi să se întoarcă din nou la 
pocăință. 

Și înviind EI, a vindecat pământul de 
ranele păcatelor, a golit iadul de suflete, a şters zapisul lui Adam a întărit 
credinţa în lume, a sporit nădejdea în inimi, a unit suflete, a împăcat 
conştiinţele, a uscat lacrimile şi a înălţat sub cer biserica nouă cu lege nouă, 
ce s-a păstrat de credincioşi cu preţul vieţii lor. 

+ . AStăzi S-a săvârşit 
împăcarea desăvârşită a omului cu Dumnezeu, a pământului cu cerul, a 
celor de jos cu cele de sus. Astăzi s-a făcut minune mare în Ierusalim. 
Astăzi Golgota a văzut lumină mare şi S-a înspăimântat, ostaşii au văzut 
slava dumnezeirii şi S-au făcut ca nişte morţi, mironosiţele au văzut pe 
îngeri vestindu-le învierea şi s-au umplut de frică şi de nespusă bucurie. 


Astăzi muntele Golgotei a intrat în istoria Bisericii şi a lumii întregi. Astăzi Fiul lui 
Dumnezeu călătoria pe pământ a săvârşit. 


> Cel ce era pecetluit în mormânt de om dintru acesta a ieşit cu slavă. 

> Cel spânzurat pe lemn de mâna omului a ieşit iarăşi să vindece ranele 
omului. 

> Cel vândut de păcătoşi cu treizeci de arginţi a fost cumpărat acum de 
Biserică cu preț de sânge. 

> Cel hulit de gurile oamenilor este acum slăvit de mulțimea îngerilor. 

> Cărturarii Îl vând, Biserica îl cumpără. 

> Arhiereii Îl răstignesc ca pe un ucigaș, iar Domnul învie ca un 
dătător de viaţă. 

> Evreii cu pietre Îl amenință, iar credincioşii cu binecuvântări Îl 
întâmpină. 

> Poporul ales se leapădă de El, iar străinii şi neamurile Îl primesc. 

> Templul Îl vinde cu arginţi, Biserica Îl cumpără în dar. 

> Cei ce au vorbit cu Dumnezeu pe Muntele Sinai se leapădă de EI pe 
muntele Golgotei... 


Cât sunt de mari precuvântările învierii lui Hristos! 


Astăzi Fiul S-a proslăvit. Astăzi Tatăl negrăit Se bucură, astăzi Duhul Sfânt 
neştiut Se veseleşte. Astăzi cerul în cor de îngeri cântă, pământul în glas de 





bucurie prăznuieşte. Toate s-au îmbrăcat în veşmânt de sărbătoare. Cele vechi 
au trecut, altele noi s-au făcut. 


Astăzi Hristos a făcut biruinţă asupra lui Veliar. Astăzi iadul, prădându-se, se 
tânguieşte; satana, rănindu-se, se amăgeşte, iar lumea, mântuindu-se, cu mare 
bucurie prăznuieşte. Se amărăşte iadul că a rămas fără porţi, dar se bucură Raiul că 
nu mai are nevoie de porți. Se tânguieşte templul după catapeteasmă, dar se 
veseleşte Biserica că nu mai are nevoie de catapeteasmă. Ierusalimul suspină 
pentru ce a făcut, iar creştinismul se bucură pentru ce a ieşit. Sionul de mire 
lipsindu-se plânge, iar Noul Sion, cu Hristos logodindu-se, de-a pururi dănţuieşte. 
Arhiereii, de ruşine umplându-se, hainele lungi şi le sfâşie, iar Marele Arhiereu, cu 
Veşmânt de lumină îmbrăcându-Se, în veci stăpâneşte. 


O, cât sunt de slăvite minunile învierii lui Hristos! Căci astăzi hlamida 
împărătească se batjocoreşte de cămaşa cea de in, coroana cea de aur de cununa 
cea de spini, palatul lui Irod de mormântul lui Hristos, mândria Romei de smerenia 
Domnului, veşmintele arhiereilor de giulgiurile Mântuitorului. 


Astăzi templul se goleşte, iar sânurile Bisericii se umplu de fii. Astăzi Sionul 
pierzând comoară se jeleşte, iar noi, aflând Mărgăritarul, prăznuim. Ierusalimul 
şade în doliu, iar noi în haine albe cu Hristos ne veselim. Deci în zadar se mai 
tulbură bătrânii şi arhierei, în zadar se mânie bătrânul templu, căci dincolo de Sion 
clopotele învierii lui Hristos răsună biruitoare în mii de biserici, până la marginile 
pământului, vestind tuturor minunea ce s-a săvârşit pe muntele Golgotei. Ei se 
mânie nu pentru că s-au înşelat, ci pentru că nu au reuşit în răutatea lor. Căci au 
semănat ce nu au vrut, iar noi am cules ce am dorit. Au semănat spini, iar noi am 
cules cununi de pietre scumpe. Au semănat rane şi durere, iar noi am cules deplină 
vindecare. Au semănat moarte şi blestem, iar noi am cules viaţă şi binecuvântare. 


Veniţi deci, popoarelor, să lăudăm învierea lui Hristos. Veniţi, credincioşilor, să 
cântăm şi să ne bucurăm de minunea învierii Domnului. Astăzi toate gurile cântă, 
toate inimile saltă, toţi ochii priveghează, toate urechile se desfătează. Astăzi 
clopotele mai frumos ca oricând sună, începând din miezul nopţii şi duc departe, în 
fiecare colț de sat şi de ţară, bucuriile învierii lui Hristos. Astăzi tot omul se 
veseleşte: şi săracul şi pribeagul şi flămândul şi bolnavul. Căci ranele se uşurează, 
durerile se potolesc, nădejdile se întemeiază, lacrimile din ochi se usucă, bucuriile 
şi speranţele omului capăt de capăt se leagă şi scară la cer întăresc fiinţei omeneşti. 





Astăzi satele iau veşmânt de sărbătoare, natura întreagă înverzeşte, tulburările, 
străzile se potolesc, frământările materiei ruşinându-se tac, mările se liniştesc, 
săltările patimilor se opresc, prăvălule plăcerilor se închid, râsurile se domolesc iar 
bisericile lui Dumnezeu, adunându-şi fiii lor, cu o inimă şi cu o limbă slăvesc 
Paştile Domnului cele prea slăvite. 


Să se bucure făptura, căci astăzi s-a izbăvit; să se veselească omul, căci astăzi 
trupul i s-a îndumnezeit; să salte toată lumea, căci acum s-a mântuit. Să ia 
îndrăzneală păcătosul, că iertarea din pământ a răsărit. Să se bucure tâlharul, că s-a 
izbăvit de moarte. Bucură-te, Nazaret, că pe Fiul L-ai adăpostit. Bucură-te, Galilee, 
că tu pe Domnul L-ai ţinut. Nu te tângui, Samarie, căci Samarineanul lumii acum a 
înviat. Veseleşte-te, Fecioară, că Fiul tău prin înviere Mântuitorul lumii S-a arătat. 
lar voi, sfintelor femei, nu mai amestecați cu miresme şi aloe, căci astăzi 
giulgiurile singure s-au arătat. 


Y Bucură-te, munte sfânt, căci tu ai văzut lumina întâi. 

Y Bucură-te, dumnezeiesc mormânt, căci de acum toate limbile creştinilor te 
vor lăuda. 

Y Bucură-te, sfântă Cruce, căci de azi toate buzele cu evlavie te vor săruta. 

Y Bucuraţi-vă, săracilor, veseliţi-vă, bolnavilor, mângâiaţi-vă, străinilor, 


flămânzilor, neamurilor, popoarelor, căci astăzi a înviat Mântuitorul şi 
Doctorul şi Izbăvitorul sufletelor noastre. 


Şi voi, sfinţilor apostoli, ce mai Staţi ascunşi în casă? Vă temeţi poate de 
arhierei? Dar aceia, îngroziţi, nu ştiu cum ar ascunde minunea învierii. Vă 
înspăimântați de Pilat? Dar el însuşi, auzind de înviere, stă uimit, cuprins de frică. 
Mai mult vă poate păzi un lacăt încuiat decât mâna Celui înviat din morţi? Sau 
nu ştiţi ce s-a întâmplat pe muntele Golgota? Voi singuri sunteţi nemernici în 
Ierusalim? Lăsaţi dar frica, sfărâmaţi uşa cea încuiată. leşiţi la propovăduire, 
pescari ai lumii! Vă aşteaptă Ierusalimul nedumerit. Vă caută Galileea neamurilor. 
lerihonul şi Damascul suspină după voi. Asia şi Europa întreabă de voi. Samaria şi 
Cipru, Macedonia şi Ahaia şi toate popoarele lumii vor să vă vadă, să urmeze 
cuvântului vostru. 


Vă aşteaptă înţelepţii Atenei, voievozii şi împărații şi înşişi cezarii Romei 
vor să vă audă vorbind!... 


Și iată că minunea S-a făcut. Hristos a înviat, Pescarii în lume au plecat. 
Popoarele au crezut. Cezarii s-au smerit, înţelepţii Atenei loc pescarilor au făcut. 





Filozofii au ascultat, capiştile s-au risipit. Biserici măreţe s-au ridicat. Învierea 
peste tot s-a crezut şi toată lumea a schimbat. Cele verzi s-au uscat şi altele noi au 
răsărit. Cele înțelepte s-au tâmpit şi altă înţelepciune s-a propovăduit. Cele pline s- 
au vărsat şi altă băutură lumii s-a gătit. Cele alese s-au părăsit şi cele de ocară s-au 
cinstit. Toate s-au schimbat, toate s-au înnoit prin Înviere. 


Cele vechi s-au lăsat şi altele noi s-au făcut. Templul dormitează şi în jurul lui 
Biserica nouă se ridică. Legea veche se închide şi alta nouă în inimi ni se scrie. 
Arhiereii nedumeriţi în zadar se mânie. Bătrânii obosiţi de gânduri mor, cărturarii 
dorm în pridvorul lui Solomon, poporul ales aţipeşte toropit de soarele cald al 
Palestinei, iar din tulpina lui răsare o lume nouă, un nou jertfelnic cu un aşezământ 
- creştinismul, Biserica vie, Evanghelia dragostei! Cât sunt de mari isprăvile 
învierii lui Hristos!... 


Unde-ţi este, iadule, biruinţa ta? Unde-ţi este, moarte, boldul tău? Unde-ţi sunt, 
satano, slugile tale? Unde-ţi sunt, ludo, arginții tăi? Unde-ţi este, Caiafo, 
proorocirea ta? Unde-ţi este acum, lerusalime, cinstea ta? Unde-ţi este, templule, 
catapeteasma ta? Unde vă sunt, arhiereilor, veşmintele voastre şi meşteşugurile 
voastre? Veşmintele vi le-aţi sfâşiat, dar de Hristos nu aţi scăpat. Uşile iadului s-au 
sfărâmat, slugile diavolului s-au biruit, răutatea cărturarilor s-a vădit, arginţii ludei 
s-au risipit, mândria evreilor s-a smerit. Cele din urmă s-au lăsat, altele noi s-au 
luat. 


Y În locul templului — Biserica, 
în locul lui Moise — Hristos, 
în locul lui David — Împăratul Slavei, 
în locul toiagului lui Aron — Crucea, 
în locul jertfelor de animale - sângele Domnului, 
în locul Legii vechi — Evanghelia împăcării, 
în locul muntelui Sinai — muntele Golgotei. 
Y În locul morţii — viața veşnică, 
Y în locul întristării — bucuria, 
Y în locul iadului — Raiul desfătării. 


Prin învierea Domnului toate s-au schimbat, s-au înnoit, s-au desăvârşit. Cuibul 
s-a prădat, cursa s-a stricat, zidul s-a dărâmat, pasărea a zburat şi lumea s-a 
vindecat. Cele de sus cu cele de jos acum s-au amestecat, orizonturile s-au unit, 
cerul cu pământul s-au împrietenit, căci astăzi a înviat lisus Hristos. 





Bărbaţi ai Palestinei, în zadar vă tulburaţi, în zadar spre alte zări cu privirea căutați 
şi din alte țări pe Mesia îl aşteptaţi! Sunt două mii de ani de când EI a venit, de 
când a înviat din morţi. Noi toţi L-am văzut, ranele le-am pipăit, Trupul Lui am 
mâncat, din Sângele Lui am băut, Crucea I-am sărutat, Învierea i-am vestit. Toate 
marginile lumii cred. Bisericile răsună de cântări, veacurile se pleacă, zările 
răspund în ecou de veselie, căci astăzi a înviat Mântuitorul lumii. Cât sunt de mari 
minunile Golgotei! Cât de mare este Dumnezeul nostru! Că 


Dar de teama slavei lui Hristos, fiii lui Israel — cu o ultimă putere — încă se 
împotrivesc. Arhiereii se mânie, cărturarii clatină din cap, fiii minciunii minciuni 
închipuiesc, bătrânii Sionului iar se sfătuiesc, iar se adună, se agită, hotărăsc... Ce 
hotărăsc? Cu minciuni să încuie Adevărul, prin cuvinte să lege Cuvântul vieţii, cu 
arginţi să vândă minunea învierii lui Hristos. “Și sfat făcând, arginţi mulţi au dat 
ostaşilor”, ca aceştia să spună lumii că nu a înviat Domnul, ci ucenicii Lui noaptea 
L-au furat. (Matei 28, 12-13). Ci în zadar se chinuiesc, în zadar se agită, numără 
arginţii, şoptesc minciuni şi fac sfat asupra Dreptului, căci nimeni dintre muritori 
nu mai poate ascunde lumina învierii lui Hristos, pe care noi toţi am văzut-o şi o 
credem şi o mărturisim până la marginile pământului. 


Fraţi creştini, astăzi sunt Paştile Domnului cele mari şi prea slăvite. Şi asemenea 
unei mame care adună în cămara casei sale tot ce are mai bun pentru copiii ei, la fel 
şi Biserica — maica noastră cea de obşte — păstrează în vistieriile sale pentru ziua 
aceasta tot ce are ea mai de preţ. Şi precum 0 mamă — când vine o zi de mare 
bucurie — scoate din dulapul casei cele mai alese bunătăţi şi găteşte masă plină de 
vaselia fiilor ei, asemenea şi 


La acest ospăț al credinţei suntem chemaţi şi noi astăzi, iubiţi credincioşi, pentru ca 
împreună cu îngerii să slăvim învierea şi să mâncăm Paştile Domnului. 


Deci, după cum ne învaţă şi 555, nimeni să nu lipsească 
de la acest mare praznic. Nimeni Să nu întârzie, nimeni Să nu zăbovească. Toţi să 
se adune azi la Sfânta Biserică, toţi să se bucure, toţi să prăznuiască, toţi să 
cânte învierea lui Hristos — şi cel sărac şi cel bogat şi cel simplu şi cel înţelept şi 





cel suferind şi cel sănătos, toţi să vină să vadă slava învierii Lui, Slava ca a 
Unuia născut din Tatăl. Nimeni să nu fie trist, căci azi e ziua bucuriei. Nimeni 
să nu fie tulburat, căci astăzi împăcarea între cer şi pământ S-a întemeiat. 
Nimeni să nu plângă, căci astăzi lisus Hristos a şters toată lacrima de la toată 
faţa. Nimeni să nu mai umble în întuneric, căci astăzi şi Lumina a biruit 
întunericul. Nimeni Să nu sufere de foame, căci Hristos cu trupul Său ne-a 
hrănit. Nimeni Să nu mai Zacă în pat, nimeni Să nu se lenevească, nimeni Să nu 
se îndoiască, nimeni Să nu se îngreuneze astăzi de somn, ci cu toţii — mici şi 
mari, tineri şi bătrâni — veniţi la ospăţul lui Hristos, să ne veselim, să cântăm, să 
ne împăcăm. 


Iată, toate sunt gata. Uşile deschise, făcliile aprinse, masă întinsă, ospăţul 
pregătit, viţelul junghiat, Mirele înviat, pâinea este frântă, paharul plin de 
dumnezeiască băutură, clopotele bisericii sună, preotul în veşminte ne aşteaptă. 
Veniţi la biserică să mâncăm Paştile Domnului şi “să bem băutura nouă, nu din 
piatră Stearpă, făcută cu minuni, ci din izvorul nestricăciunii”, care dăruieşte 
tuturor viaţă veşnică. 


Aţi postit, acum hrăniţi-vă; v-aţi rugat, acum bucuraţi-vă; v-aţi trudit, acum 
odihniţi-vă; v-aţi pocăit, acum prăznuiţi; aţi suferit pentru Hristos, acum fiţi 
fericiţi, căci astăzi a înviat Mântuitorul lumii. 


Toţi bucuraţi-vă, toţi veseliţi-vă, toţi hrăniţi-vă din ospăţul cel mare al învierii 
Domnului nostru lisus Hristos. lar dacă cineva dintre noi mai este încă întristat 
sau lipsit, bolnav sau cu cineva certat, să mergem în casa lui ca să-l mângâiem, 
să-l hrănim, să-l împăcăm şi apoi, bătând la uşa inimii lui, cu glas plin de 
bucurie, aşa să-i cântăm: 


“Ziua Invierii şi să ne luminăm cu prăznuirea şi unul pe altul să ne îmbrăţişăm 
şi Să zicem «fraţilor» şi celor ce ne urăsc pe noi; să iertăm toate, pentru Inviere, 
şi aşa să strigăm: 


(Slujba Învierii). 


Amin. 


(din: Părintele Iachint al Putnei, Editura Bizantină, 2000) 





Părintele Arsenie Boca — Moartea care dobândește Invierea 


Aproape n-aş putea spune când S-a smerit Dumnezeu mai mult înaintea omului: 
când S-a răstignit pe cruce, sau când S-a pogorât din slava Lui de Dumnezeu, 
întrupându-Se în biata fire omenească. 


Făcându-Se om se face carne, cu toate înclinațiile ei. Dar lisus n-a ascultat de ele 
de toate. înclinarea senzuală a fost biruită, ca să trebuiască a fi biruită şi de noi. 
Aceasta se petrece în viaţă prin neîncetata lepădare de sine, prin crucea noastră cea 
de fiecare zi - cât abia de rămân zile neumbrite de tristeţe - şi desăvârşit se biruie 
prin moarte. Aşa se restabileşte temelia cea străveche. 


Prin moartea pe cruce trupul se purifică şi ajunge expresie şi mijloc direct al 
Duhului dumnezeiesc, devine adevărat trup spiritual al Dumnezeului-Om, înviat. 
Tot aşa şi noi, ne rugăm lui Dumnezeu să ne curăţească viaţa de întinăciune. EI ne 
trimite câte-o răstignire în fiecare zi, câte-o săptămână a patimilor, câte-o viaţă pe 
cruce, iar noi, în nepriceperea noastră, neştiind căile lui Dumnezeu, ne rugăm mai 
cu foc să ne scape de cruce. lisus n-a făcut aşa; nici noi să nu facem. 


S-ar putea spune că lisus S-a născut pe cruce. Toată viaţa lui lisus a fost ca atare. 
lar din cea mai grea cruce: moartea, a izbucnit şi biruinţa cea mai mare: învierea, 
sau omorârea morţii. Căci lisus o biruise în viaţă; iar cu moartea Sa, cea de bună 
voie a biruit-o şi pentru toţi oamenii, de la începutul până la sfârşitul lumii. 


Cu învierea lui lisus avem chezăşia că vom învia şi noi, ca lisus, căci El e 
începătorul, pentru noi, în toate. 





Altă mărturie a veşniciei noastre, mai tare ca aceasta, nu ne-a dat nimeni. Poate că 
tocmai fiindcă e cea mai tare, uluieşte obişnuitul în care dormim, şi poate tocmai 
de aceea nu îndrăznim să credem în învierea noastră. lar fără această credinţă, viaţa 
noastră parcă n-are sens, nici scop în sine, tare-i decolorată şi neliniştită. 


Creştinismul se întemeiază şi dăinuieşte pe întemeietorul său: pe învierea Lui din 
morţi, ultimul cuvânt. 


Noi suntem care de obicei cădem din creştinism, iar nu creştinismul. Noi cădem, 
nu lisus. Minciuna iudeilor n-a surpat învierea lui lisus. Dumnezeu nu cade. Dar 
căzând noi din creştinism ni se pare că a căzut creştinismul, ni se pare că a căzut 
altcineva nu noi. 


Sunt foarte strânse: moartea cu învierea. Multora li se pare că se isprăveşte totul cu 
mormântul. Creştinul însă îşi scrie pe crucea de la căpătâi: „Aştept învierea 
morţilor”. 


Credinciosul nu se teme de moarte, fiindcă a desfiinţat-o lisus. lisus i-a schimbat 
sensul, întorcându-i altfel rostul. Acum, moartea pentru credincios e ultimul botez, 
ultima curăţire a vieţii. 


Suntem în gândirea sf. Pavel, spunând că botezul nostru, prin care am intrat în 
creştinism, se desăvârşeşte cu botezul cu care s-a botezat lisus; şi că sfânta noastră 
împărtăşanie se împlineşte cu paharul pe care I-a băut lisus. 


Spre aceste sfârşituri: Botez şi Pahar, - convingeri ca munții -, fireşte că trebuie 
nevoinţă, trebuie virtuţi. Dar unde sfârşesc virtuțile; unde duc ? 


Ele nu sunt scopuri în sine. Nu urmărim virtuțile pentru ele însele; ele sunt 
mijloace pentru dobândirea Adevărului. Şi Dumnezeu e Adevărul. 


Aşa înţelese virtuțile, cu acest rost urmărite, ele duc pe om până la moartea pentru 
Adevăr, ceea ce e înviere. Că a-ţi primejdui viaţa pentru Dumnezeu şi oameni, nu 
poate fi moarte, chiar trecând prin ea, ci cu atât mai vârtos înviere şi bucurie a 
învierii. 


De ce nu ne temem noi de moarte ? Pentru a răspunde la întrebarea aceasta mă 
folosesc de învăţătura celui dintre Sfinți, 

despre răsturnarea rostului morții. Sfântul ne învaţă că: de unde, 
înainte de răstignirea lui lisus moartea era o pedeapsă dată firii, după pogorârea 





lui lisus în împărăţia morții, şi stricarea ei, lisus i-a răpit pe toți morţii, care erau 
drepţii Vechiului Testament, şi a întors moartea asupra ei însăşi, asupra 
păcatului, şi nu mai mult asupra firii omului. 


Omul a fost renăscut în lisus, iar morţii nu i s-a mai dat decât păcatul lui. 


Primul dintre oameni care a fost sustras morţii, a fost tâlharul de pe cruce, care a 
intrat în împărăția Vieţii „astăzi" (- „vei fi cu Mine în Rai!") adică din însăşi 
această viaţă. 


Cu stricarea împărăției morţii, cu deschiderea împărăției Cerurilor, sensul morţii s- 
a schimbat, dintr-o pedeapsă într-o binefacere. De acum moartea nu mai e o 
pedeapsă dată firii, ci o pedeapsă dată păcatului. - lar la aceasta ne învoim din toate 
puterile. De aceea nu ne temem de moarte. Dacă viaţa noastră a fost o viaţă a lui 
lisus, nici moartea noastră nu va fi deosebită. Căci zice sfântul Pavel: „Toţi cei ce 
vor Să trăiască viaţa în Hristos, prigoniţi vor fi !" 


Dar credinţa a fost superioară celor mai înfricoşate chinuri. Organic, chinuri de 
moarte, îngrozitoare, se dovedeau neputincioase în faţa vieţii sfinților. Ei nu 
mureau când voiau muncitorii, ci când voia Dumnezeu. Aşa ca şi lisus: că deşi 
oricare dintre chinurile prin care a trecut, omeneşte puteau să-L scoată din viaţă, 
totuşi a supravieţuit tuturora, şi a murit când a împlinit toate cuvintele grăite prin 
Prooroci. Precum la lisus aşa şi la sfinţi vedem, de nenumărate ori, această 
superioritate a credinței asupra morţii, când mucenicii supravieţuiau focului, 
strivirii între pietroaie, mutilărilor celor mai îngrozitoare, trebuind - spre a pune 
capăt ruşinii pe care o mâncau prigonitorii - să le taie capul cu sabia. 


Tot şirul sfinţilor mucenici au biruit moartea, că i-au ştiut neputinţa şi n-au 
fugit de ea, când împrejurarea le-a îmbiat-o. Ei au biruit moartea, ca moarte. 


lată în ce înţeles primim moartea, ca o eliberare, ca o ultimă spălare a vieţii, un 
câştig al morţii lui lisus şi o arvună a învierii Sale, premiza şi concluzia tuturor 
învierilor. 


lată câtă înviere e în crucea noastră cea de toate zilele; câtă înviere e în săptămâna 
patimilor noastre, care e viaţa aceasta toată. lar de vom fi vrednici şi de asemănarea 
cu lisus, aceasta numai din acestea se dovedeşte. 


Deci viaţa noastră în Hristos şi viaţa lui lisus în noi ne duc de la chip la asemănare, 
de la început până la sfârşit. 





IER 


Prislop. 25.1V.49. 





Părintele Arsenie Boca - După învierea ta tânjeşte lisus... 


Darul iertării păcatelor e mai mare decât darul minunilor, întrucât priveşte sufletul, 
pe când minunile privesc de obicei trupul. O iertare a sufletului, o curăţire a lui, 
uneori e o adevărată înviere din morţi, şi-i mai de preţ aceasta decât a tămădui un 
picior. 


Fără darul minunilor între oameni ne putem mântui, dar fără darul preoţilor, al 
iertării păcatelor, nimeni nu se mântuieşte. Ce n-a dezlegat preotul pe pământ, aşa 
rămâne: nedezlegat nici în Cer (Matei 18, 18). Şi preotul nu te poate dezlega dacă 
tu nu vii să-ţi mărturiseşti asupra ta păcatele tale. De asemenea, preotul nu te poate 
dezlega - ca oarecum cu sila - dacă nu-ţi dai însuţi toată silinţa de a te dezlega de 
toate năravurile tale rele. 


Iertarea păcatelor însemnează şi încetarea de a le mai face. lertarea păcatelor nu 
înseamnă să le spovedeşti mereu şi să le iei iarăşi de la capăt şi iar să le spovedeşti 
şi iar să le iei de la capăt. Creştinismul mai e şi chestiune de refacere a voinţei. 
Preotului îi trebuie bunăvoința voastră ca să o facă voinţa, să o facă tărie de 
caracter, să o facă simţire de obraz. 


Oamenii umblă după făcătorii de minuni, fie ei şi vrăjitori. Dar vă spun că minunea 
cea mai mare e învierea vieţii tale pe temelia ei, lisus Hristos; e încreştinarea vieții 





tale. Asta-i minunea cea mai mare - „înnoirea vieţii tale” - care ne stă cu adevărat 
la îndemână şi ni s-a dat nouă, preoţilor, poruncă: Înviaţi pe cei morţi!. După 
învierea ta tânjeşte lisus. Ce însemnează aceasta, n-ar putea să ţi-o spună nimeni 
mai bine decât înşişi cei ce au înviat din moarte sigură, ca dintr-un vis. 


(Din învăţăturile Părintelui Arsenie Boca - Despre durerile oamenilor, vol. 3, 
Editura Credinţa Strămoşească, 2005, pp. 42-43) 





Părintele Teofil Părăian - Despre Înviere 


Părintele Teofil Părăian 
(1929 — 2009) 


Când eram eu copil îmi aduc aminte - Dumnezeu să-i odihnească pe ai mei pe toți, 
că nu mai sunt în lumea asta - că mama mea m-a trimis la bunica mea să zic: 
"Hristos o înviat, mama tana!". Şi a zis că dacă zic aşa, îmi dă mama tana un ou. Şi 
aşa a fost. M-am dus şi am zis: "Hristos a înviat, mama tana!". Şi mama tana a zis: 
"Adevărat că a înviat! Hai să-ţi dau un ou". Cu asta mi-am început eu credinţa în 
Înviere, dar târziu am ajuns să-mi dau seama ce înseamnă. 


Eu când eram tânăr, şi mai ales când eram student la Teologie, mi-am propus să 
cercetez ce e scris în Evanghelii despre Învierea Domnului Hristos şi să citesc în 
Faptele Apostolilor ceea ce au scris Sfinţii Apostoli despre Învierea Domnului 
Hristos. ŞI, până la urmă, mi-am dat seama că totuşi nu e convingător. Adică noi 
avem informaţie, dar convingeri nu putem avea pe baza celor citite. Şi de fapt cred 
că nimenea nu a avut încredințarea despre Învierea Domnului Hristos pe baza celor 
citite din Evanghelie. De ce? Pentru ca Învierea fiind mai presus de ceea ce poate 
aştepta cineva, nu ajunge nimenea să se încredinţeze despre Înviere din informaţie. 
Nici din informaţia Evangheliei, nici din informaţia prin cuvânt, prin predică, ci 
ajunge să se încredinţeze prin ceea ce s-au încredinţat cei care au ajuns să-şi spună: 
"Hristos a înviat", nu ca formulă, ci ca realitate, ca mărturisire de credinţă, şi aceia, 
de la început, au ajuns prin puterea lui Dumnezeu. Să ştiţi că numai Dumnezeu ne 
poate încredința despre lucrurile dumnezeieşti. 


La Paşti se spune: "Să ne curăţim simţirile şi să vedem pe Hristos strălucind cu 
neapropiata lumina Invierii şi bucuraţi-vă zicând, luminaţi Să-L auzim 
cântându-l cântare de biruinţă". Când poate ajunge omul să se încredinţeze 





despre Invierea Domnului Hristos? Când îşi curăţeşte simţirile, când se face 
receptiv pentru Invierea cea mai presus de lume, când îl învredniceşte 
Dumnezeu să fie încredinţat, nu numai informat, despre Invierea Domnului 
Hristos. 


Aş vrea să reţineţi aceste lucruri şi mai ales faptul că Învierea Domnului Hristos e 
mai presus de lume, că Învierea Domnului Hristos e o taină, că Învierea Domnului 
Hristos nu o putem înţelege şi nu o putem primi ca adevăr decât în măsura în care 
Mântuitorul însuşi, Mântuitorul Cel înviat, ne încredinţează cum l-a încredinţat pe 
Sfântul Apostol Toma, cum l-a încredinţat pe Sfântul Apostol Petru, cum i-a 
încredinţat pe ucenicii de la Marea Tiberiadei, cum 1-a încredinţat pe ucenicii cu 
care S-a întâlnit în ziua Învierii Sale, cum i-a încredinţat pe cei cinci sute care pe 
muntele din Galileea L-au întâmpinat pe Domnul Hristos şi s-au încredinţat de 
Învierea Lui şi cum i-a încredinţat pe toţi oamenii care au mărturisit cu adevărat 
Învierea Domnului Hristos. Pentru ca să ştiţi că până la urmă toţi care credem în 
Înviere suntem martori ai Învierii Domnului Hristos. Şi suntem martori ai 
Învierii Domnului Hristos în măsura în care primim ca adevărat tot ceea ce ne 
spune Sfânta Biserică ca realitate, deci şi că a înviat străbătând prin piatră, prin 
piatra de pe mormânt, şi că a intrat prin uşile încuiate la apostoli, şi că a păzit 
întregi peceţile şi a înviat din mormânt aşa cum S-a născut din Preasfânta 
Născătoare de Dumnezeu. 


Învierea Domnului nostru Iisus Hristos nu este ceva separat de noi, ci este ceva 
care trebuie să se întâmple şi în noi. Viaţa unui creştin adevărat, a unui creştin 
botezat şi trăitor al Evangheliei este de fapt o viaţă în Înviere. Noi am înviat 
împreună cu Domnul Hristos, trăim în Înviere, suntem fiii Învierii şi avem în 
faţă înălțarea, suntem candidaţi ai înălţării la cer împreună cu Domnul Hristos 
şi aşteptăm înălțarea noastră la cer. Ca să ajungem la înălţarea la cer trebuie mai 
întâi să ne înălțăm peste lumea aceasta, să ne înălțăm peste păcatele noastre, să nu 
mai admitem în viaţa noastră nici un fel de lucru rău şi atunci înălțați fiind peste 
păcate, înălțându-ne prin virtuţi, putem ajunge şi la înălțarea împreună cu Domnul 
nostru Iisus Hristos. 


Ortodoxia nu este atât cu tragismul suferinței Mântuiorului, ci este cu bucuria 
Învierii. Când avem bucuria Învierii suntem în miezul Ortodoxiei. 


Invierea lui Hristos este în centrul gândirii noastre. 


Mântuitorul a vrut să punem accent mai mult pe Inviere. Şi anume, în convorbirea 
cu cei doi (Luca şi Cleopa, Luca 24) care mergeau la Emaus, le-a spus: "0, 





nepricepuţilor şi zăbavnici cu inima a crede toate câte le-au spus proorocii, nu se 
cădea oare că Hristos să pătimească şi să intre întru mărirea Lui?". Deci noi ne 
întâlnim cu Hristos intrat "întru mărirea Lui". Celor doi Mântuitorul le-a pus 
întrebarea: "Pentru ce sunteţi trişti?". 





Părintele Teofil Părăian - Darurile Invierii 


celelalte daruri ale Învierii. 


DI istoriseşte că Domnul Hristos, în cea dintâi zi a Învierii 


Sale, a suflat peste ucenicii Săi şi a zis: "Luaţi Duh Sfânt, cărora veţi ierta 
păcatele le vor fi iertate şi cărora le veţi ţine, vor fi ţinute", deci iertarea păcatelor 
este în legătură cu Invierea. 


Ştiţi că III, în Cuvântul de la Paşti zice: "Nimeni să nu se 


tânguiască pentru păcate, că iertarea din mormânt a răsărit", şi asta pentru 
totdeauna, pentru toată viaţa pământească, pentru cât va fi omul pe pământ, până la 
sfârşitul lumii, pentru că până la sfârşitul lumii este şi putinţă de a păcătui, este şi 
darul de a ierta. 


Cel dintâi lucru care l-a spus Domnul Hristos după Înviere este cuvântul: 
4 !". Un îndemn la bucurie şi un salut, în acelaşi timp. Noi ştim că 
grecii din vremea aceea (poate şi cei de acum) se salutau cu cuvântul "bucură-te!". 
Aşa încât unii au şi tradus cuvântul acesta ca un cuvânt de salut, dar poate fi şi un 
cuvânt de îndemn la bucurie. Când Domnul Hristos S-a întâlnit cu femeile 
mironosiţe care se întorceau de la Mormântul gol le-a spus: "Bucuraţi-vă!". Şi 
după aceea îndată:"Nu vă temeți!" Pentru că ele au intrat într-un fel de temere, le-a 
cuprins frica şi atunci Domnul Hristos le-a zis:"Nu vă femeți!". Bucuraţi-vă şi nu 
vă temeţi. 





Sunt cuvinte spuse femeilor mironosiţe după Înviere, cuvinte din care înţelegem 
că Domnul Hristos vrea să ne bucurăm şi că din mormântul dătător de viaţă al 
Mântuitorului izvorăsc bucuria şi curajul, netemerea. Curajul este o virtute 
creştină, o virtute morală pe care cu toţii voim s-o avem, pentru că numai aşa ne 
putem manifesta credinţa noastră în Mântuitorul, Care a zis: "Îndrăzniţi. Eu am 
biruit lumea." | | rea 

"Toate le pot întru Hristos, cel ce mă întăreşte", s 

creştinilor din Filipi. 


Apoi mai avem încă două daruri ale Învierii. Domnul Hristos, după Învierea Sa 
din morţi, de fiecare dată când S-a întâlnit cu ucenicii Săi, le-a zis:" Pace vouă!" 
Cuvântul acesta, pace vouă, e un cuvânt de salut al evreilor; evreii se salutau cu 
salom = pace. Deci, Domnul Hristos nu numai că I-a salutat pe ucenici cu 
cuvintele pace vouă, ci le-a şi dat pacea. Domnul Hristos spune şi despre bucurie 
şi despre pace că sunt lucruri pe care EI le dă. Înainte de Sfintele Patimi, în 
cuvântarea de despărțire pe care a reţinut-o în Evanghelia sa Sfântul Evanghelist 
Ioan, e scris că Domnul Hristos a zis: "Pace vă las vouă, pacea Mea o dau vouă." 
Nu daruri cum dă lumea vă dau Eu, ci o să vă dau pace, care-i mai presus de 
orice, dar şi prin care şi celelalte lucruri primesc valoare. 


Despre bucurie, Domnul Hristos a zis: "Deci şi voi acum sunteţi trişti, dar iarăşi 
vă voi vedea, şi se va bucura inima voastră şi bucuria voastră nimeni n-o va lua 
de la voi". S-au bucurat ucenicii că L-au văzut pe Domnul după Înviere, au primit 
pacea Mântuitorului după Înviere şi astfel s-au împlinit cuvintele Mântuitorului 
dinainte de Pătimire. 


Avem patru daruri ale Învierii: iertarea păcatelor, II. netemerea și 


Și încă unul, al cincilea - binecuvântarea. Domnul Hristos, după ce Şi-a împlinit 
aici, pe pământ, cele pentru care a venit EI, fiul lui Dumnezeu, S-a înălţat la ceruri 
binecuvântându-l pe ucenici. 


Binecuvântarea este mare lucru; binecuvântarea arată întotdeauna bunăvoință, 
binecuvântarea arată întotdeauna lărgime de suflet. Pentru a primi binecuvântarea 
trebuie să ducem o viaţă pe care Domnul Hristos s-o poată binecuvânta, o viaţă 
asemănătoare cu cea a ucenicilor, o viaţă asemănătoare cu cea a Maicii Domnului, 
pentru că în Tradiţia Bisericii este că şi Maica Domnului a fost la Înălţarea 





Mântuitorului, aşa cum a fost şi atunci când Duhul Sfânt s-a pogorât peste Sfinţii 
Apostoli. 


Toate aceste ştiindu-le, e bine să ne cercetăm pe noi înşine nu numai dacă facem 
lucruri care nu se potrivesc cu o viaţă sfântă, ci să ne gândim şi la darurile Învierii: 
în ce măsură suntem oameni cu bucurie, cu netemere, cu pace, în ce măsură suntem 
oameni care suntem sub binecuvântarea Domnului nostru lisus Hristos. Să ne 
cercetăm dacă suntem oameni care primim iertarea păcatelor, care se dă la Sfânta 
Spovedanie, împărtăşindu-ne cu dumnezeieştile Taine care şi ele se dau spre 
iertarea păcatelor, luând parte la slujba Sfântului Maslu, care este tot spre iertarea 
păcatelor. 


+ Să ştim că, dacă vedem că nu avem bucurie, ceva nu e în regulă; 

+ să ştim că, dacă nu avem pacea sufletului, ceva nu e cum vrea Dumnezeu, 
ceva nu-i în rânduială. 

4 Să ştim că, dacă n-avem curaj, dacă suntem cuprinşi de teamă, ceva e rău 
în existenţa noastră, pentru că nu suntem în legătură cu Mântuitorul care 
ne susține; dacă vedem că lucrurile nu merg aşa cum le doreşte Domnul 
Hristos, trebuie să schimbăm felul de a gândi, de a lucra, de a acţiona în 
lumea aceasta. 


În această zi de bucurie, care se continuă tot cu zile de bucurie, în această zi de 
pace, care se continuă cu alte zile care sunt dătătoare de pace, în această zi în care 
stăm cu sărbătorire în faţa Mântuitorului Înviat, să ne gândim la Domnul Hristos 
Cel Înălţat şi să ne gândim la Duhul Sfânt, Care şi El este Duhul Sfânt care dă 
bucurie. Cu viaţa noastră, cu cele agonisite de sufletul nostru, să căutăm să fim 
oameni care pot da încredere celorlalți oameni. 


A fi cu Domnul Hristos înseamnă a fi sub binecuvântare, a fi sub iertarea 
păcatelor, a fi în marginile păcii, în marginile bucuriei şi ale netemerii. 
Dumnezeu să ne ajute! 





Arhimandritul Teofil Părăian - Viaţa în Înviere 


Arhim. Teofil Părăian 


PRESCURI 
PENTRU CUMINECĂTTAZAI 


Înalt Prea Sfinţite Părinte Mitropolit, stimaţi ascultători. În ultima vreme, dacă m-a 
întrebat cineva când vin la Timişoara, am spus că vin în mai, după Sfintele Paşti. Şi 
iată că am ajuns aici înainte de vremea hotărâtă de mine. Am venit cu bucurie şi 
nădejdea bucuriei, aşa cum am venit de fiecare dată până acum. Sunt la a opta 
cuvântare aici în Timişoara. Pentru întâlnirea din seara aceasta mi s-a propus tema 
"Viaţa în Înviere”. Ar fi vorba despre viaţa cea nouă, întemeiată pe Învierea 
Domnului nostru Iisus Hristos, despre viaţa învăluită de Învierea Mântuitorului 
nostru, despre viaţa cu Învierea Domnului nostru lisus Hristos, despre o viaţă 
izvorâtă din conştiinţa Învierii Mântuitorului nostru lisus Hristos, despre viaţa 
întemeiată pe Învierea Domnului nostru Iisus Hristos. 


Învierea Mântuitorului nostru lisus Hristos este pentru noi credincioşii o 
realitate pe care o trăim şi o sărbătorim. Rânduielile Bisericii noastre sunt făcute 
în aşa fel încât noi Suntem pătrunşi de credinţa în Învierea Mântuitorului şi o 
trăim. O trăim în general şi o trăim în special. În special o trăim la Sfintele Paşti 
când se spune: "Ziua Învierii, popoare să ne luminăm; Paştile Domnului, Paştile; 
că din moarte la viaţă şi de pe pământ la cer Hristos Dumnezeu ne-a trecut pe 
noi, cei ce-l cântăm cântare de biruinţă". Şi: "Cerurile după cuviinţă să se 
veselească şi pământul să se bucure şi să prăznuiască toată lumea cea văzută şi 
cea nevăzută, că Hristos a înviat, veselia cea veşnică". La Sfintele Paşti totul e în 
aşa fel rânduit încât se poate spune: "Acum toate de lumină s-au umplut, şi cerul, 
şi pământul şi cele de dedesubt; deci să prăznuiască toată făptura Învierea lui 
Hristos întru care s-a întărit". Sunt cuvinte pe care sfânta noastră Biserică ni le 
pune la îndemână ca să înţelegem că învierea Mântuitorului nostru lisus Hristos 





este o realitate pentru toți credincioşii, nu numai în înţelesul că ne gândim la 
înviere, ci în înțelesul că învierea Mântuitorului nu este numai învierea Lui, ci este 
ŞI învierea noastră. 


Dar Învierea Mântuitorului nu se prăznuieşte numai la Paşti, ci, cu câteva excepţii, 
în fiecare duminică de peste an. Fiecare duminică este un rezumat al Paştilor, 
fiecare duminică ne angajează întru trăirea şi prăznuirea învierii Mântuitorului 
nostru. La slujba de dimineaţă din duminici, la Utrenie, este rânduială să se 
citească din Sfânta Evanghelie părți în care este relatată învierea Domnului şi 
arătările de după ea. După ce se citeşte din Sfânta Evanghelie despre învierea 
Mântuitorului, urmează o alcătuire la sfintele slujbe care ne îndeamnă la închinarea 
ce trebuie să o aducem învierii, şi ni se spune aşa: "Învierea lui Hristos văzând, să 
ne închinăm Sfântului Domnului Iisus". Este bine să reținem cuvântul "Învierea 
lui Hristos văzând, să ne închinăm Sfântului Domnului lisus", adică nu ni se spune: 
auzind noi despre învierea Mântuitorului, ci ni se spune "văzând" noi Învierea 
Mântuitorului. De ce se spune aşa? Pentru că credința noastră în învierea 
Mântuitorului înseamnă vederea învierii. Cine crede în învierea Mântuitorului 
nostru lisus Hristos vede pe Domnul Hristos Cel înviat. E convins de faptul că 
Domnul Hristos a înviat, şi fiind convins, vede învierea. Credinţa ţine loc de 
vedere. Deci "Învierea lui Hristos văzând, să ne închinăm Sfântului Domnului 
lisus". 


S-au închinat oamenii şi înainte de înviere Mântuitorului. 

Y Se spune de pildă că Magii de la răsărit au căzut cu feţele la pământ şi s-au 
închinat Pruncului lisus. 

Y Se spune că ucenicii, după ce Domnul Hristos a mers pe mare şi după ce a 
potolit furtuna care era atunci, fiind în corabie cu Mântuitorul, au căzut în 
fața Lui şi s-au închinat şi au zis: "Tu eşti Fiul lui Dumnezeu”. 

Y Se spune despre un om din mulțime care s-a dus în fața Mântuitorului şi 1 s- 
a închinat Lui, 

Y iar tânărul cel bogat s-a dus şi s-a închinat Mântuitorului şi a vorbit cu 
Mântuitorul. 


Deci închinări aduse Mântuitorului au fost şi înainte de înviere, dar închinarea cea 
după înviere, închinarea mironosiţelor de pildă, care au căzut la picioarele 
Domnului nostru lisus Hristos şi le-au cuprins şi s-au închinat Lui, era altfel de 
închinare decât închinarea celorlalți dinainte de înviere. „Și de aceea când spuneam 
"Învierea lui Hristos văzând, să ne închinăm Sfântului Domnului Iisus” 
înseamnă că şi noi trebuie să avem în vedere închinarea cea deplină din 
conştiinţa că Domnul Hristos cu moartea pe moarte a călcat. 





Domnul Hristos este Unul Cel fără de păcat. După ce mărturisim dorinţa noastră de 
a ne închina Mântuitorului, mărturisim totodată şi dorinţa de a ne închina Crucii 
Mântuitorului, care este simbol al jertfei Mântuitorului şi care, ca simbol al jertfei 
Mântuitorului, este o amintire despre iubirea Lui. Şi zicem: "Crucii Tale ne 
închinăm Hristoase, şi Sfântă Învierea Ta o lăudăm şi o mărim". Vorbim cu 
Mântuitorul, Îi cinstim Crucea, deci jertfa, iubirea arătată în jertfă, şi apoi şi 
Învierea "o lăudăm şi o mărim" şi zicem mai departe "că Tu eşti Dumnezeul 
nostru, afară de Tine pe altul nu ştim, numele Tău numim". Şi ca şi când nu am 
fi mulţumiţi cu ceea ce facem noi înşine, îi chemăm şi pe alții să facă la fel şi 
zicem: "Veniţi toţi credincioşii să ne închinăm Sfintei Învierii lui Hristos, că iată 
a venit prin Cruce bucurie la toată lumea". Şi mai departe: "Totdeauna 
binecuvântând pe Domnul, lăudăm Învierea Lui, că răstignire răbdând pentru 
noi, cu moartea pe moarte a stricat". În această alcătuire de la sfânta slujbă de 
dimineaţă din zilele de duminică noi arătăm că suntem convinşi de învierea 
Domnului Hristos, că trăim din învierea Domnului Hristos, că prăznuim învierea 
lui Hristos şi preamărim învierea Mântuitorului nostru. 


Tot în zilele de duminică, la aceeaşi sfântă slujbă, spunem şi un cuvânt adresat 
Maicii Domnului. Şi spunem aşa: "Prea binecuvântată eşti Născătoare de 
Dumnezeu Fecioară, că prin Cel ce S-a întrupat din tine iadul s-a robit, Adam s- 
a chemat, blestemul s-a pierdut, Eva s-a mântuit, moartea s-a omorât şi noi am 
înviat. Pentru aceasta cântând strizăm: bine eşti cuvântat Hristoase Dumnezeul 
nostru, Cel ce bine ai voit aşa, mărire Ţie". Aducem mărire Mântuitorului nostru 
pentru că a binevoit să facă tot ce trebuie de făcut ca să putem fi siguri de libertate, 
de libertatea de blestem, să fim biruitori ai iadului, să nu mai existe pentru noi 
întunecare şi asuprire sufletească, dar cuvintele acestea le spunem Maicii 
Domnului: "Prea binecuvântată eşti Născătoare de Dumnezeu Fecioară - de ce? - 
că prin Cel ce S-a întrupat din Tine", adică prin lisus Hristos, s-a nimicit iadul, s-a 
nimicit moartea, s-a nimicit blestemul, Adam a scăpat de păcat, Eva s-a eliberat şi 
ea. Şi noi înşine înţelegem în alt chip moartea şi nu ne mai temem de moarte pentru 
că Mântuitorul nostru lisus Hristos a biruit moartea. De aceea aducem mărire şi 
Mântuitorului nostru şi aducem cinstire şi Maicii Domnului. 


Mai departe vorbind cu Mântuitorul, spunem: "Înviat-ai din mormânt Hristoase 
Dumnezeule şi legăturile iadului ai rupt; stricat-ai osânda morţii Doamne, pe 
toți din cursele vrăjmaşului mântuindu-i, arătându-Te pe Tine Apostolilor Tăi i- 
ai trimis pe ei la propovăduire şi printr-înşii pacea Ta ai dăruit lumii, Unule mult 
milostive". Îi spunem Mântuitorului nostru credinţa noastră, convingerea noastră, 
că EI care a înviat, a dăruit pace celor ce cred în EI, celor ce cred în învierea Lui. Şi 





a dăruit Domnul Hristos şi pace, şi bucurie, şi iertarea păcatelor, şi binecuvântare, 
şi toate acestea sunt roadele învierii. 


Să ne aducem aminte de pildă de cei doi călători spre Emaus care au vorbit cu 
Mântuitorul pe cale şi care s-au bucurat de prezenţa Mântuitorului şi care au 
mărturisit că era inima lor întru ei arzând când le vorbea Mântuitorul, cel înviat, pe 
cale. Şi aşa au fost cuprinşi de bucurie, încât s-au întors la ceilalți ucenici să le 
spună că Domnul Hristos a înviat din mormânt. 


Sfântul loan Gură de Aur în cuvântul său de la Paşti îndeamnă pe credincioşi să 
se îndulcească de ospăţul credinţei, să ia din bogăţia bunătăţii şi spune: 
"Nimenea să nu plângă pentru sărăcie, că S-a arătat împărăţia cea de obşte. 
Nimenea Să nu se tânguiască pentru păcate, că iertare din mormânt a răsărit. 
Nimenea Să nu se teamă de moarte, că ne-a izbăvit pe noi moartea 
Mântuitorului. A stins-o pe ea - adică pe moarte - Cel ce a fost ţinut de aceea. 
Prădat-a iadul Cel ce S-a pogorât la iad. Amărâtu-l-a pe el fiindcă a gustat 
trupul Lui. Și aceasta mai înainte apucând Isaia, a strigat: <<ladul - zice - s-a 
amărât întâmpinându- Te pe Tine jos. S-a amărât că s-a stricat. S-a amărât că s- 
a batjocorit. S-a amărât că s-a omorât. S-a amărât că s-a legat. A luat trup, şi de 
Dumnezeu s-a lovit. A luat pământ şi s-a întâmpinat cu cerul. A luat ce a văzut şi 
a căzut întru ce n-a văzut. Unde-ţi este moarte boldul? Unde-ţi este iadule 
biruința? Înviat-a Hristos şi tu te-ai surpat. Înviat-a Hristos şi au căzut dracii. 
Înviat-a Hristos şi se bucură îngerii. Înviat-a Hristos şi viaţa viețuieşte. Înviat-a 
Hristos şi nici un mort nu este în mormânt. Că Hristos înviind din morți, 
începătură celor adormiţi S-a făcut. Aceluia este slava şi stăpânirea în vecii 
vecilor. Amin.>>" Sunt urmările pentru credincioşi ale învierii Domnului nostru 
Iisus Hristos: omorârea morţii, sfărâmarea iadului, cum zicem noi într-una din 
stihirile de la Paşti: "Prăznuim omorârea morţii şi sfărâmarea iadului; şi 
lăudăm pe Pricinuitorul, pe Cel Unul binecuvântat, Dumnezeul părinţilor noştri 
şi prea mărit”. Credem în puterea învierii Mântuitorului nostru lisus Hristos şi de 
aceea o prăznuim, o sărbătorim. 


Pentru noi învierea Mântuitorului nostru lisus Hristos este o realitate, o realitate 
aşa cum a fost pentru ucenicii care L-au întâlnit pe Mântuitorul înviat, o realitate 
aşa cum a fost pentru femeile mironosiţe care L-au auzit pe Mântuitorul spunând 
"Bucuraţi-vă” şi "Nu vă temeți” (Matei 28, 9-10). Învierea Domnului Hristos este 
pentru noi o realitate cum a fost pentru Sfântul Apostol Toma care a zis "Domnul 
meu şi Dumnezeul meu" (loan 10, 28). Învierea Domnului nostru lisus Hristos 
este o realitate cum a fost o realitate pentru toţi cei care au venit în legătură cu 
Mântuitorul cel înviat. Ne bucurăm şi noi de învierea Domnului Hristos cum s-au 





bucurat ucenicii văzând că este Domnul, şi primim în Sufletul nostru pacea pe 
care o dă Mântuitorul şi pe care a dat-o ucenicilor Săi când, după înviere, a 
spus: "Pace vouă!” Şi de fiecare dată când S-a întâlnit cu ucenicii le-a spus 
"Pace vouă!” (Luca 24, 36; loan 20, 21. 26). Aceasta este credinţa noastră şi 
femei pentru o viaţă curată, pentru o viaţă sfântă. Învierea Domnului nostru 
Iisus Hristos intră în existenţa noastră. 


După ce ne-am convins de realitatea acestui fapt, pentru noi realitatea aceasta este 
o realitate, sau trebuie să fie o realitate schimbătoare de suflet. Întrebarea este: cum 
poate cineva Să ajungă să se convingă că Domnul Hristos a sfărâmat moartea şi 
iadul, cum poate cineva să ajungă să fie încredinţat de adevărul că Domnul 
Hristos a înviat din mormânt? Pentru că cei care au ajuns să mărturisească 
învierea Domnului nostru lisus Hristos, cei care au ajuns la convingerea acesta n- 
au ajuns dintr-o dată, ci mai întâi s-au îndoit. Mulţi s-au îndoit. S-a îndoit Sfântul 
Apostol "Toma, dar nu numai el s-a îndoit. S-au îndoit şi ceilalți ucenici. Cei doi 
călători care mergeau spre Emaus şi ei au spus: am auzit de la nişte femei din 
cercul nostru că ar fi văzut şi vedere îngerească mergând la mormânt, şi au găsit 
mormântul gol de trupul Domnului Hristos, şi că li s-a spus că Hristos a înviat 
(cf. Luca 24, 22-24). Ei spuneau aceasta ca o informaţie, Îi spuneau Mântuitorului 
de ceea ce se spune, nu de ceea ce credeau ei. Pentru că dacă ar fi crezut, n-ar fi 
fost în întristare. Domnul Hristos le-a şi spus: "Pentru ce sunteţi trişti?” Ei şi-au 
mărturisit pricina întristării lor şi numai după ce s-au întâlnit cu Domnul Hristos s- 
au convins de învierea Domnului Hristos. Toţi citim din Sfânta Evanghelie, sau 
putem să citim, relatările Sfinţilor Evanghelişti despre învierea Mântuitorului, dar 
aceasta încă nu este destul. De ce? Pentru că nu toţi care citesc relatările despre 
înviere se şi conving despre înviere. Ci numai Mântuitorul cel înviat ne poate 
convinge pe noi despre o realitate mai presus de lume, despre "cea mai presus de 
lume Înviere a lui Hristos". 


Lucrurile mai presus de lume, mai presus de fire, nu pot fi înţelese cu puterile firii. 
Gândiţi-vă la cuvântul acela din Evanghelie rămas de la Domnul Hristos, care a 
fost rostit către Sfântul Apostol Petru: "Fericit eşti Simone, fiul lui lona, că nu 
trup şi Sânge ţi-a descoperit ţie aceasta, ci Tatăl Meu Cel din ceruri" (Matei 16, 
17). Numai Dumnezeu, puterea lui Dumnezeu, darul lui Dumnezeu poate 
deschide sufletul şi-l poate face pe om încrezător în cele ce sunt mai presus de 
fire, în cele ce sunt mai presus de lume. Aşa încât şi noi, având credinţa în înviere, 
o avem de la Mântuitorul cel înviat. Şi dacă nu o avem, şi cine nu o are, înseamnă 
că încă nu s-a întâlnit cu Domnul nici pe drumul care duce la Emaus, nici ca 
femeile mironosiţe în preajma mormântului din care ieşise Mântuitorul, nici ca 
Sfântul Apostol Toma care L-a mărturisit ca Domn şi Dumnezeu, nici ca ceilalți 





ucenici care totuşi au rămas o vreme în îndoială, dar care s-au convins atunci 
când L-au auzit pe Domnul Hristos zicând "Pace vouă" şi s-au învrednicit de 
binecuvântarea pe care le-a dat-o când S-a înălţat la cer. Și pentru că au primit 
acea binecuvântare, au putut să reverse din sufletul lor bucurie mare şi să fie în 
templu şi să laude şi să binecuvinteze pe Dumnezeu. 


Stimaţi ascultători, din clipa în care cineva, crezând în Mântuitorul nostru lisus 
Hristos şi în învierea Lui, are această convingere că Domnul Hristos a înviat din 
morți cu moartea pe moarte călcând, din acea clipă este gata pentru o viaţă nouă, 
pentru o viaţă în care se mărturiseşte învierea. Sfântul Apostol Pavel în Epistola 
către Romani are cuvinte în care se arată taina schimbării omului prin Botezul 
creştin. Şi anume, în capitolul al 6-lea al Epistolei către Romani spune Sfântul 
Apostol Pavel că noi ne-am făcut una cu EI, o tulpină ne-am făcut cu Mântuitorul 
prin Botez, în moartea Lui şi în învierea Lui. Botezul creştin este taina morţii cu 
Domnul Hristos, taina morţii omului vechi şi taina învierii omului nou. "Precum 
Hristos a înviat din morţi prin mărirea Tatălui, aşa şi noi să umblăm întru 
înnoirea vieții" (Romani 6, 4) zice Sfântul Apostol Pavel. Noi credem în învierea 
Domnului Hristos şi ne unim la învierea Domnului Hristos. La slujba Botezului aşa 
cum o cunoaştem noi, în Biserica noastră drept măritoare, după ce cel nou botezat 
a primit Botezul şi a primit şi Taina Ungerii cu Sfântul Mir, preotul vorbind cu el îi 
spune: "Botezatu-te-ai, luminatu-te-ai, miruitu-te-ai, sfinţitu-te-ai, spălatu-te-ai 
în numele Tatălui şi al Fiului şi al Sfântului Duh". Acesta este punctul de plecare 
al vieţii celei noi. Cel nou botezat s-a luminat şi trebuie să ştie că e luminat. Cel 
nou botezat s-a miruit şi trebuie să ştie că e miruit. Cel nou botezat s-a sfințit şi 
trebuie să ştie că participă la sfinţenia lui Dumnezeu. Cel nou botezat s-a spălat şi 
trebuie să ştie că a primit curățirea sufletului. Dar lucrurile care se întâmplă tainic 
sunt împiedicate de multe ori, sau sunt întunecate de multe ori de nepăsarea 
omului, şi atunci se ajunge la un fel de întunecare, se ajunge la un fel de moarte 
sufletească, la un fel de lâncezeală, se ajunge la un fel de nepăsare pentru că se 
adaugă iarăşi păcatele şi patimile, şi păcatele şi patimile duc la moartea sufletului. 


Tatăl fiului risipitor din pilda cu fiul risipitor, pe care eu aş numi-o mai bucuros 
pilda cu tatăl primitor, când fiul său s-a întors spunea celor din jurul lui: "Se cădea 
să ne bucurăm, că fiul meu a fost mort şi a înviat, a fost pierdut şi s-a aflat". Şi 
mai departe tatăl spune fratelui rămas acasă, fratelui fiului risipitor sau celuilalt fiu 
al său rămas acasă: " Se cădea să ne bucurăm, că fratele tău acesta a fost mort şi 
a înviat, a fost pierdut şi s-a aflat" (Luca 15, 24. 32). Învierea din învierea 
Domnului nostru lisus Hristos este învierea care se realizează prin întoarcerea 
de la rău la bine, se realizează prin întoarcerea de la păcat la virtute, se 
realizează în special prin pocăință, care este în primul rând şi în mod special 





părăsirea păcatului. Când cineva părăseşte păcatul, când cineva Socoteşte 
păcatul drept păcat, atunci ni se deschid perspective noi şi de înţelegere şi de 
trăire a unei vieţi Superioare, a unei vieţi în care se mărturiseşte învierea 
Mântuitorului nostru lisus Hristos. 


În Epistola către Coloseni, în al 3-lea capitol, găsim cuvintele Sfântului Apostol 
Pavel care îi îndeamnă pe credincioşii care au înviat împreună cu Hristos, deci pe 
credincioşii despre care se poate spune "botezatu-te-ai, luminatu-te-ai, miruitu-te- 
ai, Sfinţitu-te-ai, spălatu-te-ai în numele Tatălui şi al Fiului şi al Sfântului Duh", 
despre cei ce s-au făcut o tulpină în moarte cu Hristos, o tulpină în învierea 
Domnului Hristos, despre aceia Sfântul Apostol Pavel zice: "Dacă ați înviat 
împreună cu Hristos, căutaţi cele de sus" (Coloseni 3, 1). Semnul învierii 
împreună cu Domnul Hristos este căutarea celor de sus. Şi zice mai departe 
Sfântul Apostol Pavel, ca şi când ar fi uitat ceva principal: "Cugetaţi cele de sus". 
Înainte de a căuta ceva trebuie să cugeţi la ceva. Prin urmare, unul care a înviat cu 
Domnul Hristos cugetă cele de sus, caută cele de sus, "unde Hristos - zice Sfântul 
Apostol Pavel - Se află şezând de-a dreapta Tatălui. Căci voi aţi murit şi viaţa 
voastră este ascunsă cu Hristos în Dumnezeu". Pentru că s-a întâmplat aşa ceva, 
spune mai departe Sfântul Apostol Pavel, trebuie să "omorâți mădularele voastre 
cele de pe pământ", şi spune care sunt acestea: "desfrâul, necurăţia, patima, pofta 
rea şi zgârcenia sau lăcomia, care este o închinare la idoli. Pentru unele ca 
acestea vine mânia lui Dumnezeu asupra fiilor neascultării". Şi mai departe 
spune Sfântul Apostol Pavel: "Lepădaţi deci şi voi toate acestea: mânia, iuţimea, 
răutatea, defăimarea, cuvântul de ruşine din gura voastră - şi adaugă - şi lepădaţi 
minciuna, pentru că v-aţi dezbrăcat de omul cel vechi şi v-aţi îmbrăcat cu omul 
cel nou". Dacă ne gândim la aceste cuvinte ale Sfântului Apostol Pavel înţelegem 
că nu trăieşte în înviere şi nu trăieşte o viaţă din înviere, o viaţă întemeiată pe 
înviere, omul care trăieşte în păcate ca acelea pe care le pomeneşte Sfântul Apostol 
Pavel, adică în desfrânări, în necurăţii, în patimi, în pofta cea rea sau în zgârcenie 
şi în lăcomie. Este încă în moarte acela care face păcate ca acestea: mânie, iuţime, 
răutate, defăimare, care are cuvânt de ruşine şi cuvânt de minciună. Şi nu se 
opreşte Sfântul Apostol Pavel numai la atât, ci adaugă şi cuvinte din care se vede 
că viaţa unui creştin care ştie de învierea Domnului Hristos, viaţa unui creştin care 
trăieşte din învierea Domnului Hristos trebuie să fie o viaţă pozitivă. De aceea zice 
Sfântul Apostol Pavel: "Îmbrăcaţi-vă ca aleşi ai lui Dumnezeu, sfinți şi 
preaiubiţi, cu milostivirile îndurării, cu bunătate, cu blândeţe, cu smerenie, cu 
îndelungă răbdare îngăduindu-vă unul pe altul; dacă are cineva ceva împotriva 
cuiva, precum Hristos v-a iertat vouă, asemenea să iertaţi şi voi. „Şi peste toate 
acestea 





lată, stimaţi ascultători, nişte lucruri care arată că cineva care crede în învierea 
Domnului Hristos, sau în Hristos cel înviat, şi arată că nu-i destul să nimicim 
negativele din viaţa noastră, ci trebuie să arătăm şi cele pozitive, cum e blândeţea, 
cum e bunătatea, cum e smerenia, cum e îndelungă-răbdarea, cum este îngăduința 
şi iertarea, cum este iubirea, şi dacă toate acestea se realizează, atunci pacea lui 
Hristos stăpâneşte în inimile credincioşilor. Şi atunci se împlineşte cuvântul spus 
de Domnul Hristos după înviere: "Pace vouă”. E o făgăduinţă pe care a împlinit-o 
Domnul Hristos în învierea Sa, iar făgăduinţa a făcut-o când a zis în cuvântarea de 
despărțire: "Pacea Mea dau vouă, pacea Mea las vouă, nu daruri cum dă lumea 
vă dau eu vouă" (loan 14, 27). Pacea şi bucuria, pentru că Domnul Hristos de fapt 
a făgăduit şi bucurie ucenicilor Săi când le-a zis: "Acestea vi le spun, ca bucuria 
Mea să fie întru voi, şi ca bucuria voastră să fie deplină" (loan 15, 11). Domnul 
Hristos le-a şi dat bucurie ucenicilor Săi după învierea Sa, pentru că s-au bucurat 
ucenicii văzând pe Domnul. S-au bucurat oamenii de Mântuitorul nostru lisus 
Hristos şi înainte de învierea Lui din morţi, dar s-au bucurat de învierea 
Mântuitorului încă şi mai mult, s-au bucurat de EI după înviere. Şi Domnul Hristos 
a vrut ca ucenicii Săi să-şi trăiască viaţa în bucurie, pentru că le-a spus: "Acestea vi 
le spun pentru ca bucuria mea să fie întru voi şi ca bucuria voastră să fie deplină". 
Aşa ceva se întâmplă cu omul care crede în înviere, cu omul care se întemeiază pe 
învierea Mântuitorului nostru lisus Hristos, cu omul care a scăpat de puterea 
păcatului care este pricină de moarte, pentru că plata păcatului, spune Sfântul 
Apostol Pavel, este moartea. "Ce roade aveaţi atunci când eraţi în neştiinţă?" 
întreabă Sfântul Apostol Pavel în Epistola către Romani, "Roade de care acum vă 
este ruşine" (Romani 6, 21-23). De ce? Pentru că cei ce fac unele ca acestea sunt 
vrednici de moarte, plata păcatului fiind moartea iar plata virtuţii fund viaţa 
veşnică. 


Fiecare dintre noi avem o viaţă firească, o viaţă naturală. Dar trebuie să avem şi o 
viaţă supranaturală, o viaţă care porneşte din Dumnezeu, o viaţă care ne dă ceva 


din puterea lui Dumnezeu, din darul lui Dumnezeu, din lumina lui Dumnezeu. 


Sărbătorile noastre toate sunt sărbători ale luminii. 


+ Naşterea Domnului nostru lisus Hristos aduce lumina cunoştinţei: "Naşterea 
Ta, Hristoase Dumnezeul nostru, răsărit-a lumii lumina cunoştinței; că 
întru dânsa cei ce slujeau stelelor de la stea s-au învăţat să se închine Ţie, 
Soarelui dreptăţii, şi să Te cunoască pe Tine, Răsăritul cel de sus, Doamne 
mărire Ţie" zicem noi la sărbătoarea Naşterii Domnului nostru isus Hristos, 
pomenind de "lumina cunoştinţei". 





4 La sărbătoarea Botezului Domnului nostru lisus Hristos iarăşi pomenim de 
lumină şi zicem: "În Iordan botezându-Te Tu, Doamne, închinarea 
Treimii S-a arătat; că glasul Părintelui a mărturisit Ţie, Fiu iubit pe Tine 
numindu- Te, şi Duhul în chip de porumbel a adeverit întărirea cuvântului. 
Cel ce Te-ai arătat, Hristoase Dumnezeule, şi lumea ai luminat, - iarăşi e 
vorba de lumină - mărire Ție". Mărire Ţie Doamne pentru toate câte au fost 
la Botez, mărire Ţie Doamne că Te-ai arătat lumii şi lumea ai luminat. 
"Arătatu-Te-ai astăzi lumii - zicem noi mai departe la Botezul Domnului 
Hristos - şi lumina Ta Doamne s-a însemnat peste noi, care cu cunoştinţă 
Te lăudăm. Venit-ai şi Te-ai arătat lumina cea neapropiată'. 

Mai vorbim cu Domnul Hristos şi cerem lumină de la El când zicem: 
"Cămara Ta Mântuitorule o văd împodobită şi îmbrăcăminte nu am ca Să 
intru într-însa. Luminează-mi haina sufletului meu, dătătorule de lumină, 
şi mă miluieşte". 

În Troparul din Joia cea Mare vorbim cu cuvinte ca acestea la sfânta slujbă 
şi zicem: "Când măriţii ucenici la spălarea cinei s-au luminat - e vorba de 
Cina cea de Taină şi de spălarea picioarelor pe care le-a făcut-o Domnul 
Hristos ucenicilor Săi - atunci Iuda cel rău credincios cu iubire de argint 
bolnăvindu-se, s-a întunecat şi judecătorilor celor fără de lege pe Tine, 
Judecătorul cel drept, Te-a dat, - unii s-au luminat şi altul s-a întunecat - 
vezi, iubitorule de avuţii pe cel ce pentru aceasta - deci pentru întunecare - 
spânzurare şi-a agonisit? Fugi de sufletul nesăţios, cel ce a îndrăznit unele 
ca acestea asupra Învăţătorului, Cela ce eşti spre toţi bun, Doamne, 
mărire Ţie". 

+ Mai departe, la Sfintele Paşti, tot ca o lumină a învierii pomenim lumina 
când zicem: "Luminează-te, luminează-te, noule lerusalime, că mărirea 
Domnului peste tine-a strălucit; saltă acum şi te bucură Sioane, iar tu, 
Curată Născătoare de Dumnezeu, veseleşte-te întru Învierea Celui născut 
al tău”. 


Învierea Domnului Hristos este prilej de luminare, de lumină, de lumină care 
izvorăşte din mormântul dătător de viaţă al Mântuitorului, de lumina credinţei, 
de lumină care luminează Sufletele noastre şi ne fereşte de întunecarea 
păcatului, de întunecarea cu care s-a întunecat luda care s-a îmbolnăvit de 
iubirea de argint. 


4 La Schimbarea la Faţă a Domnului nostru lisus Hristos iarăşi avem în vedere 
lumina, lumina pe care a revărsat-o Domnul Hristos din fiinţa Sa pe muntele 
Schimbării la Faţă, pe Muntele Taborului, în prezenţa a trei ucenici, Petru, 
Iacov şi loan şi în prezenţa a doi din proorocii Vechiului Testament, Moise 





şi Ilie. Şi vorbind noi cu Domnului nostru lisus Hristos Îi spunem: 
"Schimbatu- Te-ai la faţă în munte, Hristoase Dumnezeule, arătând 
ucenicilor Tăi mărirea Ta, pe cât li se putea; strălucească şi nouă 
păcătoşilor lumina Ta cea pururea fiitoare; - nu ne mulţumim să ştim că 
Domnul Hristos Şi-a arătat mărirea Sa întru lumină faţă de ucenicii Săi şi 
faţă de cei doi prooroci din Vechiul Testament, vrem şi noi păcătoşii să 
primim lumină din lumina Lui - pentru rugăciunile Născătoarei de 
Dumnezeu, dătătorule de lumină, mărire Ţie". 


Stimaţi ascultători, lumina Mântuitorului nostru lisus Hristos trebuie să ne 
lumineze, lumina învierii Lui, lumina venirii Lui în lume, lumina izvorâtă din 
mormântul dătător de viaţă trebuie să fie o lumină şi pentru noi, o lumină care 
să ne depărteze de întunericul relelor, de întunericul păcatelor. Asta înseamnă să 
ai o viaţă întemeiată pe învierea Domnului nostru lisus Hristos, să fie o legătură 
între viaţa noastră şi între învierea Mântuitorului, să se întrepătrundă învierea 
Mântuitorului cu viaţa noastră, cu o viaţă care să se arate mai presus de viaţa 
obişnuită. Vorbind în zile de duminică cu Domnul Hristos, spunem uneori cuvinte 
ca acestea: "Când Te-ai pogorât la moarte, Cela ce eşti Viaţa cea fără de moarte, 
atunci iadul l-ai omorât cu strălucirea dumnezeirii; iar când ai înviat pe cei 
morţi din cele de dedesubt, toate puterile cereşti au strigat: Dătătorule de viaţă, 
mărire Ţie". 


Lucrul acesta care s-a întâmplat în istorie, care s-a întâmplat la vremea învierii 
Domnului nostru lisus Hristos trebuie să se întâmple şi pentru noi, pentru fiecare 
dintre noi. Şi se întâmplă. S-a întâmplat lucrul acesta când S-a pogorât Domnul 
Hristos la moarte, când a murit Mântuitorul, El care este "Viaţa cea fără de 
moarte”, a murit, a primit moarte pentru noi. "Când Te-ai pogorât la moarte, Cela 
ce eşti Viaţa cea fără de moarte, atunci iadul l-ai omorât", ai nimicit iadul. ladul nu 
poate sta împreună cu Raiul, nu poate sta lumina împreună cu întunericul. Unde e 
lumină nu e întuneric, unde e întuneric nu e lumină, lumina covârşeşte întunericul, 
îl înlătură. Deci Viaţa cea fără de moarte care este Domnul nostru lisus Hristos s-a 
pogorât la moarte şi atunci a zdrobit iadul, a nimicit iadul. Şi unde e Domnul 
Hristos acolo nu este şi iadul, nu poate fi şi iadul. Poate să fie numai lumină, poate 
să fie numai bucurie, poate să fie numai pace. Şi asta se întâmplă pentru oamenii 
care au ajuns la nepătimire, nepătimirea fund izvor de pace. 


Sfântul Marcu Ascetul vorbind despre pace zice că "Pacea este nepătimirea”. 


Unde-i nepătimire acolo-i pace, unde-i pătimire acolo e întunecare, acolo-i 
zbucium, nemulțumire, nelinişte, acolo nu e gând de înviere. "Atunci iadul l-a 
omorât cu strălucirea dumnezeirii". Ceea ce s-a întâmplat în istorie trebuie să se 





întâmple şi în noi. Unde-l Domnul Hristos de faţă, acolo e liniştea şi bucuria, şi 
dacă Domnul Hristos este de față, atunci iadul "s-a omorât cu strălucirea 
dumnezeirii". "lar când ai înviat pe cei morţi din cele de dedesubt - şi asta s-a 
întâmplat când a înviat Domnul nostru lisus Hristos şi când i-a scos din întuneric şi 
din umbra morţii pe cei ce erau ţinuţi în întuneric şi în umbra morţii - atunci toate 
puterile cereşti au strigat - uimite de măreția Mântuitorului şi de fapta Lui de 
îndreptare, de înviere a oamenilor -: Dătătorule de viaţă, mărire Ție". 


Noi spunem cuvintele acestea ca nişte cuvinte de ritual, dar trebuie să le spunem şi 
ca nişte cuvinte care se adeveresc întru noi. Se adevereşte faptul că Domnul 
Hristos a omorât moartea şi a sfărâmat iadul. Spuneam mai înainte cuvântul 
"Prăznuim omorârea morţii, sfărâmarea iadului şi începătura altei vieţi veşnice”. 
Sfărâmarea iadului pentru noi, omorârea morţii pentru noi, sunt lucruri care trebuie 
să fie nişte realităţi până la acea măsură încât să nu ne temem de moarte, până la 
acea măsură încât să nu ne temem de iad, să avem încredințarea că fiind Domnul 
Hristos în noi, nu se pot apropia vrăjmaşii noştri de noi, după cuvântul de la Paşti: 
"Să învie Dumnezeu şi să se risipească vrăjmaşii Lui, şi să fugă de la faţa Lui 
toți cei ce-L urăsc pe EI". Aceasta trebuie să se întâmple în viaţa noastră: să fugă 
răutatea, să fugă viclenia, să fugă toate chipurile răutăţii de la noi şi să fie Domnul 
Hristos o realitate în existenţa noastră, şi atunci viaţa noastră trăieşte din învierea 
Domnului nostru lisus Hristos, atunci viaţa noastră este pătrunsă de învierea 
Domnului nostru lisus Hristos, atunci viaţa noastră este o viaţă în care nu mai are 
loc răutatea, ci în care primează bunătatea. În Pateric se spune despre un părinte 
că din multa bunătate nu mai ştia ce-i răutatea. A ajuns la măsura aceea încât 
nu mai putea să presupună răutatea. De ce? Pentru că a ajuns la o îmbunătăţire 
sufletească. 


Aşa ceva se poate întâmpla - şi se întâmplă - şi cu noi, în măsura în care ne 
îmbunătăţim sufleteşte, în măsura în care Domnul Hristos cel înviat este lucrător în 
noi. Când Domnul Hristos este lucrător în noi, atunci fug vrăşmaşii noştri de gând, 
vrăjmaşii noştri de simţire, fuge îndoiala, fuge răutatea, se depărtează tot ce este 
dătător de nemulţumire din sufletul nostru, şi asta se întâmplă mai ales atunci când 
ne unim cu Domnul nostru lisus Hristos în Sfânta Taină a Euharistiei, când ne 
cuminecăm cu Trupul şi cu Sângele Domnului nostru lisus Hristos, pentru că Fiul 
lui Dumnezeu care S-a întrupat în om, S-a făcut om rămânând mai departe 
Dumnezeu, Fui al lui Dumnezeu, şi devenind şi fiu al omului. A făcut aceasta în 
istorie ca să se întâmple şi în viaţa credincioşilor. Și când ne împărtăşim cu 
dumnezeieştile Taine ale Mântuitorului, atunci spunem între altele: "I/nrră în 
alcătuirea mădularelor mele, în rărunchi şi inimă. Arde spinii tuturor păcatelor 
mele. Curăţeşte-mi sufletul, întăreşte-mi gândurile, încheieturile şi oasele. 





Îmbunătăţeşte-mă, curăţeşte-mă, luminează-mă, arată-mă sălaş numai Duhului 
Tău şi să nu mai fiu sălaş păcatului". Şi acum vine ceea ce e bine să reținem în 
mod special: "Ca de foc să fugă de mine tot lucrul rău, toată patima”, adică 
puterea Mântuitorului nostru lisus Hristos să fie ca un foc care arde totul, care 
nimiceşte tot ce trebuie ars, nimiceşte tot ce trebuie nimicit. Dacă se întâmplă 
aceasta în viaţa noastră, s-a întâmplat cuvântul: "Să învie Dumnezeu şi să se 
risipească vrăjmaşii Lui, şi să fugă de la faţa Lui toţi cei ce-L urăsc pe Dânsul'. 


Stimaţi ascultători, în felul acesta înţelegem noi o legătură între viaţă şi înviere, 
între viaţa noastră şi învierea Mântuitorului nostru lisus Hristos, între învierea 
Domnului nostru lisus Hristos şi învierea noastră, între puterea lui Dumnezeu şi 
neputinţa omului. Știți că cel ce iubeşte împlineşte, iubirea are darul de a împlini, 
de a da ceea ce lipseşte celuilalt. Legătura noastră cu Domnul Hristos este o 
legătură de iubire, o iubire care se revarsă dinspre Dumnezeu spre om şi dinspre 
om spre Dumnezeu. În Sfânta Scriptură, anume în Epistola I Sobornicească a 
Sfântului Evanghelist loan este scris că "Dumnezeu este iubire" (| loan 4, 8. 16). 
Dacă Dumnezeu este iubire - şi Dumnezeu de fapt este iubire - înseamnă că şi 
omul trebuie să fie iubire. Şi Dumnezeu care este iubire Se revarsă către om şi 
omul care se sileşte să fie iubire - şi în măsura în care este iubire - se revarsă către 
Dumnezeu, şi iubirea are darul de a împlini. Împlineşte ceea ce lipseşte. Dumnezeu 
împlineşte ceea ce lipseşte spre bine în viaţa noastră şi nimiceşte tot ceea ce este 
rău în viaţa noastră, iar noi prin iubirea noastră ne revărsăm către Dumnezeu, şi 
atunci se face o prietenie între om şi Dumnezeu. Nu-i întâmplător că sfinţii sunt 
numiți "prieteni ai lui Dumnezeu”. De ce? Pentru că Dumnezeu vrea să aibă 
prieteni între oameni. Şi pentru că omul vrea să-L aibă prieten pe Dumnezeu. Şi se 
poate întâmpla lucrul acesta, pentru că Dumnezeu fiind iubire vrea să-l cuprindă pe 
om, îl învăluie pe om, Se revarsă spre om, şi omul Îl iubeşte pe Dumnezeu după 
puterea lui şi îi iubeşte pe oameni, şi iubirea e fericire şi fericirea este semn al unei 
trăiri superioare, a unei trăiri în înviere. 


Noi când ne împărtăşim cu dumnezeieştile Taine ne gândim şi la Maica 
Domnului, şi-i mulțumim şi Maicii Domnului pentru bucuria de a ne fi întâlnit 
cu Mântuitorul nostru lisus Hristos în dumnezeiasca Euharistie. Şi zicem către 
Maica Domnului: " 





cugetelor". Domnul Hristos cel înviat în viața noastră nu ne lasă stăpâniţi de 
gândurile cele rele, nu ne lasă asupriţi de vreun chip al răutăţii şi ne dă putere să 
învingem toate împotrivirile, toate nemulțumirile, toate chipurile răutăților, ne 
învredniceşte să fim mai presus de patimi şi asta înseamnă nepătimire, şi unde e 
nepătimire e înviere, unde e nepătimire e pace, unde e nepătimire e bucurie, unde e 
nepătimire e binecuvântarea lui Dumnezeu. Este ceea ce vă Joresc din tor sufletul 
tuturor celor ce sunt de faţă, să ajungeţi să Simţiţi darul lui Dumnezeu, darul 
Mântuitorului cel înviat, Să avem cu toţii un izvor de putere din învierea 
Domnului Hristos şi să fim şi noi înviaţi din morţi, "vii, sculaţi din morţi" 
(Romani 6, 13), cum zice Sfântul Apostol Pavel, şi să facem mădularele noastre 
roabe ale dreptăţii, roabe ale curăţiei spre îndreptare şi spre sfințire. Dumnezeu 
să ne ajute! 


= 2 2 

Vorbiţi-ne despre curățirea gândurilor şi despre rugăciunea minţii. 
Curăţirea gândurilor se face şi prin rugăciunea minţii. Gândurile cele rele nu pot fi 
înlăturate decât prin gânduri bune, şi de aceea părinţii cei duhovniceşti au rânduit o 
rugăciune scurtă care se repetă mereu în minte, este vorba de rugăciunea " 

"rugăciune 
care nu are un regim anume, ci se poate face oriunde şi oricând, în orice poziţie ar 
fi cineva, chiar şi culcat în pat şi mai ales noaptea când te trezeşti din somn poţi să- 
ți alegi poziția cea mai comodă şi să zici cu cuvântul gândit "Doamne, lisuse 
Hristoase Fiul lui Dumnezeu, miluieşte-mă pe mine păcătosul"”. Când se realizează 
rugăciunea aceasta în înțelesul că se îndeseşte rugăciunea, se înmulţeşte 
rugăciunea, atunci ai totdeauna un gând paravan, de care se lovesc şi prin care se 
risipesc gândurile cele rele. Cineva care se ocupă cu rugăciunea aceasta are 
posibilitatea să se întâlnească cu sine însuşi, să-şi cunoască mizeria din Suflet, 
Să-şi cunoască înclinările de gând şi de simţire şi să se lupte împotriva lor, mai 
ales cerând ajutor de la Dumnezeu, pentru că mântuirea nu şi-o face omul ci i-o 
dă Dumnezeu omului care este interesat pentru mântuire şi care şi Singur se 
angajează spre binele lui. 


Toate ale omului pornesc de la gând, de aceea se recomandă rugăciunea aceasta 
pentru curățirea gândului, şi gândul se curățeşte. DIDI vorbeste 
despre mai multe feluri de rugăciune: despre rugăciune întinată Sau spurcată, 
despre rugăciune furată, despre rugăciune pierdută şi despre rugăciune curată. 
La rugăciunea curată ajung cei nepătimaşi şi cei nepătimitori, celelalte feluri de 
rugăciune le au cei cu viață mai scăzută sau cei cu viaţă inferioară, important este 
să te angajezi în rugăciune. Bineînţeles, lucrul acesta nu se face cu exclusivitate, şi 
nu se poate face cu exclusivitate. De altfel sfânta noastră Biserică are şi slujbe ale 





rugăciunii liturgice. Fiecare poate avea un program de rugăciune, de rugăciune de 
dimineaţă, de rugăciune de seară, şi poate să facă şi altfel de rugăciune decât 
rugăciunea aceasta "Doamne, lisuse Hristoase Fiul lui Dumnezeu, miluieşte-mă pe 
mine păcătosul"”. Rugăciunea aceasta se recomandă să fie lipită de respiraţie: se 
spune între respiraţii "Doamne", concomitent cu inspirarea "Iisuse Hristoase Fiul 
lui Dumnezeu", concomitent cu expirarea "miluieşte-mă pe mine păcătosul"”. Nu e 
absolut necesar aşa, nu e un folos duhovnicesc din această ritmizare, dar e pentru 
unii mai uşor aşa şi atunci se recomandă lucrul acesta. Dar se poate face şi altfel, se 
poate spune şi cu cuvântul vorbit, se poate spune cu cuvântul gândit fără să fie 
legată rugăciunea de respiraţie. Important este să-ţi fie mintea angajată în gânduri 
bune, angajată în rugăciune. 


De altfel să ştiţi că rugăciunea aceasta "Doamne, lisuse Hristoase Fiul lui 
Dumnezeu, miluieşte-mă pe mine păcătosul" nu este cea mai înaltă formă de 
rugăciune, este rugăciunea începătorului. Pe urmă, mai înaltă este rugăciunea 
preamăritoare de Dumnezeu, de exemplu " 

rugăciunea în care zici " 


". Insă înainte de a ajunge la izbucnirile 


acestea de preamărire este rugăciunea aceasta curăţitoare, rugăciunea de toată 
vremea, care trebuie urmărită mai ales în vremea în care mintea este neangajată în 
ceva. Bineînţeles că cineva care are preocupări de studiu nu poate să facă 
rugăciunea odată cu studiul, dar când mintea îi este liberă, când nu mai este 
preocupată de un anumit lucru, atunci poate să zică "Doamne, lisuse Hristoase Fiul 
lui Dumnezeu, miluieşte-mă pe mine păcătosul". Dar asta cere şi o grijă în ceea ce 
priveşte primirea gândurilor şi a impresiilor, adică nu-i destul să zici "Doamne, 
lisuse Hristoase Fiul lui Dumnezeu, miluieşte-mă pe mine păcătosul" dacă primeşti 
în suflet imagini necurate, dacă mergi în mediu poluat moral, dacă nu ocoleşti 
pricinile răutăților, pricinile patimilor. Dacă te ajuţi cu toate acestea atunci 
rugăciunea aduce şi curățirea sufletului şi bucurie şi dar de la Dumnezeu. 


Însă WII în "Cuvânt ascetic” din Filocalia volumul II 


spune că "rugăciunea de toată vremea este a avea mintea pururea lipită de 
Dumnezeu cu multă dragoste şi cu dor, a atârna de EI şi a-ţi pune nădejdea în EI 
în orice ai face şi ţi s-ar întâmpla". Prin urmare Sfântul Maxim Mărturisitorul nu 
vede rugăciunea neîncetată ca o simplă repetare a rugăciunii "Doamne, lisuse 
Hristoase Fiul lui Dumnezeu, miluieşte-mă pe mine păcătosul"”, ci mai mult ca o 
stare sufletească de conştiinţă că mintea este lipită de Dumnezeu şi că omul atârnă 
cu toate ale lui de Dumnezeu. 





În ce constă pregătirea pentru a deveni călugăriţă? 

Dragă, când vrei să fii călugăr, ar fi bine să fii călugăr înainte de a fi călugăr. 
Cineva zice către mine: "Părinte, şi eu sunt călugăr de rasă dar sunt fără rasă, că 
sunt şi călugări cu rasă şi nu sunt de rasă". Pregătirea ar sta în aceea ca să duci o 
viaţă superioară acolo unde te găseşti până când - dacă-ţi va rândui Dumnezeu - vei 
ajunge şi la mănăstire. Deci să iei parte la sfintele slujbe ale Bisericii după 
posibilitate, să-ţi păzeşti mintea de gândurile cele rele, simţurile de impresii 
necuviincioase, să fii împlinitor al poruncilor lui Dumnezeu, dacă ai părinți să fu 
cinstitor de părinţi, iubitor de părinți, iubitor de oameni. Şi toate acestea te 
pregătesc ca să poţi ajunge cândva şi într-o mănăstire unde să-ţi împlineşti 
rânduielile de viaţă călugărească. 


Ce e blestemul şi ce e binecuvântarea? 

Cred că nu trebuie o definiţie a blestemului. Toată lumea ştie că blestemul este 
ceva ce aduce nemulţumire, nelinişte, iar binecuvântarea este ceva care aduce 
bucurie, linişte, pace sufletească. Binecuvântarea o dă Dumnezeu şi de blestem se 
face vrednic omul prin păcatele lui. Cine face păcate, uitați-vă în cărţile din 
Vechiul Testament, în special în Deuteronom, Levitic, se spune pe cine blestemă 
Dumnezeu şi pe cine binecuvintează Dumnezeu. Ne ferim de păcate, suntem sub 
binecuvântare. Facem păcate, suntem sub blestem. 


Ce este soarta, să luptăm Sau nu împotriva ei? 

Oamenii zic că "soarta-i ca moartea", nu poţi să lupţi împotriva unor lucruri care 
nu depind de tine. Însă o viaţă după voia lui Dumnezeu te scoate de sub necazurile 
care vin peste oamenii păcătoşi. Să ne ferim de păcate şi atunci scăpăm de 
necazuri. Dacă nu ne ferim de păcate, nu putem avea liniştea sufletească, păcatul 
aduce neliniște, nemulţumire, zbucium sufletesc, e un fel de înainte-trăire a iadului. 
Să ştiţi că iadul în Scriptură nu se spune nicăieri că a fost creat de Dumnezeu. 
După cum se spune că moartea n-a fost creată de Dumnezeu, tot aşa nici iadul. 
Fiecare om care e vrednic de iad lărgeşte iadul, este un constructor al iadului, după 
cum fiecare om care-i slujeşte lui Dumnezeu lărgeşte Raiul. Noi spunem la Sfânta 
Liturghie că există posibilitatea să împlinim împărăţia lui Dumnezeu. După 
rugăciunea de prefacere a Cinstitelor Daruri spunem de ce anume cerem de la 
Dumnezeu lucrul acesta, şi zicem: "Ca să fie celor ce se vor împărtăşi spre 
trezirea sufletului, spre iertarea păcatelor, spre împărtăşirea cu Sfântul Duh, 
spre plinirea Împărăției Cerurilor, spre îndrăznirea cea către Tine, iar nu spre 
judecată sau spre osândă". Prin urmare, "spre plinirea Împărăției Cerurilor", adică 
să se mai adauge oameni pentru împărăția lui Dumnezeu. Tot aşa şi iadul îl lărgim 
atunci când facem cu osândă lucruri care ar trebui să le facem spre folosul nostru. 





În postul Sfintelor Paşti este o rugăciune în care zicem către Dumnezeu să ne 
învrednicească să ne închinăm fără osândă sfintei învieri, ceea ce înseamnă că 
există şi posibilitatea să ne închinăm cu osândă. Şi ne închinăm cu osândă atunci 
când nu facem cele ce le cere învierea Domnului Hristos, de exemplu "Să zicem 
<<fraţilor>> şi celor ce ne urăsc pe noi şi să iertăm toate pentru Înviere". Dacă 
nu iertăm, dacă nu iubim, atunci ne închinăm cu osândă sfintei învieri a Domnului 
Hristos. Sau înainte de rugăciunea "Tatăl nostru” zicem: "Și ne învredniceşte pe 
noi Stăpâne, cu îndrăznire, fără osândă, să cutezăm a Te chema pe Tine, 
Dumnezeul Cel ceresc, Tată, şi a zice” "Tatăl nostru”. De ce? Pentru că se poate 
întâmpla să spunem cu osândă rugăciunea "Tatăl nostru", în înţelesul că dacă nu 
iertăm greşelile celor ce ne greşesc nouă, dacă nu ne ferim de cel rău, dacă nu ne 
ferim de ispite, şi aşa mai departe, atunci cu osândă spunem rugăciunea "Tatăl 
nostru" şi Îl numim pe Dumnezeu "Tatăl nostru" cu osândă, pentru că nu suntem 
fiii Lui, pentru că nu trăim ca fii ai Lui. Ne putem şi împărtăşi cu osândă, că zicem 
1... Să ne împărtăşim nu spre judecată sau spre osândă". Şi o facem cu osândă 
atunci când nu părăsim păcatele, când o facem cu fățărnicie, în cazul acesta ni se 
fac spre osândă lucrurile care nu ne sunt date spre osândă ci ne sunt date spre folos. 


Vă rugăm să ne vorbiţi despre meditaţie. 
Meditaţia este cugetare la adevărurile de credinţă, cugetare la gândurile care ne ţin 


în legătură cu Dumnezeu, este cercetarea de noi înşine. In ceea ce priveşte 
meditaţia, nu toţi oamenii sunt în măsură să facă meditaţie. Noi nici nu suntem 
prea obişnuiţi cu meditaţiile, dar putem să adâncim adevărurile de credinţă aşa cum 
sunt prezentate în sfintele slujbe, să ne oprim asupra unor alcătuiri de la sfintele 
slujbe, asupra unor ziceri de la sfintele slujbe. Dacă ne oprim asupra lor şi le 
aprofundăm, suntem de fapt într-un fel de meditaţie, chiar dacă meditaţia nu este o 
meditație sistematică. Important este să ne gândim: un context din Sfânta 
Evanghelie, de exemplu la femeia păcătoasă, să ne gândim la pilda fiului risipitor, 
să avem în vedere diferitele aspecte câte ne vin în minte, şi asta de fapt este o 
meditaţie. 


Vorbiţi-ne despre smerenie şi cugetare. 

Adică poate despre smerita cugetare. Smerenia este o virtute pe care trebuie să o 
urmărească credincioşii. PIIISIIEISI spune că "desăvârşirea este un 
adânc de smerenie”. Fiul lui Dumnezeu S-a făcut om întru smerenie, nu poţi să 
porţi chipul Mântuitorului în suflet dacă nu ai smerenie. În ce constă smerenia? 
Smerenia constă în primul rând în supunerea cu mintea faţă de Dumnezeu, în a- 
I sluji lui Dumnezeu. Să ne gândim la Sfântul Apostol Petru care nu avea smerenie 
adevărată când se împotrivea ca Domnul Hristos să-i spele picioarele, dar care a 
primit smerenia cea adevărată atunci când a zis către Domnul Hristos "Doamne, 





nu numai picioarele, ci şi mâinile şi capul", când s-a supus cu totul Mântuitorului 
atunci a avut smerenie. Smerenia este de două feluri: smerenia care vine din 
conştiinţa că ai făcut păcate, din conştiinţa păcatului, şi este şi smerenie care 
vine din mulţimea virtuţilor. Omul care a păcătuit are smerenia vameşului care 
zicea "Dumnezeule milostiv fii mie păcătosului", sau smerenia femeii păcătoase 
care ştia că a păcătuit şi cerea iertare de la Mântuitorul, dar există şi o smerenie 
împreunată cu virtutea, cum este smerenia Maicii Domnului care a zis, vorbind cu 
Dumnezeu, "că a căutat spre smerenia roabei Sale, că iată de acum mă vor ferici 
toate neamurile", sau smerenia Sfântului loan Botezătorul, care a spus: "Acela - 
adică Domnul Hristos - trebuie să crească, iar eu să mă micşorez". 


lar smerita cugetare înseamnă să te supui cu mintea lui Dumnezeu. Pi 

Dumnezeu să-l odihnească, zicea că "noi avem mintea care discută cu 
Dumnezeu în loc să se supună fără discuţie”. Sfântul Francisc de Salles spune 
că "Smerenia este virtutea care nu se arată”. Dacă vrei să te arăţi smerit, poţi să 
fii sigur că nu eşti smerit. Şi încă ceva: smerenia este o virtute care învăluie 
celelalte virtuţi, este virtutea care-l face pe om să se asemene mult cu Dumnezeu, 
cu Fiul lui Dumnezeu care S-a făcut om. 


Vă rugăm să ne spuneţi ce efect are gândul rău asupra trupului. 
Toate răutăţile câte vin în sufletul nostru ating ființa umană în întregimea ei, şi 
sufletul şi trupul. Gândul rău poate să atingă trupul atunci când este în legătură cu 
trupul şi când se face pricină de patimi, de patimi trupeşti, şi atunci şi mai mult 
atinge trupul. lar în general când este de altă natură, slăbănogeşte firea, depărtează 
pe om de Dumnezeu şi atinge întreaga fiinţă umană, deci şi trupul. 


Nu credeţi că omul a complicat viaţa şi ritualul religios? Am putea trăi mai 
simplu, dar la fel de bine? 

Adică dacă nu ar fi complicațiile acestea de ritual, de pildă? Să ştiţi că pentru noi 
ritualul este un ajutor, nu este ceva care complică, este ceva care simplifică. 
Complică pentru acela care nu trăieşte ritualul. Ritualul are darul de a ne aduce în 
minte gânduri care să ne ridice mai presus de noi. Sfintele slujbe ale Bisericii 
noastre, poate par unora complicate, însă nu sunt complicate, ci sunt ajutătoare, ne 
pun în legătură cu Dumnezeu, fac ca noi să intrăm într-o atmosferă în care simţim 
prezenţa lui Dumnezeu, în care suntem în faţa lui Dumnezeu. Dacă ar fi lăsat omul 
numai la gândurile lui, numai la puterile lui, nu ar putea ajunge la conştiinţa de 
pildă că Maica Domnului este "mai înaltă decât cerurile şi mai curată decât 
strălucirile soarelui", n-ar zice, poate, "de tine se bucură, ceea ce eşti plină de 
dar, toată făptura, soborul îngeresc şi neamul omenesc", deci ne ajută sfintele 
slujbe să avem în conştiinţa noastră, în gândurile noastre nişte adevăruri pe care 





Biserica le pune la îndemâna credincioşilor şi ne creează o atmosferă în care să 
ne Simţim în prezenţa lui Dumnezeu. Aşa încât eu cel puţin nu m-aş putea lipsi de 
sfintele slujbe, să cred că aş trăi mai bine dacă nu ar fi sfintele slujbe. Trăiesc tare 
bine că sunt sfintele slujbe. 


De obicei căutăm numai ce ne interesează, dar nu întotdeauna ne interesează ceea 
ce ne trebuie spre mântuire. 


Păi să ne intereseze ceea ce trebuie spre mântuire. 
Cum Să facem să ne placă Să căutăm ceea ce trebuie? 


Dragă, dacă te angajezi spre bine îţi deschide Dumnezeu calea spre mai bine. 

are în Filocalie un cuvânt care zice aşa: "Fă binele de 
care îţi aduci aminte şi cel de care nu-ţi aduci aminte ţi se va descoperi ţie, că 
nu-ţi foloseşte să cunoşti alt bine până nu faci binele pe care-l ştii”. 


Are nevoie poporul român de o nouă catehizare? 
Cam are. Adică nu se poate zice că s-a părăsit vreodată catehizarea. Dacă nu s-a 
făcut altfel, s-a făcut cel puţin prin sfintele slujbe, important este să dăm viaţă 


slujirii, să medităm la cuvintele din sfintele slujbe şi în cazul acesta suntem 
totdeauna catehizaţi. Însă contează totuşi să i se atragă omului atenţia asupra 
lucrurilor care altfel îi scapă, pe care le trece cu vederea. De pildă odată am 
participat la o cununie şi când s-a terminat cununia am spus şi un cuvânt de 
învăţătură, şi mi-au spus mirii că ar fi fost bine să le spun cuvântul de învăţătură la 
început, că ar fi trăit mai bine cununia. 


Ritualul nu te face să pierzi puţin contactul cu realitatea? 

Ar fi bine să pierzi contactul cu realitatea, cel puţin în vremea cât eşti angajat în 
supra-real, în sfintele slujbe ale Bisericii noastre, altfel nu te face să pierzi 
contactul cu realitatea, pentru că nu s-ar putea zice că cei care Îi slujesc lui 
Dumnezeu sunt absenţi din viaţa obişnuită. Legătura cu Dumnezeu te face să fii cu 
Dumnezeu şi în afară de sfintele slujbe. Noi spunem la Sfânta Liturghie "Cu pace 
să ieşim" şi se răspunde "Întru numele Domnului", adică să prelungim slujba şi 
înafară de biserică, trăind ca oameni credincioşi, oameni superiori, în condiţiile 
noastre de viaţă. Să se cunoască faptul că noi suntem credincioşi şi în viaţa care o 
ducem înafară de biserică. Să prelungim biserica în viaţa noastră cotidiană. 


Cine este Dumnezeu, unde este EI, cine suntem noi, încotro mergem, de ce există 
rău în lumea aceasta? 





Dragă, Dumnezeu este Tatăl nostru Cel din ceruri, o fiinţă personală cu care 
intrăm în legătură, este atotputernic, atotştiutor, atotînţelept, şi aşa mai departe, 
omul este făptura lui Dumnezeu, poate deveni fiu al lui Dumnezeu, în măsura în 
care are conştiinţa legăturii cu Dumnezeu de Tată şi de fiu este fiu al lui 
Dumnezeu, mergem spre împărăţia lui Dumnezeu, şi nu mai ştiu, că or fost cam 
multe deodată. 


Ce părere aveţi despre persoanele care pretind că primesc mesaje de la 
Dumnezeu sau despre cel care se pretinde fiu al lui Dumnezeu? 


Dacă e vorba a te pretinde cava, atunci nu-i nădejde de bine. Important este să ne 
ţinem de ce-i sigur, nu de ce-i nesigur. În istorie au mai fost cazuri din acestea în 
care oamenii s-au mai prezentat, ba că este întruparea Duhului Sfânt, ba că este un 
alt Hristos, şi aşa mai departe. Acestea sunt lucruri nesigure, să ne ţinem noi de 
învăţătura Bisericii şi atunci nu greşim. 


Credeţi că vremurile de acum sunt o apropiere de apostazierea care precede a 
doua venire a Domnului? Credeţi că indiferența religioasă se va accentua? 

Pentru cei care sunt indiferenți se va accentua, că cei răi vor merge din rău în mai 
rău. Pentru cei buni nu se va accentua. Noi nădăjduim că binele totuşi va birui. Vor 


mai fi oameni şi vor cădea de la credinţă mai mulţi, şi mai ales aceia care nu au 
credinţă şi care nu se silesc să aibă credinţă, şi care nu se silesc să aibă o viaţă 
curată. Apostazia este un păcat, adică căderea de la credința adevărată. Fără 
îndoială că nu putem să prevedem lucrurile cum se vor desfăşura, dar răutățile câte 
sunt pot aduce, şi vor aduce de fapt, mai multe răutăți. Domnul Hristos spune 
cuvântul: "Oare când va veni Fiul Omului va mai găsi credinţa pe pământ?” 
(Luca 18, 8). Înseamnă că de fapt va scădea mult credinţa, nu numai acum în 
vremea noastră ci şi după noi, şi ştie Dumnezeu cât va mai ţine lumea aceasta. 
Credinţa poate să scadă şi scade de fapt la cei necredincioşi, şi să ştiţi că oricine 
care face fapte de necredinţă creşte în necredinţă, şi cine face fapte ale credinţei îşi 
înmulţeşte credinţa. "Când îţi aduci aminte de Dumnezeu înmulțeşte rugăciunea, 
ca atunci când Îl vei uita, Domnul Să-iȘi aducă aminte de tine”, este un cuvânt al 

din Filocalie. Sau la Sfântul Munte este o vorbă: "La 
Dumnezeu să te gândeşti ca la Dumnezeu nu ca la om, şi să respiri pe Dumnezeu 
cum respiri aerul”, adică să ai mereu gândul la Dumnezeu şi cu cinstirea 
cuvenită, şi atunci înaintezi în credinţă. lar dacă eşti nepăsător înaintezi în 
nepăsare. Asta şi omul singuratic şi societatea în general. 


Ce înseamnă cuvântul: "Şi iată Eu sunt cu voi până la Sfârşitul veacurilor” 
(Matei 28, 20) ? 





Înseamnă că Domnul Hristos este de fapt cu noi, e o făgăduinţă pe care a dat-o 
înaintea înălţării Sale ucenicilor Săi şi care se împlineşte, Domnul Hristos fiind 
cu toţi cei credincioşi şi mai ales cu cei curaţi cu inima, care vor vedea pe 
Dumnezeu. 


Religia hindusă vorbeşte mult despre reîncarnare. Dumneavoastră ce credeţi 
despre reîncarnare? 


Nu cred ce cred cei care mă întreabă, probabil. Dragă, reîncarnarea este o idee din 
religiile asiatice, din credinţele asiatice, în care mântuirea este realizată ca un lucru 
pe care îl realizează în special omul prin experienţă. Voi credem că mântuirea ne- 
o dă Dumnezeu, ne-o dă Mântuitorul nostru lisus Hristos, prin Jertfa Lui, prin 
Învierea Lui, prin Înălțarea Lui, bineînţeles prin Întruparea Lui, şi nu trebuie să 
facem o experienţă ca să ne depărtăm de păcate. 

Sfântul Apostol Pavel în Epistola către Filipeni scrie că îşi doreşte să fie aproape 
de Domnul, îşi doreşte să treacă din această viaţă ca să fie mai aproape de 
Mântuitorul nostru lisus Hristos (cf. Filipeni 1, 23). Nu îmi pot închipui că Sfântul 
Apostol Pavel, care ştia că dincolo de lumea aceasta poate să fie mai mult cu 
Domnul Hristos, ar fi crezut că după aceea iarăşi nu va fi cu Domnul Hristos, va 
mai veni în lumea aceasta şi va mai face alte experienţe. De altfel se ştie că 
oamenii nu numai bine acumulează în lumea aceasta, ci acumulează şi rele şi face 
şi o experienţă a răului omul, nu numai o experienţă a binelui. Nu ştiu de ce l-ar 
trimite Dumnezeu din nou pe pământ când îl poate mântui şi milui şi dincolo de 
lumea aceasta. 


Un yoghin poate ajunge la înălțimile unde ajung sfinţii? 

Păi eu cred că numai sfinţii pot ajunge unde ajung sfinţii. Şi asta este o chestiune a 
creştinilor, nu trebuie să fii yoghin ca să ajungi sfânt, trebuie să fii creştin, 
credincios, să ţii legătura cu Domnul Hristos, să fii prieten al Mântuitorului, să 
înaintezi în bine, şi asta nu se face prin aceea că stai într-un picior sau stai plecat 
sau că stai pe spate, că-ţi ridici mâinile, că stai în cap şi aşa mai departe. Astea nu 
sunt lucruri care ţin de sfinţenie, astea sunt lucruri fără importanţă, doar din punct 
de vedere al exerciţiilor, ştiu eu, că dacă stai cu mâinile în sus şi le ţii mult aşa 
parcă nu te simţi bine, şi dacă le ţii mai mult poate altă dată le poţi ţine şi mai mult, 
dar nu ştiu cum te duce la sfinţenie. 


Vă rugăm să ne spuneţi câteva cuvinte despre sfânta Taină a Spovedaniei. 

Sfânta Taină a Spovedaniei este o chestiune despre care nu trebuie să ştii prea 
mult, doar să te socoteşti păcătos, să te mărturiseşti şi să fii sincer şi hotărât pentru 
bine. Şi atunci darul lui Dumnezeu sigur că te ajută. Cel mai mare rău pe care-l 





poate face cineva care se spovedeşte este acela să nu fie sincer, să nu spună 
păcatele pe care le are, şi atunci nu se foloseşte de Sfânta Spovedanie, iar dacă este 
sincer e nădejde de bine. Important este să te socoteşti, să te ştii păcătos, să te 
mărturiseşti ca păcătos, să doreşti darul lui Dumnezeu şi să fii sincer. Numai să 
ştiţi că toate ale omului sunt la nivelul omului, la mine vin şi oameni care-mi spun 
că m-au minţit rândul trecut. Şi Părintele Arsenie, Dumnezeu să-l odihnească, 
zicea: "Mă, ştii că te mint oamenii şi în genunchi!", şi am constatat şi cu treaba 
asta. Dar ce să facem, ne bucurăm că totuşi oamenii îşi dau seama de neputinţa de 
altădată, şi într-un fel, faptul că a minţit rândul trecut şi recunoaşte că te-a minţit, 
înseamnă că nu stă pe gândul acela şi că totuşi detestă păcatul, pentru că altfel nu 
ar fi avut motive să nu-l spună. 


România va fi al doilea Ierusalim? 
Nu ştiu, adică sunt prea păcătoşi românii. 


Vă întreb dacă sunt adevărate apariţiile Maicii Preacurate în Iugoslavia. 

E foarte curios cu treaba asta, am citit şi eu o carte în limba germană despre 
arătările din lugoslavia. Nu mi se par nişte lucruri extraordinare, dar e curios că 
biserica romano-catolică - pentru că asta s-a întâmplat în biserica romano-catolică - 
încă nu şi-a spus cuvântul, sau cel puţin eu nu ştiu să-şi fi spus cuvântul ca să 


spună că sunt adevărate. Aşa că eu nu pot avea altă opinie, nu pot să spun: da, sunt 
adevărate, pentru că asta e o chestiune în care nu ai nişte criterii să ştii că sunt 
adevărate. Sunt adevărate pentru cei care le cred adevărate. Important este însă nu 
faptul că s-a arătat sau nu s-a arătat Maica Domnului la Medjugorie, ci important 
este ce credem noi despre ele. 


8 noiembrie 1993 


(din volumul - Prescuri pentru cuminecături ) 





Arhimandritul Teofil Părăian - Martorii Învierii 


Arhim. Teofil Părăian 


PROSCVAL 
PENTRY CYMINCVA'TARAI 


Hristos a înviat! Stimaţi ascultători, sunt la a noua cuvântare aici la Timişoara. Am 
început în 13 mai 1992 cu "Bucuria creştină”, am continuat apoi în toamnă, în 
noiembrie, cu trei cuvântări, şi anume am vorbit despre "Scopul şi ţinta vieţii 
creştine", despre "Patimi şi nepătimire" şi apoi despre "Urcuşul duhovnicesc". 
Anul trecut în mai am vorbit despre "Evanghelia ca izvor de nădejde şi de 
bucurie", despre "Unele aspecte ale raportului între Dumnezeu şi om" şi a fost şi o 
seară de poezie "Medalion Zorica Laţcu”. În toamnă, în 8 noiembrie, am vorbit 
despre "Viaţa în Înviere" şi de atunci am anunţat că în 11 mai voi vorbi despre 
martorii Învierii Mântuitorului nostru lisus Hristos. A venit vremea să-mi 
împlinesc gândul acesta şi sunt bucuros ca în perioada aceasta de bucurie izvorâtă 
din mormântul dătător de viaţă al Mântuitorului nostru lisus Hristos, în această 
perioadă luminată de lumina învierii, să stăruim cu gândul împreună asupra 
martorilor învierii Mântuitorului. Voi vorbi despre martorii cei de la început, voi 
aminti ceva despre martorii cei din istorie şi voi stărui în mod special asupra 
martorilor învierii din vremea noastră, asupra noastră ca martori ai învierii 
Mântuitorului nostru lisus Hristos. 


În privinţa martorilor de odinioară şi mai ales în privinţa martorilor de la început 
voi avea în vedere câteva documente, şi anume: cele patru Sfinte Evanghelii, 
Faptele Sfinților Apostoli în treacăt şi totodată al 15-lea capitol din Epistola I către 
Corinteni a Sfântului Apostol Pavel. 


În privinţa documentelor care sunt cele patru Sfinte Evanghelii putem spune că 
fiecare dintre ele, în mod separat, este un document despre învierea Mântuitorului 





şi despre martorii învierii. În orice caz, fiecare din cei patru Sfinţi Evanghelişti care 
au scris separat şi care au scris fiecare independent de ceilalți, Sfinții Evanghelişti 
înşişi sunt martori ai învierii Domnului nostru lisus Hristos de vreme ce în 
Evangheliile lor au cuprins cele în legătură cu învierea Mântuitorului. 


Şi anume Sfântul Evanghelist Matei în capitolul 28, Sfântul Evanghelist Marcu 
în capitolul al 16-lea, Sfântul Evanghelist Luca în capitolul al 24-lea şi Sfântul 
Evanghelist loan în capitolul 20 şi 21. Ultimele capitole din Evanghelii sunt în 
legătură cu învierea Mântuitorului nostru lisus Hristos, relatări în legătură cu 
învierea, cu arătările Mântuitorului, cu martorii învierii Mântuitorului nostru lisus 
Hristos. Fiecare din cei patru Sfinţi Evanghelişti au luat în consideraţie ceea ce li s- 
a părut lor mai important din cele ce se puteau spune în legătură cu învierea 
Mântuitorului. 


Mântuitorul nostru lisus Hristos EL Însuşi a vorbit despre învierea Sa din morţi, 
însă ucenicii Mântuitorului nu au luat aminte la înviere, aşa încât atunci când 
Domnul Hristos a fost răstignit pe cruce, şi-au pierdut nădejdea în general, nu s-au 
gândit la învierea Mântuitorului nostru lisus Hristos. 


Sfântul Iosif din Arimateea, care I-a oferit Mântuitorului mormântul în care a fost 
pus trupul Mântuitorului, L-a înmormântat ca şi cum Mântuitorul nu ar fi urmat să 
învieze. Înmormântarea a făcut-o în aşa fel încât să fie o înmormântare adevărată, 
fără să se fi gândit la putinţa ca Domnul Hristos să învieze. Şi Mântuitorul a înviat 
din mormânt. Învierea nu a văzut-o nimenea şi nici nu putea să o vadă cineva, 
pentru că lucrurile dumnezeieşti sunt mai presus de lume, mai presus de fire şi 
nu pot fi cunoscute în marginile firii omeneşti. Despre înviere au mărturisit 
îngerii binevestitori de la mormântul Mântuitorului nostru lisus Hristos şi apoi 
cei care L-au văzut pe Domnul Hristos înviat, cei cărora Domnul Hristos li S-a 
arătat după învierea Sa din morţi. 


Fiecare din cei patru Sfinţi Evanghelişti, scriind despre învierea Mântuitorului, 
amintesc mai ales arătările Mântuitorului, împrejurările în care s-a petrecut 
învierea, şi ne prezintă anumiţi martori ai învierii care după ce s-au convins de 
învierea Domnului, au mărturisit învierea şi pentru alţii, au propovăduit învierea, 
au răspândit vestea învierii. 


Sfântul Evanghelist Matei în Evanghelia sa spune că atunci când Domnul 
Hristos a înviat din mormânt S-a făcut cutremur mare, a apărut un înger cu faţa 
strălucitoare ca fulgerul şi cu hainele albe ca zăpada, şi că de frica îngerului şi 
de frica cutremurului străjerii au căzut cu feţele la pământ, 





În această condiţie a înviat Domnul Hristos din mormânt, a ieşit din mormânt, fără 
ca cei care erau la mormânt să vadă învierea însăşi. Cei care au fost puşi să 
străjuiască mormântul ca nu cumva să meargă ucenicii Lui şi să-L fure, au rânduit 
ca să fie pusă strajă la mormânt şi să fie pecetluit mormântul, ca nu cumva ucenicii 
Lui să-L fure şi să spună apoi că a înviat din mormânt. Şi ziceau ei către Pilat că 
"rătăcirea cea de pe urmă va fi mai rea decât rătăcirea cea dintâi" (Matei 27, 64). 


Îngerul a apărut la mormânt, a răsturnat piatra de pe uşa mormântului şi Domnul 


Hristos înviase din morţi. 
: "Piatra fiind 


pecetluită şi ostaşii Străjuind preacurat trupul Tău, înviat-ai a treia zi 
Mântuitorule" spune o alcătuire de la slujbele noastre. "'Păzind pecețile întregi 
Hristoase, ai înviat din mormânt, Cel ce n-ai stricat cheile Fecioarei întru a Ta 
naştere şi ne-ai deschis nouă uşile Raiului" se spune într-o alcătuire de la slujba 
de Paşti. Asta înseamnă că învaţă, crede, mărturiseşte, 
propovăduieşte adevărul că Domnul Hristos a înviat "piatra fiind pecetluită”, 
fără să fi fost dată la o parte piatra de pe mormânt. Apoi a fost înlăturată piatra 
de pe mormânt ca să se vadă că Domnul Hristos nu mai este acolo şi să se vadă 


giulgiurile în care a fost înfăşurat Domnul Hristos. 


Femeilor mironosiţe care au mers la mormântul Mântuitorului, după mărturia 
Sfinților Evanghelişti, ca să vadă mormântul sau ca să ungă cu miresme trupul 
Domnului Hristos - deşi trupul Domnului Hristos a fost înfăşurat în giulgiu 
împreună cu miresme, ele au vrut ca şi ele să-şi arate iubirea faţă de Mântuitorul 
şi să aducă şi ele miresme din partea lor - îngerul le-a spus că Domnul Hristos 
nu mai este în mormânt, că a înviat aşa cum a spus mai înainte că va învia. 
Femeile au plecat de la mormânt şi s-au întâlnit cu Mântuitorul Cel înviat - după 
mărturia Sfântului Evanghelist Matei - şi Mântuitorul Cel înviat le-a spus întâi 
"Bucuraţi-vă" şi apoi "Nu vă temeţi” (Matei 28, 9-10). Sunt cuvinte ale 
Mântuitorului rostite după înviere: "Bucuraţi-vă" şi "Nu vă temeţi”. 'emeile care 
s-au întâlnit cu Domnul Hristos au devenit martori ai învierii Domnului Hristos, 
încredințându-se ele mai întâi de înviere, apoi le-a spus ucenicilor. 


Dintre femeile mironosiţe, după mărturia Sfântului Evanghelist loan, Maria 
Magdalena când a văzut că piatra era dată la o parte de pe mormânt şi că trupul 
Domnului Hristos nu mai era în mormânt, s-a dus la ucenici şi le-a spus: "Au furat 
pe Domnul şi nu ştiu unde L-au pus". S-a întors apoi la mormânt şi s-a întâlnit cu 
Domnul Hristos şi nu L-a cunoscut pe Domnul Hristos Cel înviat. Domnul Hristos 
a întrebat-o: "Femeie de ce plângi, pe cine cauţi?", ea a răspuns: "Că au luat pe 
Domnul şi nu ştiu unde L-au pus". Şi când L-a cunoscut pe Domnul Hristos a 





spus doar atât: "Rabuni” adică "Învăţătorule" (loan 20, 13-16). Maria 
Magdalena, după ce s-a încredinţat de învierea Domnului Hristos, s-a dus la 
Apostoli şi dacă mai înainte le-a spus: "Au furat pe Domnul", acum a zis: "Am 
văzut pe Domnul", cu alte cuvinte "Hristos a înviat”. Deci nu a zis "Hristos a 
înviat" înainte de a fi încredințată de învierea Domnului Hristos. Sfântul 
Evanghelist Marcu spune că Domnul Hristos după învierea din morţi "S-a arătat 
întâi Mariei Magdalena din care scosese - bineînţeles cândva - şapte draci" 
(Marcu 16, 9). 


E o mare bucurie pentru noi să ştim că cel dintâi moştenitor al Raiului a fost un 
tâlhar pocăit, un tâlhar care nu mai era tâlhar, tâlharul de pe cruce, tâlharul care a 
zis către Domnul Hristos: "Pomeneşte-mă Doamne întru împărăţia Ta" (Luca 23, 
42). Ştim că Domnul Hristos a fost numărat cu tâlharii, răstignit ca un tâlhar, 
împreună cu doi tâlhari dintre care unul L-a rugat pe Domnul Hristos să-l 
pomenească întru împărăţia Sa. Şi Domnul Hristos 1-a zis: "Adevăr îţi zic ţie, astăzi 
vei fi cu Mine în Rai" (Luca 23, 43). 


E o mare bucurie să ştim că cel dintâi moştenitor al Raiului a fost un tâlhar 
pocăit. De ce? Pentru că avem încredințarea că Fiul lui Dumnezeu S-a făcut om, 
Mântuitorul S-a răstignit pentru mântuirea celor păcătoşi şi cel dintâi dintre 


păcătoşi care a fost mântuit a fost un tâlhar. Ca să îndrăznească toţi cei ce, făcând 
rele, se întorc la Domnul Hristos, să îndrăznească şi să ştie că Domnul Hristos 
nu are pe nimenea de pierdut şi că mântuieşte pe toţi aceia care vor să fie 
mântuiţi, numai să se mute de la rău la bine, să se întoarcă de la cele rele la cele 
bune. 


Ca o paranteză spun că Sfântul loan Casian în relatarea convorbirilor cu părinţii 
din pustia sketică, scriere cuprinsă în Filocalia volumul I, spune că dintre părinţii 
din pustia sketică cel mai iscusit pe care l-au întâlnit a fost Sfântul Moise cel din 
tâlhari, cel care înainte a fost tâlhar şi după aceea a devenit sfânt. 


Tâlharul de pe cruce - spune UI - a sărit de pe cruce în 


Rai. De ce? Pentru că Domnul Hristos l-a făcut vrednic de Rai, pentru că pocăinţa 
l-a pregătit ca să poată fi în Rai. Nu ca tâlhar a intrat în Rai, ci ca unul care a fost 
tâlhar dar s-a întors la Dumnezeu a ajuns în Rai. 


E o mare bucurie pentru noi să ştim aceasta, e o mare bucurie să ştim că Maria 
Magdalena a fost cea dintâi care L-a văzut pe Domnul Hristos înviat, ea din care 
Domnul Hristos cândva scosese şapte draci, ceea ce înseamnă că Domnul Hristos 
este binevoitor față de toţi oamenii, faţă de toți păcătoşii care nu vor să rămână 





păcătoşi, faţă de toți păcătoşii care îşi schimbă viaţa prin darul lui Dumnezeu şi 
devin sfinţi prin puterea lui Dumnezeu. 


Mai departe Sfântul Evanghelist Matei relatează în Evanghelia sa în legătură cu 
învierea despre faptul că străjerii de la mormânt s-au dus unii dintre ei şi au spus 
sinedriului, mai marilor evreilor, că Mântuitorul nu mai este în mormânt, şi €i i-au 
îndemnat să spună că a fost furat în vreme ce ei dormeau. Fi au primit bani pentru 
aceasta şi au răspândit cuvântul că trupul Domnului Hristos a fost furat din 
mormânt, însă se vede foarte bine că era o înscenare lucrul acesta de vreme ce dacă 
dormi nu poţi să ştii ce se întâmplă. Într-adevăr ei au căzut cu feţele la pământ, au 
rămas ca morţi şi nu au ştiut ce se întâmplă, nu au văzut învierea Mântuitorului, au 
văzut doar mormântul gol de trupul Mântuitorului şi nu puteau să dea mărturie 
despre faptul că a fost furat. În orice caz, dacă au dat o astfel de mărturie, mărturia 
lor nu putea fi adevărată nefiind întemeiată, pentru că dormind nu ştii ce se 
întâmplă în jurul tău. 


În sfârşit, Sfântul Evanghelist Matei mai prezintă o arătare a Domnului Hristos în 
Galileea, unde ucenicii L-au văzut pe Mântuitorul înviat şi s-au închinat Lui, ei 
care se îndoiseră. lar Sfântul Apostol Pavel vorbeşte despre o arătare a Domnului 
Hristos la mai mult de cinci sute de frați adunaţi, probabil erau împreună cu 
ucenicii pe muntele Galileii. Sfântul Apostol Pavel mărturiseşte că dintre cei care 
L-au văzut pe Domnul Hristos mulți mai trăiau în vremea când a scris el Epistola I- 
a către Corinteni, ceea ce înseamnă că puteau fi întrebaţi, puteau da mărturie 
despre învierea Domnului Hristos. Sfântul Evanghelist Matei spune că atunci 
Domnul Hristos le-a spus ucenicilor Săi: "Mergând, învăţaţi toate neamurile 
botezându-le în numele Tatălui şi al Fiului şi al Sfântului Duh, învăţându-i să 
păzească toate câte v-am poruncit vouă. Și iată Eu cu voi Sunt în toate zilele 
până la sfârşitul veacurilor" (Matei 28, 19-20). 


Sfântul Evanghelist Marcu spune şi el despre îngerul care s-a arătat femeilor 
mironosiţe, despre faptul că Domnul Hristos S-a arătat după învierea din morţi mai 
întâi Mariei Magdalena. Aminteşte pe scurt despre o călătorie a Domnului Hristos 
cu doi dintre ucenici în ziua învierii Sale şi apoi de o întâlnire a Mântuitorului cu 
toţi ucenicii fără să precizeze că aceasta s-a întâmplat în ziua învierii dar cred că e 
aceeaşi arătare pe care o prezintă Sfinţii Evanghelişti Luca şi loan. Foarte pe scurt, 
şi e foarte curios că Sfântul Evanghelist Marcu, deşi a scris cea mai scurtă 
Evanghelie, în toate chestiunile pe care le prezintă el dă mai multe amănunte decât 
ceilalți Evanghelişti. În legătură cu învierea Domnului Hristos a dat amănunte mai 
puţine. El ne spune însă că Domnul Hristos le-a spus ucenicilor Săi după înviere: 
"Propovăduiţi Evanghelia la toată făptura. Cel ce va crede şi se va boteza se va 





mântui, iar cel ce nu va crede se va osândi. lar celor ce vor crede le vor urma 
aceste semne: în numele Meu demoni vor scoate, în limbi noi vor grăi, şerpi vor 
lua în mână, chiar ceva dătător de moarte de vor bea nu-i va vătăma şi pe 
bolnavi mâinile îşi vor pune şi bine le va fi" (Marcu 16, 15-18). Sunt cuvinte 
rostite de Domnul Hristos după învierea Sa din morţi, păstrate în Sfânta Evanghelie 
de la Marcu. 


Sfântul Evanghelist Luca prezintă şi el informaţii în legătură cu mormântul gol de 
trupul Domnului nostru lisus Hristos, despre faptul că femeile mironosiţe au primit 
vestea învierii de la îngeri, despre faptul că Sfântul Apostol Petru s-a prezentat la 
mormânt şi a văzut giulgiurile singure zăcând în mormânt. Apoi despre o întâlnire 
a Domnului nostru lisus Hristos într-o călătorie de la Ierusalim spre Emaus, o 
călătorie în care a fost şi Domnul Hristos împreună cu cei doi care mergeau spre 
Emaus. Le-a tâlcuit Scripturile, le-a dat încredințarea învierii Sale în Emaus. În 
timp ce călătorea Mântuitorul cu cei doi care mergeau spre Emaus, dintre care unul 
se numea Cleopa, Domnul Hristos le-a dat lămuriri în legătură cu cele întâmplate 
cu EI, pentru că cei doi care mergeau spre Emaus ştiau ceva despre înviere dar nu 
credeau în înviere. Adică ei ştiau despre femeile care au mers la mormânt, ştiau 
despre îngerii care s-au arătat, ştiau despre faptul că se zice că a înviat Domnul 
Hristos, dar ei nu erau încredinţaţi de acest lucru, nu erau încredinţaţi de înviere. 


Spuneau informativ Domnului Hristos ce ştiu ei, nu ce cred ei. Că dacă ar fi fost 
vorba să spună ce cred ei nu credeau în ce spuneau. De unde ştim? Pentru că 
Domnul Hristos le-a spus: "O, nepricepuţilor şi zăbavnici cu inima a crede toate 
câte le-au spus proorocii. Nu se cădea oare ca Hristos să pătimească, să fie 
răstignit şi să intre întru mărirea Sa?" (Luca 24, 26). Şi apoi în Emaus li S-a 
arătat, şi Domnul Hristos i-a încredințat El Însuşi despre înviere. Până la aşa 
măsură încât cei doi care ziceau către Mântuitorul să rămână cu ei peste noapte, 
nici €i nu au mai rămas peste noapte în Emaus, ci plini de bucurie s-au întors la 
Ierusalim, spunându-le colegilor lor de ucenicie, celor care erau adunaţi într-o casă 
în lerusalim, despre învierea Domnului Hristos, adică au zis că Hristos a înviat. 
După mărturia Sfântului Evanghelist Luca, şi ceilalţi erau încredinţaţi de înviere, 
într-un fel încredinţaţi, pentru că ziceau: "Cu adevărat S-a sculat Domnul şi S-a 
arătat lui Petru" (Luca 24, 34). 


Apoi Domnul Hristos El Însuşi S-a arătat ucenicilor care erau adunaţi şi i-a 
încredinţat despre învierea Sa. Ucenicii, ei care ziceau "Cu adevărat S-a sculat 
Domnul şi S-a arătat lui Petru", când L-au văzut pe Domnul Hristos înviat au stat 
la îndoială, aşa încât ei credeau că văd o arătare, un duh, o fantomă. Şi Domnul 
Hristos le-a spus: "Pentru ce astfel de gânduri se suie în inimile voastre? Priviţi 





mâinile şi picioarele Mele, pipăiți-Mă şi vedeţi că duhul nu are carne şi oase 
precum Mă vedeţi pe Mine având" (Luca 24, 38-39). Apoi a mâncat în faţa lor ca 
să-i încredinţeze, ucenicii l-au dat Mântuitorului o bucată de peşte şi un fagure de 
miere şi Domnul Hristos a mâncat în faţa lor ca să-i încredinţeze despre înviere. 
Mai spune Sfântul Evanghelist Luca că apoi Domnul Hristos le-a spus că întru 
numele Lui se va propovădui Evanghelia, pocăinţa spre iertarea păcatelor, şi că ei 
vor fi martori despre acestea. Sfântul Evanghelist Luca îşi sfârşeşte Evanghelia sa 
cu o relatare scurtă despre înălțarea la cer a Mântuitorului nostru lisus Hristos, 
înălțare care s-a întâmplat în faţa ucenicilor, Domnul Hristos binecuvântându-i. 
"Și-a ridicat mâinile şi i-a binecuvântat şi pe când îi binecuvânta S-a înălțat la 
cer" (Luca 24, 50-51). Aşa încât ucenicii Domnului Hristos au devenit şi martori 
ai înălțării, aşa cum au fost martori ai învierii Domnului Hristos. 


Sfântul Evanghelist loan aminteşte şi el despre femeile mironosiţe care au fost la 
mormântul Mântuitorului, despre Maria Magdalena care a spus mai întâi că trupul 
Domnului Hristos a fost furat din mormânt şi care după aceea s-a încredinţat de 
adevărul învierii prin arătarea Domnului Hristos. Şi apoi despre cei doi ucenici 
care s-au dus la mormânt şi anume Sfântul Apostol Petru şi Sfântul Evanghelist 
loan, care au văzut giulgiurile din mormânt şi mahrama deoparte, au văzut şi îngeri 
care au spus că El este viu, s-au încredințat de învierea Domnului Hristos. Şi apoi 
Sfântul Evanghelist loan prezintă trei arătări, şi anume una în seara zilei învierii 
când Domnul Hristos a suflat peste ucenici şi a zis: "Luaţi Duh Sfânt, cărora veţi 
ierta păcatele vor fi iertate şi cărora le veţi ţine ţinute vor fi" (loan 20, 22-23), 
când le-a zis de două ori: "Pace vouă" - de altfel de fiecare dată când S-a întâlnit 
Domnul Hristos cu ucenicii Săi le-a zis "Pace vouă" - şi apoi o altă arătare după opt 
zile. 


La prima arătare lhpsea Sfântul Apostol Toma de la adunarea ucenicilor, şi ceilalți 
care s-au bucurat văzând că este Domnul - spune Sfântul Evanghelist loan - i-au 
spus Sfântului Apostol Toma: "Am văzut pe Domnul" şi el a zis: "Dacă nu voi 
pune degetul meu în semnul cuielor şi dacă nu voi pune mâna mea în coasta Lui 
nu voi crede" (loan 20, 25). Cu aceste cuvinte de necredinţă ale Sfântului Apostol 
Toma se sfârşeşte relatarea în legătură cu prima arătare din ziua învierii şi cu aceste 
cuvinte se sfârşeşte şi Evanghelia care se citeşte în ziua de Paşti la Vecernie. Nu cu 
0 afirmare a învierii ci cu o afirmare de necredinţă în înviere. Este foarte 
interesant de reţinut lucrul acesta, pentru că nici cei doi care mergeau spre 
Emaus, nici ceilalţi ucenici nu au ajuns dintr-o dată la gândul învierii Domnului 
Hristos, chiar dacă ei au ştiut că Domnul Hristos le-a spus şi că EI va învia. Să 
ne gândim de exemplu la faptul că Domnul Hristos i-a mustrat pe cei doi care 
mergeau spre Emaus pentru necredinţa lor şi tot aşa spune Sfântul Evanghelist 





Marcu că i-a mustrat pe ucenici pentru necredinţa lor şi ştim că Domnul Hristos EI 
Insuşi a trebuit să intervină spre încredințarea ucenicilor. 


După opt zile S-a arătat Domnul Hristos ucenicilor Săi de față fiind şi Sfântul 
Apostol Toma, şi l-a invitat pe Sfântul Apostol Toma să se încredinţeze aşa cum şi- 
a dorit el, adică să pună degetul în semnul cuielor, să pună mâna lui în coasta 
Mântuitorului străpunsă de suliță şi care păstra semnul străpungerii. Şi Sfântul 
Apostol "Toma s-a încredinţat de învierea Domnului Hristos şi a zis: "Domnul meu 
şi Dumnezeul meu", la care Domnul Hristos a răspuns: "Căci M-ai văzut Tomă ai 
crezut, fericiţi sunt cei ce n-au văzut şi au crezut" (loan 20, 28-29). 


Stimaţi ascultători, Sfântul Apostol Toma prezintă o mărturie specială între ceilalți 
ucenici ai Mântuitorului, şi anume prezintă o mărturie specială în înţelesul acesta 
că el s-a încredinţat prin pipăire. E adevărat că în Sfânta Evanghelie nu se spune 
că Sfântul Apostol Toma a pipăit coasta Mântuitorului, că a pus degetul în 
semnul cuielor din mâinile Mântuitorului. Nu se spune lucrul acesta, de aceea 
sunt unii care au îndoială în ceea ce priveşte mărturia prin faptul că Sfântul 
Apostol Toma a pipăit pe Mântuitorul. Cine poate să ne încredinţeze pe noi de 
adevărul că Domnul Hristos a fost pipăit, sau cine poate să ne dea mărturie despre 
faptul că Sfântul Apostol Toma chiar a pipăit coasta Mântuitorului, chiar s-a 
încredinţat punând degetul în semnul cuielor? Bineînţeles că nu altcineva decât 
sfânta noastră Biserică, cea care a primit Evanghelia, care a răspândit Evanghelia, 
sfânta noastră Biserică cea care tălmăceşte Evanghelia, sfânta noastră Biserică cea 
care învaţă despre învierea Domnului nostru lisus Hristos. /n sfânta noastră 
Biserică se afirmă, mai ales în ziua de pomenire a întâlnirii Domnului Hristos 
cu Sfântul Apostol Toma, la Slujbele Bisericii din Duminica Tomii şi din toată 
Săptămâna care urmează, face afirmaţia că Domnul Hristos a fost pipăit de 
Sfântul Apostol Toma. 


Să ştiţi că învăţătura Bisericii este neinterpretabilă. Scriptura se interpretează şi din 
pricina aceasta Biblia este pricină de neunire între creştini. Toţi creştinii care 
gândesc altfel decât ortodox, toţi aceia gândesc altfel pentru că se întemeiază pe 
interpretări eronate ale Sfintei Scripturi, ale Bibliei. Aşa încât Sfânta Scriptură se 
poate face pricină de neunire, şi de fapt se face pricină de neunire, nu prin ea 
însăşi, ci prin interpretarea care se dă. Deci Biserica noastră are o învăţătură unică 
care nu se mai interpretează, se primeşte aşa cum este. Norma credinţei noastre nu 
e Biblia, ci norma credinţei noastre este învățătura Bisericii noastre. Şi sfânta 
noastră Biserică ne încredinţează că Sfântul Apostol Toma a pipăit semnele cuielor 
şi semnul din coasta Mântuitorului nostru lisus Hristos, s-a încredinţat prin pipăire. 





Am să vă spun din slujba de la Duminica Tomii şi din toată săptămâna care 
urmează două alcătuiri din care reiese clar că Sfântul Apostol Toma a pipăit pe 
Mântuitorul. Şi anume, în Condacul de la slujba din Duminica Tomii se spune aşa, 
vorbind cu Mântuitorul: "Cu dreapta cea osârduitoare coasta Ta cea de viaţă 
dătătoare Toma o a cercat, Hristoase Dumnezeule; că dacă ai intrat uşile fiind 
încuiate, cu ceilalţi Apostoli a strigat: Domnul meu şi Dumnezeul meu!". Deci cu 
dreapta cea osârduitoare, cea doritoare de încredințare, cu dreapta sa, Toma a 
cercat coasta Mântuitorului. Zice mai departe alcătuirea: "Că dacă ai intrat - e 
vorba de Domnul Hristos - uşile fiind încuiate Hristoase Dumnezeule, cu ceilalți 
Apostoli a strigat: Domnul meu şi Dumnezeul meu!". Deci ceilalți Apostoli au zis 
în conştiinţa lor "Domnul meu şi Dumnezeul meu" la prima arătare a 
Mântuitorului, iar Sfântul Apostol Toma a zis şi el aşa cu ceilalți Apostoli, dar 
numai după ce s-a încredinţat. 

Cea de-a doua alcătuire de la slujba din duminica Tomii este Icosul, alcătuirea care 
se spune îndată după cea pe care v-am prezentat-o înainte şi care are următorul 
cuprins: "Cine a păzit mâna ucenicului nearsă când s-a apropiat de coasta 
Domnului cea de foc; cine i-a dat ei putere de a putut pipăi osul cel de văpaie, cu 
adevărat ceea ce s-a pipăit? Că dacă n-ar fi dat coasta putere dreptei celei de lut, 
cum ar fi putut pipăi patimile care au zguduit şi cele de sus şi cele de jos? Acest 
dar lui Toma i s-a dat a o pipăi pe aceasta şi a striga lui Hristos: Domnul eşti şi 
Dumnezeul meu!". 


În alcătuirea aceasta se afirmă de patru ori că Sfântul Apostol Toma a pipăit coasta 
Mântuitorului. Şi anume alcătuirea este făcută în aşa fel încât este mai mult o 
meditaţie, o meditaţie în legătură cu cele întâmplate. Şi începe cu cuvintele: "Cine 
a dat putere dreptei celei de lut de a putut pipăi osul cel de văpaie”. Cine a dat 
putere dreptei celei de lut? Coasta care s-a pipăit. Cum a putut pipăi osul cel de 
văpaie? De ce? Pentru că e vorba de Mântuitorul nostru lisus Hristos care e mai 
presus de fire, Dumnezeirea e mai presus de ceea ce poate omul cuprinde. Și mai 
departe, cum ar fi putut pipăi coasta Mântuitorului, cum ar fi putut pipăi patimile 
care au zguduit şi cele sus şi cele de jos? Coasta i-a dat putere, Mântuitorul Însuşi 
i-a dat putere, l-a învrednicit pe Toma să se încredinţeze. "Că de n-ar fi dat coasta 
putere dreptei celei de lut, cum ar fi putut pipăi patimile care au zguduit şi cele de 
sus şi cele de jos? Acest dar i s-a dat lui Toma a o pipăi pe aceasta - adică coasta - 
şi a striga lui Hristos: Domnul meu şi Dumnezeul meu!". Aşa încât în această 
perspectivă, Sfântul Apostol Toma a dat o mărturie cu totul specială faţă de ceilalți 
ucenici ai Mântuitorului, prezintă ceva deosebit prin mărturia lui. 


Mai prezintă Sfântul Evanghelist loan în Evanghelia sa şi o altă arătare a 
Mântuitorului, la Marea Tiberiadei, când erau de faţă şapte dintre ucenici, printre 





care Sfântul Apostol Petru, Natanail cel din Cana Galileii, Toma şi fii lui Zevedeu, 
Iacov şi loan şi încă doi pe care nu-i numeşte Sfântul Evanghelist loan, şi care au 
fost de faţă când Domnul Hristos li S-a arătat, şi care bineînţeles că şi ei la rândul 
lor au dat mărturie. Mărturie apoi au dat toţi ucenicii Mântuitorului nostru lisus 
Hristos, propovăduirea din Faptele Sfinţilor Apostoli este o propovăduire din 
care înţelegem că Sfinţii Apostoli sunt martori, au rămas martori în conştiinţa 
Bisericii, martori ai învierii Mântuitorului nostru lisus Hristos. Între aceştia 
Sfântul Apostol Pavel prezintă o situaţie cu totul specială, pentru că şi el s-a 
încredinţat tot prin arătarea Mântuitorului după înviere. 


Când mergea să prigonească pe creştinii din Damasc s-a convertit întâlnindu-se cu 
Domnul Hristos şi a devenit propovăduitor al învierii Domnului Hristos, iar 
propovăduirea lui este prezentată în sinteză - în legătură cu învierea - în al 15-lea 
capitol din Epistola 1 către Corinteni, unde afirmă clar că Domnul Hristos S-a 
arătat ucenicilor Săi, S-a arătat lui Petru, S-a arătat lui lacov, S-a arătat ucenicilor 
în general şi S-a arătat şi Sfântului Apostol Pavel: "În cele din urmă mi S-a arătat 
şi mie, ca unuia care nu Sunt vrednic să mă numesc apostol pentru că am 
prigonit Biserica lui Hristos" (| Corinteni 15, 8-9). A prigonit-o în vremea 
neştiinţei, dar a mărturisit învierea după ce s-a încredinţat de învierea Domnului 
Hristos. 


E foarte, foarte important de observat şi de reţinut faptul că după ce s-a încredinţat 
nu l-a mai putut clinti nimeni din credinţa, din convingerea că Domnul Hristos a 
înviat. Când s-au încredinţat nu a mai putut nimenea să-i oprească să mărturisească 
învierea Domnului Hristos, dar până nu s-au încredinţat nu au mărturisit credinţa ci 
au mărturisit îndoiala, au mărturisit necredinţa, şi-au mărturisit scepticismul. / 
important de reţinut şi faptul că pe cei dintâi martori ai învierii Domnului 
Hristos, Însuşi Mântuitorul i-a încredinţat despre înviere. Însă să ştiţi că lucrul 
acesta se întâmplă cu toţi oamenii care cred în înviere, nu în înţelesul că Domnul 
Hristos Se arată fiecăruia cum S-a arătat Sfântului Apostol Toma sau celorlalți 
ucenici, ci că încredințarea despre învierea Domnului Hristos este o încredințare 
pe care numai Dumnezeu o poate da omului. Omul prin puterea lui nu poate 
ajunge să se convingă de învierea Domnului Hristos. 


Să ne aducem aminte de pildă de faptul că Mântuitorul 1-a întrebat pe ucenicii Săi - 
relatarea o găsim în Sfânta Evanghelie de la Matei în capitolul 16 -: "Cine ziceți că 
sunt Eu, Fiul Omului?". Şi Sfântul Apostol Petru - zicem noi în numele tuturor - a 
răspuns: "Tu eşti Hristos, Fiul lui Dumnezeu Celui viu". Când Domnul Hristos a 
auzit cuvintele acestea ale Sfântului Apostol Petru, le-a întâmpinat zicând: "Fericit 
eşti Simone, fiul lui Ilona, că nu trup şi sânge ţi-a descoperit ţie aceasta, ci Tatăl 





meu Cel din ceruri" (Matei 16, 15-17). Prin urmare, faptul că Domnul Hristos este 
Fiul lui Dumnezeu Celui viu, că este Hristos, că lisus din Nazaret este Hristos, Fiul 
lui Dumnezeu Celui viu, mărturisit de Sfântul Apostol Petru, este ceva ce Sfântul 
Apostol Petru a cunoscut din puterea lui Dumnezeu. Cu puterile firii - "trup şi 
sânge nu ţi-a descoperit ţie aceasta, ci Tatăl Meu Cel din ceruri"- nu se putea 
ajunge la această încredințare. "Tatăl Meu Cel din ceruri ţi-a descoperit ţie”. Aşa e 
ŞI cu învierea: numai prin puterea lui Dumnezeu poţi ajunge să crezi în înviere. 


Dacă nu vine Dumnezeu să te încredinţeze, dacă nu te încredinţează Mântuitorul 
Cel înviat, nu poţi avea încredințarea despre înviere. De ce? Pentru că învierea 
este mai presus de lume. Ori lucrurile mai presus de lume nu pot fi înţelese la 
nivelul vieţii omeneşti, la nivelul vieţii materiale, la nivelul cunoştinţelor pe care 
le avem noi din lumea aceasta, ci învierea, fiind mai presus de fire, este 
mărturisită de Însuşi Mântuitorul înviat şi nu se poate ajunge altfel la 
încredințarea despre înviere decât prin certitudinea interioară pe care o dă 
Domnul Hristos. 


Când eram eu student la Teologie, bineînţeles după ce am fost martor al învierii, 
după ce aveam credinţa în înviere, m-am apucat să citesc din Evanghelii şi din 
Faptele Sfinților Apostoli şi din Epistolele Sfinţilor Apostoli tot ce am găsit despre 


înviere. Şi ştiţi la ce concluzie am ajuns? La concluzia că nu sunt convingătoare. In 
ce sens nu sunt convingătoare? Dacă e să te reţii numai la ce se scrie în Evanghelie 
despre înviere, citind Evanghelia sau Faptele Apostolilor, sau Epistolele Sfântului 
Apostol Pavel şi celelalte Epistole unde se aminteşte ceva despre înviere, nu 
găseşti certitudinea învierii din ceea ce se scrie acolo. Şi atunci am ajuns la 
concluzia că altceva trebuie să fie care să te încredinţeze, şi mi-am dat seama de 
atunci că Mântuitorul Cel înviat i-a încredinţat pe oameni despre înviere. Nu au 
ajuns ei la concluzia că Domnul Hristos a înviat. De pildă, că s-au găsit giulgiurile 
singure în mormânt era o mărturie că Domnul Hristos nu mai e acolo, dar nu era o 
mărturie despre înviere ci o mărturie că mormântul a rămas gol. Ori pe noi nu ne 
interesează faptul că mormântul a rămas gol de trupul Mântuitorului, pentru că 
atunci se putea pune problema şi a unui furt al trupului, ci pe noi ne interesează 
învierea însăşi. Învierea însăşi însă o mărturiseşte numai Cel înviat, El ne dă 
încredințarea. E adevărat că noi suntem într-o atmosferă de credinţă în înviere, 
atmosfera pe care o creează Biserica noastră prin slujbele ei, dar cu toate acestea 
încredințarea ne-o dă totuşi Domnul Hristos Cel înviat. 


Am să vă aduc aminte - am să vă pun în atenţie, că poate puţini sunt cei la care vă 
aduc aminte - un text din "Scara" Sfântului loan Scărarul. Mai întâi un text din 
Evanghelie, şi anume din Evanghelia de la Matei capitolul 11, unde citim între 





altele următoarele cuvinte pe care le-a spus Domnul Hristos: "Învăţaţi-vă de la 
Mine că sunt blând şi smerit cu inima şi veţi avea odihnă sufletelor voastre". La 
aceste cuvinte din Evanghelia de la Matei fiindu-i luare aminte, Sfântul loan cel ce 
a scris "Scara", III) - poate ştiţi, "Scara" este o scriere a 
Sfântului loan Sinaitul, scrisă la sfârşitul veacului al VI-lea, o scriere în 30 de 
capitole pe care, din câte ştiu, v-a prezentat-o cândva Î.P.S. Nicolae aici în sala 
aceasta -, reia cuvintele acestea ale Mântuitorului şi le prezintă în următorul 
context: "A zis Domnul: Învăţaţi-vă - nu din carte, nu de la înger, nu de la om, ci 
- de la Mine - adică de la lucrarea Mea cea din voi - că sunt blând şi smerit cu 
inima şi veţi avea odihnă sufletelor voastre - de patimile care sunt în voi". Deci 
Sfântul loan Scărarul atrage atenţia că Domnul Hristos a spus "învăţaţi-vă de la 
Mine" şi interpretează că a zis Domnul Hristos "învăţaţi-vă de la Mine - nu din 
carte, nu de la înger, nu de la om ci de la Mine; ce? - că sunt blând şi smerit cu 
inima”. 


Asta trebuie să învăţăm. Dacă blândeţea şi smerenia Domnului Hristos trebuie să 
o învăţăm de la Domnul Hristos Însuşi, atunci cu atât mai mult învierea 
Domnului Hristos de la Domnul Hristos Însuşi trebuie s-o învăţăm. "Din 
lucrarea Mea cea din voi" zice Domnul Hristos, "de la Mine, adică de la lucrarea 
Mea cea din voi”. 


Domnul Hristos lucrează convingerea pe care o avem noi, care suntem şi noi 
martori ai Mântuitorului nostru lisus Hristos după martorii cei din istorie. Toţi cei 
care au crezut în învierea Domnului nostru lisus Hristos au fost şi martori ai 
învierii Domnului Hristos în istorie. Toţi Sfinţii, toţi credincioşii creştini au 
mărturisit învierea Domnului Hristos. Ne adăugăm la ei şi noi. Noi suntem 
martorii cei din vremea noastră. Noi care zicem "Hristos a înviat”, noi care 
zicem "Adevărat a înviat”, noi care credem, noi care mărturisim, noi care 
sărbătorim învierea Domnul Hristos şi noi care ne înnoim viaţa după învierea 
Domnului Hristos. 


Pentru că asta înseamnă mărturie, dacă am crede în Domnul Hristos fără învierea 
Domnului Hristos, nu am crede în Domnul Hristos, am crede într-un filozof, lisus 
din Nazaret, am crede într-un învăţător, am crede într-un gânditor, într-un 
descoperitor al unor lucruri la care nu poate ajunge omul singur şi fiecare om, ci un 
gânditor, un pătrunzător. Ori noi credem în Domnul Hristos ca Fiu al lui 
Dumnezeu care a înviat din morţi, care a omorât cu moartea pe moarte şi 
mărturisim împreună cu femeile mironosiţe, împreună cu îngerii, împreună cu 
Apostolii, împreună cu toți Sfinţii, mărturisim că Hristos a înviat, mărturisim 
adevărul că Mântuitorul este viu, că a înviat din mormânt, că a biruit moartea, 





toate acestea le mărturisim. Și le mărturisim când spunem "Hristos a înviat” şi 
"Adevărat a înviat”, le mărturisim când Slujim la toate slujbele noastre, le 
mărturisim la Paşti, mărturisim învierea Domnului Hristos la Paşti prin Slujbele 
de la Paşti şi din toată Săptămâna Luminată. 


Cred că ştiţi că Săptămâna Luminată este "Raiul anului bisericesc”. Adică în 
timpul Săptămânii Luminate toate gândurile se grupează pe înviere până la aşa 
măsură că dacă se întâmplă ca în timpul Săptămânii Luminate să se facă o 
înmormântare, fie că este o înmormântare a mirenilor, fie că este o înmormântare a 
preoţilor, fie că este o înmormântare a călugărilor, fie că este o înmormântare a 
pruncilor, nu se face înmormântarea prescrisă pentru astfel de categorii de oameni 
credincioşi, ci se face înmormântarea din Săptămâna Luminată, care-i slujba de la 
Paşti. Nu are Biserica de spus nimic altceva decât slujba de la Paşti. 


Cuvântul Sfântului loan Gură de Aur de la Paşti ilustrează bucuria învierii când 
zice: "Toţi să vă îndulciţi de ospăţul credinţei, toţi luaţi bucuria bunătăţii, 
nimenea Să nu se tânguiască pentru păcate că iertare din mormânt a răsărit, 
nimenea Să nu plângă pentru sărăcie că s-a arătat împărăţia cea de obşte, 
nimenea Să nu se teamă de moarte că ne-a izbăvit pe noi moartea Mântuitorului. 
A stins-o pe ea Cel ce a fost ţinut de ea. Prădat-a iadul Cel ce S-a pogorât la iad. 
Aceasta mai înainte apucând Isaia a zis: <<ladul s-a amărât întâmpinându- Le 
pe Tine jos. S-a amărât că s-a omorât, s-a amărât că s-a stricat, s-a amărât că s-a 
batjocorit, s-a amărât că s-a legat. A luat trup şi de Dumnezeu s-a lovit. A luat 
pământ şi s-a întâmpinat cu cerul, a luat ce a văzut şi a căzut întru ce n-a văzut. 
Unde-ţi este moarte boldul, unde-ţi este iadule biruinţa? Înviat-a Hristos şi tu te- 
ai surpat, înviat-a Hristos şi au căzut dracii, înviat-a Hristos şi se bucură îngerii, 
înviat-a Hristos şi viaţa vieţuieşte, înviat-a Hristos şi nici un mort nu este în 
mormânt, că Hristos înviind, începătură celor adormiţi S-a făcut”. 


E o perspectivă de pe poziţia credinţei în înviere. Acelaşi lucru trebuie să-l credem 
ŞI noi, să-l mărturisim şi noi. 


ÎL mărturisim când zicem "Hristos a înviat" dar se poate să fie doar o simplă 
formulă dacă nu suntem încredinţaţi de înviere până la aşa măsură încât învierea să 
facă parte din componenţa existenţei noastre. Putem să fim martori numai cu un fel 
de salut, cum fac copii. De exemplu eu în copilăria mea. Cea mai veche mărturie 
pe care am dat-o eu, nu ca martor ci ca colportor al unui adevăr, a fost când aveam 
cinci, cel mult şase ani, nu-mi mai aduc aminte. M-a trimis mama la bunica mea - 
mama tatălui meu care locuia cu noi, îi ziceam noi mama tână - şi a zis mama către 
mine: "Du-te la mama tână şi zi <<Hristos a înviat, mama tână!>> şi mama tână îți 





dă un ou". Şi m-am dus la mama tână şi am zis cum mi-a zis mama să zic: "Hristos 
a înviat, mama tână!". Şi mama tână, Dumnezeu s-o odihnească, a zis: "Adevărat a 
înviat, stai că-ţi dă mama tână un ou". Asta îmi aduc eu aminte din copilăria mea. 


Deci ne-am încadrat într-o societate în care învierea Domnului nostru lisus Hristos 
era o realitate, însă o realitate la care fiecare participa după puterea lui. Bineînţeles 
că un copil nu poate da o mărturie cum dă un om mare, dar cu vremea m-am 
validat cumva, adică faptul acesta că am spus "Hristos a înviat" din copilărie s-a 
întemeiat în existența mea până la aşa măsură că nu se poate să nu spun acest 
adevăr, pentru că îl spun şi eu ca Apostolii, crezând în el. 


În ceea ce priveşte sărbătorirea ca atare, am spus că slujba de Paşti e în aşa fel 
alcătuită încât e o izbucnire din suflet a adevărului că Domnul Hristos a înviat. Şi 
zicem: "Prăznuim omorârea morţii, sfărâmarea iadului şi începătura altei vieţi 
veşnice şi săltând, lăudăm pe Pricinuitorul, pe Unul Cel binecuvântat, 
Dumnezeul părinţilor şi preamărit". Sau: "Ziua învierii, popoare să ne luminăm; 
Paştile Domnului, Paştile, că din moarte la viaţă şi de pe pământ la cer Hristos 
Dumnezeu ne-a trecut pe noi cei ce-l cântăm cântare de biruinţă". 


"Acum toate de lumină S-au umplut, şi cerul şi pământul şi cele de dedesubt. 


Deci să prăznuiască toată făptura învierea lui Hristos întru Care s-a întărit”. 


"Cerurile după cuviinţă să se veselească şi pământul să se bucure şi să 
prăznuiască toată lumea cea văzută şi cea nevăzută, că Hristos a înviat, veselia 
cea veşnică”. 


Totul e grupat în gândul despre înviere, în jurul gândului că Domnul Hristos a 
înviat şi totul e o izbucnire de bucurie, totul este o revărsare a bucuriei. Noi credem 
că în veşnicie Raiul cel de dincolo de lumea aceasta va fi aşa cum e Raiul anului 
bisericesc, o izbucnire de bucurie în legătură cu învierea Domnului nostru lisus 
Hristos. 


Aşa suntem noi martori, martorii cei din vremea noastră suntem noi, suntem noi cei 
convinşi, suntem noi care nu putem să ne oprim din a spune la învierea 
Mântuitorului nostru lisus Hristos, în cele patruzeci de zile de după înviere, 
"Hristos a înviat”. 


ISIS, n sfânt din secolul trecut - a murit în 1833 - când se 


întâlnea cu cineva totdeauna spunea "Hristos a înviat”, şi pe fiecare om îl 
numea "bucuria mea". " ” zicea el când se întâlnea 





cu cineva. Bineînţeles că dacă am face şi noi aşa ceva nu s-ar potrivi, pentru că nu 
ține de stilul nostru de vieţuire, dar mărturia ca atare noi trebuie să o dăm. 


Să ştiţi că învierea Domnului Hristos nu o mărturisim numai în ziua învierii şi 
în Săptămâna Luminată, în vremea Raiului anului bisericesc, ci în toate 
duminicile. Cu mici excepţii, duminica este o prăznuire a învierii Domnului nostru 
lisus Hristos. De pildă la slujba de dimineaţă din ziua învierii spunem aşa: 
"Preabinecuvântată eşti Născătoare de Dumnezeu Fecioară, că prin Cel ce S-a 
întrupat din tine iadul s-a robit, Adam s-a chemat, blestemul s-a pierdut, Eva s-a 
mântuit, moartea s-a omorât şi noi am înviat. Pentru aceasta cântând Strigăm: 
bine eşti cuvântat Hristoase Dumnezeul nostru, Cel ce bine ai voit aşa, mărire 


Ție" 


Vorbim cu Maica Domnului, vorbim cu Domnul Hristos, vorbim cu Maica 
Domnului şi amintim de darul învierii, că zicem: "Preabinecuvântată eşti 
Născătoare de Dumnezeu Fecioară, că prin Cel ce S-a întrupat din tine iadul s-a 
nimicit". Nu mai există pentru noi iad, nu că nu mai există obiectiv iad, există, dar 
nu mai există pentru noi cei care credem în înviere. Într-o alcătuire de la sfintele 
slujbe se spune aşa: "Când Te-ai pogorât la moarte Cel ce eşti viaţa cea fără de 
moarte, atunci iadul l-ai omorât cu strălucirea dumnezeirii”. Dacă străluceşte 
Dumnezeu în noi, dacă Mântuitorul nostru lisus Hristos ne dă certitudinea 
învierii Lui şi străluceşte în inima noastră, nu mai are loc iadul. 


Iadul are loc acolo unde omul este lipsit de Dumnezeu, unde nu simte prezenţa lui 
Dumnezeu, dar unde se simte prezenţa lui Dumnezeu nu mai poate fi iad. Deci noi 
credem că iadul s-a nimicit, pentru noi nu există iad, aşa cum nu există închisoare 
pentru cei ce nu sunt vrednici de închisoare. Chiar dacă există undeva închisoare, 
poţi să zici că nu există pentru omul care nu ajunge acolo. Aşa e şi cu iadul, există 
obiectiv - adică subiectiv cumva, nicăieri în Scriptură nu se spune când a creat 
Dumnezeu, sau cine a creat iadul, pentru că nu l-a creat Dumnezeu, Dumnezeu nu 
a creat iadul. Iadul l-au creat cei care au fost vrednici de iad, mai întâi îngerii căzuţi 
şi după aceea oamenii care sunt vrednici de iad şi care ajung într-o stare de iad, 
aceia sunt în iad, dar nu ajung undeva unde s-au creat nişte condiţii de iad. 


Condiţiile de iad le creează omul şi în lumea aceasta, când face rele, când e făcător 
de răutate, aduce în jurul lui o atmosferă neplăcută, este o atmosferă de iad, dar 
iadul nu există de la sine ca o realitate în care intri. Ai făcut un rău şi intri acolo ca 
şi cum ai intra în închisoare, ci iadul este iadul tău, iadul în care ajungi, din care nu 
poţi ieşi, zbuciumul lăuntric de pe urma păcatelor, neliniştea sufletească, toate 
acestea sunt stări de iad cu care începe iadul aici pe pământ, aşa cum începe de 





altfel şi Raiul pentru cei credincioşi aici pe pământ şi se continuă şi dincolo de 
lumea aceasta. 


Ori, când Domnul Hristos este în noi, El e biruitorul morţii, e biruitorul iadului, 
e biruitorul tuturor împotrivirilor, şi atunci noi intrăm într-o atmosferă pe care o 
mărturiseşte slujba de la Paşti de exemplu, când zice: "Să-nvie Dumnezeu şi să 
se risipească vrăjmaşii Lui”. Care vrăjmaşi? Vrăjmaşii cei de gând. "Aşa să 
piară păcătoşii de la faţa lui Dumnezeu". Care păcătoşi? Realităţile lăuntrice 
împotrivitoare unei linişti sufleteşti, unui rai pe care îl vrea Dumnezeu şi în care 
vrea Dumnezeu Să ajungem. 


La noi la mănăstire, Dumnezeu să-l odihnească, era un părinte. Şi zicea: "Măi frate 
- Părintele Serafim îl chema - aici poate să fie Raiul pe pământ". Şi eu ziceam: da 
părinte, dar cu alți oameni. Adică raiul e o realitate pe care o face omul de rai. 
Dacă eşti un om care face raiul, atunci raiul e acolo unde eşti tu. Mie îmi place să 
spun că 

Și zic totdeauna: să ştiţi că 
dacă nu e locul împlinirilor, adică dacă nu te împlineşti în mănăstire prin 
Dumnezeu, şi-ţi mai trebuie lucruri din lumea asta ca să te împlineşti, deci dacă nu- 
i locul împlinirilor nu-i nici tinda Raiului, nu-i nici casa lui Dumnezeu, nu-i nici 
poarta cerului. 


Dar tot aşa oamenii îşi pot face din căminul lor o tindă a Raiului, o casă a lui 
Dumnezeu, o poartă a cerului. Se îmbină cerul cu pământul acolo unde este omul 
cel credincios. Cerul este o realitate care se răspândește, nu e un loc, un spaţiu 
anume: acesta e cerul, de aici începe pământul şi de aici începe cerul. 


Stimaţi ascultători, mai am ceva de spus, şi anume că prin participarea aceasta la 
adevărul învierii Mântuitorului nostru lisus Hristos prin toate bucuriile pe care le 
aduce învierea, prin transformarea sufletească pe care o aduce credinţa în înviere, 
se ajunge la înnoirea vieţii. 


Sfântul Apostol Pavel în Epistola către Romani scrie aşa, în capitolul 6: "Precum 
Hristos a înviat prin mărirea Tatălui, aşa şi voi să înviaţi întru înnoirea vieţii". 
Ce înseamnă aceasta, înnoirea vieţii? Să duci o viaţă de credincios nu de 
necredincios. Înseamnă o viaţă pozitivă întru lucrarea binelui. 





În Epistola către Coloseni capitolul 3 citim cuvintele: "Dacă ați înviat împreună 
cu Hristos - şi noi credem că am înviat împreună cu Hristos la Botez, când am 
murit împreună cu Hristos şi am înviat împreună cu Hristos - căutaţi cele de sus, 
cugetaţi cele de sus". 


Şi mai departe zice Sfântul Apostol Pavel: "Omorâți mădularele voastre cele de pe 
pământ: desfrâul, necurăţia, patima, pofta rea şi zgârcenia sau lăcomia care este 
o închinare la idoli". 


Şi mai departe: "Drept aceea, lepădaţi şi voi toate acestea: mânia, iuţimea, 
răutatea, defăimarea, cuvântul de ruşine din gura voastră, nu vă minţiţi unii pe 
alții pentru că v-aţi dezbrăcat de omul cel vechi şi v-aţi îmbrăcat în omul cel 


” 


Nou . 


Şi apoi adaugă: "Îmbrăcaţi-vă ca aleşi ai lui Dumnezeu, sfinţi şi preaiubiţi, cu 
milostivirile îndurărilor, cu bunătate, cu blândeţe, cu smerenie, cu îndelungă 
răbdare îngăduindu-vă unul pe altul, dacă are cineva ceva împotriva cuiva, 
precum Hristos v-a iertat aşişderea iertaţi şi voi. Peste toate îmbrăcaţi-vă cu 
dragostea care este legătura desăvârşirii şi pacea lui Hristos să stăpânească în 
inimile voastre". 


Iată ce trebuie să facă omul cu viaţă înnoită: să înlăture păcatul şi să realizeze 
virtuțile, ca să poată fi şi prin viaţă martor al învierii Domnului Hristos. 


Sfârşesc aceste consideraţii cu o poezie de Vasile Militaru în care se cuprinde 
foarte bine învierea Domnului Hristos, adică omul care crede în învierea Domnului 
Hristos ca martor al învierii Domnului Hristos. Poezia se numeşte Hristos a înviat: 


"Hristos a înviat" Ce vorbă sfântă, 
Îți simţi de lacrimi calde ochii uzi, 
Şi-n suflet parcă Serafimi îţi cântă, 
De câte ori, creştine, îl auzi. 
Hristos a înviat în firul ierbii, 

A înviat Hristos în adevăr, 

În poieniţa-n care zburdă cerbii, 
În florile de piersic şi de măr. 


În Stupii de albine fără greş, 
In vântul care suflă mângâios, 
In ramura-nflorită de cireş. 





Dar vai, în suflet ţi-a-nviat Hristos? 


Ai cântărit cu mintea ta creştine 

Cât bine ai făcut sub cer umblând? 

Te simţi măcar acum pornit spre bine, 
Măcar acum te simți mai bun, mai blând? 


Simți tu topită-n suflet vechea-ţi ură? 
Mai vrei pieirea celui plin de har? 
Ţi-ai pus zăvor pe băârfitoarea-ţi gură? 
Iubirea pentru semeni o simţi jar? 

O, dacă aceste legi de-a pururi sfinte, 
În aur măcar azi te-au îmbrăcat, 

Cu Serafimi în suflet imn fierbinte, 

Ai drept să cânţi "Hristos a înviat”. 


Vă mulţumesc. 


Calea Sfântului Apostol Toma poate fi considerată ca pozitivă? 

Da, Biserica noastră o consideră ca pozitivă şi chiar zice "0, bună necredință a 
Tomei, că prin necredinţa lui noi toţi ne-am încredinţat". Poate fi socotită 
pozitivă şi în înţelesul acesta că Sfântul Apostol Toma a fost sincer, el a vrut să se 
încredințeze dar voia o dovadă pe care de altfel ucenicii ceilalți într-un fel o 
primiseră. Ei se întâlniseră cu Domnul Hristos, el a vrut totuşi ceva mai mult decât 
ceilalți, probabil pentru că se gândea că faptul de a-L întâlni pe Domnul Hristos 
poate rămâne totuşi ca o iluzie optică şi ştim că o iluzie optică este o iluzie cel mai 
uşor de realizat. Şi atunci Sfântul Apostol Toma, poate prin voia lui Dumnezeu, a 
vrut o dovadă mai deosebită. Aşa încât poate fi considerată ca ceva pozitiv. 


În condiţiile actuale în ce mod poate fi percepută învierea de către fiecare creştin 
şi trăită ca o realitate incontestabilă? 

Numai în măsura în care Domnul Hristos ne încredinţează lăuntric. Nu există 
posibilitatea unor raționamente în legătură cu învierea Domnului Hristos, chiar 
dacă zicem că noi suntem urmaşii martorilor de odinioară, e totuşi ceva care nu e 
suficient când e vorba de înviere. Adică noi trebuie să ne rugăm lui Dumnezeu, 
Mântuitorului Celui ce a înviat, să ne încredinţeze El despre înviere. Nu există 
nişte modalităţi de a ne încredința despre înviere altfel decât printr-o certitudine 
interioară care vine de la Dumnezeu. 


Vă rugăm să ne vorbiţi despre giulgiul din Torino. 





"Giulgiul din Torino" este o carte scrisă de un părinte romano-catolic din laşi, pe 
nume Claudiu Dumea. E o istorie a giulgiului de când se ştie de el, însă trage şi o 
concluzie, şi anume consideră giulgiul din Torino acelaşi lucru cu chipul cel 
nefăcut de mână al Domnului Hristos şi cumva amestecă lucrurile, cel puţin pentru 
o anumită perioadă. În legătură cu giulgiul din Torino s-au făcut multe aprecieri, s- 
au făcut şi multe investigaţii ca să se constate dacă este cu adevărat giulgiul cel 
despre care vorbesc Evangheliştii. Sunt şi unele reţineri în legătură cu aceasta. Eu 
cred totuşi că pentru noi giulgiul cel adevărat este încredințarea despre învierea 
Domnului nostru lisus Hristos, nu trebuie neapărat să-l cunoaştem, să-l atingem, să 
vedem, să ştim ce analize s-au făcut, la ce rezultate s-a ajuns, ci important este să 
avem noi credinţa în învierea Domnului nostru lisus Hristos ca şi când am fi văzut 
giulgiul. 


Însă am pierdut ceva din vedere, şi anume la slujba de fiecare duminică se citeşte 
dimineaţa din Evanghelie despre învierea Domnului Hristos. După ce se termină 
Evanghelia şi se zice ca de obicei "Mărire Ţie Doamne, mărire Ţie”, urmează o 
alcătuire în legătură cu Evanghelia. Şi se zice aşa: "Învierea lui Hristos văzând, să 
ne închinăm Sfântului Domnului lisus". Învierea lui Hristos văzând. Când am 
văzut-o? Prin credinţă. Pentru noi, faptul că despre înviere se relatează în Sfânta 
Evanghelie este ca şi când am fi văzut noi şi mormântul gol, şi giulgiurile şi ne-am 


fi întâlnit cu femeile mironosiţe, cu îngerul binevestitor, cu Apostolii care L-au 
mărturisit pe Domnul Hristos, cu Sfântul Apostol Toma, cu toţi martorii de atunci, 
ne-am fi întâlnit cu ei şi am fi văzut şi noi lucrurile acestea. Nu pentru că le-au 
văzut ei, ci pentru că le vedem noi prin credinţă. 

"Învierea lui Hristos văzând, să ne închinăm Sfântului Domnului lisus, Unuia 
Celui fără de păcat. Crucii Tale ne închinăm Hristoase - vorbim cu Domnul 
Hristos - şi Sfântă Învierea Ta o lăudăm şi o mărim. Că Tu eşti Dumnezeul 
nostru, afară de Tine pe altul nu ştim, numele Tău numim". Şi apoi, ca şi când 
nu suntem mulţumiţi cu ceea ce putem face în privinţa aceasta, zicem: "Veniți roți 
credincioşii să ne închinăm Sfintei Învierii lui Hristos, că iată a venit prin Cruce 
bucurie la toată lumea. Totdeauna binecuvântând pe Domnul, lăudăm Învierea 
Lui, că răstignire răbdând pentru noi, cu moartea pe moarte a călcat”. E o 
alcătuire în care noi deja primim cele auzite din Sfânta Evanghelie, ne angajăm cu 
convingerea noastră, cu conştiinţa noastră. Acesta-i giulgiul nostru, nu giulgiul de 
la Torino, pe care îl poate vedea cineva care se duce la Torino, ci credinţa noastră 
este giulgiul nostru. 


Ce ne puteţi spune despre lumina din noaptea de Paşti? 
Nu vă pot spune nimic, dacă vreţi să ştiţi ceva, relatează Părintele Ioanichie Bălan 
într-o carte scrisă de el "Mărturii de la locurile sfinte”. E o carte în care spune şi 





despre lumina învierii. Eu cu cei cu care am vorbit, care au fost acolo, de la toţi am 
aflat că lumina apare, de undeva din mormânt, de sus, nu ştiau să spună. Ceea ce 1- 
a impresionat pe toţi este faptul că lumina aceasta se răspândeşte foarte repede şi 
inundă toată biserica. Cum, de unde vine, ce se întâmplă, au ei nişte metode de 
răspândire a luminii, vine într-adevăr de sus cum mărturisesc cei mai mulţi, e o 
chestiune discutabilă. Însă ceea ce este important este faptul că învierea pentru noi 
este lumină. Că mergem, că nu mergem la Ierusalim, că se aprinde că nu se 
aprinde, că vine de sus că vine de jos, e o chestiune secundară. Important este 
pentru noi să fim luminaţi de lumina învierii. 


Ce părere aveţi despre acele persoane care nu se spovedesc toată viaţa lor, 
considerându-se nevrednici de Sfintele Taine, dar au încredere şi nădejde 
deosebită că bunul Dumnezeu le va rândui înainte de moarte vreme de pocăință 
şi împărtăşirea cu Sfintele Taine? 


Vin la mine unii şi zic: "Părinte, a murit tata şi nu a fost împărtăşit. Ce pot face 
pentru e€l?". Zic: ştii de ce nu a fost împărtăşit la moarte? Că nu a fost împărtăşit în 
viaţă. Dacă se împărtăşea în viaţă, îl învrednicea Dumnezeu să se împărtăşească şi 
la moarte, dar dacă nu-l interesa lucrul acesta în viaţă, uite, nu l-a învrednicit 
Dumnezeu nici la moarte. Noi dorim din toate puterile noastre să ne împărtăşim, nu 
pentru vrednicia noastră. Eu mă împărtăşesc foarte des, la fiecare Sfântă Liturghie 
la care iau parte şi pot să mă împărtăşesc, dacă nu am cumva ceva, nu pot să stau 
până la sfârşitul Liturghiei să zicem. În cazul acesta nu mă împărtăşesc, dar şi dacă 
nu slujesc mă împărtăşesc. De ce? Nu pentru că mă socotesc vrednic, deşi să ştiţi 
că nu mi-e frică că nu mă duc în Rai. Adică de ce nu mi-e frică în fond? Pentru că 
ştiu că Dumnezeu ne dă Raiul, nu noi realizăm Raiul. Și atunci, dacă duc o viaţă 
care să mă recomande pentru Rai, nu are Dumnezeu de ce să mă respingă când voi 
merge în Rai. Nu am să-i spun lui Dumnezeu că am făcut asta şi asta, că am stat 41 
de ani la mănăstire, că ar putea zice Dumnezeu cum ziceam noi către un părinte de 
la noi care a stat 50 de ani la mănăstire şi în ultimii ani nu mai ştia cât a stat. Şi 
zicea: "Eu sunt aici de 40 de ani”. Şi eu ziceam: ba nu, că sunteţi de 45. Şi el zicea: 
"Mă, păi dacă ştii tu că sunt de 45, atunci sunt de 45". Şi zicea părintele că-i de 
atâția ani şi eu ziceam: părinte, dar să nu vă lăudaţi cu asta, că aţi stat la bine! Aşa 
şi eu, nu o să pot să spun lui Dumnezeu că am stat la mănăstire atâţia ani, că ar 
putea zice Dumnezeu foarte bine către mine: "Da, dar să ştii că ai stat la bine. Poţi 
să stai şi mai mult". Important este în chestiunea aceasta să dorim binele şi să-l 
facem pe cât putem, şi atunci pentru împărtăşire nu trebuie să te pregăteşti în mod 
special, dacă toată viaţa e o pregătire, şi poţi să te împărtăşeşti mai des. De ce? 
Pentru bunătatea lui Dumnezeu, nu pentru vrednicia ta. Adică nu zic că sunt 
vrednic să mă împărtăşesc, că doar totdeauna când te împărtăşeşti zici că eşti 





nevrednic. Dar Dumnezeu te învredniceşte, adică dacă Dumnezeu vrea să-ţi dea 
darul acesta, care e cel mai mare dar din câte daruri sunt şi de care nu sunt vrednici 
nici îngerii, dacă e vorba, dacă Dumnezeu vrea să te învrednicească, nu ai motive 
să refuzi. Bineînţeles totuşi, trăind o viaţă care să te recomande şi pregătindu-te cu 
spovedanie şi după aceea împărtăşindu-te cu încredințarea că Dumnezeu vine în 
sufletul tău. 


Am auzit acum de curând un cuvânt al WOR care zice aşa, că 


"Dumnezeu este atotputernic şi cu toate acestea nu a putut să ne dea ceva mai 
mult decât Sfânta Împărtăşanie. Dumnezeu este atotînţelept şi nu a ştiut să ne 
dea ceva mai mult decât Sfânta Împărtăşanie. Dumnezeu este atotbogat şi cu 
toate acestea nu a putut să ne dea ceva mai mult decât Sfânta Împărtăşanie”. 
Aşa că acesta este lucrul cel mai de căpetenie, dar pentru ceva de căpetenie trebuie 
să duci o viaţă care să te recomande pentru împărtăşire. Aşa că am păreri foarte 
rele despre cei care nu se împărtăşesc. Chiar dacă zic ei că sunt nevrednici, nu au 
dreptate, pentru că nimenea nu poate să zică că e vrednic, şi totuşi Dumnezeu ne-a 
învrednicit. Cum zicem "Învredniceşte-ne Doamne în seara aceasta fără de 
păcat..." tot aşa zicem "Învredniceşte-mă să mă împărtăşesc cu Sfintele Tale 
Taine". 


Ce este mai important: Să Stai acasă şi să te rogi sau să Stai în biserică şi Să nu fii 
atent la ce se petrece acolo? 

E mai important să fii în biserică şi să nu fii atent acolo decât să stai acasă să te 
rogi. De ce? Pentru că mai întâi de toate . În al 
doilea rând „ŞI 
apoi ce ai la biserică nu poţi avea acasă, nu poţi avea acasă binecuvântările care se 
dau în biserică. Asta nu înseamnă că trebuie să fii neatent în biserică. Trebuie să fii 
atent şi să te sileşti să fu atent, dar e mai important să fu la biserică oricum, cum 
poţi să fii, decât să stai acasă să te rogi, unde nu e atmosfera din biserică. 


Există vreo legătură între învierea Domnului şi învierea lui Lazăr? 

Doar atât, că învierea lui Lazăr poate fi considerată o înainte-închipuire a învierii 
celei de obşte şi poate chiar şi a învierii Domnului Hristos. Învierea lui Lazăr este o 
minune pe care a făcut-o Domnul Hristos Cel ce a înviat, înainte însă de învierea 
Sa. 


Părinte, Sunteţi întrebat cât trebuie să se roage omul ca să-l miluiască 
Dumnezeu? 

M-am întrebat şi cu: de câte ori trebuie să zică cineva "Doamne miluieşte-mă" ca 
să-l miluiască Dumnezeu? Şi m-am gândit la fiul risipitor, de pildă. Fiul risipitor 





când s-a întors şi-a făcut întâi o socoteală: "Mă voi duce la tatăl meu şi voi spune: 
tată, am greşit la cer şi înaintea ta, nu Sunt vrednic să mă numesc fiul tău, 
primeşte-mă ca pe unul din slujitorii tăi". Şi când s-a apropiat de casă, tatăl l-a 
văzut de departe şi a alergat înaintea lui şi a căzut pe grumazul lui şi l-a sărutat. 
Deci nu l-a pus în studiu, să zică: să vedem ce face acesta acum când se întoarce, 
să vedem ce zice, să vedem cum se prezintă. De ce nu l-a pus în studiu? Pentru că 
nu era cercetător ştiinţific ci era tată, şi inima de tată îl înghesuia să-l primească. 
Noi credem că Dumnezeu e tatăl nostru. Când l-a primit a început să zică: "Tată, 
am greşit la cer şi înaintea ta nu sunt vrednic să mă numesc fiul tău". Nu a mai 
ZIS ŞI "primeşte-mă ca pe unul din slujitorii tăi”, cum şi-a făcut el socoteala. Şi tatăl 
său nu a zis: zi de vreo sută de mii de ori aşa, că apoi te iert. Deci noi trebuie să 
avem încredințarea că Dumnezeu ne miluieşte. Dar zicem " 

" de atâtea ori de 
câte putem să zicem, deşi nu cred că la sfârşitul vieţii va zice Dumnezeu către 
mine: tu mai puteai să zici de un milion de ori şi nu ai zis. Nu cred lucrul acesta. 
De ce? Pentru că aceasta e o metodă de îmbunătăţire sufletească, nu o metodă de a 
cere mila lui Dumnezeu în înţelesul acesta că numai atunci ţi-o dă Dumnezeu dacă 
ai zis de nu ştiu câte ori. Important este să avem încredințarea în mila lui 
Dumnezeu, dar noi cerem mila lui Dumnezeu ca să ne putem observa pe noi 
înşine, e o metodă de îmbunătăţire, de a ţine legătura cu Dumnezeu şi de a ne 
curăţi sufletul. 


Să ştiţi că înainte de a ne întâlni cu Dumnezeu prin rugăciunea aceasta ne întâlnim 
cu noi înşine. Eu v-am mai spus şi altădată că ne întâlnim cu mizeria din noi. Eu le 
spun la oameni: fiţi atenţi, eu m-am întâlnit cu mizeria din mine şi vă puteţi întâlni 
şi voi cu asta. Fiţi atenţi că nu rămâneţi la asta, stăruiți în rugăciune, se limpezesc 
lucrurile cu vremea. Aşa încât noi folosim rugăciunea aceasta nu pentru că noi nu 
am avea încredințarea că Dumnezeu ne miluieşte dintr-o dată, sau ne miluieşte 
chiar prin faptul că ne angajăm în rugăciunea aceasta, ci facem rugăciunea 
aceasta ca să ne putem observa pe noi înşine, ca să ne putem urmări, Să putem 
înlătura gândurile cele rele, să putem să fim în legătură cu Dumnezeu. De altfel 
să ştiţi că acesta nu-i ultimul fel de rugăciune, deşi m-am gândit aşa, că dacă m-aş 
întâlni cu Domnul Hristos şi aş avea conştiinţa că m-am întâlnit cu El - am 
conştiinţa că mă întâlnesc cu EI în rugăciune, dar zic aşa, cum s-a întâlnit de pildă 
Sfântul Apostol Pavel pe drumul Damascului - ce I-aş cere eu, ce I-aş spune eu 
Domnului Hristos? Cred că asta I-aş spune: "Doamne, lisuse Hristoase Fiul lui 
Dumnezeu, miluieşte-mă pe mine păcătosul"”. Asta este, şi aşa o zicem până la 
moarte. Bineînţeles că după ce te întemeiezi în rugăciunea aceasta, îţi mai vin şi 
alte gânduri: "Mărire Ție Doamne, mărire ie", "Mare eşti Doamne şi minunate 
sunt lucrurile Tale şi nici un cuvânt nu este de ajuns spre lauda minunilor Tale" - 





asta zic eu că e tunetul pământului, aşa cum există un tunet al cerului există şi un 
tunet al pământului. Şi sunt cuvintele acestea: "Mare eşti Doamne şi minunate 
sunt lucrurile Tale şi nici un cuvânt nu este de ajuns spre lauda minunilor 
Tale". Sau "Cine este Dumnezeu mare ca Dumnezeul nostru? Tu eşti Dumnezeu 
care faci minuni". 


11 mai 1994 


(din volumul - Prescuri pentru cuminecături ) 

Preacuvioase părinte, dragi studenţi, ieri seara în legătură cu taina Jertfei am venit 
şi cu unele aprecieri în legătură cu taina Învierii, pentru că numai aşa se poate 
înţelege taina Jertfei Mântuitorului. Numai în perspectiva Învierii are valoare de 
jertfă Răstignirea Mântuitorului nostru lisus Hristos, pătimirea pe care a suferit-o 
pentru noi. Fără Înviere ziceam că Răstignirea ar fi fost un fapt obişnuit. Ar fi putut 


conta pentru mulţi ca o pedeapsă, cum a şi contat pentru cei care nu au ştiut de 
Înviere şi care nu au crezut în Înviere, care au zis că un tâlhar a primit o pedeapsă. 
Ori noi, care ştim că Domnul Hristos a înviat din morţi şi că este Dumnezeu 
adevărat şi om adevărat, credem că Răstignirea Domnului nostru lisus Hristos a 
fost o jertfă, pătimirea Lui a fost o jertfă adusă pentru ispăşirea păcatelor noastre, 
pentru ispăşirea păcatelor lumii, pentru mântuirea lumii. 


Sunt unii dintre creştini care nu sunt cinstitori ai Crucii Domnului nostru lisus 
Hristos, spunând că crucea a fost o unealtă de chinuire. Noi însă credem altceva. 
Credem că crucea a fost un altar de jertfă. E adevărat că a fost chinuit Domnul 
Hristos pe cruce dar El a intrat întru mărirea Sa, după firea omenească, prin cruce, 
şi după Învierea Sa din morţi, vorbind cu cei doi călători spre Emaus, le-a spus 
mustrându-i: "Oare nu trebuia Hristos să pătimească şi să intre întru mărirea 
Sa?" (Luca 24, 26). Aceasta arată că Domnul Hristos pune accent pe jertfa Lui şi o 
arată ca fund un mijloc de mântuire. Firea omenească a Domnului nostru Iisus 
Hristos a fost înviată din morţi, respectiv a înviat Domnul Hristos cu trupul din 
morţi, pentru că sufletul nu moare niciodată şi nici dumnezeirea nu poate muri. 





Noi ştim că la moartea Mântuitorului nostru lisus Hristos s-a întâmplat lucrul 
următor: orice moarte înseamnă despărțirea sufletului de trup. Domnul Hristos are 
fire omenească deplină şi fire omenească înseamnă trup şi suflet, suflet şi trup. Noi 
vorbim de întruparea Fiului lui Dumnezeu, de înomenirea Fiului lui Dumnezeu, dar 
prin aceasta nu înţelegem că firea dumezeiască s-a unit doar cu trupul omenesc, s-a 
întrupat. Şi când zicem că s-a întrupat înţelegem că s-a unit cu firea omenească 
constătătoare din suflet şi trup, din trup şi suflet. Deci Domnul Hristos, Fiul lui 
Dumnezeu, nu a luat un trup, un simplu trup în care S-a întrupat dumnezeirea, ci a 
luat omenitatea, adică a luat pe om aşa cum este el în întregime. De ce? Pentru că 
altfel nu avea cum să mântuiască firea omenească, care nu e numai trup ci e şi trup 
şi suflet. 


Prin urmare, la moartea Mântuitorului s-a întâmplat despărţirea sufletului de trup şi 
despărțirea firii omeneşti de firea dumnezeiască, nu în înţelesul că s-a făcut o 
separare, ci că dumnezeirea de fapt a rămas cu cele două elemente ale funţei 
omeneşti, cu sufletul şi cu trupul, cu sufletul S-a pogorât în iad, cu sufletul şi cu 
dumnezeirea, cu trupul şi cu dumnezeirea a rămas în mormânt şi cu dumnezeirea, 
care e pretutindeni, Domnul Hristos a fost şi în Rai cu tâlharul, căci 1-a promis 
tâlharului: "Astăzi vei fi cu Mine în Rai" (Luca 23, 43), i-a promis că vor fi 
împreună în Rai. 


Învierea Mântuitorului nostru lisus Hristos este şi rămâne taină, oricât am vorbi noi 
despre Învierea Domnului Hristos nu putem ajunge la înţelegere deplină. Știţi, 
poate ştiţi mai bine zis, că este o alcătuire între catavasiile Crucii în care Învierea 
este prezentată expres "cea mai presus de lume Înviere a lui Hristos Dumnezeu", 
adică ceva care e mai presus de ceea ce putem noi înţelege cu puterile firii şi de 
fapt e mai presus de ceea ce putem înţelege noi deplin. În orice caz nu ajungem 
niciodată să înţelegem Învierea Mântuitorului, pentru că este mai presus de fire. 


Deci în ce a constat Învierea Mântuitorului Hristos? A constat în învierea 
trupului, în unirea lui cu sufletul, deci sufletul la Învierea Domnului Hristos s-a 
unit cu trupul Domnului Hristos şi prin putere dumnezeiască a înviat din morți. 
Despre acest lucru e scris în Sfintele Evanghelii, în cele patru Evanghelii. Fiecare 
Evanghelist prezintă Învierea Domnului Hristos ca realitate, nu o explică, nici nu 
face aprecieri asupra Învierii, ci fiecare Evanghelist prezintă Învierea ca o realitate, 
ca ceva care s-a întâmplat. 


Domnul Hristos a rânduit ca jertfa Lui să fie pomenită până la sfârşitul veacului 
prin Sfânta Liturghie: "Aceasta să o faceţi întru pomenirea Mea" (Luca 22, 19). 
Deci Domnul Hristos nu are nici o ezitare când e vorba de a se pomeni jertfa, ci 





chiar a lăsat să I se pomenească jertfa. Şi noi pomenim jertfa Domnului Hristos 
împreună cu celelalte câte s-au întâmplat pentru noi şi pentru a noastră mântuire, 
deci Răstignirea, înmormântarea, Învierea, Înălțarea la cer, toate acestea sunt 
cuprinse în Sfânta Liturghie care este o sărbătorire cuprinzătoare. Nu se fac 
aprecieri în Sfânta Liturghie în legătură cu valoarea Jertfei, cu valoarea Învierii, cu 
valoarea Înălţării Mântuitorului nostru lisus Hristos, ci ni se prezintă ca nişte 
lucruri reale în care noi credem. 


Sfintele slujbe ale Bisericii însă, slujbele de la Paşti în special, slujbele de 
dumineca, sunt prăznuitoare ale Învierii Mântuitorului Hristos. Paştile se 
prăznuiesc cu sărbătorire deosebită la Paşti, dar Paştile se repetă în fiecare 
duminecă, cu câteva excepţii doar: nu se prăznuieşe Învierea Domnului Hristos ca 
o prelungire a Paştilor la Rusalii, în dumineca Rusaliilor, pentru că atunci se 
sărbătoreşte pogorârea Duhului Sfânt; în Dumineca Floriilor, pentru că atunci se 
prăznuieşte intrarea în Ierusalim, deci altceva decât Învierea; şi apoi dacă într-una 
din dumineci cade o sărbătoare împărătească, cum este Schimbarea la faţă, Ziua 
Crucii, Naşterea Mântuitorului nostru lisus Hristos, Botezul Domnului Hristos, 
atunci se anulează însemnătatea de praznic a Învierii pe care o are dumineca şi se 
prăznuieşte numai praznicul respectiv, sărbătoarea care coincide într-o zi de 
duminecă. În rest toate duminecile sunt pomenitoare, sărbătoritoare a Învierii 
Domnului Hristos. Aşa încât am putea zice că în fiecare duminică avem şi 
Paştile. Iar Sfânta Liturghie este o prăznuire de Paşti, o continuare a Paştilor şi 
chiar se spune la Sfânta Liturghie, de către clericii care se împărtăşesc, după ce 
se împărtăşesc spun şi cuvintele "O Paştile cele mari şi preasfinţite Hristoase, o 
Înţelepciunea şi Cuvântul lui Dumnezeu şi Puterea, dă-ne nouă mai adevărat a 
ne împărtăşi cu Tine în ziua cea neînserată a împărăției Tale”. Noi pomenim 
deci Învierea Domnului nostru lisus Hristos nu numai la Paşti, ci în toate 
duminicile, cu mici excepţii, şi în toate Liturghiile avem o prelungire a Paştilor. 


Am zis că despre Învierea Domnului Hristos ne relatează Sfinţii Evanghelişti. În 
fiecare Evanghelie avem istorisiri ale Învierii, ale împrejurărilor în care a înviat 
Domnul Hristos, şi a arătărilor Mântuitorului care au urmat după Înviere. Sfântul 
Evanghelist Matei în capitolul 28 al Evangheliei sale are aprecieri în legătură cu 
Învierea, respectiv prezentarea celor ce au fost în legătură cu Învierea. La fel 
Sfântul Evanghelist Marcu, avem în capitolul 16 astfel de relatări, în Sfânta 
Evanghelie de la Luca în capitolul 24, tot capitolul, şi în Sfânta Evanghelie de la 
loan, două capitole, 20 şi 21. De fapt cercetările făcute asupra Evangheliei de la 
loan au ajuns la concluzia că Evanghelia de la loan se sfârşeşte cu ultimul verset 
din capitolul 20, iar capitolul 21 din Evanghelie este un adaos scris de ucenicii 
Sfântului loan Evanghelistul. În realitate noi citim din Evanghelia de la Ioan, 





zicem Că şi capitolul 21 e tot de la Ioan, nu se spune altceva în legătură cu aceasta, 
dar cercetările mai noi au ajuns la concluzia că ultimul capitol e un adaos. În 
Faptele Apostolilor se fac la fel unele afirmaţii în legătură cu Învierea Domnului 
Hristos. Sfântul Apostol Pavel în capitolul 15 din Epistola 1 către Corinteni, într-o 
bună parte din capitol, mai ales în partea de început, are aprecieri în legătură cu 
cele ce s-au întâmplat la Înviere. 


Cât priveşte Învierea însăşi, este o taină. Adică noi am spus şi ştim aceasta că 
înviere înseamnă revenirea trupului la viaţă, unirea cu sufletul şi cu dumnezeirea în 
cazul Mântuitorului nostru lisus Hristos. Ştim că aceasta înseamnă învierea. Dar ea 
rămâne totuşi o taină. Şi de fapt Învierea nu a văzut-o nimenea. Nimeni nu L-a 
văzut pe Domnul Hristos înviind, L-a văzut înviat. Sfântul Evanghelist Matei în 
Evanghelia sa relatează că în dimineaţa celei dintâi zile după sâmbătă, respectiv în 
dumineca de după răstignirea Mântuitorului, după moartea Mântuitorului, 
dimineaţa, când s-au dus mironosițele la mormânt, Domnul Hristos înviase. Şi 
Mântuitorul S-a întâlnit cu femeile mironosiţe şi le-a zis "Bucurați-vă!" (Matei 28, 
9) şi "Nu vă temeţi!" (Matei 28, 10). 


Tot Sfântul Evanghelist Matei spune că în dimineaţa acelei zile, în dimineaţa zilei 
în care a înviat Domnul Hristos, s-a prezentat un înger la mormântul Mântuitorului 
nostru lisus Hristos, şi de lumina îngerului străjerii care erau de faţă, şi despre care 
vorbeşte numai Sfântul Evanghelist Matei - deci ceilalți evanghelişti nu spun că a 
fost străjuit mormântul, dar Sfântul Evanghelist Matei ne informează că mormântul 
a fost străjuit de ostaşi puşi de mai marii iudeilor, cu învoirea lui Pilat - după ce ei 
au pecetluit mormântul şi străjerii au fost puşi ca nu cumva, ziceau ei, să se 
întâmple ceea ce a zis "înşelătorul” acela - aşa Îl numeau pe Domnul Hristos, 
înşelător - că EI va învia şi ucenicii să-L fure şi să zică ei că de fapt a înviat (cf. 
Matei 27, 62-66). Au pus strajă, au pecetluit mormântul. Ceilalţi evanghelişti nu 
spun despre aceasta, de fapt fiecare dintre evanghelişti a scris ceea ce a crezut el că 
este important pentru cititorii săi. Evangheliile nu au fost scrise pentru noi, au fost 
scrise pentru primii cititori. A rânduit Dumnezeu să ajungă Evangheliile până la 
noi şi noi citim Evangheliile, avem elemente de istorisire cuprinse în Evanghelii şi 
aceste elemente de istorisire ne informează. Dar de fapt nici unul dintre noi, eu 
cred că nici unul dintre câţi sunteţi aici n-aţi învăţat despre Învierea Domnului 
Hristos din Evanghelie. Chiar dacă am ascultat cu toţii Evanghelia citindu-se la 
sfintele slujbe, am putea zice că am învăţat de la sfintele slujbe în cazul acesta, din 
cuprinsul sfintelor slujbe, am învăţat din atmosfera din jurul nostru, am învăţat din 
credinţa înaintaşilor noştri. 





Ştii că la Paşti se obişnuieşte ca atunci când se întâlnesc credincioşii între ei, să 
zică, ca cel dintâi cuvânt, "Hristos a Înviat!", şi se răspunde "Adevărat a Înviat!". E 
o mărturie. De fapt nu e un salut în cuvintele acestea de întâlnire, ci e o mărturie 
despre Înviere. Ea pare ca un salut, că în loc de "Bună ziua", de pildă, zici "Hristos 
a Înviat”. Poţi să zici "Hristos a Înviat" şi după aceea să zici "Bună ziua". Şi pentru 
că se zic cuvintele acestea, ele par ca un salut, dar nu sunt un salut, sunt o mărturie, 
o mărturisire despre Învierea Domnului Hristos. 


Acest lucru noi l-am învăţat înainte de a şti ce înseamnă "Hristos a Înviat”. De 
pildă eu, când eram copil, ştiu eu, oi fi avut patru, cinci ani, îmi aduc aminte - şi zic 
aşa, cumva întâmplător că îmi aduc aminte, nu ştiu cum de mi s-a împlântat în 
minte lucrul acesta - că a zis mama către mine: "Du-te la mama tână - mama tână 
era bunica, mama tatălui meu, şi noi locuiam în aceeaşi casă, în camere diferite - şi 
zi ?Hristos a Înviat?, şi apoi mama tână îţi dă un ou”. M-am dus la mama tână şi 
am zis "Hristos a Înviat, mama tână!" şi mama tână a zis "Adevărat că a Înviat, hai 
să-ţi dea mama tână un ou". Mi-aduc aminte de lucrul acesta şi de ce îl amintesc? 
Pentru că eu de fapt atunci nu ştiam ce înseamnă "Hristos a Înviat" şi pentru că de 
fapt nu ştiam ce înseamnă "Adevărat a Înviat", dar eram introdus într-o atmosferă 
de Paşti pe care cei care erau în jurul meu o înțelegeau şi o trăiau, pe când eu 
participam la atmosfera aceasta dar nu o înţelegeam. Au trecut ani şi ani peste 
mine, bineînţeles am participat la slujbele Bisericii şi când nu ştiam ce se spune la 
Biserică. Când eram copil credeam că nici nu se spune nimic, decât se scot nişte 
sunete la biserică. Cu vremea am început să-mi dau seama că totuşi se spune ceva, 
după aceea am învăţat texte pe de rost, din copilărie ştiam Liturghia, tot ce spune 
preotul ştiam, dar nu înţelegeam, sau în orice caz nu apreciam în adânc lucrurile pe 
care le puteam exprima cu cuvântul, ca o poezie. 


Biserica însă, introducându-ne în această atmosferă a Învierii Mântuitorului nostru 
lisus Hristos, vine şi cu nişte lămuriri, cu nişte aprecieri asupra Învierii, mai ales în 
slujba de la Paşti. Pentru noi slujba de la Paşti nu este un simplu cadru în care se 
citeşte Evanghelia, pentru că la drept vorbind Evanghelia ar trebui să fie temeiul 
credinţei noastre în Învierea Domnului Hristos pentru că în Evanghelie se scrie 
despre Înviere. Ori temeiul credinţei noastre e credinţa celor din jurul nostru, e 
credinţa celor care mărturisesc aceeaşi credinţă. Apoi slujbele în general, şi temeiul 
din Evanghelie vine, am putea zice noi, în ultimul rând, deşi cei care vor să 
studieze despre Învierea Domnului Hristos, despre ceea ce spun evangheliştii, 
despre ceea ce se spune în Faptele Apostolilor, pot să citească şi să studieze. Însă 
nimenea nu învaţă despre Înviere, nu se încredinţează despre Înviere prin studiu. 
Nu poţi să zici către cineva uite, ia Evanghelia şi citeşte şi te convingi despre 
Învierea Domnului Hristos. Nici noi nu ne-am convins aşa. 





Eu când eram tânăr, şi mai ales când eram student la Teologie mi-am propus să 
cercetez ce e scris în Evanghelii despre Învierea Domnului Hristos şi să citesc în 
Faptele apostolilor ceea ce au scris Sfinţii Apostoli despre Învierea Domnului 
Hristos şi până la urmă mi-am dat seama că totuşi nu e convingător. Adică noi 
avem informaţie, dar convingeri nu putem avea pe baza celor citite. Şi de fapt cred 
că nimenea nu a avut încredințarea despre Învierea Domnului Hristos pe baza celor 
citite din Evanghelie. De ce? Pentru că Învierea fiind mai presus de ceea ce poate 
aştepta cineva, nu ajunge nimenea să se încredinţeze despre Înviere din informaţie. 
Nici din informaţia Evangheliei, nici din informaţia prin cuvânt, prin predică, ci 
ajunge să se încredinţeze prin ceea ce s-au încredinţat cei care au ajuns să-şi spună 
"Hristos a Înviat", nu ca formulă, ci ca realitate, ca mărturisire de credinţă, şi aceia, 
de la început, au ajuns prin puterea lui Dumnezeu. Să ştiţi că numai Dumnezeu ne 
poate încredința despre lucrurile dumnezeieşti. 


Atmosfera din jurul nostru ne introduce într-o gândire şi într-o trăire realizate de 
cei din jurul nostru, dar putem rămâne ca persoane singuratice, putem rămâne 
absenţi de la încredințare. Încredinţarea o dă Dumnezeu. Nu există nici unul dintre 
câţi sunt prezentaţi în Evanghelii ca oameni care s-au convins de Învierea 
Domnului Hristos şi care au dus mai departe convingerile lor şi au făcut mărturisiri 
despre Înviere, nici unul nu s-a încredinţat altfel decât prin prezența Domnului 


Hristos, prin ceea ce a lucrat Domnul Hristos în ei. 


Femeile mironosiţe. De exemplu să o luăm pe Maria Magdalena întâi. Maria 
Magdalena s-a dus la mormântul Domnului Hristos dis de dimineaţă. Şi a găsit 
mormântul descoperit, piatra a văzut-o dată la o parte, mormântul a rămas gol. Şi 
atunci ea s-a gândit că cineva L-a furat pe Domnul Hristos. Nu s-a gândit că a 
înviat, şi s-a dus la ucenici, după mărturia Sfântului Evanghelist loan, şi le-a spus: 
"Au furat pe Domnul şi nu ştiu unde L-au pus" (loan 20, 2). Ucenicii au luat 
aminte la ceea ce a spus Maria Magdalena dar nu ni se spune că ar fi zis "A, nu L-a 
furat nimeni, a Înviat din morţi, că doar a spus înainte de pătimirea Lui că va 
învia”. Nici ei nu s-au gândit la această posibilitate. S-au dus şi au văzut 
mormântul fără trupul Domnului Hristos, dar au văzut giulgiurile rămase în 
mormânt ca mărturie despre Înviere. Între timp Maria Magdalena L-a văzut pe 
Domnul Hristos înviat şi a crezut că e grădinarul. Când a întrebat-o Domnul 
Hristos "Femeie, de ce plângi, pe cine cauţi?", ea şi-a spus gândul ei: "Pentru că 
L-au luat pe Domnul meu şi nu ştiu unde L-au pus pe EI". Şi atunci, crezând că 
Domnul Hristos e grădinarul, a zis "Dacă L-ai luat Tu şi L-ai pus undeva, spune- 
mi unde L-ai pus”, să mă duc să-l iau. Şi atunci Domnul Hristos a zis din nou 
"Marie!" şi Maria Magdalena şi-a dat seama că e Domnul Hristos, i-a cunoscut 
glasul, şi a zis "Rabuni!"' (oan 20, 3-16), atât a zis. Cel puţin Evanghelia nu ne 





spune că a zis mai mult. Şi după aceea s-a dus la ucenici şi le-a spus "Hristos a 
Înviat!", adică nu a mai zis "L-au furat" ci a zis "Hristos a Înviat”, "Am văzut pe 
Domnul” (loan 20, 18). Aceasta însemna "Hristos a Înviat", L-am văzut eu, sunt 
încredinţată că Hristos a înviat. 


Femeile mironosiţe la fel, după ce L-au văzut pe Domnul Hristos înviat, au 
mărturisit că Domnul Hristos a înviat. Apoi cei doi care mergeau spre Emaus. S-au 
întâlnit cu Domnul Hristos şi şi-au mărturisit informaţiile pe care le-au spus, adică 
nu şi-au mărturisit credinţa în Înviere. Spuneau că au fost unele dintre femei la 
mormânt, au spus că L-au văzut, au văzut vedere de îngeri, dar ei spuneau aceasta 
nu ca o încredințare a lor, ci spuneau aceasta ca o informaţie. Se zice că e posibil, 
probabil şi aşa mai departe. Ori cu probabilitate, cu posibilitate nu ajungi la 
convingeri. Şi abia după ce s-au întâlnit cu Domnul Hristos şi s-au încredinţat că 
Domnul Hristos a mers cu ei pe cale, şi L-au cunoscut la frângerea pâinii, când 
Domnul Hristos a şi dispărut de lângă ei, abia atunci au ajuns ei să-şi dea seama că 
Domnul Hristos a înviat şi că L-au văzut pe Domnul Hristos. Și nu au mai putut 
sta în Emaus, S-au dus la Ierusalim să le spună celorlalți că Hristos a Înviat şi 


ceilalți ucenici ziceau că e adevărat că a înviat, că S-a arătat lui Chefa, lui 
Simon Petru (Luca 24, 34). 


Mare lucru, să ştiţi. Adică Domnul Hristos nu l-a lăsat pe Sfântul Apostol Petru în 
întristarea de pe urma lepădărilor, ci îndată după Înviere i S-a arătat şi lui. Nu ni se 
spune în ce împrejurări. Sfântul Evanghelist Luca dă mărturie despre faptul că 
ziceau ucenicii "Cu adevărat S-a sculat Domnul şi S-a arătat lui Petru". Apoi şi 
ceilalți care L-au cunoscut pe Domnul Hristos, afară de Sfântul Apostol Toma. 
Ştii că nu a fost de faţă când Domnul Hristos S-a arătat ucenicilor şi a zis că el nu 
va crede. Dacă nu va pune el mâna să se convingă, nu va crede. E o mărturisire de 
necredinţă şi e foarte interesant că în ziua de Paşti, la Vecernie, e rânduit să se 
citească din Sfânta Evanghelie despre întâlnirea Domnului Hristos cu ucenicii Săi 
în ziua Învierii, în seara zilei în care a înviat. Şi Evanghelia care se citeşte în ziua 
de Paşti la Vecernie se termină cu această necredinţă a Sfântului Apostol Toma. 
"Nu voi crede" (loan 20, 25). Cu aceste cuvinte se termină. Nu le-a fost frică 
sfinților care au rânduit lucrul acesta că nu vor crede oamenii dacă vor afla despre 
necredinţa unuia dintre ucenici. Până la urmă s-a convins şi Sfîntul Apostol Toma. 
Cum s-a convins? L-a convins Domnul Hristos, i S-a arătat Domnul Hristos care i- 
a Zis "Adu mâna ta şi o pune în coasta Mea, adu degetul tău şi îl pune în urmele 
cuielor şi nu fi necredincios, ci credincios" (loan 20, 27). 


Stimaţi ascultători, aici este o chestiune care e bine să o avem în vedere, şi anume 
în Sfânta Evanghelie nu ni se spune dacă Sfântul Apostol Toma a pus sau nu a pus 





mâna acolo unde erau semne ale Învierii Mântuitorului nostru Iisus Hristos, în 
coastă sau pe mâini sau pe picioare. Deşi să ştiţi că şi Sfântul Evanghelist Luca 
relatează că ucenicii, când L-au văzut pe Domnul Hristos, au stat la îndoială şi erau 
cuprinşi de teamă şi de bucurie, şi în această stare nu au putut să se încredinţeze de 
Înviere. Ei credeau că văd un duh şi atunci Domnul Hristos a zis către ei: "Pipăiţi- 
Mă şi vedeţi că duhul carne şi oase nu are, precum Mă vedeţi pe Mine având" 
(Luca 24, 39). E vorba de materialitatea trupului, deşi nu e o materialitate cum sunt 
trupurile noastre şi cum a fost trupul Domnului Hristos înainte de Înviere, dar în 
orice caz e şi ceva din materie, pentru că şi materia trebuie salvată. E adevărat că 
Domnul Hristos după Înviere a intrat prin uşile încuiate la apostolii Săi, în două 
rânduri, şi condiţiile trupului sunt altele decât cele de dinainte de Înviere, dar 
realitatea este că Domnul Hristos le-a spus "Pipăiţi-Mă şi vedeţi”. Încredinţaţi-vă şi 
prin pipăire, nu numai prin vedere. 


Nu ni se spune că Sfântul Apostol Toma a pus mâna şi de aceea sunt unii, cu 
greşeală, care spun că nici nu a pipăit Sfântul Apostol Toma pe Domnul Hristos. 
Însă toţi aceştia contrazic Biserica. Biserica mărturiseşte clar şi apăsat, din ziua de 
pomenire a Sfântului Apostol Toma, deci de la Dumineca Tomii şi până la sfârşitul 
săptămânii care urmează Duminecii Tomii, că Sfântul Apostol Toma a pipăit 
coasta Domnului. Şi între altele zice aşa: "Cine a păzit mâna ucenicului nearsă, 
când s-a apropiat de coasta Domnului cea de foc? Cine i-a dat ei putere de a 
putut pipăi osul cel de văpaie? Cu adevărat ceea ce s-a pipăit. Căci dacă n-ar fi 
dat coasta putere dreptei celei de lut, cum ar fi putut pipăi patimile care au 
zguduit şi cele de sus şi cele de jos? - ne gândim la cele ce s-au întâmplat la 
pătimirea Domnului Hristos, când s-a cutremurat pământul şi celelalte. Cu 
adevărat, acest dar lui Toma i S-a dat a o pipăi pe aceasta şi a striga: Domnul 
meu şi Dumnezeul meu!" 


Aici e o teologie deja. Nu e numai o constatare, o relatare, o informare, ci e o 
teologie. Dar în orice caz se afirmă de patru ori în alcătuirea aceasta scurtă că 
Sfântul Apostol Toma a pipăit coasta Mântuitorului, aşa încât greşesc toţi aceia 
care contrazic Biserica sau care socotesc că au o părere mai bună când afirmă că 
Sfântul Apostol Toma nu a îndrăznit, nu a împlinit ceea ce i-a zis Domnul Hristos - 
"pipăie" - ci s-a încredinţat fără pipăire. Nu avem voie să facem aşa ceva. Dacă 
Biserica are un punct de vedere, noi trebuie să ne unim cu punctul de vedere al 
Bisericii. Şi dacă noi suntem cinstitori ai Sfântului Apostol Toma şi avem în 
vedere evenimentul acesta, noi îl sărbătorim, îl cinstim după rînduiala Bisericii şi 
cu rânduielile Bisericii. Ori Biserica ne spune că "dreapta cea de lut" a lui Toma, 
mâna materială a lui Toma s-a apropiat de "coasta Domnului cea de foc", coasta 
Domnului o prezintă ca fiind coastă de foc pentru că era pătrunsă şi de dumnezeire. 





Ori dumnezeirea e prezentată de multe ori ca foc mistuitor. "Cine a păzit mâna 
ucenicului nearsă când s-a apropiat de coasta Domnului cea de foc? Cine i-a dat ei 
putere de a putut pipăi - ce? - osul cel de văpaie? Cu adevărat ceea ce s-a pipăit. 
Căci dacă nu ar fi dat coasta putere dreptei celei de lut, cum ar fi putut pipăi 
patimile - respectiv e Învierea care cuprinde şi patimile - care au zguduit cândva şi 
cele de sus şi cele de jos. Cu adevărat, acest dar - e un dar - lui Toma i s-a dat- a 
pipăi coasta, a pipăi pe Domnul Hristos, a pipăi semnul lăsat de sulița care a 
străpuns coasta Mântuitorului - a o pipăi pe aceasta şi a striga: - lui Hristos - 
Domnul meu şi Dumnezeul meu!" 


E o teologie a Învierii în Ortodoxie. E Ortodoxia, credinţa ortodoxă despre Învierea 
Domnului Hristos. Şi mai e ceva în Ortodoxie, în legătură cu taina aceasta a 
Învierii mai presus de lume. Noi avem afirmaţii la sfintele slujbe că Învierea s-a 
petrecut înviind Domnul Hristos străbătând piatra de pe mormânt. Deci nu a fost 
înlăturată întâi piatra ca să poată ieşi Domnul Hristos din mormânt, ci prin piatră a 
înviat Domnul Hristos, a ieşit din mormânt prin piatră. Aceasta e credinţa Bisericii 
noastre. Şi aceasta se afirmă în anumite alcătuiri. De pildă: "Piatra fiind pecetluită 
şi ostaşii străjuind prea curat trupul Tău, înviat-ai a treia zi, Mântuitorule, 
dăruind lumii viaţă. Pentru aceasta Puterile cerurilor strigau Ţie, Dătătorule de 
viaţă: Mărire Învierii Tale, Hristoase; mărire împărăției Tale; mărire purtării 


..vy 


Tale de grijă, Unule, Iubitorule de oameni" (Troparul Învierii glas I). Deci "piatra 
fiind pecetluită şi ostaşii străjuind preacurat trupul Tău, înviat-ai a treia zi 
Mântuitorule, dăruind lumii viaţă”. 


Sau la Paşti. La Paşti, la alcătuirile de la slujba de Paşti se zice aşa: "Păzind 
peceţile întregi, Hristoase, ai înviat din mormânt, Cel ce n-ai vătămat cheile 
Fecioarei întru a Ta naştere şi ne-ai deschis nouă uşile Raiului”. Sau gândiţi-vă, 
de pildă, la o alcătuire din Acatistul Domnului nostru lisus Hristos în care, de 
asemenea, se spune că Domnul Hristos a ieşit din mormânt prin piatra pecetluită. 
După aceea a fost dată piatra la o parte de către îngeri - se spune în Sfânta 
Evanghelie - desigur cu scopul ca să se vadă mormântul gol de trupul 
Mântuitorului, să se vadă giulgiurile în care a fost înfăşurat Domnul Hristos. 


lată atâtea lucruri, atâtea elemente care ne menţin în sfera tainei Învierii 
Mântuitorului nostru isus Hristos, care ne fac cunoscută Învierea ca realitate, dar 
care ne încredinţează că Învierea Mântuitorului nostru Iisus Hristos e mai presus de 
lume şi rămâne taină, una dintre cele mai mari taine. 


Dragi studenţi, iată nişte gânduri care ar trebui să le avem în vedere mai ales 
dumineca, mai ales la Paşti, mai ales când ni se pune în faţă Invierea Domnului 





Hristos. Noi înşine am ajuns la certitudinea despre Învierea Domnului nostru lisus 
Hristos printr-o lucrare a Mântuitorului Însuşi în sufletele noastre. Nu din simplă 
informaţie. Dacă ar fi suficientă informaţia, atunci toţi oamenii informaţi ar şi 
crede. Aveam un cunoscut în tinereţea mea care ştia multe despre ale credinţei şi 
soacra lui zicea "Ştie dar nu crede". Adică nu e destul să ştii, ca să crezi trebuie să 
realizezi o stare sufletească, care, deşi porneşte de la informaţie, nu e numai 
informaţie. 


Părintele Arsenie Boca zicea că "cea mai lungă cale e calea care duce de la 


urechi la inimă”, adică de la informaţie la convingere. Când eşti numai informat 
e prea puţin. Când eşti convins e cât trebuie. Credinţa înseamnă convingere. 
Credinţa în Învierea Domnului Hristos înseamnă convingere. La Paşti toate 
alcătuirile de slujbă sunt izbucniri de încredințare a Învierii şi anume se spun 
cuvinte ca acestea: 


"Ziua Invierii, să ne luminăm popoare, Paştile Domnului, Paştile. Că din moarte 
la viaţă şi de pe pământ la cer Hristos Dumnezeu ne-a trecut pe noi cei ce-l 
cântăm cântare de biruinţă”. 


"Prăznuim omorârea morţii, sfărâmarea iadului şi începătura altei vieţi veşnice 
şi săltând lăudăm pe Pricinuitorul, pe Unul Cel Binecuvântat Dumnezeul 
Părinților şi Preamărit”. 


"Acum toate de lumină S-au umplut: şi cerul şi pământul şi cele de dedesubt. 
Deci să prăznuiască toată făptura Invierea lui Hristos întru care S-a întărit”. 


"Cerurile după cuviință să se veselească şi pământul să se bucure şi să 
prăznuiască toată lumea cea văzută şi cea nevăzută, că Hristos a Inviat, veselia 
cea veşnică”. 


Dar este şi o intervenţie în care ni se arată calea pe care putem să ne încredințăm. E 
de fapt ceea ce zice Domnul Hristos în Sfânta Evanghelie în Fericiri: "Fericiţi sunt 
cei curaţi cu inima, căci aceia vor vedea pe Dumnezeu" (Matei 5, 8), şi anume 
chiar la Paşti se spune: "Să ne curățim simţirile şi să vedem pe Hristos strălucind 
cu neapropiată lumina Învierii şi bucuraţi-vă zicând, luminaţi să-L auzim 
cântându-l cântare de biruinţă". Când poate ajunge omul să se încredinţeze 
despre Învierea Domnului Hristos? Când îşi curăţeşte simţirile, când se face 
receptiv pentru Învierea cea mai presus de lume, când îl învredniceşte 
Dumnezeu să fie încredinţat, nu numai informat, despre Învierea Domnului 
Hristos. 





Aş vrea să reţineţi aceste lucruri şi mai ales faptul că Învierea Domnului Hristos e 
mai presus de lume, că Învierea Domnului Hristos e o taină, că Învierea Domnului 
Hristos nu o putem înţelege şi nu o putem primi ca adevăr decât în măsura în care 
Mântuitorul Însuşi, Mântuitorul Cel înviat ne încredinţează cum I-a încredinţat pe 
Sfântul Apostol Toma, cum l-a încredinţat pe Sfântul Apostol Petru, cum i-a 
încredinţat pe ucenicii de la Marea Tiberiadei, cum 1-a încredinţat pe ucenicii cu 
care S-a întâlnit în ziua Învierii Sale, cum i-a încredinţat pe cei cinci sute care pe 
muntele din Galileea L-au întâmpinat pe Domnul Hristos şi s-au încredinţat de 
Învierea Lui şi cum i-a încredinţat pe toţi oamenii care au mărturisit cu adevărat 
Învierea Domnului Hristos. Pentru că să ştiţi că până la urmă martori ai Învierii 
Domnului Hristos nu sunt numai cei care L-au văzut înviat îndată după Înviere, 
ci toți care cred în Înviere, toţi care credem în Înviere suntem martori ai Învierii 
Domnului Hristos. Şi suntem martori ai Învierii Domnului Hristos în măsura în 
care primim ca adevărat tot ceea ce ne spune Sfânta Biserică ca realitate, deci şi că 
a înviat străbătând prin piatră, prin piatra de pe mormânt, şi că a intrat prin uşile 
încuiate la apostoli, şi că a păzit întregi peceţile şi a înviat din mormânt aşa cum S- 
a născut din Preasfânta Născătoare de Dumnezeu. Dumnezeu să ne ajute! 


SR 5 2 


Când ne împărtăşim cu Sfintele Taine, în ce constă aceasta, în fiinţa lui Hristos 
sau în energiile necreate? 

Lucrurile acestea au încercat să le elucideze unii şi alții. Noi credem că ne 
împărtăşim cu Hristos întreg. Cum, nu ştim. Adică nu ne împărtăşim cu o parte 
din Hristos, nu numai cu Trupul şi Sângele Lui ne împărtăşim. Trupul şi Sângele 
Mântuitorului este ceea ce ni se oferă, dar nu ni se oferă separat de Mântuitorul. 
Deci unde e Trupul şi Sângele Mântuitorului, acolo e Mântuitorul. E Mântuitorul 
întreg: şi în lărgime, adică nu primim o parte din Domnul Hristos, o parte din 
Trupul Lui, ci-L primim întreg, tot Trupul şi tot Sângele Mântuitorului Îl primim 
fiecare dintre noi, şi aşa cum primim pe Hristos întreg în ceea ce priveşte Trupul şi 
Sângele, cât e necesar să primim atât primim, nimenea nu a spus că primeşte o 
parte din Trupul Domnului Hristos. Cum primim pe Domnul Hristos întreg în ceea 
ce priveşte Trupul şi Sângele - şi e un lucru tainic, un lucru peste înţelegere - tot 
aşa primim şi pe Hristos întreg în ceea ce este EI, adică nu numai Trupul şi 
Sângele, ci Trupul unit cu sufletul şi cu dumnezeirea. 


Am putea răspunde la întrebarea aceasta că II primim cum ştie Domnul Hristos şi 
cum nu ştim noi. Pentru noi important este să avem încredințarea că Il primim în 
întregime. 





Dumnezeirea Mântuitorului vine în fiinţă, în fiinţa în Sine, Sau e vorba de 
energiile necreate? 

spune că dumnezeirea e de infinite ori infinit mai 
presus de ceea ce putem noi înţelege din Dumnezeu şi că dumnezeirea e de 
infinite ori mai presus de energiile Sale. Şi abia în secolul al XIV-lea a apărut 
ideea aceasta că ne întâlnim cu Dumnezeu prin Harul Său, prin energiile necreate. 
Domnul Hristos nu spune nimic despre aceasta, ci spune în Evanghelie: "Cel ce 
mănâncă Trupul Meu şi bea Sângele Meu - nu zice "cel ce primeşte nişte energii" 
- are viaţă veşnică". Noi nu facem nici o teorie în privinţa aceasta ci suntem 
încredinţaţi că Îl primim pe Dumnezeu, aşa cum ştie El că ni se dă, nu cum ştim 
noi că-L primim. 


Să ştiţi că Trupul şi Sângele Domnului Hristos care ni se dă, deci Domnul Hristos 
întreg, este Cel de după Înviere şi de după Înălţare, nu ceva care a fost înainte de 
pătimire. A fost şi înainte de pătimire, pentru că trupul din Înviere şi din Înălţare 
cuprinde şi pe cel dinainte de Pătimire, dar credinţa noastră este că Îl primim pe 
Domnul Hristos aşa cum este EI după Înviere şi după Înălţare. 


Sfinţii Apostoli s-au împărtăşit şi ei cu Trupul de după Înviere şi Înălţare, 
înainte de a pătimi Mântuitorul? 

S-au împărtăşit cu Trupul pe care li l-a dat Mântuitorul. Probabil s-au împărtăşit cu 
acelaşi Trup cu care ne împărtăşim şi noi. Nu se împlinise încă, dar putea fi o 
anticipare. 


Ce legătură este între harul primit la Botez şi harul primit cu Sfânta 
Impărtăşanie? 
E acelaşi. 


În legătură cu ce era vorba aseară, şi anume că dacă omul nu ar fi păcătuit, era 
nevoie sau nu de jertfa Mântuitorului. 

Sigur că nu era nevoie, dar nici nu avea cum să se întâmple, pentru că nu era 
răutatea care să ducă la răstignire. 


Dar jertfa e o expresie a iubirii. 


iubire. lar relaţiile lui Dumnezeu cu oamenii sunt relaţii de iubire şi iubirea este 
aceea care L-a determinat pe Dumnezeu să-L trimită pe Fiul Său pentru mântuirea 
lumii, mântuirea lumii fiind o necesitate după căderea în păcat. 





Dar OI spune că în planul lui Dumnezeu din veşnicie 


a fost ca Fiul lui Dumnezeu să Se unească cu omul, şi chiar dacă nu ar fi 
păcătuit omul, tot S-ar fi întrupat Fiul lui Dumnezeu. Însă aseară s-a pus şi 
problema aceasta, că dacă nu ar fi căzut omul în păcat, atunci Jertfa mai avea loc? 
Bineînţeles că acestea sunt nişte lucruri asupra cărora ne dăm noi părerile, să 
zicem, căci nu poate fi altfel decât aşa cum a fost. Dar să zicem, în cazul când 
omul nu ar fi păcătuit şi Fiul lui Dumnezeu S-ar fi întrupat, după cum spune 
Sfântul Maxim Mărturisitorul, de Jertfă nu ar fi fost nevoie, iar condiţiile Jertfei, 
Răstignirea ca atare nu s-ar fi putut întâmpla şi din motivul că răutatea oamenilor 
nu era ca să poată să facă lucrul acesta, ca să existe lucrul acesta, al Jertfei, al 
Răstignirii, căci Jertfa de fapt e iubirea Mântuitorului arătată în Răstignirea 
pentru noi. 


Hristos nu este înfăţişat ca Mielul junghiat de la facerea lumii? 

Mântuitorul e prezentat ca jertfă, ca miel înjunghiat şi e văzut aşa în perspectiva 
faptului că El de fapt trebuia să se jertfească, în condiţiile noastre. Noi nu 
cunoaştem alte condiţii. Dar Sfântul Maxim Mărturisitorul când spune aceasta 
că Fiul lui Dumnezeu S-a întrupat şi S-ar fi întrupat şi dacă omul nu păcătuia, 
vrea să scoată în evidenţă faptul că nu păcatul L-a adus pe Fiul lui Dumnezeu în 
lume, ci iubirea lui Dumnezeu care urmăreşte îndumnezeirea omului. 


24 iulie 1996 


(din volumul Gânduri bune pentru gânduri bune) 





Arhimandritul Teofil Părăian - Lumina bucuriei pascale 


Adrian Lemeni: Părinte, putem să ne bucurăm în mod autentic de Învierea 
Mântuitorului lisus Hristos, fără să ne fi pregătit în prealabil de întâmpinarea 
acestui mare praznic? În ce constă pregătirea credinciosului în vederea 
sărbătoririi Sfintelor Paşti? 


Arhimandritul Teofil: Biserică ne dă tuturor un timp de pregătire pentru Sfintele 
Paşti. Sunt zece săptămâni, perioada Triodului, vreme în care ni se atrage atenţia 
asupra importanţei pe care o are postul, ni se dau îndrumări în legătură cu o viaţă 
duhovnicească superioară, ni se pun înainte exemple de oameni care au dus o viaţă 
deosebită. Suntem chemaţi "... calea postului să o săvârşim, credinţa nedespărțită 
să o păzim, lupta cea bună să o luptăm, biruitori asupra păcatului să ne arătăm, 
Să călcâm peste capetele nevăzuţilor balauri şi cu vrednicie să ajungem să ne 
închinăm şi Sfintei Învieri". În cuvintele acestea şi în rânduielile Bisericii se arată 
că e necesară o pregătire, se impune o pregătire. E o pregătire cu post. Vremea 
postului e socotită vreme de cinstite zile spre înfrânarea trupului şi spre 
îmbunătăţirea sufletească în general. 


Credincioşii în timpul postului obişnuiesc să-şi mărturisească păcatele, doresc să 
se împărtăşească cu dumnezeieştile Taine, spre tămăduirea sufletului şi a 
trupului, spre alungarea atotpotrivnicului, spre luminarea ochilor inimii, spre 
credinţa neînfruntată, spre dragoste nefăţarnică, spre unirea împărăției şi 
adâugirea dumnezeiescului har”. Şi aceasta e o pregătire esenţială pentru Sfintele 
Paşti. 





Sunt şi credincioşi care se pregătesc mai puţin duhovniceşte. Trăiesc mai puţin 
credinţa, pentru că se gândesc mai puţin la Învierea cea mai presus de lume. Nu au 
în vedere evenimentele mântuitoare. Aceştia nu se angajează nici la o pregătire 
corespunzătoare pentru a întâmpina Învierea Mântuitorului Iisus Hristos. Totuşi Sf. 

în cuvântul său de la Paşti îi cheamă pe toți la prăznuire: ”... 
şi pe cei ce au postit şi pe cei ce n-au postit, şi pe cei osârduitori şi pe cei leneşi”. 
La ospăţul Învierii suntem chemaţi toţi, dar ospăţul credinţei în învierea lui isus 
Hristos îl trăiesc numai aceia care se şi pregătesc pentru acest eveniment. 


A.L.: Adesea credinciosul zilelor noastre face din sârbătoare un prilej de 
desfătare exlusiv trupească. Evidenţiaţi puţin dimensiunea duhovnicească a 
bucuriei pascale. 


Arhim. Teofil: Credincioşii se angajează în pregătire pentru Sfintele Pasti cu ceea 
ce consideră esenţial pentru viaţa lor. Fără îndoială că acolo unde există bucurie, 
acolo există şi desfătare. Și noi avem conştiinţa că Dumnezeu ne-a dat roadele 
pământului spre desfătarea noastră, cum se spune în rugăciunea colivei. Dar 
bucuria care ţine de fapt de Învierea Mântuitorului nostru Iisus Hristos este bucuria 
duhovnicească. E bucuria pe care au avut-o femeile mironosiţe când au întâmpinat 
pe Mântuitorul înviat. E bucuria pe care au avut-o Apostolii când L-au văzut pe 


Domnul în ziua Învierii Sale. Dorim să avem bucuria pe care au avut-o Apostolii la 
Înălţarea Mântuitorului, când s-au întors în Ierusalim cu bucurie mare. Vrem să 
avem bucuria celor doi care mergeau spre Emaus, despre care ştim că "inima lor 
ardea, când Mântuitorul le vorbea şi le tâlcuia Scripturile". 


Deci, e vorba de o bucurie a credinţei, a Invierii, care o pot avea doar aceia care 
preţuiesc lucrurile mai presus de lume. 


A.L.: De ce Invierea Mântuitorului este considerată cea mai mare sârbâtoare a 
creştinătăţii? 


Arhim. Teofil: Mai întâi de toate, aşa e prezentată sărbătoarea Sfintelor Paşti, ca 
"sărbătoare a sărbătorilor şi praznic al praznicelor". Apoi, în centrul gândirii 
ortodoxe este Mântuitorul lisus Hristos şi în centrul preocupărilor legate de 
Persoana Domnului Hristos este Învierea Mântuitorului. Nu se poate spune că 
celelalte sărbători nu au importanţa lor. Toate au importanţă, pentru că nu poate fi 
Învierea Mântuitorului, dacă n-ar fi şi celelalte evenimente de mântuire. Dar 
Biserica ne prezintă Învierea Mântuitorului Iisus Hristos ca mai presus de lume, ca 
fiind "sărbătoare a sărbătorilor şi praznic al praznicelor”. 





A.L.: Slujbele Sfintelor Paşti au o frumuseţe aparte. Faceţi câteva precizări la 
texte referitoare la aceste slujbe şi care v-au impresionat în mod deosebit. 


Arhim. Teofil: De fapt toată slujba de Paşti e o revărsare de bucurie, este un chip, 
al trăirii duhovniceşti. "Veniţi să bem bâutură nouă, nu din piatră stearpă, ci din 
izvorul cel pururea curgător al Mântuitorului lisus Hristos întru care ne 
întâărirâm". Sau avem chemări: "Cerurile după cuviinţă să se veselească şi 
pământul să se bucure, să se prâăznuiască toată lumea cea văzută şi cea nevăzută 
că Hristos a înviat veselia cea veşnică”. "Ziua Învierii popoare să ne luminâm, 
Paştile Domnului, Paştile, că din moarte la viaţă şi de pe pământ la cer Hristos 
Dumnezeu ne-a trecut pe noi, cei ce-i cântăm cântare de biruinţă". 


Sărbătoarea Sfintelor Paşti este sărbătoarea când prăznuim "omorârea morții, 
sfărâmarea iadului şi începătura altei vieţi veşnice şi săltând îl lăudăm pe 
Mântuitorul, pe cel unul binecuvântat şi preamărit, Dumnezeul părinţilor 
noştri". 


Dar ca să se întâmple acestea în viaţă şi conştiinţa noastră este nevoie ca să zicem 
"fraţilor şi celor ce ne urăsc pe noi şi Să iertăm toate pentru Înviere şi aşa să 
strigăm: Hristos a înviat din morţi cu moartea pe moarte călcând şi celor din 
morminte viaţă dăruindu-le". 


A.L: Părinte, într-o societate bulversată de tot felul de schimbări, în care 
oamenii devin tot mai dezorientaţi, neîncrezători, în ce măsură sărbătoarea 
Sfintelor Paşti ne poate aduce raze de lumină şi de speranţă? 


Arhim. Teofil: Sărbătoarea Sfintelor Paşti aduce raze de lumină şi de speranţe 
numai celor care cred în Domnul Hristos, celor care sunt convinşi de Înviere. Nu 
poţi să fii în afară de credinţă şi să ai bucuriile credinţei. Cel mult, într-o astfel de 
societate poţi să te încadrezi în şuvoiul de bucurie pe care-l revarsă credinţa, chiar 
fără să ai o întemeiere în credinţă, în sensul că te alături celor care se bucură. 


A consemnat Adrian Lemeni 





Arhimandritul Teofil Părăian - Unde e omul care îl poartă în sufletul său pe 
Dumnezeu, acolo e cerul, acolo e bucuria 


Unde e omul care îl poartă în sufletul său pe Dumnezeu, unde e omul purtător de 
Dumnezeu, acolo e cerul, acolo e bucuria, acolo e pacea, acolo e binecuvântarea, 
acolo e iertarea păcatelor, acolo sunt darurile Invierii. 


În Rai va fi cam cum e la Paşti, iar la Paşti e bucurie, în Rai e o bucurie. În Raiul 
cel din lumea cealaltă, cel de deasupra pământului, este ceva asemănător cu ceea ce 
trăim noi la Paştile cele mântuitoare, la Paştile cele curăţitoare, la Paştile cele 
veşnice, la Paştile care sunt izbăvirea de întristare. E ceva ce trăim noi la Paştile 
Domnului. 


Dacă vrea să ştie cineva cum e în Rai, ce se face în Rai, să se gândească ce se face 
la Sfânta Liturghie şi mai ales ce se face în Săptămâna Luminată. 


Noi credem că în veşnicie Raiul cel de dincolo de lumea aceasta va fi aşa cum e 
raiul anului bisericesc, o izbucnire de bucurie în legătură cu Invierea Domnului 
nostru lisus Hristos. 


(Arhimandritul Teofil Părăian, Veniţi de luaţi bucurie, Editura Teognost, Cluj- 
Napoca, 2001, p. 119) 





Arh. Teofil Părăian - Sfintele Paşti şi Săptămâna Luminată - revărsare de 
bucurie 


Sfintele Paşti şi Săptămâna Luminată se deosebesc mult de celelalte zile şi 


săptămâni ale anului, pentru că sunt numai revărsări de bucurie dinspre Dumnezeu 
spre om şi dinspre om spre Dumnezeu şi dinspre om spre oameni. Sfintele Paşti şi 
Săptămâna Luminată sunt înţelese în Biserica noastră ca fiind Raiul anului bise- 
riCesc. 


Sfintele Paşti şi Săptămâna Luminată ne creează o atmosferă asemănătoare cu cea 
din Rai. De aceea zicem că această săptămână este una de lumină, care ne aduce 
aminte de Rai şi de bucuriile lui. Aşa cum în Rai există o bucurie negrăită şi prea 
mărită, aşa şi la Sfintele Paşti şi în Săptămâna Luminată există o bucurie mai 
presus de toate bucuriile. 


Toate sărbătorile pe care le serbăm noi în decursul anului bisericesc sunt, în gene- 
ral, prilejuri de bucurie, dar Sfintele Paşti sunt culmea bucuriei credinţei noastre 
creştine, culmea credinţei noastre dreptmăritoare. „Ziua învierii! Popoare, să ne 
luminăm! Paştile Domnului, Paştile! Că din moarte la viaţă şi de pe pământ la cer 
Hristos Dumnezeu ne-a trecut pe noi, cei ce-l cântăm cântare de biruinţă” este cea 
dintâi cântare, alcătuire pe care o auzim în canonul de la Sfintele Paşti. 


(Părintele Teofil Părăian, Sfintele Paşti în cultul ortodox, Editura Doxologia, 
Iaşi, 2013, p. 19-20) 





Arhimandritul Teofil Părăian - Ce înseamnă Paşti? 


Când spunem cuvântul “Paşti”, fiecare dintre noi ne gândim la sărbătoarea aceasta 
mare, la sărbătoarea care ne stă în faţă acum. 


Cuvântul “Paşti” vine de la pasha, un cuvânt evreiesc, care înseamnă trecere. Au 
fost Paşti şi sunt Paşti şi pentru evrei. Paştile noastre sunt Paşti creştine. Evreii 
sărbătoareau şi sărbătoresc la Paşti ieşirea din robia egipteană, trecere prin Marea 
Roşie, trecere prin pustie şi ajungerea lor în Canaan. Noi la Sfintele Paşti, 
sărbătorim altceva decât evreii şi anume trecerea de la moarte la viaţă şi de pe 
pământ la cer. 


(Părintele Teofil Părăian, Sfintele Paşti în cultul ortodox, Editura Doxologia, 
Iaşi, 2013, p.20-21) 





Pr. Nicolae Steinhardt - Învierea presupune o credinţă în stare a trece dincolo 
de limitele minţii omeneşti... 


Învierea, mister care depăşeşte şi sfărâmă înţelegerea omenească, presupune o 
credinţă în stare a transcede totul, a trece dincolo de limitele minţii omeneşti, a 
sesiza ori bănui că ea nu este din lumea aceasta, că stabileşte o legătură directă cu 
Dumnezeu, a realiza că prin credinţă în ce este de necrezut intrăm - aşa cum enunţa 
marele nostru Mircea Eliade - în relaţie cu misterele din urmă ale creaţiei şi cu 
lucrările necreate ale lui Dumnezeu. 


În ziua Învierii, în prima zi de Paşti, creştinul are parte de o părtăşanie cu ceea ce 
se află dincolo de fruntariile înţelegerii omeneşti. Pentru oarecare vreme izbutește 
a nu mai fi nici el “din lumea aceasta”. În duminica Tomei însă revenim cu toţii la 
nivelul minţii omeneşti. Hristos Însuşi recurge la dovezi materiale, brute, simpliste, 
potrivite vrerii lui Toma, adică ale făpturii. Îşi arată mâinile şi picioarele şi coasta, 
cere de mâncare ca să demonstreze că nu este duh. 

Da, se revine cu desăvârşire la nivelul minţii omeneşti. S-a zis cu săptămâna 
harică, luminată şi supralumească de după Înviere. Zilele acelea parcă luminate de 
lumina necreată au trecut. Hristos din nou se smereşte, se umileşte printr-o nouă 
chenoză. După chenoza întrupării, într-o sărmană ţărişoară învinsă şi cotropită, în 
modesta familie a unui dulgher dintr-un neînsemnat orăşel de provincie descon- 
siderată, a morţii şi anume a morţii în cumplite chinuri pe lemn blestemat, acum, în 
duminica Tomei se smereşte consimţând să Se supună aducerii de probe materiale, 





ca orice om suspectat a nu spune adevărul şi silit a-şi dovedi buna credinţă prin 
irezistibile probe concrete. Ceea ce şi face în această ultimă chenoză a Sa. 


(Nicolae Steinhardt, Monahul Nicolae Delarohia, Dăruind vei dobândi, Editura 
Dacia, 1997, p. 101) 





Părintele Sofian Boghiu: Cuvânt în Duminica Învierii (1985) 


(...) Dumnezeu să fie cu noi mereu, lisus Cel Inviat să învieze şi în inimile 
noastre cele adeseori îngheţate ca iarna care a trecut! 


Fraţi creştini, am petrecut pe lisus Hristos Cel evanghelic, Cel bun şi blând, L-am 
petrecut până la Florii, şi după aceea până la Cruce, şi până la Înviere. Era lisus Cel 
Istoric, lisus de care vorbesc Evangheliile, Acest lisus care a anunţat în timpul 
vieţii Lui de trei ori că va fi răstignit şi înviat. Cu adevărat, aşa s-a întâmplat: lisus 
a fost răstignit, spre mare durere a ucenicilor Săi, şi a înviat spre marea lor bucurie. 
4 După înviere, lisus Hristos apare în prima zi, în chipul grădinarului, 
Mariei Magdalena care nu cunoaşte decât un cuvânt: când i-a spus 





+ Merge lisus către Emaus, cei doi ucenici merg cu EI, vorbesc cu EI şi nu- 
L cunosc, că ochii lor erau închişi ca şi nu-L cunoască. ŞI lisus merge cu 
ei, le tălmăceşte Scripturile, ajunge la cina din Emaus către seară, intră cu 
ei şi încă nu-L cunosc. Şi în momentul când lisus frânge pâinea la cină, se 
deschid ochii lor şi-L cunosc pe lisus. Dar în chpa următoare lisus nu mai 
era între ei. Cu inimile arzând, ucenicii îşi dau seama că El era, lisus care 
vorbea pe cale, acelaşi lisus care acum nu mai era lângă ei. lisus intrase 
în pâinea pe care o binecuvântase. 


+ De asemenea, Iisus apare din nou seara, ca în duminica de astăzi, la cina 
din Sion, în casa unde erau apostolii adunaţi de frica iudeilor. Şi Toma nu 
era cu ei. La început nu-L cunosc. lisus se simte obligat să desfacă haina Lui 
de lumină de la piept, ca să vadă rana unde a fost împuns, să arate mâinile 
care au fost străpunse şi picioarele, ca apoi să-L cunoască. Deci lisus 
acelaşi era, însă lisus înviat nu era aşa uşor de recunoscut. 


+ Din nou se arată lisus în nordul Galileei, la marea Galileei. Era într-o 
dimineaţă, lisus sta pe malul mării, ucenicii Îl văd, erau în larg, Il văd şi se 
miră, însă nu-L recunosc. 





loan abia, apostolul loan cel cu ochii sfințiți de curăţia vieţii lui, spune: „Domnul 
este!” După aceea Îl cunosc apostolii. Şi Petru se aruncă în valuri, merge la mal, 
Îl îmbrăţişează pe lisus şi lisus îi cheamă pe toţi, apoi stă de vorbă cu ei, dându- 
le să mănânce pâine şi peşte fript pe jăratic. Aşa încât lisus cel înviat, acelaşi 


lisus care a ee ra nu e recunoscut uşor, decât de inimi şi de ochi curați. 


După moarte, lisus Hristos înviat intră printre apostoli; când vrea, Se arată, 
arată trupul Lui, mănâncă împreună cu ei, Işi arată ranele de la mâini şi de la 
picioare, însă [numai] după acest contact, sau după glasul Lui, după cum L-a 


cunoscut Maria Magdalena, după aceea Il cunosc pe lisus că era aceeaşi 
persoană. Acesta este 


Emaus lisus Hristos, după ce stă de vorbă cu ei cale de vreo 7-8 km, 





binecuvântând pâinea — dispare. Unde era lisus? Intrase în pâinea cu care s-au 
împărtăşit apostolii. Se împărtăşesc, ochii se deschid şi Il cunosc că era lisus. 


lisus Hristos S-a arătat mereu apostolilor Săi, însă Se arată de-a lungul veacurilor 
până astăzi [în] acest mod euharistic al sfintei Împărtăşanii. 

şi în vinul cuharistic, e Acelaşi 
lisus Hristos care S-a răstignit pe Golgota, care a fost peceduit în mormânt şi 
care a înviat. Acelaşi care S-a arătat apostolilor după Înviere, timp de 40 de 
zile. Acelaşi lisus este prezent în viaţa fiecăruia din noi, mai ales atunci când ne 
putem împărtăşi cu vrednicie cu Trupul şi Sângele Lui. E al treilea mod de viaţă 
prin care lisus Hristos supravieţuieşte în lume. 
Și mai este încă un mod de existenţă pe care îl anunţă însuşi lisus Hristos: este 
acela despre care vorbeşte El în momentul când descrie uriaşa desfăşurare a 
Judecăţii din urmă, când Iisus Hristos va apărea pe norii cerului, cu slavă multă, 
între Sfinţii îngeri trâmbiţând în tot văzduhul şi va judeca lumea şi va împărți 
lumea în două, în drepți şi păcătoşi, cum desparte păstorul oile de capre. 


Unii de-a dreapta, drepţii, unii de-a stânga, păcătoşii. Şi atunci îi va judeca lisus, 
adică pe toţi ne va judeca, şi va chema pe unii la EI: „Veniţi, binecuvântaţi ai 
Părintelui Meu, pentru că am fost flămând şi Mi-aţi dat să mănânc, am fost 
însetat şi Mi-aţi dat să beau, am fost gol şi M-aţi îmbrăcat, am fost străin şi M-aţi 
primit, am fost bolnav şi M-aţi cercetat, am fost în temniţă şi în necazuri şi aţi 
venit la Mine”. 


Se întreabă drepţii: „Doamne, când Te-am văzut în aceste stări”? Și le răspunde 
Iisus: „Întrucât aţi făcut bine unuia din aceşti fraţi ai Mei mai mici, Mie Mi-aţi 
făcut binele acesta”. Deci lisus Hristos se identifică cu fiecare necăjit, fiecare 
flămând, fiecare oropsit al vieţii, de-a lungul istoriei. Din clipa Învierii, din clipa 
intrării în pâinea euharistică, până la sfârşitul istoriei, lisus Hristos se ascunde în 
fraţii Lui, toţi acei care suferă în numele Lui, cei care Îl cheamă în ajutor; Iisus 





este în ei, se identifică cu ei. Şi dacă facem o faptă bună ajutând pe cineva care e 
cu adevărat necaz, această faptă bună o primeşte EI însuşi şi ne-o arată în ziua 
Judecăţii. Acelaşi eveniment se întâmplă cu cei stânga, pe care ştiţi că-i ceartă, că 
n-au făcut niciodată aceste fapte: „Doamne, dacă Te-aş fi văzut...” — „Întrucât 
n-aţi făcut lor, nici Mie nu Mi-aţi făcut”. Fraţi creştini, 


Ne este dat să ne întâlnim cu lisus Hristos de-a lungul istoriei şi de-a lungul 
vieţii fiecăruia din noi, Acest lisus Hristos, Domnul nostru, care e Acelaşi care a 
învățat lumea, care a pătimit pentru noi, care S-a răstignit, înviat şi care S-a 
arătat apostolilor după dimineaţa Învierii. 

Aceste moduri de viaţă ale lui lisus Hristos, fraţi creştini, ni se dăruiesc nouă, ca 
totdeauna să avem la îndemână Să Simţim prezenţa Lui, că aşa spune EI la 
sfârşitul Evangheliei sfântului Matei: „Iată, cu voi sunt în toate zilele până la 
sfârşitul veacurilor”, până la sfârşitul istoriei. Să fim încredinţaţi că EI este cu 
adevărat în fiecare zi şi în fiecare clipă a vieţii noastre, dacă ochii noştri îl pot 
întrezări, îl pot simţi în viaţa noastră. Aşa cum L-a văzut loan, cum L-a văzut 
Maria Magdalena, cum Îl cunosc apostolii după ce se împărtăşesc — a fost Acelaşi 
Iisus Hristos. 


Fraţi creştini, Acest lisus Hristos istoric, blândul lisus, acest lisus care plânge 
pentru lume, pentru săraci, pentru necăjiţi şi îi ajută, acest lisus Hristos care se 
arată apostolilor, era acelaşi lisus care i-a învăţat de-a lungul vieţii lor şi a 
Lui, acelaşi lisus Hristos euharistic. Acelaşi lisus Hristos universal este şi în 
viața fiecăruia din noi şi pe Acesta Îl prăznuim noi astăzi, în această mare, 
luminoasă zi a sfintei Învieri. EI să ne fie călăuză, EI să ne fie model de viaţă, 
pentru că a spus: „Eu Sunt calea, adevărul şi viaţa“. Pe EI să-L urmăm de-a 
lungul vieţii Lui. El a spus: „Eu sunt pacea, pacea Mea dau vouă, Eu sunt viaţa, 
Eu Sunt învierea”. 


Pe acest lisus Hristos să-L chemăm de-a lungul vieţii noastre în toate necazurile 
şi bucuriile noastre şi să-L rugăm să fie mereu cu noi. Amin. 


(din: Părintele Sofian, Editura Bizantină, 2007, Bucureşti) 





Părintele Arsenie Muscalu - “Viaţa în Biserică” 


(...) Domnul Cel înviat S-a făcut pentru firea cea căzută, supusă morții şi 
stricăciunii şi lipsită de bogăția lăuntrică a Harului dumnezeiesc, S-a făcut 
“începătura celor adormiţi, întâi născut din morţi, nimicind durerile morţii şi 
cale făcând oricărui trup la Învierea cea din morţi“. 


De acum, firea cea căzută “a prăznuit omorârea morţii, sfărâmarea iadului, 
începutul altei vieţi, veşnice“, ridicând cu bucurie glas de chemare şi zicând: 
“Veniţi să bem băutura nouă, nu din piatră seacă făcută cu minuni, ci din 
izvorul nestricăciunii, cel izvorât din mormântul lui Hristos întru care ne 
întărim“. 


Viaţa cea nouă, veşnică, şi băutura cea nouă a Harului, apa vie, săltătoare, ca 
avuţie lăuntrică a omului, Sunt darurile lui Hristos, făcute firii celei căzute în 
Duhul Sfânt. Prin Hristos, în Duhul Sfânt, s-a făcut iarăşi inima omului sălaş 
lui Dumnezeu şi s-a zidit Biserica cea adevărată. 


Că lucrurile stau într-adevăr aşa, aceasta ne-o adevereşte Însuşi Domnul, căci El, 
înainte de patima Sa, fiind în Ierusalim la sărbătoarea corturilor, a strigat: “Cel ce 
crede în Mine, râuri de apă vie vor curge din pântecele lui, dinlăuntrul lui“, iar 
Sfânta Scriptură ne lămureşte că aceasta a zis-o despre Duhul pe care aveau să-l 
primească cei ce cred în EI: “Pentru că Duhul încă nu fusese dat, pentru că lisus 
încă nu Se preaslăvise“. 





Dar şi mai limpede vorbeşte despre acestea Domnul în cuvântarea de despărţire, 
când, dorind să mângâie pe ucenicii Săi şi să-i asigure că, deşi va pătimi, va 
muri, va învia şi Se va înălța la Tatăl nu-i va lăsa orfani. Dorind să-i asigure de 
aceasta le-a spus că le va trimite de la Tatăl un alt Mângâietor ca să fie cu ei în 
veci, pe Duhul Adevărului, pe care, a zis Domnul ucenicilor, “voi ÎI cunoaşteţi, 
căci cu voi petrece şi în voi va fi. 


Să nu se nască aici o nedumerire, pentru că Scriptura a zis mai întâi că Duhul nu 
fusese dat mai înainte să Se preaslăvească prin Înviere şi prin Înălţarea Sa la cer, 
iar apoi tot Scriptura a zis că Domnul le-a spus ucenicilor că ei deja cunosc pe 
Duhul, căci cu ei petrece. Afirmațiile Scripturii sunt în deplină armonie. Când 
Domnul, vorbindu-le ucenicilor despre Duhul, le-a zis: “Voi Îl cunoaşteţi căci cu 
voi petrece” spunea acestea înainte de patima Sa. Le-a spus cuvintele acestea în 
acelaşi sens în care i-a spus lui Filip care-i ceruse să le arate pe Tatăl şi căruia ştim 
că i-a răspuns: “Atâta vreme fiind cu Mine, oare nu M-ai cunoscut, Filipe? Oare 
tu nu crezi că Eu Sunt întru Tatăl şi Tatăl este întru Mine şi cine M-a văzut pe 
Mine a văzut pe Tatăl?“ 


In acelaşi sens spus Domnul acum, că “Cine M-a cunoscut pe Mine a cunoscut pe 
Duhul şi cine petrece împreună cu Mine, petrece împreună cu Duhul“, 


Dar în momentul în care Domnul le vorbea ucenicilor şi le spunea lucrurile 
acestea, Duhul, ca posesie personală a omului, ca avuţie proprie, lăuntrică, a Sa, 
încă nu fusese dat. Şi de aceea Domnul, atunci când a zis despre Duhul “cu voi 
petrece“, a folosit prezentul, iar când a zis “intru voi“, adică înlăuntrul vostru, “va 
fi” a folosit viitorul, referindu-se tainic la Ziua Cincizecimii. 


După ce isus S-a prea slăvit prin Înviere şi prin Înălțarea la cer, Duhul S-a dat 
de la Tatăl prin Fiul, revărsându-Se în chip văzut în Ziua Cincizecimii ca să Se 
sălăşluiască iarăşi înăuntrul inimii omului ca înainte de cădere. De aceea zicem 
noi că în Ziua Cincizecimii S-a întemeiat Biserica creştină. 


“Unde este Biserica, acolo e şi Duhul Sai şi unde este Duhul Sfânt, acolo este 


Biserica şi tot Harul“. Aşa spune 


(...)> 





Părintele Arsenie de la Măn. Cornu în “Familia ortodoxă” despre părtăşia 
vie cu Dumnezeu, răstignirea iubirii de sine şi aşteptarea Invierii: “Vor fi 
războaie, dar să nu ne clătinăm, să nu intrăm în zăpăceală, în panică” 


“Să nu mai trăim nouă, ci să trăim lui Hristos!” 


Postul mare, urcuş duhovnicesc, important proces de transformare lăuntrică, de 
eliberare a sufletului de chingile păcatului în care este prins omul vechi, şi o mie de 
alte aspecte ce presupun în mare cam acelaşi lucru - apropierea noastră de 
Dumnezeu. E simplu, şi totodată complicat, pentru că modernitatea ne-a complicat 
atât de mult viaţa, încât nu mai ştim ce ar trebui să facem ca să ne putem mântui. 
Aflaţi într-o confuzie tot mai mare a interpretării cuvintelor şi noțiunilor privind 
mântuirea, se simte tot mai puternic nevoia unei desluşiri. Astfel că sfătuirea 
rămâne marea noastră şansă. 


În acest sens s-a desfăşurat şi dialogul nostru cu Părintele Arsenie Muscalu, ca o 
încercare de a ne lămuri în privinţa unor lucruri ce par de la sine înţelese, dar de 
sensul cărora ne îndepărtăm, parcă, tot mai mult, odată cu trecerea timpului. 
Mărturia Părintelui, izvorâtă dintr-o anumită familiaritate cu scrierile sfinte, dar şi 
dintr-o cercare a puterii dumnezeieştilor cuvinte în propria viaţă, constituie un 
adevărat ghid pentru omul zilelor noastre care cu adevărat voieşte să se mân- 
tuiască. 





- Părinte Arsenie, mulţi creştini înţeleg pocăinţa doar ca pe schimbarea vieţii 
într-un anumit moment, dar Părinţii spun că pocăinţa trebuie trăită zilnic, 
pentru că zilnic păcătuim. Cum Să ajungem la o stare de pocăință roditoare 
atunci când nu ne Simţim şi nu ne vedem păcatele noastre? 


- Nu putem să ajungem la o pocăință dacă nu ne simţim şi nu ne vedem păcatele 
noastre. Cred că în modul cum vedem noi pocăinţa acum şi încercăm să o trăim e şi 
ceva de felul acesta: citim cărţile duhovniceşti şi încercăm, din elemente omeneşti, 
să construim în viaţa noastră ceea ce am văzut în cărțile duhovniceşti. Dar pocăinţa 
nu ţine numai de noi, nu este numai efortul meu personal - este şi darul lui 
Dumnezeu. În pocăință se petrece întâlnirea aceasta între căutarea omului şi 
dragostea lui Dumnezeu. 


Mă gândesc că, pentru a afla pocăinţa, e foarte sugestivă Luminânda de la Denii: 
“Cămara Ta, Mântuitorule, o văd împodobită...” - şi uite pocăință: „îmbrăcăminte 
nu am ca să intru într-însa”. 


Vezi de unde pleaca pocăință? „Cămara Ta o văd împodobită”. Fără a vedea 
cămara împodobită a Mântuitorului, de unde conştiinţa îmbrăcămintei noi ca să 
intru într-însa?... De unde înţelegem cumva că Dumnezeu e Cel ce-l caută mai 


întâi pe om pentru pocăință, omul numai să primească insuflarea lui Dumnezeu. 
Dumnezeu te caută şi când auzi cuvântul Evangheliei la Liturghie, şi când pui 
mâna pe o carte duhovnicească, şi când te duci la o slujbă, şi când te întâlneşti cu 
un om al lui Dumnezeu... în toate felurile ne caută Dumnezeu, ne insuflă pentru 
pocăință, dar noi nu primim insuflarea asta, pentru că suntem orientaţi către noi 
înşine. 


Cum poţi să-l convingi pe un om să-şi schimbe orientarea aceasta? Doar să dai 
propria mărturie, atât. Şi poţi să o dai explicit sau poţi să o dai implicit, trăindu-ţi 
discret viaţa ta creştinească, dar oferindu-i omului prilejul, fără mândrie, prin tine, 
să vadă ceva din frumuseţea cămării împodobite a Mântuitorului. lar dacă noi, ca şi 
creştini, am avea o viaţă împodobită, dacă viaţa noastră ar fi ca o cămară 
împodobită a Mântuitorului, putem oferi oricui prilejul pocăinţei. 


„Pentru că El a zis” 
- Ce înseamnă „omul vechi” şi „omul nou”? 


- Omul nou e omul înnoit de Hristos, omul în care a luat chip Hristos, iar omul 
vechi este omul căzut, omul Căderii, omul înstrăinat de Dumnezeu. Omul nou este 





omul în care a luat chip Hristos. În Hristos vedem cum l-a gândit Dumnezeu pe 
om. 


Virtuţile sunt însă numai haina, nu miezul omului nou - adică ele sunt, cum s-ar 
zice, numai o consecință. Omul nou are virtuţi, este adevărat, dar ştiţi bine că şi în 
lumea laică sau în lumea păgână erau oameni care ajungeau până la o înaltă 
moralitate, şi cu toate acestea noi nu-i considerăm oameni noi. Sunt oameni care 
aparțin tot lumii vechi, chiar cu moralitatea pe care o aveau. 


- Deci virtuțile sunt valorizate în viaţa creştinului atâta timp cât sunt lucrări ale 
harului... 


- Da, ele ţin de părtăşia vie cu Dumnezeu, nu de performanţă morală. E de înţeles 
pentru oricine că nu performanţa morală o căutăm, căci poţi să atingi o oarecare 
performanţă morală şi din mândrie. Mândria poate să înfrâneze toate celelalte 
patimi şi, după criteriile morale omeneşti, să fii un om ireproşabil, dar să nu ai 
părtăşie vie cu Dumnezeu. Virtuţile creştineşti izvorăsc din părtăşia vie cu 
Dumnezeu. În morala creştină se spune că fiinţa virtuţilor este Hristos - şi poate 
această afirmaţie lămureşte totul. 


Asta înseamnă pentru mine că, dacă ne raportăm la Porunci, important e să nu 
judec pentru că EI a zis, important să nu curvesc pentru că El a zis, important să nu 
mă mânii pentru că El a zis. Înfăptuirea mea morală izvorăşte din credinţa mea 
către EI, din legătura mea personală cu EI. 


Mi se pare că, într-o mare măsură, am şi pierdut bucuria asta a legăturii 
personale cu EI. Sfântul loan Maximovici simţea lucrul acesta şi prorocea 
cumva că, pe măsură ce timpul va trece, vom descoperi o viaţă tot mai lipsită de 
bucurie. Pentru că omul, cultivând patimile, întorcându-se către sine, trăieşte tot 
mai puţin bucuria legăturii, a relaţiei şi cu Dumnezeu, şi cu oamenii. Trăieşte 
numai tristeţea, izolarea, închiderea în sine... 


Și chiar şi noi, creştinii, ajungem să lucrăm binele în Biserică într-un mod egoist, 
centrându-ne pe noi înşine, de fapt. Ne simţim „în regulă” că am îndeplinit cutare 
lucru, cutare lucru, cutare lucru... Pierdem din vedere părtăşia aceasta, legătura vie, 
personală cu Hristos. Or asta da bucurie, asta mă însufleţeşte! Că nu-l judec pe 
fratele meu pentru că ştiu că EI a zis - şi-L mâhnesc pe EI, jignesc dragostea Lui. 
Nu mă mânii pentru că EI a zis - nu pentru că „aşa e bine” sau că „aşa trebuie”. Nu 
urmez un standard moral, chiar dacă acest standard ar fi „creştin”. 





- Dar tocmai „Standardele morale” mi se pare că-i îndepărtează pe oameni de 
Biserică... 


- Şi mie mi se pare lucrul acesta, că oamenilor li se pune în faţă o moralitate seacă, 
fără căldura legăturii vii cu Dumnezeu. Pe când dacă noi, ca şi creştini, am avea 
căldura relației vii cu Dumnezeu, asta i-ar încălzi şi pe cei din jurul nostru, i-ar 
câştiga pentru credinţă fără argumente. 


Putem zice şi altfel: întâi întâlnirea cu Dumnezeu, iar apoi formularea dogmatică a 
acelei experienţe. Dar întâi întâlnirea! Nimic nu poate înlocui întâlnirea personală a 
sufletului cu Dumnezeu, spune un teolog rus, nimic nu o poate înlocui... Dacă n- 
am pierde din vedere lucrul acesta, cred că altfel ne-am purta şi cu oamenii care 
vor să se apropie de Biserică, şi noi între noi. Că noi, de multe ori, le aplicăm 
celorlalți nişte standarde morale, îi forțăm, îi silim, îi acuzăm în numele unor 
standarde morale - şi, de fapt, îi îndepărtăm. 


„Orice ispită din viaţa noastră e un examen” 


- Mai vedem încă un lucru: merg oamenii la biserică, se spovedesc cum se 
spovedesc, se mai împărtăşesc - şi anii trec, şi nu se schimbă nimic. Dar viaţa în 
Hristos ar trebui să fie un urcuş, în sensul că, dacă ai stat douăzeci de ani în 
Biserică şi tot la fel eşti, asta înseamnă că undeva greşeşti? 


- Înseamnă că, într-adevăr, nu lucrează harul înlăuntrul nostru. Practicăm lucrurile 
credinţei din obicei, fără conştiinţa aceasta vie a legăturii cu Dumnezeu. Practicăm 
lucrurile credinţei, adică mergem la biserică, ne spovedim, poate ne şi împărtăşim, 
ne şi rugăm - dar, într-un fel, nu ia Hristos chip în noi. Nu poate să recunoască 
cineva în noi trăsăturile lui Hristos: iubirea Lui, smerenia Lui... Nu le vede în noi. 
De unde se înţelege că noi nu avem conştiinţa asta vie. Într-adevăr, e dureros să se 
întâmple aşa, foarte dureros să se întâmple aşa... Dar sunt nuanţate lucrurile. 


- Când mergi la şcoală, în fiecare semestru, sunt date nişte examene ca Să vezi 
cât ai înaintat în înţelegere. În ce ar trebui să constea un examen pe care să ni-l 
dăm noi, la un termen anume, ca să ne dăm seama dacă am înaintat în urcuşul 
acesta, în viaţa aceasta întru Hristos? 


— Examenul, oricum, presupune un profesor. Examenul nu-l organizăm noi. 
Examene ne dă nenumărate Dumnezeu. Orice ispită din viaţa noastră! Mergi pe 
stradă şi te înjură cineva. E un examen. Pronia dumnezeiască l-a îngăduit. l-ai tras 
şi tu o înjurătură? Uite, asta-i nota pe care ai luat-o la examen! Ai dat examenul, ai 





şi rezultatul imediat. Depinde de tine numai. Ce faci atunci? Că poţi să rămâi tot 
într-o indolenţă: „E, ce dacă am luat un 4? Nu contează!” - şi aşa pici toate 
examenele. Acestea sunt examenele: încercările, ispitele... 


Dumnezeu nu ne dă EI nota, de fapt. Toate sunt prilejuri, invitaţii ale lui Dumnezeu 
să ne judecăm pe noi înşine, să ne dăm singuri nota: „Îţi place ce vezi la tine? Îţi 
place să vezi ce-a ieşit din tine cu prilejul acestei întâmplări, cu prilejul acestei 
ispite, cu prilejul acestei încercări?”. 


Trebuie să te trezeşti, să vezi unde eşti. Şi dacă se trezeşte în suflet, cu prilejul unui 
examen de felul acesta, „neliniştea cea bună”, cum spune Cuviosul Paisie 
Aghioritul, totu-i salvat. Neliniştea cea bună: „Uite-mă în ce stare sunt! Doamne, ai 
milă de mine!”. 


Dar pe urmă să fii consecvent, adică să mergi pe filonul acesta. 


După aceste examene ne putem da seama unde ne aflăm. Pentru că reacțiile sunt 
foarte diferite, dacă ne uităm şi la noi înşine, şi dacă ne uităm la alţi oameni. Uite, 
se petrece un accident de maşină. Un om, în urma accidentului, rămâne cu 
infirmitate. Într-un fel îşi trăieşte infirmitatea unul, în alt fel îşi trăieşte infirmitatea 


altul. Pentru unul, infirmitatea devine binecuvântare şi cale spre sfinţenie; pentru 
altul, infirmitatea devine motiv de cârtire, de răzvrătire, de sălbăticire sufletească. 
Un examen a fost şi acesta. Aparent, acelaşi examen: accident de maşină. Dar uite 
cât de diferit reacţionăm noi... Aşa ne dăm seama de noi înşine, în loc să înţelegem 
că „Uite, în urma acestui examen, Dumnezeu mi-a dat un prilej să-mi conştientizez 
starea, ca să-mi vin în fire, să mă călesc, să mă îndrept”, ÎL învinovăţesc pe 
Dumnezeu. Şi atunci iese la iveală egoismul care mă stăpâneşte. Până nu-l 
conştientizez şi nu mă pocăiesc pentru el, nu se schimbă în mine nimic în bine. 


- Ce înseamnă să ne răstignim pentru a-L urma pe Mântuitorul? Să ne răstignim 
voia, să ne răstignim păcatul? 


- Să trăim Lui. Numai Crucea este calea prin care ieşim din modul ăsta de viaţă 
centrat pe sine şi intrăm în modul de viaţă firesc, centrat pe Dumnezeu. Nu mai 
trăim nouă, ci trăim lui Hristos. lar bucuria lui Hristos este ca noi să fim împliniţi - 
că, de multe ori, când ne gândim aşa: „Uite, nu mai trăiesc mie, ci trăiesc lui 
Hristos”, patima, cred, ne face să ne speriem. Ca şi când ne-am depersonaliza. Ca 
şi când ne-am pierde identitatea. Ca şi când am dispărea. 





Or, nu este deloc aşa - Hristos nu ne vrea pentru EI în mod egoist, ca să se bucure 
EI că are adepţi sau ucenici sau oameni care-L adoră, care-L iubesc. Dacă noi ne 
dăruim Lui, El ne redă pe noi nouă înşine, şi abia atunci ne descoperim sinele 
adevărat. Răstignirea Crucii e tocmai Calea în care se împleteşte efortul omului cu 
darul dumnezeiesc. 


Omul să iasă din modul ăsta de vieţuire centrat pe sine, să nu mai vieţuiască sieşi, 
să se răstignească pe sine, pe omul cel vechi, ca să vieţuiască lui Hristos, omul cel 
nou. Durerile naşterii... 


“In vremea de apoi vor fi oameni iubitori de sine” 


- Citim în Vieţile Sfinţilor - care par aşa, într-un timp imemorial, aproape ireal, dar 
a fost foarte real şi destul de aproape, dacă ne gândim, să spunem, la cei din 
închisorile comuniste - că veneau chiar în întâmpinarea torţionarilor, a pri- 
gonitorilor, bucurându-se să se jertfească pentru Hristos. Cum aveau această 
înţelegere, cum aveau această râvnă - şi acum, în zilele noastre, de ce ne mişcăm 
atât de greu în această direcție, creştini numindu-ne? Nu ca să ne dăm viaţa, nu ca 
să ne jupoaie de vii, dar măcar în lucruri mai mici... 


- Sfântul Apostol Pavel, în Epistola către Timotei, spune: „Vor veni în vremea de 
apoi timpuri grele!” cf. 2 Timotei 3:1. Şi când zice pentru ce, spune: „pentru că vor 
fi oameni iubitori de sine” 2 Timotei 3:2. Deci nu spune: „Vor veni timpuri grele 
pentru că vor fi războaie, molime, cutremure, greutăţi economice, greutăţi la nivel 
social...” — nu! „Vor fi oameni iubitori de sine”. 


In asta văd o mare schimbare. Oamenii chiar Îl iubeau pe Hristos! Şi mergerea asta 
cu bucurie către chinuri era o mărturie a vieţii noi - că în ordinea firii acesteia 
căzute nu poţi să faci aşa ceva. Instinctiv îţi aperi viaţa. Or asta arată că în ei era 
Altcineva. Era Hristos în ei, erau cu adevărat oameni noi. Cu adevărat luase 
Hristos chip în ei. Era mărturia unei alte vieţi. 


Mântuitorul zice: „Am venit ca oile mele să aibă viaţă, şi încă să şi prisosească, să 
aibă viaţă din belşug” cf. loan 10:10. 


Viaţa care dădea pe dinafară. li mai interesa viaţa asta?... 


- Cu veselie se duceau! 





- Da. Vedem asta şi în viaţa Sfântului Sava Gotul, un sfânt, iată, de la noi. Cei 
care-l duceau la mucenicie, ştiindu-l nevinovat, au vrut să-i dea drumul. Şi el a 
spus: „Nu mă lipsiţi de cununa care mi-este pregătită! Omorâţi-mă!”. E mărturia că 
ei nu aveau sentimentul că-şi pierd viaţa. 


Noi suntem atât de legaţi de viaţa asta, şi atât de slabă ne e conştiinţa că suntem 
meniţi pentru o altă viaţă, încât ne chircim, ne legăm de viaţa asta. Pe când la ei era 
invers, trăiau cu atâta putere viaţa pe care a adus-o Hristos, încât nu simțeau că 
moartea fizică e o pierdere a vieţii... Aveau o aşa bogăţie de Viaţă în ei, încât 
tânjeau după viaţa aceea pe care au gustat-o şi doreau să se dezlege de trup, ca s-o 
guste... 


Trupul, într-o oarecare măsură, te împiedică. Sfântul Siluan zice că, atunci când i-a 
dat Dumnezeu har, dacă l-ar fi întrebat: „Vrei mai mult?”, ar fi zis: „Doamne, vezi 
că nu pot mai mult”. Dacă-mi dai mai mult, mă dezleg de legăturile trupului. 
Condiţia mea de acum nu poate suporta mai multă Viaţă. Mor! 


Ei doreau să se dezlege de trup ca să guste încă şi mai multă Viaţă. Simţeau că 
legătura cu trupul, aşa cum este în condiția noastră căzută, e o piedică în a gusta 
mai deplin acea Viaţă. Te minunezi, într-adevăr, ce stare aveau! Căci numai de 
acolo putea să izvorască curajul acesta în faţa morţii. Şi din asta putem vedea, într- 
adevăr, cât de mică-i credinţa noastră... 


- Imi amintesc şi de Părintele Paisie Aghioritul, care s-a rugat să moară de cancer 
ca să aibă o moarte mucenicească - iată câtă mărime de suflet avea! 


- Da, câtă mărime de suflet! Dar vedeţi, la înflorirea asta ajunge omul după o viaţă. 
Din viaţa lui înţelegeţi că el a fost şi educat, şi însuşi a cultivat mărimea asta de 
suflet. I-a educat-o mama lui. Îl învăţa de mic copil: „Dacă eşti la alergări şi simţi 
că o să ieşi pe primul loc, prefă-te că ai obosit, că te-ai împiedicat, lasă-i altuia 
bucuria” - mărimea de suflet! - „lasă pe altul să treacă înaintea ta, să nu fii tu 
primul”. De mic a pornit pe drumul acesta şi a crescut, a crescut, uite, până la 
asemenea frumuseţe... 


- Noi acum îi învăţăm să-i pună eventual şi o piedică celui de lângă el! 


- Da, este exact pe dos. Nu-l îndreptăţea mama niciodată, nu vedem la ea această 
îndreptăţire de sine care ne stăpâneşte foarte mult pe noi şi ne izolează şi de 
Dumnezeu, şi de oameni. Mama - nu! Când venea supărat că nu-l lăsa copiii să se 
joace cu mingea, niciodată nu-l îndreptăţea. Spunea: „Ce-ţi trebuie? Uite ai curte, 





ai minge - joacă-te! Mergi acolo ca să te vadă alţii că eşti tu grozav? Să pari mai 
bun ca alții?”. 


Dar şi mama făcea astfel pentru că-L iubea pe Hristos. Nu era o morală seacă la 
mamă, ci Hristos trăia în mama lui - şi prin cuvântul mamei lui, prin educaţia pe 
care a primit-o, i-a fost împărtăşit Hristos. 


- Dacă nu te îndreptăţeşti tu pe tine, te îndreptăţeşte Dumnezeu... 


— Negreşit. Asta este culmea: că EI ne-ar îndreptăți mai mult decât am face-o noi! 
Dar noi Îi răpim acest drept. Că EI ar face-o mai mult, E ar şti mai bine să ne 
găsească scuze, în dragostea Lui infinită faţă de noi. Sfântul Siluan zice că, la 
Judecată, Dumnezeu nu va înfrunta pe nimeni, ci ne va întreba: “Mă iubiţi voi pe 
Mine?”. 


Nu te va ruşina că „De ce-ai făcut aia?”, că „Nu trebuia să faci aia!”, că „Ar fi 
trebuit să faci cealaltă!”. Nu. Zice: „Mă iubiţi voi pe Mine?” 


Dar noi, îndreptăţindu-ne, Îi răpim lui Dumnezeu posibilitatea asta. 


[> 


„Să nu se clatine inima noastră 


- Ce atitudine să avem astăzi când aflăm de „războaie şi zvonuri de războaie” 
Matei 24:6 - pentru că, iată, vedem că în Siria, în Iran, în Ucraina, lângă noi... 
se tot zvoneşte că va începe un război. Cum Să întâmpinăm toate acestea? 


— Cred că Scriptura ne dă răspunsul aici, căci Domnul, după ce ne spune aceasta, 
imediat ne îndeamnă: „Vedeţi să nu va spăimântaţi!” Matei 24:6. Asta cred că este 
totul: „Să nu vă spăimântaţi!”. Să nu ne clătinăm în credinţa noastră, credinţa în 
purtarea de grijă a lui Dumnezeu. Să nu se clatine inima noastră! 


Adică, până la urmă, ce ne rămâne nouă de făcut este să punem pe primul loc 
dorinţa de-a fi creştini adevăraţi. De acolo vine apoi tot binele în viața noastră. 
Păcatul - el ne împiedică să-L trăim pe Dumnezeul cel viu, el ne separă de 
Dumnezeu. Şi, până la urmă, ne spun toți Părinţii, n-avem alt duşman decât 
păcatul. Păcatul ne separă de Dumnezeu. 


Să ne îngrijim de curățirea şi de îndreptarea vieţii noastre, atenţia să nu se îndrepte 
prea mult la evenimentele exterioare. „Vor fi războaie!”. Da, vor fi războaie. Au 
fost şi vor mai fi, probabil, războaie - acestea sunt sub stăpânirea proniei 





dumnezeieşti. Dar „vedeţi să nu vă spăimântaţi!”. Când Domnul ne vorbeşte 
despre semnele sfârşitului lumii, acestea sunt cuvintele Lui: să luăm aminte la noi 
înşine, să nu intrăm în zăpăceală, în panică, în toată tulburarea care se naşte în 
urma unor evenimente de acest felul. Să rămânem cu luare-aminte la sine şi să nu 
ne înspăimântăm, să credem cu putere în pronia dumnezeiască. Dumnezeu nu 
părăseşte lumea. 


- Spune Sfântul loan Scărarul că „mintea tulburată este scaun diavolului”. 
- Da, în sensul acesta: „să nu vă spăimântaţi”. 
- Adică să dobândim pacea. 


- Oamenii întreabă tot timpul: „Dar cum să dobândeşti pacea, când viaţa este atât 
de agitată?”. Suntem tot timpul sub presiunea timpului. Nu avem timp. Cum să ai 
pace, când te uiţi numai cum se circulă în Bucureşti?... Şi când ieşi pe stradă, te 
întrebi: cum să ai pace? Vânzoleală permanentă. 


Și aici Sfântul Siluan ne spune limpede că pacea se poate păstra numai dacă ne 
străduim să cultivăm iubirea față de aproapele - să-ți fie milă de oameni. S-a 
înmulțit suferinţa, cu atât mai mult avem prilejul să ne manifestăm mila! 


Cum îşi păstra Sfântul loan din Kronstadt pacea când oamenii tot timpul îl 
înconjurau, toți voiau să ia binecuvântare de la el? Prin faptul că neîncetat se ruga 
pentru ei. Îi era milă de ei. Deci nu neapărat printr-o retragere. Ai nevoie şi de 
momentele tale în care să te retragi, nimeni nu zice asta. Te odihneșşti şi sufleteşte, 
şi trupeşte, ai nevoie de momentele tale de linişte. Dar pacea se păstrează cultivând 
iubirea frăţească, grija şi rugăciunea pentru aproapele. Că te poţi duce şi te 
înghesuie cineva într-un troleibuz, sau conduce imprudent pe stradă şi poţi să ai o 
reacție agresivă la agresivitatea lui, să intri în hora tulburării - dar în momentul în 
care treci peste asta şi spui: „Măi, omul acesta e chinuit - că, dacă n-ar fi chinuit, 
nu s-ar purta agresiv. Omul e tulburat - că, dacă n-ar fi tulburat, nu s-ar purta cu 
tulburare”, şi treci peste disconfortul pe care l-ai trăit tu, că s-a purtat cum s-a 
purtat față de tine, te gândeşti un pic la el, ţi-e milă de el - de aici începe să vină 
pacea în suflet... 


- În cele din urmă, pacea vine pentru că vine Hristos. Căci Hristos e pacea. Şi El 
vine pentru că şi El compătimeşte. 





- Toţi sunt ai Lui. Şi cel care a făcut o manevră imprudentă la volan, şi cel care te-a 
înjurat - toţi sunt copiii Lui. El nu se dezice de copiii Lui, chiar dacă nu e de acord 
cu ei în felul în care s-au purtat cf. Luca 11:13. Şi atunci, dacă ne rugăm pentru ei, 
intrăm în părtăşie cu ei, intrăm în gândul Lui. EI, într-adevăr, este pacea noastră. 


Dar când căutăm o pace, aşa, judecata după criterii exterioare: să te duci la pustie, 
să stai în linişte, în natură, nu găseşti neapărat pacea. Sau găseşti o linişte, dar nu 
pacea. Pacea lui Hristos e ceva, iar liniştea poate să fie altceva. Sigur, alta este 
situaţia în care cheamă pe cineva Dumnezeu la pustie, la o viaţă în sihăstrie... 


„Bucuria Invierii este puterea unei vieţi no!” 


- Cum Să trăim mai deplin Invierea, ca trecere „de la moarte la Viaţă şi de pe 
pământ la cer”? 


- E puterea unei vieţi noi... Am recitit de curând un cuvânt al Părintelui Sofronie, 
pe care, la început, nu l-am înţeles pe deplin. Acum, recitindu-l, într-o oarecare 
măsură i-am perceput puterea. Părintele zicea cam aşa: lată, Postul mare are 
cincizeci de zile. Îl ducem. Mai cu suişuri, mai cu coborâşuri, dar îl ducem. Însă 
bucuria Învierii, uneori după Liturghia de Înviere, sau a doua zi, sau a treia zi, deja 


nu o mai simţim. Și de ce se întâmplă aşa? E puterea unei vieţi, a unei vieţi noi 
pentru care încă nu suntem pregătiţi. Şi, ca să ne pregătim, ca să reținem viaţa asta, 
avem nevoie să ne smerim. Lucrul cel mai greu de pe lume. 


Sau, ca să spunem şi altfel, avem nevoie să intrăm mai serios în lupta cu patimile. 
Dacă intrăm mai serios în lupta cu patimile, ne apropiem de starea aceasta de viaţă 
nouă. Să trăim puterea asta a vieţii noi pe care am cunoscut-o în Hristos şi o 
cunoaştem în noaptea de Înviere. Simţim puterea asta de viaţă nouă, dar n-o putem 
reţine. 


Vedeţi cum spune Părintele Sofronie: n-o putem reţine. Bucuria aceasta, explozia 
bucuriei se duce repede. Dar faptul că gustăm o bucurie a vieţii celei noi, chiar 
dacă apoi o pierdem, poate să devină în noi motor pentru o năzuință mai mare către 
Dumnezeu. Să nască un dor, o dorinţă care să ne mişte mai mult în lupta cu 
patimile. Că păcatul ne omoară, prin păcat a intrat moartea. Să ne eliberăm de 
păcat. Să trăim Învierea - căci, fără îndoială, asta este învierea noastră: ridicarea 
din moartea păcatului. Adică aşa pregustăm Învierea, dacă ne ridicăm din moartea 
păcatului. Şi bucuria pe care o trăim de Paşti se poate face în noi putere, energie 
care ne mişcă în lupta cu păcatul. 





Asta înţeleg de la Părintele Sofronie: gustând bucuria asta a Învierii, în noaptea de 
Paşti, chiar dacă nu o putem păstra, se poate naşte în noi aşteptarea acestei vieţi şi 
atenţia noastră se îndreaptă către acolo, nu se mai lasă absorbită de lume, de păcat, 
de diavol. Ci atenţia noastră are mai multe şanse să se îndrepte către acolo, să fim 
agăţaţi de veşnicie. 


Să năzuim către acolo: „Aştept învierea morților şi viaţa veacului ce va să fie”. 


Cu fiecare Paşti se poate sădi, se poate întări în noi această aşteptare, care ne va 
duce acolo, chiar dacă acum noi încă nu putem păstra toată Lumina aceea, toată 
bucuria aceea... Cum am zice, recădem în grijile şi-n răutăţile şi-n păcatele vieţii 
acesteia pământeşti, nu rămânem în Lumina acelei vieţi, puţin ne bucurăm de ea. 


Dar totuşi, cu fiecare Paşti, şi cu fiecare Duminică, până la urmă, şi cu fiecare 
spovedanie, şi cu fiecare împărtăşanie, gustăm ceva din bucuria acelei vieţi, se 
întăresc în noi aşteptarea şi nădejdea acelei vieţi, şi atenţia va fi tot mai mult 
îndreptată acolo, „căci unde este comoara voastră, acolo va fi şi inima voastră” 
Matei 6:21. 


Și nădăjduim să ne ducă şi pe noi Dumnezeu acolo, în Lumina aceea a Învierii. 


Amin! 
Material realizat de Mihai Cristea 
Starețul Sofronie de la Essex - “Aştept învierea morţilor...” 


„lată, Părinţii au încheiat Simbolul Credinței prin cuvintele: «Aştept învierea 
morţilor, şi viaţa veacului ce va să fie». Simbolul începe prin cuvântul «cred» şi se 
sfârşeşte cu un cuvânt de un alt ordin: «aştept, «aştept învierea morţilor». Aşadar 
credinţa noastră trece într-un act de un alt ordin. Eu nu doar cred, dar o şi aştept. 
Însăşi această aşteptare - «aştept învierea morţilor» - deja este energia care 
neapărat şi negreşit ne va învia. Dacă aşteptăm învierea morților, înseamnă că în 
noi se află deja energia învierii, dar încă nu într-o măsură covârşitoare, încă nu ca 
fiind ceva absolut de neclătit. Pregătiţi-vă către înviere, şi binecuvântat să fie tot 
pasul spre a ne săvârşi lucrul, ca viaţa noastră cu adevărat să ne ducă «acolo unde 
Domnul este». Vă doresc Paşti luminate, ca experienţa voastră în Hristos să se 
adâncească şi să primească un chip din ce în ce mai măreț”. 


Starețul Sofronie de la Essex 





(din revista Familia ortodoxă, n. 4 (63)/ 2014) 





Părintele Arsenie Muscalu: Ce să facem ca să trăim bucuria Invierii, cum să 
păstrăm harul, cum să ne reînsufleţim râvna şi bucuria de a trăi? 


Lumina de Duminică: „La Paşti trăim un har, o lumină care nu sunt de aici“ 
interviu de Augustin Păunoiu 


Învierea Domnului este împlinirea aşteptării neamului omenesc de la Adam până la 
ultimul om care se va naşte pe faţa acestui pământ, toți supuşi inexorabilei morți. 
Bucuria acestui praznic înseamnă nu doar începutul unei noi, eterne vieţi, ce ni se 
deschide cu putere nouă, ci şi începutul unei noi vocaţii umane. Devenim făptură 
nouă, trimisă într-o lume orfană de Dumnezeu pentru a vesti biruinţa lui Hristos, 
pentru a vesti că totul ne este deschis înainte. Dialogul pe care l-am purtat cu 
părintele Arsenie Muscalu, duhovnicul Mănăstirii „Sfântul loan Teologul“ din 
comuna Cornu, judeţul Prahova, vine să întărească cele de mai sus. 


- „Hristos a înviat, bucuria mea!“ era salutul cu care Sfântul Serafim de Sarov 
întâmpina pe orice om care-i călca pragul. Părinte Arsenie, cum ajungem să 
trăim această bucurie şi ce ar trebui să dăm în schimb? 


Viaţa Sfântului Serafim ne spune ceva despre aceasta. Intotdeauna întrebările care 
încep aşa: „cum să facem?“ comportă un oarecare risc. Pentru că vedeţi, mereu 
avem înclinația să transformăm în reţetă anumite lucruri. Totuşi, viaţa Sfântului 





Serafim şi vieţile sfinților ne dezvăluie că plinătatea aceea a bucuriei, a dragostei 
nu poate fi trăită fără curățirea de patimi. Noi avem nevoie să dăm în schimb 
alegerea noastră. Pentru că avem de făcut o alegere. Voia noastră cea bună o avem 
de dăruit. 


Sfântul Petru Damaschin spune că nu avem ce să-i aducem lui Dumnezeu decât 
alegerea noastră şi paza dumnezeieştilor porunci, dar Sfântul simte nevoia să 
adauge: „dar mai bine zis, aceste porunci ne păzesc pe noi“. 


Apropo de reţete. Ce să aducem noi lui Dumnezeu? Şi cum putem înţelege că 
porunca lui Dumnezeu ne păzeşte pe noi? În clipa în care alegem să ne lepădăm de 
egoism, în momentul în care alegem să ascultăm de Dumnezeu, primim tot de la EI 
puterea de a împlini porunca. Adică, în împlinirea poruncii dumnezeiești lucrează 
deja harul. Fiindcă porunca dumnezeiască este dincolo de puterile omeneşti. Omul, 
cu simplele lui puteri, nu se poate apropia de porunca dumnezeiască. Dar omul 
aduce lui Dumnezeu alegerea lui liberă. Asta da, asta e jertfa pe care o aduce omul 
lui Dumnezeu. Apoi trăieşte conlucrarea aceasta cu harul dumnezeiesc. Totuşi, ca 
să ajungi la bucuria pe care o trăia Sfântul Serafim, încât să simtă cu atâta 
plinătate, cu atâta intensitate bucuria Învierii lui Hristos şi prezenţa fiecărui om să 
o trăiască ca pe o mare bucurie, înseamnă să fi înviat tu însuţi. Şi asta, numai ca 
urmare a biruinţei asupra patimilor, asupra păcatului. 


„Nu putem să păstrăm harul, dar putem năzui spre el“ 


- Pentru mulţi Paştile sunt o sărbătoare care vine şi trece. Nu avem puterea Să 
ținem harul şi bucuria. Ce e de făcut? 


- Aşa se întâmplă. Cântăm „Hristos a înviat!“, simţim bucuria, harul sărbătorii, dar 
nu trec bine câteva zile şi ne comportăm sau trăim ca şi când nu s-a întâmplat 
nimic. Ne întoarcem întrucâtva la ale noastre. E un semn că ceea ce trăim la Paşti e 
din altă lume. La Înviere trăim un har, o lumină, o viaţă care nu sunt de aici. Iar noi 
avem inerția asta. Suntem greoi. Nu ne putem păstra la înălțimea sărbătorii. Mereu 
ne înecăm. Şi apare iarăşi întrebarea: Ce e de făcut? 


Am reţinut un răspuns al unui duhovnic contemporan, cu aşezare duhovnicească, 
arhimandritul Zaharia de la Essex, care şi el a fost întrebat: „Ce să facem ca să 
păstrăm harul?“ Părintele spune: „Nu putem să păstrăm harul, dar putem să năzuim 
spre el.“ Pentru că, trăindu-l, apoi pierzându-l, nu putem să fim ca şi când nu l-am 
trăit. Putem să năzuim spre a-l redobândi. În viaţa noastră, prin atingerea de noi a 
harului dumnezeiesc rămâne o urmă a harului şi putem să năzuim la recâştigarea 





lui. Asta putem să facem. Harul nu-l vom putea păstra. Harul e o milă 
dumnezeiască. Trăim atunci ceva din prea plinul dragostei dumnezeieşti, după 
măsura credinţei şi a dragostei noastre. Dar pierdem acel har. 


Părintele Sofronie de la Essex tot aşa le spunea ucenicilor înainte de Paşti: „Iată, 
vor veni Sfintele Paşti, vom trăi bucuria Învierii, vom cânta Hristos a înviat!, apoi 
poate ne vom întoarce la amărăciunile noastre“. Îndemnul părintelui era: „Răbdaţi 
asta!“ Părintele nu le spunea că ar putea să fie altfel. „Răbdaţi asta şi veţi putea să 
mergeţi din nou în căutarea harului!“ Numai aşa dobândim un reper după care să 
ne ghidăm viaţa noastră. 


- Cu mic, cu mare cântăm în toată perioada Penticostarului „Hristos a înviat“. 
Dar în Noul Testament citim că Dumnezeu- Tatăl L-a înviat pe Fiul Său din 
morţi. „Dumnezeu, înviind pe Fiul Său, L-a trimis întâi la voi...“ (Fapte 3, 26). 
Cum explicaţi? 


- Întrebarea asta mă surprinde. Învierea Domnului este pentru noi mărturia 
dumnezeirii lui Hristos. Pentru că tocmai prin puterea Lui dumnezeiască S-a ridicat 
din morţi. Poate Apostolul Petru spune aceasta pentru a arăta unitatea Fiului cu 
Tatăl. Fiindcă înfăţişarea smerită a Mântuitorului, care a luat trup omenesc, făcea 
ca cei de pe pământ să nu primească cu uşurinţă dintr-odată adevărul despre 
dumnezeirea Lui. El însuşi, spun Părinţii Bisericii, când a făcut mari minuni, le-a 
săvârşit cu stăpânire. De exemplu, la învierea lui Lazăr, i-a spus acestuia: „Lazăre, 
vino afară!“ Dar când a făcut minuni mai mici, să zicem, la înmulțirea pâinilor în 
pustie, de pildă, a invocat pe Tatăl, a mulțumit, apoi a frânt pâinea. Poate că şi 
Apostolii, dorind să conducă pe oameni la adevărul Învierii lui Hristos, nu au 
exprimat acest lucru la început în mod direct. 


Hristos dărâmă logica răspunsului la rău cu rău 


- Învierea constituie răspunsul lui Dumnezeu la greşeala primilor oameni care 
au ales moartea în locul vieţii. Vorbiţi-ne despre Hristos cel Răstignit şi Înviat, 
Cel pe care părintele Stăniloae L-a numit „omul tare“, în sensul că a rezistat 
ispitelor şi durerii. Cum e Hristos cel Răstignit „omul cel tare“? 


- Cred că în multe feluri putem vedea o tărie în răstignirea Domnului. Gândiţi-vă 
aşa, la noi ca oameni. Poate vulgarizăm puţin. Noi ca oameni să fim necăjiţi de 
cineva şi să ne stea la îndemână o putere enormă pe care să o putem pune în lucrare 
împotriva celui care ne supără. Ce tentaţie mare ar fi pentru noi să ne folosim de 
acea putere, dacă nu să-l lovim, măcar să-l oprim să ne facă rău! 





Pe de o parte, este biruinţa lui Hristos asupra diavolului, dusă până la sfârşit. 
Domnul l-a învins pe diavol fiind ispitit în pustie, când l-a atacat faţă către faţă, cu 
întreita ispitire. Acesta L-a încercat pe Hristos atunci mai ales cu privire la porunca 
iubirii şi ascultării faţă de Tatăl. 


Acum, la Răstignire, Hristos a fost încercat pentru porunca iubirii faţă de aproapele 
şi diavolul a stârnit împotriva lui Hristos acel val de ură. Pentru că ura aceea o 
simţi ca fiind dincolo de orice manifestare omenească. Cum a răspuns Hristos la 
toate acestea? „Vine stăpânitorul lumii acesteia şi nu află în Mine nimic“ (loan 14, 
20). Nici măcar o mică înclinaţie de a răspunde răului cu rău. La tot răul care I S-a 
făcut. Şi răul a mers până la moarte. Hristos a putut să dăruiască lumii porunca 
iubirii față de aproapele fiindcă EI a împlinit-o până la capăt. 


Da, putem să vorbim în dreptul lui Hristos de o tărie, dar cred că este o tărie a 
dragostei. E biruinţa dragostei lui Hristos în răstignire. Nu se împotriveşte răului 
până la a se întrista şi a se mâhni pe Cruce pentru pierzarea celor care-l fac Lui rău. 
Pentru că făcându-l rău se pun pe ei în primejdie. Domnul plânge pentru pierzania 
lor. Până şi pe Cruce caută ceva pentru îndreptățirea lor: „Părinte, iartă-1, că nu ştiu 
ce fac“. Cu alte cuvinte „Ai de ce să-i ierți. Poţi să-i ierți pentru că nu ştiu ce fac“. 
Adică şi pe Cruce Hristos are grijă de oameni. Aceasta este forța, puterea Lui. 
Acum este El „omul tare“. Chiar şi pe Cruce EI nu este biruit de suferinţă, de grija 
de Sine, de a răspunde răului cu rău, ci de grija pentru ei. 


Încă mai mult, noi oamenii ÎL răstignim pe Hristos, Îl omorâm, iar EI se foloseşte 
de acest prilej ca să ne ofere Trupul şi Sângele Lui. Atât de mare, de puternică, atât 
de tare este dragostea Lui. Nu numai că lipseşte de aici osânda, fiindcă „nu a trimis 
Dumnezeu pe Fiul Său ca să judece lumea, ci ca să se mântuiască lumea prin El“ 
(loan 3, 17), dar ne întâlnim şi cu binele. Deci eu, omul, Îl răstignesc pe Domnul, 
iar EI ca răsplată se foloseşte de această întâmplare ca să-mi dăruiască Trupul şi 
Sângele spre hrană. În Răstignire se vede într-adevăr biruinţa lui Hristos, tăria 
dragostei Lui. 


- Care ar fi mesajul Invierii pentru oamenii de azi, ştiind că învierea bucură, dar 
şi responsabilizează? Unii ar dori să moară de tot şi să nu mai învieze. 


- Viaţa de astăzi aşa pare. Este o viaţă cam fără bucurie. O viaţă din ce în ce mai 
tristă. Pare că dispare bucuria de a trăi. Sau se împuţinează, păleşte această 
bucurie. Invierea transmite bucurie, bucuria vieţii veşnice care se revarsă peste 
oameni. 





Avem pentru ce să trăim. Hristos este bucurie şi este Viaţă. Că se întâmplă uneori 
ca oamenii să trăiască în deznădejde, care vine probabil din şubrezenia credinţei 
noastre, asta e altceva. 


Avem nevoie de o înviorare a credinţei 


- „Sfârşitul lumii va veni dintr-un mare căscat de plictiseală“, mărturisea un 
teolog român contemporan. Intrebarea pe care un francez şi-o punea privind în 
jur, „AA quoi bon?“ e definitorie pentru societatea de azi. 


- Da. Avem nevoie să redescoperim bucuria de a trăi. Părintele nostru duhovnic 
Macarie, de la Mănăstirea Pasărea, ne vorbea despre cum trăia sărbătorile în satul 
natal pe când era copil. Nu vedeai în sat vreun om trist, posac. Şi erau săraci. Anii 
imediat de după al doilea război mondial. Cu multă foamete. Dar toţi erau într-o 
inimă, într-un gând. Spunea părintele: „împărțeam cu toți ceilalți sărăcia“, 
aducându-şi aminte cu cât efort tatăl lui păstra o sticlă cu vin pentru sărbători de 
Crăciun sau de Paşti. Nu aveau mai mult. Dar în toată sărăcia asta trăiau o veselie 
care le înfrumuseţa sărbătorile. Astăzi, într-o oarecare măsură, sărbătorile parcă şi- 
au pierdut din gust. Nu mai au aceeaşi plinătate de bucurie. 


Bucuria de a ne vedea unul cu celălalt, de a ne întâlni, de a ne spune „Hristos a 
înviat!“ “Adevărat a înviat!“ parcă azi nu mai e aşa de intensă. 


- In aceste condiţii, cum putem face din Invierea lui Hristos învierea noastră? 
Simţim o delăsare... 


— Da. Avem nevoie de o înviorare a credinţei. Avem nevoie de un suflu. Viaţa în 
credință este o viaţă cu suflu, o viață insuflată. Trebuie să câştigăm această 
insuflare. 


Dumnezeu dă fiecăruia în mod propriu cum să găsească insuflarea asta. Şi dacă o 
dobândim, să o şi păzim. Aţi văzut cum se spune despre cineva care doreşte foarte 
mult ceva. E pasionat de ceva. De pictură, spre exemplu. Acela, şi când mănâncă, 
are un album lângă el şi se uită acolo, gândindu-se cum să mai tragă o tuşă. 


La fel stau lucrurile şi în credinţă. E nevoie să păstrăm insuflarea şi cred că 
diavolul are o tactică a lui în timpurile noastre. Nu sunt ispite vizibile, ci mici, 
mărunte, care te toacă. Şi simţi aşa că, pe nesimţite, nu mai ai vlagă, eşti cu 
bateriile pe zero. 





Înviorarea credinţei vine pentru fiecare în mod diferit. Pentru unii lecturile 
duhovniceşti aduc prospeţime. Alţii iubesc slujbele bisericeşti şi de acolo îşi iau 
putere. Alţii au înclinații serioase pentru rugăciunea particulară. Avem nevoie de 
insuflare şi de atenţie. Să urmărim unde sunt descărcările de ajungem cu bateriile 
pe zero. 


Eficienţa rugăciunii 


- Sunt momente în care, deşi ne facem rugăciunea, nu Simțim că primim putere. 
Rămânem Străini de ceea ce facem. Cum se câştigă prezenţa în rugăciune? 


- Cineva se exprima referitor la absenţa noastră lăuntrică din ceea ce facem cam 
aşa: putem citi rugăciuni fără să ne rugăm, putem mânca de post fără să postim. E 
adevărat. Practicăm lucrurile credinţei fără suflul credinţei. Se întâmplă ceva. Mă 
gândesc că poate fi folositor şi să ne dăm seama de această stare de lucruri şi să nu 
ne împăcăm cu ea. Citim nişte rugăciuni fără să ne rugăm de fapt. Şi atunci trebuie 
să schimb ceva. Mă opresc. Nu mai citesc rugăciunea. Stau. Întâi stau puţin şi mă 
gândesc: ce sunt eu, cine sunt eu, ce fac eu, înaintea cui stau?, pentru a-mi trezi 
conştiinţa şi a fi prezent în lucrul pe care am de gând să-l fac. 


Unii Părinţi recomandă un astfel de moment pentru a trezi un suflu al rugăciunii. 
Adică să nu te apuci imediat să te rogi, ca şi cum ţi-ai face o datorie, aceea de a-ţi 
citi rugăciunea, după care îţi vezi de treaba ta. Nu. Stai un moment. Stai puţin. Să 
te linişteşti. Să-ţi dai seama ce vrei să faci. Să-ţi vii în simţire. Apoi te poţi apuca 
de rugăciune. De dorit este să faci o rugăciune care corespunde stării tale. Se poate 
ca rugăciunea citită să nu-ţi ofere ceea ce ai nevoie tu în momentul acela. Poate 
mai potrivit ar fi atunci să te rogi cu propriile cuvinte. Aşa este atunci, altă dată va 
fi altfel. 


Cred că părintele Rafail Noica povestea o întâmplare cu un părinte care, ajuns 
seara acasă, nu putea să se roage. Pentru că există şi ispita aceasta. Şi atunci nu poţi 
să îi zici decât: îmi citesc rugăciunile şi mă culc. Dar părintele nu s-a putut împăca 
cu situația asta şi a început să se plimbe prin casă zicând în sinea lui: „Doamne, 
iartă-mă, dar nu pot să mă rog!“ Şi se zbuciuma în sufletul lui. Omul nu se împăca 
nici să se culce aşa, nici să se roage mecanic. După ce a stat aşa o jumătate de oră, 
brusc, un asemenea duh de rugăciune l-a cuprins, încât, pe urmă, rugăciunea nu-l 
mai lăsa să se culce. 


Ce minunat când omul este sincer! Adică când se ia în serios în ceea ce face. 
Dumnezeu îl ia în serios. Armonia pe care o căutăm şi o dorim este taina lui 





Dumnezeu. Fiecare om se realizează deplin în ceea ce el are unic. Doar atunci se 
simte el însuşi. Dar, pe de altă parte, păstrându-şi unicitatea, omul rămâne în 
armonie cu toţi ceilalți, cu Dumnezeu, cu semenii, cu natura. Dacă omul se 
împlineşte în Dumnezeu, nu are cum să fie altfel. Este bine cunoscută comparaţia 
cu centrul cercului din care pornesc mai multe raze. Cu cât razele se apropie mai 
mult de centru, cu atât distanţa dintre ele scade şi se unesc în acel punct. La fel se 
întâmplă şi cu noi, oamenii aflaţi în căutarea lui Dumnezeu. 


- De Paşti, după un post de şapte săptămâni, creştinii caută împărtăşirea 
euharistică cu Hristos. In ce ar consta pregătirea pentru Sfintele Taine? 


- A te împărtăşi cu vrednicie, scria undeva părintele Alexander Schmemann, 
înseamnă să te împărtăşeşti înțelegând ce faci. Să prinzi sensul împărtăşirii şi al 
pregătirii pentru Sfânta Împărtășanie. Starea firească a lucrurilor este împărtăşirea 
permanentă. Dar noi suntem destul de departe de ea şi nu o putem recupera cu 
uşurinţă. Nu înseamnă că noi, dacă ne vom împărtăşi în fiecare zi, am recuperat 
practica Bisericii primare. Departe de noi gândul acesta. Doar imităm mecanic 
ceva fără să avem duhul şi înţelegerea celor din vechime. 


Părintele Schmemann spunea că un preot venerabil a fost întrebat cum mai poate 


un om trăi creştineşte în lumea de astăzi. Şi răspunsul a fost acesta: „Oricine poate 
trăi creştineşte dacă va avea gândul că la sfârşitul săptămânii trebuie să se 
împărtăşească. Trăindu-şi viaţa ca pentru împărtăşire.“ Poate spunem lucruri mari, 
dar când te apuci să le faci, să le trăieşti, atunci reuşeşti să vezi cât împlineşti din 
ele. Trebuie să fim conştienţi de vremurile în care trăim, în ce lume am deschis 
ochii. Să nu uităm că ne-am născut după Nietzsche. Şi numai în secolul trecut, 
omenirea a trecut prin două războaie mondiale, fratricide. 


Dacă ne gândim cât de mult s-au schimbat lucrurile faţă de când eram eu copil, 
acum 30 de ani, ce tensionată este viaţa acum faţă de atunci... 





Părintele Nicolae Tănase — Predică la Invierea Domnului - Să nu-L răstignim 
iarăşi pe Hristos! 


Fiind întins pe Cruce, Hristos a zis: „S-a terminat”. Dar, după aceea, prin moarte 
L-a primit iadul. Şi de acolo EI a eliberat drepți Vechiului Testament. Icoana 
Învierii arată toate aceste lucruri: cum S-a pogorât la iad, a eliberat drepții 
Vechiului Testament, a înviat, S-a arătat femeilor mironosiţe, cărora un înger le-a 
vestit: “A înviat, nu este aici!”. 


Dovezi ale dumnezeirii şi învierii 


Să ne închipuim noi, astăzi, că ne-am duce la un mort de-al nostru în cimitir şi un 
înger ne-ar spune la mormânt: “A înviat, nu e aici”. Vă daţi seama, ce uimire am 
avea! Înţelegem astfel şi noi uimirea femeilor mironosiţe, care se pregătiseră cu 
mir, cu untdelemn, cu mirodenii, după legea iudaică, să ungă Trupul lui lisus. 
Turnau aceste miresme, cu aloe, pe mortul înfăşurat în giulgiu. Aşa era rânduiala 
lor. 


„A înviat, nu este, nu mai este aici!” — le spune îngerul. „Unde este?”. „A înviat! 
Veniţi şi vedeţi locul unde a fost pus! Ba mai mult, veniţi şi vedeţi giulgiurile! 
Veniţi să vedeţi şi mahrama, deosebit pusă!”. De ce le arată acestea? Giulgiul avea 
mai mult de 4 metri lungime; el se păstrează astăzi în oraşul Torino, în Italia; 
avem mulţi care lucrează acolo şi care au mers şi l-au văzut. Cu acest giulgiu a fost 
înfăşurat Mântuitorul Hristos, după rânduială. Ca să scoţi mortul din giulgiu 
trebuia să-l jupoi, cu totul, pentru că era lipit. Deci, arătându-li-se femeilor 
giulgiul, de fapt li s-a arătat minunea. Cum ieşise Hristos din giulgiu? Cum 





mahrama cu care-l fusese înfăşurat capul era pusă deosebi? Toate acestea sunt 
dovezi ale dumnezeirii Mântuitorului Hristos şi Invierii Lui. 


Nu e nimeni în istorie care să intre în mormânt mort şi să iasă viu, prin propria 
putere, nu să te scoată altul! Hristos a făcut lucrul acesta. 


Aceia L-au răstignit o dată, noi Îl răstignim de multe ori 


De aceea, în noaptea Învierii, această noapte sfântă, ne bucurăm, facem efortul — 
fie nu dormim, fie ne sculăm — venim şi suntem în biserică, unde cântăm: „Să 
zicem: Fraţilor! şi celor ce ne urăsc pe noi. Să iertăm toate pentru Înviere...”. Să 
ne iertăm unii pe alţii mai întâi, pentru ca Să ajungem la iubire, căci Hristos a 
fost iubire. 


Cât a suferit Hristos... Unii n-aţi putut vedea filmul „Patimile lui Hristos; n-aţi 
putut vedea, aţi ieşit afară, aţi plecat; n-aţi putut vedea atâta suferinţă. E un film 
bine realizat. Nu 1 %, ci mult mai puţin au reuşit cei care au făcut filmul să arate 
suferinţele. Nu se poate descrie în cuvinte, nu se poate arăta într-un film, oricât de 
bine ar fi făcut, cât a suferit Hristos. Pentru ce? Pentru fiecare dintre noi. Nu pentru 
unul, nu pentru mulți, ci pentru toţi, din toate timpurile. 


De aceea se cade, după 2000 de ani, să nu-L răstignim iarăşi pe Hristos, cum L-au 
răstignit aceia. Aceia L-au răstignit o dată, dar noi Îl răstisnim de multe ori, cu 
păcatele noastre... Și iar ne iartă, şi iar ne iartă, şi iar ne iartă, şi iar ne dă 
bucuria Învierii Sale... 


Să nu intrăm în acest praznic nespălaţi 


Este cea mai sfântă noapte, alături de cea a Crăciunului, bineînţeles. În toate 
Bisericile Ortodoxe a răsunat în noaptea aceasta salutul pe care-l folosim până la 
Înălțarea Domnului: „Hristos a înviat!” - Adevărat a înviat!”. În acest fel, am 
refăcut legătura noastră cu Dumnezeu. O parte dintre dumneavoastră v-aţi spovedit 
şi bine aţi făcut. O parte nu v-aţi spovedit încă. Dacă vreţi, rămâneţi! Să nu 
pătrundem în acest mare praznic al Învierii Domnului — care ţine 40 de zile — 
întinaţi, nespălaţi, necurăţaţi. 


Toţi suntem păcătoşi. Sfântul Apostol Pavel zice: „Dintre păcătoşi cel dintâi sunt 
eu”. Fiecare dintre noi să spunem lucrul acesta! Cei ce s-au împărtăşit nu sunt mai 
buni decât cei ce nu s-au împărtăşit. Un singur lucru au în plus faţă de cei care nu 
s-au spovedit: ei au vrut! Este cel mai puternic cuvânt care se poate spune, ca să 





lămurim oamenii că suntem chemaţi la Cer, nu la pământ: suntem creaţi pentru 
Cer, nu pentru mormânt! Mormântul este numai trecere spre cer. Mormântul este 
numai un sălaş al corpului, dar partea nemuritoare a sufletului rămâne în Împărăţia 
lui Dumnezeu, iar de la Învierea cea de obşte va fi împreună cu trupul cel înviat. 


Să credem în Înviere! Dumnezeu, care a făcut lumea din nimic, are putere să învie 
morţii. Este aşa de puţin lucru pentru Dumnezeu, pentru puterea lui Dumnezeu! El 
a făcut cerul, şi pământul, şi cosmosul acesta, pe care oamenii nu reuşesc să-l 
cerceteze. Se vorbeşte în ştiinţă de ani lumină. Savanţii n-au putut cerceta aproape 
nimic. Savanţii rămân uimiţi de cosmos, de lumea lui Dumnezeu, de creaţia lui 
Dumnezeu. 


Spuneam că oamenii se împart în două: oameni care vor şi oameni care nu vor. 
Oameni care vor să ştie de Dumnezeu şi oameni care nu vor. Dintre aceştia care nu 
vor, sunt totuşi unii profitori. Profită. Vine Crăciunul, profită de sărbătoare. Vin 
Paştile, profită de sărbătoare; profită de miel, de masă, de liber de la serviciu etc. 
Dar ei nu cred în Dumnezeu. Sau, dacă ei cred în Dumnezeu, cred cum vor ei. Din 
această categorie să nu mai facă parte nimeni! Toţi să arate lui Dumnezeu că vor. 
În rest, Dumnezeu ştie câtă bunătate sau răutate a inimii avem fiecare şi să 
deşertăm această răutate în Taina Spovedaniei! 


Copiii postesc pentru viitorul lor 


O să vă dăm Sfintele Paşti, care luaţi şi care nu luaţi ştiţi, că am ţinut multe predici 
anii trecuţi, până am lămurit lucrurile acestea. Rog copiii — care au fost destul de 
cuminţi în noaptea aceasta şi chiar în ultimele zilele ale săptămânii — să rămână 
toţi, ca să le dăm ceva Jucării, pentru că au fost ostenitori şi au postit. Unii au postit 
mai puţin (doar câteva săptămâni), în rest toţi au postit tot postul. Asta este foarte 
bine! Înseamnă că părinţii lor i-au educat bine şi înseamnă că părinţii urmăresc 
viitorul lor. 


Unii dintre noi postim şi pentru păcatele noastre. Copiii n-au aşa multe păcate. 
Atunci de ce trebuie să postească şi ei? Pentru viitorul lor. Observaţi că toată lumea 
munceşte, dar nu toată lumea are spor. Toţi ne dăm interesul pentru copii, dar unul 
iese aşa, unul aşa... De ce? Înseamnă că undeva ceva n-a fost făcut: ori n-au ţinut 
post, ori noi, părinţii, am fost nepăsători, ori n-am fost cu luare aminte, ori nu ne- 
am spovedit la timp, ori am trăit necununaţi, ori am ucis copii afară de aceştia pe 
care i-am născut, ori nu vrem să mai naştem copii şi aşa tăiem viitorul copiilor 
noştri... 





Cei care s-au împărtăşit au ţinut post, aşa cum mi-au spus la Spovedanie. Suntem 
bucuroşi că părinţii au înţeles lucrul acesta. După cum vedeţi, copiii sunt vii, sunt 
vioi, merg şi la şcoală, au venit şi la biserică, vor veni şi mâine şi poimâine asta 
înseamnă că se poate. 


Dacă Suntem împreună şi la masă, 
Suntem împreună cu Dumnezeu 


Vă rog să rămâneţi la masă, am pregătit masă mare, putem mânca cu toţii. Nu prea 
am speranţe că rămâneţi, pentru că 26 de ani n-aţi rămas, nu ştiu de ce. Dar eu 
acum am început să pregătesc şi poate, poate, veţi rămâne. O singură dată dacă 
rămâneţi — cât sunt preot aici, dacă mă mai primiţi până la moarte — tot sunt 
mulțumit. O singură dată dacă rămâneţi la masă, mi-am împlinit visul. Pentru că 
Valea Plopului nu vrea să rămână la masă. Poate că au un motiv, poate că se duc 
acasă; este adevărat, în Vechiul Testament Paştile se făceau în familie... 


Dacă nu rămâneţi acum toţi, măcar să veniţi la a doua Înviere. Avem şi noi, mai 
aduceţi şi dumneavoastră... Dacă suntem împreună şi la masă, suntem împreună cu 
Dumnezeu. Nu mâncarea şi băutura-i problema, ci a fi împreună la masă. Masa 
este un act de cult, că se începe cu rugăciune şi se termină cu rugăciune. Hristos a 
înviat! 


A doua zi de Paşti - Adevăratul creştin se recunoaşte 
după participarea lui la Ospăţ 


De acum am început să vestim Învierea lui Hristos, adică învierea noastră, 
libertatea noastră. Pentru că Învierea face pe om liber, pentru că Învierea este un 
lucru adevărat şi Hristos a spus: “Adevărul vă va face liberi” şi „Eu sunt Calea, 
Adevărul şi Viaţa”. 


Sfânta Impărtăşanie, semn de recunoaştere 


Învierea lui Hristos este prilej de bucurie. Aşa cum ştim, primul cuvânt pe care 
Hristos l-a zis după Înviere către femeile mironosiţe —si prin ele către noi toţi-a 
fost: „Bucuraţi-vă!”. Bucuria noastră trebuie, deci, să fie deplină. De aceea, în 
noaptea de Paşti citim, de peste 1600 de ani, un text scris de Sfântul loan Gură de 
Aur, care ne îndeamnă să venim toţi: şi cei care am postit, şi cei care n-am postit, şi 
cei care am postit mai târziu, şi cei care am postit mai puţin aspru sau mai aspru, 
toţi laolaltă să venim, pentru că masa Stăpânului, ospăţul, este gata. Voi, în viața 
noastră, trebuie să ne aflăm continuu la ospăț, Ospăţul Domnului, Cina 





Domnului, Sfânta Împărtăsanie. Acesta este şi semn de recunoaştere: Luca şi 
Cleopa L-au cunoscut pe Hristos în drumul lor spre Emaus, numai atunci când a 
săvârşit Sfânta Liturghie. 


Adevăratul creştin se recunoaşte după prezenţa şi participarea lui la Ospăţ, la 
Sfânta Liturghie. Sfânta Liturghie ţine lumea, Sfânta Liturghie este moartea şi 
Învierea Domnului, Sfânta Liturghie este trăirea noastră în timp, istoria 
mântuirii noastre. 


Lumina lui Hristos luminează tuturor 


De aceea ne simţim bine aici, de aceea nimic nu trebuie să întineze această bucurie, 
această pornire. Pentru că Hristos a venit în lume să ne mântuiască, să avem viaţă, 
şi mai mult decât aceasta să avem! Cum, mai mult? Pentru că viaţă au toţi, şi 
creştinii, şi necreştinii. Viaţă au şi animalele, şi chiar şi plantele; ele viețuiesc. Dar 
suflare de viaţă nu avem decât noi. De aceea, noi, fiind cununa creaţiei, cu rațiune, 
cu simţire şi cu voinţă, nu avem scuza înaintea lui Dumnezeu, că nu înţelegem. 


Dacă s-a întâmplat ca cineva să nu înţeleagă, lucrul acesta s-a întâmplat pentru că 
nu a vrut, nu pentru că nu a putut. Pentru cei cu minte puţină, Biserica are rânduieli 


speciale, îi spovedeşte într-un anumit fel, îi împărtăşeşte într-un anumit fel, cu 
pogorământ. Dar pentru cei cu minte deplină, nu se poate să nu existe această 
licărire a lui Dumnezeu, glasul conştiinţei lui Dumnezeu în om, care ne face 
conştienţi de jertfa Lui pe Cruce. Sfânta Carte spune că, în Sâmbăta Paştilor, 
creştinii, lăsând deoparte întristarea, se adună în biserică şi, îmbrăcându-se 
preotul în veşmintele cele albe, îi îndeamnă să vină să primească lumina, lumina 
lui Hristos, care luminează tuturor. Hristos a înviat! 


(din: Preot Nicolae Tănase, “Să nu-L răstignim iarăşi pe Hristos — predici şi 
conferinţe”, Editura Agaton, Făgăraş, 2011) 





Părintele Rafail Noica - Din ce moarte ne-a izbăvit Hristos prin moartea si 
Invierea Sa ? 


“Trebuie să ştim legea asta, ca lege cumplită: dacă nu Il port acuma pe 
Dumnezeu, dacă nu-L văd acuma în viaţa mea pe Dumnezeu, nici dincolo de 
viaţa asta nu-L voi vedea”. 


Moartea necunoaşterii lui Dumnezeu 


Ziceri memorabile ale părintelui Rafail Noica din conferinţa “Din ce moarte ne-a 
izbăvit Hristos“: 


“Subiectul de astăzi este o întrebare care am socotit-o minunată, din ultima 
cuvântare pe care am ţinut-o aicea. Întrebarea era “Din ce moarte ne-a izbăvit 
Hristos?” Şi-am simţit că nu am răspuns cum se cuvenea. Cum se zice, mai popular 
aşa, “n-am fost pe fază”. În două cuvinte, pe care aş vrea să le dezvolt astăzi, 
putem spune aşa: “din moartea necunoaşterii de Dumnezeu, care ne-a survenit 
tocmai din gustarea pomului cunoaşterii”. Cuvântul nu mie mi-a fost dat, 
altcineva mi l-a dat, dar aşa cum m-a izbit întrebarea, ca fiind minunată — în sensul 
că întrebări de astea aş vrea să purtăm toţi în inimile noastre până când vom ajunge 
să cunoaştem Învierea — tot aşa îmi vine să zic că m-a trăznit şi răspunsul. Ala era 
cel care aş fi vrut să-l fi dat, chit că mai dezvoltăm după aia, şi mă bucur pentru 
persoana căreia 1-a venit de la Dumnezeu...” 


“O, de-am trăi noi toți ca MOARTE necunoaşterea lui Dumnezeu (în chip viu, 
existenţial, nota noastră). De-am trăi noi asta ca o moarte, ne-ar fi mai puţin 





confortabil să trăim în toate conforturile pe care ni le oferă viaţa. Dar ar fi un 
zbucium foarte important. Dar s-a pierdut, cu dinamica necontenită a căderii lui 
Adam, s-a pierdut până şi simţământul ăsta“. 


“PDIIDISIIIII socotea că blestemul cel mai mare este a nu-L cunoaşte pe 
Dumnezeu. Bănuiesc că mulți din contemporanii noştri sunt “bine mersi” fără 
Dumnezeu. Poate ne e un pic dor de EI, poate mai avem şi nişte greutăţi şi ne 
amintim că mai este şi Dumnezeu şi poate... să ne ajute EI când alții nu pot, însă 
nu ne dăm seama...; a murit ceva în sufletul nostru şi nu ne dăm seama — tocmai 
fiindcă suntem morți — ce moarte înseamnă faptul de a nu-L cunoaşte pe 
Dumnezeu“. 


“Dacă nu cunosc pe Dumnezeu, dacă nu-L trăiesc în viaţa asta pe Dumnezeu, 


când mi se sfârşeşte sorocul meu pământesc şi mă despart de trup, o să rămân în 
întunericul în care sunt. Sfantul Simeon Noul Teolog zicea un lucru 
înfricoşător: “Cine n-a văzut pe Dumnezeu în viaţa asta nu-L va vedea nici în 
cealaltă”, 


Aici aş aduce cuvântul Sfântului Siluan: “Tine-ţi mintea în iad, dar nu 
deznădăjdui”. Că zice Sfântul Siluan: “Nu vom deznădăjdui, că milostiv este 
Dumnezeu”. Adică, noi nu trebuie să ne ascundem îndărâtul unor închipuiri sau 
dorinţe de-ale noastre — “ei, las” că poate o să meargă şi aşa şi aşa”. Trebuie să ştim 
legea asta, ca lege cumplită: dacă nu Îl port acuma pe Dumnezeu, dacă nu-L văd 
acuma în viaţa mea pe Dumnezeu, nici dincolo de viaţa asta nu-L voi vedea”. 


“Deci, păcatul - să nu ne oprim la definiții morale, e prea puţin morala, trebuie s-o 
depăşim cât mai curând; nu în imoralitate (asta e a cădea dincoace de morală), 
trebuie să trecem dincolo de morală, în fiinţialitate, ontologie, dacă vreţi - trebuie 
înţeles ca lucrare a morţii în noi, care înmulţeşte moartea, ne umple de moarte. (...) 


Păcatul este chipul morţii, al morţii văzute ca despărțirea sufletului de 
Dumnezeu, Făcătorul lui. Asta este moartea, asta este păcatul. 7or ceea ce 
desparte sufletul omului de Făcătorul lui, de Dumnezeu, e moarte. Lucrarea 
acelui lucru, acelei energii, a acelui gând, a acelei fapte este păcat, este lucrarea 
morții. lar 


“Teşirea nedureroasă din lumea aceasta, până la şederea de-a dreapta Tatălui era 
menirea lui Adam în Rai... Dacă el ar fi crezut lui Dumnezeu mai mult decât 





Înşelătorului, [atunci] nu prin moarte, ci — aşa cum avem un chip în Enoh, care n-a 
murit, ci s-a mutat şi e cu Dumnezeu undeva; Proorocul Ilie, la fel, a venit un car 
de foc, l-a luat şi n-a murit; avem două experienţe ale unei treceri din viaţa la 
nemurire fără durerea morţii, în aceşti doi — bănuiesc că aşa trebuia să fie trecerea 
în cele veşnice. Fiindcă moartea, ca sfârşitul, ca... săvârşitul existenţei, al devenirii 
noastre pe pământ, moartea... nu este moarte, ci, prin puterea lui Dumnezeu de la 
Învierea lui Hristos, nu mai este moarte, ci este naştere. (...) 


Dar de ce a suferit Eva blestemul acesta al naşterii în dureri? Pentru că naşterea 
omului în lumea asta îngână omului naşterea omului la sfârşitul vieţii ăsteia. Aşa 
cum ne-am făcut gestația în pântecele maicii pentru a veni în viaţa asta, tot aşa ne 
facem devenirea asta între naştere şi mormânt, a doua gestație, pentru a ne naşte 
întru cele veşnice. 


(...) În dureri şi poate cu plângere se face naşterea omului în lumea asta. Mama 
boleşte, pruncul se naşte plângând; şi în plânsoare însoțim trupul neînsuflețit la 
mormânt şi cu plângere îl înmormântăm. (...) 


Plângerea este numai pentru viaţa asta şi face parte din dinamica pocăinţei. 
[Pocăinţă] nu [înseamnă] atât părere de rău pentru relele făcute. Noi înţelegem 
foarte analitic, foarte primitiv lucrurile, obiectiv [impersonal, n.n.]. Asta numesc eu 
primitiv duhovniceşte. Noi gândim obiectiv. Faptul că am făcut o greşeală şi-mi 
pare rău pentru ea — nu asta este încă pocăință, dar ar putea să fie un început. 
Adică, o părere de rău că vedem că am scrântit-o, asta e normal. Dar lacrimile 
adevărate sunt când sufletul începe să trăiască faptul că despărţirea de Dumnezeu 
este un blestem şi că acel blestem este moarte. Că el, sufletul, despărțit de 
Dumnezeu (vreau să zic persoană; nu iau, analitic, doar sufletul, ci împreună cu 
trupul şi cu tot ce alcătuieşte persoana omului), când îşi dă seama că e despărțit de 
Dumnezeu... Trebuie să cunoaştem cât de puţin pe Dumnezeu, măcar, ca să ne 
dăm seama... Când cunoaşte sufletul — asta v-o spun din experienţa părintelui 
Sofronie şi a sfinţilor, dar trebuie toți să ajungem la experienţa asta - 


făcut — obiectiv [impersonal, n.n.] — ceva tâmpit, să zicem), 
In ce fel s-a rănit? 
Prin despărțirea mea de dragostea asta”. 


“Indrăznesc să mai spun un lucru: Dragostea — şi când vorbim de dragoste vorbim 
de Dumnezeu, dragostea lui Dumnezeu -, dragostea este atotputernică, însă 
nimic nu este — paradoxal — mai vulnerabil decât Dragostea. Dacă Dumnezeu n- 





ar iubi, Dragostea n-ar putea fi rănită şi Dumnezeu n-ar putea fi rănit. Paradoxal, 
dragostea adevărată, dumnezeiască este aşa de intensă, este “foc mistuitor” care 
mistuieşte nemistuit. De ce nemistuit? Pentru că Dumnezeu este nemuritor şi 
totuşi, în acelaşi timp, este, cum zicem noi, cu limbajul nostru de-al psihologiei: 
vulnerabilă. În ce sens “vulnerabilă”? Subţire. Dumnezeu se mâhneşte! Și în ce 
fel se mâhneşte? Nu se ofensează. Asta-i erezie! Dumnezeu nu cunoaşte mânie, 
ofensă; nu-L poţi ofensa pe Dumnezeu. Noi, proştii ne ofensăm, că dacă cineva mi- 
a zis că sunt un porc, mă şi ofensez şi mă supăr pe el... da” uită-te-n oglindă, poate 
nu €e prea flatant ce vezi acolo, dar porc nu e! Aşa că ce-avem de ne ofensăm? 
Avem slăbiciune, avem moarte. Dumnezeu nu are slăbiciune, nici moarte şi nu se 
supără, dar se mâhneşte pentru mine. Că păcătuind, eu mă lipsesc de dragostea 
Lui şi de tot ce vrea să reverse în mine... (...) 


Dumnezeu vrea să devin un dumnezeu, dar nu pe calea asta “amatoristă”, ci pe 
calea, hai să-i zicem “profesionistă” . Dumnezeu... “profesional” ne învaţă cum 
să ajungem la EI şi dacă ar putea să ne dea mai mult decât ce este El, ne-ar da 
mai mult! Asta-i dragostea dumnezeiască! (...) Dragostea se dăruieşte total şi 
dacă ar putea da mai mult decât totul, ar da mai mult, şi când a putut să dea mai 
mult a dat mai mult, măcar în condiţiile astea limitate, pământeşti... ”. 





Rafail Noica - Din ce moarte ne-a izbăvit Hristos? 


Din ce moarte ne-a izbăvit Hristos? 


Răspunde aşa: din moartea necunoaşterii de Dumnezeu, care ne-a survenit tocmai 
din gustarea pomului cunoaşterii. Aşa cum m-a izbit întrebarea, ca fiind minunată, 
tot aşa îmi vine să zic că m-a trăsnit şi răspunsul: Moartea necunoaşterii de 
Dumnezeu survenită tocmai prin gustarea pomului cunoaşterii, dar mă iertaţi, de 
acum încolo aş vrea să zic „lemnul cunoaşterii“ (aceasta era traducerea mai veche). 
În vechime traducătorii nu-şi permiteau să parafrazeze atâtea ca în modernitate şi 
mai bine făceau, în general. De ce „lemnul cunoaşterii“? Nimeni nu vorbeşte de 
pomul Crucii, dar în greacă, în slavonă, există ecoul acesta pe care-l are lemnul 
Crucii, şi lemnul vieţii, şi lemnul cunoaşterii şi toate lemnele Raiului (zice un 
tropar cântat în Marele Post: „,...s-a înfipt lemnul Crucii pe Golgota şi iadul a 
strigat: vai, cine a împlântat o aşchie de lemn în inima mea?!“). 


Limba noastră, care a cunoscut duhul dreptei slăviri, şi-a însuşit anumite formule şi 
anumite expresii şi un anumit vocabular, însă nu deplin, şi cu năvala modernităţii, 
le pierdem. E foarte important să nu pierdem cuvântul şi sensul cuvântului. E 
important ca Scriptura şi tot ce este liturgic să fie o traducere şi nu o trădare. Se tot 
citează, cel puţin în Occident, expresia italiană „Traduttore — traditore“ 
(„Traducător, trădător“). Să nu trădăm, ci să traducem, fiindcă, mai ales în cele 





bisericeşti, cuvântul are o importanţă deosebită. Cuvântul nu este doar un purtător 
de informaţie, cuvântul are energie; energia asta este mântuitoare şi dacă nu, riscă 
să fie ucigaşă. Cuvântul este unul din numele lui Hristos — Cuvântul lui Dumnezeu. 


Blestem 


Părintele Sofronie socotea că blestemul cel mai mare este a nu-L cunoaşte pe 
Dumnezeu. Bănuiesc că mulţi din contemporanii noştri sunt „bine mersi“ fără 
Dumnezeu. Ne e un pic dor de EI, poate mai avem şi greutăţi şi ne amintim că mai 
este şi Dumnezeu şi poate că ne ajută EI când alţii nu pot, însă nu ne dăm seama că 
a murit ceva în sufletul nostru şi nu ne dăm seama tocmai fiindcă suntem morţi, iar 
moarte înseamnă faptul de a nu-L cunoaşte pe Dumnezeu. E sigur că, deşi a fost 
faţă către faţă cu Dumnezeu, Adam nu a ajuns să cunoască pe Dumnezeu destul de 
deplin. Dacă ar fi cunoscut Adam pe Dumnezeu destul de deplin ar fi fost cu 
neputinţă mincinosului şarpe să-l înşele pe Adam, respectiv pe Eva... 


Chipul morţii 


Ce numim noi moarte? Ne îngrozeşte şi ne întristează dincolo de orice măsură 
chipul morții. Un trup care până odinioară fiind în viaţă avea cât de cât o înfăţişare, 
să zicem o frumuseţe, chiar şi un om rău, un om îmbătrânit, urâţit poate de ani şi de 
cine ştie prin ce trecuse viaţa lui, dar, în comparaţie cu trupul lui mort, avea o 
frumuseţe, în el stătea viaţa. Trupul neînsuflețit are un chip care îngrozeşte pe om 
nu numai în sensul de frică, de groază, îngrozeşte şi în sensul de urâciune, ceva de 
nerăbdat, ceva ce omul nu poate să suporte. Şi nu va putea niciodată, fiindcă 
Dumnezeu nu a vrut ca omul să se împace cu moartea. Dumnezeu nu vrea să ne 
împăcăm cu moartea, căci ea este vrăjmaşul, singurul vrăjmaş. Şi dacă harul lui 
Dumnezeu îl putem numi sabie pentru a lovi pe vrăjmaşi, e sabie pentru moarte şi 
numai pentru moarte. Deci, pentru noi, chipul morţii este trupul neînsuflețit, 
dezbinarea între trup şi suflet. 


[...] Dar, iubiți fraţi şi surori, pe de altă parte, moartea, ca proces din viaţa noastră, 
dacă am trăi noi creştineşte, este o minune. Sub aspectul acela tragic, Dumnezeu 
omoară moartea, adică, cum zice Sfântul Pavel, tot ce este păcat se sfârşeşte cu 
moartea. Moartea nu este altceva decât energia morţii care lucrează în noi. Ar 
trebui multe definiţii date, dar nădăjduiesc la experienţa vieţii voastre. Domnul şi 
harul lui Dumnezeu să vă explice şi experienţa vieţii şi cărțile citite, că n-avem 
timp să explicăm fiecare cuvânt. Să nu ne oprim la definiţii morale, e prea puţin 
morala, trebuie să o depăşim cât mai curând, nu în imoralitate (asta e a cădea 





dincoace de morală), trebuie să trecem dincolo de morală, în funțialitate, în 
ontologie, dacă vreţi. 


[...] Deci, păcatul trebuie înţeles ca lucrare a morţii în noi, care înmulţeşte 
moartea, ne umple de moarte. Moartea este sfârşitul acestei lucrări. Dumnezeu a 
ZIS „...ca răutatea să nu fie fără de moarte, acum să îndepărtăm pe Adam din Rai“ 
şi a pus moartea despărţire între trup şi suflet, cum zice rugăciunea de iertare a 
arhiereului la înmormântare: sufletul să se întoarcă de unde fiinţa şi-a luat, iar 
trupul să se dea în cele din care a fost alcătuit. Păcatul este chipul morţii, al morţii 
văzute ca despărțirea sufletului de Dumnezeu, Făcătorul lui. Asta este moartea, 
ăsta este păcatul. Tot ceea ce desparte sufletul omului de Făcătorul lui, de 
Dumnezeu, e moarte. Lucrarea acelui lucru, acelei energii, a acelui gând, a acelei 
fapte este păcat, este lucrarea morţii. lar tot ceea ce aduce pe om către Dumnezeu 
este viaţa şi este stingerea lucrării morții. Viaţa şi libertatea ne sunt date pentru 
ceea ce numeşte Biserica: pocăinţa. 


Intrarea în viaţă 


Dar de ce a suferit Eva blestemul acesta al naşterii în dureri? Pentru că naşterea 
omului în lumea asta îngână omului naşterea omului la sfârşitul vieţii ăsteia. Aşa 
cum ne-am făcut gestaţia în pântecele maicii pentru a veni în viaţa asta, tot aşa ne 
facem devenirea asta între naştere şi mormânt, a doua gestație, pentru a ne naşte 
întru cele veşnice. În dureri şi poate cu plângere se face naşterea omului în lumea 
asta. Pruncul se naşte plângând şi în plânsoare însoţim trupul ne-însuflețit la 
mormânt şi cu plângere îl înmormântăm. Plângerea însă trebuie să fie numai pentru 
viaţa asta şi face parte din dinamica pocăinţei, cu atâta părere de rău pentru relele 
făcute. Noi gândim obiectiv. Faptul că am făcut o greşeală şi-mi pare rău pentru ea, 
nu asta este încă pocăință, dar este un început. Adică, o părere de rău că vedem că 
am scrântit-o, asta e normal. Dar lacrimile adevărate sunt când sufletul începe să 
trăiască faptul că despărțirea de Dumnezeu este un blestem şi că acel blestem este 
moarte. Că el, sufletul, despărţit de Dumnezeu (sufletul nostru fiind persoana; nu 
iau analitic doar sufletul, ci cu trupul şi cu tot ce alcătuieşte persoana omului), dacă 
îşi dă seama că e despărțit de Dumnezeu, înseamnă că cunoaşte cât de puţin pe 
Dumnezeu, măcar atât cât să îşi dea seama că e despărțit de EI. 


Când cunoaşte sufletul pe Dumnezeu? Atunci când începe sufletul să-şi pună 
întrebarea „De ce Dumnezeu ne-am despărțit noi?“, „De care dragoste ne lipsim 
noi?“. Lacrimile vin din dragoste, nu din părere de rău obiectivă (că am făcut — 
obiectiv — ceva tâmpit, să zicem), ci că prin acea prostie, prin acea răutate când s-a 
rănit dragostea lui Dumnezeu, începem să ne despărțim de dragostea asta. 





Nimic mai vulnerabil decât dragostea 


[...] Îndrăznesc să mai spun un lucru: dragostea — şi când vorbim de dragoste 
vorbim de Dumnezeu -— dragostea divină este atotputernică, însă nimic nu este — 
paradoxal — mai vulnerabil decât dragostea. Dacă Dumnezeu n-ar iubi, dragostea n- 
ar putea fi rănită şi Dumnezeu n-ar putea fi rănit. Paradoxal, dragostea adevărată, 
dumnezeiască este aşa de intensă, este „foc mistuitor“ care mistuieşte nemistuind; 
dar oare cum? De ce nu mistuie? Pentru că Dumnezeu este nemuritor şi totuşi, în 
acelaşi timp, este, cum zicem noi, cu limbajul nostru de la psihologie: vulnerabil. 
În ce sens vulnerabil? Subţire, mereu se mărgineşte! Şi în ce sens se mărginește? 
Nu se ofensează zicând: asta-i erezie! Dumnezeu nu cunoaşte mânie, ofensă; nu-L 
poţi ofensa pe Dumnezeu. Numai la prostii ne ofensăm, că dacă cineva mi-a zis că 
sunt un porc, mă şi ofensez şi mă supăr pe el... da” uită-te-n oglindă, poate nu e 
foarte bine ce vezi acolo, dar porc nu e! Degeaba m-am ofensat! Avem slăbiciune, 
avem moarte. Dumnezeu nu are slăbiciune, nici moarte şi nu se supără, ci mă 
iubeşte pe mine, deşi, păcătuind, eu mă lipsesc de dragostea Lui şi tot ce vrea să 
reverse în mine... 


Dumnezeu vrea să devin un dumnezeu, dar nu pe calea asta amatoristă, ci pe calea, 
hai să-i zicem profesionistă. Dumnezeu profesional ne învaţă cum să ajungem la El 


şi dacă ar putea să ne dea mai mult decât ce este EI, ne-ar da mai mult! Asta-i 
dragostea dumnezeiască! De ce îndrăznesc să zic eu că ne-ar da mai mult? Fiindcă 
Hristos în experienţa Lui de om ne spune că „cei care cred în Mine cele ce le fac 
Eu şi ei le vor face şi mai mari decât acestea pentru că Eu mă rog către Tatăl“. 
Poftim, care este iubirea lui Dumnezeu! Ce şoptea şarpele că vrea Dumnezeu? Ca 
nu cumva să ajungem ca Dumnezeu! ... Sfinţi, de-a lungul istoriei, au înviat din 
morminte oameni morţi de nu ştiu când. Hristos a făgăduit „nu numai că veţi face 
ce fac Eu, ci şi mai mari decât acestea“. Poftim, ce invidie are Dumnezeu? Nici 
una! Dragostea se dăruieşte total şi dacă ar putea da mai mult decât totul, ar da mai 
mult, şi când a putut să dea mai mult a dat mai mult măcar în condiţiile astea 
limitate, pământeşti. 


Crucea — de viaţă făcătoare 


Crucea nu este suferință. Crucea, şi de aceea o numeşte Biserica de viaţă făcătoare, 
este dragoste. Dar Crucea, în lumea asta sălbatică, nu poate decât să fie suferinţă. 
Dragostea dumnezeiască în lumea asta nu poate să fie decât suferinţă şi asta este 
Crucea. Crucea trebuie să o înţelegem ca dragostea jertfelnică a lui Dumnezeu 
care, cum zice Sfântul loan Evanghelistul: dacă i-a iubit pe ai Săi, până în sfârşit 1- 
a iubit. Care sfârşit? Însăşi moartea prin chin, prin ruşine, ruşinea că L-au făcut de 





două parale, cică şi-a pierdut tot ce propovăduise, tot ce fusese a fost făcut acum de 
două parale. Nici astfel nu I-a biruit dragostea! Dragostea e jertfelnică până la 
capăt... 





Părintele Rafail Noica — Cuvânt important pentru deosebirea gândurilor : Ce 
este minciuna? Cuvinte care înviază şi cuvinte care omoară 


Invierea sufletului prin cuvânt şi Duhul mortal al minciunii 


*... Sunt cuvinte care, dintr-o dată, parcă vă învie. Parcă dintr-o dată te trezeşti pe 
altă lume, [cu] altă înţelegere... O lumină, ca să zic aşa. Aici este ceva din prima 
înviere. E sufletul care începe să învie. Cuvântul care acum este perceput ca viu şi 
nu e doar informaţie moartă. Asta-i energia cuvântului. Cuvântul viu şi care te 
învie şi, înviat fiind de vreun cuvânt oarecare sau, în fine, ce-a pus Dumnezeu în 
sufletul tău, după aceea încep Să-ţi devină vii şi cuvintele Scripturii şi să te 
insufle. Asta este sufletul care începe să învie! 


Și când, contrar acestora, citeşti nişte lucruri... minciuni de-astea de-ale omului 
care se bălăceşte în minciuni şi te simţi aşa împovărat şi parcă e o otravă ce vezi 
acolo, nu ştii dacă e adevărat sau nu, dar te simţi aşa, împovărat: energia mortală a 
cuvântului, minciuna. Minciuna şi moartea sunt acelaşi lucru. Minciuna nefiind 
doar a zice un neadevăr: îţi zic că plouă, dar e soare afară. 


Minciuna, în esenţa ei, este ceva mult mai adânc. Estetot ce nu este 
dumnezeiesc. Poţi să spui lucruri foarte bune, dar dacă nu sunt în Duhul lui 
Dumnezeu sunt minciună. Rezultatul lor este acea otravă, acea moarte a sufletului, 
unde ţi se fâmpeşte sufletul; pici iar în deznădejde, pici iar în indoielnicie, în 
necredinţă, în frică şi în toate lucrurile astea care sunt ale întunericului. Înrre 
altele, cel care are duhul deosebirii, pe linia asta deosebeşte [duhurile 
gândurilor]. Printre altele, prin efectulpe care cuvântul îl are în sufletul 





tău. Dacă, dintr-o dată, ţi se învie sufletul şi parcă, în ciuda tuturor lucrurilor, 
simţi că e pace, că Dumnezeu e bun, că e atotputernic — uite că asta este ceva 
din acea înviere.. 


Învierea prin cuvânt - şi asta este lucrarea Bisericii. Cuvântul care, bineînţeles 
că altă energie are, dacă este trăit de persoana care-l dă, nu cuvânt teoretic - că am 
citit de la pagina 60 până la pagina 120 şi acuma vă repet ce scrie acolo -, ci cuvânt 
cât de cât trăit, cuvânt cercat. 


Spune părintele Sofronie lucruri minunate despre puterea cuvântului pe care o avea 
Sfântul Siluan. Dar observ din aceeaşi carte că nu toți îl percepeau la fel. Deci 
[sunt] suflete mai sensibile, mai vii [şi] suflete mai moarte, mai 
insensibile. Cadavrul e insensibil. 


Asta este prima înviere şi cei care au parte de această înviere nu se vor mai 
nedreptăți dea doua moarte. A doua moarte, până la urmă, nu este moartea 
trupului, ci despărțirea finală a sufletului de Dumnezeu, ferească Dumnezeu de 
lucrul ăsta pe tot sufletul viu”. 


(extras din conferinţa: “Din ce moarte ne-a izbăvit Hristos“, Alba-lulia, 
decembrie 2005 ) 





Părintele Rafail Noica - Drumul către Emaus sau de ce era neverosimilă 
Invierea? 


0 Ș6 NoPeVONeoc ci 


“Şi putem compara perioada noastră cu ultimele zile ale lui Hristos pe 
pământ. Hristos este Capul Bisericii, Biserica este Trupul lui Hristos. Şi asta nu 
este o alegorie, în duh este o realitate. Şi atuncea, Capul — unde mai pui că 
Acest Cap, Hristos, a zis că, Eu sunt Calea, Adevărul şi Viaţa ”: deci Eu sunt 
Calea, dacă asta e Calea, asta este Calea şi pentru fiecare om, într-o măsură Sau 
alta, într-un fel sau altul, dar şi calea istorică a Bisericii. 


Și dacă acest Cap a trecut prin perioada aia eshatologică, să zicem, începând cu 
Ghetsimani şi până la Golgota, oare nu ceva asemănător va trece şi 
Biserica? Doamne, dar cine va putea răbda acele zile? Credinţa trebuie să ne 
spună: Iată Eu, cu ajutorul Tău Doamne, dar... nu ne lăsa Doamne, că eu 
singur nu voi putea! 


Și încă un lucru vreau să vă mai arăt. Am mai vorbit despre asta, dar poate nu în 
cuvântări. Amintiţi-vă de cei doi Apostoli, Luca şi Cleopa care mergeau la 
Emaus. Vine Ce credeau ei că este un străin, Carele îi întreabă: Ce mergeţi aşa de 
întriStaţi şi ce vorbii între voi aşa de întristaţi? Şi încep să Îi spună... Şi îmi 
permit cu, dacă îmi iertaţi lucrul acesta, să parafrazez ce înţeleg că se ascundea sub 
cuvintele Apostolilor. Tu singur eşti străin în Ierusalim şi nu ştii ce s-a întâmplat, 
ce lucruri S-au întâmplat aici? Zice Străinul: ce lucruri? Pesemne... habar nu 
avea. Şi atunci încep ei să povestească şi zic: păi era lisus, Acest prooroc puternic 
în cuvânt dar şi în faptă. 





(Amintiţi-vă ce spusese [Evanghelia], că era cuvântul [Lui] aşa că atunci când 
trimiseseră cărturarii şi fariseii să-L aresteze n-au putut să-L aresteze, că au zis — 
nimenea vreodată a grăit precum grăieşte Omul Acesta. Şi din cauza puterii şi 
frumuseţii cuvântului Lui nu au putut să-L aresteze. Mai târziu Şi-a terminat 
slujirea Lui înviind pe Lazăr. A fost o succesiune de învieri, vreo patru stagii 
diferite, dar singur Lazăr n-ar putea să fie numit o moarte clinică [nu că celelelte n- 
ar fi Învieri adevărate sau că ar fi fost morți clinice, dar este spus celor 
"cârcotaşi" şi sceptici, N.N.]. Că zice: asta e a patra zi Doamne, pute; şi icoana 
învierii lui Lazăr arată pe cei care scot piatra la mormânt ţinându-şi nasul, că pute, 
şi nu e glumă. Pe Lazăr nu din moarte l-a înviat, ci din putrejune! Nu dintr-o 
eventuală moarte clinică, ci, de acum, de dincolo de pragul neîntoarcerii. Ăsta era 
adevăratul Dumnezeu, care putere are asupra vieţii şi asupra morţii). 


Dar revenind la cei doi, îmi vine să zic aşa, parafrazând: Pe Asta, L-au pronunțat 
mai marii noştri, biserica noastră L-a pronunţat înşelător. Dacă ăsta a fost un 
înşelător, în cine o să mai credem? După care semne vom recunoaşte pe 
adevăratul Mesia, dacă ăsta a fost un mincinos? Ce minuni mai mari, ce cuvânt 
mai puternic, mai adevărat? (...) Și însăşi biserica Îl numeşte înşelător, biserica 
de Dumnezeu întemeiată prin Moisi, biserica de la care noi aşteptăm să primim 
şi vestea că a venit Mesia printre noi, şi semnele prin care Îl putem recunoaşte 
pe Mesia, şi confirmarea că ăsta este Mesia, şi biserica iată că zice că e un 
înşelător. 





Dar hai să zicem că nu-i, dar dacă nu-i, atunci cum, dacă este Mesia cel 
adevărat, Fiul lui Dumnezeu, Dumnezeu cu noi — Emanuil, după prooroci, cum 
de S-a biruit? Adică puterea lumii ăsteia L-a biruit pe Dumnezeu? Că L-au 
arestat în noaptea aia, dar cum L-au găsit? Că L-au luat şi L-au dus la judecată, 
judecata mincinoasă, dar cum L-au osândit? Şi El nu a zis nimic, S-a lăsat osândit. 
Și urlă toată gloata. Dar L-au dus şi la Cruce, şi şi-au bătut joc de EI, că putea să 
mântuiască pe alții, pe EI nu se poate mântui, na, uitaţi-vă la EL. Şi strâmbau cu 
fața la EI şi scoteau limba... 


Dădeau cu tifla, în termenii noştri. Hai să vedem acum dacă Ilie vine să Îl 
mântuiască de pe Cruce, că au interpretat cuvântul Eli Eli, lama sabahtani, ca 
chemarea lui Ilie. De Dumnezeu vorbea El. Dumnezeul Meu, Dumnezeul Meu, 
pentru ce M-ai părăsit? Ce cuvinte tragice, sfâşietoare.... Ce era acea 


dar asta nu o înțelegeau ăştia, ziceau —a, lasă, să Il 
mântuiască Ilie că a zis că e Fiul lui Dumnezeu, dacă Il vrea Dumnezeu, să Il dea 
Jos acum de pe Cruce. Şi nu L-a dat. 


Și aşteptau ucenicii să vadă minunea de pe urmă acestui Mesia, ca într-o clipită să 
se dea jos de pe Cruce şi să arate cine e Puternicul în lumea asta. Nimic... lată că 
Și-a dat duhul şi a murit. Şi acum de trei zile este în mormânt şi unele femei, cică, 
au fost acolo la mormânt, au văzut o viziune de îngeri, că, cică, ar fi înviat, dar pe 
El nu L-au văzut, iar noi nădăjduiam că Acesta trebuia să fie Cel care să 
mântuiască pe ISrail. 


Înţelegeţi care era deznădejdea lor cea de pe urmă? O contradicţie, un nonsens, 
dincolo de care nu mai poate gândi omul. Şi începe Străinul să le vorbească şi să 
le tălmăcească în alţi termeni proorociile despre Hristos. Şi se îndulceau inimile 
lor de ardeau de dragoste inimile lor. Şi ajung acolo unde trebuiau să ajungă şi 
când să dea să intre în casă, Străinul pleacă mai departe. Şi ei Îl ţin cu ei 
pe Străinul asta, că tare Îl iubeau. 


Şi 


spuseseră femeile dimineaţa şi lor li se părea că erau aiureli. 





Și iată că atunci când Dumnezeu a fost, în orice caz, făcut praf, biruit, 
biruința asupra lui Dumnezeu era biruința lui Dumnezeu nu asupra câtorva 
vrăjmaşi pe pământ, ci asupra înseşi morţii, care a bântuit de la Adam şi până 


3199)9, 


atunci 


(Părintele Rafail Noica, extras din conferinţa “Filocalia — întrupare şi premise 
eshatologice”. Alba-lulia, 2002) 





Părintele Gheorghe Calciu despre arătările Mântuitorului după Înviere şi 
sensurile lor mai profunde 


Pr. Gheorghe Calciu Dumitreasa 
(1925 — 2006) 


“Cu siguranţă, lisus a înviat înainte ca femeile mironosiţe să fi ajuns la mormânt, 
iar piatra mormântului a fost răsturnată de înger după Învierea Sa, aşa cum se vede 
din relatarea sfântului Evanghelist Matei, care spune că femeile, venind dis de 
dimineaţă, au văzut îngerul ca un fulger oprindu-se la mormânt, apoi a răsturnat 


piatra şi a şezut pe ea. 


Într-adevăr, Mântuitorul S-a sălăşluit în pântecele Sfintei Fecioare şi S-a născut 
fără a strica cheile fecioriei; după pogorârea de pe Cruce, lisus a fost pus într-un 
mormânt nou, în care nimeni niciodată nu mai fusese pus (cf. loan 19, 41), simbol 





al naşterii din Fecioară. Şi aşa cum a ieşit din pântecele Sfintei Sale Maici, tot aşa 
a ieşit din mormânt fără a sfărâma piatra de la intrare. 


Îngerul a prăvălit piatra pentru ca femeile mironosiţe să vadă că mormântul era 
gol şi, de asemenea, că Petru şi loan, care vor veni la mormânt după vestirea 
Învierii de către femeile mironosiţe, să poată vedea mormântul gol, şi giulgiul 
nedesfăcut. În Ardeal există icoane care Îl arată pe lisus triumfător, ieşit din 
mormânt şi stând pe piatra nerasturnată a mormântului, însemnând că a ieşit prin 
piatră înainte de răsturnarea ei. Simbolistica aceasta mi se pare foarte importantă şi 
țin să o subliniez şi în momentele următoare. 


După toate aparențele, vrmătoarea arătare a lui lisus a fost către Maria 
Magdalena, care venise cu femeile mironosiţe, dar nu plecase cu ele. 


Neîncrezătoare în ceea ce văzuse (din ea lisus scosese şapte demoni şi ştia cât de 
înşelător este diavolul) s-a întors la mormânt, căutând dovezi pentru Înviere. Avea 
o stare de pustiire care îi cuprinsese inima şi plângea la mormânt. Atunci a văzut 
doi îngeri, înăuntru, unul la cap şi altul la picioarele unde zăcuse lisus, care au 
întrebat-o de ce plânge. Ea le-a răspuns cu întristare mare: “Pentru că au luat pe 
Domnul meu şi nu ştiu unde L-au pus ” (loan 20, 13). Fără îndoială că a auzit un 
zgomot, nu a mai aşteptat răspunsul îngerilor, s-a întors şi L-a văzut pe lisus 
aproape, dar nu L-a recunoscut. Ca şi îngerii, Mântuitorul a întrebat-o de ce plânge, 
pe cine caută. Maria a crezut că este grădinarul şi L-a întrebat dacă el a luat trupul 
lui lisus, rugându-l să-i spună unde L-a pus ca ea să se ducă să-L ia. Atunci lisus a 
chemat-o pe nume: “Marie!“. În clipa aceea L-a recunoscut şi a strigat: “Rabuni!” 
şi s-a aruncat la picioarele Lui, dar EI a oprit-o: “Nu te atinge de Mine, căci încă 





nu M-am Suit la Tatăl Meu. Mergi la fraţii Mei şi le spune: Mă sui la Tatăl Meu 
şi Tatăl vostru, la Dumnezeul Meu şi Dumnezeul vostru “. (loan 20, 17). 


Această întâlnire e plină de tâlcuri şi de simboluri. (...) De ce acum nu-i permite 
Mariei să se atingă de El până ce nu se va înălța la cer? Mai târziu se va duce la 
Apostoli, care stăteau încuiaţi de frica fariseilor şi-i va întreba: “De ce sunteți 
tulburaţi şi pentru ce se ridică astfel de gânduri în inima voastră? Vedeţi mâinile 
şi picioarele Mele, că Eu Însumi sunt. Pipăiţi-mă şi vedeţi că duhul nu are carne 
şi oase, aşa cum Mă vedeţi pe Mine că am” (Luca 24, 39). Fără îndoială că 
ucenicii L-au pipăit şi totuşi au continuat să se îndoiască. Spre a-i convinge, lisus 1- 
a întrebat dacă au ceva de mâncare. Ei i-au dat un fagure de miere şi peşte, şi El a 
mâncat. Aşadar, fără să Se fi înălțat mai întâi la cer, cum i-a spus Mariei 
Magdalena, Mântuitorul (...) i-a îndemnat pe Apostoli să-I pipăie mâinile şi 
picioarele pentru a-l încredința că nu era duh, ci EI însuşi. Acelaşi lucru îl va 
face şi cu Toma la arătarea către ucenici, după o săptămână. Atunci de ce a 
oprit-o pe Maria Magdalena, spunându-i să nu-L atingă pentru că încă nu S-a 
suit la Tatăl Său? Aici trebuie să ne înălțăm cu duhul şi să ne gândim la o anumită 
simbolistică. 


Mântuitorul a folosit întotdeauna simbolurile pentru a arăta o relaţie dintre oameni 
sau dintre oameni şi Dumnezeu. 


Când a spus 
că EI este Fiul lui Dumnezeu, a făcut afirmaţia clară, nedisimulată sub simboluri şi 
a acceptat moartea fără să tăinuiască adevărul în simbol. Când a spus că Trupul 
Lui e adevărata mâncare şi Sângele Lui adevărata băutura (cf. loan 6, 55) şi 
că cine nu mănâncă Trupul Lui şi nu bea Sângele Lui nu va intra în Împărăţia 
Cerurilor, nu a folosit nici un simbol, ci afirmaţia clară, căci Dumnezeu nu este 
mincinos, cum este diavolul. lisus face această afirmaţie neumbrită în capitolul 
şase de la loan — şi era gata să moară pentru ea şi să-Şi piardă ucenicii — şi o reia la 
Cina de Taină, într-un cadru ritual. Aşa că atunci când protestanții afirmă că Cina 
de Taină şi pâinea şi vinul erau doar simboluri ale Trupului şi Sângelui, îl fac 
mincinos pe Însuşi Dumnezeu şi urmează până astăzi calea înşelăciunii lor. 


Mai este un aspect tulburător în această întâlnire dintre lisus şi Maria Magdalena. 
Ea Il văzuse pe Domnul ultima dată vineri seara, la punerea lui în mormânt. 





Trăise mereu pe lângă EI vreme de, probabil, doi ani sau mai mult, aproape zi de 
zi. Trupul Lui fusese neatins de stricăciune şi totuşi, chiar şi atunci când s-a 
uitat la EI, lângă mormânt, nu L-a recunoscut. De ce? Presupunem că lisus, ieşit 
proaspăt din mormânt prin Înviere, trecând prin piatra mormântului fără a o sparge, 
avea anumită descărcare materială, o străvezime care îl îndepărta oarecum de la 
ochii omeneşti. Și totuşi, când lisus a strigat-o pe nume — “Maria!” — ea L-a 
recunoscut fulgerător şi s-a aruncat la picioarele Lui. lisus spusese: “Nimeni nu 
poate să vine la Mine dacă nu-l va trage Tatăl Meu” (loan 6, 44). 


De aceea nu venim la Dumnezeu dacă lisus nu ne cheamă pe nume, pe fiecare. 
Odată chemaţi, reacţia noastră nu poate fi decât ca a Mariei — ne aruncăm la 
picioarele Lui — sau ca a lui luda — ne ducem la pierzare. Chemată pe nume, 
Maria L-a recunoscut şi L-a numit “Rabuni/“. Chemat fiind şi Toma, a zis: 
“Domnul meu şi Dumnezeul meu!“. Fiecare suntem atraşi şi chemaţi de lisus 
pe multe căi, până ce mintea ni se luminează şi. înțelegând chemarea, ne 
aruncăm la picioarele Lui. 


Emaus era o localitate la şaizeci de stadii de Ierusalim, ceea ce înseamnă cam 
unsprezece kilometri. Întâmplarea aceasta ne este semnalată numai de Sfântul 
Evanghelist Luca, deşi credem că ca se găseşte redată, în două versete , şi de 
Sfântul Marcu (6, 12-13), atunci când spune că lisus S-a arătat altor doi ucenici pe 
țarină. Vestea învierii lui lisus tulburase cetatea Ierusalimului, unii o contestau, 
alții o credeau, fariseii şi cărturarii o blestemau ca pe o minciună, însă nimeni nu 
rămânea indiferent față de acest eveniment care depăşea dimensiunea ncutrală a 
VIEţII. 





Doi ucenici plecaseră spre Emaus. Unul dintre ei, menţionat cu numele în 
relatarea Sfântului Luca, era Cleopa; celălalt, aşa cum e şi firesc, trebuie să fi 
fost însuşi Evanghelistul Luca, deoarece numai el menţionează evenimentul 
detaliat. Erau şi ei tulburaţi, dezamăgiţi de veştile contradictorii care circulau pe 
seama Învierii Domnului, dar mai ales erau îndureraţi de neputinţa lor de a crede. 
La un moment dat, Lius a apărut lângă ei, mergând şi El spre Emaus. Îi întreabă de 
ce sunt tulburaţi şi după ce ei Îi spun, îi ceartă pentru necredinţa lor şi le tălmăceşte 
din Scriptură tot ceea ce era despre El. Ajung la Emaus, la gazda celor doi şi 
Mântuitorul se face că vrea să meargă mai departe, iar cei doi încearcă să-L 
determine să rămână cu ei şi El acceptă. Gazda le oferă o cină şi lisus ia pâinea şi 
o frânge; atunci li se deschid ochii şi Îl recunosc, dar EI se face nevăzut de la 
faţa lor. Cei doi ucenici îşi dau seama că focul din inima lor, când le vorbea pe 
cale, le spusese cine era Cel care le vorbea. 


Au alergat înapoi la Ierusalim şi au relatat ucenicilor că au întâlnit pe Domnul şi ce 
le-a spus. Cei doi ucenici nu L-au recunoscut pe lisus, probabil din cauza aceleiaşi 
transfigurări spirituale, dar poate că autorul nu aceasta a înţeles când spune că ochii 
lor erau ţinuţi ca să nu-L cunoască. Poate că Mântuitorul a vrut mai întâi să le 
tălmăcească scrisul sfânt despre EI, lucru pe care nu l-ar mai fi putut face în linişte 
dacă le-ar fi spus de la început Cine era. Importanţa impresionantă a 
evenimentului constă în aceea că ei L-au recunoscut la frângerea pâinii. 


Trebuie să ţinem cont de faptul că lisus nu-i proclama identitatea cu uşurinţă; a 
făcut-o mai puternic după Înviere, văzând necredinţa apostolilor. De data asta, li 
S-a revelat celor doi printr-un gest: frângerea pâinii. Mulţi din teologi cred că 
Mântuitorul avea un fel inimitabil de a frânge pâinea, gest care a devenit sacru 
pentru Apostoli după ce L-au văzut la Cina de taină. Acest gest inimitabil a fost 
proclamarea identităţii lui lisus faţă de cei doi ucenici. 





Arătarea Mântuitorului Hristos unora dintre ucenicii săi la Marea Tiberiadei, la 
cea de-a doua pescuire minunată, este de o frumuseţe mistică inegalabilă şi de o 
Semnificație ascunsă tulburătoare. Şapte ucenici: Petru, Toma, Natanail, Iacov şi 
loan şi încă doi nenumiţi, s-au dus să pescuiască pe Marea Galileii, dar în noaptea 
aceea nu au spus nimic. Începea să se crape de ziuă, era o linişte nefirească, marea, 
de obicei tulburată, se întindea ca o apă moartă, străvezie şi luminată de stele, încât 
îi puteai număra pietrele de pe fund. Barca se îndrepta încet spre țărm. Deodară 
acolo, pe mal, a apărut un Om. Acesta i-a întrebat: “Fiilor, nu cumva aveți ceva 
de mâncare?*“. Ei au răspuns că nu. Fără vreo explicaţie, Omul de pe țărm le-a 
spus: “Aruncaţi mreaja în partea dreaptă a corabiei“. Au aruncat mreaja şi 
îndată s-a umplut de peşti, de parcă toate pietrele de pe fund s-ar fi prefăcut în 
peşti. 


Sfântul Evanghelist loan stătea lângă Sfântul Apostol Petru. Privea intens 
spre Omul de pe țărm şi i-a şoptit lui Petru: “Domnul este!“ (loan 21, 7). Petru era 
dezbrăcat până la brâu. Auzind că este Domnul, şi-a îmbrăcat haina şi s-a încins, 
aruncându-se în apă şi venind înot la Învățător. După aceea vin şi ucenicii cu 
corabia, o trag la țărm şi aleargă la lisus, căci aflaseră de la loan cine era bărbatul 
care le cerea mâncare. Când au ajuns la el, au găsit focul aprins, şi Jăratic, şi peşte 
pus deasupra, şi pâine. lisus văzuse graba lor şi le atrăgea atenţia: “Aduceţi din 


peştii pe care i-aţi prins acum! “. 


Petru a mers la corabie, a tras mreaja plină la mal, cu o sută cincizeci şi trei de 
peşti mari, cu mult peste rezistența mrejei, care totuşi nu s-a rupt. S-au intors la 
foc, pentru că lisus i-a îndemnat: “Veniţi de prânziți! “. Au venit în tăcere şi nici 
unul nu a îndrăznit să-L întrebe: “Tu cine eşti?“. Toţi ştiau că este Domnul, 
lisus S-a apropiat, a luat pâinea, a frânt şi le-a dat-o. Asemenea şi 
peştele. Interesant este faptul că ucenicii au ascultat de lisus înainte de a-L fi 
recunoscut şi au aruncat mreaja în dreapta corăbiei la îndemnul Lui. 


Am fost cu vaporul pe Marea Galileii. Apa era absolut limpede, încât vedeai peştii 
mişcându-se şi pietrele pe fund. Dacă în timpul nopţii, când întunericul făcea 
oarecum invizibilă mreaja, Apostolii nu prinseseră nimic, un pescar versat îşi putea 
da seama imediat că în zori, la răsăritul soarelui, nu era nici o speranţă de prins 
vreun peşte. Totuşi, au ascultat de EI fără ezitare. Sunt convins că în mintea lor a 
fost un declic neconştientizat, amintindu-și când, la primul pescuit bogat, lisus i-a 
spus lui Petru, după ţinerea predicii de pe lac (Luca 5), să arunce mreaja în partea 
dreaptă a corăbiei şi acesta a protestat: “Învăţărorule, toată noaptea ne-am trudit 
şi n-am prins nimic. Dar după cuvântul Tău, voi arunca mreaja “. Şi minunca s-a 
petrecut. 





Petru a ascultat instinctiv porunca lui lisus, dar loan, luminat de dragostea 
temeinică prin care era legat de Domnul, L-a recunoscut şi i-a spus lui Petru. 
Acesta avea firea năvalnică pe care i-am văzut-o în special în timpul 
Patimilor: la Cina de Taină declară în faţa Domnului şi a Apostolilor că, chiar dacă 
toţi se vor lepăda de Învățător, el nu se va lepăda şi chiar de va trebui să moară, tot 
nu se va lepăda. lisus îl domoleşte prevenindu-l că înainte de a cânta cocoşul, Petru 
se va lepăda de EI de trei ori. Într-adevăr, Petru s-a lepădat de Domnul de trei ori: 
prima dată prin simpla negaţie, a doua oară prin jurământ, a treia oară prin blestem. 
A cântat cocoşul, el şi-a adus aminte de mustrarea Domnului şi a plâns pocăindu- 
se. 


Vedem că la venirea ucenicilor la țărm, au găsit jăratic şi peşte pus deasupra, 
deşi ei, în graba lor de a-L întâlni pe Învățător, nu aduseseră din peştele prins de 
ei. Probabil că acest peşte voia să amintească ucenicilor de îndoiala lor, când Iisus 
li S-a arătat în noaptea Învierii şi nu au crezut că este EI decât numai după ce a 
mâncat din peştele lor. Jar focul trebuia să-i amintească lui Petru de lepădarea 
lui la focul din curtea arhiereului. 


Partea a doua a întâlnirii cu lisus la Marea Galileii este foarte tulburătoare, şi în 
sensul mistic, şi în sensul contradicției dintre ortodocşi şi catolici privind primatul 
lui Petru şi, în consecinţă, al Papei. Catolicii iau textul desprins de orice 
contextualitate privind lepădarea lui Petru şi ignoră mustrările Mântuitorului 
pentru graba lui de a face făgăduinţe mari pe care nu le respectă, până la a-l 
numi satana. Dar să urmărim textul lui loan: de îndată ce lisus S-a revelat 
Apostolilor prin frângerea pâinii, s-a făcut linişte desăvârşită, au mâncat toţi în 
tăcere şi fiecare aşteaptă ceva care trebuia să se întâmple. Percepția mea personală 
este că atât Petru cât şi ceilalți ucenici bănuiau ce trebuie să se întâmple. Un aer 
grav plutea în atmosfera mistică a întâlnirii. Poziţia lui Petru în rândurile 





Apostolilor era foarte fragilă după lepădarea lui şi ei ştiau că Domnul va trebui 
să clarifice această poziție în vreun fel. 


Petru fusese multă vreme verhovnicul Apostolilor. Vârsta îi dădea o întâietate 
între ceilalţi şi toţi îi acordau cinstea cuvenită vârstei şi poziţiei lui în faţa lui 
Iisus. Totuşi, în toate împrejurările mai înainte, niciodată Mântuitorul nu l-a luat 
numai pe Petru, ci şi pe lacov şi pe loan. 


La Cina de Taină este evidentă o preferinţă a Domnului faţă de loan, nu numai 
pentru faptul că a stat cu capul pe pieptul Învăţătorului — Ioan era un copil şi 
Învățătorul îl proteja — ci, mai ales că, atunci când Domnul a spus că unul dintre 
ei Îl va vinde, Petru l-a rugat pe loan să-L întrebe cine e vânzătorul, ceea ce 
Iisus i-a descoperit lui loan în şoaptă şi, fără îndoială, acesta i-a spus după 
aceea ui Petru. Dar lisus spusese atunci ceva mult mai important pentru 
mântuirea lui Petru de păcatul lepădării, text pe care îl găsim la Sfântul Evanghelist 
Luca (22, 31-32): “Simone, Simone, iată satana v-a cerut Să vă cearnă ca pe 
grâu. lar Eu M-am rugat pentru tine ca să nu piară credinţa ta. Şi tu oarecând, 
întorcându-te, întăreşte pe fraţii tăi!”. 


Cuvintele acestea puternice răsunau încă în inima lor tot aşa de adevărate ca şi 
prorocirea că “înainte de a cânta cocoşul, de trei ori te vei lepăda de Mine“. Cred 
că pentru aceste cuvinte ale lui lisus, ucenicii n-au avut nici o ezitare să-l 
primească din nou pe Petru în rândurile lor. Aceasta e opinia mea şi ea nu 
figurează în comentariile generale ortodoxe referitoare la reabilitarea lui Petru. 


După ce Domnul lisus Hristos şi ucenicii au terminat prânzul (loan 21, 15 şi 
urm.), Mântuitorul l-a întrebat pe Petru, fără nici un fel de pregătire; cunoscând 
gândurile tuturor, această întrebare era continuarea gândurilor lor, pe care 
lisus trebuia să le lumineze. Întrebarea lui lisus se lega direct de afirmaţia lui 
Petru făcută la Cina de Taină. lisus i-a spus acum: “Simone, fiul lui Ilona, Mă 





iubeşti tu pe Mine mai mult decât aceştia? “. Şi firea năvalnică a lui Petru s-a 
răsfrânt încă o dată în graba răspunsului, uitând, pentru o clipă, de lepădare: “Da, 
Doamne, Tu ştii că Te iubesc“. Totuşi mi se pare că există o anumită prudenţă în 
răspunsul lui Petru, care nu s-a mai înălțat pe sine deasupra Apostolilor 
celorlalţi; aceasta ne face să credem că amintirea lepădării era vie în mintea lui. 


lisus i-a încredinţat paşterea mieluşeilor, fără vreun comentariu sau o aluzie la 
primatul lui între apostoli. Dimpotrivă, ca într-o judecată unde prima mărturie 
trebuia întărită pentru a fi acceptată (în astfel de situaţii se cereau trei mărturii), El 
îl întreabă a doua oară, fără referire la ceilalți Apostoli: “Simone, fiul lui Ilona, Mă 
iubeşti? “. Petru confirmă fără a mai adăuga nimic, rostind aceleaşi cuvinte: “Da, 
Doamne, Tu ştii că Te iubesc“. lisus îi încredinţează paşterea oilor. Mântuitorul îl 
întreabă pentru a treia oară, ca o ultimă verificare a primei afirmaţii: “Simone, fiul 
lui Iona, Mă iubeşti? “. Petru confirmă fără a mai adăuga nimic, rostind aceleaşi 
cuvinte: “Da, Doamne, Tu ştii că Te iubesc“. lisus îi încredinţează paşterea 
oilor. În ciuda convingerii lui Petru şi a Apostolilor că Iisus făcea restaurarea lui 
Petru în treapta apostoliei, aceasta a treia întrebare l-a întristat adânc pe Petru, 
fiindcă Învățătorul i-a zis a treia oară: “Mă iubeşti?” şi a răspuns cu mare întristare 
în glas: “Doamne, Tu toate le ştii, Tu ştii că Te iubesc“. Cu aceasta, Petru afirmă 
indirect că toată această interogaţie repetată de trei ori se referea la cele trei 
lepădări ale sale, prin care i se ştergea păcatul comis atunci şi era reintegrat 
printre ceilalți Apostoli. 


Este evident pentru orice om de bune credinţă că nu i se acordă acum lui Petru 
puteri speciale, fiindcă, în acest caz, de ce s-ar fi întristat el la cea de a treia 
întrebare? Când Iisus S-a adresat Apostolilor după Înviere şi le-a spus: “Mergeţi în 
toată lumea şi propovăduiţi Evanghelia la toată făptura!” (Marcu 16, 
15), Învățătorul nu S-a referit la Petru cu nimic special, astfel că situaţia lui 
rămăsese oarecum confuză printre ceilalți. Isus intenţiona să-l reintegreze pe cel 
lepădat de EI printr-o reinstituire solemnă, un fel de primire a unui eretic în 





Ortodoxie în vremea noastră. Când catolicii afirmă că acum i s-a dat o putere 
specială, se înşeală cu bună ştiinţă: lui Petru i s-a dat acum puterea pe care 
ceilalți Apostoli au avut-o de la început, pe care ei nu o pierduseră ca Petru şi 
care le fusese întărită de lisus în Duminica Învierii. Acum, Petru a fost reprimit 
în treapta lor şi i s-a redat şi dreptul de propovăduire la toată făptura: “Paşte 

mieluşeii Mei, paşte oile Mele!“. 


Dacă în toată această tainică perioadă de după Învierea Domnului a existat ceva 
special pentru vreun Apostol, atunci au fost doi privilegiați: Toma, pentru care 
Iisus a venit în mod special pentru a-l convinge de Învierea Sa şi loan, despre care 
a spus lui Petru, la această arătare discutată de noi: “Dacă voiesc ca acesta (adică 
Ioan — n.n.) Să rămână până ce voi veni, ce ai tu? Tu urmează Mie!“ (loan 21, 
22). Astfel lisus mustră încă o dată îndrăzneala lui Petru. 


În legătură cu Petru mai este ceva important. După ce Maria Magdalena anunţă 
Apostolii că a vorbit cu Domnul la mormânt şi că era viu, aceştia s-au îndoit şi 
numai Petru şi loan au alergat la mormânt pentru a vedea ce se întâmplase 
acolo. loan, mai tânăr, aleargă mai repede, s-a uitat în mormânt, a văzut 
giulgiul gol, dar nu a intrat, din respect pentru vârsta lui Petru. După puţină 
vreme, Petru a ajuns şi el la mormânt şi au intrat pe rând înăuntru. Acolo au văzut 
giulgiul zăcând pe pământ, dar marama cu care fusese acoperită faţa lui lisus nu 
era la un loc cu giulgiul, ci era făcută sul şi pusă în altă parte. Atunci, adaugă 
Evanghelistul loan, au văzut și au crezut. Dacă giulgiul ar fi fost desfăcut şi ar fi 
zăcut la pământ ca o bucată oarecare de pânză, nu cred că ar fi avut efectul de şoc 
pe cre l-a avut asupra celor doi Apostoli. Fără îndoială că era ceva straniu în modul 
în care giulgiul zăcea pe pământ, încât Sfântul loan să scrie că au văzut giulgiul şi 
au crezut, fiindcă ei încă nu ştiau Scriptura că “Iisus trebuia să învieze din 
morţi” (loan 20, 9). 


Ținând cont de ceea ce am citit din capitolele anterioare şi de tradiţia iudaică legată 
de înmormântări, ne aducem aminte că după moartea pe cruce a Mântuitorului, 
iudeii căutau acum să scape de trupurile celor răstigniţi, deoarece a doua zi era 
Paştele şi mozaismul nu permitea neingroparea morților de Paşti. Iosif din 
Arimateia, ucenic în ascuns al lui lisus, s-a dus la Pilat şi i-a cerut să-i dea trupul 
lui lisus. Acesta s-a mirat de faptul că Învățătorul murise aşa curând, a chemat 
centurionul şi l-a întrebat, iar acesta a confirmat moartea. Probabil era sutaşul care 
strigase la moartea Mântuitorului, văzând fenomenele supranaturale: “Cu 
adevărat, Fiul lui Dumnezeu era Acesta” (Matei 27, 54). 





Știm din relatarea Sfântului loan că Pilat a trimis totuşi ostaşi să verifice, că aceştia 
au văzut că cei doi tâlhari nu muriseră şi le-au zdrobit fluierele picioarelor — fapt 
care crea un şoc şi aducea moartea fulgerătoare — iar lui lisus nu l-au zdrobit 
fluierele picioarelor, ci numai I-au străpuns inima cu lancea. Iosif Arimateianul a 
luat trupul lui lisus de pe Cruce, a venit şi Nicodim, cel care mersese noaptea la 
lisus să-L întrebe (vezi loan cap. 3), care a adus un amestec de smirnă cu aloe, au 
muiat giulgiul în amestec, apoi au înfăşurat trupul Domnului cu giulgiul muiat în 


mirodenii şi L-au pus în mormântul “în care nimeni, niciodată nu mai fusese 
pus” (loan 19,42). Aceste mirodenii aveau capacitatea de a face pânza giulgiului 
mai dură, ca un ulei sicativ. Ceea ce au văzut Petru şi loan a fost giulgiul 
nedesfăcut, păstrând forma trupului lui lisus, ceea ce însemna că Domnul ieşise 
prin giulgiu fără a-i fi stricat forma pe care o luase după trupul Lui. 


Coroborând toate fenomenele supranaturale de la Naşterea Mântuitorului şi până la 
Învierea Sa, vedem o serie de simboluri care se înlănţuiesc spre o finalitate 
supremă: dumnezeirea lui lisus. El S-a născut din femeie fără de bărbat şi aceasta 
era fecioară care nu mai avusese în pântece, aşa cum, la îngropare, lisus fusese pus 
într-un mormânt nou, în care nimeni nu mai fusese pus; V/ânruitorul a ieşit din 
giuloiu fără a-l sfâşia sau a-l desface şi apoi şi din groapă, prin piatră 
neridicată, fără a o sparge, aşa cum a ieşit din pântecele Maicii Sale fără ca ea 
să aibă durerile naşterii şi fără a-i strica cheile fecioriei. 





Acolo, la Crăciun, stăm uniţi în faţa 
minunii prin care Dumnezeu Cel neîncăput, Cel fără de început, Cel care a făcut 
lumea această minunată, cerul şi pământul, Se mărgineşte pe Sine într-un Prunc 
micuţ şi fragil, culcat într-o iesle, încălzit numai de prezența animalelor şi de 
dragostea Maicii Sale şi a Dreptului Iosif. 


Parcă la Crăciun încă nu L-am primit înlăuntrul nostru pe Hristos; încă este 
Pruncul minunat venit din cer şi avem un oarecare sentiment de exterioritate faţă 
de Dumnezeu-Fiul. De Paşti, prin postul de ispăşire şi prin faptul că L-am văzut 
pe Dumnezeu între noi, având chipul şi Statura noastră, Suferind ca noi, 
sângerând, chemându-Și Tatăl din ceruri, rugându-Se pentru cei ce-L chinuiau 
— printre care, virtual, am fost şi noi — bucuria noastră este interioară. Hristos 
ne-a integrat prin Suferinţă şi prin iertare. 


Oamenii sunt mai liniştiţi de Înviere, mai interiorizaţi. Învierea aduce o bucurie 
mai liniştită, nu trebuie să alergăm, aşa cum încercăm de Crăciun, ca să ajungem la 
peştera Naşterii. Dumnezeu- Omul este în noi, în suferinţa noastră, în pocăinţa 
noastră, în curățirea noastră prin post şi prin reconvertire. Slujbele frecvente şi 
mai lungi, durerea inimii noastre pentru păcatele săvârşite, deniile şi privegherile 
ne înalță treptat spre o apropiere de Dumnezeu. Și duhul nostru este mai râvnitor 
către pocăință şi mai sârguincios spre rugăciune. 


Tare aş vrea ca toți din biserica aceasta să ajungă la Inviere ca nişte îngeri 
luminoşi, curăţiţi de păcate. Tare aş vrea ca să uitaţi de toate relele, aş vrea ca 





mintea voastră să fie îndreptată numai spre Dumnezeu, gura voastră Să 
vorbească, cum spune Sfântul Apostol Pavel, în psalmi, în laude şi în cântări 
duhovniceşti. 


Nu mă gândesc că veţi recita psalmi de acum, dar că veţi vedea, cum spune 
psalmistul, că inima voastră saltă de bucurie pentru Invierea Mântuitorului. 


Și atunci cu adevărat biserica aceasta va fi un locaş al lui Hristos. Şi mi-ar părea 
foarte bine ca toți să vă ridicaţi mai sus decât mine, să fiți cu toţii sfinți în biserica 
aceasta”. 


(din: Părintele Gheorghe Calciu, Cuvinte vii, Ed. Bonifaciu, Bacău, 2009) 





Părintele Gheorghe Calciu - Hristos a Înviat! 


In noaptea aceasta lisus Hristos, Fiul lui Dumnezeu, întru totul asemenea Lui, învie 
din mormânt biruind moartea. 


Prăznuirea Invierii Domnului nu este o rememorare, nu este un simbol al nici 
unei legende păgâne. Ea este simplu şi real, Invierea. 


Iisus învie mereu. EI se naşte mereu, propovăduieşte printre oameni, suferă 
pătimirile morţii şi Invie. Mereu. 


In plan mistic, în plan divin, nu există timp, nici succesiune, nici aniversări, ci 
numai realităţi eterne. 


Hristos a înviat, fiind pârga învierii noastre! 


O legendă veche creştină, născută în cercurile de Evrei convertiți, spune că, 
dincolo de Caiafa, arhiereul anului morţii lui lisus, stătea Anna, socrul marelui 
arhiereu; dar dincolo de ei amândoi stătea un mare rabin, cunoscător al legii, 
care-l ura pe lisus de moarte şi care a determinat arestarea, judecarea şi 
moartea Domnului. Acest era Rabi Tarfon. 


Rabi Trafon biruise. Marele impostor — lisus, Cel care se chema pe Sineşi Fiul 
lui Dumnezeu — fusese dat morţii ca ultimul dintre tâlhari. Minciuna lui fusese 
dovedită. 





sie Acesta descifra nişte manuscrise vechi, despre venirea lui Mesia. lisus a 


intrat prin uşile încuiate şi a Stat înaintea lui şi i-a vorbit: 


Rabi Tarfon s-a ridicat. Era obişnuit cu tot felul de arătări, duhurile nu-l puteau 
înspăimânta. 


S-a apropiat de lisus şi a ridicat mâna să-l lovească peste obraz. Și s-a uscat 
mâna lui Rabi Tarfon chiar in clipa aceea! 


În toate actele anticreştine stă Rabi Tarfon. În ucideri, în defăimarea creş- 
tinismului, în laşitatea celor care nu apără pe lisus, în desfrânarea fizică şi 
spirituală propovăduită cu putere de profeţii “drepturilor umane”, în bombardarea 
Bisericii Naşterii Domnului din Betleem, în orice acţiune de această natură, există 
un Rabi Tarfon care încearcă să lovească obrazul lui lisus. 


In păcatele noastre, în necredința noastră, în cesiunile făcute lumii acesteia 


pierdute, în desfrâul idolilor, stă Rabi Tarfon. 


lubiţilor, nu ridicaţi mâna inimii voastre să loviți obrazul lui Hristos. Nu 
numai braţul inimii, ci toată inima voastră se va usca. 


(Părintele Gheorghe Calciu, 4 mai 2002) 





Mesajul de Paşti al Părintelui Calciu către creştini : “Să ne iubim unii pe alţii, 
acum când ura invadează pământul!” 


Ziua Invierii 


“În această zi a bucuriei supreme — Ziua Învierii — când Hristos S-a ridicat din 
mormânt ca un Atotputernic, zdrobind puterile iadului şi slobozind pe cei legaţi 
acolo din veac, moartea a fost doborâtă, viaţa a fost propovăduită şi mântuirea 
noastră s-a împlinit. 


Unde-ţi este, moarte, boldul? Unde-ţi este, iadule, biruinţa? 


Urăm tuturor celor la care acest mesaj ajunge, familiilor lor, prietenilor şi chiar 
duşmanilor, să se bucure împreună cu noi de Învierea Domnului, un Paşte 
duhovnicesc, un Paşte fericit, o sporire a credinţei, a iubirii şi a păcii, în această 
lume a conflictelor neîntrerupte şi a morţii năpraznice ale atâtor oameni nevinovaţi. 


Să ne iubim unii pe alţii, acum când ura invadează pământul! 


Să spunem «Frate» tuturor celor care ne înconjoară, în această vreme în care fraţii 
se urăsc şi familiile se destramă ! 


Să aducem pacea lui Dumnezeu între oamenii care se războiesc între ei, iar omul 
este lup pentru om! 





Să respectăm viaţa, acum când mamele îşi ucid pruncii în culcuşul cald al 
pântecului roditor, iar fătul nici măcar nu poate striga: «Mamă, mă doare»! 


Să aducem dreptate intr-o lume strâmbată de vicii şi cinstea intr-o lume în care a fi 
cinstit este aproape ceva ruşinos! 


Aceasta este misiunea şi tragicul destin al creştinului în lume: Să fie urmaşul 
lui Hristos Cel Răstignit şi Inviat. 


Hristos a înviat, fraţii noştri! Să răsune strigătul nostru peste lumea întreagă, în cer 
şi pe pământ. Adevărat a înviat! 


(Părintele Gheorghe Calciu, 25 aprilie 2003) 





Părintele Gheorghe Calciu - Gânduri duhovniceşti despre Paşti şi Înviere 


Sfintele Paşti, când prăznuim Invierea Mântuitorului nostru lisus Hristos, este o 
sărbătoare solemnă. Bucuria ei este de altă natură decât cea pe care o simţim 


Acolo, la Crăciun, stăm uimiţi în faţa minunii prin care Dumnezeu Cel neîncăput, 
Cel fără de început, Cel care a făcut lumea aceasta minunată şi cerul, şi pământul 
se mărgineşte pe sine într-un prunc micuţ şi fragil, culcat într-o iesle, încălzit 
numai de prezenţa animalelor şi de dragostea Maicii Sale şi a lui Iosif logodnicul. 


Parcă la Crăciun încă nu L-am integrat înlăuntrul nostru pe Hristos, încă este 
Pruncul minunat venit din cer, avem un oarecare sentiment de exterioritate faţă de 
Dumnezeu Fiul. De Paşti, prin postul de ispăşire şi prin faptul că L-am văzut pe 
Dumnezeu între noi, având chipul şi Statura noastră, suferind ca noi, sângerând, 
chemându-şi Tatăl din ceruri, rugându-se pentru cei ce-l chinuiau — virtual, am 
fost şi noi printre printre aceia — bucuria noastră este mai interioară, lisus ne-a 
integrat prin Suferinţă şi prin iertare. 


Oamenii sunt mai liniştiţi de Învierea Domnului, mai interiorizaţi. Învierea aduce 
o bucurie mai liniştită, nu trebuie să alergăm aşa cum încercăm de Crăciun să 
ajungem la Peştera Naşterii. Dumnezeu Omul este în noi, în suferinţa noastră, 
în pocăinţa noastră, în purificarea noastră prin post şi prin reconvertire. Slujbele 
frecvente şi mai lungi, durerea inimii noastre pentru păcatele săvârşite, deniile şi 





privegherile ne înalță treptat spre o apropiere de Dumnezeu. Şi duhul nostru este 
mai râvnitor către pocăință şi mai sârguincios spre rugăciune. 


Când eram copil posteam cu osârdie, desi nu era uşor pentru noi copii, dar îngerul 
nostru păzitor ne ferea de ispita oalelor cu lapte din cămară şi de smântâna 
atrăgătoare. Şi chiar dacă mai greşeam, ştiam că părintele ne va ierta la 
spovedanie, căci noi nu aveam nici o îndoială că intervenţia părintelui pe lângă 
Dumnezeu era fără greş. De altfel, părintele ştia toate păcatele noastre încă 
înainte de a le mărturisi noi; legătura lui cu cerul şi cu îngerii noştri păzitori era 
foarte strânsă şi nimic din cele ascunse ale noastre nu-i erau necunoscute. 


La înjumătăţirea postului, Miercuri, mama ne chema pe cei mai mici — cei mari 
erau la lucrarea câmpului, a viei, etc. şi ne punea să numărăm ouăle. În anii buni, 
putinile erau pline cu ouă albe, de cele mai multe ori aveam peste trei sute de ouă; 
în anii mai slabi aveam peste 200. Cea mai tainică treabă pe care o făcea mama 
era în serile de Martie, când la lumina unei lumânări, cerceta ouăle alese de ea 
pentru a le pune la cloşcă. Ouăle cu bănuț le punea de o parte. Din ele urma să 
iasă puii care vor face ouăle pentru Paştele anului următor. Ce taină a vieții 
cunoştea mama, cu câtă convingere făcea ea cruce peste ouăle care vor scoate pui. 
Tare mi se părea mie că treaba pe care o făcea mama semăna într-un fel pe care 
nu-l înțelegeam, cu Învierea. 


Pe urmă erau spovedaniile. Părintele împărţise satul în trei grupe: copiii, care erau 
spovediţi mai la începutul postului, de obicei, mergeam pe rând cu toată clasa şi cu 
învățătorul, flăcăii şi fetele care urmau la mijlocul postului şi bătrânii care veneau 
la urmă. Aşa cum am spus, nu era chip să ascunzi de părintele ceva. Dacă evitai să 
spui o ceartă sau un mic furtişag, părintele te şi întreba: «Dar cearta cu cutare cum 
a fost?» 


Mergerea la spovedanie avea un ritual specific satului nostru. Părintele ne anunţa 
în biserică: «Cei care veniţi la spovadă să ştiţi că asta înseamnă că aduceţi un dar 
pe altarul unde se va săvârşi Jertfirea lui lisus şi acest dar este chiar sufletul vostru. 
Prin spovedanie vă curăţiţi de păcate. Să nu veniţi la altar cu un suflet mânjit de tot 
felul de necurăţenii şi, mai ales,împăcaţi-vă cu vrăjmaşii voştri. Ştiţi că eu cunosc 
certurile dintre voi şi când vă voi spovedi şi voi întreba daca te-ai impăcat cu 
cutare, ce-mi vei răspunde. la ascultați ce zice Mântuitorul! Şi părintele citea din 
Biblie mai frumos decât domnul învăţător: Deci dacă îți vei aduce darul tău la 
altar şi acolo îţi vei aminti că fratele tău are ceva împotriva ta, lasă-ţi darul 
acolo, înaintea altarului şi mergi mai întâi de te împacă cu fratele tău şi numai 
după aceea întoarce-te şi adu-ţi darul tău.(Mt. 5: 23-24). Copiii mei, să nu aduceţi 





la altarul Domnului un suflet împuţit de ură şi de vrăjmăşie, că vrăjmaş îi vei fi lui 
Hristos. 


Aşa că, în zilele când ne venea rândul la spovedanie, toţi, mari şi mici, ne ceream 
iertare de la părinţi, de la bunici, între noi, de la vecini şi de la vrăjmaşi, se 
înţelege. Că pe urmă venea rândul vrăjmaşului şi ne-ar fi spus că nu am venit să ne 
luăm «dertăciune» de la el. 


Duminica împărtăşirii însă era cea mai mişcătoare. Înainte de a pleca de acasă la 
biserică spălaţi curat îmbrăcaţi mergeam întâi la părinţi şi la bunici, le sărutam 
mâna şi ziceam cu inima sdrobită de părere de rău: «lartă-mă, Mamă!, lartă-mă, 
tată, sau bunicule, bunică !» Ei răspundeau: «Domnul să te ierte! Apoi noi: Şi de-al 
doilea. Ei: Domnul să te ierte! Şi iar noi: Si de-al treilea. Ei : Domnul să te ierte. Ei 
ne sărutau pe creştetul capului şi noi le sărutam mâna şi apoi plecam la împărtăşit. 
Pe drum, pe oricine întâlneam — copil, matur, bătrân, repetam acest înălțător ritual. 
Când intram în biserică, parcă pluteam în aer de bucurie ascunsă şi de curăţenie 
sufletească. 


Ne întorceam de la spovedanie mai uşori, pe de o parte, fiindcă părintele ne 
uşurase spovedania şi, pe de alta, pentru că scăpasem de o spaimă, de spaima faptei 
săvârşite şi nemărturisite. Asta era încă o minune care ţinea de Paşti. 


În Săptămâna Mare era denie în fiecare seară. Dar cele mai tulburătoare seri erau 
cea de Joi şi cea de Vineri. Joi se citesc cele 12 Evanghelii. Înşiruirea patimilor 
Mântuitorului, unele subliniate prin repetare, judecata la cei doi arhierei — Ana şi 
Caiafa — judecata la Pilat, oare cine şi-ar putea reţine lacrimile auzind chinurile 
Domnului? Copii fiind ne supăram pe Iudeii care strigau, la toate întrebările lui 
Pilat: «Răstigneşte-L! Răstigneşte-L!» În noaptea de Joi, flăcăii aprindeau un foc 
în curtea bisericii, simbolizând focul la care se lepădase Apostolul Petru de 
Hristos. 


Vinerea era Prohodul Mântuitorului.Părintele şi cu învățătorul satului organizau pe 
cei care cântau la prohod, în trei grupe: prima era cea a copiilor de şcoală primară. 
Învățătorul alegea cei mai buni corişti şi timp de o lună de zile, după orele de clasă, 
făcea repetiţie cu noi. Numai în Săptămâna Mare făceam repetiţia în biserică, spre 
a ne mai uşura emoția pe care toţi o aveam în seara prohodului. A doua grupă era 
cea a fetelor mari, a treia, cea a flăcăilor. În biserica noastră mai era o grupă: cea a 
Ruşilor. În sat erau încă trei biserici creştine, în afară de cea românească, şi o 
geamie. Era Biserica bespopoveţilor (rusă fără popă), cea a popoveţilor (cu popă) 
şi cea a duhoborţilor, care nu credeau în Sfântul Duh şi făceau cruce numai cu 





două degete. Ruşii ortodocşi nu aveau biserica lor de limbă rusă. Părintele îi poftea 
să vină la biserica noastră, să cânte la Prohod ca o echipă separată, în limba rusă şi, 
în Noaptea Invierii, să cânte «Hristos a înviat din morţi. »Cu simţul lor muzical, 
Ruşii făceau o echipă foarte bună, spre invidia noastră. În special o tânără — 
Ştefana lui moş Lovin — avea o voce atât de frumoasă, încât nimeni nu o invidia: 
toţi o admiram. La ocolirea bisericii, mergeam toţi cu lumânările aprinse, solemni 
şi liniştiţi, nimeni nu vorbea, toţi eram pătrunşi de tragismul momentului în care 
Hristos era pus în mormânt. 


În Noaptea Învierii, părinţii ne sculau din somn aproape de miezul nopţii. Deşi de 
cu seară îi rugam pe părinţi să nu ne lase să dormim, ci să ne scoale cu zorul, 
deşteptarea ne era foarte grea. Dar cum ne sculam, ca să ne sperie somnul, mama 
avea lângă patul nostru un lighian şi o cană mare de apă foarte rece, pe fundul 
căreia tremurau în undele apei două ouă: unul roşu şi altul alb. Oul roşu simboliza 
sănătatea trupului şi a sufletului, iar cel alb, curăţenia inimii. Ne primeneam, ne 
curățam de gânduri rele şi alergam, în cele din urmă, învioraţi, la biserică. Acolo, 
aceleaşi grupuri de cântăreţi de la prohod şedeam la locurile noastre, asteptând cu 
înfrigurare momentul în care toate candelele şi lumânările vor fi stinse, iar biserica 
se va scufunda într-un întuneric adânc. Numai o luminiţă mică, în altar, va străluci 
ca o promisiune de la mormântul lui lisus. Cu acea luminiţă, preotul va ieşi pe uşile 


împărăteşti chemând cu glas mare: Veniţi de luaţi lumină! În biserică se făcea o 
învălmăşală  nesgomotoasă şi echipele de cântăreți izbucneau într-un 
triumfător Hristos a înviat din morţi, cu moartea pre moarte călcând şi celor din 
mormânturi viaţă dăruindu-le! 


leşeam afară, unde preotul citea sfânta Evanghelie a Învierii rostind stihurile 
tulburătoare: Precum se stinge fumul să se stingă, precum se topeşte ceara de para 
focului, aşa să piară păcătoşii de la faţa Lui, iar drepţii să se veselească. Şi după 
fiecare stih, noi cântam: Hristos a înviat! şi Hristos vascresi! 


Oamenii aduceau cozonaci, ouă roşii, carne prăjită, slănină şi peşte prăjit în coşuri 
mari şi se aşezau pe două rânduri în jurul bisericii. Preotul venea cu busuiocul şi 
crucea şi o găleată cu apă sfinţită pe care o ducea crâsnicul şi stropea ofrandele cu 
aghiasmă: rodul vinului, al grâului şi al animalelor. În urma lui veneau doi flăcăi 
cu o cuvertură mare pe care o ţineau de cele patru colţuri şi oamenii aruncau din 
coşul lor ceea ce pregătiseră pentru preot: ouă roşii, cozonac, peşte, carne, slănină. 
După terminarea tuturor acestor tradiții, părintele împărțea din ofrande tuturor 
celor care lucraseră alături de el, cântăreţului, crâsnicului, clopotarului, etc. Spre 
bucuria noastră, nu ne uita niciodată şi pe noi copii de la şcoală care cântam la 
prohod şi la Înviere. 





In toată Săptămâna Luminată, nimeni nu ieşea la lucrarea câmpului, nimeni nu 
muncea toţi duceam o viaţă curată, căutând să păstrăm în noi neîntinată bucuria 
Învierii. 


De Duminca Tomei, ne încredinţam şi noi cu Apostolul Toma că lisus înviase, iar 
Luni, de Paştele Blajinilor, ne duceam toţi la cimitir. Acolo mamele aşterneau 
lângă mormintele adormiţilor familiei covoare româneşti frumos colorate, pe care 
aşezau ouă roşii, cozonac, peşte (nu uitaţi că trăiam în Delta Dunării) şi alte 
bunătăţi. 


Preotul venea ceva mai târziu să sfinţească ofrandele care erau pentru pomenirea 
morţilor. Rostea o ectenie la fiecare mormânt. Nu era însoţit decât de cântăreţ şi de 
noi copii de şcoală. Cea mai mare parte din ofrandele primite, preotul ni le dădea 
nouă, copiilor spre marea noastră bucurie. Fiecare familie îl primea pe preot cu 
cântarea Hristos a înviat pentru morţi, cântat într-o tonalitate minoră. 


Fără îndoială că ştiam cine sunt blajinii şi de ce prăznuiam noi acest al doilea Paşte 
pentru ei. Blajinii erau morţii noştri care locuiau pe lumea cealaltă.Dunărea, ca 
orice fluviu mare, nu se sfârşea la locul de vărsare. Am văzut şi noi cu ochii noştri 
cum braţul Sfântul Gheorghe pe malul căruia era aşezat satul nostru, când ajungea 
în Marea Neagră, nu se risipea în apa sărată a mării, ci despica apa până departe, 
rămânând intactă şi albă. Acolo, în mijlocul mării, era o bulboană. Toţi pescarii de 
pe mare confirmau acest adevăr. Apa Dunării se repezea în bulboană dispărând în 
adâncul fără fund. Nu era nici un fund acolo, fiindcă Dunărea trecea ca printr-o 
poartă în cealaltă lume unde blajinii aşteaptă cu înfrigurare, în fiecare primăvară, o 
veste de la noi că Hristos a înviat. De aceea, cojile de ouă roşii mâncate în prima zi 
de Paşti nu se aruncă, ci se strâng într-un şervet. Cu acest şervet, copiii merg la 
Dunăre şi aruncă în apă cojile de ouă spunând: Mergeţi în ţara blajinilor şi vestiţi- 
le că Hristos a înviat! Cojile de ouă fac, până în ţara blajinilor exact o săptâmână şi 
o zi. Astfel le făceam noi bucuria blajinilor noştri şi, Luni, după Duminica Tomei, 
ne mai veseleam încă odată cu ei de Învierea Domnului. 


Frumoasele vremuri ale copilăriei! Tot satul, tineri, bătrâni şi copii, aveam o 
inocenţă pe care nimic nu ne-o putea răpi: nici păcatele, nici neînțelegerile dintre 
oameni, nici răutatea vrăjmaşului. O inocenţă pe care ne-o înnoiam de două ori pe 
an: la Crăciun şi la Paşti. 


Biserica era pentru noi scăldătoarea din Vitesda, în care ne vindecam de fiecare 
dată când intram în ea, căci îngerii Domnului tulburau mereu apa vindecătoare 





şi nu numai cel care intra primul se vindeca, ci toţi ne vindecam şi ne înnoiam 
sufletul, mintea şi inima. 


Cine ne va curăţi pre noi de tulburările în care trăim dacă ierarhii noştri sunt 
neîmpăcaţi între ei? Dacă ierarhii şi teologii Sibiului, în prima săptămână din 
postul mare, în înfrățire cu presa anticreştină scriau articole oribile împotriva 
noului Mitropolit al Ardealului de Nord. Când minciuna şi calomnia era pâinea lor 
de zi şi de noapte împotriva fratelui lor întru ierarhicească slujire? Şi iarăsi, la 
înjumătățirea postului, Mitropolitul Moldovei arunca cel mai bun monah, 
învățătorul mulțimilor de Români din toată ţara, afară din mânăstirea pe care o 
ctitorise pe pâmântul moştenit de la strămoşi şi ridicată cu osteneală duhovnicească 
şi cu bănuţul văduvei legat cu trei noduri de batistă spre a-l dărui mânăstirii spre 
zidire şi spre îngrijirea de orfani şi bolnavi? 


Fi-vor ei socotiți drept rugători pentru popor? Ajunge-va cândva rugăciunea lor ca 
să intre în urechile Domnului? Sau plânsul monahal şi al credincioşilor va intra mai 
curând în urechile Domnului Dumnezeu împotriva ierarhilor? Cât despre mascaţii 
pe care i-au adus la mânăstire acoliții lerarhului Moldovei, mânia Domnului va 
coborî peste cei ce i-au chemat, căci iată ce spune dumnezeiescul Apostol Pavel: 
Dacă cineva dintre voi are o pâră împotriva altuia, îndrăzneşte el să se plângă 
înaintea celor nedrepţi şi nu în faţa celor sfinţi?...O spun spre ruşinea voastră. 
Oare între voi nu este nici un om înţelept care să judece între frate şi frate? Ci 
frate cu frate se judecă şi aceasta în faţa necredincioşilor? Dar voi înşivă faceţi 
nedreptate şi aduceţi pagubă; şi aceasta chiar fraţilor... (1 Cor. 6: 1-...8) 


Auziţi, preoţi, auziţi ierarhi ! Sfinţii sunt aceia care vor judeca lumea. Sfinţiţi-vă 
deci, ca să nu cădeţi sub judecată! 


(Părintele Gheorghe Calciu, 24 aprilie 2006) 





Părintele Gheorghe Calciu - Nou cuvânt către tineri: Cine ţi L-a furat pe 
Dumnezeu? 


Oare ce cuvânt nou le mai poate spune cineva tinerilor mei prieteni? Au trecut de 
atunci ani îndelungaţi. O nouă generaţie s-a ridicat, călită de o experienţă unică şi, 
poate, atinsă de un nou scepticism. Poate că astăzi, chiar mai mult decât atunci 
când am rostit cele Şapte cuvinte... (1978), sufletul tinerilor — pe care îi consider 


prietenii mei, ca şi atunci (căci tot în numele lui lisus Hristos vorbesc) — este lovit 
de maladii psihice aduse din lumea largă de o propagandă perfidă, deghizată 
adeseori sub masca democraţiei şi luând înfăţişarea creştinismului aşa cum satana 
se îmbracă în lumină de înger pentru a înşela pe cât mai mulți. 


Atunci erai oprimat prin forţă, ceea ce crea în tine o rezistență naturală faţă de un 
sistem de gândire materialist, cu aspect mistic. Nu credeai, tinere, în nimic din ce ţi 
se spunea pe atunci, pentru că, aşa cum ştii, sub forma adevărurilor relative, pe 
care stăpânii vremii le proclamau ca adevăruri absolute, se ascundea o minciună 
deopotrivă totală şi totalitară. Atunci glasul preotului ajungea la tine prin predica 
rostită cu preţul libertăţii şi chiar al vieţii, iar adevărul lui Hristos îți consola 
sufletul rănit de violenţa limbajului politic, de întreaga teroare a vremii. Atunci ţi 
se vorbea de internaţionalismul comunist şi de existenţa exclusiv materială, prin 
care se caută uciderea iubirii universale a Mântuitorului. Atunci ţi se spunea că eşti 
o simplă piesă, fără libertate, în mecanismul social şi politic, că numai integrarea în 
necesitate îşi aduce libertatea. Hristos te chema însă la o libertate mai mare, de cu 
totul alt ordin, atunci când spunea: “Sfinţeşte-i pe dânşii intru adevărul Tău: 
Cuvântul Tău este adevărul” (loan 17, 17) sau “Veţi cunoaşte Adevărul şi 
Adevărul vă va face liberi” (loan 8, 32). 





Nu este aşa, prietenul meu, că atunci Adevărul creştin ţi se părea limpede şi uşor de 
înţeles? Oare acum, în plasa de minciuni care te cuprinde din toate părțile, mai poţi 
distinge la fel de lesne adevărul de ne-adevăr? Sub năvala “evanghelizării” de tip 
protestant şi neoprotestant, în care adevăruri parţiale ale creştinismului îți sunt 
predicate pe fondul satanic al rock-ului şi în forma teatralizării de cartier, cu 
răcnete şi lacrimi false, cu minuni şi vindecări care plouă peste capul tău buimăcit, 
cum mai poţi găsi pe Hristos cel adevărat în inima ta? leri, sub teroarea ateismului 
comunist, puteai să-ți împodobeşti sufletul cu trupul Domnului, uns cu miresme, 
aşa cum îl puseseră în mormânt Iosif şi Nicodim. Astăzi, sedus de ritmul infernal al 
tobelor şi de vuictul cu ritm sălbatic al “propovăduirii” sectante, nu-L mai găseşti 
pe Dumnezeu şi stai, ca Maria Magdalena, plângând în faţa mormântului gol al 
sufletului tău. 


Cine ţi L-a furat pe Dumnezeu? Care grădinar L-a ascuns de tine, ca Să fii acum 
singur şi să plângi? 


Intoarce-te la adevărul simplu al credinţei şi la textul învierii lui Hristos. 
Aleargă ca Petru şi loan spre mormântul Domnului, apleacă-te, intră, şi vei 
vedea şi vei crede, cunoscând Scriptura, că lisus trebuia să învieze din morţi! 





Părintele Gheorghe Calciu şi demonstraţia că Hristos a Înviat 





Părintele 
GHEORGHE 


Calciu Dumitreasa 





SUFERINŢA CA BINECUVÂNTARE 





Împărtăşim cu voi un fragment din conferința ASCOR susţinută de părintele 
Gheorghe Calciu la Bucureşti, în 1998, cu titlul “Noul cuvânt către tineri“, 
fragment cuprinzând două mărturii (una personală, de la Aiud şi alta, indirectă, din 
Rusia) despre “demonstrarea” şi propovăduirea adevărului Învierii în iadul 
lagărului comunist. Conferinţa a fost transcrisă şi inclusă într-un volum de editura 
părintelui Savatie, Cathisma, sub titlul “Suferinţa ca binecuvântare” : 


„Mă întorc acum la întâmplarea mea de Paşti. Mă pregăteam pentru sărbătoare. 
Îmi purificam sufletul pe cât puteam, eram surd la insulte, insensibil la lovituri, 
blindat împotriva foamei, încălzit de o rugăciune interioară. În noaptea în care 
ştiam că este noaptea de Paşti, la ora 12 noaptea, am auzit clopotele din Aiud 
bătând. Vuietul lor pătrundea foarte... spiritual. Adică nu era un vuiet ca şi când 
ai fi lângă el, ci pătrundea prin ziduri. Era ca un mesaj pe care lumea de afară îl 
trimitea, lumea aceea care sărbătorea Învierea Domnului. 


Și am cântat ,, Hristos a înviat! “. La început în gând, pe urmă am simţit nevoia să-l 
cânt nu cu voce tare, dar să mă aud eu însumi. Era o linişte mormântală şi orice 
mişcare din celule era reflectată în afară, pe culoar şi, sigur, gardianul m-a auzit 
cântând şi a venit la mine şi m-a insultat. Şi am hotărât să încetez să mai cânt ca 
să nu tulbur noaptea aceea Sfântă a Învierii. Mi-am adus aminte de tot ceea ce se 
întâmpla în copilăria mea... Cele mai dragi amintiri în perioada aceasta de 
izolare au fost relaţia mea cu elevii de la Seminarul Teologic şi amintirile 
copilăriei. Era vorba de inocenţă — inocenţa copilăriei şi inocența acelor tineri 
care mă susținuseră în timpul predicilor mele. 





A doua zi dimineața garda se schimba la ora 7. Pe secţie la noi — era o secţie 
specială de sancțiuni, de pedepse - erau şase gardieni (era o secţie mult mai 
mare). Ei veneau înşiruiți unul după altul. Gardianul care era de serviciu intra în 
rândul celorlalți şi cel care rămânea pe secţie deschidea uşa. Noi trebuia să stăm 
cu faţa la perete. EI intră şi se uită să vadă dacă totul este în ordine. Şi n-aveam 
voie să ne întoarcem cu faţa din nou la uşă decât în momentul în care auzeam uşa 
încuindu-se. 


În dimineaţa aceea de Paşti, nu m-am întors, n-am stat cu faţa la perete. Era un 
gardian... Dacă dumneavoastră aţi văzut un drac frumos, omul acesta era într- 
adevăr un drac frumos. Sigur că era un tânăr de ţară, un băiat subţirel, înalt, cu 
ochi albaştri, absolut angelici, cu o figură foarte frumoasă, totdeauna îmbrăcat 
elegant, cu costumul pe el. Ceilalţi veneau mai murdari. Era totdeauna foarte 
curat, foarte elegant. Însă avea o cruzime de neexplicat. Este greu de înțeles cum 
poate cineva care are o frumuseţe aşa de angelică să fie aşa de crud? Dacă omul 
acesta nu bătea 5-6 deţinuţi în serviciul lui, probabil nu se simțea bine. Şi în 
general, în închisoare, sub teroare, sub spaime, este mai uşor să suporţi propria ta 
tortură decât să auzi pe altul torturat. Când auzeai strigătele... 


Majoritatea celor bătuţi erau deţinuţi de drept comun, pentru că erau puţini 
deţinuţi politici. Oamenii aceştia strigau când îi băteau. Noi tăceam, niciodată nu 
strisam. Dar ei strigau şi imaginaţia ta începea să lucreze. Şi-ţi închipuiai lucruri 
oribile. Era o strângere sufletească aşa de mare, încât ai fi preferat să vină să te 
bată pe tine, numai să nu mai auzi strigătele celuilalt. Şi acesta era unul din 
oamenii care găsea o plăcere din a-i tortura pe ceilalți. În dimineaţa aceea când a 
deschis el uşa, eu mă rugasem toată noaptea la Dumnezeu. Poate am spus de 
sute, de mii de ori „Hristos a înviat din morţi cu moartea pe moarte călcând şi 
celor din mormânturi viaţă dăruindu-le“. De mii de ori poate. Ca să intre în 
mintea şi în inima mea adânc adevărul Învierii. Am Stat cu faţa spre uşă când a 
intrat el, i-am spus „Hristos a înviat!“. Gardianul s-a uitat la mine, a întors 
capul şi s-a uitat la cei care erau în spatele lui. S-a întors din nou la mine şi-a 
Spus „Adevărat a înviat! “, 


A fost pentru mine ca o lovitură în creştetul capului. Și am înţeles atunci că nu 
el mi-a spus „Adevărat a înviat!“, ci că a fost îngerul Domnului. Acela, care 
stând la mormânt, a spus femeilor mironosiţe: „Pentru ce căutaţi pe cel viu între 
cei morţi? lată a înviat. Veniţi să vedeţi locul unde-l puseseră“. Prin gura lui 
îngerul mi-a confirmat Învierea, pentru că aveam nevoie de această confirmare 
şi pentru că Dumnezeu a vrut Să-mi confirme prin gura vrăjmaşului meu 
adevărul acestei Învieri. Celula mea s-a umplut de lumină. Şi bucuria mea a fost 





aşa de mare, încât cele 5-6 ore până la prânz, când venea mâncarea, au fost în 
lumină şi bucurie spirituală. 


Eram încredinţat unui colonel politic al închisorii care dădea ordine speciale 
pentru mine, în sensul rău al cuvântului, nu în sensul bun. Colonelul nu era un om 
rău atunci când era beat. Atunci când era treaz era foarte rău. Spre norocul 
nostru, al meu mai mult, era mai mult beat decât treaz. Aşa că l-am auzit venind la 
ora 12 pe culoar. Culoarele aveau o rezonanţă extraordinară. Auzeam paşii de pe 


culoar şi ştiam, îi recunoşteam pasul, pentru că urechea se ascute şi spiritul 
urmăreşte fiecare mişcare, aşa încât ştiai cine vine şi ştiai cu ce intenţii vine. 


Și m-am gândit ca într-o piesă de teatru. Am să Stau cu spatele la perete. Am să 
întorc faţa spre el, am să-l privesc în ochi şi am să-i spun “Hristos a înviat! “. Nu 
mai era ce fusese prima dată. Nu mai era un impuls interior. Era ca într-o piesă 
de teatru. Adică eu ştiam ce-o să-mi spună el, el ştia ce o să-i spun eu, ne 
cunoşteam reciproc. EI ştia încăpăţânarea mea, eu ştiam capacitatea lui, puţina 
lui imaginaţie în care trebuia să reacţionezi exact aşa cum îl ştiam. E destul. Şi i- 
am spus “Hristos a înviat! ”. EI S-a uitat la mine şi a spus: “L-ai văzut tu?” Zic: 
“Domnule colonel, eu nu L-am văzut când a înviat, dar cred în adevărul Învierii 
pentru autoritatea celor care l-au văzut, pentru apostoli, pentru ucenici, pentru 
martiri, pentru milioane de creştini care au murit Slăvind pe Hristos fie prin 
chinuri, fie prin moarte naturală, dar care constituie garanţia că Hristos a 
înviat. Dumneavoastră, ştiţi, aţi văzut Polul Nord? Dar credeţi în el pentru 
autoritatea atâtor oameni de ştiinţă. Nici pe Stalin sau pe Marx nu i-aţi văzut 
decât în poză, dar credeţi în ei pentru autoritatea comuniştilor care vorbesc de 

Cu cât vorbeam, cu cât argumentam logic, cu atât inima mea se întrista. Cu atât 
lumina din celulă dispărea. Pentru că încercam să argumentez logic, cu logica 
umană, un adevăr care nu trebuie argumentat. Simpla pronunțare a lui “Hristos 
a înviat!” era Suficient ca să-l convingă pe el sau să-l piardă. Şi am înţeles că am 
făcut un păcat şi Dumnezeu m-a părăsit. Îngerul care spusese “Adevărat a 
înviat“, care adusese lumina în celulă plecase... 


Vă mai spun câteva lucruri. În perioada instalării comunismului în Rusia începuse 
activitatea brigăzilor ştiinţifice. Au ajuns într-un sat, au adunat sătenii şi le-au 
vorbit despre imposibilitatea învierii lui Hristos. Şi la sfârşit au întrebat: “Are 
cineva de spus ceva?” Şi s-a ridicat un preot de acolo, un rus. Era ca un ţăran. Şi a 
spus: “Domnilor, eu aş avea ceva de spus”. “Poftim la masa aceasta roşie”. “Eu 
sunt un om prost, ca şi un ţăran. Nu ştiu prea multe lucruri dumneavoastră sunteţi 





oameni deştepţi (la masă era chiar şi un filozof). Dar un lucru tot am să spun 
oamenilor aceştia care sunt în sală. S-a sprijinit în masa roşie şi a strigat “Hristos a 
înviat!” şi toată sala a răspuns “Adevărat a înviat!“. Aceasta este cea mai mare 
demonstraţie privind învierea lui Hristos. Şi eu lovisem în adevărul credinţei”. 


(Părintele Gheorghe Calciu-Dumitreasa - „Suferinţa ca binecuvântare“, Editura 
Cathisma, Bucureşti, 2007 - o parte din text a fost preluat după transcrierea 
realizată de fratele Laurenţiu Dumitru) 





Dumitru Bordeianu - Invierea din mlaştina disperării 


www.coaneOrtodoxe.com 


Vă oferim o mărturie tulburătoare a lui Dumitru Bordeianu despre o sărbătoare a 
Paştilor din închisoare trăită cu o intensitate aproape de tragism, ruşinând 
nerecunoştința şi ne-simţirea noastră, a celor care, adesea, trecem superficial (de nu 
chiar dobitoceşte) prin şi peste Înviere, fără să căutăm în ea şi propria noastră 
ridicare din moarte. De la această întâmplare se împlinesc acum 55 de ani: 


(preluat de la Mihail Băcăuanu) 


“Torţionarul Turcanu: “Vreau să vă atrag însă atenţia că cei mai periculoşi dintre 
voi, bandiţilor, aţi rămas cei care mărturisiţi credința voastră în Dumnezeu [...] 
Trebuie să vă scoatem din cap şi din inima odată pentru totdeauna această aberaţie, 
credinţa în Dumnezeu” [...] 


Pentru cei cu adevărat credincioşi, cea mai mare ameninţare posibilă a fost această 
ultimă afirmaţie a lui Turcanu, la care nimeni nu se aştepta. Urma să fim loviți în 
ce aveam mai drag şi mai de preţ, singurul nostru punct de sprijin - credinţa în 
Dumnezeu, nădejdea izbăvirii noastre din ghearele satanei. 


Pe oamenii care nu cred în Dumnezeu problema mântuirii nu-i interesează, pentru 
că ei sunt legaţi de această lume materială, de bunurile pământeşti, de pozițiile 





sociale, de plăcerile şi satisfacţiile acestei vieţi într-atât că numai moartea îi va mai 
putea despărți de ele. 


Pentru cel ce crede însă nelimitat în Dumnezeu, în mântuire şi în viaţa veşnică, 
nefiind legat de pământ, cea mai mare tragedie este momentul când e obligat să 
mărturisească dacă mai crede sau nu în Dumnezeu. 


Când am fost întrebat de Zaharia dacă mai cred sau nu în Dumnezeu, pentru prima 
şi ultima dată în viaţa mea am avut o întunecare a minţii şi o rătăcire pe care 
nimeni nu o va putea înţelege, decât eu, cel care am trăit-o. Cine mi-a întunecat 
puterea de judecată în acel moment? N-am putut discerne ce gânduri satanice mi- 
au întunecat conştiinţa şi mintea [...] 


Atunci când m-a întrebat Zaharia, ce-i cu credinţa mea, un gând care nu era al meu 
şi nici de la Dumnezeu, m-a stăpânit şi mi-a şoptit: “Spune că nu te mai rogi lui 
Dumnezeu“! Şi aşa am şi rostit, public, în camera 3 subsol: “Nu mai fac 
rugăciunea, nu mă mai rog lui Dumnezeu”. Şi, din acel moment nu mi-am mai spus 
rugăciunea. 


Urmarea ruperii comuniunii cu Dumnezeu prin rugăciune, a fost că duhul satanei a 
intrat în mine şi m-a torturat şi m-a muncit, din august 1951 până la Paştile anului 
1954. Ţin să precizez că am spus că nu-mi mai fac rugăciunea, nu că nu mai cred 
în Dumnezeu. Marele meu păcat însă a fost că nu mi-am mai făcut rugăciunea, cu 
adevărat. Greşeala cu atât mai gravă, cu cât trebuia să mă gândesc la cuvintele 
sfinte: “Privegheaţi şi vă rugaţi ca să nu vă ispitească satana”. 


Rugăciunea, după mărturisirea Sfinţilor Părinţi, este comuniunea omului 
credincios cu Dumnezeu. Prin ea, omul stă de vorbă cu Dumnezeu, Îl adoră, Îl 
măreşte, Îi mulţumeşte, Îi spune păsurile şi necazurile, Îl roagă să-l ierte, Îi cere 
ajutor şi milă, etc. [...] 


Se apropiau Paştile şi puterile mele fizice şi sufleteşti se epuizaseră. În toată ființa 
mea se instalase, fără să-mi dau seama, o nelinişte sau poate o presimţire, că se va 
întâmpla ceva cu mine. Trăiam emoția celui aflat în faţa morții. Dar mie nu mi-era 
frică de moarte, pe care mi-o dorisem de atâtea ori, ci mă temeam că din clipă în 
clipă îmi voi pierde minţile pentru totdeauna. 


Era în Sâmbăta Paştelui. Cu o zi înainte mă rugasem, atât de adânc, cum poate nu 
am făcut-o niciodată în viaţa mea; în acelaşi timp, trăiam însă şi disperarea că 
rugăciunea nu-mi e ascultată. 





Sâmbătă seara deci, pe la orele zece, când a sunat stingerea, m-am întins pe prici. 
De câteva nopţi nu-mi mai găseam somnul. Spre miezul nopţii, ceva m-a îndemnat 
să mă dau jos şi să mă mişc prin cameră. M-am apropiat de geam şi în clipa aceea 
am auzit clopotele bisericii din Gherla sunând orele 12, anunțând slujba Învierii. 
Sunetul clopotelor mi se părea venind din altă lume, atât era de armonios. 


Am căzut în genunchi în faţa ferestrei şi, cu mâinile încrucişate pentru 


In clipa aceea, cum stăteam în genunchi cu mâinile încrucişate şi ochii aţintiți 
printre gratii, toată fiinţa mea s-a cutremurat şi din ochi au început să-mi curgă 
şiroaie de lacrimi. 


Printre lacrimi, atât doar am mai putut rosti: “Doamne, fie-Ţi milă de mine!” N-am 
apucat să termin aceste cuvinte, că tot trupul mi-a fost cuprins de un tremur şi o 
zvârcolire ca a posedaţilor şi am simţit cum din sufletul şi trupul meu a ieşit şi m-a 
părăsit o putere străină. Era duhul satanei care mă muncise şi mă stăpânise, timp de 
patru ani de zile [...] 


Am căzut cu capul pe ciment, leşinat, cu cămașa udă de transpiraţie şi lacrimile nu 
mai încetau să-mi curgă şiroaie. Mi-am simţit fruntea udată de lacrimile căzute pe 
cimentul rece pe care l-am sărutat. Erau lacrimile căinţei pe care Dumnezeu 
binevoise să le primească, iertându-mi ofensa pe care i-o adusesem. În patru ani de 
chin, nu vărsasem o lacrimă, dar acum sufletul îmi era scăldat în baia căinţei şi a 
minunii lui Dumnezeu. 


Târziu, m-am ridicat, nemaiştiind unde mă aflam; mă simţeam un alt om şi eram 
atât de uşor, de parcă pluteam în alte sfere. De Inviere, Dumnezeu mă vindecase şi 
mă înviase şi pe mine”. 


(Din: Dumitru Bordeianu, Mărturisiri din mlaştina disperării, Editura Scara, 
Bucureşti) 





Părintele Constantin Sârbu - Lumini de cuvânt, din lacrimă şi har, pentru 
Săptămâna luminată, săptămâna veşniciei. Cum să aprindem lumina din noi? 


LACRIIAA SL HER 


PREOTUL hARTIR ODA 
CONSTANTIN SARBU 


Lumina din noi 


In fiecare om există o lumină. Dar pentru fiecare trebuie să vină clipa rânduită de 
sus, când să te vezi aşa cum eşti şi să-L cauţi pe Hristos. 


Dumnezeu te iubeşte pentru ceea ce este în tine lumină, pentru ce ai tu bun, nu 
pentru păcatele, petele, întunecimile tale. lar tu nu poţi fi şi cu ale lumii şi cu 
Dumnezeu: “Cine va voi să-şi scape viaţa, o va pierde; iar cine va pierde viaţa sa 
pentru Mine şi pentru Evanghelie, acela o va afla” (Marcu 8, 35). 


Fericirea 


Știința şi tehnica îşi propun să dea omului fericirea, dar nu pot să o facă, fiindcă ele 
pun pe primul loc cercetările materiale şi înlătură manifestările sufleteşti. Dar omul 
are şi suflet — şi cine nesocoteşte sufletul, nu este în stare să-i soluţioneze marile 





probleme. NEI strica: “Neliniştit este sufletul meu, până se va 
întoarce la Tine, Doamne”... 


Știința a făcut ca omul să ajungă pe Lună, pe Marte şi a descoperit invenţii 
uluitoare. Dar tot opera ei sunt Hiroshima şi Nagasaki... 


Tehnica a făcut progrese uimitoare, a adus omului o viaţă mai uşoară. Dar este oare 
omul mai fericit? A ajuns el mai echilibrat, mai sănătos? Răspunsul îl poate da 
fiecare dintre noi... 


Fericirea materială este mare lucru, dar nu este totul. /Iristos ne învață: “Căutaţi 
mai întâi Împărăţia lui Dumnezeu şi toate celelalte se vor adăuga vouă...” Nu 
vei fi fericit fără a cunoaşte Evanghelia. Să te apropii de ea şi să o trăieşti — să fii 
un om adevărat! Atunci vei fi fericit! 

Rostul vieţii 


Nu-ţi irosi viaţa! Ea este dată oamenilor spre desăvârşirea sufletelor, pentru 
veşnicie. Cel ce are credinţă nu este pentru pământ. Lumea nu se împacă cu 
cerul. Viaţa pe pământ e ca un popas şi cine dă totul pentru ea este nefericit. Viaţa 
trece şi cine a pus preţ pe ea, cu nimicul pământului şi al ţărânei rămâne. 


Tu să-ţi înţelegi rostul, să fii înţelept! Degeaba cauţi să faci lumină unde nu poate 
dăinui. Nu este în zadar să aprinzi făclie când crivățul suflă şi ţi-o stinge?... 


Stârpeşte în tine egoismul şi setea nestinsă de a aduna pe pământ, care îţi ucid 
sufletul. 


Omul, ca iarba... 


Omul nu este numai carne, oase şi sânge, care putrezesc, ci şi altceva: duh în care 
se cuprinde o sclipire din Duhul lui Dumnezeu. Omule, vezi ce faci cu această 
licărire dumnezeiască din tine! Stă în puterile tale să o faci să crească sau să o 
înăbuşi sub obroc şi să o faci să piară! Va veni vremea când toţi vom da seama de 
asta! 


Tu, în mărginirea ta, te gândeşti să ai ai ale lumii, să te bucuri de toate şi să nu te 
pui rău nici cu Dumnezeu. Sărmană, strâmtă rațiune omenească! Cine este cu 
Dumnezeu, greu poate fi plăcut oamenilor şi greu se poate bucura de toate ale 





lumii. Tu însă mai cu osârdie te rogi pentru “fericirea” ta, ceri căsătorie, bani, 
îndepărtarea vrăjmaşilor, spor la serviciu şi la şcoală, avansare şi belşug în 
casă...Şi foarte rar îţi doreşti lumină de sus şi mântuire. Asta pentru că eşti foarte 
bine înfipt în ţărâna din care ai ieşit. Doreşti toate cele pământeşti şi eşti nefericit, 
fiindcă nu înţelegi că viaţa ta este trecătoare: “Omul, ca iarba, zilele lui, ca floarea 
câmpului, aşa va înflori. Că vânt a trecut peste ele şi nu va mai fi şi nu se va mai 
cunoaşte nici locul său” (Ps. 102). Ți le doreşti pe toate pentru aici şi acum, dar 
viața ta nu se sfârşeşte aici. Ar fi uşor! Este însă un mâine, un mâine de care 
nimeni nu scapă. Un mâine când toate ale tale vor trece de la întuneric la 
lumină şi se vor preţui nu cu măsura ta. 


Deci, grăbeşte-te cât mai ai timp! Schimbă-ţi viaţa! Că iată, acum este vremea 
potrivită, acum este ziua mântuirii! 


(din: Lacrimă şi har. Preotul martir Constantin Sârbu, Editura Bonifaciu, 2011) 





Părintele martir Constantin Sârbu - Ne învaţă o lecţie fundamentală: Cum 
sunt adevărații ucenici ai lui Hristos şi fii ai Invierii ? 


“Oricât de lăudate ar fi credinţa noastră, învăţătura noastră,calităţile noastre, 
dacă oamenii nu văd în faptele noastre, în umblarea şi trăirea noastră, miezul 
gustos şi mireasma plăcută a unei vieţi în Hristos, în zadar este totul! Mai bine 
nu ne-am făli cu nimic, nu am vorbi, nu am predica, dacă în viaţa noastră 
lipseşte Hristos, dacă în loc de pâine avem piatră şi în loc de peşte avem 
şerpi (Mat. 7, 9-10)”! 


Iisus i-a iubit până la capăt... 


“Nimic nu este mai necesar între oameni decât Dumnezeu şi decât iubirea 
adevărată şi statornică. Iubirea este în stare să facă singură cât toate celelalte 
împreună, pentru că ea le cuprinde în sine pe toate celelate. 


Iubirea care ţine numai o vreme poate avea un preţ mărginit sau poate să nu aibă 
nici unul. Dar cea care ţine până la capăt, aceea are un preţ nepreţuit, pentru 
că iubiri vremelnice pot fi oricâte, dar iubirea până la capăt nu este decât una. 
Lumea avea nevoie şi de adevăr şi de iubire. Ca să fie înţeles, adevărul avea nevoie 
de dovada minunilor. Ca să fie urmată, iubirea are nevoie de dovada jertfei. Numai 
Hristos le-a putut arăta pe amândouă. De aceea, aJevărul Lui este unicul adevăr 
vrednic de primit şi iubirea Lui este unica iubire vrednică de urmat. 





Adevărul este învăţătura Sa, iubirea este pilda Sa. Ele sunt EI, căci una 
străluceşte prin cealaltă: adevărul prin iubire şi iubirea prin adevăr, iar 
amândouă prin eternitatea lor. 


Dacă după aceasta cauţi să cunoşti 


pe cineva, nu te vei înşela niciodată. 


In cei care se aseamănă mai mult cu Domnul lisus se găsesc înmănuncheate 
toate însuşirile Lui, dar mai ales dragostea neschimbată. 


Dragostea lui Dumnezeu este minunată, nu numai fiindcă ea este dusă până la 
capăt, ci mai ales pentru că este dusă până la capăt pentru toți, chiar şi pentru 
vânzătorul Său, chiar şi pentru călăii Săi. Această dragoste n-a făcut rău nimănui, 
nici măcar nu a dorit răul nimănui, căci 


Suflete creştin, nu te mai numi astfel dacă nu ai iubire! Nimic nu este mai 
creştin decât iubirea şi nimic mai păgân ca lipsa ei. 


Pentru a fi un om viteaz îţi trebuie tărie; pentru a fi om drept îţi trebuie cinste; 
pentru a fi vrednic îţi trebuie conştiinţă, iar pentru a fi sfânt, îți trebuie neapărat 
iubire. 


Pe acela pe care îl trimit Eu... 





Adevărat, adevărat vă spun că cine primeşte pe acela care-l trimit Eu, pe mine 
Mă primeşte. Şi cine Mă primeşte pe Mine, primeşte pe cel ce M-a trimis pe 
Mine. 


dh ăi 3 mai 
tă Je 
a beta [___—P  £ So ae 


Acela pe care-l trimite Hristos, o, ce fiinţă trebuie să fie acela şi ce lumină trebuie 
să-l învăluie, ori când vine, ori când vorbeşte, ori când slujeşte. Umblarea lui 
trebuie să cutremure, cuvântul lui trebuie să zdrobească, duhul lui trebuie să 
aprindă, tăcerea lui trebuie să fie plină de chemarea lui Dumnezeu. Smerenia lui 
trebuie să fie simțită, blândeţea lui — caldă, răbdarea lui — liniştită, iubirea lui — 
Statornică. 


Pe toată viaţa şi lucrarea unui astfel de trimis al lui Hristos trebuie să se vadă 
strălucind semnul ceresc, pecetea fierbinte şi dovada luminoasă a roadelor 
Duhului Sfânt (Galat. 5, 22). Purtându-se aspru cu trupul său şi ţinându-şi-l în 
frâu, va propovădui altora cu mare folos (1 Cor. 9, 27). Trăind o viaţă de 
rugăciune, va fi de folos multora (lac. 5, 15). Croind cărări drepte cu picioarele 
sale, va îndruma pe mulţi spre Hristos (| Cor. 11, 1). Lucrând cu mâinile sale, 
chiar zi şi noapte, va căuta să nu fie povară nimănui, propovăduind Evanghelia 
lui Dumnezeu (| 'Tes. 2, 9). Indurând cu răbdare toate suferinţele lui Hristos, va 
fi găsit totdeauna vrednic de încredere şi slujbă (| Tim. 1, 12). Fiind în toate 
privinţele o pildă de fapte bune pentru credincioşi — în vorbire, în purtare, în 
dragoste, în credinţă, în curăţie — se va mântui pe sine însuşi şi pe cei care îl vor 
asculta (| Tim. 4, 12-16). 


Acela care se poartă aşa este trimisul lui Hristos, fiindcă şi el trăieşte tot aşa cum 
a trăit Hristos. Pe un astfel de om trebuie să-l primim, într-adevăr, cum ni se 
porunceşte şi să-i preţuim cuvântul din toată inima, căci preţuim astfel cuvântul lui 





Dumnezeu (Gal. 4, 14; 1 Tes. 2, 13). Pe un astfel de om trebuie să-l urmăm 
totdeauna, nu numai ţinând învăţătura pe care ne-o dă, dar mai ales străduindu-ne 
să urmăm pilda virtuților lui, căci bărbaţi plini de o astfel de credinţă, de putere şi 
de vrednicie sunt din ce în ce mai puţini pe pământ. Şi pe măsură ce fărădelegea se 
va înmulți, ei vor fi tot mai puţini. 


Oriunde s-a mărturisit Evanghelia lui Hristos a fost nevoie de astfel de trimişi 
binecuvântaţi de Dumnezeu. Acela care a trăit în sfinţenie a fost de mare preț şi 
ajutor acelora pe care i-a cunoscut . Răbdarea lui i-a încurajat, încrederea lui i- 
a întărit, prezenţa lui i-a înflăcărat şi astfel el a fost un exemplu şi o 
binecuvântare. Conştiinţa răspunderii pentru toţi frații săi nu-l lasă niciodată 
nepăsător faţă de nici un suflet. În orice slăbiciune sau cădere a altora el îşi va simţi 
partea lui de răspundere înaintea lui Dumnezeu (2 Cor. 11, 28-29). Pentru 
mântuirea altora ar fi gata să-şi recunoască păcate de care nu este vinovat, 
numai pentru ca cel vinovat să ajungă să-şi recunoască vina Sa. 


O, cât de mult preţuiesc pentru Domnul şi pentru Biserica Lui astfel de slujitori! 
Cât de necesari sunt azi şi cât de mult ar trebui să ne rugăm ca Dumnezeu să ni-i 
dea şi să ni-i păstreze! (...) 


Intru aceasta vor cunoaşte că sunteţi ucenicii Mei... 


Nu este alt semn mai adevărat care să arate că noi Suntem cu adevărat ai lui 
Hristos ca iubirea vie, împrospătată şi îmbogăţită zilnic. Pâinea nu strigă, nu se 
laudă, nu se preface! Ea se dăruieşte cu totul tuturor, întâi prin mireasma ei, apoi 
prin gustul ei. 





Cel flămând nu are nevoie de o fotografie a pâinii, nici de o frumoasă descriere a 
pâinii, ci are nevoie chiar de pâine. 


Fraţii mei, oare noi putem înţelege că cei din jurul nostru nu au nevoie nici de 
firma noastră frumoasă, nici de chipurile sau laudele noastre, ci au nevoie de 
Pâinea noastră, adică de Hristos? "Toţi cei care ne înconjoară au nevoie de lisus 
cum au nevoie de pâinea cea zilnică spre fiinţă. 


Putem noi înţelege acum cât de mare este datoria noastră faţă de Pâine şi faţă de 
flămând, ca să-i putem apropia? Faţă de Hristos, pe Care trebuie să-L ducem 
lumii şi faţă de o lume pe care trebuie s-o aducem la Hristos? De răspunderea 
veşnică pe care o avem pentru datoria aceasta nu ne poate despovăra veşnic 
nimeni, ci numai împlinirea ei cu adevărat. Cel flămând cunoaşte că cineva are 
pâine numai prin faptul că i-o dă, iar el se satură. Noi nu vom aduce niciodată 
cinste lui Hristos, nici nu ne vom împlini datoria față de Dumnezeu şi faţă de 
semenii noştri doar prin vorbe, fără fapte. 


Oricât de lăudate ar fi credinţa noastră, învăţătura noastră, calităţile noastre, 
dacă oamenii nu văd în faptele noastre, în umblarea şi trăirea noastră, miezul 
gustos şi mireasma plăcută a unei vieţi în Hristos, în zadar este totul! Mai bine 
nu ne-am făli cu nimic, nu am vorbi, nu am predica, dacă în viaţa noastră 
lipseşte Hristos, dacă în loc de pâine avem piatră şi în loc de peşte avem 
şerpi (Mat. 7, 9-10)! 


Ceea ce vă spun acum vouă îmi spun şi mie şi tuturor: //ămânzii s-au scârbit de 
vorbe! Ei vor pâine! Lumea s-a săturat de predici, ea are nevoie de Hristos! De 
ce nu înţelegem noi înşine ceea ce ne luptăm să-i facem pe alţii să înţeleagă?! Şi 
ce înseamnă asta? 


Înseamnă a ne umple mai întâi pe noi înşine de Hristos şi de virtuțile Lui în 
toată trăirea noastră cu fapta şi apoi a-i face şi pe alții să ajungă tot aşa. Nu 
vorbe, ci fapte se cer! Altfel cuvintele rămân numai o firmă frumoasă, iar practic, 
dincolo de vorbe nu este nimic. 


Prin ce va cunoaşte atunci lumea că noi suntem ai lui Hristos?...” 


(din: Lacrimă şi har. Preotul martir Constantin Sârbu, Editura Bonifaciu, 2011) 





Pr. Constantin Necula - Cuvinte duhovniceşti - Despre noi 


In primul rând, Tainele Bisericii ne educă pentru Inviere. Un prunc câtă vreme e în 


pântecele mamei, nu prea ştie el la ce îi folosesc ochii, gura, nasul, inimioara... Aşa 
e şi în Biserică. Noi nu ne prea dăm seama ce se întâmplă acolo, cu rugăciunea, cu 
postul, cu statul în genunchi, cu toate celelalte. 


Însă observați, un copil, ieşit din pântecele mamei sale, are nevoie de tot ceea ce în 
pântece s-a zămislit în el. Aşa şi noi. Tot ceea ce se zămisleşte acum în pântecele 
acestei maici iubitoare, care este Biserica, o dată ieşiţi afară la lumina zilei celei 
neînserate, ne vor folosi toate acestea. Şi Tainele sunt această şansă a noastră, de a 
ne educa pentru Înviere. E singura educaţie care contează. Celelalte nu prea au 
valoare, decât dacă stau pe educaţia aceasta. 


Ce folos, doctor fără Hristos? Ce folos, profesor fără Hristos? Orice altceva, fără 
Hristos, nu are nici o valoare. 


(Pr. Constantin Necula, Provocările străzii, Editura Agnos, Sibiu 2006, p. 153) 





Părintele Dumitru Stăniloae - Învierea lui Hristos şi învierea noastră în EI 


Hristos nu rămâne în starea morţii decât atâta cât să se vadă că El a murit cu 
adevărat, adică până a treia zi. Unirea deplină ca om cu Tatăl prin jertfă Îi aduce 
fără întârziere starea de înviere. Aceasta arată că nu se ajunge la înviere fără să se 
treacă prin moartea ca jertfă, dar nu numai ca să se arate că trebuie să se treacă de 
la trupul acesta muritor la cel nemuritor, ci şi pentru că starea la care se ajunge prin 
moartea ca jertfă e o stare de unire deplină cu Dumnezeu, deci cu totul superioară 
celei trăite în trupul muritor. E o stare la care trece prin moarte cel ce va învia. 


Hristos ajunge la înviere îndată după starea în care intră prin moartea primită ca 
jertfă, dar noi ajungem la ea la sfârşitul acestui chip al lumii, când materia întreagă 
se va transfigura, după ce va servi, în formă actuală, tuturor oamenilor de după noi 
spre creşterea spirituală şi spre primirea în trupul acesta muritor a morţii lui 
Hristos. Aceasta şi ca să ne rugăm aici cu înţelegere, pentru cei ce au fost pe 
pământ înaintea noastră. Învierea fără întârziere a lui Hristos e preînălțarea Lui 
(Filip II, 9) pentru că EI a primit Cel dintâi moartea ca jertfă de bunăvoie şi pentru 
ca EI să ne fie nădejdea învierii tuturor şi ca focar de atracţie spre ea. 


Învierea lui Hristos prevesteşte deplina "trecere” de la viaţa robită legilor naturii 
în Starea actuală, la viața din Dumnezeu Cel absolut, în care materia va fi 
ridicată în Duhul Sfânt peste legile care o robesc şi prin care robeşte pe om. 


Starea morţii noastre faţă de păcatele plăcerilor egoiste e o treaptă mai înaltă la 
care urcă omul în transcenderea sa. Prin moartea cu trupul, acceptată din credinţă, 
va trece la o treaptă şi mai înaltă. lar învierea cu trupul va fi trecerea la cea mai 





înaltă treaptă. Starea morţii faţă de păcat e o biruire a prea marilor dependențe ale 
omului de lume şi de trupul ajuns într-o robie faţă de ea prin păcat, sau prin 
slăbirea legăturilor cu Absolutul personal. Starea morţii cu trupul va fi o eliberare 
completă a trupului de aceste dependențe. Dar starea de înviere va fi ridicarea 
trupului de către sufletul înălțat la treapta atinsă printr-o mai mare penetrare a lui 
de Dumnezeu, o dată cu moartea trupească, la starea de transparenţă desăvârşită a 
lui Dumnezeu prin omul întreg. Sufletul reunifică prin aceasta trupul cu sine şi, 
prin aceasta, cu Dumnezeu la nivelul cel mai înalt, după asemănarea lui Hristos. Se 
restabileşte omul întreg, dar la treapta de supremă transcendere şi de deplină 
transparenţă a lui Dumnezeu prin el, asemenea lui Hristos şi în unire maximă cu 
E 


La învierea cu trupurile vor fi duşi, la sfârşitul chipului actual al lumii şi cei ce nu 
au lucrat deloc la pregătirea lor, pentru un trup deplin transparent şi care, deci, n-au 
trecut cu sufletul prin moarte la o treaptă mai luminoasă. Căci şi aceia vor ajunge 
la o eternitate a lor cu trupul, fiindcă Hristos, înviind, a eternizat identitatea tuturor 
oamenilor creați de Dumnezeu în întregimea lor sufletesc-trupească. Dar trupurile 
acelora vor avea o opacitate dusă la extrem şi chinurile de patimi imposibil de 
satisfăcut, în aşa fel că nu va mai fi în ei nici o mişcare de spiritualizare a lor, 
datorită extremei slăbiciuni la care a ajuns spiritul lor. Opacitatea în care vor fi 
încremeniţi va fi o rigiditate chinuitoare în rău, echivalentă cu extrema neputinţă 
spirituală a comunicării. Aceasta, nelăsând să se vadă din sufletul lor nici o mişcare 
spre bine, spre lumină, nici pentru ei, nici pentru alţii, nu le va permite nici o 
deschidere. Deosebiţi de ei vor fi cei ce s-au pregătit insuficient pentru transparenţa 
învierii. Deşi sufletele lor trec după moarte într-o stare oarecum întunecoasă, vor 
putea fi ajutaţi pentru o înviere fericită de rugăciunile altora. 


Omul nu e om cu adevărat fără trup. Dumnezeu a voit să se facă transparent pe 
Sine şi spiritul omului şi prin materie. De aceea a creat pe om cu trup. Numai 
prin trup spiritul lui se comunică în întregime. Înțelegerea de către om a 
nesfârşitelor nuanţe ale existenţei nesfârşit de variate, bucuria Lui deosebită de 
fiecare om, bunătatea de toate felurile manifestată în tot felul de acte, toate 
potenţate de puterile corespunzătoare ale lui Dumnezeu, lucrătoare în om, iau 
aspecte de frumuseți negrăite, arătându-se prin ochii trupului, prin dulceaţa 
glasului, prin toată delicateţea şi curăţia feţei. Dar aceasta înseamnă o transparenţă 
a trupului dusă până la un grad care face imposibilă contestarea realităţii spiritului. 


Dar despărțirea omului de Dumnezeu, Izvorul infinitei vieţi spirituale, a slăbit, pe 
de o parte, forța de iradiere a spiritului omenesc prin trup, pe de alta, a făcut trupul 
în mare parte opac şi faţa hidoasă, nesimpatică, prin faptul că omul s-a ocupat în 





cea mai mare măsură, dacă nu exclusiv, de plăcerile sale egoiste. Mişcările 
pătimaşe din el au fost şi cauza descompunerii treptate a trupului, descompunere 
terminată prin moarte. Omul aproape că şi-a pierdut conştiinţa că are un spirit 
stăpân pe mişcările pătimaşe şi însetat după îmbogățirea din Absolutul personal. 
Spiritul şi-a pierdut puterea asupra trupului, care, agitat de lăcomie, de voluptăţi şi 
de eforturile consumului, capătă o faţă urâtă, nesinceră şi se descompune treptat. 
Dar el totuşi va învia cu urâţenia ce i-a devenit proprie. Încă din cele mai vechi 
timpuri, oamenii au devenit, pentru conştiinţa şi preocuparea lor, numai trupuri 
(Gen. VI, 3) netransparente spiritual. 


Pentru refacerea trupului ca mediu transparent al spiritului şi al Absolutului 
personal, S-a întrupat Fiul lui Dumnezeu, suprema Existenţă spirituală S-a adus 
jertfă şi a înviat ca om, pentru a face pe toţi oamenii care se unesc cu EI prin 
credinţă să recâştige prin puterea spiritului reîntărit în ei de prezenţa lui Hristos, 
trupurile în starea de supremă şi veşnică transparenţă. Dar cei ce nu fac şi din 
partea lor eforturi în această direcție vor învia cu trupurile stăpânite şi cu feţele 
urâțite de patimi. 


Învierea lui Hristos n-a fost deci o readucere a trupului Său la starea dinainte de 
moarte, căci aceasta L-ar fi ţinut iarăşi supus stricăciunii (coruperii) şi morţii. Dar 
n-a putut fi nici formarea unui trup cu totul străin de cel dinainte de moarte. Ci a 
fost o readucere la viaţă a trupului Său dinainte de moarte, dar spiritualizat la 
maximum, pătruns desăvârşit de armonia şi comunicativitatea spiritului unit cu 
Dumnezeu. Trupul lui Hristos păstra urmele cuielor. Prin el apărea viaţa 
sufletului Său propriu, imprimată de gândurile şi faptele Lui generoase şi 
mântuitoare, purtat de extrem de luminosul său ipostas divin. Apostolii au 
cunoscut în trupul lui Hristos cel înviat, trupul Lui dinainte de moarte, dar 
ridicat la cea mai luminoasă slavă, transparenţă şi frumuseţe duhovnicească. 


Datorită stării lui înduhovnicite, era un trup total transparent pentru sufletul şi 
dumnezeirea Sa şi deci cei ce-l vedeau îşi dădeau seama de prezenţa dumnezeirii în 
el. Era un trup eliberat de orice dependenţă de condiţiile vieţii în lume. Participa 
deplin la viaţa Absolutului personal. Era prin aceasta un trup luminat de slava 
Absolutului. Era un trup al libertăţii desăvârşite şi un transparent neumbrit al 
raţiunii, al înţelegerii şi al simţirilor curate. Prin el nu se vede decât lumina. Deci, 
un trup care nu mai era supus necesităţilor comune cu cele ale animalelor. În acest 
fel de trup se va îmbrăca fiecare om iubitor de Hristos la înviere, dar păstrând 
notele lui personale şi tot ce s-a imprimat în el prin faptele şi gândurile lui cele 
bune din timpul vieţii pământeşti. Aceasta e slava pe care o vede Sfântul Apostol 
Pavel când spune: „„Aşteptăm ca Mântuitor pe lisus Hristos, care va preface 





chipul trupului nostru, după chipul trupului slavei Lui" (Filip III, 20). E aceeaşi 
slavă în care s-a îmbrăcat trupul înviat al Domnului, care e atât de copleşit de 
Duhul, încât se poate spune că Domnul cel înviat e Duhul. lar aceasta înseamnă 
că trupul Lui are desăvârşită libertate. Sfântul Apostol Pavel spune aceasta prin 
cuvintele: "Domnul este Duh. Și unde este Duhul Domnului acolo este libertatea. 
Iar noi toţi privind ca în oglindă, cu faţa descoperită, slava Domnului, ne 
prefacem în acelaşi chip din slavă în slavă ca la Duhul Domnului" (UI Cor. III, 
18). 


Trupul înviat va fi în starea spre care a fost creat trupul, prin ridicarea la 
participarea deplină la Absolut, prin "trecerea" lui la viaţa total liberă a 
Absolutului, trecere numită în evreieşte "Paşte". Învierea lui Hristos e Paştele” 
Lui şi temelia "Paştelui” nostru al tuturor. 


Despre caracterul duhovnicesc şi, de aceea, plin de slavă sau de lumină al trupului 
înviat al lui Hristos vorbeşte Sfântul Apostol Pavel şi când declară că învierea va 
face şi trupurile noastre trupuri duhovniceşti, nestricăcioase şi pline de slavă: 
"Făcutu-s-a omul cel dintâi, Adam, cu suflet viu, iar Adam cel de pe urmă 
(Hristos) cu Duh de viaţă dătător". De aceea şi trupul nostru "se seamănă întru 
Stricăciune, învie întru nestricăciune; se seamănă întru necinste, învie intru 
Slavă ... Se seamănă trup natural, învie trup duhovnicesc" (1 Cor. XV, 45). 


Sfântul Grigorie de Nyssa consideră aspiraţia şi chiar mişcarea spre înviere 
sădite în ființa noastră de Dumnezeu. De aceea, tot Dumnezeu o şi susţine, dar nu 
împiedică pe om să o săvârşească şi el. "Răul nu e mai tare ca puterea cea bună ... 
Nici nu poate fi schimbarea şi alterarea mai tare şi mai persistentă decât Cel ce e 
pururea, la fel şi fixat în bine. Dar voia dumnezeiască e neschimbabilă, iar 
caracterul schimbător al firii noastre nu rămâne fără nici un rău. Dar ceea ce se 
mişcă pururea, dacă înaintează spre bine, nu va sfârşi niciodată mişcarea înainte, 
dat fiind drumul de parcurs. Căci nu va afla vreodată vreun capăt a ceea ce caută, 
ca să se oprească din mişcarea spre aceea. 


Faţă de cei ce aduc ca obiecţie împotriva mişcării spre înviere faptul că trupurile se 
descompun prin moarte şi judecă dumnezeirea după măsuri omeneşti, declarând că 
nici Dumnezeu nu poate învia trupul, [IRI spune: "Este în suflet o 
afecţiune şi iubire naturală faţă de trupul cu care a convieţuit, o afecţiune şi o 
cunoştinţă de pe urma puterii sădite în fire, în baza unirii sufletului cu EL. lar 
prin aceasta rămâne într-o comuniune neconfundată cu trupul propriu, care 
distinge pe unii de alţii. Deci, sufletul atrăgând iarăşi la sine ceea ce-i este 
înrudit şi propriu, ce greutate ar sili puterea dumnezeiască să oprească cele ce 





sunt familiare ca să se mişte fiecare spre ceea ce îi este propriu, printr-o atracţie 
negrăită a firii. * 


Dumnezeu a pus deci firea omenească într-o mişcare veşnică, care, după 
despărţirea sufletului de trup, le face să tindă a se readuna. Contribuţia Lui la 
învierea celor morţi e în primul rând aceea de a nu se opune pornirii sufletului de a 
se readuna cu trupul. Concepţia Sfântului Grigorie despre tendinţa sufletului 
după trupul ce l-a avut, corespunde învăţăturii despre unitatea de fiinţă a 
omului, constând din trup şi Suflet. De asemenea, şi ideii lui despre aspiraţia 
spre existenţa fără sfârşit a omului ca întreg. 


În învăţătura creştină oamenii, odată căzuţi în păcatul strămoșesc, nu se mai pot 
elibera ei înşişi de moartea trupului. Rolul lui Hristos, Fiul lui Dumnezeu cel 
întrupat, este indispensabil în scopul acesta, pentru că omul nu poate reintra prin 
sine în cea mai deplină legătură cu Dumnezeu inţeleasă ca şi comunicare, fără să 
înceapă această comunicare de la Dumnezeu. lar învierea depinde de aceasta. Dacă 
cei plecaţi de aici încremeniţi în rău nu mai pot să se întoarcă spre bine nici cu 
ajutorul lui Hristos, chiar dacă învie şi ei, ceilalți ajung la învierea definitivă intru 
fericire. În amândouă cazurile, oamenii ajung la o oprire a mişcării. Cei dintâi se 
opresc în odihna fericită. Aceasta pentru că umanitatea încadrată în ipostasul Fiului 
lui Dumnezeu e într-o comunicare desăvârşită cu dumnezeirea, în veci 
neschimbată, din care li se comunică şi lor această stabilitate de înviere, dacă din 
partea lor s-au unit cu Hristos prin credinţă. 


Dulceaţa unirii desăvârşite cu Hristos e aşa de mare în starea lor de înviere, că 
mişcarea lor se opreşte într-o veşnică odihnă comunicativă în Hristos şi cu 
Hristos Cel înviat. E o idee pe care a clarificat-o Sf. Maxim Mărturisitorul. Numai 
asumarea firii omeneşti în ipostasul Cuvântului, prin încadrarea în acest sân 
suprem de desăvârşită iubire al existenţei, asigură pe cei ce voiesc împotriva morţii 
definitive sau a unor reincarnări nesfârşite, provocate de etern nedepline mulțumiri. 


Oamenii se pot uni uşor cu Fiul lui Dumnezeu, Care a intrat în putinţa 
comunicării veşnice cu ei prin umanitatea asumată şi prin iubirea nemărginită 
pe care le-o comunică prin ea. lar prin aceasta îi ţine statornici în fericirea 
maximă a odihnei în Ei, încât nu mai doresc o mişcare mai departe, care se poate 
schimba din bună în rea, din iluzia că e mai bună. În această odihnă veşnic 
comunicantă şi în continuă sporire în EI, îi ţine Hristos nu numai prin faptul că e ca 
Dumnezeu infinit în puterea de viaţă dătătoare a învierii, ci şi prin faptul că e 
Persoană şi nu o esenţă, ca în platonism şi origenism, incapabilă de o iubire 
conştientă. E o Persoană dumnezeiască inepuizabilă în dragostea nesfârşită ce 





ne-o arată. La aceasta se adaugă faptul că această Persoană e totodată om, 
arătându-ne, în dragostea Ei neţărmurită capabilă de alte şi alte manifestări, o 
intimitate şi o inţelegere umană, dincolo de care nu mai simţim trebuinţă să 
trecem la una mai înaltă. În felul acesta, Omul Hristos Însuşi e şi culmea 
existenţei fericite la care ajunge omul. Căci în El Omul însuşi e şi Dumnezeu. În 
Omul însuşi află omul odihna fericirii eterne şi infinite. Dar tocmai de aceea cel 
ce refuză comuniunea cu Hristos refuză totul. 


De altfel, însuşi Sf. Grigorie de Nyssa afirmă, de pe de altă parte, neschimbarea 
mișcării din bine, când vorbeşte de mişcarea stabilă sau de stabilitatea mobilă a 
celor înaintați în desăvârşire. lar dacă există o stabilitate eternă în bine a celor 
desăvârşiţi, de ce n-ar exista şi o nemişcare din agitația în rău a celor învârtoşaţi în 
el? E o nemişcare care totuşi nu e o odihnă. Aceasta ne arată învierea în fericire, ca 
o culme a întregului uman, ca o ridicare a lui din relativitatea unei continue 
insatisfacţii şi ca o împlinire a aspirației fundamentale care-l stăpâneşte pe om. lar 
învierea în nefericire, ca o insatisfacție fără nădejdea scăpării din ea. Dar odihna în 
culmea reală a fericirii nu-i o încremenire, ci o stabilitate mobilă, cât şi o bucurie 
continuă în gustarea aceleiaşi iubiri infinite, sau în iubirea fericită a aceluiaşi 
Subiect infinit de iubitor. Iubirea desăvârşită e şi etern stabilă şi etern mobilă 
pentru că e vie şi dă viaţă, pentru că cel ce iubeşte e mereu viu în manifestarea 
iubirii lui către cel iubit, e mereu viu în comunicarea plenară cu cel iubit şi cel 
iubit mereu viu în iubirea nesfârşită ce i se arată. 


Această fericire culminantă, în comuniune cu Fiul lui Dumnezeu, Cel întrupat şi 
înviat ca om pentru veci, şi cu toţi cei uniţi în această comuniune, nu poate avea 
loc fără transparenţa Spirituală maximă şi prea curată a trupurilor, deci fără 
induhovnicirea desăvârşită a lor, sau o are ca efect pe aceasta. 


Iubirea, transparentă spirituală prin trupuri, care asigură în acelaşi timp integritatea 
complexă a fiinţei şi a vieţii umane, şi induhovnicirea egală cu o negrăită 
îmbogăţire şi adâncire spirituală, ţin la un loc. Dar la această culme a fericirii prin 
înviere nu poate ajunge omul de unul singur după moartea sa, ci toţi împreună la 
sfârşitul lumii. Căci ea e o comuniune universală, o bucurie a fiecăruia de fiecare. 
Dar ea e dăruită unora şi refuzată altora, pe temeiul unei judecăţi de obşte. La 
judecata aceasta se va osândi, sau se va pune în evidenţă pentru veci, ceea ce au 
făcut cei mai dinainte din istorie pentru înălțarea sau degradarea urmaşilor şi în 
ce măsură urmaşii S-au rugat pentru păcatele înaintaşilor şi au topit prin faptele 
lor bune faptele rele ale acelora şi urmările lor în ei, şi în aceia, în baza 
comunicării din iubire între ei şi aceia. Antecesorii se vor mântui prin bunele 
influenţe lăsate asupra urmaşilor, iar urmaşii se vor mântui pe ei şi pe cei 





dinaintea lor prin rugăciunile şi faptele lor bune pentru înaintaşi, dar şi prin 
influenţele lăsate asupra urmaşilor, iar urmaşii se vor mântui pe ei şi pe cei 
dinaintea lor, prin rugăciunile şi faptele lor bune pentru înaintaşi, dar şi prin 
influenţele bune lăsate asupra urmaşilor, care mai vin după ei la existenţă, sau 
prin rugăciunile şi faptele sale în numele acelora. 


Aceasta va descoperi rostul succesiunii generaţiilor în istorie, sau va lumina însuşi 
rostul istoriei, ca umanitate succesivă chemată să înainteze, dar nu în mod silit, 
spre ţinta de supremă desăvârşire a ei în Dumnezeu, în mare măsură, în mod 
solidar. Istoria se va arăta solidară prin reciprocul bine sau rău ce şi l-au făcut 
generaţiile anterioare şi cele posterioare. Ea e chemată la o purificare continuă 
până la judecata din urmă pentru Împărăţia de veci. Dar faptele pentru înaintaşi şi 
urmaşi nu pot să nu fie şi fapte pentru contemporani. Aşa ne preparăm pentru 
împărăţia veşnicei iubiri între noi. 


Cei buni se vor face atunci deplin transparenţi prin trupuri, iar cei răi îşi vor arăta 
chiar în opacitatea lor nu atât materială, cât întunecoasă spiritual, egală cu 
însingurare a lor, egoismul şi duşmănia pe care le-au întreţinut în istorie, indiferent 
în care timp au trăit. Cei de la sfârşit vor fi condamnaţi nu pentru influenţa rea 
asupra urmaşilor, ci pentru lipsa rugăciunilor şi a faptelor bune altruiste către 
contemporani, pentru predecesori. Toţi trebuie să creştem spiritual prin iubirea 
faţă de toți. Toţi avem datorii faţă de toţi. Vom fi mântuiţi şi duşi în Împărăţia 
iubirii, sau osândiţi la o însingurare schizofrenică pentru ceea ce am făcut Sau 
nu am făcut tuturor. Aceasta pune în lumină importanţa fiecăruia ca far de 
lumină Sau ca izvor de întuneric, de ură şi de amăgire în istoria omenirii, oricât 
de modest ar fi, întrucât s-a făcut prin influenţa avută în ea, o pricină de osândă 
sau de mântuire şi mai mare pentru sine şi pentru alții. 


Dar de transparenţa spirituală a oamenilor prin trupuri, care se va arăta atunci, ţine 
şi transparenţa lor prin lumea obiectelor, prin cosmos. Cei buni vor lumina atunci 
deplin, comunicându-se mai mult şi prin lumea materială. Cei răi o vor acoperi de 
întuneric şi o vor face o piedică în comunicare. Aceasta îşi va descoperi prin cei 
buni, pe de altă parte, sau în modul acesta, sensurile ei adânci şi frumuseţea 
armoniilor din ea, căci oamenii nu vor mai fi opriţi la uzul lucrurilor, ca mijloace 
de întreţinere a trupurilor. Mişcările de suprafaţă a forţelor din ea, corespunzătoare 
trebuințelor trupeşti, vor fi copleşite de arătarea adâncimii lor spirituale, de 
revelarea tot mai mare a minunatelor lor armonii, ca şi de contemplarea liniştită a 
acelor sensuri de către oameni, care vor vedea în ele pe Dumnezeu, concomitent cu 
adâncirea lor în ei înşişi şi în ceilalţi, prin comuniunea dintre ei. 





Nu se poate să nu tindă şi lumea spre o ţintă a desăvârşirii ei, care nu poate fi decât 
o deplină revelare a frumuseţilor ei în Duhul Sfânt. Numai mişcarea spre o astfel 
de ţintă a deplinei ei transparenţe şi iluminări pentru Dumnezeu şi spre starea de 
mediu de comunicare desăvârşită între oameni, îi poate revela sensul de operă 
creată prin Cuvântul în Duhul Sfânt, pentru a se umple tot mai mult de EI. 


Acesta va fi "cerul nou şi pământul în care locuieşte dreptatea" (UL Petru III, 13; 
Apoc. XXI, 1), sau viaţa comuniunii în iubire. Acestea vor fi aduse nu printr-o 
transformare evolutivă, ci după multe zguduiri sociale, dependente de voia 
oamenilor şi de o influență demonică asupra ei şi printr-un foc care va desface 
stihiile arzându-le şi va face să piară cerurile de acum (II Petru III, 10). Dar şi ele 
vor contribui la creşterea spirituală a unora, ca să ajungă şi ei la învierea intru 
fericire. Nu numai omul, ci şi universul trebuie să treacă prin moarte pentru a 
transcende starea actuală supusă unor legi rigide, pentru a deveni mediu 
transparent al Absolutului personal, care va copleşi legile ce robesc acum pe, 
oameni prin iubirea comunicantă a acelui Absolut, care va umple şi persoanele 
umane. 


Învierea lui Hristos ne-a revelat chipul actual al lumii ca destinat sfârşitului, sau 
transfigurării. Până la învierea lui Hristos nu se ştia de aceasta. Se cugeta că chipul 
acesta al lumii, în care persoanele apar şi par că mor definitiv, va dura veşnic în 
sensul lui, ca un Cronos care naşte mereu prunci noi, pe care-i mănâncă. Învierea 
lui Hristos ni s-a arătat ca începutul părţii finale ale acestui chip al lumii, căci 
Hristos lucrează la învierea Lui, prin trupul eliberat de rigiditate a lui, asupra lumii 
ca să o ridice la starea de mediu potrivit vieţii oamenilor înviaţi cu trupul pentru 
veşnicie. De aceea, Apostolii prezintă timpul de după învierea lui Hristos, ca 
timpul de pe urmă. 


Prin ea s-a proiectat asupra lumii şi a timpului lumina sensului. Lumea aceasta nu 
poate fi din veci şi nu poate dura în veci, ca o lume care naşte oameni ca să-i 
omoare. Aceasta ar arăta-o ca o existență prin sine, dar profund imperfectă, 
profund imprimată de rău, ceea ce implică o totală contradicție; sau ca o existenţă 
care în această îmbinare de bine şi rău, sau mai degrabă dominată de rău, nu are 
nimic mai puternic deasupra ei, în non-sensul ei. 


Învierea lui Hristos "a umplut toate de lumină". Învierea lui Hristos şi învierea 
noastră în El arată victoria finală a binelui în ea, ca adevărată relaţie între 
oameni. Ea dă un sens şi o ţintă pornirii de transcendere spre comuniune, trăită 
de oameni în lume şi arată pe Dumnezeu lucrând pentru transparenţa Sa tot mai 
luminoasă, chiar prin trupurile oamenilor şi prin cosmosul legat de ele, 





ducându-le spre eternitatea fericită a deplinei transparenţe şi comunicări ale 
Sale şi a oamenilor între ei. 





Părintele Savatie Baştovoi - Invierea — un semn făgăduit “neamului viclean şi 
desfrânat” 


Hristos a sfințit toate căile posibile de a ajunge la EI şi nu a făcut diferenţa între cei 
feciorelnici şi cei care au venit la El după o viaţă păcătoasă. De multe ori chiar îi 
laudă pe cei din urmă. Din acest punct de vedere, este interesant că după Înviere, 
Hristos S-a arătat întâi nu feciorelnicului loan, ucenicului Său iubit, nu Maicii 


Domnului, ci S-a arătat unei foste prostituate: Mariei Magdalena (cf. Marcu 16, 9). 


Despre această femeie din Magdala, Proloagele mărturisesc cu simplitate că „ea 
este cea dintâi vestitoare a Învierii şi cel dintâi martor al deplinei noastre mântuiri 
prin Înviere”. Dumnezeu, care Şi-a ales mai înainte o Marie Fecioară pentru 
naşterea Sa, acum şi-a ales o Marie fostă prostituată spre binevestirea Învierii Sale 
din morţi. Cumva, această desfrânată convertită s-a făcut pentru noi „născătoare a 
veştii învierii”. Apostolii înşişi, care s-au făcut mai târziu lumină a lumii, aveau 
inima împietrită în faţa veştii Învierii, numind-o pe Maria nebună şi calomniatoare 
(cf. Luca 24, 11). Inima unei prostituate convertite însă a fost mai aproape de 
Dumnezeu. Şi asta pentru că bucuria Învierii trebuia vestită nu unui neam de 
feciorelnici, ci tocmai acelui „neam viclean şi desfrânat” (cf. Matei 16, 4), pe care 
îl mustră şi pentru care moare Hristos. 


Merită remarcată contribuţia prostituatelor convertite la opera mântuirii noastre, de 
la această Marie Magdalena până la sfintele femei despre care mărturiseşte tradiția 
bisericească şi pe care le vom pomeni şi noi (...). 


Moartea Apostolului Pavel, cel mai mare predicator al creştinătăţii, despre care 
Sfântul loan Gură de Aur spunea că Biserica nici nu va mai avea un al doilea 





Pavel, este o dovadă a importanţei pe care o acordă Dumnezeu convertirii 
desfrânaţilor. Pavel moare într-o împrejurare aparent nedemnă de un apostol „care 
S-a ostenit în propovăduirea Evangheliei mai mult decât ceilalți” (| Corinteni 15, 
10). Acesta nu moare pentru că a refuzat să jertfească idolilor, nu moare nici ca 
Ștefan, ucis cu pietre de mulțimile iudeilor înfuriaţi. Dimpotrivă, Pavel fuge de 
fiecare dată de aceste ocazii de martiraj. EI, care altădată a fugit de iudei „coborât 
peste zid într-un coş” (Faptele Apostolilor 9, 25; 14, 6), deşi „nu punea nici un 
preţ pe sufletul său, numai ca să împlinească slujba pe care a primit-o de la 
Domnul lisus” (Faptele Apostolilor 20, 24), acceptă la Roma o moarte dubioasă. 
Marele Pavel va muri din cauza unei biete fete din haremul lui Nero, pe care o 
convertise la creştinism. 


Întoarcerea desfrânaţilor de la faptele lor este la fel de mare ca şi convertirea 
păgânilor. 


În general, desfrânarea este văzută în Scriptură ca o sumă a tuturor păcatelor, iar în 
Vechiul Testament desfrânarea avea şi sensul de idolatrie (cf. lezechil 16, 20; 
Levitic 17, 7; 20, 5 ş.a.). Pentru că cel mai cumplit idol, căruia nu este om care să 
nu-i aducă jertfe, este chiar trupul nostru (Galateni 5, 19-21). De aceea şi Hristos, 
vrând să însumeze toate păcatele omenirii, ne numeşte „neam viclean şi desfrânat” 
(Matei 16, 4). 


(din cartea “În căutarea aproapelui pierdut“) 





Părintele Ion Cârciuleanu - Predică la Invierea Domnului - Bucuria Invierii 


Aceste cuvinte, acest end, acest adevăr ne stăpânesc astăzi cugetul, judecata, 
vorba, simţirea şi toată purtarea noastră. Cu toţii avem sufletul străbătut de fiorul 
unei bucurii nespuse. A unei mulțumiri sufleteşti nemăsurate, că “Paştile sfinţite 
astăzi nouă S-au arătat, Paştile... care au deschis nouă uşile raiului. Că prin 
înviere din moarte la viaţă şi de pe pământ la cer Hristos Dumnezeu ne-a trecut 
pe noi”. Sufletul nostru priveşte astăzi în jurul său şi se umple de lumină, că toate 
cele duhovniceşti s-au schimbat faţă de ziua de ieri; la cugetul nostru se adaugă 
ceva de dincolo de pulsul vieţii, mai adânc sau mai de sus, după cum ştim să oprim 
firul gândului şi să trăim bucuria Învierii Domnului, a celui ce, biruind păcatul şi 
frângând boldul morţii “din moarte la viaţă şi de pe pământ la cer ne-a trecut pe 


ele 


NOL . 


Cea mai mare sărbătoare creştină cheamă prin vestirea adevărului ce stăruie peste 


noi: “Hristos a înviat!” 


După deniile întristărilor şi ale durerii, cu care am retrăit patimile Celui pironit 


Domnului, căci învierea Domnului este sărbătoarea cea mai sfântă din cursul 
anului, numită şi “Sărbătoarea sărbătorilor”. Pentru Domnul nostru lisus Hristos 
este ziua care încununează activitatea Sa pământească, este rezultatul lucrării 
desfăşurate de EI în lume; este ziua în care s-a întâlnit, după ridicarea Sa din morți, 
cu Adam şi Eva, primii noştri părinţi, cu patriarhii, cu profeţii şi cu toți drepţii 





lumii celei vechi. S-a întâlnit cu apostolii, cu femeile mironosiţe, cu ucenicii şi, 
în decursul vremurilor, cu toţi creştinii, iar astăzi se întâlneşte cu noi, 
întâmpinându-ne cu dumnezeiasca urare: “Bucuraţi-vă!” (Matei 28,9). 


Toată suflarea se bucură că Hristos a înviat ca să dăruiască viaţă lumii. Căci aşa 
cum mărturiseşte PIIIIIIIIIIIIIIII. Astăzi este pe pământ bucurie, 
astăzi este în cer bucurie. Acum Saltă de bucurie îngerii, acum se veselesc 
arhanghelii, acum  heruvimii şi serafimii prăznuiesc împreună cu noi 
sărbătoarea de azi”. lată marea bucurie pe care ne-o aduce învierea Domnului, cel 
mai mare praznic al creştinătăţii. 

restabilind firea omenească, apărată de 
întunericul păcatului şi chemând-o să prăznuiască împreună cu Hristos cel 
înviat bucuria vieţii asupra morţii, bucuria luminii asupra întunericului. 


Prin învierea Domnului, puterea de neînvins a vieţii păşeşte biruitoare prin 
veacuri şi se revarsă în veşnicie. Totul este aici opera harului divin, care 
izvorăşte din învierea Domnului şi care 


Bucuria pe care o revarsă în suflet harul 
dumnezeiesc sfinţeşte viaţa noastră şi face să se nască “dragostea, pacea, 
îndelungă răbdarea, facerea de bine, credincioşia” (Galateni 5, 22). 


+ Sfânta Înviere este temelia credinţei noastre, pentru că Hristos Domnul 
este Dumnezeu adevărat care se jertfeşte pentru noi etern, din dragoste 
infinită. 

+ Învierea Domnului ne dă certitudinea absolută că există o veşnicie fericită, 
pe care o putem câştiga fiecare prin trăirea sinceră şi permanentă în duhul 
dragostei Sale. 

+ Prin Învierea Sa, s-au rupt încuietorile cele veşnice, iar puterea iadului s-a 
sfărâmat. “Unde-ţi este moartea, boldule, unde-ţi este, iadule, biruinţa?”, 
aşa se întreba PI (1 Corinteni 15, 55). 

+ Hristos Domnul a înviat ca om, şi ne-a arătat că şi noi toţi vom învia, 
îmbrăcându-ne nestricăcios, ca să-L întâmpinăm pe Judecătorul cel Drept la 
a doua venire. 

% Prin învierea Domnului ne-am suit cu Hristos în raiul cel ceresc, unde ne- 
am bucurat cu cetele îngereşti şi ne-am îmbrăcat haina neprihănită a 
luminii izvorâte din învierea Sa. 





Incepând cu Sfânta Inviere, a intrat în istoria Bisericii harul divin şi cu el a 
strălucit icoana omului duhovnicesc pe care trebuie să o realizeze fiecare creştin. 
Acum se pune temelia Bisericii care este împărăţia lui Dumnezeu pe pământ. 


Ziua învierii este începutul împăcării omului cu Dumnezeu şi a împăcării 
noastre, unul cu altul. Ea ne cheamă la comuniune de viaţă cu Dumnezeu şi la 
înfăţişarea cu Hristos, prin Hristos şi pentru Hristos, ca să se aşeze pacea şi buna 
învoire între oameni. Ziua Învierii ne îndeamnă să vorbim fraţilor, celor ce ne-au 
greşit şi Să iertăm toate câte ne-au făcut. 


„ Şi cu veselie cântă cu îngerii din 
cer: “Acum toate de lumină s-au umplut şi cerul şi pământul şi cele de dedesubt, 
pentru ca să prăznuim omorârea morţii, sfărâmarea păcatului şi începutul vieţii 
veşnice” (Catavasiile Paştilor). 


La praznicul Învierii Domnului să zicem: Bucuraţi-vă şi vă înălțaţi cugetul curat 
spre Domnul care prin cruce a adus bucurie la toată lumea, ne-a izbăvit de 
întristare şi durere, de lacrimi şi moarte. Toată suflarea să laude pe Domnul, 
pentru că vedem azi pe adevăratul şi veşnicul nostru Mântuitor, pe Fiul lui 
Dumnezeu şi Fiul Fecioarei care, înviind din morţi, a rupt zapisul păcatului şi 
ne-a dezlegat de blestemul lui Adam. Hristos astăzi ne învaţă că Adevărul şi 
Lumina Sunt mai tari decât minciuna şi întunericul. Binele şi Iubirea înfrâng 
răul şi ura, viaţa biruie moartea şi virtutea stăpâneşte păcatul. Dumnezeu 
călăuzeşte paşii omului pe drumul binelui şi al progresului, al culturii şi 
civilizaţiei. 


Dar ziua învierii Domnului este şi începutul apostolatului creştin. 
La fel ca femeilor mironosiţe şi Apostolilor, îngerul Domnului, care a prăvălit 


piatra de pe mormânt în dimineaţa învierii, ne zice şi nouă: “Mergeţi în mijlocul 
poporului şi vestiți bucuria cea mare, că Hristos Domnul a înviat din morţi” şi că 


De aceea zic împreună cu [III pentru aceasta, îmi plec 


genunchii înaintea tatălui Domnului nostru lisus Hristos, care întrece şi 
depăşeşte orice cunoştinţă” (Efeseni 3, 14-19). 





Cu aceste binevestiri de bucurie, în această sfântă zi, vă îmbrăţişez cu dragoste 
frăţească pe toţi: părinţi şi copii, tineri şi vârstnici, mari şi mici şi Hristos cel înviat 
să vă binecuvânteze pe toți, împreună cu cei dragi, cu o viaţă plăcută Lui, 
aducându-vă pace, sănătate, linişte, spor, dragoste şi bună înţelegere pentru toți. 





Părintele Iosif Trifa — Cuvânt la Invierea Domnului — O învăţătură despre 
înviere scrisă sub puterea unui vis adus de la Ierusalim 


În toamna anului 1925, am fost în pelerinaj la Ierusalim. Ajuns în sfânta Cetate, am 
avut cea mai mare bucurie şi fericire din viaţa mea pământească; am sărutat cu 
lacrimi fierbinţi locul unde Domnul S-a îngropat pentru păcatele mele şi a înviat 
pentru viaţa mea şi mântuirea mea. M-am rugat şi am plâns în acest loc cu un fior 


ŞI cu o simţire pe care nu le-am mai avut în viaţa mea. 


Era ziua primă a sosirii noastre. Seara am adormit cu sufletul copleşit de cele ce 
văzusem şi simţisem în Biserica Sf. Mormânt. Atunci noaptea avusei un vis măreț. 
Mi se părea că sunt în clipele când Iosif cu Nicodim şi mironosiţele femei ÎI 
petreceau pe Domnul la mormânt. Toţi plângeau cu lacrimi amare, dar plânsul 
acesta era un fel de plâns ce întrecea toate plânsurile pământului. Acolo, în urma 
convoiului, mă vedeam şi eu cu plânsul şi lacrimile mele. Plângeam şi eu, dar într- 
un fel ce întrece toate simţirile şi lacrimile mele de azi. Mi se părea că văd distruse 
toate nădejdile mântuirii mele. Mă vedeam şi mă simţeam nespus de părăsit şi 
nenorocit. O, noapte de cumplită deznădejde parcă se lăsa peste sufletul meu. În 
gândul meu parcă vedeam destrămându-se şi Oastea Domnului rămasă fără 
Conducător. Apăsat de această deznădejde, strigam şi eu: Doamne Dumnezeule, ai 
milă de noi, nu ne părăsi, căci rămânem singuri şi ne biruie răutăţile... 

Ne apropiam plângând de mormânt. Atunci mironosiţele femei, ridicându-şi 
mâinile spre cer, strigară cu glas mare: 

— Scoală-Te, Doamne Dumnezeule, nu ne părăsi... 





În aceste clipe, fața Domnului, istovită de suferinţe şi dureri, începu a se înviora... 
Ochii Lui, plini de o nespusă bunătate şi dragoste, se deschiseră şi, întinzându-Și 
mâinile în semn de binecuvântare, zise: 

— Nu vă temeți. lată, Eu cu voi sunt până la sfârşitul veacurilor... 

În aceste clipe, simții durerea din suflet schimbându-se într-o bucurie nespus de 
dulce. Zguduirea acestei schimbări mă trezi din somn şi puse capăt visului. 


Am mai dormit trei nopţi în lerusalim, dar n-am mai avut nici un vis în legătură cu 
lucrurile mântuirii sufleteşti. N-am mai avut nici de atunci încoace, cu toate că 
doream acest lucru. Atunci, la început, n-am înţeles deplin acest vis. Aşteptam 
altele, mai frumoase. Dar azi îmi dau seama ce înţeles adânc este în visul acesta. El 
mă urmăreşte de ani de zile şi, pe zi ce merge, înţelesul lui tot mai mare parcă se 
face. Un glas parcă îmi spune mereu: „losife, gândeşte-te bine asupra visului ce l-ai 
avut în Ierusalim“. 


Eu văd în acest vis un înţeles mare şi pentru Praznicul Învierii Domnului. 
Bucuria Învierii nu este numai un Hristos Care a înviat a treia zi şi S-a înălțat 
cu Slavă la cer, unde şade de-a dreapta Tatălui, ci este mai ales un Hristos Care 
petrece cu noi. Eu simt bucuria Învierii mai ales într-un Iisus viu, Care petrece cu 
mine. 


Cât timp am fost la şcoală, dascălii mi-au vorbit despre un lisus Hristos Care a trăit 
pe vremea lui August împăratul: a învăţat frumos, a suferit, a murit şi a înviat a 
treia zi şi şade de-a dreapta Tatălui. Mare folos sufletesc n-am avut din aceste 
lecţii. Acest lisus nu era al meu. Era mai mult al istoriei; Îl vedeam mai mult în 
lumina istoriei. 


Mai târziu mi s-a spus şi mai multe lucruri despre lisus Hristos. În Teologie am 
învăţat pe larg, temeinic şi cu ştiinţă despre toată viaţa şi învăţăturile lui lisus 
Hristos. Dar nici din această şcoală n-am ieşit cu un Hristos al meu. Piu L-am aflat 
pe Domnul numai când El „S-a arătat mie“ ca să mă încredinţeze că este viu şi 
petrece cu mine. În izbeliştile şi furtunile vieții, Domnul mi S-a arătat mereu, şi 
azi, şi mâine, până în clipa când am aflat că este viu, şi am strigat: „Domnul 
meu şi Dumnezeul meu!“ 


Domnul mi S-a arătat mereu şi m-a încredinţat mereu despre învierea Lui, până în 
clipa când am înţeles că EI estre un lisus viu... Că EI este un Mântuitor al meu... 
Că EI bate la uşa inimii mele şi vrea să petreacă cu mine. 





Eu cred în Domnul lisus nu pentru că mi se spune că este aşa şi aşa şi că a făcut 
asta şi asta, ci pentru că eu însumi am aflat că EI lucrează şi face şi azi lucruri 
minunate în sufletul şi-n viaţa noastră. 


Eu cred în Învierea Domnului nu numai pentru dovezile ce ni le aduce Scriptura 
şi natura, ci cred pentru că EI Însuşi mi „S-a arătat“ şi m-a încredinţat că este 
viu şi lucrează în sufletul meu. Bucuria Paştilor pentru mine nu este numai vestea 
că a înviat Domnul. Ci este mai ales un lisus viu, Care petrece cu mine, vorbeşte cu 
mine, Se îngrijește de mine, mă sfătuieşte, mă mustră, mă şi bate când trebuie... 
Un lisus Ce are grijă de mine ca de un copil al Lui. 


Pentru mine, cuvintele Domnului: „lată, Eu cu voi sunt...“ îmi sunt tot atât de 
scumpe ca şi „Hristos a înviat!“ Eu cred într-un lisus nespus de bun şi de scump nu 
pentru că îmi spune Evanghelia acest lucru, ci pentru că am gustat cu însumi din 
dulceaţa şi bucuriile unei vieţi trăite cu Domnul. 


Undeva am citit despre un învăţat neamţ că a scris o carte întreagă despre plug şi 
plugărie fără să fi văzut în viaţa lui cândva vreun plug şi fără să fi ieşit cândva 
afară pe hotar la plug. Culesese de prin cărți toate amănuntele despre plug şi 
plugărie, scrisese tot ce trebuie despre plug, dar el nu cunoştea cântecul şi farmecul 
cel special al plugului. El nu cunoştea fiorul cel plăcut ce-l are plugul în răsăritul 
soarelui. 


Sunt atâţia şi atâţia creştini care cunosc toată istoria şi viaţa Mântuitorului. Ştiu tot 
anume cum S-a născut, ce a învăţat, cum a murit, dar, vai, ei nu cunosc fiorul 
deosebit al acestei vieţi, ei nu-L cunosc pe Mântuitorul şi nu trăiesc o viaţă cu El. 
Sunt atâția şi atâția învăţaţi mari în ştiinţele teologice. Ei ştiu în evreieşte şi 
greceşte toate Scripturile; ei cunosc toată istoria şi filozofia Scripturilor, dar, vai, 
Duh nu este în gura lor şi în predica lor. Ei nu pot mişca un suflet pentru Domnul, 
pentru că nu trăiesc o viaţă cu Domnul, nu sunt dospiţi de duhul Evangheliei. 


Eu nu cred numai într-un lisus Hristos Care şade de-a dreapta Tatălui, ci cred mai 
ales într-un lisus care umblă şi azi pe drumuri, din sat în sat, din oraş în oraş, de la 
suflet la suflet. Eu cred într-un lisus Care bate la uşa inimilor. Eu cred într-un lisus 
viu, Care bate la uşa inimii tale, dragă cititorule, şi cere intrare în inima ta şi-n 
viaţa ta. Eu cred într-un lisus Care vrea să fie al tău, vrea să petreacă în casa ta, 
vrea să vorbească cu tine, vrea să-ţi fie ajutor, sfătuitor, cârmuitor, stăpân şi 
Mântuitor. 





Bucuria Invierii tocmai aceasta trebuie să-ţi fie. Din mormântul Golgotei, a 
înviat a treia zi un Mântuitor al tău, Care vrea să petreacă cu tine până la 
sfârşitul vieţii tale. 


De ani de zile mă urmăreşte visul ce l-am avut la lerusalim. Sub puterea acestui vis 
am scris aceste învățături. Visul ce l-am avut la Ierusalim îmi porunceşte parcă să 
strig în lume cuvintele Domnului: Jată, Eu cu voi Sunt, până la Sfârşitul 
veacurilor (Matei 28, 20). 


Să-L primim pe El şi să trăim cu EI, căci fără EI nu putem face nimic decât 
păcate şi răutăţi. 


În dimineaţa Învierii, mironosiţele femei s-au întristat foarte aflând mormântul gol. 
Un înger le-a mângâiat cu vestea de bucurie că lisus a înviat. Vestea îngerului este 
o veste scumpă, ce străbate şi azi pământul. Îngerul stă şi azi pe mareinea 
mormântului din Ierusalim şi vesteşte tuturor că Domnul a înviat, că El este 
viu... că EI bate la uşa inimii noastre şi vrea să petreacă între noi şi cu noi. 


Să-L primim pe Domnul, căci fără primirea Lui, Învierea n-are nici un prel 
pentru sufletul nostru. Să-L primim pe EI, căci fără de EI nu putem face nimic 
decât păcate. 





Părintele Iosif Trifa — Cuvânt la Învierea Domnului - Mielul de Paşti, câţi însă 
înţeleg însemnătatea acestui miel? 


În Praznicul Sf. Învieri e şi mieluţul de Paşti. Mielul de Paşti nu lipseşte nici din 
căsuţa celui mai umil creştin. Câţi însă înţeleg însemnătatea acestui miel? Sunt atât 
de puţini creştinii care îţi pot răspunde în toate corect ce înseamnă mielul ce-l 
mâncăm de Paşti (un creştin îmi spunea că fără friptură de miel nu „alunecă“ 
vinul). 


Sunt atât de puţini creştinii care vor putea îndată răspunde corect ce înseamnă 
„paştile““ pe care le mâncăm la Paşti! 


Despre Praznicul Paştilor, creştinii, de regulă, ştiu numai atât că a înviat Domnul, 
dar în acest praznic mare şi sfânt sunt puse toate învăţăturile şi tainele mântuirii 
sufleteşti. In el se află şi jertfa Mielului. 


Praznicul Învierii este şi praznicul Mielului, praznicul aducerii-aminte că Mielul 
lui Dumnezeu a suferit pentru păcatele noastre şi prin sângele Lui am scăpat din 
robie la libertate şi din moarte la viaţă. 


Cea mai minunată icoană a Mielului pascal se află la Ieşire, capitolul 12: „Și a zis 
Domnul către Moise: «Fiecare om să ia un miel de fiecare casă şi să-l junghie. 
Şi să ia din sângele lui şi să ungă amândoi Stâlpii de la uşă şi pragul uşii 
caselor... În noaptea aceea, Eu voi trece prin ţara Egiptului şi voi lovi pe toţi 
întâii născuţi din Egipt, de la om până la dobitoc... Şi va fi sângele semn vouă pe 





casele în care veţi fi. Eu voi vedea sângele şi voi trece pe lângă voi, aşa că nu vă 
va nimici nici o urgie»“ (leşire 12, 1-13). 


După această înştiinţare a Domnului, a venit peste Egipt urgia cea mare a morții. A 
urmat noaptea cea fioroasă când moartea umblă din casă în casă. În fiecare casă de 
egiptean era moarte; era plângere şi tânguire. Muriseră toți cei întâi născuţi. 
Dar israelitenii erau liniştiţi. În acea noapte teribilă a morţii, casele lor erau apărate 
prin sângele mielului. Îndărătul uşilor stropite cu sângele mielului, aveau o pace 
dulce şi scumpă. Îndărătul uşilor era lumină şi viaţă. 

UZ 


Mielul care i-a apărat pe israeliteni de urgia morții este icoana Mântuitorului... 
Este icoana „Mielului lui Dumnezeu, Cel ce spre junghiere S-a adus“ (Isaia 53). 


Ce icoană minunată a mântuirii este aceasta! Doar nicăieri în Scriptură nu este o 
icoană mai minunată şi mai mult spunătoare decât aceasta. Prin ea putem vedea 
toată taina cea mare şi sfântă a mântuirii noastre prin sângele Mielului, prin jertfa 
cea mare şi sfântă a Crucii. 


Sângele mielului îi apăra pe israeliteni de sabia morţii. Ingerul se uita numai la 
uşorii casei şi unde vedea sângele nu intra cu sabia morţii. 


Aceasta este jertfa cea mare şi scumpă a sângelui, ce ni se dă nouă în dar. Aceasta 
este jertfa cea scumpă a scumpului nostru Mântuitor Care ne scapă de moarte şi 
pieire sufletească. Pentru păcatele noastre, sabia morţii şi pieirii sufleteşti ar trebui 
să intre prin casele noastre şi prin sufletele noastre, dar ne apără sângele Mielului. 





Ah, ce scump şi preţios este sângele Mielului în fața Tatălui Ceresc! Prin Sângele 
acesta, Tatăl Ceresc nu vede păcatele noastre. Câţi însă ştiu preţui şi folosi acest 
dar mare şi sfânt? 


Fratele meu! Să ştii că toate sforțările şi opintelile tale să scapi de patimi şi 
năravuri rele sunt şi vor fi zadarnice până nu vei avea pe Mielul „Cel ce ridică 
păcatele lumii“. Ferice de casa şi de sufletul unde se află Mielul. Acolo satana 
este înfrânt. Acolo trăieşte un biruitor. Diavolul a fost înfrânt definitiv prin Jertfa 
de pe Crucea Golgotei şi el poate fi şi azi înfrânt numai prin „sângele Mielului“. 


In timpul fioroasei nopţi din Egipt, în fiecare casă de egiptean era un mort. Unde 
era sânge de miel era viaţă, unde nu era acest sânge era moarte. 


Aşa €e şi azi, scumpul meu cititor. Să ştiţi că oriunde nu-i Jertfa cea sfântă a 
Mielului, acolo e moarte sufletească. Să ştiţi că orice casă, orice suflet care n-a 
aflat şi n-a primit Jertfa Mielului stă sub judecata morţii. 


O noapte fioroasă, o teribilă noapte sufletească s-a făcut parcă şi în zilele noastre. 
O noapte plină de urgie şi de prăpăd sufletesc şi de moarte sufletească, pentru că 
lumea nu-L cunoaşte şi nu-L primeşte pe Mielul lui Dumnezeu. Vai ce puţine sunt 
casele şi sufletele cu „uşorii“ stropiţi de sângele Mielului! 


„„Și a zis Domnul către Moise: «Luna aceasta va fi pentru voi cea dintâi lună; ea 
va fi pentru voi cea dintâi lună a anului» (Exod 12, 1-2). O, ce adânc înţeles 
sufletesc este şi în această înştiinţare a lui Dumnezeu! Sângele mielului a fost 
pentru israeliteni un hotar de viaţă nouă. De la stropirea uşilor cu sângele mielului, 
Domnul Dumnezeu începe a socoti o lună nouă în viaţa şi-n istoria poporului Său. 
Timpul petrecut lângă cuptoarele lui Faraon nu mai avea nici un preţ înaintea lui 
Dumnezeu. 


Aşa e şi cu viaţa noastră, scumpul meu cititor. Viaţa noastră are preț numai în 
lumina Mielului, numai în lumina răscumpărării noastre prin Sângele 
scumpului nostru Mântuitor. Viaţa noastră începe numai de la această dată. 
Timpul petrecut cu „cărămizile“ şi „oalele“ diavolului Faraon — timpul petrecut în 
răutăţi şi nepăsare de cele sufleteşti — n-are nici un preţ în ochii lui Dumnezeu. E 
un timp pierdut pentru noi... pierdut pentru Împărăţia lui Dumnezeu. O „lume 
nouă“, un „an nou“, o viață nouă începe în viața noastră numai după primirea 
Mielului, începe numai după ce ne-am stropit „uşorii“ cu sângele Mielului. 





E şi ziua învierii vieţii noastre celei sufleteşti, dăruite prin moartea şi învierea 
Domnului. Însă vai, lumea e plină de moarte şi prăpăd sufletesc. La ultima plagă 
trimisă asupra egiptenilor, în fiecare casă era câte un mort. Dar azi, în atâtea şi 
atâtea case nu este nici un „viu“, toţi sunt „morţi“. Viaţă şi lumină sufletească e 
Praznicul Învierii! Câţi însă îl trăiesc şi îl petrec în moarte şi întuneric... 


Scumpii mei fraţi ostaşi şi toţi cei ce aveţi „uşorii“ caselor voastre sufleteşti stropiți 
cu sângele Mielului — ajutaţi şi pe alţii să-şi stropească viaţa cu acest sânge şi 
„semn“ de viaţă şi mântuire! 





Traian Dorz - Hristos a înviat... şi S-a arătat viu 


Dar moartea lui Hristos este încă numai o parte a mântuirii noastre. Este numai 
prima parte a acestei Strălucite Mântuiri. Este partea omenească, Preţul pe care îl 
plătea Omul-Dumnezeu lisus Hristos. Aceasta încă n-ar fi fost de-ajuns. 


Numai Învierea lui Hristos a întregit acest Preţ. Numai Invierea Lui putea aduce şi 
garanta mântuirea câştigată prin moartea Lui. 


Prin moartea Sa, Hristos a dovedit că este un Om-Dumnezeu. Dar numai prin 
Invierea Lui El a dovedit că era un Dumnezeu-Om. 


Astfel, Învierea Domnului a întregit totul. 


Că Invierea Domnului nostru lisus Hristos n-a fost numai o părere, o nălucire, o 
amăgire a unora dintre ai Săi, Sfântul Pavel arată cu dovezi de netăgăduit. El a 
murit cu adevărat — şi a înviat cu adevărat. 


Astfel, Apostolul înşiră aici cu numele, cu datele, cu locurile şi cu numărul lor pe 
unii dintre cei care L-au văzut viu pe Mântuitorul, după ce S-a sculat din morți. 

La început, arătarea Mântuitorului apărea ca ceva de necrezut ucenicilor Săi şi 
celor mai apropiaţi dintre credincioşii Lui. 


Dar, după ce, timp de patruzeci de zile, EI li S-a arătat multora în felurite locuri 
şi împrejurări, apariţiile Lui deveniseră o realitate obişnuită şi fericită pentru cei 
care-L iubeau, în aşa măsură că, deşi ei trăiau în prezența Mântuitorului 
momente supranaturale, cereşti, totuşi nu erau uimiţi într-atâta ca să nu le mai 
poată crede, ca la început. 





Ce divine stări aveau ucenicii care Îl vedeau pe Domnul, în tot timpul prezenţei Lui 
cu ei! 


Astfel de trăiri erau mai mult cereşti, decât pământeşti. Ele trebuie să le fi creat 
totdeauna nişte clipe ca acele de pe Tabor, când se făcuse Schimbarea Lui la faţă 
înaintea celor trei ucenici. Priveliştea aceea, Cuvintele acelea, Simţirile acelea îi 
făcuseră ca pe nişte beţi care nu ştiu ce vorbesc şi ce văd... 


Ci numai după plecarea Lui de la ei, după trecerea acestor clipe când ei îşi 
reveneau în fire ca dintr-un vis dumnezeiesc, abia atunci începeau ei să-şi pună în 
rânduială gândurile şi simţirile ameţite de bucurie, îmbătate de dragoste, orbite de 
strălucirea minunii din care se deşteptau... 


Hristos Dumnezeul şi Mântuitorul nostru nu S-a înălţat la Cer îndată după Invierea 
Lui, fiindcă atunci uşor s-ar fi putut preface, în inimile celor care L-au văzut doar o 
dată şi doar o clipă, minunea, în vis. Şi visul în amăgire. 


Ci a stat în preajma alor Săi patruzeci de zile, arătându-li-Se în atâtea locuri şi 
feluri — vorbind cu ei, umblând cu ei, mâncând cu ei — spre a le ajuta să se 
obişnuiască cu Minunea, Să o poată cuprinde, să se poată încredința de adevărul 
ei fericit şi etern. Şi spre a putea apoi adeveri şi cu viaţa şi cu moartea lor, pentru 
toți urmaşii şi pentru toate veacurile, că Hristos a înviat. Că adevărat a înviat... 


Și numai după ce această încredințare a ajuns de neclintit în inimile urmaşilor Săi, 
atunci Domnul S-a înălţat la Cer, după cum a promis EI încă înainte de Patimile şi 
Moartea Sa, pentru a împlini şi Acolo ceea ce le-a promis EI celor care-L vor crede 
şi urma în curăţie şi ascultare până la moarte, când le-a zis: „Mă duc să vă 
pregătesc un loc... apoi Mă voi întoarce şi vă voi lua cu Mine, ca acolo unde 
sunt Eu Să fiţi şi voi...“ (oan 14, 2-3). 


„Mă duc să vă trimit un alt Mângâietor, pe Duhul Adevărului, pe Care vi-L voi 
trimite de la Tatăl. EI va fi cu voi, vă va învăţa toate lucrurile şi vă va aduce 
aminte de tot ce v-am spus Eu. Dacă nu Mă duc, El — Mângâietorul — nu va veni 
la voi. Dar dacă Mă duc, vi-L voi trimite“ (loan 16, 7). 


Și acum, după ce Ela ajuns la Dreapta Măririi lui Dumnezeu, S-a făcut pentru toți 
cei care-L ascultă urzitorul unei mântuiri veşnice (Evrei 5, 5-10). 


Ferice, în veci şi în veci, de oricine crede, şi trăieşte, şi mărturiseşte acest adevăr 
al lui Dumnezeu! În dragostea lui Hristos şi în călăuzirea Sfântului Duh. 





(Traian Dorz, Meditaţie la 1 Corinteni cap. 15, vers 4) 





Traian Dorz - lisus Hristos trebuia să învie 


Li 


„Căci tot nu pricepeau că, după Scriptură, lisus trebuia să învie din morți. * 
(loan 20, 9) 


lisus Hristos trebuia să învie din morţi. Nu se putea să nu învie. Toate Scripturile 
spuseseră că lisus nu va putea fi ţinut de moarte. Toţi profeţii aşa arătaseră. Toate 
făgăduinţele Lui aşa adeveriseră. Tot Adevărul pe care îl propovăduise El aşa 
cerea. 


După cum Iisus trebuia să pătimească pentru ispăşirea păcatelor noastre (Isaia 
53, 5) şi trebuia să moară pentru răscumpărarea vieților noastre (| Tim. 2, 6; Tit 
2, 14), şi trebuia să fie îngropat, pentru ca şi noi să fim socotiți îngropaţi 
împreună cu EI prin botezul acestei morţi (Rom. 6, 4; Col. 2, 11), tot aşa, ba încă 
cu atât mai mult, lisus trebuia să şi învie, pentru că abia învierea lui Hristos putea 
da valoare veşnică lucrării Sale, Patimilor Sale, Morţii şi Îngropării Sale. 


Trebuia să învie pentru ca, prin credinţa în puterea lui Dumnezeu Care L-a 
înviat din morţi, Să înviem şi noi împreună cu EI la o viaţă nouă (Col. 2, 12). 


Astfel prin botez noi am fost îngropați, iar prin credinţă am înviat în Hristos 
(Rom. 6, 4-11). Întâi îngroparea botezului, apoi învierea credinţei. 


Toate Scripturile, toate minunile, toate făgăduinţele Domnului pe care ucenicii ar fi 
trebuit să nu le uite, ci să şi le amintească puternic în clipele acelea, le-ar fi umplut 
inimile de mângâiere, de nădejde şi de credință. Dar ei, în marea lor amărăciune, 





le-au uitat. Şi deşi puteau vedea limpede urmele învierii, ei nici acum tot nu o 
puteau pricepe. 


Unde va fi fost în acest timp Preacurata şi Îndurerata Maică a Domnului?... 
Trecuseră acum peste treizeci şi patru de ani de când Gavril, arhanghelul slăvit, îi 
adusese fericita Bună-Vestire. EI îi spusese atunci că Sfântul Care Se va naşte din 
ea va fi chemat Fiul Celui Prea-Înalt. Că va împărăţi peste tot Israelul în veci. Şi că 
împărăţia Lui nu va avea sfârşit. 


lar mărturia îngerului minunat se adeverise întocmai, în toate privinţele atunci, 
apoi, la aceasta se mai adăugaseră mărturiile păstorilor, ale magilor şi ale 
bătrânului Simeon... Pe toate acestea, Sfânta Maică le păstrase în sufletul ei şi se 
gândea mereu la ele (Lc. 2, 19). 


Văzuse apoi cum, în toți anii următori, încredinţările ei şi profeţiile altora se 
adeveriseră prin toate cuvintele şi lucrările dumnezeieşti ale Fiului său. Şi credinţa 
în inima ei s-a statornicit de neclintit în Fiul şi Dumnezeul ei. 


Dacă în momentul morţii şi îngropării Domnului toţi ucenicii Săi au putut uita 
Scripturile şi au putut să gândească altceva despre lipsa Lui din mormânt, 
încredințarea Mamei Lui, cred că a rămas neclintită. 


Trimisul lui Dumnezeu, nu se putea să nu-i fi spus ei adevărul. Cuvântul lui 
Dumnezeu, nu se putea s-o mintă. 


Făgăduinţele lui Dumnezeu, nu se putea să nu se împlinească. Incredinţările 
Duhului nu puteau să o înşele. 


De aceea ea a aşteptat în linişte şi în tăcere Minunea Invierii Lui. Incredinţată că va 
veni, fără să se tulbure sau să se piardă ca ceilalți. 


Dacă Avraam putea crede că Dumnezeu poate să învie din morţi pe fiul lui Avraam 
(Evrei 11, 19), atunci cu atât mai mult Maica Domnului trebuia să creadă şi mai 
puternic decât Avraam că Dumnezeu va învia din morți pe Fiul lui Dumnezeu. De 
aceea ea n-a alergat nicăieri. 


Acum ea era o Femeie de peste cincizeci de ani, slăbită, suferindă, singură şi 
îndurerată. Dar, rămasă singură în casa noului ei fiu loan, ea a aşteptat plină de 
pace şi încredere bucuria ei: Invierea Fiului ei lisus, Care nu se putea să nu vină. 





De aceea, pe ea n-o vedem între primii alergători, cum ar fi fost dacă s-ar fi îndoit 
ŞI ea ca el. 


Ce strâmtă este uneori inima omenească: nu pot încăpea în ea două lucruri mari în 
acelaşi timp. Nu pot încăpea în acelaşi timp o mare durere şi o mare bucurie. 
De aceea ucenicii Domnului, a căror inimă era încă stăpânită puternic de marea 
durere a morții Domnului lisus, nu puteau primi marea bucurie a Învierii Lui. 
Stăpâniţi în totul numai de gânduri negre, ei vedeau totul numai în negru. Uitaseră 
şi îngropaseră toată bucuria şi nădejdea lor — fără a mai vedea nici o lumină, nici o 
bucurie. Ce greu ţinem noi pasul cu Dumnezeu! 


Mai totdeauna suntem depăşiţi de timp şi de evenimente şi totdeauna ne trezim cu 
întârziere. Ce mult ne copleşeşte greutatea momentului prezent, dar mai ales al 
celui imediat trecut! 


Știm fiecare din noi cât de cu neputinţă pare să mai poţi gândi la vreo bucurie când 
eşti robit de o mare durere. Să mai poţi nădăjdui la o izbăvire când eşti apăsat de 
tot. Să mai întrevezi ceva pentru mâine când pare că totul a murit cu astăzi. Sau cu 
eri. 


Dar, o, suflete al meu, dacă ai primit cândva cu bucurie şi ai crezut Vestea cea 
bună a Harului lui Dumnezeu, dacă S-a născut în tine Hristos şi dacă tu te-ai născut 
din nou în El, dacă ai trăit, ai văzut şi ai simţit ieri şi azi nenumăratele dovezi ale 
Dumnezeirii lui Hristos, de ce nu poţi crede? De ce nu mai poţi crede? Nu te îndoi, 
nu te îndoi deloc, sufletul meu, nu te îndoi nici de mâine. 


Hristos trebuie să învie. Nu se poate să nu învie! 
Adevărul trebuie să învingă. Nu se poate să nu învingă. 


Lucrarea lui Dumnezeu trebuie să propăşească. Nu se poate să nu propăşească 
dacă El a spus acest lucru. 


Nădejdile tale sfinte trebuie să se realizeze. Nu se poate altfel, căci Dumnezeu a 
făcut făgăduinţa asta. 


Slava Împărăției Sale trebuie să vină. Trebuie. Aşteapt-o numai cu răbdare şi cu 
încredere, fără a te nelinişti de zvonuri şi de urzeli viclene. 





Rămâi întemeiat pe ce ai auzit de la început şi nu-ţi pierde capul când îi vezi pe 
unii şi pe alţii alergând tulburaţi. 


Făgăduinţa se va împlini sigur; oricât va fi — prin voia lui Dumnezeu — să întârzie, 
tu aşteapt-o! (Hab. 2, 3). Ea va veni negreşit, dar la vremea ei. 


Mărire Învierii Tale, Doamne Iisuse, mărire Ție! Toată nesfârşita mulțime a 
răscumpăraţilor Jertfei Tale, a spălaţilor Sângelui Tău şi a botezaţilor îngropării 
Tale, preamărim şi preamărim dumnezeiasca Ta Înviere prin care am fost înfiați şi 
împărtăşiți de viaţa Ta veşnică. Fericim pe cei ce au crezut neclintiţi. Din tot 
sufletul credem şi Te preamărim, aruncând la picioarele Tale cununile laudelor şi 
ale recunoştinţei noastre, nemaiclătinaţi în încredințarea aceasta niciodată. Slavă 
veşnică Ţie! Amin. 


(Traian Dorz, Hristos — Mântuitorul nostru) 





Traian Dorz - Cămăşuţa cea de Paşti 


Sărbătorile Învierii Domnului nostru lisus Hristos, Paştile, sunt zilele cele mai 
pline de bucurie din toţi anii şi din toată viaţa omului. 


De aceste sărbători, omul se bucură în orice vârstă a vieţii sale. Dar cele mai 
fericite bucurii cred că le au copiii. 


Inima curată a copiilor trăieşte cu toată puterea ei dumnezeiasca bucurie a 
luminatelor sărbători ale Invierii. 


Dintre toate bucuriile pe care le-au adus şi în copilăria mea aceste sărbători, cele 
mai scumpe îmi erau: cămăşuţa cea nouă şi ouăle cele roşii. 


Cămăşuţa cea de Paşti era ceva atât de curat şi de frumos, că nu era altă comoară 
mai dragă pe lume la care să ţii atât de mult. Mama lucra la ea atât de fericită, de 
aceea era aşa de frumoasă! Însă eu n-am învăţat s-o păstrez curată decât cu preţul 
unei întâmplări care mi-a stors multe lacrimi. 


Iată cum s-a întâmplat: 

Poate că aveam cam cinci anişori când, la nişte Paşti, credeam că eu am cea mai 
frumoasă cămăşuţă de Paşti dintre toţi copiii. 

Sâmbătă seara, mama a pus-o pe masă, lângă pătuţul meu, ca, dis de dimineaţă, 
când se vor auzi clopotele de Înviere, s-o îmbrac şi să merg la biserică. 
Dimineaţa m-am trezit sărutat de mama, spunându-mi: 

— Hristos a înviat! Scoală, s-aud clopotele... 





Am îmbrăcat cămăşuţa şi cojocelul cel nou... Am primit două ouă roşii şi nu 
mai aveam răbdare s-aştept să merg o dată cu mama la biserică. 

— Mamă, eu mă duc “nainte. 

— Nu te duce singur, că ai să cazi prin Baltă şi-ţi murdăreşti cămăşuţa. Cu ce te 
mai duci apoi la biserică? 

Dar eu nu mă temeam deloc. Plin de bucurie, am ieşit să-i ajung pe ceilalți copii, 
jucând şi sărind. 

Am mers până am trecut Deluţul... Ceilalţi copii mai mari fugiseră înainte. 
Când am ajuns prin Baltă — cum mergeam fără grijă —, deodată s-a întâmplat 
cum Se temuse mama: nu ştiu cum m-am pomenit pe-o dungă, căzut în noroi. 
Am crezut că tot cerul s-a prăbuşit peste mine. Nu ştiu cine m-a ridicat de jos. 
Nu ştiu cine râdea aşa de tare... Nu am mai putut nici vedea pe nimeni. 

Am privit pata cea mare de noroi de pe cămăşuţa mea cea de Paşti. Mi-am privit 
mâinile pline de tină şi am început să plâng, de părea că sare inima din mine. 
Ouăle mele cele roşii şi împistrite frumos erau sparte amândouă... 

Ce să mai caut eu aşa la biserică? 

Mi-am adunat cămăşuţa, Să-mi acopăr pata cea neagră şi am luat-o înapoi, 
plângând ca de cea mai mare nenorocire. 

Am întâlnit-o pe mama, care mi-a mai dat şi o palmă bună şi m-a dus de urechi 
până acasă, ca Să-mi schimbe cămăşuţia. 


Paştile acelea mi-au rămas cele mai amărâte sărbători din viaţa mea. Dar am 
învăţat atunci cât de multă grijă trebuie să ai de un lucru curat. 


Mai târziu am înţeles că îmbrăcămintea cea nouă închipuia curăţia sufletului meu, 
spălarea mea prin Sângele Domnului lisus Hristos, în naşterea din nou. Am înţeles 
că trebuia să mă păstrez curat cum am ieşit din baia botezului, dar eu am căzut şi 
mi-am întinat curăţia neprihănirii. Însă prin Sângele Domnului lisus iarăşi am fost 
curățit de păcatul meu. 


Dar se cere neîncetat o mare grijă, să nu cad din nou. Căci în Cetatea Cerească 
nimeni care are haina murdară de păcat nu va putea intra, cum n-am putut să merg 
cu la biserică atunci cu cămăşuța mea cea întinată. 


De atunci am învăţat să mă păzesc de orice rău şi să mă rog totdeauna cu teamă: 
Preabunule Doamne Iisuse, Îți mulțumesc că mi-ai dăruit prin Sângele Tău o 
atât de frumoasă curăţie sufletului meu. Te rog, ajută-mă să nu mai cad 
niciodată în vreun păcat, ca nu cumva Să-mi întinez iarăşi haina cea curată a 
sufletului meu. Ci Tu Însuţi mă păzeşte până la sfârşitul vieţii mele curat, aşa 
cum Tu doreşti să mă afli la Venirea Ta.Amin. 





De atunci am învăţat cu câtă grijă trebuie să-mi păzesc sufletul de orice păcat. Şi să 
mă rog Domnului să mi-l păzească înainte de a cădea. 


(Traian Dorz, din pe genunchii lui lisus - Povestiri şi poezii pentru mici şi mari 
copii) 





Traian Dorz - Cu Domnul spre Golgota 


Joi: 
şi plânge vântu-n frunza de măslin cu umbra deasă 
e aşa de tristă-acuma noaptea asta dureroasă! 


O povară făr-de-margini parcă apasă toate cele 
trist suspină râul Chedron 
plâns înlăcrimat sub stele... 


În grădină sub cupole de măslin şi palmier, 

în genunchi, cu ochii-n lacrimi stă Isus privind la cer: 
"Tată, dacă-i cu putinţă depărtează-mi suferința 
totuşi nu cum vreau Eu fie, ci precum ai Tu voinţă”... 


Şi-n sudoarea cea de sânge rugăciunea i se curmă 
ah, e greu păcatul lumii, cu mii de ani în urmă 

ŞI cu mii de ani nainte, marea vina-a omenirii 
cere-ntreagă-acuma preţul mare-al Jertfei ispăşirii. 


Lacrimi şi sudori de sânge 

multe se preling la vale 

câte nu răscumpară-astazi plânsul suferinţei Sale! 
Ucenicii dorm sărmanii, L-au uitat pe-nvăţătorul 
iar prin noapte, 

cu tâlharii, 

vine luda vânzătorul. 





Vineri... 

zori de zi...şi-acei ce-l stigaseră "Osana" 

Îl loveau acum cu pumnii la Caiafa şi la Ana 
Farisei, soldaţii, gloata: şi din faţă şi din spate 

Îi cer moarte-n gura mare: "Răstigneşte-l Pilate!" 
Soare, arşiţă...şi Crucea se implântă-adânc în umăr - 
este greu păcatul lumii, fărădelegea fără număr. 

Te cutremuri: tras de funii, prin loviri, 

cu crucea-n spate 

Dumnezeu ridică-osânda omenirii vinovate. 


Miez de zi...Golgota geme azi sub cea mai grea povară 
răcnet răguşit de ură - 

două cruci se ridicară 

cuie, 

funii, 

scări, 

şi-ntr-una tot mai grea ciocanul pică - 

între doi tâlhari pe culme, altă cruce se ridică. 


La picioare ucenicul şi cu mama plâng de jale, 
undeva, legat de-o creangă, luda spânzură la vale... 
cerul se imbracă-n noapte 

totul prinde să se-nfioare... 

Pe Golgota cu tâlhari Dumnezeu pe cruce moare. 


Sâmbătă... 

şi norii-n fulger gem pe vârful Căpățânii 

spre mormântul trist se-ndreaptă arhireii 

ŞI bătrânii... 

şi peceţile pe piatră le aştern cu-ngrijorare 
poate-acuma o să aibă, în sfârşit, o sărbătoare! 


Ucenicii-n deznădejde plâng cu greu îndurerarea 
mai amar că toţi îşi plânge încă Petru lepădarea. 


La mormânt de două lături stau de straţă păzitorii 
prin cetate fără grijă chefuiesc răstignitorii 
fericindu-se căci iată e-n mormânt "Răsculătorul" 
La Caiafa-n veselie şi în cântec e Soborul 





Inima li-e mulţumită, împlinită l-e plăcerea 
- Numai ceva tainic spune: se apropie-nvierea! 


„„„.Este noapte încă...cerul e senin şi plin de stele 
Petru undeva mai plânge amărât cu lacrimi grele... 
la mormânt glumesc soldaţii, 

luna scapată spre mare, 

Dar deodată-un fulger cade, 

flăcări tot văzduhul pare, 

şi-mbrăcat în foc de soare 

un arhanghel se coboară 

zbor peceţile-ntr-o parte, 

piatra-n altă parte zboară - 

ca trăsniţi cad păzitorii tremurând pierduţi de frică: 
- cu lisus Biruitorul viaţă nouă se ridică! 


E mormântul gol, căci Domnul inviat-a cu mărire 
ne-a schimbat întunecimea pe vecie-n strălucire, 
A-nviat Mântuitorul pus alăturea cu furii 
s-a-mplinit în clipa asta, taina scriselor Scripturii. 


Fost-a judecat de lume, 

Cruce grea I-au dat să poarte, 

cuie I-au bătut în palme, 

omorâtu-L-au cu moarte, 

pus-au lespede deasupra, pusu-l-au peceţi în cale, - 
Însă n-au putut s-oprească slava învierii Sale. 


Câţi nu s-au luptat de-atuncea 
să-L îngroape sub vreo glie 
şi peceţile să-l pună iar deasupra, pe vecie? 


- Însă chiar de-a fost pe Cruce 

şi-apoi pus sub piatra rece, 

chiar de-au început călăii plini de fală a petrece, 
- când ei nici nu gândeau 

atuncea au rămas cu toţii de-ocară: 

de sub lespezi Răstignitul a-nviat ieşind afară. 


Au fost mulţi şi fi-vor încă cei ce să-L omoare cată, 





dar închis să-L ţină nimeni n-o să poată niciodată, 
că nu-i om 

şi nici putere să-L îngroape pe vecie 

EI, lisus Biruitorul, 

biruie în veci şi-nvie. 


(Traian Dorz, din „Cântările dintâi”, Sibiu, 2004, p. 22-23, 128-129 şi 153-154) 





Traian Dorz - Vin Paştile 


Vin Paştile, lisuse, din nou învii şi iară 
arăţi la lumea asta de orbi şi de orbiţi 
c-ai ispăşit păcatul prin Jertfa Ta amară 
ŞI c-ai adus viaţa la cei neprihăniţi. 


Privind cu ochi-n lacrimi Făptura Ta măreaţă, 
ca mii de sori, lisuse, Te văd mai strălucit, 
că-nvii cu Tine-odată Slăvita Dimineaţă 

din care fericirea e fără de sfârşit. 


Îţi văd şi-n mine Chipul scăldat în foc de soare, 
cu nimb de mii de lacrimi de drag încununat 

şi strâng în zări de suflet slăvita sărbătoare 

a zilei când, lisuse, şi-n mine-ai înviat. 


Ţi-a fost săpat mormântul de-atâţia ani şi-n mine, 
cu-atâtea lespezi grele fiind acoperit, 

atâtea străji avut-a străinul lângă Tine, 

de-atâta întuneric ai fost pecetluit... 


Dar, când sosit-a ceasul slăvit al Învierii, 
ai rupt şi-ntunecare, şi lespezi, şi peceţi 
şi-ai înviat, ca-n locul obidei şi durerii 
s-aduci minunăţia atâtor frumuseți. 





„.„.Era-ntr-o primăvară, ca asta de senină, 
cu cer de sărbătoare şi strai de cireşar, 
când ai adus în mine tot Raiul de lumină, 
cu toată revărsarea belşugului de har. 


Iar astăzi, când cântarea prin lacrimi mi se cerne, 
cu sufletul de mână îmi vine ruga-n Sus 

şi braţul plin de crinii luminii-n drum Ți-aşterne 
prinos al fericirii pe care mi-ai adus. 


Şi vin cu mine-odată toţi vişinii din lume, 

toţii piersicii şi merii, împodobiţi cu flori, 
s-aştearnă-n calea-i sfântă petalele de spume, 
podoaba cea mai nouă a Albei Sărbători. 


„..Învie iar, lisuse, cu slavă tot mai mare, 

în sufletele albe a'-ntregului norod, 

ca-n toamnele chemării, azi primul braţ de floare 
s-aducă-n calea-Ţi sfântă pe-atât belşug de rod. 





Traian Dorz - În Ziua asta plină 


În Ziua asta plină 
de slava Învierii 

Îţi cântă cu lumină 
tot cerul Primăverii 
şiI-s toate osanale 
de slavă şi iubire 

şi Învierii Tale, 
Iisus, i-aduc mărire. 


Hristos a Înviat — Hristos a Înviat, 
răsună-n lung şi-n lat — şi totu-i minunat, 
Hristos a Înviat — Hristos a Înviat, 
Adevărat — adevărat — Hristos a Înviat! 


Slăvim şi noi, cu lacrimi, 
Divina Suferinţă, 

care-a plătit prin Patimi 

a Vieţii Biruinţă 

— că noi prin lacrimi numa” 
ne limpezim vederea, 

ca să-Ţi privim acuma, 
lisuse — Învierea! 


Ieri, toţi vărsam la Cruce 





şiroaiele durerii, 

azi înălțăm preadulce 
cântarea Învierii, 

Tu ne-ai deschis, lisuse, 
a Cerurilor cale, 

Mărire Învierii 

şi Biruinţei Tale! 





Vlad Gheorghiu - E ziua Învierii 


E ziua Învierii, Hristos a Înviat! 

Şi slava umple-ntregul pământ transfigurat, 
Și din mormânt răsună al biruinţei cânt, 

Şi şarpele rămâne pe veci de veci înfrânt. 


E Ziua Învierii şi universul tot 

Se pleacă să-L slăvească pe Domnul Savaot, 
Pe Cel ce Viu Se nalţă peste-ale morţii porţi, 
La veşnică viaţă, să-i ducă pe cei morți. 


E Ziua Învierii, tresaltă-al ierbii rost, 

Adam cel Nou Şi-asumă ce-Adamul vechi a fost 
Şi în potir Îşi curge calvarul Său cel greu 

Pe om să-l facă-asemeni, ca-ntâi, cu Dumnezeu. 


E ziua Învierii şi iadul geme mut 

Căci, iată, Cel pe Care în moarte l-a crezut, 

Pe veci puterea morţii cu moartea Sa zdrobind, 
Se nalţă ca un Soare, din moarte înviind. 


E Ziua Învierii şi morţii nu mai mor, 
Hristos din morţi se nalță pe veci biruitor, 
Căci piatra de pe uşa mormântului căzând 
Pecetea morţii sparge, viaţă izvorând. 





Sculaţi-vă, popoare, Hristos a Înviat! 

Al morţii bold să cadă, de-a pururea călcat. 
Golgota-nvinge: viaţă, nu moarte, aducând 
Spre-acei ce vor urma-o ca şi Hristos răbdând. 





Vlad Gheorghiu — Slavă 


Slavă, slavă, azi Hristos din morţi a înviat! 
De iubire, universu-ntreg s-a luminat. 


Nici în cer şi nici sub soare 
nu-i altă putere mare 

să ne-arate cât de tare 

ne-a iubit lisus. 


Învierea Lui ne-arată 
dragostea nemăsurată 

ce s-a dat ca lumea toată 
să-aibă parte sus. 


Slavă, slavă, din mormânt pe veci S-a ridicat 
Mântuirea pentru cei căzuţi în greu păcat. 


Dă, iubite, la o parte 
piatra ce te ţine-n moarte, 
ca lumina să te poarte 
către ceruri sus. 


Orice lanţ, orice zăbrele 
astăzi cad, căci dintre ele 
curăţind de patimi grele, 





a-nviat, lisus. 


Slavă, slavă, ce măreaţă e-nvierea Lui! 
Nimeni altu-n lume să ne dea iertare nu-i. 
Cât ar fi de neagră tina, 

Jertfa Lui ne dă lumina 

şi ne iartă-ntreagă vina, 

cât ar fi de grea 

dacă azi cu pocăință 

ŞI cu lacrimi de căinţă 

înălțăm recunoştinţă 

pentru Jertfa Sa. 


Slavă, slavă, azi Hristos cu moartea a călcat 
peste moarte şi din moarte ne-a răscumpărat. 
Viaţă de sfințire plină 

ne-o va da în cer deplină 

Cel ce este-n veci Lumină 

şi din iad ne-a scos. 


De păcat ne izbăveşte, 
haina noastră ne-o-nnoieşte, 
pentru nuntă ne-o găteşte 


azi în cer Hristos. 





Vlad Gheorghiu - Din iubire de oameni 


Când slava 

cunună de spini 

din iubire de oameni purta, 

nu numai Dumnezeu adevărat 
din Dumnezeu adevărat biruia. 
Ci, Fiul Omului, 

zăvoarele urii, iubind, sfărâma. 
Pentru toată făptura 

Hristos învia. 


Când Jertfa 

pe crucea de lemn 

din iubire de oameni ardea, 

nu numai 

moartea pre moarte călca. 

Ci toată făptura Adevărul afla. 
Când piatra de-o parte 

de pe mormânt cădea, 

din moarte la viaţă 

Hristos ne învia. 





Tu, inima mea, 

nu numai pe tine în ceruri te-aş vrea! 
Ci până-n vecie, 

slujind Adevărul, 

du, celor ce-aşteaptă, 

curată solie. 

Din iubire de Domnul, 

fii tu o făclie! 

Ca-n toată făptura 

Hristos să învie. 





Vasile Militaru - Hristos a Înviat! 


Hristos a Înviat! Ce vorbă Sfântă! 
Îţi simţi de lacrimi calde ochii uzi 
ŞI-n suflet parcă serafimii-ţi cântă 
De câte ori, creştine o auzi. 


Hristos a Înviat în firul ierbii, 

A înviat Hristos în Adevăr; 

În poieniţa-n care zburdă cerbii, 
În florile de piersic şi de măr. 


In stupii de albină fără greş, 
In vântul care suflă mângâios, 
In ramura-nflorită de cireş. 


Dar vai, în suflet ți-a-nviat Hristos? 

Ai cântărit cu mintea ta, creştine, 

Cât bine ai făcut sub cer umblând, 

Te simţi măcar acum pornit spre bine, 
Măcar acum te simţi mai bun, mai blând? 
Simţi tu topită-n suflet vechea ură? 

Mai vrei pieirea celui plin de har? 

Ţi-ai pus zăvor pe bârfitoarea-ţi gură? 
Iubirea pentru semeni o simţi jar? 





O, dacă-aceste legi de-a pururi sfinte 
În aur măcar azi te-au îmbrăcat, 

Cu serafimii-n suflet imn fierbinte, 
Ai drept să cânţi: Hristos a Înviat! 


Hr stos a Înviat! Ce vorbă. fântă! 


a 

Mărt. Valeriu Gafencu - Imnul Învierii 


Vă cheamă Domnul slavei la lumină, 
Vă cheamă mucenicii-n veşnicii, 
Fortificaţi Biserica creştină 

Cu pietre vii zidite-n temelii. 


Să crească-n inimile noastre-nfrânte 
Un om născut din nou, armonios, 
Pe chipurile voastre să Se-mplânte 
Pecetea Domnului lisus Hristos. 


Un clopot tainic miezul nopţii bate, 


lisus coboară pe pământ; 
Din piepturile voastre-nsângerate 
Răsună Imnul Invierii Sfânt. 


Smulgeţi-vă din ceata celor răi, 
Intraţi în cinul oastei creştineşti, 
Priviţi spre Porţile Împărăteşti, 
Căci cei din urmă fi-vor cei dintâi. 


Refren: Veniţi, creştini, luaţi Lumină, 
Cu sufletul senin, purificat! 

Veniţi, flămânzi, gustaţi din Cină, 

E Nunta Fiului de Împărat! 

George Coşbuc — Cântece 


GEORGE COȘBUC 


Era în noaptea Învierii, 
Îngenuncheatului popor 
I se cânta legenda sfântă 
A marelui Mântuitor. 


Nepăsător eu stam de-alături 
Privind modernii cărturari 

O copiliță-ngenuncheată 
Mă tot privea cu ochii mari. 


Văzând că singur în picioare 
Aşa nepăsător rămân, 

Mi-a zis naiv şi cu mustrare: 
Da ce? matale eşti păgân? 


A fost un fulger mititica 

Şi în genunchi eu am căzut 
Ca un fricos în faţa morţii; 
Şi-n clipa asta am crezut! 





Alexandru Vlahuţă - Hristos a înviat 


I 

Şi-au tremurat stăpânii lumii 
La glasul blândului profet 
Şi-un duşman au văzut în fiul 
Dulgherului din Nazaret! 


EI n-a venit să răzvrătească 
Nu vrea pieirea nimănui. 
Desculţ, pe jos, colindă lumea 
Și mulţi hulesc în urma lui. 

Și mulți cu pietre îl alungă 

Şi râd de el ca de-un smintit: 
lisus zâmbeşte tuturora 
Atotputernic şi smerit! 


EI orbilor le dă lumină, 

Și muţilor le dă cuvânt, 

Pe cei infirmi îi întăreşte, 

Pe morţi îi scoală din mormânt. 


Și tuturor de o potrivă 
Împarte darul lui ceresc, 

Şi celor care cred într-însul, 
Și celor ce-l batjocoresc. 





Urască-l cei fără de lege .. 
Ce-i pasă lui de ura lor? 
EI a venit s-aducă pacea 
Şi înfrăţirea tuturor. 


Din toată lumea asupriţii 
În jurul lui s-au grămădit 
Şi-n vijeliile de patimi 
La glasul lui au amuţit. 


“Fiţi blânzi cu cei ce vă insultă, 
lertaţi pe cei ce vă lovesc, 
Iubiţi pe cei ce-n contra voastră 
Cu vrăjmăşie se pornesc ...” 


II 

Cât bine, câtă fericire, 

Și câtă dragoste-ai adus! 

Şi oamenii drept răsplătire 

Pe cruce-ntre tâlhari te-au pus. 


Au râs şi te-au scuipat în față 
Din spini cunună ţi-au făcut, 
Şi în deşarta lor trufie 

Stăpâni desupră-ţi s-au crezut ... 


Aduceţi piatra cea mai mare 
Mormântul să-i acoperiţi, 
Chemaţi sutaşii cei mai ageri, 
ŞI străji de noapte rânduiţi ... 


III 

S-au veselit necredincioşii 
C-au pus luminii stăvilar, 
Dar ea s-a întărit în focul 
Durerilor de la Calvar. 


Și valurile-i neoprite 
Peste pământ se împânzesc, 
Ducând dreptate şi iubire 





Şi pace-n neamul omenesc. 


Voi toţi ce-aţi plâns în întuneric 
Și nimeni nu v-a mângâiat, 
Din lunga voastră-ngenunchere 
Sculaţi! ... Hristos a Înviat! 





Maria Mourza - Veniţi de luaţi lumină! - “Auzi? Inviază Hristos! Adică tu, 
adică eu, adică toţi aceştia pentru care plângem!” 


Cel care-L caută pe Dumnezeu, 
cel care-L iubeşte pe Dumnezeu, 
cel care în Dumnezeu se încrede, 
cel care pe Dumnezeu îl doreşte, 
să vină să ia lumină! 


Din lumina care nu arde, 

din lumina neîmpărţită care nu apune, 

din lumina care a răsărit din pământ, 

care este dăruită de la Preasfântul Mormânt! 


Fraților, ce se întâmplă? 

Ieri am trăit în umbră şi în moarte, 

ieri iadul era casa noastră, 

ieri cu toţii ne îndreptam spre stricăciune, 
şi astăzi, ce s-a schimbat? 


Cine ne-a unit oare bucăţelele sparte? 
Cine ne-a zidit iarăşi viaţa din nimic? 
Cine ne-a scăpat de moarte 





şi cine ne-a şters lacrimile? 


Ieri plângeam cu disperare: 

Cum am să Te îngrop, 

Lumină, Care semănai a fi neapusă? 

Cum am să Te îngrop, Viaţă, 

Care Te credeam nemuritoare? 

Cum am să Te îngrop, 

Împărate al meu, Dumnezeule, Care semănai 
a fi neîmpărățit? 


Cum de ai plecat, cum de ai apus? 

Cum să trăim? 

Cum vrei să trăiesc eu acum, trup fără cap? 
a-mi viaţa pe care mi-ai dat-o 

şi ascunde-o iarăşi! 


Ieri 'Te întrebam cu disperare: 
Cine poate oare să Te trezească, 
Leu, care ai adormit? 


Cine poate să Te lumineze, 
Soare, care 'Te-ai întunecat? 


Cine poate să Te aducă înapoi, 
Nădejde, care Te-ai stins? 

Şi astăzi? 

Fraților, ce se întâmplă? 

Cine a transformat viaţa în sărbătoare? 
Cine ne cheamă să nădăjduim? 


Cine vindecă universul? 

Cum? 

Cine astăzi a risipit întunericul? 

Cum? 

Cine astăzi a trezit din morminte viața? 


De ce astăzi sărbătoreşte întreaga zidire? 
Că a înviat Hristos! 

Înviază Hristos!, adică înviază totul. 
Înviază Hristos!, adică înviază universul. 





Inviază Hristos! adică înviază omul. 


Auzi? 

Înviază Hristos! 

Adică tu, adică eu, 

adică toţi aceştia pentru care plângem. 

Adică toţi: ŞI tu, ingratul, şi eu, indolentul. 

Şi tu, care ai postit, şi eu, care nu am postit. 
Şi tu, bogatul, şi eu, foarte săracul. 

Și tu, muncitorul încă de la primul ceas din zi, 
ŞI eu, care abia am ajuns la cel de-al 
unsprezecelea ceas. 


Toţi am adormit cu chipurile foarte întunecate 
şi ne-am trezit plini de lumină! 

Înviază Hristos! 

Adică şi tu primul 

ŞI eu ultimul. 


Tot ce se întâmplă Aceluia ni se 

întâmplă şi nouă. 

Tot ce slăveşte Acela se slăveşte şi la noi. 
De altfel, învierea lui Hristos 

adapă toată fiinţa noastră. 


Ajunge până acolo unde nu vedem: 

în adâncurile existenţei noastre, 

şi le luminează şi le îndulceşte. 

Ajunge în viaţa noastră de zi cu zi 

şi dă sens la toate cele ce s-au deformat. 


Durerea, singurătatea, abandonul, 
lacrimile noastre, dramele noastre, 
cimitirele noastre, 

toate câte ne întristează uneori nu au final. 


Sunt drumuri... 
Drumuri ale vieţii care duc la un final, 
adică la Viaţă! 





Acum împărăţia noastră nu mai are sfârşit, 

fiindcă nici împărăţia Acestuia nu are sfârşit. 

Acum nici o placă funerară nu-l poate opri pe om, 

fiindcă nici o piatră funerară nu L-a putut opri pe Hristos! 


Aceste cuvinte nu sunt omeneşti, 

îngerii ne adeveresc, când întreabă: 

Ce-L căutaţi pe Cel viu între cei morţi? 

De ce-L căutaţi pe Cel care trăieşte printre cei care au murit? 


Ne adeveresc acest lucru îngerii, când ne descoperă mângâindu-ne: 
Nu este aici, ci a înviat! 

Nu este aici! 

Mormântul este gol! 


Auzi? 

Hristos nu este aici! 

Și dacă Hristos nu este aici, 

nu sunt nici cei care au plecat de lângă noi! 


Nu este aici Cel pe care-L caut şi plâng... 
Nu este aici Cel pe care-L cauţi şi plângi... 
Auzi? 


Pe nedrept udăm leoarcă pământul cu lacrimi. 
Nu este aici, ci a înviat, precum a zis. 


Hristos, de multe ori, în viaţa Lui pământească 
i-a sprijinit pe cei care plângeau nemângâiaţi: 
Mergi, fiul tău trăieşte! 

a zis omului de la curtea împărătească. 


Fratele tău va învia! 

Eu sunt Învierea şi Viaţa! 

Cel ce crede în Mine nu va muri niciodată, 
ci va trăi! a zis Martei. 

Nu plânge! a zis văduvei mame din Nain. 
Nu a murit, ci doarme! a zis lui lair. 





Indrăzniţi, voi învia a treia zi 
spre bucuria credincioşilor 
şi spre viaţa de veci! 


Însă nimeni nu a auzit. 

Și dacă auzea, nimeni nu înţelegea. 

Nimeni în afară de Maica Domnului. 

De aceea, aceasta nu aleargă la mormântul Lui, 
precum au făcut mironosiţele, 

precum au făcut Petru şi loan. 

Maica Domnului ştie că mormântul este gol. 
Ştie că Hristos, prin Învierea Lui, 

a dat la o parte toate mormintele. 

Ştie ca Fiul ei a înviat 

şi nu mai este mort în mormânt! 


Aceste cuvinte nu sunt omeneşti, 

fără un temei şi spuse la întâmplare. 
Chiar Domnul ne adevereşte 

că se apleacă cu afecţiune şi suflă viaţă 


peste oasele uscate şi goale! 


Chiar Domnul ne adevereşte, 
adresându-se celor morţi: 

„Ascultaţi-Mă, oase goale! 
Ascultaţi-Mă! 

lată, Eu voi deschide mormintele voastre 
şi am să vă scot de acolo. 

Și am să suflu peste voi suflare de viaţă, 
şi am să vă dau iarăşi vene şi piele, 

şi am să vă dau duhul Meu vouă 

şi pentru totdeauna o să trăiți!”. 


Iubirea nemărginită a lui Dumnezeu, 

care după viaţă dăruieşte iarăşi viaţă! 

Mai frumoasă şi mai desăvârşită decât cea dintâi, 
ŞI de veci! 

Dăruieşte iarăşi trupuri! 

Mai frumoase şi mai desăvârşite şi de veci! 
Acestea sunt trupuri, dar nu sunt! 





Care nu vor flămânzi, care nu vor suferi şi care nu vor îmbătrâni... 
Trupuri la fel cu al lui Hristos care vor trece prin uşile încuiate! 


Iubirea nemărginită a lui Dumnezeu, 
care ne-a făcut robi, însă liberi! 

Care ne-a făcut muritori, însă nemuritori! 
Care ne-a dat posibilitatea 

să nu lăsăm după noi oase uscate, 
materie moartă, ci sfinte moaşte! 
Vindecătoare şi frumos mirositoare! 


„Înviază Hristos!”, 

strigă craniile sfinților 

care priveghează pentru lume. 
„Înviază Hristos!”, 

strigă cinstitelor lor mădulare 
făcătoare de minuni, 

şi înainte şi după moartea lor. 


„Inviază Hristos!”, 


mai strigă şi obiectele lor personale, 
care deseori miros frumos şi sunt 
făcătoare de minuni. 


Fiindcă, spune Sfântul loan Gură de Aur, 
puterea vindecătoare 

merge de la suflet spre trupuri, 

şi de la trupuri spre haine, 

şi dinspre haine spre încălțări, 

şi dinspre încălțări merge spre umbră! 


Să cădem în faţa moaştelor! 

Să îmbrăţişăm raclele, 

să îmbrăţişăm pe sfinţi, 

să intrăm sub umbra acestora, 

aşa cum au intrat bolnavii 

sub umbra vindecătoare a Apostolului Petru. 
Sfinţii sunt temelii ale învierii! 


Sfântul Vasile cel mare ne spune că 





acolo sălăşluieşte Harul. 

Sfinţii sunt clopote, 

toacă şi sonerii care sună, 

care cântă melodios de înviere: 
Moartea nu mai este, nu mai există! 


Felul în care aceştia au trăit, 

felul în care au murit, 

felul în care aceştia vin, atunci când 

îi chemăm în ajutor, 

aduce cel mai mângâietor mesaj pe care l-a 
primit vreodată lumea: 

Hristos a înviat! 


Iar ortodocşii de pretutindeni, 

ruşii, sârbii, grecii, românii, 

creştinii care stau ascunşi împrăştiaţi peste tot 
pământul răspund: 

Adevărat a înviat! 


Şi îşi înalţă făcliile lor ca să primească 
lumina sfântă! 

Lumina Preasfântă de la Preasfântul Mormânt 
unde în fiecare an 

este dăruită ortodocșilor. 


De aceea, Învierea este sărbătoarea împărătească 
a ortodocșilor! 

De aceea, ortodocşii sărbătoresc împreună, 
sărbătoresc strălucitor, 

nădăjduiesc, 

se bucură de bucuria celor nemuritori, 

care nu este din lumea aceasta. 


Aşa cum se bucurau mucenicii atunci când erau 
conduşi la moarte. 

Ca nişte nemuritori! 

Cu convingerea adâncă 

că mergeau să trăiască 

şi nu să moară! 





De aceea, Sfântul Serafim de Sarov întâmpina 
lumea întotdeauna cu acelaşi salut: 

„Hristos a înviat, bucuria mea!”. 

De aceea, a cerut să scrie pe mormântul lui: 
Când am să mor, să veniţi la mormântul meu, 
şi pe cât de des, pe atât de bine. 

Să-mi vorbiţi aşa cum făceaţi când eram viu 
şi am să vă ascult. 

Să vă deşertaţi amarul la mine, 

iar eu am să-l iau. 

Fiindcă trăiesc şi am să trăiesc întotdeauna! 


„Părinte, ce o să facem, când o să mori?”, 
iar părintele Porfirie răspundea: 

Eu am să fiu aici iarăşi 

şi am să vă aud, mult mai bine ca acum, 
însă voi o să strigaţi la mine? 


Vă convine să plec, zicea părintele Paisie. 
Acum vă rog şi eu, cum mă rugaţi şi vol. 
Sufăr, să fiu auzit... 

Poate Săptămâna luminată să fie strălucitoare, 
când toată lumea mănâncă, iar eu fac metanii? 
însă, atunci voi vorbi simplu, 

am să duc mai departe tot ceea ce-mi spuneţi, 
iar cu am să vindec durerile voastre. 


Astăzi se împlinesc 20 de ani de la adormirea 
acestora, 200 de ani după... 

Veacuri după... 

Poate cineva să spună că părintele Porfirie 

este mort, 

părintele Paisie, Sfântul Serafim, 

Sfântul Nicolae, Sfânta Paraschevi? 

Mii de sfinţi, care trăiesc şi vor trăi întotdeauna? 


Poate să spună cineva că Sfânta Marina este 
moartă, 
când ea s-a prezentat doctorilor: 





„Marina from Andros”, 
şi a luat parte la operaţia chirurgicală 
a micuţului Andrea, în America? 


Poate să spună cineva că Sfântul Nectarie este mort, 

când românii căutau să găsească cine era preotul care a stat o săptămână în satul 
lor, botezând pe toţi cei nebotezaţi şi apoi a dispărut în tăcere, 

şi au văzut uimiţi cum se semnează în cartea bisericii: Nectarie al Pentapolelui? 


Poate să spună cineva că a murit 
călăreţul de argint, Sfântul Gheorghe, 
în faţa căruia grecii şi turcii 

stăteau nemişcaţi, ca să treacă acesta? 


Poate să spună cineva că este moartă 
Maica Domnului? 

Poate să spună cineva că Aceasta a murit, 
Când turcălăii o numesc 

Mama Maria? 

Mormântul ei gol, minunile ei, 

icoanele care izvorăsc mir, 

iconostasele ei care miros frumos, 
pietrele preţioase care o împodobesc pe Aceasta, 
toate mărturisesc că există Înviere! 

Toate strigă: Adevărat a înviat Hristos! 


Acum milă izvorăşte de pretutindeni. 

De pretutindeni răsare iertarea. 

Fiindcă învierea şi iertarea merg împreună. 
Nu poate exista una fără cealaltă. 

Nu se poate să cred în Înviere 

şi să nu-ţi iert toate câte cele! 


Nu se poate să crezi în Înviere 

şi să nu-mi ierţi toate greşelile făcute. 
Cel care nu iartă nu iubeşte. 

Iar acesta care nu iubeşte 

nu face parte dintre cei vii. 

Este deja mort! 





A murit deja moartea cea neschimbată, 
moartea cea fără scăpare. 

Și nu firea noastră este responsabilă 

de acest lucru, 

fiindcă firea noastră este nemuritoare. 
Responsabilă este voinţa noastră, 

alegerea noastră de a ne separa de fratele nostru, 
adică de a ne separa de Dumnezeu. 


Fraţilor, când zicem „Adevărat a înviat”, 
alegem un mod de viaţă. 

Alegem să nu coborâm de pe cruce, 

chiar dacă putem să facem acest lucru. 
Alegem să iertăm 

pe cei care şi-au bătut joc de noi, 

pe cei care în loc de apă ne-au dat oţet. 
Alegem să ne rugăm din adâncul inimii 
pentru cei care ne-au mâhnit până la moarte... 


Fraţii mei, când zicem „Adevărat a înviat”, 

Îl alegem pe Hristos! 

Să ne îngropăm şi să ne slăvim împreună cu EI. 
După noi, în loc de altă avere, 

să lăsăm sfinte moaşte! 

lar numele nostru să fie scris pentru totdeauna 
în dipucele celor vii! 

Înviază Hristos, 

„Viaţa tuturor”! 


Mormintele sunt goale! 

Universul este plin de Dumnezeu! 
De mila Lui este plin pământul! 
Acum mii de clopoței, 

mii de toci, 

mii de guri, 

mii de păsări, 

mii de făclii aprinse 

strigă cel mai mângâietor adevăr: 


Dumnezeu este iubire! 





Iar iubirea 
AUZI 

nu este cu putință 
să nu ierte! 


Iubirea 

— auzi? — 

nu este cu putință 
să nu ierte! 


Înviază Hristos! 

Mii de oameni, 

vii şi adormiţi, 

sfinți şi păcătoşi, 

nedrepţi şi nedreptățiți, 

plângând, pocăindu-se sau fiind miluiţi 
— auzi? — 

plâng de bucurie. 


Iubirea nu poate, 
nu este în putere 
să nu învieze! 


„ Oase uscate, ascultați cuvântul Domnului! 
Aşa grăieşte Domnul Dumnezeu oaselor 
acestora: 

Iată, Eu voi deschide mormintele voastre... 

Şi voi pune în voi Duhul Meu... 

Voi pune pe voi vine şi carne va creşte pe vol... 
Vă voi acoperi cu piele, 

voi face să intre în voi duh şi veţi învia... 

Şi veţi trăi!”. 

(lezechiel 37, 1-14) 


Aşteptăm un Mântuitor: 

pe împăratul Hristos! 

Până se vor usca toate lacrimile 
din ochii noştri, 





şi moartea nu va veni iarăşi, 
Nici doliu, 

Nici durere, 

nici noapte! 


(în: Maria Mourza, “În loc de ofrandă. Un neînsemnat dar oferit singurătăţii 
omului contemporan”, Editura Bunavestire, 2012) 





Maria Mourza - Vino, Doamne Lisuse! - “Nu te teme! Eu sunt Dumnezeul tău 
şi te țin de mână şi te întăresc...” 


Pe Mântuitor ÎL mărturisim, 
pe Împăratul Hristos, 

pe cel Înviat din morţi, 

pe Pâinea vieţii, 

pe Strugurele cel adevărat, 
pe Apa vieţii, 

pe Lumina, pe Calea, 

pe Viaţa şi Învierea! 


Pe Mântuitorul Îl aşteptăm, 

pe Hristos Împăratul, 

pe Steaua cea strălucitoare, cea de dimineaţă, 
pe Primul şi pe Ultimul, 

pe Cel ce are cheile morţii şi ale iadului 

al cărui cap este ca neaua, 

iar ochii Acestuia este glasul apelor, 

şi chipul Acestuia este ca soarele! 


Mântuitorului ne închinăm, Împăratului Hristos! 





Cel care a zidit universul, Cel care „a sfințit apele”, 
Cel care preschimbă pâinea şi vinul, 

Cel care este milostiv faţă de mulțimi, 

Cel care-i vindecă pe cei care suferă rău. 


Iisus Hristos! 
Ieri şi astăzi, 
Cel ce este în veci. 


lisus Hristos! 

Cel care ne acoperă pe noi, 
şi ne ocroteşte pe noi 

şi ne miluieşte pe noi! 


Şi acum, 

aceasta zice Domnul Dumnezeul nostru: 
Nu-ţi fie frică! 

Eu sunt cu tine. 

Dacă treci prin apă, 

Eu sunt cu tine, 

iar râurile nu-ţi vor închide calea. 

Și dacă treci prin foc, 

nu vei arde. 


Și acum, aceasta zice Domnul: 
Eu merg în faţa ta, 

iar piatra se va despica în două, 
ŞI va izvori apă, 

şi va bea poporul Meu, 


că Eu sunt Domnul Dumnezeul tău! 


Soarele şi luna, 

răcoarea, 

fulgerele şi norii, 

duhurile şi sufletele drepţilor 
binecuvântaţi-L pe Domnul, 

că şi-a întins dreapta Lui spre mine, 
zicând: 

Nu te teme! 





Dacă este râu cel care-ţi opreşte calea, 
nu te teme! 

în numele Lui 

va seca. 


Dacă este toiag, 

va răsări. 

Dacă este pustiu, 
va înflori ca crinul. 


Nu te teme! 

Dacă ţi-ai lăsat casa sau părinţii sau fraţii, 
pentru EI, 

dacă ţi-ai închinat anii, 

averea ta, 

dacă ţi-ai pierdut dreptul, 

dacă ţi-ai pierdut tot ce ai avut mai de preţ, 
pentru împărăția lui Dumnezeu, 

nu te teme! 

Vei primi însutt. 


Dacă eşti îndurerat foarte, 

nu te teme! 

Niciodată nu am văzut vreun drept care să fie 
părăsit. 


Dacă strigătul lumii şi râsetele te îngrozesc, 
dacă te simţi singur în mijlocul lupilor, 


îndrăzneşte, căci Eu am biruit lumea! 


Dacă a râs de tine păcatul 

şi te are în mrejele lui, 

nu te teme! 

Nu am venit să—A chem pe cei drepţi la pocăință, 
ci pe cei păcătoşi. 


Dacă ai crezut în Împărăția lui Dumnezeu, 
care vine, 
astăzi cu Mine vei fi în Rai! 





Nu te teme! Eu sunt Dumnezeul tău 
ŞI te țin de mână 
ŞI te întăresc... 


Fericiţi cei ce păzesc poruncile lui Hristos. 
Fericiţi cei prigoniţi 

întotdeauna pentru dreptate. 

Fericiţi cei ocărâți 

întotdeauna pentru Domnul. 

Fericiţi cei vii în Domnul, 

cei morți în Domnul, 

căci lucrările lor merg cu aceştia! 


Îl aşteptăm pe Mântuitorul, 

pe Împăratul Hristos! 

Dacă lacrima nu se va şterge din ochii noştri, 
nici moartea nu va veni, 

nici doliul, 

nici durerea, 

nici noaptea. 


Şi nu mai avem nevoie de opaiţ şi de lumina 
soarelui, 
că Domnul Dumnezeu ne luminează pe noi. 


Mântuitorului ne închinăm, 

Hristos Împăratului, 

zicând în pocăință: 

Îţi mulţumim Ţie, Doamne Dumnezeule, 
Atotţiitorule, 

Cel ce ai zis: „Nu vă las pe voi orfani”. 
Îți mulţumim Ţie, Doamne Dumnezeule, 
Cel ce ai zis: „Eu voi fi cu voi 

în toate zilele vieţii voastre “. 

Îţi mulţumim Ție, 

Cel ce eşti 

şi Cel ce vei fi în veci 

şi Cel ce va să vină, 

că ai aşternut puterea Ta cea mare 

şi ai împărățit! 





Pe Mântuitorul Îl aşteptăm! 

Pe Hristos Împăratul! 

Pe Cel ce a şezut pe mânz alb. 

Pe Cel ce a avut numele scris pe veşminte: 
Împăratul împăraţilor 

şi Domnul domnilor. 


Pe Mântuitorul îl aşteptăm! 
Pe Cel ce mărturiseşte: 
Vin repede. 

Amin. 


Da. 
Vin. 
Doamne lisuse! 


(în: Maria Mourza, “În loc de ofrandă. Un neînsemnat dar oferit singurătăţii 
omului contemporan”, Editura Bunavestire, 2012) 





Doamne 
în numele bobului de grâu 


îngăduie să putrezesc 
pentru Inviere. 


Doamne 

plouă în sufletul meu 

ca într-un ocean 

nu se mai văd 

țărmurile 

apa mi se revarsă 

peste ochi, peste buze 
peste mâini, peste picioare 


Doamne 

în numele bobului de grâu 
îngăduie să putrezesc 
pentru Înviere. 


Pr. Sever Negrescu - Paştele 





Pr. Sever Negrescu - Golgotă de Înviere 


Ce stare Doamne, ce stare 
de apropiere omul are 
de miluire şi de poezie 
ce stare caldă ce stare vie. 


Ce viaţă Doamne, ce viaţă 
îndepărtată ca o ceaţă 

de Tine şi de omenire 

ce viaţă moartă, ce moarte vie 


Ce trecere prin marea Roşie 
spaimă de dulceagă durere 
struguri şi moarte ruginie 
ce Golgotă de Înviere 


Ce lume Doamne de sărmani 
trăim într-un tremurător orfelinat 
fără a fi părinţi orfani 

ce au pierdut orice păcat. 





Pr. Sever Negrescu - Ziua din mormânt 


Strugurii s-au copt în via 
nopții ce-a trecut 

în zori a venit Maria 

la mormântul sfânt 

a bătut cu lacrima 

în soarele rece 

a muşcat din cremenea 
verbului a trece 

timpul măcinat în parte 
spaţiul renăscut din flori 
dincolo de moarte 

mai presus de nori. 


Îngerul ce a deschis 
mormântul iubirii 

lumii a trimis 

vestea mântuirii 

strugurii s-au copt în jertfa 
Fiului Preabun. 

Tăcut vinul a pornit aievea 





zilei din mormânt. 





Valeriu Gafencu - Imn al Invierii 


Vă cheamă Domnul slavei la lumină, 
Vă cheamă mucenicii-n Veşnicii, 
Fortificaţi biserica creştină 

Cu pietre vii zidite-n temelii. 


Să crească-n inimile voastre 

Un om născut din nou armonios, 
Pe sufletele voastre să se-mplânte 
Pecetea Domnului lisus Hristos. 


Un clopot tainic miezul nopţii bate 
Și lisus coboară pe pământ; 

Din piepturile noastre-nsângerate 
Răsună Imnul Învierii sfânt. 


Veniţi creştini, luaţi lumina 

Cu sufletul smerit, purificat; 
Veniţi flămânzi, gustaţi din cină, 
E nunta Fiului de Împărat. 





Pr. Anthony M. Coniaris - Duminica Sfintelor Paşti - Mulţumim lui 
Dumnezeu, care ne-a dat victoria Sa 


Cei care au văzut “Jesus Christ Superstar” spun că la final au rămas cu un gust 
amar, deprimaţi cumva, pentru că se încheie cu crucificarea. Ce poate fi mai 
deprimant decât o piesă de teatru sau un film care se încheie cu crucificarea eroului 
principal? Nu este surprinzător că “Jesus Christ Superstar” se încheie cu 
crucificarea, din moment ce cei care l-au scris au fost necredincioşi. Ei au încercat 
să exprime prin această operă rock filozofia lor deprimantă despre viaţă, şi anume 
că ea se încheie cu crucificarea pentru fiecare dintre noi. Poate că aşa s-au 
comportat Apostolii imediat după răstignire, dar cu siguranţă nu după Înviere. 
Cuvântul cheie pentru primii creştini a fost VICTORIA: 


“Moartea a fost înghițită de biruinţă. Unde îţi este, moarte, biruinţa ta? Unde îţi 
este, moarte, boldul tău? [...] Să dăm mulțumire lui Dumnezeu, Care ne-a dat 
biruinţa prin Domnul nostru lisus Hristos!” (1Corinteni 15,54-57). “Dar în toate 
acestea suntem mai mult decât biruitori, prin Acela Care ne-a iubit” (Romani 
8,37). “Aceasta este biruinţa care a biruit lumea: credinţa noastră. Cine este cel 
ce biruieşte lumea dacă nu cel ce crede că lisus este Fiul lui Dumnezeu?” (lloan 
5,4-5). Noul Testament este plin de convingerea că prin Hristos Dumnezeu ne-a 
dat victoria Sa; victoria asupra fiecărui duşman; victoria asupra fiecărui rău posibil; 
victoria asupra la orice a mers greşit în Creaţia lui Dumnezeu; victoria asupra 
păcatului, răului şi morții. 


Datorită Invierii Domnului lisus Hristos, adevăratul creştin este mereu optimist. 
Problema e că atunci când eşti un veşnic optimist, lumea te crede naiv; spune că nu 





ştii de fapt cum merg lucrurile. 


lar concentrarea lui cade nu pe probleme, ci pe răspunsuri. “In lume necazuri veți 
avea; dar îndrăzniţi. Eu am biruit lumea” (loan 16,33). lisus nu a spus “Eu voi 
birui lumea” ci “Eu am biruit lumea”. Pe cruce a spus: “S-a sfârşit”. Nu a fost un 
strigăt de învins, ci de învingător: “Scopul pentru care am venit “s-a sfârşit”, a fost 
împlinit. Am răscumpărat poporul Meu. Le-am dat victoria. Acum ţine de ei să o 
accepte. Pentru că nu îi pot forţa să o primească.” 


Celebrând Învierea lui lisus, noi nu celebrăm doar un eveniment istoric, ce s-a 
întâmplat cândva în trecut; celebrăm un eveniment care ne influenţează pe 
fiecare dintre noi, astăzi, acum. Datorită Învierii lui Hristos, fiecare creştin botezat 
care şi-a dedicat viaţa lui lisus poate să spună: “Hristos trăieşte; de aceea şi eu voi 
trăi. Hristos trăieşte; de aceea şi cu am trecut de la moarte la viaţă. Hristos trăieşte; 
de aceea şi eu am la dispoziţie aceeaşi putere ce l-a ridicat pe EI din morţi. Hristos 
trăieşte; de aceea şi eu am victoria.” 


Victoria asupra... 


1. Victoria asupra păcatului. Păcatul are puterea de a înrobi, puterea de a ne 
îngropa de vii în mormântul vinovăției şi disperării. Doar Hristos are puterea de a 
sparge acest mormânt şi de a ne elibera. 


2. Victoria asupra demonilor. Evangheliile îl prezintă adesea pe lisus alungând 
demoni. EI face la fel şi astăzi, dându-ne victoria asupra demonilor care ne chinuie, 
care ne fac din viaţă un adevărat iad: ura, invidia, pofta trupească, lăcomia, etc. 
“Dacă este cineva în Hristos, este făptură nouă; cele vechi au trecut, iată toate s- 
au făcut noi” QCorinteni 5,17). 


3. Victoria asupra noastră. Hristos îmi oferă victoria asupra mea. Adevăratul 
război este mereu cel interior. Aici trebuie să învingem mai întâi pentru ca orice 
victorie exterioară să aibă vreun sens. Şi totuşi, mulţi creştini ce merg la biserică 
nu sunt învingători, ci învinşi. Învinşi de circumstanţe, învinşi de păcat, învinşi de 
pierderi, de durere, de suferinţă, de părere de rău. Sunt creştini doar cu numele. 
Sunt membrii unei religii, dar îi resping puterea. Nu s-au ridicat niciodată deasupra 
unei vieţi centrate pe propria persoană; nu au urcat niciodată înălțimile credinţei şi 
ale angajamentului total față de Hristos. Nu şi-au revendicat victoria lui Hristos: 
victoria asupra păcatului şi asupra sinelui. 





4. Victoria asupra morţii. Victoria definitivă a lui Hristos oferită nouă este asupra 
celui mai mare şi din urmă duşman: moartea. 


Un bolnav de cancer, aflat pe moarte, se întreba de ce prietenilor lui 
necredincioşi nu părea a le place să vină să îl viziteze, în timp ce prietenii lui 
creştini veneau tot mai des. Un prieten i-a spus că motivul era poate faptul că 
creştinismul ştie să facă faţă tuturor acestor lucruri, are un loc pentru ele, 
cunoaşte pacea lui Dumnezeu în mijlocul lor, şi siguranţa pe care o dă victoria 
definitivă în Hristos. 


În mulţii mei ani de slujire preoțească, am oficiat nu puţine înmormântări. Am fost 
alături de mulţi în mari dureri şi teribile pierderi personale a celor dragi. În astfel 
de momente există unele lucruri ce aduc o oarecare alinare — prezenţa prietenilor, 
coroanele de flori, slujba înmormântării. Dincolo de toate acestea sunt însă 
cuvintele preaiubitului nostru Domn Hristos, luate din chiar inima mesajului său 
pascal. “Eu sunt Învierea şi viaţa.” Aceste cuvinte au un efect pe care nu îl poate 
egala nimic. Evident că durerea şi pierderea sunt tot acolo. Însă cuvintele 
Domnului Înviat ne dau oarecum puterea de a merge mai departe şi asigurarea că 
moartea nu are ultimul cuvânt. 


Sf. Pavel afirmă aceasta într-un limbaj ce vorbeşte fiecărei generaţii în parte: “Ce 
vom zice deci la acestea? Dacă Dumnezeu e pentru noi, cine este împotriva 
noastră? EI, Care pe Însuşi Fiul Său nu L-a cruțat, ci L-a dat morţii, pentru noi 
toți, cum nu ne va da, oare, toate împreună cu EI? Cine va ridica pâră împotriva 
aleşilor lui Dumnezeu? Dumnezeu este Cel ce îndreptează; Cine este Cel ce 
osândeşte? Hristos, Cel ce a murit, şi mai ales Cel ce a înviat, Care şi este de-a 
dreapta lui Dumnezeu, Care mijloceşte pentru noi! Cine ne va despărţi pe noi de 
iubirea lui Hristos? Necazul, sau strâmtorarea, sau prigoana, sau foametea, sau 
lipsa de îmbrăcăminte, sau primejdia, sau sabia? [...] Căci sunt încredinţat că 
nici moartea, nici viaţa, nici îngerii, nici stăpânirile, nici cele de acum, nici cele 
ce vor fi, nici puterile, nici înălțimea, nici adâncul şi nici o altă făptură nu va 
putea să ne despartă pe noi de dragostea lui Dumnezeu, cea întru Hristos lisus, 
Domnul nostru ” (Romani 8,31-39). 


Pe vremuri, în Rusia, în Duminica Paştelui, după-amiaza, se ţinea o ceremonie 
specială în cimitirul din sat. După o slujbă în capela cimitirului, preotul însoțit de 
diaconi şi de cor pornea în procesiune prin cimitir, cântând “Hristos a înviat”. 
Oprindu-se în dreptul fiecărui mormânt, unde se afla familia celui plecat din 
această viaţă, preotul saluta cu “Hristos a înviat!”, iar rudele răspundeau cu 





încredere: “Adevărat a înviat!” Ce frumoasă mărturie a credinţei noastre creştine! 
Să mergi printr-un cimitir în Duminica Paştelui cântând “Hristos a înviat!” 


“Dar acum Hristos a înviat din morți, fiind începătură (a învierii) celor adormiţi. 
Că de vreme ce printr-un om a venit moartea, tot printr-un om şi învierea 
morţilor. Căci, precum în Adam toţi mor, aşa şi în Hristos toţi vor învia” 
(1 Corinteni 15,20-23). Este victoria asupra morţii. “Dacă cineva va păzi cuvântul 
Meu, nu va vedea moartea în veac” (loan 8,51 şi 52). “Și oricine trăieşte şi crede 
în Mine nu va muri în veac” (loan 11,26). 


Nu scăpare ci victorie 


Ceea ce îşi doresc astăzi majoritatea oamenilor este ceva care să îi scape de 
realitate. De aceea cel ce lucrează în industria spectacolelor, cinematografiei sau 
muzicii este plătit mai mult decât medicul. El asigură o evadare din realitate. 
Acesta este de asemenea motivul pentru care se cheltuiesc atât de mulți bani pe 
băutură. Oamenii pun mare preţ pe evadare. Pentru aceasta ei sunt dispuşi să 
plătească scump. Totuşi scăparea pe care o obţin este temporară; poate funcţiona 
pentru un timp scurt, dar în final realitatea ne ajunge din urmă şi trebuie să o 
înfruntăm. ȘI aici vine măreţia credinţei noastre creştine. Nu ne oferă o evadare, ci 


victorie. Ne permite nu să fugim de viaţă, ci să o cucerim prin Hristos care a spus: 
“... îndrăzniţi. Eu am biruit lumea”. 


O victorie derivată 


Victoria despre care am vorbit este o victorie derivată. A fost câştigată de Hristos. 
Noi participăm la ea prin botez şi credinţă. ,$f. Pavel ne reaminteşte în Romani 
6,4-11 că învierea trebuie să facă parte din viaţa fiecărui creştin. În botez, spune 
el, fiecare dintre noi este făcut părtaş la experienţa Învierii lui Hristos. Aşa după 
cum EI a fost îngropat în pământ şi a înviat, şi noi suntem înmormântați în apele 
botezului şi înviem. Creştinii au primit cu toţii puterea lui Hristos cel înviat, 
pentru a învia din moartea păcatului la o nouă viaţă în El. De aceea în Biserica 
primară botezul era mereu acordat în fericita noapte a Paştelui. Cum majoritatea 
dintre noi am fost copii când am fost botezați, Paştele devine pentru noi un timp al 
reînnoirii voturilor de la botez: respingerea satanei şi dedicarea pentru Hristos. 
Într-un fel bisericile noastre pline de Paşte neagă tocmai faptul pe care ar trebui să 
îl celebreze. Mii de oameni îşi trădează credinţa venind la biserică o dată pe an. Fi 
nu cred cu adevărat în victoria extraordinară a lui Hristos, la care suntem chemaţi 
să luăm parte. Dacă ar crede, ar fi aici la biserică să o celebreze şi să fie parte a 





ei în fiecare duminică, pentru că creştinii celebrează Invierea Domnului în 
fiecare duminică. 


Bucuraţi-vă! 


Când în ciuda aşteptărilor grecii i-au bătut pe perşi la bătălia de la Maraton, au 
trimis un soldat grec să alerge până la Atena să ducă vestea victoriei cetăţii 
asediate. Acesta a alergat cât l-au ţinut puterile, a comunicat mesajul, “Bucuraţi- 
vă! Am învins!”, şi apoi a căzut mort de oboseală. Şi lisus a învins. Bucuraţi-vă! 
Acesta este efectul victoriei: bucuria! 


G. K. Chesterton scria: “Un creştin care crede cu adevărat ar trebui să facă două 
lucruri: să danseze de bucurie şi să lupte pentru victorie.” Ritualul dansului, 


pentru a exprima bucuria victoriei lui Hristos, nu este necunoscut liturgiei 
răsăritene. Se regăseşte încă în liturgia etiopiană. 


O altă expresie a acestei bucurii o reprezintă imnele răsăritene. 


“Ziua Învierii, să ne luminăm, popoare, 
Paştele Domnului, Paştele! 


Că din moarte la viaţă şi de pe pământ la cer, 
Hristos Dumnezeu ne-a trecut pe noi, 
Cei ce-l cântăm cântare de biruinţă. 
Hristos a înviat din morţi! 


Să ne curăţim simţirile 
Și să vedem pe Hristos strălucind, 
Cu neapropiată lumină a Invierii. 


Și bucuraţi-vă zicând: “luminaţi să-L auzim”, 
Cântându-l cântare de biruinţă. 


Hristos a înviat din morţi! 
Cerurile după cuviinţă să se veselească, 
Şi pământul să se bucure. 


Şi să prăznuiască toată lumea 
Cea văzută şi cea nevăzută 
Că Hristos S-a sculat, veselia cea veşnică.” 





Vince Lombardi a spus cândva: “A învinge nu este important; este esenţial.” 
Hristos Inviat ne-a oferit victoria Sa. Cât de mult avem nevoie astăzi de această 


stare de spirit de victorioşi! Sarcinile noastre sunt copleşitoare. A-ţi pierde 
încrederea înseamnă a pierde totul. Răul câştigă de fiecare dată când noi ne 
pierdem siguranţa. A fi siguri în Hristos, pe Hristos, înseamnă începutul victoriei. 
Mai mult: este victoria! Dacă nu revendicăm drept a noastră victoria lui Hristos 
asupra păcatului, asupra noastră şi asupra morţii, ne furăm singuri pălăria, pierzând 
cea mai mare victorie ce ne este dat să o cunoaştem acum şi în vecii vecilor. 


(Traducere: Oana Capan) 





Pr. Tertulian Langa - Duminica Sfintelor Paşti - În tainele Învierii 


Faptul de neînlăturat şi tulburător al morţii — brutal sau blând, cum s-ar petrece el — 
pare de nepătruns, deşi este la fel de vechi ca şi viaţa însăşi. Religii, ştiinţe şi 
filozofii l-au abordat mereu, cu mai puţină sau cu mai multă competenţă, el însă a 
rămas la fel de insuficient pătruns de mintea omenească, şi astăzi ca şi în trecut. N- 
am spus “total”, de nepătruns, ci numai “insuficient”, dar şi, de multe ori, cu totul 
eronat. Moartea apare ca de nepătruns deoarece ea depăşeşte orice experienţă 
personală, chiar şi imaginaţia. Însă există o cale mai limpede de a-l aborda misterul 
şi, până la urmă, cea mai satisfăcătoare: e cea propusă de sf. apostol Paul în Cartea 
către Corinteni. Sf. apostol Paul se ia de piept cu taina morții lui lisus, pe care o 
elimină cu totul, punând-o în relaţie cu învierea,făcând din ea un prag spre înviere. 
Deci, de la Înviere porneşte Paul, ca să explice moartea. Drept care, încearcă, mai 
întâi să înţeleagă ce a fost Învierea — desigur învierea lui Hristos. În textul paulin 
pe care l-am menţionat, apostolul reia o întrebare veche, pe care învierea lui 
Hristos a readus-o în actualitate. 


Cum învie morţii? Cu ce trup se vor întoarce? Dar învierea lui Hristos a fost cu 
totul altceva decât cea a lui Lazăr, a fiicei lui lair, sau cea a tânărului din Nain. A 
lor a fost un fel de resuscitare, o redeşteptare la viaţă întreruptă, dar nu în vederea 
nemuririi. Reîntoarcerea acestora la viaţă n-a fost decât o reluare a unui fir de viaţă, 
pentru o vreme poticnit, şi care a continuat firesc, ca şi al oricărui om, până la 
moartea fără îndoială; căci cum ni s-ar părea un Lazăr îmbătrânind sute, sau poate 
mii de ani, ca să nu mai moară niciodată? Pentru o astfel de credinţă îi mustră 
Domnul pe Luca şi Cleopa, în Emaus: Puțin pricepătorilor, zăbavnici în a crede 
tot ce au spus profeţii. Nu trebuia Hristosul să sufere aceste lucruri ca, după 





acestea, să intre-n slava Sa? (Le 14, 25-26). Se pare că şi înspre noi ar spune: 
puţin credincioşilor, zăbavnici în a crede că sunteţi întru Mine, ca şi când nu aţi şti 
că mă topesc în voi... 


Dar totuşi, cum a fost viaţa lui lisus, cea după învierea Sa? Ce a făcut biruitorul 
morţii în cele patruzeci de zile, timp în care ştim că S-a mai arătat Apostolilor, 
Femeilor Mironosiţe, Discipolilor din Emaus şi altora dintre contemporanii Săi. 
Despre aceste arătări am mai vorbit la Paştile pe care le-am prăznuit acum doi ani, 
tot în această catedrală. 


Desigur, este dificil să stabilim cronologia faptelor din timpul celor 40 de zile. 
Însă, un fapt se cere totuşi reluat, căci el a devenit o dogmă de credinţă. În “Crezul 
Apostolilor”, mărturisit de credincioşii anteriori Conciliului din Niceea, se 
afirma precis că, după Înviere, Domnul lisus a coborât în lad, de unde, 
împreună cu Sufletele curăţite de păcat, constituite într-un alai de slavă, S-a 
înălțat la cer. 


După Conciliul din Niceea, în unele arii ale Bisericii creştine, s-a socotit că 
menţionarea acestei mântuitoare acţiuni nu ar mai constitui o necesitate, ea 
nemaifiind contestată şi fiind lesne de-nţeles din textul astfel prescurtat. Pentru 
acest motiv, în unele formulare liturgice orientale, Crezul se rosteşte fără această 
precizare. 


Însă, sub orice formă, a crede că învierea lui Hristos a avut efecte şi asupra 
sufletelor din “cealaltă lume” înseamnă a mărturisi că răstignirea şi moartea lui 
lisus nu au constituit cel mai răsunător eşec al vreunui vestitor de crez, ci, 
dimpotrivă, o biruinţă care trecea de graniţele timpului şi ale lumii cunoscute, o 
biruinţă care, prin dragoste şi sacrificiu, chema la fericire întreaga omenire; căci 
învierea lui Hristos e garanţia învierii noastre. 


lisus e primul şi singurul din toată curgerea istoriei care a străbătut întreg tărâmul 
morţii şi care s-a întors biruitor în lume. Întors la noi, nu ne-a descris această 
“aventură”, însă ne-a spus la ce serveşte moartea; ne-a spus că sensul ei nu este ca 
să producă teamă, ci doar ca să ne facă să-nţelegem că ea este modalitatea de a 
trece spre începutul creațiunii noi, cea fără de păcat şi fără de sfârşit, creaţiune 
înnoită cu preţul Jertfei lui Hristos, în care iubirea nu mai este pângărită, în care 
libertatea nu mai este violată, în care pe Dumnezeu Îl vom vedea la faţă. 


Această creaţiune nouă nu este un proiect de viitor ci, dimpotrivă, este o realitate 
actuală, pe care o trăim şi o-nţelegem după măsura în care realizăm încă de pe 





pământ comuniunea cu Hristos. Şi, tocmai în conştientizarea acestei mistice 
realităţi, ca şi comunicarea în faţa tuturor a învierii lui Hristos, constă menirea 
Bisericii ca şi a fiecărui botezat. Ne-ndeplinim această misiune? Vestim prin viaţa 
noastră credinţa în creaţiunea nouă? Trăim comuniunea cu Hristos prin Sfânta 
Euharistie? 


Odinioară creştinii mergeau în cântec spre circul în care vor muri, unde, prin 
moartea din fidelitate, ştiau că se-ntâlnesc cu Domnul. Ei au crezut aceasta, şi o 
mărturiseau cântând în moarte. 


În ce măsură ne asemănăm cu ei, în ce măsură măcar cerem prin rugăciune 
capacitatea de a ne trăi viaţa mereu ca în prezenţa lui Hristos, Care, primit în 
Sfânta Euharistie, să ne conducă, în sfârşit, la împlinirea făgăduinţelor solemne 
făcute la Botez: Mă lepăd de Satana. Cred în lisus Hristos şi mă unesc cu EI şi 
numai Lui Îi voi sluji de-acum. Amin. 





Pr. George Dimopoulos - Duminica Sfintelor Paşti - Hristos a înviat! 


Cu inimile şi feţele strălucind de bucurie, iubiţi fraţi, celebrăm din nou şi în acest 
an Învierea Divină — miracolul miracolelor credinţei noastre, şi cel mai mare 
eveniment din toată istoria. Învierea este în acelaşi timp un eveniment istoric şi un 
miracol extraordinar. Ca eveniment, a avut loc în istorie, atestat de oameni la fel ca 
alte evenimente istorice. Ca miracol, rămâne dincolo de timp şi spațiu, precum şi 
dincolo de înţelegerea omului. Este în mod explicit un miracol, inexplicabil din 
punct de vedere natural. De aceea, Biserica nu caută să explice Învierea Domnului; 
ea doar o proclamă cu credinţă. Astfel de acte metafizice ale lui Dumnezeu nu pot 
fi cercetate ştiinţific de către credincios. Mai degrabă, ele trebuie să fie venerate cu 
credinţă. 


Apostolii, ca martori ai învierii, s-au prezentat în faţa lumii nu pentru a explica 
cum a înviat Hristos din morţi, ci pentru a proclama faptul că El a înviat cu 
adevărat! Cu această credinţă ei şi-au încheiat vieţile cel mai adesea în martiriu, 
“căci noi nu putem Să nu vorbim cele ce am văzut şi am auzit” (Fapte 4,20). 


Învierea poate fi demonstrată ca un act istoric; dar ca un miracol de neînțeles, nu 
poate fi explicată. Ca eveniment al istoriei, învierea lui lisus Hristos este 
fundamentul întregii predicări a Bisericii de-a lungul secolelor. Biserica însăşi este 
o mărturie vie pentru autenticitatea învierii lui Hristos. Cum altfel ar fi putut lua 
fiinţă Biserica? “Ce era de la început, ce am auzit, ce am văzut cu ochii noştri, ce 
am privit şi mâinile noastre au pipăit despre Cuvântul vieţii, — şi Viaţa s-a arătat 
şi am văzut-o şi mărturisim şi vă vestim Viaţa e veci, care era la Tatăl şi s-a 
arătat nouă — ce am văzut şi am auzit, vă vestim şi vouă, ca şi voi să aveţi 





împărtăşire cu noi. lar împărtăşirea noastră este cu Tatăl şi cu Fiul Său, lisus 
Hristos” (lloan 1,1-3). 


Sfântul Paul pătrunde şi mai profund în mister când scrie: “Și dacă Hristos n-a 
înviat, zadarnică este atunci propovăduirea noastră, zadarnică este şi credinţa 
voastră” (ICorinteni 15,14). Astfel vedem că învierea lui lisus Hristos este 
inseparabil legată de mesajul creştin şi de proclamarea sa. Propovăduirea şi 
credinţa noastră ar fi într-adevăr goale dacă nu ar fi învierea dătătoare de viaţă a 
Mântuitorului nostru. Predicarea Apostolilor nu s-a bazat pe basme meşteşugite, 
nici pe ideologii filozofice, ci pe un fapt istoric indiscutabil. “Noi v-am adus la 
cunoştinţă puterea Domnului nostru lisus Hristos şi venirea Lui, nu luându-ne 
după basme meşteşugite, ci fiindcă am văzut Slava Lui cu ochii noştri” Q Petru 
1,16). 

Învierea lui Hristos, ca ceva care s-a întâmplat în limitele timpului şi spaţiului, nu 
este mărturisită doar de existența Bisericii, ci şi de imensa influență pe care 
Biserica a exercitat-o asupra lumii seculare timp de aproape două mii de ani. Dacă 
învierea lui Hristos ar putea fi negată, la fel s-ar putea face cu orice alt eveniment 
istoric indiscutabil. 


Acelaşi lisus “s-a şi înfăţişat pe Sine viu... prin multe semne doveditoare” (Fapte 
1,3); timp de patruzeci de zile şi nopţi a vorbit cu Apostolii Săi, le-a apărut lor, le- 
a permis Să îl atingă, a mâncat cu ei, a umblat cu ei, i-a învăţat. Ei au Simţit 
prezenţa Lui atât de puternic încât inimile le ardeau. Cine a mai văzut sau auzit 
vreodată ca un om mort să exercite atâta influenţă asupra celor vii; să le dea o 
asemenea putere şi înţelepciune; să dea curaj şi să lumineze oameni atât de simpli, 
needucaţi. 


Sfântul loan Gură de Aur scrie: “O mare dovadă a învierii lui Hristos este 


marea putere pe care El a manifestat-o după moartea Sa. Învierea Sa i-a convins 
pe cei vii să îşi părăsească ţara, casa, prietenii, rudele, soțiile, copiii şi părinţii, şi 
să nu se prea gândească la pericolul pentru propriile lor vieţi. Toate acestea sunt 
realizările nu ale unui om mort care a rămas în mormântul său, ci ale lui 
Dumnezeu înviat”, 


Învierea lui Hristos ca miracol nu este doar un eveniment istoric, ci ceva ce trăim 
zi de zi. Nu doar în timpurile apostolice, ci chiar şi în epoca noastră modernă, sunt 
nenumărați acei oameni care au preferat mai degrabă să moară decât să nege 
învierea Domnului lor. 





Proclamarea din Evanghelie că Domnul a înviat este o mărturie a credinţei istorice 
a Apostolilor, a martirilor, a celor drepți; motivează toate luptele lor, chiar şi 
sângele pe care l-au vărsat pentru tainele credinţei. 


Apostolii au ştiut că Domnul lor a Inviat. Din această credinţă şi convingere s-a 
născut măreaţa proclamare “Hristos a înviat!”, pe care Biserica o rosteşte timp de 
40 de zile; şi mărturia celor aproape 2000 de ani răspunde cu bucurie: “Adevărat a 
înviat!” 





Pr. Mihai Tegzeş - Darurile Învierii: credinţa Spiritul Sfânt şi iertarea (partea 
a l-a) 


Evanghelia de astăzi ne informează că lisus se arată ucenicilor Săi, chiar în ziua în 
care a Înviat, purtând în trup “semnele” răstignirii, pe care le-a vindecat şi biruit. 
Astfel, El aduce apostolilor Săi “pacea”, “iubirea-iertarea”, credinţa și “darul 

”: haruri care îi apropie şi-i unesc pe oameni cu Dumnezeu. 
Toate aceste lucruri se petrec în ziua “pe care a făcut-o Domnul... Să ne 
bucurăm şi să ne veselim, popoare“! 


Notăm că Înviatul este mai puternic decât uşile încuiate şi poate să alunge teama 
apostolilor. Reîntâlnindu-L. pe lisus, apostolii au trecut cu bine peste multe 


dificultăți psihice: neliniştea, teama, depresia... 


LI. Credinţa 


In acea zi i-au vestit apostolului Toma cele întâmplate, dar el n-a crezut... Toma 
consideră că pentru a crede, are nevoie de probe clare, temeinice, solide, 
palpabile... 


Omului nu-i este uşor să creadă, în mijlocul atâtor ispite şi încercări, pe care 
viața i le rezervă. In faţa durerii şi a suferinţei, mulți oameni îşi pierd credinţa (se 
predau), însă din schimbarea lui Toma, 


— mort şi înviat — care cere acelora care-L 
urmează, să propovăduiască lumii întregi Invierea Sa. 


De multe ori simțim cât de mult comportamentul apostolului Toma ne este 
specific, fie nouă, fie altor creştini care trec prin mari încercări, iar pentru a crede — 





asemenea ucenicului amintit — pretindem probe, dorim să atingem cu mâna, pentru 
a ne convinge că lisus încă este viu. 


Comportamentul lui Toma ne ajută să medităm la două aspecte ale credinţei: 

1. Orice experienţă adevărată a credinţei, omul o trăieşte personal, căci nimeni 
nu poate crede în locul său. Prin urmare, credinţa este o alegere pe care fiecare în 
parte trebuie să o facă în mod conştient, liber şi responsabil... dar şi o cale plină de 
încercări, care mai apoi trebuie să-l determine pe creştin să adere în mod total la 


Dumnezeu, până la a-L recunoaşte, asemenea lui Toma: “Domnul meu şi 


Lis 
Dumnezeul meu!" 


Faptul că Toma simte nevoia să-L atingă pe Domnul, ne spune că virtutea credinţei 
nu este alcătuită doar din rugăciuni şi porunci care trebuie respectate, pe baza unei 
tradiţii, ci este o alegere personală care porneşte din sufletul omului “Că de vei 
mărturisi cu gura ta că lisus este Domnul şi vei crede în inima ta că Dumnezeu 
L-a înviat pe El din morţi, te vei mântui.” (Rm 10, 9). Trebuie să înţelegem că 
religia creştină nu este o simplă filozofie de viaţă, ci izvorăşte dintr-o persoană 
concretă (lisus), care odată întâlnită, schimbă în mod radical viața omului, 
dându-i o plinătate pe care nimeni altul nu i-o poate da. 


Toma crede numai după ce a atins trupul înviat al Domnului. Credinţa sa se 
maturizează, doar după ce “a văzut şi a pus mâna” în locul rănilor lui lisus. Astfel 
el trece de la necredinţă la credinţă; de la “falimentul” reprezentat de durerea 
morţii lui Iisus, la bucuria Învierii. Prin urmare şi pentru noi, experienţa durerii 
poate fi o ocazie unică pentru o întâlnire cu Înviatul, care ne va întări credinţa 
noastră în Dumnezeu. 


2. În al doilea rând, pericopa de astăzi ne învaţă că trebuie să mărturisim şi altora 
credința noastră. Cum de Toma nu crede imediat? Poate că ceilalți ucenici nu au 
ştiut să-i vestească cum trebuie Învierea Domnului. Nu au fost destul de expliciţi şi 
convingători. Poate i-au povestit doar, fără să-i transmită sentimentele de bucurie 
din inimile lor, adică fericirea care îi poate molipsi şi pe alţii care ascultă... 


Iubiţilor! Religia creştină — lipsită de bucurie şi de entuziasm — este goală şi cu 
greu poate să se răspândească şi să-i convingă şi pe alţii... Putem să cunoaştem pe 
de rost doctrina creştină, dar dacă nu avem bucurie în inimi... nu vom aduce roadă. 
Adevăratul creştin ştie să strălucească înaintea fraţilor săi şi să-i determine pe 
aceştia, să-L laude pe Dumnezeu! 





De la Toma, putem înţelege că a trăi asemenea creştinilor înviaţi, implică a vedea 
semnele durerii, ale suferinţei, ale morţii biruite de glorioasa Înviere. Trebuie să 
fim convinşi că în ciuda tuturor problemelor, suntem destinaţi veşniciei. Acest fapt 
este posibil, pentru că lisus ne-a eliberat de moarte şi ne-a făcut fiii lui 
Dumnezeu şi moştenitori ai Împărăției, lăsându-ne darurile iertării şi ale 
Spiritului care eliberează, mântuiesc şi sfinţesc toate limitele noastre. 


II. Spiritul Sfânt şi iertarea 


lisus apare după opt zile, arătându-ne că Învierea nu se termină într-o zi. Efectele ei 
durează până când pe pământ, sunt oameni care trăiesc în stare de frică, foame, 
violenţă şi război. Ca să biruie frica de moarte, au nevoie de puterea Spiritului, 
singura capabilă să schimbe minţile şi inimile oamenilor. 


lisus, ieşind biruitor din mormânt, cu un trup glorios şi indestructibil, se grăbeşte 
să-i trimită în misiune pe apostoli: “Precum m-a trimis pe Mine Tatăl, aşa şi Eu, 
vă trimit pe voi“. Începe astfel, timpul Bisericii. Spiritul le dă apostolilor o putere 
nemaiauzită: capacitatea de a ierta păcatele. Vor străbate mări şi zări, deoarece 
toţi oamenii au nevoie, în special de iertare şi de îndurare. Vor experimenta multe 
neajunsuri, pericole şi persecuții, numai pentru ca să vestească Învierea tuturor 


oamenilor, dar 


Mulţi consideră că nevoia fundamentală a omului este de a avea suficienţi bani 
pentru a-şi împlini visele sau aceea de a fi iubit. Aproape nimeni nu crede că omul 
are nevoie să fie iertat. Din ataşamentul lui lisus — descris în pericopa evanghelică 
de astăzi — înţelegem că iertarea este cel dintâi dar pe care Maestrul îl oferă 
ucenicilor Săi, o iertare care începe de pe Cruce: “Tată, iartă-i, că nu ştiu ce fac!” 
Şi unii dintre profeţi se întrebau, dacă va veni cineva să mijlocească pentru 
oameni, iertarea lui Dumnezeu? Această aşteptare a iertării a devenit realitate în 
lisus! 


Evanghelia de astăzi ne ajută să înţelegem faptul că /isws nu îi acuză pe ucenici şi 
nici pe noi, pentru că ştie că avem nevoie să fim iertaţi: sunt multe păcatele pe 
care numai noi le cunoaştem şi nimeni altul. Deci faptul de a putea fi iertaţi este 
important... Omul care nu simte că L-a jignit pe Dumnezeu şi prin urmare, nu-şi 
cere iertare, nu este un om credincios. 





În Io 14, 18-26 Lisus le promite ucenicilor că nu îi va lăsa singuri. Imediat după 
Inviere, le dă darul Spiritului Sfânt şi îi trimite în misiune ca să ierte păcatele: să 
poarte viaţa, acolo unde este moarte! 


De fapt, este 
: “Cum Tatăl m-a trimis pe 


mine şi Eu vă trimit pe voi...“. Suntem conştienţi de misiunea noastră de a fi 
“imitatorii Domnului” (cfr. Ef. 5, 2) în răspândirea păcii, iertării şi învierii? 


Numai în pericopa de astăzi, ucenicii sunt numiţi apostoli. “Apostello”, în limba 
greacă înseamnă “trimis”; şi nu din întâmplare primesc această misiune, numai 
după Învierea Domnului, căci un eveniment poate fi mărturisit numai după ce a 
fost experimentat şi văzut cu proprii ochi. Ei pot transmite bucuria Învierii, doar 
după ce au simţit-o în inimile lor, întâlnindu-L pe Domnul înviat. 


Arătându-li-se şi salutându-i pe ucenici, lisus le dă o misiune... Nu este absurd că 
a încredinţat un lucru atât de important, pe mâna unor oameni care au experimentat 
trauma pierderii Maestrului lor şi care apoi s-au blocat în Cenaciu, de frică? 
Dumnezeu cunoaşte natura umană şi tocmai de aceea dăruieşte puterea Spiritului şi 
iertarea necondiționată: “Primiţi Spirit Sfânt, cărora le veţi ierta păcatele, vor fi 
iertate“. De fapt, lisus îi invită pe apostoli să răspândească iertarea păcatelor, să 
vestească oamenilor că Dumnezeu i-a iertat şi îi vrea lângă EI, cu EI. 


Nici unul dintre ei nu se opune unei asemenea propuneri care, le reface prietenia cu 
lisus. Iată cum cei tari Sunt chemaţi Să ierte mereu şi să refacă relaţiile ce 
păreau definitiv distruse. 


III. Reacţia lui lisus faţă de Toma 


Nu este întâmplător faptul că la cea dintâi apariţie a lui lisus, Toma lipsea... Toma, 
“geamănul” - adică, fratele nostrum - are multe în comun cu noi... Pentru noi este 
mai importantă “necredinţa” Sf. Toma, decât credinţa celorlalţi apostoli, deoarece 
asemenea lui şi noi, de multe ori, experimentăm dificultatea de a crede, dacă 
privim numai la “nebunia crucii”, la necazurile care se abat peste viaţa noastră. 
Cine dintre noi, în clipele de suferinţă şi de dezamăgire, nu a trecut prin aceleaşi 
dificultăţi ca şi Toma? 





Prin urmare, reacţia lui Toma este un mare dar pentru noi, ajutându-ne să ne 
întâlnim cu slăbiciunile noastre umane, cu necredinţa noastră, chiar şi atunci 
când suntem vizitaţi de Cel înviat. 


Evanghelia ne prezintă ataşamentul lui Toma, pentru a ne determina să ne trezim şi 
pentru a primi bucuria Invierii, ajutându-ne să trecem de la ideile noastre limitate, 
la certitudinea (claritatea) credinţei în Inviere. 


o in Este lisus, Cel care fuge după omul aflat pe calea necredinţei... 


Iisus ştie Să aştepte, să respecte ritmul nostru, ştie cum şi când să ne lumineze... 


Domnul îşi exprimă grija Sa şi faţă de el. Nu-l învinuieşte pentru necredinţa lui, ci- 
i arată doar semnele patimii Sale... Şi semnele iubirii infinite ale lui Hristos vor 
lumina mintea şi inima lui Toma. 


După opt zile, Toma dorea să-L întâlnească pe acel lisus, pe care-L lăsase răstignit 
pe Cruce... Chiar dacă nu avem curaj să recunoaştem, uneori gândim: la ce-mi 
foloseşte credinţa, dacă nu produce nici o schimbare în viaţa mea şi a celor care-mi 
sunt alături, în cei din familia mea? Şi, asemenea lui Toma, aşteptăm ca cineva să 
ne dea un răspuns, pe măsura întrebării. 


Toma simbolizează nevoia noastră de a vedea, înainte de a crede. El ne spune că 
a crede, nu este uşor pentru nimeni! Tocmai de aceea, lisus nu-l condamnă, ci îl 
ajută să creadă. Toma crede, pentru că observă că lisus se interesează de el, 
punându-se la dispoziţia lui, iubindu-l aşa cum este. 


Iubiţilor! Nu atât Toma este personajul principal, ci lisus, care aleargă în 
întâmpinarea omul lovit de tragediile vieţii şi de moarte... Fericiţi sunt cei care 
vor crede bazându-se pe predicarea înaintaşilor lor, chiar dacă nu au avut 
privilegiul să vadă! 





Noi pretindem de multe ori să vedem, pentru ca să credem, dar lisus — gândindu-se 
la noi — corectează această dinamică: “Fericiţi cei care nu văd, dar cred!“. Amin. 





Pr. Mihai Tegzeş - Darurile Învierii: ziua Domnului, pacea şi bucuria (partea 
a Il-a) 


I. Pacea şi bucuria 


Invierea este lisus, care îi vizitează pe apostoli şi reface relaţia cu ei. Faptul că 


după opt zile, lisus se prezintă din nou apostolilor, cu salutul păcii, arată că 

credinţa în Cel înviat cauzează trecerea de la frică, la bucuria care se naşte din 
faptul de a-L fi văzut pe Domnul! Credinţa în Înviere nu depinde de “vederea şi 
atingerea lui lisus“, ci de credinţa în predica acelora care — întâlnindu-L — şi-au 
schimbat viaţa lor, trecând de la frică la bucurie, de la necredinţă la credinţă. 


Apărându-le în aceeaşi seară în care a Inviat şi salutându-i cu darul păcii, lisus 


“Venind, lisus le-a spus: Pace vouă!“. Acestea sunt primele cuvinte pe care 
Înviatul le adresează ucenicilor. Deoarece îi întâmpină cu salutul păcii şi nu le 
impută apostolilor trădarea, lisus le arată că nu judecă precum oamenii. Vumai 
acum, când se întâlnesc cu lisus cel înviat, ucenicii înţeleg cu adevărat ce 
înseamnă “darul păcii divine”, izvor al bucuriei. Notăm că întâlnirea cu Înviatul 
şi darul păcii, sunt binefacerile pe care fiecare om de pe pământ le aşteaptă, mai 


aa de orice. Aceste două lucruri Sunt strâns legate între ele, deoarece pacea 


“Ucenicii s-au bucurat văzându-L pe Domnul“. “OSII II III 


1777 Nu este vorba de un sentiment trecător, ci de o stare concretă, care trebuie 





să însoţească creştinul de-a lungul vieţii sale, indiferent de problemele prin care 
trece. Bucuria care a izvorât din Învierea Domnului, nu trebuie să dispară din inima 
ŞI viaţa nici unui creştin. Astfel va putea să nu-şi piardă pacea din viaţă. Creştinul 
este cel care întotdeauna ştie să se bucure, primind acest dar direct de la întâlnirea 
sa cu Înviatul, fiind convins că nici un rău nu-l mai poate distruge. 


“Și ucenicii s-au bucurat, văzându-L pe Domnul“: adevărata bucurie o 
experimentăm doar în întâlnirea cu lisus... 

De câtă bucurie este 
invadată viaţa noastră? Bucuria Învierii este cea care îi determină pe apostoli — ca 
împreună cu primii creştini — să-şi reorganizeze viaţa şi să pună totul în comun: 
începând să trăiască o viaţă bazată pe principiile solidarității şi într-ajutorării 
reciproce, aşa cum am ascultat citindu-se din Faptele Apostolilor. 


Să nu uităm că ucenicii înainte de a-L întâlni pe lisus cel înviat, se închiseseră în 
Cenaclu, plini de frică. Numai bucuria îi va împinge să-L vestească pe lisus până 
la marginile pământului, chiar cu costul vieţii. Astfel, ne-au arătat că nimic nu 
este mai important, decât bucuria de a fi cu Domnul şi de a face voia Lui! 


Situaţia din zilele noastre ne arată că mai avem mult de lucru: oamenii care trăiesc 
în frică, în foame, în violenţă, în războaie... şi aşteaptă de la noi să le vestim 
bucuria Învierii şi a păcii. Să nu uităm că vom putea trăi în pace, numai dacă mai 
înainte vom primi prezenţa lui lisus cel Înviat, în noi! Și ucenicii primesc pacea, 
doar după ce s-au întâlnit cu Înviatul. 


De fiecare dată, când lisus se arată ucenicilor, le spune: “Pace vouă!” Pacea este 


binele cel mai mare. 
Frica apostolilor era cauzată tocmai de 


faptul că lisus lipsea din mijlocul lor. 


Pacea lui lisus este mai puternică decât toate slăbiciunile din inima mea, toate 
preocupările şi luptele mele interioare. O doresc? O primesc? Este o pace pe care 
nimeni şi nimic nu o poate distruge, doar pentru că nu este ceva uman şi trecător. 


cama dorea ca fraţii săi să se întâmpine cu salutul: “Domnul să-ţi dea 
7%... Unul dintre fraţii săi a obiectat, dar Francisc i-a răspuns că acest 
salut va fi apreciat în lumea întreagă. De fapt, Pax et bonum, “Pace şi bine!” 
este salutul franciscan, care se foloseşte şi în zilele noastre. 





Să ne amintim că la Cina cea de Taină, lisus zise: “Pace vă las vouă, pacea Mea o 
dau vouă, nu precum dă lumea vă dau Eu. Să nu se tulbure inima voastră, nici 
să se înfricoşeze” (o 14, 27). Şi iarăşi, doar cu o săptămână înainte, la intrarea Sa 
în Ierusalim, spuse: “Dacă ai fi înţeles şi tu, în această zi, calea păcii... dar a fost 
ascunsă dinaintea ochilor tăi...“. De fapt, în mai puţin de 40 de ani, Ierusalimul a 
fost asediat de către romani. 


Pacea este pentru lume, ceea ce drojdia este pentru aluat: ea permite societăţii să 
se dezvolte şi oamenilor să simtă gustul şi frumuseţea vieţii. În teorie, toţi ştiu că 
pacea se naşte din prudenţă şi izvorăşte abundența. Faptele “creştinilor” contrazic 
des acest crez, pentru că omul care nu este în pace cu Dumnezeu, nu este împăcat 
cu sine şi atunci nu poate trăi în bună înţelegere cu semenii săi. Numai cel care 
trăieşte în iubirea lui Dumnezeu, poate fi în armonie cu aproapele său. 


A trăi în pace cu aproapele nu înseamnă a-i permite să facă tot ce vrea, ci a avea o 
afinitate de sentimente şi de idealuri, lucru posibil numai dacă punctul de referinţă 
este Dumnezeu. Și apostolul Toma dorea pacea, în sensul: să fie lăsat în pace. 
Acest fapt îl face să fie ostil. Invitaţia lui lisus de a intra în relaţie intimă cu EL, îl 
trezeşte şi îl introduce într-un nou raport cu ceilalţi apostoli. 


Omul se bucură de adevărata pace, atunci când trupul său este supus spiritului şi 
spiritul, lui Dumnezeu. Dacă păcatul rupe armonia cu Dumnezeu şi cu aproapele, 
credința ne îndeamnă să biruim păcatele noastre, pentru a trăi în pace cu 
Dumnezeu. 


Apoi lisus le-a dăruit Spiritul Sfânt, producând în ei o schimbare importantă: îi 
transformă în creaturi noi, îi regenerează, introducându-i într-o lume în care 
moartea nu mai are putere, o lume în care domneşte pacea şi bucuria. 


Din păcate, Învierea lui Isus de multe ori nu constituie o bucurie mare pentru noi... 
“Nu sunt puțini creştinii — spunea papa Paul al VI-lea - care au despre religie 
(credinţă) idei greşite: poate sunt convinşi că, credința este ceea ce de fapt nici nu 
se poate numi credinţă, adică se opune filozofiei, progresului, îl umileşte pe om, îi 
întristează viața. Din lumina învierii dorim să dăruim o rază de lumină, tuturor 
celor care doresc să o primească, ca dar. Hristos Cel Înviat este prima Rază a 
Paştilor, adică a vieții înviate în Hristos şi în noi, cei care dorim să fim creştini. Şi 
este Bucuria. Creştinismul este bucurie. Harul este bucurie. Amintiţi-vă de acest 
fapt, o, oameni, o, prieteni! Hristos este adevărata Bucurie a lumii. Într-adevăr, 





viața creştină este austeră, cunoaşte înfrânarea şi durerea, acceptă crucea, se 
jertfeşte şi când este necesar, înfruntă suferinţa. Dar în adâncul său este 
întotdeauna “fericire: Bucurie ”" (28 martie 1964). 


II. Ziua Domnului 


Toma lipsea... lisus se reîntoarce duminica următoare, inaugurând ritmul 
săptămânal şi arătându-ne că într-adevăr, se preocupă de toţi oamenii, inclusiv de 
cei care au probleme de credință. Această apariție se încheie cu un mesaj de 
fericire adresat generaţiilor viitoare (şi nouă): “Fericiţi cei care nu vor vedea, dar 
vor crede“. 


Aparițiile lui lisus — în zi de duminică — ne spun: este un timp propice, în care 
creştinii îl întâlnesc pe Dumnezeu şi primesc darurile Sale. Este vorba de 
duminica, ziua Domnului. Când ucenicii se adună în acea zi: “Vine lisus/“*. De 
fapt, patima şi moartea Sa, care păreau că L-au învins, au inaugurat “prezenţa” Sa 
definitivă în mijlocul oamenilor! O prezenţă nouă, care nu mai este limitată în timp 
sau spaţiu: lisus vine când “uşile erau încuiate“... Nimic nu-L poate împiedica să 
fie în mijlocul lor. 


După două mii de ani, observăm că numai dacă vrem, putem crede. Credinţa este 
strâns legată de libera noastră alegere. Totuşi, cei care aleg să creadă, primesc o 
bucurie, pe care necredincioşii nu o pot înţelege. De fapt, credinţa în moartea şi 
învierea lui lisus este o formă de înţelepciune, care nu poate fi percepută de omul 
necredincios şi care dă un gust nou lucrurilor. 


În zi de duminică Domnul vine şi dăruieşte Spiritul, transmiţându-le credincioşilor 
reuniți posibilitatea iertării păcatelor, adică de a fi eliberaţi de lanţurile păcatelor şi 
de frica morţii. Este duminica, ziua în care credinţa omului se maturizează, 
pentru că este iluminată de venirea Înviatului în mijlocul nostru. 


Această pericopă ne explică în chip minunat, participarea la Euharistia duminicală, 
la “celebrarea morţii şi Învierii Domnului“. Ca să pricepem mai bine, trebuie să 
fim atenţi la schimbările care se produc în viaţa ucenicilor, imediat după ce se 
întâlnesc cu Înviatul. Mesajul este clar: 





Explicarea primei lecturi 


Evanghelia ne cheamă să trăim ca oameni înviaţi în lisus Hristos, căci în 
noaptea Invierii am perceput puterea Dumnezeului salvator. 


Sunt trei locuri în care F.Ap. prezintă viaţa primilor creştini după înviere: (F.Ap. 2, 
42-47; 4, 32-35, 5, 12-20). Biserica ne propune astăzi spre meditare cel de al treilea 
text. 


Conştientizând şi experimentând lucrarea iubitoare a lui Dumnezeu pentru noi, 
suntem chemaţi să-i slujim şi să-i iubim pe fraţii noştri cu aceeaşi iubire divină, 
capabilă să-i învie din mormântul suferințelor lor. Acesta este ataşamentul care îi 
inspiră şi îi ajută pe cei dintâi creştini, să pună totul la picioarele apostolilor şi să 
trăiască în iubire şi fraternitate. 


Acest stil de viaţă se naşte nu dintr-o filozofie, ci din credinţa în lisus cel Înviat. 
Rămânem cu o mare întristare în suflet, observând că după 2000 de ani de 
creştinism, s-a dezlănţuit în sânul culturii şi al societăţii noastre, mai puternic ca 
niciodată, fenomenul divorțului. Practic, am ajuns să trăim exact invers, față de 
modelul pe care ni l-au lăsat cei dintâi creştini. Uităm că, în discursul de rămas 
bun, pe care lisus îl face ucenicilor înainte de a fi batjocorit şi răstignit pe cruce, le 
zice: “Aceasta este porunca Mea: să vă iubiţi unul pe altul, precum v-am iubit 
Eu. Mai mare dragoste decât aceasta nimeni nu are, ca sufletul lui să şi-l pună 

pentru prietenii săi” (o 15, 12-13). 


O asemenea viaţă poate părea grea, însă nu imposibilă, deoarece Iisus nu ne-a lăsat 
singuri, nu ne-a abandonat... EI ni l-a trimis pe Spiritul Sfânt, iar Acesta ne învaţă 
să iubim, aşa cum Hristos a iubit. 


Azi nu ni se cere să punem în comun toate bunurile noastre, dar este esenţial să ne 
recunoaştem calităţile şi să le punem în slujba familiei noastre şi a fraților noştri. 
Trebuie să nu ne lăsăm ispitiți de dorinţa de a domina peste alții, de a fi răi cu ei, 
de a-i marginaliza, ci a încerca să trăim într-o armonie creştinească, izvorâtă din 
iubirea lui Dumnezeu. 





Oare nu trăim mai mereu relaţiile cu cei de lângă noi, ca şi cum lisus nu ar fi 
înviat? Ca şi cum nu am fi fraţi şi fii ai lui Dumnezeu? Un rol negativ în acest sens 
îl ocupă mentalitatea anti-creştină, care s-a instaurat în cultura noastră, care a 

eliminat “păcatul”, înlocuindu-l cu vina. 


Societatea noastră nu mai vorbeşte de “păcat”, pentru că vrea să se realizeze fără 
Dumnezeu. Doreşte să elimine legea divină şi să se bazeze doar pe legea umană, 
imperfectă. Azi se vorbeşte despre “vină”, înțelegând prin acest cuvânt greşelile pe 
care un om le face, faţă de un altul. Iisus ne învaţă că “greşelile” pe care le facem 
faţă de fraţii noştri, sunt păcate împotriva lui Dumnezeu. Dacă noi jignim un 
copil şi părinţii lui află, nu se poate să nu se întristeze... La fel se supără şi 
Domnul, când vede că ne jignim între noi! 


păcatul şi moartea, dăruindu-ne mântuirea, nu trebuie să ne lase pasivi. Fiecare 
dintre noi suntem chemaţi să vestim acest mister, dar mai ales să ne schimbăm în 
bine vieţile noastre. 


Concluzie 


Cum putem Să gustăm biruinţa Învierii, atâta vreme cât majoritatea timpului, ne 
gândim doar la noi? Cum putem crede în Dumnezeu, din moment ce, dorinţa 
vieţii noastre pare satisfăcută numai în cazul în care adunăm tot mai mult, fără 
să ne intereseze dacă cel de lângă noi, reuşeşte să trăiască doar de pe o zi pe 
alta? Cum putem crede, dacă ne lăsăm dominați de frică, oboseală şi 
neîncredere? 


“Cum M-a trimis pe mine Tatăl, aşa vă trimit şi Eu pe voi“. Pot crede că am 
primit o misiune divină? Unde şi pentru cine lucrez? Il prefer pe Domnul şi 
răsplata Sa sau mă supun altor patroni, căutând alte recompense trecătoare? 


lubiţilor! Dacă avem o datorie în Biserică, ea este aceea de a vesti pacea, iertarea şi 
darul Spiritului, pe care Iisus Inviatul le-a oferit tuturor oamenilor. Amin. 





Pr. Gheorghe Neamţiu - Duminica Sfintelor Paşti - Învierea Domnului, fapt 
istoric 








Hristos a înviat! 


In decursul veacurilor omenirea a trăit zile mari de bucurie, dar şi de durere. 


Frumoasă şi măreaţă a fost ziua când a răsărit întâia oară soarele; slăvită a fost ziua 
când cea dintâi făptură omenească a putut contempla pentru prima oară minunăţiile 
firii şi s-a închinat smerit în faţa slavei şi puterii Creatorului, oglindite în opera 
creaţiunii;, memorabilă a fost ziua când Moise profetul, cu chipul luminat, s-a 
coborât din munte cu poruncile Domnului în mijlocul poporului ales; mare şi 
luminoasă a fost ziua Întrupării şi ziua Naşterii Domnului şi Mântuitorului lumii; 
înălțătoare au fost toate zilele când EI a propovăduit Evanghelia mântuirii, precum 
şi ziua intrării Sale triumfale în Ierusalim, când a fost aclamat ca Împărat al lui 
Israil. 


Tristă a fost însă ziua căderii omului din sfinţenia lui originară; îndoliate au fost 
zilele potopului şi amestecării limbilor, ziua pustiirii Sodomei şi Gomorei, ziua 
uciderii pruncilor de către Irod cel mare, ziua vânzării lui lisus de către luda...; 
dar, dintre toate, cea mai tristă zi din istoria omenirii a fost aceea a răstignirii şi 
morţii Creatorului vieţii, când pământul s-a cutremurat şi s-a despicat, cerul s-a 
întunecat, iar catapeteasma templului s-a rupt pe mijloc de sus până jos. 


Dar, pe cât de zguduitoare şi întunecată a fost acea zi, pe atât de măreaţă şi 
strălucitoare a fost ziua Învierii lui Hristos, ziua celei mai curate bucurii şi a 
celei mai dulci mângâieri, căci, în această zi, EI, Stăpânul vieţii şi al morţii, a 
zdrobit imperiul Satanei şi ne-a redăruit libertatea de fii ai lui Dumnezeu. Cu 
adevărat “aceasta este ziua pe care Dumnezeu a făcut-o ca să ne bucurăm şi Să 
ne veselim în ea” (Psalm 117,24). 





Atât de mare este această zi a Învierii, încât bucuria ei se răsfrânge în toate 
slujbele religioase şi se celebrează în toate duminicile; şi aceasta, pentru că 
Învierea Domnului este temelia credinţei noastre creştine, pe care o mărturisim 
cu toţii în mod solemn ori de câte ori recităm Crezul: “Și a înviat a treia zi după 
Scripturi”. 


Întreaga Scriptură a Testamentului Nou: Evangheliile, Faptele Apostolilor, 
Scrisorile Apostolilor, ne arată că toate profețiile mesianice ale Vechiului 
Testament, precum şi ale Mântuitorului însuşi cu privire la Învierea Sa, s-au 
împlinit până la ultima literă. 


Dar tăgăduitorii transcendentului au căutat, în toate timpurile, să conteste şi să 
combată prin toate mijloacele faptul Învierii Domnului, în speranţa că, atacând şi 
subminând temelia creştinismului, vor izbuti să dărâme întregul său edificiu. 
Desigur, s-au înşelat şi se vor înşela. 


Ipotezele formulate de ei, pe cât de tendenţioase, pe atât de şubrede şi puerile, se 
pot reduce la patru: 

1. Ipoteza furtului. Aceasta este cea mai veche şi îşi are originea în faptul că 
arhiereii şi bătrânii evreilor i-au mituit pe străjeri ca să spună că ucenicii l-au furat 
pe lisus în timp ce ei dormeau (Matei XXVIII, 11-15). Dar ne întrebăm: ce aveau 
să facă apostolii cu trupul unui mort, şi cum ar fi îndrăznit ei să-l fure când, după 
arestare, cuprinşi fiind de frică, toţi l-au părăsit pe lisus, iar Petru, cel mai curajos 
dintre ei, care de-abia a cutezat să intre în curtea arhiereului, s-a lepădat de Iisus în 
fața unei servitoare? Şi cum puteau ei să predice dogma Învierii Domnului şi a 
trupurilor din privirea la un cadavru?... Şi s-o predice cu atâta neînfricat curaj, 
încât să înfrunte prigoane şi chiar moartea? Și apoi, chiar presupunând că ar fi 
cutezat să încerce să-l fure, paza romană era atât de severă încât furtul ar fi fost 
imposibil. 


2. A doua ipoteză, aceea a morţii aparente, susține că lisus pe cruce nu ar fi 
murit, ci numai şi-a pierdut cunoştinţa şi a căzut în letargie, iar, mai târziu, în 
mormânt şi-a revenit, şi-a rupt legăturile şi a ieşit din mormânt. 


Ipoteza aceasta este tot atât de şubredă ca şi prima, deoarece nu numai toți cei 
patru evanghelişti mărturisesc despre moartea reală a lui Iisus, ci şi străjerii, care, 
văzând că e mort, nu-i sfărâmă fluierele, ca şi celorlalți doi răstigniți alături de 
lisus, ci unul dintre ei îi străpunge pieptul cu sulița făcând să curgă din el “sânge şi 
apă”. Or, sângele şi apa sunt dovada certă a morţii reale. De altfel, cum ar fi putut 
lisus, istovit de bătăi şi de chinurile crucificării, să ridice piatra “mare foarte” de pe 





mormânt şi astfel să iasă din el? Dar să presupunem că lisus nu ar fi murit pe 
cruce; se ştie totuşi că El a fost înfăşurat şi acoperit în întregime cu giulgiuri unse 
cu miresme, după vechiul obicei al evreilor. Putea EI, oare, să reziste strâns atâta 
vreme în acele legături sufocante, într-un mormânt pecetluit, fără să moară?... Sau, 
admițând prin absurd această posibilitate, ne întrebăm prin ce putere a rupt El 
feşele (găsite apoi — minune — aşa cum au fost înfăşurate, la o parte) şi a răsturnat 
piatra de pe mormânt?... La toate aceste întrebări, teoria morţii aparente nu poate 
răspunde. 


3. Nici a treia ipoteză, aceea a viziunii sau halucinațţiei, nu poate înlătura minunea 
învierii. Dacă ucenicii şi femeile purtătoare de mir ar fi avut halucinaţii, vedenii, 
uşor se puteau vindeca de aceste stări morbide şi să revină la realitate, printr-o 
simplă vizită făcută la mormânt. Pe de altă parte, halucinaţiile şi vedeniile nu se 
pot manifesta simultan la “peste cinci sute de fraţi”, a căror mărturie o invocă 
Sfântul Pavel (| Corinteni XV,6) şi după douăzeci de ani. Şi chiar dacă o masă de 
oameni atât de mare ar putea avea simultan vedenii şi halucinaţii, este cu totul de 
neînțeles cum, dintr-o asemenea eroare a unor astfel de oameni simpli şi 
bolnăvicioşi, s-a născut cea mai mare şi binefăcătoare revoluţie spirituală şi morală 
a omenirii: religia universală care este creştinismul? Nicăieri în istorie nu găsim un 
fenomen asemănător. Şi nu găsim fiindcă viziunile şi halucinaţiile nu nasc idealuri, 
Nici €roi, şi cu atât mai puţin sfinți. Creştinismul s-a născut dintr-o experienţă 
externă, dintr-un fapt istoric, pipăit şi controlat cu simţurile, fapt care a făcut 
apostoli neînfricaţi şi martiri. 


4. Nici a patra ipoteză, aceea a miturilor, întemeiată pe analogiile dintre moartea 
şi învierea lui lisus şi moartea şi învierea zeilor din mitologiile păgâne, nu poate 
infirma faptul învierii Mântuitorului. Analogia non est genealogia. Analogia nu 
înseamnă numaidecât descendență comună. Simbolurile şi miturile numeroase din 
păgânism arată tocmai deosebirile esenţiale dintre păgânism şi creştinism, dintre 
mitologii şi Evanghelie, deoarece câtă vreme în mitologie totul este poveste 
fantastică, legendă necontrolabilă, Evanghelia este o istorie ce nu cuprinde nimic 
fabulos, extravagant, ci evenimente localizate în spaţiu şi timp, certificate cu 
martori oculari şi transmise posterităţii în scris. Aceşti martori au trăit şi au murit 
în credinţa şi morala învierii. Trăind consecvent cu această credinţă, ei au vestit 
pretutindeni cu cuvântul şi sângele lor, pe Hristos cel Înviat: “în Ierusalim, în 
toată Iudeea şi Samaria şi până la marginile pământului” (Fapte 1.8). 


Faptul istoric al Invierii Domnului îl dovedesc martorii care au asistat la 
arătările Lui, după înviere: 





> Maria Magdalena (Marcu XVI,9), 

> Maria lui lacob şi Salomeea (Marcu XVI, 1), 

> Apostolul Simon Petru (Luca XIV,34; 1 Corinteni XV,7), 

> ucenicii Luca şi Cleopa, cărora lisus li se arată în drum spre Emaus (Luca 
XXIV, 13-35), 

> apostolii adunaţi la un loc, fără Toma (loan XX, 19-24) cărora, spre a le 
dovedi că nu este o nălucă, ci El în carne şi oase, le oferă mâinile şi 
picioarele spre a le pipăi, apostolii, fiind şi Toma de faţă (loan XX,26-29). 

> La marea Tiberiadei, dimineaţa, apostolilor care stăteau pe mal obosiţi şi 
trişti după o noapte întreagă de pescuit fără nici un rezultat, le apare lisus; 
la porunca Lui ei aruncă din nou mreaja şi prind mulțime mare de peşti 
(loan XXI, 6). 

» lisus li se arată apostolilor în Galileea în cele patruzeci de zile până la 
înălțare, 

» iar mai pe urmă i se arată lui Saul — Sfântul Pavel de mai târziu — pe drumul 
Damascului (I Corinteni XV,8), pe când mergea în Damasc ca să-i prindă 
pe creştini şi să-i aducă în Ierusalim pentru a fi judecați. 


Însufleţiţi de convingerea învierii lui lisus, apostolii devin, după pogorârea peste 
ei a Sfântului Spirit, propovăduitori neînfricaţi ai lui Iisus Înviatul, pentru care 
ei îndură bătăi, prigoniri şi închisoare, declarând cu seninătate şi curaj, în faţa 
sinedriului, că ei nu pot să nu vorbească despre ceea ce ei înşişi au văzut şi au 
auzit — cum declară Sfântul Petru şi Sfântul loan -, adică despre Hristos 
“răstignit şi înviat”. Şi, prin această mărturie a lor, pecetluită cu sângele 
martiriului, ei au cucerit o lume întreagă (Cf. Pelca Ilarion. Duhul Adevărului, 
Arad, p. 139-146). 


Aşadar, Hristos a înviat cu adevărat. lată concluzia logică la care ne conduc 
dovezile istorice arătate. 


Întreaga credință a apostolilor, a tuturor Sfinţilor şi martirilor, precum şi 
mărturia de douăzeci de veacuri a Bisericii este zidită pe temelia de nezdruncinat 
a Învierii, pe mormântul gol din care a ţâşnit viața lumii. lar adevărurile ce se 
desprind din această concluzie sunt măreţe şi transfigurante. 


+ Hristos a înviat — înseamnă că Dumnezeu există. 

4 Hristos a înviat — înseamnă că există viaţa veşnică şi Hristos este pârga, 
începătura învierii noastre la această viaţă. 

+ Hristos a înviat — înseamnă că toate speranţele omenirii sunt îndreptăţite, 
toate problemele vieţii sunt rezolvate. 





+ Hristos a înviat — înseamnă că toate profeţiile şi minunile biblice sunt 
adevărate. 

+ Hristos a înviat — înseamnă că toate Sfintele Taine încredințate Bisericii Sale 
sunt mântuitoare; că ea, Biserica, este vestitoarea infailibilă a Cuvântului 
printre oameni şi continuatoarea lucrării divine de sfințire şi mântuire a 
omenirii, până la capătul lumi: “(...) mergând învăţaţi toate neamurile, 
botezându-le în numele Tatălui şi al Fiului şi al Spiritului Sfânt; 
învățându-i să păzească toate câte v-am poruncit; şi iată Eu cu voi Sunt 
până la capătul lumii” (Matei XXVIII, 19-20). 


lată, dragii mei, pentru ce Învierea Mântuitorului este pentru toţi creştinii prilej 
de bucurie, mângâiere şi speranţă. Ea ne susţine voinţa de a trăi, deoarece 
singură ea dă sens şi valoare autentică, supranaturală, tuturor amănuntelor, în 
aparenţă banale, ale vieţii noastre de fiecare zi. Trăite în lumina Învierii, ele se 
transfigurează în tot atâtea nestemate ce ne vor încununa fruntea în veşnicie. 


Fără înviere, zadarnică este toată filosofia, toată ştiinţa şi arta, toată zdroaba şi 
toate năzuinţele spre un ideal; zadarnic spiritul de jertfă, zadarnică orice fel de 
renunțare, pentru că fără înviere totul sfârşeşte odată cu moartea. Numai în lumina 
Învierii toate acestea îşi primesc sens şi împlinire. 


Pentru înviere jertfim instinctele şi patimile dezordonate, pentru ea ne ducem greul 
crucii pe urma Crucificatului Înviat, pentru ea trăim şi pentru ea murim, convinşi 
că dacă trăim şi murim cu Hristos, adică dacă trăim după învăţătură Sa, omorând 
pe omul cel vechi, al păcatului, împreună cu lisus vom şi învia, întru mărire. 


Să ne bucurăm deci, împreună cu Biserica, în această luminată zi a învierii, aşa 
cum ne îndeamnă ea în prima catavasie: “Hristos a înviat din morţi. Ziua 
învierii — să ne luminăm, popoare: Paştile Domnului, Paştile; căci din moarte la 
viaţă şi de pe pământ la cer, Hristos Dumnezeu ne-a trecut, pe noi cei ce cântăm 
cântare de biruinţă”, 


Amin. 





Pr. loan Abadi şi Pr. Alexandru Buzalic - Duminica Sfintelor Paşti - Sfânta şi 
Marea Duminică a Învierii Domnului Nostru Isus Hristos 


“La început era Cuvântul,” Înţelepciunea divină care din voinţa Tatălui şi cu 
suflul Spiritului Sfânt aduce totul din neființă în fiinţă prin opera Creaţiei. Acest 
Cuvânt s-a făcut om şi a locuit între noi, dar ai Săi nu l-au primit. A venit să aducă 
tuturor lumină, dar mulți rătăcesc încă în întuneric. 


lisus Hristos, Întâiul născut al Tatălui Ceresc spune: «Eu sunt învierea şi viața» 
(loan 11, 25). Eu Îmi pun Sufletul, ca iarăşi să-l iau. Putere am Eu, ca să-l pun şi 
putere am iarăşi să-l iau» (loan 10, 17-18). Mântuitorul a vorbit de câteva ori 
despre moartea şi învierea Sa. «Fiul Omului, va fi dat pe mâna arhiereilor şi a 
cărturarilor, şi-L vor osândi la moarte. Şi Îl vor da pe mâna păgânilor, ca să-L 
batjocorească şi să-L biciuiască şi să-L răstignească, dar a treia zi va învia» 
(Matei 20, 18-19). 


Duşmanii lui Hristos şi-au amintit această profeție. Când Hristos a fost aşezat în 
mormânt, arhiereii, cărturarii şi fariseii s-au adresat lui Pilat cu rugămintea: “We- 
am adus aminte că amăzitorul Acela a spus, fiind încă în viaţă: După trei zile 
Mă voi scula. Deci porunceşte ca mormântul să fie păzit până a treia zi”. Pilat a 
fost de acord şi ei «au întărit mormântul cu strajă» (Matei 27, 63-66). Dar 
străjerilor duşmani, nu le-a fost spre ajutor sigilarea şi aşezarea pietrei celei mari 
pe mormânt, căci lisus a părăsit mormântul. 


Biserica noastră cântă cu bucurie în această zi de sărbătoare imnul: “Inviind 
lisus din mormânt, precum a zis mai înainte, ne-a dăruit viaţa veşnică, şi mare 





îndurare”. În lumea întreagă pe mormintele creştine este înscris: “Aici se 
odihneşte”. Deasupra mormântului Dumnezeului lubitor de oameni, se află trimisul 
ceresc: «Căutaţi pe lisus Nazarineanul, Cel răstignit? A înviat. Nu este aici. lată 
locul unde L-au pus» (Marcu 16, 6). 


Biserica, ne aminteşte de fiecare dată despre acest fericit adevăr prin cuvintele: 
“Hristos a înviat din morţi, cu moartea pe moarte călcând şi celor din morminte 
viaţă dăruindu-le”, 


Prin Învierea Sa, cea luminoasă, Domnul, a arătat lumii întregi că El este 
Mesia, Cel promis, Mântuitorul lumii, că este Dumnezeul nostru, că învăţătura 
Sa este cerească şi neschimbată, deoarece: «cerul şi pământul vor trece, dar 
cuvintele Mele nu vor trece» (Matei 24, 35). El s-a arătat timp de patruzeci de zile 
discipolilor şi apostolilor Săi şi, după mărturia Apostolului Pavel, a apărut 
«deodată la peste cinci sute de fraţi» (1 Corinteni 15, 6). 

«Hristos a 
înviat din morți» (1 Corinteni 15, 20), căci «dacă Hristos n-a înviat, zadarnică 
este credinţa voastră» (1 Corinteni 15, 17). 


Impreună cu Mântuitorul înviat, noi credincioşii, devenim nemuritori, vom trăi cu 


EI de-a pururi, pentru că ne-a oferit viaţa cea veşnică. În esenţă, această Sărbătoare 
reprezintă punctul forte al credinței noastre. În acest sens rostim cu bucurie 
cuvintele simbolului credinţei: “Aştept învierea morților şi viaţa veacului ce va să 
vină”. Dar viaţa este promisă tuturor celor care trec din lumea aceasta în sfinţenie. 


Părintele Andrei Şagala, un călugăr al Ordinului Sfântului Vasile cel Mare, a 
activat mulţi ani ca misionar pentru credincioşii greco-catolici din Statele Unite ale 
Americii, apoi s-a întors în provincia poloneză, de unde era de loc, pentru a pleca 
în Ucraina nou eliberată de sub administraţia Sovietică. Aici a slujit cu zel 
apostolic, predicând Cuvântul lui Dumnezeu în rândul celor care au fost atât de 
mult ţinuţi departe de credinţă. A publicat numeroase culegeri de predici, însă a 
activat până când boala l-a culcat pe patul spitalului. Printre ultimile discuţii pe 
care le-a purtat cu apropiații săi a fost şi un proiect de predică pentru credincioşii 
săi: Eu aş numi-o “Voi trăi,” a spus părintele. Acest gând avea să fie ca un 
testament lăsat fraților în credință de acest misionar ce şi-a încetat activitatea în 
pragul Mileniului al III-lea. 


Dacă cineva crede cu adevărat nu va cunoaşte suferinţa lipsei de iubire şi 
pedeapsa veşnică; dacă cineva îl iubeşte pe Dumnezeu şi îi oferă întreaga sa 
viață ca sacrificiu, nu va umbla în întuneric, iar dacă cineva are speranță în 





Hristos lisus, Fiul lui Dumnezeu, chiar dacă va trece din viaţa aceasta nu va 
muri, ci va fi viu pentru Împărăţia lui Dumnezeu. Prin Invierea lui lisus putem 
şi noi spune: “Eu voi trăi.” 


Solemnitatea Învierii este sărbătoarea bucuriei. “Cerurile cu cuviință să se 
veselească, şi pământul, să se bucure, şi să prăznuiască lumea, cea văzută toată, 
şi cea nevăzută: că Hristos a înviat, veselia cea de veci” (Utrenia Pascală). 
Suntem bucuroşi deoarece, “din moarte la viaţă, şi de pe pământ la cer, Hristos 
Dumnezeu ne-a trecut pe noi” (dem). «Aceasta este ziua pe care a făcut-o 
Domnul, să ne bucurăm şi să ne veselim într-însa» (Ps. 118, 24). 


În această zi a celei mai mari sărbători a creştinătăţii, să ne întărim credinţa şi 
speranţa în viaţa cea fericită, unde vom fi alături de Mântuitorul Înviat, în 
Ierusalimul Ceresc, căci acest lucru ne conferă puterea de a face faţă tuturor 
încercărilor şi suferințelor noastre zilnice. Nu în zadar ne îndeamnă pe noi 
Hristos spunându-ne: «Îndrăzniţi, căci Eu am biruit lumea» (loan 16, 33). După 
suferinţe, după moarte şi după ce a gustat părăsirea din partea apropiaților Săi, 
Iisus a învins. 


«Aceasta este ziua pe care a făcut-o Domnul, să ne bucurăm şi să ne veselim 


într-însa» (Ps. 118, 24), cântă Biserica noastră astăzi. Să ne reunim şi noi glasurile 
în cântarea imnului din Utrenia pascală: “Ziua învierii! Şi să ne luminăm cu 
prăznuirea, şi unul pe altul să ne îmbrăţişăm; să zicem: Fraţilor! Şi celor ce ne 
urăsc pe noi: să iertăm toate pentru înviere, şi aşa să strigăm: Hristos a înviat 
din morţi, cu moartea pe moarte călcând, şi celor din morminte viaţă dăruindu- 
Jos 


Rugăciune 


Acesta este Paştile, Paştile Domnului. lisuse Hristoase, ne-ai păzit cu adevărat 
de toată pierderea şi ai întins spre noi mâinile Tale părinteşti, cuprinzându-ne cu 
braţele Tale. Ţi-ai vărsat pe pământ Sângele Tău cel Dumnezeiesc ca să 
dovedeşti această sângeroasă şi totală iubire faţă de oameni prin lesământul pe 
care L-ai făcut pentru noi. Ai îndepărtat de la noi primejdia mâniei, şi ne-ai 
redat pacea cu Cel Preaînalt... O, Tu, Cel care eşti cu adevărat Singur între cei 
singuri şi Totul în toate! Fie, ca să se primească Spiritul Tău cel ceresc. 


O, Dumnezeiesc Paşti, care Te cobori din cer pe pământ, Te înalţi din nou la 
cer... Tu eşti pentru toţi, bucuria, onoarea, hrana şi fericirea; Tu ai împrăştiat 





întunericul morţii, tuturor ai oferit viaţa, porţile cerului le-ai deschis. Dumnezeu 
a devenit om, iar omul a devenit Dumnezeu. 


O Paşti Dumnezeiesc! Dumnezeul cerului se uneşte acum cu noi în Spirit prin 
libertatea Lui. Datorită Lui sala ospăţului bucuriei este plină; cu toţii Sunt 
îmbrăcaţi în haine de nuntă... De mult nu mai Sunt Stinse candelele sufletelor. 
În chip spiritual Dumnezeu străluceşte prin flăcările harurilor, în corpurile şi în 
sufletele nutrite de uleiul graţiei lui Hristos. 


Amin. 


(După Sfântul Hipolit Romanul) 





Pr. Alecsandru Marinovschi — Predică 


Invierea Domnului 


Iubiţi credincioşi şi credincioase, iată că prin mila lui Dumnezeu, ne-am învrednicit 
şi ne-am adunat din nou pentru a sărbători Învierea Domnului nostru Iisus Hristos. 
De-a lungul anului, noi ortodocşii, serbăm şi retrăim cele mai importante momente 
legate de viaţă şi lucrările Mântuitorului nostru. 


După ce am sărbătorit împreună Naşterea Domnului, Botezul Său, după ce am aflat 
cum El le-a descoperit apostolilor tainele Împărăției lui Dumnezeu şi am citit 
împreună despre minunile făcute de El şi despre învăţăturile dumnezeieşti şi 
pildele pe care Mântuitorul însuşi le-a spus pentru noi, după ce am suferit 
împreună cu EI de-a lungul săptămânii patimilor, iată că acum a venit şi ziua cea 
mare, în care Cel Bun şi Nevinovat a învins răul, moartea şi stricăciunea, înviind a 
treia zi din morţi, după cum preziseseră proorocii. Se cuvine aşadar să ne bucurăm 
din tot sufletul de această izbândă, să ne veselim şi să sărbătorim, aşa cum ne 
spune şi BEI si ne bucurăm cu toţii de bunăvoința 
Domnului! Cel dintâi şi cel de pe urmă sosit să primească aceeaşi răsplată; cel 
bogat şi cel sărac să se bucure deopotrivă! Cu toţii să sărbătorească această 
sfântă zi!” 


Cu mai mulţi ani în urmă, nişte producători de pe Broadway au lansat o "operă 
rock" despre Iisus Hristos. La sfârşitul spectacolelor, lumea pleca dezamăgită dar 
mai ales deprimată, pentru că "opera" se termină cu scena răstignirii, şi nu este 
deloc de mirare că se termina astfel, întrucât autorii erau ne-creştini. Ei încercaseră 
să-şi exprime prin acel spectacol filosofia lor descurajantă, şi anume că toţi 
oamenii sfârşesc prin a fi răstigniţi, de însăşi societatea în care trăiesc. 





În ultima vreme au apărut piese de teatru şi filme, scrise sau regizate de data 
aceasta de catolici şi protestanți, care asemenea, celor ce au scris "Jesus Christ 
Superstar” tratează mai mult suferinţele lui lisus şi trec în grabă peste Învierea și 
Înălţarea Sa şi, la fel ca în primul caz, produc multă descurajare şi chiar deprimare 
celor care le vizionează. 


Indiferent care este motivaţia acestor autori, fie că nu au înţeles mesajul lui Hristos, 
fie că urmăresc să sporească sentimentul de vinovăţie personală a creştinului, 
pentru a-l manevra în interesele unor grupări sau al unor organizaţii ierarhice, un 
lucru este clar: noi ortodocşii vedem în Răstignirea şi în Învierea Domnului, o 
victorie, şi nu o victorie oarecare, ci cea mai mare victorie din istoria omenirii, 
victoria forţelor Binelui asupra răului şi al morţii. 

În Noul Testament întâlnim o mulţime de asemenea afirmaţii, care nu lasă nici un 
dubiu că lisus Hristos ne-a adus şi ne-a dat nouă izbânda Sa, izbândă asupra 
oricărui duşman, asupra răului, asupra păcatului şi asupra morţii: 


1 Cor. 15 

54. Moartea a fost înghițită de biruinţă. 

55. Unde iţi este, moarte, biruinţa ta? Unde iţi este, moarte, boldul tău?”. 

56. Și boldul morţii este păcatul, iar puterea păcatului este legea. 

57. Dar să dăm mulțumire lui Dumnezeu, Care ne-a dat biruința prin Domnul 
nostru lisus Hristos! 


37. Dar în toate acestea suntem mai mult decât biruitori, prin Acela Care ne-a 
iubit. 


sau în ÎNSĂ: 

4, Pentru că oricine este născut din Dumnezeu biruieşte lumea, şi aceasta este 
biruinţa care a biruit lumea: credinţa noastră. 

5. Cine este cel ce biruieşte lumea dacă nu cel ce crede că lisus este Fiul lui 
Dumnezeu? 


Tocmai datorită Învierii Domnului, adevăratul creştin este un optimist 
desăvârşit. Este adevărat însă că lumea îi consideră pe optimişti a fi naivi, dar 
creştinul nu este în nici un caz naiv. EI ştie exact ce se petrece în jurul său: ştie că 
pe lume există mulţi oameni răi, violenţi şi cărora le plac războaiele; ştie că există 
boli incurabile şi ştie că lumea de azi este asemenea unei jungle. Cu toate acestea 
el rămâne optimist, pentru că îl cunoaşte pe Hristos; iar creştinul adevărat se 
concentrează nu asupra problemelor ci asupra soluţiilor. Pentru că Hristos ne 





vorbeşte astfel: "în lume necazuri veţi avea; dar îndrăzniţi. Eu am biruit lumea." 
(Ioan 16.33) 


Vedeţi dar că lisus nu spune "voi birui lumea" sau "poate că voi birui lumea", ci 
spune cât se poate de clar "Eu am biruit lumea." Când lisus a strigat de pe Cruce: 
"S-a sfârşit!", acela nu a fost un strigăt de disperare, ci un Strigăt victorios: 
scopul pentru care a venit EI în lume a fost atins, lisus Şi-a răscumpărat poporul 
şi i-a dat izbândă. De-acum încolo, este rândul poporului să acţioneze, să 
primească izbândă, pentru că El nu ne forțează, ci toate acestea le facem noi 
prin voința noastră. 


Sărbătorind învierea Domnului, noi nu serbăm un eveniment istoric, ci sărbătorim 
un eveniment care afectează în mod cât se poate de direct şi de personal pe fiecare 
dintre noi, chiar astăzi. Datorită Învierii Domnului, fiecare adevărat creştin 
poate spune:" 


lubiţi credincioşi, mulți oameni în ziua de astăzi, în loc să-şi caute scăparea în 
adevărata izbândă a Domnului, îşi caută scăparea în lucruri care îi scot pe ei din 
lumea realului. De aceea se vând atâtea băuturi alcoolice, de aceea industria 
cinematografică este una dintre cele mai profitabile industrii, cântăreții şi actorii 
sunt mai bine plătiți decât învățătorii, şi aşa mai departe. Totuşi, acest fel de 
scăpare este temporar; durează cât durează, dar până la un moment dat, când 
trebuie să înfruntăm din nou realitatea. Tocmai în aceasta constă măreţia 
credinţei noastre, pentru că ea nu ne oferă o evadare din realitate, ci o victorie 
reală asupra tuturor relelor şi greutăților. Bucuraţi-vă, ne spune Iisus, pentru că 
"Eu am biruit lumea". 


Această mare izbândă pe care o sărbătorim astăzi a fost câştigată de lisus, însă aşa 
după cum ne spune Noul Testament, ea ne-a fost transmisă nouă. Noi ne facem 
părtaşi izbândei, prin botez şi prin credinţă. Sfântul Pavel ne aminteşte în Epistola 
către Romani 6.4-11, că 


După cum EI 
a fost pus în mormânt aşa ne cufundăm şi noi în apa botezului, iar după cum a 


creştinii se botezau mai ales în perioada Sfintelor Paşti; astăzi, întrucât majoritatea 
dintre noi am fost botezați când eram prunci, Paştele este ocazia la care trebuie să 
ne înnoim legământul de la Botez, şi anume că respingem păcatul şi ne supunem 
lui Hristos. 





Aţi observat cu toţii cât de pline sunt bisericile noastre în noaptea Sfintelor Paşti; 
este o mare bucurie să fim adunaţi atât de mulţi împreună ca să dăm slava Învierii 
Domnului. Totuşi, acest lucru ar trebui să ne dea şi de gândit: pentru că noi 
sărbătorim de fapt în fiecare Duminică Învierea Domnului şi aceasta ne arată că 
mulți dintre noi pierd acest prilej de bucurie, de atâtea ori de-a lungul anului. 


învinge". Este mesajul pe care Sfânta Liturghie îl trimite în fiecare Duminică, 
nu numai 0 dată pe an; 


în săptămâna care urmează şi în toată viaţa 
noastră. 


Fie ca această sfântă sărbătoare să întărească şi mai mult credinţa noastră, să 
ne dea tărie şi înţelepciune ca să putem birui toate greutăţile ce ne ies în cale şi 
să aducă pace, bucurii, sănătate şi zile fericite la tot poporul lui Dumnezeu. 





Pr. Vasile Gordon (1) - Pareneză la Duminica Sfintei Învieri a Domnului 


„Aceasta este ziua pe care a făcut-o Domnul, să ne bucurăm şi să ne veselim într- 
însa!”. 


Iubiţi credincioşi, cinstitori ai Învierii Domnului, ca în fiecare an, am rostit şi am 
cântat împreună Hristos a Înviat şi în această noapte sfântă a Paştelui. Prin această 
rostire mărturisim, deodată, două lucruri: credinţa în învierea noastră, aşa precum 
Domnul nostru lisus Hristos a înviat, totodată nădejdea că, o dată cu acest Paşte, 
vom păşi spre o viaţă mai bună, mai demnă, atât sub aspect moral, cât şi material. 


Să-l mulţumim, aşadar, Domnului că ne-a ajutat să ne învrednicim de participarea 
la această prea frumoasă şi sfântă slujbă, că la această oră liturgică suntem lângă o 
Sfântă biserică. 


Iubiţi credincioşi, am urcat, începând din Duminica Floriilor, spre Ierusalimul cel 
dohovnicesc, treptele Deniilor din serile săptămânii Patimilor. Am fost din nou 
martorii suferințelor Mântuitorului nostru: vinderea, batjocorirea, încununarea cu 
spini, răstignirea, moartea şi punerea în mormânt. Am trecut şi noi pe sub Sfântul 
Epitaf, mărturisind tainic că vrem să ne îngropăm păcatele şi noi cu lisus, care S-a 
lăsat îngropat spre a îngropa păcatele omenirii, apoi am sărutat Sfânta Cruce, altar 
al jertfei, înțelegând că numai printr-o viaţă jertfelnică putem nădăjdui că vom 
învia şi noi, precum EI a înviat în urma jertfei şi morţii pe Cruce. 





Învierea Lui ne umple acum sufletele de bucurie, Paştele fiind cel mai luminos 
praznic din calendarul creştin. 


Dar ce înseamnă, oare, cuvântul „paşte”, rostit atât de des? Acum 3500 de ani, în 
valea Nilului din Egipt, poporul evreu se găsea într-o grea robie, de peste 400 de 
ani. Prin voia Domnului ei au ieşit din această robie şi la plecare, au luat, între 
multe altele şi un cuvânt care - nu bănuiau atunci - va primi o consacrare deosebită. 
Cuvântul minune era PASAH şi desemna în limba egipteană sărbătoarea 
solstițiului de primăvară, când soarele trecea din emisfera australă în cea boreală. 


Propriu-zis pasah însemnă trecere şi semnifică biruința luminii asupra 
întunericului. Cu oarecare transformare, evreii i-au zis pesah, tot cu înţelesul de 
trecere, adică trecerea lor prin Marea Roşie, de la robia egipteană la libertatea Ţării 
Făgăduinţei. Adică trecerea de sub jugul robiei la bucuria libertăţii. Grecii au 
preluat cuvântul minune, zicându-i pasha; aproape la fel i-au zis şi latinii: pascha - 
pascae. De aici îl are şi limba română, paşti sau paşte, cuvânt sinonim cu înviere, 
adică trecere de la moarte la viaţă, de la robia păcatului - prin jertfa şi învierea 
Domnului — la bucuria vieţii întru virtute. 


Iubiţi ascultători, în fiecare an, în cea mai emoţionantă noapte liturgică retrăim 


sensul adânc al acestei treceri, când Hristos Cel înviat ne reaprinde speranţele 
de trecere de la păcat la virtute şi la o viaţă mai bună pentru noi şi familiile 
noastre. 


Această slujbă impresionantă ce s-a făcut aici, afară, este doar începutul 
praznicului. Vă chemăm acum să intraţi cu noi în Sfântul Lăcaş, să fiți părtaşi la 
Sfânta Liturghie, apoi să primiţi paştele, pâinea binecuvântată şi să aveţi bucuria 
slujbei întregi. Chiar dacă trupul vă cheamă, poate, spre somn sau mâncare, daţi 
ascultare sufletului, care vă îndeamnă să rămâneți. 


Faceţi bucurie sufletului! Pentru că, iubiţi credincioşi, cinstitori ai slăvitei învieri, 
„aceasta este ziua pe care a făcut-o Domnul, să ne bucurăm şi să ne veselim într- 


însa!”. Amin. 





Pr. Vasile Gordon (2) - Pareneză la Duminica Sfintei Învieri a Domnului 


Să ne amintim că cea mai mare sărbătoare creştină din cursul anului bisericesc, 
Învierea Domnului sau Sfintele Paşti, ne invită pe toţi la o prăznuire totală, nu 
limitată doar la puţină odihnă, la mâncăruri bogate, din care să nu lipsească, 
desigur, ouăle roşii, mielul, cozonacul etc., toate „stropite”, bineînţeles, cu vin sau 
alte băuturi alese. 


În această privință preotul academician Gala Galaction scria prin anii '30 
următoarele: „Marea zi a Învierii a trecut pe lângă mulţi dintre noi, anuală şi 
tradițională, cu ceva bucurie pământească şi cu oarecare odihnă a trupului. Puţini 
au fost şi sunt aceia care au puterea să urce sus, spre soare şi să-şi scalde sufletul în 
torentele adevărului. Ceilalţi, presupuşi creştini, fac tot ce pot ca să nu privească în 
fântâna vieţii şi să ignore profunzimea ei. Se ameţesc cu treburile, cu interesele şi 
cu searbedele desfătări pământeşti. Alţii - uneori oameni inteligenți - vor să 
pogoare Învierea Domnului în regiunea simbolului şi a convenției religioase”. 


Să ne fie iertat dacă opinăm că cele scrise de părintele Galaction sunt în mare 
măsură actuale. Căci dacă în fiecare an, la acest praznic slăvit, putem mărturisi 
bucuria vederii unui număr impresionant de creştini care ţin Paştele cu toată 
rânduiala, în acelaşi timp nu putem ascunde faptul că suntem adânc întristaţi de 
cealaltă privelişte, în care se înscriu toţi acei confraţi care, departe de Sfânta 





Biserică şi bucuriile ei sfinte, înţeleg prin Paşte doar un week-end prelungit, în care 
se mănâncă vârtos, se bea din belşug, se vizionează televizorul şi se plimbă câinii. 


Nu vrem, Doamne fereşte, să mâhnim pe cineva prin mustrări moralizatoare 
excesive (în fond, pe nimeni nu poţi să-l obligi a-l duce de mână în Rai), mai ales 
că ne dăm seama că aceste aspecte negative nu vă privesc, poate, pe 
dumneavoastră, cei ce ascultați. 


Vrem doar să reconfirmăm bunilor creştini importanța mântuitoare a ţinerii 
rânduielilor, bucuria inefabilă pe care o trăim atunci când serbăm praznicul 
dinlăuntru şi nu-l privim doar pe dinafară, ca pe un spectacol. Căci oricât ne-am 
strădui să explicăm cuiva aceste aspecte, dacă nu trăieşte creştinismul din interior 
nu va înţelege mare lucru. 


De aceea ne rezumăm a face o caldă invitaţie celor încă sceptici, nehotărâţi, 
mulţumiţi doar cu crâmpeie din slujbe şi rânduieli. 


Fraților! lisus Hristos a fost răstignit, a murit şi a înviat şi pentru voi, cei care încă 
vă îndoiţi de aceste adevăruri. Stihul liturgic de la Paşti: „Aceasta este ziua pe care 
a făcut-o Domnul, să ne bucurăm şi să ne veselim într-însa!”, se vrea o chemare nu 
doar pentru veselie trupească, ci şi pentru cea sufletească. Îi dăm, desigur, trupului 
ce 1 se cuvine, dar şi sufletului pe cele dorite. 


Dacă bucurăm de Paşti trupul cu o haină nouă, cu mâncare sau băutură aleasă, nu 
vom lăsa fără bucurie sufletul. Iar cele dorite de suflet cu prilejul acestui mare 
praznic nu sunt lucruri grele şi imposibil de plinit. lată-le, pe scurt: să fi ținut 
sfântul post, după putere; să ne fi spovedit şi împărtăşit, după ce ne-am împăcat cu 
cei din jurul nostru; să fi participat la Denule din Săptămâna Mare, aşa cum 
participăm la slujbe în duminici şi sărbători; să fim prezenţi în noaptea de Paşti şi 
la Sfânta Liturghie, nu numai la slujba scurtă de afară; să luăm „pasca” pe 
nemâncate, cu toată cuviinţa. 


Și după acestea, îngăduit este să gustăm din toate celelalte bucurii, evident cu 
măsură creştinească. Făcând aşa, serbăm praznicul dinăuntru, iar bucuria este 
îndoită: a sufletului şi a trupului, deopotrivă. 


Într-o carte editată relativ recent, intitulată sugestiv „Duhul Sărbătorii”, avându-l 
ca autor pe filozoful creştin Vasile Băncilă, găsim invitaţia înduioşătoare de a ţine 
sărbătorile cu bucuria copiilor. Căci, spune autorul, „Copilul are o mare capacitate 
festivă. Copilului îi place natura, trăieşte divinul, se dăruieşte, jubilează”. 





De fapt, Mântuitorul a spus aceste lucruri cu aproape două mii de ani înainte: 
„Adevărat zic vouă: de nu vă veţi întoarce şi nu veţi fi precum pruncii, nu veţi intra 
în Împărăţia Cerurilor” (Matei, 18, 3). 


lată, aşadar, câteva din raţiunile duhovniceşti la care-i invităm spre meditare pe toţi 
binevoitorii ascultători ai noştri. Mai ales acum, în aceste zile, când întunecimile 
războiului din lume umbresc ameninţător creștinătatea europeană, obligându-ne să 
prăznuim un Paşte însângerat şi când toţi bunii creştini ar trebui să dovedească o 
strânsă solidaritate liturgică, în Sfintele biserici, în jurul ierarhilor şi preoţilor. 


Adăugăm, însă, o precizare: să nu se necăjească cineva dacă n-a ţinut până acum 
rânduielile aşa cum le-am pomenit mai sus, fie din neştiinţă, fie din neglijenţă, fie 
dintr-un alt motiv. 


În fiecare zi, în fiecare ceas, se poate face un nou şi bun început. Şi apoi, nu doar 
Paştele se cere serbat după cuviinţă: calendarul nostru oferă şi alte multe popasuri 
sfinte în care sufletul poate fi bucurat! 


În nădejdea că toţi enoriaşii noştri vor prăznui dinăuntru Sfânta Înviere, alături de 
celelalte sfinte sărbători, le adresăm din toată inima salutul pascal: 





Pr. Vasile Gordon (1) - Predică la Duminica Sfintei Învieri a Domnului 


În anul mântuirii 1873 mitropolitul cărturar Filotei Vrienie a descoperit în 


biblioteca Sfântului Mormânt din Constantinopol un manuscris cu mai multe 
lucrări, între care una intitulată Didahia celor doisprezece Apostoli. 


Importanţa ei istorică, dogmatică, morală şi liturgică este cu totul deosebită. 
Conţinutul se constituie, de la început, într-un avertisment ferm asupra celor două 
sensuri pe care omul, în libertatea lui, poate să-şi îndrepte paşii: spre mântuire, sau 
spre pierzare. 


Primul capitol al Didahiei începe astfel: „Sunt două căi: una a vieţii şi una a morții; 
şi este mare deosebirea între acestea!”. Apoi se adaugă explicaţiile, din care 
spicuim ceea ce credem că este esenţial: 


» „Calea vieţii este aceasta: mai întâi, să iubeşti pe Domnul Dumnezeu, 
Creatorul tău; al doilea, pe aproapele tău ca pe tine însuţi şi toate câte 
voieşti să nu ţi se facă ţie, nu le face şi tu altora. 

> lar calea morţii este rea şi plină de blestem: ucideri, adultere, pofte, 
desfrânări, hoţii, idololatrii, vrăji, farmece, răpiri, mărturii mincinoase, 
făţărnicii, vicleşuguri, răutate, obrăznicie, lăcomie, neruşinare, îngâmfare. 
Iar cei care-şi poartă paşii pe această cale sunt prigonitori ai celor buni, 
urâtori de adevăr, iubitori de minciună; nu cunosc răsplata dreptății, nu se 





lipesc de bine, nici de dreapta judecată; nu priveghează spre bine, ci spre 
rău; bunătatea şi răbdarea sunt departe de ei; iubesc cele deşarte, umblă 
după mită, nu miluiesc pe sărac, nu suportă pe cei necăjiţi, sunt ucigași de 
copii, întorc spatele celui lipsit, asupresc pe cel în strâmtorare, sunt 
apărători ai bogaţilor şi judecători nelegiuiți ai celor săraci, plini de tot 
păcatul”. 


Am evocat descrierea acestor căi, acum, de Sfintele Paşti, pentru ca binevoitorii 
noştri ascultători să-şi întărească paşii întru străbaterea căii mântuitoare a vieţii şi 
să fie cu mare grijă a nu intra pe calea morţii, ducătoare la pierzare. lar dacă 
cineva, ca om supus greşelii, a căzut în vreunul din păcatele înşiruite mai sus, să se 
străduiască a trece la înfăptuirea virtuţilor căii vieţii. Căci însuşi cuvântul „paşte” 
aceasta înseamnă: „trecere”. 


În urmă cu aprox. 3500 de ani, în valea Nilului din Egipt, poporul evreu se găsea 
într-o grea robie, de peste 400 de ani. Prin voia Domnului ei au fost izbăviţi şi la 
plecare, au luat, între multe altele şi un cuvânt care - nu bănuiau ei atunci - va 
primi o consacrare deosebită. 


Cuvântul minune era pasah şi desemna, în limba egipteană, sărbătoarea solstițiului 
de primăvară, când soarele trecea din emisfera australă în cea boreală. Propriu-zis, 
pasah însemna trecere şi semnifica biruinţa luminii asupra întunericului. Cu 
oarecare transformare, evreii i-au zis pesah, tot cu înţelesul de trecere, adică 
trecerea lor prin Marea Roşie, de la robia egipteană la libertatea Țării Făgăduinţei. 
Propriu-zis, trecerea de sub jugul robiei la bucuria libertăţii. Grecii au preluat 
cuvântul, zicându-i pasha; aproape la fel i-au zis şi latinii: pascha - pascae. De aici 
îl are şi limba română, paşti sau paşte, cuvânt sinonim cu înviere, adică trecere: de 
la moarte la viaţă, de la robia păcatului - prin jertfa şi învierea Domnului - la 
bucuria vieţii întru virtute. 


În totală libertate, fiecare suflet poate să aleagă fie calea vieţii, fie a morţii. Poate 
să urmeze lui Hristos, Izvorul Vieţii, Care a spus despre Sine: „Eu sunt Calea, 
Adevărul şi Viaţa” (loan, 14, 6), sau, Doamne fereşte, satanei, care „de la început a 
fost ucigaş de oameni” (loan, 8, 44). 


De vrea cineva să ştie în care dintre cele două căi se găseşte, să-şi cerceteze 
faptele. Fără a ne îngădui să fim judecătorii cuiva (căci Dumnezeu ne va judeca pe 
toţi), observăm cu îngrijorare cum aleg calea morții nu numai cei ce se consideră 
atei, sau alți semeni rătăciți de la dreapta credinţă, ci chiar şi dintre aceia care se 
socotesc „ortodocşi”. 





Mai trist, chiar unii dintre cei ce şi-au asumat responsabilitatea cârmuirii, fie din 
spectrul politic, fie din cel ecleziastic. Maşinaţiile pline de cinism ale unor partide 
politice şi violenţa vindicativă a câtorva greco-catolici sunt doar două din multele 
exemple ce s-ar putea da. 


Tuturor acestora le amintim că deşi se mişcă, vorbesc, mănâncă etc., de fapt nu 
trăiesc cu adevărat. Sufleteşte sunt morţi. Lor li se potrivesc cuvintele Apocalipsei: 
„Știu faptele tale, că ai nume, că trăieşti, dar eşti mort!” (2, 1). 


De aceea, trebuie să ştim că Paştele este atât sărbătoarea vieţii prin excelență, cât şi 
a chemării. O chemare spre dragoste faţă de credinţă şi neam, manifestată prin 
moralitate şi muncă cinstită. 


O chemare pentru a trăi Sfânta Ortodoxie şi a mărturisi istoria nefalsificată a 
patriei. O chemare spre a discerne cu înţelepciune realităţile prezente: a deosebi 
grâul de neghină, lumina de întuneric, adevărul de minciună. Numai aşa salutul 
pascal, Hristos a înviat - Adevărat a înviat, poate fi simţit în inimă de cel care-l 
rosteşte cu buzele. 


Numai aşa bucuria poate fi cu adevărat deplină, bucurie pe care o dorim tuturor 
enoriaşilor noştri! 


De încheiere, adresăm şi în acest an, în chip deosebit, salutul creştin Hristos a 
înviat, tuturor românilor risipiţi prin lume, cu dor şi dragoste de Ţara Mamă. Amin. 





Pr. Vasile Gordon (2) - Predică la Duminica Sfintei Învieri a Domnului 


Cu mare bucurie constatăm că Sfintele Paşti din acest an sunt aşteptate de 
credincioşii noştri cu o nădejde sporită faţă de anii precedenţi. Vedem în acest fapt 
un dar de la Dumnezeu! Această creştere a nădejdii are temei, desigur, în 
schimbările benefice din ultima vreme, concretizate într-o admirabilă preocupare 
pentru cinste, dreptate şi adevăr. 

Precum se ştie, cuvântul Paşte („pesah” în ebraică) înseamnă „trecere”, prin Paştele 
Domnului înţelegându-se trecerea de la moarte la viaţă, adică Învierea. Ei bine, se 
simte, în sfârşit, în rândurile credincioşilor noştri, încrederea că şi națiunea română 
parcurge acum o trecere autentică de la tot ce a fost rău, la demnitatea aşteptată de 
50 de ani. Trecere de la necredinţă la credinţă, de la corupţie la cinste, de la 
minciună la adevăr. Mare dar de la Dumnezeu! 


Acest Sfânt Paşte poate fi, într-adevăr, primul Paşte al demnităţii redobândite. Și 
va fi, în măsura în care fii naţiunii vor primi fără rezerve adevărul, în dimensiunile 
lui esenţiale, a credinţei strămoşeşti şi a istoriei nefalsificate. Va fi, în măsura în 
care creştinii noştri nu se vor mai lăsa înşelați de propovăduitorii minciunii şi 
provocatorii dezbinărilor şi în condiţiile în care românii nu vor mai lăsa pe alții să 
gândească în locul lor. 





Totodată, pe măsură ce vom înţelege că pentru o trecere reală, este nevoie de 
muncă şi dăruire jertfelnică. Semnele încurajatoare se arată deja. Creşte numărul 
tinerilor care, alături de cei mai vârstnici, trec pragul Sfintelor biserici. 


Majoritatea românilor sunt dispuşi la suportarea măsurilor de austeritate materială, 
pentru că înţeleg că e singura cale de revenire la normal. În acelaşi timp, trăim 
zilele reconsiderării adevărului istoric, cu privire mai ales la veacul al XX-lea... . 


În acest ceas al istoriei, cu deosebire la acest Sfânt şi Mare Praznic al Învierii, ne 
aducem aminte de cuvintele inspirate ale Sfântului Apostol Pavel: „Căci de aţi 
avea zeci de mii de învăţători în Hristos, totuşi nu aveţi mulţi părinți” (| Cor. 4, 
15). 


Cinstirea părinţilor este, de fapt, un semn elementar de bună cuviinţă şi 
normalitate. Acum, la vremea praznicului Învierii, când înălțăm rugi fierbinţi 
pentru mai binele neamului, dacă vrem să fim auziţi, să luăm aminte şi la cuvintele 
din Ecleziast: „Cel care-şi cinsteşte tatăl, se va veseli de fii şi în ziua rugăciunii 
sale va fi auzit!” (3, 5). 


Fie ca neamul nostru românesc să prăznuiască o dată cu Paştele liturgic şi paştele 
schimbării autentice, întru redobândirea demnităţii de odinioară! Amin. 





John Chryssavgis - Învierea trupului 


A vorbi despre învierea din morţi poate fi ceva scandalos pentru unii. Însă un 
scandal și mai mare poate fi provocat vorbind despre înviere înainte de moarte, ca 
o sugestie a învierii de după moarte, o înviere aici şi acum, care ar putea oferi o 
întrezărire a învierii eshatologice (cf. Ps. 26.13). Tocmai monahii sunt cei care, 
potrivit avvei Serapion, doresc să o anticipeze şi care se bucură să audă despre 
această înviere.| Ep. ad monachos 7 şi 10 (PG40.932D şi 936D). Cf. şi Pahomie 
Vita Prima 56 (38-9, 189), Pateric, Teodora 10 (ed. Guy, 23), Varsanufie 607, şi 
loan Moshu, Pratum, Cosma 171 (PG57.3040B). Pentru mai multe exemple, vezi 
Pateric, Pamvo 12 (PG65.3724) şi Nau 235 (1909, p. 362); Marcu Ascetul, Cap. 
de temp. 26 (PG65.10684B) şi Avva Isaia, Cuvântul 29, 1 (198).] 


Deşi loan |Scărarul] nu se referă nicăieri la Schimbarea la Faţă ca la o anticipare a 
învierii finale, ideea unei învieri anticipate este limpede implicată în afirmaţiile lui 
privitoare la „învierea sufletului înainte de învierea de obşte” [ 29. zirlu (114840, 2 
și 4 (1146BD); 15.58 (892D) şi 6.20 (796C-97B). Distincția dintre două etape ale 
învierii - mai întâi a sufletului, iar apoi a trupului - se găseşte și la Evagrie: cf. 
Capetele gnostice 3, 19 şi 22 (327). Pentru referințe asemănătoare, cf. Hrisostom, 
Ad  Theodorum  lapsum 1,13 (PG47.295); Vasile cel mare, In Ps. 44 
(PG29.400CD); Mac. Hom. 5, 8 şi 9 (60061); 11,1 (69-97); 15, 38 (149-350; 32,2 
(252); 34,2 (061); 36,1 (064): în aceste pasaje, Macarie vorbeşte despre „o 
îndoită înviere a sufletelor și a trupurilor”; Marcu Ascetul, De baptismo (PG65. 
1009BC) [Despre Botez, în Filocalia, vol. 1]. Cf. şi Simeon Noul Teolog, TGP 1.76 
(62); Cat. 8 (100); Grigorie Sinaitul, Capetele 38 şi 47 (36 şi 38) [Capete în 
acrostih, în Filocalia, vol. 7]; Calist/Ignatie, Suta, 16 (214), 100 (294), 67 061) şi 
96 (292) [în Filocalia, vol. 8]], ceea ce arată spiritualitatea potenţială a firii create 





şi reflectă totodată funcția monahilor, aceea de profeţi ai tainelor lumii care va 
veni. 


Marcu Ascetul observă că o astfel de înviere nu răpește nimic din unicitatea 
învierii obşteşti: Le-am spus pe acestea fără a împiedica arătarea celor viitoare sau 
a hotărnici răsplata cea de obşte la viaţa aceasta. | De his. 137 (PG63.9524). Cf. şi 
Atanasie, Vita Ant. 91 (PG26.972B) [Viaţa lui Antonie, în PSB vol. 16] şi 
Varsanufie 607.] 


În cuvintele lui Isaac Sirul, „aerul Învierii se poate respira încă de aici”. [ Tratatele 
mistice (211; cf. şi 305 şi 377).] Simeon Noul Teolog avea să preia terminologia 
lui loan |Scărarul] şi să vorbească de „renaștere duhovnicească şi învierea 
duhovnicească a sufletelor moarte”. [ Car. 6 (p. 46).] Însă atât el, cât şi Ioan 
[Scărarul], fără a nega învierea trupurilor, sunt evident mai puţin expliciți în 
legătură cu această problemă decât avea să fie Grigorie Palama în secolul al XIV- 
lea.| Zriade 1, 3, 33. Și pentru Grigorie Palama, „învierea cea dintâi este a 
sufletului”: cf. Hom. 16 (PG 151.2174) şi Ad Xenam de mentali quietudine 
(PG150.1049D). Botezul este deseori privit ca o anticipare a învierii trupeşti: cf. 
Marcu Ascetul, De bapt. (PG65.10094B), Nil, Ep. 3, 135 (PG79.445D) şi De vol. 
paup. 50 (PG79.1033B). Cf. şi J. Danielou, Platonisme et theologie mystique. 
Doctrine spirituelle de Saint Gregoire de Nysse, Paris: 1953, 57.] 


Pentru loan |[Scărarul], tocmai persoana este aceea care dezvăluie o atitudine 
cuprinzătoare faţă de trup, cea care are şi o viziune a măreției lui Dumnezeu în trup 
şi despre care se poate spune că „a înviat nestricăcios înainte de învierea de obşte”. 
| 15.58 (8934A).] Distincția făcută de loan între cele două învieri nu are loc la 
nivelul trup-suflet, ci mai curând la cel de înainte şi după moarte. Trupul tinde să 
exprime omul întreg; la fel se întâmplă și cu sufletul. În expresia de mai sus, loan îi 
informează pur şi simplu pe cititorii săi că învierea este posibilă aici și acum. Chiar 
dacă trăim pe pământ, trupul poate fi aşezat pe tronul lui Dumnezeu - „ca şi cum ar 
fi răpit la ceruri”. [| 29.3 (1148C). Accentuarea cuvântului „răpire” (ekstasis) 
arată că este vorba de efectul unei iubiri ekstatice pentru Dumnezeu.) Aceste 
afirmaţii se găsesc în Treapta 29 a Scării, care discută nepătimirea (apatheia). 
Contextul este semnificativ deoarece învierea, ca şi nepătimirea, este ceva pentru 
dobândirea căruia ascetul se luptă fără încetare, ceva care poate fi pregustat, dar 
care rămâne să fie neîntrerupt aşteptat. 





Sfântul loan Scărarul, icoană din Sinai, se 


= ii XIII-lea 


După cum Hristos este divino-uman în ceruri, tot astfel se poate să devenim, prin 
harul lui Dumnezeu, umano-divini pe pământ, chiar dacă rămânem supuşi morţii. 
Un înger îi spune lui loan că nu poate ajunge la starea la care se află Hristos 
deoarece nu deține „focul nemistuitor”.| 27.ii.13 (11090). Cf. şi P. Brown, The 
Body and Society, 237-8.] Evident, „nestricăciunea” nu poate fi gustată în această 
viaţă decât parţial, ca un impuls de început, ca pregustare sau arvună. Cel care 
ajunge la nepătimire a dobândit acest tip de nestricăciune. | 29.2 (1/48BC).] Se 
pare însă că aceasta nu este o stare permanentă. loan nu ţine să explice cum va 
arăta învierea obştească, spre deosebire de cea pe care o putem experimenta acum. 
Ce contează pentru el este că aici şi acum, încă din această viață pământească, 
trupul și firea omenească - precum şi întreaga lume creată - pot fi transfigurate într- 
un dar pozitiv, de „foc”. Poate să pară un gând morbid, însă pentru Părinţii ascetici, 
anticiparea învierii este însoțită de anticiparea morții. | Privitor la moartea 
sufletului, cf. Vasile cel mare, Hom., Quod Deus non est auctor malorum 7 
(PG31.3454). Cf. şi Grigorie Sinaitul, Captele 34 şi 37 (p. 36) şi Grigorie Palama, 
On Divine and Divinising Participation 8 (2, p. 144). [Despre împărtășirea 
dumnezeiască şi îndumnezeitoare, Filocalia, vol. 7.]] În această privinţă, loan 
subliniază semnificația amintirii morții (mneme thanatou), care se leapădă de 
trupul căzut.| 16.20 (9294A).] 





Tot ce s-a spus până aici aruncă şi o lumină asupra venerării, în special în bisericile 
ortodoxe răsăritene, a moaștelor sfinţilor şi a părţilor din veşmintele lor. În răsăritul 
creştin nu există nici o distincţie precisă între aceste două categorii de relicve. De 
pildă, în Faptele Apostolilor Petru a săvârşit numeroase minuni în primii ani ai 
Bisericii (Fapt. 3), dar ni se vorbeşte şi despre alte minuni împlinite doar prin 
umbra sa (Fapt. 5, 15). Femeia cu scurgere de sânge a fost vindecată prin atingerea 
de haina lui Hristos (Mt. 9, 20). În Viaţa Sfântului Antonie se spune că mulţi 
căutau să-l atingă pe Antonie, iar în Prima viaţă grecească stă scris despre Pahomie 
că o femeie care avea scurgere de sânge „i-a atins culionul pe frunte şi s-a vindecat 
numaidecât”.| Capit. 41 (25-6,181). Referinţa la Vita Ant. de Atanasie este 70 
(PG26. 941C); cf. şi 92 (972C-9734). Cf. și Teodoret, Phil Hist. Paladie, 7, 4, p. 
370 (1365D); Afrahat Persanul, 8, 13, p. 400 (1376D) şi Petru, 9, 15, p. 434 
(1388B); Hist. Monachorum, $, Apollo 6 (49); 13 loan 9 (p. 100); Paladie, Hist. 
Laus. Domnenos 54 (113-14); Varsanufie 123 şi 174; Chiril de Schitopole, Viaţa 
lui Sava, 13 (164.14-20) şi Viaţa lui Eftimie, 40 (60.20-21); loan Moshu, Pratum, 
Cosma 40 (PG87.28934) şi loan 87 (2944CD); Pateric, Arsenie 42 (PG 65.105D- 
08B). Despre moaşte în tradiția patristică ulterioară, cf. Grigorie Palama, Ad 
Dionysium 5 (2, p. 497) şi Triade 2, 12.] Este vorba despre un lucru similar atunci 
când loan Scărarul descrie starea monahului Mina, al cărui trup emana, după 
moarte, un miros atât de plăcut: Tot locul unde zăcea trupul sfântului se umplu de 


bună mireasmă [...]. Văzurăm cu toții buna mireasmă a mirului ţâşnind din tălpile 
lui ca din două izvoare.| 4.29 (697C). loan Hrisostom descrie efectul harului 
asupra trupurilor sfinților: „Izvorăște din suflet, apoi inundă trupul, de la trup 
trece la veşminte, apoi la încălțări, până ce cuprinde şi umbra acelora ”. Cf. Dicta 
postquam reliquiae martyrum 1 (PG63.469- 70).] 


Scărarul are o teologie a trupului care îi îngăduie să vadă, în transfigurarea 
monahului adormit, o înviere înainte de cea obştească. Acest lucru este subliniat 
într-un mod încă şi mai izbitor de exemplul mormântului gol al lui Isihie Horevitul 
(cf. Fac. 5, 24).| Cf. 6.20 (797A).] Truda şi sudoarea monahului Mina s-au făcut 
„mir” ce îi ungea trupul: Sudorile şi ostenelile lui cu adevărat s-au primit ca un mir 
adus lui Dumnezeu.| 4.29 (697C).] 


Varsanufie scrie despre asemenea nevoitori: „S-au ostenit sfinții? Acum s-au prea 
mărit, s-au slăvit, s-au umplut de strălucire. Au ajuns la viață pentru că au murit”.| 
Varsanufie 120 [Referinţa este de fapt la Varsanufie 207- n. tr.] Cf. şi Teodoret, 
Phil. Hist., Simeon bătrânul, 6, 9, p. 358 (1361D).] În această privinţă, scriitorii 
ascetici depăşesc schema platoniciană soma-sema într-o manieră extremă, dar 
eficientă. Fiindcă monahul nu tratează trupul ca pe un mormânt; mai degrabă, 
monahul se înmormântează întreg, dimpreună cu trupul, pentru a învia întreg - trup 





şi suflet. In felul acesta moartea face loc învierii, unei învieri care este legată de 
învierea de obşte, dar cu care nu trebuie confundată. 


Cu toate că transfigurarea trupului, a trupurilor celor care au fost înviați înainte de 
învierea obştească, nu este permanentă, aceştia sunt totuşi în situaţia de a surprinde 
mai mult decât o simplă licărire din lumina necreată. Fi pregustă şi alte roade ale 
vieţii viitoare, alte daruri care s-au pierdut prin Cădere. Acest lucru va fi mai bine 
înțeles dacă ne vom raporta la o parte importantă din Treapta 30. Aici, loan descrie 
efectul harului iubitor al lui Dumnezeu asupra trupului omenesc. Iubirea lui 
Dumnezeu, spune el, poate arde şi răpi inima cu totul (Cânt. 4, 9). Astfel, lucrarea 
iubitoare a lui Dumnezeu poate face ca faţa omului să devină luminoasă şi veselă.| 
30,11 (1157AC).] Declaraţiile ascetice ale lui loan sunt una cu învăţătura lui. 
Urmând vechii tradiţii a pustiului, el leagă strâns credinţa de comportamentul 
moral.| Cf. și 30.14 (1157C).] EI ştie foarte bine că stricăciunea este rezultatul 
Căderii. Oricât de tehnic ar putea să pară, acest punct este esenţial pentru 
spiritualitate. El presupune că în măsura în care cineva biruie păcatul prin har, 
stricăciunea şi mortalitatea îşi pot slăbi puterea. Aici şi acum, omul „din afară” 
experimentează aceleaşi lucruri pe care le trăieşte şi „sufletul”. Relaţia dintre cele 
două seamănă cu o „oglindă” (esoptron): Până şi cele din afară ale trupului arată, 
ca într-un soi de oglindă, minunăţia sufletului.| 30.177 (1157A4C) O noțiune similară 
se găsește și la Isaac Sirul, Tratatele mistice (349). ] 


Exemplul clasic al acestui proces în literatura monastică timpurie se află în Viaţa 
Sfântului Antonie, unde Atanasie arată că trupul lui Antonie nu fusese afectat după 
douăzeci de ani de nevoințe şi că sănătatea i-a fost bună până la capătul 
îndelungatei sale vieți. Efectul harului lui Dumnezeu, ni se spune, strălucea 
literalmente pe chipul lui Antonie: „Întrucât sufletul îi era netulburat, tot astfel îi 
erau şi simţurile din afară; şi chiar şi fața îi strălucea parcă din bucuria sufletului”.| 
Vita Ant 67 (PG26 940AB); cf. şi 14 şi 93 (864C şi 9734B). Exemple 
asemănătoare se pot întâlni și la alți autori: cf. Mac. Hom. 12, 8 (110-11) şi 17, 2 
(167-8); Teodoret, Phil. Hist Markianos, 3, 15, p. 282 (13374) și Iulian Sava, 2, 
14, p. 224 (13174); Hist. Monachorum 2; Avva Or 1 (35); 6, Theon 1 (44); 5, 
Apollo 52 (67); 1, loan de Licopolis 46 (27); 11, Skourous 6 (91) şi 17, Isidor 3 
(114), care apare şi la Paladie, Hist. Laus., 71 (PG34.1177D-78A); Diadoh, Suta, 
25 (96-7); Chiril de Schitopole, Viaţa lui Sava, 5 (89.157); 24 (108.27-109.1); 17 
(184.11-13); 173.19-24; Viaţa lui Eftimie, 40 (59.21-22). CȚ. şi Calist/ Ienatie, 
Suta, 90 (284). Analiza mea s-a concentrat în mare măsură asupra dimensiunilor 
spirituale ale trupului. Pentru o descriere generală a hermeneuticilor - în special a 
funcțiilor „politice ” şi „sociale ” - ale trupului în relaţie cu monahismul timpuriu, 
vezi R. Valantasis, „A Theory of the Social Function of Asceticism ”, în Wimbush și 





Valantasis, Asceticism, 544-52; vezi şi S$. Rubenson, „Christian Asceticism and the 
Emergence of the Monastic Tradition”, în ibid., 49-57. Pentru atitudinile și 
practicile legate de trup în antichitatea târzie, vezi P. Brown, The Body and 
Society, în special partea a doua, intitulată „„Asceticism and Society in the Eastern 
Empire ”, 210-338.] 


Mai mult, se poate c-a aflat în această stare, ascetul să nu mai dorească nici să 
mănânce. Aceasta nu înseamnă că trupul este tratat ca o parte mai puţin importantă 
decât sufletul sau ca ceva trivial în alcătuirea fiinţei umane. Mai curând, omul 
întreg este orientat de eros spre Dumnezeu, situație care-l poate determina pe 
cineva să „uite” să mănânce sau chiar să facă hrana de prisos. Pentru a înţelege 
aceasta, e destul să vedem cum funcţionează eros-ul trupesc şi cum îi afectează pe 
îndrăgostiţi. 30.77 (1157A4C). Cf. şi Apophth. Nau 149-50 (1905, p. 51) şi 175 
(1908, pp. 266-8)- Hist Monachorum, Prol. 7 (7); Vita Prima 89 (125, 206); loan 
Moshu, Pratum, Teodor 54 (PG87.2908D-094). Cf. şi Simeon Noul Teolog, Eth. 1 
(296). Problema erosului este analizată în Capitolul 6, dar cititorul este îndrumat 
şi către P. Brown, The Body and Society, 238-9.] 


Varsanufie scrie despre astfel de asceţi: Unii ca aceştia nu sunt apăsați de foame, 
sete sau de vreun alt lucru pământesc; căci au fost izbăviți de orice faptă rea, 
patimă şi păcat. Mâncarea şi băutura şi îmbrăcarea lor este Duhul Sfânt.| 
Varsanufie 173 şi 78. Cf. şi Varsanufie 36; Hist. Monachorum, 1, loan de 
Licopolis 17 şi 46 (15 şi 27); şi Apollo 5 (48). Vezi Life of John the Hesychast, p. 
211.1-14. Cf. şi Hist Monachorum, 11, Skourous 5 (91) şi 12, Helle 15 (97), unde 
un înger îi hrăneşte pe asceți. ] 


În măsura în care se ajunge la ceea ce loan numește „trup netrupesc” (asomata 
somata), somnul încetează să mai fie o piedică în unirea cu Dumnezeu.| 30.6 
(1156D).] Aceasta se-ntâmplă când trupurile sunt transfigurate: Dorm din pricina 
firii, însă „inima mea veghează” (Cânt. 5, 2) din prisos de iubire. [ 30.7 (1156D).] 


Afirmațiile aparent dualiste din Scara trebuie privite aşadar în lumina distincției 
făcute de Noul Testament între carne şi duh, iar nu din perspectiva vreunei 
dihotomii trup-suflet. Chiar și atunci când utilizează un limbaj predominant 
negativ, viziunea lui loan este una fundamental unitară. Mai precis, este una 
dialectică; trupul este un vrăjmaş, dar şi un prieten. Cu toate că a fost afectat de 
Cădere, trupul rămâne creaţia lui Dumnezeu și, în urma Întrupării, este chemat să 
participe la slava învierii. Se poate vedea că însemnătatea „trupului” arată o 
configuraţie a lucrărilor dumnezeiască şi omenească în care Întruparea deschide 





drumul biruinţei asupra trupului prin ascesis şi oferă nădejdea pentru refacerea 
trupului bolnav la învierea cea de obște. 


(Sursa: John Chryssavgis, Sfântul loan Scărarul - De la Pustia egipteană la 
Muntele Sinaiului, Ed. Sophia 2005) 





Pr. Dan Damaschin (Iaşi) - predică trezitoare de Înviere despre războiul 
nebun al omenirii cu Hristos, căutând zadarnic omorârea lui Dumnezeu din 
lume. “Fără o înviere reală, sufletească, din răutatea și patimile care ne 
copleşesc, moartea rămâne prezentă în noi şi riscăm să devenim noi înşine 
ucigaşi de Dumnezeu 


Pr. Dan Damaschin, Biserica Maternităţii Cuza- Vodă, lași 


Dragi creştini, Hristos a Înviat! În fiecare sfântă noapte de Paşte şi în toate celelalte 
40 de zile ce-i urmează, an de an, de când ne ştim și de când se știe neamul 
românesc, întreaga noastră ființă, bisericile şi comunităţile, răsună până în înaltul 
cerului şi dincolo de hotare, de chemarea la bucuria Învierii Domnului, prin imnul 
“Hristos a Înviat din morţi / Cu moartea călcând / Şi celor din morminte / Viaţă 
dăruindu-le!” 


Creştini cu inimile pline de emoție sfântă, mulţimi luate de valul „tradiției” şi al 
„curiozității”, turişti impresionați de „spectacolul Luminii divine” şi chiar atei 
declarați, pătrund în atmosfera nopții sfinte şi încearcă, fiecare, să profite de 
unicitatea momentului. 





După câteva zeci de minute de slujbă, o plimbare pe la cimitire sau pe la cei dragi 
şi o masă istovitoare, puţini ne mai aducem aminte de ce suntem prezenţi la Slujba 
Învierii. 


Adevărul este că ne întâlnim în jurul Sfintelor Altare pentru a sărbători ziua celei 
mai mari victorii din istorie: ziua în care lisus Hristos, Fiul lui Dumnezeu, a bătut 
moartea. 


Paradoxal, deşi vorbim de un război spiritual din a cărui biruinţă nimeni nu are 
nimic de pierdut, omenirea este într-o stare permanentă de luptă, dorind să-L ucidă 
pe Fiul lui Dumnezeu. 


Fie că vorbim de neamul iudeilor în frunte cu cărturarii şi fariseii, care au crezut că 
l-au ucis pe Hristos, fie că vorbim de împărații Romei, care, timp de secole, au ucis 
sute de mii de creştini, sperând că aşa vor îl vor ucide pe Dumnezeul din ei, fie că 
vorbim de „războinicii” lui Mahomed, care, în dorinţa de a-L străpunge cu sabia pe 
„Cel Răstignit”, au pustiit continente de suflarea creştină, fie că vorbim de 
revoluționarii francezi, ce au transformat Altarele lui Hristos în locuri de 
depravare, în numele „cultului rațiunii”, fie că vorbim de marxism-leninismul 
ultimelor secole şi adepții materialismului științific, care au umplut calendarele cu 
zeci de milioane de mărturisitori sau chiar de avalanşa de „liberi-cugetători”, care, 
în numele libertăţii, se dau peste cap să smulgă din viaţa noastră cele mai frumoase 
simboluri ale creştinismului (Lumina pascală și mielul) şi să ne sufoce cu iepurași 
şi cabane la munte, cu toţii au cerut moartea lui Dumnezeu. 


Constatăm cu bucurie că după 2.000 de ani de război şi prigoană Hristos este viu şi 
prezent în mod real în inimile nostre. Ceea ce nu au înţeles ucigașii de Dumnezeu, 
care, la drept vorbind, au supravieţuit doar prin teroare, este faptul că EI este Viaţa 
şi că tot cel ce crede în EI, chiar dacă va muri, va trăi veşnic. 


Deseori sunt întrebat „Ce legătură avem noi cu Învierea lui Hristos?” Sau ”Ce 
trebuie să facem pentru a trăi frumos Sfintele Paști?” Sunt întrebări fireşti, la 
care trebuie să răspundem în cor cu părinții, bunicii şi toţi înaintașii noştri, şi de ce 
nu, cu toţi martirii răpuşi de ucigaşii de Dumnezeu. 


Bucuria Invierii nu se experimentează doar după moartea noastră, ea nu este o 
emoție autoindusă de tradiţii sau autosugestie mentală punctuală. 


Radu Gyr, poetul martir al închisorilor comuniste, spune în versurile nemuritoare: 
„De n-ai fi plâns / N-ai duce-n ochi lumină”, iar omul cu sufletul cât toată Rusia - 





Alexandr Soljeniţân - în „Arhipelagul Gulag”, mărturiseşte că „vindecarea unui 
popor nu se poate înfăptui decât dacă fiecare îşi va asuma vina pe care o are”. 


Inţelegem, deci, că fără o înviere reală, sufletească, din răutatea şi patimile care ne 
copleşesc și fără o primenire cu harul lui Dumnezeu prin Sfintele Taine, moartea 
rămâne prezentă în noi şi riscăm să devenim noi înşine ucigași de Dumnezeu. 


In lumea orientală, există rânduit în legile nescrise, ca orice învins sau salvat de la 
moarte să devină robul învingătorului sau salvatorului, pentru a-l sluji cu 
recunoştinţă pentru toată viaţa. 


Fluviile de lumină revărsate dinspre Biserici în lume în noaptea de Paşte demon- 
strează, fără îndoială, că Domnul Hristos este profund prezent în gena ființei 
noastre, asemeni unui soft îmbunătățit cu fiecare generație şi că nimeni, niciodată, 
nu-L va putea smulge de acolo. 


În dimineaţa zilei de Paşţi a anului 1960, în închisoarea securițăţii craiovene, 
Maica Tatiana, stareța Mănăstirii Tismana, după luni de chinuri și bătăi, a început 
să lovească, cât o ţineau puterile, cu pumnii în uşa metalică strigând: „Deschideţi, 
deschideţi ușa, vine Împăratul Măririi!”. Colegele de celulă, cutremurate de groaza 


persecuției ce se aştepta în astfel de situaţii, în momentul deschiderii uşii, au ridicat 
din umeri, mai ales că din pieptul strivit de bătăi al Tatianei a răsunat cutremurând 
"Hristos a Inviat!” 





Ofiţerul de serviciu şi gardianul au luat-o târâş din celulă, iar holurile închisorii şi 
fiecare colțişor s-au umplut de cântarea măicuţei a imnului „Hristos a Inviat”, aşa 
cum doar într-o mănăstire se putea auzi. 


După scurt timp, readusă în celulă, privea cu chipul radios ochii înlăcrimaţi de 
bucurie ale colegelor de celulă, într-o pace de nedescris, care se sălăşluise peste 
fiecare celulă, peste fiecare ungher al acelui iad al torturii. 


Gândind la Maica Tatiana și prin ea, la zecile de milioane de mărturisitori şi martiri 
din toate timpurile, ale căror nume, în mare parte ne vor rămâne tăinuite, se cuvine 
să ne întrebăm, încă o dată, dacă nu cumva indiferența noastră, viața noastră 
departe de Dumnezeu şi de harul Sfintelor Taine, este zadarnică şi lipsită de sens, 
şi să ne gândim, în ce postură, vom urma pe Hristos, ucigaşi sau robi. 





Pr. Ciprian Negreanu - Cutremurătoarea bucurie a întâlnirii cu Hristos: 
“Unde vom găsi un stăpân mai blând, un Tată mai bun, un Frate care să pună 
umărul acolo, când ne este greu, un Mire care să Se jertfească în locul nostru 
şi pentru noi?” 


POCORAREA MAD 

Pr. Ciprian Negreanu (Cluj) - Predică în a treia zi de Paşti (2014) - tâlcuire a 
Evangheliei drumului şi cinei de la Emaus: Cum lucrează puterea lui 
Dumnezeu în lume şi în viaţa noastră? 


“Hristos a înviat! Suntem în a treia zi de Paşti şi abia acum se mai aşază lucrurile 
cumva după toate aceste multe evenimente şi sărbători frumoase, grele, grele de 
frumoase, în sensul că au greutatea înţelegerii şi a adâncului de cuvânt şi de gând și 
de inimă şi de trăire şi în sine întâmplările acelea sunt greu de dus, de purtat. Aşa 
cum Mântuitorul a spus: Nu vă spun vouă mai mult pentru că nu puteţi purta 
greutatea cuvântului [“Încă multe am a vă spune, dar acum nu puteţi să le purtaţi” 
— n.n.]. Totdeauna sărbătoarea Paştilor, dar şi perioada de dinainte, poartă cu sine 
acest adevăr, că noi înţelegem în fiecare an câte ceva sau prindem puţin din toate 
acele evenimente mântuitoare, planul lui Dumnezeu cu noi, lucrarea lui Dumnezeu 
- aici amestecată cu lucrarea omului, lucrarea omului de ucidere a lui Dumnezeu, 
de trădare, de fugă, dar şi de durere a femeilor mironosiţe, a Maicii Domnului, de 
durere nespusă, de credincioşie în ultima clipă a lui Iosif, a lui loan 
Evanghelistul... - asta-i lucrarea omului. 





lar a lui Dumnezeu: de jertfă, de dragoste, de înţelegere, Cel Care strigă şi pe 
cruce: lartă-i, Doamne, că nu ştiu ce fac. 


Dacă ne dăm seama că acelaşi cuvânt pe care-l foloseşte Hristos pe cruce este 
cuvântul pe care-l foloseşte în grădina Ghetsimani când spune: Părinte [le Meu], de 
este cu putinţă să treacă de la Mine paharul acesta... se traduce, de fapt, prin 
Tăticule, Tătucă, [adică] un diminutiv al Tatălui. O relaţie atât de paternă cu 
Dumnezeu a Mântuitorului cu Tatăl, dar şi a noastră prin El cu Tatăl, e 
cutremurătoare, dacă ne gândim că Mântuitorul a strigat pe cruce aşa, cu înţelesul 
acesta de Tată la diminutiv: [Părinte], iartă-le că nu ştiu ce fac. 


Parcă altfel răsună în inima noastră, nu cu înţelesul acela de Tată, de Părinte cum 
ne-am obişnuit noi, românii, că aproape nu mai zicem <Părinte> la părinţi, ci poate 
unui monah, unui preot, şi cumva s-a răcit cuvântul şi nu mai are ceva personal, nu 
are emoția filiației directe, a sentimentului că eşti fiul, fiu din sângele lui, din 
carnea lui, că eşti al lui. Altfel sună aceste cuvinte. Şi am spus doar câteva frânturi. 
Și au aceste evenimente, aceste întâmplări începând din Sâmbăta lui Lazăr şi până 
spre Înălţare, o greutate şi o adâncime care este greu de purtat până la sfârşitul 
veacurilor şi despre care Duhul Sfânt va descoperi, până la sfârşitul veacurilor, noi 
ŞI noi şi adânci şi puternice şi grele înţelesuri, grele în sens bun, în sensul unei 
adâncimi, al unei seriozităţi. Şi parcă ni se potrivesc nouă cuvintele spuse de 
Mântuitorul: Multe v-aş mai spune acum, dar nu le puteţi duce, că sunt grele 
cuvintele. Dar nu erau de greutatea asprimii sau a veştilor, ci greutatea înţelegerii, 
a cuprinderii cu inima. Până la urmă, cuvântul lui Dumnezeu se înţelege și se 
cuprinde mai mult cu inima decât cu mintea; oricum, cu o minte coborâtă în inimă. 


Și, de aceea, cei doi călători spre Emaus, auzind cuvintele Mântuitorului şi 
explicaţiile pe care le dădea, de fapt, le înțelegeau sau le cuprindeau ei cu mintea 
puţin, dar, oricum, le pătrundeau în inimă şi le deschideau porțile inimii şi le 
aprindeau spinii inimii cu foc nestins, aşa cum s-a aprins în Sinai focul nestins în 
rug, încât, întorcându-se spre lerusalim, îşi ziceau: Oare nu ardea în noi inima 
noastră când ne vorbea pe cale şi ne tâlcuia Scripturile? 


Inima arde, cu inima sunt cuprinse cuvintele lui Dumnezeu. Nu este loc mai sfânt 
pe care Dumnezeu să-l fi rânduit ca să-L adăpostească pe EI, nici pe pământ, nici 
templu, nici biserică, nici nimic, doar inima. De aceea Mântuitorul spune: 
Împărăţia Cerurilor este în inima voastră. 


De aceea nici nu este ceva mai grozav înaintea lui Dumnezeu decât murdărirea şi 
întinarea acestor inimi, care sunt loc sfânt, locul Său, în care noi trebuie să ne 





descălțăm de sandalele murdare şi să ne spălăm picioarele, pentru că acolo e 
Dumnezeu. Acolo e Dumnezeu de la botez; şi dinainte era, într-o anumită măsură, 
prin glasul conştiinţei, dar, după botez, este cu adevărat acolo. lar transformarea 
acestor inimi în temple idolatre, în peşteră de tâlhari nu poate decât să împlinească 
cuvântul: Când veţi vedea urâciunea pustiirii stând în locul cel sfânt... 


Să ne amintim că Mântuitorul compară sfârşitul veacurilor cu potopul lui Noe. Şi 
la potopul lui Noe Dumnezeu S-a mâhnit şi printre ultimele cuvinte înainte de 
hotărârea lui Dumnezeu de a aduce potopul pe pământ era că toate gândurile 
oamenilor, de la început până la sfârşit, erau, în toate zilele, în toate clipele, spre 
rău. ŞI S-a mâhnit Dumnezeu şi a zis că nu mai este omul decât trup, nu mai este 
duh. Şi a asemănat Dumnezeu acea vreme cu vremea sfârşitului veacurilor şi, când 
auzim: “Când veţi vedea urâciunea pustiirii stând în locul cel sfânt, cine citeşte să 
înțeleagă...” - să înţeleagă asta, că atunci când inimile se vor răci... cum şi 
Mântuitorul spune: [lubirea] multora se va răci din pricina fărădelegilor, deci cum 
tot EI spune că ...din inima omului ies vicleşugurile, hulele, desfrânările..., din 
inima omului ies, dacă ea a devenit o astfel de cămară întunecoasă, de tainiţă rea, 
în care nu se ascund comorile, ci răutăţile, tâlharii. 


Și nimic nu este mai dureros pentru Dumnezeu decât să vadă acest loc sfânt al 
omului, cel mai sfânt, disprețuit, batjocorit de diavol, în care noi ne transformăm în 
nişte lude care vindem pe Hristos acolo, în inima noastră, avem alți idoli, alți 
dumnezei, poate banii, avuţiile, cele ale veacului acestuia, dar nu numai, mândriile 
noastre, părerea că noi suntem cineva, cum şi luda credea că el e cineva şi are un 
rol important, că el trebuie să facă ceva. Şi tot acolo, în inima noastră, noi putem 
greşi şi altfel, nu numai prin greşeli făcute în faţa lui Dumnezeu în mod direct, ci 
chiar crezând că facem binele, cum şi luda a crezut că face bine aruncând în 
Templu banii pentru care Îl vânduse pe Hristos şi mergând şi spânzurându-se. 


Dar întorcându-ne la Evanghelia de la Luca, poate una dintre cele mai frumoase 
care se pot citi peste tot anul, a cincea Evanghelie a Învierii, care se citeşte la 
fiecare 1l duminici. Ceilalţi Evanghelişti amintesc că El S-a mai arătat la doi 
ucenici care mergeau la câmp, dar nu spun mai mult. Luca, cum îi este obiceiul, 
află şi spune mai multe. Şi ce mult spune! Adică ce mult completează chipul lui 
Dumnezeu în inima noastră şi imaginea Lui în noi prin faptul că el spune mai 
multe şi află de la cei doi, care probabil mai trăiau. Nu Luca este unul dintre cei 
doi, ci un alt Luca. Luca Evanghelistul apare mai târziu ca ucenic al Sfântul 
Apostol Pavel, dar el probabil că află chiar de la ei ce s-a întâmplat, ceea ce ceilalți 
scriau pe scurt. Aceasta este una dintre cele mai lungi pericope evanghelice şi 
printre cele mai frumoase, cele mai arzătoare. 





Am văzut părinţi duhovniceşti care şi-au scris pe cruce: Rămâi cu noi că este spre 
seară şi s-a plecat ziua, cuvânt care este în această Evanghelie şi care cuprinde 
parcă tot dorul omului, care parcă nu e dumirit complet, dar, oricum, ştie că Acel 
Cineva Care a călătorit e deosebit şi trebuie să rămâi cu EI, că nu-ţi este totuna 
dacă rămâi cu EI sau nu. Este multă smerenie aici. Aşa cum noi nu putem spune că 
L-am cunoscut pe Dumnezeu cu adevărat în veacul acesta, ci El ne rămâne cumva 
acoperit. Mai avem uneori îndoieli, tulburări, ispite, dar ştim că EI e, EI trebuie să 
fie. Nu-L putem nici numi, ei l-au spus Străinul, nu ştim bine să-L numim, chiar 
dacă ştim că-L cheamă lisus Hristos. 


Dar oare Îl putem numi noi cu adevărat, aşa cum un îndrăgostit rosteşte numele 
iubitei sale şi pune tot sufletul în acel nume, noi rostim numele lui lisus Hristos 
aşa? Numele lui lisus Hristos e adevărat numai când se rostește cu inima 
înflăcărată. Aşa cum Sfântul Isaac Sirul avea drag de numele acesta al lui 
Dumnezeu pentru că numele lui Dumnezeu îi amintea totul despre Dumnezeu, 
pentru că numele lui Dumnezeu conţinea în sine ceea ce este Dumnezeu pentru el 
şi câte a înţeles şi câte a cunoscut şi câte ar mai putea fi şi nu le-a înţeles şi nu le-a 
cunoscut. Şi de aceea, când citea numele lui Dumnezeu plângea. Nu era niciodată 
când să rostească numele lui Dumnezeu fără să îl podidească plânsul. Şi cred că el 
ştia - şi alţii ca el - ştia să rostească numele lui lisus Hristos. Cred că rugăciunea 
inimii zisă doar aşa îşi capătă adevărata măsură a rugăciunii inimii, pentru că e zis 
numele lui lisus cu inima, cu toată puterea inimii, cu toată dragostea inimii, cu 
toată emoția bună. 


Și, legat de Isaac Sirul, este chiar acea poveste frumoasă despre cum s-a aflat 
despre aceasta. Intrând cineva să-i dea o ascultare, să-i spună că are ceva de 
făcut pentru mănăstire, el stând în chilia lui şi având un tetrapod în mijlocul 
chiliei, aşa erau, în general, chiliile în vechime, mici dar având un tetrapod mare 
pe care erau puse cărţile de rugăciune şi acolo se rugau în picioare sau în 
genunchi, în general în picioare se rugau, în genunchi era poziţia de somn, în 
genunchi dormeau. Deci a intrat cineva şi şi-a aruncat ochii peste carte şi a 
văzut că toate numele lui lisus Hristos erau şterse. Și s-a dus acela la stareţ şi i-a 
spus că probabil părintele Isaac e eretic. Părintele Isaac Sirul era plecat cu 
treaba. Și s-au adunat toţi, au luat cărţile lui, s-au uitat, în toate era şters. Pe 
vremea aceea erau tot felul de erezii, unii spuneau că Hristos nu S-a arătat în 
trup cu adevărat, că numele Lui nu e acesta, că nu trebuie rostit, tot felul de 
erezii. Și ei au zis că e eretic. Până să vină el deja hotărâseră să-l scoată din 
mănăstire, deşi urmau să-l asculte. Și când a venit l-au întrebat şi atunci el şi-a 
dat seama că l-a vădit Dumnezeu, dar l-a vădit ca să se folosească toți. Și el le-a 
Spus că nu a făcut asta pentru că nu ar fi acesta numele lui Dumnezeu, nu 





pentru că ar trebui să rostim alt nume al lui Dumnezeu sau cine ştie ce alte 
lucruri, ci pentru că mai ales aceste cărţi le foloseşte şi, când vine în comunitate 
le spunea că <Mai pot să mă abţin când Îi aud numele sau când îl rostesc, dar 
când îl văd scris nu mă pot abţine să nu plâng. Și, ca să nu mă vedeţi voi, l-am 
şters.> Și s-au smerit toţi părinţii şi i-au zis: <Du-te, părinte, şi roagă-te pentru 
noi.> Deci acesta este adevăratul nume al lui lisus Hristos, pentru că-l rostea cu 
toată inima, cu tot dorul, cu toată dragostea lui. 


Dar acum, întorcându-ne. Foarte mult ne asemănăm cu aceşti doi călători spre 
Emaus. De ce ne asemănăm? Pentru că şi aceştia erau credincioşi, sau fuseseră sau 
păreau că fuseseră. Şi acum erau credincioşi într-o anumită măsură, adică Îl iubeau 
pe Hristos, se gândeau la EI, se gândeau la toate evenimentele, iar, mergând, se 
gândeau la tot ceea ce se întâmplase în zilele acelea, deci vorbeau despre Hristos. 
Aşadar, ei se aseamănă foarte mult cu noi, creştinii, care ne raportăm la Scriptură, 
la sărbători, ne gândim. Deci nu e vorba că erau necredincioşi. Ei nu ştiau cum să 
ia lucrurile, cum să le interpreteze - asta e şi la noi. Şi noi ştim foarte multe, în 
mare, ştim şi din Vechiul şi din Noul Testament. Dar, aşa cum cu puţine zile 
înainte ei fuseseră entuziasmați şi bucuroşi văzând atâtea minuni făcute de 
Mântuitorul, când lucrurile au fost altfel, aşa cum ei nu le puteau înţelege, s-au 
întristat şi s-au tulburat şi s-au speriat şi aproape deveniseră ca nişte necredincioşi. 
Nu ne asemănăm noi cu ei? Foarte mult ne asemănăm. Adică atunci când lucrurile 
merg cum credem noi şi cam cum gândim noi şi ni se pare că aşa trebuie să fie 
Dumnezeu şi ne bucurăm de felul acesta de a fi al lui Dumnezeu, atunci credem şi 
ne bucurăm şi trăim împreună cu El şi mergem la biserică şi la sărbători şi ne 
rugăm; iar când lucrurile merg cum noi nu credem şi ne dau peste cap toate 
planurile sau Dumnezeu ne arată altceva sau ne descoperă altfel decât credem noi 
că e chipul lui Dumnezeu, suntem întorşi pe dos, supăraţi, mâhniți, nu mai 
înţelegem nimic şi chiar punem la îndoială dumnezeirea Lui, a lui lisus Hristos şi 
în general Îl punem la îndoială pe lisus Hristos. Asta deşi nu suntem niște 
necunoscători ai Scripturilor, cum nici cei doi nu erau. Ei memorau toate 
Scripturile încă nescrise, pentru că-şi aduceau aminte de toate întâmplările cu lisus 
Hristos, nu numai de cele din ultimul timp. Discutau între ei şi erau trişti. 


Și noi ne asemănăm foarte mult cu ei, căci ne gândim la ceea ce zice Mântuitorul, 
ne gândim şi la evenimentele vieţii noastre şi la tot felul de lucruri şi suntem trişti. 
Suntem trişti, aşa, că de ce la noi nu se întâmplă aşa, de ce la mine Dumnezeu a 
lucrat aşa, dar de ce Dumnezeu lucrează aşa, dar de ce acolo a lucrat într-un fel şi 
aici altfel... Avem aceeaşi tristeţe, ni se pare că suntem singuri şi trişti şi că 
Dumnezeu ne-a părăsit. Şi lor li se părea că Dumnezeu e neputincios, şi nouă ni se 
pare că Dumnezeu, iată, a fost neputincios. 





Și trei zile sunt de când mai-marii noştri L-au dat pe mâinile romanilor şi L-au ucis 
- adică Îl credeau neputincios - şi noi credeam că e profet mare în cuvânt şi în faptă 
şi că va izbăvi pe Israel... - nici măcar nu mai zic că e Dumnezeu. Aşa suntem şi 
noi, dezamăgiți cumva, deznădăjduiți, ni se pare că Dumnezeu e într-o tăcere 
suspectă şi într-o nelucrare, că El nu face ceva, de fapt poate că nu e Dumnezeu... 
Aceleaşi lucruri ne trec şi nouă prin cap, foarte mult ne asemănăm cu ei. Și suntem 
trişti şi vorbim multe, multe între noi şi ne tot spunem necazurile. 


De unde vine toată această tristeţe şi toată această stare a noastră? Am dezlegat-o 
puţin în cuvintele pe care le-am spus. De unde venea şi la ei: din neîncredere în 
puterea lui Dumnezeu, uitând un lucru greu de explicat şi de înţeles pentru mintea 
noastră, pe care Mântuitorul l-a spus în multe cuvinte, de fapt pe care Mântuitorul i 
l-a spus lui Pavel mai târziu: Puterea Mea se desăvârşeşte în neputinţă. Pavel se 
ruga să 1 se ia o boală, era bolnav, şi Dumnezeu l-a ascultat în multe privinţe, dar în 
legătură cu asta, nu. Aşa şi cu noi, Dumnezeu în multe ne poate asculta, dar s-ar 
putea în unele privinţe să nu ne asculte. Deci Pavel, rugându-se, nu înţelegea de ce 
nu-l asculta Dumnezeu. Dar EI i-a spus: “Îţi ajunge ţie harul Meu, căci puterea 
Mea se desăvârşeşte în neputinţă”. 


Dar nu e vorba că e o putere a lui Dumnezeu personală, separată de noi, ci e ca şi 
cum ai spune că tu, ca om, ca lucrare, ca viaţă, dacă o să faci ceva, o să faci aşa, o 
să străluceşti aşa, altfel o să fii pal. Nu numai puterea lui Dumnezeu, dar puterea 
lui Dumnezeu prin tine şi toată lucrarea ta şi toată puterea ta lucrătoare se va 
desăvârşi în suferinţe, în aceste necazuri, pe care nu va vrea Dumnezeu să ţi le 
ridice. Unele dintre ele, căci de cele mai multe dintre ele ne fereşte. De aici 
porneau dezamăgirile lor, pentru că nu înțelegeau unde e puterea lui Dumnezeu, 
de ce Dumnezeu nu-Și arată puterea, în principal la ceilalți şi de ce nu şi-o arată la 
Noi, prin ceea ce cerem noi şi nouă ni se pare că Dumnezeu tace şi e neputincios, e 
slab. Modul de a vedea şi a lucra al lui Dumnezeu cu modul de a vedea şi de a 
lucra al nostru sunt foarte diferite. Noi, de obicei, suferim de duhul invidiei, de 
duhul mândriei, al triumfalismului, al slavei deşarte, vrem să ieşim biruitori în faţa 
oamenilor, să se vadă de acum strălucirea puterii lui Dumnezeu în noi, să se vadă 
de acum strălucirea calităților noastre. Dar Dumnezeu nu prea lucrează aşa. Uitaţi- 
vă la viaţa Lui, a fost altfel, El ne cheamă la o altă măsură, la o altă lucrare. 


Cum zicea părintele Mihoc, este un plan, o lucrare a lui Dumnezeu cu lumea şi o 
lucrare neîncetată a lui Dumnezeu cu noi, e o lucrare a lumii, a istoriei lumii. 
Istoria lumii şi istoria mântuirii. 





Istoria lumii e istoria dezastrelor, a morţilor, a uciderilor, cu mici perioade de pace; 
restul, cum spunea şi el, istoria aminteşte mai mult de dezastre, de cataclisme, de 
ucideri, de revoluţii, prea puţin se vorbeşte despre perioadele line, pentru că 
perioade line nici nu prea au fost şi nici nu interesează aşa mult şi istoria lumii e 
împănată de răutatea lumii. 


Și este şi o istorie a mântuirii, a lucrării lui Dumnezeu cu omul, care şi ca 
călătoreşte în istorie şi se întâlneşte neîncetat cu istoria, dar pe care noi n-o vedem. 
Are întâlniri mari cu istoria lumii, cum e venirea Mântuitorului în lume sau venirea 
proorocilor înainte, dar asta nu se compară cu venirea Mântuitorului, care e cea 
mai înaltă formă a atingerii istoriei, a lucrării lui Dumnezeu cu lucrarea oamenilor, 
şi, după aceea, toată perioada Bisericii, a harului, care este o neîncetată unire, un 
neîncetat amestec dintre istoria mântuirii şi istoria lumii. 


Aşa cum în Scriptură se spune că Mântuitorul va face o împărăție de 1000 de ani 
pe pământ şi mulţi au înţeles asta milenarist şi au crezut că e o împărăție 
omenească, pământească, dar este Biserica în care Dumnezeu va sta cu cei aleşi ai 
săi. Adică Dumnezeu va locui cu oamenii cum locuieşte cu voi prin Sfintele Taine, 
prin harul care se coboară la rugăciune, prin darurile pe care ni le dă, prin 
neîncetata colaborare cu EI, pe care o simţiţi, şi nu colaborare, ci iubire, prietenie, 


paternitate, în care va răspunde şi Îl simţiţi aproape. Este o călătorie a lui 
Dumnezeu cu noi de “o mie de ani”, adică de o mulţime de ani - în Scriptură o mie 
de ani înseamnă foarte mulți ani, nu o mie de ani fix. Şi Biserica este o neîncetată 
călătorie a planului de mântuire, a istoriei mântuirii cu istoria lumii, a coborârii lui 
Dumnezeu între oameni şi locuirii lui Dumnezeu cu oamenii şi înălțării oamenilor 
spre Dumnezeu. 


Dar, în toată această lucrare, Biserica şi, în general, lucrarea lui Dumnezeu cu 
oamenii, pare slabă. Pare. 


Dumnezeu Îşi alege pe cele slabe şi neputincioase ale lumii. Dumnezeu Se arată în 
sfinți de multe ori necultivaţi, necitiţi, puţini, slabi, de multe ori slabi la minte; asta 
nu întotdeauna, nu neapărat. Şi, dacă Se arată în oameni înţelepţi şi luminoşi şi pe 
aceştia îi duce la o învăţătură a simplităţii, a lepădării de sine, a uitării de sine, o 
învăţătură care e dispreţuită de lumea aceasta, de elită şi de aşa-zisă inteligenție a 
lumii acesteia, pentru că înţelepciunea lui Dumnezeu este nebunie pentru lume şi 
aşa a ales Dumnezeu cele nebune ale lumii acesteia. 


Și tot parcă cu aceştia lucrează şi cu cei slabi şi cu cei neputincioşi şi prin toţi cei 
care se socotesc neputincioşi, prin toţi lucrează Dumnezeu. Şi prin toţi cei care se 





socotesc că nu sunt neputincioşi şi nu prea au nevoie, nu lucrează Dumnezeu. Nu 
trebuie neapărat să fii handicapat ca să te socoteşti neputincios. Suntem 
handicapaţi sufleteşte toţi, cine se crede altfel nu a venit Dumnezeu să-l mântuiască 
pe el şi să-l scoată din orbire. De aceea Dumnezeu le spune iudeilor: Am venit ca 
celor orbi să le redau vederea şi cei care cred că văd să nu mai vadă. Şi ei au zis: 
Nu cumva noi suntem cei care credem că vedem? Ei spuneau adevărul, chiar ei 
erau cei care credeau că văd. Dar asta înseamnă că nu neapărat trebuie să fu orb 
sau neputincios sau slab la minte, ci trebuie să îți dai seama că nu ştii nimic, aşa 
cum Socrate, cu sute de ani înainte, şi-a dat seama că nu ştie nimic, şi era unul 
dintre cei mai inteligenţi oameni. EI a zis: „Ştiu că nu ştiu nimic.” Cu cât ştia mai 
mult ştia că nu ştie nimic. Aşa cum un fizician, cu cât se apropie mai mult de 
granițele cunoaşterii, vede că nu ştie nimic, că nu poate să interpreteze lumea şi se 
bat cap în cap toate fizicile şi aproape toate devin foarte relative, discutabile. Aşa 
cum şi bazele matematicii se pun la îndoială la un moment dat, la limitele ei. Totul 
se pune la îndoială când mergi spre limită. Vezi că toate sunt relative. 


Cu cât ştii mai puţin, eşti mai sigur pe tine şi te baţi cu toată lumea şi te cerți şi te 
socoteşti cel mai deştept. Cum se zice: prostul, dacă nu-i fudul, parcă nu e prost 
destul. Aşa e omul, cu cât e mai [ignorant], mai incult şi mai sfertodoct, nici măcar 
semidoct, şi cu atât e mai mândru şi i se pare că ce ştie el nu ştie nimeni şi cum ştie 
el să interpreteze viaţa nu mai ştie nimeni. Cu cât omul ştie mai multe - şi aici 
Dumnezeu Se referă la a cunoaşte mai mult din istoria mântuirii, din tainele lui 
Dumnezeu - cu cât ştii mai multe îți dai seama că nu ştii nimic. Sfinţii, cu cât urcau 
să-L cunoască pe Dumnezeu, îşi dădeau seama că toate formele în care-L 
prinseseră pe Dumnezeu erau perimate, se transformau de la o clipă la alta, nu-L 
mai puteau închide pe Dumnezeu în nimic, nu mai puteai spune aproape nimic, 
totul se desfiinţa ca putere sau concept. Când te apropii de Dumnezeu, este dincolo 
de tot ce poate gândi omul, de tot ce poate concepe el. E greu de prins în cuvinte, 
nici nu Se poate prinde în cuvinte. 


Ei, aceasta e înţelepciunea lui Dumnezeu, cea care sparge graniţele, sparge 
acoperişul minţii; atunci abia sufletul bolnav coboară prin acoperişul minţii şi 
Dumnezeu îl tămăduieşte. Atunci Îi dai loc lui Dumnezeu să tămăduiască, până 
atunci, nu; mulțimea gândurilor părelnice, mulțimea mândriilor tale, acestea vor 
acoperi uşa inimii tale care dă spre Hristos şi nu vei putea intra să te tămăduieşti. 
Până nu spargi acoperişul minţii. Şi asta îți dă şi multă smerenie şi multă 
îngăduință cu ceilalți, pentru că nu eşti convins că numai ce trăieşti tu e adevărat, 
numai ce simţi tu e adevărat, numai ce spui tu e adevărat şi cu cât dai îngăduinţa şi 
altora, şi altor moduri de a trăi şi de a lucra cu Dumnezeu cu oamenii şi alt fel de a 
fi al lui Dumnezeu, pe care tu nu-l poţi înţelege acum, dar îl vei înţelege mai târziu, 





cu atât dai loc mai mult lui Dumnezeu să lucreze cu tine, dai putere lui Dumnezeu 
să lucreze în tine. Cu cât ştii mai sigur că “numai aşa”, cu atât nici nu-Şi va 
îndrepta privirea spre tine, cum a îndreptat-o spre Petru şi Petru a plâns cu amar. 


Aceasta e una dintre greşelile noastre, să confundăm puterea lui Dumnezeu cu 
puterea omenească şi credem că EI ar trebui să lucreze aşa, triumfalist şi cu mână 
tare şi cu braţ înalt, ca un Stăpân, ca un Domn. Or, Dumnezeu lucrează altfel; poate 
lucra uneori şi aşa, dar, [de regulă] lucrează altfel şi întotdeauna a smintit pe mulți 
prin lucrarea Lui. 


ŞI, cum spunea şi părintele Vasile Mihoc, ar părea că istoria lumii e condusă de 
diavol şi de cei răi şi că nu există nici o şansă de a scăpa şi, totuşi, ea e condusă de 
Dumnezeu! Istoria mântuirii e mai puternică decât istoria lumii. Şi ea, aşa, cu 
răutăţile ei, este condusă spre Dumnezeu, chiar dacă ea nu vrea şi nu-şi dă seama şi 
nu înţelege. 


Dumnezeu, tainic, strânge lumea spre El şi o va strânge tot mai mult. Şi lumea 
merge spre o coacere, chiar dacă într-un fel merge şi spre o cădere şi o depărtare de 
Dumnezeu, ea merge şi spre o coacere, ca să se aducă ca o pâine coaptă, după ce a 
fost măcinată şi frământată şi au trecut toate greutăţile veacurilor şi veacurilor, spre 
o înţelegere cutremurătoare a lui Dumnezeu la sfârşit. Ce coacere a pregătit 
Dumnezeu poporului evreu dacă ei atâtea mii de ani s-au opus lui Dumnezeu Cel 
viu şi la sfârşit vor crede? Nu a pregătit Dumnezeu acest moment? Nu a ştiut să-i 
ducă prin istorie, nu i-a purtat? Când credeau că 1-a lepădat, de fapt nu i-a lepădat. 
Când credeau că nu au pe nimeni, de fapt nu era adevărat. Când părea că sunt 
blestemaţi, ei, la sfârşit, se vor dovedi binecuvântaţi şi neamul acesta se va mântui 
şi cred că mulţi se vor întoarce. 


Chiar le-am spus catolicilor care au fost la noi acum câteva zile şi mă întrebau cum 
vedem noi catolicismul şi am zis: „Ca pe fiul risipitor plecat de acasă”. Şi ascultau 
toţi, nu mi-a fost ruşine. „Dar, când veţi redescoperi ortodoxia, o să vă întoarceţi cu 
multă sinceritate şi cu multă râvnă, pericolul este ca noi să nu fim ca fiul cel mare 
rămas acasă, invidioşi, orgolioşi şi înciudaţi şi să ni se pară că numai noi şi numai 
noi”. Şi noi trebuie să ne pregătim să îi primim altfel pe cei care se vor întoarce şi 
să participăm la bucuria întoarcerii lor. Şi nu s-au simţit jigniţi, ci s-au simţit bine 
când le-am zis cuvântul ăsta. 


Aşa şi aici. Altfel lucrează puterea lui Dumnezeu. Şi aşa apare şi în viaţa noastră, 
lepădată, uitată, lăsată deoparte; unde e puterea lui Dumnezeu, de ce nu-mi dă ceea 
ce Îi cer, de ce nu mă înţelepţeşte? De ce nu-mi dă sănătate, că I-am cerut să-mi 





dea! Şi, deşi nu-ţi trece cu vederea aceste cerinţe şi te ajută, ar părea că te-a lăsat 
deoparte. Dar nu este adevărat. Înfricoşătoare e lucrarea lui Dumnezeu, greu de 
înţeles pentru mintea noastră, dar, şi când o vom înţelege, va fi atât de ruşinos că 
atâta L-am lovit, atâta L-am vorbit de rău, atâta ne-am îndoit de EL... Şi vom zice: 
<Doamne, nu se putea mai bine de atât să fi lucrat cu mine! Nu se putea!'> Încă am 
zice: <Trebuia mai mult să faci, mai mult! Ai fost prea milostiv! Poate, dacă făceai 
mai repede, Te cunoşteam mai repede şi Te înţelegeam mai repede şi lumina se 
cobora în mintea şi în inima mea!> 


Și mai sunt câteva motive pentru care noi suntem asemenea acestor doi călători 
spre Emaus, dar deja e prea târziu acum şi poate vom vorbi despre asta în zilele 
următoare...” 


Scurt şi mângâietor cuvânt al Pr. Ciprian Negreanu (Cluj) în a doua zi de 
Paşti (2014): 


“Și iată, catapeteasma templului s-a sfâşiat în două de sus până Jos, şi pământul s-a 
cutremurat şi pietrele s-au despicat; mormintele s-au deschis şi multe trupuri ale 
sfinților adormiţi s-au sculat. Şi ieşind din morminte, după învierea Lui, au intrat în 
cetatea sfântă şi s-au arătat multora“ (Matei 27, 51-53) 


“În numele Tatălui, şi al Fiului, şi al Sfântului Duh, Amin. 


Hristos a înviat! Mulţumim că ne-a adus Dumnezeu în această zi de bucurie mare, 
mulțumim şi pentru vizita pe care ne-o fac prietenii noştrii de departe. Nu putem, 
în această zi a Învierii, decât să ne aducem aminte de Înviere şi de darurile ei. Şi 
primul, şi cel mai mare dar la care mă gândesc, dar după care este şi pictată icoana 
ortodoxă a pogorârii la iad, şi despre care v-am spus în Sâmbăta mare, este că 
Mântuitorul, murind pe cruce, sufletul Său a coborât la iad, a spart porțile morţii şi 
ale iadului, şi acolo a eliberat din cătuşele uitării, din cătuşele deznădejdii, ale 
neputinței, pe cei care stăteau în Seol de mult timp, şi care nu mai aveau nădejde că 
vor mai ieşi vreodată de acolo. Bucuria pe care au avut-o ei, întâlnindu-se cu 
Dumnezeul lor pe Care îl aşteptau, s-a manifestat prin cutremurul trupurilor în 
morminte, deschiderea pietrelor de morminte, şi apoi, după învierea Mântuitorului 
arătarea acestor drepţi din Vechiul Testament, vii, în cetatea sfântă. Nu putem să 
ne imaginăm ce bucurie a fost pentru aceste suflete! 


Vă spuneam şi atunci, vă spun şi acum: când nu reuşim să mergem sau să ne 
folosim picioarele, când nu reuşim să vedem lumina o vreme, câtă bucurie avem 
atunci când vedem lumina, sau câtă bucurie avem atunci când facem primii paşi! 





Închipuiţi-vă ce bucurie au avut aceste suflete care nu mai aveau nădejde, pentru că 
Seolul este un loc în care chiar nu mai este nădejde. Şi trupurile lor s-au cutremurat 
de întâlnirea cu Mirele lor. În greacă suflet se zice ww (psykh6), adică e la 
feminin, iar Hristos este Mirele acestui suflet al nostru. Şi a fost firesc atunci când 
aceste suflete, după ce s-au întâlnit cu Hristos atunci când EI a revenit, să se arate 
în cetatea sfântă odată cu Hristos. După învierea Sa au venit şi ei de jos, din iad, şi 
s-au arătat în cetatea sfântă şi au vestit această înviere tuturor. Pentru că, de fapt, 
cei care nu au vrut să creadă în învierea lui Hristos, au văzut probabil mulţi, nu 
numai din Ierusalim, ci şi în toată Ţara Sfântă, au văzut aceşti Sfinţi ai Vechiului 
Testament umblând vii printre ei. 


Ne-am întrebat, şi probabil vă întrebaţi mulți dintre voi: cum s-a putut că atunci 
când Mântuitorul a fost pe pământ, nu a putut întoarce cu tot sufletul pe iudei spre 
Hristos, spre Dumnezeu şi, totuşi, după aceea, după Înălţarea Sa la cer, Apostolii 
au făcut o comunitate de mii de creştini în Ierusalim şi mulţi iudei, din toată 
Iudeea, s-au convertit. Explicaţia este că toată perioada de trei ani şi jumătate de 
propovăduire a Mântuitorului, a fost o perioadă de coacere, de aşteptare. Aşa cum 
iarna este folositoare pentru grâu ca după aceea, de sub stratul gros de zăpadă să 
apară grâul şi să rodească în primăvară şi vara, aşa a fost şi toată perioada de trei 
ani şi jumătate de propovăduire a Mântuitorului. Dar au mai fost câteva 
evenimente care au ajutat crucial la această transformare. 


Unul dintre ele este învierea lui Lazăr, care a bulversat mulțimile şi care a făcut să- 
L primească |lumea, pe Hristos,] în Ierusalim, ca pe un împărat. Un al doilea a fost 
cutremurul şi întunecarea soarelui când era EI pe cruce, dar şi ruperea catapetesmei 
Templului de sus până jos. Şi, mai mult, arătarea acestor drepți o dată cu Hristos, 
care dovedesc şi dovedeau mulțimilor că ceva excepțional s-a întâmplat. 


Peste toată bârfa şi minciuna mai-marilor care vroiau să spună că Hristos a fost 
furat, adevărul şi realităţile pe care le trăiau ei, dovedeau că Hristos a înviat. Mai 
credibil era cuvântul a 12 oameni simpli, pentru că era sprijinit de atâtea minuni, 
decât cuvântul spus de autorităţi. De aceea, Duhul Sfânt coborând, care a fost un 
alt element care a schimbat sufletul mulțimilor, a găsit locul să coboare în inimile 
oamenilor, pentru că era pregătit de Mântuitorul şi de minunile care avuseseră loc. 


Și cred că astăzi noi zicem: ce bucuroşi au fost acei oameni că au avut astfel de 
mărturii şi astfel de mărturisitori, ce uşor le-a fost să creadă în Înviere şi în Hristos! 
Dar şi noi avem cel puţin la fel de multe dovezi şi de argumente, pe care 
Dumnezeu ni le dă. Şi noi ne-am cutremurat atunci când ne-am întâlnit cu Hristos 
prima oară. Ce cutremur a fost, nu numai la nivelul trupului, ci, mult mai mult, la 





nivelul sufletului! Şi bucuria noastră, pe care cred că aţi avut-o toţi, cine o poate 
spune? Şi cine ar fi vrut să se mai despartă de Hristos? Aşa cum cei din iad n-au 
mai vrut să se despartă de EI şi au venit cu EI ca o roată de vânt, ca un şuvoi de 
foc, aşa şi noi, în vremurile acelea când L-am descoperit pe Dumnezeu. Şi 
vremurile acelea ar trebui să fie pururea prezente. 


Nu mai vrem să ne despărțim de Hristos. Unde să plecăm? EI are cuvintele vieţii 
celei veşnice. Unde ne vom duce? Unde vom găsi un stăpân mai blând, un Tată 
mai bun, un Frate care să pună umărul acolo, când ne este greu, un Mire care să se 
jertfească în locul nostru şi pentru noi? Niciunde nu o să găsim! Dacă L-am găsit, 
şi stăm în Biserică. Să rămânem în Biserică, să rămânem în dragostea Lui! Hristos 
a înviat! Adevărat a înviat!” 


Predici (audio şi text) ale Pr. Ciprian Negreanu la Duminica tuturor Sfinţilor. 
De multe ori credem că ceea ce cerem de la Dumnezeu este bun, însă nu este 
aşa...” 


„„„Aşa şi noi, dacă noi am pune în faţa noastră neîncetat lucrările lui Dumnezeu cu 
noi, tainele pe care Dumnezeu le-a făcut cu noi, minunile, rugăciunile nenumărate 
pe care ni le-a ascultat şi cele pe care nu ni le-a ascultat și am văzut în timp că bine 
a făcut că nu ni le-a ascultat atunci, că dacă ne împlinea rugăciunea în felul cum 
credeam noi atunci, nu înţelegeam sau nu vedeam sau nu descopeream lucrurile 
acelea sau nu întâlneam această situaţie. 


Până şi rugăciunile pe care Dumnezeu pare că nu ni le ascultă putem să le folosim 
în timp, dacă avem înţelepciune, să dăm slavă lui Dumnezeu şi să mulţumim lui 
Dumnezeu pentru minunile pe care le face cu noi, pentru că, dacă deschidem bine 
ochii, o să vedem că şi acele rugăciuni părut neascultate sunt, de fapt, nişte 
rugăciuni mai înalte împlinite cu noi. Dacă suntem sinceri şi corecţi, spunem: 
<Doamne, fă tu cum crezi că e mai bine cu mine, că, până la urmă, eu nu ştiu ce-i 
mai bine. Eu o să mă rog pentru tot felul de lucruri, de nimicuri sau lucruri mari 
pentru mine, dar nu ştiu dacă sunt bune sau rele, dacă e bine sau rău. Tu fă cum 
crezi Tu!> Şi mult mai puţine n-o să le împlinească Dumnezeu şi o să vedeţi că 
multe din cele foarte mici, până şi cele care-ţi trec numai prin minte, Dumnezeu ţi 
le împlineşte, multe, multe şi mici, dar câteva din cele mari mai greu ţi le 
împlineşte. Şi o să zici: <Bine, dar astea mici mi le împlineşti aşa de repede, şi 
numai că am visat sau m-am gândit ce frumos ar fi, şi ultimul gând ce l-am avut, şi 
cea mai mică rugăciune, iar cealaltă, în care am zis că vreau pe acesta să-mi fie soţ 
sau aceasta soţie, nu mi-o împlineşte?...> Sau cine ştie ce lucruri mari sau să mergi 





undeva sau să rămâi definitiv în profesia asta sau să faci cealaltă, <Pe astea nu mi 
le împlineşti, Doamne?...> 


Și simțim că ne străduim, forțăm mâna lui Dumnezeu şi El parcă tot nu Se lasă. Şi 
asta se întâmplă pentru că mai ales aceste lucruri mari, când cineva cere lucruri 
mari şi care să ţină o viaţă, acestea pot duce la moartea noastră veşnică 
duhovnicească sau la viaţa veşnică. Sunt lucruri prea mari, nici nu ştiu dacă ştim ce 
cerem atunci când cerem. Foarte mulți oameni vin, după ani şi ani, şi plâng şi zic: 
„Eu mi-am dorit să mă căsătoresc cu nu ştiu cine. Eu am trecut peste toate 
barierele. Eu am călcat peste toate sfaturile şi am făcut lucrul acesta şi acum îmi 
pare rău. De ce nu m-a oprit Dumnezeu?” Tot ei sunt cei care se revoltă mai târziu 
şi se învârtoşează şi zic: „Trebuia să mă oprească Dumnezeu!” deşi uită că atunci 
erau gata să zică: „Îmi dau viaţa dacă nu-mi dai asta, îmi pun capăt dacă nu-mi dai 
CECA CE ICEnEUI 


Și, de multe ori, din două motive Dumnezeu nu împlineşte anumite rugăciuni ale 
noastre mari: 1. de obicei, când cerem lucruri mari, acestea chiar sunt mari şi 
implică şi viaţa altor oameni şi ne implică şi pe noi în viaţa lor şi, pe de o parte, 
încă nu suntem pregătiţi şi nu suntem destul de copţi pentru aşa ceva şi putem face 
mai mult rău decât bine şi Dumnezeu poate să amâne luni şi ani, până ne 
împlineşte acea rugăminte şi pare că Dumnezeu a fost zgârcit şi abia ţi-a dat, dar 
abia după ce ai crescut şi ai învăţat şi ai înţeles multe. [...] 


De fapt, de multe ori suntem aşa de siguri de ceea ce vrem şi suntem hotărâți, încât 
de obicei ce vrem nu este duhovnicesc, ci doar o realizare cât mai bună aici pe 
pământ, materială, profesională, familială. De multe ori, aceste opriri sau întâm- 
plări care ne stau în cale sau situaţii în care Dumnezeu pare că nu ascultă să ne 
treacă mai departe, acestea îţi deschid pentru prima oară ochii asupra unor realități 
ale lumii pe care până atunci nu le-ai băgat în seamă. Începi să descoperi că ai 
suflet, că este ceva în tine care suferă, pe care nu l-ai crescut până atunci, care nu 
are aripi, pe care nu l-ai învăţat să zboare niciodată, că tu puteai să ajungi aşa până 
la sfârşit, fără să-ţi dai seama că tu ai venit în lume pentru altceva decât ca să fii 
primul, să fii în frunte, să realizezi, să faci, să dregi. E alt motiv pentru care ai venit 
în lumea asta şi pe Altcineva trebuie să descoperi, pe Altcineva, cu amar, să-L 
cunoşti şi să te întâlneşti cu El. Şi de multe ori oamenii numai la aceste dureri mari 
încep să cunoască pe Altcineva, pe Dumnezeu. 


Și noi credem că în suferinţă li place lui Dumnezeu să se întâlnească cu noi. Nu! 
Este nevoit! Că nu ştim să drămuim și să ne bucurăm şi să mulţumim pentru 
bucuria pe care ne-a dat-o Dumnezeu şi astfel să ne întâlnim cu Dumnezeu şi să-L 





chemăm în viaţa noastră şi, de multe ori Îl uităm complet atunci când avem linişte, 
pace, lucrurile ne merg din plin; avem o relaţie mai mult decât superficială cu EI în 
momentul acela. Şi abia în dureri şi în necazuri, când toţi ne părăsesc, când toţi se 
uită destul de dubios la noi, abia atunci începem să vedem că sunt nişte ochi mult 
mai buni şi mai dragi care se uită spre noi şi pe care noi i-am trecut cu vederea 
până atunci, ochii lui Dumnezeu. 


Să ne gândim la ochii cu care Hristos a privit la Petru, care se lepădase de EI şi, 
după ce s-a lepădat de trei ori, a auzit cocoşul cântând şi şi-a adus aminte Petru şi 
s-a întors spre Mântuitorul, care era în pridvorul casei lui Caiafa. Credeţi că ochii 
aceia ai Mântuitorului care s-au uitat spre Petru erau de asprime sau de ceartă? Nu, 
cred că sunt ochii cei mai curaţi, care ne susţin, care ne ajută, care ne iubesc, sunt, 
de fapt, ochii Celui Care ne poartă pe mâini şi în braţe şi la Care nu ne uităm. Cred 
că acei ochi l-au trezit pe Petru mai mult decât cântatul cocoşilor. 





Întâlnirea inimii cu “Străinul”. Drumul vieţii noastre spre Emausul Învierii, 
între frângerea inimii şi frângerea pâinii? “Nu seamănă oare cu ceea ce trăim 
noi astăzi?”. Când răul, confuzia şi tulburarea par să fi pus deplină stăpânire 

pe lume, care mai este scăparea? 


i, 


„Luca şi Cleopa, martori ai Învierii” - Predică a Protos. Ștefan (M-rea Putna) 
în a treia zi de Paști - 10 aprilie 2018: 


„„„. Noi nu înţelegem astăzi mare lucru din ceea ce s-a petrecut atunci, ne este cu 
totul străină tragedia acelor zile. Da, astăzi noi suntem tentaţi să luăm aceste lucruri 
prea în uşor. Ni se întâmplă să trăim chiar şi Săptămâna Patimilor ca pe un fel de 





piesă de teatru. Ne aducem doar aminte de ceea ce s-a întâmplat atunci, [ca o] 
simplă punere în scenă. Dar nu aşa trebuie. Aceste evenimente sunt nu doar reale, 
ci şi actuale. Noi, dacă nu ne trăim viața alături de Hristos aici pe pământ, dacă 
suferința Lui de pe pământ nu devine şi a noastră, atunci nici viaţa veşnică nu ne-o 
vom trăi cu EI şi nici bucuria Lui nu va deveni a noastră. 


Să privim aşadar cu seriozitate şi, mai ales, cu inima deschisă, la cele ce s-au 
întâmplat atunci. 


Prin urmare, să ne îndreptăm atenţia spre cei doi ucenici, Luca şi Cleopa, împreună 
călători pe drumul care ducea spre Emaus. Aceştia doi nu erau dintre cei 12 apo- 
stoli. Cu toate acestea, erau şi ei speriaţi şi întristați. Cei 12 erau şi mai înfricoşaţi, 
stăteau ascunși de frica iudeilor şi nu îndrăzneau nici măcar să iasă din casă, 
darămite din cetatea Ierusalimului. 


Și cum mergeau ei pe cale, vorbeau despre cele întâmplate şi despre cele viitoare, 
care nu se arătau deloc a fi dătătoare de nădejde. Şi aşa mergând, S-a apropiat de ei 
un Alt călător, care i-a întrebat despre ce vorbesc şi care este pricina tristeţii lor 
nemăsurate. Acesta era, desigur, Hristos, dar cei doi nu L-au cunoscut. 


Atunci ucenicii s-au mirat: Tu singur eşti străin în Ierusalim şi nu ştii cele ce s-au 
întâmplat în el în zilele acestea? EI le-a zis: Care? 


Acum, trebuie să înţelegem că mirarea ucenicilor avea o dublă cauză, la fel cum 
dublă a fost şi întrebarea lui lisus. Ei s-au mirat nu doar pentru că nu știa nimic din 
cele întâmplate, dar, mai ales, pentru că Acesta nu părea să fie deloc de atins de 
tulburarea care cuprinsese întreg Ierusalimul. Ne aducem aminte că întreg 
Ierusalimul a luat parte şi la intrarea Domnului pe Poarta de aur, când toți strigau 
Osana! Mai târziu, înaintea lui Pilat, vedem cum, la fel, toți au strigat: Răstigneşte- 
L! Iar pe Cruce fiind, toți Îl ocărau. Dar ne aducem, de asemenea aminte, și de 
faptul că atunci când Hristos Și-a dat sufletul pe cruce, catapeteasma templului s-a 
despicat, iar pământul s-a cutremurat, întreg Ierusalimul, toți aceia care mai înainte 
îl ocărau, acum plecau la casele lor, bătându-și pieptul cu pumnii. Așadar, tul- 
burarea cuprinsese întreg Ierusalimul. lar Acesta, dinaintea celor doi, nu părea 
deloc atins. 


Era străin. Singurul străin! Cât de mult se aseamănă această numire cu cântarea lui 
Iosif de la Prohod: Dă-mi pe Acest Străin... Într-adevăr, EI este singurul adevărat 
străin de lumea aceasta, fără să fie însă înstrăinat, izolat. Doar le spusese uce- 
nicilor: lată, vine stăpânitorul acestei lumi şi el nu are nimic în Mine. 





Ne putem imaginea disperarea, deznădejdea, dar mai ales confuzia care-i cuprin- 
sese pe cei doi. Fi, ca și ceilalți apostoli, ca şi toţi cei binecredincioşi, de altfel, 
trăiau cu nădejdea venirii lui Mesia, a Celui care să-i izbăvească. Mulţi trăiseră şi 
muriseră cu această nădejde. Puţini mai erau în vremea Mântuitorului aceia care 
mai aveau nădejdea că Mesia va veni în zilele lor şi ei Îl vor vedea. Şi iată că 
neaşteptatul se produsese. Venise printre ei un Om despre care Sfântul loan Bote- 
zătorul spusese că este Mielul lui Dumnezeu care ridică păcatul lumii. lar Acest 
Om nu doar că vorbea cum nu mai vorbise nimeni, dar făcea şi multe și mari 
minuni, pe care nimeni dintre oameni nu putea să le facă. Bucuria era foarte mare, 
pentru că ei socoteau că Acesta era Mesia. 


ȘI totuşi, arhiereii şi fariseui L-au prins. Dar nu numai că L-au prins, dar L-au 
batjocorit şi au făcut ce au vrut cu EI, ba L-au şi răstignit. Și, iată, este a treia zi de 
când zace în mormânt. Noi ce să mai credem? Oare nu era El Mesia? Dar El era 
Adevărul şi ucenicii înțeleseseră că de la Tatăl venise. Și atunci... oare chiar așa 
de mare putere are răul încât să poată distruge tot binele? Oare în lumea asta nu 
mai este loc de Dumnezeu? Și noi, atunci, în ce să mai credem şi pe cine să mai 
așteptăm ? Acestea şi câte altele, poate, cugetau în sine ucenicii. 


Iar ei I-au răspuns: Cele despre lisus Nazarineanul, care era prooroc puternic în 
faptă şi în cuvânt înaintea lui Dumnezeu şi a întregului popor. Cum L-au osândit la 
moarte şi L-au răstignit arhiereii şi mai-marii noştri; lar noi nădăjduiam că EI este 
Cel ce avea să izbăvească pe Israel; şi, cu toate acestea, astăzi este a treia zi de 
când s-au petrecut acestea. 


Nu seamănă oare cu ceea ce trăim noi astăzi? Dacă ne uităm în jurul nostru, obser- 
văm aceeaşi confuzie. Și cu adevărat parcă acum, mai mult ca niciodată, vedem 
împlinindu-se sub ochii noștri cuvintele lui Hristos spuse in Grădina Ghetsimani: 
Iată, vine stăpânitorul acestei lumi... Și, cu adevărat, nu numai că vedem cum răul 
a pus stăpânire pe lume, însă nici nu se vede vreo cale de scăpare din aceasta. 
Acestea le trăim zilnic. Și acum, ca și atunci, tulburarea a cuprins toată lumea. 


Însă şi acum, ca și atunci, Biserica vine cu acest strigăt de încurajare, că Hristos a 
Înviat! Şi cei necredincioşi sau cei prea trişti şi abătuţi sau descurajaţi, care nu mai 
văd decât negru înaintea ochilor, răspund asemenea lui Luca şi Cleopa odinioară: 
Unde trăieşti, eşti singurul străin? Așa L-au întrebat pe Hristos ucenicii atunci, la 
fel ca şi acum. 


ȘI atunci lisus, Străinul care le ieşise în cale, le adresează acest cuvânt memorabil: 





O, nepricepuţilor şi zăbavnici cu inima ca Să credeţi toate câte au spus proorocii! 
Nu trebuia oare, ca Hristos să pătimească acestea şi să intre în Slava Sa? Şi 
începând de la Moise şi de la toţi proorocii, le-a tâlcuit lor, din toate Scripturile 
cele despre EL. 


Aici trebuie să ne oprim asupra unui cuvânt anume. Hristos le-a spus zăbavnici cu 
inima. Faptul că se comportau ca nişte nepricepuţi, poate fi scuzabil. În vâltoarea 
acelor evenimente, nu mai poţi raţiona în mod normal. Însă cu inima este cu totul 
altceva. Am văzut că alături de Mântuitorul au rămas până la sfârşit, până la Cruce 
şi la Mormânt, doar cei care aveau, cum s-ar spune, toată inima alături de Hristos, 
şi anume: Maica Domnului, Sfântul loan evanghelistul şi Femeile mironosiţe — 
oamenii inimii. În astfel de vremuri, în care confuzia domneşte și se aplică acea 
vorbă din popor: îţi stă mintea în loc, inima este singura care ne mai poate salva, 
care ne poate limpezi vederea şi ne poate ajuta să rămânem pe calea cea dreaptă. 


Hristos le-a explicat ucenicilor toate proorociile din Vechiul "Testament care 
vorbeau despre EI. 


Însă mai târziu, când isus S-a făcut nevăzut de la ei, au rămas impresionați de un 
alt lucru: Ei se întrebau unul pe altul: Oare, nu ardea în noi inima noastră, când 
ne vorbea pe cale şi când ne tâlcuia Scripturile? Acesta este elementul esenţial al 
mărturisirii acestor doi ucenici. Astăzi, Luca și Cleopa ne sunt aduși înainte de 
către sfânta noastră Biserică pentru a fi martorii Învierii lui Hristos. Iar 
mărturia lor aceasta este: înflăcărarea inimii. Acesta este și testamentul lor: să 
ne aprindem inimile, să nu fim zăbavnici, ci grabnici cu inima, Să devenim și noi 
oamenii inimii. Și ni se arată și calea spre aceasta. 


Vedem mai departe că ucenicii L-au recunoscut pe lisus în momentul în care 
Acesta a frânt pâinea şi îndată S-a făcut nevăzut de la ochii lor. 


> Aici Părinţii văd desăvârşirea Tainei Sfintei Împărtășanii, pe care lisus a 
instituit-o la Cina cea de Taină. 

» Mai văd aici Părinţii şi prima Liturghie săvârşită chiar de Mântuitorul. Și 
mai Spun ei, mai departe, că Hristos nu a dispărut pur şi simplu, ci S-a 
ascuns în pâinea frântă şi în vinul pus înainte. 


Sfântul Irineu de Lyon a spus că ceea ce era vizibil la Hristos în timpul şederii Sale 
pe pământ, după Înălţarea Sa la Cer a rămas în Sfintele Taine. Așadar, aceasta este 
calea în care Îl putem descoperi pe Hristos, prin care ne putem uni cu EL, ne 
putem înflăcăra inimile, prin Sfintele Taine. 





Odinioară, Luca şi Cleopa L-au rugat pe Hristos: Doamne, rămâi cu noi! Acum 
Hristos este Cel care ne roagă să rămânem cu EI. 


Se spune mai departe în Evanghelie că ucenicii n-au mai vrut să rămână la Emaus, 
ci s-au întors la Ierusalim. Nu se mai temeau! Dimpotrivă, inima lor ardea. Şi au 
vrut să-i facă şi pe ceilalți ucenici părtași acestei bucurii. 


Tot aşa, și noi suntem chemaţi să devenim martorii Învierii lui Hristos. Să trans- 
mitem şi celor de lângă noi această bucurie, această taină a Învierii lui Hristos, care 
înseamnă şi învierea noastră, a tuturor. Să arătăm tuturor că soluția acestor 
vremuri tulburi este să devenim și să rămânem oamenii inimii. Să ne înflăcărăm 
inimile, așa cum cântă astăzi Biserica: „Ziua Învierii! Să ne luminăm cu 
prăznuirea, şi unul pe altul să ne îmbrăţişăm. Să zicem „fraţilor” şi celor ce ne 
urăsc pe noi; să iertăm toate pentru Înviere. Şi aşa să strigăm: Hristos a înviat din 
morţi, cu moartea pe moarte călcând, şi celor din morminte, viaţă dăruindu-le”. 


Pr. John Behr: Antipascha: Duminica Sfântului Toma 

Nici ucenicii înaintea cărora a apărut Hristos pe drumul către Emaus nu au crezut 
când L-au văzut. De fapt, nu doar că nu L-au recunoscut, dar chiar au şi început să- 





I vorbească despre Iisus care a fost răstignit şi că mormântul Său a fost găsit gol - 
Ii spun Lui acestea, lui Hristos cel înviat! 


Doar atunci când le-a tâlcuit Scripturile, arătând cum toate vorbeau despre faptul 
că Fiul Omului trebuia să pătimească înainte să intre în slava Sa, L-au recunoscut 
în frângerea pâinii (cf. Luca 24,13-35). 

Aşa cum spune Sfântul Pavel, noi nu-L mai cunoaştem după trup, ci după Duhul 
(cf. II Cor. 5,16). Nu suntem dezavantajaţi fiindcă nu ne-am aflat acolo: noi, 
astăzi, ne aflăm în acelaşi loc, cu Scripturile deschise în slujbele liturgice şi părtaşi 
la frângerea pâinii, la Euharisuie. 


Să ne însuşim deplin ce am aflat astăzi: că noi, acum, astăzi, Îl întâlnim pe Domnul 
cel Răstignit, Domnul cel Înviat, care prin Pătimirea Sa ne face capabili să deve- 
nim părtaşi la Trupul Său, să devenim trupul Său în lumea aceasta, aducând 
Evanghelia mântuirii şi alinare tuturor celor care au urechi de auzit, invitându-i şi 
pe ei „să vină şi să vadă”. 


(în: Pr. Prof. John Behr, “Crucea lucrează în lume: Omilii pentru perioadele 
liturgice de peste an”, Editura Doxologia, lasi, 2016) 


Un oaspe de Zorica Laţcu (Maica Teodosia) 


Străinul, care-aseară a poposit la noi, 





L-am ospătat cu pâine, cu vin şi cu măsline. 
I-am aşternut în grabă un pat de frunze moi, 
N-am întrebat nici cine-i şi nici de unde vine. 


Făcuse cale lungă, străinul, până-n sat. 

Cu poala hainei mele i-am şters de praf piciorul. 
Ulei de levănţică pe plete i-am turnat, 

Cu vin bătrân şi dulce umplutu-i-am ulciorul. 


Era frumos, cu barba ca floarea de alun, 

Cu ochii plini de vraja tăriilor albastre. 

Eu mi-am adus aminte de veacul cel străbun; 
Oare vreun zeu să şadă pe prispa casei noastre? 


EI mi-a vorbit, dar nu ştiu, surioară, ce mi-a spus. 
Ca rodia de dulce-i pe buza lui cuvântul, 

Ca murmurul de ape, ca freamătul de sus 

Din pomi cu floarea albă, când îi adie vântul. 


Spunea despre iubirea cea fără de păcat, 


De-o patimă, curată ca flacăra de soare, 
Despre o jertfă sfântă pe-altarul nepătat, 
Spunea despre durerea de-a pururi roditoare. 


Și mi-a pătruns în suflet şi chipul lui cel drag, 
ŞI vraja nesfârşită din vorba lui domoală; 
În liniştea de seară torceam fuioru-n prag. 
ȘI lacrimi mari căzură din ochii mei în poală. 


Străinul, care-aseară a poposit la noi, 

Mi-a tulburat odihna cu sete negrăită. 

Am stat o noapte-ntreagă amândoi. 

Dar el nu-ntinse mâna spre floarea dăruită. 


Cu dragoste de frate mi-a mulţumit, în zori, 
Când a plecat străinul pe drumul ud de rouă. 
Și mi-au rămas în urmă, ca mirosul de flori, 
Cuvintele lui stranii şi blânde: Pace vouă. 


L-am urmărit în zare, cu gene arse-n plâns, 





Privind lumina albă cum li juca în plete 
Şi aşternutu-i moale cu dor în pumni l-am strâns, 
Lăsând mireasma caldă de frunze să mă-mbete. 


Sfântul Nicolae Velimirovici: Hristos este un imigrant în istorie 


Hristos este un imigrant în istoria omenirii. El nu este rezultatul nici unei evoluţii, 
ci a imigrat în focul vieţii pământeşti, aşa cum este din veşnicie. 


A imigrat pe pământ Hristos Dumnezeu împuns de săgețile tuturor păcatelor ome- 
nirii de la Adam, ca să împlinească trei lucrări: 

— să arate oamenilor că toate săgețile păcatelor lor au lovit în plin pe Dumne- 
zeu şi că Dumnezeu, după nespusa Sa bunătate, le-a luat asupra Sa chiar 
dintru început, 
să ierte păcatele, adică să-şi smulgă săgețile din inimă şi să le nimicească, 
să nimicească şi moartea prin nimicirea păcatelor. 


Pământul n-a fost în stare să dea un viteaz pentru o astfel de răspundere. Nu numai 
neamul omenesc, dar nici întregul univers nu au o astfel de putere. 


Pentru astfel de însărcinări a fost nevoie de un imigrant, şi anume de Imigrantul 
sub picioarele căruia întregul univers se îndoaie moale ca şi lutul sub picioarele 
olarului. 





(Din: Sfântul Nicolae Velimirovici, “Învăţături despre bine şi rău”, Editura 


Sophia, Bucureşti) 





Părintele Teofan de la Nera: “Invierea nu poate fi înţeleasă decât cu un 
«Cuget de om nebun ». Vacanţa de Paşti pentru mulţi este un concediu din 
care Dumnezeu a fost “concediat“ şi prin care se adâncesc în moarte 


Minunea cea mai mare: lumina care se aprinde în noi când ne schimbăm viaţa! 

Părintele Teofan Munteanu - Revista “Lumea monahilor“, nr. 82/aprilie 2014: 
„Invierea, ca şi Crucea, nu poate fi înţeleasă decât cu un «cuget de om nebun»” 


Interviu cu părintele Teofan Munteanu, duhovnicul Mănăstirii Nera, episcopia 
Caransebeşului: 


Adeseori încercăm să rostim cuvânt, teologhisind despre iconomia pe care Domnul 
a arătat-o în momentele hotărâtoare ale petrecerii Sale pământeşti - avem în vedere 
marile praznice de peste an: Bunavestire, Naşterea Domnului, Botezul, Schimbarea 
la Faţă, Răstignirea, Învierea. Totuşi, faţă de toate celelalte, la apropierea de 
praznicul Învierii, ne simţim cu atât mai mult nevolnicia. Suntem neputincioşi a-l 
înţelege, ba chiar a-l trăi. Şi după dreptate este aceasta, întrucât vârstei noastre 
duhovniceşti aparţin mai mult cele legate de celelalte praznice, mai apropiate stării 
noastre, ca unii ce suntem, măcar, pe calea pocăinţei. 


Aşa cum Sfinţii Părinţi vorbeau foarte puţin despre stările înalte în care Domnul 
Cel Viu Se descoperă faţă către faţă nevoitorului şi stăruiau în a sfătui cu privire la 





cele ale făptuirii, ale lucrării duhovniceşti de început: înfrânarea, lacrimile, 
înstrăinarea - ca împărtăşire, la măsura cu putință omului, de chenoza 
Mântuitorului - puţine putem spune şi noi despre Inviere. 


În aşteptarea Paştilor, timp de şapte Săptămâni trăim în post şi în pocăință, al căror 
răstimp s-ar putea încă prelungi, dar bucuria şi lumina Învierii, în simţământul ei 
plenar, rămâne cu noi doar vreme de trei zile - şapte zile, socotind pe de-a-ntregul 
Săptămâna Luminată - însă la sfârşitul acesteia, deja cântarea care în noaptea 
Sfintelor Paşti ne cutremură sufletul, lasă acum în noi doar un dor, o nostalgie. 
Puțin câte puţin, ne întoarcem la „normalul” din care ne-a rupt “nebunia” Învierii. 


Părintele Nicolae Steinhardt, cu stilul său caracteristic, spunea: „Drumurile care 
duc spre credință poartă aceleaşi nume, toate; pariu, aventură, incertitudine, cuget 
de om nebun“. 


Invierea, ca şi Crucea, nu poate fi înţeleasă decât cu un astfel de „cuget de om 
nebun”. 


Despre pocăință găsim la Părintele Sofronie un cuvânt: „Omul, în starea lui căzută, 
nu poate să-şi ţină inima şi mintea în bucuria Paştilor decât foarte puţină vreme. 
Restul timpului, aici, pe pământ, trebuie să fie închinat pocăinţer”. 


Învierea nu ne este la îndemână, am spune mai simplu, ne copleşeşte puţina 
înţelegere. Parafrazându-l pe Părintele Sofronie, ca cel ce s-a arătat nou teolog în 
aceste vremuri ale apostaziei şi necredinţei, am spune că Învierea deopotrivă o 
avem şi n-o avem. Este o realitate de care ne împărtăşim - „Învierea lui Hristos 


ec 


văzând...“ cântă Biserica în fiecare duminică, dar este şi o stea polară ce ne 
călăuzeşte existenta, dându-i un sens, un ţel, la ea năzuim să ajungem - la Paşti 
cântăm: „O, Paştile cele mari şi prea sfinţite, Hristoase [...] Dă-ne nouă mai 
adevărat să ne împărtăşim cu Tine, / În Ziua cea neînserată a Împărăției Tale”. 


Stihul în limba greacă are încă şi mai multă adâncime. Dorirea omului după o 
împărtăşire mai adevărată este, de fapt, cea după întipărirea chipului lui Hristos în 
noi - ektypoteron. 


Care este rostul minunii în viaţa noastră? Acum, de Paşti, ne duce gândul la 
venirea Sfintei Lumini din fiecare an de la Ierusalim. 


- Din mila Domnului, cu mijloacele de comunicare de astăzi, despre Sfânta Lumina 
de la Ierusalim se ştie atât de mult, însăşi venirea ei se poate transmite în timp real 





pe întregul mapamond. Să-mi fie cu iertare, mărturisindu-mi dinainte, întreaga 
cinstire şi evlavie ce se cuvin unui semn pe care Dumnezeul Cel Viu îl lucrează an 
de an chiar sub ochii neprietenilor Lui, pomenesc, totuşi, cuvântul Sfântului 
Apostol Pavel, îndrăznind să-l numesc, alături de alte minuni vrednice de pomenire 
(întoarcerea Iordanului, norul de rouă de pe Tabor etc), „semn pentru cei 
necredincioşi” sau pentru noi, cei puţin credincioşi. Mă bucur şi pentru lumânările 
care se aprind singure şi pentru flacăra lor nematerialnică ce preţ de câteva minute 
nu arde, dar mai mare îmi este bucuria să aflu că sunt oameni care urma acestei 
minuni şi-au schimbat viaţa, dăruindu-se trup şi suflet Domnului. 


Minunea este în viaţa creştinului una îndoită. Şi simțită, o apucăm cu mâna, o 
pipăim cum a făcut Toma cu rănile Mântuitorului sau cum facem încă şi noi cu 
această flacără a „Luminii line” de la lerusalim - ar fi ceea ce numim 
“senzaţionalul” din viața noastră - dar mai copleşitoare decât orice dovadă 
palpabilă pe care Domnul o îngăduie între toate celelalte semne şi minuni, este 
chiar flacăra ce, prin Sfintele Taine ale Bisericii, se reaprinde mereu şi mereu în 
sufletul nostru. 


Este o judecată a diavolului şi una a lui Dumnezeu. Când ne judecă stăpânitorul 
lumii acesteia, nimicul ce rămâne în urma cernerii agoniselilor noastre 
duhovniceşti, nu-i lasă loc omului decât de deznădejde, de sinucidere, fie ea dusă 
la „bun” sfârşit sau nu. Nu tot astfel stau lucrurile cu Dumnezeu. Aceeaşi ne este 
sărăcia, acelaşi nimicul sufletului nostru, şi totuşi judecata lasă în urmă nu doar 
nădejde, ci însăşi Învierea, ridicarea, biruinţa cu Hristos. 


Că Învierea aduce biruinţă, curaj, o vedem din însăşi purtarea Apostolilor. Ei care, 
în timpul uceniciei lângă Domnul, la prinderea Sa, s-au risipit care încotro, 
tremurând de frica iudeilor, ba chiar şi lepădându-se cu jurământ că nu-L cunosc, 
cum a făcut Petru, după Înviere, după întâlnirea cu Dumnezeul Cel Viu şi înviat, s- 
au făcut mărturisitori, s-au dat fără preget la moarte, au băut cu prisosinţă paharul 
morţii. Laşi au fost câtă vreme învățătorul era cu ei şi, culmea - iată paradoxul 
Învierii! - au devenit neînfricaţi şi de nestăvilit în propovăduirea lor după ce 
Hristos a călcat în picioare boldul morţii şi al iadului. Cu câtă putere strigă Petru în 
faţa templului cu prilejul vindecării ologului: „lar pe începătorul vieți L-aţi 
omorât, pe Care însă Dumnezeu L-a înviat din morţi şi ai Cărui martori suntem 

NOI . 


Martori şi martiri — mucenici au fost Apostolii. Greacă foloseşte acelaşi cuvânt: 
„martyres”. 





- Ce însemnătate au pentru creştini zilele Săptămânii mari? Calea pe care ne 
conduce Biserica este una prin excelență eshatologică. Cu atât mai accentuată 
simţim această dimensiune străbătând Postul cel mare. Trăim vreme de şapte 
săptămâni pocăinţa, ne îndreptăm ochii inimii noastre spre “Cămara cea 
împodobită a Mântuitorului”, ne pregătim haina de nuntă, dar şi „linţoliu” pentru 
împreuna îngropare cu Hristos. Totuşi, încheiem postul purtând în mâini stâlpări de 
biruinţă. După rânduiala Părinților, la Praznicul Floriilor, când înainte de Patima 
Mântuitorului, primim încredințarea „învierii celei de obşte”, Postul mare este deja 
încheiat, Săptămâna mare nefiind altceva decât o pregătire pentru marele praznic al 
Învierii. În aceasta şi constă diferenţa dintre noi şi catolici cu privire la înţelegerea 
Patimilor Mântuitorului. Pentru noi, înfricoşătoarele Patimi sunt o fereastră 
deschisă prin care străvedem Învierea Domnului. Este o dramă care nu devine 
tragică, ci este deja adăpată de bucuria şi de harul ce izvorăsc din omorârea morţii. 
Hristos a prădat iadul. Biserica, în toate duminicile de peste an, cântă: “Crucii Tale 
ne închinăm, Hristoase, şi Sfânta Învierea Ta o lăudăm şi o slăvim”. 


Zilele Săptămânii mari sunt trepte ale unui urcuş pe care îl străbatem cu ochii 
aţintiţi „dincolo”. Această realitate este surprinsă în chip înţelept şi de marii Părinţi 
ai Bisericii, care au rânduit că imediat ce se încheie Prohodul Domnului, această 
minunată şi „umilincioasa”, ca să folosesc un cuvânt drag Părintelui Rafail, jale a 
îngropării Domnului, să înceapă cântarea Binecuvântărilor învierii. 


- Cum prăznuim Paştile? Bucuria este şi una a trupului, pregătim tradiționala masă 
de Paşti... 


- Cercetând vechile însemnări de tipic, vedem că pentru felurite prilejuri ce ţin de 
praznicele care îmbogăţesc crugul anului bisericesc, acestea prevăd - cu atât mai 
mult la Praznicul praznicelor, Sfintele Paşti şi chiar pentru cei mai ascetici dintre 
nevoitori dezlegări la pământeştile bunătăţi pe care Domnul le-a dăruit poporului 
Său în această vale a plângerii. Pe cât de aspră era nevoinţa vechilor Părinţi, totuşi, 
nu pregetau a se pleca spre mângâierea fraţilor, după sinaxele liturgice, bunăoară, 
la acele mese ale dragostei. Avem în minte şi agapele primilor creştini, care se 
adunau, stăruind „în frângerea pâinii şi în rugăciuni”. Despre „agapele” noastre ce 
am putea spune? Masa noastră pascală este, pe de o parte, ancorată în tradiție, dar 
pe de altă parte, profanată de duhul acesta consumerist şi închinător la pântece, 
ajungând până la aberantele „rânduieli”, când cele mai însemnate zile ale 
Săptămânii Patimilor, începând cu Joia Cinei celei de Taină - zi în care cu osebire 
suntem chemaţi toţi a ne împărtăşi de Trupul şi Sângele Domnului - Vinerea cea 
mare a înfricoşătoarei Răstigniri şi Sâmbăta în care Biserica ne cere prin 
imnografii săi „să tacă tot trupul omenesc”, să fie în întregime ocupate cu o teribilă 





forfoială după cozonaci şi ouă roşii, fierberea căldărilor cu cărnuri şi sarmale, 
„tradiționalul” văruit şi curăţenia „de Paşti” etc. Departe de mine gândul de a 
înfiera această bucurie de a fi alături de cei dragi împrejurul unei mese încărcate de 
bunătăţi. 


De altminteri, pentru a-l cita tot pe Părintele Nicolae Steinhardt, suntem 
încredințaţi că un creştin adevărat n-are a face cu nici o tendinţă dochetistă sau 
maniheică. Semnalez doar formele aberante pe care le îmbracă pregătirea şi rolul 
mesei în tot acest peisaj al aşteptării Paştilor. 


- Se încetăţeneşte mai nou şi o „vacanţă” de Paşti... 


- Odată cu alinierea ceva mai regulamentară a politicului la rânduielile Bisericii, a 
apărut şi aşa-numita „vacanţă de Paşti”. Aş fi fericit să se facă un sondaj pentru a 
vedea câţi la sută dintre beneficiarii concediului cu pricina înţeleg vreo legătură 
între acesta şi sărbătoarea Paştilor, alta decât cea strict calendaristică. Pentru mulți 
este un concediu din care Dumnezeu a fost „concediat”. lar Paştile („trecerea”) nu 
ne mai scot din Egiptul acestei lumi, nici din moartea în care ne adâncim cu din ce 
în ce mai multă încăpățânare. 


- Ce urare aţi face cititorilor noştri de Sfintele Paşti? 


- Cunoscând, după cuvântul Apocalipsei, că există două tipuri de înviere, cea spre 
viaţă şi cea spre osândă (Apoc. 20, 15), aş alege urarea întâlnită la fraţii noştri greci 
în zilele premergătoare Sfintelor Paşti - „Kali Anastasi!“, adică să ne dea Domnul 

“Cu moartea pe moarte călcând...”: Taina învierii - de la icoana pogorârii la 
iad la viaţa de după moarte. In ce fel să înţelegem că este biruită moartea şi ce 
rol are trupul? “Noi suntem mântuiţi în trupul nostru, nu de el” 


Ziarul Lumina/ lonuţ Aurelian Marinescu: 
„Şi celor din morminte viaţă dăruindu-le ” 


Dacă icoana prin excelenţă a Jertfei Domnului este Crucea ce izvorăşte în noi viață 
veşnică, chipul iubirii Sale nemărginite este chiar Pogorârea Lui până la iad și 
ieşirea noastră din mormânt împreună cu Adam și Eva. Despre bogăţia simbolistică 
a icoanei Învierii Domnului am vorbit cu părintele Stsphane Bigham, specialist în 
iconologie şi cadru didactic la Facultatea de Teologie, Etică şi Filosofie a Uni- 
versității din Sherbrooke, Quebec. 


Părinte profesor, de ce în Ortodoxie icoana Invierii lui Hristos prezintă 
Pogorârea la iad a Mântuitorului, şi nu ieșirea Sa din mormânt? 


Biserica Ortodoxă evită să reprezinte în mod deschis pe o icoană tainele credinţei, 
ca şi cum astfel de imagini ar fi nişte fotografii care arată evenimentul exact aşa 
cum s-a derulat. Un caz asemănător este şi icoana Sfintelor Paşti, sau mai degrabă 





prima icoană a Invierii Domnului, căci există două: „Pogorârea la iad”, şi „Sfintele 
Femeile mironosiţe”. 


Y Prima se bazează pe textul de la 1 Petru 3, 19: „S-a coborât şi a pro- 
povăduit și duhurilor ţinute în închisoare ".Ea este o imagine a Sâmbetei 
celei mari şi totodată a Învierii eshatologice, adică a celei de la sfârşiţul 
veacurilor. Aceste două evenimente sunt reprezentate „simbolic ” în icoană, 
căci nimeni nu L-a văzut pe Hristos în iad, iar Învierea cea de obște a 
morților va fi în viitor. 

V Cea de-a doua icoană, a Sfintelor Femei mironosiţe, este mai degrabă o 
imagine a unui eveniment istoric în care sfintele femei au găsit mormântul 
gol. 


Nici prima, nici cea de-a doua nu arată momentul învierii lui lisus, acela în care El 
iese din mormânt. 


Pogorârea arată fie tocmai „momentul” de dinaintea învierii, al Sâmbetei celei 
mari, fie Invierea cea de obşte de la sfârșiţul veacurilor. 


Icoana Sfintelor Femei mironosițe reprezintă timpul de după înviere, acela în care 
ele au găsit mormântul gol. Nu era nimeni prezent pentru a-L observa. Astfel, taina 
Învierii lui Hristos este păstrată; noi vedem momentele de dinainte sau de după, nu 
însă acel moment. 


Imaginile - căci eu pe acelea nu le numesc icoane - care-L arată pe lisus ieşind din 
mormânt, ținând uneori un drapel care flutură în vânt, şi prezentat ca un cadavru 
reanimat, contrazic Sfintele Scripturi, Tradiţia Bisericii şi vechile reprezentări 
iconografice. Știm că astfel de imagini au fost create în Evul Mediu occidental şi 
apoi exportate ortodocşilor, potrivit cu ceea ce istoricii Bisericii denumesc Capti- 
vitatea occidentală, ceea ce corespunde în linii mari cu perioada dintre secolul al 
XV-lea şi secolul al XX-lea. 


În această perioadă, ortodocșii din toate ţările şi-au uitat treptat propria lor tradiţie 
teologică şi artistică şi au adoptat stilurile și modelele artistice ale catolicilor şi ale 
protestanților. Care a fost rezultatul pentru iconografie? Substituirea cu picturi 
inspirate de marii maeştri ai Occidentului a icoanelor pe care înşişi ortodocşii le 
considerau inferioare din punct de vedere al artei. Ei preferau aceste imagini în 
locul celor canonice. Imaginea lui Hristos ieşind din mormânt constituie un bun 
exemplu al acestei înlocuiri. 





În zilele noastre, am redescoperit, din fericire, adevărata tradiţie iconografică a 
Bisericii și am început deja să înlocuim pictura ieşirii lui lisus din mormânt cu 
adevăratele icoane ale Sfintelor Paști: Pogorârea la iad a lui Hristos și Sfintele 
Femei mironosiţe. 


Ce repere iconografice subliniază dumnezeirea lui Hristos în cadrul repre- 
zentării Invierii Domnului? 


Întrebarea este bine pusă, căci ea nu este de genul: „Ce element reprezintă dumne- 
zeirea lui Hristos...?” Nimic în icoana lui Hristos nu poate fi imaginea Dumne- 
zeirii, însă de-a lungul timpului, Biserica a adăugat anumite semne care simbo- 
lizează natura Sa divină. 


In icoana Sfintelor Paşti găsim aceleași elemente pe care le vedem în orice icoană a 
lui Hristos. 


Aureola, cercul de lumină din jurul capului lui lisus, este, atât în Antichitatea 
greco-romană cât şi la alte religii, un semn fie al dumnezeirii, fie al unei mari 
demnități. Biserica a hotărât să înconjoare capul lui lisus cu un cerc de lumină 
pentru a semnala statutul Său dumnezeiesc. 


Apoi, avem literele greceşti O "ON, înscrise în cele trei braţe ale crucii aureolei. La 
o dată necunoscută, după anul 1000, Biserica a hotărât să pună aceste trei litere în 
aureolă pentru a afirma deplina dumnezeire a lui Hristos. 'O "ON este traducerea 
grecească a ebraicului YAHWEH. Care a fost răspunsul dat lui Moise pe muntele 
Horeb când acesta a întrebat numele celui care-i vorbea? Răspunsul: „Eu sunt Cel 
ce sunt” (Ieşire 3, 14). Cu alte cuvinte, Cuvântul lui Dumnezeu îi vorbea lui Moise, 
cum face în tot Vechiul Testament, iar Biserica dorea să se împotrivească celor 
care - probabil bogomilii - negau faptul că dumnezeul Vechiului Testament, cel 
rău, era Tatăl lui lisus, Dumnezeul Cel bun. Literele greceşti afirmau, împotriva 
ereticilor, faptul că lisus din Nazaret este același cu Cel care a dat legea lui Moise 
pe Muntele Sinai. 


În al treilea rând avem mandorla. Tot trupul lui Hristos este învăluit de unul sau de 
mai multe cercuri sau ovaluri de lumină. Cercul cel mai apropiat de Hristos este de 
o culoare mai închisă decât celelalte, care sunt din ce în ce mai deschise: „Şi-a pus 
întunericul acoperământ, împrejurul Lui cortul Lui, apă întunecoasă în norii 
văzduhului. De strălucirea feţei Lui norii au fugit...” (Psalmii 17, 13-14). 





Nu lipsesc din icoană razele de lumină. Vedem firicele de lumină ieşind din Trupul 
Său. In funcție de icoană, veşmintele Sale sunt fie toate în aur, fie albe, fie 
colorate, însă cu dungi de aur. 


Toate aceste semne de lumină arată faptul că lisus, deşi om adevărat ca şi noi, este 
totodată izvorul unei lumini care nu este din lumea aceasta, dar luminează în lumea 
aceasta şi în cealaltă. Această lumină nu este una creată, ci aceea care strălucește 
din Dumnezeu Însuşi. 


Ce sensuri teologice ar trebui să găsească creștinul ortodox în bogăţia de 
elemente iconografice puse laolaltă în reprezentarea Pogorârii la iad a 
Domnului nostru lisus Hristos? 


Intrebarea aceasta presupune că interpretarea Pogorârii la iad îi vizează pe creştinii 
ortodocşi, pe credincioşi. Necredinciosul nu va vedea nimic în icoană, sau foarte 
puţin. 


Care este însă sensul teologic al icoanei Sfintelor Paşti pentru noi? Ajungem aici la 
însăşi natura icoanei. Ea este o imagine a unor persoane adevărate şi a unor 
evenimente istorice, sau considerate istorice, însă reprezentate pentru a le vădi 
sensul teologic. 


Mai întâi de toate, Icoana Sfintelor Paşti ne arată până la ce punct Creatorul era 
pregătit să ajungă pentru a-şi salva creatura, omul, pe noi, bărbaţii și femeile. 
Pentru a ne mântui şi a ne elibera de sclavia morţii, Cuvântul lui Dumnezeu a 
acceptat nu doar să moară, ci şi să Se pogoare în temnița morților pentru a-l 
învinge pe temnicer şi a ne elibera. lisus a dărâmat porțile iadului, reprezentate prin 
cele două porţi aşezate în cruce. El a venit să ne caute până în cea mai profundă 
captivitate a noastră. A venit spre noi, noi însă nu L-am căutat. 


Icoana Paştilor ne arată apoi faptul că lumea materială (noi, creaturi din carne și 
oase) nu este străină planului de mântuire al Creatorului. 


Noi, creştinii ortodocşi, nu credem, ca unii păgâni din Antichitate, că ima- 
terialul/spiritualul/sufletul se opune materiei. Trupul uman nu este mormântul 
sufletului, ci un element esenţial al acestei creaturi compuse care este fiinţa umană. 
Mântuirea nu este eliberarea sufletului imaterial de trupul material. Noi suntem 
mântuiți în trupul nostru, nu de el. 





În al treilea rând, vedem că mântuirea nu este o lucrare individuală, ci comunitară; 
noi cu toţii vom învia. Judecata de Apoi va fi individuală, însă locuitorii 
Ierusalimului ceresc vor constitui o comunitate de înviaţi aflați în deplină comu- 
niune cu Tatăl şi cu Fiul şi cu Duhul Sfânt. 


Învățăm apoi şi că moartea nu este sfârșițul natural al vieţii, cum auzim adesea 
astăzi. Moartea este distrugerea ființei umane, dizolvarea unei creaturi compuse, 
alcătuită din toate elementele vizibile şi invizibile ale universului. Moartea este 
dușmanul nostru, ultimul, căruia trebuie să-i facem faţă (1 Corinteni 15, 26). Există 
un sens al vieţii noastre; Dumnezeu are un plan, un proiect, pentru fiecare dintre 
Noi, şi pentru noi toți. Departe de noi filosofia care se răspândește în vremea 
noastră, potrivit căreia cosmosul şi viața umană nu au un sens în afara celui pe care 
îl inventăm noi. Scopul pentru care totul a fost creat este acela de a trăi în 
comuniune cu Dumnezeu. 


În sfârşit, vedem că totul este pătruns de lumina dumnezeiască, reprezentată prin 
intermediul culorilor vii; întunericul este limitat la spaţiul inferior, unde se găseşte 
înlănţuit satana. Viaţa noastră omenească, în ciuda lucrurilor întunecoase care se 
petrec în ea şi a morţii care ne aşteaptă pe toți, este o viaţă de lumină și orientată 
spre lumina lui Dumnezeu. Modelul vieţii noastre în această lume nu este altul 
decât viaţa Ierusalimului ceresc, în care nu există nici soare, nici lună, şi nici o altă 
sursă de lumină, pentru că lumina lui Dumnezeu luminează totul. 


Hristos a înviat! Adevărat a înviat! 


Ro e 


Invingem moartea la învierea de obşte, dar şi zi de zi 


În Hristos cel înviat viaţa noastră poate să înceapă din nou, oricât de împovărată ar 
fi de păcat. Omul poate întotdeauna să-şi dăruiască viaţa Lui, încât EI să 1-0 
restituie, eliberată. Toată nădejdea noastră în triumful vieţii asupra morții, fiecare 
presimțire a învierii sunt implicit credinţă în Mântuitor, deoarece numai puterea lui 
Hristos trezeşte şi va trezi morţii la viaţă. 


Despre Inviere şi înțelesurile ei adânci am vorbit cu profesorul Jean-Claude 
Larchet, teolog bine-cunoscut în lumea ortodoxă şi mai ales publicului român, prin 
numeroasele sale cărți deja traduse şi la noi. 





Domnule profesor, în afara creştinismului, nici o altă religie nu vorbește despre 
înviere. Ce a reprezentat Invierea lui Hristos pentru lumea antică păgână și cum 
au pus în lumină acest eveniment Sfinţii Părinţi în operele lor? 


Credinţa într-o înviere a morților a reprezentat o noutate radicală făță de curentul 
de gândire dominant al lumii antice, reprezentat mai ales de platonism, care punea 
în valoare în mod exclusiv sufletul şi considera că viaţa de după moarte nu putea fi 
decât viaţa sufletului singur, eliberat de trup, care constituia pentru acesta doar o 
închisoare în decursul acestei vieţi pământești. 


Antropologia creştină a considerat dintotdeauna că omul este constituit în mod 
nedespărțit din suflet şi trup, şi că trupul are aceeaşi valoare ca sufletul, căci şi el a 
fost creat de Dumnezeu, poartă chipul Său, este chemat să participe la viaţa duhov- 
nicească, să primească harul dumnezeiesc şi chiar să fie îndumnezeit. Această 
punere în valoare a trupului ca element constitutiv al naturii umane a fost 
confirmată la cel mai înalt nivel prin însuși faptul că Fiul lui Dumnezeu, Cuvântul, 
întrupându-Se, a luat nu doar un suflet, ci şi un trup. Cât despre dimensiunea lui 
duhovnicească şi capacitatea de a fi îndumnezeit, acestea sunt subliniate încă de la 
început de Sfântul apostol Pavel: „Nu știți că trupul vostru este templu al Duhului 
Sfânt, Care este în voi, pe Care-L aveţi de la Dumnezeu, și că voi nu Sunteţi ai 
voştri? [...] Slăviţi, dar, pe Dumnezeu în trupul vostru și în duhul vostru, care 
sunt ale lui Dumnezeu ” (1 Corinteni, 6, 19-20). 


Această antropologie a fost apărată nu numai de primii Părinți ai Bisericii (în 
special de Sfântul Irineu) împotriva curentelor platonice și gnostice care 
desconsiderau trupul, ci şi de Sfântul Grigorie Palama, în secolul al XIV-lea, care a 
subliniat cu putere participarea trupului la viața duhovnicească, de la primele ei 
stadii (în asceză şi în rugăciune), până la cel mai înalt nivel al ei (vederea lui 
Dumnezeu), precum şi faptul că trupul este îndumnezeit în aceeaşi măsură ca şi 
sufletul. 


Cât despre credinţa în înviere, ea a fost apărată de primii Părinți împotriva intelec- 
tualilor epocii, care o considerau scandaloasă şi o luau în batjocură. Despre ea 
găsim o apologie dezvoltată în Contra lui Celsus a lui Origen, şi mai ales în tratatul 
Despre învierea morților al lui Atenagora. 


Pe Cruce viaţa părea înghițită de moarte. Dar în Hristos, moartea „intră” în 
dumnezeire şi se epuizează, sfârşeşte în ea, fiindcă „nu își găseşte sălaş acolo”. Ce 
putem să facem noi, oamenii muritori, pentru ca moartea să nu ne mai atingă și să 
fim asemenea Domnului, „sălaşe” în care moartea să nu-şi mai găsească adăpost? 





Biruința asupra morţii nu este, cum se crede adesea, doar o victorie fizică, 
manifestată în învierea viitoare. Ea este înainte de toate o victorie spirituală, care se 
manifestă încă de acum: Hristos Cel de pe Cruce a învins puterea pe care moartea o 
are asupra noastră prin frica pe care ea ne-o inspiră, precum și puterea pe care 
diavolul o are asupra noastră prin intermediul acestei frici. 


Este chiar învățătura Sfântului apostol Pavel, care afirmă că Hristos, asumându-Și 
natura noastră, avea ca scop „să izbăvească pe aceia pe care frica morţii îi ţinea în 
robie toată viața” (Evrei 2, 15). 


Teodor de Mopsuestia și mai ales Sfântul loan Gură de Aur au remarcat faptul că 
oamenii dezvoltă în ei patimi ca o tentativă de a trăi cu intensitate şi de a scăpa de 
moarte, ceea ce este evident o dublă iluzie. 


Aceste învățături își găsesc un fundament în cuvintele Sfântului apostol Pavel, 
care, în faţa biruinţei lui Hristos asupra morții, strigă: „Unde îţi este, moarte, 
biruința ta? Unde îți este, moarte, boldul tău” (1 Corinteni 15, 55). Unindu-ne cu 
Hristos, putem primi acest har pe care EI l-a câştigat pentru noi: nu doar să 
depăşșim moartea fizică prin învierea viitoare, ci, înainte de aceasta, să nu mai fim 
stăpâniți duhovniceşte de moarte, mai ales prin frica pe care aceasta ne-o inspiră, şi 
să devenim astfel liberi faţă de patimile noastre care ne leagă de această viață 
biologică şi de lumea aceasta. 


Mucenicii, oamenii Invierii 


Învierea săvârşeşte o schimbare fundamentală în natura decăzută, deschizând o 
posibilitate enormă: posibilitatea sfințirii morţii înseşi. 2017 este dedicat în 
Patriarhia Română mărturisitorilor Ortodoxiei din timpul opresiunii comuniste. 
Cum au reuşit ei, prin înfruntarea fricii şi a durerii fizice, să-şi Sfinţească 
propriile morţi? Ce a însemnat pentru ei moartea? 


Nu ştiu dacă am putea vorbi despre o sfințire a morţii: troparul Sfintelor Paști 
spune că „Hristos a înviat din morţi cu moartea pe moarte călcând ”, iar Sfântul 
loan Gură de Aur vede în aceasta „moartea morţii”. Moartea, care înainte însemna 
reducerea la neant a oricărui lucru, devine ea însăşi un neant. Ea încetează să mai 
fie un sfârşit pentru a deveni un simplu punct de trecere dintr-un mod de viață în 
altul. 


Cât despre martiri, ei ne dau exemplul unor creştini care, prin credinţa în Hristos și 
unire strânsă cu EI, au depășit frica suferinţei și a morţii. Acestea nu mai au nici o 





putere asupra lor, nici diavolul, nici păcatul, care acţionează sprijinindu-se pe ele. 
Ei le înfruntă nu doar de bunăvoie, ci şi cu bunăvoință. 


Fiecare creșţin este însă chemat să realizeze acest lucru prin viața ascetică (pe care 
unii Părinţi o aseamănă unui martiriu progresiv şi nesângeros): ea ne învaţă să ne 
familiarizăm cu suferinţa (în încercările voluntare ale ascezei pe care o căutăm - ca 
postul, privegherile, lucrul anevoios, şi toate formele de renunțare - sau în 
încercările nedorite pe care această existență pământească ni le impune - precum 
bolile - pe care noi însă le acceptăm de bunăvoie; ea ne învaţă de asemenea să ne 
familiarizăm cu moartea (prin ceea ce Părinții numesc „amintirea morții”, dar şi 
prin procesul de mortificare a „omului celui vechi” (Romani 6, 6; Efeseni 4, 22; 
Coloseni 3, 9), care este omul supus, prin intermediul patimilor, determinărilor 
biologice şi sociologice). 


Toţi vom învia, dar spre ce? 


Din momentul biruinţei lui Hristos asupra morții am putea spune că mântuirea 
noastră este 100% garantată. Care mai este rolul pocăinţei, al lacrimilor, al 
acestui botez de după Botez? Pot ele să ne aducă mai aproape de înviere şi 
implicit de mântuire? 


Atenţie, nu trebuie confundată învierea cu mântuirea. Toţi oamenii, oricare ar fi 
calitatea lor duhovnicească, vor învia (cf. Fapte 24, 15), adică vor reveni în 
trupurile lor (chiar dacă sub un nou mod de existenţă). După Judecata de Apoi, unii 
vor petrece o viaţă paradisiacă în acest trup, iar alții cu acest trup vor suferi 
chinurile iadului. Viaţa veşnică este cu certitudine un har, însă el va fi acordat 
tuturor oamenilor; cu toate acestea, precum spune Sfântul Maxim Mărturisitorul, 
pentru unii această „existență veşnică” va fi o „existență veşnică fericită” (aceea a 
vieţii paradisiace), în timp ce pentru alţii ea va fi o „existenţă veşnică nefericită” 
(aceea a vieţii în iad). 


Aşadar, noi ajungem într-adevăr la mântuire prin curățirea de păcate (și, înainte de 
toate, prin curățirea de patimi, care sunt izvorul acestora), precum şi prin prac- 
ticarea corelativă a virtuţilor. Aceste două aspecte sunt cuprinse în practicarea 
poruncilor dumnezeieşti, care nu sunt nişte reguli morale, şi nici niște legi, ci 
învățături care ne permit să ne unim cu Hristos în modul nostru de existență (adică 
în acțiunile, atitudinile şi stările întregii noastre fiinţe). 


Pocăinţa joacă un rol major în aceste două stadii ale vieții duhovnicești, căci ea nu 
consistă doar în a plânge pentru greşelile trecute şi prezente, ci şi a dori cu 





fermitate să ne îmbunătăţim încă de acum pentru viitor. Este în fond un proces de 
convertire (aşa cum bine indică şi cuvântul grecesc, metanoia, care literal înseamnă 
o schimbare de mentalitate). Acest proces (care trebuie să fie activ în permanenţă) 
ne permite să ne desolidarizăm de modul pervertit de a fi (potrivit patimilor și 
păcatelor care decurg din el), pentru a ne alipi modului de viaţă în Hristos. 


Chiar pentru creştinii zilelor noastre, Invierea reprezintă mai mult o speranţă, o 
credință. Cum putem face ca ea să devină o realitate prezentă în sufletele 
noastre? 


Din punct de vedere pozitiv, Învierea înseamnă pentru om posibilitatea de a trăi 
veşnic în Dumnezeu, în întreaga sa ființă - suflet și trup. Viaţa pe care cei drepți o 
vor avea după Judecată poate şi trebuie să fie anticipată: în Biserică, noi putem trăi 
arvuna Împărăției cerurilor, la măsura desăvârşirii noastre duhovnicești în Hristos. 
Vedem cum, în cazul sfinților, trupul dă mărturie încă de aici despre o viață nouă, 
dăruită prin prezenţa în trup a energiilor dumnezeieşti (ale căror strălucire şi putere 
le manifestă icoanele şi moaştele). 


Datorită învierii viitoare, moartea nu este un sfârșit definitiv al vieții duhovnicești 
pe care o ducem cu toată fiinţa noastră în această lume, nici începutul unui mod 
definitiv de viață lipsită de trup. Ea nu rupe fundamental continuitatea vieții 
duhovniceşti pe care începem să o trăim aici, în Biserică. Viaţa din Împărăţie nu va 
fi o viaţă radical nouă, ci o restaurare și o reînnoire (a vieţii sufletului cu trupul), 
precum și o desăvârşire (a vieţii duhovniceşti, care își va găsi astfel plinătatea). 


Taina morții și taina Invierii 


Cartea dumneavoastră, intitulată Tradiţia ortodoxă despre viaţa de după moarte, 
începe cu următoarele cuvinte: „Mare este taina morții, singurul lucru de 
neocolit din viaţa noastră şi totuși despre care nu Știm cu adevărat ce este și unde 
ne duce!” La acestea, am putea adăuga: „Infinit mai copleşitoare este taina 
învierii!” De ce Hristos nu vorbeşte despre Învierea Sa mai pe larg, ci doar 
anunță pe apostoli că va fi condamnat la moarte de iudei și ucis, iar a treia zi va 
învia? De ce n-a descoperit celor vii din tainele lumii de dincolo? 


Pentru că Dumnezeu le va face „pe toate noi” (Apocalipsa 21, 5), pentru că va 
exista atunci „cer nou şi pământ nou” (Isaia 65, 17; Apocalipsa 21, 1). Noi nu 
putem înţelege cu adevărat cum va fi viaţa noastră viitoare plecând de la actuala 
noastră condiţie decăzută, ci putem doar să avem indicii sumare. La Înviere, noi ne 
vom redobândi propriul trup, nu un trup străin, însă el va trăi potrivit unui nou mod 





de existenţă, de vreme ce el va fi mai puţin material, mai subtil, nemaifiind supus 
determinărilor spaţio-temporale cărora sunt supuse în lumea aceasta toate lucrurile 
materiale. EI se va asemăna trupului pe care Adam îl avea la început (lucru pe care 
iarăşi noi nu-l putem cunoaște cu precizie), şi trupului pe care Îl avea Hristos 
înviat, cu proprietăți supranaturale, căci putea să se afle în mai multe locuri în 
acelaşi timp, să parcurgă într-o clipă distanţe mari, sau să treacă prin uşile încuiate 
(loan 20, 19, 26)... 


Acest trup, pe care-l vom avea şi noi, este ceea ce Sfântul apostol Pavel numeşte 
„trup duhovnicesc”, distingându-l de trupul fizic sau animal (cf. 1 Corinteni 15, 35- 
50). 





Pr. Prof. Teodor M. Popescu — Învierea 


Învierea Mântuitorului, al cărei imn - Troparul Paştilor - este cel mai triumfal pe 
care l-a cântat şi l-a auzit vreodată neamul omenesc, creează în noi, creştinii, O 
stare sufletească ce nu se poate compara cu nici una din cele prin care trec oamenii. 
Ea este efectul unei uşurări, unei bucurii, unei încrederi şi unei nădejdi, pe care n-o 
poate produce în om, nici un alt fapt, nici un alt sentiment, nici o schimbare, nici o 
emoție din cele ce pot încerca sufletul nostru. 


Această bucurie pascală este îndeosebi caracteristică Bisericii Ortodoxe. Nici una 
din celelalte Biserici nu simte şi nu exprimă cu bogăţia şi harul imnografic 
semnificaţiile, puterea şi binecuvântarea Invierii lui Hristos. 


Când lisus Mântuitorul trăia în suferinţă şi umilire în zilele patimilor, El era, 
privindu-l omeneşte, cel mai nefericit, mai părăsit, mai neajutorat, mai 
năpăstuit, mai zdrobit dintre toţi oamenii. Niciodată un om n-a fost mai greu 
lovit pentru binele ce făcea, mai duşmăneşte tratat, mai crunt batjocorit, jignit, 
huiduit, torturat şi profanat, ca lisus Hristos. 


Nu numai cei care-L răstigneau, urlau şi blestemau, nu doar un popor se desfăta la 
privirea durerilor Lui fizice şi morale, ci o lume întreagă, de atunci şi până astăzi, a 
găsit în osândă şi în moartea Lui o plăcere, o satisfacţie, un sentiment ca de 





mA 


dreptate şi de putere a ei împotriva "blasfematorului" şi "înşelătorului Aceluia”, 
cum îl numeau cu ipocrizie cei care L-au dat spre chinuire şi moarte. 


Împotriva lor, a tuturor, a celor care L-au acuzat şi batjocorit de atunci şi până 
astăzi, lisus Hristos Nazarineanul, numit în derâdere "Regele ludeilor”, rege 
încoronat cu spini, rege al cărui tron era o Cruce, rege fără gardă, părăsit de ai Săi, 
păzit sub grea şi rece lespede de piatră, pentru că a izbândit cea mai strălucită şi 
neaşteptată biruinţă ce s-a văzut vreodată: biruinţa asupra morţii şi asupra răutăţii 
omeneşti totodată. Această biruinţă a putut fi tăgăduită, dar nu I-a putut fi smulsă 
niciodată. 


Dezamăgiţi şi tulburaţi, înşelătorii de atunci au plătit pe străjeri ca să spună, 
împotriva evidenţei şi a raţiunii însăşi, că EI a fost furat noaptea de ucenicii Lui 
fricoşi din mormântul întărit cu pază şi peceţi. Necredincioşii de mai târziu au 
născocit un şir de ipoteze, presupuse ştiinţifice, ca să tăgăduiască Adevărul, faptul 
dumnezeiesc. Cels şi Profiriu, raționalişti şi alți închipuiți luminaţi, au gândit 
Învierea lui Hristos cu mintea lor materială scurtă, orbită de patimă, strâmbată de 
prejudecăţi anticreştine, şi au declarat că este o amăgire. 


Împotriva argumentelor stoarse necredinţei şi a pretextelor cu păcat, Învierea lui 
Hristos s-a dovedit şi s-a impus cu puterea faptului împlinit şi cunoscut, astfel că 
imnul €i triumfal face de atunci, şi va face totdeauna, bucuria noastră şi a lumii. 
Împotriva tuturor raţiunilor omenești, împotriva "înţelepciunii" de jos a celor care 
au căzut în robia superstiţiilor şi a legendelor necreştine, împotriva a tot ce s-ar 
putea zice şi scrie stă faptul Învierii, transformat în Biserica permanentă şi 
universală, stă creştinismul întreg, ca dovedire şi încredințare neclintită şi 
nedesminţită a Învierii lui Hristos. 


Împotriva a tot ce I-au spus şi-l vor mai spune inscusiţii intru tăgadă a miracolului 
creştin stă dovedit şi nezdruncinat, drept şi tare ca un munte de adevăr 
dumnezeiesc şi omenesc, cuvântul simplu şi drept al Apostolului: " dacă Hristos 
n-a înviat, zadarnică este atunci propovăduirea noastră, zadarnică şi credinţa 
voastră" (| Corinteni 15,14), iar propovăduirea şi credinţa Lui şi a noastră n-a fost 
şi nu este zadarnică. Împotriva construcţiilor de ipoteze şi de subtilităţi omeneşti, 
stă un argument ce nu se poate răsturna, mişcora şi contrazice niciodată: cel mai 
important fapt istoric care s-a produs vreodată, stă creştinismul cu credinţă şi cu 
Biserica sa, zidite pe adevărul istoric şi moral al Învierii lui Hristos, stă o realitate 
mare cât 20 de secole. 





4 Cu cât a dăinuit şi a crescut în acest timp îndoiala sau tăgada Învierii lui 
Hristos, cu atâta a crescut puterea şi însemnătatea ei de biruinţă asupra firii 
şi a răului morții. 

4 Cu cât va dăinui şi va creşte încă îndoiala sau tăgada Învierii lui Hristos, cu 
atât se va vădi prin contrast adevărul ei triumfător, de fapt, de viaţă şi de 
credinţă; va creşte şi se va întări în convingerea noastră, bazată pe existenţa 
adevărului Bisericii universale, că: Hristos a Înviat! 

4 Cu cât omul şi omenirea întreagă vor cunoaşte mai multe biruinţe, cu atât 
va fi mai mare între toate Biruinţa lui Hristos. 


Nici cele mai strălucite şi mai lăudate victorii omeneşti: ale lui Cyrus, Alexandru 
cel Mare, Hanibal, Cezar, Napoleon sau ale generalilor mai noi, nu se pot compara 
cu marea şi îndoita biruinţă a lui Hristos asupra morţii şi a răului. Nici cele mai 
mari biruinţe asupra naturii - diguri, canale, tunele, viaducte - sau alte succese 
omeneşti, nu se pot compara ca putere, ca efect şi ca importanţă cu biruinţa lui 
Hristos asupra morţii, ca rău fizic şi ca rău moral, făcut lui de necredinţa şi de 
răutatea celor ce L-au tăgăduit şi osândit ca blasfemator şi înşelător. 


Biruinţele omeneşti crează stări relative, limitate şi schimbătoare, dar Biruinţa lui 
lisus Hristos a creat o stare absolută şi permanentă, o stare morală de natură, 
mărimea, puterea şi importanţa spiritului. Biruinţa lui Hristos a îndreptat un rău 
imens şi cutremurător şi a întemeiat o realitate spirituală salvatoare. 


4 Fără Învierea lui Hristos, azi nu există creştinism şi nici Biserică; sau, cum 
zice Apostolul, nu era propovăduirea şi credinţa, 

4 Fără Învierea lui Hristos, trăiam în întuneric şi ne târâm în viciu, ne 
închinam la idoli. 

4 Fără Învierea lui Hristos, omenirea era şi azi sufletește cu 2000 de ani în 
urmă sau, poate, prin regres, cu mult mai mult, în barbarie şi mizerie 
morală. 


Ce ar fi fost omenirea fără Învierea lui Hristos, fără creştinism şi fără Biserică, 
fără Apostoli, fără Evanghelie, fără Sfinţi, fără credinţă, fără sublima iubire 
creştină, fără multele şi marile idei şi fapte de bine şi de cultură aduse de 
creştinism, fără miile de martiri care au cucerit cu suferinţe şi cu sânge dreptul 
omului la libertatea de gândire şi de credinţă, fără virtuțile sublime şi fără 
instituţiile de binefacere incomparabile ale creştinismului, fără capodoperele de 
gândire, de caritate şi de artă cu care creştinismul a umplut, a înnobilat şi a 
ridicat lumea ? 





Din moartea şi din Învierea Lui credem şi ne mântuim şi trăim în marile idei 
morale care au devenit patrimoniul omenirii întregi. Învățătura şi misiunea Lui s-au 
verificat prin Moartea şi Învierea Lui; Moartea şi Învierea lui au dat Creştinismului 
sens şi viaţă, au dat sens morţii şi învierii noastre. Lumea păgână cunoaşte moartea 
dar nu cunoaşte Învierea; ea trăieşte pământeşte, mărginit, fizic, fără perspectiva 
vieţii viitoare. Trăieşte în iluzii şi plăceri o viaţă ca de colivie, peste care apasă 
imens, inert şi greu mormântul. 


Învierea lui Hritos a rupt valul care acoperea omului misterul existenţei post- 
mortem, a deschis vieţii omeneşti o privire spre zarea veşniciei, a luat morţii rolul 
şi caracterul de sfârşit tragic şi dureros. Viaţa nu este o scânteie efemeră şi 
enigmatică în haos; este o existență de durată cu destin spiritual în eternitatea în 
care se integrează cu preţ de suflet şi cu rost dumnezeiesc. Fără Învierea lui 
Hristos, Creştinismul s-ar fi înăbuşit în râsul şi în batjocura fariseilor şi 
cărturarilor, în insensibilitatea lumii păgâne, în teamă şi neputinţa Apostolilor 
terorizaţi de strigătele mulţimii înfuriate: "Răstigneşte-L, răstigneşte-L!" Fără 
moartea lui Hristos, creştinismul nu avea efect mântuitor, fără Învierea Lui nu 
avea Viaţă şi putere. Fără Înviere, nu era credinţă, nu era nădejde, nu era 
bucurie creştină. Suferinţa şi biruinţa, durerea şi bucuria, Crucea şi Învierea îşi 
corespund şi se completează, ca două feţe paralele şi echivalente ale faptului 
creştin. 


Ele sunt polii axei în jurul căreia se învârteşte viaţa creştină; ele sunt stâlpii de 
rezistență ai creştinismului. Moartea şi Învierea lui Hristos au transformat 
suferinţa în biruinţă, au făcut din suferinţă şi biruinţă un Singur mod şi fapt: 
modul şi faptul creştin, moartea biruită prin Înviere, suferinţa biruită prin 
bucurie. 


Moartea şi Învierea lui Hristos ne-au asigurat pentru totdeauna înţelegerea, puterea 
şi triumful creştinismului în lume. Dreptul, tăria şi nădejdea noastră de biruinţă 
şi de mântuire stau în Moartea şi Învierea lui Hristos, pentru că Moartea şi 
Învierea lui Hristos sunt mântuirea şi Învierea noastră. Această certitudine ne 
întăreşte sufleteşte ca o putere dumnezeiască. Creştinismul trăieşte din Moartea şi 
Învierea lui Hristos, Biruinţa lui lisus Hristos, prin moartea Sa, asupra morţii, este 
biruinţa creştinismului prin Hristos asupra răului şi a lumii. Birwinţa Lui este 
biruinţa noastră de la EI, în suferinţa noastră pentru El. 





Această certitudine materială şi morală, această bucurie a Învierii Mântuitorului, 
trebuie făcută temei al gândirii şi al vieţii noastre creştine. Credinţa şi viaţa noastră 
se sprijină împreună cu Biserica pe ea, izvorăşte din ea, se hrăneşte din ea, există şi 
rezistă prin ea. 


Prin Învierea Sa din morţi, lisus Hristos a înviat pentru toţi oamenii şi, pentru 
totdeauna, suferinţa şi moartea, batjocura şi necredinţa, ipocrizia şi oprobiul care 
au fost aruncate asupra Numelui şi lucrării Lui în lume, pe care EI a vrut s-o 
mântuie şi s-o lumineze, s-au prăbuşit. 


"Dumnezeul duhurilor şi a tot trupul”, zice rugăciunea pentru morți, a biruit 
moartea şi a surpat pe diavol. Aceasta a făcut-o Mântuitorul pentru toţi 
credincioşii Săi. Pentru noi, creştinii, moartea este pentru totdeauna biruită şi 
diavolul surpat. Hristos e biruitor în veci. Lupta şi cauza Lui e câştigată pentru 
totdeauna. Realitatea morții Lui a spulberat socotelile nebuneşti ale celor care au 
gândit şi au voit să-L ascundă lumii. Ipocrizia s-a demascat, infamia s-a vădit, 
Hristos a înviat, martorii au mărturisit şi noi am crezut. 


Învierea lui Hristos, după o parodie blasfematoare de judecată, după oprobiul 
Răstignirii, după moartea şi chinurile istovitoare, după îngroparea în mormântul 
închis, pecetluit şi păzit bine de străjeri, după bucuria lui Iuda, a lui Caiafa şi a lui 
Varava, după explozia de ură, de minciună şi de răutate, care L-a ucis pe Fiul lui 
Dumnezeu, după uimirea şi groaza Maicii Lui, a ucenicilor şi a credincioşilor Lui 
zdrobiţi de moarte, Învierea lui Hristos împotriva voii, aşteptărilor şi a măsurilor 
luate contra Lui cu puterea arhiereului, a sinedriului şi a procuratorului împărătesc 
- Învierea lui Hristos, împotriva îndoielii şi a necredinţei, a puterii de a înţelege 
şi a nădăjdui, este o biruinţă care ne asigură, ne linişteşte şi ne apără contra 
tuturor grijilor şi durerilor posibile pe pământ, ca oameni şi creştini. 


Prin Învierea lui Hristos, grija cea amară şi durerea au trecut. În Învierea lui 
Hristos avem Suprema bucurie, putere şi garanţie a nădejdilor noastre: 

Înviat! Adevărul şi dreptatea Lui nu mai pot fi pecetluite în nici un mormânt. 
Moartea şi răul s-au biruit, spaima cea mare a trecut Cele mai grele zile pe care le-a 
trecut până acum omenirea au fost ziua morţii şi a şederii lui Hristos în mormânt. 
Nici un război, nici o năvălire, nici un asediu, nici o prigoană, nici foamete, nici 
boală, nici cutremur, nici un cataclism, nici o nenoricire n-au putut întrista şi 
ameninţa omenirea cum a făcut-o Moartea lui Hristos. 


In spaima făpturii întregi, ordinea dumnezeiască a lumii fusese şi părea răsturnată 
pentru totdeauna, mersul ei înfundat într-un impas absurd şi sfâşietor: Hristos 





răstignit, Varava liberat, luda răsplătit, Apostolii ascunşi, Caiafa satisfăcut în 
izbânda sa uşoară, Pilat cu mâinile spălate. Peste viață, peste învăţătură, peste 
faptele dumnezeieşti ale lui Hristos, a fost pusă pe Cruce o inscripţie 
batjocoritoare: " lisus Nazarineanul, Regele ludeilor ", iar la mormânt o piatră 
mare, gardă romană şi pecete! 


Hristos a înviat şi a biruit, pentru EI şi pentru noi. În perspectiva nouă a vieţii 
creştine, credem şi biruim prin Moartea şi Învierea lui Hristos, murim pentru a 
învia şi înviem pentru a trăi în veci cu Hristos. Prin suferinţă şi moarte ne bucurăm 
de înviere; prin Înviere ne bucurăm şi triumfăm în triumful lui Hristos, ca triumf al 
nostru. EI a murit pentru noi şi a triumfat pentru noi. În Moartea Lui Stă 
mântuirea noastră, în Învierea Lui stă biruinţa noastră. 


Bucuria pascală, pe care Biserica Ortodoxă o evocă intens şi solemn patruzeci de 
zile, este bucuria şi nădejdea noastră cea mai mare, nu doar patruzeci de zile, ci de 
fiecare zi şi ceas al vieţii noastre de creştin, de fiecare zi şi ceas. Cu fiecare cântare 
pascală şi cu fiecare salut pascal "Hristos a Înviat! ", adeverim „mărturisim şi trăim 
marele Lui Cuvânt dumnezeiesc: " In lume necazuri veţi avea, dar îndrăzniţi, Eu 
am biruit lumea " (loan 16,33). În această biruinţă credem şi izbândim, cântând 
imnul triumfului creştin: 





Andrei Maxim - Invierea — marea provocare a vieţii noastre 


Ce mai înseamnă, oare, pentru omul mileniului trei tradiționalul “Hristos a 
Înviat”? Este oare numai o formulă rituală? Ce legătură poate să aibă Învierea 
lui Hristos cu noi, cei de astăzi, cu viaţa noastră? “Bun — putem zice — Hristos a 
înviat, dar cu noi cum rămâne?“. Pe de altă parte, dacă plecăm logic de la 
credinţa că lisus Hristos este şi Dumnezeu, n-ar fi nimic mai firesc decât ca EI să 
nu poată fi înghițit de moarte. Şi atunci, din nou: cu ce mă priveşte pe mine 
Învierea Lui? 


Invierea Lui 


noastre a observat foarte bine: “Ceea ce nu a asumat, nu a mântuit“, adică numai 
pentru că fiecare dintre noi a fost asumat integral, încorporat în Hristos, fiecare 


poate învia el însuşi prin Invierea Lui. 


Un alt răspuns ni-l dă dialogul Mântuitorului cu Vara, sora Ini Lazăr, care 
înțelegea Învierea, ca mulţi dintre noi, doar ca perspectivă pentru “ziua de apoi” 
şi pe care Domnul o şochează cu afirmaţia: “Tot cel ce trăieşte şi crede întru 
mine, în veac nu va muri! ”. Nu mai puţin uluitor este şi un alt cuvânt consemnat 
de Evanghelie: “Cel ce ascultă cuvântul Meu şi crede în Cel Care M-a trimis, are 
viaţă veşnică şi la judecată nu va veni, ci s-a mutat din moarte la viaţă.”. De aici 
decurge că Învierea este sau poate fi un fapt prezent, o realitate actuală în 


existenţa noastră. 





4 Adevăratul creştin (către care tindem, dar care trebuie să recunoaştem că 
NU suntem) este un om înviat, un om care participă efectiv la viaţa lui 
Dumnezeu, un om pentru care Dumnezeu nu mai e ceva exterior şi 
abstract, ci însăşi substanţa vieţii sale. 

+ Adevăratul creştin nu este cel ce crede numai raţional în Înviere, nici cel 
care o celebrează numai formal, nici cel care se desfată intelectual-gnostic 
sau lirico-emoţional, prin închipuire, de sensurile ei metaforice. 


- în Chip tainic, dar real, concret! - 


(şi nu doar în momente de exaltare, ci statornic) «i 


Bucuria Învierii este nu orice fel de bucurie, nu bucuria pentru motive lumeşti, 
nu bucuria autoindusă (“sunt creştin, deci, vezi Doamne... TREBUIE să mă 
bucur... ci „iar nu 
autosugestie psihologică dat celui care s-a facut părtaş, fie şi în cea mai mică 


măsură, şi la pătimirea lui Hristos. 


Numai cunoscând la modul cel mai profund şi statornic durerea şi plânsul 
duhovnicesc ale inimii — arată toţi Părinţii Bisericii — putem realiza Trecerea 
(Paştile) la marea şi tainica Bucurie a Invierii. 


“De n-ai fi plâns, n-ai duce-n ochi lumină”, spune şi NI 


Dar ei care văd în practicarea creştinismului ceva împovărător şi frustrant nu 
cunosc adevăratul creştinism, care e “clocot, scandal, reţetă de fericire” 


Acesta şi nu altul este sensul în care starețul Zosima al lui Dostoievski spunea că 
pentru creştin este o poruncă, o datorie să fie fericit. Este o poruncă, deci... nu 
poate fi nicidecum ceva firesc şi uşor, pentru că cele ale firii nu au nevoie de 
poruncă pentru a fi împlinite... Nu înseamnă nicidecum, aşa cum mai cred unii, că 
cei care au temperamente vesele, firi optimiste sunt în vreun fel mai fericiţi sau mai 
„.. predispuşi la fericire — în sensul acesta evanghelic, singurul autentic pentru noi. 
Încă o dată afirmăm adevărul ontologic că fericirea mântuitoare a Învierii, a 
Taborului trece cu necesitate prin lacrimi (“Fericiţi cei ce plâng...“) şi prin 
Golgota... 





Astfel privind lucrurile, vedem că 


i ri te, pe | Fericirea 
aceasta veşnică nu începe însă abia după moarte, aşa cum ne-am obişnuit să 
credem, ci începe de aici, prin învierea noastră din duhul păcatului, adică murind 
patimilor şi viind statornic în Duhul Cel de Viaţă Făcător. Dar până să trăim noi 
înşine Învierea cu adevărat, nu e nevoie să ne transpunem imaginar in Starea 
aceea înaltă a duhului, dar putem să gustăm de pe acum o altă bucurie 
duhovnicească accesibilă măsurii noastre, şi anume Pwcuria nădejdii. Iar cu 
această bucurie înarmaţi putem pune oricând început bun nevoinţei noastre spre 
dobândirea Învierii depline şi statornice a sufletelor noastre! 





Radu Alexandru - Maica Domnului, primul martor al Învierii 


Ag Snap inc d minog 


ÎN CR ESTINORTODOXRO 


Unul dintre cele mai evidente detalii, pe care le observăm atunci când citim 
pericopele evanghelice ce ne descriu evenimentele legate de Învierea Domnului, 
este faptul că Maica Domnului nu apare nicăieri amintită în mod expres. Nu există 
o referire clară, care să ne precizeze, "fără drept de apel”, legătura dintre persoana 
sa şi Învierea Domnului. Evenimentele sunt relatate în aşa manieră de către cei 
patru evanghelişti, încât dacă am rămâne doar la textul Sfintei Scripturi, fără a 
apela la Tradiţia Bisericii, am fi tentaţi să credem că Maica Domnului s-ar fi 
numărat printre ultimele persoane care au aflat despre Înviere. 


De ce tocmai Maica Domnului, despre care ştim că S-a aflat lângă Hristos 
atunci când Acesta era răstignit, că a ajutat la pogorârea Sa de pe Cruce şi 
punerea în mormânt (după cum ne adevereşte şi iconografia), pare a fi trecută 
cu vederea, pare a se găsi într-un plan secund, în ceea ce priveşte aflarea veştii 
despre Învierea Fiului şi chiar în privinţa unei posibile întâlniri cu Hristos 
Înviat? De ce este accentuat rolul femeilor mironosiţe şi, în special, al Mariei 
Magdalena, în tot acest context, ştiut fiind faptul că acestea sunt cunoscute 
îndeobşte ca primii martori ai Învierii? 


Sunt întrebări la care ne răspunde Tradiţia Bisericii pe temeiul Sfintei Scripturi. 
Singurele izvoare ale relatării Învierii Domnului sunt Evangheliile canonice, 
declarate autentice prin hotărârile autorizate ale Bisericii, sinoade şi Părinţi 
bisericeşti. Ele relatează Învierea Domnului nu istorisind misterul însuşi al învierii, 
care n-a fost surprins de nimeni, ea rămânând o minune insesizabilă, ci numai 
probele Învierii Domnului şi anume: aflarea mormântului gol, unde fusese 





înmormântat Domnul Hristos, de către femeile mironosiţe şi Sfântul Apostol Petru 
şi loan - arătarea Domnului Hristos aceloraşi femei mironosiţe, Apostolilor şi unor 
ucenici în diferite rânduri până la Înălțarea Sa la cer, cu care se încheie seria 
arătărilor. 


Toate aceste fapte de după Înviere, precum şi încercările iudeilor de a falsifica 
adevărul istoric, al evenimentului Învierii sunt expuse de evanghelişti nesistematic, 
nefixând cronologic faptele şi privind aceleaşi fenomene din diferite unghiuri, dând 
impresia unor contradicții între ele. 


Însă, în pofida acestor aspecte, încă de timpuriu, Tradiţia Bisericii a mărturisit că 
Domnul Hristos Înviat S-a arătat mai întâi Mamei Sale, Sfânta Fecioară Maria. 
În ceasul când celelalte femei mironosiţe Îl căutau pe lisus printre morţi, ea îl 
văzuse deja viu şi slăvir. Evangheliile semnalează îndeosebi ceilalți martori ai 
Învierii deoarece mărturia unei mame în favoarea fiului ei ar fi părut în ochii celor 
mai mulți drept îndoielnică şi, prin urmare, nedemnă de crezare. 


Atât scrierile Părinților primelor veacuri, cât şi unele scrieri apocrife, o amintesc 
pe Maica Domnului chiar în centrul evenimentelor legate de Învierea Domnului. 
Printre Părinţii şi Scriitorii Bisericeşti îi amintim pe: 
Y Origen (arată că această tradiţie există deja în secolul al II-lea), 
Y Tatian ( afirmă că Maica Domnului L-a văzut pe Hristos înviat chiar în 
ziua Învierii), 
Y Sfântul Chiril al Ierusalimului, Sfântul loan Gură de Aur şi Sfântul 
Grigorie de Nyssa ( o identifică pe Maica Domnului ca una dintre femeile 
aflate în centrul evenimentelor de după Înviere). 


Această tradiţie a devenit însă mai evidentă după secolul al IX-lea. Prima sursă 
cunoscută în acest sens este o omilie a NON în 
care acesta vorbeşte despre prezenţa Fecioarei la Mormântul Domnului. Mai 
mult, acesta arată că Maica Domnului a fost prezentă la Mormânt în ziua Învierii, 
chiar înaintea sosirii celorlalte femei, ea fiind primul martor al Învierii Domnului. 


Tradiţia este dezvoltată apoi în "Viaţa Maicii Domnului”, scrisă de Sfântul 

: "După înfăşurarea cu giulgiu, ungerea cu smirnă şi după 
îngroparea frumoasă, după ce Iosif şi Nicodim S-au retras, numai Maica a 
rămas singură la mormânt, contemplându-l şi aşteptând neadormită, spre 
deosebire de celelalte Marii — femeile mironosiţe, care făceau drum dus-întors 
între mormânt şi ucenicii ascunşi de frica iudeilor. [...] Şezând necontenit, cu 
afecţiune maternă aprinsă, Stând trează cu duh fierbinte, Maica Domnului a 





văzut toate exact aşa cum au fost, marile minuni care au însoțit Învierea: 
cutremurul, pogorârea dintr-o dată a îngerului, rostogolirea pietrei, amorţirea 
străjerilor şi trezirea lor din nou, oarecum şi întoarcerea unora dintre ei în 
cetate. Nu s-a lepădat câtuşi de puţin de mormânt până ce n-a văzut de viaţă 
purtătoarea Înviere. Ea este martora cea dintâi văzătoare a strălucirii Fiului.” 


Această tradiţie este confirmată şi explicată în chip magistral şi de către Sfântul 

într-o omilie a sa la Duminica Femeilor Mironosiţe. Acesta, 
analizând cu minuţiozitate textul Sfintei Scripturi, şi luminat de Duhul Sfânt, 
sfârşeşte prin a conchide că, nu Maria Magdalena este primul om care L-a văzut pe 
Hristos înviat, deşi evangheliile aşa lasă să se înţeleagă ("Și înviind dimineaţa, în 
ziua cea dintâi a săptămânii, El S-a arătat întâi Mariei Magdalena..." [Marcu 16, 
9]. ), ci Maica Domnului: 


- aşa cum se cuvenea şi era drept - pala 
; Ea a fost cea care, 


înaintea tuturor, a ştiut că EI înviase, cea care s-a bucurat de cuvântul Său 
dumnezeiesc şi nu doar că L-a văzut cu ochii şi L-a auzit cu urechile, dar tot ea a 
fost cea dintâi şi singura care I-a atins cu mâinile ei picioarele neprihănite, deşi 
evangheliştii nu spun în chip limpede toate acestea, nevrând ca tocmai Mama Să 
fie adusă drept martoră, spre a nu da prilej de bănuială celor necredincioşi. ” 


Sfântul Grigorie ne spune că "după ce Maria cea pururea Fecioară a venit cea 
dintâi la mormânt şi ea cea dintâi a primit vestea învierii Lui, multe au fost cele 
care au venit (celelalte femei mironosițe) şi au văzut piatra rostogolită, i-au auzit 
pe îngeri şi, întorcându-se după ce priviseră şi ascultaseră, s-au despărțit. [...] 
Mironosiţele erau multe, iar ele nu au venit la mormânt o singură dată, ci în 
două sau trei rânduri, mai multe împreună, nu aceleaşi de fiecare dată, însă 
toate de dimineaţă. Aşadar, n-au venit toate la acelaşi ceas: doar Maria 
Magdalena, singura dintre celelalte, a revenit şi a rămas mai mult. Deci fiecare 
dintre evanghelişti, spunând că n-au venit împreună decât o singură dată, trece 
sub tăcere celelalte veniri. Dar pentru mine, care am pus laolaltă spusele tuturor 
evangheliştilor, după cum v-am arătat la început, Maica Domnului este aceea 
care a venit mai întâi dintre toate la mormântul Fiului şi Dumnezeului ei, luând- 
o înaintea Mariei Magdalena." 

Atunci când Evanghelistul Matei, spune: '... au venit Maria Magdalena şi 
cealaltă Marie ca să vadă mormântul. Și iată, s-a făcut cutremur mare, că 
îngerul Domnului, coborând din cer şi venind, a prăvălit piatra şi şedea 
deasupra ei. Și înfăţişarea lui era ca fulgerul şi îmbrăcămintea lui albă ca 
zăpada. Și de frica lui s-au cutremurat cei ce păzeau şi S-au făcut ca morţi” 





[Matei 28, 1-4]”, Sfântul Grigorie arată că, de fapt, "cealaltă Marie” este Maica 
Domnului care revine, de această dată împreună cu Maria Magdalena, la mormânt. 


Mai mult, Sfântul Grigorie arată că îngerul vestitor era însăşi Arhanghelul 
Gavriil: "de îndată ce a văzut-o pe Maica lui Dumnezeu grăbind către mormânt 
- el, care odinioară îi grăise: "Nu te teme, Marie, căci ai aflat har la Dumnezeu” 
[Luca 1, 30] -, se grăbeşte [la rându-i] să coboare şi în acea zi, ca să-i grăiască 
din nou aceleaşi cuvinte celei de-a pururea Fecioare, vestindu-i învierea din 
morţi a Celui Născut din ea fără de sămânță, să ridice piatra şi să arate 
mormântul gol şi giulgiul, întărind astfel, pentru ea, vestea cea bună. Căci stă 
scris: "Jar îngerul, răspunzând a zis femeilor: Nu vă temeţi, căci ştiu că pe lisus 
cel răstignit Îl căutaţi. Nu este aici, căci S-a sculat, precum a Zis; veniţi de vedeţi 
locul unde a zăcut" [Matei 28, 5-6]. " 


De altfel, Tradiţia păstrează prin imnografie acest moment al comunicării veștii 
despre Invierea Fiului ei: 


Și tradiția iconografică a Bisericii ne arată că, "cealaltă Marie”, amintită în 
Evanghelia după Matei este însăşi Maica Domnului, în scena "Femeile 
mironosiţele la mormântul gol", unde, de obicei, două femei sunt înfăţişate 
împreună ca fiind primele martore ale Învierii lui Hristos. Femeia în roşu, culoarea 
tradițională a veşmântului Maicii Domnului, este Fecioara Maria. Cea mai veche 
reprezentare de acest fel este o miniatură ce înfăţişează Răstignirea şi Învierea din 
Codexul Rabula (Syria şi Palestina, datat 586-587). În multe reprezentări ulterioare 
Maica Domnului apare ca având numele scris lângă aureolă precum şi cele trei 
stele specifice (ce arată întreita feciorie) reprezentate pe frunte şi pe umeri. Cu 
timpul, aveau să apară şi devieri de la această reprezentare, Maica Domnului fiind 
înlocuită cu una din celelalte femei mironosiţe ce purtau numele Maria. 


Amintim faptul că, din punct de vedere teologic, aşa cum spune şi Părintele 
Stăniloae, Învierea a început în iad. De pe Cruce Hristos se pogoară intru cele 
mai de jos ale adâncului şi li se arată protopărinţilor Adam şi Eva, pe care-i 
ridică împreună cu cei asemenea încătuşaţi. Aşadar, mărturisim că ei Sunt primii 
martori ai Învierii din rândul celor trecuţi la cele veşnice, în timp ce Maica 
Domnului, aşa cum ne arată această tradiţie a Bisericii, ar fi primul martor din 
rândul oamenilor. 





leromonah Serafim Pătrunjel - Sfintele Paşti şi Săptămâna luminată, culmea 
spiritualităţii ortodoxe 


“Invierea Ta Hristoase, îngerii o laudă în ceruri şi pe noi pe pământ ne 
învredniceşte, cu inimă curată să Te mărim”, 


Invierea Domnului (Anastasis tou Hristou, Ressurrectio Domini) reprezintă centrul 


de gravitație şi axa lumii. Ea este baza pe care se sprijină întregul edificiu al 
religiei creştine, fundamentul credinţei, al spiritualităţii noastre. 


Cuvântul “Paşti”, “Pasca”, este de provenienţă ebraică, însemnând trecere. La 
Paşti, evreii îşi aminteau cu sărbătorire de trecerea prin Marea Roşie spre libertatea 
din pământul făgăduinţei (Canaan). Noi creştinii, serbăm Paştile în amintirea 
răscumpărării neamului omenesc, prin Patimile, Moartea şi Învierea lui Hristos, 
a Mielului nevinovat şi preacurat, Care a luat păcatele lumii, în amintirea 
mântuirii noastre din robia diavolului şi a păcatului. 


Paştile sunt cea mai veche sărbătoare creştină. Ele au început a fi serbate imediat 
după Învierea lui Hristos, fiind prăznuite de Apostoli, care au îndemnat pe 
credincioşi să le serbeze şi ei. “Drept aceea, să prăznuim nu cu aluatul cel vechi, 
nici cu aluatul răutăţii şi al vicleşugului, ci cu azimile curăţiei şi ale adevărului” 
(1 Corinteni, 5, 8), spunea Sfântul Apostol Pavel, adresându-se creştinilor din 
Corint. Praznicul Învierii întrece cu strălucirea solemnităţii serviciului său toate 
celelalte sărbători ale anului. 





Penticostarul începe cu rânduiala de slujbă pentru ziua de Paşti, cu Utrenia 
Paştilor, care e aceeaşi pentru fiecare zi a săptămânii luminate. Singura deosebire 
la Utrenia din Săptămâna luminată este că pentru fiecare zi doar laudele (hvalitele) 
sunt deosebite, restul fiind la fel. 


Utreniei din ziua de Paşti îi premerge o mică slujbă de Inviere care începe cu 
ocolirea bisericii şi se face în totalitate în afara locaşului de cult. Această slujbă 
premergătoare se face numai în ziua de Paşti. 


Cea de-a doua rânduială de slujbă din Penticostar, în Săptămâna luminată, şi de 
altfel pentru tot restul Penticostarului este rânduiala Vecerniei. În săptămâna 
luminată, Vecernia se deosebeşte de la o zi la alta prin stihirile de la “Doamne 
strigat-am”, care sunt cele de sâmbătă seara de la cele opt glasuri, cu excepția 
glasului al şaptelea, pentru fiecare zi fiind rânduite stihirile unui glas, începând cu 
glasul al doilea, care e la Vecernia din ziua de Paşti şi la laudele de luni din 
Săptămâna luminată. 


Textele din Penticostar rânduite în vederea sfintelor slujbe de Paşti şi din toată 
Săptămâna luminată şi sfintele slujbe realizate pe baza acestor texte sunt izbucniri 
şi revărsări de bucurie, sunt bucuria în acţiune. 


La Paşti şi în vremea Săptămânii luminate, la Utrenie, Sfânta noastră Biserică 
nu are nimic altceva de spus decât bucuria izvorâtă din mormântul dătător de 
viaţă al Mântuitorului celui ce a înviat. 


Bucuria aceasta o vestesc şi o trăiesc credincioşii şi la slujbele înmormântării, când 
se întâmplă ca o astfel de slujbă să se facă la Paşti şi în Săptămâna Paştilor, căci în 
această săptămână de se va întâmpla să se facă slujbă de înmormântare, în loc de 
oricare din cele patru slujbe de înmormântare - a mirenilor, a preoţilor şi a 
diaconilor de mir, a pruncilor, sau a călugărilor - se face slujba înmormântării din 
Săptămâna luminată, care nu este altceva decât Utrenia din ziua de Paşti. 


Tot Utrenia din ziua de Paşti e şi cadrul slujbei de sfințire a apei, când această 
slujbă se face în Săptămâna luminată. 


De observat că la Paşti şi în toată Săptămâna luminată, în cuprinsul slujbelor nu 
se pomenesc păcatele, nici nu se fac cereri de iertare, nici nu se citesc psalmi. 


Totul e o prăznuire în care apar doar două cereri, amândouă privind o şi mai mare 
angajare în trăirea celor ce ţin de sărbătorire. Astfel, când se înconjoară biserica 





înainte de începutul Utreniei din ziua de Paşti se cântă, repetându-se stăruitor 
următoarele cuvinte în care e cuprinsă şi o cerere. “Învierea Ta Hristoase 
Dumnezeule, îngerii o laudă în ceruri, şi pe noi, pe pământ, învredniceşte-ne, cu 
inimă curată să Te mărim”. 


A doua cerere din cuprinsul Utreniei de Paşti priveşte Paştile din veşnicie şi trăirea 
pascală cea mai presus de lume, căci zicem: “O Paştile cele mari şi preasfinţite 
Hristoase! O, Înţelepciunea şi Cuvântul lui Dumnezeu şi Puterea! Dă-ne nouă 
să ne împărtăşim cu Tine mai adevărat, în ziua cea neînserată a împărăției 
Tale”. 


Amândouă aceste cereri privesc progresul în trăirea evenimentelor de la Paşti, ele 
fiind legate de sărbătoarea Sfintei Invieri. 


1. Cuvinte de la Paşti despre Paşti 


Dintre toate sărbătorile din anul bisericesc, în Ortodoxie, Paştile sunt singura 
sărbătoare la care se fac afirmaţii despre sărbătoarea însăşi. Numai la Paşti, în 
timpul slujbei, sunt cuvinte despre Paşti. Numai la Paşti sunt exclamaţii despre 
Paşti, care se intercalează în atmosfera de bucurie specifică Paştilor. Astfel una din 
cântările de la slujba de Paşti se ocupă în chip deosebit de Paşti, căci glăsuieşte: 
“Paştile cele sfinţite, Paştile cele nouă şi sfinte, Paştile cele de taină, Paştile cele 
cinstite, Paştile Hristos Izbăvitorul, Paştile cele fără prihană, Paştile cele mari, 
Paştile credincioşilor, Paştile care au deschis nouă porţile Raiului, Paştile cele 
ce sfinţesc pe toţi credincioşii, astăzi nouă S-au arătat”. 


Într-o altă stihiră din aceeaşi serie, se adaugă în acelaşi sens: “Paştile cele 
frumoase, Paştile Domnului, Paştile; Paştile cele preacinstite nouă ne-au 
răsărit; Paştile cu bucurie unul pe altul să ne îmbrăţişăm; O Paştile, izbăvire de 


întristare!” 


Ne sunt cunoscute apoi şi afirmaţii ca acestea: “Paştile lui Dumnezeu cele 
mântuitoare”, “Paştile cele veşnice”, “Paştile cele curăţitoare”. 


Șirul acestor cuvinte de la Paşti despre Paşti începe cu exclamarea: “Paştile 
Domnului, Paştile”! şi cu lămurirea: “Că din moarte la viaţă şi de pe pământ la 


cer, Hristos Dumnezeu ne-a trecut pe noi, cei ce-l cântăm cântare de biruinţă”, 


2. Ce sărbătorim la Paşti? 





Știm că Paştile sunt mari şi sfinte şi sfințite şi prea cinstite şi mântuitoare şi 
veşnice, şi e firesc să ne întrebăm: Ce se prăznuieşte în ziua de Paşti sau la 
sărbătoarea Paştilor, ce trebuie să înţelegem prin cuvântul Paşti? Un răspuns 
lămurit la această întrebare ni-l dă „unde citim: “În 
Sfânta şi Marea Duminică a Paştilor prăznuim Învierea cea dătătoare de viaţă a 
Domnului şi Dumnezeului şi Mântuitorului nostru lisus Hristos. 


Numim Sărbătoarea de azi Paşti după cuvântul care în vechiul grai evreiesc 
însemnează trecere; fiindcă aceasta este ziua în care Dumnezeu a adus lumea 
dintru neființă întru fiinţă. 


Intru această zi Smulgând Dumnezeu pe poporul Israelitean din mâna 
Faraonului, l-a trecut prin Marea Roşie şi tot în această zi, S-a pogorât din 
ceruri şi S-a sălăşluit în pântecele Fecioarei. lar acum, smulgând tot neamul 
omenesc din fundul iadului, l-a suit la cer şi l-a adus iarăşi la vechea vrednicie a 
nemuririi... 


Drept aceea, bucurându-ne peste fire, prăznuim cu strălucire, Invierea, 
închipuind bucuria cu care s-a îmbogăţit firea noastră prin îndurarea 
milostivirilor lui Dumnezeu”. 


La slujba de Paşti în care e cuprins şi Sinaxarul pomenit, cu privire la prăznuirea 
de Paşti se spun următoarele: “Prăznuim omorârea morţii, sfărâmarea iadului şi 
începătura altei vieţi veşnice”. Aceasta ştiind-o, nu rămânem numai la prăznuirea 
propriu zisă, ci adăugăm la ea şi lauda din partea noastră, adusă Pricinuitorului: 
“Și săltând lăudăm pe Pricinuitorul, pe Unul cel binecuvântat, Dumnezeul 
părinţilor şi preaslăvit”, 


Omorârea morţii, sfărâmarea iadului şi începătura altei vieţi veşnice a realizat-o 
Mântuitorul prin Învierea Sa din morţi. O mărturisim şi aceasta tot la slujba de 
Paşti, când vorbind cu Domnul cel ce a înviat, zicem: “Pogorâtu-Te-ai întru cele 
mai de jos ale pământului şi ai sfărâmat încuietorile cele veşnice, care ţineau pe 
cei legaţi, Hristoase; şi a treia zi, precum Iona din chit, ai înviat din mormânt “. 


În aceeaşi ordine de idei vorbim cu Domnul Hristos şi rostind sau cântând 
Condacul praznicului: “De Te-ai şi pogorât în mormânt, Cela ce eşti fără de 
moarte, dar puterea iadului ai zdrobit şi ai înviat ca un biruitor, Hristoase 
Dumnezeule, zicând femeilor Mironosiţe: Bucuraţi-vă! şi Apostolilor Tăi pace 
dăruindu-le, Cela ce dai celor căzuţi sculare”. 





Şi pentru că la Paşti în mod principal avem în vedere Invierea lui Hristos, şi pe 
Hristos cel înviat, stăruim în vestirea că: “Hristos a înviat din morţi cu moartea pe 
moarte călcând şi celor din mormânturi, viaţă dăruindu-le”. 


Pe scurt, la Sfintele Paşti, luarea aminte ne este la Invierea Domnului Hristos cel 
ce a înviat, iar prin Invierea Sa a nimicit moartea, a sfărâmat iadul şi a pus 
temelia unei vieţi noi, izvorâte din Invierea Sa. 


3. Jertfă şi Înviere 


Asumându-și prin Întruparea Sa întreaga umanitate, Hristos a restaurat-o prin a Sa 
Moarte - Înviere. Învierii Lui îi premerg Răstignirea şi Pătimirile, urmate de 
Moartea pe cruce, sfârşitul care era totodată un început. 

Hristos a primit “starea de ultimă desăvârşire ca om pentru a reveni la viaţa fără 
de sfârşit nu prin puterea omenească, ci prin tăria ce o avea sufletul Lui de la 
Dumnezeu, după ce-l pregătise pentru aceasta. Cu cât a primit această Stare de 
pătimire mai de bună voie, cu atât se arăta mai în Stare să o învingă în Sine şi în 
cei ce vor face la fel din credinţa în El”, 


In lumina Invierii Patimile, Răstignirea şi Moartea lui lisus sunt şi rămân cu 


valoarea de jertfă ispăşitoare pentru mântuirea oamenilor. Aceasta o înţeleg, o 
cugetă şi o trăiesc credincioşii mai cu seamă la Paşti, când sunt chemaţi să 
cinstească nu numai Invierea Domnului ci şi Pătimirile Lui care au dus la Inviere. 


In acest înţeles se spune la Paşti de trei ori: “Invierea lui Hristos văzând, să ne 
închinăm Sfântului Domnului lisus, Unuia celui fără de păcat. 


Crucii Tale ne închinăm Hristoase şi Sfântă Invierea Ta o lăudăm şi Slăvim; că 
Tu eşti Dumnezeul nostru, afară de Tine pe altul nu ştim, numele Tău numim. 


Veniţi toţi credincioşii să ne închinăm Sfintei Invierii lui Hristos; că iată a venit 
prin cruce bucurie la toată lumea. 


Totdeauna binecuvântând pe Domnul, lăudăm Invierea Lui; că răstignire 
răbdând pentru noi, cu moartea pe moarte a stricat”. 


Cea dintâi chemare care se face în această stihiră e chemarea la închinare către 
Domnul Hristos cel înviat, căci se zice: “Învierea lui Hristos văzând să ne 
închinăm Sfântului Domnului lisus, Unuia celui fără de păcat”, dar nu rămânem 
numai la Învierea Domnului, ci ştiind că prin moartea Sa, Hristos ne-a eliberat de 





toate piedicile, transformând moartea în “trecere” către viaţă, avem în vedere şi 
Jertfa Lui mântuitoare cuprinsă în Crucea făcătoare de viaţă, de vreme ce zicem: 
“Crucii Tale ne închinăm Hristoase şi Sfântă Invierea Ta o lăudăm şi o mărim”. 


De la Hristos cel înviat, gândul ni se îndreaptă spre Hristos cel răstignit. Gândul la 
Învierea Domnului ne duce la Domnul Hristos care a înviat, iar Învierea Domnului 
pune în valoare şi dă sens sfintelor Pătimiri ale Mântuitorului. Amândouă acestea 
le cuprinde Crucea Mântuitorului, căci ea nu înfăţişează doar jertfă de bunăvoie a 
lui Hristos, ci înfăţişează deopotrivă şi sfânta Sa Înviere, fiind şi semn al biruinţei 
prin Înviere. 


De aceea puţin mai departe citim şi rostim: “Veniţi toţi credincioşii să ne închinăm 
Sfintei Învierii lui Hristos, că iată a venit prin cruce bucurie la toată lumea”. În 
aceste cuvinte este încă o afirmare şi o confirmare a faptului că între Învierea 
Domnului şi Pătimirea Lui există o legătură de nedezlegat, care se pune în evidenţă 
în faţa tuturor credincioşilor chemaţi la închinarea fată de Cel ce a înviat, dar şi la 
considerarea Crucii prin care s-a dat bucurie nouă şi la toată lumea. 


In sfârşit, în această stihiră se mai afirmă încă o dată legătura dintre Inviere şi 
Răstignire, devreme ce se spune: “Totdeauna binecuvântând pe Domnul lăudăm 


Invierea lui, căci răstignire răbdând pentru noi, cu moartea pe moarte a stricat”. 


E bine să se ştie şi să se reţină că stihira la care ne-am referit este rânduit să se 
rostească la sfintele slujbe în fiecare din cele patruzeci de zile de prăznuire pascală, 
precum şi, cu câteva excepţii, în fiecare duminică la slujba Utreniei, nemijlocit 
după citirea Evangheliei vestitoare a Învierii Domnului Hristos. Desigur aceasta se 
face cu scopul precis, de a se pune în evidenţă legătura dintre Înviere şi Jertfă, 
dintre pătimirea Domnului şi biruinţa Lui prin Înviere. 


4. În faţa Mântuitorului înviat 


“În ziua învierii Cuvântul însuşi este contemplat”. Toată slujba de Paşti şi din 
întreaga Săptămână luminată e pentru credincioşi un fericit prilej de a se şti, de a se 
simţi, şi de a trăi în prezenţa Mântuitorului înviat din morţi. 


Invierea din morţi a lui Hristos e evenimentul pe care îl avem în vedere la Paşti, nu 
ca pe un eveniment din trecut, ca pe un eveniment care s-a sfârşit şi şi-a împlinit 
rostul, ci ca pe un eveniment prezent şi viitor, nu prin repetare ci prin trăirea lui. 





Învierea lui Hristos la Paşti nu e un eveniment de odinioară dintr-un trecut 
îndepărtat, ci e o realitate adusă până la noi, până în faţa noastră, aşa cum şi 
Domnul Hristos, biruitorul morţii şi al iadului este şi El în faţa noastră, cu toate 
biruinţele Lui. 


Aşa se face că la Paşti, conduşi de Penticostar, putem spune cuvinte ca acestea; 
“Astăzi este mântuirea lumii,că a înviat Hristos ca Cel atotputernic”, 


“Să mânecăm cu mânecare adâncă, şi în loc de mir cântare să aducem 
Stăpânului; şi să vedem pe Hristos, Soarele Dreptăţii, tuturor viaţa răsărind”. 


Stând în continuare în faţa Domnului Hristos înviat, avem ocazia să-i spunem la 
slujba bucuriei, prilejuită de prăznuirea Învierii: “Păzind peceţile întregi, 
Hristoase, ai înviat din mormânt, Cela ce n-ai stricat cheile Fecioarei cu 
naşterea Ta, şi ne-ai deschis nouă porţile Raiului”. 


În acelaşi sens vorbind mai departe cu Domnul Hristos în ziua prăznuirii Învierii 
Sale din morţi, spunem: “Mântuitorul meu, ca un Dumnezeu pe Tine însuţi de 
voie aducându- Te Tatălui, jertfă vie şi nejertfită, ai înviat pe Adam împreună cu 
tot neamul, sculându- Te din mormânt”. 


Învierea Domnului, chiar şi ca eveniment întâmplat în trecut, o avem în vedere, 
conduşi de cântări ca aceasta: “Venit-au mai înainte de dimineaţă cele ce au fost 
cu Maria, şi aflând piatra răsturnată de pe mormânt, auzit-au de la înger: 
pentru ce căutaţi între cei morţi ca pe un om, pe Cela ce este întru lumina cea 
pururea fiitoare? Vedeţi giulgiurile cele de îngropare; alergaţi şi propovăduiţi 
lumii că s-a sculat Domnul, omorând moartea; că este Fiul lui Dumnezeu, 
Carele mântuieşte neamul omenesc”. 


Tot cam de aceeaşi factură e şi Icosul Paştilor în care se spune: “Pe Soarele cel 
mai înainte de soare, Carele a apus oarecând în mormânt, întâmpinatu-L-au 
către dimineaţă, căutându-L ca pe o zi, fecioarele Mironosiţe, şi una către alta 
strigau: o prietenelor! veniţi să ungem cu miresme Trupul cel de viaţă purtător 
şi îngropat! Trupul carele a înviat pe Adam cel căzut, carele zace în mormânt, 
Să mergem, să ne grăbim ca şi Magii şi să ne închinăm şi Să aducem miruri în 
loc de daruri, Celui ce nu în scutece, ci în giulgiu a fost înfăşurat; şi să plângem 
şi Să Strigăm: Stăpâne scoală- Te! Cela ce dai celor căzuţi sculare”. 





Deşi Icosul ne prezintă Învierea Mântuitorului şi cele petrecute în legătură cu ea, 
ca pe ceva de odinioară, scopul lui este să ni-L facă prezent pe Domnul Hristos, iar 
Învierea Lui să ne-o pună în atenţie la vremea prăznuirii şi pentru totdeauna ca pe 
ceva ce ne priveşte şi pe noi, căci s-a întâmplat şi pentru noi. 


5. Invierea lui Hristos şi învierea noastră 


“Dar acum Hristos a înviat din morţi, fiind începătură a învierii celor adormiţi, 
că devreme ce printr-un om a venit moartea, tot printr-un om şi învierea 
morţilor, căci precum în Adam toţi mor, aşa şi în Hristos, toţi vor învia” (| 
Corinteni, 15, 20-22). 


“Paştile sunt un dar, dar şi o propunere; la fel precum Învierea lui Lazăr 
prefigura Învierea lui Hristos, tot aşa Învierea Mântuitorului o simbolizează pe 
aceea a neamului omenesc în veacul viitor”. 

Slujba de la Paşti, printre altele ne stă mărturie şi despre faptul că Învierea lui 
Hristos nu are importanţă numai pentru EI, ci ea e de mare însemnătate şi 
pentru noi, fiind şi o garanţie pentru învierea noastră. 


Hristos a înviat pentru ca şi noi Să înviem împreună cu El, Cel ce tainic, 
continuă Să moară şi să învie în fiecare om căruia i-a îmbrăcat chipul, până la 
Sfârşitul timpurilor. 


Că Învierea lui Hristos e un fapt real şi pentru noi o mărturisim când zicem fiecare 
ca despre sine însuşi: “Ieri m-am îngropat împreună cu Tine Hristoase, astăzi 
mă scol împreună cu Tine, înviind Tu; răstignitu-m-am ieri împreună cu Tine, 
Însuţi împreună mă proslăveşte, Mântuitorule, întru împărăţia Ta”, 


De altfel toate evenimentele legate de Învierea Domnului Hristos, Învierea însăşi şi 
toate roadele ei, toate biruinţele câte ţin de Înviere au urmări binefăcătoare pentru 
credincioşi: “Hristos a înviat din morţi, cu moartea pe moarte călcând, şi celor 
din morminte viaţă dăruindu-le”, zicem noi la Paşti, punând accent pe legătura 
dintre Învierea Domnului şi învierea credincioşilor, dintre Învierea Mântuitorului şi 
învierea noastră. 


Învierea lui Hristos a însemnat deplina Lui biruinţă “asupra morţii şi nu doar o 
dovadă pentru oamenii de pe pământ, că moartea nu înseamnă Sfârşitul total al 
fiinţei. Ea este anticiparea unei asemenea biruinţe şi pentru noi, deoarece, chiar 
dacă sufletele celor drepţi se bucură de o fericire după despărțirea de trup, cum 
s-a bucurat şi al lui lisus, Starea lor de separație, arată totuşi o ştirbire, o 





descompletare a omului prin moarte, în urma păcatului ereditar. Fericirea la 
care se duc unele suflete după moarte, n-ar fi posibilă dacă ele n-ar fi destinate 
învierii, dacă acea stare n-ar fi o anticipare a învierii”, 


Când prăznuim omorârea morţii, sfărâmarea iadului, începătura altei vieţi veşnice, 
şi când lăudăm pe Pricinuitorul, pe cel Unul binecuvântat, Dumnezeul părinților 
noştii şi preaslăvit noi ne gândim la acestea ca la ceva ce ne priveşte şi pe noi, aşa 
încât Învierea Domnului e şi învierea noastră. “Temeiul lumii viitoare, înfiinţat de 
Iisus Hristos în persoana Sa prin Înviere, stă în legătură cu lumea aceasta şi o 
influenţează, pregătindu-o pentru transformarea ei întreagă după chipul Lui. 
Cealaltă lume aparţine prezentului în lisus Hristos, în ascunsul actual, dar e şi o 
realitate a viitorului”. 


6. Bucurie în lumină 
"Este dat omului să cunoască în timpul nopții pascale, prin anticipare, viața 
veacului ce va să vină, să pătrundă în Împărăţia Slavei, Împărăţia lui 


Dumnezeu". 


"Realitatea viitoare a 'acestei zile' a Prusiei veşnice este actualizată în mod 


simbolic prin realitatea Invierii". 


Acum “ 
”. Fiind cu luare 


aminte la textele de slujbă de la Paşti, constatăm de la bun început că bucuria 
Învierii e învăluită în lumină, că lumina şi bucuria apar adeseori împreună, 
deoarece Hristos Însuşi este lumină, libertate, bucurie, plenitudine de viaţă. El 
este realitatea prin excelenţă de la Care provin toate acestea. 


“Acum toate de lumină S-au umplut: cerul şi pământul şi cele dedesubt. Deci să 
prăznuiască toată făptura Învierea lui Hristos, întru care s-a întărit “, glăsuieşte 
una din stihirile din canonul de slujbă de la Paşti şi împreună cu ea şi alte cântări 
ne spun acelaşi lucru. 


“Să ne apropiem de Hristos, Carele a ieşit din mormânt, ca de un mire şi Să 
prăznuim, cei ce Suntem purtători de lumină, cu cetele iubitoare de praznice, 
Paştile lui Dumnezeu cele mântuitoare”. 


Prin irmosul cântării a nouă 





La o astfel de lumină unită cu bucurie suntem chemaţi credincioşii la Paşti, căci se 
spune: “Ziua Învierii, popoare să ne luminăm! Paştile Domnului, Paştile! că din 
moarte la viaţă, şi de pe pământ la cer, Hristos Dumnezeu ne-a trecut pe noi, cei 
ce-l cântăm cântare de biruinţă ”. 


“Prin Cruce bucuria a penetrat întreaga lume”, dar ca să putem vedea şi înţelege 
bucuria, şi să avem parte de lumina unită cu ea, este necesar să ne curățim 
simţirile, după cuvântul care zice: “Să ne curățim simţirile, şi să vedem pe 
Hristos strălucind cu neapropiată lumina Învierii; şi cântându-I cântare de 
biruinţă, luminat să-L auzim zicând: Bucuraţi-vă”! 

În lumina unor astfel de gânduri înţelegem, gândim şi trăim, cele ce ni se pun 
înainte prin stihira ce zice: “Cerurile după cuviinţă să se veselească şi pământul 
să se bucure şi să prăznuiască toată lumea cea văzută şi cea nevăzută; că a 
înviat Hristos, veselia cea veşnică”. 


Aşa este la Paşti, aşa este în toată Săptămâna luminată în Raiul anului 


„ când prăznuim Paştile cele veşnice şi ne gândim la ziua cea neînserată, 
raportându-ne la Hristos, veselia cea veşnică. 


7. Chemări şi îndemnuri ce ni se fac la Paşti 


Lumina Învierii Domnului Hristos şi toate bucuriile ce ţin de ea sunt fireşti şi de 
sine înţelese în ziua pe care a făcut-o Domnul să ne bucurăm şi să ne veselim într- 
însa. Cu toate acestea la slujba de Paşti ni se fac şi nişte chemări speciale dându-ni- 
se şi unele îndemnuri înmulțitoare de bucurie şi întăritoare de suflete. 


Ne sunt cunoscute tuturor cuvintele de chemare: “Veniţi să bem băutură nouă, 
făcută cu minune, nu din piatră Stearpă, ci din mormântul lui Hristos, carele a 
izvorât izvorul nestricăciunii, întru carele ne întărim ”, 


O invitaţie asemănătoare ni se face la slujba de Paşti când ni se spune: “Veniţi în 
ziua cea vestită a Învierii, să ne împărtăşim din rodul cel nou al viței, din 
dumnezeiasca veselie, şi din Împărăţia lui Hristos, lăudându-L pe Dânsul, ca pe un 
Dumnezeu în veci”. 





Tot aici pot fi amintite şi îndemnuri ca: “Popoare să ne luminăm”, sau “Să ne 
curățim simţirile şi să vedem pe Hristos”, ori “Să mânecăm cu mânecare adâncă şi 
în loc de mir cântare să aducem Stăpânului”, sau “Să ne apropiem purtători de 
lumină de Hristos”, care pot fi socotite şi ca îndemnuri şi chemări ce ni se fac la 
Paşti pentru Paşti. 


8. Concluzii 


Slujba de Paşti şi din toată Săptămâna luminată reprezintă gândirea, simţirea şi 
peste tot trăirea cea mai înaltă pe care o cunoaşte Biserica Ortodoxă. 


Ortodoxia în cea mai înaltă cotă a ei se cuprinde şi se manifestă în slujba de la 
Paşti şi din toată Săptămâna luminată. Slujba de la Paşti cu toate implicaţiile ei în 
gândirea şi trăirea ortodoxă este culmea spiritualităţii ortodoxe. În acest cadru 
pregătit de rânduielile de slujbă ale Triodului, credincioşii ortodocşi se întâlnesc cu 
Domnul Hristos cel înviat, cu biruitorul morţii şi al iadului, cu Cel ce a călcat cu 
moartea pe moarte. 


La slujba de la Paşti avem în câmpul cunoştinței noastre pe Domnul Hristos 
“Veselia cea veşnică”, “Soarele dreptăţii”, pe “Cel ce este întru lumina cea pururea 
fiitoare”, “Izvorul nestricăciunii”, “Lumina cea fără de an'”. 


La slujba de la Paşti prăznuim “Paştile cele de taină”, “Paştile cele curăţitoare”, 
“Paştile cele veşnice”, “Paştile care au deschis nouă uşile Raiului”, pe Hristos 
însuşi, “Paştile cele mari şi prea sfințite”, “Paştile cele ce sfințesc pe toţi 
credincioşii”, preînchipuim prăznuirea cea din veşnicie, din “ziua cea neînserată” a 
Mântuitorului nostru. 


Fiind o anticipare a prăznuirii din împărăţia lui Dumnezeu, slujba de la Paşti, cu 
toate ale ei, este culmea spiritualității ortodoxe. Ea însă, nu este şi nu rămâne 
singura modalitate de manifestare a credinţei şi vieţii ortodoxe, nu este şi nu 
rămâne singurul chip de spiritualitate ortodoxă, ci doar cea mai înaltă culme a 
acestei spiritualităţi, precedată şi urmată de celelalte moduri de spiritualitate, legate 
de diferitele evenimente sărbătorite în cadrul Bisericii noastre Ortodoxe de-a 
lungul unui an bisericesc. 


In cuprinsul unui an bisericesc, numai o săptămână este Săptămâna luminată, 
numai Paştile sunt Paşti, numai spiritualitatea de Paşti e culmea spiritualităţii 
ortodoxe. 





Dar acestea nu pot exista nici ca gândire, nici ca trăire fără celelalte chipuri de 
gândire şi de manifestare a evlaviei ortodoxe, câte mai sunt pe parcursul unui an 
bisericesc. 


Dacă ar zice cineva, cum a zis Sfântul Apostol Petru pe muntele Schimbări la 
Faţă: “Bine este nouă a fi aici” ,„ într-adevăr, este bine să fim aici, în acest cadru 
sărbătoresc de la Paşti. Insă numai trăind toate momentele care ţin de mântuire, 
putem nădăjdui să participăm la trăirea şi la bucuria de la Paşti. 


E drept că Învierea Domnului Hristos se prăznuieşte într-un anumit fel, doar cu 
câteva excepţii, în fiecare duminică, fiecare duminică fiind şi o trăire şi o prăznuire 
de Paşti, dar Paştile sunt o sărbătoare unică între alte sărbători, iar spiritualitatea de 
la Paşti e unică între alte chipuri de spiritualitate ortodoxă. 


In cadrul Penticostarului sunt mai multe chipuri de slujbă, legate de mai multe 
sărbători, iar slujbele ce se fac în această perioadă aduc în viaţa credincioşilor 
gânduri, simţiri şi trăiri potrivite cu evenimentele sărbătorite. 


Slujbele sfinte din vremea Penticostarului sunt întrupări ale rânduielilor de slujbă 
corespunzătoare cu evenimentele de mântuire sărbătorite, iar trăirea ortodoxă pe 


temeiul sfintelor slujbe, trăirea evenimentelor sărbătorite, este o întrupare în om a 
sfintelor slujbe care aduc în actualitatea credincioşilor evenimentele care se 
sărbătoresc. 


Să luăm aminte: Spiritualitatea ortodoxă cea cu multe chipuri are în centrul ei 
spiritualitatea Sfintelor Paşti, care este şi rămâne culmea spiritualităţii ortodoxe, 
dar aceasta numai pentru că există şi alte chipuri de spiritualitate ortodoxă, alte 
chipuri de evlavie în Ortodoxie. 


Paştile au deschis nouă uşile Raiului, iar celelalte sărbători ne deschid calea 
către Paşti şi către Paştile cele veşnice. 





Viaţa ca o săptămână luminată: “Acum toate s-au umplut de Lumină: şi 
cerul, și pământul, şi cele dedesubt”/ “Făclii să fiţi acolo unde mergeţi!” 


Totul este lumină izvorâtă din Lumină, iar întunericul însuşi nu face altceva decât 
să aducă dovada absenței luminii izvorâte din Lumină. După parcurgerea celor 7 
săptămâni ale Postului mare, iată-ne trecuţi prin Înviere, pătrunşi de Lumină şi 
trăind zilele Săptămânei luminate, aşa cum îndeobşte este cunoscută săptămâna de 
după Înviere. 


Cu multă responsabilitate aş putea pune semnul egal între lumină şi bucurie, pentru 
că ce suflet scăldat în Lumina Învierii ar putea revărsa un chip trist? Lumina este 
bucurie! Bucuria este lumină! Trăim o săptămână vrută ca o reflectare a unei vieți 
întregi parcurse în duhul Lui Hristos, care nu este altceva decât un duh al iubirii. 


Dacă nu ne-am strădui, poate, atât de mult să complicăm viaţa, cu siguranţă am 
căpăta buna vedere a simplităţii cerinței Lui Dumnezeu de a avea o viaţă ca o 
Săptămână luminată scăldată în bucurie, pentru că iubind nu putem revărsa decât 
bucurie şi lumină în cei de lângă noi şi tot ce ne înconjoară. 


Revărsând lumină şi bucurie în cei de lângă noi, în animale şi în natură ajungem să 
trăim o viaţă făurită după chipul Luminii care să ne poarte paşii în Rai încă pe 
pământ fund. 





Să fim numai atenţi la duhul acestei săptămâni şi taine de neînțeles se pot dezlega 
în faţa ceţei de pe ochi şi a surzeniei urechilor! Odată purtând ochi cu bună vedere 
şi urechi cu bună auzire, putem tinde spre dezlegarea tainelor acestei săptămâni 
frumos, migălos şi cu multe înţelesuri urzite ca într-un costum popular românesc. 


Acum, astăzi, aici "Să se veselească cetele cereşti şi să se bucure cele pământeşti. 
Că a făcut biruinţă cu braţul Său Domnul, călcând-o cu moartea pe moarte. Cel 
Întâi- Născut din morţi S-a făcut , din pântecele iadului ne-a izbăvit pe noi şi a dat 
lumii mare milă” (Troparul Învierii, glas 3) 


Hristos a Înviat! 
Arhim. Damaschin Luchian: Meditaţie la Taina Sfântului Maslu 
“În numele Tatălui şi al Fiului şi al Sfântului Duh. Amin. 


Iubiţi credincioşi, de obicei, în fiecare an acum ar fi trebuit să fie prima dată când 
se săvârşeşte în mănăstirea noastră, aşa a fost tradiţia şi obiceiul, Taina Sfântului 
Maslu. Însă, dacă vă aduceţi aminte, noi am mai avut anul acesta, încă o dată, 
Taina Sfântului Maslu. Am avut când au fost aduse aici moaştele Sfântului lerarh 
Nectarie. Au fost şi atunci mulți oameni, mai mulți decât sunteți dumneavoastră 
acum, dar duhul care a fost peste acei oameni și puterea cu care au plecat 
majoritatea dintre ei, din seara aceea, din noaptea aceea, din sfânta biserică, acela 
ar trebui să fie duhul cu care, de fiecare dată, noi să plecăm din Casa lui 
Dumnezeu. Că n-am venit oriunde, nu ne-am adunat pentru noi şi nu ne-am adunat 
în numele oricui, ne-am adunat în numele Domnului nostru lisus Hristos şi ne-am 
adunat în Casa Lui şi EI a spus că acolo unde sunt doi sau trei..., darămite zeci şi 
sute, acolo cum să nu fiu Eu în mijlocul lor? 


Și, când venim în Casa lui Dumnezeu, Dumnezeu e darnic, Dumnezeu e bun, 
Dumnezeu e boier, Dumnezeu e cu mâna largă. Noi Îi aducem puţine, prea puţine 
față de cu câte ar trebui să venim în faţa Lui. Cu ce venim? Cu o picătură de ulei, 
cu o mână de făină. Dar mai aducem şi altceva: îngenuncherea noastră, răbdarea 
noastră, rugăciunea noastră pentru noi, pentru cei ai noştri care sunt bolnavi, pentru 
alții, pe care nu-i ştim. Nu venim chiar cu mâna goală. Şi El primeşte puţinul 
acesta al nostru şi, ca un boier, ca un om darnic, vine şi dăruieşte îmbelşugat 
înapoi. 


Nimeni n-are dreptul să plece din Casa lui Dumnezeu aşa cum a intrat. Dacă 
plecăm aşa cum am venit din biserică înseamnă că ceva nu s-a produs bine la noi. 





Cine a venit trist trebuie să plece cu faţa senină. Cine a venit cu durere în suflet 
trebuie să plece cu nădejde. Că Dumnezeu nu lasă pe nimeni, niciodată, să plece 
deşert! Nimeni din cei ce aleargă la tine nu iese ruşinat - ne rugăm de fiecare dată 
când citim Paraclisul Maicii Domnului. În Casa lui Dumnezeu, Dumnezeu nu stă 
singur! În Casa lui Dumnezeu El este însoţit de sfinţii Săi şi, atunci când rugă- 
ciunea mea, când osteneala mea e prea mică, e prea puţină, are cine să completeze. 
De aceea ne-am rugat şi am invocat aici, la Taina Sfântului Maslu, şi rugăciunile 
Maicii Domnului, şi rugăciunile sfinţilor care au darul acesta, de a tămădui: Sfântul 
Ierarh Nicolae, Sfântul Mare Mucenic Dimitrie, Sfântul Mucenic Pantelimon, toți 
Sfinţii Doctori fără de arginţi. Și, cu precădere, mănăstirea noastră, cei care veniţi 
la Taina Sfântului Maslu, trebuie să ştim că duhul care a fost aici prin venirea 
moaştelor Sfântului Ierarh Nectarie, acest duh nu pleacă, pentru că noi avem 
părticică din moaştele Sfântului Ierarh Nectarie puse spre închinare. 


Aproape de fiecare dată, la Taina Sfântului Maslu, punem spre închinare lângă 
Sfânta Evanghelie un lucru pe care l-a purtat Sfântul Ierarh Nectarie: centura 
Sfântului! Acest obiect, această centură, a stat pe trupul Sfântului Nectarie. Când 
sărutăm centura Sfântului Nectarie închipuiţi-vă ca şi cum v-aţi atinge cu mâna de 
picioarele, de veşmântul, de mâna Sfântului. Și toți cei care în timpul vieții 
Sfântului Nectarie au primit ajutor, toţi cei care după plecarea Sfântului Nectarie la 


Domnul s-au folosit de mijlocirile Sfântului pentru ei, toţi aceştia vine şi ne spun: 
<Nu în zadar vă rugaţi sfinților!> Sfântul Nectarie este viu, aşa cum vii sunt toţi 
sfinţii pe care noi îi avem în calendar. 


Am spus, însă, că puţin aducem noi, că n-avem de unde, suntem slabi, suntem 
neputincioşi. Au citit părinţii că mult poate rugăciunea stăruitoare a dreptului. Noi 
nici drepți nu suntem și nici rugăciune stăruitoare nu avem. Dar, cu toate acestea, 
plecaţi de fiecare dată din sfintele lui Dumnezeu biserici cu mai multă încredere că 
n-o să fim ruşinați şi că, dacă nu astăzi, dacă nu mâine, cândva-cândva, Dumnezeu 
va veni cu un răspuns pentru noi. Uneori, aşa cum l-am cerut, alteori, poate, altfel; 
dar Dumnezeu niciodată nu rămâne mut, surd, nesimţitor atunci când cineva 1 se 
adresează. 


Oamenii ne uită, oamenii ne întorc spatele, fiecare - sau majoritatea - îşi urmăreşte 
interesul propriu. Dumnezeu niciodată nu Se gândeşte la Sine. Totdeauna 
Dumnezeu S-a gândit, Se gândeşte şi Se va gândi la noi, la făptura mâinilor Sale. 
Și mai €, încă, ceva: dacă plecăm din biserică, bine ar fi ca oamenii să ne vadă 
altfel decât atunci când nu eram în biserică. Că or să se uite oamenii la noi şi or să 
spună: <Cui Dumnezeu slujesc oamenii aceştia? Unde au fost mâna asta mare de 
oameni în prima săptămână din Postul ce mare, în prima vineri?> <Au fost la 





Sihăstria [Putnei].> Se cunoaşte că oamenii aceştia au încheiat o săptămână de 
post? Se cunoaşte că oamenii aceştia au ascultat şi luni, şi marţi, şi miercuri şi Joi 
Canonul Sfântului Andrei şi au mai ascultat, poate, și un cuvânt de învăţătură şi și- 
au luat acasă şi untdelemn sfinţit? Se vede? Se vede ceva în viaţa noastră? 


Încă o dată vă spun: făclii să fiţi acolo unde mergeţi! Îl mărturisiţi pe Dumnezeu 
aşa, prin viaţa dumneavoastră, în orice loc vă aflaţi. Şi, dacă astăzi n-aţi vorbit cu 
vecinul, mâine să vorbiţi. Şi dacă astăzi nu v-aţi împăcat cu soţul, cu soția, mâine 
să vă împăcaţi. ŞI dacă n-am avut răbdare suficientă până acum, măcar de acum să 
începem să avem mai multă răbdare. Că aşa ne-au spus Scripturile: Dacă trăim în 
Duhul, în Duhul să şi umblăm. În Duhul Cel Sfânt. Şi care e roada Duhului? E 
dragostea! E bunătatea! E îndelunga răbdare! E curăţenia! E milostenia! Aceste 
daruri să vă împodobească, fraților şi surorilor, sufletele dumneavoastră. Aceste 
daruri să le aduceţi lui Dumnezeu în Noaptea de Paşti şi cu Dumnezeu în minte şi 
cu mijlocirile sfinţilor să plecaţi de fiecare dată din sfânta biserică cu încredere şi 
cu nădejde că suntem fui unui Dumnezeu care nu-Și părăseşte neamul, suntem fiii 
unui Dumnezeu Care totdeauna El are ultimul cuvânt în lume şi suntem fiii unui 
Dumnezeu veşnic, Care ne pregăteşte pentru veşnicie cu EI. Întru acest Dumnezeu 
să credem, Lui să ne închinăm, acum şi-n vecii vecilor! Amin”. 


Pr. loan Valentin Istrati/ “Lumina răstignită”: Umanitatea - un neam de 
hiene omorâtoare de Dumnezeu 


De câte ori trece Prohodul Domnului peste noi, ca un noian devastator, ca un 
tsunami de durere, o idee mi se sapă în minte ca-ntr-un mormânt: cum este posibil, 
cum am putut să facem aşa ceva? 


Cât de cretin şi de blestemat să fii să omori pe Dumnezeu? Cât de orb şi de 
nemernic să fii? Cum să ucizi pe Cel care ţi-a dat viaţă? Cum să umpli de răni pe 
Cel ce te vindecă? Cum să biciuieşti pe Cel ce te mângâie? Cum să pui coroană de 
spini Celui ce te-a încoronat împărat al făpturii? Cum să străpungi mâinile care te- 
au zidit? Cum să reduci la tăcere pe cel ce te-a învăţat să vorbeşti? Cum să scuipi 
pe Cel ce te sărută cu veşnicie? Cum să calci în picioare pe Cel ce te îmbrăţişează 
cu lumina Lui? Cum să sfărâmi pe cel ce te zideşte? Cum să muşti mâna care te 
hrăneşte? Cum să dai întuneric celui ce-ţi deschide ochii? Cum să omori pe 
Părintele tău, cu care semeni, al Cărui chip eşti? Cum? Ce neam de hiene 
nemernice suntem, popor omorâtor de Dumnezeu care a răstignit pe Domnul slavei 
pe Cruce? 





“O neam necredicios, până când voi fi cu voi, până când vă voi răbda pe voi? 
Aduceţi-l la Mine”. 


În această întrebare, refuz să deschid ochii care m-ar inunda de plâns, refuz să mă 
nasc în asemenea neam, să trăiesc şi să mor între cei care L-am omorât pe 
Dumnezeu. Nu, viaţa de aici e un coşmar imens, colectiv, un vis urât, din care ne 
vor trezi şi vom îmbrăţişa pe Pruncul de sfânt al veşniciei, ne vom adăpa cu nesaţ 
din Lumina prea sfântă a Lui, vom primi mireasma cea mai presus de fire a Raiului 
din EI. Istoria nu e decât un vis nemernic, în care stăm aşteptând moartea ca pe 
ultima soluţie, ca pe trezirea din neant. 


Și totuşi ochii mei se deschid şi mi se confirmă hâdul adevăr. Văd milioanele de 
morți ai istoriei, molimele care ucid mii de copii pe secundă, viclenia cea 
îngrozitoare, focoasele nucleare, bombardamentele, sărăcia lucie, foamea rânjind, 
bătrâneţea cu durerea ei, cancerele înşirate la paradă, războiul ca încrâncenare 
tâmpă a iadului din noi, tarabele de carne care doare, răutatea gratuită, legiunile de 
draci jubilând, tot absurdul unei vieţi fără de sens, spectrul morţii şi scrâşnetul 
dinților unui popor înstrăinat de Dumnezeu, munţii de cadavre de bebeluşi sfinţi 
avortaţi din mamele lor, aud urletul de durere al pruncilor, simt turbarea cumplită a 
unei umanităţii care ucide şi se ucide pe sine în acelaşi timp. Şi mai presus decât 


toate acestea, văd pe Dumnezeul cel Viu sfărâmat, pironit, străpuns, biciuit, omorât 
pentru noi şi de către noi. 


Dacă n-aş şti c-ar învia, n-ar mai merita să trăiesc nici o clipă pe pământ. Mi se 
rupe inima ca unei maici care şi-a văzut copilul murind, spune cântarea Proho- 
dului. Suntem pierduţi. E prea târziu. Uciderea de Dumnezeu a avut loc, suntem în 
ea ca-ntr-un univers de neființă, nu visăm, strămoşii noştri şi noi prin păcatele 
noastre ÎL răstignim mereu pe Hristos, Mirele Bisericii îndrăgostit de umanitate. 
Suntem aici, pe pământ, şi nimeni şi nimic nu ne mai poate absolvi de această vină. 
Și oasele noastre peste câteva zeci de ani vor vorbi fără de glas despre actul 
supremei ucideri de Dumnezeu. 


Suntem un neam omorâtor de Dumnezeu. Şi totuşi Dumnezeu înviază din morți 
mereu, iubindu-ne infinit, până la iad şi înapoi, şoptindu-ne mereu că ne iubeşte o 
veşnicie. O singură nădejde mai avem. Hristos înviază din morţi în fiecare zâmbet, 
în fiecare gură de pâine dăruită, în fiecare lacrimă vărsată pentru altul, în fiecare 
oftat de durere pentru păcat, în fiecare Doamne, în fiecare suflare de lumină, în 
fiecare floare de gând. Strânge cu atenţie toate morțile noastre ca pe nişte firimituri 
în ştergarul cu care a fost ştearsă de sânge Faţa Sa cea dumnezeiască. Ne mângâie 





mereu cu mâinile străpunse de piroane, ne dăruieşte mereu Sângele Lui pentru 
viaţă veşnică, deşi noi nu li dăm decât moarte, durere şi stricăciune. 


În pâcla unei asemenea nopţi, în bezna în care orbecăim de când am văzut pe 
dinafară porţile Raiului, noi, neamul ucigaş, stirpe omorâtoare de Dumnezeu, mai 
avem o fărâmă de nădejde: cineva din neamul nostru este Născătoare de 
Dumnezeu. Rugăciunea ei de mamă de copil mort, inima ei zdrobită de durere ne 
vesteşte dincolo de moarte că Hristos a înviat. 





Cum să parcurgem cu vrednicie Săptămâna luminată? Cum să ne împărtăşim 
şi cum să evităm înşelarea la rugăciune? Să căutăm sau nu stările de bucurie? 
— ler. Serghie Rabko 


- Părinte Serghie, ce le uraţi cititorilor noştri cu ocazia Sfintei Învieri? 

- Le doresc bucurie pascală şi menţinerea ei în suflet. Păstraţi-o! Nu vă împărtăşiți 
de ea numai pentru o clipă, ca apoi să o uitaţi şi să o risipiţi. Ea poate fi pierdută, 
dar poate fi şi menţinută, astfel încât să ne transfigureze. Bucuria pascală poate să 
preschimbe orice om. Se dobândeşte datorită unei vieţi cucernice şi poate fi păzită 
tot printr-o viaţă îmbunătăţită, evanghelică. „Ce ție nu-ţi place, altuia nu-i face” 
este expresia uneia din cele mai importante porunci creştineşti. Dacă omul va ţine 
seama de îndemnul acesta oricând, oricum şi oriunde, va gusta întotdeauna din 
adevărata bucurie. 


- Cum Să parcurgem cu vrednicie Săptămâna Luminată? 

- Săptămâna Patimilor este timpul unei strădanii duhovniceşti asidue, o luptă 
purtată pe terenul inimii şi al sufletului. Este vremea răstignirii Domnului, Care 
urcă pe Golgota ca să fie omorât pentru păcatele noastre. În Săptămâna Luminată 
ne bucurăm împreună cu ucenicii lui Hristos pentru Învierea Sa şi Îi mulţumim 





pentru această taină minunată. Prin urmare este timpul bucuriei şi al recunoştinței, 
când orice creştin e bine să fie în biserică. 


Slujba pascală este deosebită. Are nu doar o influenţă estetică asupra sufletului, ci, 
îndeosebi, una duhovnicească. Orice ortodox simte bucurie în timpul Învierii. În 
Săptămâna Luminată, bucuria se prelungeşte, pentru că esenţa vieţii creştinului 
este Domnul nostru lisus Hristos, iar evenimentul de seamă al acestei Săptămâni 
este Învierea Lui. Bineînţeles, locul special pentru exteriorizarea unei astfel de 
bucurii este Biserica Domnului. 


Ulterior, creştinii îşi exprimă reciproc urări cu ocazia învierii, apoi lecturează cărți 
duhovniceşti. Pravila de rugăciune se prescurtează sau mai exact, este înlocuită. În 
locul rugăciunilor de dimineaţă şi de seară se citesc Ceasurile Învierii. Ele sunt 
scurte, dar unii râvnitori le recitesc foarte des. De asemenea, se va citi sau se va 
cânta în familie Canonul pascal. 


Săptămâna Luminată este timp de odihnă, atât de muncile trupeşti, cât şi de 
nevoinţele duhovniceşti. Într-un cuvânt, vom merge în vizită la prietenii, rudele sau 
apropiații noştri, nu pentru a bârfi sau vorbi în deşert, ci pentru a-i felicita cu 
ocazia sărbătorii, a sta la masă, a discuta asupra unor subiecte duhovniceşti. În 


general, sunt mai multe alternative de odihnă în această perioadă. 


- Cum se poate odihni creştinul ortodox în aceste săptămâni? 

- Vom evita extremele atât în Săptămâna Patimilor, cât şi în cea Luminată. Dacă în 
Săptămâna Patimilor unii oameni se silesc la un post istovitor, la munci exagerate 
care depăşesc puterile lor fizice, atunci în Săptămâna Luminata ei cad în altă 
extremă - a lenei. Unii mănâncă bucate în exces, iar alţii petrec în beţii. 


Sfântul Teofan Zăvorâtul spunea Să fim atenţi la sine, mai ales în Săptămâna 


Luminată, pentru că mulţi, căzând în extreme, ajung să săvârşească păcate mari. 
Adică îşi permit diverse înlesniri, depăşesc anumite limite, după cum afirma 
sfântul, iar bucuria dumnezeiască se preschimbă într-o nemăsurată bucurie 
trupească. După asemenea „odihnă” va urma, cu siguranţă, o prăbuşire. 


- E bine să se citească în Săptămâna Luminată rugăciuni de pomenire şi 
Psaltirea pentru o răposată? 

- În Săptămâna Luminată nu se citeşte Psaltirea, dar este îngăduită pomenirea 
morţilor acasă sau în chilie. E suficientă rostirea din pomelnic a numelor rudelor 
voastre răposate. Puteţi cânta, de asemenea, troparul Panihidei: „Cu sfinţii odi- 
hneşte...” În biserică, Panihida nu se slujeşte. Dacă se întâmplă să moară cineva în 





Săptămâna Luminată, i se va face slujba de înmormântare după obicei, dar rân- 
duiala cântărilor va fi pascală. Prin urmare se vor cânta doar unele tropare ale 
înmormântării, dar întreaga slujba a Panihidei nu se va săvârşi nici în biserică, nici 
acasă. De asemenea, se va evita citirea Psaltirii pentru răposaţi. 


Ro 2 


Cum să-L întâmpinăm pe Dumnezeu cu vrednicie? 
- Părinte, sunt creştini care se tulbură dacă nu simt bucurie după ce se împărtăşesc 
cu Sfintele Taine. Cum i-aţi îndruma pe aceşti oameni? 


- Sfântul Teofan Zăvorâtul a explicat astfel de stări. De pildă, o monahie grav 


bolnavă, pentru că nu a sesizat bucuria după ce primise Sfânta Împărtăşanie, a 
crezut că i-a fost spre osândă şi judecată. Sfântul Teofan i-a explicat că ea nu 
Simţise nimic pentru că avea trupul înţepenit de boală. În cele din urmă, 
monahia s-a însănătoşit, drept dovadă că împărtăşirea cu Sfintele Taine i-a fost 
spre bine-cuvântare. 


Omul este alcătuit din suflet şi trup. La bucuria pascală participa nu numai sufletul 
său, ci şi trupul, în special nervii. Dacă el este foarte bolnav, imobilizat sau apăsat 
de durere, e posibil să nu simtă nimic din această bucurie. 


Conform mărturiei Sfinţilor Părinţi, harul dumnezeiesc acţionează mai mult în 
mod nevăzut. EI ne salvează, ne preschimbă, dar nu ne foloseşte să simţim 
mereu aceste schimbări, pentru că ajungem să ne prea mărim pe noi, Să ne 
atribuim calităţi sau virtuţi pe care, în realitate, nu le avem. Din cauza 
nevredniciei, nu vedem harul lui Dumnezeu din noi, deşi el acţionează obiectiv. 


Harul lui Dumnezeu se sălăşluieşte în sufletul omului la Botez. Viaţa creştinului 
înseamnă descoperirea lui prin împlinirea voii dumnezeieşti şi a poruncilor din 
Evanghelie. Harul ni se descoperă diferit: unuia - în ceasul întâi, iar altuia - în cel 
de-al unsprezecelea. E valabil şi în cazul talanţilor: unuia Dumnezeu i-a dat un 
singur talant, iar altuia - mai mulți. Numai EI ştie cui şi cât să dea. 


Prin urmare ne vom împărtăşi nu în scopul simţirii unor senzaţii lăuntrice, ci cu 
sentimentul propriei nevrednicii şi spre iertarea păcatelor, aşa precum bolnavul 
merge la doctor să se vindece. Numai cel tămăduit de păcat este apt să dobân- 
dească bucuria harică. 





Sfântul Ignatie Briancianinov spune că omul care a greşit mult nu simte bucuria 


harică, pentru că îi este străină, necunoscută. Fl nu este în stare să o aprecieze, să 
o simtă şi să o primească. De pildă, există genuri muzicale şi literare, cum ar fi 
muzica clasică sau poezia, pe care o persoană simplă nu le înţelege. Unii înţeleg 
poezia, dar alţii nu se bucură şi nu pătrund înţelesul ei. În ceea ce priveşte simţirea 
celor duhovniceşti, este nevoie de o surprinzătoare subțirime a minţii şi a inimii. 
De aceea Dumnezeu ne oferă uneori sensibilitatea simţirii bucuriei, iar alteori nu. 
Aceasta depinde de Pronia divină. 


În calitatea mea de preot, săvârşesc Sfânta Liturghie de câteva ori pe săptămână şi 
mă împărtăşesc la fiecare slujbă. Dacă voi simţi de fiecare dată bucuria pascală, 
atunci, din neputinţă, mă voi înălța cu gândul şi voi aluneca în prea mărirea de 
sine. Prin urmare aceasta nu-mi este de folos. Însăşi slujirea Dumnezeieştii 
Liturghii îmi provoacă o bucurie imensă. Totuşi nu poţi să simţi mereu bucurie 
după ce te-ai împărtăşit cu Sfintele Taine, mai ales când eşti asaltat de griji lumeşti. 
În timpul zilei, liturghisesc şi mă împărtăşesc, apoi mă întorc în lume, lucrez, mă 
ocup de rezolvarea unor probleme administrative sau bisericeşti. Trebuie să-mi 
împlinesc ascultarea, pentru că ea este mai presus de toate. 


Nu trebuie să râvnim cu dinadinsul bucuria. Dacă omul aleargă după ea, atunci nu 
are o bună aşezare lăuntrică, adică este cuprins de iubirea de plăceri. 


În Mănăstirea Sretenski a fost editată nu demult o carte de excepţie: Francisc de 
Assisi şi sacralitatea catolică (Moscova, 2001). Le recomand tuturor credincioşilor 
să lectureze această broşură. Ea descrie cu exactitate diferenţa dintre spiritualitatea 
ortodoxă şi cea catolică, aceasta din urmă fiind chip al înşelării. Chiar şi în 
Ortodoxie există mulți oameni care râvnesc să experieze în timpul rugăciunii 
extazul şi alte stări asemănătoare, precum Francisc de Assisi. De altfel, Sfântul 
Ignatie l-a numit „nebunul apusean”. 


Conţinutul cărții se axează pe prezumția faptului că ortodocşii ar încheia un acord 
cu catolicii în ceea ce priveşte unitatea dogmelor, capul Bisericii, diferenţele de 
cult, totuşi diaconul Alexei Bekoriukov, autorul ei, afirma că unirea nu se va 
realiza din cauza diferenţelor mari cu privire la perceperea vieţii duhovniceşti. 
Cunoaşterea din perspectiva ortodoxă a vieţii duhovniceşti, a spiritualității în 
întregime, a rugăciunii şi, în general, experienţa dialogului cu Dumnezeu se 
diferențiază mult de realitatea catolică. Autorul cărții demonstrează aceasta, 
aducând în discuţie cazul lui Francisc de Assisi. În special, el exprima în ce constă 
sfințenia la ortodocşi şi prin ce acte este manifestată ea de către catolici. Sunt 
descrise diverse momente din viaţa lui Francisc de Assisi şi sunt citate cuvintele 





Sfântului Ignatie Briancianinov. Se realizează o comparare a dimensiunilor bucu- 
riei, atât ortodox-duhovniceşti, cât şi catolice - aceasta din urmă fiind, de fapt, o 
amăgire. 


Citind cartea, veţi înţelege cum să vă rugaţi, să vi bucuraţi şi cum trebuie să fie 
râvna creştinului ortodox. 


Sfântul loan Scărarul spune că noi trebuie „să îndepărtăm bucuriile care ne vin 
cu braţul smereniei, ca să nu-l primim pe lup în locul păstorului”. 


Catolicii nu fac aceasta niciodată. Ei râvnesc extazul, plăcerea, care reprezintă, în 
opinia lor, sensul duhovniciei. Pentru ortodox însă a fi bineplăcut lui Dumnezeu, 
bucuria, crucea sau îndeosebi, purtarea crucii reprezintă duhovnicia. 


- E firesc ca înainte de primirea Sfintei împărtăşanii să nu ne preocupe şi Să nu 
râvnim bucuria, diverse Stări sau senzaţii lăuntrice. Credeţi că e suficient să ne 
rugăm şi nimic altceva? 

- Da, să venim în biserică şi să ne rugăm cu smerenie înaintea Domnului. Să-L 
rugăm pentru iertarea păcatelor noastre, să-l mulţumim că a înviat şi că ne-a înviat 
împreună cu Sine. Mintea să ne fie îndreptată la rugăciune, iar nu la alte lucruri. 
Dacă avem un trai şi o dispoziţie sufletească corecte, atunci bucuria va însoţi 
mereu rugăciunea noastră. Bucuria pocăinţei ne va însoţi în marele Post, iar cea a 
Învierii Domnului - în timpul sărbătorii de Paşte. 


- Se ştie că omul trebuie să postească măcar câteva zile înaintea primirii Sfintei 
împărtăşanii. E valabil acest lucru şi în Săptămâna luminată? 

Multă lume mă întreabă dacă e bine să se împărtăşească în Săptămâna luminată. 
Nu există nici un canon care să interzică acest lucru. Liturghiile se săvârşesc, iar 
preotul cheamă credincioşii în fiecare zi: „Cu frică de Dumnezeu, cu credinţă şi cu 
dragoste, apropiaţi-vă!“ 


În anumite situaţii, când, de pildă, omul trebuie să plece urgent în străinătate, unde 
nu este biserică ortodoxă, sau e nevoit să se interneze în spital, i se va permite să 
primească Sfânta Împărtăşanie în Săptămâna luminată, dacă nu s-a cuminecat în 
Postul mare. 


Sfântul Teofan Zăvorâtul spune că, în vechime, creştinii se împărtăşeau la fiecare 
Sfânta Liturghie, atât în Postul mare, cât şi în perioada luminată a Învierii. Pentru a 
fi vrednici de aceasta, după cum afirma sfântul, trebuie să ducem un trai bineplăcut 
lui Dumnezeu. 





Astăzi multe lucruri s-au schimbat. Oamenii contemporani diferă de predecesorii 
lor. Când cineva posteşte conform Tipicului (mănâncă o dată pe zi, fără ulei, 
precum creştinii din vechime), atunci, cu siguranță va merita să se împărtăşească 
zilnic în timpul Săptămâni luminate. 


Desigur, marele Post din vremea noastră nu corespunde idealului de postire din 
vechime, atât în ceea ce priveşte cantitatea, cât şi calitatea nevoinţelor. Mulţi ar 
dori să respecte canoanele Bisericii, dar nu ştiu cum să o facă sau le lipseşte 
sănătatea. De aceea cred că este corect să se împărtăşească omul mai des în Postul 
mare sau, mai exact, în ziua Sfintei Învieri, considerându-se nevrednic de a se 
împărtăşi în Săptămâna luminată. Sunt biserici unde credincioşii primesc dezlegare 
să se cuminece în fiecare zi a Săptămânii luminate. Dacă duhovnicul bine- 
cuvântează creştinul, atunci el se poate învrednici de primirea Sfintelor Taine ori- 
când. 


Se posteşte în Săptămâna luminată, înainte de primirea Sfintei împărtăşanii? Nu 
există nici o consemnare a Sfinţilor Părinţi în legătură cu aceasta. Totuşi am citit 
într-o broşură, editată în prezent, că omul poate să guste bucate din peşte în ajunul 
primirii Sfintelor Taine, de vreme ce nu se posteşte în ziua de Paşte. Deşi nu este o 
părere confirmată de Sfinții Părinţi, cunosc mulți preoţi care îi binecuvântează 
astfel pe fui lor duhovniceşti. 


- Părinte, cum poate bucuria pascală să se armonizeze cu Rugăciunea de 
pocăință a lui lisus? 

- Persoanele care se ocupă neîncetat cu săvârşirea Rugăciunii lui lisus nu trebuie să 
abandoneze lucrarea ei nici în Săptămâna luminată. 


Odată, duhovnicul îmi spunea că în această săptămână este bine să intonăm în gând 
cântările Invierii. Omul obişnuit cu lucrarea Rugăciunii lui lisus sporeşte atât de 
mult, încât ea nu-i umbreşte bucuria pascală. 


După Sfântul loan Scărarul, dreapta pocăință naşte în suflet „plâns dătător de 
bucurie”. Omul care cunoaşte această bucurie înţelege şi satisfacția Sfintei Învieri. 
EI este încântat de atmosfera primăvăratică, de biserică, vede bucuria pe feţele 
oamenilor din biserică, dar se consideră păcătos şi nevrednic de ea. Pe de o parte, îi 
mulţumeşte lui Dumnezeu pentru Înviere, iar, pe de altă parte, îşi recunoaşte 
păcatele: „A venit Sfântul Paşte, iar eu nu m-am înţelepţit, nu am devenit mai 
bun. Sunt plin de păcate şi mă simt vinovat faţă de Înviere. Chiar şi astăzi am 
greşit. Sufletul meu este însetat după Rugăciunea de pocăință a lui lisus. Un om 





despătimit, curat, probabil nu mai are nevoie să săvârşească rugăciunea de 
pocăință. Mie însă îmi este necunoscută Starea de despătimire. * 


- E posibilă bucuria duhovnicească fără pocăință? De unde izvorăşte această 
bucurie? 

- Din pocăință. De pildă, bucuria pascală se naşte în urma pocăinţei din timpul 
Postului mare. 


- Poate fi săvârşită cu înflăcărare o rugăciune lină? 

- Am vorbit anterior că a apărut o carte despre Francisc de Assisi, unde se men- 
ționează că apusenii catolici săvârşesc o rugăciune fierbinte, dar exteriorizată. Este 
sentimentalistă, cuprinsă de extaz şi îl îndepărtează pe om de rugăciunea adevărată. 
Astfel, cel care o practică alunecă în păcatul închipuirii de sine, trăieşte anumite 
stări înşelătoare... 


În rugăciunea ortodoxă, creştinul trebuie să-şi păstreze trezvia şi starea de pocăință 
- o stare care nu trebuie „stoarsă” din interiorul nostru. Ea vine când se săvârşeşte 
cu atenție Rugăciunea lui lisus. De aceea, Sfântul Ignatie Briancianinov interzice 
rugăciunea „exteriorizată”, pentru că, neputincioşi fiind, nu putem exprima nimic 
mai mult prin ea decât căderea şi acţiunea patimilor noastre. 


„ Deschide-ţi inima spre cuvintele rugăciunilor scrise de Sfinţii Părinţi”, spune 

Pentru că toate rugăciunile din Molitfelnic sunt scrise de oameni 
sfinţi - cele de dimineaţă, de seară, înainte şi după Sfânta Împărtăşanie, atunci 
simţămintele sfinte exprimate acolo ni se vor transmite neîndoielnic. 


Când rostim cu atenţie, fie şi monoton, Rugăciunea lui lisus şi încercăm să 
înţelegem cu mintea sensul cuvintelor sfinte, atunci, mai devreme sau mai târziu, 
inima va consimți şi va trăi pocăinţa. În exterior, rugăciunea poate părea monotonă, 
dar inima va reînvia cu adevărat. 


Cuvintele, după cum spune Sfântul Teofan, sunt urzeala rugăciunii, definită de 
Sfinții Părinţi drept înălțare a minţii şi a inimii către Dumnezeu sau putere 
rugătoare a sufletului. Această putere alternează de fiecare dată. De exemplu, când 
vă întâlniți cu un prieten foarte bun, discutaţi, probabil, cam aceleaşi subiecte (cel 
puţin, relataţi cu exactitate anumite momente, situaţii etc). Cu toate acestea, în 
repetate rânduri, îi receptați diferit mesajul. Dacă aţi avea aceleaşi impresii la 
fiecare întâlnire, probabil v-aţi fi plictisit de el. Dacă e posibilă asemenea 
comunicare în rândul oamenilor, atunci în relaţia sufletului cu Dumnezeu cu atât 
mai mult. 





Sfântul Ioan de Kronstadt d Spus că acela care se roagă cu atenţie găseşte în 


rugăciune ceva nou pentru sine: gânduri şi Simţăminte noi. Numai persoana 
care se roagă cu adevărat cunoaşte asemenea trăiri. 


- În broşura Cum să ne pregătim de primirea Sfintei Împărtăşanii am găsit un 
citat care aparţine Sfântului Simeon Noul Teolog: „După Cuvântul lui 
Dumnezeu, cei care mănâncă Trupul şi beau Sângele Mântuitorului au viaţa 
veşnică. Noi însă, dacă ne-am împărtăşit, dar nu am Simţit că am primit în noi 
ceva mai presus decât simplă mâncare şi băutură, că am primit o nouă viaţă, 
atunci este vădit faptul că ne-am cuminecat numai cu pâine, şi nu cu 
Dumnezeu. ” Cum comentaţi aceste afirmaţii? 


- De fapt, sfântul s-a referit la cei sporiți duhovniceşte. Pentru că nu simţim 
întotdeauna bucurie când primim Sfânta Împărtăşanie, ne vom ruşina de cuvintele 
Sfântului Simeon, încercând să ne schimbăm viaţa prin pocăință. Dacă aveam un 
trai curat, atunci Hristos Se sălăşluia în sufletele noastre, iar inimile nu rămâneau 
seci şi indiferente la primirea Sfintelor Taine. 


Din cauza păcatelor nu simţim bucuria unirii cu Hristos. Prin urmare trebuie să ne 
căim şi să nu le mai repetăm. Dacă omul se fereşte de păcate de moarte, posteşte, 
se spovedeşte şi se împărtăşeşte, atunci Sfânta Taină se săvârşeşte şi lucrează în el. 
Adică Îi face loc lui Dumnezeu în sufletul şi inima sa. Când sufletul se uneşte cu 
cele sfinte, el se transfigurează. 


Dacă se împărtăşeşte cineva spre judecată şi osândă, sufletul său va simţi acest 
lucru şi se va acoperi cu tristeţe. Deci omul se poate împărtăşi fie cu vrednicie, fie 
spre judecată şi osândă. O altă cale nu există. Este altceva când sufletul ne este 
împietrit şi nu simte nimic sau simte foarte puţin. Cauza acestei nesimţiri este 
păcatul distrugător. 


- Cum acţionează Sfânta împărtăşanie asupra sufletului omului nesimţitor? Este 
el cercetat de harul lui Dumnezeu? 


- Sfântul Teofan Zăvorâtul afirmă că nu trebuie să fie încercat omul de 


Simțăminte înalte de fiecare dată când se împărtăşeşte. Acest moment îi poate fi 
chiar dăunător. Sfântul spune că Domnul dăruieşte bucurie celor vrednici, deşi 
ea poate să devină uneori prilej de trufie. Harul acţionează în mod obiectiv 
asupra noastră, chiar dacă nu Simţim imediat influenţa sa. 





Una este să se împărtăşească omul şi să dobândească harul lui Dumnezeu şi altceva 
când se osândeşte pe sine odată cu primirea Sfintelor Taine. Împărtăşania îi este 
spre osândă numai când Îl supără extrem de mult pe Dumnezeu. Cu toate acestea, 
mila Domnului este nemăsurată. Cunosc situaţii când necredincioşii, după ce se 
cuminecau, doreau să se apropie mai mult de Dumnezeu. 


Sfinții Părinţi spuneau că harul acționează asupra noastră în mod nevăzut. 
Persoanele care afirmă că simt bucurie harică după ce s-au împărtăşit e posibil să 
se înşele. Aceasta ar putea fi autosugestie sau înşelare de sine. Să ne apropiem de 
Sfânta Împărtăşanie în speranţa iertării de către Domnul a mulţimii păcatelor 
noastre, iar nu din alte considerente. Să ne apropiem de ea aşa precum bolnavii 
apelează la medic - spre dobândirea harului vindecător de patimi şi boli, iar nu 
pentru experimentarea unor extaze şi stări de adoraţie după modelul catolic. 


- Sfinţii Părinţi spun că după primirea Sfintei Impărtăşanii Simţim uneori 
tristețe, indusă de ispita diavolească. Prin ce se se deosebeşte aceasta de tristeţea 
care vine în urma împărtăşirii cu nevrednicie? 


- Avem un Dumnezeu foarte milostiv. Dacă este osândit vreun om din primirea 
Sfintei Impărtăşanii, înseamnă că a păcătuit grozav de mult. Când însă persoana 


este încercată de ispite uşoare după ce s-a cuminecat, ea le conştientizează ca pe 
nişte stări nefireşti, străine, de care se luptă să scape. 


De pildă, în scrierile sale, Sfântul Teofan Zăvorâtul consemnează că nu putem 


simţi întotdeauna bucuria Sfintei Împărtăşanii, ceea ce reprezintă o stare 
normală pentru omul căzut. Pentru creştinul îmbunătăţit însă este, cu 
certitudine, o stare anormală. După cum afirmă 

“perceperea şi împlinirea poruncilor evanghelice - până să fie unite mintea şi 
inima în Rugăciunea necontenită a lui lisus - Sunt Simţăminte Străine una de 
alta”. 


Cui i s-a dat mult, i se va cere mult: începătorul va da un răspuns înaintea 
Domnului, iar cel îmbunătățit - altul. De aceea, atunci când lecturăm scrierile 
Sfinților Părinţi, vom deosebi sfaturile care vizează persoanele duhovniceşti de 
cele care se referă la noi - începători. 


Sfântul Ignatie subliniază următoarele: „Învățăturile Sfinţilor Părinţi de demult 
destinate neofiților sunt valabile astăzi pentru cei sporiţi duhovniceşte, atât mireni, 
cât şi călugări”. De aceea scrierile sfinte trebuie citite cu mult discernământ. 





- Sfântul Grigorie Sinaitul scrie: „Munca fizică şi duhovnicească, neînsoţite de 
suferinţă şi boală, nu aduc rod.” “Multpătimitorul are puritate, iar cei ce s-au 
0pus suferinţei S-au înstrăinat, de fapt, de împărtăşirea cu Sfântul Duh”, spune 
Sfântul Teofan Zăvorâtul. Credeţi că boala reprezintă pentru om, nevoinţă 
ascetică sau post? Este boala, după cum afirmă Sfântul Ignatie Briancianinov, 
mântuire garantată? 


- Singur Dumnezeu să ne fie nădejde de mântuire, şi nu altceva. Ne mântuiesc nu 
atât nevoinţele şi virtuțile, cât prea mărita Sa milă. Suntem mântuiţi în dar, prin 
credinţă. lar credinţa se materializează prin fapte, în împlinirea poruncilor 
Evangheliei, în răbdarea necazurilor. 


Domnul nu ne-a îndemnat doar la muncă şi la răbdarea scârbelor, ci ne-a dat o 
seamă de porunci. Una dintre ele se referă la cruce: Cine nu-şi ia crucea şi nu-Mi 
urmează Mie, nu este vrednic de Mine. 


(din: leromonah Serghie Rabko, “Este posibilă mântuirea în secolul al XĂI- 
lea?“, Editura Sophia, 2010) 





Mitropolitul Ilarion Alfeiev despre împărtăşirea în Săptămâna luminată 


Videev Kiril! (DoomEAR) 


Traducere și adaptare: loana-Raluca Onofrei 
Sursa: pravmir.ru 


Cred că preoţii care nu dau binecuvântare la împărtăşire de Paşti fac o greşeală 
grosolană. De ce? Pentru că Sfânta Liturghie se slujește tocmai pentru ca oamenii 
să se împărtăşească. 


În Postul mare, în zilele de rând - lunea, marţea, joia - nu se slujește Liturghia. Iar 
această lipsă a posibilităţii de a ne împărtăşi este un semn de pocăință şi de post. 
Faptul că tipicul cere să se slujească Liturghia în fiecare zi în Săptămâna Luminată 
înseamnă că oamenii sunt chemaţi să se împărtășească în fiecare zi. 


De ce nu trebuie să mai postim în Săptămâna Paştilor? Pentru că, aşa cum a spus 
Hristos: „Pot, oare, fiii nunţii sa fie trişti câtă vreme mirele este cu ei?” 


Paştile reprezintă cel mai important praznic al Bisericii. Intregul Post mare nu este 
decât o pregătire pentru Paști. Cum îi poti cere omului, dacă vrea să se împăr- 
tăşească, să mai postească încă şi în Săptămâna luminată?! 


Hristos a înviat! 





Pr. Florin Botezan - Întâlnirea cu Hristos 


Hristos a inviat! 


Răstignirea şi moartea lui lisus îi aruncase pe apostoli în deznădejde. Credinţa lor 
că acesta este Hristosul, Unsul lui Dumnezeu, Împăratul lui Israel, despre care 
prorociile spuneau că va domni în veac, se clătina. Deşi lisus le vestise în repetate 
rânduri patimile şi învierea Sa, nu înţeleseseră nimic. Stând ascunși de frica 
iudeilor, ei găsesc totuşi puterea de a se aduna împreună. Şi, în mijlocul adunării, 
în ziua cea dintâi a săptămânii (duminica), se arată însuşi lisus Hristos înviat, 
intrând prin uşile încuiate. 


Evanghelia menţionează că Mântuitorul înviat, venind în mijlocul adunării 
ucenicilor Săi: 


le dăruieşte pacea Sa; 

îi încredinţează de prezenţa Sa trupească arătându-le mâinile şi coasta Sa; 
le dăruieşte Duhul Sfânt; 

îi trimite la propovăduire. 


După opt zile, adică în duminica următoare, El revine în adunarea ucenicilor şi îl 
cheamă pe Toma să se atingă de EI pentru a se convinge de învierea Sa. 





Remarcăm faptul că Hristos, deşi a fost tot timpul alături de apostoli (El cunoştea 
îndoiala lui Toma) li se arată numai duminica, în mijlocul adunării. 
Mântuitorul a venit, după învierea Sa din morţi, la Sfinţii Apostoli, dar // nu 
încetează să vină, până la sfârşitul lumii, în mijlocul ucenicilor Săi la Sfânta 
Liturghie, prăznuirea învierii Sale. 


Adunându-ne în Biserică la Sfânta Liturghie, ne separăm de lumea care l-a 
respins pe Hristos, încuind nu uşile cele materiale ci cele duhovniceşti. 


X Ne adunăm cu frică de a nu fi prinşi de iureşul acestei lumi şi a ajunge 
astfel, direct sau indirect, să ne lepădăm de Hristos prin viaţa pe care o 
ducem. 

% Ne adunăm cu nădejdea că Mântuitorul înviat va veni în mijlocul nostru. 


Și, într-adevăr, Cel ce ne-a poruncit să săvârşim Sfânta Liturghie întru pomenirea 
morţii şi învierii Sale, nu ne lasă ruşinaţi în nădejdea noastră. La fel ca în cazul 
apostolilor, El vine cu Trupul Său cel înviat în mijlocul nostru, ne dăruieşte 
pacea Sa şi Duhul Sfânt, ne cheamă să-L atingem şi ne trimite la propovăduire. 


Cum se întâmplă acest lucru? 


V. Întâistătătorul Sfintei Liturghii (preotul sau episcopul), care îl reprezintă 


V Mântuitorul lisus Hristos este prezent trupeşte în mijlocul nostru prin 


refacerea darurilor de pâine şi vin în însuşi Trupul şi Sângele Său. 
VA pe care Îl cerem să fie 


trimis peste noi şi peste darurile de pâine şi vin ce sunt puse înainte. De 
asemenea ne rugăm ca cuminecarea cu Sfintele Taine să ne fie spre 
împărtăşirea cu Sfântul Duh. 


La fiecare Sfântă Liturghie Hristos ne cheamă, prin glasul preotului, nu doar să-L 
atingem din exterior ca Toma ci să-L primim în noi prin împărtăşirea cu Sfintele 
Taine şi astfel nu numai să ne încredinţăm de învierea şi dumnezeirea Sa ci şi să 
devenim părtaşi acestora. 





Concluzia Sfintei Liturghii este "Cu pace să ieşim - Întru numele Domnului". 


Să ieşim în lume cu pacea pe care am primit-o de la Hristos şi să devenim 
mărturisitori ai Domnului, lucrători "întru numele Lui”. 


Cu mult mai mult decât un simplu prilej de rugăciune, Sfânta Liturghie 
reprezintă întâlnirea noastră cu Domnul Înviat. Înțelegându-i semnificaţia 
profundă nu numai că nu ne vom plictisi la Liturghie şi nu ni se va mai părea prea 
lungă, ci vom înţelege că ea este centrul de greutate al fiecărei săptămâni şi că 





Pr. Eugen Tănăsescu - Invierea dragostei, şansa unei lumi mai bune 


Mere IPA 


Lumea de azi, aşa cum arată ea, tinde să ne transforme. Cuvinte vechi precum 
armonie, dragoste, pace, bucurie sunt încet, încet, uitate, sub asaltul cuvintelor noi 
ale cotidianului profan: profit, consumism, plăceri, marketing, distracţie. Nu mai 
amintesc de altele mai dure: putere, interese, manipulare, segregare socială, 
individualism, sclavie. Cum, necum, lumea de azi, aşa cum am făurit-o tot noi, 
începe să nu ne mai placă multora dintre noi. Sau, cel puţin, dacă nu am contribuit 
la făurirea ei, încercăm să ne strecurăm prin ea, hăituiți de asaltul ei asupra noastră. 
Căci da, am senzaţia că unii oameni se simt hăituiţi, asaltaţi, fugăriți de răul lumii. 
Cineva le vrea neapărat sufletele de vânzare... Ce şanse avem să scăpăm? 


Una singură. Învierea dragostei. Dragostea este esenţa vieţii noastre. Fără ea, 
suntem doar nişte umbre trecătoare prin viaţă: „De aş grăi în limbile oamenilor şi 
ale îngerilor, iar dragoste nu am, făcutu-m-am aramă sunătoare şi chimval 
răsunător. Şi de aş avea darul proorociei şi tainele toate le-aş cunoaşte şi orice 
ştiinţă, şi de aş avea atâta credinţă încât să mut şi munţii, iar dragoste nu am, nimic 
nu sunt. Şi de aş împărţi toată avuţia mea şi de aş da trupul meu ca să fie ars, iar 
dragoste nu am, nimic nu-mi foloseşte.” 





Încă din început omul a fost făcut bun, spre a deveni desăvârşit. Ceva însă s-a 
stricat, ceva a mers prost în drumul nostru şi de atunci lumea a devenit teatru de 
război între bine şi rău, între noi şi... noi. Din fericire, stricăciunea nu a fost totală: 
ceva din noi a mai rămas pâlpâind. O flacără care din când în când ne spune că 
binele şi frumosul sunt şansa noastră. O ştim, nu e nevoie să o demonstrăm. Cine 
şi-ar vrea răul? 


Prin urmare, Invierea Domnului ne vorbeşte exact de şansa revenirii la dragoste, la 
bunătate, la armonie, la toate cuvintele acelea pe care încet, încet, parcă le uităm... 
sau nu le-am auzit niciodată unii dintre noi. Poate că nu mai are cine să ne spună?! 


Hristos spune la un moment dat ucenicilor: „Secerişul este mult, dar lucrătorii sunt 
puţini; rugaţi deci pe Domnul secerişului, ca să scoată lucrători la secerişul Său.” O 
pildă, care ne ascunde în cuvinte simple de înţeles, adevărul înalt al dragostei 
dintre oameni şi Dumnezeu. 


Când se bucură omul? Când adună roade din seceriş. Există însă două feluri de 
seceriş: unul material, care ne dă roadele hrănirii trupului şi altul spiritual, care ne 
hrăneşte sufletul. Dar ce bucură cel mai mult pe om? Nu cunoştinţa, nu experienţa, 
nu puterea, nu mărirea. Acestea pot fi false bucurii. Omul se bucură cu adevărat 
doar atunci când se simte iubit. 


Învierea tocmai asta face. Ne spune, printre rânduri, că Dumnezeu ne-a iubit atât 
de mult, încât ni s-a dat pildă pe Sine, spre a ne arăta calea spre iubirea dintre EI şi 
noi şi dintre noi laolaltă. Toată teologia şi toate slujbele şi toată activitatea Bisericii 
are un singur scop: Învierea dragostei, adică smulgerea omului din răutate şi 
punerea lui în starea sa firească. Cine poate refuza dragostea aproapelui? Dar nu o 
putem ajunge dacă nu vrem... aici e toată slăbiciunea. 


Am avut şansa să cunosc oameni care ştiu să iubească. Afară de părinţi, soţie şi 
rude, am cunoscut oameni străini: preoţi, jurnalişti, profesori, medici, jurişti, 
economişti, şoferi, simpli meşteri şi lucrători, etc. Ei mi-au arătat că, înainte de 
meseriile şi misiunile lor, de ce arătăm în afară, pe dinăuntru suntem croiți cam la 
fel... suntem oameni.... căutăm şi dăruim iubire. Dar, „mai fericit este a da decât a 
lua”. Pentru un sine egoist aceste cuvinte îmi erau necunoscute. Până când am 
văzut iubirea lor, care s-a transformat în pildă şi îndemn pentru mine. Deşi este cel 
mai greu de definit iubirea în cuvinte, ea se învaţă foarte repede prin fapte. Poate 
tocmai de aceea pare că unii am uitat-o: pentru că nu o mai vedem, chiar dacă, 
teoretic, ştim să o descriem. „Întru aceasta vor cunoaşte toţi că sunteţi ucenicii 





Mei, dacă veţi avea dragoste unii față de alţii.” Le mulţumesc tuturor celor ce m-au 
învăţat fapta iubirii. 


Dar nu-i uit şi pe cei ce încă n-au întâlnit dragostea. E o fericire să o înveţi prin 
fapte. Nu e un dezastru însă dacă nu o primeşti. Hristos ne învaţă asta. Am 
cunoscut şi oameni care mă duşmănesc, mă critică, mă vor departe, îmi caută 
defecte. Pe undeva e bine, căci cine poate spune că nu are păcat? Dar şi pe aceştia 
aş vrea să-i ajut şi să le spun aşa... 


Să ne gândim cum ar arăta lumea dacă ar înţelege Învierea ca dragoste (şi toate 
celelalte sărbători) şi, din prima zi de Paşte, ar începe să iubească cu adevărat. N-ar 
mai fi războaie, certuri, tensiuni, spionaj, polemici, interese personale şi toate cele 
pe care noi le numim, generic, chestiuni lumeşti. N-am mai crede că Sărbătorile 
înseamnă doar să ne repezim la bucate, din care oricum aruncăm cam jumătate, în 
loc să dăruim, pentru că 1epuraşul capitalist ne-a cam „căpietalizat” (căpiat în 
consumul de plăceri, adică). Am înţelege că Învierea este revelionul cel adevărat al 
lumii, înnoirea valorilor vieţii noastre, iar masa de Paşti ar deveni o Cină de Taină 
a dragostei şi a comuniunii. Am înţelege că Lumina Învierii nu este decât dragostea 
care luminează pe tot omul, în lumea întunecoasă a urii. „Lumina lui Hristos 
luminează tuturor” .Aşa am transforma lumea în Rai. Sau, cel puţin, am găsi Raiul. 
Căci acesta este Raiul: locul celor care aleg, de bunăvoie, să trăiască în armonie. 


Dar oare câţi cred că este posibil acest lucru? Mulţi spun că ei nu pot schimba 
lumea, că trebuie să intri în jocul lumii ca să poţi supravieţui. Mi-aş dori tare mult 
ca să înţeleagă faptul că răul lumii este doar o iluzie, o deformare subiectivă a 
binelui, o fundătură care nu te duce nicăieri, ci doar te păcăleşte cu destinaţii false. 


Puterea de a crede este invers proporțională cu puterea de a te desprinde din logica 
celor lumeşti, de a părăsi propriul interes şi de a face faptele cele bune, pe care încă 
le mai ştim cum arată, prin cotloanele inimilor noastre. Pare greu, pentru că am 
construit o lume în care dragostea pare că nu mai încape. Din cauza asta, alegerea 
pare dificilă şi credem că nu o putem alege pentru că nu mai găsim puterea 
propriei răstigniri a răului. 


Hristos Înviază însă tocmai prin Răstignire. Renunţă la propria-l viaţă de om şi se 
smereşte suprem, lăsându-se răpus de fratele său, omul, pe care venise să-l vindece 
de ură. Pare că ura, manipularea şi interesul lumesc al căpeteniilor religioase de 
atunci ÎL învinsese, iar ascunderea în mormânt îl redusese la tăcere. 





Dar dragostea nu se poate pune în mormânt. Ea trece dincolo de mormânt, 
omorând frica morţii. Să ne uităm la tâlharul cel din dreapta: în chinurile morţii, 
găseşte puterea de a iubi pe Cel Răstignit fără vină. Aşa se face că cine iubeşte, nu 
mai poate muri: „„..astăzi vei fi cu Mine în Rai”. Ce minunat: să te trezeşti ca, în loc 
să mori ca un păcătos, rămâi viu şi sfânt. Chiar dacă, o perioadă, adormit. Dar cine 
se mai sperie azi de un somn? 


Aceasta este esenţa Învierii, adusă de Hristos din Sfântul Său mormânt: dragostea 
care biruie moartea şi te înviază veşnic. Ştiu, poate sună desuet, a ajuns chiar motiv 
de fantezie: „binele învinge întotdeuna...vise...aşa ceva nu există”, spun unii, 
deznădăjduind. E dreptul lor, dar este un final pe care eu nu l-aş alege niciodată. 
Mai bine un mort viu, decât un viu mort. 


Dar şansa rămâne fiecăruia, cât încă trăim. Alegerea ne aparţine. Dacă am gândi un 
pic cu inima, nu ne rămâne decât să îi urmăm Celui Inviat: „Eu sunt Invierea şi 
Viaţa; cel ce crede în Mine, chiar dacă va muri, va trăl.” 





Arhim. Mihail Daniliuc - Învierea lui Hristos şi învierea noastră 


ȘI 


Am sărbătorit Învierea Domnului. Am plâns, stându-l alături Marelui Răstignit pe 
drumul Golgotei, conştientizând că îndelunga-l suferința i-au provocat-o şi 
păcatele noastre, ale fiecăruia în parte. După câteva ore, în noaptea de lumină, 
purtând lumânări în mâini şi uimirea învierii în suflet, am intonat cu o negrăită 
bucurie arhicunoscuta şi îndelung aşteptata cântare liturgică: „Hristos a înviat din 
morţi cu moartea pre moarte călcând şi celor din morminte viaţă dăruindu-le!” 


Dangătul clopotelor, însoţit de sunetul ritmat al toacei, s-a solidarizat cu poporul, 
începând să cânte maiestuos. Ca în fiecare an, am simţit cu toții fiorul negrăitei 
minuni că moartea s-a risipit, iar viaţa a biruit. De altfel, unul din imnele sărbătorii 
glăsuieşte astfel: „stăpânirea morţii ai zdrobit cu moartea Ta, Puternice, că de Tine 
s-au cutremurat portarii iadului”. Da, Învierea Domnului ne-a copleşit de fericire, 
căci prăznuim omorârea morţii, sfărâmarea iadului, începătura vieţii veşnice. 


Ce bine ar fi dacă am păstra bucuria pascală cât mai mult în fiinţa noastră, dacă am 
păzi-o ca pe o comoară nepreţuită! Ce ne-ar fi viaţa fără Hristos înviat? Oare nu 
scularea Sa din morţi motivează toate actele credinţei noastre? De aceea postim, ne 





rugăm, nădăjduim, năzuim, ne poticnim, cădem şi ne ridicăm; ducem un război 
nevăzut cu patimile, cu tentaţiile viclene şi pizmaşe ale trupului, ale lumii, ale celui 
rău tocmai pentru ca, la finele trecătoarei existente pământene, să ne întâlnim cu 
Hristos cel Răstignit şi Înviat, Care să ne răsplătească truda, credinţa, aşteptarea, 
îndelunga răbdare prin sălăşluirea în iubirea Preasfintei Treimi. Inspirat şi plin de 
dumnezeiască glagore, Sfântul Pavel, Apostolul, a surprins acest mare adevăr în 
memorabilele cuvinte: „Şi dacă Hristos n-a înviat, zadarnică este atunci pro- 
povăduirea noastră, zadarnică este şi credinţa voastră” (1 Corinteni, 15, 14). 


Din păcate, unii dintre noi, cu cât ne îndepărtăm de praznicul strălucitei biruinţe a 
Mântuitorului lumii, întorși la corvoada zilnică, lăsăm ca bucuria să ne scadă în 
intensitate, îngăduim ca lumina pascală să licărească din ce în ce mai slab, până se 
risipeşte, iar noi, copleşiți de grijile apăsătoare ale „Martei”, trecem cu vederea 
totul, transformându-ne în robi ai lumii trecătoare şi adeseori înşelătoare. 


Ce să mai zicem că unii semeni nici nu gustă din autentica sărbătoare pascală?! 
Luaţi de freamătul mulţimii, au participat la slujba Învierii, dar, obosiţi ori rutinaţi, 
au găsit de cuviinţă că restul slujbei nu li se adresează lor, că întâlnirea cu Hristos 
Euharistic, în cadrul dumnezeieştii Liturghii, nu-i priveşte în mod deosebit. S-au 
retras către o altfel de bucurie, oferită de masa îmbelşugată sau de aşternutul 
confortabil. Ce înşelare! Au mâncat flămânzind, au dormit neodihnindu-se, căci - 
nu-i aşa? - ce poate fi mai bun, mai săţios şi mai gustos decât Domnul? Nu cântăm 
Noi: „gustaţi şi vedeţi că bun este Domnul”!? Nu spune oare Hristos: „Veniţi la 
Mine toţi cei osteniţi şi vă voi odihni pe voi”!? 


Praznicul Sfintelor Pasti are semnificaţii mult mai profunde decât a ţine în mână o 
lumânare aprinsă, împlinind astfel un ritual neînțeles de mulți. Este, înainte de 
toate, prilej de confirmare a faptului că şi noi vom învia; trupurile noastre se vor 
ridica din morminte aidoma Trupului proslăvit al Mântuitorului; Învierea 
Domnului dă sens vieţii pământene, urcuşului nostru către Cer. De aceea cade-se a 
ne pregăti pentru aceasta, neuitând că nu doar învierea noastră va fi importantă, ci 
îndeosebi destinul ce ni se va rândui în lumea cealaltă: după spusele slovelor sfinte, 
unii dintre noi vor învia spre viaţa veşnică, fericită, iar alţii spre nesfârşită osândă. 


Hristos nu a înviat triumfalist spre a-Şi arăta puterea, spre a emoţiona ori intimida. 
După ce a suferit moarte pe Cruce, Dumnezeiescul Răscumpărător S-a ridicat din 
mormânt ca să împace Cerul cu pământul, pe Făcător cu făptura Sa, zdrobind 
moartea şi lanţurile iadului. Vasăzică, Domnul a înviat în interesul nostru, pentru 
mântuirea noastră, spre îndreptarea noastră. 





Luminatul Pavel spune, de altfel: „lisus Hristos, Domnul nostru, a fost dat pentru 
păcatele noastre şi S-a sculat pentru îndreptarea noastră” (Romani 4, 25). Şi cum 
ne putem îndrepta decât întorcându-ne, precum fiul cel risipitor, în casa Tatălui, 
decât umblând „întru înnoirea vieţii”, după cum glăsuieşte acelaşi apostol? Învierea 
din păcat în virtute nu trebuie să ţină doar cât perioada Postului mare ori cât cea a 
sărbătorilor pascale, ci să devină o permanență a vieţii noastre, să ajungă o cotitură 
reală, imprimându-ne un nou curs al existenţei. 


După ce a înviat şi până la înălţarea cu trupul la Cer, Hristos Dumnezeu nu a mai 
trăit ca un pământean; astfel şi noi, cei care ne străduim să imităm Învierea Sa, să 
ne prefacem viaţa, să ne îmbunătăţim mereu duhovniceşte, împlinind chemarea 
marelui Pavel: „să umblăm întru înnoirea vieţii” (Romani 6, 4). 


An de an prăznuim Învierea Domnului, dar majoritatea rămânem în aceleași 
păcate; deşi ne angajăm spre îndreptare, ne găsim tot în vechile şi pierzătoarele 
obiceiuri; promițând să ne păzim de întinarea fiinţei, curând ne întoarcem la 
aceleaşi rele deprinderi, care ne distrug, sufletele şi trupurile. Câte nu am făgăduit 
înaintea Domnului, cu duhovnicul de faţă, şi cât de puţin am împlinit! După un 
examen obiectiv, oare câţi dintre noi ar obţine o notă de trecere? 


Prin urmare, să gândim cu luare aminte la însemnătatea Praznicului Învierii 
Domnului; să nu-l transformăm într-un brand, nici să ne hrănim cu o bucurie 
searbădă, izvorâtă din mese îmbelşugate ori petreceri păguboase, ci să conş- 
tentizăm că Marele Răstignit a înviat ca şi noi să ne ridicăm din mormântul 
păcatelor. Dacă Hristos a înviat din morţi, iar noi continuăm să vieţuim sub 
lespedea cea apăsătoare a patimilor de tot felul, trăi-vom noi o autentică Înviere? 





Arhim. Mihail Daniliuc - Sfintele Paşti, ostoirea dorului după Hristos 


Cu fiecare sărbătoare pascală, ni se potolesc setea şi foamea după Dumnezeu, se 
ostoieşte dorul după Hristos. De fiecare dată, împreună cu Toma strigăm: „Domnul 
meu şi Dumnezeul meu!" lar toate acestea se întâmplă pentru că proslăvirea 
Învierii Domnului înseamnă a mărturisi că EI este chezăşia învierii noastre, Izvorul 
nemuririi. 


Este bucurie şi lumină! Înviere şi bune nădejdi întru o viaţă plăcută lui Dumnezeu. 
Ne-am scăldat sufletele în lumina izvorâtă din mormântul cel dătător de viaţă. Am 
dus în casele noastre un strop de lumină, purtat în noaptea sfântă de lumânările 
aprinse, dar şi în inimile tresăltând de emoție şi fericire. Natura, atentă, a însoțit 
sărbătoarea pascală cu un spectacol uimitor şi anul acesta. Observăm cu toţii o 
transfigurare a întregii firi odată cu Învierea Domnului. După noaptea sfântă a 
bucuriei, dimineaţa toate se arată vii, pline de viaţă. Miroase a flori de Rai, a 
primăvară: parfum de cer înlăcrimat de bucurie că Hristos a înviat din morţi. Într- 
un cuvânt, natura, până acum moartă, sărbătoreşte Învierea împreună cu noi. 





Ne-am ostenit, fiecare după a lui putinţă, ca în Săptămâna Sfintelor Pătimiri să-l 
stăm Domnului aproape, să-L însoţim pe drumul Crucii, o cale ce măsoară distanţa 
dintre durere şi bucurie, întuneric şi lumină, moarte şi Viaţă. 


Am învăţat că Învierea Mântuitorului Hristos nu poate fi înţeleasă decât privind-o 
prin taina suferinţei, a Crucii. De aceea Crucea se descoperă în Înviere: semnul 
Crucii, însemnând în vechime scandal ori nebunie, s-a prefăcut în viaţă şi iubire. 
Am fost martori deja la primele arătări ale lui lisus cel Răstignit, iar apoi Înviat. 


Luca şi Cleopa, cei doi ucenici care mergeau spre Emaus, au avut fericitul prilej de 
a li se alătura pe cale Însuşi Hristos, Biruitorul morţii, pe când ochii lor „erau ţinuţi 
ca să nu-L cunoască”. Mergând în drumul lor, vorbeau despre cele întâmplate la 
Ierusalim, exprimându-și dezamăgirea că, deşi îşi puseseră toată nădejdea în Iisus, 
iată, tocmai Acesta fusese răstignit, spulberând prin moartea Sa speranţa izbăvirii, 
frumoasele perspective ale Împărăției. Dialogul purtat cu străinul Călător, printre 
dumbrăvile de măslin, parcă i-a încurajat puţin pe cei doi discipoli. Cu toate că 
primiseră vestea Învierii de la femeile mironosiţe, de la ceilalţi ucenici din 
Ierusalim, încă şovăiau. Doar minunata descoperire a Mântuitorului la frângerea 
pâinii i-a convins că L-au văzut pe Domnul Înviat. 


În Duminica a doua de după Înviere, ne reîntâlnim duhovniceşte cu un alt ucenic al 
Domnului, Toma, la fel de sceptic şi îndoielnic ca şi ceilalți în probabilitatea 
ridicării din mormânt a lui lisus. Numai Domnul, prezent în faţa lui, îndemnându-l 
să-l atingă rănile din palme şi din coastă, l-a făcut pe Toma să exclame: „Domnul 
meu şi Dumnezeul meu!", cu neclintita credinţă că Hristos a înviat cu adevărat. 


Deducem din aceste două arătări ale lui lisus Înviat că bucuria pascală o trăim 
deplin abia atunci când ÎL întâlnim pe Domnul, când EI ni Se descoperă. Numai 
înţelegerea sensului morţii Sale face să apară lumina pascală. lisus Înviat nu poate 
fi recunoscut decât în lumina care arată sensul suferințelor îndurate pentru noi şi a 
noastră mântuire. 


Oare nu şi inimile noastre au ars de frumuseţea cuvintelor Sfintei Evanghelii? Nu 
ne-a cuprins şi pe noi dorul de a călători în această lume avându-L alături pe 
Hristos? În nenumărate rânduri am primit pe Hristos euharistic, ospătând din cina 
mântuirii precum Luca şi Cleopa la Emaus. La fel cum s-a întâmplat cu Toma, s-a 
strecurat în gândul nostru, poate, inevitabila dilemă: oare să fi fost chiar aşa? De 
aceea, cu fiecare sărbătoare pascală, ni se potolesc setea şi foamea după Dumne- 
zeu, se ostoieşte dorul după Hristos. De fiecare dată, împreună cu Toma strigăm: 
„Domnul meu şi Dumnezeul meu!". lar toate acestea se întâmplă pentru că 





proslăvirea Învierii Domnului înseamnă a mărturisi că El este chezăşia învierii 
noastre, Izvorul nemuririi. Prea mărind Învierea, ne întâlnim cu Marele Răstignit şi 
Înviat, care continuă să fie viu, aflându-Se mereu între noi şi în noi, purtându-ne 
astfel spre zorile vieţii veşnice. 


Am îndrăzni, oare, să ne întrebăm cum ne-ar fi viaţa fără Hristos Înviat? Oare nu 
scularea Sa din morţi motivează toate actele credinţei noastre? De aceea postim, ne 
rugăm, nădăjduim, năzuim, ne poticnim, cădem şi ne ridicăm; ducem un război 
nevăzut cu patimile, cu tentaţiile viclene şi pizmaşe ale trupului, ale lumii, ale celui 
rău tocmai pentru ca, la finele trecătoarei existențe pământene, să ne întâlnim cu 
Hristos cel Răstignit şi Înviat, care să ne răsplătească truda, credinţa, aşteptarea, 
îndelunga-răbdare prin sălăşluirea în iubirea Preasfintei Treimi. 


Această realitate ne confirmă faptul că Hristos nu a înviat triumfalist spre a-Şi arăta 
puterea, spre a emoţiona ori intimida. După ce a suferit moarte pe Cruce, Dumne- 
zeiescul Răscumpărător S-a ridicat din pecetluitul mormânt ca să împace Cerul cu 
pământul, pe Făcător cu făptura Sa, strivind moartea şi lanţurile iadului. Vasăzică, 
Domnul a înviat în interesul nostru, pentru mântuirea noastră, spre îndreptarea 
noastră. Sfântul apostol Pavel spune, de altfel: „lisus Hristos, Domnul nostru, a 
fost dat pentru păcatele noastre şi S-a sculat pentru îndreptarea noastră" (Romani 4, 
25). 


De aceea, cu fiecare sărbătoare pascală pregustăm din farmecul veacului viitor 
(Evrei 6, 5), retrăind un adevăr mângâietor şi încurajator: nu mai trăim pentru noi, 
ci pentru Acela care a murit şi a înviat pentru noi, după spusele Sfântului Pavel (II 
Corinteni 5, 15), căci cu toţii suntem fii ai luminii şi ai Învierii. 





Nicuşor Deciu - Invierea și paradoxul libertăţii 


Încă din anii copilăriei mi-a atras atenţia un anume aspect al zilelor din perioada 
Sfintelor Paști, de fapt din toată Săptămâna luminată, anume lumina deosebită ce 
se putea observa pe chipurile oamenilor, pe chipurile tuturor oamenilor, fără 
excepţie. Desigur că mi se şi oferea deschis acest prilej prin prezenţa fiecăruia pe 
ulițele satului, pentru că în aceste zile nici nu prea se gândea vreun om să 
muncească. Toată lumea sărbătorea Învierea lui Hristos, iar asta nu se declama, ci 
se vedea în bucuria de pe feţele celor din jur. Trăind în lumea restrânsă a satului 
am luat acest lucru ca pe un dat absolut. 


Mai târziu, odată cu lărgirea orizontului, am constatat că nu toţi oamenii prăz- 
nuiesc în acelaşi mod Sfintele Paşti. Am remarcat o multitudine de atitudini în 
abordarea Învierii şi nu mă refer în acest caz absolut deloc la abordări filosofice, 
conceptuale, ci pur şi simplu la modul cum înţeleg oamenii, în varietatea lor, să 
trăiască evenimentul. Și trebuie subliniat că, în ciuda deosebirilor - cu rare excepții, 
desigur - toţi se bucură și preţuiesc, după măsura lor, praznicul, chiar dacă se află 
pe treapta cea mai de Jos a secularizării trăirii religioase. 


ȘI doresc să-ți mai spun, dragă prietene, că multă vreme nu mi-am putut explica 
acest fenomen, pe care în copilărie l-am perceput, fără interpretări de vreun anume 
fel, doar ca pe un basm frumos. Dar odată cu creşterea în vârstă se ascute şi simţul 





critic, care pretinde anumite explicații. O incredibilă lămurire a acestei stări 
generale de bucurie aveam să aflu în Cuvântul la Sfintele Paști al Sfântului loan 
Gură de Aur, care zice printre altele: „Darnic fiind Stăpânul, primește pe cel de pe 
urmă ca şi pe cel dintâi, odihneşte pe cel din al unsprezecelea ceas ca şi pe cel ce a 
lucrat din ceasul dintâi, şi pe cel de pe urmă miluieşte, şi pe cel dintâi mângâie”, şi 
continuă puțin mai jos: „Pentru aceasta, intraţi toți întru bucuria Domnului nostru; 
şi cei dintâi, şi cei de al doilea, luaţi plata. Bogaţii şi săracii împreună bucuraţi-vă. 
Cei ce v-aţi înfrânat și cei leneşi, cinstiţi ziua. Cei ce aţi postit şi cei ce n-aţi postit, 
veseliți-vă astăzi. Masa este plină, ospătaţi-vă toţi. Viţelul este mult, nimeni să nu 
iasă flămând. Gustaţi toți din ospăţul credinţei; împărtăşiți-vă toți din bogăţia 
bunătăţii. Să nu se plângă nimeni de lipsă, că s-a arătat Împărăţia cea de obşte. 
Nimeni să nu se tânguiască pentru păcate, că din mormânt iertare a răsărit. Nimeni 
să nu se teamă de moarte, că ne-a izbăvit pe noi moartea Mântuitorului”. 


Din acest cuvânt am înţeles foarte limpede că pentru lumina şi bucuria generală din 
zilele pascale, nu avem, nici unul dintre noi, vreun merit, întrucât este un dar, darul 
adus de Hristos prin învierea Sa, iar diversitatea de bucurii omeneşti reprezintă tot 
atâtea moduri de însuşire a acestui dar universal. 


Tu, însă, în afară de cele de mai sus, m-ai întrebat despre acei dintre oameni care 
arată şi declamă că cinstesc şi se bucură de Învierea Domnului, dar după trecerea 
acestor zile se schimbă radical şi se gândesc la jafuri, îi umilesc pe semenii lor de 
la înălțimea funcțiilor publice pe care doar temporar le dețin, pun la cale crime 
morale și fizice sau, și mai rău, provoacă revolte și chiar războaie. Cum de sunt cu 
putință aceste lucruri, care, vrem, nu vrem, ne afectează pe toţi? Dintr-un anumit 
punct de vedere se poate răspunde că, așa cum în darul Învierii, despre care am 
vorbit la început, zărim dragostea şi necuprinsa libertate a lui Dumnezeu, în faptele 
descrise de tine se vede aceeaşi libertate, însă a omului. 


Dar a unui om care trăieşte în minciună, mințindu-se pe sine însuși mai înainte de 
toate. Căci cum te poţi bucura de Înviere şi să nu sesizezi că acela a fost darul 
iubirii dumnezeieşti pentru tine, dar și pentru toți semenii tăi? Cum poţi complota 
apoi împotriva celor care, ca şi tine, s-au împărtășit din aceeaşi bucurie pascală, 
chiar dacă aceştia sunt mai mici şi mai umili? În fapt, exact aceasta este oglinda în 
care se întrevede şi caracterul eshatologic al Învierii Domnului. În aceasta se 
vădeşte foarte limpede că după criteriul dragostei se va face Judecata Universală. 
Aşa cum am văzut, există o bucurie pascală dăruită întregii omeniri fără osebire, pe 
care unii o primesc şi o păstrează tot restul anului, iar alții o leapădă, de bună voie, 
după câteva zile, ca să se dedea iarăşi vicleniei, fără să înţeleagă că, la un moment 
dat, această alegere va deveni, în mod inevitabil, definitivă 





Pr. Alexandru Pripon: Invierea Domnului - izvorul adevăratei înțelepciuni 

În prag de praznic binecuvântat, astăzi, poate mai mult ca în alte dăţi, avem prilejul 
de a ne privi cu atenţie, renunțând la sfieli şi convenţii de promenadă, care să ne 
îndepărteze de Dumnezeu. Ar trebui să percepem, cumva, şi partea prea puţin 
remarcată a distanțării sociale, cea care ne ţine în case. Deoarece singurătatea 
aceasta, impusă de pandemie, nu este neapărat o condamnare la însingurare. Este o 
şansă de a-L regăsi pe Părintele ceresc - Cel pierdut, uitat, lăsat deoparte, în crunta 
învolburare a clipelor care se scurg cu repeziciune. 


Privind la momentele rememorate în Săptămâna Sfintelor Pătimiri ale Domnului 
lisus Hristos, se poate spune că viața noastră, mai cu seamă în contextul contem- 
poran al ignoranței cu mască de condescendentă surprindere, e cuprinsă între două 
întrebări: „Ce este adevărul?” - mirarea lui Pilat - şi „Unde mergi, Doamne?” - 
uimirea nedesăvârşirii specific umane a lui Petru. Dincolo de acestea se află 
Sublimul! 





În prag de praznic - cel mai mare, cel mai important, izvorâtor de lumină şi înţe- 
legere binecuvântată - este momentul prielnic pentru a păşi dincolo de întrebare, 
pentru îmbogățirea întru credință sau măcar pentru efectuarea unui prim pas spre 
dobândirea adevăratei înţelepciuni. Acum este momentul ca, în toiul bucuriei 
firești, să privim cu atenție în jur. Să privim în urmă, spre trecutul care ne-a definit 
existenţa, şi înainte, către zări, spre viitorul care ne va spune povestea. 


Știm cu toții că, dacă vom avea o minimă grijă (a se citi viclenie sau mai edul- 
corat, diplomaţie), vom gestiona cumva felul în care va suna istorisirea despre noi, 
căci măcar din inflexiunile vocii pot fi „şlefuite” anumite cuvinte. Însă trecutul 
poate și trebuie să rămână neinfluențat de subtilități lumești, dur, neînduplecat, 
acuzator, dacă este cazul, aducându-ne aminte de ceea ce am fost sau, mai degrabă, 
de ceea ce nu suntem şi am fi putut să fim. 


Orice ar spune unii, nimic nu este simplu în viața unui creştin autentic. Deoarece la 
fiecare pas se poate ivi un nou prilej de apostazie sau de „relaxare” a credinţei, spre 
a respecta o vremelnică modă, care poate distruge strădanii îndelungate și poate 
adumbri chipul luminos al strămoşilor ce se odihnesc în fotografii ca în icoane. În 
orice moment poate răsări o nouă sudalmă izvorâtă din suflete înnegurate, menită 
să ne inducă uitarea de noi înşine şi de rostul nostru în lume. Dar credința cea 
izvorâtă din iubirea divină ne va călăuzi întotdeauna spre o atitudine pașnică, deși 
demnă. Căci Învierea Domnului este lumina cea adevărată, revărsată asupra tutu- 
ror, izvor de bucurie şi de adevărată înțelepciune. 


În prag de praznic binecuvântat, astăzi, poate mai mult ca în alte dăţi, avem prilejul 
de a ne privi cu atenţie, renunțând la sfieli şi convenţii de promenadă, care să ne 
îndepărteze de Dumnezeu. Ar trebui să percepem, cumva, şi partea prea puțin 
remarcată a distanțării sociale, cea care ne ţine în case. Deoarece singurătatea 
aceasta, impusă de pandemie, nu este neapărat o condamnare la însingurare. Este o 
şansă de a-L regăsi pe Părintele ceresc - Cel pierdut, uitat, lăsat deoparte, în crunta 
învolburare a clipelor care se scurg cu repeziciune. Este o şansă de a readuce în 
sufletele noastre lumina adevăratei credințe, departe de duhul mereu nemulţumit al 
acestui veac. De multe ori, în aparenta singurătate se nasc ideile frumoase, gene- 
ratoare de fapte mărețe, căci acolo, în „chilia” solitară, în umbra sufletului nostru, 
ne aşteaptă răbdător Dumnezeu. 


Poate că, după încheierea stării de urgență și după dispariția spectrului acestei 
perfide boli, vom privi lumea cu alţi ochi. Poate că ne vom gândi altfel paşii prin 
lume. Poate vom înţelege că existenţa întru Hristos nu reprezintă o simplă expresie 
care să îşi piardă ori să îşi dilueze irevocabil sensul, odată cu scurgerea timpului. 





Este dezideratul suprem, minunat, implacabil al omenirii aşezate sub semnul 
Sfintei Cruci şi sub vocaţia ratată, prea adesea, de a ne asuma calea către mântuire 
și de a o urma, indiferent de meandrele cotidianului. 


Sunt multe lucruri care ar putea fi spuse, dar credinţa veritabilă se simte şi se 
trăieşte evitând cuvintele perisabil-meşteşugite, calambururile şi „jocurile de 
scenă”. Iar această perioadă, în pragul praznicului Învierii Domnului, este prielnică 
sentimentului curat, al bucuriei şi al recunoștinței față de Dumnezeu, Cel care a 
oferit omenirii o nouă şansă: aceea de a exista întru iubirea mântuitoare a lui 
Hristos, dobândind, astfel, înţelegerea şi adevărata înţelepciune. 


ȘI cred că acum este momentul să uităm de orice neajunsuri specifice lumii în care 
trăim. Deoarece „milostivirea Ta, cea nemăsurată, cei ţinuţi în legăturile iadului, 
văzând-o, la Lumină au mers, Hristoase, cu picioare vesele, lăudând Paștile cele 
veşnice. Hristos a înviat din morţi!” (Cântarea a V-a din Canonul Învierii). 





Răzvan Codrescu - Plinătatea timpului pascal 


Ciclul pascal, pe care evlavia creştină îl parcurge an de an, se întinde de fapt de la 
începutul Postului Mare şi până la Rusalii, dar centrul lui, receptat şi trăit cu 
precădere ca “timp pascal”, îl constituie cele două săptămâni consecutive de la 
Florii la Duminica Tomii, ce încadrează marele praznic al Învierii: Săptămâna 
Patimilor (a tristeţii cernite) şi Săptămâna Luminată (a bucuriei radioase). Această 
plinătate a timpului pascal e punctată, evanghelic şi iconic, în cele ce urmează. 

Învierea lui Lazăr (fratele Martei şi Mariei), cinstită în ajunul Floriilor (Sâmbăta 
lui Lazăr - mare zi de pomenire a morţilor), constituie un preludiu important al 
Învierii Domnului. Troparul sărbătorii spune: “Învierea cea de obşte mai înainte 
de Patima Ta încredinţând-o, pe Lazăr l-ai înviat, Hristoase, Dumnezeule”. 
Dojenind-o pe Marta pentru îndoiala ei (“Nu ţi-am spus că dacă vei crede, vei 
vedea slava lui Dumnezeu?” — loan 11, 40), Domnul pune să se ridice piatra de la 
gura mormântului şi-l strigă cu glas mare pe cel de patru zile aşezat în el: “Lazăre, 
vino afară!” (loan 11, 43). Şi mortul iese viu la lumină, făcându-i să se cutremure 
pe toţi cei de faţă, iar pe arhierei şi pe farisei să zică: “Ce ne facem, pentru că 
Omul Acesta săvârşeşte multe minuni?” (loan 11, 47). 


A doua zi, în Duminica Floriilor, are loc Intrarea Domnului în Ierusalim. Călare 
pe mânzul asinei şi întâmpinat de mulţime cu ramuri de finic şi cu osanale 
(“Osana! Binecuvântat este Cel ce vine întru numele Domnului, Împăratul lui 
Israel!” — loan 12, 13), lisus este imaginea Împăratului, iar lerusalimul imaginea 
Împărăției (prefigurarea Ierusalimului ceresc). Celor veniţi să-L vadă, Mântuitorul 
le spune: “A venit ceasul ca să fie preaslăvit Fiul Omului” (loan 12, 23), şi atunci 
glas se aude din ceruri zicând: “L-am preaslăvit şi iarăşi Îl voi preaslăvi” (loan 
12, 28). Dar lisus ştie că păşeşte pe calea patimii, răstignirii şi morţii, amintindu-le 
celor din jur că “grăuntele de grâu... dacă va muri, va aduce multă roadă” (loan 
12, 24), chiar dacă ei nu pricepeau în clipa aceea că EI le vorbea, învăluit, despre 
propria Lui moarte şi Înviere. 





Înaintea Cinei celei de Taină, în semn şi ca pildă de smerenie slujitoare, Hristos 
spălă picioarele ucenicilor: “Înfelegeţi ce v-am făcut Eu? Voi Mă numiţi pe 
Mine: Învățătorul şi Domnul şi bine ziceți, căci sunt. Deci, dacă Eu, Domnul şi 
Învățătorul, v-am spălat vouă picioarele şi voi sunteţi datori să vă spălaţi 
picioarele unii altora; că v-am dat vouă pildă că, precum v-am făcut Eu vouă, să 


faceţi şi voi” (loan 13, 12-15). De aceea, în Patriarhia Ierusalimului bunăoară, 
până astăzi, Patriarhul, închipuindu-L pe Hristos, la Utrenia din Joia Mare, spală 
picioarele a 12 arhimandriţi ai locului, ce-i închipuie pe apostolii Domnului (pe 
care icoana îi arată extrem de stânjeniți, dar şi de impresionați de gestul 
Învăţătorului lor). 





Cina cea de Taină, ce a urmat imediat după aceea, ca reuniune pascală, este 
importantă pentru că în cadrul ei a fost instituită Sfânta Euharistie, centrul liturgic 
al vieţii creştine: “Jar pe când mâncau ei, lisus, luând pâine şi binecuvântând, a 
frânt şi dând ucenicilor, a zis: «Luaţi, mâncaţi, acesta este trupul Meu». Şi luând 
paharul şi mulțumind, le-a dat, zicând: «Beţi dintru acesta toţi, căci acesta este 
sângele Meu, al Legii celei noi, care pentru mulți se varsă spre iertarea 
păcatelor» ” (Matei 26, 26-28). Icoana îl arată pe luda aplecat sau cu mâna întinsă 
spre blid (“Cel ce a întins cu Mine mâna în blid, acela Mă va vinde” — Matei 26, 
23): ceasul întunericului era aproape. La rigoare, în reprezentarea iconografică a 
scenei, aureolă trebuie să aibă numai Hristos (apostolii n-au primit încă darul 
Cincizemii — Duhul Sfânt pogorât asupra lor în chip de limbi de foc, ca supremă 
consfinţire). Există însă destule reprezentări în care aureolă au şi toţi apostolii, mai 
puţin luda. 


Vândut pe 30 de arginţi cu Sărutul lui luda, în noaptea Ghetsemanilor, lisus 
încape pe mâna celor ce Îi doreau moartea (mai marii evreilor), dar care aveau 
nevoie pentru aceasta de complicitatea puterii romane. Nesuferindu-i pe evrei, Pilat 
încearcă în fel şi chip să-L facă scăpat pe Hristos, dar în cele din urmă, spălându-se 
pe mâini, cedează presiunilor mulţimii asmuţite de farisei, care cere ferm eliberarea 
tâlharului Baraba şi răstignirea profetului din Nazaret (“Sângele Lui asupra 
noastră şi asupra copiilor noştri!” — Matei 27, 25). Căindu-se de ce a făcut, Iuda 
returnează arginţii şi se spânzură (dublând păcatul trădării cu acela al sinuciderii), 
iar lisus este târât cu crucea în spate spre Golgota, indurând cele mai grele 
batjocuri. 

În Vinerea mare, numită de creştini şi Vinerea neagră, creştinătatea rememorează 
Răstignirea, moartea şi punerea în mormânt a Domnului, iar în biserici, seara, se 
cântă Prohodul. Răstignit la ceasul al treilea (după Marcu 15, 25) sau la ceasul al 
şaselea (după loan 19, 14), cert este că lisus Şi-a dat duhul la ceasul al nouălea: 
“Săvirşitu-s-a!” (loan 19, 30); “Părinte, în mâinile Tale încredinţez duhul Meu” 
(Luca 23, 46). Vechile icoane răsăritene redau răstignirea într-o manieră sobră, 
evitându-se — în comparaţie cu arta apuseană — ostentația deteriorării fizice. 
Asistenţa se reduce, cel mai adesea, la Maica Domnului (uneori însoţită, în plan 
secund, de mironosiţe) şi la Apostolul loan (avându-l adeseori alături şi pe bunul 
sutaş). Uneori sunt figuraţi şi cei doi tâlhari între care a fost răstignit (după tradiţie: 
Gestas şi Dismas). În susul Crucii stă scris: I.N.R.I. — inițialele de la Lisus 
Nazarineanul, Regele Iudeilor. Sub Crucea de pe Golgota (locul “Căpăţânii”) e o 
mică grotă, cu craniul protopărintelui Adam, semnificând mântuirea primului 
Adam prin sângele lui Hristos, Noul Adam. 





Aşa cum Domnul le spusese ucenicilor în multe rânduri, în dimineaţa celei de-a 
treia zile de după punerea Sa în mormânt are loc Învierea — Andstasis — moment 
tainic greu de figurat, drept care iconografia răsăriteană îl evocă, de regulă, prin 
scena Pogorârii la iad, absentă din Evanghelii, dar bine statornicită în Tradiţie 

: “Hristos S-a pogorât la iad, a slobozit din 
legăturile veşnice şi a înviat sufletele celor drepți care erau robite acolo, adică le- 
a dus în Rai. Dar nu a înviat şi trupurile lor, ci le-a lăsat în morminte până la 
învierea cea de obşte”). 


Hristos Însuşi S-a pogorât la iad cu sufletul (nu şi cu trupul, care era în mormânt). 
ladul e reprezentat ca o peşteră întunecoasă, iar în centrul icoanei se vede Hristos, 
cu dreapta ţinând de mână pe Adam, iar cu stânga pe Eva. Alteori cu o mână îl ţine 
pe Adam, iar în cealaltă ține Crucea (devenită simbol suprem al biruinţei asupra 
morţii). 

Învierea Domnului mai € reprezentată tradiţional prin icoana Îngerului vestind 
mironosiţelor Învierea Luca 24, 5: “Nu este dici, căci S-a sculat precum a zis...” 
— Matei 28, 6), pe care Erminia lui Dionisie din Furna (sec. 18) o descrie aşa: 
“Mormânt deschis şi un înger, purtând veşminte albe şi şezând pe acoperământul 
mormântului, ţine cu o mână o suliță, iar cu cealaltă arată, înăuntru în mormânt, 
giulgiul şi năframa şi purtătoarele de miruri, înaintea lui, ținând miresmele”. 


Icoanele care-L înfăţişează pe Domnul ieşind dintr-un mormânt sub formă de 
coşciug şi ţinând în mână un steag (simbol profan şi emfatic al biruinţei) nu sunt 
ortodoxe (chiar dacă, deodată cu alte proaste influenţe apusene, au pătruns şi în 
lumea ortodoxă, concurând, pe alocuri, reprezentările tradiționale). Ele fac parte, 
cu rare excepţii, din categoria kifsch-ului religios. (“De ce Îl căutaţi pe Cel viu între 
cei morți?!” — 





Duminica Tomii (prima de după Duminica Învierii), numită în popor şi “Paştele cel 
mic”, se leagă de episodul evanghelic al Încredinţării lui Toma (“Adu degetul 
tău încoace şi vezi mâinile Mele şi adu mâna ta şi pune-o în coasta Mea şi nu fii 
necredincios, ci credincios!” — loan 20, 27), cel ce, circumspect mai înainte, 
izbucneşte acum în sublima exclamaţie mărturisitoare: “Domnul meu şi 
Dumnezeul meu!”. 


În menţionatul manual de pictură bisericească tema este numită “Toma pipăind 
rănile lui Hristos”. Încredinţarea lui Toma face parte din grupul de reprezentări 
iconografice care certifică Învierea. Strigătului îngeresc “Hristos a înviat!”, ele îi 
răspund toate, în limbajul lor figurativ: “Adevărat a înviat!”. 


In cazul lui Toma Geamănul, necredinciosul sfârşeşte prin a ne încredința el însuşi 
de autenticitatea Invierii! 





Preot Ion Andrei Tărlescu - În ce perioadă a anului a intrat Domnul Iisus 
Hristos în lerusalim şi când S-a răstignit? 


I. Bineînţeles că Biserica întotdeauna a urmărit, urmăreşte şi va urmări esenţa 
lucrurilor, îndeosebi rostul spiritual şi eshatologic al acestor fapte mântuitoare ale 
Domnului nostru lisus Hristos şi fireşte că doreşte să hrănească sufletele şi nu 
ştiinţa. Dar dacă ar fi să privim puţin şi partea cealaltă a monedei, tot spre folosul 
nostru din dragoste pentru Mântuitorul nostru lisus Hristos şi pentru lucrarea Sa 
mântuitoare şi să deschidem o fereastră spre "Misterele Bibliei”, atunci este nevoie 
să analizăm puţin câteva aspecte geografice, cronologice şi istorice. 


Intrarea triumfală a Domnului lisus Hristos în Ierusalim, o aflăm foarte frumos şi 
amplu redată în Sfânta Scriptură, spunându-se printre altele că mulţimea multă, 
care venise la sărbătoare, auzind că lisus vine în Ierusalim, au luat ramuri de finic 
şi au ieşit intru întâmpinarea Lui... 


Finicul este o plantă ce se găseşte în special în zonele tropicale, în savane, în 
Sahara şi în special în Orientul Mijlociu, purtând denumirea de Dum. Finicul este 





de fapt curmalul şi poartă denumirea de Phoenix dactylifera, împărţit în alte două 
specii: Phoenix theophrasti şi Finicul aşa zis hibrid: Hameropas. 


Deci ramurile de finic folosite de mulțimea ce L-a întâmpinat pe Hristos la intrarea 
acestuia în Ierusalim, trebuie să fi fost specia Dum sau în denumirea ei ştiinţifică 
Phoenix dactylifera. Însă acest ramuri de finic, le găsim viguroase şi verzi pe 
aproape toată durata anului. 


Aşadar nu ramurile de finic (curmal) ar putea să ne dezvăluie enigma legată de 
luna în care lisus Hristos ar fi putut să intre în Ierusalim, ci un alt pom, tot atât de 
roditor la Locurile Sfinte, care este Sicomorul sau smochinul. 


Punând în valoare informaţiile din Sfânta Scriptură în ceea ce priveşte răspunsul la 
întrebarea: În ce perioadă a anului a avut loc intrarea Domnului în Ierusalim, 
mergem la citatul de la Matei 24,32 în care se spune foarte clar: "Învăţaţi de la 
smochin pilda: Când mlădiţa lui se face fragedă şi odrăsleşte frunze, cunoaşteţi 
că vara este aproape”. De aici, aflăm că smochinul face frunze sau "odrăsleşte 
frunze” aşa cum frumos ne spune textul, aproape de începutul verii, când aceasta 
este vestită prin temperaturi uşor mai ridicate decât cele ale anotimpului de 
primăvară. 


Încă din cele mai vechi timpuri dar şi din documente, aflăm că Ierusalimul are o 
climă mediteraneană propice finicului sau smochinului, cu veri călduroase şi ierni 
blânde. lanuarie este cea mai rece lună din an, cu temperaturi de maxim 5* C. 
Lunile iulie şi august, sunt cele mai călduroase luni, aşadar luni de vară, cu 
temperaturi ce depăşesc 30* C. 


Axându-ne şi trebuie să o facem, pe cuvintele nepreţuite ale Evanghelistului dar 
mai cu seamă ale Mântuitorului lisus Hristos, acelea care spun că frunzele 
smochinului ies când se apropie vara, ceea ce ar însemna luna mai respectiv iunie, 
atunci am putea spune, dar cu o oarecare îndoială, că intrarea triumfală a lui 
lisus Hristos în Ierusalim, a avut loc într-una din aceste două luni: mai sau 
iunie. 


Și totuşi nici acest text scripturistic nu pare a fi foarte edificator în ceea ce priveşte 
descifrarea enigmei şi astfel trebuia căutat neapărat un alt indiciu mult mai 
elocvent. 


O altă frază descoperită de noi în Biblie şi care prezintă o acţiune petrecută exact a 
doua zi după intrarea în Ierusalim a lui Hristos, spune următoarele: "Dimineaţa, a 





doua zi, pe când Se întorcea în cetate, a flămânzit; şi văzând un smochin lângă 
cale, S-a dus la el, dar n-a găsit nimic în el decât numai frunze...Și a zis lui: De 
acum înainte să nu mai fie rod din tine în veac! Și smochinul s-a uscat îndată” 
Luând în calcul spusele lui Hristos că frunzele smochinului rodesc când se apropie 
vara iar în ultimul fragment prezentat de noi observăm cum smochinul avea frunze, 
dar fără rod "căci nu era timpul smochinelor” dar şi faptul că zilele de vară 
adevărată încep cu luna iunie, ajungem la concluzia că intrarea în Ierusalim s-a 
petrecut în luna mai sau iunie. 


La capitolul 12,1 din Evanghelia lui loan, aflăm că intrarea în Ierusalim a lui 
Hristos s-a petrecut cu şase zile înainte de Paştile iudeilor, care conform tradiției 
ebraice, trebuia să cadă primăvara. Calendarul ebraic este însă un calendar lunar şi 
de aceea, luna Nisan ar trebui să înceapă cu 11 zile mai devreme în fiecare an solar. 
Pentru ca Nisan şi Paştele să cadă primăvara, şi nu în alt anotimp, se adaugă 
câte o lună suplimentară (numită Adar II) (6) în anumiţi ani. Dintr-un ciclu de 
nouăsprezece ani, anii 3, 6, 8, 11, 14, 17 şi 19 au câte 13 luni lunare, în loc de 12 
luni. Acest calendar stabil, folosit şi în prezent, a fost introdus în secolul al IV- 
lea, pentru a se asigura corelarea cu calendarul solar şi anotimpurile. 


În urma calculelor bazate pe calendarul lunar ebraic şi comparat cu cel solar 
gregorian, paştele acestora s-ar decala cu o lună sau chiar două şi astfel intrarea în 
lerusalim a lui Hristos ar fi avut loc în luna februarie sau martie, când 
temperaturile sunt destul de scăzute şi nu sunt propice smochinului, pentru a rodi 
sau a face frunze, aşa cum ne spune Biblia. Aşadar, bazându-ne pe calendarul care 
ar stabili intrarea lui Hristos în Ierusalim ca fiind în luna martie sau aprilie, erau 
oare aceste luni în antichitate cele care prevesteau prin temperaturile lor mai 
ridicate decât acum... anotimpul verii? Probabil că da!... având în vedere că au 
trecut peste 2000 de ani de la acest eveniment care a avut loc în istoria Mântuirii 
omului. 


II. În ceea ce priveşte luna în care a avut loc Răstignirea pe cruce a Mântuitorului 
lisus Hristos, aceasta credem că a avut loc la aproape 8 sau chiar 9 luni de la 
intrarea în Ierusalim a acestuia. Tot Sfânta Scriptură este principalul izvor care ne 
poate dezvălui "în ce lună” a anului a avut loc Răstignirea. 


La capitolul de la Marcu 14, 67 se spune următoarele: ”$i văzându-l pe Petru 
încălzindu-se, s-a uitat la el şi a zis: Și tu erai cu lisus Nazarineanul” iar la loan 
18,18: "Iar slugile şi slujitorii făcuseră foc şi stăteau şi se încălzeau, că era frig, 
şi era cu ei şi Petru stând şi încălzindu-se”. 





Elementul principal care ne interesează pe noi din aceste fragmente este cuvântul: 
"frig”. Dacă luăm în considerare că lunile friguroase din Țara Sfântă dar fără prea 
multă zăpadă, sunt ianuarie şi februarie când maxima temperaturii ajunge la 12*C 
iar minima este de 5*C, atunci, întemeindu-ne pe cuvântul Scripturii, ajungem la 
concluzia că prinderea, procesul lui Iisus Hristos şi Răstignirea precum şi Învierea, 
toate acestea, au avut loc în lunile ianuarie sau februarie şi nu imediat după intrarea 
în lerusalim întâmplată în lunile de primăvară sau chiar de vară, aşa cum am văzut 
în studiul de mai sus. 


Dacă temperatura minimă, aşa cum vedem mai sus, ziua ajunge la 5*C, probabil că 
noaptea este şi mai frig. În Biblie ni se spune că prinderea lui Hristos a avut loc 
noaptea, când cu siguranţă temperatura scăzuse foarte mult faţă de cea din timpul 
zilei şi că slugile şi slujitorii făcuseră foc stând şi încălzindu-se, că era frig...acolo 
stând şi Petru pentru a se încălzi, apostolul care s-a lepădat de Hristos de trei ori la 
cântarea cocoşului. 


Sprijiniţi pe argumentele de mai sus, am putea face foarte bine dovada că 
Răstignirea a avut loc înainte de Paştele ludeilor, fiindcă acesta urma să se 
sărbătorească în primăvară, după calendarul gregorian martie sau aprilie, când 
temperaturile începeau să fie mai ridicate. Şi Pilat din Pont vorbeşte mulțimii 
despre "sărbătoarea Paştilor”, spunându-le că la această sărbătoare există obiceiul 
ca de acesta să le elibereze iudeilor pe cineva, sugerând că Paştele lor era foarte 
aproape. Dar cât de aproape? Credem că toate aceste evenimente mântuitoare, 
inclusiv Răstignirea, au avut loc la sfârşitul lunii februarie, iar la începutul lunii 
martie, după calendarul ebraic, iudeii urmau să sărbătorească Paştele. Aşadar din 
cele spuse mai sus rezultă două lucruri: 


1. Perioada lunii februarie este una încă rece şi deci o putem corela foarte bine la 
citatele care vorbesc de frigul din acele zile, când Petru stătea şi se încălzea la foc, 


2. Pilat nu le-ar fi vorbit iudeilor despre sărbătoarea "Paştilor”, dacă acesta urma să 
fie sărbătorit peste o lună sau chiar două. 


Prin acest studiu, am încercat să dovedim încă odată cuvântul adevărat şi autentic 
al Scripturii insuflat de Duhul Sfânt, referitor la perioada în care au avut loc 
Patimile, Răstignirea şi Învierea Domnului şi Mântuitorului Iisus Hristos: înainte 
de sărbătoarea Paştilor iudeilor. 





Doar Biserica a aşezat spre cinstire aceste două evenimente, la o distanţă atât de 
apropiată una de alta, ele însă s-au petrecut, după cum vedem, în perioade diferite 
ale anului. 





Melania Radu - Paştele Blajinilor — legendă, tradiţie şi mister 


Într-un episod al epopeii medievale „Alexandria ” se povesteşte cum Alexandru cel 
Mare, în drumul său către est, în căutarea capătului lumii, a poposit şi într-o 
insulă situată la marginea paradisului. Acolo l-a cunoscut pe Evant, regele 
Blajinilor (cei înţelepţi şi fericiţi), care i-a dăruit o sticlă cu apa miraculoasă a 
vieții veşnice. Se mai povesteşte că Blajinii trăiesc în rugăciune continuă, că au 
locuit pe Pământ la începuturile istoriei şi se vor întoarce aici după încheierea 
acestui ciclu istoric al umanităţii, în era înţelepciunii. 


La o săptămână după Paşti, în ziua de luni care urmează după Duminica 
Sfântului Toma, în estul şi sudul Europei se sărbătoreşte Paştele Blajinilor, un 
amestec între mituri străvechi şi datini creştine. Această zi se mai numeşte şi 
Lunea Morților, Paştele Morților, Paştele Mic, Paştele Rohmanilor. 


Blajinii, cărora li se mai spune şi Rohmani, Urici sau Oameni Roşii, sunt fiinţe 
mitice, reprezentări ale oamenilor primordiali sau ale strămoşilor. Se spune că ei 
au luat parte la facerea lumii şi că, de atunci, susţin Stâlpii de sprijin ai 
Pământului 


Consideraţi urmaşii lui Set (al treilea fiu al lui Adam şi al Evei), Blajinii trăiesc la 
hotarul dintre lumea văzută şi lumea nevăzută Sau chiar sub pământ, pe Tărimul 
Celălalt, dincolo de Apa Sâmbetei (râu imaginar, care izvorăşte de sub rădăcinile 
Bradului Lumii, înconjoară Pământul de trei, şapte sau nouă ori şi se varsă în 
lumea cealaltă prin Sorbul Pământului; acesta mărgineşte lumea văzută de lumea 
nevăzută). 





Lumea subterană a celuilalt tărâm este evocată adeseori de tradiţiile populare şi de 
poveştile româneşti. Mitologia română arată că sub pământul nostru se mai află o 
lume. Acolo sunt tărâmurile celelalte, unde nu au ajuns decât eroii populari, 
precum Făt-Frumos, ce ajunge în Ţara tinereții fără bătrâneţe si a vieţii fără de 
moarte. Pe fărâmurile acelea, numite şi Ostroavele Blajinilor sau Ostroavele 
Albe, locuiesc aceşti oameni sfinţi. Asemănarea cu mitul lumii tainice a Shambalei 
este semnificativă. 


Cele mai multe legende îi prezintă ca pe nişte fiinţe pline de compasiune, 
devotate lui Dumnezeu, ca pe nişte oameni de demult, cu o credinţă mai curată 
decât a actualilor pământeni, şi care, la Sfârşitul lumii, se vor întoarce pe 
pământ. Numele de Rohmani le vine din limba tracă, fiind atestat într-un epitet al 
Cavalerului Trac, Zeind-Roymenos, cu sensul de "Sfântul Luminos". 


Blajinii Sunt fiinţe paşnice, incapabile de a face rău. Se crede că sunt 
asemănători cu oamenii, blonzi, însă mai mici ca Statură şi că au calităţi morale 


deosebite, precum bunătatea, blândeţea şi simplitatea, care-i fac adevărate 
modele pentru oameni. 


Ducând o viaţă austeră, cu posturi severe, Blajinii se roagă permanent 
pentru lumea noastră, fără a cere nimic pentru ei. 


Legătura dintre pământeni şi Blajini se face, conform tradiției, la Paştele 
Rohmanilor, prin cojile de ouă pe care oamenii, recunoscători pentru rugăciunile şi 
faptele bune ale Blajinilor, le aruncă în ape curgătoare în Vinerea Mare sau în 
Sâmbăta Paştilor. Plutind pe ape, ele vor ajunge pe Apa Sâmbetei, în lumea unde 
locuiesc aceste făpturi minunate, vestindu-i astfel că a sosit timpul să serbeze 
Paştele. 





Până în Tarâmul Celălalt cojile de ouă ajung într-o săptămână, după care, printr-un 
miracol, ele redevin ouă întregi, cu care se hrănesc Blajinii, despre care se spune că 
mănâncă foarte puţin, un ou ajungând pentru 12 dintre ei. Datina cere ca aceste coji 
de ouă roşii să fie aruncate în ape curgătoare numai de fete neajunse la pubertate 
sau de femei bătrâne. 


După ospăț, Blajinii se căsătoresc cu femeile lor, rămânând împreună cu ele între 6 
şi 30 de zile, pentru că în restul anului postesc şi duc o viaţă castă. Femeile lor sunt 
mult mai credincioase şi mai frumoase decât pământencele; în Bucovina 1 se mai 
spune şi în prezent unei fete foarte frumoase că este o Rohmaniţă. 


Femeile Blajinilor trăiesc separat de bărbaţi şi se întâlnesc cu ei doar o dată pe an, 
la Paştele lor, când se pot căsători. Băieţii sunt crescuţi de mame până merg în 
picioare şi pot să se hrănească, după care trăiesc în izolare, împreună cu bărbaţii. 


Sărbătoarea este şi un prilej de comemorare a morţilor. În această zi se depun 
ofrande pe morminte, se împart pomeni, se întind mese în cimitir, lîngă biserică 
sau în câmp, la iarbă verde, resturile fiind lăsate acolo pentru a se hrăni cu ele 
sufletele morților, în special ale celor care n-au avut parte de o înmormântare 
creştinească. Se crede că de Paştele Blajinilor sufletele morţilor sunt libere şi pot 
gusta din mâncărurile pregătite special pentru ei şi date pomană. 


Se crede că Blajinii se bucură foarte mult de această sărbătoare şi de legătura dintre 
ei şi oameni care se menţine prin intermediul acesteia. 





Părintele Andreas Konanos - Invierea lui Hristos este, oare, o poveste? 


>dokologia.ro 


Chiar dacă spui tu că este o poveste ceea ce cred eu, aceasta este cea mai frumoasă 
poveste din lume. Şi nu este poveste, ci adevăr! Și chiar dacă ai spune aşa ceva, 
întreaga lume trăieşte astăzi o poveste, trăieşte o minciună. Se tot scrie pe marile 
postere: „Trăieşte-ţi povestea!”. Foarte bine! Şi astfel dacă zic, aceasta, ce o 
numești tu povestea mea, este cea mai tare poveste. Este captivantă ca o poveste, 
dar ascunde adevăruri de necrezut. Ascunde adevărul vieţii şi al morţii. Dacă 
aceasta în care cred este o poveste, atunci cum se explică faptul că pot, trăiesc şi 
suport durerea, văd moartea şi zâmbesc, merg în cimitir și plantez flori? Văd 
durerea cum se apropie de mine şi rabd. Se întâmplă seism în jurul meu şi cu stau 
neclintit... Văd naufragii, dezamăgiri, dureri, boli, aşteptări, singurătate, tristeţe şi 
toate acestea le îndur... Cine mă ajută să accept toate acestea? Cine mă face să 
trăiesc? Tu-mi spui că trăieşti ceva adevărat, ceva mai adevărat decât Acela în Care 
cred. Adevărul tău - să presupunem - te menţine atât de vertical? Te ţine atât de 
puternic? 


Foarte bine! Eu cred într-o poveste, după cum spui tu. Arată-mi, tu ce deţii şi ce 
cale urmezi? Ce te susţine în viaţă? Cum faci față tuturor lucrurilor din această 
viaţă? Cum vei scăpa de ameninţarea morţii, a stricăciunii, de panica sfârşitului 
vieţii? Tu cum vei îndura toate acestea? Vine moartea. Cum o vei învinge? 
Minciuna mea, povestea mea este cea mai adevărată. Este adevărată, pentru că este 





Adevărul! Este ceva ce nu poate fi demonstrat. Părinte Paisie o spunea printr-un 
verb mai curios. Este ceva - spunea - care „se trăieşte”. 


Traducere și adaptare: Elisei Roncea 
Sursa: Minos eivai rapauvO. m Avăcracţ Tov Xpiorov; 





Pr. Dr. loan Valentin Istrati - Învierea Domnului - doctorie împotriva morţii 


Edoxologia.ro 


Învierea nu transformă lumea în Rai, ci înalță umanitatea prin credinţă şi rațiune la 
raiul iubirii lui Dumnezeu, interiorizează raiul în suflete şi apoi îl revarsă prin 
iubire lumii. Sfântul este un rai personal, gânditor şi înţelegător în care înfloresc 
ideile lui Dumnezeu, în care curg râurile iubirii Lui, în care ca un altar, înfloreşte şi 
rodeşte concomitent Pomul Vieţii, adică Arhiereul interior, Hristos. Învierea este 
puterea omului de a se ridica împotriva morţii, de a transforma moartea în strungă 
a vieţii, de a-i face inofensiv boldul stricător de viaţă şi de a o supune. Moartea 
devine, prin Învierea lui Hristos, prag interior, judecată şi bilanţ, izbăvirea de 
întristare, sfârşitul morţilor de fiecare zi, începutul binecuvântat al vieţii unde nu 
este durere, nici întristare, nici suspin, ci viaţă fără de sfârşit. 


Învierea este Euharistie pentru că dăruieşte lumii pe Hristos, cu Trupul lui biruitor 
de moarte şi de stricăciune, pentru că revarsă Sângele nemuritor al lui Dumnezeu 
ca doctorie împotriva morţii, ca antidot al păcatului pentru veşnicie. Învierea este 
Euharistie pentru că e jertfă de sine, dăruire integrală a Celui infinit, răsărit 
nesfârşit al vieţii nesfârşite, hrănirea din Trupul frânt, mort şi înviat al 
Mântuitorului. Este ieşire din pământ, înflorire a Trupului şi primăvară veşnică a 
fiinţei, înflorire a materiei în Duhul şi devenire euharistică a materiei prin har. Este 
vindecare de rănile durerii şi ale morţii, frângere de sine pentru a Te dărui întreg 
fiecărui om din lume, adunare întru Sine în Hristos a tuturor firimiturilor umane 
personale în Prescurea cea infinită, veşnică a Trupului prea curat al lui Hristos. 





(Pr. Dr. loan Valentin Istrati, Lumina răstignită - Cuvinte pentru cei ce plâng, 
Editura Pars pro toto, laşi, 2014, pp. 38-39) 





Pr. Teodor Cătălin Budacă - Invierea Domnului - temelia credinţei noastre 


Din viaţa relativităţii și a umbrelor vieţii noastre pământești, din perspectiva 
suferinței şi a morții în care ne aduce păcatul, odată cu trecerea celor şapte 
săptămâni de rugăciuni şi post am ajuns pe culmile absolutului divin, în praznicul 
strălucit al Învierii Domnului. 


Sufletul nostru priveşte astăzi în jurul său şi se umple de lumină, pentru că toate 
cele duhovniceşti s-au schimbat faţă de ziua de ieri. 


De ce? BEI III rispunde: „Astăzi este pe pământ bucurie, 
astăzi este în cer bucurie. Acum saltă de bucurie Îngerii, acum se veselesc 
Arhanghelii, acum  Heruvimii şi Serafimii prăznuiesc împreună cu noi 
sărbătoarea de azi”. 


Părintele Ion Cârciuleanu spune sugestiv: „Pentru că prin Înviere ne-am unit cu 
Domnul, am ajuns în comunitate de viaţă fericită prin EI, prin Mărturisire și Sfânta 
Euharistie, prin credința cu care am adorat Patimile Sale şi prin dragostea de 
lucrarea şi învățătura Sa... Toată suflarea se bucură pentru că Hristos a înviat, ca să 
dăruiască viaţă lumii”. 





Este praznicul bucuriei negrăite care uneşte cerul cu pământul într-o armonie 
divină, restabilind firea omenească apăsată de întunericul păcatului. 


Învierea este temelia credinţei noastre. Hristos Domnul este Dumnezeu adevărat 
care se jertfeşte pentru noi eter din dragoste infinită, realitatea Învierii dând 
certitudinea absolută că există o veşnicie fericită pe care o putem câștiga fiecare 
prin trăirea sinceră şi permanentă în duhul dragostei Sale. 


Hristos astăzi ne învață că Adevărul și Lumina sunt mai tari decât minciuna și 
întunericul, că Binele şi Iubirea înfrâng răul şi ura, viața biruieşte moartea şi 
virtutea stăpâneşte păcatul. 





Marian Dumitriu - „Învierea lui Hristos” - cântarea de bucurie a Bisericii 


„Învierea lui Hristos” este imnul scris de Sfântul loan Damaschin şi se cântă atât în 
timpul slujbei Utreniei Sfintelor Paşti, cât şi a Utreniei din duminici. 


Utrenia ne aduce aminte de Pătimirile îndurate de Mântuitorul de la miezul nopții, 
până în ziuă. 


Înainte de citirea Psalmului 50, preotul scoate Sfânta Evanghelie în mijlocul 
Bisericii, se închină şi o sărută, după care intră în Altar, în acest timp cântându-se 
la strană imnul „Învierea lui Hristos văzând, să ne închinăm Sfântului Domnului 
lisus, Unuia Celui fără de păcat...”. 


„Învierea lui Hristos” este cântarea de bucurie a Bisericii deoarece, din nemăsurată 
iubire pentru omul cel decăzut, Tatăl Ceresc ÎL trimite pe Iisus, Fiul Unic al Tatălui, 
să Se jertfească pe Cruce, pe Golgota. Răstignindu-Se pe Cruce, a răstignit pe ea şi 
păcatele lumii. Învierea Sa reprezintă, aşadar, biruinţa iubirii Lui smerite asupra 
păcatului, iadului şi a morţii. 


Prin Cruce a venit bucuria în lume, iar legătura dintre Cruce şi Înviere reprezintă 
fundamentul întregii spiritualităţi ortodoxe, liturgice şi filocalice, pentru că 
Ortodoxia este, în acelaşi timp, Biserica pocăinţei, a postului şi a bucuriei. 





De asemenea, acest imn celebrează liturgic prezenţa teologică a evenimentelor 
mântuitoare, culminând cu Învierea Mântuitorului din morţi în viaţa Bisericii. 
Astfel, credincioşii cântă: „Învierea lui Hristos văzând”, ceea ce arată deopotrivă 
actualitatea şi realitatea Învierii în viaţa credincioşilor, dar şi intrarea Bisericii 
întregi în iubirea cea veşnică a Sfintei Treimi, prin slujirea liturgică. 





Cătălin Toma - Vecernia din Duminica Paştilor 


Vecernia din Duminica Paştilor, cunoscută de credincioşi sub denumirea de a doua 
Înviere, este Vecernia zilei de Luni din Saptămâna luminată. Aceasta constituie o 
aducere aminte a primei arătări a Mântuitorului în fața ucenicilor Săi - spre seară, 
în ziua Învierii. Se oficiază, în general, la amiază şi are ca notă distinctivă citirea 
Evangheliei în douăsprezece limbi, simbolizând universalitatea credinţei creştine. 


Rânduiala acestei vecernii se deosebește de celelalte prin faptul că preotul îmbracă 
de la început toate veşmintele și dă binecuvântarea ca la Priveghere („Slavă Sfintei 
şi Celei de o fiinţă şi de viaţă făcătoarei şi nedespărţitei Treimi...”), după care se 
cântă de trei ori „Hristos a înviat” şi stihurile Paştilor, cu cădirea şi înconjurarea 
Sfintei Mese, ca la slujba din noaptea Învierii. 


Psalmul 103 nu se citeşte, ci imediat după stihuri, preotul rosteşte din sfântul altar 
ectenia mare, iar după „Doamne, strigat-am” face vohod cu Evanghelia. În loc de 
paremii, se citeşte în mai multe limbi Evanghelia de la loan (XX, 19-25). Urmează 
apoi ecteniile obişnuite și otpustul Paştilor. La sfârşitul Vecerniei, credincioşii 
sărută Sfânta Cruce şi Sfânta Evanghelie și sunt miruiţi de către preot. 


In celelalte zile din Săptămâna luminată, Vecernia se săvârşeşte după aceeaşi 
rânduială, însă nu se mai citeşte Evanghelia. De aceea, vohodul se face cu 





cădelniţa, iar prochimenele obişnuite ale zilelor săptămânii se înlocuiesc cu cele 
speciale, ale zilelor Săptămânii luminate. 





Cătălin Toma - Sărutarea păcii și imnul iubirii 


3 


Această rânduială a sărutării este străveche, având temei scripturistic bine definit, 
fiind introdusă în Biserică prin urmarea îndemnului divin al Mântuitorului, care 
spune: „De aduci darul tău la altar, şi acolo îţi vei aduce aminte că fratele tău are 
ceva asupra ta, lasă darul tău înaintea altarului şi mergi de te împacă mai întâi cu 
fratele tău şi atunci venind, adu darul tău” (Matei 5, 23-24). 


Rugăciunea îndreptată către Dumnezeu nu poate fi validă decât dacă vine din 
adâncul sufletului, cu deosebită dragoste față de EI şi faţă de cele sfinte ale Sale, 
precum și Dumnezeu a trimis pe Fiul Său, Unul-Născut, ca să răscumpere lumea 
din păcat, tot din dragoste, față de noi, şi nu din obligaţie. De aceea, şi la Sfânta 
Liturghie, Hristos trebuie primit de noi, credincioșii robii Săi, cu dragoste venită 
din adâncurile inimilor căci EI s-a jerfit pentru noi şi pentru a noastră mântuire din 
iubire desăvârşită. 


Momentul sărutării păcii şi al Imnului iubirii din cadrul Sfintei Liturghii este 
invocat de către diacon, sau preot, prin intonarea binecuvântării: „Pace tuturor”, la 
care strana împreună cu poporul răspunde acestuia: „Şi Duhului Tău”, imediat 
diaconul chemând pe toţi la mărturisire, întâi de toate luând aminte să ne iubim 
aproapele ca pe noi înşine: „Să ne iubim unii pe alţii, ca într-un gând să 
mărturisim!”. Acum răspunde strana, într-un glas cu cei credincioşi, pe cine trebuie 
să mărturisim, adică pe Dumnezeu Cel în Treime, pe Tatăl, pe Fiul şi pe Sfântul 
Duh: „Pe Tatăl, pe Fiul şi pe Sfântul Duh, Treimea Cea de o ființă şi 





nedespărţită!”. În timpul cântării acesteia, preotul își mărturiseşte și el iubirea către 
Dumnezeu, închinându-se de trei ori înaintea Sfintei Mese, având pe buze 
cuvintele psalmistului, adică imnul iubirii: „lubi-te-voi Doamne, vârtutea mea. 
Domnul este întărirea şi scăparea mea”. Îndată sărută și Sfintele Daruri, întâi 
Sfântul Disc și apoi Sfântul Potir, deasupra acoperămintelor, ca pe Însuşi 
Mântuitorul Hristos, după care şi marginea Sfintei Mese, ca pe scaunul 
Dumnezeului ceresc şi tronul Lui. 


Preoţii slujitori se îmbrăţişează în altar, sărutând umerii celuilalt cu formula: 
Hristos în milocul nostru, cu răspunsul celuilalt Este şi va fi, şi celălalt Totdeauna, 
acum şi pururea şi în vecii vecilor. Această sărutare înseamnă şi faptul că este cu 
neputinţă slujirea Anaforalei celei sfinte şi înfricoşătoare de către preot, dacă nu s-a 
iertat deplin cu împreună-slujitorii lui şi cu toţi oamenii. 


Această rânduială a sărutării este străveche, având temei scripturistic bine definit, 
fiind introdusă în Biserică prin urmarea îndemnului divin al Mântuitorului, care 
spune: „De aduci darul tău la altar, şi acolo îţi vei aduce aminte că fratele tău are 
ceva asupra ta, lasă darul tău înaintea altarului şi mergi de te împacă mai întâi cu 
fratele tău şi atunci venind, adu darul tău” (Matei 5, 23-24). 


În vechime, spre împlinirea acestei porunci, se făcea la Sfânta Liturghie sărutarea 
sfântă sau a iubirii, nu numai între slujitorii altarului, ci şi între toți credincioșii 
prezenţi, bărbați cu bărbaţi şi femei cu femei, însă cu trecerea timpului s-a mărginit 
doar la clericii slujitori datorită abuzurilor care se infiltraseră în practicarea acestui 
act printre credincioşi. Erau atunci bărbaţi care având sentimente de atracţie faţă de 
femei şi viceversa, semănau tulburare printre credincioşi. 


În lumea antică sărutarea era gestul firesc de apropiere dintre prieteni, cunoscuţi 
sau vecini, neavând conotaţii intime ca astăzi. Sfântul Apostol Pavel spune: Vă 
îmbrăţişez cu sărutare sfântă (Romani 16, 16; | Corinteni 16, 20; II Corinteni 13, 
12; I Tesaloniceni 5, 26), la finalul acestor epistole. 


Chiar dacă sărutarea păcii nu mai este în practică în rândul creștinilor prezenți la 
oficiere, ei au datoria ca, la auzul îndemnului solemn al preotului, să împlinească 
în inimile lor cuvintele Mântuitorului prin iubirea de aproapele, prin iertarea 
adevărată a celor ce le-au greşit, ca astfel să răsară şi să rodească în sufletele lor 
dragostea frăţească şi curată întru Hristos Iisus. 





Nicolae Pintilie - Este important să participăm la toată Liturghia Învierii? 


Liturghia Învierii, cel mai important moment liturgic al anului, este trăită de către 
Biserică cu o mare bucurie. Veşminte luminoase, cântări în tonuri veselitoare, 
lumânări în mâini şi candele aprinse în suflete, zâmbete pe chipuri. În toiul nopții, 
totul explodează de lumină şi bucurie! Însă, ceva aduce şi o umbră de întristare - 
mai ales în parohiile din mediul urban. Dacă, inițial, curtea, strada, biserica sunt 
pline ochi de credincioşi care vin să se bucure de Lumina Sfântă şi care cântă 
Hristos a Înviat, deodată după citirea Evangheliei, în timpul cuvântării preotului, 
râuri, râuri de lumină se îndreaptă spre ieşire! Parcă ai vrea să le spui: „Fraţilor, în 
partea opusă este biserica, unde vă îndepărtaţi?”... An de an se repetă acest 
fenomen şi an de an chipul părintelui se întristează... 


Povestea părintele profesor Constantin Galeriu, de la Facultatea de Teologie din 
Bucureşti, o experienţă interesantă din anii tinereţii sale. Abia transferat la una 
dintre parohiile din Piteşti, avea în biserică, duminica, doar câţiva credincioşi. Îşi 
muncea mintea, cum să umple lăcașul de cult. Într-o duminică, le-a spus puţinilor 
credincioşi că, la următoarea slujbă, vor avea un musafir foarte important - însuşi 
diavolul în persoană! În duminica următoare, dimineaţa, oamenii erau în biserică, 
în curte, în faţa curţii, în copaci şi pe garduri - doar, doar vor vedea şi ei un diavol. 
Iar părintele a spus o predică despre cum este mai interesat un demon decât Însuşi 
Dumnezeu, Care vine şi se întâlneşte cu noi la fiecare Liturghie. 


Cam aşa se întâmplă şi în noaptea sfântă. Mulţi dintre noi venim, ne bucurăm de 
împărţirea luminii, cântăm un Hristos a înviat şi apoi continuăm acasă, cu masa în 





familie. Nu este neapărat un păcat, dar poate fi o greşeală. În contextul în care 
familia contemporană nu mai mănâncă la un loc, aşa cum era odată, masa din 
noaptea de Înviere este deosebit de importantă. Însă, adevărata masă în această 
noapte este dumnezeiasca Liturghie. Aşa cântăm în Joia cea mare, „Din ospăţul 
Stăpânului”, pentru că la slujba din noaptea luminoasă Hristos Însuşi vine şi stă la 
masă cu noi! La Biserică, nu acasă. Masa în familie se poate muta, pentru a fi mai 
confortabil, dar şi mai sănătos, duminică dimineaţa. 


Cred că cel mai înălțător moment este acela în care primeşti Sfânta Euharistie în 
cadrul Liturghiei din noaptea Sfintei Învieri. Am văzut sate şi parohii în care 
aproape toată biserica se împărtăşeşte de Înviere! Apoi, sunt binecuvântate 
darurile, ouăle roşii şi pasca şi oamenii stau cu toţii la masă, tot în biserică şi 
ciocnesc salutând cu Hristos a Înviat! 


E adevărat, după o săptămână nebună de cumpărături, curăţenie, mâncare şi un pic 
de timp petrecut şi pe la denii, nu este uşor să rezişti la slujba Învierii. Un părinte 
contemporan spunea că cei care reuşesc să stea până la sfârşit se aseamănă cu 
femeile mironosiţe, care au avut curajul să vadă ce s-a întâmplat la mormânt, după 
seara de vineri. E un curaj de a sta la Liturghia Învierii, dar şi bucuria este pe 
măsură! Încercăm, oare, să gustăm din bucurie anul acesta? 





Preot Boris Răduleanu - „Veniţi de luaţi lumină” 


Trăim marea bucurie a Invierii Domnului nostru lisus Hristos. Lumina şi mila lui 


Dumnezeu se revarsă asupra lumii. Intreaga natură ia parte la marea sărbătoare. 
Intunericul a fost risipit. Moartea a fost învinsă. Lumina a ţâşnit din mormânt... 


E) 


„Veniţi de luaţi lumină”. Veniţi ca să-L primiţi pe Hristos, veniţi să luaţi lumină 
din Lumina Lui, veniţi ca să luați adevăr, înţelepciune, iubire din Adevărul, 
Înţelepciunea, Iubirea adusă de EI în lume. Nu lumina lumânărilor este cea pe care 
o vestim noi. Nu la lumina lumânărilor se limitează lumina de Paşti. lisus Hristos 
este lumina lumii care a biruit întunericul. Ultimul duşman, moartea trupească şi 
sufletească a fost învinsă. Adevărul a biruit minciuna şi viclenia. lubirea a topit 
răutatea, ura, răzbunarea. Acesta este marele eveniment al zilei de astăzi şi credinţa 
vieţii noastre. Noi, cei ce vieţuim în întuneric am primit, prin Învierea Domnului 
„arvuna” Învierii noastre şi a vieţii veşnice. 


Astăzi începem viaţă nouă în Hristos. Ne-am străduit de-a lungul Postului, ne-am 
luptat cu patimi, cu ispite, ne-am curăţit sufletul în taina sfintei spovedanii şi am 
primit Trupul şi Sângele Domnului; ne-am coborât cu El în mormânt, pentru a 
cunoaşte bucuria înnoirii noastre prin Învierea Lui. El este Începătorul Învierii 
noastre. El a eliberat sufletele noastre din locuinţa morților şi a deschis Raiul 
pentru toți. 





Sfântul Apostol Pavel spune: Dacă nu este credinţă în Înviere, atunci zadarnică este 
credinţa mea şi viața mea, am putea adăuga, zadarnice sunt şi cultura şi tehnica şi 
ştiinţa. Toate nu ar fi decât o alergare după vânt, Aceasta ar fi şi viaţa noastră dacă 
am decapita credinţa în Înviere. Când voi pune mâinile pe piept, când mă voi 
desface în pământul din care am fost alcătuit, ştiu că sufletul merge mai departe şi 
că va veni vremea - ştiută numai de Domnul - când EI se va uni din nou cu trupul 
meu transfigurat. Noi nu mai murim ca nişte osândiți pe vecie ci, în aşteptarea 
Învierii de obşte. 


(Preot Boris Răduleanu, Semnificaţia Duminicilor din Postul mare, vol. II, 
Editura Bonifaciu, Bucureşti, 1996, pp. 232-233) 





Constantin Ciofu - IPS Ioachim: ''Când vezi totul în iubire, te umpli de 
lumină" 


Ierarhul Romanului şi Bacăului a oficiat cu acest prilej Slujba celei de-a doua 
Invieri, cei prezenţi având posibilitatea să asculte Sfânta Evanghelie în mai multe 
limbi. 


În cuvântul de învăţătură rostit cu acest prilej, IPS Arhiepiscop Ioachim a tâlcuit 
semnificația zilei pascale. "Hristos înviază de fiecare dată când ne manifestăm 
iubirea faţă de EI, dar această iubire se manifestă trecând prin celălalt. Aşadar, 
drumul către Dumnezeu, la Înviere, trebuie să treacă prin semenul nostru. 
Dumnezeu a pus lumea între noi şi EI, pentru ca, în căutarea Lui, să găsim semnele 
care bornează viaţa noastră terestră către Împărăţia Cerurilor. La sfârşitul perioadei 
de post ne-am întâlnit cu Hristos Care a înviat din mormânt aşa cum am auzit 
citindu-se din textul evangheliei de astăzi. Asemenea Sfântului Apostol Toma şi 
noi, după un post de 40 de zile, am dorit să vedem pe Hristos înviat ca să credem 
întru El, dar am ajuns în faţa mormântului gol. Hristos istoric, Cel ce a intrat în 
timpul nostru, şi-a încheiat istoricitatea în momentul când 1 s-a pecetluit 
mormântul. După acest moment noi nu mai facem biografie, ci hristologie. Ne 
regăsim în fața mormântului gol cerând certitudini. De aici intervine dimensiunea 
credinţei prin care vedem dincolo de lucrurile palpabile, trecem dincolo. Când vezi 
totul în iubire, te umpli de lumină. În fiecare zi a învierii vedem pe Hristos în 
chipul celuilalt care străluceşte în lumină, de aceea mesajul meu de anul acesta a 





fost: veniţi de luaţi lumină! Nu din lumină mea, ci din candela de pe mormântul lui 
Hristos. Acum nu mai avem nevoie de a vedea pe Hristos înviat pentru că avem 
semnele dragostei Sale în lumea aceasta cu care El a bornat calea spre EI”, a 
menţionat Arhiepiscopul Romanului şi Bacăului, care i-a îndemnat pe credincioşi 
să fie o lumină în această lume. 





Pr. Marin Adrian - Predică din a doua şi a treia zi de Paşti 


Să fim mărturisitori ai lui Hristos, să Ii fim alături, să Il iubim şi să ne bucurăm de 
iubirea Lui 


In Apostolul din această zi se vorbeşte despre alegerea unui nou apostol în locul lui 
Iuda, care s-a spânzurat. Se spune foarte frumos că se cuvine să fie ales dintre cei 
cucernici care au fost martori ai Invierii Mântuitorului. 


În Sfânta Evanghelie, la întrebarea cine este el, Sfântul Ioan Botezătorul răspunde 
că nu este Hristos, că el nu este vrednic să-l dezlege încălțămintea lui Hristos, 
arătându-se prin aceasta că Hristos, care S-a răstignit și a înviat, este Dumnezeu 
adevărat. 


S-au rânduit acest apostol şi această Sfântă Evanghelie în a doua zi de Paşte ca să 
fim conștienți că se cuvine să mărturisim Învierea. Este nevoie ca noi să înțelegem 
că Învierea este cu adevărat şi că este o minune pe care trebuie să o mărturisim, de 
care trebuie să fim încredințați. 


Să fim conştienţi că Cel care a înviat este Dumnezeu adevărat, că noi înşine suntem 
martori ai Invierii lui Hristos prin felul în care ne ducem viața, nu doar prin 
cuvintele „Hristos a înviat!” 





Uneori poate ne este greu să fim mărturisitori ai Învierii, pentru că suntem cuprinși 
de încercări, de neputinţe, de tristeţe, dar trebuie să ne luptăm să le biruim. Faptul 
că ne lăsăm cuprinși de supărări arată puţina noastră credinţă, nu credem suficient 
de mult în Învierea lui lisus, nu ne bucură această înviere. 


Să fim conştienţi că, dacă Hristos a înviat, ne putem ridica și noi din neputinţe, din 
tristețe, din mâhnire, din răutate, din toată lucrarea neplăcută lui Dumnezeu. 
Hristos a avut putere să învieze, a avut putere să învieze morţii, să vindece 
bolnavii, aşadar ne poate ridica şi pe noi din încercări, dar noi nu ne lăsăm ridicaţi 
de Hristos, nu îi răspundem la chemare, la mâna pe care ne-o întinde, nu suntem 
încredinţaţi întotdeauna că Dumnezeu lucrează în viaţa noastră şi punem accent pe 
cele omenești. 


Arătăm astfel că pentru noi este mai important să trăim în fericirea acestei vieţi 
decât să fim cu Hristos. Când iubim cu adevărat pe cineva, ne dorim să fim cu 
acela chiar şi când suntem trişti. Când nu iubim cu adevărat, nu ne dorim să fim cu 
cei dragi în acele momente, ci ne căutăm fericirea în alte moduri. Mai bine să fim 
trişti, alături de cei iubiţi, decât fericiţi, departe de cei dragi. 

Cu atât mai mult când este vorba de Hristos, să ne dorim să fim cu EI în orice 
împrejurare a vieţii noastre, când suntem fericiți sau trişti. Ajutorul şi nădejdea 
noastră sunt doar la Dumnezeu. 


Pr. Marin Adrian - Predică din a treia zi de Paşti 


* Adesea, ne mărturisim nevrednicia, dar aceasta nu trebuie să ne împiedice a-l 
sluji lui Dumnezeu, ci să ne smerească, să înţelegem că Dumnezeu este Cel care 
lucrează în noi. Când Îl lăsăm pe Dumnezeu să lucreze mai mult în noi, lucrarea 
Lui se arată frumos şi ne aduce bucurie, împlinire și folos. 


Dumnezeu este mult mai mult decât credem noi, iar lucrul acesta se arată şi prin 
Sfânta Evanghelie, în care Sfinții apostoli Luca şi Cleopa mergeau puţin întristaţi, 
deoarece credinţa lor nu era încă una desăvârşită, deoarece Cel pe care Îl credeau 
Mesia nu rămăsese lângă ei, nu li Se arătase ca un împărat. Nu ştiau ce se întâmplă, 
erau puţin nedumeriţi ȘI îşi spuneau durerea unul altuia. 


ȘI noi avem adesea momente în care suntem derutaţi, nu ştim ce se întâmplă, avem 
necazuri și ne spunem unii altora durerea. Sfătuindu-ne, spunându-ne durerea, 
primim un cuvânt de la Dumnezeu prin oameni. Dar uneori, nu primim, ochii 
noștri sunt ținuți ca să nu cunoaştem. 





Nici cei doi sfinți apostoli nu II vedeau pe Hristos în Cel care le vorbea pe drumul 
spre Emaus. Dar, cu toate acestea, ceva în ei se încălzea, se bucurau. 


Uneori, Și noi venim la Sfânta Liturghie, dar nu vedem că Hristos este în mijlocul 
nostru, nu simțim prezența concretă a lui Hristos. De aceea, în unele momente ale 
Sfintei Liturghii (la Sfânta Jertfă, când preotul iese cu Sfânta Împărtășanie şi altele) 
se cuvine să stăm în genunchi, pentru că acolo este Hristos, întrupat, adevărat. 
Dacă simţim că acolo este Hristos, inimile noastre se umplu de bucurie. lar când ne 
împărtăşim, ÎL cunoaştem, Îl primim pe Hristos, ca și Sfinţii Apostoli, la frângerea 
pâinii. 


Dar atunci, Hristos S-a făcut nevăzut de lângă ei, pentru că ei nu mai aveau nevoie 
să Îl vadă, iar această vedere le-a fost spre întărire, spre bucurie. Dacă ar fi nevoie 
ca Hristos să fie mereu lângă noi în mod concret, înseamnă că suntem necre- 
dincioşi. Hristos a rămas cu ei (ca şi cu noi) în mod nevăzut. 

Deci venind la Sfânta Liturghie, inimile noastre trebuie să se încălzească. Dacă nu 
se încălzesc, nu Îl putem primi, nu Îl putem simţi pe Dumnezeu. De aceea, când 
preotul vorbeşte sau când se citeşte Cazania, ar trebui să simţim încălzirea inimii. 
Dacă nu ascultăm, inimile noastre nu se pot încălzi şi nu ne împărtăşim astfel încât 
să Îl descoperim pe Hristos. Lucrarea în inimile noastre pleacă de la ascultarea 
cuvântului lui Dumnezeu. 


Predica preotului pecetluieşte rugăciunea din timpul Sfintei Liturghii. Neascultând 
cuvântul lui Dumnezeu, înseamnă că noi căutăm doar o liniştire şi binefaceri 
lumeşti. Acestea se termină la un moment dat, însă când Îl primim pe Hristos, 
rămânem cu EI şi ne dă putere să trecem peste toate încercările. 


*Se cuvine să înțelegem importanţa Sfintei Liturghii, care nu este doar o rostire, să 
o preţuim mai mult, să fim cu Hristos pe calea mântuirii, prin tot ce facem să Îl 
descoperim pe Dumnezeu. Adesea spunem că nu avem timp să ne rugăm. Se 
întâmplă aceasta tocmai pentru că nu ne rugăm tot timpul (nu neapărat prin rostirea 
rugăciunilor, ci să avem tot timpul conştiinţa că Hristos este prezent lângă noi). 
Dacă ne-am ruga şi când ne îmbrăcăm, şi când ne spălăm, şi când muncim, 
Dumnezeu ne-ar da timp să ne rugăm şi după rânduială. Să ne simţim în pace 
pentru că Hristos este lângă noi şi EI nu ne va părăsi niciodată. 


Sursa: 


http://www .parohialipanesti.ro/index.php?option=com_content&view=article&id= 
167:predica-in-a-treia-zi-de-pasti&catid=9&Itemid=256 





Pr. Dumitru Cobzaru - Sfintele Paști, a doua zi - lisus Hristos - Icoana Tatălui 
şi perspectiva omului! 


“1 OURRECTO- 


(In 1, 18-28) 


Pentru că este prilej de sărbătoare, trebuie să ne hrănim duhovniceşte, nu numai cu 
slujba care s-a făcut, Dumnezeiasca Liturghie, nu numai cu Trupul şi Sângele 
Mântuitorului nostru lisus Hristos, aşa cum au reuşit cei care s-au împărtăşit mai 
înainte, ci trebuie să ne împărtăşim şi de cuvântul lui Dumnezeu, pentru că el 
devine lucrător în ființa omenească, fie că rodeşte imediat sau în timp. Nu în zadar 
se propovăduieşte în lume cuvântul lui Dumnezeu! El aduce rod şi îi schimbă pe 
oameni, le schimbă viaţa! Cuvântul lui Dumnezeu reuşeşte să îi schimbe pe oameni 
în aşa măsură, încât să-i facă sfinţi. Cu adevărat, cuvântul lui Dumnezeu schimbă 
viaţa oamenilor, îi sfinţeşte, îi poate face sfinţi! 


Am să mă folosesc de un cuvânt al unui părinte sfânt, care încă nu este canonizat, 
anume Sofronie Saharov. Acest părinte a fost ucenicul Sfântului Siluan Athonitul. 


Sfântul Siluan Athonitul nu este un sfânt de acum câteva sute de ani, el a trăit în 
secolul trecut şi a fost canonizat acum câteva zeci de ani, aşadar este un sfânt foarte 
recent. Este vorba despre un rus, care a trăit în Sfântul Munte Athos, despre un 
călugăr deosebit, care L-a cunoscut pe Dumnezeu şi iubirea Lui, dar şi iubirea 
Maicii Domnului şi a sfinților, propovăduind această iubire lumii întregi. 





Ucenicul acestui sfânt, părintele Sofronie Saharov, ne învaţă despre Hristos 
două lucruri extraordinare. El se întreabă ce a însemnat lisus Hristos pentru 
oameni şi ce a însemnat lisus Hristos pentru Dumnezeu Tatăl. Şi răspunde 
părintele Sofronie: pentru oameni, lisus Hristos este Dumnezeu, care a coborât 
din slava Lui cerească pe pământ, care S-a deşertat de slavă. S-a născut într-o 
peşteră, a trăit printre oamenii săraci şi, aşa cum cunoaşteţi şi auziţi în fiecare 
duminică şi sărbătoare, a reuşit să facă foarte multe pentru oamenii sărmani şi 
bolnavi, a tămăduit trupeşte şi, mai ales, sufleteşte. Dar cel mai mare lucru pe 
care l-a făcut şi de care aţi auzit, zilele trecute, a fost să Se răstignească pentru 


noi şi pentru a noastră mântuire. Pentru oameni, continuă părintele Sofronie 
Saharov, Aşadar, dacă 


aşa este Dumnezeu Tatăl cum ne-a arătat desluşit Fiul Său, Lui i se cuvine toată 
slava, cinstea şi închinarea! 


Primul răspuns al întrebării este că nouă, oamenilor, Dumnezeu ni S-a descoperit 
în persoana Mântuitorului Iisus Hristos. Astfel Îl putem cunoaşte pe Dumnezeu şi 
chiar L-am şi văzut...!, deşi, astăzi, aţi auzit, la Sfânta Liturghie, citindu-se că pe 
Dumnezeu nimeni nu L-a văzut vreodată. Dar, iată că oamenii au avut posibilitatea 
să-L vadă pe Iisus Hristos - Dumnezeu Întrupat. De aceea, ÎI şi zugrăvim pe icoane 
şi pe pereţii bisericilor noastre, pentru că lisus Hristos este icoana Tatălui, nu este 
chip cioplit, dar nici icoana nu este chip cioplit. lisus Hristos este chipul şi icoana 
Tatălui! Şi, dacă Dumnezeu este aşa cum a fost lisus Hristos, atunci acest Dumne- 
zeu merită să fie slăvit şi să 1 se aducă închinare şi mulţumire, pentru tot ceea ce a 
făcut pentru noi şi pentru a noastră mântuire. 


Mai departe, părintele Sofronie ne învaţă ce a însemnat lisus Hristos pentru 
Dumnezeu Tatăl. 


Pentru Dumnezeu Tatăl, lisus Hristos a însemnat omul desăvârşit. Pentru 
Dumnezeu Tatăl, lisus Hristos a însemnat omul adevărat. 


Dacă ar fi să ne răspundă Însuşi Dumnezeu Tatăl şi dacă noi am putea auzi, 
cuvântul Său ar fi următorul: dacă oamenii ar fi aşa cum a fost lisus Hristos, Om 
adevărat, atunci merită să şadă de-a dreapta Lui. Acesta este rostul răstignirii, al 
jertfei răscumpărătoare a Mântuitorului nostru lisus Hristos. Prin persoana Mân- 
tuitorului Hristos, Dumnezeu adevărat şi Om adevărat, omul a reuşit să scape din 
robia păcatului şi a morţii şi să se înalțe în aşa măsură, încât să ajungă de-a dreapta 
lui Dumnezeu Tatăl, unde este locul Fiului lui Dumnezeu. De aceea Dumnezeu 
Tatăl ne iubeşte pe fiecare, pentru că L-a iubit pe Fiul Său şi a fost în stare să-L dea 
spre răstignire, pentru noi şi pentru a noastră mântuire. Dumnezeu ne iubeşte, ne-a 





adus la existenţă din iubire, EI Însuşi fiind Iubirea, şi ne-a făcut „părtaşi ai firii 
celei dumnezeieşti” (2 Pt 1, 4). Iar, prin persoana Mântuitorului Hristos, am 
dobândit har peste har şi am reuşit să redevenim fiii lui Dumnezeu, am reuşit să 
fim adevăraţi, să ne mântuim, să ne îndumnezeim. 


Dacă Dumnezeu este aşa cum a fost lisus Hristos, atunci noi avem foarte multe 
şanse ca Dumnezeu să trăiască în ființa noastră şi să se înveşnicească în fiecare 
dintre noi, aşa cum a făcut-o cu sfinţii, inclusiv cu cei doi, despre care v-am vorbit 
mai înainte, Sfântul Siluan Athonitul şi părintele Sofronie Saharov. În ei, lisus 
Hristos, Dumnezeu adevărat şi Om adevărat, Şi-a făcut sălaş, iar ei au devenit 
nemuritori, încât îi pomenim şi în ziua de astăzi. Pe Sfântul Siluan, îl pomenim 
pentru că este trecut în calendarul Bisericii noastre. Pe părintele Sofronie, de 
asemenea îl pomenim adesea, deoarece din ce în ce mai mulți oameni îi cunosc 
învățătura şi viaţa sfântă. În felul acesta, ei s-au înveşnicit încă de pe acest pământ! 
De aceea, să-L iubim pe Dumnezeu, pentru că şi El ne-a iubit pe noi. Să ne 
străduim să fim cât mai buni şi să-l urmăm Mântuitorului Hristos, să-l ascultăm 
învăţătura şi să-l împlinim poruncile. Atunci, Dumnezeu, Cel care L-a iubit atât de 
mult pe Unicul Său Fiu, prin faptul că ne-a înfiat şi pe noi, pe toţi care ne-am 
botezat în numele Domnului, ne va aşeza de-a dreapta Lui, dimpreună cu toţi sfinții 
şi dimpreună cu Maica Domnului, faţă de care noi avem atâta evlavie. Prin Botez, 
lisus Hristos ne devine fiecăruia dintre noi frate, chiar frate de sânge, pentru că ne 
şi împărtăşim cu Trupul şi cu Sângele Său. 


Astăzi, la Sfânta Liturghie, am văzut câteva gesturi care m-au impresionat deosebit 
şi vreau să vi le mărturisesc. Sigur, aceste gesturi au o istorie şi mi le-am adus 
aminte cu foarte, foarte mare drag. 


Se întâmplă să se împlinească, acum, exact un an, de când, dimpreună cu părintele 
protopop, l-am instalat pe părintele Daniel Bogdan ca păstor al dumneavoastră 
duhovnicesc. Între noi există o legătură duhovnicească deosebită, atât cu părintele 
Daniel, cât şi cu părintele Cristian Marțian, care este de faţă. Cele câteva lucruri şi 
gesturi de la Sfânta Liturghie, cu care v-a obişnuit părintele Daniel, au o istorie, 
care a început la Capela Militară din Dej. 


Când i-am văzut pe copii îmbrăcaţi în veşminte, ajutând în slujire şi purtând 
lumânările, sau când i-am văzut pe copii îngenuncheaţi în faţa sfintelor uşi, 
spunând rugăciunea Tatăl nostru, n-am putut decât să-mi aduc aminte de ceea ce s- 
a întâmplat, în anii 1999 şi 2000, la Capela Militară din Dej. Daniel, părintele, era 
atunci unul dintre aceşti copii îmbrăcaţi, care purtau lumânarea şi cădelniţa, 
înaintea preotului. Şi tot părintele Daniel, copilul de atunci, împreună cu alţi copii, 





îngenuncheau în faţa altarului şi ziceau rugăciunea Tatăl nostru, considerând eu că 
ei ştiau să ierte aşa cum învaţă Rugăciunea Domnească: „şi ne iartă nouă greşalele 
noastre, precum şi noi iertăm greşiţilor noştri” (Mt 6, 12), în vreme ce noi, oamenii 
mari, nu iertăm...! De aceea, cu atât mai mult, trăiesc bucuria de a veni, astăzi, şi 
de a sluji, în Parohia Viile Tecii. 


Vă felicit din tot sufletul pentru tot ceea ce aţi realizat aici, pentru că deja se văd 
rezultatele unei munci temeinice, iar efortul pe care îl faceţi şi se săvârşeşte aici 
este, poate, cu sudori de sânge, pentru că sunteţi o „turmă mică” (Le 12, 32). 


Vă mulţumesc, îi mulţumesc părintelui pentru că m-a îngăduit să vin, astăzi, la 
parohia din Viile Tecii. De asemenea, îi mulțumesc încă o dată părintelui Cristian 
şi vă mulţumesc dumneavoastră, tuturor celor care, astăzi, aţi venit la slujba Sfintei 
Liturghii şi v-aţi rugat împreună cu noi. 

Cu siguranţă că Dumnezeu, pentru rugăciunea noastră smerită şi mai ales pentru 
prezenţa acestor copilaşi, va birui şi nu ne va lăsa să pierim. Zilele pe care le trăim 
sunt rele, dar, dacă aceşti copii sunt buni, şi Dumnezeu va fi bun cu noi. Amin! 


(Predică rostită în a doua zi de Sfintele Paşti, la Parohia „Sfinţii Arhangheli”, 
Viile Tecii, jud. Bistriţa-Năsăud, la data de 16 aprilie 2012.) 





Pr. Dumitru Cobzaru - Sfintele Paşti, a treia zi - Drumul spre Emaus şi Sfânta 
Liturghie 


(Le 24, 12-35) 


Evanghelia care s-a citit mai înainte ne relatează faptul că Luca şi Cleopa, cei doi 
ucenici ai Mântuitorului Hristos, au călătorit împreună cu Domnul înviat cale de 
şaizeci de stadii, adică aproximativ două ore, fără să-L cunoască, fiindcă nu li s-a 
permis, pentru ca, în cele din urmă, la frângerea pâinii, să li se deschidă ochii şi să- 
L cunoască, EI făcându-Se nevăzut de lângă dânşii. 


Acest parcurs de şaizeci de stadii sau aproximativ două ceasuri înseamnă timpul 
Sfintei şi dumnezeieştii Liturghii. Sfânta Liturghie este împărţită în două părți. 
Prima parte este cea învăţătorească, didactică, pedagogică. Aşa cum aţi văzut că se 
practică în catedrala noastră mitropolitană, această parte se încheie cu predica. 


Deci, prima parte a Sfintei Liturghii corespunde drumului celor doi ucenici, Luca 
şi Cleopa, dimpreună cu Mântuitorul Hristos, timp în care li s-a tâlcuit din Scripturi 
despre Mesia, despre venirea Lui, despre pătimirea Lui, necesară pentru ca El să 
intre în slava Lui. 


Partea a doua, cea mai importantă a Sfintei Liturghii, este cea euharistică, adică a 
Cinei celei de Taină, în care, binecuvântându-se pâinea şi frângându-se, ne împăr- 





tăşim cu Trupul şi Sângele Mântuitorului nostru lisus Hristos, nevăzut ca Dumne- 
zeu, văzut în chipul Pâinii şi al Vinului şi simţit, pe deplin, în fiinţa noastră, aşa 
cum s-a întâmplat cu Luca şi Cleopa. Lor li s-a descoperit Hristos, care îndată S-a 
făcut nevăzut de lângă dânşii, dar care a rămas în ei şi pe care s-au grăbit, întor- 
cându-se la Ierusalim, să-L împărtăşească şi celorlalți ucenici. 


Această însoţire are două momente, de asemenea, foarte deosebite. 
— Unul este cel în care lisus Hristos îi dojeneşte pe Luca şi Cleopa, zicându- 
le: „O, nepricepuţilor, şi cu inima zăbavnici a crede-n toate câte au spus 


profeții!” 


Noi trebuie să ne regăsim fiecare în cei doi apostoli şi să ne folosim de acest 
parcurs, pentru că suntem creştini, care participăm la Sfânta şi dumnezeiasca 
Liturghie. Parcă nouă ne sună dojana Mântuitorului Hristos, căci nepriceperea este 
o caracteristică a noastră. Adesea, fie public, fie în scaunul de spovedanie, în taină, 
mărturisim că nu înţelegem şi nu pricepem slujbele, că nu înţelegem şi nu price- 
pem Sfânta Liturghie, că nu înţelegem şi nu pricepem lucrarea lui Dumnezeu, că 
nu înţelegem şi nu pricepem tăcerea lui Dumnezeu, în multe din împrejurările vieţii 
noastre, atât personale, cât şi comunitare. 


Suntem zăbavnici cu inima, pentru că nu simţim. Inima noastră rămâne, de cele 
mai multe ori, împietrită, rece şi nesim-ţitoare la tot ceea ce se întâmplă în Sfânta 
Liturghie, în Sfânta Biserică şi chiar în viaţa cotidiană. Încercările şi ispitele vieţii, 
nepriceperea, aşa cum am spus mai înainte, ne fac din ce în ce mai reci, mai 
distanţi, mai izolați şi mai împietriţi, şi în ceea ce priveşte relația noastră cu 
Dumnezeu, şi în cea personală, cu semenii. 


Soluţia pentru nepricepere şi pentru împietrirea inimii ne-o dezvăluie Evanghelia 
de astăzi, şi anume însoţirea, pe calea vieţii şi, mai ales, a nevoinţei noastre duhov- 
niceşti, cu Mântuitorul nostru lisus Hristos, care să ne descopere din Scripturi - 
foarte important acest detaliu, pentru că avem la îndemână Sfânta Scriptură, Biblia 
- cine este EI cu adevărat. 


= Ca să Îl descoperim pe lisus Hristos, ca să descoperim cine este El cu 
adevărat, avem nevoie de două lucruri: de Sfânta Scriptură şi de imediata 
Lui prezenţă. În felul acesta, vom ajunge ca împreună cu Luca şi Cleopa, să 
exclamăm şi să mărturisim: „Oare nu ardea-ntru noi inima noastră când ne 
vorbea pe cale şi-n timp ce ne tâlcuia Scripturile?” Acesta este cel de-al 
doilea moment al tâlcuirii noastre. 





Aşadar, inima noastră se poate aprinde dacă citim Sfânta Scriptură şi dacă Îl luăm 
însoțitor, pe drumul vieţii, mai ales al celei duhovniceşti, pe Mântuitorul lisus 
Hristos. Dacă inima lor nu ajungea să ardă pe cale, nu reuşeau să Îl cunoască pe 
lisus Hristos, la frângerea pâinii. Aceasta este o condiţie pentru a ne putea 
împărtăşi cu Trupul şi Sângele Domnului, ne-o spune desluşit Evanghelia de astăzi. 
Dacă inima noastră arde, ne putem împărtăşi cu Trupul şi Sângele Domnului. Dacă 
nu, atunci Trupul şi Sângele Domnului, EI Însuşi fiind focul vieţii, va arde inima 
noastră, spre judecată şi spre osândă. 


Evanghelia de astăzi şi cea din a treia zi de Paşti ne descoperă întregul parcurs al 
Sfintei Liturghii, care are două părți: una didactică, pedagogică, învăţătorească, 
care se încheie cu predica, imediat după ce se citeşte Sfânta Evanghelie, şi care 
trebuie să ne aprindă inima, pentru a putea participa, pe deplin, la a doua parte, la 
Liturghia euharistică, în care darurile de pâine şi vin se prefac în Trupul şi Sângele 
Mântuitorului nostru lisus Hristos, cu care dorim să ne împărtăşim. 


Închei prin a vă cita o exclamaţie foarte frumoasă a marelui Vasile Voiculescu, 
care este tangentă celor două cuvinte despre care v-am vorbit: „O, nepricepuţilor, 
şi cu inima zăbavnici a crede-n toate câte au spus profeţii!” şi „Oare nu ardea-ntru 
noi inima noastră când ne vorbea pe cale şi-n timp ce ne tâlcuia Scripturile?” 
Spune marele Voiculescu: „Doamne, chiar dacă gura Ta mă va osândi, auzindu-Te, 
inima mea se va bucura!” Amin! 


(Predică rostită în a treia zi de Sfintele Paști, în Catedrala Mitropolitană, Cluj- 
Napoca, jud. Cluj, la data de 07 mai 2013) 





Pr. Eugeniu Rogoti - Odovania praznicului Învierii Domnului 


Astăzi săvârşim Odovania sărbătorii Învierii Domnului. Sărbătoarea Sfintelor Paşti 
durează 39 de zile, până în ziua de miercuri, a şasea săptămână după Paşti, când se 
săvârşeşte încheierea praznicului, în aceeaşi zi cu Înainteprăznuirea Înălţării la cer 
a Domnului. Odovania praznicului Învierii se săvârşeşte, ca şi alte slujbe de 
odovanie a marilor sărbători, cu adăugarea unor cântări din însăşi ziua praznicului 
care se încheie, pentru a întări în conştiinţa credincioşilor importanţa sărbătorii. Cu 
toate acestea, slujba din ziua Odovaniei Învierii nu repetă exact în totalitate slujba 
din ziua praznicului sau din Săptămâna luminată. 


Praznicul Învierii Domnului sau Sfintele Paşti este principala sărbătoare a creş- 
tinilor şi de aceea anul liturgic se desfăşoară în jurul acestui eveniment. Toate 
duminicile din an sunt dedicate Invierii şi depind de data schimbătoare a Paştilor. 


Prima săptămână după Paşti este numită Luminată în amintirea botezurilor care se 
săvârşeau în primul mileniu pentru cei care voiau să intre în Biserică (catehumenii 
sau cei chemaţi). De aceea, cântarea „Sfinte Dumnezeule” de la Liturghie atunci 
este schimbată cu cântarea de la botez: „Câţi în Hristos v-aţi botezat, în Hristos v- 
aţi şi îmbrăcat”. 





Odovania praznicului Invierii vine să ne aducă aminte şi să sublinieze importanţa 
sărbătorii care tocmai se încheie. De aceea, în această zi se repetă unele cântări din 
prima zi a praznicului. 


În Vechiul Testament se spunea despre durata sărbătorii corturilor astfel: „Şapte 
zile să aduceţi jertfă Domnului şi în ziua a opta va fi adunare sfântă; să aduceţi 
arderi de tot Domnului: aceasta este încheierea sărbătorii; nici o muncă să nu 
faceţi” (Levitic 23, 36). 


Biserica creştină a preluat această prăznuire îndelungată a celor mai importante 
sărbători şi astfel acestea se încheie, cu anumite excepţii, după opt zile de prăz- 
nuire. 


În secolul al 4-lea, Sfântul împărat Constantin a decretat prăznuiri care durau opt 
zile, cu ocazia sfințirii bazilicilor din Ierusalim şi din Tir. Acest lucru a dus ulterior 
la prăznuirea în aceeaşi manieră a unor sărbători bisericeşti, dintre care primele au 
fost Paştile, Cincizecimea şi Teofania. Una dintre excepţiile de la regula celor opt 
zile de prăznuire o constituie şi praznicul Învierii, care durează până în ajunul 
sărbătorii Înălţării Domnului, adică 39 de zile. 


Până în secolul al 4-lea, praznicul Înălţării Domnului era sărbătorit odată cu Cinci- 
zecimea, însă pentru a sublinia importanţa Persoanei Dumnezeieşti a Sfântului 
Duh, după cel de-al doilea Sinod Ecumenic, Înălţarea Domnului a fost mutată cu 
zece zile mai devreme. 


În ziua Odovaniei praznicului Învierii se sărbătoreşte, de asemenea, Înainte- 
prăznuirea Înălţării Domnului, precum şi Odovania Duminicii Vindecării orbului. 
Trebuie să menţionăm aici că fiecare duminică din perioada Cincizecimii are ca- 
racteristicile unui praznic. 


Redăm, pe scurt, rânduiala slujbei Odovaniei, aşa cum este descrisă aceasta în 
cartea de cult numită Penticostar, care se află la strana fiecărei biserici şi care redă 
Tipicul cel mare, care a impus în Biserica Ortodoxă rânduielile liturgice de la 
Mănăstirea Sfântul Sava de lângă Ierusalim. Rânduiala acestei slujbe seamănă, cu 
anumite diferenţe, cu rânduiala slujbelor din duminicile de peste an, lipsind 
Polieleul şi Evanghelia de la Utrenie. 


Spre deosebire de slujbele care au urmat Săptămânii luminate, care este privită ca o 
singură zi de prăznuire, slujbele având aceeaşi rânduială în fiecare zi, slujba 
Odovaniei Invierii are ceva în plus, care o face mai apropiată de zilele Săptămânii 





luminate. Astfel, înainte de citirea celor şase psalmi ai Utreniei şi ai Catismei de 
rând se citesc Stihurile speciale ale Paştilor, timp în care preotul cădeşte în jurul 
Sfintei Mese, iar poporul cântă de multe ori Troparul Învierii: „Hristos a înviat...” 
Acest început se face şi la Vecernie, dar şi la Liturghia din ziua Odovaniei Învierii. 


La Utrenie se cântă Sedelnele Învierii, glas 5, care este de rând în această 
săptămână, din Octoih, adică acele sedelne care se cântă tot timpul anului, dumi- 
nica, în timpul glasului 5, ceea ce nu regăsim în slujbele din Săptămâna luminată, 
când sunt practic anulate lecturile din Psaltire, cu tot cu sedelnele dintre catisme. 


În ziua Odovaniei Învierii se pun trei canoane. Pe lângă Canonul frumos al 
Paştilor, se pune şi cel al Duminicii Vindecării orbului şi cel al Înainteprăznuirii 
Înălţării. După cântarea a treia a Canonului se citesc Condacul şi Icosul Duminicii 
Vindecării orbului, iar după cântarea a şasea, Condacul şi Icosul Paştilor. În loc de 
cântarea a noua se cântă stihurile Paştilor cu stihirile respective, începând cu 
catavasia „Luminează-te, noule lerusalime!” Luminânda se pune mai întâi cea a 
Paştilor, apoi cea a Duminicii Vindecării orbului din naştere. Laudele, de 
asemenea, sunt citite împreună cu cele din Duminica Vindecării orbului. Slava de 
la Laude este a Paştilor, respectiv „Ziua Învierii”. După aceasta urmează din nou 
cântarea „Hristos a înviat”, urmată de Doxologia mare, care în Săptămâna luminată 
nu se cântă, iar la final Troparul Învierii glas 5, troparul Născătoarei de Dumnezeu 
şi otpustul obişnuit, ca în zilele de duminică de peste an, tot aşa făcându-se şi la 
Vecernie. 


Otpustul Liturghiei însă se săvârşeşte „cu crucea”, după cum spune Penticostarul, 
ca în noaptea Sfintelor Paşti. La noi este tradiția ca, pe lângă cruce, preotul să aibă 
în mână şi o lumânare aprinsă. Liturghia, după cum am spus, are tot începutul ca în 
Săptămâna luminată, în rest rânduiala fiind ca în duminicile de peste an. 


Conform unei tradiţii greceşti mai noi, rânduiala slujbei Odovaniei praznicului 
Învierii Domnului Hristos poate fi făcută singură, fără a o combina cu cântările 
Înainteprăznuirii Înălţării sau ale Duminicii Vindecării orbului. În acest caz, dacă 
aşa voieşte cel mai mare, slujbele vor semăna şi mai mult cu cele din Săptămâna 
luminată, chiar dacă vor avea şi unele deosebiri, pentru că se citeşte totuşi din 
Psaltire, iar la Liturghie se cântă antifoanele duminicale şi „Sfinte Dumnezeule”. 





IPS Irineu Pop-Bistriţeanul - Predică la Duminica Sfintei Învieri a Domnului 
(1) - Hristos ne-a trecut din moarte la viaţă 


Dreptmăritori creştini, lisus din Nazaretul Galileei, Care a fost disprețuit, lovit, 
încoronat cu spini, condamnat la moarte, răstignit, ucis şi îngropat, iese astăzi 
victorios din mormântul Său, în strălucirea slavei Sale dumnezeieşti. Hristos a 
înviat! Hristos e nemuritor! Hristos e Dumnezeu! 


Prin lumina trupului Său înviat, El răspândeşte în lume şi în întregul univers 
splendoarea Tatălui şi amprenta Fiinţei Sale divine, iar în inimile noastre, eliberate 
din sclavia diavolului şi a păcatului, coboară pacea sfântă şi puterea iubirii Sale 
nemuritoare. 


Învierea Domnului şi Mântuitorului nostru lisus Hristos este cel mai mare 
eveniment ce a avut loc în istoria omenirii. Ea a fost şi este un fapt real, la fel cum 
este adevărat că EI a fost un om trăitor în trup. După Înviere, Mântuitorul S-a arătat 
mai multor persoane, în diferite locuri: femeilor mironosiţe (Lc. 24, 1-2), 
ucenicilor Luca şi Cleopa (Lc. 24, 36-45), Apostolilor (In. 20, 24-28; 21, 1-4). 


Toate acestea sunt dovezi suficiente pentru a arăta că Hristos a existat în realitate şi 
că a înviat cu adevărat. Răspândirea creştinismului în lume, în ciuda obstacolelor 
care i-au stat în cale, se explică tot prin minunea Învierii Mântuitorului nostru 
Care, biruind moartea, a deschis calea învierii celor adormiţi. Deoarece creş- 
tinismul a biruit urgia persecuțiilor, a eclipsat sistemele de gândire ale timpului şi a 
devenit punctul de orientare în toate problemele spinoase ale vieţii, este clar că Cel 
răstignit pe cruce şi înviat a treia zi din mormânt este nu numai Om adevărat, ci şi 
Dumnezeu adevărat, este Stăpân al vieţii şi al morţii. 





Iubiţi credincioşi, cum să nu ne bucurăm în această zi de praznic când Galileeanul 
Cel veşnic viu a biruit moartea, arătându-ne prin aceasta că toţi vom învia, căci 
spune Sfântul Apostol Pavel: „Dacă nu este înviere a morţilor, nici Hristos n-a 
înviat. Şi dacă Hristos n-a înviat zadarnică este atunci propovăduirea noastră, 
zadarnică şi credinţa voastră” (1 Cor. 15, 13-14). 


Cu toate acestea, au fost şi sunt şi astăzi unii care neagă învierea morților şi spun 
că este o invenţie a Bisericii. Dacă douăzeci de profesori universitari, sau douăzeci 
de oameni de ştiinţă mi-ar demonstra că nu există viaţă după moartea trupească şi 
că totul se termină în mormânt, le-aş răspunde: „Vă apreciez mult studiile şi 
cunoştinţele pe care le aveţi, vă apreciez diplomele dumneavoastră, dar în acest 
domeniu nu vă dau dreptate. Nu vă dau dreptate pentru că nu aţi fost dincolo de 
mormânt ca să ştiţi ce este acolo. Eu cunosc un specialist în taina morţii, Care a 
fost dincolo de mormânt şi Care mi-a spus că de la mormânt începe adevărata 
viaţă. El mi-a spus ce este după moarte. Eu pe Acesta Îl cred. Acesta este Iisus 
Hristos, Cel mort şi înviat!”. 


De Sfintele Paşti, Faust al lui Goethe fusese gata să moară; şi-a pus cupa cu otravă 
pe buzele sale, dar chiar atunci a auzit sunetul clopotelor de Paşti. Sunetul 
miraculos al Invierii a ajuns la el ca un mesaj de salvare de la Mântuitorul Cel 


veşnic, zicându-i: „Nu trebuie să mori. Eu îți aduc Invierea Mea ca un nou dar al 
vieţii, nu numai pe pământ, ci şi pentru eternitate, în ceruri”. 


Hristos Cel Înviat este acum aşezat în cer pe tronul Său de slavă, la dreapta Tatălui 
şi Lui 1 se supun toate lucrurile. Sub aşternutul picioarelor Sale vor fi umiliți şi 
înfrânți toți duşmanii Săi. Din această zi, istoria omenească se deschide deplinei 
prea măriri a lui Hristos Înviat. 


Domnul, Care a biruit moartea, Se va întoarce la noi pe norii cerului, în strălucirea 
deplină a slavei Sale. Chiar când noi vom fi disperaţi, bătrâni, bolnavi, chiar atunci 
va apare înaintea noastră şi deasupra noastră lisus Hristos cu o putere infinită, 
oferindu-ne valorile eternității. Şi astfel, puterile Învierii ne ridică pe noi cu slavă şi 
demnitate din distrugere, din praf şi din cenuşă. 


Chiar când ştiinţa şi filozofia declară că nu mai putem face nimic şi suntem gata să 
dispărem, chiar în acel moment lisus Hristos ne oferă nouă Învierea Sa. Dumnezeu, 
Care a făcut tot universul şi pe om din nimic, cu o altă putere divină prezintă 
pentru noi o nouă zidire, o nouă lume, o nouă viaţă, „viaţa ce stăpâneşte”, cum 
spune Sfântul loan Gură de Aur. 





Odată cu primul Paşte, pentru toată omenirea apare o nouă oportunitate de a avea 
un Domn viu pentru veşnicie, căci de atunci Hristos acționează în lume şi 
controlează cursul istoriei. Mântuitorul Însuşi promite: „lată, Eu cu voi sunt în 
toate zilele, până la sfârşitul veacului” (Mt. 28, 20). Prin EI şi cu EI, biruim toate 
forţele întunericului, toată lucrarea diavolului, toate necazurile şi durerile pe acest 
pământ. EI este calea care nu greşeşte, adevărul care nu ne înşală, viaţa fericită de- 
a pururi. 


Marele învăţat şi filozof creştin, om de ştiinţă şi matematician, Blaise Pascal 
(1662), zicea: „lisus Hristos este centrul universului spiritual-moral şi social al 
omenirii. Cel ce Îl recunoaşte şi urmează Lui are cheia tuturor problemelor 
omeneşti. Spre El tinde tot. În afară de EI nu există decât întuneric, rătăcire, ceartă, 
războaie, îngheţ şi moarte. Numai prin EI se pot realiza marile idealuri, dreptatea, 
pacea, armonia în lume, egalitatea şi înfrăţirea în omenire”. 


Bucuria mare pe care au simţit-o ucenicii văzându-L pe Hristos înviat, această 
„inimă arzând”, a cărei experienţă au făcut-o pe drumul Emausului, nu avea drept 
cauză revelarea unor mistere ale „unei alte lumi”. Această bucurie radioasă avea 
drept cauză vederea Domnului, Care îi trimite să predice, să vestească, nu învierea 
morţilor şi nici o doctrină a morţii, ci pocăinţa şi iertarea păcatelor, viaţa cea nouă, 


Împărăţia. 


Ucenicii vestesc ceea ce ştiu, ceea ce simt, anume că în Hristos viaţa cea nouă a 
început deja, pentru că El este viaţa veşnică, plinătatea, învierea şi bucuria lumii. 
De aceea, ne bucurăm la sărbătoarea Sfintelor Paşti, „care au deschis nouă uşile 
Raiului şi care sfinţesc pe toţi credincioşii”. 


lubiţii mei, să nu ne descurajăm din cauza triumfului trecător al răului şi al 
păcatului, căci boldul lor a fost tocit de evenimentul petrecut în zorii acelei 
Duminici memorabile. Să nu ne întristeze actuala victorie a lumii în respingerea 
încăpăţânată a lui Dumnezeu, în răzvrătirea contra Legii Sale de iubire. Să nu ne 
lăsăm cuprinşi nici de îndoială şi nici de neîncredere, văzând Biserica atât de rănită 
şi de lovită, înşelată şi trădată. 


Bucuria pascală să fie mai mare decât orice motiv omenesc de teamă şi de tristeţe. 
Hristos Inviat este printre noi şi marchează cu victoria Sa întâmplările lumii şi ale 
istoriei. 


Hristos Inviat vrea să instaureze printre noi Împărăţia Sa, pentru ca să fie slăvit de 
tot universul creat. Drept aceea, să facem din acest „praznic al praznicelor” un 





prilej de înnoire a vieţii noastre, de îndreptare şi de îmbunătăţire a ei, prin credință 
curată, prin muncă cinstită şi prin fapte bune. 


Precum Sfântul Apostol Pavel ne îndeamnă, se cuvine „să lepădăm dar lucrurile 
întunericului şi să ne îmbrăcăm cu armele luminii” (Rom. 13, 12), căci Hristos ne-a 
chemat din întuneric la lumină, din moarte la viaţă şi de pe pământ la cer. 


Fie ca Domnul Inviat să ne dăruiască har, pace şi daruri binecuvântate în viaţa şi în 
familia noastră. 


De ziua cea mare a Sfintelor Paşti, haideţi să-L prea mărim pe Hristos Biruitorul 
morții şi dimpreună cu cetele cereşti să-l strigăm: „Vrednic eşti, Doamne şi 
Dumnezeul nostru, să primeşti slava şi cinstea şi puterea” (Apoc. 4, 11). Amin. 





IPS Irineu Pop-Bistriţeanul - Predică la Duminica Sfintei Învieri a Domnului 
(2) - Invierea Domnului este uşă spre eternitate 


Dreptmăritori creştini, acum câteva zile, pe culmile cernite ale Golgotei, cu su- 
fletele înfiorate de compătimire, L-am văzut pe lisus din Nazaretul Galileei 
spânzurat pe lemn, cu fruntea spartă de ghimpii din cununa de spini, cu faţa 
brăzdată de sânge, cu mâinile şi picioarele fixate în piroane ascuţite şi cu coasta 
străpunsă de sulița sutaşului roman. Am fost părtaşi la tristeţea nesfârşită cu care 
Iosif din Arimateea şi mironosiţele femei L-au pus pe Mântuitorul în groapă. 


Autorităţile romane au ordonat ca piatra să fie pecetluită şi au pus santinele 
puternice ca să străjuiască mormântul. Noaptea Sâmbetei celei mari se aşternuse 
peste tot Ierusalimul cufundat în tăcere şi în plâns, iar luna plină îşi purta lumina ei 
pe deasupra Golgotei şi peste mormântul unde se afla trupul lui Hristos. 


Dar Duminică, pe când se crăpa de ziuă, un cutremur zguduia pământul sub 
picioarele străjerilor şi colinele din jurul Ierusalimului au început a fremăta. Ostaşii 
cad la pământ. Un înger în haine albe pluteşte deasupra grotei. Soarele dreptăţii, 
Hristos Domnul, străbate prin lespedea de piatră fără să-i atingă peceţile şi iese 
afară. Femeilor, care în zorii zilei de Duminică merg să ungă cu aromate trupul 
Mântuitorului, le iese în cale îngerul şi le spune: „De ce căutaţi pe Cel viu între cei 
morţi? Nu este aici, ci a înviat” (Lc. 24, 5-6). 





Mormântul n-a putut să-L ţină închis pentru totdeauna pe Acela Care este Stăpân al 
vieţii şi al morţii, pe lisus Hristos Care, coborându-Se în umanitate, a refăcut 
legătura ruptă prin păcatul strămoşesc şi a împăcat pe om cu Dumnezeu (cf. Efes. 
2, 15-16). 


Iubiţi credincioşi, Învierea lui Hristos înseamnă pentru noi creştinii biruinţa vieţii 
asupra morţii, dragostea lui Dumnezeu dusă până la infinit pentru creatura Sa 
dragă, pentru om. Hristos, Dumnezeu fiind, putea să evite chinurile Golgotei şi 
umbra mormântului, dar EI a vrut să aibă parte de amândouă, şi de cruce şi de 
moarte, pentru ca după trei zile lumea să vadă mormântul gol şi să înţeleagă cine a 
fost lisus şi pentru ce a venit EI în lume. 


EI este Fiul lui Dumnezeu întrupat, din plinătatea Căruia „noi toţi am luat har după 
har” (In. 1, 16). Prin sfântă Învierea Sa ne-a dăruit nouă „viaţă veşnică şi mare 
milă”. O, cine va fi în stare să arate vreodată întreaga însemnătate a Învierii lui 
Hristos pentru omenire? 


Totuşi, aşa săraci în gândire şi gângavi în vorbă cum suntem, de un adevăr lămurit 
ne putem da seama: Învierea Celui răstignit între tâlhari şi îngropat ca un muritor 
într-un mormânt sigilat de autorități şi păzit cu străşnicie de ostaşi este piatra de 
temelie a creştinismului, cheie de destin, uşă spre eternitate. 


Învierea lui Hristos ne este tuturor o garanţie sigură şi evidentă a nemuririi noastre, 
căci dacă El, Dumnezeu şi Om fiind, a înviat, înseamnă că şi noi cu toţii vom învia. 
Să ne imaginăm o clipă că Domnul n-ar fi înviat. Să ne închipuim că viaţa Lui s-ar 
fi încheiat jalnic, acolo sub lespedea din preajma Sionului. Ce-ar fi rămas din 
persoana lui lisus în acest caz? Nimic altceva decât o aminure. 


Fără evenimentul Invierii, lisus ar fi rămas doar un simplu om, cel mult un 
prooroc, iar învățătura Lui ar fi fost asemenea unui sistem filozofic şi moral, 
interesant şi înalt, dar omenesc, nu dumnezeiesc. 


Însă Hristos a înviat! Scularea Sa din morţi este dovada supremă şi hotărâtoare că 
EI este „Fiul lui Dumnezeu Celui viu” (Mt. 16, 16), cum spune Sfântul Apostol 
Petru, este „Domnul meu şi Dumnezeul meu” (In. 20, 28), după cuvintele Sfântului 
Apostol Toma. 


Datorită Învierii, EI este astăzi şi va fi totdeauna puterea glorioasă ce stă de-a 
dreapta lui Dumnezeu Tatăl, „întru cele cereşti, mai presus decât toată Incepătoria 





şi Stăpânia şi Puterea şi Domnia şi decât tot numele ce se numeşte, nu numai în 
veacul acesta, ci şi în cel viitor” (Efes. 1, 20-21). 


Datorită Învierii, noi putem striga dimpreună cu Sfântul loan Gură de Aur: 
„Sculatu-S-a Hristos şi au căzut diavolii. Înviat-a Hristos şi se bucură îngerii. 
Înviat-a Hristos şi viaţa stăpâneşte. Înviat-a Hristos şi nici un mort nu este în 
groapă”. Datorită Învierii există religia creştină, care s-a răspândit „până la 
marginile pământului” (Fapte 1, 8). 


Datorită Învierii s-a întemeiat Biserica, acest Trup tainic al lui Hristos şi durează 
până la sfârşitul veacurilor, iar „porţile iadului nu o vor birui” (Mt. 16, 18). 
„Înviind a treia zi - spune o rugăciune de la Liturghia Sfântului Vasile cel mare - 
cale a făcut oricărui trup la învierea cea din morți”. 


Prin moartea trupească, aşadar, noi trecem cu toţii într-un imens dormitor, până ce 
va suna trâmbiţa deşteptării tuturor la învierea cea de obşte, din care motiv, în 
Sfintele Evanghelii, Mântuitorul nostru vorbeşte de moartea trupească ca de un 
somn, prelungit desigur. „N-a murit, ci doarme”, spune despre fiica lui Iair (Mt. 9, 
24), când toţi cei din jur o ştiau moartă. 


Într-adevăr, moartea trupească e o adormire întru nădejdea învierii şi a vieţii 
veşnice, pentru că Hristos este „pârgă (a învierii) celor adormiţi” (| Cor. 15, 20). 
Acest mare adevăr al învierii noastre este redat atât de frumos tot de o rugăciune 
liturgică, pe care preotul o rosteşte în taină, imediat după Vohodul mare, când 
aşează Cinstitele Daruri pe masa Sfântului Altar şi când spune şi aceste cuvinte: 
„Ca un purtător de viaţă şi mai înfrumusețat decât Raiul cu adevărat şi decât toată 
cămara împărătească mai luminat s-a arătat, Hristoase, mormântul Tău, izvorul 
învierii noastre”. 


Precum un izvor cristalin izvorăşte sau ţâşneşte dintr-o stâncă oarecare, la fel, prin 
trupul Său pus acolo şi înviat a treia zi, mormântul Domnului a devenit, aşadar, 
izvorul învierii noastre, izvor de lumină, speranţă şi mângâiere. 


În Hristos Cel Înviat credinciosul creştin găseşte tot ce-şi doreşte, găseşte 
împlinirea celor mai nobile aspirații ale sufletului său. Eşti flămând? EI este 
„Pâinea vieţii” (In. 6, 48). Eşti însetat? EI este „apa vie” (In. 4, 10). Eşti ostenit şi 
împovărat de greutățile vieţii? EI este „odihna” (cf. Mt. 11, 28). Eşti învăluit de 
întuneric? EI este „Lumina lumii” (In. 8, 12). Te temi de moarte? El este „învierea 
şi viaţa” (In. 11, 25). Vrei să te desfătezi în Paradisul regăsit? EI a înviat şi S-a 





înălțat la ceruri pentru a ne găti loc şi a ne oferi nouă, celor răscumpăraţi, cetăţenie 
veşnică (In. 14, 2; Filip. 3, 20). 


Convins de acest adevăr, Sfântul român loan Iacob de la Iordan spune: „Îngerii ŞI 
pământenii/Cântă acum acelaşi grai,/lar Adam şi cu tâlharul/Azi se veselesc în 
Rai./Nu mai este astăzi pază/În Edenul cel ceresc,/Uşa stă mereu deschisă/Pentru 
neamul creştinesc”. 


lubiţii mei, lisus Hristos a învins moartea făcându-l sclavul Său pe diavolul, 
vechiul nostru vrăjmaş. De atunci, EI, „Cel întâi născut din morți şi Domn al 
împăraţilor pământului” (Apoc. 1, 6), ţinându-ne de mână, ne conduce în Împărăţia 
iubirii Sale, precum ne-a promis: „Când Mă voi înălța de pe pământ, pe toţi îi voi 
trage la Mine” (In. 12, 32). 


Să nu ne descurajeze era unui nou Ghetsimani pe care o trăieşte omenirea. Să nu ne 
întristeze puterea distrugătoare pe care o are astăzi răul în lume. Să nu ne sperie 
satana, care a ajuns la apogeul domniei sale diabolice. Hristos Înviat este viu 
printre noi şi El conduce mersul istoriei umane spre realizarea voinţei Tatălui 
ceresc şi a planului Său de salvare. 


Pentru a ne împărtăşi de darurile Învierii, datori suntem să ne comportăm pe acest 
pământ ca martori ai Învierii. Aceasta înseamnă: să-i ajutăm pe cei aflaţi în 
necazuri şi nevoi, să-i cercetăm pe cei din azile şi orfelinate, din spitale şi închisori, 
să-i mângâiem pe întristaţi, să iertăm celor ce ne-au greşit şi să răspândim lumina 
încrederii şi a păcii în bezna acestui început de mileniu. La acest slăvit Praznic, vă 
urez din inimă sănătate şi spor în toate. 


Rog pe Domnul Inviat să vă binecuvânteze viaţa şi familia, dăruindu-vă tuturor 
bucurie nesfârşită şi mântuire veşnică. Amin. 





Mitropolitul Antonie de Suroj - Învierea lui Hristos şi cum poate fi ea 
înţeleasă şi trăită în duh şi adevăr: “Bucuria Învierii este ceva pe care noi o 
putem trăi doar dacă învăţăm mai întâi tragedia crucii. Noi ştim că Împărăţia 
lui Dumnezeu este a noastră doar dacă îl urmăm!” 


Unde-ţi este, moarte, boldul? Unde-ţi este, iadule, biruinţa? Înviat-a Hristos și tu ai 
fost nimicit. Sculatu-S-a Hristos şi au căzut diavolii. Înviat-a Hristos și se bucură 
îngerii. Înviat-a Hristos și viaţa stăpânește. Înviat-a Hristos şi nici un mort nu este 
în groapă; că Hristos sculându-Se din morți, începătura celor adormiţi S-a făcut. 
Lui se cuvine slava şi stăpânirea în vecii vecilor (Sfântul loan Gură de Aur) 


Să nu uităm nici o clipă că sfârşitul călătoriei noastre este întâlnirea cu Hristos Cel 
Înviat. Unii oameni, deşi recunosc importanţa Învierii în experienţa Apostolilor, se 
minunează cum de poate avea aceeaşi importanţă centrală pentru noi această 
experiență. Dar nouă ne este îndeajuns să credem în cuvintele altora şi să ne 
întemeiem credința pe ceva cu totul neverificabil? Aș vrea să subliniez că dintre 
toate evenimentele istorice ale lumii, Învierea Domnului aparţine atât trecutului 
istoric, cât şi realității prezente. Hristos, mort pe Cruce într-o anumită zi; Hristos, 
înviat din mormânt în trupul Său omenesc slăvit într-o anumită zi: aceste două 
evenimente aparțin trecutului ca fapt istoric. Dar Hristos, odată înviat, Care trăieşte 
pentru totdeauna în slava Tatălui, aparţine istoriei fiecărei zile şi fiecărei clipe, 
fiindcă viaţă fiind, EI este cu noi, după făgăduinţa Sa, acum şi pentru totdeauna. 
Din acest punct de vedere, experienţa creştină este ataşată în mod fundamental de 





evenimentul Învierii, fiindcă este acel singur eveniment din Evanghelii care poate 
deveni parte a experienţei noastre personale. Tot ceea ce primim prin Tradiţie, 
primim prin cuvânt scris sau rostit - relatarea despre Răstignire, diferitele 
întâmplări pe care Sfânta Scriptură ni le povesteşte - totul cu excepţia Învierii: pe 
aceasta o cunoaştem personal, altminteri ne arătăm nepăsători față de evenimentul 
primordial, esențial al vieţii Bisericii şi al credinţei creştine. 


Sfântul Simeon, noul teolog spune: „Cum poate cel care nu cunoaşte nimic despre 
Inviere în această viaţă să aibă nădejde că o va afla şi se va desfăta de ea după 
moarte?”. 


Numai experienţa Invierii şi a Vieţii Veşnice pot să preschimbe moartea trupului în 
somn, iar moartea însăși în Poarta Vieţii. 


Dacă o astfel de afirmaţie limpede, categorică ridică întrebări, cere răspunsuri, vă 
determină să vă puneţi întrebarea dacă mai sunteți înlăuntrul chipului creştin de 
viețuire, cu atât mai bine! 


Aceasta este experiența centrală fără de care nu există creştini, nu există creştinism, 
fără de care credinţa noastră nu este credinţă, ci credulitate; nu „încredințarea celor 
nevăzute” (Cf. Evr. Il, 1), ci capacitatea de a accepta mărturia celorlalți, o 
mărturie neverificabilă, o mărturie întemeiată doar pe faptul că cineva a spus ceva 
care pare incredibil, dar o mărturie pe care, cu toate acestea - din motive la fel de 
incredibile - noi suntem pregătiți să o primim. 


Să ne întoarcem la acest eveniment al Învierii pentru a ne întreba de ce este atât de 
central, de ce Sfântul Pavel putea spune: „Dacă Hristos nu a înviat, noi dintre toţi 
oamenii suntem cei mai nenorociţi, fiindcă zadarnică este credinţa noastră” (Cf. 1 
Cor. 15, 14; cf. 1 Cor. 15, 17). 


Într-adevăr, dacă Hristos nu a înviat, întreaga noastră credință, întreaga noastră 
convingere, viața lăuntrică, nădejdea noastră, totul este întemeiat pe o minciună, 
totul este întemeiat pe ceva care nu s-a petrecut niciodată şi care nu poate sluji ca 
temelie pentru nimic. 


Să ne gândim acum, fiecare, la Sfântul Pavel și la cei doisprezece Apostoli. Sfântul 
Pavel, aşa cum ştiţi, evreu din neamul evreiesc, elev al celor mai mari cărturari 
[evrei], un om de o credință arzătoare, întemeiată în Scripturi, fidel fervent al 
tradiției strămoşilor săi, Sfântul Pavel care este posibil să-L fi întâlnit pe Hristos, 
care cu siguranţă era în contact cu ucenicii lui Hristos, Sfântul Pavel care a făcut 





tot ce i-a stat în putinţă pentru a-L cunoaşte, a-L înţelege şi a-L judeca pe acest nou 
profet - comparând tot ceea ce ştia despre el cu tot ceea ce înţelesese din Sfânta 
Scriptură şi din mărturia comunităţii ebraice - Sfântul Pavel L-a respins pe Hristos. 
Indiferent de faptul că el credea în venirea Mesiei, nu L-a putut recunoaște pe 
Mesia atunci când a venit. Dar a părăsit Ierusalimul cu dorinţa de a distruge 
primele seminţe ale credinţei creştine şi se afla pe drum spre Damasc; şi chiar în 
această călătorie, călătoria unui persecutor, s-a aflat faţă către față cu Hristos Cel 
Înviat. Iar această întâlnire a dat semnificaţie și valoare absolută tuturor lucrurilor 
pe care le negase mai înainte. Atunci când L-a întâlnit pe Hristos Cel Înviat, a 
cunoscut cu o convingere imediată, orbitoare, că Cel care murise pe Cruce, Cel pe 
care el refuzase să-L recunoască drept Mesia, era cu adevărat Cel pe care Israel Îl 
aștepta. 


Fiindcă Hristos era înviat, viu înaintea lui după pătimirea unei morți autentice, el 
putea să recunoască faptul că tot ceea ce Hristos grăise despre Sine şi că tot ceea ce 
era tainic și netâlcuit în Scriptură despre Mesia Cel ce va să vină era adevărat şi se 
referea la Profetul din Galileea. Şi în lumina acestei Învieri întreaga credință a 
Evangheliei devenea posibilă pentru el şi pentru mulţi alții. Numai din cauza 
Învierii el Îl poate recunoaşte pe Fiul lui Dumnezeu în Cel care a murit pe Cruce, şi 
că putem primi, cu convingere şi certitudine, întreaga relatare din Evanghelie 


începând cu Buna-Vestire, Naşterea feciorelnică, propovăduirea, minunile şi 
mărturia lui Hristos referitoare la Sine, împreună cu mărturia lui Dumnezeu despre 
Hristosul Său. 


Aceasta este, poate, îndeajuns pentru ca să putem înțelege unul dintre aspectele 
esenţiale ale Învierii şi importanța sa, dar dacă ne întoarcem acum la cei 
Doisprezece, vedem că Învierea a avut o semnificaţie şi mai mare. Moartea lui 
Hristos pe Cruce a fost ceva mult mai mare şi mai de impact pentru Apostoli decât 
moartea unui prieten, a unui stăpân şi a unui conducător. Ei au făcut ceva mai mult 
decât să jelească pierderea unui prieten iubit, înfrângerea unui conducător în 
privința căruia ei credeau că va triumfa. Dacă citim cu atenție Evanghelia, din 
punctul de vedere al relaţiei dintre Apostoli și Domnul, vedem cum, puţin câte 
puţin, între Stăpân şi ucenicii Săi se săvârşeşte o identificare. După ce au ajuns la 
EI, unii într-un act de credinţă, alții cu scepticism: „Din Nazaret poate fi ceva 
bun?” (In 1, 46), după ce au trecut prin toate vicisitudinile ezitării și ale îndoielii, şi 
fiind cu totul câştigaţi nu doar de ceea ce Hristos propovăduia, ci de întreaga Sa 
personalitate, îi vedem, înainte de Răstignire, formând un grup care poate fi cu 
adevărat descris ca fiind separat de lume, ales în sensul de „aleşi și răscumpăraţi”. 
Hristos a devenit centrul absolut al vieţii lor. Când Hristos S-a adresat ucenicilor 





Săi şi 1-a întrebat dacă şi ei doreau să-L părăsească, Petru a răspuns: „Doamne, la 
cine ne vom duce? Tu ai cuvintele vieţii veşnice” (In 6, 68). 


Aici avem un grup de oameni, centrat în jurul Cuiva care este Viaţă Veşnică ce s-a 
arătat în această lume trecătoare, efemeră, o lume în care păcatul omenesc 
introduce moartea şi stricăciunea,; iar acest grup de oameni nu poate exista în afara 
relației cu Hristos, nu fiindcă între ei există o legătură de afecţiune, prietenie, 
loialitate, ci fiindcă în EI ei trăiesc deja Viaţa Veşnică, cunosc o nouă dimensiune, 
nu una specifică unei relaţii, ci una ontologică, substanțială. Ei cunosc acum nu pur 
şi simplu o viaţă mai măreaţă, mai deplină, mai bogată, mai frumoasă; este o viață 
diferită pe care Hristos le-a dăruit-o. 


lar când Hristos a murit pe Cruce, respins, trădat de cei care s-au aşezat în afara 
acestui cerc de iubire, în afara acestei taine a iubirii dumnezeiești, prezente, 
întrupate, lucrătoare, transfigurătoare - ei bine, aceasta [moartea lui Hristos] nu 
este ceva asemănător cu moartea unui prieten şi a unui stăpân; este o tragedie cu 
mult mai mare. Dacă Hristos a putut, cu tot ceea ce EI întruchipa, Să moară pe 
Cruce, aceasta înseamnă că ura omenească este mai puternică decât Iubirea 
dumnezeiască; ura omenească a reușit să alunge Iubirea dumnezeiască, să-L 
izgonească din locuinţele oamenilor, L-a respins şi L-a ucis pe Golgota. lar la 
această moarte a Iubirii dumnezeiești, această respingere, se adaugă și dispariția 
prezenței Vieţii Veşnice din mijlocul oamenilor: a fost alungată. 


Iubirea dumnezeiască ce a fost oferită omului într-un astfel de chip încât să fie 
pentru el și mustrare, și nădejde măreaţă, această iubire dumnezeiască este respinsă 
ŞI, fără ea, cu ce mai rămâne omul? Doar cu ceea ce a fost dintotdeauna al lor, acel 
amurg în care să se zbuciume, despărțiți de Hristos, un amurg în care se află puţină 
afecțiune, puţină ură şi o mare cantitate de indiferență, un amurg în care oamenii 
sunt străini unul față de altul, unde relațiile sunt fragile, ţinute împreună doar de 
legături care adeseori se frâng, ținute împreună de iubiri ce se răcesc şi pier. 


Dar ce spuneţi de acei oameni care erau uniţi cu Hristos, care trăiseră în mijlocul 
lor prezența Dumnezeului celui Viu? Tot ceea ce le rămăsese era posibilitatea de a 
răbda, de a continua să existe, dar nu de a mai trăi. De vreme ce ei gustaseră Viaţa 
Veşnică, viaţa trecătoare a timpului care sfârşeşte în stricăciune şi moarte nu mai 
reprezenta pentru ei decât perspectiva înfrângerii finale, o amânare a întoarcerii în 
țărână - ceva ce nu mai putea fi numită viață, ci era o „premoarte”. Prin urmare, 
atunci când Scriptura, prin intermediul imaginilor sau al cuvintelor directe, ne face 
să înţelegem că în moartea lui Hristos noi toţi suntem morți, în măsura în care ne 
identificăm profund cu El, şi că în Învierea Sa noi ne întoarcem la viaţă împreună 





cu EI, Scriptura ne vorbeşte despre ceva deosebit de exact şi de real. Dar mai este 
ceva pe care însă nu-l putem percepe ca fiind acel întuneric tragic precum cel care 
a umplut sufletele Apostolilor, iar acesta este faptul că în Vinerea mare, indiferent 
de cât de mult ne străduim să păstrăm în suflet sentimentul că trăim o tragedie, noi 
ştim sigur că la sfârşitul celor trei zile vom cânta despre Înviere. Nu putem să 
ștergem din minte cunoştinţa noastră despre Învierea lui Hristos: nu doar fiindcă an 
de an am trăit-o şi nu o putem uita în chip artificial, ci fiindcă, în calitate de 
mădulare ale Trupului lui Hristos, în calitate de creştini ce sălăşluiesc înlăuntrul 
Tainei lui Hristos - Hristosul deplin Care este Biserica - avem înlăuntrul nostru 
această Viaţă Veşnică, care mărturiseşte că întunericul din Vinerea mare este deja 
biruit; înlăuntrul nostru lumina este deja prezentă, viața este deja prezentă, victoria 
este dobândită, cel puţin parţial. lar pentru noi este imposibil să nu ne amintim 
Învierea cea pe cale să se întâmple, deşi ne aflăm în Vinerea mare. 


Pentru Apostoli însă, Vinerea mare era ultima zi a săptămânii şi ultima din viaţa 
aşa cum o cunoscuseră ei până atunci; în ziua următoare, ziua care precede 
Învierea, întunericul era la fel de dens, de nedeslușit, la fel de impenetrabil ca în 
Vinerea mare, iar dacă Învierea nu ar fi avut loc, toate zilele vieţii lor ar fi fost zile 
de întuneric deplin, zile în care Dumnezeu ar fi fost mort, în care Dumnezeu ar fi 
fost înfrânt, în care Dumnezeu ar fi fost cu totul exilat din mijlocul neamului 
omenesc. Și dacă iei aminte la unitatea care se crease treptat între Hristos și 
ucenicii Săi, într-atât încât viaţa pe care o trăiau ei era viaţa Lui, în EI şi prin El se 
mișcau, vedeau, percepeau şi înțelegeau, vei conştientiza faptul că moartea Sa nu a 
fost doar acest întuneric deplin și irevocabil al Vinerii mari - pentru ei, ultima zi a 
istoriei - ci a fost şi propria lor moarte, fiindcă Viaţa fusese luată de la ei; nu mai 
puteau să trăiască, ci numai să existe. 


Astfel vei înţelege de ce, pentru Apostoli, Învierea a fost o înnoire atât de deplină, 
un eveniment atât de hotărâtor: când Hristos, în cea de-a treia zi, S-a înfățișat 
înaintea lor, toate uşile fiind închise, primul lor gând a fost că au halucinaţii, că au 
înaintea ochilor o nălucă (Cf. Lc. 24, 37). lar Hristos, în acel moment, precum în 
toate cazurile când S-a arătat după Înviere relatate în Evanghelie, a insistat pe 
faptul că EI nu era o fantomă, nu era o iluzie, ci o prezenţă cu adevărat corporală. 
El mănâncă împreună cu ei. De asemenea, înţelegem de ce primele cuvinte rostite 
de Hristos după înviere sunt cuvinte de pace: „Pace vouă!”. Le aduce pacea care 
fusese luată de la ei prin moartea Sa, care a fost moartea lor; i-a eliberat din 
confuzia deznădăjduită, sufocantă în care fuseseră ei aruncaţi, acea stare cre- 
pusculară în care Viaţa era cu neputinţă de recunoscut, acea viaţă tranzitorie din 
care Veşnicia fusese alungată. Le-a dăruit acea pace pe care o făgăduise, acea pace 
pe care doar EI o putea dărui, acea „pace care era mai presus de înțelegere”, pacea 





reintegrării în Viaţă, mai presus de orice îndoială, viaţa lumii ce va să vină, care 
deja este prezentă prin Invierea lui Hristos şi darul Duhului Sfânt. 


Bucuria Învierii este ceva pe care noi, de asemenea, trebuie să învăţăm să o trăim, 
dar o putem trăi doar dacă învăţăm mai întâi tragedia Crucii. Pentru a învia din nou 
trebuie să murim. Să murim faţă de egoismul nostru ce ne stânjenește, să murim 
față de temerile noastre, să murim față de tot ceea ce face ca lumea să fie atât de 
îngustă, atât de rece, atât de săracă, atât de crudă. Să murim pentru ca sufletele 
noastre să poată trăi, să se poată bucura, să poată descoperi izvorul vieții. Dacă 
facem aceasta, atunci Învierea lui Hristos se va pogori şi asupra noastră. 


Dar fără moarte pe cruce nu există înviere, înviere care este bucurie, bucuria vieții 
redobândite, bucuria vieții pe care nimeni nu ne-o mai poate lua vreodată! Bucuria 
unei vieți care revarsă, care curge ca un râu peste văi, purtând cu sine însuși Raiul 
reflectat în apele sale scăpărătoare. 


Învierea lui Hristos este realitate în istorie fiindcă moartea Sa pe Cruce a fost reală, 
iar noi credem în aceasta fiindcă aparţine istoriei. Îl cunoaștem pe Hristos Cel 
Înviat nu doar cu inimile noastre, ci şi cu totalitatea experienţei noastre. ÎL putem 
cunoaşte tot mai mult în fiecare zi, aşa cum L-au cunoscut şi Apostolii. Nu pe 
Hristos în trup, ci pe Hristos Cel veşnic viu. Pe Hristosul duhului, despre care 
vorbeşte Sfântul Pavel, pe Hristos Cel Înviat, Care aparţine şi timpului şi veșniciei 
fiindcă EI a murit o dată pe Cruce, dar este viu pentru veșnicie. 


Învierea lui Hristos este evenimentul, singurul eveniment care aparține trecutului, 
cât şi prezentului. Trecutului fiindcă s-a petrecut cu adevărat într-o anumită zi, într- 
un anumit loc, într-o anumită parte a zile, fiindcă a fost văzută şi cunoscută ca un 
eveniment în timp, în viaţa celor care L-au cunoscut. Dar aparţine, de asemenea, 
fiecărei zile fiindcă Hristos, odată Înviat, este pentru totdeauna viu, şi fiecare dintre 
noi Îl poate cunoaște personal şi dacă nu-L vom cunoaşte personal, nu vom fi 
învăţat ce înseamnă a fi creștin. 


Să ne întoarcem în Vinerea mare, ziua în care Hristos a murit pe Cruce pentru ca 
noi să putem trăl. Intr-o cântare tradițională rusească întâlnim versurile: 


„O, Viaţă Veşnică, cum de ai fost pus în mormânt, 
O, Lumină, cum de Te-ai stins?” 


Intr-adevăr, Viaţa Veşnică pare că Se pogoară în mormânt. Lumina cea Veşnică, 
slava lui Dumnezeu dezvăluită nouă în Fiul pare că S-a stins, pare că a fost luată de 





la noi pentru totdeauna. Ca să putem cuprinde semnificația Vineri mari, 
semnificația morţii mântuitoare a lui Hristos, trebuie să înțelegem semnificația 
Întrupării. Fiecare dintre noi se naşte în timp din neființă. Intrăm într-o viaţă 
trecătoare, plină de riscuri pentru a spori în dobândirea statorniciei în Viaţa 
Veşnică. Chemaţi din nimic de cuvântul lui Dumnezeu, pătrundem în timp, dar 
înlăuntrul timpului putem afla veșnicia, fiindcă veşnicia nu este un timp care nu se 
termină niciodată. 


Veşnicia nu este ceva - este Cineva. Veşnicia este Dumnezeu Însuși, pe Care Îl 
putem întâlni în scurgerea efemeră a timpului, iar prin această întâlnire, prin 
comuniunea pe care Dumnezeu ne-o oferă prin har şi iubire în libertate reciprocă, 
putem, de asemenea, să păşim în veşnicie pentru a deveni părtași la însăşi viaţa lui 
Dumnezeu, devenind după cuvintele îndrăznețe ale Sfântului Apostol Petru, 
„părtaşi dumnezeieștii fini” (II Pt. 1,4). 


Nașterea Fiului lui Dumnezeu nu este ca a noastră. El nu pătrunde din nimic în 
timp. Naşterea Sa nu este începutul vieţii, o viață ce creşte neîncetat; este o 
mărginire a deplinătății pe care o avea înainte de facerea lumii. Cel care a avut 
slavă veşnică împreună cu Tatăl înainte de veacuri pătrunde în lumea noastră, în 
lumea creată, [lume] în care omul a adus păcatul, suferinţa şi moartea. Naşterea lui 


Hristos este pentru EI nu începutul vieţii, ci începutul morții. El acceptă tot ceea ce 
ține de firea noastră și prima zi a vieţii Sale pe pământ este prima zi a urcuşului 
Său pe Cruce. 


Moartea Sa a fost o trăsătură, o valoare [povară] care-l aparține doar Lui. Nu 
suntem mântuiți prin moartea lui Hristos fiindcă a fost deosebit de crudă. De-a 
lungul veacurilor, nenumărați bărbaţi, femei şi copii au suferit chinuri la fel de 
crude. Mulţi au ars în flăcări, mulți au îngheţat, mulți au murit în urma unei boli 
sfâşietoare, de lungă durată, mulți au pătimit torturi și întemnițare în lagăre în 
timpul cumplitelor războaie. Moartea lui Hristos este unică fiindcă lisus din 
Nazaret putea să nu moară. Nu Învierea Sa este minunea incredibilă, ci moartea Sa. 
Știm din scrierile Sfântului Pavel, cu adevărat din credinţa întregii Biserici, că 
moartea este urmarea păcatului, păcatul fiind înţeles ca despărţire a noastră de 
comuniunea cu Dumnezeu. Iar Hristos este Dumnezeu Însuşi întrupat; unit fiind cu 
Dumnezeirea, omenitatea Sa, omenitatea Sa adevărată este mai presus de moarte, 
Fiul lui Dumnezeu întrupat face ca trupul Său, ca firea Sa omenească să fie 
nestricăcioasă şi dincolo de realitatea factuală a morții. Şi totuşi El moare. Acesta 
este paradoxul şi aceasta este tragedia, o tragedie fără seamăn. 





Unul dintre sfinţii bisericii ortodoxe ne spune că în Întruparea lui Hristos s-au 
petrecut două evenimente. Pe de-o parte, El devine om, dar ne dezvăluie adevărata 
omenitate la care suntem chemaţi - o omenitate înrădăcinată în însăşi viața 
dumnezeiască, nedespărțită de Dumnezeu, cu neputinţă de a fi cucerită de moarte. 
Dar pentru a deveni unul din noi, pentru a împărtăşi cu noi suferința și starea de 
părăsire în care trăim, Hristos ia asupra Sa toată povara zdrobitoare a condiţiei 
umane, toate limitările care, de altfel, sunt străine omenităţii Sale slăvite: durerea şi 
istovirea, foamea şi setea, şi însăşi posibilitatea morţii, iar când vine ceasul, el 
moare cu moartea noastră pe Cruce, dar o moarte care este mai mult decât cea pe 
care o pătimim noi. Murim fiindcă ne stingem, fiindcă trupul nostru degenerează și 
se frânge, fiindcă nu mai putem fizic trăi. Dacă în cursul acestei vieți trecătoare am 
dobândit cunoştinţa de Dumnezeu, o viață trăită în comuniune cu EI, atunci 
moartea nu mai este pentru noi o înfrângere, ci o nouă abundență şi deplinătate de 
viaţă, aşa cum Sfântul Pavel o înţelege când spune că pentru el a muri nu înseamnă 
a-şi pierde viața, ci a se îmbrăca, a se înveșmânta cu veşnicia. Pentru noi însă a 
muri este întotdeauna o tragedie; sufletul şi trupul sunt despărțite, întregul fiinţei 
omenești este rupt în bucăţi şi trebuie să aşteptăm învierea trupului şi biruinţa 
Vieţii Veşnice pentru a deveni cu adevărat, deplin ceea ce suntem chemaţi să fim. 


Dar în moartea lui Hristos are loc ceva diferit. El moare, deşi nu poate să moară, El 
moare, deşi este nemuritor, chiar în firea Sa omenească unită nedespărțit cu 
Dumnezeirea Sa. Sufletul Său, fără a fi despărțit de Dumnezeu, este smuls din 
trupul Său, în timp ce şi sufletul, şi trupul Său rămân unite cu Dumnezeirea. El va 
zace nestricăcios în mormânt timp de trei zile, fiindcă trupul Său nu poate fi atins 
de stricăciune. Este plin de Dumnezeiasca Prezenţă. Este pătruns de ea aşa cum o 
sabie de fier este pătrunsă de focul cuptorului, iar sufletul lui Hristos coboară la iad 
strălucind de slava Dumnezeirii Sale. Moartea lui Hristos este o sfâşiere a unui trup 
nemuritor de un suflet nemuritor - al unui trup care nu putea să moară de un suflet 
care este viu, care întotdeauna rămâne viu. Aceasta face ca moartea lui Hristos să 
fie o tragedie care depăşeşte puterea noastră de înțelegere, fiind mai presus de orice 
suferință pe care o putem trăi sau imagina omeneșşte. 


Moartea lui Hristos este un act de iubire supremă; a avut dreptate când a spus: 
„Nimeni nu ia viaţa de la Mine; o dăruiesc singur, de bunăvoie” (Cf. In 10, 17-18). 


Nimeni nu-L putea ucide, pe EI, Cel Nemuritor; nimeni nu putea stinge Lumina 
care este strălucirea măreției lui Dumnezeu. El Şi-a dat viața, a acceptat moartea 
imposibilă pentru a împărtăşi cu noi întreaga tragedie a condiției umane. 





Domnul Însuși a luat, aşadar, peste umerii Săi prima cruce, cea mai grea, cea mai 
înspăimântătoare, dar după El mii şi mii de bărbaţi, femei şi copii şi-au luat propria 
cruce - cruci mai Mici, dar cât de adesea aceste cruci, care sunt mai mici decât a lui 
Hristos, ni se par atât de înfricoşătoare... Nenumărate mulțimi de oameni au păşit 
cu iubire, în ascultare, pe urmele lui Hristos, bătând calea cea lungă, calea cea 
tragică, dar care duce de la acest pământ la însuși tronul lui Dumnezeu, în 
Împărăţia lui Dumnezeu. Ei merg, purtându-și crucea, ei merg de două mii de ani, 
ei - cei care cred în Hristos. Ei păşesc urmându-L, mulțime după mulțime, iar pe 
drum vedem cruci, nenumărate cruci, pe care sunt răstigniţi ucenicii lui Hristos. 
Cruci, o cruce după altă cruce, şi oricât de departe am căuta cu privirea, vedem 
cruci din nou şi din nou. Vedem trupurile mucenicilor, îi vedem pe eroii duhului, îi 
vedem pe monahi şi pe monahii, preoţi şi păstori, dar şi mai mulţi, cu mult mai 
mulți, sunt oamenii simpli, obișnuiți, smeriți ai lui Dumnezeu, care au luat de 
bunăvoie asupra lor crucea lui Hristos. Această procesiune nu are sfârșit. Ei păşesc 
de-a lungul veacurilor ştiind că Hristos ne-a prezis că ei vor cunoaște întristare pe 
acest pământ, dar Împărăţia lui Dumnezeu este a lor. Ei păşesc purtând crucea cea 
grea, respinși, urâţi din cauza adevărului, din cauza numelui lui Hristos. Păşesc, 
păşesc, aceste victime curate - bătrâni şi tineri, copii şi adulţi - ucise de cei care-L 
urăsc pe Dumnezeu. 


Dar noi unde ne aflăm? Vom sta doar şi vom privi această lungă procesiune, acest 
şir de oameni cu ochi luminoşi, plini de neostoită nădejde, de iubire nezdruncinată, 
de bucurie puternică în inima lor? Să nu ne alăturăm lor, să nu ne alăturăm acestei 
mulțimi de oameni care se mișcă veşnic, oameni care sunt victime pe pământ, dar 
şi copii ai Împărăției? Oare nu ne vom lua crucea pentru a-L urma pe Hristos? 
Hristos ne-a poruncit să-L urmăm. Ne-a invitat să cinăm în Împărăţia Sa şi EI Se 
află în fruntea acestei procesiuni. Da, El Se află alături de cei care merg. Este 
acesta un coşmar? Cum poate trupul şi sângele să rabde această tragedie, vederea 
tuturor acestor mucenici, din vechime şi din timpurile noastre? Fiindcă Hristos a 
înviat, fiindcă nu vedem în Domnul Care păşeşte înaintea noastră pe proorocul din 
Galileea înfrânt, aşa cum Îl vedeau schingiuitorii Săi, persecutorii săi. Noi ÎI 
cunoaştem în slava Învierii. Noi ştim că fiecare cuvânt pe care l-a rostit este 
adevărat. Noi ştim că Împărăţia lui Dumnezeu este a noastră doar dacă Îl urmăm. 


(Din: Mitropolitul Antonie de Suroj, Reflecţii - O călătorie duhovnicească, 
Editura Doxologia, 2014) 





Mitropolitul Antonie Plămădeală - Predică la începutul Postului mare 


Să petrecem perioada Postului mare cu Sfântul Efrem Sirul. După rugăciunea 


„Tatăl nostru”, un adevărat poem divin - autorul e Dumnezeu - care rezumă în cele 
mai simple şi mai cuprinzătoare cuvinte raporturile noastre cu Dumnezeu şi cu 
aproapele, sunt ispitit să cred că, deşi imnografia ortodoxă e de o bogăţie care 
sfidează orice încercare de selecţie, totuşi Rugăciunea Sfântului Efrem Sirul poate 
fi considerată printre cele care ar putea candida la un loc printre cele dintâi. E o 
Filocalie în miniatură, valabilă în aceeaşi măsură pentru monahi şi pentru mireni, 
pentru bărbaţi şi pentru femei, pentru tineri şi pentru bătrâni, pentru oricine din 
orice parte a pământului, de pe orice treaptă a culturii şi civilizaţiei, pentru creştinii 
de toate confesiunile, ca şi „Tatăl nostru”, ca şi pentru credincioşii tuturor religiilor 
şi pentru toţi oamenii de bine. S-o citim: „Doamne şi Stăpânul vieţii mele, duhul 
trândăviei, al grijii de multe, al iubirii de stăpânire şi al grăirii în deşert, nu mi-l da 
mie! lar duhul curăţiei, al gândului smerit, al răbdării şi al ragostei, dăruieşte-l mie, 
slugii Tale. Aşa Doamne, Împărate, dăruieşte-mi să-mi cunosc greşelile mele şi să 
nu osândesc pe fratele meu, că binecuvântat eşti în vecii vecilor. Amin”. 


E un cod al bunei cuviinţe, al vieţii cu sens creator, al preţuirii muncii, al răs- 
punderii pentru felul cum te integrezi în societate, al modestiei şi al smereniei, al 
cumpătării şi al stăpânirii de sine, al pocăinţei şi al înţelegerii şi iertării greşelilor 
altora, al schimbării inimii şi cugetului, fără de care postul şi întreaga perioadă a 
postului nu ar însemna nimic. Nu se spune ce şi când să mănânci, sau ce să nu 





mănânci, lăsând acestea la hotărârea fiecăruia, a Bisericii şi a duhovnicului. Se 
arată ce trebuie să obţii. Dacă nu le-ai obţinut pe acestea, vor fi fiind bune 
abținerile de la hrana bogată şi metanuile, dar toate rămân ca o pornire spre o ţintă 
la care n-ai ajuns, deşi te-ai ostenit. Rămân ca o „râvnă fără pricepere” (Rom. 10, 
2), deci şi fără plată. 


Mai întâi, rugăciunea Sfântului Efrem e o mărturisire de credință. Dumnezeu e 
recunoscut ca Domn şi Stăpân al vieţii, Domnul de viață Făcătorul, Cel din 
rugăciunea „Tatăl nostru", Tatăl fiind autorul vieţii, Creatorul. 


Îndată după aceea, fără alte introduceri, fără alte motivări, fiindcă orice altceva ar fi 
de prisos după ce Dumnezeu e recunoscut drept „Domn şi Stăpân al vieţii”, se trece 
la cererile esenţiale. În „Tatăl nostru” cererile sunt pozitive, fiindcă rugăciunea e de 
toate zilele şi priveşte cererile esenţiale ale creştinului, în orice stare s-ar afla. Aici 
creştinul se prezintă în faţa Domnului în postura de penitent, de om care se ştie şi 
se recunoaşte supus atacurilor duhurilor necurate, a căror lucrare e să îndemne la 
rău şi să se folosească de slăbiciunile omeneşti spre a le încuraja. 


Nicăieri ca în această scurtă rugăciune nu ţi se deschid ochii şi nu ţi se arată că ai 
căzut în mrejele cuiva, care te-a condus anume greşit, dându-ţi falsa încredințare că 
te-a ajutat să fii cineva, dar de fapt te-a împins să trăieşti comod, profitând de 
munca altora, să dispui de alţii în folosul tău, să-ţi dai drumul la gură (Iacob 3, 5), 
acoperindu-ţi cu vorbe golul şi rătăcirea inimii şi a minţii, spre a-ţi înşela conştiinţa 
ta şi buna credinţă a altora. 


Dumnezeu e rugat să nu slobozească duhurile acestea asupra noastră. Să le 
înfrâneze. Să le împiedice. Să ne ajute să ne luptăm cu ele. Ne sprijinim rugăciunea 
pe smerenia recunoaşterii neputinței de a ne lupta singuri cu ele. 


Cerem ajutorul să ne luptăm cu duhul trândăviei. Acesta se opune muncii prin care 
trebuie să ne agonisim cinstit hrana zilnică. Vrea să ne despartă de Dumnezeu 
Tatăl, Acela care „pururea lucrează” şi de Cel care a zis: „şi Eu lucrez” (In. 5, 17). 
Și Sfântul Pavel a spus că „cine nu vrea să muncească, nici să nu mănânce” (II Tes. 
3, 10). Duhul acesta duce la exploatarea muncii altora, apoi la lene, la furt, la omor, 
că din ceva trebuie să trăiască omul şi de-a gata şi pe degeaba nu-i dă nimeni. Şi 
atunci trebuie să-şi ia singur, prin mijloace necinstite. 


Cerem ajutorul să ne luptăm cu duhul grijii de multe, care se luptă spre a ne 
dispersa atenția, spre a ne pierde în amănunte fără importanţă, în nimicuri şi a 
neglija esenţialul, acel: „Un lucru trebuieşte” (Lc. 10, 41), pe care lisus i l-a 





dezvăluit Martei, în casa lui Lazăr. Un lucru nu multe! Duhul acesta ne îndeamnă 
să nu avem încredere în acel Dumnezeu „Care poartă grijă de păsările cerului” şi 
de „florile câmpului” (Mt. 6, 26), făcându-ne să uităm cuvintele Domnului şi să ne 
zbuciumăm în strângeri de bunuri, adesea inutile, de comori supuse ruginii, 
cariilor, împovărându-ne cu tot felul de griji şi de temeri, scoţându-ne din ra- 
ționalitatea unei vieţi ordonate, cumpătate, limitate la trebuinţele strict necesare 
(Mt. 6, 19-21). 


Grija de multe ne risipeşte şi inima şi mintea, până la a nu le mai putea întoarce în 
ele însele, strângându-le acasă, întru ale lor, ca să fie capabile să judece în tihnă şi 
să ne facă să ne orânduim toate cu seninătate şi cu înţelepciune. Duhul grijii de 
multe nu caută altceva decât să ne scoată din noi înşine, să ne înstrăineze, să nu 
mai fim ai noştri, ci robi ai grijilor şi astfel să fim ai lui. „Adună-te în chilia ta şi 
rămâi acolo şi ca te va învăţa ce să faci”, ziceau şi Părinţii din vechime. Nu te 
risipi. Duhul grijii de multe e duhul risipei în afara ta, ieşirea din templul în care 
sălăşluieşte Dumnezeu. Fiul risipitor nu s-a hotărât să se întoarcă la tatăl său, decât 
după ce „şi-a venit în sine” (Lc. 15, 17). S-a întors din risipire. 


Cerem ajutorul să ne luptăm cu Duhul iubirii de stăpânire, acela care ne scoate din 
smerenie, care ne face să ne credem altfel decât alţii, cu dreptul de a-i stăpâni, care 


ne stârneşte mândria şi slava deşartă, dorindu-ne slujiţi, ca să nu fim asemenea lui 
Hristos, Care a venit să slujească, nu să stăpânească. „Nu ştiţi ce cereți” (Marcu II, 
38), le-a spus Hristos celor doi apostoli, Iacov şi loan, care au cerut să stăpânească 
împreună cu El în împărăţia de pe urmă, pe care ei o gândeau pământească. „Între 
vol să nu fie aşa, le-a zis lisus, ci dimpotrivă: Cel ce voieşte să fie întâiul, să fie 
vouă slugă” (Mt. 20, 26). 


Ştie Duhul iubirii de stăpânire ce să strecoare în inima omului, ca să-l scoată din 
comuniunea cu Dumnezeu şi cu oamenii! De aceea credinciosul, ştiindu-se uşor 
vulnerabil, căci ce e mai ispititoare decât stăpânirea altora, se roagă să fie ajutat şi 
împotriva acestui duh. 


ŞI apoi cerem ajutorul să ne luptăm împotriva „Duhului grăirii în deşert”, acela 
care nu vrea să ţină seama de: „cuvântul vostru să fie da, da şi nu, nu” (Mt. 5, 3,7). 
Împotriva acestui duh avertizează şi Sfântul Pavel, iar pe cei care îl ascultă îi 
numeşte „răzvrătiți, grăitori în deşert şi înşelători” (Tit. 1, 10) şi povestitori de 
„basme” (II Tim. 4, 4). 


Grăitorul în deşert este mai ales „cel care ia numele Domnului în deşert” (Deut. 5, 
11), cel care pune pe seama lui Dumnezeu ce nu se cuvine, cel ce îi răstălmăceşte 





învăţătura, sectarul, cel ce vine îmbrăcat în piele de oaie, cu graiul blândeţii, ascuns 
printre dinţii lupului. Căci el vine „în numele Domnului”, cu Biblia în mână pe 
care şi diavolul o cunoaşte, precum vedem în episodul ispitirii Mântuitorului (Mt. 
4, I-1D), dar propovăduieşte „o altă Evanghelie” (Gal. |, 8) decât cea propovăduită 
de Biserică. Împotriva unora ca aceştia Sfântul Pavel are cuvinte aspre. Aceştia 
sunt victimele duhului grăirii în deşert. 


De toate aceste duhuri rele, creştinul cere, în aceste zile ale Postului mare, prin 
cuvintele rugăciunii Sfântului Efrem Sirul, să fie apărat, să fie ocrotit. „Nu mi le da 
mie”, se roagă, pe nici unul din aceste duhuri. Nu mă lăsa ispitit de ele. Nu lăsa 
ispita să fie mai mare decât puterile mele de luptă cu ea. 


EI cere, în schimb, „Duhul curăţiei, al gândului smerit, al răbdării şi al dragostei”, 
duhuri, adică îngeri, care să-i ajute gândurile şi simţurile în aşa fel, încât să se 
poată apăra de duhurile cele rele care îl asaltează. 


Duhul curăţiei e paznicul minţii şi al trupului de păcatele trupeşti, acelea care se 
săvârşesc mai întâi în gând, întinând sufletul. Căci aici mai ales se simt urmările 
păcatului. Aici tulbură limpezimea simţirii, a vederii sufleteşti. Mulţi se cred în 
curăţie pentru că şi-au păstrat integritatea trupească, sau cinstea în rânduiala vieţii 
de familie. Foarte bine. Dar şi-au păstrat şi curăța şi cinstea sufletească? Unii se 
mândresc cu integritatea trupească şi îi judecă aspru pe ceilalţi. Să-şi aducă aminte 
de cuvântul Mântuitorului: „Aţi auzit că s-a zis celor de demult: să nu faceţi 
desfrânare. Eu însă vă zic, că tot cel ce se uită la femeie cu poftă, acela a şi făcut 
desfrânare cu ea în inima sa” (Matei 5, 27-28). 


Este de la sine înţeles că avertismentul se adresează în egală măsură şi femeilor. 
Cine se ştie căzut fie şi numai cu inima, nu are motive să se mândrească şi trebuie 
să-şi spovedească slăbiciunea. Căci duhul curăţiei e drumul spre mărturisire, spre 
curățirea duhului, a sufletului, a inimii. Aţi văzut desigur un om murdărit de noroi 
şi de tot ce mai poate murdări trupul. Se spală şi redevine curat. Murdăria se duce. 
Aşa e şi spovedania: spală sufletul şi acesta redevine curat şi când sufletul a 
redevenit curat, trupul s-a curăţit şi el, pe moment. 


Că în faţa lui Dumnezeu contează în primul rând curăția inimii, pentru că păcatul 
trupesc modifică această curăţie, o vedem şi din faptul că şi în faţa oamenilor 
contează în mod egal ambele căderi. Gelozia între soţi, între cei legaţi prin 
sentimente de dragoste, e stârnită adesea de o privire aruncată de partener altcuiva, 
de înclinarea inimii către altul sau către alta. Uneori numai astfel de situaţii duc la 





drame, la suferinţe sufleteşti de mare intensitate şi multe căsătorii, sau viitoare 
căsătorii, se compromit. Şi nu s-a ajuns întotdeauna la infidelitatea trupească. 


Ceea ce doreşte fiecare, în primul rând, e fidelitatea inimii, curăția inimii. Bine 
înţeles că o doreşte şi pe cea trupească. Şi Mântuitorul, ca şi Legea veche la care se 
referă (Ieşire 20, 14), o are în vedere în chip deosebit şi pe cea trupească, aceasta 
fiind instrumentul şi urmarea căderii sufleteşti, sau fiind pur şi simplu o cădere 
vulgară, fără participarea inimii, de satisfacere a unui „instinct van”, cum îl 
numeşte Eminescu, atunci când nu răspunde intenţiei pentru care a fost sădit de 
Dumnezeu în om şi anume intenţia procreației. 


Creştinul cere ajutorul Duhului curăţiei pentru a-l învinge pe duhul necurăţiei, 
pentru a-şi face curăţenie în casa sufletului său. 


Din smerenie, nu poate cădea nimeni. Gândul smerit îşi are şi el protectorul, 
îngerul său. Acesta apără de mândrie şi de slava deşartă. Pentru ca în afară să nu se 
manifeste un om orgolios, dispreţuitor, cu înalte păreri despre sine, socotindu-i pe 
ceilalți inferiori şi proşti, e nevoie de ordine în interior. 'Tot în gând. Tot în inimă. 
Dacă e ordine acolo, va fi ordine şi în manifestările exterioare. Dacă nu e ordine 
acolo, va fi dezordine şi în manifestările exterioare. Şi chiar dacă o falsă smerenie 
în afară va putea ascunde dezordinea dinlăuntru, mult nu o va putea ascunde. 
Orgoliul din gând îşi va da în petec, mai devreme sau mai târziu. Numai din gândul 
smerit poate izvorâ apa curată a modestiei. Chiar dacă eşti mai dotat decât alţii, 
mai învăţat, mai sus pus pe scara valorilor şi a funcțiilor în societate, gândul smerit 
te va învăţa cum să te comporţi fără ca înălțimea ta să-i jeneze pe ceilalţi. Ba chiar, 
numai în aceste condiţii ceilalţi îţi vor recunoaşte valoarea. Altfel ţi-o vor pizmui, 
ţi-o vor reproşa, te vor urâ pentru ceea ce îi depăşeşte şi tu ţii să se vadă. 


Gândul smerit te face să te gândeşti mai mult la cele pe care încă nu le ştii, pe care 
încă nu le ai, pe care încă nu le-ai făcut, mai mult decât la cele pe care le-ai făcut, 
decât la cele pe care le ştii şi le ai. La ceea ce nu ești, decât la ceea ce eşti. EI te 
face să te simţi sărac de ceea ce nu ai, nu bogat de ceea ce ai şi să recunoşti şi 
valorile altora, poate de altă natură, dar nu inferioare şi poate în plus faţă de cele 
ale tale. 


Gândul smerit modelează suflete delicate, îndatoritoare, comunicative, prietenești, 
deschise. Şi cum mândrii nu plac oamenilor, tot aşa nu-i plac nici lui Dumnezeu. 
„Dumnezeu stă împotriva celor mândri, dar dă har celor smeriţi” (lacov 4, 6; 1 
Petru 5, 5). Cel mândru e şi rău (Ps. 10, 2), de aceea se spune în Cartea Proverbelor 
că „mândria merge înaintea pieirii” (Prov. 16, 18). 





Nicolae lorga spunea că mândria e „un strălucit monument funebru ridicat 
deasupra sufletului mort de mult” (Gânduri şi sfaturi ale unui om ca oricare altul). 
Sufletul mândrului, aşadar, e doar o aparenţă de suflet. Mândria îl deformează, îl 
falsifică. Gândul smerit îl pune în ordine, în rânduială, îl păstrează viu şi autentic. 


Sunt, desigur, printre noi şi în lume, oameni dotați cu daruri deosebite, pictori, 
sculptori, scriitori, profesionişti desăvârşiți în multe domenii, în economie, în 
finanţe, în administraţie, sunt oameni care au învăţat mult şi ştiu multe. Aceştia pot 
avea tendinţa mândriei cu realizările şi darurile lor şi pot părea îndreptăţiţi. Ei cer 
recunoaşterea unei stări de fapt, nu a unor pretenţii neîndreptăţite. 


Și totuşi, rugăciunea Sfântului Efrem, de cerere a „gândului smerit”, îşi are loc şi în 
viaţa şi gândirea unora ca acestora. Căci atunci când ai dat tot ce poţi, când ai creat 
opere de valoare pe măsura talentului sau geniului tău, poţi oare fi sigur că nu se 
putea şi mai bine şi mai mult? Poţi fi sigur că nu te-ai lovit de nişte limite? 


Gândul smerit e tocmai acela care recunoaşte limitele peste care nu mai poate 
trece. A nu te semeţi cu ceea ce ai acumulat şi cu ceea ce ai realizat, ci a te smeri 
din cauza celor pe care nu le-ai realizat încă şi pe care n-ai reuşit să le cunoşti, iată 
semnul gândului smerit. Căci unde e atotştiutorul? Unde e cel care poate spune: 


ştiu tot, nu mai am nimic de învăţat! Tot ce ne-a rămas necunoscut e prilej de gând 
smerit. Şi tot ce au făcut alţii înaintea noastră, de asemenea. 


Se spune că marele compozitor Gounod ar fi spus odată unor tineri elevi ai săi: „Cu 
cât creşti şi devii mai mare în creațiile tale, cu atât îi priveşti cu mai mult respect şi 
cu mai mare smerenie pe marii creatori dinaintea ta. La vârsta voastră ziceam: 
„Eu”. Eu eram cel mai mare. Când am împlinit vârsta de 25 de ani, am început să 
zic: „Eu şi Mozart”. Astăzi zic: „Mozart!”. lată şi un exemplu de smerenie delicată 
şi pedagogică. 
RX 

Călătorind prin ţară, regele Frederick al VI-lea al Danemarcei a intrat într-o zi într- 
o şcoală primară dintr-un sat. A găsit copii inteligenţi şi vioi şi s-a gândit să le 
adreseze o întrebare: „Care au fost cei mai mari regi ai Danemarcei?”. Toată clasa, 
într-o voce, a răspuns: „Knut cel mare, Waldemar şi Cristian al IV-lea”. 
Învăţătoarea a şoptit ceva la urechea unei fetiţe şi aceasta a ridicat mâna. „Mai ştii 
şi altul?”, o întrebă regele. „Da, Frederick al VI-lea”. Adică chiar el. Îi va fi plăcut 
regelui, dar a întrebat-o: „Ce fapte mari a săvârşit?”. Fata a lăsat capul în jos şi 
ruşinată, a răspuns: „Nu ştiu”. „Nu te mâhni, fetiță”, îi spuse regele, „Nici eu nu 
ştiu!”. 





Nu voi spune ca cei cu mari realizări să afişeze o falsă smerenie, să-şi nege 
calitățile sau să se creadă egali, sau mai prejos de cei care n-au făcut nimic şi nici 
măcar efortul de a face. Dar este loc de smerenie şi pentru ei, dotaţii, superiorii, 
virtuoşii. Aceştia trebuie să se ferească de cea mai subtilă dintre ispite: orgoliul 
virtuţii. De aceasta sunt pândiţi şi sfinţii. Şi marea lor luptă aceasta a fost şi este 
întotdeauna. 


leşirea din ispita orgoliului virtuţii, a orgoliului realizărilor, a orgoliului 
superiorității intelectuale, nu este uşoară, pentru că pare o ieşire dintr-o realitate şi 
dintr-un adevăr despre care am minţi dacă le-am nega. Dar dacă cei aflaţi într-o 
astfel de dilemă îşi aduc în conştiinţă toate cele pe care le-ar mai putea face încă, 
ieşirea din ispită ar deveni mai uşoară. Smeritul are conştiinţa limitelor sale, dar 
mai are în plus şi simţul misterului. E deschis spre mister. Spre ceea ce nu cunoaşte 
încă din multele necunoscute ale lumii şi ale vieţii. 


Cel cu gând smerit nu se gândeşte decât cum să slujească. E locul pe care şi L-a 
ales şi lisus pentru EI. Din perspectiva aceasta, smerenia nu omoară iniţiativele, nu 
anemiază simţul social al oamenilor, nu paralizează curajul. Ea face din oameni 
fraţi, îi egalizează în starea de mirare sfântă în faţa tainelor care ne înconjoară şi 
care ne solidarizează. Numai egoismul îi ridică pe unii deasupra şi uneori îm- 


potriva altora. Egoismul refuză eul altora. 


Smerenia obligă la deschidere, la ieşirea din noi înşine şi din autosuficienţă. Ea ne 
învaţă să citim limpede în noi înşine. Ai multă ştiinţă? Mai multă decât cei din jur? 
Foarte bine. Smereşte-te pentru că tu ştii, ceea ce poate nu ştie nimeni, că ai o 
patimă pe care nu ţi-o poţi birui. Prin aceasta eşti cel puţin egalul multor 
neputincioşi. 


Smerenia duce la concordie între oameni. Căci ea nu e virtutea închişilor, a celor 
ce se izolează. Aceia n-au faţă de cine se smeri. Doar față de Dumnezeu. Dar faţă 
de Dumnezeu, în sinea lor se smeresc toţi orgolioşii. N-o recunosc însă în faţa 
semenilor şi atunci păcătuiesc împotriva lor şi prin aceasta şi împotriva lui 
Dumnezeu. 


Smerenia nu e virtute de viaţă pustnicească. Nu există impostură în singurătate, 
spune Marcel Schwob. Smerenia e modestia care dă nota de eleganţă discretă 
omului de societate. M-au impresionat întotdeauna oamenii învăţaţi, mari cu 
adevărat, care în societate se poartă cu o delicateţe care şterge orice diferenţă. Aşa 
câştigă pe loc ceea ce infatuaţii cei mai deştepţi pierd pe loc. 





Adevăraţii smeriţi, dacă uneori e greu să ajungă la smerenie, se apropie mult de ea 
prin aceea că vor să fie smeriţi. Sau, să facem un pas mai departe: adevărații 
smeriţi nu sunt cei care se ştiu smeriţi, ci cei care se vor smeriţi. Se află într-o stare 
permanentă de aspirație spre smerenie, de insatisfacție cu ceea ce sunt şi simt. 
Aceştia sunt şi cei mai apăraţi de orgoliu. 


Cineva spunea inspirat: „Dacă am face apelul smeriţilor, n-ar răspunde nimeni!” 
(Mgr. Chevrot, La vie de l'homme nouveau, Paris, 1939, p.73, v. şi p.53-73). Cel 
care ar răspunde s-ar demasca de îndată că nu e smerit, afară de cazul că ar face 
gestul de maximă smerenie de taină, acela de a voi să apară drept impostor! Dar 
acestea sunt situaţii de limită, dintr-un sistem de gândire care de fapt scapă oricărei 
sistematizări. Sunt experienţe singulare, profunde, din categoria nebunilor pentru 
Hristos care trebuie să simuleze nebunia până la a fi luată ca atare. Dar cei din jur 
ajung să n-o mai poată deosebi de virtute şi nu foloseşte nimănui. 


Aceea nu e o virtute socială, comunitară. E o stranie cale a extremiştilor, de care e 
mai bine, acum, să nu ne ocupăm. Ne e deajuns să învăţăm cum să ne cultivăm 
gândul smerit, noi, oamenii de rând, printre oamenii de rând, cu rosturi în viaţă, în 
familie, printre cei cu care vieţuim. 


A fi cu gând smerit, în sensul rugăciunii Sfântului Efrem Sirul, e virtutea simplă a 
modestiei, a nu te crede tu cel mai bun şi a nu-i crede pe alţii cei mai răi. 


Se zice că Dumnezeu s-a adresat odată lui Moise şi i-a spus: „Alege-ţi din tot 
poporul tău o mie dintre cei mai buni”. Și Moise a ales o mie dintre cei mai buni. 
După aceea i-a spus Dumnezeu: „Acum alege din această o mie, zece care să fie 
cei mai buni”. Și a ales Moise zece. După aceea iarăşi a vorbit Dumnezeu şi i-a 
spus: „Alege din aceşti zece pe cel mai bun”. Şi l-a ales Moise pe cel mai bun. Și 
atunci i-a spus Dumnezeu: „Vreau să văd dacă l-ai ales bine. Trimite-l pe acesta 
unul, ca în termen de patru ani, să-l găsească pe cel mai rău om din lume”. 


Şi a umblat bietul om căutând în dreapta şi în Stânga şi mereu îndoindu-se. 
Găsea uneori pe unii care păreau foarte răi, dar îşi zicea: „De unde ştiu eu, 
poate că aceasta este doar o aparenţă. Poate că el în sinea lui e un om drept. 
Poate că aşa îmi apare mie. De ce să-l judec eu? Eu n-am dreptul să mă înşel. 
Dacă m-a ales Moise ca pe cel mai bun din poporul lui Israel, înseamnă că eu 
nu am dreptul să mă înşel”. 


Și a căutat şi a căutat şi a ajuns până în ultima zi. Şi atunci a zis: „Va să zică nu 
sunt în Stare să-l aflu pe cel mai rău. la să mă întorc eu către mine. Sunt eu oare 





chiar cel mai bun? Câte greşeli nu am eu şi Moise m-a ales totuşi pe mine, poate 
neştiind el câte ascunzişuri am eu. Şi dacă aş fi eu cel mai bun cu adevărat şi 
înţelept, aş fi ştiut să-l găsesc pe cel mai rău”. Şi s-a dus înapoi la Moise şi i-a 
Spus: „L-am găsit. Eu cred că eu sunt cel mai rău”. 


Și atunci din nou i-a vorbit Dumnezeu lui Moise şi i-a zis: „Acesta fiindcă nu i-a 
judecat pe ceilalți, fiindcă nu s-a aşezat deasupra celorlalți, fiindcă s-a judecat 
pe sine, acesta este cel mai bun. Într-adevăr, bine l-ai ales!”. 


Smeriţii alcătuiesc ceata din care Dumnezeu îşi alege drepții. Să nu-şi închipuie 
însă cineva că pentru aceasta smeritul trebuie să ducă o viaţă căznită, să umble 
îmbrăcat urât, să-şi ţină ochii în pământ şi să afişeze o sfinţenie ostentativă, care 
atrage atenţia. Prin acestea se obține exact rezultatul contrariu. Şi nici nu-şi alege 
Dumnezeu drepţii doar din făcătorii de minuni, cum ar crede unii care, din cauză 
că nu ajung la asemenea performanţe, se descurajează, sau îşi suspendă orice efort 
ŞI orice aspirație. 


Într-o veche tradiţie se păstrează amintirea cuiva care s-a dus la un înţelept şi l-a 
întrebat: „Înţeleptule, am văzut un om zburând. Va fi fiind acesta drept în faţa 
lui Dumnezeu?”. „Nu ştiu. Să mă mai gândesc”, a răspuns acela. „Am mai văzut 
şi un om mergând pe apă ca pe uscat. Va fi fiind acesta drept în faţa lui 
Dumnezeu?”. „Nu ştiu. Să mă mai gândesc”, a răspuns şi de data aceasta 
înțeleptul. „Am mai văzul însă şi un om ca toţi oamenii, unul ca noi, care-şi 
făcea datoria cea de toate zilele în faţa lui Dumnezeu, dar nu se deosebea cu 
nimic de ceilalți oameni, nici nu zbura, nici nu mergea pe apă ca pe uscat. 
Acesta cum o fi?”. Înțeleptul i-a răspuns fără ezitare: „Acesta este drept în faţa 
lui Dumnezeu, pentru că acesta face cele ale oamenilor. Nu este dat oamenilor 
nici să zboare, nici să meargă pe apă ca pe uscat, dar le e dat să fie oameni 
cumsecade. Şi dacă sunt oameni cumsecade, aceştia sunt drepţi în faţa lui 


Dumnezeu ”, 


Cred că a fi oameni cumsecade putem toţi, aşa ca să nu ne mâhnim că nu putem 
zbura şi nu putem umbla pe apă ca pe uscat! Despre acestea din urmă nu ne va 
întreba şi nu ne va cere socoteala nimeni. Mă tem însă că despre cumsecădenie 
vom fi întrebaţi. 


Opuse smereniei, se ştie, sunt mândria, orgoliul, slava deşartă, adică dorinţa de a fi 
lăudaţi de alții. E un păcat de care scăpăm greu. Toţi. Unii ajung să trăiască într-o 
mare suferință pentru că nu sunt lăudaţi. În această suferință cad mai ales cei care 
nu au pentru ce să fie lăudaţi, dar ca să aibă iluzia că înseamnă ceva printre 





oameni, vor să asculte despre ei măcar laude mincinoase. lar când mincinoşii 
lăudători le potrivesc bine, cei lăudaţi ajung chiar să le creadă. Tristă specie de 
oameni! 


Dar sunt şi dintre aceia care doresc să fie lăudaţi pe merite adevărate. Cui îi vine 
bine, când a făcut ceva important şi în jurul lui se tace? Sau când meritele sunt 
atribuite altuia, sau şi le atribuie altul? Se mai întâmplă şi de acestea. Impostorii îşi 
găsesc întotdeauna argumente ca să-şi apere impostura. Ea iese la spălat, cum se 
zice, dar e trist că se produce. Istoria face de obicei dreptate. Dar chiar şi în 
asemenea cazuri, cel care ar avea dreptul să se laude, e îndemnat să-şi păstreze 
gândul smerit. Să ştie că i se va face dreptate. Să nu ţină cu tot dinadinsul să şi-o 
facă el. Şi nici alţii, deşi e întotdeauna mai bine să i-o facă alţii, decât să şi-o facă 
el. Aceasta nu înseamnă că el, sau societatea, să fie de acord cu impostorii. Aceasta 
e o problemă aparte. Pe aceştia nu-i iartă nimeni, niciodată. 


Românul are o vorbă: „Toată pasărea pe limba ei piere”. Trebuie să aibă la origine 
o dezvăluire a locului unde se afla, pentru că a vrut să arate cât de frumos cântă şi 
aşa a fost şi prinsă. N-aş garanta că e explicaţia cea mai adevărată. Dar că toată 
broasca pe limba ei piere, veţi vedea îndată de ce şi nu va mai rămâne pentru 
nimeni nici o îndoială că explicaţia e cea adevărată. 


O broască se tot gândea cum să scape şi ea, iarna, de anotimpul rece, aşa cum 
scapă unele păsări, plecând în ţări mai calde. Se împrieteni cu nişte gâşte 
sălbatice care îşi petreceau vara în aceleaşi ape, dar toamna plecau spre Egipt, 
sau spre alte locuri mai calde. Gâştele i-au spus: „Vino şi tu cu noi”. „Aş veni, 
dar eu n-am aripi ca voi”. Aşa era. Dar broscuţa nu era dintre acelea care să se 
împace cu prima piedică. Se gândi, se tot gândi, până când îi veni o idee. 
Salvatoare: „Am găsit”, îşi zise. Voi zbura şi eu. Numai să găsesc înţelegere la 
prietenele mele gâştele. Cheamă două dintre ele şi le spuse: „Smulseţi o trestie 
solidă din baltă şi o aduceți la mine”. Gâştele sălbatice făcură aşa. Era tocmai 
sezonul plecării spre ţările calde. Nu înțelegeau ce urma să se întâmple. Veselă, 
broscuța le instrui: „Dacă vreţi să mă salvaţi, puteţi”. „Vrem, conveniră gâştele 
generoase, „atunci una din voi va lua în cioc un capăt al trestiei, iar cealaltă, 
celălalt capăt. De mijloc mă voi atârna eu, ţinându-mă cu gura de trestie şi aşa 
vom Zbura toate trei. Nu e aşa că e ingenioasă descoperirea mea?” „Genială”, 
conveniră cele două zburătoare. „lată cum o broască cu cap poate ajunge să 
zboare. Pornim chiar acum. Tu eşti uşoară şi noi suntem două. Și la primăvară ne 
întoarcem iarăşi aici”. Şi porniră. Zburau vesele peste ape şi munţi, peste sate şi 
oraşe. Trecând pe deasupra unui Sat, ieşi tot satul să vadă minunea. Cineva de jos 
zise: „Ce minunat! Cine va fi avut ideea aceasta genială? ”. Auzind broscuţa se 





umflă de mândrie, se simţi extrem de importantă, în aşa măsură încât n-o răbdă 
inima Să nu se laude şi să zică tare: „Eu. Se gândise ca nu cumva cei de jos să 
creadă că a fost ideea gâştelor, care erau doar două simple şi proaste gâște 
sălbatice! Dar în clipa în care deschise gura şi abia avu timpul să zică „Eu”, căci 
voise să mai adauge: „Eu am avut ideea genială”, în aceeaşi clipă se simţi 
desprinsă de trestie şi căzu în gol şi sătenii o priviră cum se zdrobeşte de pământ, 
în mijlocul lor. Mândria o pierdu! 


Răbdarea biruie supărările, suferinţele şi nedreptăţile care rămân la judecata lui 
Dumnezeu. Duhul răbdării încurajează împotriva disperării, împotriva bolilor, 
împotriva jignirilor, împotriva biruinţei altora. Răbdarea e ultima armă şi putere a 
învinşilor. Ea devine atunci virtute. Nu e semnul laşităţii, nici al disperării, ci al 
înţelepciunii. Nu pot face nimic astăzi, voi putea face mâine. Dacă dreptatea e de 
partea mea, cu răbdare mi-o voi câştiga, dacă pentru moment altfel nu pot. 
Transilvănenii au învins în cele din urmă în confruntarea cu asupritorii de veacuri, 
pentru că au ştiut să rabde activ, cu speranţă, păstrându-şi măcar fiinţa atunci când 
n-au mai avut nici un drept. O scriitoare franceză, G. Sand, spunea că „răbdarea e 
energie” (Pensees), deci nu capitulare. 


Răbdarea e vecină cu stăpânirea de sine şi nu e dintre ultimele virtuţi de care avem 
trebuinţă. De câte ori nu facem acte pe care cu puţină răbdare le-am fi putut evita! 
Zadarnic ne pare rău după aceea. Şi de câte ori nu ne pierdem stăpânirea de sine, 
când ştim totuşi bine că nu mai putem îndrepta nimic. Unii se sinucid pentru că au 
dat faliment, în lumea capitalistă, deşi cu stăpânire de sine ar putea lua viaţa de la 
început, prin muncă şi răbdare. Socotesc bunurile materiale mai de valoare decât 
viața, ceea ce este o eroare elementară. Alţii îşi sacrifică viaţa din motive 
sentimentale, deşi sentimentele pot fi înşelătoare şi durata lor înflăcărată e limitată. 
Cu răbdare ar fi putut depăşi criza provocată de Duhul nerăbdării. 

lată o întâmplare din viaţa lui Thomas Carlyle în care stăpânirea de sine l-a ajutat 
să treacă printr-o aparent ireparabilă suferință. Ostenise mulți ani să scrie o carte. O 
socotea cea mai bună din toate pe care le scrisese până atunci. Avea un bun prieten. 
Îi trimise manuscrisul pentru a-şi da părerea despre valoarea lui. Acesta puse foile 
pe un scaun, dar uită să spună femeii de serviciu să aibă grijă de ele. Fereastra fiind 
deschisă, curentul le risipi pe Jos. Femeia făcu ordine şi curăţenie şi arse toate 
hârtiile aruncate pe jos. Aşa avea de obicei instrucţiuni să procedeze. În câteva 
minute o muncă ştiinţifică de câțiva ani se topi în flăcări. 


Când auzi Carlyle, nu scoase un cuvânt împotriva prietenului şi a femeii. In 
dimineaţa următoare se apucă să-şi scrie din nou cartea. A terminat-o şi a fost într- 





adevăr cea mai bună carte a sa. Momentul când şi-a înfrânat mânia cu răbdarea şi 
cu stăpânirea de sine, a fost momentul cel mare al vieţii lui. 


Petru cel mare a spus odată: „Am cucerit ţări, dar n-am reuşit să mă cuceresc pe 
mine şi să mă stăpânesc”. 


Cred că am văzut un film în care, într-o ciocnire violentă, un om a fost ucis. Era 
fratele unui medic chirurg. Nu mult după aceea ucigaşul a fost rănit grav şi adus în 
cabinetul doctorului. Nimeni nu credea că acesta îl va opera. „Dumnezeu ne-a 
învăţat să ne iubim duşmanii. Nu-l pot iubi, dar îl pot opera”. L-a operat şi l-a 
salvat. Şi-a stăpânit mânia. Şi-a făcut şi datoria de medic, respectând jurământul zis 
al lui Hippocrat. N-a avut după aceea un om mai obligat decât cel salvat, iar cel 
salvat n-ar fi înţeles prin nimic altceva că greşise ucigându-i fratele. 


Răbdarea temperează. Descarcă nervii. Întârzie deznodământul şi după aceea îşi dă 
seama că trebuia modificat. O supărare de azi e pe jumătate peste o săptămână. O 
durere de azi se micşorează mâine. O ruşine de azi îşi scade din intensitate pe 
măsură ce timpul şi uitarea o scot din circumstanţele în care s-a produs. 


Duhul răbdării e frate bun cu duhul înţelepciunii. De câte ori nu zicem: „Azi n-aş 
mai face cum am făcut atunci!”. Dacă am fi avut răbdare, câte ar fi putut arăta 
altfel! 


Și apoi, Sfântul Efrem ne îndeamnă să cerem ajutorul Duhului dragostei. Cu 
dragostea se răzbate peste tot, fiindcă acesteia nu 1 se poate opune nimeni şi nimic. 
Și nimic nu e mai mare decât ea. 


„De aş grăi în limbile oamenilor şi ale îngerilor, iar dragoste nu am, făcutu-m-am 
aramă sunătoare şi chimval răsunător. Şi de aş avea darul proorociei şi tainele toate 
le-aş cunoaşte şi orice ştiinţă şi de aş avea atâta credinţă încât să mut şi munţii, iar 
dragoste nu am, nimic nu sunt. Şi de aş împărţi toată avuţia mea şi de aş da trupul 
meu ca să fie ars, iar dragoste nu am, nimic nu-mi foloseşte. Dragostea îndelung 
rabdă; dragostea este binevoitoare, dragostea nu pizmuieşte, nu se laudă, nu se 
trufeşte. Dragostea nu se poartă cu necuviinţă, nu caută ale sale, nu se aprinde de 
mânie, nu gândeşte răul. Nu se bucură de nedreptate, ci se bucură de adevăr. Toate 
le suferă, toate le crede, toate le nădăjduieşte, toate le rabdă. Dragostea nu cade 
niciodată. Cât despre proorocii, se vor desfiinţa; darul limbilor va înceta; ştiinţa se 
va sfârşi. Pentru că în parte cunoaştem şi în parte proorocim. Dar când va veni ceea 
ce e desăvârşit, atunci ceea ce este în parte se va desfiinţa. Când eram copil, 
vorbeam ca un copil, judecam ca un copil; dar când m-am făcut bărbat, am lepădat 





cele ale copilului. Căci vedem acum ca prin oglindă, în ghicitură, iar atunci, faţă 
către faţă; acum cunosc în parte, dar atunci voi cunoaşte pe deplin, precum am fost 
cunoscut şi eu. Și acum rămân acestea trei: credinţa, nădejdea, dragostea. lar mai 
mare dintre acestea este dragostea” (| Cor. 13, 1-13). 


Ca să înţelegem până unde trebuie să meargă dragostea, îmi voi aduce aminte de o 
întâmplare care m-a emoţionat profund când am citit-o. Multora le va părea 
neverosimilă, dar gândită bine ne poate foarte bine apărea drept verosimilă, 
posibilă. Se cheamă „Dragostea de mamă”. 


Cândva, într-o ţară îndepărtată, trăia un tânăr care, din motive numai de el 
cunoscute, hotărâse să-şi omoare mama. Din felul cum se purta, mama îi înţelese 
gândul şi deveni foarte preocupată. El rămânea mereu ascuns, dar era limpede că 
hotărârea lui era irevocabilă. Şi atunci, într-o după-amiază, când lumea de obicei se 
odihneşte prin case, mama îşi invită fiul la o plimbare în pădurea apropiată. 


Tânărul gândi: „Acum e momentul”. Îşi luă arma şi o ascunse cu grijă în buzunar. 
Mama îl conducea pe cărări tot mai neumblate, prin desişuri. La un moment dat el 
se opri, dar mama îl îndemnă să meargă mai departe. Era tocmai ceea ce îşi dorea 
şi el. Ajunseseră într-un loc îndepărtat şi pustiu. Se aşezară jos în tăcere. Mama se 
convinse că nu era nimeni prin apropiere şi că erau destul de departe de sat. Se 
întoarse spre fiu şi îi spuse cu blândeţe: „Aici, fiule, e locul cel mai bun în care mă 
poți împuşca. Nu te va vedea nimeni. Nu va auzi nimeni. Să mă îngropi cu grijă şi 
să împrăştii frunze deasupra. Nu va fi nici un martor care să te poată acuza în faţa 
judecătorilor. Hai, dă-i drumul. Omoară-mă îndată, cât nu apare cineva prin 
împrejurimi!”. 


Ar trebui să nu mai adăugăm nici un cuvânt. Aţi înţeles toți. Văd lacrimi în ochii 
multora. Şi în ochii tânărului fiu au izbucnit lacrimi. A înţeles că mama îi cunoştea 
gândul, dar în loc să se apere pe ea, s-a gândit cum să-l apere pe el de judecată. 


Dragostea a învins. I-a căzut în braţe, cerându-i iertare. Il iertase dinainte, fiindcă îl 
iubea. Era fiul ei. Era prelungirea fiinţei ei. 


In limba engleză există un poem asemănător, intitulat „The Mother's Heart” 
(„Inima mamei”)... . Îl voi povesti în câteva cuvinte, în proză. 


Un tănăr voia să se însoare, dar viitoarea soţie, o femeie rea, nu putea suporta pe 
mama lui. EI le iubea pe amândouă. Dar patima îl făcu să asculte de viitoarea soție. 
Aceasta îi ceru inima mamei lui, s-o dea câinelui ei. El îşi omoară mama şi grăbit 





să-i ducă femeii iubite inima mamei, se poticni de o piatră şi căzu destul de rău. 
Fiind încă la pământ, cu inima în mână, auzi din mâna sa o voce blândă, 
îngrijorată: „Are you hurt child?” („Eşti cumva rănit, fiule?”). larăşi dragostea de 
mamă! 


XR > ok 


Cine nu cunoaşte din copilărie povestea Corneliei, mama Grachilor, din străvechea 
capitală a strămoşilor noştri, Roma. Îi venise o prietenă în vizită, încărcată de 
bijuterii, în degete, la urechi, la gât şi altele în poşeta pe care o poartă de obicei 
femeile cu ele. Casa Corneliei era simplă, fără podoabe, mobilată doar cu cele 
trebuincioase unei vieţi decente şi suficiente. După ce prietena îşi etala toate 
giuvaerurile, diamantele, brăţările, colierele, o întrebă: „Tu, Cornelia, nu vrei să-mi 
arăţi diamantele tale?”. 


Tocmai atunci intrară pe uşă, gălăgioşi, frumoşi, rumeni, doi copii. „lată 
diamantele mele!”, zise Cornelia. Cei doi au ajuns cetăţeni de cinste ai Romei. 


Câte n-am mai putea adăuga despre forţa dragostei în viaţa oamenilor şi a lumii! 
Nu există forță care să lege mai mult oamenii între ei, pentru că „Dumnezeu este 


dragoste” (| loan 4, 8). Fără EI, cum am explica dragostea? 


Să cerem dar, în această perioadă a Postului mare, să fie cu noi şi Duhul dragostei. 


Frumoase şi cuprinzătoare cereri în rugăciunea Sfântului Efrem Sirul. Uşi ale 
pocăinţei şi ale îndreptării. Cărări spre Impărăția Cerurilor. Energii pentru 
alcătuirea omului bun, drept, cuminte, generos, de omenie. 


ŞI apoi vin ultimele două cereri, ca o încoronare a celor de dinainte şi fără nici o 
îndoială, ca un ecou al celeilalte cereri din rugăciunea Tatăl nostru: „Şi ne iartă 
nouă greşelile noastre” (Mt. 6, 12). Acum creştinul vrea să şi le ştie. Bine. Pe toate. 
Ca să ceară iertare pentru toate. Şi cele neştiute, să fie ştiute, pentru ca pocăinţa să 
fie deplină: „Dăruieşte-mi să-mi cunosc greşelile mele!”. „Să-mi cunosc”, adică de 
fapt să mi le recunosc. E hotărât acum să şi le îndrepte. Se teme să nu-i rămână 
vreuna necunoscută, nerecunoscută. E apelul suprem pentru a fi ajutat să coboare 
în adâncul sufletului său, până în colţurile cele mai îndepărtate, în care s-ar mai 
putea ascunde vreo greşeală, pe care acum e gata s-o mărturisească. Şi să n-o mai 
repete. Şi să nu fie cumva printre cei care nu ştiu, sau nu vor să ştie că fac greşeli, 
sau nu ştiu ce spun, când recită mecanic: „Și ne iartă nouă greşelile noastre” (Matei 
612): 





John Wesley, un cunoscut predicator, călătorea odată în diligenţă cu un general 
> ) 2 
care se arăta foarte supărat pe ordonanța sa. Ii făcuse desigur ceva dar de îndată 
ordonanța şi-a cerut iertare: „Nu iert niciodată”, a răspuns generalul mânios. 
Wesley a intervenit în discuţie: „Înseamnă, domnule general, că dumneavoastră nu 
) 

greşiţi niciodată!”. De fapt greşea chiar acum când nu ierta pe cel care îi ceruse 
iertare. 


Filosoful Leibnitz (secolul al XVIII-lea) spunea: „Dacă Dumnezeu îngăduie 
păcatul, e dovadă de înţelepciune (Theodicee, I, 26) pentru că întoarcerea, 
convertirea şi mărturisirea fac măreţia omului”. Exagerând desigur, într-o manieră 
pietistă, un Francois de Sales a putut zice: „Scumpe imperfecţiuni care ne fac să ne 
cunoaştem mizeria” (Scrisoare, 22 iulie 1603), urmând o sintagmă catolică din 
aceeaşi categorie: „Felix culpa”, „fericita, greşeală, a protopărinţilor, datorită 
căreia Dumnezeu şi-a putut arăta mila, iertarea şi puterea!” (cf. Jacques Chevalier, 
Le sens du peche, „L'homme et le peche", Paris 1938, p.1 17-118). 


Nu, noi vom zice că era mai bine să nu fi fost culpa, că atunci ar fi rămas Felix 
singur, adică fericirea originară, în care dragostea şi înţelepciunea lui Dumnezeu ar 
fi strălucit nu în condiţii de împăcare, ci în condiţii de comuniune neumbrită de 
nimic. Este însă adevărat că, după căderea lui Adam şi Eva, datele problemei s-au 
schimbat. Nu s-au schimbat însă până la a se exalta răul. 


Francois Mauriac îi critică pe teologii romano-catolici şi protestanți care, 
observând că Dumnezeu foloseşte uneori răul pentru a ne face un bine mai mare, 
uită să spună că prin aceasta răul nu e nici scuzat, nici legitimat (La ltterature et le 
peche, în vol. cit. supra, p. 212). 


Mântuitorul nu critică învăţătura fariseilor şi a cărturarilor vremii Sale, ci le 
denunţă impostura, pentru că „ziceau, dar nu făceau”. Deosebea în viaţa lor binele 
de rău, păcatul şi răul. fiind condamnate ca atare. 


Nu avem însă două vieţi, în una să căutăm adevărul şi virtutea şi în alta să le 
aplicăm. Avem o singură viaţă: în aceasta trebuie să-l căutăm, să-l găsim şi să-l 
trăim. Şi de toată rătăcirea şi greşeala aici să ne curăţim, să căpătăm iertare de la 
Dumnezeu. 


Și apoi Sfântul Efrem ne mai îndeamnă la o ultimă cerere: „Şi să nu osândesc pe 
fratele meu!”. De multe scăpăm. De multe ne îndreptăm. Cu greu, dar uneori şi 
iertăm. Voim să iertăm. Cel mai greu ne vine însă să nu ne comparăm. „Nu sunt ca 
vameşul acesta” (Le. 18, 11). Care din noi scapă de această comparaţie? Cum facem 





o faptă bună, cum suntem gata să-l osândim pe cel care n-o face, şi ne socotim de 
îndată mai buni ca el. Cădem tocmai când am ajuns sus! 


Și de vorbirea de rău, cum să scăpăm? Câte feluri de vorbiri de rău nu inventăm! 
Evident, întotdeauna ne punem masca obiectivităţii, ne arătăm o sfântă surprindere 
şi scandalizare, dar obiectul e întotdeauna vorbirea de rău. Să-i scoatem celui pe 
care îl vorbim o cărămidă de la temelie. Să-i punem la îndoială reputația, să-i 
smulgem un prieten, un sprijin. 


Aşa îl osândim. Îl condamnăm la osândă. Ce bine ştia Sfântul Efrem cât suntem de 
vulnerabili la acest capitol. „Şi să nu osândesc pe fratele meu!”. Să nu-l judec. Să 
nu-l condamn. Să nu-l vorbesc de rău! 


Se zice că trei lucruri nu mai putem repara sau lua înapoi: cuvântul spus, timpul 
pierdut şi şansa pierdută pentru ceva ce putea fi făcut o singură dată. Cu cuvântul 
putem lăuda pe Dumnezeu, dar putem şi batjocori pe oameni. 


O poveste spune că un rege, la un banchet a poruncit bucătarului său să prepare cea 
mai bună mâncare pe care o poate prepara el. A făcut mâncare de limbă. Regelui 1- 
a plăcut. Şi mâncarea şi semnificaţia. A doua zi i-a poruncit să facă cea mai rea 
dintre mâncările pe care le ştie. I-a pregătit tot mâncare de limbă! Regele l-a 
felicitat. 


is 5 2 


Un pădurar locuia într-o colibă veche, în pădure. Era iarnă şi afară se pornise o 
furtună cumplită. Nu avea mâncare şi era în pericol să moară de foame. Şi 
atunci apăru în faţa colibei un leu încărcat cu vânat proaspăt. L-a chemat 
înăuntru şi leul a intrat. Omul şi leul au devenit prieteni. Leul a rămas să 
doarmă şi el înăuntru. Era pe vremea când leii vorbeau, ca în toate fabulele. 


Dimineaţa, leul politicos l-a întrebat pe pădurar dacă a dormit bine. Omul a 
răspuns supărat: „Nici o clipă. N-am putut închide ochii. Miroşi atât de urât. Nu 
trebuia să te las înăuntru, animal puturos!”. Sătul acum, omul uitase 
binefacerea de ieri. 


Leul fu foarte nemulţumit, dar nu spuse nimic. Se pregăti să plece. Înainte de a 
pleca îi spuse pădurarului: „la-ţi baltagul tău ascuţit şi bate-mă pe spate cât poţi 
mai tare. Dacă nu mă baţi, te bat eu pe tine”. 





Omul îl bătu foarte tare pe leu, răzbunându-şi noaptea pierdută din cauza lui. 
Leul îngenunche de durere dar nu crâcni deloc şi îndată după aceea dispăru 
şchiopătând în pădure. „S-a dus pentru totdeauna şi-a zis pădurarul. Trebuie să 
fi murit din bătaia aceea!”. După un an, totuşi, pădurarul avu surpriza Să-l vadă 
din nou pe leu în preajma colibei. Era vara şi leul sărea vesel şi sănătos 
bucurându-se de reîntâlnire. 


Nu fi surprins, prietene, îi spuse leul. Eu sunt. Pune-ţi mâinile pe capul meu şi 
vei găsi urma rănilor pe care mi le-ai făcut. Atunci tu te-ai răzbunat, iar eu mi- 
am potolit pornirea de a te mânca, pentru că mi-ai Spus cuvinte jignitoare. 
Acum, iată, rănile mi s-au vindecat şi eu le-am şi uitat. Ceea ce totuşi nu pot 
uita, deşi te-am iertat, sunt cuvintele grele pe care mi le-ai spus!”. Cuvintele 
rănesc mai adânc şi rănile produse de ele se vindecă mai greu. Uneori nu se 
vindecă deloc. Pentru că nu mai pot fi luate înapoi, chiar dacă după ce le-am 
spus ne pare rău de ele. 


XR > ok 


Un preot căruia o femeie i-a spus la spovedanie că, printre altele, mai vorbeşte de 
rău pe alţii, i-a dat un canon care femeii i s-a părut foarte uşor: „Să mergi la târg 
Joia viitoare şi să cumperi o găină. O tai pe loc şi în drum spre casă, smulgi pană 
după pană în aşa fel încât, când vei ajunge acasă, să fie gata curățată”. 


Aşa a făcut, dar nu înţelegea rostul canonului. Se duse la preotul care o aştepta şi îl 
întrebă ce trebuie să înţeleagă din ceea ce a făcut. „Vei vedea îndată; îi zise preotul. 
Fă acum drumul înapoi şi adună toate penele pe care le-ai smuls şi le-ai aruncat”. 
„Imposibi”, răspunse femeia. „Bătea vântul şi le-a risipit în toate părțile. Le-am 
aruncat la întâmplare”. „Cred că aşa este, i-a spus preotul. Tot aşa s-a întâmplat şi 
cu cuvintele rele, cu calomniile pe care le-ai împrăştiat tu despre alții. Au plecat în 
toate direcţiile, preluate de unii şi de alţii. Încearcă acum să le aduni, dacă mai 
poţi! Fac rău peste tot pe unde ajung şi tu nu mai ai putere să le opreşti. Nu era mai 
bine să nu le fi spus ? Cum îți vei suporta acum părerea de rău?”. 


Câte taine ale sufletului omenesc nu cunoştea acest Sfânt Efrem din Siria! Şi cât de 
adevărat ne pune să ni le dezvăluim şi să le analizăm noi înşine! Ce savant manual 
de psihologie în cele câteva propoziţii ale acestei rugăciuni! Ne umblă prin suflet 
ca printr-o cămară căreia îi cunoaşte toate ascunzişurile. Şi ne simţim bine. Simţim 
că ne ajută şi ne oferă mijlocul de a ne-o curăţi, învăţându-ne să ne examinăm prin 
cuvintele cele mai simple, dar şi cele mai adânci, cele mai pline de har, care capătă 
valenţe noi, aşa cum sunt puse unele lângă altele. 





Sunt cuvinte în stare să ne înmoaie şi să ne încovoaie inimile, să ne cuprindă blând 
şi să ne smerească minţile şi să ne arunce în genunchi căci rugăciunea se rosteşte 
cu metanii într-o supremă prosternare, care înseamnă în acelaşi timp micimea şi 
mărimea noastră, căderea şi înălțarea noastră, intrarea în adâncul din noi, în care 
sălăşluieşte Dumnezeu, „Cel binecuvântat în vecii vecilor”, precum şi sfârşeşte 
Sfântul Efrem, sublima, neperechea lui rugăciune. 


Să petrecem perioada Postului mare în ritmul cuvintelor acestei rugăciuni încărcate 
de har izbăvitor şi înnoitor. Amin. 





Mitropolitul Antonie Pămădeală - Predică la a Il-a şi a III-a zi de Paşti 


Epistola I-a a Sfântului loan, ca şi Evanghelia sa, foloseşte un stil metaforic şi 
conţinutul ei este profund, teoretic, în mare măsură abstract, parcă ar fi adresată nu 
unor credincioşi de rând, ci unor intelectuali rafinaţi, obişnuiţi cu o gândire în care 
termenii tehnici sunt socotiți cunoscuţi. Epistola, ca şi Evanghelia, vorbeşte de 
creştinism, care n-a venit să limiteze capacităţile minţii omeneşti, ci, dimpotrivă, să 
le stimuleze şi să le folosească în gradul cel mai înalt. 


Sfântul loan defineşte în această Epistolă pe Dumnezeu prin două metafore: 
„Dumnezeu este lumină” (| loan 1, 5) şi „Dumnezeu este iubire” (4, 8). Dar înainte 
de aceasta, spre a nu se crede cumva că e vorba de definiţii panteiste, el îl descrie 
ca viaţă, personalizându-L. Dumnezeu este persoană. Este Cineva care există ca 
atare, cu care se poate deci dialoga, care gândeşte, simte şi comunică. Despre 
Acesta scrie Sfântul loan că e „Cel ce este de la început” (| loan 2, 13) şi 
precizează că e vorba de Tatăl (1 loan 2, 13). 


Dar Tatăl n-a fost niciodată singur. Geniala definiţie a raportu-lui dintre Tatăl şi 
Fiul din capitolul I al Evangheliei Sale e prezentată aproape în aceiaşi termeni şi în 





întâia epistolă: „La început era Cuvântul şi Cuvântul era la Dumnezeu şi 
Dumnezeu era Cuvântul”, din Evanghelie, capătă în Epistola I-a următoarea formă: 
„Ce era de la început, ce am auzit, ce am văzut cu ochii noştri, ce am privit şi 
mâinile noastre au pipăit despre Cuvântul vieţii aceea vă vestim. ŞI Viaţa s-a arătat 
şi am văzut-o şi mărturisim şi vă vestim Viaţa de veci, care era la Tatăl şi s-a arătat 
nouă” (| loan 1, 1-2). Aşa cum în Evanghelie spusese: „Și Cuvântul trup s-a făcut 
şi a locuit printre noi” (1, 14) şi aici precizează că ei, contemporanii evenimentului, 
„L-au văzut, L-au pipăit”. În Epistolă însă Apostolul arată că EI, lisus, „s-a arătat” 
ca „viaţă” şi nu ca orice fel de viaţă, ci nemuritoare, veşnică. 


Dacă privim cu un minimum de atenţie textul din epistolă, vedem că Sfântul loan 
avea în vedere acea viaţă care trecuse prin moarte şi biruise moartea, căci 
pomeneşte de „pipăirea cu mâinile”, fără îndoială având în gând întâmplarea cu 
Toma de după înviere. 


lisus s-a manifestat ca viaţă, fiindcă „exista de la început”, fiindcă era izvorul 
vieţii, a vieţii de care ne împărtăşim şi noi. Prin aceasta „împărtăşirea noastră este 
cu Tatăl şi cu Fiul Său lisus Hristos” (| loan 1, 3). Spre a nu rămâne cineva cu 
ideea că ar fi vorba doar de o Doime, deoarece el era preocupat aici să precizeze 
raporturile dintre Tatăl şi Fiul, Sfântul loan afirmă în mod expres, după ce 
defineşte pe Duhul ca fiind „adevărul”: „Trei sunt care mărturisesc în cer: Tatăl, 
Cuvântul şi Sfântul Duh şi aceşti trei Una sunt” (loan 5, 7). 


Textul ioanic din această pericopă precizează deoființimea Fiului cu Tatăl şi faptul 
că împreună sunt viaţă şi că, prin urmare, orice viaţă de aici vine: „Dumnezeu ne-a 
dat viaţă veşnică” (| loan 5, 11), spune Sfântul loan cuvânt cu cuvânt, fiindcă odată 
primită, viaţa este nemuritoare, aici şi apoi dincolo. 


Problema apariţiei vieţii nu şi-a găsit încă o altă explicaţie coerentă, în afara celei 
teologice. Se fac afirmaţii despre unele posibilități de apariție în alt mod decât cel 
prin creaţie, dar toate sunt presupuneri şi sunt puse în condiţii de durata practic 
neverifi-cabile. 


lată ce scrie savantul Francois Jacob („La logique du vivant”, 1970, p. 329-330): 
„Timpul şi aritmetica se opun faptului că evoluţia s-ar datora exclusiv unei 
succesiuni de microevenimente, a unor mutații survenind fiecare la întâmplare. Ca 
să extragem dintr-o ruletă, una după alta, subunitate cu subunitate, fiecare din cele 
vreo sută de mii de lanţuri proteice care pot alcătui corpul unui mamifer, trebuie un 
timp care depăşeşte cu mult durata atribuită sistemului solar” (la Alfred Kastler, 
„Această stranie materie”, Ed. politică, Bucureşti, 1982, p.238-239). 





Mai precis e chiar fizicianul Alfred Kastler: „Nu există nici o nădejde să-se explice 
apariţia vieţii şi evoluţia sa doar prin singurul joc al forțelor hazardului. Alte forțe 
interviu aici” (p. 239). Dintr-o astfel de gândire generală, Kastler ajunge la ideea 
de cauză şi finalitate şi evident, la aceea de program. Ori, programul cere 
programator. „Dacă observaţia răbdătoare a faptelor biologice impune minţii ideea 
că un organ al unei fiinţe vii - ochiul sau stomacul - se află aici pentru a îndeplini o 
funcție, pentru a sluji un scop, de ce să se respingă această idee şi să se refuze a se 
vorbi de finali-tate? În fond voi merge chiar până la a spune că nu este ne-raţional 
să recunoaştem existența unui „proiect” sau „program” în faptele lumii fizice 
neînsufleţite” (p. 240). 


Savantul Steven Weinberg, într-o carte de îndrăzneață analiză şi descriere a 
„Primelor trei minute ale universului” (Buc. 1984), îşi declară o anumită 
competenţă numai până la prima secundă, când a avut loc „marea explozie inițială” 
(Big Bang). Mai înainte de aceasta nici prin calcule nu se poate merge. Şi chiar şi 
la aceasta „nimeni nu era acolo ca să vadă” (p. 163), iar o repetiţie nu mai e 
posibilă în nici un laborator. 


Noi credem, aşadar şi nu ne simţim contrazişi de fapte sau de raționamente care ne- 
ar putea proba contrariul, că viaţa vine de la Dumnezeu. Nimeni până azi, pe altă 
cale, n-a putut trece de pre-supuneri, deşi oamenii de ştiinţă au dorit întotdeauna să 
afle cum a fost, încercând să găsească un răspuns care, eventual, să fie altul decât 
cel religios. 


Oneşti, ei descriu faptele şi graniţa până la care pot merge, chiar dacă nu trag 
concluzii care s-ar impune dacă nu pe cale pozitivă, măcar prin absenţa răspunsului 
pozitiv despre autoapariţia vieţii. Ei spun de obicei: „Deocamdată am ajuns aici. În 
rest, să mai aşteptăm”. Foarte bine că pot aştepta. Credincioşii nu pot aştepta, nici 
nu vor să aştepte. Ei, dincolo de credinţa pe care o au de la început, trag concluzii 
şi din faptul că ea nu le este con-trazisă, chiar dacă nu e afirmată de rațiune şi de 
ştiinţă. 


Adesea, unii dintre oamenii de ştiinţă, ca şi filosofii, îşi irosesc vieţi întregi ca să 
găsească posibilităţi şi căi de a ocoli răspunsurile simple. Vezi tomuri imense în 
care tot efortul pare a fi îndreptat spre a complica, a ascunde, a întrebuința analogii 
sau concepte fără sens în ele însele, numai ca să nu se pronunţe cu privire la 
întrebările simple. Îşi diversifică sistemele şi le încifrează sub denumiri ca Sine, 
Fiinţă, Metafizică etc. şi în cele din urmă, nu răspund nici măcar la întrebarea cea 
mai simplă a unei bunici de la ţară. 





Cu toate acestea, credincioşii încearcă să citească şi aceste texte, obscure cu bună 
ştiinţă, şi să scoată şi din ele cât se poate pentru a-şi hrăni sufletele avide de 
cunoaştere. Căci credinciosul nu e neapărat unul care ştie tot şi care nu mai are 
nevoie de nimic. 


EI ştie în mare ceea ce îl salvează de la anarhia de gând şi de simţire şi mai ales, de 
la anarhia morală, dar are mereu nevoie de tot mai multă ştiinţă, de tot mai largă 
cunoaştere, ca sa se împlinească, să-şi confirme şi să-şi adauge ceea ce ştie prin 
credinţă. Are drep-tate un cercetător al religiei care spune: „Nu e deloc obligatoriu 
ca propovăduitorii dogmelor religioase, filosofii de orientare mistică, ori chiar 
simplii credincioşi să fie ignoranţi în problemele ştiinţei. Dimpotrivă, mulți dintre 
ei s-au aflat pe culmile ştiinţei şi culturii epocii lor. Nici teologii din zilele noastre 
nu încearcă să conteste cuceririle fundamentale ale ştiinţei. Ei se străduiesc să 
implice ştiinţa în susţinerea cuncepţiilor religioase, bazându-se pentru aceasta pe 
unele particularităţi ale procesului de cunoaştere” (V.N. Serdakov, „Iluzia binelui. 
Valorile morale şi credinţa reli-gioasă”, trad. Elena-Maria Florescu, Cuv. înainte şi 
controlul tra-ducerii Octavian Cheţan, Ed. politică, Bucureşti, 1988, p. 35). 


Aşadar, după credinţa noastră, viaţa vine de la Dumnezeu. Dumnezeu este autorul 
nu numai al vieţii, ci şi al lumii. Tot pornind de la judecăţi logice, creştinii au 


inventat raționamente de tipul parabolei, despre care cu greu ar accepta că nu sunt 
elocvente. 


Se zice, de pildă, că doi profesori, buni prieteni, aveau o dispută aprinsă despre 
originea universului. Unul susţinea că universul a apărut de la sine, dintr-o materie 
preexistentă care s-a organizat încetul cu încetul, fără să fie creată de nimeni. 
Celălalt susţinea că a fost creat de Dumnezeu, deoarece nimic preexistent nu se 
justifică logic şi nici organizarea datorată hazardului nu poate duce la forme logice, 
coerente. Ca ceva să existe, trebuie să aibă un creator. Din nimic nu poate apărea 
nimic. Nici un obiect nu se poate mişca de la A la B fără să fie mişcat de Cineva. 
Dar celălalt nu putea accepta aceste lucruri, deoarece, spunea, nu pot fi 
demonstrate experimental. Sunt doar afirmaţii teoretice. 


Trecând în bibliotecă, gazda 1-a scos din raft o carte prețioasă. „Cine a scris-0?”, a 
întrebat profesorul vizitator. „Nimenr”, a răspuns gazda. „Colega, să fim serioşi!”. 
„Dar sunt foarte serios. Aveam pe masă o sticlă de cerneală. Sticla s-a răsturnat, pe 
masă erau nişte hârtii şi deodată, din cerneala răsturnată, pe hârtii a apărut cartea 
aceasta!” Celălalt a rămas tăcut. A înţeles. A fost aproape de prisos când gazda a 
continuat: „Am răspuns după principiile tale. Le-am aplicat experimental. Şi iată că 





acum nu le mai crezi. Cam aşa a fost şi cu originea uni-versului. Tot aşa mi-a sunat 
ŞI mie „nimeni” al tău!”. 


Și a mai adăugat: „Ca să pot crede că totul a apărut la întâmplare, ar trebui să 
umplu o căciulă cu litere, să le amestec bine şi răsturnându-le pe masă, să obțin 
Divina Commedie, sau, am adăuga noi, Luceafărul. Sau măcar o strofă. Sau măcar 
un vers! Şi de ce n-ar fi experimental faptul că un corp nu se poate mişca singur de 
la A la B? Cine poate proba experimental contrariul? 


Cine ar putea spune că acestea nu sunt argumente care au logi-ca lor, greu de 
combătut? Pe cât de greu de combătut, pe atât de uşor de înţeles. Dar Sfântul loan 
mai precizează: „Cel ce are pe Fiul, are Viaţa” (| loan 5, 12), aici cuvântul viaţă 


însemnând desigur „viaţă” în sensul în care Scriptura descrie mântuirea. Cine nu 
crede în Fiul nu se mântuieşte. 


Aşadar, mărturisind credinţa în Fiul, mărturisim credinţa în viaţă. Aşa cum sfânt 
este Dumnezeu, sfântă este şi viaţa. Ea ne-a fost dată spre bucurie şi cum spune tot 
în această Epistolă Sfântul loan, pentru „ca bucuria noastră să fie DEPLINA” (| 
loan 1, 4). 


Cine dar ar putea avea dreptul să curme viaţa dată de Dumnezeu, viaţa care este 
Dumnezeu? Cel ce omoară este ca un ucigător de Dumnezeu. Nimeni până azi n-a 
creat viaţă. Viaţa se naşte din viaţă, din Dumnezeu. 


Cine ia viaţa, adesea plăteşte cu viaţa. Viaţa altuia e ca şi viaţa ta. Într-unul din 
textele sale manuscrise, Eminescu spunea: „Eu, tu, el - acelaşi lucru”. Luând-o 
altuia, e ca şi cum ţi-ai lua-o pe a ta”. Tot aşa cum luându-ţi-o pe a ta, e ca şi cum 
ai lua-o pe a altuia. De aceea sinuciderea se plăteşte în faţa lui Dumnezeu ca şi 
crima, cu pierderea mântuirii. Ba chiar mai mult, căci de o crimă te mai poţi pocăi, 
dar de sinucidere nu te mai poţi pocăi. 


Uneori crima se pedepseşte pe loc, venind ca o autopedepsire fără apel, tocmai 
pentru că îndrăzneala curmării vieţii cuiva e păcatul cel mai mare. E păcatul 
împotriva Dătătorului vieţii. A da viaţă e în puterea exclusivă a lui Dumnezeu. E 
marele miracol. E ceea ce nu poate fi pus în discuţie. E ceea ce nu ne aparţine 
nouă, indivizilor, a decide dacă să fie sau să nu mai fie. 


Spuneam că uneori curmarea vieţii cuiva se pedepseşte pe loc cu aceeaşi pedeapsă 
şi adesea, ea vine ca o autopedepsire. Vorba românească, care zice: „Cine dă, lui 
îşi dă”, e adevărată şi în situația inversă: „Cine ia, lui îşi ia!”. 





Se zice că trei pădurari au pornit la pădure încărcați cu uneltele de care aveau 
nevoie, topoare, fierăstraie, funii şi tot ce mai trebuie în asemenea meserie. Ajunşi 
în pădure s-au aşezat la tulpina unui stejar bătrân să se odihnească şi să mănânce. 
Făcând loc în scorbura stejarului ca să pună acolo vasele cu apă la răcoare, au găsit 
un vas de lut, ascuns cine ştie de cine, cine ştie când, pe când scorbura va fi fost 
mai mică şi putrezirea n-o lărgise precum era acum. Uitându-se în vas, l-au găsit 
plin cu monede vechi de aur. S-au bucurat. 


Apoi s-au sfătuit ce să facă cu aurul, cum să-l împartă. Au hotărât să-l împartă 
între ei în părţi egale. Dar înainte de aceasta şi-au zis: „Acum că suntem bogaţi, să 
ne veselim. Unul din noi să meargă în oraş să aducă mâncare şi bău-tură. Doi să 
rămânem aici să păzim comoara. După ce ne vom ospăta, o vom împărţi şi ne vom 
întoarce acasă”. Au tras la sorți. Celui ieşit la sorţi i-au dat bani şi a plecat după 
mâncare şi băutură. 


Ce şi-a zis acesta, după ce a cumpărat cele trebuincioase: „De ce să împart eu 
comoara cu dânşii? Mai bine o iau eu toată!”. Cumpără o otravă puternică şi o 
amestecă în vin. „Euvoi da lor întâi să bea şi vor muri pe loc. Îi îngrop şi plec cu 
comoara”. 


Cei rămaşi să păzească aurul n-au fost nici ei mai lipsiţi de imaginaţie şi nici mai 
puţin avari. S-au sfătuit: „De ce să împărțim comoara în trei? Dacă o împărțim în 
doi, ne va veni câte o parte mai mare. Când va veni prietenul nostru cu mâncarea şi 
băutura să-l omorâm, să-l îngropăm şi gata. Totul va fi al nos-tru”. 


Aşa au şi făcut. După ce l-au îngropat a zis unul către celălalt: „Acum să mâncăm 
şi să ben şi să împărțim comoara”. Au mâncat, au băut şi au murit pe loc. Comoara 
a rămas neîmpărţită. Moartea şi-au pregătit-o toţi, singuri. Crezând că omoară pe 
celălalt, s-au omorât pe ei înşişi. 


Aşa se pedepseşte lăcomia după avere, câştigată necinstit. Aşa se pedepseşte 
curmarea vieţii celuilalt. 


Toţi şi-au pierdut şi viaţa unică de aici, care e mai scumpă decât tot aurul din lume 
ŞI viaţa veşnică, aceea care nu mai poate fi răscumpărată prin nimic şi niciodată. 


Să celebrăm deci minunea vieţii! Să ne plecăm cu evlavie în faţa sfinţeniei vieţii! 
Să cinstim pe „Dătătorul de viaţă”, Domnul pe care îl mărturisim aşa în Simbolul 
credinţei. 





Să rugăm pe Dumnezeu să înlăture din viaţa omenirii şi a lumii de EI creată, tot 

ceea ce le ameninţă, să ne facă parte de „bucuria deplină” pe care ne-a sortit-o 
dintru început. Amin. 





Hristos a Inviat din morţi cu moartea pe moartea călcând! Cum înviem şi noi? 
“Mâna Celui care a biruit moartea se întinde spre noi; nu trebuie decât să 
întindem şi noi mâna noastră şi să o prindem pe a Lui” 


“Familia ortodoxă”, nr. 4 (111)/2018: Preasfinţitul Ignatie, episcopul Hușilor: 
“Facem o transfuzie de Viaţă prin Invierea lui Hristos” 


(fragment) 


“Am devenit, dintr-un mormânt, un spaţiu în care Dumnezeu se aşază ca viaţă. ” 


- Vă rugăm Să ne daţi câteva Sfaturi despre cum Să trăim această mare 
sărbătoare, Învierea. 

- Pentru a ne raporta şi a avea o înţelegere dreaptă a ceea ce presupune această 
sărbătoare, aş recurge la scena Învierii Mântuitorului nostru Iisus Hristos din 
Catedrala Chora din Constantinopol. [a se vedea mai jos - n.n.]. Este una dintre 
scenele iconografice foarte des întâlnite în registrul iconografic ortodox. Hristos stă 
deasupra iadului, cu hainele fluturând - desigur, trimițând la dinamismul a ceea ce 
înseamnă Învierea - şi cu mâinile întinse înspre Adam şi Eva, smulgându-i din 
tărâmul întunericului şi al morţii. Această prindere de mână, atât a lui Adam, cât şi 
a Evei, este reprezentată într-o manieră foarte sugestivă, şi anume Hristos îi ia pe 
Adam şi pe Eva de încheieturile mâinilor. Nu-i ia nici de degete, nici de palma 





propriu-zisă, cum poate am avea noi tendinţa de a-l ajuta pe cineva să iasă dintr-o 
prăpastie, dintr-o mocirlă: îl prinzi de mână ca să poţi să-l smulgi de acolo. Hristos 
nu face aşa în această reprezentare iconografică, ci-l prinde pe Adam de locul unde 
se ia pulsul. 


Şi m-am gândit că Învierea înseamnă, prin excelenţă, acest dar pe care ni-l dă 
Dumnezeu-Omul, lisus Hristos, şi anume ne redă într-un fel pulsul pe care l-am 
pierdut, pulsul spiritual, această vibrație a inimii noastre pe care am pierdut-o din 
pricina păcatului. Dacă noi reuşim să trăim învierea ca pe un puls, ca pe o vibraţie, 
ca pe o stare de fervoare a vieţii noastre în Hristos, cred că am înţeles foarte mult. 


Și ar mai fi încă ceva. Aş prelua de data aceasta o imagine biblică. Femeile miro- 
nosiţe s-au dus înspre mormânt şi erau preocupate de gândul: cine le va prăvăli lor 
piatra de pe uşa mormântului? cf. Marcu 16:3 Nu se gândeau nici la cum să-L 
îmbălsămeze pe Hristos, nici la faptul că au încă o ocazie de a se întâlni cu Hristos 
înfăşurat în giulgiuri, ci erau preocupate de cine le va da lor piatra de la uşa mor- 
mântului. Când ajung la mormânt constată, spre marea lor nedumerire, că piatra de 
la uşa mormântului era rostogolită. 


Plecând de aici, eu înţeleg Învierea şi ca pe Hristos Care ia piatra de pe uşa 
mormântului sufletului meu, pentru a Se aşeza EI acolo şi a-mi aduce Lumină. 
Facem, astfel, o transfuzie de viaţă prin Invierea Lui. 


Noi avem şi o expresie în vorbirea noastră curentă: „Mi s-a luat o piatră de pe 
inimă!” - când rezolvi ceva, când eşti într-o situaţie de răscruce, într-o situaţie de 
mare încâlceală existenţială. Dacă noi reuşim să înviem, putem cu adevărat să spu- 
nem că ni s-a luat de pe inimă această piatră a păcatului, piatră care obtura Lumina 





lui Dumnezeu, harul lui Dumnezeu. Şi eu am devenit, dintr-un mormânt, un spaţiu 
în care Dumnezeu se aşază ca Viaţă, ca Lumină, ca bucurie, ca smerenie. 


Ziarul Lumina: La Paşti, Hristos ne arată cum să murim pentru a trăi 
[interviu de Raluca Prelipceanu] 


Cu toții vom muri, fără îndoială. Faptul că Hristos s-a împărtăşit de condiția 
noastră muritoare, de viaţa noastră, a transformat moartea în principiu și începătură 
a vieţii pentru întreaga umanitate, fără excepţie. Experienţa aceasta este însă 
proprie fiecărei persoane în parte. Despre semnificaţiile teologice ale Învierii lui 
Hristos ne-a vorbit părintele John Behr, directorul Seminarului Teologic „Sfântul 
Vladimir” din New York, SUA. 


Părinte profesor, ce înseamnă de fapt această sărbătoare, Sfintele Paşti? 


Într-un fel este cea mai simplă întrebare, dar şi cea mai complexă. Însemnătatea 
Sfintelor Paşti este esențială pentru tradiția creştină. Şi este important modul în 
care Biserica pune în valoare această sărbătoare. O săptămână întreagă ne pregătim 
pentru ea, pentru Săptămâna Pătimirilor ne pregătim vreme de 40 de zile, iar pentru 
marele Post iarăși ne pregătim vreme de trei săptămâni înainte de începerea lui, 
perioadă ce marchează începutul Triodului. lar timp de 40 de zile după Sfintele 
Paşti încă sărbătorim Sfintele Paști, astfel încât aproape o treime din an îl petrecem 
fie pregătindu-ne pentru Sfintele Paşti, fie sărbătorindu-le. Biserica se concentrează 
pe această sărbătoare. 


Deci, în cele 40 de zile care urmează Sfintelor Paști până la Înălțarea Domnului 
cântăm de sute de ori troparul Hristos a înviat! Probabil cel mai uşor pentru a 
înţelege însemnătatea Sfintelor Paşti este să ne gândim la troparul Învierii, şi acesta 
este foarte simplu, dar în același timp uimitor. Hristos a înviat din morți cu moartea 
pe moartea călcând. Acestea sunt cuvintele-cheie: cu moartea pe moarte călcând. 
Nu este atât de simplu: a murit într-o zi ca om şi apoi peste trei zile a înviat ca 
Dumnezeu. Lucrul acesta nu ar ajuta pe nimeni. El biruiește moartea prin moartea 
Sa. 





Prea adesea atunci când spunem cu moartea pe moarte călcând reducem totul la 
ideea că Hristos a biruit moartea, dar atunci când întreb pe cineva: „bun, Hristos a 
biruit moartea, atunci mai murim?”, răspunsul este „desigur, murim”. În limbajul 
Noului Testament, aceasta înseamnă de fapt că Hristos a biruit frica de moarte care 
ne înrobea de la bun început prin patimile noastre. 


Deci, dacă ne gândim bine, venim în această lume fără nici o libertate de a alege, 
iar într-o zi vom muri. Kyrilov, unul dintre personajele romanului lui Dostoievski, 
Demonii, spunea: „Nimeni nu m-a întrebat dacă vreau să mă nasc”. Ne gândim că 
avem libertate pentru că putem vota pentru un partid sau altul, pentru că putem 
alege între diversele sortimente de cafea. Avem libertate într-un sens restrâns, dar 
nu şi referitor la existența noastră. Suntem azvârliți în lumea aceasta fără drept de 
alegere și ajungem astfel într-o lume în care, indiferent ce am face, vom muri. Nu 
există nici o îndoială în această privință. Intrăm într-o existenţă marcată de nevoi şi 
de moarte. Suntem de fapt ca morţi de la bun început. 


Deci, ceea ce a făcut Hristos nu a fost pur și simplu biruință asupra morţii, ci 
completa ei transformare. Hristos a înviat din morţi cu moartea pe moarte călcând. 
Știm că moartea este sfârşitul tuturor lucrurilor şi ne temem de ea și, de aceea, 
facem tot ce ne stă în putință să rămânem în viaţă. Hristos transfigurează complet 
înțelesul nostru asupra vieţii şi morții: viaţa vine prin cruce, bucuria vine în viața 
noastră şi îi dă un nou sens, prin cruce. Așa cum ne spune Hristos în Sfânta 
Evanghelie: „Cine va voi să îşi scape viaţa o va pierde“ (Mc. 8, 35), nu există nici 
o îndoială în această privinţă și totuşi aceasta facem fiecare dintre noi de la Adam 
încoace. 


Încă de la prima suflare încercăm să rămânem în viaţă. Ne concentrăm aproape 
toată energia și timpul acestei așa-zise vieţi încercând să rămânem în viață: de 
pildă, mâncăm sănătos, facem tot ceea ce putem ca să ne prelungim cât mai mult 
existența. Dar Hristos ne spune clar „Cine va voi să îşi scape viaţa o va pierde”, dar 
dacă o va pierde pentru Mine, pentru Împărăţie, pentru aproapele, atunci o va 
scăpa. 


Dacă în loc să ne concentrăm cum să rămânem cât mai mult în viață, ne luăm 
crucea, murim faţă de noi înşine, trăim pentru alții, atunci viaţa pe care începem să 
o trăim nu mai poate fi atinsă de moarte pentru că am pătruns în ea prin moarte. 
Viaţa pe care începem să o trăim odată ce ne luăm crucea nu poate fi stricată de 
moarte pentru că la ea ajungem prin moarte. Am murit deja. Hristos a înviat din 
morți cu moartea pe moarte călcând, transformând complet moartea, după cum ne 
spune Sfântul Maxim Mărturisitorul. Din robi şi victime pasive ale morții, noi 





devenim acum făptuitori activi: ne luăm crucea, murim faţă de noi înşine, trăim 
pentru Hristos, pentru Împărăţie, pentru aproapele, pentru Evanghelie, toate aceste 
lucruri despre care ne vorbeşte Sfânta Tradiţie. Intrăm astfel într-o viaţă care nu 
poate fi stricată de moarte, o viață pe care o alegem în mod liber, din proprie 
voință. Deci, venim într-o existență marcată de moarte şi de nevoi, iar ceea ce face 
Hristos la Sfintele Paşti este să ne arate cum putem să ne folosim de moartea 
noastră ca să pătrundem într-o existență a iubirii jertfelnice alese în mod liber şi 
din proprie voinţă. Şi aceasta este viaţa lui Dumnezeu Însuşi. Aceasta a făcut El cu 
moartea pe moarte călcând şi apoi urmează şi celor din morminte viaţă dăruindu-le. 


Cei din morminte nu sunt doar cei morți în sensul fizic al cuvântului, ci noi toți, 
căci, aşa cum am spus, suntem ca morți încă de când intrăm în această existență 
până când ne asumăm crucea în mod liber şi din proprie voinţă. Deci noi suntem 
cei cărora chiar şi acum Hristos le oferă această viaţă care nu poate fi stricată de 
moarte. 


Cum putem Să trăim învierea în mod practic, concret? Cum putem învia cu 
Hristos? 


Incepem să ne trăim învierea încă de la Botez. Pentru că ne botezăm întru moartea 


Lui ca să şi putem învia împreună cu El. Este foarte important faptul că Sfântul 
Pavel în Epistola către Romani, unde descrie aceasta, schimbă timpurile de la 
trecut la viitor. Începe spunându-ne: “Au nu ştiţi că toţi câţi în Hristos lisus ne-am 
botezat, întru moartea Lui ne-am botezat? Deci ne-am îngropat cu EI, în moarte, 
prin botez, pentru ca, precum Hristos a înviat din morţi, prin slava Tatălui, aşa să 
umblăm şi noi întru înnoirea vieții; Căci dacă am fost altoiţi pe EI prin asemănarea 
morții Lui, atunci vom fi părtași şi ai învierii Lui” (Romani 6, 3-5). Deci existența 
noastră se petrece între moartea noastră ritualică în Hristos, care pentru cei mai 
mulți s-a petrecut în trecut, şi viitoarea înviere, când murim cu adevărat şi suntem 
puşi în pământ doar pentru a învia împreună cu EL. 


lar Sfântul Pavel continuă spunându-ne: „Socotiţi-vă că sunteţi morţi păcatului, dar 
vii pentru Dumnezeu, în Hristos lisus, Domnul nostru“ (Romani 6, 11), deci ceea 
ce facem noi între botez şi moartea noastră firească este o continuă asumare a 
crucii. Ceea ce Sfântul Pavel ne spune de fapt este că Murind, trăim... Murind 
neîntrerupt ajungem să trăim, prin moarte ajungem la viață, luând crucea şi trăind 
nu pentru noi înşine, ci pentru ceilalți. 


Ceea ce vedem astăzi în lume este faptul că mulţi dintre noi vrem să ajungem la 
înviere fără să trecem prin cruce. 





Da, într-adevăr, toți am vrea să înviem fără să ne asumăm și crucea. În 
reprezentările timpurii ale răstignirii Domnului din primele veacuri creştine 
remarcăm faptul că trupul lui Hristos este drept, braţele sunt tot drepte, iar ochii 
Săi larg deschişi. Câteva secole mai târziu, când am început să Îl reprezentăm pe 
Hristos mort pe cruce, au apărut şi primele icoane ale Învierii. 


În icoana Învierii, Hristos este reprezentat în picioare călcând pe porţile iadului, 
care sunt în formă de cruce, cu membrele întinse şi ţintuite ca şi pe cruce. Este 
interesant faptul că nu Îl reprezentăm pe Hristos răsărind din mormânt, ci pe El 
ridicând pe Adam şi Eva, Cel Viu îi scoală pe morți din morminte. Noi suntem cei 
morţi, care suntem sculaţi din mormântul nostru la Înviere. Nu avem cum să 
ajungem la Înviere decât asumându-ne crucea pentru a pătrunde în viaţa cea nouă a 
lui Hristos. 


„Că cine va voi să-şi scape viaţa o va pierde; iar cine îşi va pierde viața pentru 
Mine o va afla” (Matei 16, 25). Cum o pierdem pentru EI în mod practic, în viața 
noastră de zi cu zi? Asumându-ne crucea, murind față de noi înşine, trăind pentru 
aproapele, aceasta este deja viaţa celui Înviat, o existenţă care nu poate fi atinsă de 
moarte. Și noi intrăm în această existență în cursul acestei vieți: trebuie să mă 
micşorez, ca EI să poată creşte. Eu mă micşorez luându-mi crucea, iar astfel îi dau 
Lui posibilitatea să crească în mine. Şi în cele din urmă ajungem la cuvintele 
Sfântului Pavel: „Nu mai trăiesc eu, ci Hristos trăieşte în mine” (Galateni 2, 20). 
Nu putem despărți crucea de înviere. Cei care vor să ajungă la înviere fără să treacă 
prin cruce vor de fapt prelungirea vieţii pe care o ducem în lumea aceasta, nu vor 
viaţa care ne-a fost dată prin cruce. 


Crucea înseamnă într-un fel curăţire... 


Nu este aşa de simplu. Nu este o curăţire pentru ca apoi să ajungem la altceva, la o 
altă stare. Prin faptul că ne luăm crucea ne trăim deja învierea. 


Credeţi că în ziua de astăzi oamenii mai cred în înviere? 


Cred că vina o purtăm noi, modul în care le prezentăm noi învierea celorlalți. De 
multe ori pare ceva fantastic, incredibil şi imposibil sau o reducem la aspectul ei 
moral: faceți toate acestea, asumaţi-vă această suferință şi mai târziu veți căpăta 
răsplată. Cred că trebuie să devenim noi exemple vii pentru a-i putea convinge pe 
ceilalți, ei trebuie să vadă la noi măsura în care ne asumăm crucea şi ajungem să 
trăim noi înşine o viaţă care nu poate fi stricată de moarte. 





Mulţi dintre noi ne nevoim de-a lungul postului, apoi ajungem la Înviere şi trăim 
bucuria Învierii, ca apoi să ne întoarcem la modul nostru obișnuit de viaţă. Bucuria 
învierii poate să ţină pentru unii câteva zile, pentru alţii câteva săptămâni, dar apoi 
ne întoarcem la viața noastră zilnică, de multe ori plictisitoare şi păcătoasă. Cum 
putem păstra bucuria Învierii în viaţa noastră? 


Cred că este nevoie să înţelegem cu adevărat sensul postului. De ce postim? 
Cineva îmi spunea că Biserica Ortodoxă este cu adevărat Biserica care ne împinge 
către limitele noastre. Parcurgem 40 de zile în care nu mâncăm produse animaliere 
şi apoi aşteptăm să treacă miezul nopţii ca să ne îmbuibăm cu lactate şi cărnuri și 
ne minunăm de ce ni se face rău în ziua următoare. Sfintele Paști nu înseamnă o 
pendulare între post și ghiftuire cu bucate de dulce. Sensul postului nu este acela 
de a ne face să devenim mai buni, ca apoi să ne putem îmbuiba de mâncăruri şi 
să petrecem. Rolul postului nu este legat de trup. Lui Dumnezeu nu îi pasă ce 
mâncăm noi. Sfântul Pavel ne spune că pe toate le putem mânca, chiar și carnea 
jertfită idolilor (I Corinteni, 8). Deci nu are importanță ceea ce mâncăm, ci ceea 
ce se petrece în mintea noastră, ce gândim referitor la aceasta. 


Adesea când sunt rugat să predic în câte o parohie, îi întreb pe oameni: „Câţi dintre 
voi credeţi că nu puteţi face nimic când vă sculați dimineaţa până nu beţi o ceașcă 
de cafea?” Și de obicei cel puţin jumătate recunosc acest fapt. Şi le spun: „Aveţi 
mulți idoli, cafeaua este mai importantă pentru voi decât orice altceva”. De fapt, ne 
putem descurca foarte bine şi fără cafea şi putem face diferite lucruri cu trupurile 
noastre, dar problema este că noi gândim că nu putem, gândim că viaţa noastră 
depinde de acea ceaşcă de cafea pe care o bem în fiecare dimineaţă sau de carnea 
pe care o mâncăm zilnic, sau de alte lucruri care considerăm noi că ne determină 
existența. 


Adevăratul sens al postului este acela al unei discipline fizice îndreptate nu către 
trup, ci către minte. Ne folosim de o disciplină fizică ca să ne supunem mintea şi 
astfel să stârpim aceste închipuiri mentale, proiecții ale minţii noastre. Și atunci 
când trecem peste aceste bariere mentale, ne dăm seama că viaţa noastră nu 
depinde de ceea ce mâncăm sau bem, ci de Pâinea cea cerească, Cuvântul lui 
Dumnezeu. Postul nu are drept scop să devenim noi vrednici de Sfintele Paşti şi 
apoi să redevenim cum eram - înainte, ci să ne reamintească cât suntem de legaţi 
de Dumnezeu, după cum pruncul depinde de mama lui. Scopul este să revenim 
la starea aceasta de dependență faţă de Dumnezeu. Și în această stare ar trebui 
Să ne trăim existenţa. Și desigur avem nevoie să ne amintim neîncetat de aceasta. 





Ca să ajungem la Înviere trebuie să participăm la toate evenimentele care au avut 
loc în viaţa Mântuitorului premergătoare Învierii. Unul dintre acestea este Cina cea 
de Taină, unde Hristos ne oferă spre mâncare însuşi cinstit Trupul Său şi însuşi 
Scump Sângele Său şi ne cere să facem aceasta spre pomenirea Lui. 


Care este legătura dintre Paști și Euharistie? Atunci când Hristos ne spune în 
Evanghelia după loan „Cel ce mănâncă Trupul Meu şi bea Sângele Meu” (loan 6, 
54) nu ne invită la un act de canibalism, nu le spune oamenilor de atunci, aflați în 
locul respectiv „rupeţi-Mi braţul şi mâncaţi-l”. Dacă s-ar fi întâmplat aşa, atunci 
numai cei prezenţi ar fi putut lua parte la Cina Sa. Nu este vorba de așa ceva. E] își 
oferă Trupul şi Sângele pentru viața lumii şi prin Înviere primim noi Trupul 
Său, Pâinea care s-a coborât din ceruri ca să o mâncăm și să bem și să avem 
viață veşnică. Astfel încât Paştile reprezintă evenimentul central al fiecărei 
slujiri euharistice. 


[...] 

Astăzi, mâna lui Hristos ne scoate din moarte 


Învierea Mântuitorului Hristos ne deschide un conţinut de existenţă din alt plan, cu 
impact major asupra lumii în care trăim. Ea ne dovedeşte că istoria şi cosmosul 
întreg, în generalitatea lor, sunt destinate să se ridice spre viaţa veşnică. Învierea 
este actul puterii smerite a lui Dumnezeu prin care Acesta răstoarnă logica viciată 
de păcat, neputinţă şi moarte. Despre evenimentul central care stă la baza credinţei 
creştine ne vorbeşte părintele Andrew Louth, profesor de patristică şi studii 
bizantine la Universitatea din Durham, Marea Britanie. 


Părinte profesor, doar în lumina Învierii îşi găsesc sens vieţile oamenilor. Altfel, 
aşa cum spune şi apostolul Pavel, „dacă Hristos n-a înviat, zadarnică este 
credinţa noastră şi suntem mai de plâns decât toţi oamenii“ (I Cor. 15, 15-20). 
Cum motivează Învierea lui Hristos viaţa noastră? 


Învierea nu este singurul eveniment din Evanghelii care aparţine şi trecutului, şi 
prezentului. Într-o piesă de teatru despre viaţa lui Hristos, scrisă de Dorothy L. 
Seyers, unul dintre personaje remarcă, gândindu-se la viaţa Domnului: „A fost 
singurul lucru care s-a întâmplat într-adevăr“. Întreaga viaţă a lui Hristos este şi 
acum prezentă. Când citim Evangheliile, în special la Sfânta Liturghie, Domnul 
este prezent între noi, cei care Îl ascultăm. 





Mircea Eliade ne aminteşte de semnificaţia cuvintelor cu care începem citirea 
liturgică a Evangheliei: in illo tempore, „în vremea aceea“, o vreme care este 
prezentă acum. 


Din acelaşi motiv, multe dintre cântările de la marile praznice încep cu „astăzi“: 

— „Ieri m-am îngropat împreună cu Tine, Hristoase, astăzi mă ridic împreună 
cu Tine, înviind Tu; “ (Canonul Învierii) 

=> „,„ Astăzi este înainte însemnarea bunei voințe a lui Dumnezeu... în Biserica 
lui Dumnezeu luminat Fecioara se arată... (praznicul Intrării în Biserică a 
Maicii Domnului ), 

— „Astăzi Fecioara pe Cel mai presus de fiinţă naşte şi pământul peştera Celui 
neapropiat aduce “ (sărbătoarea Crăciunului). 


Harul lui Dumnezeu prezent în marile sărbători ne este oferit astăzi. Cu toate 
acestea, este adevărat că lucrurile se întâmplă astfel în special la praznicul Învierii 
Domnului, căci această sărbătoare prăznuieşte biruirea morţii, ruperea zăvoarelor 
care-i despărțeau pe cei morţi de cei vii - într-un fel, depăşirea felului în care 
timpul separă şi desparte. 


„Numai din moarte se înviază“, scria un filosof german. Cât de mult trebuie să 
murim ca să dobândim o înviere deplină? 


Se poate spune că Sfintele Paşti, „praznicul praznicelor“, le face pe toate celelalte 
posibile. Icoana acestei sărbători nu este a unui eveniment istoric - Hristos ieşind 
din mormânt, lăsând mormântul gol, de exemplu - ci Hristos pogorându-Se la iad şi 
scoţându-i de mână pe Adam şi Eva din împărăţia morţii la Împărăţia Vieţii. 


Acest lucru este adevărat şi acum: mâna lui Hristos, mâna Celui care a biruit 
moartea se întinde spre noi; nu trebuie decât să întindem şi noi mâna noastră şi să o 
prindem pe a Lui. După cum se cântă în ritualul apusean: Mors et vita duello 
conflixeremirando: dux vitae mortuus regnatvivus (Moartea şi viaţa s-au confruntat 
în acea luptă uimitoare, Împăratul vieţii, Cel care a murit, împărăţeşte viu). 


Dar cum întindem noi mâna ca să o prindem pe a lui Hristos? Ca şi Adam şi Eva, 
din Împărăţia morţii. Numai prin moarte, în moarte, putem să simţim mâna Celui 
Înviat. Aşa încât la întrebarea cât de mult trebuie să murim, răspunsul este: total. 
De ce? Pentru că nu trebuie să confundăm micile cicluri ale vieţii şi ale morţii în 
care suntem prinşi cu marea confruntare care a avut loc pe Cruce. Aceste mici 
morţi sunt necesare - acesta este sensul Postului mare - ca să învăţăm cât de mult 
trebuie să murim în felurile noastre de vieţuire. Pentru că concepțiile noastre 





despre viaţă şi moarte sunt foarte limitate. Ciclul vieţii şi al morții pare să 
caracterizeze totul. Lumea naturii şi cea a istoriei umane sunt cicluri care înalță 
speranţe şi apoi le năruie. Moartea este orizontul întregii vieţi - umane, animale şi 
vegetale. Totul se sfârşeşte în moarte şi din nou ciclul vieţii începe. Astfel de 
cicluri par să fie lipsite de sens. Cum putem scăpa? Numai apucând mâna lui 
Hristos înviat. Numai eliberându-ne de deziluzia morală cauzată de ciclul fără sens 
al vieţii şi al morţii. 


Și cum facem asta? 


Prin pocăință, unindu-ne cu celălalt ciclu - ciclul lui Dumnezeu Care Se face om, 
Care îndură moartea şi Crucea şi ne dă harul Învierii, dăruindu-ne o viaţă care 
transcende moartea, însăşi viața dumnezeiască - astfel încât ciclurile umane ale 
vieţii şi morţii încetează să mai fie fără sens, ci devin, ca să zicem aşa, o spirală, 
înălțându-ne, dar nu de pe pământ, ci cu pământ cu tot la slava transfigurată a 
Împărăției. Dacă nu facem asta, nici măcar cât de puţin, sărbătoarea Paştelui 
rămâne doar un festival de primăvară, celebrând noua viaţă care se va sfârşi 
inexorabil în moarte. 


De ce a ales Hristos să învieze în taină, neştiut de nimeni? Ce semnifică pentru 
noi această discreţie a Invierii Sale, care, deşi tainică, a reordonat, a dat o nouă 
orientare lumii şi istoriei? 


Să ne întoarcem la icoana Invierii, Anastasis, nu la un eveniment istoric aşa cum 
am spus, ci la un eveniment cosmic. Invierea a lăsat o urmă în istoria lumii: 
mormântul gol, întâlnirile cu Domnul Inviat. 


Există însă în toate acestea ceva ascuns. Nimeni nu a văzut Învierea - singurele 
persoane prezente, soldaţii, dormeau - şi chiar atunci când Domnul Înviat le apare 
ucenicilor spre Emaus, Mariei Magdalena în grădină, nu este recunoscut imediat. 
De ce? Cred că există două motive. Mai întâi, Învierea lui Hristos nu a fost o 
resuscitare a unui cadavru, care ar fi putut fi observată, ci a fost biruinţa asupra 
morţii, a cărei consecinţă a fost că mormântul nu a putut ţine trupul Domnului. 


Iar biruinţa asupra morţii este mai mult decât întoarcerea la viaţă: este o recreaţie, o 
nouă naştere, un eveniment paralel creării lumii de către Dumnezeu. 


Nu era doar un capriciu al creştinilor din Biserica primară să sărbătorească conco- 
mitent crearea omenirii, Intruparea Cuvântului lui Dumnezeu în pântecele Feci- 
oarei şi taina pascală - toate petrecându-se, după cum erau convinşi, pe 25 martie. 





Căci toate acestea sunt manifestări ale puterii creatoare şi recreatoare a lui 
Dumnezeu: ceva dincolo de înţelegerea şi percepția omenească. Aşa încât cel 
dintâi motiv al faptului că Învierea a rămas ascunsă de ochii tuturor este însăşi 
natura ei: însăşi lucrarea lui Dumnezeu, dincolo de orice scrutare omenească. După 
cum spune şi troparul: „Ca un purtător de viaţă mai frumos decât Raiul, cu 
adevărat pântecele tău s-a arătat mai luminos decât o cămară de nuntă 
împărătească, căci s-a făcut izvor al Învierii noastre“. 


Înainte ca Hristos să Se înalțe la cer a spus: „Voi fi cu voi până la sfârşitul 
veacurilor“ (Matei 28, 20). T.S. Elliot, un scriitor britanic, recunoaşte, după 
douăzeci de secole, că „există întotdeauna Cineva care merge alături de tine“. Cum 
putem înţelege şi simţi prezenţa Lui? 


Al doilea motiv al naturii ascunse a Învierii, care decurge din cel dintâi, este faptul 
că Domnul Înviat nu poate fi întâlnit decât în prezenţa Sa personală, nu-L putem 
urmări, nici nu-L putem lua prin surprindere. El ni se descoperă prin glasul Său. 
Aşa cum spune Sfântul loan evanghelistul despre Hristos, Păstorul cel bun: „Oile 
aud glasul Său şi EI le cheamă pe nume şi le mână afară“ (loan 10, 3). A-L întâlni 
pe Domnul Înviat înseamnă a-l auzi glasul, a-L recunoaşte: este o întâlnire 
personală. Cum Îi recunoaştem glasul? Cunoscându-L, fiindu-ne familiar glasul 


Domnului din Evanghelii, primindu-L în Sfânta Taină a Euharistiei, ascultându-L 
în rugăciune. Însă, adesea, prezenţa Sa va fi greu de observat, adesea, Îl vom 
percepe foarte puţin şi ne vom da seama că este acolo şi nu L-am recunoscut: după 
cum strigă ucenicul iubit către Petru care era cuprins de uimire: „Domnul este!“ ( 
loan 21, 7). 


Dacă însă perseverăm în rugăciune şi ne familiarizăm tot mai mult cu glasul Său, 
atunci Îl vom găsi, adesea în locuri neaşteptate, de multe ori ca o prezenţă lângă 
noi - căci Domnul Însuşi ne-a spus că Îl găsim întotdeauna atunci când avem grijă 


de alții şi luptăm să ne trăim viaţa în iubire. 


(Traducere de prof. Anca Popescu) 





PS Macarie despre trăirea tainei Invierii 


PS Macarie, episcopul Europei de nord, la Radio Antena Satelor, despre sărbă- 
toarea Sfintelor Paşti în meleagurile sale natale, de pe Valea Țibleşului: 

Lumea Monahilor nr. 115, aprilie 2017: 


Preasfinţitul Părinte Macarie, episcopul ortodox român al Europei de nord: 
„Să căutăm în Lumina Învierii sensul tuturor tainelor vieţii” 


„În fiecare noapte a Învierii, întreaga creaţie era toată un cântec, aşa cum nu 
simţeam în nici o altă noapte sau zi, în codrii ţibleşeni, iar părintele Teodor ne 
atrăgea atenţia: «A început Liturghia cosmică a Paştilor.” Aşa îşi aminteşte trăirea 
bucuriei pascale în anii copilăriei Preasfinţitul Macarie Drăgoi, episcopul cu chip 
luminos ce-şi poartă dorul de acasă în ţinuturile mai reci ale Scandinaviei, acolo 
unde aduce, cu timp şi fără timp, multă mângâiere pentru sufletele românilor aflați 
departe de ţară. 


In interviul ce urmează, Preasfinţia sa ne vorbeşte despre Taina Invierii şi ne 
îndeamnă, cu duioşia-i şi blândeţea-i binecunoscute, „să ne bucurăm de fiecare zi 
ca de darul lui Dumnezeu”, împărtăşindu-ne şi o frumoasă şi străveche rugăciune 





pe care a învăţat-o, pe când era copil, în satul său natal de la poalele Munţilor 
Țibleş. 


„Ne vom regăsi, prin Inviere, spre vieţuire în Hristos, în veşnicie” 


In noaptea Sfintelor Paşti ne este adusă vestea cea mare că Hristos a biruit 
moartea şi a înviat. Preasfinţia voastră, vă rugăm să ne spuneţi care este sensul, 
sau mai bine zis Taina Invierii? 


Cred că Taina Învierii stă ascunsă în fiinţa Bisericii şi în trăirea credinţei, pentru 
pregătirea veşniciei. Dacă Sfântul apostol Pavel îi încredinţează pe ucenicii din 
Corint că nimic din ceea ce ştim, facem sau împlinim nu are sens fără Înviere ( 
Corinteni 15, 13- 16), pentru că sfârşitul vieţii fără Hristos închide lumina 
existenţei umane, învăţăm de la dumnezeiescul apostol şi noi să căutăm în 
Lumina Învierii sensul tuturor tainelor vieţii, ca dar al lui Dumnezeu şi ca 
împlinire spre asemănarea cu El. 


Vestea Învierii este trăită cu o intensitate şi mai mare de cei care au aşezat în 
morminte persoane dragi, pentru care rugăciunile şi slujbele săvârşite cu atâta 
dragoste, în toate sâmbetele Postului mare, au dovedit iubire prisositoare şi jertfă 
ce nu cunoaşte marginile materiale ale acestei lumi. 


După ce, preţ de şase săptămâni, creştinii au urcat spre Golgota, pentru a descoperi 
sensul ascuns al Crucii în Învierea lui Hristos, dar nu i-au uitat şi pe cei adormiţi în 
acest urcuş al rugăciunii şi jertfelniciei, fiecare învaţă că face parte dintr-o Biserică 
Vie, în care văzutul se împleteşte cu nevăzutul, ca un firesc al existenţei. De aceea 
spuneam că Taina Învierii se descoperă în inimile celor care simt că fac parte cu 
adevărat din Adunarea/ Biserica cea Adevărată, pentru a trăi deplin comuniunea cu 
cei care au trecut de la cele trecătoare la cele netrecătoare, pentru a învăţa că ne 
vom regăsi, prin Înviere, spre vieţuire în Hristos, în veşnicie. 


Dar credeţi că noi, cei de astăzi, care ne declarăm creştini, înţelegem cu adevărat 
de ce a murit şi a înviat Hristos? 


Sigur că înţelegem de ce a murit şi a înviat Hristos, pentru că în Înviere trăim 
fiecare zi a existenţei noastre. Creştinul trăitor al credinţei, care se roagă în fiecare 
seară, găseşte în rugăciunea Sfântului loan Damaschin, din pravila rugăciunilor de 
seară, următoarea întrebare: „Stăpâne, lubitorule de oameni, oare nu-mi va fi acest 
pat groapă? Sau încă vei mai lumina cu ziua ticălosul meu suflet? Iată, groapa îmi 
stă înainte şi iată, moartea îmi stă înainte...” Dacă ne dăm seama că fiecare zi este, 





prin excelenţă, darul lui Dumnezeu, că în fiecare seară experimentăm adormi- 
rea/moartea prin somn, iar a doua zi experimentăm învierea/trezirea din somn, 
înţelegem de ce a rânduit Sfânta Biserică drept zi de cinstire a săptămânii ziua de 
Duminică, pentru că în ziua în care ne trezim/înviem pentru Domnul, abia atunci 
suntem deplin ai lui Dumnezeu. 


Tentaţiile societăţii postmoderne sunt din ce în ce mai agresive şi mai viclene în a 
crea imaginea autosuficienţei antropocentrice şi chiar a inutilităţii credinţei într-o 
lume a evidenţelor ştiinţifice şi a multiculturalităţilor seculare. Însă toate acestea 
sunt anulate de creştinul practicant atunci când, participând şi cuminecându-se la 
Dumnezeiasca Liturghie din ziua Învierii (Duminica), se dăruieşte pe sine ca pres- 
cură şi ofrandă de timp şi de fiinţare spre veşnicie. 


„Frumuseţea Invierii stă în aceea că Dumnezeu nu judecă pe nimeni atunci” 


Vorbiţi despre creştinul trăitor al credinţei; dar pentru mulţi, acest praznic este 
un prilej de distracţie sau, în cel mai bun caz, o ocazie de a se reîntâlni cu cei din 
familie. Cum ar trebui petrecută Sărbătoarea Sfintelor Paşti ca să Simţim cu 
adevărat Bucuria Învierii? 


Este şi firesc, ba chiar şi recomandat să fie un prilej al bucuriei şi al regăsirii cu cei 
dragi din familie, cu cei pe care îi avem în inimă, dar nu reuşim fizic să îi avem 
permanent înaintea ochilor. Frumuseţea Învierii stă în aceea că Dumnezeu nu 
judecă pe nimeni atunci. Este momentul bucuriei supreme. Poate tocmai de aceea 
s-a rânduit a se citi în această noapte sfântă cuvântul Sfântului loan Hrisostom 
legat de bucuria pascală, când sunt invitaţi la cină şi cei care au postit, şi cei care 
nu au postit. 


Cred, aşadar, că Sărbătoarea Sfintelor Paşti ar trebui petrecută în bucuria comu- 
niunii, care începe cu comuniunea familiei. E greu să explici cuiva cât de frumos e 
în comuniunea sfinţilor şi în Hristos, dacă acea persoană nu experi-mentează măcar 
la marile sărbători comuniunea cu cei dragi. Bineînţeles, aceasta nu este 
modalitatea bucuriei depline, pentru că în aceste zile sfinte toți merg de la biserică 
acasă, la masă, ca o prelungire a Mesei Euharistice. Bucuria Bisericii trebuie să fie 
şi bucuria familiei, iar familia trebuie să devină mica biserică în care se trăieşte 
iubirea Preasfintei Treimi. 


Dumneavoastră amintiţi de faptul că, pentru unii, Sfintele Paşti ar fi un prilej de 
distracție. Nu este deloc bine să confundăm bucuria sfântă cu distracţia sau relaxa- 
rea. De altminteri, termenul distracție are rădăcină în limba engleză, unde 





distraction nu are doar sensul de relaxare sau recreere, ci şi sensul de confuzie, de 
distragere a atenţiei, astfel că distracţia înseamnă o acţiune prin care uităm, suntem 
bulversaţi în raportul cu adevărata valoare a sărbătorii. Nu sunt permise acţiunile 
care să distragă atenţia de la sens, de aceea nici nunțile nu sunt permise în această 
perioadă aparte din an. Bucurie sfântă da, însă distracţie nu. 


[...] 


In urcuşul spre Inviere, căutăm neîncetat, împreună cu credincioşii jertfelnici, „oile 
rătăcite şi risipite ale casei româneşti” pe aceste meleaguri umbroase, întinse şi 
îndepărtate. 


Ca să înţelegeţi puţin din apostolatul scandinav, vă citez un fragment dintr-un e- 
mail al unei familii credincioase, recent stabilită în nordul Suediei, într-o zonă 
unde ne-am pregătit să slujim de Înviere: „Vă scriu cu tristeţe. Dintre toţi românii 
cunoscuţi din zonă nu-s decât trei familii... Dacă îmi îngăduiţi, vă spun ce simt eu: 
noi nu suntem ca Sfântul Vasile să nu ne temem de exil fiindcă Dumnezeu e peste 
tot. EI era sfânt şi preot. Noi nu suntem nici sfinţi şi nici preot nu avem, iar de jur 
împrejur e duhul lumii care distorsionează adevărul ca oglinzile de bâlci. Am 
plecat din ţară pentru o bucată de pâine. Văd însă că suntem mulţi care riscăm să 


ne pierdem veşnicia pentru acea bucată de pâine. E muncă de apostolat aici.” 


„Stiu că mai sunt mulţi genunchi aplecaţi în miez de noapte la rugăciune” 


Impresionantă această mărturisire. Câr de greu este să-ţi mărturiseşti credinţa 
într-o Europă care îşi renegă rădăcinile creştine? 


Este foarte greu să îți mărturiseşti credinţa, dar şi să îţi păstrezi identitatea într-o 
Europă tot mai zbuciumată, de la zi la zi. De ce? Pentru că noi nu avem mânăstirile 
de acasă, cu părinţii şi maicile care să ofere un sfat şi să fie repere pentru cei 
căutători de sens; pentru că nu avem nici cimitirele noastre în care să se aşeze nu 
doar trupuri, ci şi rânduieli prin care cei vii să fie neîncetat alături de cei care 
aşteaptă Învierea cea de obşte; pentru că toţi devenim consumatori de bunuri şi 
emoții induse psiho-afectiv de societatea modernă a Occidentului. De aceea este 
tot mai greu să îl faci pe cel din jur să înţeleagă că el valorează atâta cât iubeşte, 
nu cât consumă, că el vieţuieşte atâta cât făptuieşte, nu cât mănâncă. Însă, cu 
toate aceste greutăţi, avem şi bucurii nejefuite, pentru că cei care vin în viaţa 
Bisericii nu o fac din complezenţă sau din lipsă de activitate, ci pentru nevoia 
regăsirii alături de neam, de semeni, în dorul comuniunii cu Dumnezeu. 





Preasfinţia voastră, aş vrea să ne amintim de cei din temniţele comuniste, pentru 
care noaptea de Înviere era trăită într-un mod copleşitor. Cei care au 
supravieţuit teribilelor închisori mărturisesc că era o revărsare de lumină care 
transforma temniţele în minunate catedrale. Mai poate da România astfel de 
mărturisitori ai Învierii? 


Astăzi, din păcate, mulţi nu mai vor să se regăsească în jertfelnicia celor care au 
pătimit pentru Hristos. Suntem copleşiţi de orgolii şi răutăţi şi de aceea este tot mai 
greu să Îl vezi pe Hristos în miezul zilei, nu în întunericul nopţii. Cu toate acestea, 
ştiu că mai sunt mulți genunchi aplecaţi în miez de noapte la rugăciune, sunt încă 
multe mâini şi inimi ale semenilor noştri împrumutate lui Hristos ca să lucreze 
pentru cei cu lipsă sau pentru cei suferinzi. Sunt ştiuţi de Dumnezeu sihaştrii din 
codrii noştri seculari, pentru care rugăciunea pentru mântuirea lumii este rânduiala 
de căpătâi. De aceea, cred că vor mai răsări din neamul nostru mărturisitori şi 
rugători pentru veşnicie. 


„y++.Ne este necesară cultivarea răbdării în raport cu tinerii” 


Ce putem face, Părinte Episcop, pentru a le insufla copiilor şi tinerilor 
adevăratele valori creştine, care sunt respinse în lumea de astăzi, tot mai 
dominată de materialism şi corectitudine politică? 


Cred că cel mai simplu este să trăim noi credinţa despre care le vorbim în cuvinte 
teoretice, iar mai apoi să îi copleşim cu răbdarea şi cu dragostea noastră. Copiii 
sunt bulversaţi de multe lucruri din ziua de azi, nu doar de corectitudinea politică. 
Spun aceasta pentru că e o coincidentia oppositorum realitatea occidentală, unde 
tot mai mulţi descoperă valoarea Ortodoxiei ca valoare fundamentală a vieţii. E 
bine să îi iubim pe copii şi să îi moşim, după cum spunea Socrate, prin maieutică. 
Trebuie să îi învăţăm şi să îi formăm în lucrurile simple, dar fundamentale, ca 
rugăciunea, iubirea de Dumnezeu şi de semen, precum şi iubirea de Biserică şi de 
neam. Unii ascultă şi se schimbă pe loc, alţii, însă, decantează valorile credinţei şi 
în timp devin lucrători. Tinerii sunt ca mugurii plantelor pe care dacă îi atingi prea 
tare şi prea timpuriu riscă să cadă de pe ramură, dar dacă sunt înconjurați de atenţie 
şi afecţiune se deschid în flori minunate, bineplăcute lui Dumnezeu şi oamenilor. 
De aceea cred că nouă, celor prinşi în iureşul şi viteza zilei, ne este necesară 
cultivarea răbdării în raport cu tinerii, dar şi înmulțirea dragostei şi atenţiei pentru 
ei. 


De luat aminte la ceea ce ne spuneţi! Vă mulțumim, Preasfinţia voastră, pentru 
căldura cu care aţi răspuns rugăminţii noastre de a acorda acest interviu şi v-am 





mai ruga acum, la încheiere: un cuvânt de întărire, ca Să păstrăm în inimile 
noastre bucuria Invierii. 


Cuvântul de întărire vine de la Hristos, Cel care a Biruit moartea şi Care ne-a spus 
că va fi cu noi până la sfârşitul veacurilor. Să învăţăm să fiinţăm în Hristos şi în 
Biserică, pentru ca transformarea produsă de credinţa vie şi lucrătoare să o 
primească Domnul ca pe o jertfă bineplăcută Lui. Să ne bucurăm de fiecare zi ca de 
darul lui Dumnezeu, iar prin Învierea lui Hristos să înviem din moartea păcatului la 
Viaţa cea veşnică! Să ne trăiască Paştile! 


Interviu realizat de Flori Tiulea 





PS Macarie - avertismente duhovnicești puternice pentru creştinii din lume: 
“Sacrificăm propriii copii. propria soţie sau propriul soţ noilor idoli, pentru 
că noi înşine căutăm altceva decât pe Hristos în viaţa noastră. Vrem 
bunăstare, confort și apreciere în această lume...”/ Mesaj la centenarul Marii 
Uniri, de deşteptare din letargia duhovnicească şi a conștiinței românești: “Ne 
aflăm în faţa unui abandon, sufletesc, dar şi fizic, al ţării şi al neamului” 


“Să avem mare grijă de copii, mai cu seamă în această societate atât de 
secularizată. A educa [a-l lăsa educat] pe copil prin Internet sau TV sau numai prin 
mediul întâlnit la şcoală şi în societate sau a neglija creşterea lui [sufletească, 
morală] pentru că avem serviciu sau carieră înseamnă a-l abandona pe copil în 
braţele unora care doresc distrugerea şi pervertirea copilăriei, a inocenţei. Avem 
datoria ca fiecare familie mică să devină Biserică, pentru a face faţă tăvălugului 
acestei lumi”. 


Iubiţi frați şi surori pentru care S-a jertfit Hristos, dacă noi nu ne dăm pe noi înşine 
şi unii pe alții, integral, Mântuitorului Hristos, atunci ne vom sacrifica unii pe alții 
pentru idolii acestor vremuri. Nu există o a treia cale pentru creştini! Fie suntem cu 
şi întru Hristos, fie suntem cu mamona, cu „stăpânitorul acestei lumi”, care „nu are 
nimic” întru Hristos (loan 14, 30). 





In vechime, profeţii poporului ales plângeau cu plâns amar reaua decădere în 
idolatrie a iudeilor, care ajungea până la sacrificii umane! 


„Au jertfit lui Baal-Peor şi au mâncat jertfele morţilor... s-au amestecat cu 
neamurile și au deprins lucrurile lor. Au slujit idolilor lor şi s-au smintit. Şi-au 
jertfit pe fui lor şi pe fetele lor idolilor. Au vărsat sânge nevinovat, sângele fiilor 
lor şi al fetelor lor, pe care i-au jertfit idolilor din Canaan şi s-a spurcat pământul 
de sânge” (Psalm 105, 28, 35-38). 


AStăzi, nu mai jertfim lui Baal junghiindu-ne propriii copii, ci îi pierdem 
sufletește și îi sacrificăm noilor idoli ai societăţii postmoderne de consum! Îi 
lăsăm să ardă în focul patimilor aprinse de senzualitatea deşanțată a acestui 
veac! Îi lăsăm pradă ideologiilor de tot felul, care îi duc în robia cea mai 
cumplită a minţii, care nu mai poate distinge ce e normal făță de ce e anormal, 
naturalul de împotriva firii, bărbatul de femeie, viața de moarte! 


Cum de ajungem aici? Pentru că pe noi înşine nu ne aducem înaintea lui Hristos. Și 
dacă pe noi nu ne dăruim Lui, atunci cu atât mai puțin putem aduce pe alții, fie ei şi 
din propria noastră familie. Sacrificăm propriii copii, propria soţie sau propriul soţ 
lui Baal-Peor, pentru că noi înşine căutăm altceva în viaţa noastră. 


Vrem bunăstare, confort material, apreciere și recunoaştere în această lume, mai 
mult decât vrem împlinire duhovnicească şi răspuns bine primit al rugăciunilor 
de pocăință. Ne conformăm mai mult cerințelor pe care această lume le pretinde 
de la noi, decât cerinţelor pe care Hristos le așteaptă de la noi. 


Să facem acest exercițiu: să ne cercetăm şi să vedem, cât efort, cât timp, cât cuvânt, 
câtă rațiune, câtă energie, câtă faptă cheltuim pentru a ne face plăcuţi, acceptaţi, 
răsplătiți în această lume şi pentru scopurile lumești, şi cât efort, câtă cercetare de 
sine, câtă dedicare întru rugăciune și pocăință facem pentru a fi bineplăcuţi lui 
Dumnezeu, pentru a ne simţi realmente mădulare vii ale Bisericii? 


Iubiţii mei fii şi fiice sufleteşti, sunt convins că cei mai mulți dintre dumneavoastră 
nu duc şi nu caută o viaţă materială de lux. Majoritatea munciţi aprig și cu multă 
sudoare pentru a avea o viaţă cât de cât decentă după standardele lumii de astăzi. 
Însă tocmai aici este problema: că standardele acestei lumi nu mai sunt firești. Nu 
mai sunt conforme naturii noastre. Este nefiresc să fu nevoit să munceşti zi-lumină 
şi să nu mai vezi chipul copilaşilor tăi decât seara, când ești mult prea ostenit să le 
mai dăruieşti un zâmbet, o mână caldă, o inimă primitoare. Este nefiresc să nu ai 
timp pentru soția ta sau pentru soțul tău şi toată relația în familie să se rezume la 





cele de strictă necesitate. Este nefiresc să nu poți sta, în tihnă, cu prietenii tăi cu 
care să discuţi nu despre facturi sau despre ultimul model de telefon mobil sau de 
tabletă, ci despre viața veşnică, despre suflet, despre prietenie! 


Din nefericire, în lumea în care trăim sunt călcate în picioare şi sacrificate familia, 
prietenia, orice năzuință către înalt a sufletului omenesc! Primim, în schimb, 
surogate şi droguri, adică plăceri deşarte, prin consum, şi adicții care au rolul de a 
acționa ca anestezice care să acopere durerile inimii. Acesta este „contractul” pe 
care ni-l propune această lume: dă-mi sufletul tău şi al celorlalți din casa ta, și-ți 
voi da, în schimb, senzaţii tari care să te facă să uiţi de adevărata ta menire, care să- 
ți amuţească glasul conştiinţei şi zvâcnetul inimii tale. 


Vedem limpede că această aşezare împotriva firii începe să se transfere și în cele 
care până acum păreau de la sine înţelese: deosebirea dintre femeie și bărbat, 
definiția şi sensul căsătoriei, al familiei. Cele două aspecte se împletesc şi se 
presupun: pe de o parte, robia în societatea de consum, iar, pe de alta, desființarea 
totală a persoanei în ideologiile postmoderne. 


Iubiţi creștini, cum putem ieși din această nouă, cumplită şi ultimă robie? Făcând 
tot ce ţine de noi pentru a nu încheia acest „contract” cu lumea. Conştientizând că 
sufletul nostru şi al celor de lângă noi a fost răscumpărat cu scump sângele 
Mântuitorului Hristos (1 Petru 1, 18-19). De ce să aruncăm mamonei sufletul 
nostru, pentru care Dumnezeu Și-a dăruit spre jertfă Unicul Său Fiu? De ce să 
jertfim lui Baal-Peor sufletele copiilor, soților, prietenilor noştri pentru care Hristos 
S-a răstignit şi a înviat? 


Episcopia Ortodoxă Română a Europei de nord: A doua şi a treia zi de Paşti în 
Copenhaga şi Stockholm 2018 


Cu acest prilej, ierarhul a adresat și un mesaj românilor legat de sărbătorirea 
Centenarului Unirii: „Pentru noi, împlinirea a 100 de ani de la Marea Unire din 
1918 trebuie să fie nu doar un prilej de bună cinstire a jertfei înaintaşilor noştri, nu 
doar un prilej de evocări istorice solemne, ci, mai ales, un prilej de trezire 
duhovnicească. Cât de actuale sunt, în acest sens, versurile imnului naţional! 
Deşteaptă-te, române, din somnul cel de moarte! Un somn greu, somn al morții 





duhovniceşti, o letargie cumplită pare că ne-a cuprins şi ne lasă dezarmați în 
ceasuri de grele încercări pentru neamul nostru. 


lată, suntem o ţară, care la o sută de ani de un moment atât de promiţător, se luptă 
din greu cu sărăcia, cu abuzurile, cu dezbinarea, cu demoralizarea, cu destrămarea, 
spirituală şi fizică, a neamului. 


Ne aflăm în faţa unui abandon, sufletesc, dar şi fizic, al ţării și al neamului. 
Abandon care îşi găsește ilustrarea concretă în fenomenul migraţiei, dar care se 
regăseşte și în rândurile celor rămaşi în ţară într-un mod care este, poate chiar mai 
dureros. Căci ce poate fi mai dureros decât să nu mai crezi în țara ta? Să nu mai 
ai încredere și speranţă gândindu-te la ţară şi la viitorul ei? 


Oamenii care au clădit România mare cu sângele şi viața lor credeau din toată 
inima în ţară şi în propăşirea ei. Gândeau din toată ființa că împlinirea lor nu poate 
avea loc decât prin împlinirea patriei. Simţeau că libertatea şi demnitatea lor nu 
poate exista decât prin cucerirea libertăţii şi demnităţii naţionale. Doar o astfel de 
combustie interioară a putut da naștere binecuvântatei uniri din 1918. De aceea, 
misiunea noastră în acest ceas greu şi decisiv pentru România, este să contribuim, 
din toată inima, la recuperarea fiilor şi fiicelor care se simt abandonaţi de patrie, să 
contribuim la dezmeticirea din letargia care a cuprins neamul, să retrezim 
dragostea de ţară și încrederea în destinul nostru colectiv. Fără astfel de sim- 
țăminte, o ţară nu poate exista! O ţară există doar în măsura în care inimile celor 
care o compun bat pentru ea! 


Să recâștigăm, aşadar, inimile fraților noştri. Să ne iubim unii pe alţii, aşa cum ne- 
au iubit părinții şi strămoșii noştri, care ne-au lăsat o moștenire de cinste, plătită cu 
sânge. Şi să ne amintim că “dacă veţi dormi în mijlocul moştenirilor voastre, 
aripile voastre argintate vor fi ca ale porumbiţei şi spatele vostru va străluci ca 
aurul” (Psalmi 67, 14). Dacă vom cinsti moştenirea pe care am primit-o, atunci 
vom avea parte de ea şi de roadele ei. Dacă, însă, o vom dispreţui şi ne vom arăta 
nepăsători faţă de această moştenire şi de jertfele făcute pentru ea, se va lua de la 
noi! (Matei 21, 43). 


Tara nu există de la sine. Țara este o lucrare, care depinde de fiecare dintre noi. 
Dacă nu ne lucrăm ţara, atunci alţii vor intra în hotarele ei şi vor răpi roadele ei. 
Dacă nu avem, fiecare dintre noi, ţara prezentă, zi de zi, în preocupările și 
activitățile noastre, atunci noi nu avem, de fapt, o ţară. 





Să ne trezim, aşadar, din letargia lipsei de încredere în capacitatea noastră de a 
lucra împreună şi a lipsei de nădejde în viitorul nostru comun. Să fim recunoscători 
că avem şansa unei țări, unui neam. Dar, totodată, să fim deplin conștienți că 
această şansă nu poate fi ratată, decât cu prețul uriaș de a ne pierde ţara şi neamul. 


Să ne aducem aminte de poporul iudeu din vechime, să ne gândim la poporul 
cetății Ninive şi să alergăm la Dumnezeu, întru pocăință, rugându-L să ne 
izbăvească din multele noastre robii şi să ne întoarcă, în libertate şi demnitate, în 
moștenirea părinților noştri, a mai spus ierarhul ortodox român al Europei de nord. 





ÎPS Pimen, arhiepiscopul Sucevei şi Rădăuţilor - Pastorală la Învierea 
Domnului a (2012): Să nu ne împuţinăm sufleteşte, să nu ne pierdem credinţa 
în Dumnezeu, încrederea în purtarea Lui de grijă faţă de neamul nostru 
omenesc 


lubitului nostru cler, cinului monahal şi binecredincioşilor creştini din de 
Dumnezeu păzita noastră Arhiepiscopie, har, milă şi pace de la Dumnezeu-Tatăl, 
iar de la noi, arhierească binecuvântare. 


Hristos a înviat! 


Iubiţi credincioşi, cu adevărat, mare este această sfântă zi de „sărbătoare a 
sărbătorilor” în care prăznuim, aşa cum glăsuiesc cântările slujbei Învierii 
„omorârea morţii, sfărâmarea iadului şi începătura altei vieţi, veşnice”. 

Prin Învierea Sa, Mântuitorul a biruit, a călcat moartea cu moartea Sa. 


Cu trupul a fost pus în mormânt, iar cu duhul S-a coborât şi a propovăduit celor 
din veac adormiţi, ţinuţi în închisoarea iadului (| Petru 3, 19), care fuseseră 
neascultători altădată, începând cu strămoşii noştri Adam şi Eva. Pogorându-Se în 
iad, Domnul, cum citim în Sinaxarul, cuvântul de învăţătură la slujba sfintei 
sărbătoria Învierii Domnului, „nu a înviat pe toţi care erau acolo, ci numai pe cei 
care au voit să creadă în EL”. 


Acum, înviind Domnul din mormânt, „toate s-au umplut de lumină şi cerul şi 
pământul şi cele dedesubt”, deci întreaga făptură, creaţie a lui Dumnezeu, s-a 





împărtăşit de harul Învierii Mântuitorului nostru lisus Hristos. Şi este firesc să fie 
aşa, pentru că Cel ce a înviat, fiind Dumnezeu adevărat din Dumnezeu adevărat, 
„este lumină” (| loan 1, 5), „este Lumina lumii şi luminează în întuneric,(în 
întunericul păcatelor — n.n.) şi întunericul nu a cuprins-o” (nu a acoperit-o, n.n.- 
Ioan 8, 12; 1, 5). EI, Mântuitorul, este Lumina vieţii celui care urmează Lui (loan 
8, 12). El este „Lumina cea adevărată Care luminează pe tot omul, Care vine în 
lume” (loan 1, 9). „, Cel ce ascultă cuvântul Meu şi crede în Cel ce M-a trimis are 
viață veşnică şi la judecată nu va veni, ci S-a mutat din moarte la viaţă” (loan 5, 
24), mutare care se datorează, deci, faptului dumnezeiesc al Învierii Mântuitorului, 
adevăr pe care-l vestesc cu atâta tărie cântările slujbei Învierii „„... Că din moarte la 
viaţă şi de pe pământ la cer, Hristos Dumnezeu ne-a trecut pe noi”. 


lubiţi fii duhovniceşti, Mântuitorul ne-a trecut din moarte la viaţă şi de pe pământ 
la cer, prin învierea Sa, nu numai cu sufletul, ci şi cu trupul; ne-a trecut cu sufletul 
prin harul iertării păcatelor în Sfânta Taină a Spovedaniei, har împărtăşit Sfinţilor 
Apostoli în seara zilei Învierii Sale, când a zis: „Luaţi Duh Sfânt; cărora veți ierta 
păcatele, iertate vor fi şi cărora le veţi ţine, ţinute vor fi” (loan 20, 22-23). Acest 
har al iertării, Sfinţii Apostoli, la rândul lor, l-au împărtăşit celor vrednici în Sfânta 
Taină a Hirotoniei episcopilor pentru a sluji Sfintele Taine ale lui Dumnezeu. 
Acest har al slujirii preoţeşti a fost împărtăşit de către episcopi din generaţie în 
generație până astăzi şi în veci. Această transmitere, înlănţuire se 
numeşte succesiune apostolică. În afara ei, nu există slujire preoțească adevărată 
care să împărtăşească harul iertării şi sfințirii oamenilor şi a făpturii neraţionale — 
apa, unele plante şi, mai ales, hrana pentru trupul omului. 


Mântuitorul, prin Învierea Sa, ne trece din moarte la viaţă şi cu trupul. Aceasta se 
înfăptuieşte la obşteasca înviere: „Și vor învia cei ce au făcut cele bune, ne spune 
Mântuitorul, spre învierea vieţii, iar cei ce au făcut cele rele, spre învierea 
osândirii” (loan 5, 29); „Dacă cineva va păzi cuvântul Meu, nu va vedea moartea 
în veac” (loan 8, 51), moartea adusă de păcatele nemărturisite şi neiertate în Sfânta 
Taină a Spovedaniei. „Plata păcatului este moartea” (Romani 6, 23). Suntem 
datori să păzim, Să împlinim cuvintele Mântuitorului, nu numai Să le ascultăm 
sau să le propovăduim, Să fim nu numai ascultători, ci şi împlinitori ai cuvintelor 
Lui (lacov 1, 22). Să ascultăm şi să împlinim cuvintele Mântuitorului în duhul 
adevărului care ne face liberi (loan 8, 32). 


Adevărul cuvintelor Mântuitorului este păstrat numai în şi de Sfânta Biserică, 
trupul tainic al Mântuitorului, şi el este vestit numai de Biserică prin slujitorii ei 
sfințiți în Sfânta Taină a Hirotoniei sau harisma culturii teologice. Biserica este, 





după cum scrie Sfântul apostol Pavel, „stâlpul şi temelia adevărului” (| Timotei 3, 
15). 


Cuvintele Mântuitorului rămân în noi, rodind mântuirea noastră în măsura în care 
şi noi rămânem în El. „Dacă rămâneţi în Mine, şi cuvintele Mele în voi” (loan 15, 
7); rămânem în Mântuitorul, dacă ne împărtăşim cu Preasfântul Trup şi Sângele 
Său: „Cel ce mănâncă Trupul Meu şi bea Sângele Meu rămâne întru Mine şi Eu 
întru el” (loan 6, 56). Rămânem în EI şi El rămâne în noi în măsura pregătirii 
noastre creştineşti prin post, rugăciune, fapte de milostenie şi, fireşte, 
spovedindu-ne în Sfânta Taină a Maărturisirii, luând iertarea păcatelor, 
împlinind, în acelaşi timp, canonul dat de preotul duhovnic. 


Iubiţi credincioşi, astăzi, mai mult ca oricând, suntem datori să luăm aminte la 
cuvintele Mântuitorului: „„Azâr cât sunt în lume, Lumină a lumii sunt” (oan 9, 5). 


Prezenţa tainică şi reală a Mântuitorului nostru lisus Hristos în lume s-a vădit, de-a 
lungul veacurilor (celor două milenii), s-a făcut roditoare în operele de cultură şi 
artă, în înfăptuirile benefice ale oamenilor de ştiinţă, în faptele de binefacere 
umanitare individuale ale oamenilor, ale unor societăţi şi, mai ales, ale Bisericii, în 
viaţa morală, în legile justiţiei şi aplicarea lor şi, mai presus de toate acestea, în 
viaţa de sfinţenie a ascultătorilor şi împlinitorilor cuvintelor Sfintei Evanghelii. Cu 
alte cuvinte, cultura şi civilizaţia lumii, în ce ne priveşte, a lumii continentului 
nostru Europa, îşi au rădăcinile şi poartă pecetea învăţăturii creştine, 4 prezenței şi 
lucrării persoanei Mântuitorului nostru lisus Hristos, Lumina lumii Care 
revarsă în chip tainic şi real lumina Sa în sufletele, în minţile, în trăirea vieţii 
omului de fiecare zi, a vieţii în care iertarea, bunăvoirea, înţelegerea între 
oameni, munca făcută cu dăruire creează acel climat de pace, de bucurie curată, 
climat din care este alungat întunericul patimilor care aduc atâta tulburare în 
viața oamenilor, după cum ne-o spune atât de limpede Sfântul Apostol Iacov: „De 
unde vin războaiele şi de unde certurile dintre voi? Oare, nu de aici: din poftele 
voastre care se luptă în mădularele voastre? Poftiţi şi nu aveţi; ucideţi şi pizmuiţi 
şi nu puteţi dobândi ce doriţi; vă luptaţi şi vă războiţi şi nu aveţi, pentru că nu 
cereţi. Cereţi şi nu primiţi, pentru că cereţi rău, ca voi să risipiţi în plăceri” 
(Iacov 4, 1-3). 


Astăzi vedem cu toţii cum unii oameni din Europa creştină vor să fie nemuritori 
aici pe pământ şi ce este şi mai înfricoşător este faptul că aceştia vor o societate, o 
lume fără Dumnezeu. Aceşti oameni au întors spatele la Dumnezeu şi vor să-L 
alunge din creația Sa prin programe economice şi legi care promovează 
imoralitatea, pervertind demnitatea omului făcut după chipul lui Dumnezeu, 





ademenesc, îndeamnă şi chiar constrâng prin măsuri economice, ca oamenii să le 
urmeze, adică că renunţe la trăirea vieţii călăuzite de învăţătura creştină, să se 
lepede de Dumnezeu. 


lubiţi creştini, în faţa acestei primejdii să nu ne împuţinăm sufleteşte, să nu ne 
pierdem credinţa în Dumnezeu, încrederea în purtarea Lui de grijă faţă de neamul 
nostru omenesc, ştiind că „Dumnezeu, celor mândri le stă împotrivă” (lacov 4, 6; 
1 Petru 5, 5), „Dumnezeu nu se lasă batjocorit” (Galateni 6, 6), „Porţile iadului 
nu vor birui Biserica lui Hristos” (Matei 16, 18). 


„Dumnezeiasca Lui putere ne-a dăruit toate cele ce sunt spre viaţă şi spre bună 
cucernicie, făcându-ne să cunoaştem pe Cel ce ne-a chemat prin Slava Sa şi prin 
puterea Sa, prin care El ne-a hărăzit mari şi preţioase făgăduinţe, ca prin ele să 
vă faceţi părtaşi dumnezeieştii firi, scăpând din Stricăciunea poftei celei din 
lume. Pentru aceasta, puneţi şi din partea voastră toată sârguinţa şi adăugaţi la 
credinţa voastră: fapta bună, iar la fapta bună cunoştinţa; la cunoştinţă 
înfrânarea; la înfrânare răbdarea; la răbdare evlavia; la evlavie iubirea 
frăţească, iar la iubirea frăţească dragostea” (II Petru 1, 3-7). 


Să sporim în dragostea cea vie, milostenia, ajutorarea celor aflați în lipsuri 
materiale şi necazuri, aşa cum s-a întâmplat celor înzăpeziţi din acest an, în unele 
zone ale ţării noastre, zone (localităţi) în care mulţi bătrâni şi bolnavi au aşteptat 
ajutorul nostru umanitar, dragostea noastră creştinească. Să ne bucurăm în Domnul 
şi să-l mulțumim cu smerenie lui Dumnezeu că ne-a învrednicit şi pe noi, fiii 
eparhiei noastre, să le oferim ajutorul cuvenit pe măsura posibilităţilor noastre 
materiale şi a dragostei noastre creştine. Prin aceasta, am îndeplinit ceea ce suntem 
datori să facem în toată vremea şi în tot locul, pentru că trebuie să trăim nu numai 
pentru noi, ci şi pentru cei de lângă noi, în primul rând pentru cei de lângă noi, să 
trăim în frica şi dragostea lui Dumnezeu împlinind poruncile Lui prin care 
rămânem în Dumnezeu (| loan 3, 24). 


Datori suntem să ne rugăm unii pentru alții şi, mai ales, pentru cei bolnavi, cu 
deosebire atunci când săvârşim Sfânta Taină a Maslului, Sfânta Taină căreia anul 
acesta îi acordăm o atenție deosebită, toate strădaniile noastre creștineşti şi 
pastorale. 


Rog pe Bunul Dumnezeu ca la sărbătoarea Sfintelor Paşti, Hristos Cel înviat să 
vă dăruiască sănătate, pace, linişte sufletească şi bucuria mântuirii. 





Al vostru de tot binele voitor şi către Domnul pururea rugător, Pimen - 
Arhiepiscop al Sucevei şi Rădăuților 





IPS Pimen, arhiepiscop al Sucevei şi Rădăuţilor — Invierea Domnului, 
minunea minunilor 


Iubiţi credincioşi, Învierea din morţi a Mântuitorului nostru lisus Hristos rămâne 
pentru totdeauna minunea minunilor, iar sărbătoarea Învierii rămâne sărbătoarea 
sărbătorilor noastre bisericeşti. Faptul Învierii este dovada de netăgăduit a puterii 
Sale dumnezeieşti; prin Înviere, Mântuitorul a biruit moartea. 


Intreaga învăţătură a Bisericii se întemeiază pe Invierea Mântuitorului: “Dacă 
Hristos n-a înviat”, scrie Sfântul Apostol Pavel, “zadarnică este atunci 
propovăduirea noastră, zadarnică şi credinţa voastră” (| Corinteni 15, 14). 


Înviat din morţi, Mântuitorul S-a arătat mai întâi femeilor mironosiţe, S-a arătat 
apoi Sfinţilor Apostoli, după opt zile S-a arătat iarăşi Apostolilor, de față fund şi 
Toma pe care l-a încredinţat de faptul Învierii, S-a arătat lui Luca şi Cleopa în 
drumul spre Emaus, S-a arătat la cei peste cinci sute de frați (credincioşi), S-a 
arătat lui Pavel pe drumul Damascului. Apoi, mormântul gol şi înfăşurăturile 
trupului şi mahrama care fusese pe capul Mântuitorului, pe de o parte, şi cuvintele 
îngerului de la mormânt, spuse femeilor mironosiţe: “Nu vă înspăimântați! 
Căutaţi pe lisus Nazarineanul, Cel răstignit? A înviat! Nu este aici. lată locul 
unde L-au pus. Dar mergeţi şi spuneţi ucenicilor Lui şi lui Petru că va merge în 
Galileea, mai înainte de voi; acolo Îl veţi vedea, după cum v-a spus” (Marcu 16, 
6-7), pe de altă parte, toate acestea sunt dovezi clare ale adevărului Învierii 
Mântuitorului. 





Sfânta noastră Biserică preamăreşte Învierea prin cântări de o frumuseţe neegalată, 
arătându-ne roadele duhovniceşti ale Învierii Domnului şi bucuria sfintei sărbători: 
“Acum toate s-au umplut de lumină şi cerul, şi pământul, şi cele dedesubt... 
Cerurile după cuviinţă să se veselească şi pământul să se bucure; să prăznuiască 


toată lumea cea văzută şi cea nevăzută Invierea lui Hristos”, “Izvorul vieţii”. 


Învierea Mântuitorului a adus bucurii întregii creaţii a lui Dumnezeu. Omul s-a 
împărtăşit de faptul Învierii atât cu trupul, cât şi cu sufletul: învierea cu trupul la 
obşteasca înviere, iar învierea cu sufletul în Taina Spovedaniei, în care omul 
înviază din moartea păcatului mărturisit preotului duhovnic şi iertat de Dumnezeu 
prin cuvintele: “Te iert şi te dezleg de păcatele tale”. 


Învierea noastră cu sufletul se petrece mai întâi în Taina Botezului, în care suntem 
iertaţi de păcatul strămoşesc, iar apoi în Taina Spovedaniei. Botezul este Sfânta 
Taină care, prin întreita afundare în apa cristelniţei, preînchipuie moartea, 
îngroparea, petrecerea celor trei zile în mormânt şi apoi Învierea Mântuitorului. 


Luând aminte la semnificaţia şi realitatea tainică a Sfântului Botez, datori suntem 
să săvârşim Sfânta Taină a Botezului prin întreita afundare a pruncului în apa 
cristelniţei şi nu prin turnare sau stropire. Ținând cont de importanţa Sfintei Taine 
a Botezului, pentru o mai bună sporire a noastră, a lumii de astăzi, în cunoaşterea, 
trăirea şi mărturisirea credinţei noastre ortodoxe, Sfântul Sinod al Bisericii 
Ortodoxe Române a luat hotărârea ca, prin cuvântul scris sau rostit privind 
învăţătura Bisericii despre Sfânta Taină a Botezului, să fie vestită atât din faţa 
uşilor sfântului altar, cât şi prin publicaţiile teologice, având în vedere, în primul 
rând, că prin Sfânta Taină a Botezului ne facem fii ai împărăției lui Dumnezeu, 
fii ai luminii dumnezeieşti. 


În măsura în care suntem încredinţaţi de importanţa Sfintei Taine a Botezului, în 
aceeaşi măsură avem conştiinţa importanţei vieţii de familie, pecetluită prin Sfânta 
Taină a Cununiei, înscrisă şi ea pe agenda Sfântului Sinod alături de cea a 
Botezului. 


Cei căsătoriţi sunt datori să-şi trăiască viaţa ca fii ai împărăției lui Dumnezeu; sunt 
datori ca fiii, copiii lor, să fie botezați pentru ca şi ei să fie fii ai împărăției cereşti; 
sunt datori să dea naştere la fii, atâţia câţi sunt dăruiți de Dumnezeu în măsura 
rodniciei, copiii fiind dar al lui Dumnezeu. Părinţii sunt datori să cunoască 
învăţătura Bisericii potrivit căreia orice zămislire înseamnă o persoană, o funță 
umană care trebuie să devină cetăţean al împărăției lui Dumnezeu, o fiinţă care 
trebuie lăsată să se nască şi apoi să fie botezată şi nu omorâtă prin întreruperea 





sarcinii prin mijloacele ştiinţei de astăzi care au ca autori şi înfăptuitori ai 
omuciderii persoane înstrăinate de poruncile lui Dumnezeu, în primul rând 
înstrăinate de porunca a şasea din Decalog: “Să nu ucizi!”. 


Botezul şi Sfânta Taină a Cununiei consolidează viaţa de familie în duhul iubirii 
între membrii ei şi iubirii membrilor ei îndreptată clipă de clipă către Dumnezeu. 
În acest duh trebuie Să-şi crească şi să-şi educe copiii dăruiţi lor de Dumnezeu şi 
dăruiţi de ei lui Dumnezeu prin creştere potrivit poruncilor dumnezeieşti. 


În viaţa de familie are loc bucuria naşterii de copii, dar şi durerea morţii fiilor sau 
membrilor familiei la vârste diferite. Întristarea până la lacrimi pentru cei decedați 
este firească, îndreptăţită, dar, cum scrie Sfântul Apostol Pavel, această întristare 
trebuie să fie împletită cu credinţa şi nădejdea în învierea noastră de care ne-a 
încredinţat Mântuitorul prin Învierea Sa (L Tesaloniceni 4, 13-18). 


Dreptmăritori creştini, Praznicul Învierii Domnului este sărbătoarea vieţii, a vieţii 
după moartea cu trupul, a vieţii după învierea din moartea păcatului mărturisit şi 
iertat în Sfânta Taină a Spovedaniei. Ne împărtăşim de această viaţă adusă de 
Învierea Domnului, prin împărtăşirea cu Trupul şi Sângele Domnului, în Sfânta 
Taină a Euharistiei Care este Însuşi Mântuitorul lisus Hristos, “Pâinea Vieţii” 
(loan 6, 35). 


Viaţa la care suntem chemaţi noi, credincioşii, în urma jertfei şi Învierii 
Mântuitorului nostru lisus Hristos cuprinde omul în întregime: trup şi suflet atât în 
veacul de acum, cât şi în veacul celălalt. Suntem chemaţi la o viaţă de sfinţenie atât 
a trupului, cât şi a sufletului: “S/ăviți, dar, pe Dumnezeu”, scrie Sfântul Apostol 
Pavel, “în trupul vostru şi în duhul vostru, care sunt ale lui Dumnezeu” (| 
Corinteni 6, 20). 


De aceea, în lumina adevărului care izvorăşte din Învierea Domnului, să ne 
străduim a ne purta ca fii ai vieţii, nu ai morţii, pentru că suntem fii ai luminii şi nu 
ai întunericului. Să urmăm cuvintelor sfinte: “Cel ce voieşte să iubească viaţa şi să 
vadă zile bune să-şi oprească limba de la rău şi buzele sale să nu grăiască 
vicleşug; să se ferească de rău şi să facă binele; să caute pacea şi s-o urmeze” (| 
Petru 3, 10-11). 


Dragostea de Dumnezeu şi de aproapele să fie temelia vieţii noastre: “Dacă zice 
cineva: iubesc pe Dumnezeu, iar pe fratele său îl urăşte, mincinos este! Pentru 
că cel ce nu iubeşte pe fratele său, pe care l-a văzut, pe Dumnezeu, pe Care nu 





L-a văzut, nu poate să-L iubească. Și această poruncă avem de la EI: Cine 
iubeşte pe Dumnezeu să iubească şi pe fratele său” (1 loan 4, 20-21). 


Să iubim pe aproapele nostru, “fratele prea mic al Mântuitorului” (Matei 25, 40) 
nu numai cu cuvântul, ci şi cu fapta: “Dacă un frate sau o soră sunt goi şi lipsiţi 
de hrana cea de toate zilele şi cineva dintre voi le-ar zice: mergeţi în pace! 
Încălziţi-vă şi vă săturaţi, dar nu le daţi cele trebuincioase trupului, care ar fi 
folosul?” (acov 2, 15-16). “Cucernicia curată şi neîntinată înaintea lui 
Dumnezeu şi Tatăl, aceasta este: să cercetăm pe orfani şi pe văduve în 
necazurile lor şi să ne păzim pe noi fără de pată din partea lumii” (acov 1, 27). 


Să alungăm orice neînțelegere dintre noi, îngăduindu-ne unii pe alții cu 
dragoste, silindu-ne să păstrăm unitatea Duhului întru legătura păcii (Efeseni 4, 
2-3). 


Rog pe Bunul Dumnezeu ca sărbătoarea Sfintelor Paşti să o trăiţi cu pace şi 
sănătate, întru bucuria mântuirii! 


În ziua luminată a Sfintelor Paşti, vă întâmpin cu salutul pascal: HRISTOS A 
INVIAT! 


Al vostru de tot binele voitor şi către Domnul pururea rugător, Arhiepiscop al 
Sucevei şi Rădăuților ţ Pimen 





IPS Teofan, mitropolitul Moldovei şi Bucovinei - Cuvântul pastoral de 
Invierea Domnului 


Cu bucurie sfântă, vin în faţa inimii şi minţii dumneavoastră şi aduc, prin glasul 
Bisericii, vestea cea bună a biruinţei vieţii asupra morţii, a biruinţei luminii asupra 
întunericului. 


Suntem în miez de noapte în faţa sfintelor biserici purtând în mâini lumânări 
aprinse ce răspândesc lumina pe chipurile noastre şi în jurul nostru. Noaptea este 
adâncă, întunericul este dens, dar lumânarea pe care o purtăm are puterea să 
străbată bezna din jur, să micşoreze sau chiar să îndepărteze întunericul nopţii. 


Acesta este şi sensul Sfintelor Paşti: Învierea Domnului Hristos din morţi este 
lumina care pătrunde până în locurile cele mai întunecate ale fiinţei umane, 
redându-i acesteia puterea renaşterii de la moarte la viaţă. Hristos Cel înviat 
coboară până la cele mai de jos ale iadului din sufletul omenesc şi alungă de aici 
moartea, întunericul păcatului şi bezna deznădejdii. „Pogorâtu-Te-ai în cele mai 
de jos ale pământului şi ai sfărâmat încuietorile cele veşnice, care ţineau pe cei 
legaţi, Hristoase“, spune cântarea Bisericii din noaptea de Paşti. Pogorându-Se 
până la iadul care domină sufletele multor pământeni, Hristos aduce acestora 
vestea cea mare a depăşirii stării de iad în care ei se află: , 


Dreptslăvitori creştini, viaţa noastră, viaţa lumii, viața umană în general este o 
tensiune continuă între lumină şi întuneric, între viaţă şi moarte, între frumuseţe 

şi „urăciunea pustiirii“, între adevăr şi minciună. Existenţa umană este precum 
această clipă: pe de o parte, un ocean de întuneric, pe de altă parte, lumina Invierii 
pe care o purtăm în mâini şi, nădăjduiesc, în suflete. 


Da, există multă lumină şi viaţa autentică în lume. Oriunde întâlneşti o mamă cu 
pruncul în pântece Sau un tată cu fiul său în braţe, acolo este un izvor nesecat de 
lumină şi de viaţă. 


Clipa în care cineva zâmbeşte sincer, vorbeşte fără vicleşug, oferă cuiva o floare 
sau o pâine este o clipă de lumină, o clipă de viaţă în adevăratul sens al 
cuvântului. 


Omul aflat în Stare de rugăciune, omul care are puterea îngenuncherii la 
spovedanie, omul care descoperă drumul către Sfântul Potir, omul care îl iubeşte 
e duşmanul său, 


În acelaşi timp, în lume există mult întuneric şi din ce în ce mai multă moarte. Da, 
moartea pune stăpânire pe tot mai multe suflete care, deşi pretind că sunt vii, în 
realitate sunt dominate întru totul de moarte. Atât sufletul uman văzut ca persoană 
aparte, cât şi tendinţele generale ale societăţii actuale arată, la o analiză onestă, că 
spiritul morţii pătrunde tot mai adânc şi cucereşte tot mai multă lume. 


Cultura morţii, propagată prin toate mijloacele, cuprinde în capcana ei, în mreaja 
cântecelor ei înşelătoare de sirenă, tot mai adânc şi tot mai multe suflete. Cuvintele 
Scripturii se adeveresc a fi actuale mai mult ca oricând. „În noi lucrează moartea“. 
„Moartea intră pe ferestrele noastre şi dă năvală în casele noastre, ca să piardă pe 
copiii din uliţă şi pe tinerii din pieţe“. Există, parcă, o căutare continuă a unui duh 
de moarte fără de care unii nu mai pot concepe viaţa. „/Ei/ aşteaptă moartea [...], 
spune ESI, și scormonesc după ea mai mult ca după o comoară”. 


Iar [NI afirmă: „Cei necredincioşi îşi atrag moartea cu mâinile şi 
cu glasul, se uită la ea ca la o prietenă, Sunt pătimaşi după ea şi au făcut 
legătura cu ea şi cu adevărat vrednici sunt să fie ai ei“. 


De ce, oare, atâta moarte, stăpână asupra atâtor suflete care au sentimentul a fi vii? 
Forţa păcatului din noi şi strădania celor care îndepărtează societatea umană tot 
mai mult de cuvântul lui Hristos şi de Evanghelie poartă răspunderea răspândirii 
morţii în lume. 





„Plata păcatului este moartea“. „Cel ce păcătuieşte [...] îşi păgubeşte viaţa lui”. 
Drept urmare, Scriptura continuă a grăi: „Nu vă grăbiţi moartea prin rătăcirile 
vieții voastre şi nu vă atrageți pieirea prin fapta mâinilor voastre“. Viaţa în păcat 
duce la pierderea „frumuseţii minţii“, cum zice cântarea Bisericii. „Intunecatu-mi- 
am frumuseţea sufletului cu plăcerile patimilor şi cu totul toată mintea ţărână 
mi-am făcut-o [...]. lar acum zac gol“. 


Gol este omul pe dinăuntru din cauza păcatului. Uscăciunea sufletului, pierderea 
sensului existenţei, confuzia minţii, lipsa oricărui reper de stabilitate şi continuitate 
îl conduc pe om într-o stare de amorţeală, de indiferenţă, de derută şi, în cele din 
urmă, de deznădejde. 


Toate acestea se cuprind în cuvântul „moarte”, moarte cauzată de păcat şi de 
atitudinea celor care, în diferite forme, lupta împotriva vieţii. O adevărată cultură a 
morţii desfăşurată cu multă tenacitate împotriva vieţii se observă în societatea 
umană astăzi. Nu războaiele, în sensul clasic al cuvântului, răspândesc moartea 
astăzi. Flagelul nemilos al avorturilor, care face mai multe victime într-un an decât 
în toată perioada celui de-al Doilea Război Mondial, este prima şi cea mai violentă 
manifestare a culturii morţii din societatea modernă. Pornografia, prostituţia, 
incestul şi păcatele contra firii constituie lovitura de grație data familiei, sfinţeniei 
vieţii şi demnităţii funţei umane. 


Legalizarea acestor practici şi plasarea lor în sfera normalităţii se înscriu într-o 
concepţie de viaţă totalmente contrară Evangheliei, tradiției neamului nostru şi 
bunului simţ al românului. Dacă la aceasta adăugăm diferitele tendinţe actuale de 
impunere a unor sisteme tot mai sofisticate de supraveghere a omului, de îngrădire 
a libertăţii şi intimităţii lui, tabloul culturii morţii se completează spre o nelinişte 
tot mai adâncă a oamenilor. 


Fraţi creştini, surori creştine, în fața unei asemenea situaţii în care logica morţii 

încearcă să înăbuşe cultura vieţii şi a iubirii, Biserica vine cu singurul răspuns 

posibil, şi anume că „Dumnezeu este viaţa, iar lipsa vieţii (adică a lui Dumnezeu) 

este moarte“. Fiind viaţă şi izvor al vieţii, Dumnezeu coboară pe pământ, ia trup 

din pântecele Fecioarei, „gustă moartea pentru fiecare om” pentru ca oamenii 

„să-L cunoască pe EI şi puterea Învierii Lui“. Prin Învierea lui Hristos, „se 
spa 


deschid intrările vieţii” pentru om. Tot pentru om, prin „Inviere, se arată izvorul 
vieţii celei nestricăcioase“. 


„Pentru tine, zice ; pentru 
tine este ; pentru tine este ; pentru tine este 





; pentru tine sunt 
; pentru tine este “. Pentru om Sunt toate. Pentru om 


Da, Dumnezeu împlineşte totul pentru om. EI, Dumnezeu, nu încetează a stărui la 
uşa inimii omului pentru ca omul să nu moară, ci să fie viu. „lu nu voiesc 
moartea păcătosului, zice Domnul Dumnezeu; întoarceţi-vă deci şi trăiţi“. 
„Păcătosul să se întoarcă de la calea sa şi să fie viu. Întoarceţi-vă, întoarceţi-vă 
de la căile voastre cele rele! Pentru ce să muriţi?“, zice Domnul. 


Răspunsul omului la această stăruință neobosită a lui Dumnezeu este, în primul 
rând, recunoaşterea stării de moarte în care se află, recunoaştere manifestată prin 
rugăciune. „Vezi, Doamne, zice omul prin glasul profetului Ieremia, cât (...) de 
strâmtorat sunt. Inima mea se zbuciumă în trupul meu, pentru că m-am răzvrătit 
foarte. Afară sabia seceră pe feciorii mei, iar înăuntru, moartea “. 


Iubiţi fii şi fiice întru Hristos Domnul, în noaptea Sfintelor Paşti primim vestea 
cea mare şi bună că Hristos a biruit moartea şi că noi, oamenii, luăm putere din 
puterea lui Hristos pentru a birui moartea din noi. Vom pleca spre dimineaţă la 


casele noastre ducând cu noi lumina Invierii. 
Este bine şi este frumos ca din 


această lumină să se împărtăşească membrii familiei noastre, prietenii noştri, 
colegii de la locul de muncă, duşmanii noştri dacă se poate. Este, de asemenea, 
urgent ca din lumina Învierii lui Hristos, din lumina Evangheliei Sale să se inspire 
cei ce ne guvernează, cei ce aprobă legi pentru ţară, cei ce ne reprezintă în afară. 


Pentru ca acest lucru să se întâmple, rugăciunea noastră la Sfânta Liturghie sau 
acasă trebuie să fie mai stăruitoare, postul mai aspru, dragostea mai vie, lucrarea 
mai concretă şi mai evanghelică. Mai presus de toate, duhul unităţii trebuie să 
întărească fibrele lăuntrice ale Bisericii şi Neamului. Preoţi şi arhierei, călugări şi 
credincioşi de parohie, cârmuitori şi popor, toţi suntem chemaţi a rămâne uniţi în 
adevăr, stăruitori în credinţă, vii în iertare, dragoste şi curaj. 


Rog pe Hristos Domnul, Cel înviat, să reverse asupra dreptslăvitorilor creştini din 
Moldova, din ţară şi din întreaga lume harul iubirii Sale celei nemărginite. Din 
izvorul cel dătător de viaţă şi lumină al Învierii să se împărtăşească tot neamul 
omenesc! Credinţa în Hristos, nădejdea în ajutorul Său şi dragostea pentru toţi 
oamenii să ne fie întreitul veşmânt care să ne apere de tot răul! 





In duh de rugăciune, pace sufletească şi curaj mântuitor să fim vestitori ai Invierii 
lui Hristos şi mărturisitori în Biserica Sa cea sfântă! 


Cu dragoste sfântă întru Hristos Domnul, vă îmbrăţişez pe fiecare şi pe toţi laolaltă, 
rugând pe Dumnezeu să vă dăruiască zile senine de Paşti, bucurie sfântă în familie, 
răbdare în necazuri şi, mai presus de toate, mântuire. 





IPS Teofan, mitropolitul Moldovei şi Bucovinei - „Omul ÎN recunoaşte pe 
Domnul Hristos în momentul împărtăşirii cu Sfintele Taine“... 


După citirea Sfintei Evanghelii, Înalt Preasfinţitul Teofan a adresat un cuvânt de 
învăţătură în care a vorbit despre călătoria pe care ucenicii Mântuitorului, Luca şi 
Cleopa, au făcut-o spre Emaus. 


In continuare, Mitropolitul Moldovei şi Bucovinei a remarcat că Domnul Hristos 
ne însoţeşte în călătoria noastră prin această viaţă în orice loc şi în orice clipă. 


“Cei mai mulţi dintre noi nu avem capacitatea să înţelegem că în toate căile 
vieţii noastre Mântuitorul este cu noi. De multe ori, în viaţă avem sentimentul că 
Suntem singuri. Când trecem prin clipe de încercare, strizăm la Dumnezeu ca şi 
cum ar fi undeva departe. În timp ce ne îndoim că ne aude, El este lângă noi. 
Poate chiar atunci, în momente de cumpănă, ne ia pe umerii Săi”, a spus 
Arhipăstorul Mitropoliei Moldovei şi Bucovinei, care a continuat să amintească de 
faptul că prin Taina Sfintei Împărtăşanii oamenii Îl pot recunoaşte 

pe Dumnezeu. 


Schimbarea vieţii creştinului care L-a cunoscut pe Dumnezeu 
“Sfânta biserică este cel mai desăvârşit loc în care omul recunoaşte că 


Dumnezeu este cu el. Adevăratul moment în care omul Îl recunoaşte pe Domnul 
Hristos este cel al împărtăşirii cu Sfintele Taine. 





De îndată ce Luca şi Cleopa au descoperit că Domnul este viu, că a călătorit şi a 
luat cina cu ei, au lăsat totul şi s-au întors la Ierusalim. Aici au povestit şi altora 
minunea pe care au trăit-o alături de acel Străin. Odată ce L-am descoperit pe 
Domnul Hristos, odată ce ne-am hrănit cu EL, viaţa noastră ar trebui să nu mai 
fie la fel. Nu putem să-L cunoaştem pe Hristos şi gura noastră să tacă sau viaţa 
noastră să rămână la fel“, a subliniat IPS Teofan. 





PS Gurie, episcop ortodox al Devei şi Hunedoarei — Pastorală la Învierea 
Domnului 


! Gurie , prin harul lui Dumnezeu, 
Episcop al Devei şi Hunedoarei, 


Preacucernicului cler, Preacuviosului cin monahal şi Dreptmăritorilor creştini: 
Sfântă binecuvântare arhierească din străvechea Cetate a Devei! Hristos a înviat! 


Iubiţi credincioşi, valoarea şi semnificaţia profundă a acestei vestiri, care răsună în 
binecuvântata noapte a Sfintelor Paşti, poate fi înţeleasă cu adevărat doar de cei 
care, prin mila (harul) lui Dumnezeu, s-au ridicat (deşteptat) din moartea păcatului. 


Fără Învierea Mântuitorului, viaţa şi condiţia pământească a omului sunt o mare 
zădărnicie şi un vis amăgitor ce stă permanent sub semnul întrebării: la ce folosesc 
alergăturile vieţii şi la ce bună viaţa ca atare, dacă moartea are ultimul cuvânt în 
rostirea existenţei? Învierea Mântuitorului este răspunsul lui Dumnezeu care pune 
în rost şi dă sens lumii şi vieţii! 


Mi-am ales ca temă de meditaţie în Cuvântul pastoral din acest an ideea că 
Dumnezeul nostru este Dumnezeul Învierii, un Dumnezeu care-şi subordonează 
prezenţa şi lucrarea Sa în lume lucrării de înviere a fiecărui om în parte. Cei care 
nu înţeleg faptul că în spatele a tot ceea ce ni se întâmplă în viaţă stă efortul lui 
Dumnezeu de a ne recupera pe fiecare în perspectiva Învierii, aceia se vor sminti 
şi se vor dezamăgi de Dumnezeu. Mediocrii, superficialii, nu înţeleg taina Învierii 
lui Hristos şi se smintesc de Dumezeu pentru că nu înţeleg că viaţa pământească 
trebuie să fie o permanentă deprindere cu Învierea. 





lată câteva situaţii în care noi putem deveni superficiali şi mediocri, smintindu-ne 
de lucrarea şi prezenţa lui Dumnezeu în viaţa noastră. 


Uneori suntem ispitiți să sesizăm viața pământească doar sub aspectul ei de trecere 
şi de ducere înspre moarte. Alipiţi pătimaş de ziua ce se scurge, suntem confiscaţi 
de perspectiva că viaţa s-ar împuţina în noi pe măsura trecerii anilor. 


Dumnezeieştii Părinţi subliniază faptul că unicul păcat sub soare e acela de a nu 
cunoaşte harul Învierii, de a nu şti, după spusa Sfântului Apostol Pavel, că deşi 
vasul nostru de lut, cortul acesta pământesc se sfărâmă, totuşi în el purtăm 
comoara veşniciei, harul Învierii! 


Uităm că de la momentul botezului în faţa noastră şi la capătul vieţii pământeşti stă 
nu moartea, ci Invierea. Mormântul însuşi devine o tainică Biserică la umbra 
Crucii, o trecere a trupului spre nemurire! 


În grai de poezie, Magda Isanos sesiza că atâta vreme cât nu privim spre cer, că 
atâta vreme cât umbletele noastre nu sunt o călătorie a iubirii (cu ochii aţintiţi spre 
lisus, cum îndeamna „Apostolul neamurilor”), perspectiva existenţei este redusă la 
sentimentul că suntem doar muritori: 


„E-aşa de trist să cugeți că-ntr-o zi, 
Poate chiar mâine, pomii de pe-alee, 
Acolo unde-i vezi, or să mai stee 
Voioşi, în vreme ce vom putrezi. 


Atâta soare, Doamne, atâta soare 
O să mai fie-n lume după noi; 
Cortegii de-anotimpuri şi de ploi, 
Cu păr din care şiruie răcoare... 


Şi iarba asta o să mai răsară, 
Iar luna tot aşa o să se plece, 
Mirată, peste apa care trece. 


Noi singuri n-o să fim a doua oară. 
Şi-mi pare-aşa ciudat că se mai poate 
Găsi atâta vreme pentru ură, 

Când viaţa e de-abia o picătură 

Între minutu-acesta care bate 





Și celălalt şi-mi pare nenţeles 

Și trist că nu privim la cer mai des, 
Că nu culegem flori şi nu zâmbim, 
Noi, care-aşa de repede murim. 


(Magda Isanos, Cântare Munţilor, Bucureşti, 1985). 


Să nu uităm, iubiţi credincioşi, că atunci când rostim Hristos a Înviat! afirmăm că 
nu moartea este sensul şi capătul vieții pământeşti, ci, dimpotrivă, nemurirea, iar 
dureroasa despărţire a sufletului de trup este taina pe care o exprimă troparul 
Învierii „„...Cu moartea pe moarte călcând şi celor din mormânturi viaţă dăruindu- 


ee) 


le”. 


In al doilea rând, noi ne putem dezamăgi de Dumnezeu atunci când suntem ispitiți 
să-L căutăm nu pe Dumnezeul mângâierilor, ci mângâierile pe care Dumnezeu ni 
le poate dărui. 


Prin căderile noastre în păcat, credinţa noastră se împuţinează, iar înţelegerea 
minţii devine superficială şi astfel noi încercăm să-L subordonăm pe Dumnezeu, 
cerându-l să ne împlinească voile noastre pătimaşe. 


Bunăoară, mulţimea, care la praznicul Floriilor L-a întâmpinat cu „Osana!” pe 
Mântuitorul, s-a dezamăgit de EI atunci când Domnul nu le-a împlinit dorinţa de a- 
L vedea ca pe un Mesia politic, eliberator nu de moarte, ci de nedreptăţile sociale şi 
istorice. 


Smintită fiind de o mediocră înţelegere a lui Hristos, mulţimea adunată la Florii va 
cere cu îndârjire în curtea lui Pilat: „Răstigneşte-L!”, „Răstigneşte-L!”. şi noi 
putem fi vizați de această mediocră atitudine faţă Hristos Domnul, atunci când nu 
dorim să ne schimbăm după chipul lui Dumnezeu, ci să-L schimbăm pe Dumnezeu 
după măsura intereselor noastre pătimaşe. 


Acesta este unul dintre mesajele esenţiale ale Zilei Învierii: nu Dumnezeu 
trebuie să facă ceea ce noi dorim, ci noi trebuie să învăţăm Să facem ceea ce 
Dumnezeu doreşte. Doar aşa vom putea ieşi din măsurile înţelegerii noastre 
mediocre despre lucrarea lui Dumnezeu în lume. Să ne deprindem a ne lăsa 
până la abandon în mâinile lui Dumnezeu, pentru că doar aşa vom dobândi 
Învierea vieţii noastre! 





In neîntrecute Stihuri de rugă, poetul creştin al românilor, Traian Dorz, scria în 
acest sens : 


„O, iartă-mi, Te rog, Doamne, atâtea rugăciuni, 
Prin care-ţi cer doar pâine şi pază şi minuni! 
Căci am făcut din Tine, adesea, robul meu: 

Nu eu s-ascult de Tine, ci Tu de ce spun eu! 


În loc să vreau eu, Doamne, să fie voia Ta, 

Îţi cer şi-ȚIi cer într-una, Să faci Tu voia mea, 

Îți cer s-alungi necazul, să nu-mi trimiţi ce vrei, 

Ci să-mi Slujeşti în toate, să-mi dai, să-mi dai, să-mi dai... 


Gândindu-mă că, dacă Îţi cânt şi Te slăvesc, 
Am dreptul de a-Ți cere să faci tot ce doresc. 
O, iartă-mi felu 'acesta nebun de-a mă ruga, 

Și-nvaţă-mă ca, altfel, să stau în faţa Ta. 


Nu tot cerându-i Ţie, să fii Tu robul meu, 

Ci Tu cerându-mi mie, iar robul să fiu eu. 

Să înţeleg că felul cel bun de-a mă ruga 

E să doresc ca-n toate, să fie voia Ta!” 

Aşadar, adevărata rugăciune este „Doamne, fie voia Ta!”. Când nu ne rugăm 
astfel, când nu suntem în stare să ne abandonăm în braţele Lui dumnezeieşti, 
obligăm iubirea covârşitoare a lui Dumnezeu să ne judece şi să ne poarte prin 
încercări, pentru a ne desprinde din amăgirile în care trăim. 


Atunci când Dumnezeu pare a ne dezamăgi aşteptările, să ne aducem aminte că EI 
ştie care este adevăratul bine ce ni se cuvine. 


În acest sens, Mântuitorul a dezamăgit cererea tâlharului de pe Cruce, care I-a cerut 
Domnului să Se coboare de pe lemnul răstignirii şi să Se izbăvească şi pe EI şi pe 
ei. Tâlharul avea o gândire rezumată la viaţa imediată. EI voia o minune de care să 
profite, neintuind că avea negândita şansă de a sta alături de Dumnezeu pe Cruce, 
pentru a se coborit prin ea (nu de pe ea) într-o viaţă ce nu mai putea fi pusă sub 
semnul întrebării legate de tragedia morții. Mântuitorul a preferat să-i 
dezamăgească aşteptările, pentru a nu ne amăgi pe noi pe toți. 





Prin Crucea Invierii Sale, El ne-a dat puterea de a cobori şi noi, prin crucile pe 
care suntem ţintuiţi, într-un fel sau altul, într-o viaţă înviată din orice suferinţă 
şi din orice iad. 


Iubiţi fraţi şi surori, de Dumnezeu se mai smintesc şi cei cu viaţa stricată şi 
pervertită până la măsurile diavoleşti. Aceştia li cer lui Dumnezeu să Se facă 
slujitor al patimilor lor. 


Se spune că, odată, au mers la un împărat cel mai mare zgârcit şi cel mai mare 
invidios de pe pământ. Zgârcitul şi invidiosul în faţa împăratului! lar împăratul 
le-a făcut următoarea propunere: „Unul dintre voi să-mi ceară orice va voi, dar 
Să ştie că imediat celuilalt, care n-a cerut, îi voi da dublu!” Cei doi s-au 
frământat mult. Zgârcitul nu putea suporta gândul că celălalt va primi dublu 
faţă de el. Invidiosul, la rândul lui, se zbuciuma în sinea lui zicând: Cum voi 
putea Suporta să ştiu că el va avea dublu faţă de mine?”. Aşa că nu se puteau 
nicicum hotărî. Până la urmă, invidiosului i-a venit o idee ce i s-a părut 
salvatoare: „Slăvite împărate! M-am hotărât eu să cer ceva!” „Prietenul tău va 
primi dublu faţă de tine” îl avertiză împăratul. „Da, Doamne! Îţi cer ca mie să- 
mi scoţi un ochi, iar lui să îi scoţi pe amândoi”. 


Sfântul Grigorie de Nyssa sublinia în acest sens: „Cel ce se foloseşte de 


rugăciune ca un lipsit de minte nu se ridică la înălțimea Celui ce Se dăruieşte pe 
Sine, ci doreşte ca Acela să Se coboare la treapta joasă şi pământească a poftei 
sale. şi, din acest motiv, Îi înfăţişează Celui Ce vede în inimi pornirile sale 
pătimaşe, nu ca Să i se tămăduiască mişcările necuvenite ale minţii, ci ca să se 
facă şi mai rele, ducând la împlinire pornirea cea rea prin primirea ajutorului 
lui Dumnezeu. Fiindcă acela este necăjit, iar inima mea e răuvoitoare, Loveşte-l, 
îi spune el lui Dumnezeu. Numai că nu strigă: Însuşeşte-ţi patima mea sau Să 
treacă răutatea mea la Tine! Îl roagă să Se facă părtaş al furiei sale”, 


Toţi aceştia nu înalță lui Dumnezeu rugăciuni ca să scape de boala ce-i stăpâneşte, 
ci ca boala lor să se desăvârşească în fapte. lar când Dumnezeu nu le ascultă 
cererea, se smintesc şi se dezamăgesc, neştiind că nu Dumnezeu este pricina 
nefericirii lor, ci viaţa lor pătimaşă! 


Dreptmăritori creştini, III IRINEI exclama privind 


înspre taina Invierii : „O, Hristoase, care iubeşti pe cei ce Te răstignesc şi îi 
» 


răstigneşti pe cei ce Te iubesc!”. 





lată un aparent paradox, dar de fapt o profundă lucrare a proniei dumnezeieşti! 
Hristos Se răstigneşte dintr-o sfâşietoare iubire pentru cei care-L pironesc pe 
lemnul Crucii. Pe Golgota este omorâtă moartea răstignitorilor! Mielul Jertfit 
ridică păcatele celor care-L jertfesc! „Căci Dumnezeu aşa a iubit lumea, încât pe 
Fiul Său Cel Unul Născut L-a dat, ca oricine crede în El să nu piară, ci Să aibă 
viaţă veşnică” (loan 3,16). 


Atâta vreme cât rămânem în păcate, Hristos va rămâne pe Cruce. Iubirea lui 
Dumnezeu nu poate cobori de pe Altarul Crucii, pentru ca nu cumva vreunul din 
păcatele noastre să rămână nepironit şi nespulberat de biruitoarea Înviere! 
Acesta este încă unul dintre mesajele fundamentale ale Zilei Pascale: „trecerea de 
la moarte la Viaţă”. 


O, Hristoase, care răstigneşti pe cei ce Te iubesc! Covârşitoare taină: Dumnezeu, 
pe cei care-i găseşte vrednici îi pune alături de EI pe Cruce, spre izbăvirea multora! 
Dumnezeu îşi asociază pe omul sfânt şi-l face lucrător al Învierii răstignitorilor. 
Înţelegem, astfel, de ce Dumnezeu i-a răstignit pe atâţia în temniţele şi în 
gulagurile istoriei: pentru că i-a trimis în căutarea şi spre Învierea oii celei pierdute 
prin hăţişurile atâtor ideologii totalitariste. 


Iată, aşadar, încă unul dintre darurile fundamentale ale Zilei Invierii: cel ce 
cunoaşte harul Invierii nu va vedea moartea în veac. 


Un mare mistic spunea: „lisus este o rană de care nu te mai vindeci!” Cine 
cunoaşte harul Învierii, cine se face una cu dragostea Crucii lui Hristos nu mai 
poate să trăiască indiferent şi detaşat faţă de tragedia lumii, ce s-a smintit din 
Dumnezeu. 


Vă chem pe toţi, iubiţi credincioşi, să fiţi adevăraţi fii ai Învierii. Răniţi de harul 
Învierii, să ne ostenim a cuprinde în rugăciunile noastre căderile celor ce în 
mediocra nepricepere îşi trăiesc viaţa pământească, deprinzându-se cu o existență 
înspre moarte. 


Să ne rugăm Domnului Inviat să ne pironească pe Crucea dăruirii până la jertfă 
pentru viaţa şi Invierea lumii! 





PS părinte Sebastian, episcopul Slatinei şi Romanațţilor — Predică la Duminica 
Sfintelor Paşti — Hristos a înviat, iar noi murim? 


“Ce ne opreşte să urmăm acestui Dumnezeu blând şi plin de dragoste?” “Oare 
războiul care bate acum la usa omenirii este de invidiat? ... lată cum, lipsiţi de 
bucuria Invierii, devenim uneori fiare“. 


Ro 2 


“Voi vorbi despre “Învierea lui Hristos, bucuria noastră”. Am realizat-o în scris 
pentru a fi mai coerent, pentru a transmite mai multe mesaje, şi după aceea o să 
discutăm pe marginea ei. Am ales Învierea lui Hristos pentru că Sfinţii Părinţi, 
dacă veţi citi, o să vedeţi, vorbesc mai mult despre bucurie decât de suferinţă, de 
necazurile vieţii, de problemele vieţii pentru că noi suntem tentaţi să ne referim şi 
să vorbim mai mult despre ceea ce este în sufletul nostru. Sfinții Părinți, o să 
vedeţi, prea puţin abordau problema păcatului, ei vorbeau despre virtuţi. Asta 
era în inima lor, acestea le stăpâneau sufletele. 


Noi suntem tentaţi, — poate şi predicatori pe care îi ascultați, preoţii unde mergeţi 
dumneavoastră la biserică - , suntem tentaţi să biciuim lucrurile neplăcute din 
viaţă. Să nu credeţi că pe vremea Sfinţilor Părinţi nu existau probleme, neajunsuri, 
nefericiri, însă ei nu le vedeau pe acestea. Vorbeau în operele lor în special despre 
virtuţi, despre bucuria Învierii, despre viaţa de dincolo mai mult decât despre 
viața de aici, pentru că toată petrecerea lor era în perspectiva Învierii. Şi aşa 
cred, ar trebui să fie perspectiva vieţii noastre: Învierea. Chiar dacă suntem încă 
în perioada Postului Mare, postim însă în perspectiva învierii, pentru înviere şi în 
perspectiva întâlnirii cu Hristos trăim cu toţii. 





V-aţi întrebat vreodată de ce în noaptea de Paşti nu se citeşte una din pericopele 
evanghelice care relatează faptul istoric al Învierii? Vorbim de Evanghelia de la 
Liturghie... Pentru că la Naşterea Domnului, Evanghelia ne relatează Naşterea lui 
lisus Hristos ca fapt istoric, la Bobotează, de asemenea, ni se relatează faptul în 
sine al Botezului Domnului. Şi tot aşa, la toate praznicele sunt evocate 
evenimentele istorice respective. Numai la Liturghia din noaptea de Paşti avem 
surpriză Să ascultăm un text evanghelic care aparent nu are nimic de-a face cu 
actul Învierii. Vă aduceţi aminte textul? 


1. La început era Cuvântul şi Cuvântul era la Dumnezeu şi Dumnezeu era 
Cuvântul. 

2. Acesta era întru început la Dumnezeu. 

3. Toate prin EI s-au făcut; şi fără EI nimic nu s-a făcut din ce s-a făcut ... 


Sunt primele versete din Evanghelia Sfântului loan. Ei bine, cred că explicaţia 
faptului pentru care Sfinţii Părinţi au rânduit acest text la Liturghie, şi nu unul 
dintre cele 11 Evanghelii ale Învierii, pe care le citim îndeobşte la Utrenie, cred că 
explicaţia ar fi că dacă la celelalte praznice pericopele evanghelice ne duc cu 
mintea şi cu sufletul în timp, Evanghelia din noaptea Învierii ne duce cu mintea 
şi cu sufletul dincolo de timp şi anume la început. 


Este interesant de observat faptul că Evanghelia Pascală începe cu aceleaşi cuvinte 
cu care începe şi Sfânta Scriptură a Vechiului Testament. “La început a făcut 
Dumnezeu cerul şi pământul“, începe Cartea Facerii. “La început era 
Cuvântul” sunt primele cuvinte după Evanghelia de la loan. Ce înțelegem de 
aici? Înţelesem importanța majoră a Praznicului Sfintei Învieri, care nu este 
doar un fapt istoric ci este de-a dreptul recrearea lumii şi un nou început. Este 
începutul unei noi zile a creaţiei, căci s-a făcut şi această interpretare, şi anume 
că: “a fost seara şi a fost dimineaţă ”, încheindu-se astfel ziua a şasea, şi începând 
ziua a şaptea. Adică a fost seara la răstignire, când întuneric s-a făcut de la 
ceasul al şaselea şi până la ceasul al nouălea, peste tot pământul, şi a fost 
dimineaţă în dimineaţa Învierii. 


S-a încheiat, deci, ziua a şasea a creaţiei şi a început ziua a şaptea schimbându- 
se în felul acesta şi ziua de serbare din sâmbăta în duminică. Prin urmare acum 
ne aflăm în ziua a şaptea a creaţiei iar în veşnicie vom fi în cea de a opta zi, 
semnul cifrei 8 simbolizând infinitul şi veşnicia. 

Este interesant însă, pentru a evidenția măreţia Sărbătorii Sfintelor Paşti, să 
observăm şi faptul că rânduiala propriu zisă a Învierii nu se face înăuntrul 
bisericii, prin comparaţie cu celelalte slujbe bisericeşti, ci afară, şi nu neapărat 





din motive de spaţiu. 
care, potrivit 


Apostolului Pavel, împreună suspină şi împreună are dureri (Romani 8, 22). 
De asemenea, nu întâmplător 


lumina a biruit întunericul, căci lumina lui Hristos 
biruieşte întunericul păcatelor şi al morţii noastre. Apoi, în ziua Învierii, la 
prânz, la aşa numita “A doua Înviere” se citeşte pericopa evanghelică în mai 
multe limbi ca să se arate că Învierea lui Hristos are vocaţie universală, 
adresându-se nu doar unui popor, poporului ales, poporul evreu, pregătit anume 
pentru primirea lui Mesia, ci tuturor popoarelor deopotrivă. Astfel, Sfintele Paşti 
apar ca o sărbătoare cosmică, universală şi a recreaţiei lumii, mai degrabă, decât 
un fapt istoric. 


În altă ordine de idei, trebuie să ştim că Mântuitorul Hristos a înviat acum două 


mii de ani din mormânt, 

arătând astfel că EI este Stăpân nu numai peste viaţă, ci peste moarte: „Unde îţi 
este, moarte, biruinţa ta? Unde îţi este, moarte, boldul tău?”(1 Cor.15, 55). Acest 
lucru ne îndreptăţeşte pe noi creştinii ca, atunci când ne îngropăm morţii, nu doar 
să plângem pentru fireasca durere a despărțirii, dar şi să sperăm că moartea nu este 
dispariţie definitivă, pierdere în neant, ori trecere în neființă, ci renaştere la o Viaţă 
nouă. 


Hristos a înviat din morți, prădând pe cel mai mare duşman al libertăţii noastre - 


morţii”(Lc.1, 79):”Unde iţi este iadule biruinţa?” Acest lucru a adus bucurie 
strămoşilor aflaţi sub blestem şi care se petreceau în iad, aşteptându-L pe Mesia, 
Cel ce avea „să ridice păcatul lumii” (n.1,29). 


În sfârşit, Hristos a înviat din morţi, sfidând pe cel mai mare duşman al 


ci şi că, prin viaţă bineplăcută lui Dumnezeu, noi putem moşteni viaţa de 
dincolo, pentru a împărăţi împreună cu Hristos Cel Inviat. 


Iubiţi credincioşi, Hristos a biruit şi moartea, şi iadul, şi păcatul, eliberându-ne 
din robia lor şi arătându-ne tuturor calea veşnicei vieți, împărtăşindu-ne 
binecuvântarea deplinei libertăţi şi descoperindu-ne adevăratele virtuţi, cu preţul 
propriei jertfe. Şi, nu ar fi mai mare tragedie pentru omenire decât aceea ca 





Mântuitorul Hristos să fi murit în zadar; să fi golit iadul doar pentru a se umple 
iarăşi şi să fi înfruntat păcatul doar pentru ca noi să-l îmbrăţişăm pe acesta apoi în 
mod voluntar. 


De aceea, la acest praznic măreț şi, totodată, răscolitor pentru întreaga noastră 
fiinţă, cred că ar trebui să ne întrebăm cu toţii: Hristos a înviat, iar noi murim? 


> Putea-vom noi, oare — urmând exemplului Său — să înfruntăm păcatul, 
pentru a lucra virtutea? 

> Putea-vom să prefacem moartea în Înviere şi să sfidăm iadul, pentru a ne 
sălăşlui în Împărăţia cea veşnică? 

> Înţelegem noi de ce a murit şi a înviat Hristos? Am pătruns noi semnificația 
acestui praznic, sau luăm de la el doar ceea ce ne convine şi ne place? 


Căci, dincolo de bucuria mesei bogate de Paşti şi a revederii celor dragi, Învierea 
lui Hristos se vrea şi „Învierea” noastră, iar în Hristos nu vom învia până ce nu ne 
vom deprinde mai întâi a trăi potrivit învățăturilor Sale şi a aborda 
creştineşte moartea; până nu vom râvni cu toată fiinţa noastră Raiul în 
locul iadului şi până când nu vom prefera virtutea în locul păcatului. 


De aceea, pe cei care nu aţi aşteptat cu pregătire sfântă acest Praznic; pe cei care îl 
considerați un simplu eveniment istoric, sau îl priviţi ca pe un „spectacol” 
bisericesc; pe cei care vedeţi în el doar o bună ocazie de „petrecere”, ori un prilej 
de a vă reîntâlni cu cei apropiaţi; şi, mai ales pe cei cărora Paştele nu vă spune 
Nimic, vă întreb astăzi: Hristos a înviat, iar noi murim? Pentru cine a înviat 
Hristos? 


Dragii mei, nu există virtute fără biruinţă a păcatului şi nu poate exista fericire 
veşnică fără luptă duhovnicească, după cum nu a existat Înviere fără biruinţa 
morţii! Şi Hristos „„S-a făcut începătură ” nouă, ca să ne arate că slujirea Lui nu 
este nici aniversare, nici spectacol, nici petrecere — fie ea şi decentă, în compania 
celor dragi — , ci este pe rând angajament, luptă şi, în cele din urmă, biruinţă. 
Astfel, Hristos nu a murit şi nu a înviat şi pentru noi! Şi atunci, noi ce facem, 
murim? Căci Domnul ne-a arătat limpede că EI este „şi Viața "(n.14, 6), şi „Uşa”, 
şi doar „cine va intra prin EI se va mântui ”(n.1o0, 9). 


Nu este, aşadar, cale spre Înviere, decât numai „îngroparea împreună cu EI”. De 
aceea, să murim păcatului şi Să viem virtuţii! Să iubim dreptatea şi să urâm 
fărădelegea!(Ps.44,9). Să ducem viaţă bineplăcută Lui şi EI „ne va învia şi pe 
noi în ziua cea de apoi” (In.6, 40). 





Dragii mei, înainte de Inviere, Domnul le-a spus ucenicilor: ”Voi acum sunteți 
trişti dar iarăşi vă voi vedea şi se va bucura inima voastră şi bucuria voastră 
nimeni nu o va putea lua de la voi”. 


Iată deci că Mântuitorul Hristos, prin Înviere, a preschimbat tristeţea în bucurie. Ca 
om, El a cunoscut viața pământească şi necazurile ei, dar ca Dumnezeu ştia că 
după moartea trupului urmează viaţa cea fericită şi veşnică. Prin urmare, Domnul 
ne cunoaşte prea bine durerile, ştie că viaţa noastră pe Pământ, prin căderea lui 
Adam, nu mai este una paradisiacă, e plină de griji, de necazuri, planuri şi 
temeri. EI ştie că în sudoarea feţei noastre ne mâncăm pâinea până ne vom 
întoarce în pământul din care Suntem luaţi. 


Dar acest interval scurt şi zbuciumat, numit viaţă, El ne spune că are ceva sacru, că 
nu se limitează doar la traiul biologic, familie, serviciu şi distracţii, ci are nevoie de 
ceva mai mult pentru a se numi viața autentică. Diagnosticul de tristeţe al vieţii 
pământeşti l-au pus multe religii şi mulţi filosofi, dar bucuria veşnică numai 
Unul ne-a adus-o, lisus Hristos cel Înviat. Aşadar realismul Mântuitorului constă 
nu numai în cunoaşterea vitregiei vieţii de aici ci şi în vestirea bucuriei cereşti, care 
ne aşteaptă dincolo, dacă vom şti să repingem răul şi să lucrăm binele. 


Acest realism al Domnului ar putea părea naivitate în zilele noastre unora, care se 
consideră deştepţi şi emancipaţi dacă nu cred în Înviere. Dar vă întreb: “unde au 
ajuns cei care resping Învierea”? Au ajuns ei demni de invidiat? Sunt disputele 
dintre noi, sărăcia şi neajunsurile de tot felul de invidiat? Sunt milioanele de 
avorturi din România de invidiat? Sărăcia generalizată a unor [ări este de 
invidiat? Oare războiul care bate acum la uşa omenirii este de invidiat? Nu au 
oare, toate aceste neajunsuri, legătură cu credinţa? Oare un om credincios îşi 
poate omori fratele? Sau un părinte responsabil îşi poate ucide copilul? Oare un 
om cu frică de Dumnezeu nu ajută pe aproapele său sărac? 

lată cum singuri ne complicăm viaţa pe acest pământ. lată cum, lipsiţi de bucuria 
Învierii, devenim uneori fiare. Căci dacă am avea bucuria Domnului în inimă şi 
nădejdea învierii în suflete, am da slavă lui Dumnezeu pentru toate şi nu am mai 
păcătui, ahtiaţi după plăcerile prea mici pe care ni le oferă lumea. 


Reclamele ne îndeamnă mereu "trăieşte viața la maxim” ori “trăieşte-ţi viaţa din 
plin”. Trebuie să ştiţi însă că şi Domnul nostru lisus Hristos acelaşi lucru vrea să 
ne dăruiască, belşug de viaţă, căci zice: "Eu am venit ca viaţă să aibă şi din 
belşug s-o aibă”. Poate însă există o viaţă trăită mai intens decât cea descrisă de 
oamenii care l-au văzut pe Dumnezeu, precum IESI care spunea: ”Tu, 
Doamne, mi-ai dat să gust bunătatea Ta, şi mila Ta, şi sufletul meu e atras de 





Tine nesăturat, ziua şi noaptea, iar sufletul nu poate uita pe ziditorul său iubit 
fiindcă Duhul lui Dumnezeu îi dă puterea de a iubi pe Cel iubit şi sufletul nu 
cunoaşte săturare, ci este atras necontenit spre Părintele său ceresc“. 


Aceasta este bucuria pe care nimeni nu o va putea lua de la noi, şi ea se 
deosebeşte de toate celelalte bucurii pământeşti mai ales prin durata ei, pentru că 

în timp ce bucuria lumii este trecătoare. Bucuria 
lumii ne poate fi răpită într-o clipă de un necaz sau un insucces, cea a Domnului 
ne e sporită clipa de clipă, uneori chiar şi prin necazuri, pentru eternitate. Orice 
bucurie pământească este umbrită de gândul morţii iminente şi tocmai de aceea 
biruitorul morţii ne spune că “Iarăşi vă voi vedea şi se va bucura inima voastră”. 


Există unii oameni, însă, vrednici de plâns, care încearcă, precum căpeteniile 
iudeilor de altă dată, să ascundă sau să minimalizeze Învierea Domnului, să 
manipuleze opinia publică prin fel de fel de născociri prin care vor să facă din 
Domnul nostru lisus Hristos, Fiul lui Dumnezeu şi Mesia lui Israel, un simplu 
muritor de rând, iar din Învierea Sa, o legendă frumoasă şi fără nici o relevanţă 
pentru viaţa noastră, urbană sau rurală. 


De unde ştim că nu e o legendă, şi cum putem dovedi aceasta? Mai întâi de toate, 
prin învierea sufletelor noastre, care se produce atunci când împlinim poruncile 
Domnului şi ne părtăşim cu însuşi Cel ce este Învierea şi Viaţa. Aşa cum la 
Adam mai întâi a apărut moartea sufletească prin neascultare şi abia apoi drept 
consecință a apărut şi moartea fizică, aşa şi acum: mai întâi înviem sufletește, 
alungând patimile necurate din noi, iar la sfârşitul lumii, la învierea de obşte 
vom învia şi cu trupurile. 


Există apoi nenumăratele mărturii de învieri săvârşite de Domnul lisus Hristos şi 
de sfinți, precum şi profeţiile atât din Vechiul Testament cât şi din Apocalipsa ce 
vestesc învierea ce va avea loc la sfârşitul lumii actuale. 


Acelaşi har care ne înviază Sufletele şi ne dăruieşte bucuria, pe care având-o, 
Sfântul Pavel spunea: ”Cine ne va despărţi pe noi de dragostea lui Hristos? Oare 
necazul, sau strâmtorarea, sau prigoana, sau foamea sau lipsa de îmbrăcăminte, 
Sau primejdia, sau sabia?” Acelaşi Har ne înviază şi trupurile noastre. 


Despre această realitate stau mărturie Sfintele moaşte, specifice doar nouă, 
creştinilor, acele trupuri înveşnicite făcătoare de minuni şi izvorâtoare de 
minuni, ale celor care s-au făcut vase alese ale Harului, dovedindu-ne nouă 
tuturor, că Învierea este aproape şi este posibilă. 





Învierea este o realitate care ne aşteaptă pe toţi. Dar noi o aşteptăm pe ea? Credem 
noi din tot sufletul, ceea ce spunem la fiecare Liturghie în Crez: “Aştept învierea 
morţilor şi viaţa veacului ce va să fie”, sau ne prelungim tristețea din această 
lume şi în cealaltă în loc să alegem calea pocăinţei şi să ne bucurăm veşnic? 


Aceasta este întrebarea la care ne provoacă sărbătoarea Învierii, în fiecare an, să 
răspundem. Pentru a ne fi mai uşoare răspunsul şi alegerea, nu trebuie să uităm 
cuvântul de mângâiere al Domnului, care cunoscându-ne prea bine temerile şi 
frica de necunoscut ne-a chemat către Sine zicând: ”Veniţi la Mine toţi cei 
osteniţi şi împovăraţi şi Eu vă voi odihni pe voi. Luaţi jugul Meu asupra voastră 
şi învăţaţi-vă de la Mine că sunt blând şi smerit cu inima şi veţi găsi odihna 
sufletelor voastre; căci jugul Meu este bun şi povara Mea este uşoară”. 


Aşadar dacă jugul lui Hristos este bun, povara Sa uşoară, iar răsplata plină de 
bucurie veşnică, ce ne opreşte să urmăm acestui Dumnezeu blând şi plin de 
dragoste? Ce ne ţine departe de Harul Preasfântului Duh privându-ne de 
îmbrăţişarea Lui blândă? 


Să lepădăm inerția obiceiurilor necreştine, a egoismului, şi al secularismului şi să 
rostim credincioşi, sfinţi şi îngeri împreună: “Hristos a înviat din morţi, cu 
moartea pe moarte călcând şi celor din mormânturi viaţă şi bucurie dăruindu- 
le”, 


Întrebări şi răspunsuri pentru PS Sebastian, episcopul Slatinei, la conferinţa de 
la Craiova din 2 aprilie 2012: 





PS Părinte Sebastian: “Suntem obsedaţi de rău, de diavol şi de puterile lui, în loc 
să fim obsedaţi de Dumnezeu şi de Inviere! Feriţi-vă să cicăliți oamenii! ” 


- Sunt unii dintre creştini care neagă postul şi celelalte nevoinţe duhovniceşti 
spunând că Dumnezeu cere de la om o inimă curată. Dar este posibil ca un om 
Să-şi curăţească inima fără post şi fără nevoinţe duhovniceşti? 


- Doar dacă o spală cu nu ştiu ce detergent la modă acum. Cum să-ţi curățeşti 
inima dacă nu cu post, cu rugăciune, care sunt nişte exerciţii duhovniceşti? Aţi 
văzut, sportivii se antrenează, şi nu puţin! Sportivii care ajung să facă performanţă 
ani de zile se antrenează. Nu pot ajunge la performanţă fără antrenament. Care ar 


pe care le-au lăsat Sfinţii Părinţi: 

Eu cred că se poate posti în continuare şi astăzi. Se poate posti în 
continuare; ce dacă oamenii au un serviciu la o firmă sau într-o fabrică sau într-o 
uzină sau mai ştiu eu unde? Se poate posti în continuare. Cred că sunt mofturi. S-a 
dovedit că postul face bine şi trupului, nu numai sufletului. Aţi văzut câtă reclamă 
se face pe fructe şi legume. Ne lipseşte râvna! 


- Sunt unii dintre creştini care, cu toate că participă la Sfânta Liturghie şi 
încearcă să aibă o viaţă duhovnicească, însă sunt oameni trişti, oameni care nu 
au nădejde, care de multe ori chiar se descurajează şi ajung să se răzvrătească 
împotriva lui Dumnezeu, să spună că Dumnezeu este nedrept. 

- Pentru cel fără credinţă, viaţa aceasta pământească pare scurtă, lipsită de 
logică uneori, Dumnezeu poate părea un indiferent, căruia nu Îi pasă că noi 
suferim — şi nu atât noi, şi mă gândesc acum la o persoană născută cu handicap 
sau care ajunge, printr-o întâmplare sau alta, să aibă un handicap. 


Sunt atâtea persoane care suferă şi vedem în jurul nostru atâtea nefericiri. Pentru 
cel care nu priveşte viaţa aceasta prin ochiul celeilalte, sau în perspectiva celeilalte 
[vieţi], v-am spus, viaţa aceasta pare scurtă, nefericită, fără logică. Atâta vreme cât, 
aţi văzut, nu se face dreptate, de multe ori nici în instanță nu mai reuşeşti să-ţi faci 
dreptate, darămite s-o aştepţi prin bunăvoința celuilalt. Numai în perspectiva vieţii 
de dincolo, şi de aceea am ales să vorbim de bucuria vieţii de dincolo, pentru 
că doar aceasta ne poate aduce mângâiere şi speranţă într-o lume în care de multe 
ori, poate aţi trăit-o şi pe pielea voastră, parcă nu mai e nici o speranţă. Vrei să faci 
binele şi-ţi este răsplătit binele tău cu rău. Doreşti să ajuţi pe cineva şi eşti acuzat 
de interes. Îţi cauţi dreptatea şi n-o găseşti pe nicăieri. Sunt oameni care trăiesc 
pe pielea lor aceste nereuşite şi aţi auzit, unii ajung chiar la disperare să-şi pună 
capăt zilelor. Eu cred că în lumina Învierii Domnului, a vieţii de dincolo, prin 





credinţa în Dumnezeu, viaţa aceasta nu mai pare Scurtă, sau chiar dacă este 
Scurtă, vine cealaltă extrem de lungă, nesfârşită adică, şi împlineşte neîmplinirea 
vieţii de aici. 


- Învierea este un eveniment Sau o comemorare pentru creştini? 

- Învierea Domnului a fost un eveniment, dar dacă pentru noi acum este o 
comemorare ne-am ars. Am spus în cuvântul meu aceasta: să nu fie comemorare, 
să nu fie spectacol, să nu fie festivitatea de sfârşit de an. De aceea şi postim, că 
altfel am aştepta Paştele ca pe serbarea când termină copiii şcoala, şi se face 
serbarea de sfârşit de an. Postim, ne pregătim cu această perioadă specială, pentru 
că Învierea lui Hristos nu este un fapt care s-a întâmplat acum 2000 de ani şi noi 
înțelegem în fiecare aprilie să ne aducem aminte de acest fapt. Încercăm şi noi, 
prin postire şi prin pregătire, să ne reînviem Sufletele şi să trăim bucuria Învierii 
lui Hristos bucurându-ne şi noi şi încercând să înviem şi noi de fiecare dată din 
căderile noastre, din slăbiciunile noastre, să ne ridicăm de fiecare dată. 


- Sunt şi creştini care nu simt Invierea? 


- Sunt creştini care vin, aprind o lumânare de la vecinul său, de la părintele, în 
cel mai bun caz, râzând aşa cu prietenii, peste umăr, şi se ţin de glume acolo, în 
noaptea de Paşti, râd, fac orice altceva, se duc acasă şi mănâncă, şi beau, fără să 
aştepte Sfânta Liturghie, şi se numeşte că au fost şi ei şi s-au bucurat de Înviere. 
Dar Învierea nu este aceasta! Aceea nu este Învierea, acela este un spectacol pe 
care preotul îl joacă mai bine sau mai prost, depinde cum reuşeşte să amenajeze 
acolo scena sau podiumul acela pe care iese la Înviere, ce voce are, cum se prezintă 
el şi cântărețul, sunt foarte mulți care văd un simplu spectacol: Hai — zice, - să 
mergem, că aşa ne-a învățat bunica, că trebuie să mergem în noaptea de 
Paşti. Pentru oamenii aceştia nu se întâmplă nimic; sufletele lor rămân necultivate 
şi nefolosite de bucuria Învierii. 


- Odată cu Învierea Domnului, ar trebui să ne presătim şi noi sufleteşte pentru 
această sărbătoare? Cum putem face aceasta? 

- Acum să nu cădem în altă extremă, anume să vedem în Învierea Domnului o 
importantă sărbătoare de primăvară şi Postul cel Mare ca o perioadă, sigur, 
pregătitoare; ne facem datoria, ne spovedim, ne împărtăşim, trăim Învierea, ne 
bucurăm şi gata. Învierea Domnului ar trebui permanentizată în viaţa noastră. 
Tot timpul! 





Aţi auzit, probabil despre NISE, că își făcuse un salut 


permanent din „Hristos a înviat, bucuria mea!” tot anul, riscând poate să pară 
ciudat. Oare cum ne-ar sta nouă să ne salutăm prin noiembrie aşa cu „Hristos a 
înviat!”. S-ar uita lumea: „Ce-are, dragă, ăsta?! A încurcat lunile anului?” 


Dar Sfântul Serafim credea, şi era obsedat de Înviere! Vedeţi ce se întâmplă cu 
noi? Noi suntem obsedaţi de moarte, noi nu suntem obsedaţi de înviere. Sfinţii erau 
obsedaţi de înviere.Cea mai mare frică a noastră, care ne chinuie, este: „Aoleu, 
dacă dă o maşină peste mine? Dacă mă îmbolnăvesc de ceva? Dacă păţesc 
ceva?” Noi suntem obsedaţi de rău. Asta a stricat societatea în care trăim în 
sufletele noastre, că ne-a făcut să fim obsedaţi de rău. Suntem obsedaţi de diavol şi 
de puterile lui în loc să fim obsedaţi de Dumnezeu şi să credem cu toată tăria că EI 
ne poate scăpa şi de un accident, şi de o boală incurabilă, şi de planurile 
dușmănoase ale vecinului său ale fostului prieten şi aşa mai departe. 


- Cum putem ierta din tot sufletul celor ce ne-au greşit? 

- În general iertăm, dar nu uităm. Acum nu este deloc uşor, trebuie să fim realişti, 
nu este deloc uşor să ierți. Dar trebuie să ne propunem asta. Cred că data trecută 
când m-aţi chemat aici v-am arătat şi o strategie de a încerca să iertăm celor care 
ne-au greşit, adică să o luăm treptat. Mai întâi, ar trebui să încercăm să nu urâm, că 
până la iertare mai e mult. 


Y În primul rând să nu urâm pe cel care ne-a greşit. Nu ştiu, să avem orice 
alt sentiment, dar nu ură, deci nu gândul de răzbunare. Să ne rugăm lui 
Dumnezeu să ne ajute să nu-l urâm. Este primul pas. 

Y Al doilea pas: să încercăm să nu-i reproşăm. Ne întâlnim cu el şi nu-i 
reproşăm asta, pentru că ar aprinde iarăşi scântei şi ar aprinde iarăşi 
scandalul şi cine ştie ce mai iese din asta. 

Y Altreilea pas: să încercăm să-l salutăm; să nu rămânem aşa, în duşmănie, 
şi să nu ne vorbim unii altora. Să-l salutăm şi atăt. Şi o să vedeți că după 
aceea vine şi 

“ al patrulea pas în care deschidem şi vorba de una, de alta, de ploaia de 
afară, de ninsoare, de cutare, şi uşor-uşor se redresează relaţia. 


Până la iertare încă mai e mult; până la adevărata iertare trebuie să vină şi 
uitarea şi chiar dragostea, pentru că Suntem chemaţi până şi să ne iubim 
vrăjmaşii. Până acolo trebuie să ajungem, dar haideţi s-o luăm treptat şi să ne 
străduim. Nu este deloc uşor. 


- Ce simbolizează pentru noi, creştinii, ouăle de Paşti? 





- Păi simbolizează Învierea lui Hristos! De aceea ouăle normal se vopsesc roşii, 
cu sângele Domnului vărsat. S-a introdus acest obicei, să ciocnim ouă şi să spunem 
„Hristos a înviat!”, adică sângele Lui s-a prefăcut în Înviere, patima Lui, până la 
urmă, a dus la Înviere. 


Dacă mă întrebaţi de unde obiceiul, de când o fi, cum s-o fi născut, nu ştiu să vă 
spun. Se îndeletnicesc aceştia care, la fiecare sărbătoare sunt unii ziarişti pe la 
posturile de televiziune, te trezeşti cu ei la interviu, şi la orice sărbătoare ei caută 
folclorul sărbătorii respective. „Ce obiceiuri cunoaşteţi la sărbătoarea 
aceasta ?” E, uite, nu cunosc nici un obicei, decât să ne împărtăşim şi să participăm 
la Sfânta Liturghie. Ăsta era obiceiul! Darei caută numai folclor: câte o 
povestioară, câte o legendă, ca să arunce faptul praznicului respectiv în derizoriu, 
în legende şi povestioare, care poate sunt bune pentru copii, dar nu la vârsta 
aceasta şi nu oamenilor maturi! Îi auziţi la radio: se prezintă praznicul respectiv şi 
după aceea o dau pe legende. Acuma este legendă, zice, să pui busuioc sub pernă. 
Nici o legătură! Că Sfântul loan Botezătorul umbla cu busuioc pe malul Iordanului 
său şi-l punea sub pernă... Încercări de a arunca în derizoriu. 


Dincolo de asta, ouăle de Paşti s-au încetățenit ca nişte dovezi ale Invierii, pornind, 
deci, de la jertfa Domnului culoarea roşie şi este şi o bucurie pentru noi, ciocnind 
să rostim salutul acesta, „Hristos a înviat! ”. 


- Care este cauza avorturilor la noi în ţară? Pentru ce nici o fată sau femeie nu 
vrea să dea naştere pruncilor, căci, până la urmă, asta îi aduce mântuirea? 

- Avorturile se fac din comoditate. Mai spun oamenii: „Da, dar, ştii, ce-o să le 
dau să mănânce?” Eu nu cred că acesta este un argument. Bunicii noştri, care nu 
făceau avort, nu erau mai bogaţi ca noi. Stăteau şase, şapte, zece... Doisprezece au 
fost la părinţi, la tatăl meu erau doisprezece fraţi; şi imaginaţi-vă, dormeau toţi într- 
o singură încăpere, că doar nu făceau focul în 12 camere, că n-aveau palat, să aibă 
12 camere — cum ne dorim noi acum: fiecare copil trebuie să aibă camera lui. Din 
comoditate [se fac]. 


Ne pasă mai mult de noi: „De ce să nu-mi iau o maşină de banii ăştia? De ce să 
mai fac un copil? Mai bine-mi iau o casă”. După aia altă prostie: toţi copiii, dacă 
am zece, toţi trebuie să ajungă directori! Nu mai există concepția care era odată: pe 
un singur copil îl dădea la şcoală. Aşa s-a întâmplat în familia tatălui meu, pe un 
singur băiat l-a dat la Bucureşti să înveţe carte şi el a ajuns undeva director într-un 
minister. În rest toţi ceilalți unsprezece au rămas acasă şi munceau pentru el. 
Comoditatea şi dorinţa de a face pe toţi copiii profesori universitari pe toţi copiii pe 
care-l avem, că sunt doi, că sunt trei... Deja trei sunt mulţi; şi doi sunt mulți 





câteodată... Dacă ar putea face unu jumate, că unu pare prea puţin, sau s-a înţeles 
că unul riscă să crească egoist, pentru că nu se învaţă să împartă cu nimeni nimic; 
el nu este crescut să împartă, el ştie că primeşte totul de la părinți. Să vă feriţi de un 
singur copil! E bine să crească împărțind cu celălalt puţinul, multul, cât este, pentru 
că el riscă să devină tiranul familiei. El vede că el moşteneşte casa, el moşteneşte 
maşina, pentru el este totul. Şi se învaţă şi în societate să viseze totul, să aştepte 
totul, nu este obişnuit să împartă. 


Sigur, mântuirea femeii prin naşterea de fii. Şi bucuria familiei! Copiii întăresc 
foarte mult relaţia celor doi, care, aţi văzut, se şubrezeşte în timp. Dispare farmecul 
de la început, al tinereţii, şi dacă nu vin copiii care să-i reunească pe cei doi părinți 
altfel decât a fost reunirea prin dragoste la început, acum, de data aceasta, cu 
ajutorul copiilor. De aceea foarte multe familii ajung la divorţ, pentru că au refuzat 
copiii, care le-ar fi putut fortifica căsnicia! Dar dacă toată judecata noastră este 
numai prin prisma banilor şi când este să se nască un copil, imediat se pune 
problema financiar... Bunicii noştri, înaintaşii noştri nu puneau problema 
financiar, ci puneau problema moral — că este păcat. Şi trăiau aşa cum trăiau, că 
erau mai sănătoşi ca noi, lucrau la câmp şi erau fericiţi. Astăzi nu se mai concepe 
aşa ceva. 


- Cum poate un om marginalizat în această lume indiferentă să comunice 
personal cu Domnul nostru lisus Hristos şi să-şi recapete nădejdea? 

- Ei, până la a comunica personal încercaţi să comunicaţi prin duhovnic cu 
Dumnezeu. Nu speraţi prea mult că veţi reuşi singuri s-o faceţi. Acest lucru îl fac 
sectanţii care au respins preoţia şi încearcă singuri să îşi lepede păcatele şi 
consideră că printr-un dialog direct cu Dumnezeu îşi rezolvă iertarea 
păcatelor. Căutaţi-vă duhovnici buni. Ascultaţi-i la predică, priviți-le viaţa şi 
alegeţi-vă duhovnicul care credeţi că vi se potriveşte. Şi prin el căutaţi să luaţi 
legătura cu Dumnezeu, prin Biserică, prin slujbele de duminică şi prin toate 
celelalte exerciții duhovniceşti. Altfel nu se poate. Altfel ne trezim că doar învăţăm 
despre Dumnezeu, şi nu-L vom cunoaşte niciodată doar vorbind despre EI. Noi 
trebuie să ajungem să vorbim cu El. lar ca să vorbim cu EI trebuie să avem inima 
curată. Fără inimă curată nu poţi vorbi cu Dumnezeu, pentru că nu-l înţelegi 
limbajul, nu înţelegi ce-ţi spune; sunt limbaje diferite. Altfel vorbeşte un om 
păcătos şi altfel vorbeşte un om curat, spiritualizat. 


- De ce uneori Suntem nemulţumiţi de ceea ce ni se întâmplă? De ce uneori ne 
gândim că avem mereu probleme şi nu ne putem pune nădejdea în Dumnezeu? 

- Asta este, cum spuneam: suntem obsedaţi de rău, de probleme, şi nu căutăm să 
le privim în perspectiva vieţii de dincolo. În perspectiva vieţii de dincolo, viaţa de 





aici pare o joacă cu păpuşi, pare o copilărie. Aduceţi-vă aminte ce este copilăria 
pentru omul de mai târziu: o joacă. Toţi aţi avut copilărie şi vă amintiţi câtă 
fericire: nu ştiaţi nici că părinții nu mai au bani de pâine, nici că n-au cu ce să 
plătească gazele sau curentul. Habar n-aveam noi când eram mici. Ne jucam şi 
toată lumea era a noastră. 


În perspectiva vieţii de dincolo, viaţa de aici pare o joacă. Noi facem o tragedie din 
ea, ca şi cum ar fi singură viaţă. Ne agăţăm cu toate speranţele noastre numai de 
viaţa de aici şi nu vrem să înţelegem nici măcar la nivel de subconștient că viaţa de 
dincolo merită mai mult, sau contează mai mult decât asta. 


Eu cred că dacă vom privi mai atent către bucuria vieţii de dincolo, vom trece mai 
uşor peste greutăţile vieţii de aici. Toate greutăţile trec. Aduceţi-vă aminte fiecare 
prin câte aţi trecut! Şi au trecut! Şi suferinţe poate, şi boli, şi eşecuri, insuccese de 
tot felul. Şi au trecut. Toate trec. Dar trebuie să avem răbdare şi atunci când ne este 
greu şi ni se pare că „Vai de mine, nu mai pot...”, atunci trebuie să privim în 
perspectiva vieţii de dincolo, că lucrul acesta, răul acesta trece. $i să avem 
nădejdea că Dumnezeu ne ajută şi nu ne lasă să răbdăm mai mult decât putem şi 
nu ne pune pe umeri o cruce mai grea decât putem noi Să ducem. 


- Cum ne putem menţine bucuria în Suflet şi gândurile neîmprăştiate între 
mâncăruri şi Stând de vorbă cu familia şi cunoscuţii în zilele de Paşti? 

- Nu cred acum că tot ceea ce înseamnă bucuria Paştelui, deci inclusiv masa cu cei 
dragi, întâlnirea cu ei, ar trebui să zădărnicească în sufletul nostru, cum întrebaţi 
aici, bucuria Învierii. Noi suntem şi trupuri şi Dumnezeu îngăduie bucurii 
trupeşti — în limita virtuţii, însă. Trebuie să ne luptăm Să Îl ţinem pe Dumnezeu 
în gândurile noastre, în inimile noastre, sigur, să nu facem abuzuri nici la 
mâncare, nici la băutură, şi să privim inclusiv mâncarea de Paşti, paharul cu vin, 
celelalte bucurii, revederea cu cei dragi, toate zilele acelea libere când nu mergem 
la serviciu,foate să le privim ca pe un dar al lui Dumnezeu, pentru că, până la 
urmă, Sunt legate toate de Paşti. N-ar trebuie ca acestea să umbrească bucuria 
Învierii, dacă le privim iarăşi, totuşi, din perspectiva credinţei. 


- Ce este de făcut în momentele de adormire sufletească? 

- Vedeţi? Toate biletele [cu întrebări] sunt triste, şi cu am venit aici cu o temă 
despre bucurie. Toate biletele sunt triste. De aceea cade foarte bine bucuria 
Învierii. Sunteţi tineri aici, majoritatea.Orice s-ar întâmpla în viaţă, gândiţi-vă că 
se termină. 70-80 de ani, viaţa însăşi, se duce! Încercaţi să trăiţi de pe acum în 
Împărăţia lui Dumnezeu! 





Aţi văzut ce s-a spus — Sfântul Evanghelist Luca o spune — „Împărăția lui 
Dumnezeu este înlăuntrul vostru.” Încă de aici de pe Pământ trebuie să ne 
deprindem să trăim cu Dumnezeu. Dacă nu ne vom deprinde să trăim încă de 
aici, din viaţa aceasta, cu Dumnezeu, nu o vom putea face nici dincolo, în 
Împărăția Cerurilor. Împărăţia lui Dumnezeu este înlăuntrul nostru. Noi trebuie 
încă de pe aici să simţim realitatea vieţii de dincolo, ori aceste bilete triste arată că 
suntem obsedaţi tot de viaţa de aici. Haideţi să privim mai mult către viaţa cealaltă 
decât către asta, pentru că asta este scurtă, este relativă, este nedesăvârşită, pe când 
viaţa de dincolo este totul, este nesfârşită, e veşnică. Aceea contează şi de dragul ei 
cred cu că ar trebui să ne treacă mai uşor supărarea şi necazul atunci când în viaţa 
aceasta trecem printr-o cumpănă sau alta. 


- Ce este de făcut în momentele de adormire sufletească când tot ce ai făcut până 
acum parcă nu mai are sens? Deşi ştiu că este adevărat, dar nu mai pot Să Simt 
prezenţa lui Dumnezeu în viaţa mea. Ce este de făcut? 

- Ştiţi ce se întâmplă? Dumnezeu ne lasă să cădem, ne ridică după aceea, ne 
dăruieşte bucuria ridicării, când ni se urcă la cap şi începem să ne Simţim semeţi 
şi mândri că am sporit duhovniceşte, ne mai lasă iarăşi la mintea 
noastră... Sfinţii înşişi treceau prin astfel de ispite, sunt fireşti şi acestea. Sfinţilor, 
Dumnezeu le rânduia clipe de ispită, îi lăsa pradă diavolilor. Sfântul Antonie, în 
pustie, marele Antonie, a fost bătut de diavoli, fizic. El ce trebuia să zică: 
„Doamne, ce mai e şi asta? Eu Îţi slujesc Ție sau ce se întâmplă aici?” Pentru 
slăbiciunile noastre, Dumnezeu ne lasă să cădem, dar vrea un singur lucru de la 
noi: să învăţăm să ne ridicăm. N-am vorbit că trebuie să facem exerciţii — un fel 
de genoflexiuni sau flotări din acestea duhovniceşti? Ne ridicăm din aceste căderi 
şi aceasta ne întăreşte, ne fortifică şi ne întăreşte pentru performanţa spirituală. Păi 
cum vreţi, cu ce exerciţii vreţi să ne întărim şi să ne zidim, dacă nu cu aceste 
ridicări periodice? Este în firea noastră să cădem. Societatea ne ajută grozav la 
asta. Și ceilalţi din jurul nostru, oamenii, în special, ne mai dau şi ei brânci. Dar 
trebuie să învăţăm Să ne ridicăm, şi asta se numeşte virtute şi performanţă 
duhovnicească. 


- Postul ţinut numai miercuri şi vineri ne curăţă Sufletul? 

- Cred că nu în Postul Mare, nu? Vorbiţi în general. Aşa cum le-au rânduit Sfinții 
Părinţi le-au rânduit foarte bine şi cu măsură, ba încă, dacă socotim, parcă sunt mai 
multe zilele de post decât de dulce de peste an, puse laolaltă toate cu cele patru 
posturi. Atâtea câte sunt, sunt bune. Vrei mai mult? Există şi postul facultativ sau 
voluntar, de luni. Şi unii credincioşi ţin post şi luni, ca să prisosească dreptatea lor 
mai mult decât a fariseilor, care se lăudau că postesc de două ori pe săptămână. Dar 
vreţi să-i întreceţi pe farisei, nu în fariseism, ci în postire, postiți şi în a treia zi, 





respectiv luni. Dar nu postiți duminică, când Sfinţii Părinţi au rânduit să ne 
bucurăm şi trupeşte, după ce am mers la Sfânta Slujbă şi ne-am bucurat 
duhovniceşte. Poate zidi postul, sigur. 


Atenţie, nu faceţi exces la post. Am cunoscut persoane care s-au îmbolnăvit de 
ulcer, de gastrită, pentru că au exagerat cu postul. Rişti să te îmbolnăveşti şi după 
aceea să cârteşti: „Doamne, dar eu am crezut că postul ăsta mă întăreşte...”. Şi nu 
vrei să ajungi pe mâna doctorilor după aceea, aţi văzut ce spitale avem astăzi şi ce 
zdravăn te întorci de acolo. S-a întâmplat pentru mulţi să se întoarcă cu alte 
probleme decât [cele cu care] s-au dus. Nu,trebuie o măsură şi, de aceea am zis, 
căutaţi-vă duhovnic şi cu el să discutaţi: „Părinte, aş vrea să postesc mai aspru, 
adică până la prânz sau până la orele serii”. Şi de comun acord, în funcţie şi de 
cât de rezistent este organismul tău şi ce muncă desfăşori peste zi, cădeţi de acord 
dacă se poate proceda la un post mai aspru sau este bine postul acesta mediu, blând 
ŞI obişnuit. 


- Cum putem trăi într-un mediu ateist alături de persoane ateiste? 

- Ei, cam cum a trăit şi Mântuitorul Hristos, printre farisei, cărturari, romani. Dacă 
putem să-i folosim cu ceva, bine ar fi; dar mai ales prin exemplul nostru. /'erifi- vă 
Să cicăliți oamenii. Sunt credincioşi care înţeleg că trebuie să toace la cap pe cei 
din jurul lor, vorbindu-le despre Dumnezeu, chiar şi atunci când ăia nu vor să 
audă şi ajung aceia să respingă persoana respectivă: „Dom'le, iar începe ăsta cu 
predică”. Dar nu băgaţi pe gât pe Dumnezeu la nimeni, ca să nu-L vomite. Să aveţi 
o dreaptă măsură. Mântuitorul a spus altfel: „Nu aruncaţi mărgăritarele voastre 
porcilor”. Trebuie şi aici o măsură şi mai ales cu exemplul putem câştiga pe cei 
din jurul nostru. Să vadă în noi o persoană demnă, o persoană care posteşte, o 
persoană care se roagă, dar nu bravează cu asta, să vadă că suntem o persoană 
linştită, împlinită, senină, plină de bucurie. Şi să se întrebe: „Măi, dar ăsta n-are 
necazuri? De unde atâta seninătate şi bucurie?” „Păi de la asta.” „Ce faci tu?” 
„Păi eu postesc, mă duc la biserică duminica, îmi citesc seara şi dimineaţa 
rugăciunile, caut să duc o viaţă curată, să nu mă cert cu cei din jurul meu, să nu 
fac nimănui nici un rău şi de aici bucuria.” Şi exemplul, repet, cântăreşte mai mult 
decât cicăleala ta. Oferă aceste daruri, „mărgăritare”, cum le numeşte Mântuitorul 
Hristos, doar celor dispuşi să le primească, ca să nu... “fe ia la mişto”, cum ziceţi 
dumneavoastră. 


- Se poate despărţi postul trupesc de cel sufletesc? 
- Nu se poate; dacă trupul este unit cu sufletul, de ce să le despărțim? Adică să 
postim doar de mâncare? Şi de răutate să nu postim, să nu ne înfrânăm de la 





răutate? Nu se poate. Dacă trupul este unit cu sufletul, şi postul trebuie să fie şi 
trupesc, şi sufletesc. 


- Cum trebuie să ne raportăm la vremurile acestea? Auzim tot mai des ştiri de 
războaie şi dezastre. 

- Toate acestea vor veni, nu ştim dacă anul ăsta sau în generaţia noastră. Şi sfârşitul 
lumii sau Apocalipsa nu este o poveste. Toate acestea vor veni. Chiar acum vedeţi 
că se vorbeşte foarte mult de război. De obicei criza economică, mai ales cum e 
acum — globală, aduce o dorinţă de reîmpărțire a lumii, de reîmpărţire a 
prăzii. Pentru că prădătorii au generat şi criza aceasta, bancherii lumii — ei au 
confecţionat-o, pentru că doresc o reîmpărțire a prăzii. Se tot vorbeşte de războaie, 
să dea Dumnezeu să nu mai vină, să se înțeleagă diplomatic şi la masa 
tratativelor, să-şi împartă prada stând la masă şi să nu mai provoace atâta 
stricăciune, oraşe întregi dărâmate după ce se construiesc atât de greu, şi vieți 
omeneşti distruse după ce un copil se creşte atât de greu şi până ajunge la 
maturitate şi cât se pregăteşte pentru viaţă şi vine un blestemat din ăsta de război şi 
seceră vieţi cum se seceră grâul. Este o mare barbarie şi ar fi o mare barbarie să se 
mai poată întâmpla acum, când lumea se pretinde civilizată şi supertehnologizată, 
să se ajungă la războaie din acestea fizice. Războaiele se duc acum psihologic, 
trădările de neam şi de ţară şi de interese se pot face mult mai uşor. Să sperăm că 


nu vom mai ajunge să fie nevoie pe câmpul de luptă cu tancuri, cu avioane, ce ştiu 
eu cum s-a inventat acum, cu bombe, să se mai secere vieţi omeneşti şi oraşe şi 
sate. Cum să ne raportăm la vremurile acestea? Cu rugăciune, şi pregătiți într-un 
fel pentru ele. Sfânta Scriptură scrie despre ele, Apocalipsa ni le vesteşte, ele pot 
veni oricând; creştineşte să ne raportăm, adică tot privind la viaţa de 
dincolo. Privind prin ele dincolo de ele. 


- De ce se săvârşeşte Litughia Darurilor mai înainte sfinţite în Postul Mare şi nu 
Liturghia Sfântului loan Gură de Aur? Ce reprezintă Liturghia mai înainte 
sfinţită? 

- Liturghia Sfântului loan Gură de Aur simbolizează Învierea, ca şi cea a 
Sfântului Vasile. Este ritualul morţii, dar şi al Învierii Domnului. Pe când 
Liturghia Darurilor mai înainte sfinţite este impropriu numită Liturghie, pentru 
că nu are loc nici o Jertfă la Liturghia Darurilor. După cum ştiţi, se foloseşte 
Sfântul Trup şi Sânge de la Liturghia de duminică; s-a scos atunci, s-a pregătit, s-a 
pus pe Sfânta Masă şi folosim din asta miercurea şi vinerea. Nu este, deci, propriu- 
zis o Liturghie, pentru că nu are loc Jertfă şi se împrumută din Jertfa trecută, de 
duminică, şi se face un Simplu ritual de împărtăşire a celor care doresc să se 
împărtăşească miercurea şi vinerea. Este specifică postului şi atmosferei de post. 





Nu se poate face Liturghia Sfântului loan sau a Sfântului Vasile în cursul 
săptămânii pentru că nu ar cadra cu atmosfera aceasta, a Postului Mare. Ar aduce 
bucurie în săptămânile acestea când suntem chemaţi la pocăință, la Canonul 
Sfântului Andrei Criteanul, la rugăciunea Sfântului Efrem Sirul, la slujbe mai mult 
citite decât cântate şi care ne pregătesc oricum pentru pocăință, pentru lacrimi, iar 
nu pentru bucurie. Bucuria vine abia sâmbăta şi duminica prin Liturghia deplină. 


- Există oameni care nu Sunt apropiaţi de Biserică şi au concepția că oamenii 
care merg la biserică sunt invidioşi, laşi, vicleni, concepţie căpătată de la serviciu 
în urma unor întâmplări nefaste. Cum le putem aduce la cunoştinţă că nu toţi 
creştinii Sunt aşa Sau că noi ne luptăm cu patimile proprii şi, când cădem, 
acestea ies la suprafaţă? Cum îi apropiem de Dumnezeu? 

- V-am zis: prin exemplul personal. Dacă acceptă să le şi povesteşti câte ceva din 
ce ai auzit tu la biserică sau are curiozitatea să te întrebe despre ce a vorbit 
părintele astăzi sau duminica asta ce semnificaţie are, ce Evanghelie a fost ş.a.m.d., 
nu strică deloc să cauţi să împărtăşeşti şi tu mai departe din ceea ce ai auzit la 
biserică. Dar altfel, cea mai bună modalitate de a cuceri pe cineva este exemplul 
tău; să vadă în tine, cum am Spus, o persoană luminoasă, o persoană fericită, 
împlinită, senină — nu senilă —, da, să fii un exemplu. Aţi văzut că sunt persoane 
care vă plac. De ce? „Ce vă place?” „Aşa, zice, „nu ştiu, are o bucurie” sau, 
zice, „are o linişte.” Acestea ar trebui să vadă oamenii ăştia care ne acuză că şi noi 
suntem slabi. Suntem slabi şi, aţi văzut, uneori ies slăbiciunile la suprafaţă. Cum 
zice? Că nu facem binele pe care îl dorim, ci răul pe care nu-l dorim, pe acela 
ajungem, din păcate, să-l săvârşim. Nu putem Să-i convingem că nu Suntem aşa 
Sau că nu toţi creştinii Sunt aşa, dar o pot vedea cu ochii lor. Important este ca 
noi Să dăm un exemplu frumos. 


- Cum îi cinsteşti pe cei trecuţi în veşnicie? 

- A, păi aici în Oltenia cel mai răspândit este cultul morţilor. Şi nu e rău. Dacă 
oltenii nu au trecut la secte este şi pentru faptul că sunt foarte legaţi de cimitir, de 
morţii lor, mai legaţi parcă de cimitir decât de Sfânta Liturghie şi de Biserică. Sunt 
credincioşi, poate aţi văzut şi voi, se duc în cimitir,aprind lumânări şi pleacă acasă. 
Nu intră şi în biserică. Biserica ne învaţă că putem să facem foarte mult pentru cei 
adormiţi. Nu ştim cât şi în ce măsură, dacă îi putem salva, mai ales pe cei care au 
plecat nepregătiţi din viaţa aceasta, dar Biserica ne îndeamnă să facem pentru ei — 
ce să facem? — pomenire, parastas, daruri, dar căutaţi să faceţi darurile unor 
oameni care să zică bogdaproste din tot sufletul lor; adică la săraci, la bătrâni 
singuri, văduve, sau la copiii nevoiaşi. Căutaţi să duceţi darurile pentru cei 
adormiţi unor oameni care chiar le merită, nu unora care se uită: „4ă, or fi gătit 
ăştia curat, s-or fi spălat pe mâini? Asta nu prea îmi place...” Pomana aia nu ştiu 





cât e de primită şi nu ajunge unde trebuie. Căutaţi persoanele potrivite pentru 
pomană pentru că este şi obiceiul acesta prost, zic eu: se invită rudele între ele, şi 
ajunge o pomană în familie. Pomană trebuie să ajungă la cel care o merită [care are 
nevoie, n.n.]. 


- Oare, având în vedere noile vrăjmăşii ale diavolului, ar trebui să asprim postul, 
fără vorbire multă la telefon, fără calculator, fără iluzii de acest gen? 

- V-am spus: postul se aspreşte nu de capul tău, ci în legătură cu “medicul de 
familie”, medicul spiritual, da? Aşa cum nu te apuci să iei medicamente de capul 
tău, deşi noi, românii, cam facem tâmpenia asta, ne auto-doctoricim, fără să 
consultăm medicul şi mai ales ne apucăm să luăm antibiotice, care nu se iau aşa, 
după mintea fiecăruia, la fel şi în plan duhovnicesc: nu aspri nimic tu, de capul 
tău, ci consultă-te cu medicul tău spiritual, cu preotul, cu duhovnicul. 


Vorbirea multă la telefon? Şi cu am telefon, dar consider cu că nu vorbesc mult — 
bine, e relativ acest mult; ce pare la mine mult poate să pară la tine extrem de mult 
sau extrem de puţin. Ştiu însă că sunt persoane care povestesc la telefon, dar 
telefonul este pentru a transmite un mesaj sau a căpăta o informaţie, nu este pentru 
poveste. Întâlneşte-te şi povesteşte. Este şi nociv telefonul folosit în mod 
abuziv. Calculatorul — şi eu îl folosesc şi caut să îl folosesc bine, îmi scriu şi eu 
textele, predicile şi toate lucrările mele mi le scriu personal, m-am obişnuit şi nu 
mai scriu pe hârtie ca după aceea să pun pe cineva să mi le treacă pe calculator. 
Bine, şi aici trebuie măsură; să nu te duci spre zonele acelea unde te poţi murdări 
sufleteşte. 

- Doi tineri care vor să se căsătorească ar trebui să aibă acelaşi duhovnic? 

- Eu aş prefera să aibă acelaşi duhovnic. Ştiţi de ce? Când vă veţi certa şi veţi cere 
sfat de la duhovnic, el este mai orientat în relația voastră, ştie şi părerea ei, ştie şi 
părerea ta, şi poate este mai uşor să vă dea sfatul necesar. Altfel, dacă ştie numai 
părerea ta, aşa suntem noi, tindem să dăm dreptate celui pe care îl ascultăm. Ştiţi 
cum se întâmplă, intră cineva la tine, îl asculți, „Da, ai dreptate”. Vine după aceea 
şi duşmanul lui, îl asculți şi pe ăla şi îţi vine să îi dai şi lui dreptate. Şi fiecare are 
dreptatea lui. Dar dacă îi chemăm împreună şi îi punem să îşi zică părerea uitându- 
se unul în ochii celuilalt, înţelegi, după cum reacționează şi unul şi celălalt, care, de 
fapt, are dreptate. V-aş sfătui să vă luaţi acelaşi duhovnic, de vreme ce aveţi 
aceeaşi casă şi aveţi suflete pereche, luaţi-vă acelaşi duhovnic ca să vă poată ajuta 
şi mai mult atunci când va scârţâi relația voastră. 


- In ce condiţii putem recunoaşte în faţa celorlalţi că postim? 
- Da, e bine să ţineţi discreţie. Nu aruncați mărgăritarele. Sau nu vă lăudaţi. Nu e 
nimic de laudă, postul e un exercițiu spiritual personal şi intim, dar sigur că, la o 





masă festivă, trebuie ori să mănânci ce e acolo, ori să rogi să-ţi aducă, cum e la 
modă acum,vegetarian. Şi atunci sigur că te deconspiri. Totul este să n-o faci ca să 
bravezi, ca să te lauzi; rişti mai degrabă să se râdă de tine, cam asta este moda în 
ziua de astăzi: „Hai, băi, ce, eşti babă? Numai babele postesc.” Aşa scrie în Sfânta 

Evitaţi să vă deconspiraţi, să 
rămână o taină. Comorile se ţin ascunse în seifuri, în locuri protejate. Nu bravăm 
cu ele. 


- Este bine să pleci la mănăstire şi să-ţi laşi părinţii să te plângă că pe un mort? 
Pentru că ei cred că mănăstirea este închisoare, iar cei de acolo sunt retardaţi şi 
nu au voie Să comunice cu cei din exterior. Am încercat să le explic că 
mănăstirea este un lucru bun, dar nu vor să înţeleagă. 

- Da, din păcate există şi rațe care clocesc pui de găină. Sau invers, găini, cloşti, 
care clocesc şi scot pui de rață. Se întâmplă ca dintr-o familie necredincioasă să 
iasă un copil de toată minunea care să ajungă până la a dori mănăstirea, deşi 
părinţii lui nici nu l-au dus la biserică, nici nu l-au învăţat să postească şi celelalte. 
Simte el această chemare. Dacă este chemare, cel care m-ai întrebat, oricum vei 
ajunge acolo. Încearcă să le explici alor tăi şi vesteşte-le la scurtă vreme după ce te 
duci în mănăstire, nu-i lăsa să plângă. Vesteşte-i. Ce vor face? Vor veni, se vor da 
cu capul de pereţii mănăstirii, pe acolo, prin toate încăperile, le vor lua pe rând, te 
vor lua, poate, acasă, o dată; te duci din nou dacă simţi vocaţia şi te atrage viaţa de 
mănăstire. Vor veni şi ei iar, te vor lua iar acasă. lar te duci! Şi încet-încet ei încep 
să înţeleagă că nu vor face toată viaţa navetă după tine şi te vor aduce de căpăstru 
acasă ca pe un animal. Că tu creşti. Pentru că ce mai cred părinţii: „„4a, nu ştie ce 
vrea, nu ştia ce e mănăstirea, s-a dus acolo”. Dar dacă vede că insişti şi, acolo 
venind, vede că nu e tocmai aşa, nu e închisoare. Oamenii acolo nu sunt biciuiţi, nu 
se autoflagelează, nu sunt claustraţi, nu au ferestrele zidite, ci au contact cu lumea, 
ba încă este acolo şi telefon, se poate vorbi la stăreție, este tot o lume, dar este o 
lume mai apropiată de Dumnezeu. Uşor-uşor vor înţelege şi ei. Nu cred că trebuie 
lăsaţi să sufere foarte mult. 


Am avut şi eu un caz, a fugit de acasă şi am avut ingrata misiune de a-i pune pe 
părinți să se întâlnească cu persoana. Părinţii ştiau că mie mi s-a spus, eu le-am 
înţeles disperarea, am sunat-o pe tânără, i-am zis: „Uite, ai tăi se dau cu capul de 
pereți aici. Trebuie să accepți să vă întâlniți, să vadă că eşti bine, să nu creadă că 
ai murit”, pentru că ei se duc: „Dom'le, a dispărut de acasă”. Dacă o dădeau prin 
interpol, o dădeau la poliţie să o caute. Nu trebuie nici acest barbarism, şi un pic de 
recunoştinţă trebuie să avem faţă de părinţi, chiar şi în situația aceasta. Nu ştiu, le 
dai un telefon: „Mamă, tată, vedeţi că nu sunt moartă, nu plângeţi, sunt la o 
mănăstire”. Nu ştiu, la început poate nu vei spune unde, dar ei vor lua mănăstirile 





la rând, noroc că sunt vreo 400. La un moment dat le vei spune şi unde, pentru că îi 
doboară dorul. Şi ce dacă, or să vină, or să vadă, cum am spus, te iau acasă o dată, 
de două ori, se vor plictisi după aceea să te tot ia acasă. Mai mult decât atât, tu vei 
creşte şi ei vor înţelege că, totuşi, la o anumită vârstă, nu mai poţi trage de un om. 


Cultivaţi-vă această vocație dacă simţiţi că o aveţi, pentru că, din păcate, 
mănăstirile sunt din ce în ce mai goale şi cu persoane de o calitate din ce în ce mai 
proastă. Vorbeaţi aici de retardați. Sunt, din păcate, stareţi sau stareţe care, din 
lipsă de personal, se mulțumesc şi cu “foaie-verde”, cu persoane cu probleme 
psihice, şi aţi întâlnit poate. Te uiţi aşa la el şi parcă nu e tot; se uită așa... Aceştia 
nu au ce căuta în mănăstire. Eu n-aş primi în mănăstire persoane cu probleme 
psihice. Mănăstirea nu este ospiciu; dimpotrivă, mănăstirea este o sală de exerciţii 
unde nu vin handicapaţii, ci vin persoane care conştientizează că acolo este o 
luptă. Mănăstirea este o luptă cu trupul, cu tine, cu singurătatea, cu viaţa fără de 
familie, departe de părinţi, departe de cei dragi, după aceea ore în şir de slujbă, 
postul mult mai aspru, programul, ascultarea — auziţi! — necondiționată, un fel 
de armată. Nu este ospiciu, nu este adunătură de persoane handicapate, acestea nu 
au ce căuta!M-a rugat cineva la Bucureşti: „Haideţi”, zice, „că am pe cineva cam 
aşa..., are probleme, o găsi şi el o porție de mâncare acolo la mănăstire.” 
“Dom 'le, dar nu e [vorba] de mâncare!”. 


Persoanele care au probleme psihice îşi vor agrava problemele într-un mediu 
mănăstiresc. Pentru că acolo este luptă, nu este pension. Duceţi-i la odihnă, duceţi-i 
la aer curat, ţineţi-i sub aripa dumneavoastră acasă, nu îi daţi în singurătatea 
mănăstirii. Să ştiţi că nu lucrează harul lui Dumnezeu aşa, peste ei, lasă că-i 
mântuim şi pe-ăştia. Nu, este luptă! Sunt frecuşuri în mănăstire. Gândiţi-vă ce greu 
este să trăieşti într-o familie doi, trei, patru, cinci, să te împaci acolo cinci 
persoane, nu ştiu, la baie, la sculat dimineaţa, se deranjează fiecare unul pe altul, se 
deranjează reciproc, darămite patruzeci într-o mănăstire. Nu este deloc uşor. Cine 
vede: „4, mănăstirea, stau ca leneşii, nu fac nimic...” Nu este deloc 
advărat. Mănăstirile au terenuri, trebuie să lucreze ca să-şi plătească şi ei 
întreţinerea pe care o au acolo, cu căldură, cu curentul electric, cu celelalte. 


- Ce putem să facem fără Dumnezeu? Putem Să postim fără Dumnezeu? 

- Putem, se numeşte dietă. Se mai numeşte regim alimentar de detoxifiere a 
organismului. Cum se mai numeşte? Se numeşte regim vegetarian. M-am dus 
undeva şi gazda era un din ăsta mai ţăcănit aşa, nu ştiu cum am ajuns acolo. Dar ce 
credeţi? El nu mânca deloc carne. Și eu, episcop, mâncam carne, şi el mânca 
vegetarian. Dar ţăcănit, de altfel, cu bioenergii, cu prostii, cu yoga, cu toate 
tâmpeniile, dar omul avea postul lui, când se mânca lapte şi brânză; nu mânca însă 





deloc carne. Alt post, da? Fără Dumnezeu. Sau cu alți dumnezei, dumnezeii 
păgânilor. Ce putem face fără Dumnezeu? Nimic. Cădem în deznădejde, nu 
înţelegem logica vieţii acesteia fără Dumnezeu. Numai în perspectiva vieţii de 
dincolo vom înţelege viaţa aceasta, care este o pregătire pentru viaţa de dincolo. 


- Cum ne apărăm de farmece, vrăjitorii sau lucruri diavoleşti? 

- În primul rând fugiţi de persoanele care umblă cu aşa ceva. Farmecele şi 
vrăjitoriile nu vor prinde la o persoană care nu are nici o legătură cu cea care 
săvârşeşte aşa ceva. De obicei aţi avut o legătură, nu ştiu, de dragoste, şi în virtutea 
acestei legături vă poate transmite răul. Fugiţi de aceste persoane. Căutaţi să nu 
aveţi de-a face cu ele. Sunt persoane care fac farmece şi vrăjitorii, iar Biserica 
noastră are în molitfelnic rânduieli şi rugăciuni speciale pentu izbăvirea de 
farmece, vrăjitorii şi tot lucrul diavolesc. Dacă aveţi impresia că vi s-a făcut aşa 
ceva, mergeţi la preot şi cereți să vă citească aceste rugăciuni. Spovediţi-vă, 
împărtăşiți-vă cu Sfintele Taine, rugaţi-vă seara şi dimineaţa, pentru că Dumnezeu 
este mai mare şi mai tare decât toate aceste răutăţi. Şi dacă EI vrea, nimic din 
răutăţile acestea nu mai poate trece la dumneavoastră. 


- Dar este mai bine să dai naştere unui copil şi să-l chinui, deşi nu ai anumite 
condiţii să-i oferi? 

- E, aici e problema: ce înseamnă să chinui un copil? Şi ce condiţii trebuie să aibă 
un copil ca să nu fie chinuit? Că dumneavoastră vi se pare că dacă acel copil nu va 
avea bani de facultate şi va trebui să se mulţumească cu gimnaziul sau liceul, este 
un om chinuit. Foarte mulți cred asta. „Dacă nu am bani să-l duc la facultate, este 
un om chinuit”. Ce valorează o facultate în faţa lui Dumnezeu? Dar în faţa vieţii de 
dincolo? În Împărăţia Cerurilor credeţi că ăştia cu facultate vor sta mai în faţă şi 
ăilalții vor fi trimişi aşa, în derizoriu, vor sta prin magazii, iar ăştia cu facultate vor 
sta în casă, în palat? Asta e: nu gândim în perspectiva vieţii de dincolo şi nu 
gândim ca Dumnezeu. Noi gândim că noi, zicem: „Î] chinui dacă nu are bani să se 
desfăteze, ce ştiu eu, să-şi facă vacanţele la mare”. Ce înseamnă să aibă anumite 
condiţii? Să aibă camera lui? Să aibă combină muzicală? Să aibă bicicletă? Ce 
înseamnă condiţii? Pentru că înainte nu existau aceste condiţii şi oamenii dădeau 
naştere la toți copiii. Singura condiţie era să meargă pe câmp să prăşească 
porumbul. Şi luau masa acolo, în câmp, cu toţii, şi se întorceau acasă, îşi făceau 
rugăciunea, se culcau şi Îi mulțumeau lui Dumnezeu. Duminica se duceau la 
biserică, după-amiază se duceau la horă. Şi după aceea, săptămâna următoare, o 
luau de la început: la câmp şi acasă. Şi nu-şi puneau problema condiţiilor. Noi ne 
punem acum problema condiţiilor, pentru că ne tentează tot ce vedem în jurul 
nostru, cum alţii îşi permit atâtea, iar eu nu îmi permit nici măcar o Dacie şi altul se 
plimbă cu Jeepul. „N-am condiţii”, o să spună. 





- Intrarea în Postul mare se face printr-o perioadă pregătitoare de câteva 
săptămâni, pe când trecerea de la post la Înviere se face cât se poate de brusc. 
Cum explicaţi? 

- Nu trebuie explicat, că n-ai ce să explici. Într-adevăr, e o problemă. Aţi văzut, e o 
pregătire extraordinară şi psihologică, dar şi culinară, parcă, pentru întărirea în 
post. Cum vine? Vine întâi o săptămână din asta unde ai voie numai lapte, brânză, 
ouă; n-ai voie carne. Intri treptat. După aceea sunt celelalte zile, când se mănâncă 
de toate, mai înainte, harți. Există o intrare treptată în post, pe când ieşirea este fără 
nici un fel de pregătire. De aceea unii se aruncă... îmi vine să zic “ca proştii”. Şi 
ajung la spital. Mănâncă ca şi cum nu ştiau că de Paşti vor mânca. ȘI toată lumea 
are pe masă ceva şi abuzează. Luaţi-o uşor duminica: un ou... Primul lucru trebuie 
să fie, desigur, paştele, şi după aceea, ajungând acasă, un ou ciocnit cu fiecare din 
cei din familie.,, Hristos a înviat! ” „Adevărat a înviat!” Şi luaţi ceva, un pic, şi vă 
opriți. Şi vă odihniți. Fără mâncare. Aşa, un pic de pască, un pic de drob din ăsta 
de miel, ceva foarte uşor, puţin, cu măsură, pentru că stomacul nu este obişnuit să 
înceapă să tragă de fripturi după o noapte de stat în picioare şi oboseală şi 
nedormiţi, apucă-te şi mănâncă şi culcă-te, să vezi ce visezi, ce n-ai visat tot 
postul. Din păcate, aţi sesizat bine, nu există o trecere treptată la mâncarea de 
dulce, dar haideţi să ne-o facem noi. Da? Fără friptură în dimineaţa aceea, un pic, o 
gustare, un pic de brânză, încep să vorbesc acum, cred că vă fac o poftă... Nu le 


mai spun.Spun doar atât: limitaţi-vă la ceva mai mult simbolic. Şi luaţi după aceea 
prânzul mai substanţial. 


- Ce vreți să-i transmiteţi unui necredincios care se simte bine aşa? 

- În România nu s-a trăit niciodată mai bine. Trebuie doar să evităm televizorul. 

- Ce să-i transmit unui necredincios? Nu ştiu. Să se uite la mine. Să se uite la mine, 
că eu cred şi sunt la fel de bine ca el, dacă nu cumva mai bine. Ei pozează în 
oameni fericiţi. De ce credeţi că-şi urează oamenii fericire? Pentru că-şi doresc şi 
n-au. Cine poate să spună că este fericit? Pozează că sunt fericiţi necredincioşii, dar 
nu pot fi. Cum îşi rezolvă ei problema când le moare mama sau când le moare soția 
sau când le moare un copil? Cum îşi rezovă problema necredinciosul? Ce zice el 
atunci? Nu-şi smulge părul din cap că a pierdut tot ce-i era mai drag? Dar noi, care 
credem că există Înviere şi că sufletele acestea toate sunt în mâna lui Dumnezeu şi 
că la Înviere toţi vom învia şi în viaţa de dincolo vom fi cu toţii împreună — nu-ţi 
dă aceasta o speranţă? Şi treci mai uşor peste necazurile care se întâmplă oricum în 
viaţă. Nu este mai fericit ca noi. Puţina credinţă, sau multă, câtă avem, ne ajută să 
fim mai bine decât ei. Din păcate, însă, n-au avut educaţie, iar societatea aceasta te 
învaţă orice altceva decât credinţa. 





Aveţi ceva aici: în România nu s-a trăit niciodată mai bine. Unii spun c-o duc mai 
rău. Cei care au rămas fără serviciu, acum, în ultimii ani, n-au serviciu, or să vă 
spună că o duceau mai bine pe timpul lui Ceauşescu. Nu s-a trăit niciodată... ce 
înseamnă „bine”? Ce înseamnă „bine”? E atât de relativ „binele”... Trebuie doar 
să evităm televizorul... Evitaţi-l sau folosiţi-l la ceea ce este bun! Televizorul 
înseamnă şi Trinitas. Într-adevăr, în general acolo se cultivă păcatul, se cultivă 
violenţa prin televizor, la modul general, şi toate posturile aproape asta fac, cultivă 
răul, violenţa, dau exemple proaste, acum fac reclame la mâncăruri de dulce, şi-ţi 
pică foarte rău, sigur, ca cel care posteşti, filmele sunt pline de exemple proaste... 


Aţi văzut, au început să apară filme în care nu se mai întâmplă cum s-a întâmplat 
parcă de când ne ştim noi, ca binele să biruiască răul. Am văzut câteva filme care 
se termină rău. Dom 'le, ăla rău a biruit binele. Na! Şi scrie: sfârşit! Adică sfârşitul 
lumii, când răul va birui binele şi rămâi aşa.., am rămas aşa: „Doamne, dar ce vrea 
să transmită asta?” ladul vrea să-l transmită, că se termină rău adică. Noi am fost 
obişnuiţi ca până la urmă eroul filmului, cel bun, să rezolve problema şi să 
arate: dom'le, aşa trebuia să fie.Nu! Sau filmele acestea de groază, thriller-ele 
acestea, ele vor să arate violenţă, şi să cultive violenţa. Sigur că e o tâmpenie 
televizorul din punctul acesta de vedere. 


- Dacă ne ducem într-o excursie unde nu este decât mâncare de dulce şi este zi 
de post, ce facem atunci? Ar trebui să mâncăm de dulce? 

- Nu, cred că asta nu se poate întreba aşa, este problema ta cu duhovnicul. Eu ştiu 
un părinte, era cu mine la mănăstire, un părinte în vârstă, de altfel foarte 
duhovnicesc, de mic copil la mănăstire. Mergea la tratament vara, era de acum şi 
bolnav, cu probleme, şi mergea la tratament vara, în postul Sfintei Mării. Şi ce s-a 
înţeles el cu duhovnicul? Era pe vremea regimului comunist, n-ar fi avut acolo 
mâncare de post, ce să mănânce omul, două săptămâni, zece zile la tratament. Şi s- 
a înţeles aşa cu duhovnicul: — Mănâncă ce este acolo, de dulce, şi când te întorci 
la mănăstire după tratament, câte zile au fost astea? — Zece. — Zece zile vei 
posti. Te poţi înţelege cu duhovnicul, depinde şi de excursie, că poate sunt excursii 
unde poţi să găseşti mâncare de post, vegetariană, nu ştiu, cum e acolo. Aţi văzut 
acum când călătoreşti cu avionul te întreabă din start: „Doriţi cu carne sau 
vegetarian?” A ajuns o modă acum. Dă-i postul celălalt, care n-are nici o legătură 
cu postul. Te poţi înţelge cu duhovnicul, depinde unde mergi, ce condiţii sunt 
acolo, inclusiv se merge pe recuperare, şi atunci nu ai nici conştiinţa încărcată că ai 
sărit un post, îl poţi ţine după aceea în recuperare. 


- Nu Sunt un om destul de duhovnicesc ca să mă ajut de asta ca să scap de un 
păcat mare pe care îl repet mereu. Cum altfel pot să scap de păcatul ăsta? 





- Trebuie spovedit. Trebuie spovedit în primul rând. Duhovnicul îţi va da şi sfatul 
potrivit pentru păcatul respectiv. Istoria Bisericii cunoaşte persoane şi am avut 1eri, 
din prostituată, şaptesprezece ani de zile a fost prostituată Sfânta Maria Egipteanca 
şi a ajuns sfântă. Varvara tâlharul, Moise arapul, sunt doi tâlhari, căpetenii de 
tâlhari, ucigași, s-au pocăit şi au ajuns sfinţi. lată că se poate. Orice păcat ai avea, 
spovedeşte-l, stai de vorbă cu duhovnicul, dacă mai poţi şi nu e ruşionos, Stai de 
vorbă cu alte persoane care poate şi ele au trecut prin asta şi întrarmează-te cu 
răbdare şi cu luptă. Luptă cu trupul, dacă este trupesc. Înlătură ocaziile la 
păcat, pentru că Sunt păcate, dacă sunt trupeşti, care vin pe fondul unor 
anturaje, unor împrejurări, ocazii la păcat. Fugi de acelea. 


- Cum putem Să iubim noi pe vrăjmaşii noştri? 

- V-am spus: la iubire se ajunge treptat. Întâi vă luptaţi să nu-i mai urâţi. După aia 
vă străduiți să nu le reproşaţi răul pe care vi l-au făcut. Apoi începeţi şi îi salutaţi. 
După aceea le zâmbiţi chiar. Apoi încercaţi să le vorbiţi, intraţi în vorbă, ţeseţi 
înapoi relaţia care s-a rupt şi încet-încet, cu multă strădanie şi mai ales cu harul lui 
Dumnezeu, se poate ajunge să-i iubim pe vrăjmaşi. Dacă nu era posibil, Hristos nu 
ne-ar fi cerut-o. N-ar fi scris-o în Evanghelii. Este posibil, dar nu este uşor. 


- Cum putem ajuta o persoană foarte dragă care nu mai este printre noi? De ce 
abia atunci realizăm cât de mult însemna pentru noi? 

- Ei, aşa este. Ca să înţelegeţi de ce ne lasă Dumnezeu să ne pierdem uneori 
liniştea, că întrebaţi de ce ne lasă pradă în necazuri: ca după aceea, după ce trecem 
de ele, să ştim să ne bucurăm. Aţi văzut cât de strălucitor e soarele după ploaie? 
Dar când e câte-o zi din aia de vară de arde aşa de dimineaţă până seara şi o 
săptămână întreagă în fiecare zi, parcă te duci şi cauţi umbră, nu mai iubeşti 
soarele, parcă nu mai e frumos, este enervant. Dar după ploaie aţi văzut ce frumos 
e soarele? Ce strălucitor şi ce te bucuri? Sau după un timp urât. Aşa se întâmplă şi 
după ispite. Când scăpăm de ispită sau de necaz şi ne revenim, este o mare bucurie. 
Și aici, abia când nu mai este persoana respectivă, lucrează şi dorul, lucrează 
amintirile, începi să fii recunoscător pentru ceea ce îi datorai.Aşa suntem noi în 
viaţă, ştii? Şi uneori este bine, că uităm şi răul. O persoană care pleacă şi care, ce 
ştiu eu, ne-a făcut foarte mult rău, o să vedeţi că după ce nu mai e, începi să regreţi 
şi că ai urât-o, şi că eventual i-ai răspuns cu acelaşi rău, că nu te-ai străduit s-o 
iubeşti, să repari o relație stricată. Cum putem s-o ajutăm? V-am spus:pomenire la 
sfintele slujbe, parastas, pomenire în numele ei, dat milostenie — dar acolo unde 
este primită milostenia — rugăciune pentru ea; pomeneşte-o şi la rugăciunea ta 
particulară, de seară şi de dimineaţa. Pomeneşte-o alături de părinţi şi de cei dragi. 





- Ce putem şi ce trebuie să facem în faţa tăvălugului de fărădelegi, distrugeri şi 
înrobiri care vin peste noi în aceste vremuri? Cum Să recunoască şi să se 
ferească tinerii de grupările zelotiste cu iz sectar din Biserică şi de falşii 
salvatori, de provocatorii de pe internet obsedaţi de cipuri şi de judecarea 
ierarhilor? 

- Ştiţi, la un moment dat, staţi şi departe de toate astea. Şi nu credeţi tot ceea ce 
auziţi. Eu cred că se exagerează foarte mult. Cine poate şti exact cum stau 
lucrurile? Cred că sunt foarte mulţi care dramatizează mai mult decât 
trebuie. Cultivaţi-vă liniştea dumneavoastră.Ştiţi, sfinții stăteau şi-şi vedeau de 
bucuria lor, habar n-aveau că s-a schimbat împăratul, că a ajuns acum rege sau că a 
ajuns preşedinte; îşi vedeau de existenţa lor şi de rugăciunea lor şi de comuniunea 
lor cu Dumnezeu. Mântuitorul Hristos Însuşi, uitaţi-vă în Sfânta Scriptură, nu s-a 
lăsat antrenat în problemele politice sau sociale ale vremii. El a venit, Şi-a spus 
învăţătura Sa, care pare absolut paralelă cu lumea din vremea aceea, cu romanii, cu 
regele Irod, cu ceilalţi. Aceia îşi trăiau viaţa lor, El a avut misiunea Lui paralelă cu 
ceea ce făceau ei. Cred că trebuie să ne retragem întru rugăciune şi întru o viaţă a 
noastră şi cele pe care le auzim să treacă aşa şi să nu ne punem mintea foarte mult 
cu ele. 


De zelotişti vorbiţi aici; da, falşi salvatori, sectanţi de tot felul. Dacă nu putem să-i 
recuperăm, nu văd de ce ar trebui să ne tulburăm liniştea cu ei. Dacă putem să-i 
ajutăm cu ceva, bine. Dacă nu, să ne vedem de viaţa noastră. Oricum, societatea şi 
viaţa aceasta în care trăim, lumea în care trăim este o lume tuburată. Auzim prea 
multe, sunt prea multe informaţii şi parcă nu le poate procesa în linişte aparatul 
nostru de gândire. Aţi văzut că ne tulbură orice veste proastă şi câteodată parcă e 
mai bine să nu le mai auzim ca să nu ne pierdem liniştea. Trebuie şi această 
retragere. Retrageţi-vă în liniştea unei biserici. În fiecare zi, că aici sunteţi la oraş, 
treceţi pe lângă atâtea biserici; intrați în liniştea unei biserici şi vă rugaţi şi uitaţi 
aşa de toate maşinile care trec în goană pe lângă voi, de toate cuvintele spurcate pe 
care le auziți fără să vreți mergând pe stradă şi de toate celelate lucruri 
neplăcute. Faceţi din când în când câte un duş din acesta duhovnicesc, întrând 
într-o biserică şi undeva într-un colț rostind o rugăciune. 


- Cum ne Sfătuiţi să postim în Sâmbăta mare? 

- Unii spun că Săptămâna Mare vine aşa, după ce nu mai poţi aproape, după 40 de 
zile. Unii receptează Săptămâna Patimilor ca fiind picătura care umple paharul. 
Sigur că ea are însemnătatea ei; este mai însemnată decât toate celelalte 
săptămâni. Este şi o săptămână specială, ea nici nu este socotită ca parte neapărat a 
Postului Mare, ci ca un adaos la Postul cel Mare. Postul cel Mare se încheie la 
Florii, de aceea mâncăm peşte, am încheiat postul. Şi vine această săptămână 





absolut specială. Bine ar fi să se postească cât mai aspru, dar nu vreau s-o spun, 
pentru că vă zic, sunt persoane care: „Dom le, dar am ţinut atâta post, asta mai 
lipsea, săptămâna asta. Ba şi cu un post Suplimentar, aspru, negru 
eventual!” Postiţi aşa cum puteţi şi, oricum, în consultare cu duhovnicul. Dacă vă 
dă binecuvântare şi simţiți că puteţi, vineri mai ales. Vineri e mai aspru decât 
sâmbăta, nu ştiu de ce vă legaţi de sâmbăta. Sâmbăta, Mântuitorul e în mormânt; 
vineri e moartea pe cruce a Mântuitorului şi atunci, poate, postit un pic mai 
mult. Repet, însă, fără să abuzaţi. Nu vă îmbolnăviţi, pentru că veţi cârti după 
aceea după sănătatea pierdută. 


- Se pot împărtăşi copiii dacă au mâncat până la 7 ani? În ce situaţii? 

- Ei, acum poate nu chiar până la 7 ani. Într-un fel vorbim, poate, de un prunc pe 
care îl ţii în braţe şi altfel vorbim, totuşi, de unul de 5 ani, care se poate scula la o 
anumită oră să mai prindă ceva din slujbă. După aceea, sunt preoţi care, dacă sunt 
doi la altar sau trei, înţeleg să împărtăşească pe aceşti copii chiar în timpul slujbei, 
pe una din uşi. Că nu-i putem sili nici să stea nemâncaţi, ăla de şase ani, cinci ani, 
să vină dimineaţă la 9 şi să stea nemâncat până la 12. Nu ştiu dacă stă. Şi 
atunci găsiţi cu preotul o formulă să-l împărtăşească mai devreme, pe cât posibil să 
nu mănânce. Dar, repet, nu e cazul copiilor foarte mici, care sunt alăptaţi chiar şi 
dimineaţa şi totuşi vreţi să-i împărtăşiţi. De la caz la caz, nu vreau să mă pronunţ 
acum: până la vârsta de cutare se împărtăşesc mâncaţi; de la vârsta cutare se 
împărtăşesc dimineaţa sau în timpul slujbei. Asta şi vorbind cu preotul 
dumneavoastră, că probabil nu vă luaţi copiii şi umblați din mănăstire în mănăstire. 
Se rezolvă în parohie, cu preotul, vedeţi cum se obişnuieşte. Dacă e singur este o 
mare problemă, că nu poate întrerupe Liturghia să-ţi împărtăşească copiii. Dar 
gândesc că o anumită înţelegere trebuie la copiii mici, care sunt alăptaţi. 

- Cum ne putem găsi liniştea atunci când postim, în condiţiile în care postul 
atrage după sine ispite şi puternice încercări de tulburare din cauza 
vrăjmaşului? 

- Acum să nu vă intre în cap cumva: „Dom'le, noi nu postim pentru că vin 
ispitele”. sau „[Hai să nu postesc prea aspru, că vin ispite grele”. Cum spun unii: 
„Nu citim la Psaltire, că avem ispite”. Mă întreba cineva, zice: „Să citesc două 
catisme? Că am înţeles că dacă citeşti mai mult de una îţi merge rău, în sensul că 
ai ispite grele”. Eu cred că trebuie să postim ca să ne curăţim şi dacă vin ispitele şi 
acelea sunt de folos, numai că trebuie să le biruim. Dumnezeu le îngăduie cu folos. 
Sunt exerciţii, mă întorc iarăşi de unde am plecat acum: cum vei face performanţă 
şi te vei urca pe podiumul spiritual când vei fi premiat de Dumnezeu, dacă nu ai 
acceptat aceste exerciţii spirituale? Cum te vei curăţi fără să te speli prin aceste 
virtuţi creştineşti? Vin ispitele — asta este. Şi ele fac parte din planul de mântuire al 
lui Dumnezeu. Le acceptăm, ne luptăm şi ne biruim şi atunci va fi bine. 





- În legătură cu cele 40 de Liturghii care se fac pentru cei adormiţi aş dori să vă 
întreb dacă trebuie făcute în fiecare zi şi dacă Sfintele Daruri trebuie făcute din 
prescura oferită de creştin sau este de ajuns doar un pomelnic? 

- În general, când zicem 40 de Liturghii înţelegem 40 de Liturghii una după alta. 
Numai că, atenţie că există perioade ale anului — aceasta [din Postul Mare, n.n.] — 
când nu se fac Liturghii zilnic; nici măcar Liturghia Darurilor, care, de fapt, nici nu 
este Liturghie. Sau sunt zilele aliturgice de peste an — puţine, e adevărat. Dacă nu 
se poate să fie succesive aceste 40 de Liturghii, le veţi calcula, sigur, cu 
întreruperile respective. Dar e bine să fie Liturghiile la rând, una după 
cealaltă. Acesta este gândul cu care credincioşii plătesc, în general, 40 de Sfinte 
Liturghii, sau sărindare, cum mai zic ei. Dacă Sfintele Daruri trebuie făcute din 
prescura oferită de creştin sau este de ajuns doar un pomelnic: darurile nu se 
discută — dai ce ai. Dacă îţi permiţi să cumperi şi o prescură, dă şi prescură. Nu-ţi 
permiţi decât un pomelnic cu bani, dă doar atât. Nu-ţi permiţi bani deloc, dă şi un 
pomelnic gol. Şi poate părintele se milostiveşte şi totuşi te pomeneşte. Spun unii: 
„Nu mă duc la biserică fiindcă n-am bani”. Dar ce, stă preotul la uşă să taie bilete, 
să-ţi ceară banii la uşă când intri? Nu te duci la altar să dai bani dacă nu ai. Asta 
este o scuză prostească. Auzi, zice că „Se uită părintele.” Păi se uită şi el să vadă 
cine a mai venit, cine lipseşte. EI e părintele, acolo, al tuturor. Nu trebuie să avem 
acest complex: n-am bani, nu mă duc la biserică. Mă duc să mă rog să-mi dea 
Dumnezeu bani! Păi nu cerem noi bani şi slujbă, muncă, meserie, job cum îi ziceţi 
mai nou? Cum le cerem pe toate celelate, de ce, să-i cerem să ne dea, să avem bani 
ca să putem plăti slujbe. Sau să ne putem întreţine viaţa, să ne putem plăti 
cheltuielile, întreținerea şi aşa mai departe. La biserică nu trebuie să încetăm a 
merge pentru că nu avem bani; tocmai atunci să ne ducem! La biserică alergăm 
când avem nevoie de Dumnezeu, să ne ajute şi să ne rezolve o problemă sau alta”. 


(Conferinţa ASCOR de la Craiova a PS Sebastian, Episcopul Slatinei, “Învierea 
lui Hristos, bucuria noastră ” — 2 aprilie 2012 ) 





PS părinte Sebastian, episcopul Slatinei şi Romanațţilor - Pastorala 
(avertisment de Paşti) — lisus sau Baraba? Mulţi dintre noi îl aleg pe Baraba! 


+ Sebastian, cu darul lui Dumnezeu Episcop al Slatinei şi Romanaţilor, Iubitului 
nostru cler şi popor har, pace şi milă de la Dumnezeu, Tatăl nostru, iar de la Noi 
arhiereşti binecuvântări! 


Preacucernici şi Preacuvioşi Părinţi, Preacuvioase Maici, lubiţi credincioşi şi 
credincioase, Sfânta Scriptură ne spune că mai înainte de a-l. condamna pe 
Domnul la moarte, guvernatorul Ponţiu Pilat a dat poporului prilejul să aleagă, 
atunci când l-a întrebat: „Pe cine voiţi să vi-l eliberez, pe Baraba sau pe isus, 
care Se zice Hristos? Însă arhiereii şi bătrânii au convins mulțimile ca să ceară 
pe Baraba, iar pe lisus să-L piardă. Atunci le-a eliberat pe Baraba, iar pe lisus 
L-a biciuit şi L-a dat să fie răstignit” (Mt. 27, 17, 20 şi 26). 





Cine era Baraba şi cum de au preferat iudeii să-l ceară pe el, iar nu pe Iisus 
Nazarineanul? 


Evanghelistul Marcu ne spune că: „Baraba fusese închis împreună cu nişte 
răzvrătiți, pentru că în răscoală săvârşiseră ucidere” (Mc. 15, 7), iar Sfântul 
Evanghelist loan menţionează că acesta „era fâlhar” (n. 18, 40). Aşadar, ori 
„Regele iudeilor” (n. 18, 39) ori o căpetenie de tâlhari, pentru Pilat era tot una, 
dacă nu cumva dregătorul a încercat să-L scape pe Domnul de moarte. 


Ce importanță mai avea însă, de vreme ceinimile cărturarilor şi ale 
fariseilor încremeniseră de mult în „litera Legii” (Rom. 2, 27), iar „după Legea 
lor, Hristos trebuia să moară ” (In. 19, 7). De aceea, ei „au convins mulțimea ca 
să ceară să le elibereze mai degrabă pe Baraba, (...) iar pe lisus, biciuindu-L, Ssă- 
L dea ca să fie răstignit” (Mc. 15, 11 şi 15). 


Dreptslăvitori creştini, nu vi se pare ciudat că, puse să aleagă, mulțimile au 
preferat în locul lui Dumnezeu un ucigaş şi un tâlhar? Că, văzând intenţia 
binevoitoare a lui Pilat, căpeteniile poporului au trecut de-a dreptul la ameninţări 
până şi la adresa sa? — „Dacă-L vei elibera pe Acesta, nu eşti prieten al 
Cezarului ” (In. 19, 12). 


Și apoi, luaţi aminte ce s-a ales de opțiunea iudeilor!... Căci, deşi de Baraba nu 
a mai auzit nimeni niciodată după aceea, în schimb Hristos, „piatra cea din 
capul unghiului” (Ef. 2, 20)— deşi omorât, şi încă prin moarte de ruşine — A 
ÎNVIAT şi a ajuns în centrul istoriei. 





Ei bine, această alegere a iudeilor a urmărit mereu şi mai urmăreşte şi astăzi pe 
om. Pus să opteze între bine şi rău, acesta a continuat să rateze de multe ori şansa 
alegerii celei bune, fără a învăţa nimic de la istorie. Căci, deşi Baraba s-a dovedit o 
alegere neinspirată, S-au găsit destui dispuşi ca, peste veacuri, să îl prefere tot pe 
el. Şi astfel, luând adesea locul lui Hristos, acesta a reuşit să se strecoare de multe 
ori afară din închisoare, lăsând în urmă impresia unui Hristos biruit, chiar dacă 
istoria L-a dovedit pe EI a fi Adevăratul Biruitor asupra vieţii şi asupra morţii. 


Dacă „Pilat” se arată binevoitor, de ce este mai de ales, totuşi, „Baraba”? Dacă 
Dumnezeu, Biserica şi chiar viaţa noastră ne sugerează să-L alegem pe Domnul, 
de ce să mai repetăm şi noi greşeala mulțimilor de altădată? Nu... Să nu ne 
lăsăm intimidaţi de cei ce trec până şi la ameninţări viclene!... Nu am învăţat 
nimic de la viaţă? Până când vom confunda binele cu răul? Dacă Hristos a 
înviat, zădărnicind astfel alegerea lui Baraba, noi de ce mai orbecăim în 
întuneric, prefăcându-ne că nu ştim ce trebuie şi pe Cine merită să alegem?... 


Dragii mei, această alegere, între Domnul şi tâlhar, este şi provocarea noastră de 
astăzi. Noi ce alegem?... Alegem viaţa, prin Hristos Cel Înviat şi Care „nu mai 
moare” (Rom. 6, 9), ori alegem pieirea, prin Baraba? Alegem binele sau alegem 
răul? Căci libertatea de a opta, departe de a fi ispită, este dovada celui mai ales 
respect şi a preţuirii lui Dumnezeu faţă de om, fapt care impune, însă, din partea 
noastră o responsabilitate pe măsură. 


Y Domnul Şi-a dat viaţa pentru noi! Noi suntem gata să ne dăm viaţa pentru 
EI, ori alergăm bezmetici după Baraba? 

“Hristos a înviat pentru noi, dăruindu-ne şi nouă să trăim în veci, noi oare 
vom alege să „pierim” odată cu tâlharul? 


„Pilatul” zilelor noastre încă pare binevoitor, chiar dacă societatea nu încetează a 
> 
ne deruta, ca pe mulțimile de altădată. Noi, însă, ce alegem?... 


Dumnezeu, cunoscând mai dinainte ezitarea noastră, ne-a prevenit că alegerea nu 
va fi uşoară: „viaţă şi moarte ţi-am pus înainte, şi binecuvântare şi blestem. Alege 
viaţa ca să trăieşti tu şi urmaşii tăi!” (Deut. 30, 19) 


Și, realitatea ne arată că, în pofida prevenirii Domnului, contrar „lecţiilor” pe care 
ni le-a dat istoria şi în ciuda experienţei pe care am acumulat-o de 2000 de 
ani, mulți dintre noi îl mai aleg şi astăzi pe Baraba. Unii conştient, alții din 
ienoranță! Unii ştiu că greşesc, dar o pun pe seama neputinței ori a „molipsirii” 
mult prea facile a răului, căruia e mai uşor să-i cedezi decât să-l înfrunţi, în timp 





ce alții nici nu realizează că au ajuns Să spună binelui „rău” şi răului 
„bine”. Este răul cel mai mare al societăţii în care trăim, când răul şi binele ne 
sunt „servite” în mod amestecat şi confundat, creându-ne aceeaşi derută pe care 
le-au provocat-o iudeilor mai marii poporului altădată. 


Noi, însă, avem, Care ne-a învăţat cu prisosinţă cum putem deosebi 
binele de rău. avem, Care ne-a arătat cum trebuie ales între viaţă şi 
moarte, şi avem, gata a ne călăuzi spre Biruinţă, după cum EI Însuşi a 
biruit. Învierea Sa s-a arătat biruinţă, iar proslăvirea Sa nădejde pentru noi toți 
că „moartea nu mai stăpâneşte” (Rom. 6, 9) peste cel ce ÎI alege pe EL. 


Că, dacă Baraba a dispărut, dimpreună cu toţi cei care l-au preferat pe el, cei care 
Il aleg pe Hristos vor rămâne în veci, pentru a împărăţi împreună cu Dânsul. 
Lui fie slava, cinstea şi închinarea noastră, în vecii vecilor, Amin. 


(Cuvânt pastoral la Paşti — 2011 - Al vostru întru Domnul povăţuitor, Ț 
Sebastian, Episcopul Slatinei şi Romanaţilor) 





Preafericitul părinte patriarh Daniel - Predică la slujba Învierii Domnului 


A 4 


Sfânta Evanghelie pe care am ascultat-o acum este evanghelia proclamării sau 
binevestirii învierii Mântuitorului nostru lisus Hristos. 


Dis de dimineaţă, la revărsatul zorilor, sau pe când răsărea soarele, femeile 
purtătoare de aromate, de miruri sau miresme, Maria Magdalena şi cealaltă Maria, 
după cum ne spune Sfântul Evanghelist Matei, sau Maria Magdalena, Maria, mama 
lui lacov şi Salomeea, după cum ne spune Sfântul Evanghelist Marcu, au mers la 
mormântul Domnului şi Mântuitorului nostru lisus Hristos ca să ungă trupul Său 
după obiceiul iudeilor. 


Ungerea trupului celui mort cu aromate sau cu miruri, cu miresme frumos 
mirositoare şi de mare preţ însemnează încercarea de a opri oarecum trupul să nu 
intre în descompunere, în stricăciune, şi, în acelaşi timp, miresmele aduse pentru 
ungerea trupului Celui mort înseamnă evlavie, însemnează cinstire şi însemnează 
iubire sfântă pentru Cel care nu mai este printre cei vii. 


Femeile purtătoare de aromate au mers la mormânt însă fără însoțitor, ele nu aveau 
pe nimeni ca să le păzească, nu aveau pe nimeni care să le ajute şi, de aceea, se 
întrebau între ele: 'Cine ne va prăvăli nouă piatra de la uşa mormântului?! căci era 
o piatră mare care a închis mormântul Mântuitorului nostru lisus Hristos. 


"Cine ne va prăvăli nouă piatra de la uşa mormântului?', bărbaţii lipseau, pentru că 
erau mai fricoşi decât femeile, cu mult curaj, ucenicii Mântuitorului, ne spun 
evangheliile, de teama iudeilor s-au încuiat în case, femeile purtătoare de aromate 





sau de miruri de mare preţ au avut mai mult curaj în dimineaţa Invierii. Curajul lor 
venea din iubirea lor sfântă şi din evlavia lor mare pentru Hristos Domnul. 


În general, femeia este mai aproape de taina vieții pentru că dă viaţă copiilor pe 
care îi naşte şi au o sensibilitate deosebită toate femeile credincioase în faţa 
misterului sau în faţa tainei celor care mor înainte de vreme, sau pe nedrept, 
cum a fost omorât prin răstignire Hristos Domnul. 


Evanghelia după Sfântul Evanghelist Marcu ne spune că atunci când s-au apropiat 
de mormânt femeile mironosițe au ridicat privirea lor şi au văzut că piatra era 
răsturnată, iar piatra răsturnată era răspunsul lui Dumnezeu la întrebarea lor: 'Cine 
ne va prăvăli piatra de pe uşa mormântului?. 


Un ajutor neaşteptat deschide deodată mormântul lui lisus şi sufletele femeilor 
mironisiţe, mormântul lui lisus ca ele să vadă că EI nu mai este în mormânt, ci a 
înviat şi sufletul lor, să înţeleagă că moartea a fost răsturnată, că a fost răsturnată 
puterea morţii şi s-a arătat biruinţa vieţii veşnice. 


Femeile mironosiţe, spune Evanghelia după Sfântul Evanghelist Marcu, s-au 
umplut „de frică şi uimire”, iar Sfântul Evanghelist Matei spune că au fost 


cuprinse de „teamă şi bucurie mare”. 


Uimirea şi teama le-au venit lor din întâlnirea cu neobişnuitul, cu nemaiîntâlnitul, 
cu lucrarea lui Dumnezeu din ceruri în pământ şi pe pământ, în pământ fiindcă 
Hristos a înviat şi pe pământ pentru că a trimis pe îngerul Său să prăvălească piatra 
de pe uşa mormântului. Bucuria mare, pentru că Domnul trăieşte, s-au dus să ungă 
trupul unui mort şi s-au întâlnit nu doar cu mormântul lui gol, ci şi cu îngerul care 
le-a spus: 'Nu vă temeţi, că ştiu că pe Iisus cel răstignit Îl căutaţi. Nu este aici; 
căci S-a sculat precum a zis; veniţi de vedeţi locul unde a zăcut. Și degrabă 
mergând, spuneţi ucenicilor Lui că S-a sculat din morţi şi iată va merge înaintea 
voastră în Galileea; acolo Îl veţi vedea' (Matei 28, 5-7). 


Atunci, femeile cuprinse de frică şi bucurie mare s-au întors de la mormânt spre 
casă, cu frica neobişnuitului şi cu bucuria speranţei că lisus cel răstignit şi îngropat 
a înviat din morţi şi este viu. Pe drumul de la mormânt spre casă L-au întâlnit 
tocmai pe El, Care le-a zis: 'Bucuraţi-vă!, Biruitorul morţii a devenit Izvorul 
bucuriei. Și atunci ele s-au apropiat de EI, i-au cuprins picioarele şi I s-au 





acela Mântuitorul le-a spus: 'Nu vă temeţi, mergeţi şi spuneţi fraţilor mei, nu 
ucenicilor, ci fraţilor, să meargă în Galileia şi acolo îi voi intâlni'. 


Mântuitorul lisus Hristos înviat din morţi ne întâmpină pe cale pe noi toți, pe 
calea vieţii noastre amestecată cu teamă, amestecată cu moartea. Ne întâmpină 
şi ne spune: 'Bucuraţi-vă!”, şi dacă noi simţim bucuria Lui, bucuria împărtăşită 
nouă de către EI prin credinţă, ne întâlnim şi cu EL, în persoană. De aceea, în 
Biserică, după ce mărturisim Crezul, ne împărtăşim. 


Iubiţi credincioşi şi credincioase, Evanghelia vrea să ne arate ce anume serbăm noi 
astăzi, serbăm întâlnirea cu Hristos cel Inviat care a spus înainte de Inălţarea Sa la 
ceruri: 'Iată, Eu sunt cu voi până la sfârşitul veacurilor'. 


De aceea, credincioşii care merg cu evlavie la Biserică, se închină la icoana 
Mântuitorului lisus Hristos şi sărută Sfânta Cruce, se întâlnesc cu El, se 
împărtăşesc cu El în Sfânta Euharistie şi se întorc acasă plini de bucurie, ca şi 
femeile mironosiţe. 


Ele s-au închinat Lui şi i-au cuprins picioarele şi ne învaţă pe noi să ne închinăm 
Lui şi mai ales preoţii şi diaconii când intră în altar cuprind picioarele Sfintei 
Mese, se închină până la pământ cu capul asemenea femeilor mironosiţe de la care 
am învăţat ce trebuie să facem când ne întâlnim cu Hristos cel înviat. 


Evanghelia ne mai spune un adevăr foarte mare: nu toţi oamenii ÎL întâlnesc direct 
pe Hristos Cel înviat în viaţa lor, numai cei care Îl caută cu multă credinţă şi cu 
mult curaj, însă cei care nu au atât de mare credinţă şi nu au atât de mult curaj, 
primesc vestea Învierii lui Hristos şi bucurie din bucuria lui Hristos prin alţii, prin 
cei care Îl vestesc pe Hristos. 


Evanghelia ne arată că Mântuitorul nu a dorit să se arate ucenicilor în mod direct, 
pentru că nu aveau atâta curaj şi atâta dragoste şi atâta preţuire pentru EI, în 
dimineaţa Invierii Sale, cât au avut femeile mironosiţe. Dar nu 1-a uitat nici pe ei şi 





le-a trimis pe ele să le vestească lor Evanghelia Invierii lui Hristos. De aceea, 
numeşte femeile mironosiţe 'apostolii apostolilor”, cele 
trimise către cei trimişi, care vor fi mai târziu trimişi sau apostoli. 


Femeile mironosiţe sunt misionare, vestitoare ale Învierii lui Hristos. Şi în ele noi 
vedem pe toţi credincioşii râvnitori, care binevestesc cu bucurie Învierea lui 
Hristos, credința în Hristos cel Înviat, Domnul şi Stăpânul vieţii noastre, le 
reprezintă pe mamele care cresc copii în credinţă, pe cei care vin dis de dimineaţă 
la Biserică, printre primii, care ajută Biserica în construcţia ei de zid, cât şi în 
zidirea ei duhovnicească prin bănuţul pe care-l dau Bisericii, prin cuvântul bun, 
prin rugăciunea puternică şi smerită, prin tot ceea ce fac ca să arate că răspândesc 





Arhimandrit Mihail Stanciu — Mărturiile Icoanei Învierii 


Pogorârea lui Hristos la iad, icoană din secolul al XV-lea, provenind din 
iconostasul vechii biserici din Volotovo, aflată acum în Muzeul de Istorie şi 
Arhitectură din Novgorod, Rusia 


Hristos a înviat din morţi cu moartea pe moarte călcând şi celor din morminte 
viaţă dăruindu-le! 


De Te-ai şi pogorât în mormânt, Cel ce eşti fără de moarte, dar puterea iadului 
qi zdrobit şi ai înviat ca un biruitor, Hristoase Dumnezeule, zicând femeilor 
mironosiţe: Bucuraţi-vă! şi Apostolilor Tăi pace dăruindu-le, Cel ce dai celor 
căzuţi ridicare. (Troparul şi Condacul Învierii Domnului) 





Introducere 


Cuvintele rostite şi vindecările săvârşite de Domnul Hristos culminează, în lucrarea 
lor de mântuire a neamului omenesc, prin Jertfa Lui curată, ca experiere a 
smereniei şi a dăruirii depline a Lui către Dumnezeu-Tatăl şi către noi. lisus 
Hristos, Cel fără de păcat, Şi-a asumat moartea de bunăvoie (cea mai tristă 
experiență umană, plată a păcatului) pentru ca să ne deschidă şi nouă intrarea în 
viaţa veşnică, în Împărăţia Sa. Astfel, sensul morţii s-a luminat odată cu Jertfa 
Mântuitorului şi tristeţea ei s-a transformat în bucuria Învierii, a biruinţei definitive 
a Lui asupra păcatului şi a diavolului. 


Persoana divino-umană a lui Hristos gustă moartea pentru a restabili şi desăvârşi 
relația dintre Dumnezeu şi oameni, surpând zidul despărțitor al păcatului. Intrând 
în moarte, Hristos o biruieşte cu razele atotluminoase ale slavei Sale împărăteşti. 
Învierea lui Hristos care urmează în deplină continuitate cu Jertfa Sa reprezintă 
manifestarea supremă a firii, a iubirii şi a puterii Sale dumnezeieşti, prin care 
săvârşeşte biruinţa asupra morţii şi a iadului veşnic al însingurării prin păcat. 


Învierea lui Hristos începe din adâncurile iadului, printr-o iradiere luminoasă a 
energiilor Lui necreate, iubirea şi puterea Lui inundând sufletele care-L 
aşteptau şi ridicându-le în Rai, în comuniunea deplină cu Tatăl prin Duhul 
Sfânt. 


Astfel şi iadul s-a luminat pogorând în el, Hristos cu sufletul plin de puterea 
Duhului Sfânt şi împlinind aşteptarea grea dar plină de nădejde a drepţilor din 
Vechiul Testament. Mântuitorul le aduce acestora eliberarea şi le vesteşte viitoarea 
lor înviere şi cu trupul. Căci „mormintele s-au deschis şi multe trupuri ale 
sfinţilor adormiţi s-au sculat. *(Matei 27, 52) Cu acest ultim gest de smerenie se 
împletesc primele raze ale strălucirii slavei dumnezeieşti a lui Hristos. 


Din sufletul lui Hristos total îndumnezeit prin Jertfa Sa curată din iubire pentru 
Dumnezeu şi pentru oameni va iradia apoi puterea care va învia sau va umple de 
Duhul Sfânt şi trupul Lui din mormânt. Plin acum de toată strălucirea, trupul lui 
Hristos răsare din mormânt ca un Soare, nestricându-i pecețţile, ci străbătându- 
le în chip minunat precum la Naşterea Sa din Preacurata Fecioară Maria. lar 
asupra acestui moment al Învierii propriu-zise cu trupul, imposibil de cuprins în 
limitele raţiunii omeneşti (gânduri, cuvinte sau imagini), Sfânta Evanghelie 
păstrează tăcerea cu cel mai profund respect faţă de Taină, iar iconografia ortodoxă 
o urmează întocmai. 





aiva mărturie pe care icoana Pogorârii la iad, expresie firească a 


atmosferei liturgice pascale în ansamblul ei, ne-o face vizibilă, transpunând prin 
forme şi culori luminoase ceea ce cântările slujbei vestesc: bucuria şi lumina 
Invierii Domnului. 


Hristos a înviat şi nu doar i-a încredinţat pe ucenici de realitatea trupului Său 
îndumnezeit, ci le- 


Hristos cel înviat este începutul creaţiei celei noi pentru că ne cuprinde în starea 
jertfită şi înviată a trupului Său, în mod actual, pe toţi care credem în EI şi ne 
unim cu EI şi între noi prin Tainele Bisericii. 


Astfel, 


Invierea Domnului - Praznic al praznicelor şi 
Sărbătoare a sărbătorilor 


Invierea Domnului, cea mai mare Sărbătoare a creştinătăţii, s-a prăznuit încă 
din perioada apostolică, la Ierusalim, ca expresie a bucuriei credincioşilor 
creştini care deveneau părtaşi prin credinţă şi har la bucuria lui Hristos. 


Denumirea populară de Paşti (având originea etimologică din ebr. pesah şi gr. 
pasha însemnând trecere) este legată de sărbătoarea din Vechiul Testament a 
eliberării poporului evreu din robia egipteană, de trecerea poporului prin Marea 
Roşie spre ţara făgăduinţei. 


Pentru a se evita suprapunerea şi confuzia cu Pesah-ul iudaic, data Praznicului 
Invierii Domnului a fost oficial stabilită, în conformitate cu tradiția timpurie, la 





Sinodul 1 Ecumenic de la Niceea din anul 325 şi anume: a 


Reprezentarea iconografică a Invierii Domnului 
Temeiuri Scripturistice şi liturgice 


Momentul însuşi al Învierii Domnului nu este niciodată descris ca atare în 
Evanghelii, ceea ce face ca iconografia ortodoxă, următoare fidelă a acestora să 
păstreze şi ea tăcerea în spiritul celui mai adânc respect față de Taină. /bsenra 
redării momentului Învierii arată caracterul său de nepătruns pentru mintea 
omenească, imposibilitatea de a-l cuprinde pe deplin şi descrie în limitele 
percepției noastre fizice. 


Iconografia ortodoxă cunoaşte, însă, mai multe reprezentări ale Invierii lui Hristos 


Mai trebuie spus că la începutul erei creştine, când simbolul şi alegoria predominau 
în pictura catacombelor, Învierea lui Hristos era sugerată printr-o temă cu caracter 
prefigurativ: proorocul Iona ieşind din pântecele chitului. În privinţa acestei 
prefigurări, Hristos Însuşi spune: „că precum a fost Iona în pântecele chitului trei 
zile şi trei nopți, aşa va fi şi Fiul Omului în inima pământului trei zile şi trei 
nopți” (Matei 12, 40). 


Icoana Pogorârii la iad, care face subiectul prezentării de faţă, este o reprezentare 
convenţional — simbolică a cărei alcătuire nu se bazează pe o relatare propriu-zisă a 
Evangheliilor, ci pe versete răzlețe din Vechiul şi Noul Testament, pe texte ale 
slujbelor liturgice, precum şi pe o veche scriere apocrifă — Evanghelia după 
Nicodim. 





Textele liturgice (Utrenia, Vecernia din Sâmbăta Mare, cele 15 paremii), Canonul 
Învierii, Imnele Sfântului loan Damaschin compuse în secolul al VIII-lea, cele ale 
Sfântului Andrei Criteanul şi ale Sfântului Cosma din Maiuma, au contribuit la 
dezvoltarea, lărgirea şi amplificarea scenei iconografice a Pogorârii la iad, aceasta 
inspirându-se din ele şi făcându-se chipul lor aşa cum şi ele sunt chip al Tainei 
prăznuite. 


Prezentăm, în continuare, câteva fragmente din cadrul acestui minunat tezaur 
scripturistic şi liturgic care se constituie ca piatră de temelie a reprezentării 
Pogorârii la iad: 


»Mă coborâsem până la temeliile munţilor, zăvoarele pământului erau 
trase asupra mea pentru totdeauna, dar Tu ai scos din stricăciune viaţa 
mea, Doamne Dumnezeul meu.” (Ilona 2,7) 

„Sedeau în întuneric şi în umbra morţii; erau ferecaţi cu sărăcie şi cu fier 
pentru că au amărât cuvintele Domnului şi Sfatul Celui Preaînalt au 
întărâtat. El a umilit întru osteneli inima lor, slăbit-au şi nu era cine să le 
ajute, dar au strigat către Domnul în necazurile lor şi din nevoile lor i-a 
izbăvit pe ei şi i-a scos pe ei din întuneric şi din umbra morţii şi legăturile 
lor le-a rupt. ” (Psalmul 106, 10-14) 

„Pentru că şi Hristos a suferit odată moartea pentru păcatele noastre, EI, 
Cel drept pentru cei nedrepți, ca să ne aducă pe noi la Dumnezeu, omorât 
fiind cu trupul, dar viu făcut cu duhul cu care S-a coborât şi a 
propovăduit şi duhurilor ţinute în închisoare. ” (1 Petru 3, 18-19) 

„Iar aceea că „S-a Suit” ce înseamnă decât că S-a pogorât în părţile cele 
mai de jos ale pământului. Cel ce S-a pogorât Acela este Care S-a suit mai 
presus de toate cerurile ca pe toate să le umple. ” (Efeseni 4, 9-10) 
„Pogorâtu-Te-ai în cele mai de jos ale pământului şi ai sfărâmat 
încuietorile cele veşnice care ţineau pe cei legaţi, Hristoase, iar a treia zi 
ca şi Ilona din chit, ai înviat din mormânt. Mântuitorul meu, jertfa cea vie 
şi nejertfită ca un Dumnezeu, pe Tine Însuţi de voie aducându- Te Tatălui, 
ai sculat pe Adam cu tot neamul, înviind din mormânt. ” (Canonul Învierii, 
Cântarea a VI-a) 


(Troparul  Ceasurilor şi al 
Pavecerniţei din ziua de Paşti) 
„Ziua Învierii, să ne luminăm popoare, Paştile Domnului, Paştile, că din 
moarte la viaţă şi de pe pământ la cer Hristos Dumnezeu ne-a trecut pe 





noi, cei ce-l cântăm cântare de biruinţă.” (Canonul Invierii, Cântarea 1, 
glas 1, Irmos) 


Compoziţia icoanei 
Icoana Invierii Domnului, Pogorârea la iad, exprimă realitatea spirituală 


transcendentă a Învierii — pogorârea cu sufletul la iad a Domnului — şi revelează 
scopul şi rezultatele pogorârii Sale la nivel universal. 


Acţiunea reprezentată în icoană se petrece chiar în adâncurile pământului, în iad. 


munți | Lumina Învierii munţi 
drepţii Vechiului Testament între Mântuitorul Hristos | drepţii Vechiului 
care regii David şi Solomon şi Biruitorul Morţii şi al! Testament între care 
Sfântul loan Botezătorul Iadului Moise, Noe, Abel 
| Ă | iadul, moartea | 
diavolul, porţile iadului | 
ia ea ate 
sfărâmate 

Persoane, sensuri şi simboluri ziditoare în icoana Invierii Domnului 


4 Mântuitorul Hristos este reprezentat în centrul compoziţiei, în picioare, 


aflat într-o mişcare plină de dinamism care sugerează în acelaşi timp trei 
momente: 





1. Pogorârea este exprimată sugestiv prin mişcarea veşmântului Său a cărui 
extremitate flutură în sus, făcând dovada faptului că Învierea nu se exprimă în 
această icoană printr-o ţâşnire în sus, ci spre în jos; 

2. Biruinţa asupra iadului este sugerată de porțile doborâte ale iadului care sunt 
reprezentate în icoană fie sub picioarele Mântuitorului, fie zăcând în gaura 
întunecată a iadului; 

3. Ridicarea (gr. anastasis). 

După ce a sfărâmat prin atotputernicia Sa legăturile întunericului, Hristos, cu o 
mişcare plină de forţă a braţelor Sale, răpeşte iadului pe protopărinţii noştri căzuţi, 
Adam şi Eva. Hristos este reprezentat fie ridicându-l pe Adam din iad cu mâna 
dreaptă şi pe Eva cu stânga, fie ridicându-l pe Adam cu dreapta, iar în mâna stângă 
ținând un sul. Aceasta este întâlnirea tulburătoare dintre Adam cel vechi şi 
Hristos — Adam cel Nou. 


făcută „duhurilor ţinute în închisoare” (1 Petru 3, 19) Atunci când este 
desfăşurat, filacterul poartă înscrisul: „Zapisul lui Adam e rupt, puterea iadului 
este sfărâmată. ”. În unele icoane, sulul este înlocuit, sub o anumită influență 
occidentală, cu crucea pentru a scoate în evidenţă semnul biruinţei, mijlocul prin 


care Hristos a învins iadul sfărâmându-i „porțile de aramă”. Astfel crucea nu mai 
este instrumentul umilitor al pedepsei, ci simbolul biruinţei asupra morții. 


„Prin cruce, ucigând Hristos pe cel ce ne-a ucis pe noi, pe cei morţi i-a înviat şi 
i-a înfrumusețat şi în cer a locui i-a învrednicit.” (Praznicul Înălţării Sfintei 
Cruci, 14 septembrie, Vecernia Mare, glas 6) 


sale pământeşti, ci au ca punct de referinţă pe cele de pe muntele Tabor, luminoase 
şi strălucitoare. Culoarea lor este albul strălucitor sau galbenul auriu, reflex 
simbolic al Dumnezeirii Sale. Astfel, Hristos intră în iad nu ca un întemnițat, ca un 
prizonier al acestuia, ci ca Biruitor al lui şi Izbăvitor al celor închişi acolo, nu ca 
rob, ci ca Stăpân al vieţii şi al morţii. 


slavei Dumnezeirii lui Hristos. Ea apare în icoane fie în formă ovală, de migdală, 
fie sub forma unor cercuri concentrice (3 sau 4) redate cromatic într-un degrade 
pornind de la albastru sau verde (gri-albăstrui sau gri-verzui) care se intensifică de 
la deschis la închis, din exterior spre interior, fiind o ilustrare a descrierii apofatice 
a lui Dumnezeu ca „întuneric luminos”. Mandorla este străbătută de raze 
luminoase care izvorăsc din Hristos — „Lumina lumii”. 





Expresia chipului Domnului este solemnă, dar blândă şi binevoitoare, iar 


stând îngenunchiaţi şi cu mâinile întinse spre Hristos în semn de implorare. 
Ei se află fie unul lângă altul în partea dreaptă sau stângă a scenei, fie Adam 
în partea dreaptă şi Eva în stânga, fie invers. Apar în icoană deoarece, fiind 
primii oameni, simbolizează întreaga omenire pe care Hristos prin 
Întruparea, Răstignirea şi Învierea Sa, a trecut-o „de la moarte la viaţă”. 


dintre „vechiul Adam”, primul om, şi „Noul Adam”, Hristos, Cel de-al doilea 
înlăturând efectele neascultării celui dintâi. „Noul Adam făcându-se cu adevărat 
blestemul lui Adam, Insuşi Făcătorul l-a răsturnat.” spune una din cântările 
Bisericii. 


Eva, maica tuturor celor ce viețuiesc, îşi ridică mâinile ascunse sub faldurile 
veşmântului într-un gest smerit de respect şi ascultare, primindu-l pe Slobozitorul 
său, pe Fiul Noii Eve care este Preasfânta Născătoare de Dumnezeu. (Acest gest 
trimite la un obicei de la curtea bizantină care cerea ca în faţa unui superior să se 
ascundă mâinile în semn de supunere.) 





Creată curată, prima femeie, Eva, dar căzând în păcatul neascultării, este eliberată 
de Cel fără de păcat, născut din Noua Evă, Fecioara Maria. 


„Prea binecuvântată eşti Născătoare de Dumnezeu Fecioară, că prin Cel ce S-a 
întrupat din Tine, iadul s-a zdrobit, Adam s-a chemat, blestemul s-a pierdut, Eva 
s-a mântuit, moartea s-a omorât şi noi am înviat. Pentru aceasta cântând, 
strigăm: Binecuvântat eşti Hristoase, Dumnezeule, cel ce bine ai voit aşa, slavă 
Ţie. ” (Theotokion, Stihira Maicii Domnului de la Utrenie, Duminica, înainte de 
Doxologie) 


În spatele strămoşilor Adam şi Eva, de o parte şi de cealaltă a Mântuitorului, se 
află drepţii Vechiului Testament, regii şi proorocii, cei care vestiseră venirea 
Domnului şi care Îl recunosc pe Cel Înviat pe care L-au purtat în inimile lor şi L-au 
chemat din toată fiinţa lor. 


Unii dintre aceştia sunt evidenţiaţi în icoană chiar dacă ordinea lor variază. Astfel, 
îi putem recunoaşte pe regii prooroci David şi Solomon, strămoşii Mântuitorului, 
pe Abel, Moise, Noe şi pe Sfântul loan Botezătorul. 


 Dintru adâncuri am strigat către Tine, Doamne! Doamne, auzi glasul meu.” 


(Psalmul 129, 1) EL iese în evidenţă în icoană deoarece a profeţit cu putere venirea 
lui Hristos Care nu-l va lăsa în iad: „Căci David zice despre EI: „Totdeauna am 
văzut pe Domnul înaintea mea, căci El este de-a dreapta mea ca să nu mă clatin. 
De aceea s-a bucurat inima mea şi s-a veselit limba mea, chiar şi trupul meu se 
va odihni întru nădejde. Căci nu vei lăsa sufletul meu în iad. ”” (Fapte 2, 25-27) 


lângă David pentru că a fost fiul şi urmaşul lui David, a cunoscut şi a avut credinţa 





tatălui său şi pentru că Hristos îl pomeneşte în Evanghelii, referindu-se la slava şi 
înţelepciunea lui. (Matei 6, 29; 12, 42) 


icoana Pogorârii la iad. lese în evidenţă pentru că el a propovăduit celor din iad 
vestea cea bună a venirii şi a învăţăturii lui Hristos. În unele icoane este singurul 
înfățişat cu aureolă, lângă Hristos. El poartă un sul pe care, atunci când este 
desfăşurat, se vede scris: „Iată eu L-am văzut şi L-am mărturisit”. 


„Pomenirea dreptului cu laude, iar ţie destul îţi este mărturia Domnului, 
Mergătorule Înainte. Că te-ai arătat cu adevărat şi decât proorocii mai cinstit. 
Că şi a boteza în repejuni pe Cel propovăduit te-ai învrednicit. Drept aceea, 
pentru adevăr nevoindu-te, bucurându-te, bine ai vestit şi celor din iad pe 
Dumnezeu Cel ce S-a arătat în trup, pe Cel ce a ridicat păcatul lumii şi ne-a 
dăruit nouă mare milă.” (Troparul Tăierii Capului Sfântul loan Botezătorul, 29 
august, glas 2) 


Cateheza din primele secole creştine atrage atenţia asupra unui aspect al Tainei 
Botezului, aspect aproape uitat în zilele noastre: prin cufundare, cel botezat 
recapitulează întregul drum al mântuirii, urmându-L pe Hristos. „Faptul de a 


cobori şi de a ieşi apoi din apă, simbolizează coborârea la iad şi ieşirea din acest 
ținut.” 


Dumnezeu şi martor al primului Paşti. EI are capul acoperit cu o bonetă frigiană, 
după exemplul profeților, iar în braţe poartă Tablele Legii Vechi cu cele 10 
porunci. 


Noe, prefigurându-L pe Mântuitorul lisus Hristos, poartă în braţele sale o machetă 
a arcei sale vestite (preînchipuire a Bisericii) care i-a scăpat, pe cei care au intrat în 
ea, de nimicirea apelor potopului. 


munte. Este menţionat în numeroase locuri în Noul Testament şi Însuşi 
Hristos vorbeşte despre el: „Voi zidi Biserica Mea şi porţile iadului nu o 
vor birui. ” (Matei 16, 18). 





În adâncul întunecat al iadului, satana este înlănţuit, iar forţele biruite ale iadului, 
rămăşiţele nesuferitei sale apăsări sunt reprezentate simbolic prin cele două uşi 
care zac sfărâmate şi prin mulțimea de lanţuri rupte, chei, cuie, balamale şi 
ferecături de fier împrăştiate. Porţile iadului nu se deschid pur şi simplu, ci au fost 
zdrobite, semn că de acum înainte este imposibil să mai fie închise. 


e 
cu două feţe, semn expresiv al lipsei sale de unitate, de armonie, al 
dezintegrării sale ființiale. 


acoliţi, biruită, înfăţişată sub forma unui bătrân, zace şi ea în fundul grotei, 
sub porţile zdrobite, cu mâinile şi picioarele legate, cu o funie de gât, semn 

că „moartea a fost omorâtă”. „Unde-ţi este moarte boldul, unde-ţi este 
iadule biruinţa?” (1 Corinteni 15, 55) 


În descrierile bizantine clasice ale Învierii nu apare nici un înger. /n reprezentările 
din perioada bizantină târzie şi post-bizantină sunt uneori incluşi şi îngeri, unul 
Sau mai mulţi, în partea de sus (purtând instrumentele patimilor) sau în partea 
de jos a icoanei (legând moartea şi pe diavol cu lanţuri). Aceste adaosuri dau o 
complexitate inutilă compoziţiei. Nu este nevoie de ele şi distrag atenţia de la 
semnificaţia esenţială pe care icoana Învierii caută să o transmită. Înţelesul, 
semnificaţia Învierii lui Hristos este redat clar şi deplin fără aceste adaosuri. 


Mântuitorului, trimit către simbolismul muntelui, ca Joc de întâlnire a 
omului cu Dumnezeu, ca semn al prezenței Duhului Sfânt. Ele 
simbolizează întregul cosmos, lumea văzută şi nevăzută care participă la 
Învierea lui Hristos. 





Inovaţi apusene ale reprezentării Invierii Domnului 


Rod al unei elaborări teologice de veacuri, icoana ortodoxă, pictată în respectul 
față de Scriptură şi Tradiţie, a făcut posibilă păstrarea nealterată a Adevărului 
creştin, în timp ce îndepărtarea de aceste izvoare ale Revelaţiei dumnezeiești, 
vizibilă în iconografia decadentă, a dat naştere inevitabil unei denaturări a acestui 
Adevăr şi implicit, ereziilor. O imagine decadentă nu numai că trădează Adevărul, 
dar caricaturizează chiar Taina mântuirii, prin aceasta pregătind drumul spre 
ateism. 


Cu privire la reprezentarea iconografică a Învierii lui Hristos, s-a răspândit în 
spaţiul ortodox, începând cu a doua jumătate a secolului al XVII-lea, sub influența 
apuseană, un model iconografic străin de învăţătura Bisericii. Îl putem vedea în 
aceste reprezentări pe Hristos înălțându-Se dintr-un mormânt în formă de coşciug 
şi al cărui capac este ridicat de un înger şi „levitând” în aer sub privirile îngrozite 
de spaimă ale ostaşilor care păzeau mormântul. EI poartă un steag în mână, iar 
trupul său este parţial descoperit, lăsând să se întrevadă semnele patimilor. 


Asemenea reproduceri, născute dintr-o imaginație marcată de un sentimentalism 
deplasat, nu doar că ignoră în mod deliberat Taina exprimată în textele liturgice din 
perioada pascală, dar ele dezvoltă o viziune îndepărtată de realitatea istorică. 


Din nefericire, acest tip de reprezentare a devenit predominant la greci din secolul 
al XVIII-lea până la mijlocul secolului XX, iar răspândirea sa s-a bazat pe 
neînţelegerea anumitor elemente ale iconografiei bizantine, chiar în rândul 
personalităţilor religioase conservatoare. 





Ideile apusene legate de pictura religioasă erau în parte rezultatul Contrareformei 
care, sub presiunea Reformei, încerca să găsească în Sfânta Scriptură justificare 
pentru orice practică bisericească, lucru care a dus şi la revizuirea opiniilor despre 
ce este şi ce nu este corect în iconografie. 


Respingerea icoanei tradiţionale a Învierii şi adoptarea modelului modernist 
apusean se datorează unei insuficiente familiarizări cu temeiul scripturistic şi cu 
istoria acestei reprezentări, precum şi cu principiile care stau la baza iconografiei 
bizantine. 


În Ortodoxie, Sfânta Scriptură nu este singurul fundament de credinţă şi practică 
religioasă. Mai sunt, pe lângă ea, Tradiţia nescrisă, hotărârile Sinoadelor 
Ecumenice şi locale, scrierile Sfinților Părinţi şi tradiţia imnografică a Bisericii. 


Descrierea modernistă a Invierii, deşi se consideră întemeiată pe Sfânta Scriptură, 
nu este în acord cu relatarea biblică privind înlăturarea pietrei de pe mormânt şi 
include elemente care nu sunt prezentate în Sfânta Scriptură. 


Reprezentarea modernistă ÎL înfăţişează pe Hristos deasupra mormântului, după ce 
un înger a dat la o parte piatra mare care îl pecetluia. Însă, după învăţătura 
Bisericii, Hristos a ieşit din mormânt în timp ce acesta a rămas pecetluit, aşa cum a 
intrat în încăperea unde se adunaseră ucenicii săi pe când uşile erau încuiate, „de 
frica iudeilor”. (loan 20, 19) 


Sfântul Simeon Noul Teolog lămureşte această dilemă spunând că trupul lui 


Hristos de după Inviere nu mai era Stricăcios şi material aşa cum fusese în viaţa 
sa pământească, ci acum era un trup duhovnicesc şi nestricăcios, de o altfel de 
consistenţă, care-l permitea să treacă prin uşile încuiate. 


Un argument rațional ar fi şi acela că Hristos-Dumnezeu, fiind Atotputernic, nu 
avea nevoie de un înger, una din creaturile sale, ca să-i dea piatra la o parte. 


De fapt, după cum spune ÎN, piurra « fost prăvărită de un înger 
după ce Hristos ieşise din mormânt pentru că femeile mironosiţe care au venit la 
mormânt Să poată vedea cu ochii lor că mormântul este gol şi că Hristos înviase 
într-adevăr. 


Un alt element modernist introdus în icoană şi care se expune criticii este 
înfăţişarea lui Hristos ținând un steag pentru a sublinia biruinţa Sa asupra morții. 
Steagul este un simbol profan, în timp ce crucea pe care o ţine Hristos uneori în 





reprezentarea tradiţională este un simbol duhovnicesc cu implicaţii mult mai 
profunde. De fapt, Sfânta Scriptură, pe care pictura apuseană afirmă că o urmează 
întocmai, nu spune nimic despre Hristos înviind din mormânt cu un steag în mână. 
Nu spune nimic nici despre soldaţii care păzeau mormântul că L-ar fi văzut pe 
Hristos ieşind din mormânt. Vorbeşte numai despre faptul că soldaţii au văzut un 
înger care a venit acolo după Înviere şi a prăvălit piatra şi nu pe Hristos. La 
vederea îngerului „a cărui înfăţişare era ca fulgerul”, „soldaţii s-au cutremurat 
şi S-au făcut ca morţi”. (Matei 28, 1-4) 


Dar eroarea foarte gravă care face că reprezentarea modernistă să fie inacceptabilă 
este aceea că îi prezintă pe soldaţii care păzeau mormântul ca fiind primii oameni 
de pe pământ care au fost martorii Învierii lui Hristos, ceea ce contrazice flagrant 
Sfânta Scriptură care este destul de clară în ceea ce priveşte relatarea arătărilor 
Mântuitorului de după Învierea Sa. 


Scopul Învierii Domnului Hristos nu a fost acela de a face dovada zdrobitoare a 


iii Sale, aşa cum pie ete nai Ci, aşa cum arată icoana, 





Ce simboluri cuprinde icoana Invierii Domnului - Anastasis? 


Icoana Învierii este plină de simboluri. Reprezentările îl arată pe lisus făcându-Şi 
drum prin învelișul pământului, călcând în picioare porțile iadului, peste care Se 
înalță, şi ridicându-l pe Adam din osânda neascultării. Coborârea la iad poartă în 
sine începutul înălțării omului, pentru care moartea fizică devine doar o trecere, o 
cale de acces spre viaţa cea nouă, veşnică. 


Invierea lui Hristos este punctul central al istoriei mântuirii, fiindcă prin aceasta 
Mântuitorul restaurează omul şi întreaga creaţie, aducându-i la maxima apropiere 
de Dumnezeu. 


Icoana obişnuită de Paşti e cunoscută sub numele de „Anastasis”, termenul grec 
pentru „Inviere”. Aceasta îl reprezintă pe Hristos biruitor asupra iadului, a morții şi 
luându-l cu El pe Adam. 


În secolul al IX-lea și al X-lea, scena Învierii devine din ce în ce mai mult evocată 
în picturi şi alte forme de reprezentare vizuală a Învierii. Începând cu secolul al X- 
lea, loan Botezătorul, regele David şi regele Solomon încep să apară în aceste 
icoane, iar pe parcursul secolelor următoare vor apărea și alte personaje, precum 
Abel şi Samuel. 





Variaţiile reprezentării iadului sunt, de asemenea, interesante. Porți rupte, lacăte, 
bare, încuietori şi chei sau îngeri care îl păzesc pe diavol sunt tot atâtea simboluri 
ale răului care sechestrează, oprind accesul la lumină. 


Reticenţele de a reprezenta prea detaliat sau a pune prea mare accent pe imaginea 
iadului se simt pentru că partea superioară a icoanei, cu lisus care îl salvează pe 
Adam din Rai, trebuie să se afle în centrul atenţiei. 


Pogorârea la iad, semnul puterii lui Hristos 


Sfântul loan Damaschinul, autorul Canonului Paştilor, scrie că: „Deşi Hristos a 
murit ca un om, iar sufletul Său S-a desprins din prea curatul Său trup, dumne- 
zeirea Lui a rămas nedespărțită de amândouă, adică atât de trup, cât şi de suflet”. 


Acesta este motivul pentru care Hristos apare în iad nu în postura smerită, de rob, 
ci de Stăpân al vieţii și al morții, Biruitor al iadului, Izbăvitor al celor aflaţi aici. Şi 
veșmintele lui Hristos sunt diferite de cele purtate cât a viețuit pe pământ. Nuanţa 
de galben-auriu simbolizează lumina slavei Celui care este Lumina lumii. 


Poziţia corpului Mântuitorului stând deasupra uşilor sfărâmate ale infernului diferă 
de la un iconar la altul. In unele lucrări, Hristos este înfățișat cu pas îndrăzneţ, vioi, 
sugerând aproape o grabă de a cobori în tenebre, pentru a-l salva pe Adam. 


In alte icoane, mai ales cele ruseşti, lisus Se apleacă pentru a-l ridica pe părintele 
ome-nirii, aflat în genunchi împreună cu Eva. 


Icoana rusească este una care inspiră calm, linişte. Hristos este Stăpânul absolut, nu 
are de cine să se teamă. EI priveşte cu duioșie la fața lui Adam, care imploră 
iertare. Chipul lui, obosit de atâta așteptare, se luminează la privirea Creatorului 
său. 


Moise şi Sfântul loan Botezătorul arată celor din iad pe Cel proorocit de ei 


Unul dintre exemplele cele mai bune de reprezentare a Invierii sunt icoanele ruseşti 
anonime din secolul al XV-lea. Nu există nici o îndoială privind ideea centrală 
redată în această operă: lisus a coborât chiar în iad pentru a-l aduce pe Adam la EI. 


Hristos nu e reprezentat ca o victimă a morţii şi a răului, ci ca biruitorul Fiu al lui 
Dumnezeu, înveşmântat în slavă, care prin moartea Lui a învins moartea lui Adam 
şi i-a eliberat pe cei care au fost ţinuţi prizonieri în iad. 





Icoana transmite ideea că Hristos a venit în salvarea lui Adam: hainele ocru-aurii 
ale Mântuitorului se desfăşoară în spatele Său în timp ce Se apleacă spre Adam; EI 
apucă mâna dreaptă a lui Adam, ale cărui braţe sunt întinse pentru a-L întâmpina 
pe Răscumpărător. 


Prin apariția Sa în iad, Hristos deplasează spațiul teofanic de la nivelul superior la 
cel inferior. Transfigurarea nu are loc pe un munte, punct de contact cu cerul, nici 
în partea de sus a icoanei, ci în jos. Ruptura de nivel între cer, pământ şi iad este 
consumată, totul este acum „deschis”. 


In spatele lui Hristos e pictată ceea ce se numeşte o „mandorlă” circulară, care este 
simbolul prezenţei divine inefabile şi este folosită şi în alte icoane, cum ar fi cea a 
Schimbării la Faţă. 


Cercul exterior al acestui simbol este albastru, cercul următor mai apropiat de inte- 
rior are nuanţe albastre-verzui, iar peste cercul din centru, mai întunecat, linii aurii 
ce strălucesc din dreapta sugerează primele raze de lumină ale Învierii, şi chiar spre 
această parte, Mântuitorul îl trage pe Adam. Întunericul iadului a fost invadat de 
lumină, iar nuanţa de ocru a hainelor lui Adam reprezintă veșmintele slavei, ca o 
aluzie la noua viaţă spre care a fost ridicat. 


În spatele lui Adam stau regele Solomon și regele David, îmbrăcaţi în veşminte 
împărătești, cu coroană pe cap, strămoşi și profeți ai Mântuitorului. Ei Îl recunosc 
pe Hristos, arătând tuturor pe Cel despre care profeţiseră şi a Cărui venire o 
vestiseră. 


În spatele lui Solomon îl putem vedea pe Sfântul loan Botezătorul. Acesta este 
Înaintemergătorul care a pregătit calea Domnului, L-a precedat cu o moarte de 
martir şi a intrat înaintea Sa în iad, în același fel în care botezul său cu apă l-a 
precedat pe cel cu Duh Sfânt al lui lisus. 


Paştile lui Hristos, exodul din moarte spre viaţă 


In dreapta, Eva îngenunchează cu mâinile ridicate în semn de rugăciune şi se uită 
atent spre Hristos; este îmbrăcată cu veşminte de un roşu aprins şi pare să împăr- 
tăşească împreună cu Adam libertatea pe care lisus a adus-o lumii din iad. 


Eva este reprezentată într-un stil care aduce aminte prin postură şi îmbrăcăminte de 
Maica Domnului; de altfel, se cuvenea ca „maica omenirii” să evoce figura celei 
care e mama Dumnezeului Intrupat, a noii omeniri care ia viaţă prin Hristos. 





In spatele Evei este reprezentat Moise, cu Tablele Legii; ieşirea din Egipt şi promi- 
siunea lui Dumnezeu asociate cu acest personaj biblic şi-au găsit împlinirea în 
acest nou exod din iad şi moarte. 


În spatele lui Moise pot fi observate alte personaje cunoscute din Biblie, care 
aşteaptă eliberarea din iad. Prezenţa profeților pare să vină de la sine. Ei au fost cei 
dintâi care au aşteptat și vestit Învierea. Moise este reprezentantul primului Legă- 
mânt şi martor al primului Paşti. 


La picioarele lui Hristos, porțile iadului au fost rupte, iar personificarea răului 
apare în întunericul adâncului. Nuanţele închise folosite pentru pictarea iadului 
aduc aminte de peştera din icoanele Naşterii Domnului, a Învierii lui Lazăr şi a 
Răstignirii. 


În partea superioară a icoanei, cele două vârfuri de piatră arată că „pământul s-a 
cutremurat şi pietrele s-au despicat” (Matei 27, 51) în momentul morţii lui Hristos. 
Pe de altă parte, stâncile simbolizează cosmosul întreg şi reflectă lumina ieșită din 
adâncurile pământului. Lumea văzută și nevăzută participă la Învierea Domnului. 


Despicarea pietrelor din icoana Invierii pare să amintească de despărțirea apelor 


Mării Roşii din Vechiul Testament, când poporul lui Israel a plecat din sclavia 
Egiptului spre libertatea pământului făgăduinţei. 

Prin fiecare dintre aceste două evenimente biblice, Dumnezeu pregăteşte o cale de 
trecere spre libertate pentru poporul său. Trecerea (Paştile) Mării Roşii reprezintă 
sfârșitul tiraniei lui Faraon, aşa cum Sfânta Inviere a lui Hristos marchează omo- 


rârea morţii, a păcatului şi dobândirea vieţii celei noi. 


(Articol preluat din Ziarul Lumina, semnat de Augustin Păunoiu) 





Biserica Sfântului Mormânt - Biserica Invierii 


Biserica Sfântului Mormânt este numită de ortodocşi Biserica Învierii, pentru că 
nu moartea, ci Învierea Domnului este temelia, cununa, biruinţa creştinilor. 
Biserica Sfântului Mormânt este o construcție măreaţă din secolul al XI-lea, 
înălţată de cruciați, în locul altei biserici vechi, zidită de Sfânta Elena în secolul IV, 
în Ierusalim, Israel. Ea adăposteşte cele mai scumpe locuri ale creştinilor: 
Muntele Golgota şi Mormântul Domnului nostru lisus Hristos; iar jos, în stânca 
de piatră, se află peştera unde s-a descoperit Crucea Domnului de către Sfânta 
împărăteasa Elena. 


În decursul istoriei biserica aceasta a avut diferite denumiri, dar în general, 
majoritatea oamenilor, o numesc , pentru că această biserică a fost construită pe 
locul în care lisus Hristos a fost răstignit şi îngropat într-un mormânt săpat în 
piatră. Alţii o numesc Biserica Învierii pentru că aici a înviat Domnul. Biserica are 
o importanță deosebită pentru creştinii ortodocşi, dar şi pentru cei de alte 
confesiuni creştine, care vin aici să se închine şi să aducă slavă lui Dumnezeu 
pentru toate câte a făcut EI pentru noi. 


Biserica Sfântului Mormânt - Biserica Invierii - scurt istoric 


Imediat după răstignirea şi Învierea Mântuitorului, locul Golgotei şi al Sfântului 
Mormânt au fost venerate ca sfinte nu numai de către Apostoli şi de creştinii din 
Ierusalim dar şi de alți credincioşi creştini de pe cuprinsul Ţării Sfinte şi al întregii 
lumi. După înfrângerea ultimelor revolte iudaice, împăratul roman Adrian, care nu- 
i suporta pe iudei şi nici pe creştini, a hotărât ca toate edificiile creştine şi iudaice 
să fie profanate şi transformate în edificii păgâne. Astfel şi pe locul Golgotei, din 
porunca lui, a fost construit un templu păgân. 





Pe la începutul secolului IV, din poruncă , templul păgân a fost dărâmat şi în locul 
său a fost construit un vast ansamblu de edificii menit să permanentizeze în 
memoria credincioşilor creştini ultimele momente din viaţa Mântuitorului. Abia 
după Sinodul Ecumenic de la Niceea, în anul 325, Constantin a poruncit 
episcopului Macarie al Ierusalimului să distrugă templul zeiţei Venus şi pe cel al 
lui Jupiter. Constantin a dat poruncă să se clădească nu numai o bazilică mai 
frumoasă decât toate celelalte din lume, dar încă şi alte construcţii, care să 
depăşească tot ceea ce există mai deosebit în celelalte oraşe, şi le-a pus 
constructorilor la dispoziţie marmură şi coloanele cele mai de preţ. 


Arhitecţii Eustatiu şi Zenobiu s-au apucat să construiască o bazilică de prima 
mărime, dovadă a biruinţei politice a creştinilor şi a afirmării Ierusalimului drept 
capitala lor religioasă. In anul 335, reuniți în Sinodul de la Tyr, episcopii au venit 





să sfinţească noua bazilică care va purta numele de Biserica Sfântului Mormânt. 
Biserica Ortodoxă face pomenirea începerii construirii Bisericii Sfântului 
Mormânt la data de 13 septembrie. Începând cu secolul IV şi până în al VII-lea, 
Sfântul Mormânt, gigantic complex monumental, cunoaşte vremea sa de glorie. 
Loc de pelerinaj de prim ordin al creştinătăţii, el e slăvit în toate relatările 
călătorilor. Perioada sa întunecată începe în veacul al VII-lea, fiecare secol fiind 
după aceea de catastrofe distrugătoare, urmate doar de nişte restaurări sumare. 


În anul 614, cu ocazia cuceririi Ierusalimului de către perşii lui Chosroe, Sfântul 
Mormânt a fost incendiat şi Sfânta Cruce furată. Însă împăratul Heraclius a 
recuperat-o, iar patriarhul Modest al Ierusalimului i-a refăcut părţile deteriorate, 
întocmai ca cele dinainte. De acum înainte în repetate rânduri cotropitorii 
Ierusalimului aduceau stricăciuni nu numai , dar şi conducătorilor şi slujitorilor de 
aici, mulți dintre ei fiind omorâţi în chinurile cele mai groaznice. 





Cucerirea arabă din 632 a pus capăt prezenţei bizantine în această regiune. 
Toleranţa era o regulă, şi califul Omar s-a mulţumit să se roage în afara Sfântului 
Mormânt, fiindcă, zicea el, dacă m-aş fi rugat în această biserică, ea ar fi rămas 
pierdută pentru voi (creştinii), deoarece credincioşii v-ar fi luat-o, zicând că: aici s- 
a rugat Omar. Dar era oricum ameninţată de ruină: un cutremur în secolul al IX-lea 
a precedat distrugerea ordonată de califul Hakim, în 18 octombrie 1009. 
Cronicarul loan din Antiohia povesteşte cum executanţii poruncii califului au ras 
la pământ întreaga biserică, în afară de acele părți imposibil de dărâmat sau prea 
greu de mişcat din loc, adică rotonda Anastasis, care mai există, până la primul 
etaj, şi astăzi. 


La începutul secolului XI ansamblul creştin de aici este complet distrus din 
porunca unui calif al Egiptului, dar împărații bizantini au reconstruit-o imediat. În 
vremea cruciadelor creştine Bisericii Sfântului Mormânt i-au fost adăugate în 
imediata apropiere noi paraclise şi biserici reunite sub acelaşi acoperiş. 
Reconstruirea bisericii a fost iniţiată de cavalerii , în 15 iulie 1099. Cruciații încep 
să renoveze biserica în stil românesc şi îi adăugă o clopotniţă. Aceste renovări care 
reunifică locurile sfinte sunt finalizate în timpul domniei Reginei Melisende, în 
anul 1149. Această construcție a fost sursă de inspirație pentru bisericile din 
Europa. 





Călugării franciscani o renovează mai târziu, în anul 1555, dar biserica este 
neglijată, în ciuda numărului în creştere de pelerini. În anul 1808, un incendiu îi 
afectează grav structura, provocând căderea domului Rotondei şi sfărâmarea 
decoraţiunilor exterioare ale Ediculei. Rotonda şi Edicula au fost reconstruite în 
anul 1809. Focul nu a atins interiorul Ediculei şi nici decoraţiile din marmură ale 
Mormântului care, majoritatea, datau de la restaurarea din anul 1555. Domul actual 
datează din anul 1870. Restaurări ample au început în anul 1959, incluzând şi 
redecorarea Domului, în perioada anilor 1994-1997. Deşi uneori cu sacrificii 
materiale, de acum înainte, a fost posibil ca biserica să fie frecventată de toţi 
creştinii. 


În timp, întregul complex a cunoscut generozitatea unor prinți şi domnitori, chiar şi 
a celor români. Aceste ajutoare băneşti au permis în timp întreţinerea bisericii şi 
renovarea pe rând a Rotondei, a iconostasului, sau a altor lucrări de reparaţie şi 
întreţinere. Din pricina unui devastator incendiu, la începutul secolului XIX, 
biserica a fost refăcută. Au urmat apoi repararea stricăciunilor produse în urma 
unui cutremur, precum şi a altor stricăciuni pricinuite de război, sau de trecerea 
timpului. 


Sfântul Mormânt este folosit de toate trei bisericile (ortodoxă, coptă şi catolică). 
Este un edificiu din granit roşu, cu un mare număr de sfeşnice uriaşe în faţa lui. 
Chiar în faţa Mormântului este zona principală în care stau credincioşii la slujbă şi 
care a fost înconjurată cu ziduri şi este folosită de ortodocşi. Pentru a evita 
discuţiile dintre confesiuni s-a realizat o delimitare a drepturilor fiecăreia asupra 
zonei, precum şi un statut de funcţionare a bisericii şi a locurilor pentru închinare 
din Țara Sfântă. 





Biserica Sfântului Mormânt - Biserica Invierii - arhitectura bisericii 


Masiva clădire e pusă ca un clopot deasupra Golgotei. Pe deasupra tuturor 
bisericuţelor de aici s-a zidit şi ridicat o singură imensă biserică, ce poartă numele 
de Biserica Sfântului Mormânt. Ar fi fost mai nimerit numele de Biserica Golgotei 
sau Biserica Învierii, pentru că întreaga religie a Creştinismului de înviere se leagă, 
şi nu de mormânt. Între o capelă şi alta distanţele sunt mici, căci toate pregătirile 
Răstignirii şi Răstignirea s-au petrecut în jurul aceluiaşi loc. 


În partea din faţă a bisericii se află o curte spațioasă în care se adună pelerinii, în 
timpul marilor sărbători şi procesiuni creştine de peste an, dar şi pentru a asculta 
indicaţiile ghizilor despre istoria bisericii şi a evenimentelor sfinte petrecute în aici. 
Din această curte cu formă pătrată se pot vedea împrejur mai multe mănăstiri şi 
paraclise ale ortodocşilor, armenilor şi copţilor. Spre nord se deschid, sub forma 
unor arce, două intrări, una zidită, iar alta care permite accesul în . 


Pe această uşă numită "poarta Sfântă” se păstrează două inscripţii adresate 
pelerinilor: 


"Închinătorule, întră întru bucuria Domnului, în cerul plin de lumină." şi 





Coloanele de marmură albă din stânga intrării sunt fisurate în partea de Jos. 
Tradiţia ne spune că într-un an, credincioşii ortodocşi, neavând cu ce să achite 
taxele impuse de turci pentru intrarea în Sfântul Mormânt au rămas afară 
pentru a primi din cer . Atunci, în chip minunat, focul dumnezeiesc, care 
coboară în fiecare an în Sâmbăta Mare la Sfântul Mormânt, a lovit aceste 
coloane lăsând aceste urme vizibile şi astăzi. 

Intrând în biserică, la numai câţiva metri de la intrare ajungem la Piatra Ungerii. 
Este de fapt o lespede din piatră roşiatică care protejează locul în care Iosif din 
Arimateea şi Nicodim, au aşezat trupul Domnului după ce l-au coborât de pe cruce. 
Despre acest loc, citim în Sfânta Evanghelie: "Au luat deci trupul lui lisus şi l-au 
înfăşurat în giulgiu cu miresme, precum este obiceiul de înmormântare la iudei. 





Iar în locul unde a fost răstignit era o grădină, şi în grădină un mormânt nou, în 
care nu mai fusese nimeni îngropat. Acolo l-au pus pe lisus, pentru că mormântul 
era aproape". "lar făcându-se seară, a venit un om bogat din Arimateea, cu 
numele Iosif, care şi el era un ucenic al lui lisus. Acesta, ducându-se la Pilat, a 
cerut trupul lui lisus. Atunci Pilat a poruncit să i se dea. Şi Iosif, luând trupul, |- 
a înfăşurat în giulgiu curat de in, şi l-a pus în mormântul nou al său, pe care-l 
săpase în stâncă, şi, prăvălind o piatră mare la uşa mormântului, s-a dus." 
(Matei 28, 57-60) 


Deasupra plăcii de marmură atârnă frumos mai multe candele. Pe mozaicul din față 
este prezentat, în culori foarte vii, acest eveniment cutremurător. Împrejurul acestei 
lespezi din marmură, acoperită cu mir şi petale de trandafir, în mulțimile se cântă 
prohodul Domnului. 


La câţiva metri de acest loc spre răsărit se înalță o stâncă încadrată astăzi într-un 
paraclis mai spaţios cu două altare. Acest paraclis este zidit pe piatra Muntelui 
Golgota, pe locul în care a fost înălţată Crucea pe care a fost răstignit lisus Hristos. 
În dreapta Crucii se află primul altar şi marchează locul în care lisus a fost 
dezbrăcat de hainele Sale şi pironit în cuie pe lemnul crucii. În mijlocul altarului 
principal, numit Sfânta Golgota, este fixată în crăpătura stâncii o cruce care ne 
aminteşte de răstignirea Domnului. În imediata apropiere este o icoană a Sfintei 
Fecioare Maria, prin inima căreia a trecut durerea ca şi o sabie văzând pe Fiul ei 
preaiubit răstignit între tâlhari. 





"Și toate mulțimile care veniseră la această privelişte, văzând cele întâmplate, se 
întorceau bătându-şi pieptul. lar alţii Îl huleau împreună cu arhiereii şi 
cărturarii şi îl batjocorea, dar lisus S-a rugat zicând: Părinte, iartă-le lor că nu 
ştiu ce fac! Și, strigând iarăşi cu glas mare Și-a dat duhul. Şi iată catapeteasma 
templului s-a sfâşiat în două de sus până jos, şi pământul s-a cutremurat şi 
pietrele s-au despicat. Mormintele s-au deschis şi multe trupuri ale sfinţilor 
adormiţi au înviat. lar Sutaşul şi cei ce împreună cu el păzeau pe lisus, văzând 
cutremurul şi cele întâmplate, s-au înfricoşat foarte, zicând: Cu adevărat, Fiul 
lui Dumnezeu era Acesta!" (Matei 28). 


Astăzi, pe acest loc se află Sfânta Masă a altarului pe care se slujeşte zilnic Sfânta 
Liturghie. In partea de jos a Sfintei Mese nişte panouri transparente protejează 
stânca Golgotei, crăpată de cutremur. Credincioşii pot atinge această stâncă printr- 





un orificiu al unui disc din aur, împodobit cu scene de pe Drumul Crucii, donat 
Sfântului Mormânt de către domnitorul român Şerban Cantacuzino. Locul este 
cunoscut în Evanghelie ca "Locul Căpățânii”. Prin panourile protectoare ale stâncii 
laterale se poate vedea şi astăzi stânca înroşită de sângele lui Hristos care s-a scurs 
de pe piatra Golgotei peste căpăţâna lui Adam, părintele neamului omenesc, al 
cărui păcat a fost răscumpărat prin jertfa lui Hristos. 


Coborând scările de la Altarul Golgotei, ne întoarcem iarăşi spre Piatra Ungerii, în 


partea de apus a bisericii şi înaintăm spre Sfântul Mormânt, în care a fost pus 
trupul lui Hristos. Sfântul Mormânt se află în partea de vest, înaintea Bisericii 
Învierii, în mijlocul unui spaţiu circular de mari dimensiuni acoperit cu o cupolă 
uriaşă susținută de coloane din piatră. Sub centrul acestei cupole se află 
"cuvuclionul"”, cu forma unui mormânt ebraic vechi. Cuvântul "cuvuclion" 
înseamnă cămară, sau tezaur împărătesc şi aici marchează locul exact al Sfântului 
şi Preamăritului Mormânt din care a înviat Hristos. 





La intrarea în Sfântul Mormânt, în partea dinspre răsărit, se află icoana învierii 
Domnului cu inscripţia: "Învierea lui Hristos văzând să ne închinăm, Sfântului 
Domnului lisus.", iar în partea superioară alte inscripţii ale învierii: "7oţi 
credincioşii să se închine ţie mormânt primitor de viaţă, că a fost îngropat în tine 
şi a înviat cu adevărat Hristos Dumnezeu”, şi: "Cei care negaţi învierea 
trupurilor, intrând în mormântul lui Hristos, învăţaţi că a murit, şi a înviat din 
nou, trupul Dătătorului de Viaţă, spre încredințarea învierii celei de pe urmă, în 
care nădăjduim." În faţa acestora atârnă numeroase candele. 


Capela Îngerului este prima încăpere în care păşim. Bisericuța Mormântului este o 
construcție micuță, sub formă dreptunghiulară, şi are două încăperi. Intrând pe o 
uşă joasă în primul spaţiu din interior ajungem în Capela Îngerului. În centrul 
acesteia se află un prestol peste care stă aşezată o piatră sub formă pătrată. Această 
piatră protejată de un geam este o bucată din piatra care a fost aşezată la uşa 
mormântului lui Hristos. 


"Și iată s-a făcut cutremur mare, că îngerul Domnului coborând din cer şi 
venind, a prăvălit piatra şi a şezut deasupra ei. Și înfăţişarea lui era ca fulgerul 
şi îmbrăcămintea lui albă ca zăpada. Şi de frica lui s-au cutremurat cei ce 
păzeau şi S-au făcut ca morţi. lar îngerul răspunzând a zis femeilor: Nu vă 
temeţi că ştiu că pe lisus cel răstignit îl căutaţi. Nu este aici; căci S-a sculat 
precum a zis; veniţi de vedeţi locul unde a zăcut." (Matei 29). 





Pe această piatră, la fiecare miez al nopţii, este aşezată o sfântă masă şi se 
săvârşeşte Sfânta Liturghie. În dreapta şi în stânga, în pereţi, sunt două nişe 
circulare care comunică cu exteriorul. Prin acestea, în Sâmbăta Mare, în sâmbăta 
de dinaintea Sfintelor Paşti, Patriarhul Ierusalimului scoate câte o torță aprinsă 
cu Sfânta Lumină, care coboară din cer pentru a o împărți mulțimii 
credincioşilor care aşteaptă afară. 


In cea de-a doua încăpere a cuvuclionului, în partea dinspre apus, se află o altă 


încăpere . Acesta este prezentat de o inscripție interioară ca un purtător de viaţă, 
mai împodobit decât raiul, şi mai luminos decât toată cămara împărătească. 
Intrarea în această încăpere se face pe o uşă mică şi joasă prin care poate pătrunde 
doar un singur credincios. Încăperea are vreo doi metri lungime şi permite numai 
câtorva credincioşi să stea deodată înăuntru, în vreme ce alții aşteaptă în rugăciune 
în capela îngerului, iar alții în faţa cuvuclionului, în biserica mare. De fiecare dată 
câte un călugăr ortodox supraveghează închinarea credincioşilor la Sfântul 
Mormânt, pentru a se evita neorânduiala sau îmbulzeala. 





În dreapta ultimei încăperi a Cuvuclionului se întinde o lespede din marmură albă 
care protejează locul pe care a fost aşezat trupul mort al dumnezeiescului 
Răscumpărător, care după trei zile a înviat. În acest loc milioane de oameni din 
întreaga lume au îngenuncheat rostind cele mai sfinte rugăciuni, împletite cu 
lacrimi de durere, de mulţumire sau de speranţă. Aici realizezi, poate cel mai bine 
că orice jertfă ne conduce spre înviere, că orice gest de bunătate ne apropie de 
Dumnezeu şi de semeni şi că nimic nu ne mai poate despărți de Hristos, nici 
chiar şi moartea. 


Hristos a înviat! Troparul imprimat pe Sfântul Mormânt rosteşte: "Învierea Ta, 
Hristoase, îngerii o laudă în ceruri şi pe noi, pe pământ, ne învredniceşte cu 
inima curată să te slăvim.”' Cuvuclonul are un caracter interconfesional, şi acolo 
slujesc zilnic, după un program stabilit, mai întâi ortodocșii, apoi armenii, copții şi 
catolicii. 


leşind din interiorul Sfântului Mormânt spre răsărit ajungem în faţa unei biserici 
mari numită Biserica Învierii. Această biserică se află în centrul întregului complex 
bisericesc şi aparţine în exclusivitate ortodocşilor. Aceasta este catedrala propriu- 
zisă a Sfântului Mormânt. Aici se săvârşesc slujbele zilnice ale ortodocşilor, la care 
de obicei participă un mare sobor de preoţi şi arhierei. În mijlocul bisericii stă 
aşezat un sfeşnic special, care marchează după Sfintele Scripturi centrul geografic 
şi spiritual al pământului. Biserica este foarte mare şi impresionează prin stilul 
arhitectonic de tip romanic şi prin atmosfera interioară tipic ortodoxă. 





Sub aceeaşi rotondă imensă a Sfântului Mormânt se află şi alte altare creştine 
începând din sud cu altarul armenilor, spre apus altarul copților, nişte oameni 
foarte modeşti şi respectuoşi, iar spre nord capela catolicilor. 


Acest altar dinspre nord care aparține franciscanilor, este construit pe locul în care 
Domnul s-a arătat după înviere femeilor mironosiţe: "Și plecând ele în grabă de la 
mormânt, cu frică şi bucurie mare au alergat să vestească ucenicilor Lui 
Învierea. Dar când mergeau ele iată lisus le-a întâmpinat, zicând: Bucuraţi-vă! 
Iar ele, apropiindu-se, au cuprins picioarele Lui şi I s-au închinat." (Matei 29) 


Altarul este cunoscut şi sub numele de Capela Sfintei Maria Magdalena, pentru că 
aici este locul în care lisus s-a arătat iarăşi Mariei Magdalena, care stătea afară 
lângă mormânt şi plângea: "Și a văzut pe lisus stând, dar nu ştia că este isus. 
Zis-a ei lisus: Femeie, de ce plângi? Pe cine cauţi? Ea, crezând că este 
grădinarul, i-a zis: Doamne, dacă Tu L-ai luat, spune-mi unde L-ai pus şi eu îl 
voi ridica. lisus i-a zis: Maria! Întorcându-se, aceea, i-a zis Învăţătorule. ” (loan 
20) 





Urcând câteva trepte ajungem într-o altă capelă catolică, în locul care după tradiţie, 
Mântuitorul S-a arătat Sfintei Fecioarei Maria, după Înviere. În interiorul capelei se 
află şi un fragment din coloana de piatră de care a fost legat Domnul, la pretoriu, 
când ostaşii romani l-au bătut şi l-au batjocorit. Tot aici tradiția ne spune că 
Patriarhul Ierusalimului şi Sfânta Împărateasa Elena au atins lemnul crucii de un 
mort şi îndată acela a înviat. 


Culoarul interconfesional care înconjoară Cuvuclionul şi Biserica Invierii continuă 
din acest loc, spre răsărit, până la un mic altar, construit peste locul în care soldaţii 


romani l-au păzit pe lisus, înainte de a fi răstignit. În pardoseala paraclisului se află 
o lespede din piatră cu două orificii în care erau introduse picioarele celor 
condamnaţi, iar pe dedesubt erau legaţi cu un lanţ. Din acest motiv locul acesta 
este numit şi "Paraclisul butucilor”, pentru că aici au stat şi picioarele lui lisus 
legate în acest fel, înainte de răstignire. 


Sfânta Sa Mamă, Fecioară Maria, a stat aici aproape de lisus, împreună cu alte 
femei evlavioase şi toate plângeau. Din cauza durerilor pricinuite de pe patimile şi 





umilirile lui lisus Maica Domnului a leşinat aici de durere. Locul leşinului este 
marcat de o icoană a Maicii Domnului făcătoare de minuni. 


In partea de răsărit a Bisericii Invierii, plecând de la Altarul închisorii lui lisus spre 
Golgota, întâlnim pe rând două paraclise mici. 


În primul dintre ele tradiţia localizează locul în care soldaţii romani au omorât 
un Sutaş roman cu numele Longhin. Acest Sutaş era un fel de superior al 
soldaţilor romani, însărcinat cu Supravegherea răstignirii lui lisus. Mişcat 
profund de toate cele văzute, el a mărturisit înaintea tuturor, zicând: "Cu 
adevărat Fiul lui Dumnezeu a fost Acesta." (Matei 28, 54). Pentru mărturisirea 
acestui adevăr el a fost decapitat, iar capul său aruncat în groapa de gunoi a 
oraşului. O femeie oarbă din oraş descoperă prin vedenie capul Sfântului şi 
primeşte îndată vindecare. Astfel Sfântul Longhin a devenit primul martir şi 
mărturisitor al credinţei creştine. 


Altarul Împărţirii Veşmintelor este foarte aproape de Golgota. În acest loc soldaţii 
romani au aruncat sorții (zarurile) pentru hainele lui lisus: “Jar ostașii, dacă au 
răstignit pe lisus, au luat hainele Lui, şi le-au făcut patru părți, fiecare ostaş o 
parte, şi cămaşa. Și era cămaşa necusută, de sus ţesută peste tot. Şi au zis ostaşii 
între dânşii: să nu o sfâşiem, ci să aruncăm sorții pentru dânsa, a căruia va fi, ca 
să se împlinească Scriptura, ce zice: Impărţit-au hainele Mele lor şi pentru 
cămaşa Mea au aruncat sorţi. Deci ostaşii acestea au făcut, ” (loan 19, 23-24) 





Paraclisul Cununii de Spini se află în imediata apropiere a locului răstignirii, la 
numai câţiva metri de paraclisul lui Adam. În centrul paraclisului este un stâlp de 
granit încadrat sub o sfântă masă din marmură împrejmuită cu sticlă. Pe această 
coloană ruptă, tradiția ne spune că a fost aşezat Domnul în pretoriu, când soldații 
romani i-au pus pe cap coroana cu spini. Pe icoanele care împodobesc paraclisul 
sunt reliefate câteva scene ale judecății lui lisus. Ca o expresie a chinurilor suferite 
la Pretoriu şi astăzi din lemnul icoanelor se poate observa cum sângele încă mai 


curge din picioarele şi fruntea lui lisus. În vinerea de dinainte de Paşti mulţi 
credincioşi îşi alipesc urechea de sfânta masă de marmură, care încadrează stâlpul 
de granit şi pot auzi sunetul suferințelor. Mulţi creştini aud aici loviturile biciului, 
precum şi bătăile ciocanului care au bătut cuiele în mâinile şi în picioarele lui lisus. 





Între Paraclisul Încoronării Domnului cu Spini şi cel al Împărţirii Hainelor se află 
un culoar care coboară în partea de răsărit a muntelui Golgota. Paraclisul aflării 
Sfintei Cruci. În vechime aici erau nişte cisterne imense săpate în piatră pentru 
acumularea apei care era folosită în anotimpul secetos. După răstignire Crucea 
Domnului a fost aruncată de evrei în această cisternă împreună cu cele ale 
tâlharilor. Pentru a se şterge urma acestor evenimente, cisternele au fost umplute 
cu gunoaie şi pietre aşa încât pe la începutul secolului IV, aproape nimeni nu mai 
ştia ce s-a întâmplat cu Sfânta Cruce pe care a fost răstignit Domnul. 


În această vreme Sfânta Împărateasă Elena a venit la Ierusalim şi preluând unele 
informaţii de la localnici a săpat în aceste cisterne până a găsit cele trei crucii în 
partea cea mai de jos a cisternei. Astăzi aici se află un mic paraclis închinat Sfintei 
Cruci, iar în partea de sus este statuia Sfintei Împărătese Elena, care asistă la aceste 
săpături şi aruncă bani din aur soldaților romani pentru a continua săpăturile. 


Urcând câteva trepte spre Biserica Învierii ajungem în altarul "Tâlharului Dismas”, 
care pe cruce a primit făgăduinţa iertării. Tradiţia ne spune că nimeni nu ştia care 
dintre cele trei cruci era a Domnului şi atunci au luat toate cele trei cruci şi au 
mers pe locul în care se află astăzi altarul arătării Domnului, de lângă Sfântul 
Mormânt. Și aşa a lucrat Dumnezeu ca trecând pe acolo un convoi cu un mort 
spre groapă şi atingând mortul de cele trei cruci, mortul a înviat în momentul în 
care a fost atins de crucea pe care a fost răstignit lisus. 





Biserica Învierii Domnului este cel mai sfânt loc de pe pământ. Aici s-au petrecut 
cele mai mari minuni ale creştinătăţii şi ele continuă şi astăzi să impresioneze sau 
să convertească total la credință nu numai pe cei mai puţini credincioşi, dar şi pe 
alți oameni, de alte religii, care din simpli turişti devin creştini în cel mai autentic 
sens al cuvântului. 





Biserica Sfântului Mormânt din lerusalim, imagini la 360 grade 


Imagini extraordinare cu Biserica Sfântului Mormânt din Ierusalim. Le puteți 
viziona rotind imaginea la 360 de grade, mişcând cursorul în dreapta-stânga, sus- 
Jos, dar şi zoom + şi — , dacă daţi click dreapta — full screen. Vizionare plăcută! 


http://www.360tr.com/kudus/kiyamet_eng/index.html 





Piatra Îngerului - piatra pe care a şezut Sfântul Arhanghel Gavriil 
binevestiind femeilor Invierea Domnului 


Odoxologia.ro 


„ȘI iată s-a făcut cutremut mare, că îngerul Domnului, coborând din cer şi venind, 
a prăvălit piatra şi şedea deasupra ei. Şi înfăţişarea lui era ca fulgerul şi 
îmbrăcămintea lui albă ca zăpada. Şi de frica lui s-au cutremurat cei ce păzeau şi s- 
au făcut ca morţii. lar îngerul, răspunzând, a zis femeilor Nu vă temeţi, că ştiu că 





pe lisus cel răstignit ÎL căutaţi. Nu este aici; căci S-a sculat precum a zis; veniţi de 
vedeți locul unde a zăcut.” (Matei 28: 2-6) 


În prima încăpere a kuvulkionului (baldachin de piatră ce a fost înălțat deasupra 
Sfântului Mormânt cu scopul de a-l proteja împotriva ploilor de iarnă din 
Ierusalim), sub sticlă, se află o parte din piatra rotundă ce închidea mormântul şi pe 
care a şezut Sfântul Arhanghel Gavriil, îngerul darului, binevestind femeilor 
Învierea Domnului. 


Cincisprezece candele ard aici necontenit cu untdelemul dăruit de credincioşii ce 
mulţumesc astfel bunului Dumnezeu pentru binefacerile primite. 


(Preot David Pristavu, Drumul Crucii şi Biserica Sfântului Mormânt, 2006, p. 
44) 





Haralambie Skarlakidis - Sfânta Lumină iese din placa Sfântului Mormânt ca 
şi cum ar ieşi dintr-un lac 





Din miezul pietrei pe care a stat Trupul lui Hristos o Lumină nedefinită iese înspre 
afară. De obicei, are o nuanţă albastru-deschis, dar culoarea se poate schimba şi să 
ia multe nuanţe diferite. Nu se poate descrie în cuvinte omeneşti. Lumina iese din 
piatră, ca şi cum ar ieşi dintr-un lac. 


Patriarhul Diodor 1 a fost hirotonit diacon la Ierusalim, în anul 1944 şi a deţinut 
vrednicia de patriarh între anii 1981-2000. La Paştile anului 1998, cu puţine zile 
înainte de Sâmbăta mare, a dat un interviu profesorului danez, Niels Christian 
Hvidt, referitor la ceremonia Sfintei Lumini. Interviul a fost publicat în ziarul 
danez Berlingske Tidende, precum şi în cartea lui Hvidt cu titlul: Miracles - 
Encoun-ters Between Heaven And Earth (Minuni - Întâlniri între Cer şi Pământ). 


Patriarhul Diodor, până la adormirea sa din septembrie 2000, a deţinut rangul de 
patriarh vreme de 19 ani şi a fost prezent la ceremonia Sfintei Lumini 63 de ani 
neîntrerupți. 





În interviul său acordat profesorului danez, patriarhul menţionează următoarele: 
„După ce se sting toate luminile, mă plec şi intru în prima încăpere a 
Mormântului. De acolo merg încet prin întuneric spre cealaltă încăpere a 
Mormântului, unde a fost pus Trupul lui lisus. Acolo îngenunchez cu frică 
Sfântă şi rostesc rugăciunile consacrate, care ni s-au transmis de-a lungul 
veacurilor; iar după ce le rostesc, aştept. Uneori, e posibil să aştept câteva 
minute, dar, de obicei, minunea se să-vârşeşte îndată ce rostesc rugăciunile. 


Din miezul pietrei pe care a stat Trupul lui Hristos o Lumină nedefinită iese 
înspre afară. De obicei, are o nuanţă albastru-deschis, dar culoarea se poate 
Schimba şi să ia multe nuanţe diferite. Nu se poate descrie în cuvinte omeneşti. 
Lumina iese din piatră ca şi cum ar ieşi dintr-un lac. Placa Mormântului arată 
ca şi cum ar fi acoperită cu un nor umed, dar este Lumină. 


Această Lumină se comportă diferit în fiecare an. Uneori acoperă numai placa 
de pe Mormânt, în timp ce alte ori umple de lumină tot baldachinul, încât 
oamenii care Stau în afara Mormântului şi privesc înăuntru văd cum este plin de 
Lumină. Această Lumină nu arde. Niciodată nu mi-a ars barba în cei 16 ani de 
când sunt patriarh în Ierusalim şi am primit Sfânta Lumină. Lumina are o 
compoziţie diferită de cea a unei lumini obişnuite care arde într-o candelă. Într- 


un anumit loc, Lumina se ridică în sus şi formează un Stâlp, a cărui flacără are 
o natură diferită, astfel încât îmi este cu putinţă să aprind lumânările mele de la 
ea. În felul acesta, după ce iau flacăra în lumânările mele, ies şi dau Lumina 
mai întâi patriarhului armean şi apoi celui copt. După aceasta, împart Lumina 
tuturor celor care se află în Biserică... 


Trăim multe minuni în bisericile noastre şi minunile nu Sunt ceva străin pentru 
noi, însă nici una din aceste minuni nu are puterea şi simbolismul pe care le are 
minunea Sfintei Lumini. Minunea este ceva ca o taină dumnezeiască. 
Preschimbă Învierea lui Hristos în ceva atât de viu pentru noi, ca şi cum ea 
[Învierea] s-ar fi petrecut cu câţiva ani în urmă... Mă aflu în Ierusalim din 1939 
şi am venit aici la vârsta de 15 ani. Am urmărit ceremonia Sfintei Lumini în toţi 
aceşti ani şi astfel am fost martor ocular al minunii de 61 de ori. Pentru mine nu 
se pune întrebarea dacă eu cred în minune Sau nu. Ştiu că ea este adevărată.” 


Aceasta este mărturia pe care a depus-o patriarhul Diodor 1 la Paştile anului 1998. 
Descrierea ei este atât de analitică şi revelatoare, încât nu suportă nici un 
comentariu. 





(Haralambie K. Skarlakidis, Sfânta Lumină. Minunea din Sâmbăta Mare de la 
Mormântul lui Hristos, traducere din limba greacă de Ierom. Ştefan Nuţescu, 
Schitul Lacu - Sfântul Munte Athos, Atena, 2011, pp. 259-261) 





Haralambie Skarlakidis - Placa Sfântului Mormânt izvorăşte mir când vine 
Sfânta Lumină 


În perioada Paştelui anului 1998, patriarhul Diodor a fost cuprins de boală şi, 
pentru prima dată în decursul patriarhatului său, nu a fost în stare să săvârşească 
singur ceremonia Sfintei Lumini. 


La câteva zile după interviul său acordat ziaristului danez, când a sosit ziua 
Sâmbetei mari, a fost adus în Biserica Învierii într-un scaun, iar puţin mai târziu, 
când a ajuns la intrarea Sfântului Mormânt, a intrat în prima încăpere a Mor- 
mântului aşezat într-un cărucior pentru invalizi. Dar pentru că era cu neputinţă să 
înainteze în încăperea propriu-zisă a Mormântului, datorită dimensiunilor limitate a 
intrării, a încredinţat săvârşirea ceremoniei episcopului Elefteropolei Hristodul Sa- 
ridaki. La fel s-a petrecut şi în anul 1999. 


Episcopul Hristodul a fost hirotonit diacon în anul 1962 şi trăieşte la Ierusalim de 
53 de ani, din 1957. În discuţia personală pe care am avut-o, la 10 ianuarie 2010, 
mi-a descris într-un mod deosebit de revelator cele pe care le-a trăit în interiorul 
Mormântului. 


lată dialogul pe care l-am avut cu Preasfinţia sa: 





- Preasfinţite, este adevărat că în Sâmbetele mari din anii 1998 şi 1999 
patriarhul Diodor v-a încredinţat responsabilitatea săvârşirii ceremoniei Sfintei 
Lumini? 


- Este adevărat. In acei ani patriarhul Diodor era destul de bolnav şi în timpul 
ceremoniei stătea în prima încăpere a Mormântului, aşezat într-un cărucior pentru 
invalizi. 


- Ce s-a întâmplat când aţi intrat în încăperea interioară? 


- Am început îndată să citesc rugăciunea specială, iar când am terminat, am ob- 
servat că placa de pe Mormânt a început să „transpire”. Cu cât trecea timpul, 
fenomenul devenea din ce în ce mai intens şi placa se vedea a fi acoperită de un 
mir lichid care ieşea din interiorul ei. În acelaşi timp, împreună cu mirul lichid, s-a 
arătat o Lumină albăstruie foarte puternică, care acoperea toată placa Mormântului. 
În acea clipă s-a aprins în chip minunat şi candela neadormită. 


- Și atunci aţi aprins de la candelă mănunchiurile de lumânări ce le aveaţi în 
mâini? 


- Nu, nu a fost nevoie, căci atunci când am întins mănunchiurile de lumânări 
deasupra plăcii Mormântului, deasupra Luminii albăstrui, ele îndată s-au aprins. 


Exact aceleaşi lucruri minunate s-au petrecut şi în anul următor. 


- In acele momente, în prima încăpere a Baldachinului, se afla şi reprezentantul 
armean? 


- Desigur. 

- Și toate acestea pe care le-aţi văzut le-a văzut şi acela? 

- Da, le-a văzut şi el. In ambii ani. Era un om foarte bun, preotul Rasmik, care 
acum se află în Australia. Atunci când s-a arătat Lumina albăstruie şi a aprins 
candela, se ruga în genunchi exact la intrarea în încăperea interioară. S-a învre- 


dnicit să le vadă pe toate. 


- Cât timp a durat apariția Luminii albăstrui? 





- Nu a durat mult. 

- Unul-două minute? 

- Cam atât. 

- Cum v-aţi simţit în acele clipe, Preasfințite? 

- Acestea nu se pot descrie. Intri în legătură cu Dumnezeu. 

- Vă mulţumesc mult. 

- Să mergeţi cu binecuvântarea lui Dumnezeu. 

(Haralambie K. Skarlakidis, Sfânta Lumină. Minunea din Sâmbăta Mare de la 


Mormântul lui Hristos, traducere din limba greacă de Ierom. Ştefan Nuţescu, 
Schitul Lacu - Sfântul Munte Athos, Atena, 2011, pp. 264-265) 





Haralambie Skarlakidis - Candela neadormită de la Sfântul Mormânt 


Sfântul Mormânt al Mântuitorului Hristos 


Sfeşnicul sau candela „neadormită” a Sfântului Mormânt a fost aprinsă pentru 
prima dată în 326, anul în care a fost descoperit Mormântul lui Hristos, şi de atunci 
a rămas nestinsă vreme de 17 veacuri. Candela se stinge numai o singură dată pe 
an, în dimineaţa Sâmbetei mari, ca să se aprindă puţin mai târziu cu Sfânta Lumi- 
nă. 


Cea mai veche mărturie despre această candelă neadormită o întâlnim în Cronica 
Egerniei. 


Pelerina Egeria este o ascetă originară din Spania, care a vizitat Sfântul Mormânt 
în perioada 381-384. Ea descrie Vecernia săvârşită în jurul Mormântului lui 
Hristos, spunând următoarele: „La ceasul al zecelea, care aici se numeşte Lichni- 
con Sau, cum spunem noi, Vecernie, o mare mulțime s-a adunat la Înviere. Toate 
făcliile şi lumânările S-au aprins şi aceasta a creat o lumină înfricoşătoare. 
Lumina, însă, nu intră din afară, ci se primeşte dinăuntru, din peşteră 
[Mormânt], adică de dincolo de zăbrele, unde o candelă arde totdeauna, zi şi 
noapte” (Egeria: diary of a pilgrimage, Ed. G.E. Gingras, New Zork 1970, p. 90) 





(Haralambie Skarlakidis, Sfânta Lumină. Minunea din Sâmbăta Mare de la 
Mormântul lui Hristos, traducere din limba greacă de Ierom. Ștefan Nuţescu, 
Schitul Lacu —Sfântul Munte Athos, Atena, 2011, p. 42) 





Nicolae Pintilie - Ce facem cu lumânarea folosită în noaptea de Inviere? 


„Acum toate s-au umplut de lumină: cerul şi pământul şi cele dedesubt”, aşa 
cântăm în noaptea Sfântă a Învierii Mântuitorului Iisus Hristos. Clipele nopţii pline 
de lumină sunt trăite de către creștinii din lumea întreagă. Mai mult sau mai puţini 
pregătiţi, cu toţii am fost cu lumânarea, dar şi cu inima pâlpâind lângă Hristos. Am 
cântat Hristos a Înviat! - imnul care a adus și unora, și altora, bucurie pe chip. 
Bucurie pe care am prelungit-o în dumnezeiasca Liturghie, dar şi mai apoi, în 
liniştea căminului. 


Am luat lumina cu noi. Şi la propriu, şi la figurat. În suflete, dar şi în lumânările 
aprinse de la biserică, transformând străzile, satele şi cimitirele îi râuri de lumină 
dătătoare de speranţă. Trist este pentru cei care fac ordine în biserici şi în curțile 
aferente bisericilor, după slujba Învierii, care găsesc lumânări uitate sau pur şi 
simplu aruncate. În acest context se naşte întrebarea: ce facem cu lumânarea pe 
care am avut-o lângă inimă în noaptea Învierii? 


Dincolo de simbolismul acestei lumânări care ni-l face prezent pe Mântuitorul lisus 
Hristos, numit în Sfânta Evanghelie „Lumina lumii”, lumânarea de Înviere ne 
aduce aminte de jertfa noastră personală. Este ofrandă adusă lui Dumnezeu, alături 
de osteneala de a fi prezenţi la dumnezeiasca Liturghie din noaptea Învierii. De 
aceea, lumânarea se folosește într-o rânduială aparte. Deşi găsim la tot pasul fel de 
fel de practici superstițioase, ea nu se stinge de pragul casei sau de grindă, nici nu 
se afumă cu ea vitele din gospodării şi nici nu se ghiceşte cu ea. 


Cu toate că nu există o exprimare tipiconală oficială, corect este ca lumânarea 
folosită la Inviere să nu se arunce şi nici să nu se alăture celorlalte lumânări 
folosite la biserică. Lumânarea cu care am primit lumină este luată acasă şi arsă 





câte un pic în toată săptămâna luminată. Dacă timpul sau spaţiul nu ne permit acest 
lucru, lumânarea poate fi aprinsă la locul destinat aprinderii de lumânări de la 
biserică ori la mormintele celor dragi. 


Unii credincioşi, cu încuviințarea preotului, păstrează o parte din această lumânare 
pentru a o aprinde în momentele de încercare, de primejdie, de boală - amintindu- 
ne că Hristos pe toate le-a biruit, dăruindu-ne speranţa bucuriei. 





Lumânarea de Paşti - Pentru copii 


Părul lui frumos pieptănat, cu cărare pe-o parte, se potrivea de minune cu obrajii 
îmbujoraţi şi cu zâmbetul sărbătoresc. Costumaşul de un alb strălucitor şi 
pantofiorii albastru închis erau cadou de la naşa, ca şi lumânarea albă, pe care scria 
cu litere aurii HRISTOS A ÎNVIAT. Ochii îi strălucesc înaintea micii flăcări a 
lumânării de Paşti. Micuța Dimitra lângă el, ca un mac în rochiţa ei roşu aprins, 
trage uşor de sacoul cu nasturi aurii. Bunica şi mama şi tata stau la intrarea în 
biserica mănăstirii, lângă ei, cu aparatul de fotografiat în mâini. Îi priveau cu drag, 
zâmbind. Totul era învăluit în bucuria de Paşti, cu ouăle de un roşu strălucitor, cu 
darurile, în binecuvântarea mănăstirii. Desigur, toate astea nu apăreau în fotografie, 
dar amintirea lor dă viaţă întregii scene. 


Ăsta a fost însă doar începutul ”peripeţiei”. Pentru că lumânarea Dimitrei nu avea 
litere de aur şi voia să o ţină ea pe-a lui, care era mai frumoasă. "Numai puţin”, se 
ruga şi trăgea şi iar trăgea, în timp ce el nu voia să i-o dea. Sărmana lumânare s-a 
topit la atâtea forțări încoace şi-ncolo, s-a îndoit spre stânga, iar în cele din urmă s- 
a săvârşit infracțiunea supremă: lumânarea s-a rupt. Plânsul şi strigătele au fost 
episodul imediat următor: "Era cadou de la naşa şi aş fi lăsat-o la mănăstire, alături 
de celelalte lumânări!”. 


"Manli, dragul meu, adevărata noastră lumânare este bucuria Învierii, iar Hristos 
se bucură să ne vadă bucuroşi, ca de Înviere. EI ştie şi primeşte chiar şi lumânările 
rupte alături de cele drepte şi tari. E de ajuns ca sufletul nostru să fie luminos, fără 
umbrele mâniei şi răutății”. 





Dimitra şi-a plecat căpuşorul, iar fundiţele ei roşii din codițe erau agitate, căci 
fetița plângea încet. Înţelesese şi ea, după mustrarea mamei, iar bunica ştergându-i 
lacrimile a încredinţat-o că un iartă-mă este cea mai frumoasă şi mai strălucită 
lumânare de Paşti. 


Simte încă şi acum în nări mirosul de liliac din acea seară de Paşti, la ”Veniţi de 
luaţi Lumină!” şi la ”Luminează-te, luminează-te, noule Ierusalim”, de la 
purtătoarea de lumină dumnezeiască Liturghie. Şi încă mai strălucesc ochii 
Dimitrei, când la a doua Înviere, la Vecernia Dragostei, au lăsat lumânările aprinse 
în sfeşnicul mănăstirii. Da, un iartă-mă! este cea mai frumoasă lumânare de Paşti. 
De aceea ochii îi strălucesc atât de tare în fotografia din copilărie pe care o priveşte 
acum! 





Puterea învierii lui Hristos 


fe o) de) [o7:4E: Pe) 


Hristos a murit pe cruce. Cât de greu le va fi venit Apostolilor, prietenilor Săi, 
tuturor ucenicilor Săi să trăiască acel moment! Până în ultima clipă ei vor fi sperat, 
vor fi aşteptat o minune care să oprească dezastrul. Dar n-a fost aşa; nemiloasa 
moarte le-a spulberat speranţele, le-a risipit toate visele. 


Ceva asemănător nu li se va întâmpla oare şi unora dintre noi? Nu întâlnim şi în 
zilele noastre evenimente care nu-şi găsesc explicaţie, încercări care ne sfâşie 
sufletul, absurdităţi misterioase, probleme irezolvabile, în urma cărora ajungem să 
ne închipuim că soarele s-a stins şi că luna nu mai da lumină? 


Aşa vor fi simțit şi primii creştini, privind mormântul care le răpise tot ce aveau 
mai scump. Aşa ni se întâmplă şi nouă. Cele mai grele lovituri ale sorții sunt cele 
care se abat asupra noastră pe neaşteptate: în plină viaţă, apare moartea, care ne 
răpeşte tot ce avem mai scump şi atunci parcă încremenim de durere. 


Învierea lui Hristos s-a produs pe neaşteptate, asemenea unui cutremur de pământ. 
Era ceva care părea imposibil. Dar „puterea învierii Sale” ne va elibera şi pe noi. 
Să rămânem puternici: în întuneric şi lumină, puterea şi iubirea vor străluci asupra 
noastră. Să nu cădem în deznădejde. Chiar dacă ni se va părea vreodată că EI este 
mort, să nu uităm că este viu în veci. Şi că ne iubeşte cu iubire veşnică. 





Prin această putere a lui Hristos, care se săvârşeşte întru neputinţa voastră, vi se va 
da să realizaţi cele irealizabile şi să atingeţi cele de neatins. 


(Fiecare zi, un dar al lui Dumnezeu: 366 cuvinte de folos pentru toate zilele 
anului, Editura Sophia, p. 350) 





Constantin Pavel — Poem pascal - Dă şi altora Lumina! 


Când simţi că la tine-n suflet Duhul Sfânt blând se pogoară 
Când tu ştii că-ncepe ziua şi-ntuneric e afară, 

Pe Dumnezeu căutându-L când poţi spune tu că este, 

Dă şi altora lumină, dă şi altora de veste! 


Cel care în Duh se naşte este Duh pentru vecie! 
Cel ce se naşte din carne, doar legea cărnii o ştie. 
În Duh este Învierea şi iubirea de aproape. 

Cel ce are veşnicia şi pe alţii să îi scape! 


Tu iubeşte-l pe aproape, că Dumnezeu e iubire! 

A-l iubi, aceasta-nseamnă: să îi dai şi lui de ştire! 

Să îi spui că peste toate este Tatăl, Fiul este! 

Cu moartea călcând pe moarte, veşnic Duhul ne trăieşte! 
Dacă rău nu va mai face, iertat e cel ce greşeşte! 

Duh primeşte cine-L cere; cine-L caută, găseşte! 
Lumina ce-ţi este dată numai prin alții sporeşte! 

Dă şi altora lumină, dă şi altora de veste! 





Istorioară — Lumina lină a speranţei 


Paşte fericit şi o primăvară 
plină de... 

PACE CHRISTOS A ÎNVIAT! 


Patru lumânări ardeau pâlpâind. Era linişte, atâta linişte, încât puteai auzi şoaptele 
lumânărelelor. 


Prima lumânare oftă: 
- Numele meu e PACE. Lumina mea luminează în întuneric, dar ce folos, oamenii 
nu mă vor.... Şi luminiţa ei deveni tot mai mică, până ce se stinse cu totul. 


A doua lumânare tresări pâlpâind şi şopti: 

- Eu mă numesc CREDINŢĂ, dar se pare că sunt în plus. Oamenii nu vor să audă 
de Dumnezeu. Nu mai are nici un sens să mă consum arzând... O adiere străbătu 
încăperea şi lumânarea se stinse. 


Cu o voce abia şoptită începu să vorbească şi cea de-a treia lumânare: 

- DRAGOSTE mi-e numele şi simt cum mi se sfârșesc puterile. Oamenii mă 
împing de-o parte şi n-au ochi pentru cei pe care ar trebui să-i iubească... Cu o 
ultimă pâlpâire, se stinse şi lumina Dragostei. 


Un băieţel intră atunci în încăpere. Se uită la lumânările stinse şi rosti printre 
lacrimi: 





- Bine, dar lumânările ar trebui să ardă! De ce oare nu ard? 


Atunci se auzi şoapta celei de a patra lumânări: 
- Nu te teme, copilaş! Câtă vreme mă vezi pe mine pâlpâind, mai putem reaprinde 
celelalte lumânări. Numele meu este SPERANŢA! 


Băieţelul prinse curaj, luă în mâini Speranţa şi reaprinse de la flacăra ei Pacea, 
Credinţa şi Dragostea. Cele patru lumânări îşi răspândeau din nou lumina... 


Să nu se stingă niciodată Speranţa din inima noastră ... şi fiecare dintre noi 
Să fie asemeni acelui copil capabil în orice moment să reaprindă cu Speranţa sa, 
Credinţa, Pacea şi Dragostea. 


cele 4 lumanari 
ardeau incefisor 


“Cel ce cunoaşte este ca şi lumânarea aprinsă de la care pot lua lumină mii de 
alte lumânări” 





O poveste impresionantă de Paşte - O poveste cu şapte ouă, scrisă de Tudor 
Arghezi 


Tudor Arghezi, scriitor, poet, nuvelist, eseist, romancier, povestitor şi gazetar a 
lăsat o moştenire culturală imensă României. O parte din textele sale se află încă în 
paginile vechi ale gazetelor în care a publicat. 


În paginile prăfuite ale celebrei reviste interbelice clujene "Realitatea Ilustrată", în 
numărul din 17 aprilie 1930, se regăseşte o poveste scrisă de Tudor Arghezi cu 
prilejul sărbătorilor de Paşti. 


Intitulată "O poveste cu şapte ouă", naraţiunea îl are ca personaj principal pe un 
pitic ale cărui vise se împlinesc la bătrâneţe. 


Este o poveste frumoasă, plină de speranţă, pe care vă invităm să o citiţi mai Jos: 


"Murindu-i găina şi lăsându-i şapte ouă orfane, Piticul din Muntele Pietricica, un 
gospodar bătrân, cu pletele şi barba albe, a ieşit din scorbura tufanului, unde se afla 
intrarea odăilor lui de sub pământ, şi plimbându-se cu mâinile la spate, însoțit de 
cărăbuşul lui cu coarne, s-a gândit ce să facă el cu ouăle din cuibar. 


Papagalul i-a spus: dă-le drumul de vale şi lasă-le să umble până ce vor da oamenii 
de ele. Piticul a răspuns Tei! plescăind cu limba; adică: nici vorbă! 





Gaiţa i-a spus: dă cu ele după veveriţă şi vezi ce se întâmplă. 


Iepurele i-a spus: n-am auzit niciodată de aşa ceva, adică de ouă şi s-a strâmbat de 
râs când i-a povestit Piticul cum se fac ouăle de găină. 


A vorbit cu toate dobitoacele mai mici şi mai mari care au trecut pe la el şi sfatul 
niciuneia din ele nu i s-a potrivit. 


- Am să fac altceva, îşi zise Piticul: o să le clocesc eu. 


Piticul din Muntele Pietricica a fost cel dintâi din neamul lui care s-a gândit să 
clocească. La vârsta lui, nici nu e de mirare, căci după hrisoave şi însemnări găsite 
pe la biserici, el avea 872 de ani, fără să fi suferit înţepenirea unei încheieturi şi 
hrănindu-se numai cu cât rădea cu linguriţa din pojghia lunii de pe frunze şi 
zmântânind noaptea izvoarele de argintiul ei, Piticul putea să mai trăiască încă pe 
atâta şi poate că va trăi, căci trăieşte şi azi. L-am văzut eu. 


Aşa că Piticul s-a pus pe clocit într-o Marţi, cu băgare de seamă, ca să nu spargă 
ouăle şi să se umple de gălbenuş pe dulama lui de catifea, Piticul fiind îmbrăcat 
numai în straie scumpe, ca Vlădicii şi ca judecătorii, şi curat ca o porumbiţă. 


După zece zile, s-a cojit un ou şi a ieşit dintr-însul un inel cu trei mărgăritare şi cu 
o boabă de safir între ele. Piticul s-a mirat şi l-a pus deoparte. 


Al doilea ou fusese mai năzdravan, căci din el a ieşit o vioară fără arcuş care cânta 
singură şi schimba cântecele îndată ce o întorceai cu strunele în jos. Piticul puse 
vioara într-un cui şi o lasă să cânte, clocind înainte. Auzind-o, i se făcea Piticului 
în spate o dată cald şi o dată rece, atât era de mişcat şi de uns pe inimă la graiul ei, 
jumătate murmur de vânt în frunze şi jumătate fuga de apă prin bice înmugurite de 
sălcii scoborate în pârâu. Coaja oului ăstuia, din care venise unealta de cântat, era 
pe dinăuntru ca scoica de mare, cu lumini oglindite trandafiriu, în pătura ei 
sticlitoare din miezuri. 


Un ou bătea ca o inimă fugărită şi a ieşit din el un ceasornic. Cum s-a făcut nu ştiu, 
degeaba mă întrebaţi; atâta pot să spui, că a fost ceas adevărat cu două capace şi 
şapte rubine. Piticul l-a dus şi l-a atârnat lângă vioară, repede, ca să nu i se răcească 
ouăle celelalte. 


Dintr-al patrulea ou a venit un geam argintat, o perie şi un pieptene, la care s-a 
adăugat un borcan cu pomadă de mustăţi. 





- Doamne!, zise Piticul, unindu-şi mâinile pe când şedea pe ouă, tu ai ghicit tot ce- 
mi lipsea, căci de 328 de ani mi-e bărba năclăită şi nu mi-am mai răsucit mustăţile, 
ca un flăcău. Dar ai uitat să-mi trimiţi şi un săpun. 


Săpunul se găsea într-al cincilea ou. Într-adevăr, din acest ou ieşiră 12 săpunuri cu 
12 miroase deosebite, căpşuni, ismă creaţă, levănţică şi câte altele. Piticul unchiaş 
a dat fuga la dulapul cu rufărie şi a vârât săpunurile printre stive, ca să îmbete 
cearceafurile şi cămăşile de mirodenii. 


Al şaselea ou era încăpător cât o ladă mare. Din el au ieşit pahare de cristal, farfurii 
de porcelan, ceşti, borcane, din cele mai catifelate şi mai sonore materiale. Casa 
Piticului se umplu ca înaintea unui ospăț de toate sculele unei gospodării 
îmbelşugate. Din al şaselea ou se mai ivi un stol de vise, toate frumoase pe care nu 
le-aş putea număra, încăperile Piticului singuratec mişcându-se pe neaşteptate ca 
un cer de nori luminoşi. 


Toate visările, dorinţele şi închipuirile Piticului se făcuseră lucruri şi, încăpute într- 
un singur ou de găină, luau acum fiinţă, ca şi cum fuseseră de totdeauna. Însă fiinţa 
lor, mai adevărată ca în vis, era mai puţin adevărată ca în funţă. Trupurile erau 
străvezii şi această lume, suferind de plămada închipuirii, se îmbulzea ca un fum 
licărit dedesuptul unui părete de sticlă şi, atingându-le unchiaşul, mâna lui trecea 
prin ele ca printr-un văzduh cu ceata colindătoare. lată un cal alb, pe care Piticul îl 
dorise acum vreo 400 de ani, pe când era mai puţin cocoşat, neavând 430 împliniţi. 
EI se arătă ca un abur, plutind ca o scamă mare în aer şi potcoavele lui licăritoare 
aveau ceva din luciul nălucitor al marginilor lunii. Schivnic şi neîmperachiat, 
Piticul visase odată să se însoare cu o fată frumoasă şi acum toate fetele frumoase, 
dorite de evlavia lui trecută, veneau în hore uşoare în casa lui din pământ şi treceau 
prin faţa fostei lui tinereţi, rămasă tot atât de tânără, ca în ceasul când se arătau prin 
păşunele Muntelui Pietricica şi ziceau "bună dimineaţa" într-o limbă mai veche de 
cât se vorbeşte azi. 


- Dacă mă însuram cu toate şi trăiam tot până acum, ţara asta ar fi roit de pitici mici 
şi piticii din basme ar fi trăit aevea, la Sinaia, la Buşteni, la Poiana Țapului şi la 
Predeal, cu piticuţele lor, în vile de melci cu pridvoarele de scrumiere - îşi zicea 
Piticul. 


Al şaptelea ou sta neclocit şi nu ieşea din el nimic... 


De bună seamă, dacă era de lemn. Mâncase găina în ziua când l-a ouat prea multe 
surcele? Nu se ştie. Dar tot o să slujească şi el la ceva. Piticul şi-a pus de gând să-l 





roşească de Paşti cu băcan şi să se ducă în satele dintre munţi cu el, să păcălească 
jucătorii şi nuntaşii”. 


(O poveste impresionantă de Paşte, scrisă de Tudor Arghezi, descoperită în 
paginile unei reviste vechi) 

| SI n al învierii 


Vă ceată Domnul slavei la lumina, 
Vă cheamă mucenicii-n veșicii, 
Fortificati biserica crestină 

Cu pietre vii zidite-n temelii. 


Să crească-n inimile voastre 

Un om născut din nou armonios, 
Pe sufletele voastre să se-mplânte 
Pecetea Domnului lisus Hristos. 


Un clopot tainic miezul noptii bate 
ȘI lisus coboară pe pământ 
Din piepturile noastre-nsângerate 
Răsună Imnul Învierii sfânt. 


Veniti creștini, luati lumină 

Cu sufletul smerit, purificat; 
Veniti flămânzi, gustati din cină, 
E nunta Fiului de imparat 








| Prinpomierciripitșicânt, 
ră N Mduhu plin de-un roșu soare, 
 Sisalciile-n albă floare 

| Epace-n cerși pe pământ. 
 Răsuflulcaldal primăverii 

1 Adus-azilele-nvierii. 


„ Şicâte de frumos în sat! 
„Creștinii vin tâcuți din vale 
„ Sidoide se-ntâlnesc în cale 
 Ișizic: Hristos a înviat! 


Și râde-atata sărbătoare 


i „Din chipul lor cel ars de soare. 


 Si-unvânt de-abia clătinitor 
Soptește din văzduh cuvinte: 
 Eglasulcelor din morminte, 
„ Ezgomotul zburării lor! 

1 Şi pomii frunțile-și scoboară 


si Duhul Sfânt prin aer zboară. 


E niște. Și din altar 
„ Cântarea- n stihuri repetate 


E plină astăzi de lumină, 
Că-ntreaga lume este plină 
De-același gând, din cer adus: 
În fapta noastră ni e soartea 

Și viața este tot, nu moartea. 


Pe deal se suie-ncetișor 
Neveste tinere și fete, 
Bătrâni cu iarna vieții-n plete; 
Și-ncet, în urma tuturor, 

Vezi șovăind câte-o bătrână 
Cu micul ei nepot de mână. 


Ah, iar în minte mi-ai venit 
Tu, mama micilor copile! 
Eu știu că și-n aceste zile 


Tu plângi pe-al tău copil dorit! 


La zâmbet cerul azi ne cheamă 
Sunt Paștile! Nu plânge, mamă! 

Biserica, pe deal maisus, 

Departe până-n văi străbate 


„Ah, Doamne! Să le-auzi din vale 
î „Cum râd a drag și plâng a jale! 





dt ; = stazi n sufragerie că die 
NA Și 5 - Dormitaup pe-o fa e, 
| e „ Necăjte sin mânjite, 
i pi: Zece ouă înroșie 
SĂ Un ou alb, abiaolat, 
i: ii „Cu mirare le-a-ntrebat: 
- Ce vă este, frătioare, 
- Cevă doare? 
Nu vă ninge, nu vă plouă, 
Staţi gătite-n haină nouă, 
Parcă, Dumnezeu mă ierte, 
aţi fi ouă... 
Sac fierte! 
Zise-un ou rotund și fraise 
Lângă pasca cu orez. 
? schimbându-și brusc alura, 
oate-au început cu gura: + 
- Pân'la urmă tot nu scap! 
- Ne gătește de paradă. 
- Ne ciocnește cap în cap 
Și ne zvârle  coaja-n stradă... 
- Ce rușine! 
- Ce dezastru! 
- Preferam să fiu omletă! 
js EU de m-ar fi dat la cloșcă, 
șE fi scos un pui albastru... 
„=Sieuunul ilet 
e) Eu, mai bine-ar fisă tac: 

i “ ÎN ra in întrun picior, 
„Dau gâtul peste aripi, tocând din ciocul lor. 


in scrânciob mai la vale pe lângă el adună 
„ Flăcăi și fete mândre ce râd cu voie bună; 
pe „A n sunet de vioare, de cobze și de nai 
„Se-ntoarce hora lină, călcând pe verde plai. 


A Bătrâni cu feţe stinse, români cu feţe dalbe, 
i ă Românce cu ochi negri și cu ștergare albe 

„ Peiarba răsărită fac praznic la un loc, 

„lar pe-mprejur copiii se prind la luptă-n Joc. 


Și scrânciobul se-ntoarce, purtând în legănare 
| Păr echi îmbrățișate cu dulce înfocare, 4 
i scânteietoare și gingașe zâmbiri 

| ropind în aer Ce luciri. 





Toţi copiii azi se îmbracă 
Cu ce au ei mai frumos 
Și părinții lor le cântă 
Invierea lui Christos. 


Și la masă ciocnesc astăzi 
Toţi copiii cei cuminţi, 
Ouă roșii şi pestriţe, 

Cu iubiții lor părinți. 


Toţi copiii azi sunt darnici 
Căci ei ştiu că lui Christos, 
Îi sunt dragi numai copiii 

Cei cu sufletul milos. 

Și copili buni la suflet, 
Azi cu bucurie dau, 
Cozonaci și ouă roșii 
La copiii care n-au. 


Ea CPataga 





Po Sfat 


La toate lucarnele și balcoanele 
Au scos din cer îngerii icoanele 
Si-au aprins pe scări 
Candele și lumânări. 


Orașele de sus, în sărbătoare, 
Au întins velniţe și covoare, 
Și ard în potire 

Mireasmă subţire. 


Si din toate ferestrele odată, 
Mii și sute de mii, 

Heruvimii fac cu mâna bucălată 
La somnoroșii copii. 

Cum se spune Hristos a Înviat! in diferite limbi 


1.Albanian 
Krishti Ungjall! Vertete Ungjall! 
Christi Urzhal! Urtet Urzhal! 


2. Armenian 

Christos harjav 1 merelotz! Orhniale harutjun Christosi! 

Chrisdos haryav ee merelotz. Orhnial eh harootiunn Chrisdosi. 
(Christ is risen from the dead) (Blessed is the Resurrecton of Christ) 


3.Arabic 
Al Maseeh Qam! Haqgan Qam! Al Mesiech Kam! Hakan Kam! 





4.Coptic 
Pikhirstof aftonf! Khen o methni aftonf! 


5.English 
Christ is Risen! Indeed, He is Risen! 


6.Ethiopian 
Y asous Taustwal! Aown Tasous Tanastwal! 


7.Finnish 
Kristus nousi kuolleista! Totisesti nousi! 


8.French 
Christ est ressuscite! En verite il est ressuscite! 


9.Georgian 
Kriste aghsdga! Cheshmaritad aghsdga! 


10.German 
Christus ist Auferstanden! Wahrhaft auferstanden! 
Christ ist Erstanden! Wahrlich Erstanden! 


11.Greek 
Christos Anesti! Alithos Anesti! 
Kalo Pascha! Kali Anastasi! 


12.Hebrew 
Ha Mashiyach qam! Ken hoo gam! 


13.Indonesian 
Kristus telah Bangkit! Benar dia telah Bangkit! 


14.Italiano 
Cristo e risorto! E? veramente risorto! 


15.Japanese 
Harisutosu Fukkatsu! Jitsu Ni Fukkatsu! 


16.Korean 
Kristo Gesso! Buhar ha sho Nay! 





17.Latin 
Christus resurrexit! Vere resurrexit! Surrexit Christus! Vere! 


18.Nigerian 
Jesu Kristi Ebiliwo! Ezia o” Biliwo! 


19.Norwegian 
Kristus er oppstanden. Han er sannelig opstanden. 


20.Polish 
Chrystus zmartwychstanaO! 


21.Romanian 
Hristos a Inviat! Adevarat a Inviat! 


22.Russian 
Khristos voskres! - Voistinu voskres! 


23.Serbian 
Hristos Vaskrese! Vaistinu Vaskrese! 


24.Slavonic 
Christos Voskrese! Voistinu Voskrese! 


25.Spanish 
Cristo esta resucitado! En verdad, esta resucitado! 
Cristo ha resucitado. En verdad ha resucitado. 


26.Syriac 
Meshiha qam! Bashrira gam! 


27. Turkish 
Hristos diril-Di! Hakikaten diril Di! 


28.Ukranian 
Kristos Voskres! Voistinu voskres! 

William Blake The Resurrection--The Angels Rolling Away The Stone from The 
Sepulchre 

Vecellio Tiziano, Polyptych of the Resurrection 

Yaroslavl school, 17th century 

Piero della Fra rancesca ( 1420-1492), Resurrection (1463-65), Pinacoteca 
Comunale, Sansepolcro 





Peter Paul Rubens-- The Resurrection of Christ (c. 1612), Vrouwekathedraal, 
Antwerp 


Ambrogio de Stefano Borgognone 1510 

Andrea Mantegna, Christ's Re 


Giotto di Bondone--Resurrection-- Noli me tangere 

Pr în 
John Lautermilch - I am the Resurrection 








Raphael, 1449-1502 


Fr, 


EI Greco - The Resurrection (1596-1600), Museo del Prado, Madrid 





0570707 EFzI 1543- Christ In TE Spit), Sapun of the Passion 





Paolo Veronese - The Resurrection of Christ , 1570 

Carl Heinrich Bloch, 1873 - The Resurrection 

Frescă a Părintelui Arsenie Boca la Drăgănescu - Invierea Domnului 
Mântuitorul nostru lisus Hristos 





VA] La Primul Sinod Ecumenic s-a 
lu u | Mbglărârea după ce criteriu 
să se se caleuleze data Paștelui 


(HINOPȚIUL DE PALMĂVARĂ 2 LUNĂ PLINĂ PALMA DUMINICA 

Paștele se va sărbători intotdeauna în prima 
Duminică de după lună plină de după Echinocţiul 


de Primăvară, iar de va cădea în aceeași Zi Cu 
Pesahul Evreiesc să se amâne cu o săptămână! 


Îi Ratele RĂSĂRITEAI 


UNUI Prea ua 


m IOTIZGAZĂ 
10 CALENDARUL 
UPA Nae 





Ce este odovania? 


Odovania însemnă sfârşitul, 
dezlegarea sau incheierea 
sărbătorii. 


O 


Odovania Invierii este cea mai 
lungă, ea se face în a şasea 
săptămână după Paşti. 


O 


În ziua odovaniei praznicului, 
slujba se săvârșește la fel ca 
în ziua întâi a praznicului. 


DOXOLOGIA.ro, 





| aparu Învierii Pemnu (0 


Hristos a înviat din morți, cu moartea 
pe moarte 
călcând și 


celor din 
morminte, 
viață 
“po CR 
“dăruindu-le! | 
„dăruindu-le | 





CONICĂ SII ARENIILASI 





„Acum toate s-au 
umplut de lumină: 
și cerul, și pământul, | 
și cele de dedesubt. 
Deci să prăznuiască 
toată făptura 
Învierea lui Hristos, 


(Sf. loan Damachinul) 











